
IŠMINTIES RAMYBĖ 
GYVENIMO SUMAIŠTYJE 


Didelių istorinių permainų ir lūžių metais V. Sezemano, kaip 
filosofo, mokslininko, pedagogo, veikla buvo įvairiopai įsipy- 
nusi į mūsų šalies kultūrinio ir dvasinio gyvenimo audinį ir yra 
davusi impulsų jo raidai. Didėjanti laiko distancija ne tiktai 
nemenkina jo veikalų, o vis įsakmiau iškelia jo palikimo kūry- 
biško pėrėmimo svarbą. 

Filosofija glaudžiau nei kitos žinojimo sritys yra suaugusi 
su jos kūrėjų gyvenimo patirtimi ir asmenybe. Taip yra, matyt, 
todėl, kad tikrasis filosofinio mąstymo objektas, riba, prie ku- 
rios jis veržiasi, — tai pats Žmogaus gyvenimas, visos jo apraiš- 
kos. Žmogaus tikrovė, jos istorinė tėkmė ir socialinių konfliktų 
įtampa turi savo ypatingą tvarką ir tiesą, kurias pajėgia įžvelgti 
tiktai tie, kurių horizonto neuždaro ir nenustelbia atsitiktiniai 
jų asmeninio egzistavimo reiškiniai, kurių akiratis lieka atviras 
esminėms žmogaus būties vertybėms. Filosofija — šių vertybių 
sąmonė ir kartu būtina jų istorinio tapsmo palydovė. Ir nors ji 
savo prasme ir paskirtimi niekada nepasiekia galutinių rezulta- 
tų, didžiųjų jos kūrėjų pastangose atsiskleidžia tas ryšys ir per- 
imamumas, kurie stumia ją prie savo tikslo, 


+ + + 


V. Sezemanas — filosofas klasikinę, galbūt net antikine žo- 
džio prasmę. Tačiau XX amžiaus Europa — tai mažai tinka- 
mas laikas ir vieta tokiai gyvenimo ir mąstymo nuostatai. Pla- 
tūs interesai, kuriems buvo svetimas ir profesinis, ir provinci- 
nis ribotumas, vertė V. Sezemaną akumuliuoti dinamiškas ir 
prieštaringas socialines, kultūrines įtakas ir paversti jas orga- 

niška savo filosofinių svarstymų dalimi. Ir turbūt patraukliau- 
sias jo kūrybos bruožas — tai tas minties aiškumas ir papras- 
tumas, kuris griežtai, metodiškai ir sistemiškai siekia apimti fi- 
losofijos problemų universumą. 


V. Sezemanas gimė 1884 m. gegužės 30 d. Suomijoje, Vy- 
borgo mieste. Jo tėvas buvo švedas, motina — vokietė. Vaikys- 
tės ir mokslo metai praėjo Peterburge, kur tėvas dirbo gydyto- | 
ju. Baigęs Jekaterinos vokiečių klasikinę gimnaziją aukso me- 
daliu, 1902 m. pradėjo studijas Karinėje medicinos akademijo- 
je, tačiau po metų pakeitė specialybę ir Peterburgo universite- 
te studijavo filosofiją ir klasikinę filologiją. Paliktas dirbti uni- 
versiteto Klasikinės filologijos katedroje, jis gavo stipendiją tęsti 
mokslams užsienyje. 1909—1911 m. studijavo filosofiją, psicho- 
logiją, estetiką, pedagogiką Marburgo ir Berlyno universitetuose 
pas garsius to meto profesorius H. Coheną, P. Natorpą, E. Cas- 
sirerį, H. Dielsą, H. Wėlffliną. Grįžęs į Rusiją, dirbo filosofijos 
disciplinų, pedagogikos, psichologijos, logikos ir klasikinių kal- 
bų dėstytoju įvairiose Peterburgo mokyklose. Kartu gilino savo 
filosofines žinias, 1913 m. išlaikė filosofijos magistro egzami- 
nus ir buvo išrinktas Peterburgo universiteto Filosofijos kated- 
ros privatdocentu. Prasidėjus I pasauliniam karui, pedagoginį 
darbą nutraukė, savanoriu įstojo į sanitarinį būrį ir išvyko į 
frontą. Grįžęs Peterburgan, vėl tęsė mokslinį ir pedagoginį dar- 
bą. Po Vasario revoliucijos keletą mėnesių dirbo Laikinosios 
vyriausybės spaudos biure ir bendradarbiavo Revoliucijos ar- 
chyve. 1918 m. su šeima persikėlė į Viatkos miestą, ten gavo 
pedagogikos ir psichologijos dėstytojo vietą pedagoginiame ins- 
titute. 1919 m. Saratovo universitetas išrinko V. Sezemaną fi- 
losofijos docentu, 0 po to — profesoriumi. 1921 m. V. Seze- 
manas pradėjo dirbti Leningrado Rusijos meno istorijos insti- 
tute. Tais pačiais metais, kaip Suomijos pilietis, išvyko pas gi- 
mines į Helsinkį, o 1922 m., ieškodamas pragyvenimo šaltinių, 
su šeima persikėlė į Berlyną, ten vertėsi pamokomis, vertimais 
ir bendradarbiavo Gžebino leidykloje. 

1923 m. V. Sezemanas pakviečiamas į Lietuvos valstybinį * 
universitetą Kaune ir dirba Filosofijos katedros ekstraordinari- 

niu profesoriumi, o 1929 m. pakeliamas į ordinarinius profeso- 
rius. Pasibaigusios klajonės ir rami darbo atmosfera teigiamai 
atsiliepia jo tyrinėjimams. Būtent Kauno universitete aiškiau 
susikristalizuoja V. Sezemano filosofinės pažiūros ir sukuriami 
brandžiausi gnoseologijos, logikos, estetikos, filosofijos istori- 
jos veikalai. Jis, Europos masto mokslininkas, savo tyrinėjimų 
rezultatus skelbia įvairiuose užsienio leidiniuose ir kartu vis 
glaudžiau susisieja su Lietuvos filosofiniu ir kultūriniu gyveni- 
mu. Būdamas nuodugnus ir fundamentalus visuose savo veik- 
los baruose, jis puikiai išmoksta lietuvių kalbą ir daug prisideda 
prie lietuviškos filosofinės terminijos kūrimo bei tobulinimo. 
Lietuvai atgavus Vilniaus kraštą, kartu su universitetu persike- 
Ha į Vilnių ir toliau eina profesoriaus pareigas. 1943 m. vokie- 
čių okupantams uždarius universitetą, dėsto vokiečių kalbą Vil- 
niaus rusų gimnazijoje, o po karo vėl eina profesoriaus parei- 
gas universitetė. 

1950 m. V. Sezemanas buvo atleistas iš universiteto, tais 
pačiais metais suimtas ir nuteistas 15 metų kalėti darbo sto- 
vykloje. Ir tiktai 1956 m. buvo paleistas į laisvę, 0 po poros 
metų jam vėl buvo leista dirbti Vilniaus universiteto Istorijos 
ir filologijos fakulteto logikos profesoriumi. Intensyvų pedago- 
ginį darbą V. Sezemanas derino su moksliniais tyrinėjimais, ypač 
iš logikos ir filosofijos istorijos. Mokslinės ir pedagoginės veik- 
los universiteto Filosofijos katedroje jis nenutraukė iki pat mir- 
ties, 1963 metų. 


Taigi kelionės iš vieno miesto į kitą, iš vieno darbo į kitą. 
Gyvenimas, kuris, atrodo, mažiausiai buvo palankus tikram mąs- 
tytojui. Gyvenimas, kurio jokiu būdu neįtartum buvus tokį, kai 
skaitai solidžius ir išminties ramybe dvelkiančius V. Sezemano 
darbus. Tačiau šie kaleidoskopiškai keitęsi įvykiai tebuvo išori- 
nis kiautas, kartais labai spaudęs, bet niekad taip ir nepalietęs 
paties branduolio. Visa V. Sezemano kūryba rodo, kad tikrąjį 
gyvenimą jis gyveno ne šio pasaulio sumaištyje. Gyvenimas min- 
tyje ir mintimi — tik taip buvo galima ištverti išorinio pasaulio 
kataklizmus. Grįžti iš Sibiro be pagiežos ir pykčio ir išlikti to- 

kiam pat ramiam kaip visada. Priimti gyvenimą tokį, koks jis 
yra, ir neprasnūduriuoti jo skepticizmo blausose. , 

Ir mintyje gyvenant, žinoma, Sibiras niekur nedingsta, bet 
jis tampa nebe negailestinga Moira, o tiesiog nepalankia vie- 
ta, kurioje teka tavo vienintelis laikas. Negailestingas, nes ri- 
botas. Todėl jį reikia ne tik išbūti, bet ir pripildyti. „Laikas — 
tai Kronas, praryjąs savo vaikus, negailestinga, nepermaldau- 
jama lemtis, verčianti žmogų į tamsųjį Aidą“!. Prieš jo griau- 
nančią jėgą žmogus jaučiasi bejėgis, žmogui jis kelia baimę, 
„naikina gyvenimo ir gyvenimo gėrybių vertę““. Kultūra ir jos 
kūrimas — tai mėginimas nugalėti naikinančią laiko jėgą, žmo- 
gaus kova su laiku. Savo istorinio buvimo ribotumą žmogus 
galįs įveikti tik savo sukurtose „objektyvinėsė verlybėse“. To- 
kios V. Sezemano teorinės nuostatos buvo ir jo praktinė pozi- 
cija, leidusi — itin nepalankiai susiklosčius išorinėms gyveni- 
mo aplinkybėms — jo minčiai nenurimti ir iki gyvenimo pa- 
baigos ieškoti ir nepamesti savo filosofinio kelio. 

Filosofinė kūryba, atsidavimas mąstymo stichijai buvo V. Se- 
zemanui jo gyvenimo būdas, suteikęs jam paspirties kad ir sun- 
kiausiose gyvenimo negandose. Sunku įsivaizduoti nepalankes- 
nes sąlygas filosofinei kūrybai negu tos, kurias teikė Sibiro la- 
geriai. Tačiau ir ten V. Sezemanas rašė. Rašė pieštukų nuolau- 
žomis ant prasto vyniojamojo popieriaus, nors ir tokio ten sun- 
ku buvo rasti. Kadaise anglų filosofas F. Baconas pašaipiai kal- 
bėjo apie filosofus dogmatikus, kurie tarytum vorai patys iš 
savęs audžia audinius. V. Sezemanas — ne dogmatikas, bet jis 
čia buvo atsidūręs būtent voro situacijoje. Jokios literatūros, 
Jokių šaltinių — vien tik savas protas ir atmintis bei įsakmus 
poreikis realizuoti subrandintus plačius kūrybinius sumanymus, 
kurių atidėti nėra kur. Kai kurie to lagerinio triūso rezultatai 
po ilgų klajonių yra pasiekę Vilniaus universiteto bibliotekos 
Rankraščių skyrių. Sunku be graudulio žiūrėti į tuos sutrintus 
ir suplėkusius lapus, kai kada sunkiai įskaitomus, kai kada vi- 





| Žr. šios knygos 567—568 p. 
* Ten pat, 568 p. 

sai neįskaitomus. Norisi tikėti, kad jie neliks vien tik žmogaus 
ištikimybės savo pašaukimui nebyliu paminklu. 

Sunku ir beprasmiška būtų dabar spėlioti, kur galėjo pa- 
sukti V. Sezemano filosofinis kelias, jei Išorinis jo gyvenimas 
būtų susiklostęs palankiau ir ramiau. Aišku, kad jis buvo vie- 
nas ryškiausių filosofų ne tik tuometinėje Lietuvoje. Rusų filo- 
sofas ir psichologas S. Frankas savo 1928 m. spalio 6 d. rašy- 
tame laiškė Kauno universiteto rektoriui vadino V. Sezemaną 
vienu talentingiausių, solidžiausių ir mokyčiausių mūsų meto 
tilosofų, pridurdamas: „Nėra abejonių, kad jeigu V. Sezemano 
akademinė karjera būtų vykusi Vokietijoje, jis jau seniai būtų 
garsus ir turbūt turėtų ordinatūrą viename geriausių universi- 
tetų. Nepaprastas V. Sezemano kuklumas ir būtent išskirtinis 
įo mokslinis sąžiningumas, verčiąs jį metus atidėlioti savo dar- 
bų publikavimą, daugeliui trukdo įžvelgti visą jo mokslinį ver- 
tingumą“?. Panašūs yra ir kitų garsių V. Sezemano amžininkų: 
N. Hartmanno, N. Losskio, V. Žirmunskio — atsiliepimai... 

Likimas lėmė taip, kad didžiąją dalį savo gyvenimo V. Seze- 
manas praleido Lietuvoje. Jis greitai integravosi į Lietuvos gy- 
venimą, buvo puikiai susipažinęs su Lietuvos kultūra ir persi- 
ėmęs rūpesčio dėl jos likimo. Jo žmona Vilma Sezemanienė 
pasakojo: „Kauno apylinkių gamtos grožį, Kauno gotikos žave- 
sį ir net M. Čiurlionio paveikslų paslaptingumą aš, kaunietė, iš 
tikrųjų pajutau tik bendraudama su vyru, į daug ką išmokau 
žiūrėti jo akimis. O juk jis atsidūrė čia kaip svetimšalis...“* 

Ir V. Sezemano keltos problemos, ir jų formulavimas bei 
sprendimas kurį laiką buvo Lietuvos filosofinės kultūros nuo- 
šalėje. Vos atsitiesianti, dėl savo gyvasties kovojanti Lietuvos 
valstybė dar negalėjo turėti brandesnės originalios filosofijos, 
daugmaž atitinkančios tuometinės europietiškos filosofijos ly- 
gį. Ir pati katalikiška tradicija, kuria rėmėsi Lietuvoje vyravusi 
filosofija, buvo dar gana archajiška ir gerokai konservatyvi. To- 
kioje aplinkoje V. Sezemanas negalėjo Lietuvojė turėti lygia- 





3 VUB Rankraščių skyrius. 
* Laiškai iš toli // Moteris. — 1986. — Nr. 6. — P. 15. 

verčių filosofinio dialogo partnerių. Jo protesijos kolegos ir jo 
asmeniniai draugai gyveno daugiausia užsienyje, ir su jais jis 
palaikydavo nuolatinius ryšius. Deja, karas ir pokario situacija 
tuos ryšius negailestingai nutraukė. 

Visi, kurie pažinojo V. Sezemaną, prisimena, kad jis nebu- 
vo linkęs skųstis savo likimu. Susiejęs savo gyvenimą su Lie- 
tuva, jis pats laikinai beveik išbraukė save iš to Vakarų Euro- 
pos naujausios filosofijos konteksto, kurio organiška dalis bu- 
vo jo veikalai. Tačiau tikra filosotija įveikia laiką. Būtent Lie- 
tuvoje V. Sezemanas, kaip asmenybė ir kaip kūrėjas, buvo iš 
naujo atrastas ir tapo autoritetu tiems, kurie filosofijoje ieš- 
kojo dvasinės atsparos. Daugelis prieškario ir pokario Lietu- 
vos inteligentų didžiuojasi turėję V. Sezemaną savo mokytoju. 
Ypač sovietmečiu V. Sezėmano veikalai jauniems filosofams daž- 
nai buvo pradinis impulsas, skatinęs jų susidomėjimą dėl ide- 
ologinių priežasčių išstumta Vakarų Europos filosofija. Šitas 
naujasis V. Sezemano tilosofijos atradimas vyko fragmentiškai, 
vieną po kito ištraukiant iš užmaršties atskirus jo veikalus. Dau- 
gelis mūsų filosofijos entuziastų yra prisidėję prie šito reikalo, 
kurį J. Tumelis, V. Sezemano bibliografijos sudarytojas, yra pa- 
vadinęs imliu žodžiu „Sezemaniana“. Gerokai į priekį pasistū- 
mėjęs V. Sezemano veikalų leidimas ir vertimas nėra vien tik 
duoklės atidavimas Lietuvoje gyvenusiam žymiam filosofui. Pir- 
miausia tai — pagarba savo filosofinės kultūros tradicijai, su ku- 
ria V. Sezemanas sąmoningai susiejo savo gyvenimą ir kūrybą. 


+++ 


Naujausia filosofija, kurioje formavosi ir iš kurios išaugo 
paties V. Sezemano filosofinė pozicija, pirmiausia buvo filoso- 
finės mokyklos, iškilusios po klasikinės vokiečių filosofijos. XX 
a. pradžioje vokiečiai tebeturėjo filosofiškiausios nacijos pres- 
tižą, bet jis vis stipriau rėmėsi buvusios šlovės aidais. Marbur- 
go neokantininkų pastangos išvalyti ontologines priemaišas iš 
savo mokytojo pažinimo teorijos, paversti gnoseologija grynąja 
metodologija greitai priėjo aklavietę. Studijų metais V. Seze- 
manas buvo šiek tiek pasidavęs neokantininkų idėjoms, tačiau 

greitai įžvelgė tik tariamą jų novatoriškumą ir savo tyrinėji- 
muose parodė, kad galiausiai tai yra tradicinės gnoseologijos, 
taigi ir jos principinių ydų, tęsinys. Daug stipresnį poveikį V. 
Sezemanui turėjo tuo metu filosofijoje iškylanti ir įsitvirtinanti 
fenomenologija. Jos pastangos pasiekti žinojimo ir būties be- 
tarpiškos sutapties ribą, atskleisti materialų apriorizmo turinį 
tr tuo įveikti įo formalizmą V. Sezemanui negalėjo neatrodyti 
perspektyvios. Tačiau ir šiuo atveju jis nustatė savo distanciją: 
jo požiūriu, fenomenologija nėra visiškai nuosekli, nes joje pa-. 
čioje iš dalies slypi tas tradicinis idealizmas, kurį ji kritikuoja. 
Pačiam V. Sezemano mąstymo būdui buvo labiau būdingesnis 
dalyko supratimas ir paaiškinimas negu fenomenologinis apra- 
šymas. Kita vertus, pastaruoju jis dažnai naudojosi, nes laikė 
patikimu būdu filosofijos problemoms formuluoti. 

Tik nauju kelių ieškanti filosofija yra gyva. Tik šio poreikio 
persiėmęs tilosofas yra tikras kūrėjas. Tačiau naujos idėjos tik 
tada vertos filosofijos vardo, kai paliečia esmines jos orientaci- 
jas. V. Sezemanas geriau nei kas kitas sugebėjo mąstyti filoso- 
fijos principų kalba ir mokėjo atpažinti tikrai naujas filosofijos 
idėjas. įžvelgęs tradicionalizmą ir vidinę stagnaciją modernio- 
sios filosofijos srovėse, jis ieškojo tokių principų, kurie visai 
filosofijai atvertų naują akiratį. Filosofijos sritis, iš kurios kri- 
tikos ir modifikavimo tokie principai turi išaugti, — tai naujai- 
siais amžiais „pirmąja filosofija“ tapusi gnoseologija. Iš pažinimo 
problemos tyrinėjimo ir rutuliojasi originali filosofinė V. Seze- 
mano pozicija. 

"Tačiau svarbesnis kitas dalykas — tai, kad pažinimo proble- 
mos svarstymas jį pamažu išveda už gnoseologijos ribų. V. Se- 
zemano tyrinėjimų rezultatas maždaug toks: gnoseologijos ri- 
botumas slypi joje pačioje; ji galės atsakyti į savo keliamus klau- 
simus tiktai išmokusi kitaip juos formuluoti, prašokusi nuosavą 
akiratį. V. Sezemano nedalykinio žinojimo teorija, žmogaus bū- 
lies pažinimo metodų, asmenybės struktūrų gvildenimas rodo, 
kokia linkme filosofija turėtų eiti. V. Sezemanas mano, kad gno- 
seologija negali būti mūsų laikų filosofijos pagrindas, — jos 
pačios sėkmė priklauso nuo filosofinės antropologijos rezultatų. 

Galima sakyti, kad žmogus yra pagrindinė V. Sezemano fi- 
losofijos tema. Bet šis žmogus nėra abstrakti esmė, o apima 
įvairiopus žmogaus būties aspektus, jo istorinį ir kultūros pa- 
saulį, tiksliau, dvasines to pasaulio struktūras. Todėl vienas svar- 
biausių jo filosofijos tikslų — paggįsti kultūros apskritai, įvai- 
rių jos vertybių pažinimo metodus. 

Tokių metodų veiksmingumą V. Sezemanas pats imasi pa- 
matuoti taikydamas juos įvairių kultūros sričių ir jos problemų 
tyrinėjimams. Jo interesai čia labai platūs. Bene reikšmingiau- 
sią vagą jis yra išvaręs estetikoje. Jo lietuvių kalba parašytas 
veikalas „Estetika“ organiškai susijęs su bendrais visos jo filo- 
sofijos postulatais ir pateikia originalią estetinių fenomenų ana- 
lizę. Šis veikalas neabejotinai prilygsta geriausiems šios srities 
tyrinėjimams. 

Svarbu tai, kad savo pedagoginei veiklai universitete jis kė- 
lė iš esmės tuos pačius reikalavimus kaip ir moksliniam darbui 
apskritai. Kiekvienam specialiai skaitomam kursui jis ruošėsi 
itin kruopščiai, todėl iš tų kursų išaugdavo solidžios filosofinės 
studijos. Būtent taip atsirado jo darbai, kuriuose nagrinėjamos 
laisvės, kentėjimo, buržuazijos problemos. 

Atskirai paminėtini jo filosofijos istorijos veikalai. Kiekvie- 
na keliama filosofijos problema jam kartu buvo ir filosofijos 
istorijos problema. Į praeities filosofiją jis niekada nežiūrėjo 
vien kaip į sustingusį faktą, o į dabartines problemas — vien 
kaip į šiandien kilusias. Puikus filosofinis išsilavinimas ir pla- 
tus kultūrinis akiratis atverdavo jo žvilgsniui įvairiausius ir ne- 
tikėčiausius nagrinėjamos problemos aspektus, tačiau kartu ver- 
tė matyti kiekvienos problemos daugiapusiškumą, skatinusį pa- 
likti savo darbuose mintį atvirą. 

V. Sezemanas buvo nuodugniai susipažinęs su filosofijos is- 
torine raida ir giliai apmąstęs to proceso prigimtį bei jo paži- 
nimo metodus. Filosofijos istorijos problemų analizę jis grin- 
džia bendraisiais savo filosofinės koncepcijos principais, tačiau 
ši analizė nėra vien tiktai tų principų iliustravimas. Galbūi dau- 
giausia dėmesio filosofijos istorijos tyrinėjimuose jis yra skyręs 
dviem filosofijos tarpsniams — antikos filosofijai ir naujausia- 

"jai vokiečių filosofijai. V. Sezemanas priklausė tam būriui filo- 
sofų, kurie kartu buvo ir klasikinės filologijos specialistai. Jis 
ne tiktai gerai išmanė senovės graikų filosofiją, bet Ir buvo gi- 
Ius jos tyrinėtojas bei vertintojas. Jo veikalai apie Sokratą, Pla- 
toną, Aristotelį, Plotiną pagrįsti originaliomis idėjomis ir lei- 
džia į šiuos filosofus pažvelgti nauju žvilgsniu. Ir mūsų laikų 
filosofijos problemų svarstymus V. Sezemanas paprastai sieja 
su antikos perspektyva; tai yra būdas filosofijos permainų pras- 
mei išryškinti. Ne mažiau nuodugniai jis buvo susipažinęs ir su 
naujausia tilosofija, ypač su ta, iš kurios išaugo jo paties filo- 
solinė pozicija, — su moderniosios vokiečių filosofijos mokyk- 
lomis, kurių raidos peripetijas jis atidžiai sekė ir kritiškai nag- 
rinėjo. 

Filosotijos istorijos tyrinėjimo prasmė V. Sezermnanui nėra 
nei tikslus praeities filosofijos faktų išdėstymas, nei žymių pra- 
eities filosofų idėjų alpasakojimas. Filosofijos nepakanka lai- 
kyti vien pažinimo procesu jo istorinėje tėkmėje, — filosofija 
yra gilesnių kilimo procėsų momentas. Filosofijoje būtina įžvelg- 
ti dvasinės kuliūros savimonę. Todėl būtent filosofijos istorija 
turi atskleisti, koks yra praeities, dabarties ir ateities ryšys kul- 
tūros plėtotėje. 

Filosofija vis iš naujo turi atsakyti į klausimą, kokia yra 
dvasinė įvairių istorijos faktų prasmė. Tiesiogiai pačiuose fak- 
dramatiškų pastangų, kurių rezultatams teorinę išraišką pa- 
prastai suteikia didieji filosofijos kūrėjai. Ne jie tas prasmes 
sukuria, — jie tiktai jas atskleidžia ir išryškina. Tos prasmės, 
tos vertybės glūdi arba atskirų asmenybių, arba visuomeninių 
grupių, arba ištisų taulų sąmonėje. Jų pažinimo metodas va- 
dinamas supratimu. 

Faktai visuomet įvairūs, margi, juose pačiuose savaime nė- 
ra vienovės. Būtent vienovę jiems ir suteikia prasmės ir verty- 
bės. Tačiau pastarųjų kitimas istorijoje anaiptol nėra laipsniš- 
kas augimo procesas. Žmonijos istorija — tai visų pirma įvai- 
rios dvasinės kultūros epochos, kurios viena nuo kitos skiriasi 
kokybiškai. Bet svarbiau kitkas: naujoji epocha negali būti pa- 


xiv IŠMINTIES RAMYBĖ GYVENIMO SUMAIŠTYJE 


aiškinta prieš tai buvusiąja, nors neabejotinai joje subrendo. 
Naujosios prasmės iškyla gana staigiai ir netikėtai, ir tik joms 
atsiradus paaiškėja, kad istoriniai įvykiai yra labai iškalbūs ir 
kad jie turi visiškai kitokią ir daug platesnę reikšmę, negu anks- 
čiau buvo manoma. 

"Toks filosofijos istorijos interpretavimas radikaliai nutraukė 
ryšius su evoliucionizmo vaizdiniais. Iš praeities neįmanoma iš- 
plėtoti dabarties, kaip ir iš dabarties — išplėtoti ateities. Reali 
istorija nesutampa su tornis loginėmis, apskritai intelektualinė- 
mis formomis, kurios formuoja jos pažinimą. Reali istorija ne- 
išsitenka kad ir protingiausiuose jos numatymuose, ji galiau- 
siai Visuomet tuos numatymus sugėdija. 

"Tad praeities ryšys su dabartimi, pasak V. Sezemano, grei- 
čiau užmezgamas priešinga kryptimi. Naujas dabarties įsisąmo- 
ninimas ne tik įprasmina dabarties įvykius, bet ir leidžia pama-- 
tyti praeitį tokioje šviesoje, kokios ji pati dar neturėjo. Taip 
praėjusios dvasinės kultūros epochos geriau paaiškinamos, jų 
turinys pasirodo turįs teleologinį krūvį. 

Ši filosofijos istorijos koncepcija leidžia V. Sezemanui ap- 
mąstyti svarbų ir nuolat atsikartojantį kultūros reiškinį — jos 
krizes. Krizė kultūroje subręsta tuomet, kai nauji įvykiai ir fak- 
tai netelpa esamoje vertybių skalėje, o naujo jų prasmės supra- 
timo dar nėra. Toks prasmės pametimas žmonėms negali nesu- 
kelti beviltiškumo jausmo, kadangi gyvenimas pasirodo einąs 
kažkokia kėista, pavojinga, nes beprasmiška linkme. Ir tiktai 
naujos prasmės atskleidimas leidžia įveikti šį pasimetimo ir ne- 
rimo jausmą, nes tokiu būdu vėl atkuriama nutrūkusi istorinių 
įvykių priklausomybė nuo pačių žmonių tikslingo veikimo. 

Savotišką vietą tokiame filosofijos istorijos aiškinime užima 
ir ateitis. Ji — atvira, nes jos neįmanoma iš anksto apibrėžti ir 
tiksliai determinuoti. Bet esmė yra ne ta, kad būsimoji epocha 
nėra ir negali būti gerai žinoma. Esmė ta, kad dabartyje esan- 
čios vertybės įgalina žmones veikti, ir šis veikimas kartu yra 
ateities kūrimas. Taigi ateitis ne numatoma, — ji kuriama. Tai, 
kad tos ateities prasmė vėliau pasirodys esanti kitokia, negu ji 
atrodė dabartiniams jos kūrėjams, istorijos procesui nėra svar- 

bu tol, kol tai to proceso nestabdo. O subrendus krizei, ieško- 
ma ir galiausiai surandama būdų jai įveikti. 

Tokią praeities — dabarties — ateities ryšio dvasinėje kul- 
tūroje sampratą reziumuokime paties V. Sezemano žodžiais. 
Kalbėdamas apie šiuolaikinės europietiškos kultūros krizę, jis 
joje pačioje mato ir jos gyvastį saugančias galias. „Ji turį rasti 
naują dabarties aiškinimą, kuris ne tiktai aiškintų ją iš praei- 
ties, bet kartu ir pateisintų prieš ateitį. Pro įvykių sūkurį ji turi 
įžvelgti naujas, iki to! neįsisąmonintas ir neatskleistas vertybes 
bei prasmes. — Tačiau toks naujas aiškinimas, kaip kultūrinės 
kūrybos aktas, negali apsistoti prie dabarties, jis skleidžia savo 
šviesą ir į praeitį ir atveria joje naujas plotmes, suartinančias jį 
su gyvomis dabarties jėgomis. Negalima aiškinti dabarties, kar- 
tu nepaaiškinant ir praeities. Taip kultūrinėje kūryboje išlaiko- 
mas amžinai gyvas praeities ir dabarties ryšys, o per dabartį — 
ryšys ir su ateitimi“. 


Loreta Anilionytė 
Albinas Lozuraitis 

I 


Nors šios apybraižos tema — grynai teorinė, ji vis dėlto 
glaudžiai susijusi su pačiais opiausiais dabarties klausimais. Da- 
bar, kai visos Europos kultūra kritiškai pervertinama, savo ruož- 
tu reikia iš naujo apsvarstyti ir pažinimo problemą. Juk žinoji- 
mas — vienas svarbiausių dabartinės kultūros variklių, kuriam 
daug kas linkęs teikti net svarbiausią reikšmę. Todėl pačios Ži- 
nojimo prigimties analizė turi išryškinti ir jo vaidmenį visame 
dvasiniame gyvenime ir kultūroje. 

Sokrato problėma — viena iš amžinų, lemtingų Europos 
kultūros problemų. Dvasinių krizių metu, kai pervertinami ir 
iš naujo pasveriami visi kultūros laimėjimai, kai keliamas jos 
prasmės ir likimo klausimas, kiekvieną kartą ji atgyja iš naujo, 
reikalaudama gilesnio ir visapusiško sprendimo. Kokį kelią eu- 
ropiečiui nubrėžė Sokratas? Ar tai tikras kelias, ar netikras? Ir 
ką reiškia patsai Sokrato fenomenas? Ar jo esmė yra teigia- 
mas ar neigiamas pradas? 

Šią problemą pirmieji iškėlė krikščionybės apologetai ir Baž- 
nyčios Tėvai. Pagal požiūrį į ją išsiskyrė dvi pagrindinės krikš- 
čioniškosios minties srovės: viena, be atodairos neigusi visą pa- 
goniškają filosofiją (ir intelektualinę kultūrą), ir kita, joje ma- 
čiusi būtiną pradinę pakopą, kurioje buvo paruoštas krikščio- 
niškosios tiesos atsiskleidimas. Klemensui Aleksandriečiui ir vi- 
sai platoniškos pakraipos patristikai Sokratas buvo krikščiony- 
bės pirmtakas, natūralaus apreiškimo, atsiskleidžiančio proto 
tiesomis, nešėjas; Tertuliano ir jo bendraminčių požiūriu, Sokra- 
tas — vienas iš ereziarchų, kuriam vadovauja blogio „demonas“ 
ir kuris krikščionio sielą gundo savo samprotavimais, skatinda- 

mas ją religiškai apsispręsti ir atskilti nuo vienos bažnytinės tie- 
sos. Betgi Sokrato problema, be istorinio aspekto, turi dar ir 
kitą — antlaikinį: tai klausimas apie intelektualinio prado reikš- 
mę apskritai visoje dvasios ir religijos kultūroje, iš kurio neiš- 
vengiamai kyla klausimas apie tikėjimo ir žinojimo santyki, klau- 
simas, susijęs su pačiomis sunkiausiomis ir giliausiomis krikš- 
čioniškosios sąmonės krizėmis. Ar įmanoma tai, kad tikėjimas 
visiškai ir be žalos jam ištirptų žinojime, ką aleksandriečiai įžvelg- 
davo tobulame gnosyje; 0 gal žinojimo pirmenybės ir autono- 
mijos įsigalėjimas yra pražūtingas pačiam tikėjimo pagrindui? 
Sokrato problemos religinė reikšmė yra tik vienas aspektas, 
viena tos problemos reikšmės visai kultūrai pusė. Pirmasis tai 
pastebėjo Hegelis. Jis taip pat nurodė ir destruktyvią įtaką, ku- 
rią Sokrato mokymas padarė jo epochos dorovei ir teisinei są- 
monei. Tačiau Hegelio racionalizmas sukliudė jam atskleisti Sok- 
rato problemos gelmę ir sudėtingumą. Sokrato intelektualizme 
jis matė aukščiausią pradą, kurį visapusiškai pateisina istorijos 
raidos dialektinė eiga. Nepalyginamai konkrečiau Sokrato pro- 
blemą supranta Nietzsche; jis į ją žvelgia per meno prizmę. Ir 
tasai naujas požiūris jam padėjo pamatyti tai, ko nepastebėjo 
Hegelis ir visi Nietzsche's pirmtakai. Jo požiūriu, Sokrato inte- 
lektualizmas pirmiausia — negafyvi jėga, sugriovusi didžiausią 
antikos dvasios kūrinį — Eschilo ir Sofoklio tragikos meną; to- 
dėl Sokratas — artėjančio kultūros nuosmukio, jos kūrybinių jėgų 
išsekimo ir natūralių gyvasties instinktų iškrypimo reiškinys. 
Krikščionybė visos Europos religija tapo tik tuomet, kai ji 
sugėtė visą intelektualinę antikos kultūrą ir antikos filosofijos 
laimėjimus panaudojo krikščioniškojo tikėjimo ir pasaulėžiūros 
pagrindimui ir atskleidimui. Tačiau ši sintetinančios aleksandrie- 
čių minties pergalė buvo toli gražu nevisiška. Antiracionalisti- 
nės tendencijos tebegyvavo krikščionybės sąmonėje ir kiekvieno 
naujo religinio gyvenimo ir religinės kūrybos pakilimo metu nu- 
busdavo su nauja ir netgi didėjančia jėga. Net tokiame judėjime 
kaip Reformacija, kuriai buvo gana svarbūs humanistiniai pro- 
tingo asmenybės apsisprendimo siekiai, kaip tik pačius tvirčiau- 
sius religijos žmones (pvz., Lutherį) kartais ištikdavo gilus, be- 
veik instinktyvus nepasitikėjimas protu ir jo kūrybinėmis jėgo- 

mis. Taigi ar tas rūstus nuosprendis, kurį Sokrato intelektualiz- 
mui paskelbė Tertulianas ir jo bendraminčiai, yra tik fanatiško 
aklumo, antikos kultūros tikros esmės nesupratimo ir klaidingo 
tikrosios filosofijos tapalinimo su bedvasiu ir bergždžiu vėlyvo- 
sios mokyklinės scholastikos tuščiažodžiavimu vaisius, nuo ko 
taip isakmiai savo ganomuosius perspėja apaštalas Paulius (Ko! 
2, 8 ir kt.)? Ar ne reikšminga, kad toks pat dvilypis požiūris į 
žinojimą, kaip ir krikščionybės mintyje, pastebimas jau mitolo- 
ginėje sąmonėje? Žinojimas vaidina svarbiausią vaidmenį žmo- 
gaus nusidėjime ir lemia jo istorinį ir religinį išsigelbėjimo kę- 
lią — tai vienodai byloja ir graikų mitai, ir Biblijos tekstai. Bet 
šio lemiamo žinojimo vaidmens vertinimai vienur ir kitur tie- 
siog priešingi. Orfikų mituose nusidėjimas yra tai, kad siela nę- 
tenka žinojimo, užmiršta dieviškąjį Pirmapradį šaltinį, su ku- 
riuo ji susijusi visa savo esybe ir iš kurio ji yra gavusi būtį ir 
nemirtingumą, užmarštis atskiria sielą nuo Dievo ir suartina ją 
su kūniškosios būties mirtingumu ir nuodėmingumu. Todėl iš- 
sigelbėjimas yra to žinojimo atgavimas, „prisiminimas“, ką siela 
užmiršo nuopuolio metu. Tik žinojimu siela privalo ir vėl gali 
susijungti su dieviškuoju Pradu. — Visai kitaip žinojimą vertina 
Biblijos padavimai. Gėrio ir blogio pažinimas yra ta tariamoji 
palaima, kurios dėlei žmonijos protėviai pažeidžia Dievo įsaky- 
mą ir todėl išvaromi iš rojaus. Kaip tik gėrio ir blogio pažinimas 
ne artina žmogų prie Dievo, o priešingai, atitolina nuo jo, ne 
išlaisvina, o įstumia nuodėmės vergijon. — Kaip paaiškinti šių 
dviejų religinių žinojimo ir jo reikšmės koncepcijų priešingu- 
mą? Juk tai nėra paprastas atsitiktinumas, mitologinės vaizduo- 
tės kaprizai. O jeigu tai ne atsitiktinis dalykas, tai ar nėra čia 
tam tikros objektyvios priešingybės, būdingos pačiam pažinimui, 
priešingybės dviejų jo pusių arba momentų, vienodai būtinų ir 
vienodai glūdinčių pačioje pažinimo prigimtyje? 


II 


Sokrato filosofijos šerdis, kaip žinoma, yra mokymas apie 
gėrio ir žinojimo tapatybę, kur — tai neabejotina — svarbesnė 
sąvoka yra ne gėris, o žinojimas; ne žinojimas išvedamas iš gė- 

rio, 0 gėris — iš žinojimo. Todėl dažnai daroma išvada, kad 
Sokrato filosofinis interesas sutelkias į logikos problemą. Sok- 
ratas, sakoma, pirmiausia yra logikos pagrindėjas, jis pirmasis 
atskleidė grynąjį loginį mąstymą, nepajungtą jokiems prakti- 
niams tikslams. Jo filosofijos patosas — pirmiausia ir iš esmės 
yra abstraktus logizmo fanatiko patosas. Jis savo pokalbius dau- 
giausia skiria dorovės ir dorovinio auklėjimo klausimams, ta- 
čiau tai yra tik tas konkretus istorinis turinys, kuriuo jis atsklei- 
džia loginę mąstymo esmę. Ir savęs pažinimas (t. y. subjekty- 
vaus prado pažinimas) jam yra tiktai dalykinių sąvokų pažinimo 
būdas. Todėl Sokratas yra pradininkas tos naujos intelektuali- 
nės, arba, tiksliau, mokslinės, kultūros, kuri vėliau įgijo Žemia- 
mą reikšmę visoje Europos pasaulio dvasinio gyvenimo raidoje. 

"Toks Sokrato intelektualizmo aiškinimas ne tik istoriškai ne- 
teisingas ir šiek tiek modernizuoja jo filosofinius siekimus, bet 
ir nepastebi kaip tik būdingos jo intelektualizmo savybės. Sok- 
rato mąstymo „grynumas“ yra ne tai, kad tas mąstymas atplė- 
šiamas nuo bet kokio turinio, o tai, kad jame glūdi ypatingas 
turinys — pals dorumas, apskritai pais žmogus. Todėl jo sąvokų 
logika nėra savaimingas dalykas, o tik pakankamai adekvatus 
mėginimas formuluoti opiausią ir gyvenimišką jo mokymo es- 
mę. Juk Sokratas susirūpinęs ne žmogaus išsimokslinimu; jam 
rūpi žmogaus siela, dorovinis jos tobulėjimas. Ir tiktai iš šio 
susirūpinimo siela kyla jo loginis mokymas, pastoviai išlaikan- 
tis su ja organišką ryšį. Kitaip būtų nesuprantama milžiniška 
Sokrato įtaka antikos ir Europos pasaulio dvasinės kultūros li- 
kimui, nesuprantamas būtų ir jo mokymo ryšys su pačiais slap- 
tingiausiais platonizmo motyvais. 

Žinoma, Sokrato logikos atradimų reikšmė išeina už ribų 
tos dorovinės būties, į kurią jis sutelkė savo tyrinėjimus; todėl 
tiesa, kad jis padėjo abstraktaus mokslinio mąstymo pagrin- 
dus. Tačiau jo bilosofavimo gyvybės nervas glūdi ne čia, o toje 
savotiškoje žinojimo ir gėrio sąvokų sandūroje ir sąsajoje, ku- 
rią jis bandė išreikšti paradoksalia jų nedalomos vienovės ir 
tapatybės formule. Todėl tik visos šios formulės interpretavi- 
mas gali atskleisti tikrą Sokrato intelektualizmo prasmę ir pa- 

rodyti jo filosofijos reikšmingumą bei tas išliekamąją vertę tu- 
rinčias naujoves, praturtinančias žmonijos dvasini gyvenimą. 

Dažnai sakoma, kad Sokratas pirmasis paskelbęs dorovinio 
prado autonomiją. Bet, nekalbant jau apie tai, kad pati auto- 
nomijos sąvoka kilusi ne antikos laikais ir Sokratui svetima, — 
ji daugiareikšmė, ir todėl iš karto kyla klausimas: koks tos Sok- 
rato atrastos autonomijos savitumas? Ir kaip ji vidujai syja su 
Sokrato žinojimo supratimu? Ar kaip tik jo intelektualizme ne- 
slypi didelis pavojus dorovės autonomijai? Ir ar jo dorovės au- 
tonomija neištirpsia žinojimo autonomijoje? Visi šie keblumai, 
susiję su autonomijos sąvoka, aiškiai rodo, kad ši sąvoka nega- 
li būti raktas Sokraio mokymui suprasti. Jo mįslės įminimo, 
matyt, reikia ieškoti kažkur kitur. 


III 


Apsiribojus tomis sąvokomis ir mintimis, kurių rate sukosi 
patsai Sokratas, ir pamėginus jose surasti tą branduolį, iš ku- 
rio kyla gėrio ir žinojimo tapatybės formulė, mums, atrodo, 
pirmiausia būtina atkreipti dėmesį į tris jo mokymo dalykus: 
tikro ir tariamo žinojimo priešybę, tikrojo gėrio, kaip tikro ži- 
nojimo objekto, apibūdinimą ir tikro žinojimo redukavimą į 5a- 
vęs pažinimą. Sokratas tikrą jo paties ieškomą žinojimą prieš- 
priešina tariamam sofistų žinojimui; būtent tariamam, o ne 
klaidingam. Sofislų žinojimas tariamas todėl, kad jis iš tikrų- 
jų nedalykiškas: jis nepasiekia savo objekto, 0 pusiaukelėje 
įstringa žodžių stichijoje, objektą pakeičia jo regimybe — žo- 
džio reikšme, nesuaugusia su objektu, todėl kintama, neapib- 
rėžta. Logui-žodžiui Sokratas priešpriešina logą-sąvoką. Sąvo- 
ka turi garantuoti žinojimo objektyvumą, t. y. jo dalykiškumą; 
ne savo bendrumu (tai antrinis, formalus loginis momentas), 
o tuo, kad joje fiksuojamas žinojimas, kuris savo „intencija“, 
klausimu, iš kurio jis išplaukia (kas yra?), nukreiptas i palį ob- 
jektą, į objekto esmę ir, kiek jis realizuojamas, iš tikro ji pa- 
gauna, įžvelgia. Todėl žinojimo dalykiškumas reiškia jo turi- 
nio tikruma. O tasai tikrumas kartu yra ir tikroji realybė. Juk 

pagal antikos filosofijoje vyravusį požiūrį — „panašus pažįs- 
tamas iš panašaus“; todėl tikrame žinojime yra ir tikrai rea- 
lus objektas. Tas objektas Sokratui yra patsai dorumas, patsai 
gėris. Jis nėra žinojimo priešprieša kaip skirtingas nuo jo tu- 
rinys, kaip jam transcendentinis objektas, o patsai glūdi jame, 
nes žinojimo tikrumas (dalykiškumas) reiškia ne ką kita, o tie- 
sioginį tikro, t. y. tikrai realaus, objekto buvimą. Todėl tikras 
žinojimas ir yra patsai gėris, tapatus jam. 

Taigi mes atskleidėme Sokrato mokymo ryšį su pagrindine 
antikos gnoseologijos idėja. Ar šis ryšys gali tvirtai pateisinti ir 
pagrįsti gėrio ir žinojimo tapatumą? Bet ar tik ne šioje Sokra- 
to intelektualizmo plotmėje glūdi esminis jo trūkumas, tas ne- 
gyvumas, kuris turi būti įveiktas ir atmestas? Net jeigu sutiktu- 
me, jog tikro žinojimo prasmė yra ta, kad jo objektas yra tik- 
roji būtis, tai dar nereiškia visiško būties ir žinojimo tapatumo, 
Ar ši Parmenido* formulė nėra iš esmės tik didysis petitio prin- 
cipii, savavališka prielaida, vienodai prievartaujanti ir būtį, ir 
mąstymą? Žinoma, jeigu Sokrato mokymą vertinsime šios abst- 
rakčios formulės požiūriu, tai nesunku bus surasti jo gnoseolo- 
ginius trūkumus ir nepasakytus dalykus. Betgi Sokrato formulė 
yra daug konkretesnė: ji tapatina ne būtį ir mąstymą, o gėrį ir 
žinojimą; kitaip tarus, žinojimo problema Sokratui yra iš es- 
mės (jis ir pats tai pripažįsta. — PAaedi: 230, C. V..) dorovinio 
pažinimo problema, Tai ypač ryškiai atsiskleidžia tuo, kad ži- 
nojimą jis tapatina su savęs pažinimu [=savižina]. Į šią pagrin- 
dinę sąvoką sueina visos Sokrato mokymo gijos. Ir tik išanali- 
zavus ypač sudėtingą jų turinį, galima teisingai suprasti gėrio 
ir žinojimo tapatumo formulę. 


IV 


Kokia gi prasme gėrio pažinimas kartu yra ir savęs pažini- 
mas ir gali būti juo apibrėžiamas? Pirmiausia ta prasme, kad 
kiekvienas gėrį pažįsta tik pats savyje ir tik jis pats. Tai parodo 
Sokraio meutinis“* metodas. Gėrio pažinimui reikia tiesioginio 
patirtinio gėrio, t. y. tikros dorovinės patirties. O ši patirtis — 

vidinė, kiekvienam ji atsiveria tik pačiam savyje ir tik jam vie- 
nam priklauso. Išorinė patirtis negali būti gėrio pažinimo šal- 
tinis. Ji arba nieko nepasako apie patį gėrį, arba yra svetima ir 
todėl tarpiška patirtis, netikro gėrio žinojimas, ir gali juo tapti 
tiktai pabuvusi vidinės patirties žaizdre. Šia prasme, pasak Sok- 
rato, dorumo išmokyti negalima; kiekvienas gali jo išmokti tik 
pats iš savęs, t. y. savęs pažinimu. Šia prasme savęs pažinimas 
iš tikrųjų susijęs su asmenybės dorovine autonomija. Tačiau ši 
autonomija yra ne kas kita, kaip vidinės gėrio patirties tikru- 
mas, savitumas, jos nepakeičiamumas jokia kita išorine ar sve- 
tima patirtimi. Tiesa, vėliau iš jos kyla ta tobulos dorovinės 
asmenybės (išminčiaus) „autarkija“ (uždarumas), kuri posok- 
ratinėse etikos sistemose, ypač vėlyvosios antikos laikais, tam- 
pa pagrindine idėja; ir, žinoma, negalima neigti, kad ir paties 
Sokrato mokyme pastebimas tam tikras užsidariusio išminčiaus 
idealo siekimas. Tačiau iš esmės dorovinės patirties savitumas, 
įsišaknijęs savęs pažinime ir atsiskleidžiąs meutiniame Sokrato 
metode, savyje šito motyvo neturi ir todėl turi būti nuo jo griež- 
tai skiriamas. Dėl to autonomijos Sokrato nurodyta prasme ne- 
galima suartinti arba sutapatinti su Kanto autonomija arba ge- 
autonomija, kaip savais praktinio proto įstatymais. Sokrato sa- 
vęs pažinimas tiesiogiai nenustato jokio dorovinio „dėsnio“. Tik- 
ro gėrio ieškojimas savo prasme nesutampa su gėrio dėsnio 
ieškojimu. Sokratui dar svetima privalėjimo sąvoka, kaip sveti- 
ma prieš asmenybę stovinti aukščiausioji instancija, nustatanti 
jai dorovinio elgesio normą. Šiaip ar taip, jo etinis interesas 
nėra sutelktas į šią dorovinės problemos plotmę. Tai dar la- 
biau paaiškės, atidžiau įsižiūrėjus į tą dorovinę patirtį, į kurią 
tiesia kelią Sokrato savęs pažinimas. Iš tikrųjų šią sąvoką bū- 
tina paaiškinti detaliau. Kaip apskritai suprasti šitą vidinės do- 
rovinės patirties tikrumą ir betarpiškumą? Ar jį reikia suprasti 
taip, kad aš gėrį pažistu tik tiek, kiek surandu jį savyje, t. y. 
realizuoju savo gyvenimu ir savo elgesiu? Kitaip tarus, ar tai 
reiškia, kad tikro dorovinio pažinimo objektas esu tik aš pats 
ir mano doroviniai veiksmai, ir kad todėl gėrį kitame aš galiu 
pažinti tik antriniu būdu, tarpiškai, pagal analogiją su tuo gė- 

riu, kurį aš surandu savyje? Jeigu būtų taip ir jeigu Sokrato 
savęs pažinimo prasmė slypėtų čia, tai jis, aišku, niekuomet 
nebūtų tapęs antikos dvasiniu vadu ir dorovės filosofijos pradi- 
ninku. Visas jo mokymas ir visa jo gyvenimo veikla prieštarau- 
ja tokiam aiškinimui. Ieškodamas tikro gėrio, Sokratas ne atsi- 
skiria ir ne pasineria į autoanalizę, o kreipiasi į kitus, ieško 
pašnekovo, iš kurio galėtų pasimokyti dorumo ir išminties. Ir 
šis kreipimasis į pašnekovą nėra tik išorinis veiksmo būdas, ne- 
turįs reikšmės jo savęs pažinimo metodui, — jis susijęs su pa- 
čia šio metodo esme ir būtinas konkrečiam jo igyvendinimui. 
Būtent kitame, o tiksliau — iš kito gėris pažįstamas ir giliau, ir 
ryškiau negu savyje; galima netgi pasakyti, kad dorovinis savęs 
pažinimas tam tikru mastu sąlygojamas gėrio pažinimo kitame. 
Šia amžina dorovinio gyvenimo tiesa vadovavosi ir Sokratas; 
tai liudija dialoginis jo filosofavimo metodas. Bet tokiu atveju 
vėl kyla klausimas: kuo remdamasis Sokratas gėrio pažinimą 
tapatina su savęs pažinimu? Ar jo paties meiodas nėra akivaiz- 
dus šios tezės paneigimas? | 


V 


Taigi mes priėjome tą Sokrato mokymo vietą, kurią sunkiau- 
sia suprasti: čia ryškiai susikerta jo intelektualizmo teigiama ir 
neigiama pusė, ir čia ypač ryškiai pastebimas nepakankamumas 
ir neadekvatumas ių žodinių formuluočių, kuriomis jis išreiškia 
savo mintis. Tačiau, kaip mums atrodo, šie sunkumai nugalimi, 
jeigu tik vadovausimės pagrindiniais jo mokymo motyvais. Sok- 
ratas siekia pažinti tikrą gėrį, t. y. tokį gėrį, kuris turi būti veiks- 
minga jėga doroviniame žmogaus gyvenime; ir jis stengiasi jį 
įžvelgti loginėje gėrio sąvokoje, kitaip tarus, loginis gėrio sąvo- 
kos apibrėžimas jam yra tikro gėrio pasiekimo kelias arba prie- 
monė. Tai vienas iš pagrindinių jo intelektualizmo momentų; 
apie jį dar kalbėsime. Kitas, ne mažiau svarbus, yra tas, kad 
Sokratas tapatina kelią ir tikslą, loginę gėrio sąvoką su tikro 
gėrio pažinimu (arba pasiekimu). Tai, be abejonės, pati silpniau- 
sia Sokrato intelektualizmo vieta. Tačiau šio tapalinimo nerei- 

kia pernelyg suprastinti. Sokratas iš tikrųjų ne tapatina, o tik 
neskiria loginės gėrio sąvokos nuo tikro gėrio pažinimo. Todėl 
būtų klaidinga galvoti, kad tikro gėrio pažinimas ir pagal jo 
mokymo prasmę iki galo apibrėžiamas logine gėrio sąvoka ir 
tarsi jame ištirpsta. Lygybės ženklas, kuris tarp šių dalykų de- 
damas žodinėje loginėje formuluotėje, negali visiškai paslėpti 
jų dalykinio prasminio skirtumo. Pagrindinių Sokrato etikos tei- 
ginių paradoksalumas — „savanoriškai, t. y. sąmoningai, niekas 
nesielgia blogai“ ir „gėrio žinojimas ir yra patsai dorumas“ — 
paaiškinamas būtent tuo, kad čia turima omeny ne loginė gėrio 
sąvoka, 0 tikras gėrio pažinimas. Tikras gėrio pažinimas tuo ir 
skiriasi, kad jo esmėje jau glūdi ir tam tikras realus gėrio pa- 
jutimas, tiesioginis sąlytis su juo. Todėl jis ir turi realią veiks- 
mingą jėgą, ir savo esme neišvengiamai siekia tapti dorumu, 
pavirsti doroviniu veiksmu. Tai ne metafizinė teorija, o neabe- 
jotinas dorovinės patirties faktas. Gėrio negalima pamatyti taip, 
kaip matomas koks nors išorinis prieš mus esantis daiktas. Kai 
tik jis prieš mus, mes nepažįstame jo būtent kaip gėrio tiesio- 
giai jo tikru pavidalu; mes tik apie jį žinome iš jį apibūdinančios 
loginės sąvokos. Tikrai gėris pažįstamas tik tuomet, kai jis mus 
užvaldo, paliečia mūsų jausmus, mūsų valią, kaip vientisas dva- 
sios aktas. Šį ypatingą žinojimo būdą pastaruoju metu pradėjo 
vadinti ne visai vykusiu „emocinio pažinimo“ terminu. Svarbu 
ne tai, kad jis turi emocijų atspalvį, t. y. jį lydi tam tikri jausmai 
ir emocijos, svarbu tai, kad tai ne grynai teorinis procesas, O 
vientisas dvasios aktas, kuriame nėra nuo jausmo (emocinio 
gyvenimo) atskiro žinojimo ir kuriame todėl savęs pažinimas 
realizuojamas per jausmą ir su jo pagalba! 


! Šį klausimą pirmasis teisingai nušvietė M. Scheleris savo kapitaliniame 
veikale „Der Formalismus in der Ethik und die materiūle Wertethik“. Plg. jo 
teoriją apie intencionalius įsijautimus kaip dorovinio pažinimo pagrindą (Fūh- 
len und Gefūhle). Pig. taip pat B. Hildebrand Siutlichkeit und ethische Wert- 
erkenntnis (leid. „Jahrbuch fūr Philosophie und phinomenologische Fors- 
chung“, 13, V). Pirmuosius žingsnius šia linkme žengė dar Brentanas straips- 
nyje „Von dem Ursprung sittlichėr Erkenntnis“. Iš esmės toks dorovinio pa- 
žinimo supratimas artimas rusų filosofinei minčiai. 

Dabar aišku, kodėl gėrio pažinimas, nors tai būtų gėrio pa- 
žinimas kitame, iš esmės vis dėlio yra savęs pažinimas. Jeigu 
gėris pažįstamas tik tuomet, kai jis užvaldo mūsų vidų, t. y. 
įeina į mūsų dvasinės patirties sferą, tai ir kitame jį mes pažįs- 
tame tik tiek, kiek savyje jį suvokiame kaip mūsų vidinės patir- 
ties faktą. Tuo pateisinamas Sokrato reikalavimas pažinti save. 
Dorovinės patirties, kartu ir gėrio pažinimo tikrumą sąlygoja 
jo tvirtas buvimas savęs pažinime. Be to, nurodytos dorovinio 
pažinimo ypatybės paaiškina ir pagrindinės Sokrato etikos te- 
zės tikrąją prasmę, būtent tezės apie žinojimo ir gėrio, arba, 
tiksliau, apie gėrio pažinimo ir paties gėrio tapatumą. Kadangi 
tikras gėrio pažinimas kyla iš vidinės dvasinės patirties, įis yra 
ne tik grynai teorinis pažintinis, bet ir realus procesas; jis yra 
įeigu ir nevisiškas gėrio pasiekimas, tai visgi tam tikras sąlytis 
su pačiu gėriu. Žinoma, to sąlyčio laipsniai gali būti skirtingi. 
Atsižvelgiant į dvasinės patirties gilumą ir įtampą gėrio pažini- 
mas bus daugiau ar mažiau adekvatus. Todėl ir ne kiekvienas 
tiesioginis gėrio pažinimas žmogų užvaldo iki galo, iki pačių 
gelmių, ir ne iš karto pavirsta grynu ir veiksmingų dorumu. 
Tačiau šis empiriškas gėrio pažinimo ir dorumo nesutapimas 
nė kiek nepažeidžia Sokrato tezės. Juk Sokratas ieško visiško, 
adekvataus gėrio pažinimo, kuris gali būti visiškas ir adekvatus 
tik todėl, kad jis kartu yra ir visiškas, absoliutus sąlytis su gė- 
riu. Todėl idealia, o tai reiškia esmine savo išraiška tiesioginis 
gėrio pažinimas sutampa su gėrio turėjimu, t. y. pačiu dorumu. 

Savęs pažinimą, kaip tikro dorovinio pažinimo šaltinį, ir do- 
rovinį pažinimą, kaip realaus sąlyčio su gėriu pagrindą, — šiuos 
giliausius Sokrato mokymo motyvus vienaip ar kitaip priėmė 
beveik visos Sokrato mokyklos. Tačiau tik platonizme jie išliko 
pirmapradiškai gryni ir buvo toliau plėtojami neiškraipant jų 
tikros prasmės. Neoplatonizme jie išsiskleidžia kaip visa ap- 
imanti dvasios filosofija, kuria užbaigiama antikinės galvose- 
nos raida. Savęs pažinimas čia yra ne tik pagrindinis dorovinio 
gėrio, bet ir apskritai viso dvasinio pasaulio pažinimo meto- 
das; kartu jis reiškia realaus sielos „supanašėjimo“ (hontoiosis) 

su aukščiausiąja dieviškąja būtimi ir jos „užpildymo“ tikrai re- 
aliu turiniu procesą. Tokią fundamentinę reikšmę šie pagrindi- 
niai platonizmo motyvai išlaiko ir krikščionybės filosofijoje. Jie 
yra vieni svarbiausių Aleksandrijos mokyklos, didžiųjų kapado- 
kiečių ir šventojo Augustino religinės galvosenos šaltinių. 


VI 


Vidinės patirties betarpiškumas ir būtiškumas gėrio paži- 
nimui turi ir kitą reikšmę. Sokrato dialoguose*** yra vienas 
bruožas, kuris iš pradžių visuomet nustebina dabartinį skaity- 
toją, palikdamas jam netgi tam tikro apmaudo ir nepasitenki- 
nimo jausmą. Teigiama dialogo užduotis — tikro dorumo pa- 
žinimas; O rezultatas — dažniausiai neigiamas — Sokrato prisi- 
pažinimas, jog jis nežinąs, kas yra dorumas. Nejučiomis kyla 
įspūdis, kad Sokratas ne kuria, o tik griauna. Tiesa, teorinėje 
plotmėje kaip tik šis savo nežinojimo suvokimas yra vaisingas 
metodinis tikro žinojimo pradas. Bei ar galima jam teikti to- 
kią pat teigiamą reikšmę dorovinio pažinimo srityje? Ar bū- 
tent ne tai yra viena iš negatyvių Sokrato intelektualizmo pu- 
sių? Ar šiuo atveju tikro gėrio pažinimo klausimas nepakei- 
čiamas jo loginio (teorinio) apibūdinamumo klausimu? Nesi- 
leisdami į detalų šios problemos svarstymą, nurodysime tik 
vieną dalyką, kuris svarstomai Sokrato mokymo pusei turi Ie- 
miamą reikšmę. Savo nežinojimo suvokimas visuomet yra 
iliuzinio, tariamo žinojimo paneigimas, jo klaidingumo demas- 
kavimas, t. y. jo kaip klaidos atpažinimas. Klaida Sokrato mo- 
kyme visai taip pat sutampa su blogiu, kaip žinojimas tapati- 
namas su gėriu. Todėl klaidos atpažinimas kartu yra ir blo- 
gio kaip blogio atpažinimas ir demaskavimas. Žinoma, ir čia 
tapatumo (tarp blogio ir nežinojimo arba klaidos) formulė 
adekvačiai nereiškia pagrindinės Sokrato mokymo prasmės; 
biogio pažinimas, taip pat kaip ir gėrio pažinimas, taria esant 
vidinę dorovinę patirtį ir todėl jį sąlygoja savęs pažinimas. Ta- 
čiau gėrio pažinimas priartina prie gėrio; 0 tuo tarpu blogio 
pažinimas kartu yra ir blogio naikinimas, išsilaisvinimas iš jo. 

Blogis, demaskuotas kaip blogis, taipogi nustoja buvęs blo- 
giu, lygiai kaip klaida, atpažinta kaip klaida, nusioja būti klai- 
da. Ji gali egzistuoti tik prisidengusi gėrio kauke, kaip iliuzi- 
nis arba tariamas gėris. Mat iš esmės kiekvienas siekia gėrio 
ir sėja blogį tik laikydamas ji gėriu. Kokiu lygiu ši blogio sam- 
prata patvirtinama dorovine patirtimi ir kokiu lygiu ji yra in- 
telektualistinių prietarų rezultatas — atskiras Ir sudėtingas 
klausimas, kuriam išnagrinėti reikėtų kitos studijos. Mes gali- 
me jį palikti nuošaly, nes mums svarbu tik atskleisti tą vaid- 
menį, kuri blogio pažinimas vaidina paties gėrio pažinime,; juk 
ir Sokratą blogio problema domina tik tiek, kiek ji susijusi su 
gėrio ir gėrio pažinimo problema. Meultinis Sokrato metodas 
aiškiai atsako į šį klausimą: kad sieloje galėtų įsikurti tikroji 
tiesa ir gėris, iš kuriančios sielos turi būti pašalinta viskas, 
kas tam galėtų trukdyti; o pagrindinė kliūtis yra klaida — blo- 
gis. Blogio kaip blogio demaskavimas neleidžia jo supainioti 
su gėriu. Blogio pažinimas atskleidžia tariamo ir tikro gėrio 
skirtumą. Taigi blogio pažinimas ne tik susijęs su gėrio paži- 
nimu, kaip būtinu rezultatu, bet yra būtinas ir paties gėrio 
pažinimo momentas. Ir ši teigiama blogio pažinimo reikšmė 
yra būtent tai, kad iš esmės jis yra savęs pažinimas: niekur 
blogis nepažįstamas taip giliai, iš pačių slaptingiausių pagrin- 
dų ir pačių apgaulingiausių panašumų su gėriu, kaip pačiame 
savyje. Tačiau gėrio pažinimui svarbus ir kitas dalykas: tik blo- 
gio pažinimu sukuriama ir įgyjama ta vidinė patirtis, kurios 
dirvoje galimas tikras gėrio pažinimas. Blogio pažinimas pa- 
čiamė savyje taip pat yra ir paties blogio įveikimas, sielos iš- 
laisvinimas iš tos apgaulės, į kurią ją traukia blogis. Kitaip 
tarus, blogio pažinimą būtinai lydi dorovinio apsivalymo pro- 
cesas, dvasios kalarsis, vienodai būtinas ir sielos sąlyčiui su 
gėriu, ir tikram gėrio pažinimui. Štai kodėl ne tik teorijos, 
bei ir dorovinio pažinimo požiūriu Sokrato meutikos negaly- 
vūs rezuliatai turi ir kažką neabejotinai pozityvaus: blogio pa- 
žinimas, kaip blogio neigimas, — tai vienintelis galimas gėrio 
pažinimo kelias; kelias, į kurį nukreipia paties gėrio savitu- 

mas ir absoliutumas. Gėrio negalima aiškiai apibrėžti; jis at- 
siveria pažiįstančiai sielai, kai tik ji savęs pažinimu atsikrato 
klaidų — blogio. Taigi Sokrato mokymas apie blogį taip pat 
galų gale alsiremia į pagrindinę jo etikos sąvoką — savęs pa- 
žinimo sąvoką. 


VII 


Kad Sokrato intelektualizmas būtų teisingai suprastas ir ob- 
jektyviai įvertinta jo filosofinė reikšmė, būtina dar labiau pagi- 
linti mūsų analizę. Ypač būtina detaliau pasvarstyti vieną svar- 
bų savęs pažinimo požymį, kurio ligi šiol mes nelietėme — jo 
refleksiškumą. Paprastai į šį požymį nekreipiama ypatingo dė- 
mesio, manant, kad savęs pažinimo gnoseologiniam apibūdini- 
mui tai nesvarbu; žinojimo prigimtis, sakoma, nesikeičia nuo 
to, kad pažinimo objektu tampa pats jo subjektas. Toks požiū- 
ris į savęs pažinimą mažų mažiausia nepagrįstas; snoseologijo- 
je jis galėjo įsitvirtinti tik dėl to, kad, kalbant apie pažinimą 
apskritai, iš karto turimas omeny išorinis prieš subjektą esantis 
objektas. Tuo tarpu tiksli savęs pažinimo paties fakto analizė 
atskleidžia visai kitą vaizdą; ji parodo, kad objekto ir subjekto 
sutapimas savęs pažinime nulemia pastarojo vidinę struktūrą 
ir jo gnoseologinę reikšmę. Būtent tai, kad subjektas, išlikda- 
mas subjektu, tuo pat metu yra pats sau ir objektas, kokybiškai 
keičia patį subjekto ir objekto santykį. Tiesa, Sokratas, taip pat 
klasikinis platonizmas šios savęs pažinimo pusės neišryškino. 
Savęs pažinimo refleksiškumą, arba savimonės sąvoką, pirma- 
sis iškėlė Aristotelis savo mokyme apie dieviškąją dvasią, ku- 
rios visa veikla glūdi mąstyme apie pačią save, o neoplatoniz- 
me ji tampa vienu pagrindinių Plotino metafizinės dialektikos 
motyvų. Betgi refleksiškumo momentas šiaip ar taip turėjo at- 
sispindėti ir Sokrato mokyme, jeigu tik tiesa, kad savęs pažini- 
mo principas yra visos jo filosofijos varomasis pradas. Galimas 
daiktas, būtent čia ir slypi tos dvasinei kultūrai pavojingos ne- 
gatyvios jo etikos tendencijos, kurias nurodė Nietzsche ir kiti 
mąstytojai. 

VIII 


Sokrato filosofinis interesas sutelktas ne tiktai į klausimą, 
kas yra gėris ir dorumas; su juo neatskiriamai susijęs kitas — 
dorumo vienovės klausimas. Ši vienovė yra ne vien tik pačios 
dorumo savokos vienovė; už sąvokos vienovės slypi tiesioginė 
paties dorumo dalykinė vienovė, — viena vertus, kaip vienovė 
tos aukščiausios ir paskutinės instancijos arba normos, su ku- 
ria turi būti lyginami ir pagal kurią turi būti vertinami visi mū- 
sų siekimai, norai ir poelgiai, o kita vertus, kaip vienovė paties 
gyvenimo, kurį vairuoja vien tik rūpestis dėl sielos ir jos priar- 
tinimas prie gėrio. Toks principinis dvasinio gyvenimo susikau- 
pimas ir įtampa galimi tik dėl savęs pažinimo refleksiškumo,; 
žinoma, ne ta prasme, kad jie kyla iš refleksijos, o ta, kad tik 
refleksija atskleidžia jų principinę besąlyginę reikšmę ir laiduoja 
pastovios jų realizacijos galimybę. Svarbiausia tame vidiniame 
aktyvume, kuris savęs pažinimui būdingas dėl jo refleksišku- 
mo, — tai ne tas pats gyvenimo susitelkimas apie vieną centrą, 
0 tai, kaip ir kokia forma tas susitelkimas pasiekiamas. Pažini- 
mas, kaip gėrio kriterijus, nedalyvauja motyvų kovoję kartu su 
kitais motyvais. Jis iš karto jų atžvilgiu užima patogiausią pa- 
dėtį; ne todėl, kad jis stipresnis už kitus motyvus, o todėl, kad 
jis yra aukščiausias pradas, kuris pirmasis nulemia kiekvieno 
jų vertę tr reikšmę. Kai tik savimonė, t. y. savęs pažinimo re- 
fleksiškumas, dvasiniame gyvenime įgauna lemiamą reikšmę (o 
nelieka išvestiniu dalyku, antriniu betarpiškos sąmonės reflek- 
su), tas gyvenimas netenka savo „vienplaniško“ linijinio pobū- 
džio. Savimonės pavidalu jis įgauna tam tikrą pastovų ir nesi- 
keičiantį centrą, kuris tačiau yra už sielos išgyvenimų ir būse- 
nų srauto. Su šiuo centru sąveikauja visi tiesioginiai išgyveni- 
mai, jame jie atsispindi ir kaip atspindžiai egzistuoja toliau. 
Vienaplanis dvasinis gyvenimas pasidaro dviplanis. Tačiau šis 
dviplaniškumas nėra paprastas dvasinės būties padvigubinimas; 
jis yra kažkas daugiau: tiktai sąveikaudama su šiuo nauju at- 
spindėtu gyvenimo planu, kurį sukuria savimonė, mūsų aš, ar- 
ba būtent siela, išsivaduoja iš tos pasinėrimo išgyvenimų srau- 
te būklės, tiesiogiai realaus gyvenimo varžtų, kuriuose ji yra 

tol, kol ją praskaidrina savimonės spinduliai. Kitaip tarus, tik 
per savimonę iš gyvenimo stichijos išsiskiria pats aš kaip ypa- 
tingas pradas, kaip tikras sielos būties centras, įgauna vidinį 
savarankiškumą ir laisvę, kuri daugiausia pasireiškia dviem da- 
lykais. Pirmiausia tuo, kad siela (arba „aš“) įveikia savo ribo- 
tumą. Pačiame savo būties apibrėžtumo įsisąmoninime, t. y. jo 
ypatumą apibrėžiančių ribų sąmonėje, jau slypi galimybė per- 
žengti šias ribas ir priartėti (nors ir potencialiai) prie begaly- 
bės. Kita vertus, tik įsisąmoninus savo ypatumą ir savarankiš- 
kumą, siela iš tikro „užvaldo“ visus faktinius sielos gyvenimo 
komponentus ir įsisąmonina gyvenimą kaip ypatingą vidaus 
pasaulį, kuris, nors ir pastoviai sąveikauja su išorės pasauliu, 
išsaugo savo savitumą, turi savo gyvenimo ritmą ir sąrangą. 
Tai ir yra tikras subjektyvumo pasaulis, kuri, kaip savareikšmį 
ir nepriklausomą pradą, pirmasis pastebėjo ir įtvirtino Sokra- 
tas. Visi išorės dalykai jam tik žaliava, prasmę ir reikšmę įgy- 
janti tik ttraukus ją į teleologinę vidinio gyvenimo vienovę; 
arba tai — jos laisvo ir savarankiško veiksmingumo atsiskleidi- 
mo pretekstas. 

Visų čia paminėtų savęs pažinimo (savimonės) refleksišku- 
mo momentų — kariojame — patsai Sokratas nenurodė. TA- 
čiau visgi jie sudaro jo mokymo apie savęs pažinimą gilų po- 
dirvį ir tikrą pagrindą, ir tik iš jų gali būti suprastas filosofinis 
jo etikos teiginių reikšmingumas ir paaiškinta išskirtinė jo įta- 
kos tolesnei filosofinės etikos raidai ir apskritai visai antikos 
dvasinei kultūrai jėga. Būtent savęs pažinimo refleksiškumas 
yra vienintelis šaltinis dorovinės asmenybės autonomijos ir to 
vidinės laisvės idealo, kuriuo gyveno visa antikos etika ir kurį 
po Sokrato plėtojo ir grindė visos filosofinės mokyklos, prade- 
kais, skeptikais ir iš dalies netgi neoplatonizmu. Ir pagaliau 
Sokrato gnothi s'auton refleksiškumu jau padėti pagrindai tam 
dvasinio gyvenimo gilinimui ir tobulinimui (įvidujinimui — Ve- 
rinnerlichung), kuris visapusiškai atsiskleidė tik krikščionybės 
dirvoje religinėje Augustino ir dvasiškai jam artimų krikščiony- 
bės mąstytojų — mistikų sąmonėje. 


3, 1721 

IX 


Tačiau ir šie motyvai neatskleidžia viso Sokrato savęs paži- 
nimo principo turinio. Tai matyti jau iš to, kad vėlesnės anti- 
kos sukurtas idealas išminčiaus, kurio pirmavaizdžiu buvo lai- 
komas pats Sokratas, toli gražu negali būti laikomas Sokrato 
dorovinio mokymo užbaiga arba įvykdymu to, ko jis ieškojo ir 
siekė. Būdingiausias idealaus išminčiaus bruožas — apsiriboji- 
mas savimi, jo absoliutus uždarumas; tik tas uždarumas ir lai- 
duoja visišką jo nepriklausomybę nuo išorinio pasaulio, o ne- 
priklausomybė nuo visų išorinių dalykų būtent ir yra pagrindi- 
nis ir lemiamas momentas tos vidinės laisvės, kuri yra ir palai- 
mos (eudaimonijos), ir dorovinio išminčiaus orumo šaltinis. Tuo 
paaiškinamas daugiausia negatyvus paties vidinės laisvės idealo 
pobūdis, nulėmęs, kaip rodo posokratinių filosofijos mokyklų 
raida, — visur, kur išlaikomas grynas išminčiaus „autarkijos“ 
motyvas, — dvasinio gyvenimo apribojimą ir jo nuskurdimą. 
Štai šitas dorovinio idealo ribotumas ir išbaigtis iš esmės sve- 
timi Sokrato mokymo dvasiai. Nepriklausomumas nuo išorinio 
pasaulio — tai tik viena tikro dorumo ypatybė; ir netgi ne pati 
svarbiausia. Savęs pažinime pats svarbiausias dalykas yra tas, 
kad jis laiduoja dvasinės patirties savitumą ir tikrumą, kurio 
atžvilgiu asmenybės autonomija yra tik šalutinis dalykas. Juk 
autonomijos prasmė būtent ir yra ta, kad ji aktualina asmeny- 
bės dvasinę patirtį, pakelia ją iki visiško ir tikro veiksmingu- 
mo. Autonomijoje turi būti įgyvendintos pagrindinės savęs pa- 
žinimo tendencijos, kylančios iš jam būdingo retleksiškumo. Šios 
tendencijos, kaip jau pastebėjome, dvejopos. Paversdamas as- 
menybės vidaus gyvenimą dviplaniu, savęs pažinimas kariu iš 
principo įveikia ribotumą. Todėl savęs pažinimas iš esmės ne- 
pakenčia jokio individualios būties uždarumo ir atsiribojimo, 
net jeigu tai atitinka asmenybės autonomijos (L. y. visiško sava- 
rankiškumo ir nepriklausomybės) interesus. Ne veltui Sokratas 
savęs pažinimo tikslu laiko ne išminčiaus autonomiją (autarki- 
ją), O gėrio pažinimą ir sąlytį su juo, ir tik per sąlyti su gėriu 
pateisinama ir pagrindžiama asmenybės autonomija. O gėris, 

pagal jo mokymą, pranoksta asmeniškumą ir individualumą, ir 
ne tik formaliai, kaip bendra sąvoka arba bendros reikšmės 
norma. Kitu atveju jis nebūtų galėjęs iškelti Platono „idėjos“, 
kaip gėrio pirmavaizdžio, per sąlytį su kuriuo bet koks doru- 
mas tampa tuo, kuo jis yra, t. y. tikru ir realiu dorumu. Štai 
kodėl Sokrato savęs pažinimas niekuomet nelieka tiktai pats 
savimi, t. y. sielos pažinimu, o išeina už sielos ribų, arba, tei- 
singiau, pačioje sieloje, jos gelmėse atveria kažką kita, kažką 
aukštesnį, nuo ko priklauso pačios sielos dvasinė būtis. Taip 
platonizmė savęs pažinimas gimdo idėjos pažinimą, o Plotino 
sistemoje ji užbaigiama virš individualaus proto (nišs) savęs pa- 
žinimu, kuriame tiesiogiai atsispindi dieviškojo Absoliuto (Vie- 
natinio) prigimtis. Tą patį matome ir krikščionybės filosofijoje, 
išnirusioje iš platonizmo gelmių: ir čia savęs pažinimo tenden- 
cija iveikti save ne tik išlaikoma, bet ji tampa netgi svarbiausiu 
religinės minties motyvu. „Neišeik iš savęs, sugrįžk į save, vi- 
dujiniame žmoguje yra tiesa; jeigu savo esybę įgysi kintamą, 
iškilk virš savęs paties! Veržkis len, kur įsižiebia pati proto švie- 
sa.“ "Taip kalba Augustinas. Panašiai byloja Atanazas Didysis ir 
Grigalius Nysietis. Savęs pažinimas jiems yra pagrindinis Die- 
vo pažinimo kelias. 


X 


Tačiau savęs pažinimui būdinga ir kita tendencija, glaudžiai 
susijusi su pirmąja ir ne mažiau svarbi, — tai jo pokrypis į 
tikrą realybę. Jeigu gėris būtų objektas, išoriškai esąs prieš pa- 
žįstanti subjektą, tai praraja tarp gėrio pažinimo ir paties gė- 
rio būtų neperžengiama; realus gėris visuomet būtų transcen- 
dentinis gėrio pažinimo atžvilgiu. Tačiau gėris ne išorinis da- 
lykas, ir mes galime jį pažinti tik kaip vidinės dvasinės patir- 
ties faktą. Tai reiškia: gėrį visuomet aš pažįstu kaip kažką sa- 
vo viduje, kaip tai, kas įeina į mano paties vidinio gyvenimo 
sudėtį, arba, tiksliau, su kuo mano aš daugiau ar mažiau rea- 
liai susijęs. Taigi gėrio aipažinimą mano dvasinėje patirtyje vi- 
sapusiškai sąlygoja savęs pažinimo refleksiškumas, t. y. paži- 

nimo subjektas ir objektas, kad ir iš dalies, tapatūs, ir kad sub- 
jektas, išlikdamas subjektu, save pažįsta taip, tarsi jis būtų ob- 
jektas. Štai čia ir slypi ypatinga filosofinė savęs pažinimo reikš- 
mė. Tai ne gryna teorija (kontempliacija); ji turi ir realaus 
veiksmingumo. Todėl Sokratas — ne tik mąstytojas teoretikas, 
bet ir dorovės mokytojas; tuo, kad jis savyje derina ir vieną, 
ir kitą, atsiskleidžia jo tikrasis filosofinis charakteris. Jeigu fi- 
losofinio žinojimo dalykas yra realybė ir jeigu Parmenido 
skelbtas būties ir mąstymo tapatumas ne tik mitologema, ne 
tik filosofinis prietaras, o išraiška, nors ir neadekvati, tam tik- 
ros amžinos filosofinės tiesos, tai filosofijoje ne kas kita, 0 sa- 
vęs pažinimas turi būti metodologinis išeities taškas, nes tik 
savęs pažinime tiesiogiai imanentiškai duota tam tikra realy- 
bė. Tačiau tai dar nereiškia, kad mano aš, mano vidinis sub- 
jektyvus pasaulis yra vienintelė pažinimui tiesiogiai prieinama 
realybė. Juk pati esmingiausia savęs pažinimo ypatybė išreiš- 
kiama būtent tuo, kad jis pats įveikia savo ribas, kad jis at- 
skleidžia ne tik paties pažįstančio subjekto prigimtį, bet kaž- 
ką daug daugiau — visą dvasinį subjekto pasaulį. Todėl ir šio 
pasaulio pažinimas toks pat betarpiškas, tikras ir būtiškas kaip 
subjektyvumo pažinimas subjekte. 

"Taigi savęs pažinimo gnoseologinio primato pripažinimas ne- 
gali būti subjektyviojo idealizmo pateisinimas; mat būtent sub- 
jektyvusis idealizmas nesiskaito su pagrindiniu savęs pažinimo 
momentu — jam būdingu savęs įveikimu. Savęs pažinimas, kaip 
pažįstančiojo žvilgsnio nukreipimas vidun, kaip įsigilinimas į sa- 
vo aš, reiškia ne ribą, O tik pažinimo metodologinį išeities tašką. 
Taip jį suprato Sokratas, taip jį suprato visas platonizmas (įskai- 
tant ir neoplatonizmą). Tokią metodologinę reikšmę jis išlaiko 
ir platonizmui giminingoje krikščionybės filosofijoje (Aleksan- 
drijos mokykloje, kapadokiečių ir ypač Augustino raštuose). 

Dabar apibendrinkime mūsų analizę. Ką gi ji duoda Sokra- 
to mokymo supratimui ir teisingam jo filosofinės ir kultūrinės 
reikšmės įvertinimui? Visa sokratizmo problematika sutelkta 
vienoje problemoje — tikro gėrio pažinime (kuri platonizme, 
išplėtojusiame Sokrato mintį, sutampa su tikrąja būtimi dva- 

siniame pasaulyje). O tikras gėris pažinimui atsiskleidžia tik iš 
paties atpažįstančio subjekto patirtų dvasinių išgyvenimų. To- 
dėl tikro gėrio pažinime slypi ir sąlytis su gėriu, ir toks pažini- 
mas galimas tik savęs pažinimo forma. Štai tokia bendra Sok- 
rato mokymo apie žinojimo ir gėrio tapatumą prasmė. Iš čia 
aišku, kad Sokratui iš esmės tolimas toks santykių tarp žinoji- 
mo ir gyvenimo (būties) supratimas, kur žinojimas būtų gyve- 
nimo priešprieša, kaip kitos prigimties dalykas ir kartu reika- 
lautų, kad visa gyvenimo stichija paklustų šiam jai svetimam 
pradui. Priešingai, visa jo filosofinio mąstymo energija nukreipta 
į tai, Kad žinojimas būtų kuo labiau suartintas ir sulietas su 
gyvenimų, kad jis taptų perdėm gyvenimiškas, būtiškas, kad jis 
būtų suprantamas kaip vidinis nuskaidrėjimas, kaip pačios dva- 
sinės patirties ir tų kūrybinių gyvenimo jėgų, kurios sukuria, 
maitina ir plėtoja kultūrą, ištobulinimas. Jeigu kultūra ir įma- 
noma be šių dvasinių sokratizmo siekių, tai jokiu būdu ne grai- 
kiškoji krikščioniškoji, neatskiriamai susijusi su gyvuoju logu ir 
jo dvilype prigimtimi, jungiančia savo empirinio ribotumo są- 
monę su savo būtiškojo pagrindo begalybės (absoliutumo) są- 
mone. Atmesti Sokratą ir jo mokymą — tai reikštų atmesti 
pagrindinį dinamiškąjį krikščioniškosios kultūros pradą, arba 
pripažinti, kad patys šios kultūros pagrindai: yra kūrybinių dva- 
sinio gyvenimo jėgų smukimo ir išsigimimo rezultatas. 


XI 


"Tačiau jeigu ir sutiksime, kad mūsiškis Sokrato mokymo aiš- 
kinimas teisingas, tai visgi kils klausimas: ar tuo jau visiškai 
išspręsta Sokrato ir sokratizmo problema? Argi tuo pateisina- 
mas intelektualizmas ir nuomonės tų mąstytojų, kurie pačioje 
sokratizmo prigimtyje mato neigiamų, t. y. gyvybiniams kultū- 
ros pradams pavojingų, tendencijų? Iš tikrųjų mūsų analizė iš- 
ryškino būtent tuos Sokrato mokymo motyvus, kurie, vidujai 
nors ir susieti su jo intelektualizmu, patys savaime iš esmės 
nėra intelektualistinio pobūdžio. Tačiau, nors tos formulės, ku- 
riomis išreikštas Sokrato filosofijos turinys, netiksliai ir neadek- 

vačiai atspindi jos tikrą prasmę, šių formulių negalima laikyti 
tik atsitiktiniu išoriniu apvalkalu, visai neatspindinčiu Sokrato 
minčių esmės. Juk negalima neigti, kad loginis gėrio sąvokos 
apibrėžimas jam buvo paties gėrio pasiekimo priemonė. Kaip- 
gi kitaip paaiškinti, kad Sokratas dorovinį žinojimą gretina su 
techniniu žinojimu, kuris yra praktinis bendrų teorinių tiesų 
pritaikymas, ir todėl reikalauja, kad tikrai dorovingas žmogus 
būtų savo dalyko „žinovas“, t. y. kad jis ne tik teisingai elgtųsi, 
bet ir teoriškai žinotų, jog elgiasi teisingai? Tiktai tokių įsitiki- 
nimų dirvoje ir galėjo atsirasti Sokratui toks būdingas raciona- 
listinis optimizmas, jo nepalaužiamas tikėjimas logiško mąsty- 
mo, teorinio proto visagalybe. 

Sokrato intelektualizmo esmė ne ta, kad jis tapatina gėrį 
ir žinojimą, — tuo mus įtikino jau atlikta analizė — o ta, kad 
Jis tapatina dvi žinojimo rūšis — dorovinį ir loginį: pažinti gėrį, 
pasak jo, reiškia surasti loginę gėrio sąvoką. Tas tapatinimas 
nepaaiškinamas tik paprastu dviejų savokų neskyrimu, sąlygo- 
tu juos išreiškiančio termino „žinojimas“ vienodumu; jo šak- 
nys kur kas giliau. Loginis (teorinis) žinojimas neapsiriboja pa- 
prastu kokio nors objekto žinojimu; jis atsiranda tik tuomet, 
kai mes žinome, ką mes žinome, t. y. mūsų žinojimo sudėtį 
arba turinį. Vadinasi, loginis žinojimas iš esmės yra refleksinis. 
Betgi ir dorovinis žinojimas, kaip savęs pažinimas, irgi reflek- 
sinis. Taigi refleksiškumo momentas ir yra tas taškas, kur Sok- 
rato mokyme susiduria dvi skirtingos ir iš dalies net priešin- 
gos plotmės — viena intelektualistinė ir kita, svarbesnė, ku- 
rią galima būtų apibūdinti kaip dorovinę-ontologinę. Tai kaipgi 
dorovinio savęs pažinimo refleksiškumas santykiauja su logi- 
nio pažinimo refleksiškumu? 


„XII 


Šis klausimas liečia pačią savimonės ir savęs pažinimo es- 
mę. Atrodytų, kad loginis refleksiškumas turi pirmenybę, t. y. 
kad būtent jis konstituoja, nustato savimonę. Iš tikrųjų savi- 
monė atsiranda tarsi tik tuomet, kai aš susidvejindamas sau, 

kaip pažįstančiam subjektui, priešstatau patį savę, kaip pažįs- 
tamąjiį objektą, ir save pažįstu būtent tokioje dalykinėje prieš- 
priešoje. Kitaip tarus, atrodytų, kad savimonė (ir savęs pažini- 
mas) galima tik ten, kur jau yra dalykinė nuostata ir pažista- 
masis aš prilyginamas priešpriešoje esančiam objektui, t. y. kur 
aš jį įsisąmoninu kaip skirtingą nuo pažįstančiojo subjekto. Ta- 
čiau jeigu būtų taip, tai nebūtų jokios galimybės savęs pažini- 
mą (aš pažinimą) aiskirti nuo išorinio objekto (16 aš pažini- 
mo). Iš tikrųjų, jeigu aš savąjį aš pažinčiau tik tuomet ir su 
salyga, kad jis yra mano priešprieša kaip kažkoks kitas objek- 
tas, Kaip ne aš, tai aš nė galvoti negalėčiau, kad mano prieš- 
prieša yra būtent mano aš, o ne koks nors kitas objektas, pri- 
klausąs ne aš sričiai. Savimonę (kaip ir bei kurią kitą sąmonę) 
sąlygoja ne tik subjekto ir objekto priešingybė, dualizmas, bet 
ir jų vienovė bei sutapimas. Maža to, subjekto ir objekto vie- 
novė čia pirmesnė už jų priešingybę; tik kadangi šita priešingy- 
bė kyla iš jų vienovės, yra galima savimonė kaip savo paties aš 
sąmonė, Iš to aišku, kad savimonė glūdi kažkokioje ypatingoje 
ikidalykinėje arba nedalykinėje nuostatoje, kurioje aš tiesiogiai 
įsisąmonina save kaip savė išgyvenantis subjektas. Tai savimo- 
nės pagrindas, be kurio ji išvis negalima. Bet, kita vertus, savi- 
monė gali virsti savęs pažinimu, t. y. savo aš pažinimu tikra 
žodžio prasmę, tik tuomet, kai įvyksta perėjimas nuo ikidalyki- 
nės nuostatos į dalykinę nuostatą, priešpriešinančią aš sau pa- 
čiam kaip objektą subjektui. Savo pirmykštėje ikidalykinėje būk- 
lėje savimonė nėra savarankiška, ji imanentiška pačiai subjek- 
to būčiai tarsi jos spinduliavimas, arba, teisingiau, vidinė nuo- 
švita. Savarankišku aktu ji tampa tik per objektyvuojančią nuo- 
statą, kuri, tarsi atplėšdama ją nuo subjekto būties ir išvesda- 
ma už tiesioginio išgyvenimo ribų, kartu ir tarp mūsų aš, kaip 
pažįstančiojo subjekto, ir to paties aš kaip pažįstamojo objek- 
to, nustato tam tikrą „distanciją“ ir tokiu būdu jam sudaro ga- 
limybę stebėti save tarsi iš šalies. Bet objeklyvuojanti nuostata 
kartu turi ir kitą reikšmę: ji mums pirmą kartą sudaro galimy- 
bę įvaldyti pažinimą, užfiksuoti jo turinį kaip pažintą objektą. 

ir todėl pažinimo rezultatas natūraliai įgauna loginę ir kartu 
žodinę formą. Todėl refleksiškumas, būdingas loginiam ir juo 
pagrįstam moksliniam žinojimui, yra antrinis dalykas ir remiasi 
jau esama dalykine (objektyvuojančia) nuostata. Apibrėžtumas, 
kurį turi logiškai įformintas žinojimas, t. y. sprendiniais ir 54- 
vokomis išreikštas Žinojimas, visuomet yra apibrėžtumas ob- 
jekto, esančio priešais pažįstantįjį subjektą kaip kažkas kita ir 
savarankiška. Todėl loginis mąstymas būtinai dalykinis; ne ta 
prasme, kad jis apskritai yra realaus turinio, o ta, kad tas tu- 
rinys visada duotas dalykinei nuostatai. Ir tiktai dėl savo daly- 
kiškumo loginė mintis išreiškiama žodžiais; mat žodis gali at- 
stoti tik dalykinę duotybę ir todėl neišvengiamai sudalykina net 
tai, kas iš esmės nedalykiška. ' 

Kitoks ir sudėtingesnis dorovinio pažinimo refleksiškumas. 
Gėrio pažinimas, kaip parodė Sokratas, yra savęs pažinimas, 
nes išplaukia vien tik iš mūsų vidinės dvasinės patirties; o šita 
patirtis kaip tik todėl yra pažini, kad ji tiesiogiai suvokiama 
kaip mūsų pačių, t. y. priklausanti pačiam pažįstančiajam aš, 
patirtis, nesanti jam dalykinė, o išgyvenama vidujai. Todėl iš 
šitos pusės, t. y. iš savo patirties pagrindo pusės, doroviniam 
pažinimui neabejotinai būdingas pirminis ikidalykinis refleksiš- 
kumas, nepriklausomas nuo objektyvuojančios nuostatos. 

Tačiau šioje pirminėje refleksiškumo pakopoje dorovinis pa- 
žinimas sustoti negali. Tam, kad jis įgautų tą realų veiksmingu- 
mą, kurį jam teikia Sokratas, jis turi pakilti aukščiau už gyve- 
nimą, tapti nuo jo nepriklausomu pradu, žodžiu, pasidaryti tuo 
lemiančiu centru, kuris, kaip jau matėme anksčiau, būdamas 
už paties gyvenimo ribų, sukuria apie save antrą idealų gyve- 
nimo planą ir remdamasis tuo idealiu planu valdo ir realų do- 
rovinės būties planą. Šio aukščiausio gyvenimo centro sukūri- 
mas negali apsieiti be objektyvuojančių (sudalykinančių) veiks- 
mų. Tik įgydamas dalykinį pobūdį, idealus gyvenimo planas, 
kaip savarankiškas ir vienodai veiklus pradas, gali tapti realaus 
plano priešprieša ir pasiekti ne tik nepriklausomybės, bet ir 
viešpatavimo. Gėrio normos ir priesakai, nors ir turį kilti iš 

tiesioginės dorovinės patirties, būtent kaip normos ir priesakai 
pakyla virš gyvenimo, yra jo dalykinė priešprieša, ir tik dėl šios 
dalykinės priešpriešos turi imperatyvios jėgos ir būtinumo. 

Taigi, kad dorovinis pažinimas (Sokrato savęs pažinimas) 
visiškai aktualintųsi, jis turi taip pat įgyti to antrinio reflek- 
siškumo, kurį sąlygoja objektyvuojanti nuostata, t. y. to reflek- 
siškumo, kuris būdingas loginiam žinojimui. Tas loginio žino- 
jimo refleksiškumas sudaro tarsi antrą doroviniam pažinimui 
būdingo dvilaipsnio refleksiškumo pakopą. Šitas refleksijos dvi- 
laipsniškumas dorovinio pažinimo struktūrai turi lemiamą 
reikšmę; jis paaiškina dvilypumą tų pagrindinių tendencijų, ku- 
rios lemia visą jo esmę: viena, susavėjimo tendenciją, — bū- 
tent savęs pažinimas pirmasis atveria dvasinį pasaulį kaip ypa- 
tingą savarankišką būties sritį, aktualizuoja jį asmenybės gy- 
venime ir kartu įsavina ją drauge su tuo, kas ji iš tikrųjų yra 
ir su kuo ji iš esmės susijusi; kita vertus — susvetimėjimo ten- 
denciją; juk tik sudalykindami mumyse atpažintą gėrį, projek- 
tuodami jį į priešingą mums idealių normų ir priesakų pasaulį, 
t. y. atskirdami jį nuo savęs, nuo tiesioginio savo gyvenimo, 
mes suteikiame jam galimybę aktyviai veikti mūsų realią būtį 
ir neribotai viešpatauti visam valingam ir emociniam gyveni- 
mui. Nuo šių dviejų tendencijų tarpusavio santykių, matyt, pri- 
klauso ir vidinė dorovinio pažinimo (savęs pažinimo) raida. Šių 
santykių paaiškinimui šiek tiek stabtelėsime prie antrosios ten- 
dencijos — susvetimėjimo tendencijos. 


XIII 


Ši tendencija kyla iš objektyvuojančios nuostatos, kuri, kaip 
jau įrodyta, ypač būdinga loginiam žinojimui (loginei refleksi- 
jai). Loginė refleksija žinojimą paverčia ypatingu dalyku; ži- 
nojimo sudalykinimas atliekamas jo loginio įforminimo ir žo- 
dinės (gramatinės) formos suteikimo būdu. Taip atsiranda idea- 
li žinojimo sritis, skirtinga ir atskirta nuo realios būties sri- 
ties. Tiesa, pagal savo reikšmę ir turinį žinojimo sritį visiškai 
sąlygoja realios būties sritis, t. y. tas realus dalykas, su kuriuo 

žinojimas yra susijęs; todėl iš esmės žinojime neturi būti nie- 
ko kito, o tik tai, kas yra pačiame dalyke. Žinojimas, nors ir 
yra ypatingas dalykas, vis dėlto pirminio realaus objekto al- 
žvilgiu yra antrinis, atspindžio dalykas. Tačiau kadangi žinoji- 
mas yra savarankiška fenomenali realybė, nesutampanti su re- 
alia būtimi, ypatinga dalykiškumo rūšis, kurios skiriamąsias 
ypatybes sąlygoja ją sukūrusi objektyvuojanti nuostata, jis eg- 
zistuoja ir vystosi pagal savo vidinius dėsnius ir principus, kurie 
galų gale, kad ir remiasi pačios būties (pirminio objekto) sa- 
vybėmis, turi ir savo ypatingą struktūrą; tokie pirmiausia yra 
vadinamosios formaliosios logikos dėsniai ir principai (nusta- 
tantys loginės minties ir jos elementų, sąvokų, sprendinių ir 
t. t. sąrangą), tokie yra, be to, metodologiniai mokslinio Ži- 
nojimo pradai ir pan. 

Taigi tarp realios būties (pirminio objekto) ir sudalykinto 
(logiškai įforminto) žinojimo susidaro gana savotiški ir sudė- 
tingi santykiai. Tam, kad žinojimas taptų žinojimu tikraja šio 
žodžio prasme, kad pasiektų būtį, fis turi atitrūkti nuo būties, 
išeiti už ir iškilti virš savo objekto ir save objektyvuojančiu ak- 
tu įgyti nuosavą, nuo būties skirtingą dalykiškumą. Kitaip ta- 
rus, visiškas žinojimo bžtiškumas gali būti įgytas tik jo meoniš- 
kumo**** (nebūtiškumo) kaina. 

Pagrindinis žinojimo teorijos uždavinys yra nustatyti, koks 
teisingame žinojime turi būti santykis tarp šių dviejų priešin- 
gų momentų, nes neteisingai suprastame meoniškume žinoji- 
mui slypi dideli pavojai. Tai liudija visa filosofijos ir mokslo 
istorija, ypač tie gilūs prietarai ir suklydimai, kurie viešpata- 
vo ir iš dalies dar tebeviešpatauja žinojimo teorijoje. Jeigu ne- 
kreipsime dėmesio į skirtumą tarp pirminio objekto (būties) 
ir antrinio (objektyvuoto žinojimo) — o taip pasielgti labai 
lengva — ir žinojimo dalykiškumą, kurio form2 mums duotas 
būties dalykiškumas, palaikysime šiuo pastaruoju, tai kartu ži- 
nojimo struktūra ir jai būdingi dėsningumai bei santykiai bus 
neišvengiamai primesti pačiai būčiai ir todėl pasirodys, kad iš 
tikrųjų ordo el connexio rerum idem est aigue ordo et conne- 

xio idearum. Racionalizmo esmė ir yra toks pačios būties san- 
daros ir dėsningumo pakeitimas į ją nukreipto (sudalykinto) 
žinojimo sandara ir dėsningumu. 

Dar didesnius ir rimtesnius iškraipymus sukelia neteisingas 
meoninio prado aiškinimas dorovinio (ir apskritai sielos ir dva- 
sinio pasaulio) pažinimo srityje. Objektyvuoto žinojimo struk- 
tūrą ir savybes perkeldami į tą dorovinę būtį, kuri yra jo turi- 
nys, mes jau ne pakeičiame vieną dalyką (pirminį) kitu (antri- 
niu, atspindėtu), o nedalykinę (dvasios, sielos) būtį pakeičiame 
dalykiniu jos žinojimu. Tokiu sudalykintu pavidalu toji būtis ne- 
išvengiamai praranda savitumą ir prilyginama gamtamokslinio 
žinojimo objektams, t. y. objektams, kurių pažinimas pagrįstas 
objektyvuojančia nuostata. Štai čia ir slypi petitio principii visų 
grynai gamtamokslinių mėginimų aprašyti ir paaiškinti sielos ir 
dvasios reiškinius: jie išplaukia iš pažintinės nuostatos, kuri iš 
karto naikina būtent skiriamuosius, esminius šių reiškinių ypa- 
tumus ir užslepia visą jų prigimtyje glūdinčią problematiką. Šia- 
me petitio — paskutinis gnoseologinis šaltinis visų tų skeptinių, 
natūralistinių, materialistinių ir iš dalies racionalistinių psicho- 
logijos, etikos, estetikos ir pan. konstrukcijų, kurios ligi šiol dar 
neišgyvendintos ir tebestabdo laisvą ir išankstinių isitikinimų 
nesaistomą dvasinio pasaulio tyrinėjimą. Tačiau reikalą kompli- 
kuoja dar ir tai, kad tikėjimas absoliučia objektyvuojančios nuo- 
statos reikšme — ne tik mokslo prietaras. Jis prasiskverbia (aip 
pat ir į kasdienį praktiškąjį mąstymą; mat bet kokia refleksija, 
kuri tampa savarankišku žinojimo momentu ir tikrai įvaldo sa- 
vo objektą, yra susijusi su objektyvuojančia nuostata. Tuo pa- 
aiškinamas retas visų išvardytų skeptinių, natūralistinių ir kitų 
prietarų gyvybingumas ir įėga: jie ne atsiranda mokslinėje są- 
monėje, O neišvengiamai gimsta dar iš ikimokslinės retleksijos. 
Todėl jie nėra grynai teorinės išmonės, o turi tam tikro realaus 
veiksmingumo ir gali tiesiogiai veikti (ir tikrai veikia) dvasinio 
gyvenimo raidą, jo laipsniško atsiskleidimo ir įsisąmoninimo pro- 
cesą. Štai kur prasideda tos dvasinį gyvenimą griaunančios ten- 
dencijos, kurios tūno Sokrato šaukime pažinti save. Aristofanas 


25 SOKRATAS IR SAVĘS PAŽINIMO PROBLEMA 


iš dalies buvo teisus, laikęs Sokratą sofistikos atstovu. Sokratas 
iš tikrųjų buvo ne tik racionalistas, bet ir sofistas, ir ne todėl, 
kad žinojimą jis paskelbė dorumo pagrindu ir filosofinę reflek- 
siją nukreipė į vidaus pasaulį, o todėl, kad jis nematė antrumo 
ir sąlygotumo tos sudalykinančios nuostatos, kuri sąlygoja re- 
fleksijos galimybę, ir tikėjo jos absoliučiu reikšmingumu. Ir kaip 
galėjai netikėti refleksijos visagalybe, jeigu ji įveikė dorovinės 
būties sukaustymą ir ribotumą ir atvėrė kelią vidinei laisvei bei 
autarkijai. Tiesa, meoninis žinojimo momentas nebuvo visiška 
paslaptis ir Sokratui. Sofistikoje jis matė griaunamųjų refleksi- 
jos tendencijų įsikūnijimą. Tačiau šias tendencijas jis priskyrė 
tik žodinėms, nepakankamai objektyvioms jų žinojimo ypaty- 
bėms, žinojimo principinio teorinio grynumo trūkumui, nesu- 
vokdamas, kad jos slypi pačioje refleksijos prigimtyje, ją suda- 
lykinančios nuostatos meoniškume. Todėl jis ir nenumatė, kad 
savęs pažinimo principas, kuris turi tarnauti susavėjimui, t. y. 
dvasios atsiskleidimui ir saviraidai, gali duoti visai priešingą re- 
zultatą — dvasios susvetimėjimą, pakertantį jos kūrybines jėgas 
ir ardantį jos vidinį gyvenimą. Nesunku paaiškinti, kaip iš tokio 
neaiškaus sudalykinančio refleksijos pobūdžio suvokimo kyla 
visi neigiami Sokrato intelektualizmo momentai. 


XIV 


Sokratas nesidomi subjektyviu pasauliu, kaip tokiu, ir jo in- 
dividualių apraiškų įvairovė nepatraukia jo dėmesio. Vidaus gy- 
venimo intymioji pusė įam svetima taip pat kaip ir visai anti- 
kos filosofijai. Subjektyvaus pasaulio tyrimas jam rūpi tik tiek, 
kiek jis atskleidžia jam tą empirinę aplinką, kurioje reiškiasi ir 
veikia gėris. Tai, ką įprasta vadinti jo „indukcijos metodu“, yra 
tik mėginimai iš konkrečios medžiagos išryškinti esmines tipi- 
nes gėrio pasireiškimo formas ir tokiu būdu pasiekti paties gė- 
rio prigimtį, arba, tariant Platono terminu, vaizdą (idėją). Šiam 
tikslui tarnauja loginis gėrio sąvokos apibrėžimas. Kaip verti- 
nanti sąvoka, ji yra teleologinio pobūdžio sąvoka, t. y. tas pas- 
kutinysis kriterijus ir ta aukščiausioji norma, kuriais nustatoma 

tiek atskirų poelgių, tiek apskritai visos gyvenimo veiklos pras- 
mė ir matuojama jų dorovinė vertė. Bet kadangi sudalykinanti 
loginė refleksija Sokratui yra vienintelė galima pažintinė nuo- 
stata, išreiškianti teisingo žinojimo prigimtį, tai skirtumas tarp 
savęs pažinimo priemonės ir tikslo išnyksta ir tiesioginis realus 
gėrio pasiekimas tapatinamas su jo loginiu apibrėžimu. Pažinti 
gėrį reiškia įgyti gėrį; bet įgyti jį galima tik jo sąvokos apibrė- 
žimu. Tokia Sokrato intelektualizmo prasmė. Tiesa, loginis gė- 
rio apibrėžimas gaunamas iš dorovinės patirties, ir patsai Sok- 
ratas, beje, niekada neduoda galutinio gėrio apibrėžimo, tarsi 
jausdamas, kad šis uždavinys begalinis ir neišsprendžiamas gry- 
nai loginiu-dalykiniu aspektu. Bet iš principo dorovinio gėrio 
ieškojimas kartu jau perkeliamas į šį loginį-dalykinį aspektą, ir 
dorovinis pažinimas įgyja teorinį, arba, tiksliau, techninį, po- 
būdį; loginė gėrio sąvoka jau nėra kažko kito, aukštesnio ir 
realesnio, išraiška, o pati tampa ta aukščiausiąja dorovine re- 
alybe, tuo absoliučiai bendru dėsniu, kuris valdo visus dorovi- 
nius poelgius, kaip jam pavaldžius atskirus atvejus. Dorumas 
tapatinamas ne tik su žinojimu, bet ir su mokslu, ir dorovinis 
veikimas virsta teisingu loginiu samprotavimu. Tiesa, tokios 
kraštutinės formos intelektualizmas ir pačiam Sokratui, ir jo 
mokiniams buvo tik teorija; nors dorumo ir žinojimo tapatybė 
visose posokratinėse mokyklose buvo tebelaikoma nepažeidžia- 
ma dogma, visgi tuose etiniuose mokymuose, kurie išlaikė gy- 
venimišką ir praktinę reikšmę, labai greitai kilo antiintelektu- 
alistinė reakcija, nukreipta ne tiek prieš dorumo pagrindimą 
žinojimu, kiek prieš grynai teorinį (loginį) šio žinojimo traktą- 
vimą. Tačiau ligi galo šio intelektualizmo neįveikė nė viena po- 
sokratinė mokykla, ir todėl jis tapo realia jėga, nustačiusia vė- 
lesnio antikos periodo visos dvasinės kultūros formą ir stilių. 


XV 


Sokrato etinis intelektualizmas dorovinę problemą paverčia 
logine problema. Dorovės svorio centras iš realios būties pla- 
no persikelia į idealų loginio teorinio žinojimo planą. Šio idea- 

laus plano reikšmė nesiriboja tuo, kad jame atveriamas, įtvir- 
tinamas ir formuojamas gyvas realaus plano turinys; jis tampa 
ta aukščiausia instancija, kuri galutinai sprendžia visus dorovi- 
nius klausimus ir kartu valdo dorovinį gyvenimą. Tačiau toks 
realios būties pajungimas idealiajai pasireiškia ne tik tuo, kad 
reali būtis logiškai reglamentuojama, bet ir tuo, kad ji iki tam 
tikro laipsnio netenka savo realumo, tarsi atiduodama jį idea- 
liajam planui. Bet šis pastarasis, kaip antrinis ir atspindėtas, 
negali tapti realiu tikrąja šio žodžio prasme; jo realumas tėra 
tik tariamas, atspindėtas, galis tik pakeisti, bet ne pavaduoti 
tikrąją dorovinės būties realybę. Žodžiu, intelektualizmas iš do- 
rovinio gyvenimo atima jo realią visumą, visiškai atmesdamas 
kai kurių jo reiškinių realumą. Tai ypač aiškiai matyti iš inte- 
lektualizmo požiūrio į dvi pagrindines etikos problemas — blo- 
gio problemą ir kančios problemą. Blogis, pasak Sokrato, yra 
klaida. Bet įsidėmėtina, kad blogį jis paprastai apibrėžia ne po- 
zityviai, kaip klaidą, o tik negatyviai, kaip nežinojimą. Mat idė- 
aliame loginiame plane klaidos, kaip ypatingos realybės, nėra. 
Yra tik žinojimas arba žinojimo nebuvimas. Todėl blogis yra 
tiktai gėrio nebuvimas, nebūtis, tačiau ne ta ypatinga prasme, 
kuria jo nebūtiškumas nepašalina tam tikros fenomenalios re- 
alybės (platonizmo koncepcija), o absoliuti nebūtis arba nie- 
kas. Ir šiuo atveju intelektualizmas nėra tik abstrakti teorija; 
jis išreiškia ypatingą dorovinę proto nuostatą, kurioje blogio 
realumo suvokimas kad ir nevisiškai pašalintas, bet, šiaip ar 
taip, labai sumažintas. Neatsitiktinai blogio problema intelek- 
tualistinėje etikoje lieka šešėlyje, neturėdama jai savarankiškos 
reikšmės. Ir neatsitiktinai religinėje neopitagorininkų, neopla- 
tonizmo ir ypač krikščionybės filosofijoje, helenizmo epochos 
pabaigoje atėjusioje pakeisti ligi tol viešpatavusių intelektualis- 
tinių mokymų, blogio problema iškeliama į pirmą vietą. Šios 
filosofijos pagrindas yra nauja dvasinė patirtis, vėl atbudęs blo- 
gio ir nuodėmės realumo suvokimas. 

Analogiškai intelektualizmas mėgina išspręsti ir kančios pro- 
blemą. Intelektualizmas kančią laiko arba tik iliuzine, tariama, 
kylančia iš klaidos; todėl ji išnyksta, kai tiktai teisingo žinojimo 

šviesa išsklaido klaidos tamsą (epikūrizmas). Arba jeigu ji ir 
egzistuoja, tai visgi neliečia dorovinės asmenybės (išminčiaus) 
tikros esmės, jos vidinės laisvės ir apsiribojimo savimi (stoiciz- 
mas). Visos intelektualistinės etikos pastangos nukreiptos įro- 
dyti, kad kančia yra kažkas išoriška, periferiška, neliečia auto- 
nominės asmenybės dorovinės būties, ir todėl išminčiui kančia 
realiai neegzistuoja. Kitaip tarus, objektyvuodamas kančią Io- 
ginės refleksijos jėga, paversdamas ją į tarsi prieš mus esantį 
išorinį objektą, intelektualizmas ją atitraukia nuo dorovinio sub- 
jekto ir atima iš jos tą realią jėgą, kurią ji turi kaip tiesioginis 
išgyvenimas. Taigi ir čia problema sprendžiama taip, kad kan- 
čios redlumas — tikros dorovinės būties plotmėje (o tai ir yra 
tikroji būtis) — paprasčiausiai neigiamas. 


XVI 


Su šiomis meoninėmis intelektualizmo tendencijomis iš da- 
lies susijęs ir jam būdingas opiimizmas. Tikėjimas teorinio pro- 
to visagalybė visoje dorovinės, socialinės ir politinės būties ste- 
roje nebūtų toks patvarus ir stiprus, įeigu teorinis protas netu- 
rėių nuostabios galios susidoroti su visais realiais faktais, kurie 
galėtų pakenkti šitam įsitikinimui; šita galia ir yra loginė refiek- 
sija. Objeklyvavimo būdu perkeldama bet kurį realų reiškinį į 
loginį planą, ji tarsi iškastruoja jį, t. y. įveikia į0 realų pasiprie- 
šinimą ir paverčia jį loginiam apdorojimui patogia medžiaga. 
Šiuo atžvilgiu intelektualizmas yra filosofinės minties judėjimas 
mažiausio pasipriešinimo keliu. Todėl dvasinio nuovargio, kul- 
tūros gyvybinės energijos išsekimo laikotarpiu jis turėjo atro- 
dyti labiausiai tinkančiu filosofavimo stiliumi, patenkinančiu pa- 
čią opiausią reikmę — išsaugoti jėgas ir pašalinti visa tai, kas 
galėtų apsunkinti gyvenimą ir išplėsti dvasinės veiklos sferą. 

Žinoma, toks Sokrato optimizmas trykšta dar ir iš kitų šal- 
tinių, betgi ir jo mąstyme jau pasireiškia meoninės intelektua- 
Iizmo tendencijos. Ir šiuo atžvilgiu Nietzsche neabejotinai tei- 
sus, apibūdindamas Sokratą kaip „teorinio žmogaus“ prototi- 
pą, kuriam svetima ir nesuprantama tragiškoji pažinimo pusė 


-— Nm 
- 


mw —— 


32 SOKRATAS IR SAVĘS PAŽINIMO PROBLEMA 


ir kuriam fakto paaiškinimas jau yra ir jo pateisinimas. Netei- 
sus jis tik tuo, kad žinojimo tragiškojo pobūdžio priežastį jis 
mato jos ribotume, kurį gali įveikti tik menas. Žinojimo ribo- 
tumas, — jeigu nesivadovausime, kaip tai darė Nietzsche, sa- 
vavališkomis Schopenhauerio metafizikos arba Kanto fenome- 
nalizmo prielaidomis, — visuomet yra tik empirinis taktas, ku- 
ris negali būti pagrįstas pačia žinojimo prigimtimi; todėl jis yra 
sąlygiškas, neapibrėžtas ir gali būti įveiktas tik pačiu žinojimu, 
o ne kokiu nors jam transcendentiniu pradu (menu). Kitu at- 
veju būtų pažeista jo vidinė autonomija. Tragiškasis žinojimo 
momentas glūdi giliau, pačioje jo prigimtyje, t. y. jam būdin- 
gose meoninėse tendencijose, kurios kartu su žinojimo raida 
įgauna vis didesnės jėgos ir veiksmingumo. Mat žinojimo vys- 
tymuisi pirmiausia reikia jo loginės dinamikos sustiprinimo ir 
išplėtimo, t. y. visos pažinimo sferos visais jos matmenimis ir 
su visais jai būdingais vidaus santykiais, ir objektyvuojančios 
loginės refleksijos momentų pajungimo. Tik tokiu atveju pa- 
žįstamieji dalykai tampa objektu tikrąja šio žodžio prasme, kurį 
žinojimas visiškai įvaldo, ir tik įvaldęs objektą pats žinojimas 
pasiekia visiško vidinio savarankiškumo ir tampa autonominiu 
kultūros pradu. Visiškas objektyvavimas — riba ir idealas „gda- 
lykinio“ žinojimo, t. y. gamtamokslinio žinojimo, nukreipto į 
„Išorinį“ objektą, kurio suvokimui reikia būtent objektyvuojan- 
čios pažinimo nuostatos. Tačiau tai dar nereiškia, kad absoliu- 
tus dalykiškumas yra pažinimo riba ir idealas apskritai. Visi 
tie reiškiniai ir tos realybės, kurie prieinami tik savęs pažini- 
mui (kaip, pvz., visas sielos ir dvasios pasaulis, tačiau ne jis 
vienas), kaip matėme, objektyvavimo aktu atplėšiami, atskiriami 
nuo natūralaus jiems būties klodo ir perkeliami į jiems sveti- 
mą dalykinę plotmę. Todėl jų pažinimas sudalykinančios logi- 
nės refleksijos plotmėje negali būti adekvatus. Tačiau tai dar 
nereiškia, kad adekvatus šių reiškinių pažinimas iš viso neįma- 
nomas. Tai, kad loginė refleksija neapima viso pažinimo ir su- 
daro tik vieną iš jo momentų, geriausiai irodo ta aplinkybė, 
kad patsai pažinimas savo vidine raida prieina iki jos sąlygo- 

tumo ir ribotumo supratimo ir randa būdus šioms kliūtims 
įveikti. Loginė refleksija, kaip matėme, — antrinis pažinimo 
momentas; savęs pažinime ji remiasi aukštesne ikidalykine pa- 
žinimo nuostata, kuriai esant pažįstamoji būtis tiesiogiai atsi- 
veria savo natūraliu pavidalu. Teisingam savęs pažinimui su- 
dalykinanti loginė refleksija neturi ir negali būti užbaigtis; ji — 
tik etapas, kurį savęs pažinimas turi nueiti savo raidoje, kad 
„įvaldytų“ objektą ir kartu ji įveiktų, kad pasiektų visiško adek- 
vatumo. Kitaip tarus: savęs pažinimo sferoje loginė refleksija 
netenką savitiksliškumo; remdamasi nedalykine patirtimi, ji ir 
savo „intencija“ turi būti nukreipta į tiesioginį, taip pat neda- 
lykinį priešais ją esančios realybės pažinimą. Štai šita nedaly- 
kinė loginės refleksijos intencija ir yra bet kokio žinojimo, vie- 
nu ar kitu būdu pagrįsto savęs pažinimu, lemiamas momen- 
tas. Toks yra visas tas žinojimas, kuris priklauso vadinamie- 
siems dvasios mokslams; toks galų gale ir filosofinis žinojimas, 
kur savęs pažinimas, kaip tiesioginis tikros realybės pažinimas, 
turi ypatingą metodologinę reikšmę — jis yra abstraktaus fi- 
losofinio protavimo išeities taškas (platonizmas, Augustinas, 
Descartes, Fichte ir kt.). Tik nedalykinė savęs pažinimo inten- 
cija gali įveikti loginės refleksijos meoniškumą ir sugrąžinti Ži- 
nojimui tą realią visumą ir būtiškumą, kuris jai iš esmės pri- 
klauso. Apie priemones ir kelius, kuriais ji įvykdoma, mes čia 
nekalbėsime. Tai — savarankiška problema, kurios metodolo- 
ginę reikšmę gerai suvokė tik šiuolaikinė filosofinė mintis. Bet- 
gi jau platonizmas ir jam giminiška krikščionybės filosofija ku- 
pini pasiryžimo ją išspręsti, vadovaujasi tais gilesniais neinte- 
Iektualistiniais motyvais, kurie glūdi jau pačiame sokratizme. 


XVII 


Jeigu intelektualizmas savo kilme vidujai susijęs su imanen- 
tine paties žinojimo raida ir savarankiškumo įgijimu, tai jis yra, 
matyt, toks bendras reiškinys, kad negali būti laikomas kokios 
nors vienos istorinės epochos skiriamuoju ženklu arba simpto- 
mu, būdingu tam tikram kultūros amžiui, pavyzdžiui, jos smuki- 

mui. Intelektualistiniai motyvai daugiau ar mažiau būdingi be- 
veik visoms Europos kultūros epochoms — ir antikai, ir patris- 
tikos periodui, ir viduramžių scholastikai, ir Sviečiamajai epo- 
chai, ir vokiečių romantizmui. Ir kiekvieną kartą jo pobūdis 
kinta priklausomai nuo tų kitų, kur kas gilesnių kultūros sro- 
vių, su kuriomis jis susijungia ir prie kurių jam tenka prisitai- 
kyti. Antikoje jis pirmiausia atsiranda etinės refleksijos dirvo- 
je, o XVII ir XVIII amžiais jo kelrodė žvaigždė yra matema- 
tinė gamtotyra. Vienais atvejais jis yra priešiškas misticizmui 
(Šviečiamoji epocha), o kitais — jis ne tik puikiai su juo sugy- 
vena, bet ir organiškai suauga, kaip, pavyzdžiui, platonizme, 
romantizmo filosofijoje ir pan. Jis vienodai gali pritapti ir prie 
pražystančios kultūros jaunatviško valiūkiškumo, ir prie sens- 
tančios kultūros vidinio nuovargio. Intelektualizmo įtakos jėga 
priklauso ne tiek nuo jo sąryšio su vienu ar kitu kultūros am- 
žiumi ir ne nuo jo teorinių apraiškų grakštumo, kiek nuo pa- 
lios ir gilumo tų meoninių tendencijų, iš kurių jis išauga. Jeigu 
jos tokios stiprios, kad užgožia ir paralyžiuoja intelektualinio 
gyvenimo tikrus būtiškus siekius, tai ne tik dvasinės būties sam- 
prata, bet ir betarpiška jos realumo sąmonė netenka savo skvar- 
bumo ir aiškumo. Tad, pavyzdžiui, helenizmo epochos etinės 
sistemos gerokai sušvelnino Sokrato intelektualizmą, ir, nepai- 
sant to, su mažomis išimtimis jos beveik visos iš esmės labiau 
intelektualistiškos negu Sokrato mokymas, nes jos neteko ryšio 
su tais pilesniais būtiškaisiais motyvais, kurie lėmė bendrą Sok- 
rato filosofijos dvasią. Arba kitas pavyzdys: idealistinėje roman- 
tizmo filosofijoje intelektualistinė srovė ne mažiau stipri kaip 
XVIII amžiaus racionalizme; nepaisant to, šis intelektualizmas 
jai mažiau būdingas negu Šviečiamajai epochai; tai liudija tas 
gilus istorinės ir apskritai dvasinės tikrovės suvokimas, kurį pa- 
siekė romantizmas ir kuris dar svetimas XVIII amžiui. 

Tik tokiu požiūriu, kaip mums atrodo, ir gali būti įvertinta 
intelektualizmo reikšmė dvasinei kultūrai; ir ne tik intelektua- 
lizmo, bet ir žinojimo apskritai, kaip vieno svarbiausių dvasinio 
gyvenimo veiksnių. Ar žinojime pagrindinį vaidmenį atlieka me- 
oninis ar būtiškas pradas? Šių dviejų pradų priešingybė, kaip 

matėme, būdinga žinojimo prigimčiai. Bet jų priešingybė dar 
nėra principinis antagonizmas, dėl kurio būtų neimanomas jų 
sambūvis ir sąveika, Juk meoninis pradas yra būtina žinojimo 
atsiskleidimo ir įsitvirtinimo sąlyga. Toks antagonizmas iškyla 
tik tuomet, kai meoninis momentas, atgaudamas nepriklauso- 
mybę, įgauna persvarą, atitraukia žinojimą nuo jo būtiškojo pa- 
grindo ir pačiam pažįstančiajam protui suteikia meoninį pobū- 
dį. Tiesa, žinojimo imanentinio vystymosi procese šio atotrūkio 
beveik neimanoma išvengti. Tasai neišvengiamumas negali būti 
paaiškintas tik palies žinojimo prigimtimi; jį lemia visa dvasinė 
žmogaus esybė ir pirmiausia jo ribotumas, sukuriamumas ir nuo- 
dėmingumas. Taigi gnoscologinė problema tiesiogiai atsiremia 
į dorovinę-religinę ir metafizinę problemą. Todėl visi žinojimo 
siekimai apskritai turi būti nukreipti į tos vidinės nesantaikos 
pašalinimą, kad būtų demaskuotas meoninio proto ydingumas 
ir apsišaukėliškumas, o jo esmėje glūdintis meoninis momentas 
vėl būtų pajungtas amžinoms ir būtiškoms žinojimo tendėnci- 
į0ms. Tik tokiu būdu gali būti atstatyta tikroji žinojimo prigim- 
tis. Tačiau šio aukščiausiojo tikslo pasiekimą lemia ne tik vidi- 
niai paties žinojimo pertvarkymai; jo įgyvendinime turi daly- 
vauti visa dvasinė žmogaus esybė. Pagrindiniai ir galutiniai pa- 
žinimo aktai nėra tik pažinimas — jie yra tik kažkokių gilesnių 
ir platesnių būtinų procesų momentas. 


XVIII 


Maždaug tokia prasme žinojimą supranta orfiškoji-platoniš- 
koji sielos metafizika. Siela, pasak platonizmo, — pirmiausia 
mąstantis, pažįstantis pradas, ir todėl sielos gyvenimas ir liki- 
mas atspindi savyje žmogiškojo pažinimo gyvenimą ir likimą. 
Siela dieviškos kilmės; ir ikižemiškoje savo egzistencijoje ji bū- 
na tikrosios būties (dieviškumo) pasaulyje ir tiesiogiai stebi die- 
viškąją prigimtį. Kontempliacija ir būtis čia visiškai sutampa. 
Neišvengiamas sielos nuopuolis prasideda tuo, kad ji, užmiršų- 
si savo dieviškąjį pirmini šaltinį, nukrypsta į juslinę-materialinę 
"sferą ir pasineria joje. Taip atsiranda dalykinio-materialaus jai 

svetimo ir priešais ją esančio pasaulio, buvojimo ir nebūties 
pasaulio, pažinimas. Šį pažinimą siela įgyja ne tik atsiribojimo 
nuo dieviškojo pirminio prado kaina, bet ir savęs pačios bei 
savo dieviškos kilmės užmaršties kaina. Tačiau pačiame jusli- 
niame pažinime glūdi ir išeities iš šios susvetimėjimo būklės 
galimybė. Juntamuosiuose dalykuose siela pamato netobulus, 
silpnus atspindžius tų tobulų pirmavaizdžių, kuriuos ji stebėjo 
dieviškojoje sferoje. Šis atsiminimas joje vėl pažadina siekimą 
sugrįžti į jos gimtąjį aukštumų pasaulį prie dieviškųjų pirma- 
vaizdžių idėjų apmąstymo. Šį tikslą ji pasiekia juslinio pasaulio 
atsižadėjimu ir įsigilinimu į save, t. y. savęs pažinimu, Taip pat, 
kaip atitrūkimą nuo dieviškojo prado lydėjo nuodėmingas pa- 
sinėrimas į juslinę stichija ir savęs užmiršimas, taip savęs paži- 
nimas yra vidinio apsivalymo kelias, vedąs ne tik į Dievo paži- 
nimą, bet ir į realų prisilytėjimą prie dieviškosios būties. Taigi 
ir platonizmui dalykiniame žinojime, kurį jis tapatina su jusli- 
niu pažinimu, yra meoninis momentas: juslinis žinojimas yra 
savarcikšmis, jis susijęs su visišku tikro realumo nežinojimu ir 
sielos pasinėrimu nebūties sferoje. Savęs pažinime šis meoni- 
nis momentas paklūsta pagrindinei būtiškajai žinojimo tenden- 
cijai: ir siela ne tik pažįsta tikrąją būtį, bet ir, pažindama ją, 
realiai su ja susilyti. Taip savo susvetimėjimu (žemajame pra- 
de — juntamajame pasaulyje) siela pakyla į visišką susavėjimą 
kilame, aukštajame prade (idėjų pasaulyje). 


XIX 


Remiantis mūsų atskleista vidine žinojimo dialektika, gali- 
ma rasti paaiškinimą ir tų didelių nesutarimu, kurie būdingi 
krikščioniškosios minties atstovų filosofinio ir mokslinio žino- 
jimo vertinimams. Aleksandrijos mokykla ir jos sekėjai, saugo- 
dami piatonizmo tradicijas, iškelia būtiškaji žinojimo pagrindą: 
teisingas žinojimas ne tik įžvelgia būtį, bet ir suartina su ja. 
Todėl tarp žinojimo ir tikėjimo negali būti jokio antagonizmo. 
Panašiai kaip tikėjimas neapsiriboja paprastu tikėjimo dalyko 
pripažinimu, o išreiškia tam tikrą realų santykį su juo, užval- 


SOKRATAS IR SAVĘS PAŽINIMO PROBLEMA 37 


dantį visą dvasinę žmogaus esybę, taip ir tikras žinojimas nėra 
būties priešprieša, 0 jai imanentiškas, tiesioginis realios dvasi- 
nės patirties vaisius. Žinojimas patobulina ir išbaigia tikėjimą. 
Tai, kas tikėjime glūdi potencialiai, slaptai, — žinojime tai at- 
siveria, realizuojasi ir pakyla iki savivokos, Laigi iki savaimingo 
dvasingumo. Šia prasme gnosis ir užsibaigia „sudievinimu“ — 
teoze. Priešingai, bet koks žinojimas, tiesiogiai neparemtas dva- 
sine patirtimi ir todėl neturintis „būtiškumo“ (t. y. meoninis 
žinojimas), yra tik pagalbinės reikšmės ir pripažįstamas tik to- 
kiu mastu, kokiu jis yra arba išankstinė tikrai realaus žinojimo 
(gnosio) pakopa, arba jo sistemingo atskleidimo ir pagrindimo 
priemonė. 

Visai kitaip žinojimą vertina Tatianas, Tertulianas ir kiti apo- 
logetai, kurie stovi nuošaly nuo plaionizmo filosofinių tradici- 
jų. Nors jie aiškiai nesuvokia, bet visgi instinktyviai jaučia, kad 
filosofijos ir mokslo savarankiškumas įgyjamas žinojimo susve- 
timėjimo ir atotrūkio nuo gyvosios būties kaina ir todėl sąlygo- 
jamas žinojimo meoninio prado. Autonominis mokslas — kūdi- 
kis meoninio proto, kurio artumo gyvas tikėjimas negali pa- 
kęsti. Bet koks mėginimas sutaikyti tikėjimą su autonominių 
žinojimu neišvengiamai įtraukia tikėjimą į meoninio proto vieš- 
patavimo sferą ir griauna jo būtiškąji pagrindą. Perėjimas nuo 
tikėjimo prie žinojimo yra ne tikėjimo patobulinimas, ne paki- 
limas į aukštesnę dvasinės būties pakopą, o priešingai — visiš- 
kas jo sunaikinimas, judėjimas į nebūties tuštumą. Žinojimas 
leistinas tik tokiu mastu, kokiu jis besąlygiškai pripažįsta tikė- 
jimo pirmenybę bei neliečiamumą ir atsisako nuo bet kokių 
autonominio įsitvirtinimo ir visa apimančio universalumo pre- 
tenzijų. Kad ir koks siauras ir vienašališkas būtų šis gryno, nuo 
proto nepriklausomo tikėjimo požiūris, kad ir kiek jis būtų men- 
kesnis už aleksandriečių spekuliacijos filosofinį gilumą ir blai- 
vumą, tačiau negalima paneigti, kad jie geriau suprato tragiš- 
kąją mokslinio žinojimo prigimtį ir suprato pavojų, slypintį me- 
oniniuose žinojimo praduose, neatskiriamai susijusiuose su vi- 
dinės jo autonomijos įsitvirtinimu. Ir tai neabejotinas jų istori- 
nis nuopelnas. 

XX 


Žinojimo tragedija Europos kultūroje ligi šiol dar nesibai- 
gė; ji ir negali baigtis, kol ši kultūra dar ištikima pati sau, kol 
joje dar gyvi heleniškojo ir krikščioniškojo logo priesakai ir tra- 
dicijos. Todėl ir mūsų laikams kyla klausimas: kokią reikšmę 
žinojimas turi jų dvasiniam gyvenimui, kuo jis buvo ligi šiol ir 
kuo jis turi tapti dabartyje ir ateityje? Pagrindinę šio klausimo 
prasmę mums jau atskleidė atlikta analizė; ši prasmė liečia šiuo- 
laikinio mąstymo pažintinės nuostatos pobūdį: ar jame vyrauja 
būtiškieji ar meoniniai pradai? Ir kokia linkme mąstymas turi 
nukreipti savo pastangas, kad būtų pašalinta ir paralyžiuota 
griaunanti meoninio proto veikla? 

Vienu atžvilgiu šiuolaikinė Europos kultūra, atrodytų, pra- 
noko visas ankstesnes epochas: ji tarsi galutinai ir negrįžtamai 
nugalėjo intelektualizmą visose kultūrinio gyvenimo srityse; ji 
jau taip netiki realia loginio proto įėga, kaip ja tikėjo antika ir 
viduramžiai, Šviečiamoji epocha ir idealistinė romantikos filo- 
sofija. Tačiau įsigilinus aiškėja, kad ši pergalė yra tik dalinė ir 
toli gražu ne galutinė: užtenka tik žvilgtelėti į mūsų dienomis 
vyraujančias socialinio ir politinio gyvenimo sroves, kad įsiti- 
kintume, jog racionalistinės pagundos (kad ir socialistinių ir 
komunistinių utopijų pavidalu) vis dar tebetrikdo šių laikų žmo- 
gų. Be to, intelektualizmas — ne vienintelė forma, kuria pasi- 
reiškia kultūros meoninės tendencijos; yra ir kitų formų, ne 
mažiau veiklių ir ne mažiau pavojingų savo padariniais. Toks, 
pavyzdžiui, yra šiuolaikinis pozityvizmas. 

Pozityvizmas pagrindinį vaidmenį kultūroje priskiria pozi- 
tyviam mokslui. Mokslą jis supranta pirmiausia kaip gamta- 
mokslinį žinojimą, kuris iš esmės remiasi dalykine nuostata ir 
grindžiamas dalykine patirtimi. Visi kiti mokslai, kad jie tap- 
tų tiksliaisiais, t. y. mokslais tikrąja šio žodžio prasme, turi ly- 
giuotis į gamtos mokslus ir, panašiai kaip ir jie, turi remtis 
dalykine patirtimi ir vadovautis tą patirtį atitinkančiais (gam- 
tamoksliniais) tyrinėjimo metodais. Atrodytų, kad pozityvumo 
pozicija, palyginti su visais kitais požiūriais, yra daug prana- 
šesnė. Jis remiasi tik faktais, gryna patirtimi, todėl jame turė- 

tų būti ypač išvystytas realybės jausmas ir visai neturėtų būti 
meoninių tendencijų. Tačiau visos šios pozityvizmo teigiamy- 
bės geriausiu atveju apsiriboja „išorine“, gamtamoksline (da- 
lykine) patirtimi. Jeigu įsigilinsime jo požiūriu į sielos dvasi- 
nę būtį, tai negalėsime nepripažinti, kad pozityvumas taip pat 
mažai paiso šios srities savitumo ir savo tyrinėjimo metodais 
taip pat prievartauja jos faktus, kaip, pavyzdžiui, racionalizmas. 
Laikydamasis grynai dalykinės nuostatos, pozityvizmas tiesio- 
giai nemato nieko daugiau, išskyrus gamtamokslinius faktus, 
mo lauką patenka tik tiek, kiek juos galima paversti gamta- 
moksliniais faktais, t. y. sudalykinti. Tik dabar, kai pozityviz- 
mas filosofijoje ir iš dalies dvasios moksluose pamažu neten- 
ka vyraujančios padėties, pradeda aiškėti, iki kokio laipsnio sa- 
vo siauru ir vienpusiu supratimu jis niokoja, niveliuoja ir ba- 
nalina dvasinį gyvenimą, užtverdamas jam kelią į gilesnius bū- 
ties klodus, Bet pozityvizmas ne tik teorija, ir jo įveikimas fi- 
losofijoje dar nenulemia jo likimo. Kaip proto būklė, kuri la- 
biausiai atitinka šiuolaikinės Europos žmonių gyvenimo būdą 
ir gyvenimo supratimą, jis vis labiau užvaldo plačiųjų masių 
protus ir todėl ypač pavojingas visai dvasinei kultūrai. Jam bū- 
dingos meoninės tendencijos tokios stiprios ir taip giliai įlei- 
do šaknis į šiuolaikinio europiečio sielą, jog kyla grėsmė, kad 
ji bus visiškai suluošinta ir galutinai neteks gebėjimo suvokti 
aukštesniųjų dvasingumo formų. 


XXI 


Tačiau šio pavojaus nepašalina ir kitos šiuolaikinės mąsty- 
senos kryptys, kurios giliau įsiveržia į dvasinį gyvenimą ir tuo 
iš dalies įveikia pozityvizmo vienpusiškumą. Toks yra iš roman- 
tizmo dirvos išaugęs idealizmas. Didžiulis romantizmo nuopel- 
nas yra ne tik tas, kad jis smarkiai išplėtė dvasinio supratimo 
ribas ir tuo padėjo pagrindus XIX amžiaus istorizmui, pradė- 
jusiam naują kultūros mokslų erą; jo nuopelnas ir tas, kad jis 
šį supratimą giliau įtvirtino pačiame realiame gyvenime. Tik- 


40 SOKRATAS IR SAVĘS PAŽINIMO PROBLEMA 


ras supratimas niekuomet neapsiriboja grynai intelektualiu ak- 
tu. Jis turi kur kas gilesnį psichologinį pagrindą ir sąlygoja- 
mas šiokio tokio gyvenimiško ir emocinio sąlyčio su supran- 
tamąja tikrove, kuri jam suteikia įsijautimo pobūdį. Įsijautimui- 
supratimui prieinamas ne tik kitų individualus gyvenimas, bet 
ir apskritai visos sielos ir dvasinės būties (kultūros dvasios, 
epochos stiliaus, dvasinės srovės, dvasinio gyvenimo „planų“ 
ir pan.) formos ir apraiškos. Įsijautimas visam supratimu pa- 
grįstam intelektualiniam gyvenimui suteikia tikros realybės pa- 
našumo. Romantizme šis sugebėjimas intelektualiai gyventi ki- 
tame ir kitu pasiekia aukščiausią išsivystymo ir subtilumo laips- 
nį: jo lobynu naudojasi ir mūsų dienų kultūra, ypač šiuolaiki- 
nis idealizmas. Tačiau šiame dvasinio gyvenimo praturtėjime, 
kurį atnešė romantizmas, slypi kitas didelis pavojus. Kad ir 
kaip vidinei dvasios raidai būtų svarbus šis suprantantysis ben- 
dras įsijautimas, kad ir koks jis pasidarytų subtilus ir rafinuo- 
tas, vis dėlto tai ne tikras, pilnavertis realus gyvenimas, o tik 
jo panašybė, tik pusinis realumas, beveik niekuomet neišeinąs 
už intelektualinio, idealaus, atspindėto būties plano, kuris nie- 
kuomet negalės pakeisti paties gyvenimo, nes šis planas atplėš- 
tas nuo jį objektyvuojančio refleksijos akto. Tokia objektyvuo- 
jančia refleksija iš esmės pagrįstas ir įsijautimas“. Nepaisant to, 
pusiau realus išgyvenimų, kylančių iš įsijautimo, pobūdis taip 
suartina juos su pirminiais, neatspindėtais išgyvenimais, kad jie 
lengvai gali užimti pastarųjų vietą ir įsivyrauti dvasiniame gy- 
venime. Tokio pakeitimo pagundos labai didelės. Intelektuali- 
nis įsijautimas iki begalybės išplečia ir praturtina individo dva- 
sinę būtį: susiedamas jį su viso kito pasaulio gyvenimu, jis vis 
dėlto nepaliečia paties jo asmenybės branduolio, nekelia jam 
tokių reikalavimų ir neužkrauna jam tokios atsakomybės, kaip 
savitas, tikrai realus dvasinis gyvenimas. Kitaip tarus, laikyda- 





Ž Mes kalbame apie intelektualinį įsijautimą, t. y. apie įsijautimą, kuriame 
vyrauja intencionalaus supratimo momentas, priešingai nuo realaus įsijauti- 
mo, t. y. adekvataus svetimų jausmų, nuotaikų, minčių ir pan. išgyvenimo. 
Pastarasis — pirmojo realizavimo riba. 

mas jį išretintoje atspindėtos būties atmosferoje, jis leidžia jam 
vystytis mažiausio pasipriešinimo kryptimi. Nėra ką ir kalbėti 
apie tai, kokios stiprios meoninės tendencijos gyvenime, sukur- 
tame tokiu pakeitimu, tokiu kitų dvasingumo parazitavimu. 
Nepaisant viso tariamo jo turtingumo, vidujai jis tuščias, nes 
neiaugęs į tą tikrą patirtį, kurios reikia sokratiškajam savęs pa- 
žinimui ir kuri viena tik ir tegali laiduoti tikrą dvasinę kūry- 
bą ir realią dvasinio gyvenimo įtampą. 

Intelektualinis įsijautimas dar niekuomet neturėjo tokio es- 
minio vaidmens Žmonijos dvasinėje būtyje kaip šiuolaikinėje 
Europos kultūroje. Visa šiuolaikinio švietimo sistema apskri- 
tai pagrįsta istorijos žinojimu, t. y. remiasi supratimu, kuris 
pagristas įsijautimu. Bet būtent todėl dvasinio gyvenimo išsi- 
gimimo pavojus joje ypač didelis. Ir šis pavojus netgi didėja, 
kai patys švietimo metodai tobulėja ir tampa rafinuotesni, nes 
kartu didėja ir veiksmingumo jėga tų pusiau realių atspindė- 
tų jausmų, nuotaikų, minčių ir pan., kuriuos gimdo įsijauti- 
mas. Tiesa, kita vertus, šis pavojus tarsi pašalinamas tuo, kad 
švietimo teorija ir praktika tarytum vis labiau persiima Sok- 
rato meutikos dvasia, kad mokymo procese grynai išorišką, 
mechaninį perėmimą stengiamasi pakeisti vidine mokinio sa- 
viveikla. Švietimas turi tapti savišvieta, jis turi išplaukti iš kiek- 
vieno individo asmeniškos realios patirties. Sokrato metodo 
teisingumas iš principo nekelia abejonių. "Tai vienintelis ke- 
lias, laiduojąs organišką dvasinės kultūros plėtrą. Tačiau ne- 
reikia turėti iliuzijų, kad šio metodo taikymas beribis. Iš esmės 
jis įmanomas beveik be išimties tik intelektualinėje srityje; mat 
švietimas apima ir kitas dvasinio gyvenimo sritis, tikra indivi- 
duali patirtis neišvengiamai pakeičiama gyvu supratimu. Ne- 
gana to, niekuo neapribotas saviveiklos metodo taikymas gali 
duoti netgi priešingų rezultatų ir sustiprinti meonines tenden- 
cijas intelektualiniame mokinių gyvenime. Iš tikrųjų paspar- 
tintas intelekto vystymasis šilinamio sąlygomis, t. y. sąlygomis, 
kuriomis jis nesutinka tikro, realaus pasipriešinimo savo veik- 
loje, įteigia jam netikrą savo kompetencijos vaizdą, formalią 

kryptį ir pažadina jame polinkį rasti pasitenkinimą savo veik- 
loje, neatsižvelgiant į tuos dalykus, į kuriuos ta veikla yra nu- 
kreipta (jaunuoliškas racionalizmas). Tai, žinoma, dar nereiš- 
kia, kad visas šiuolaikinis humanitarinis ir istorinis švietimas, 
pagrįstas supratimu ir įsijautimu, turi tiktai negatyvią reikš- 
mę. Būtų neprotinga ginčyti didžiulę auklėjamąją įsijautimo į 
svetimą dvasingumą reikšmę. Mūsų laikais jis yra būtina sąly- 
ga palaikyti kultūrinių tradicijų nenutrūkstamumą ir atskleisti 
tas kūrybines jėgas ir galimybes, kurios glūdi dvasinio gyveni- 
mo praeityje. Tačiau nereikia užmiršti: įsijautimas gali pratur- 
tinti, išplėsti, papildyti iš asmenybės dvasios gelmių kylantį gy- 
venimą, tačiau niekuomet negali jo pakeisti; kitu atveju dva- 
sinė asmenybė netenka savo būtiškojo pagrindo. Taigi Žinoji- 
mui būdinga būtiškųjų ir meoninių tendencijų priešingybė pa- 
liečia taip pat visą švietimo sistemą ir čia kelia tuos pačius 
sunkumus, prieštaravimus ir pavojus, su kuriais tenka kovoti 
pačiam žinojimui. Todėl šios priešingybės požiūriu turi būti“ 
svarstoma ir sprendžiama pati pagrindinė auklėjimo proble- 
ma — autonomijos (apsisprendimo) ir autoriteto tarpusavio 
santykio problema. 


XXII 


Tačiau ne tik auklėjimo ir švietimo problematiką, bet ir vi- 
sos dvasinės kultūros problematiką apibrėžia ši fundamentali 
priešingybė; ji apibrėžia taip pat ir filosofijos problematiką. Tie- 
sos problema — ne tik teorinė problema. Tiesos siekimas yra 
tikros būties, autentiškos realybės siekimas, ir ne tik realybės 
pažinimo, bet ir sąlyčio su ja siekimas. Dvasinės kultūros vidi- 
nė jėga ir gyvastingumas pirmiausia pasireiškia tikrosios būties 
ieškojimo įtampa, jai būdingu realybės jausmu ir (instinktyves- 
niu ar sąmoningesniu) mokėjimu atskirti tikra nuo netikra, kas 
realu ir kas meoniška. Šiuolaikinė Europos kultūra atsidūrė 
kryžkelėje. Praeito dešimtmečio katastrofiški įvykiai pasibaisė- 
tinai ryškiai parodė, ligi kokio laipsnio ji neteko to realybės 
jausmo, kaip giliai pasinėrė į iliuzinės, nerealios būties sfera ir 

kokią jėgą joje įgijo neigiami, meoniniai pradai. Ar pasiseks jai 
įveikti šią krizę? Viena neabejotinai aišku: realybės jausmas, 
kaip rodo pastarųjų metų dvasinės ir religinės tėkmės, Ir suvo- 
kimas, kad visa kultūra, glūdinti tam tikroje gilesnėje, už jos 
esančioje realybėje, vėl atgimsta ir stiprėja. Tuo pasireiškia gi- 
liausių būtiškųjų sokratiškojo savęs pažinimo motyvų atgimimas. 

PLATONO ETIKA 
IR BLOGIO PROBLEMA 


Ne vien istoriniu, bet ir dalykiniu-sisteminiu požiūriu Pla- 
tono filosofijai lemiamos reikšmės turėjo tai, kad visos jos ke- 
liamos problemos buvo paženklintos krizės, kuri V ir IV a. p. 
m. e. sandūroje davė pradžią naujam graikų dvasinio gyvenimo 
periodui. Dėl sofistų šviečiamosios kritikos buvo suabejota vi- 
sais dvasinės kultūros lobiais. Eiti toliau senaisiais keliais buvo 
nebeimanoma, o bet kuris bandymas sutaikyti sena ir nauja — 
beviltiškas. Krizės sąlygomis buvo būtinas radikalus sprendi- 
mas. Svarbu buvo pažinimui ir dorovei sukurti naują pagrindą, 
kuris jiems garantuotų besąlygišką; nepriklausomą nuo laiko 
vertę. Šią užduotį ir turėjo atlikti Platono idėja. Tai nulėmė 
platonizmo savitumą — tai, kad jame, nors ir kaip universaliai 
ir visapusiškai jis apmestas, iš esmės egzistuoja tik viena pro- 
blema, apie kurią koncentruojasi visa filosofija: idėjos proble- 
ma. O šios problemos dėmesio centre yra dorovinė idėjos reikš- 
mė. Gėrio idėja sudaro visos sistemos esmę. Todėl jos sistemi- 
nė vertė turi sąlygoti visos idėjų teorijos vertę bei reikšmę; ja 
išimtinai remiasi idealizmas. 


I 


Gėrio idėja yra visos būties ir tapsmo pirmoji priežastis ir 
kartu galutinis tikslas. Tai du pagrindiniai momentai, sąlygo- 
jantys jos loginę struktūrą. Tapsmo pasauliui ji yra transcen- 
dentinė, nes ji yra nekintamas, besąlygiškas gėris. Tačiau ši trans- 
cendencija negali pasilikti besiremianti pačia savimi, 0 turi ras- 
ti sau lygiavertėje imanencijoje atitinkamą papildymą. Jeigu gė- 

rio idėjos paskirtis — būti aukščiausia gyvenimo vertybe ir vi- 
sos dorovinės kultūros paskutiniąja instancija, tai ji negali da- 
ryti žalos kūrybinėms gyvenimo jėgoms, priešingai, ji privalo 
pati tapti gyvenimo jėga (x0a1 šĘoxTįy), sugebėti iš pačios savęs 
kurti, pačioje savyje išlaikyti ir vystyti visą teigiamą jėgų turinį. 
Kitaip ji liktų tuščias skambesys arba daugių daugiausia galėtų 
tapti gyvenimui ir kultūrai priešiško religingumo šūkiu. 

Taigi tokia yra irmanencijos ir transcendencijos priešingumo 
įtampa, kuri charakterizuoja dorovinės idėjos santykį su realia 
tikrove. Iškėlus kritinį klausimą, kiek Platono gėrio idėja ati- 
tinka pagrindinį metodinį reikalavimą, atsiveria du keliai jam 
išspręsti: -pirmasis, tiesioginis — tai jos turinio apibrėžimų, ku- 
riuose atsiskleidžia a0t0 dyax96v (absoliūtus gėris)“, analizė, 
tuo tarpu kitas, netiesioginis — dorovinės problemos atvirkšti- 
nis nagrinėjimas, kai išeities tašku imamas neigiamas gėrio po- 
lius — blogio sąvoka. Antrasis kelias toks pat geras tikslui pa- 
siekti kaip ir pirmasis. Juk gėrio pažinimas visada yra taip pat 
tr blogio pažinimas, ir vienos sąvokos negalima visiškai atskirti 
nuo kitos. 

Be to, dar prisideda ypatinga aplinkybė, dėl kurios blogio 
problema filosofinei etikai būtina kaip kritinė kontrolės instan- 
cija. Kad ir kokia pagrindine tendencija savo sisteminėje struk- 
tūroje etika besiremių, ji visada orientuojasi į gėrio sąvoką ir 
apie ją grupuoja savo problemas. O blogiui yra būdingi tipiški 
etikos baigiamosios problemos požymiai; jis apima visus tuos 
klausimus, kurie liečia išvirkštinę, neigiamą gėrio pusę ir šiuo 
atžvilgiu yra Lik netiesiogiai su juo susiję. Tuo remiasi ypatin- 
gas metodinis vaidmuo, kuris tenka blogio sąvokai — ji duoda 
kuo tvirčiausią atramos tašką patvirtinimui, kurį privalo pateikti 
kiekviena filosofiškai pagrįsta etika: būtent kad sisteminėje kon- 
cepcijoje sprendimas ir problema atitinka vienas kitą ir kad 
ypač gėrio sąvoka iš tikrųjų atitinka pagrindinį dorovinio paži- 
nimo reikalavimą — abipusę imanencijos ir transcendencijos 
skvarbą. Bet kuris nukrypimas, apmetant metodišką struktūrą 
ir ją realizuojant, bet kuri spraga apibrėžiant gėrį sąlygoja tai, 
kad blogio sąvokos sferoje, kadangi jis yra baigiamoji etinės 

sistemos grandis, susidaro neišspręstų ir esamomis sąlygomis 
neišsprendžiamų problemų likutis. Vien šio kritinio momento 
blogio sąvokoje turėtų pakakti, kad jam būtų besąlygiškai ga- 
rantuotas dėmesys sisteminėje etikoje. 

Kai yra kalbama, kaip kad šiuo atveju, apie graikų ir ypač 
Platono etiką, tai lygiagretus gėrio ir blogio problemų nagrinė- 
jimas dar giliau dalykiškai pagrįstas. Priešingumo principas už- 
vaido ne tik antikos logiką ir natūrfilosofiją, bet tampa ir jos 
etinio mąstymo konstruktyviu momentu. Jau Pitagoro priešy- 
bių lentelėje tarp dešimties čia sugrupuotų priešybių porų ran- 
dame taip pat gėrio ir blogio antitezę. Čia priešybių sąvoka var- 
tojama bendriausia ir neapibrėžčiausia prasme. Mitologiniai vaiz- 
diniai apie realias priešybes, apie priešiškas gamtos jėgas, ku- 
rios kovoja dėl viešpatavimo kosmose, čia dar daro įlaką. Kita 
vertus, matematinėse priešybėse jau aiškiai pasireiškia sąvoki- 
nis grynai loginis koreliacijos momentas. Pagaliau kaip trečiasis 
leitmotyvas prisijungia gėrio ir blogio antitezė. Šis teorinių ir 
etinių priešybių lyginimas yra daugiau negu vien išoriškas su- 
gretinimas, jis apima pradmenis visų svarbiausių problemų są- 
lyčių, kurie suteikia istorinio individualumo antikinei filosofi- 
jai, ypač Platono etikai. Šalia Sokrato ir elėjiečių, kaip tik pita- 
goriečiams Platonas turi būti dėkingas už lemiamas filosofines 
paskatas. Su dideliu užmoju Platonas tęsia šios mokyklos tra- 
dicijas. Viena, jis griežtai logiškai išvysto mokslą apie priešy- 
bes. Antra, pitaporiečių religinei etikai giminingą orfiką jis pa- 
verčia savo idealistinės sistemos struktūros elementu. 

Sokrato koncepcija buvo tvirtas išeities taškas, į kurį toly- 
džio orientavosi platonizmas visose savo raidos fazėse, o jos 
minčių sferos metodinis panaudojimas ir sisteminis vystymas 
reikalavo išeiti už jos pradinių problemų kėlimo ribų ir grįžti 
prie ikisokratinių principų. Visa tai pirmiausia išryškėja idėjų 
teorijoje. Ji siejasi su orfikų ir pitagoriečių pažiūromis ir nieka- 
da negalės, nors vėliau ir atitolsta nuo šavo išeities taško, pa- 
neigti savo ryšių su jomis. Priešybė tarp būties ir tapsmo, tarp 
įdėjos ir juslumo lieka Platono sistemai visada lemiama. Tačiau 
ši priešybė šalia grynai loginės funkcijos, kurią Platonas jai su- 

teikia, išsaugo taip pat nesusiaurintą pirminę eting-metafizinę 
reikšmę. Tai, kas dvasiška — nejusliška, idėjų sritis yra kartu 
tikrasis gėris, lai, kas jusliška — materialu — blogis. Žmogaus 
mikrokosmose šią priešybę išreiškia kūno ir sielos antagonizmas. 
Kūnas yra visų blogybių, netobulumo ir blogų troškimų šaltinis. 
O siela savo pobūdžiu gimininga idėjai ir dalyvauja jos dievišku- 
me ir nemirtingume. Iš prigimties ji yra tobula ir tyra, ir tik salytis 
su kūniškuoju pasauliu gali ją doroviškai sutepti ir pražudyti! 

Dorovinę užduotį, kuri žmogui iškyla iš šios dualistinės pa- 
saulėžiūros, Platonas pavaizduoja „Faidone“. Jos svarbiausias 
momentas — visiškas jusliškumo atsižadėjimas, sielos išlaisvi- 
nimas iš kūniškojo kalėjimo. Gyvenimas — mirtis, nuolatinis 
ruošimasis didžiajai akimirkai, kai siela galutinai atsiskirs nuo 
savo kūniškojo apvalkalo ir grįš prie savo dieviškos kilmės. Taip 
skamba koncepcija, kurią Platonas įdeda į mirštančio Sokrato 
lūpas. Ši gyvenimui priešiška išganymo teorija, kuri vardan aukš- 
tesniojo, anapusinio pasaulio neigia visą žemiškąją egzistenci- 
ją, buvo, žinoma, visiškai svetima istoriniam Sokratui. Iš jo min- 
čių sferos kilęs tik vienas, tiesa, pagrindinis motyvas — tai, 
kad protas — grynasis mąstymas atstovauja Žmoguje gėrio prin- 
cipui, vadinasi, pažinimas turi būti laikomas vienintele intelek- 
tą išaukštinančia dorybe. O blogio samprata yra visiškai nesok- 
ratiška. Jis ne paprastas gėrio trūkumas, proto netobulumas, 
nežinojimas, bet reiškiasi kaip visiškai pozityvi jėga, kuri stoja 
prieš gėrį kaip savarankiška ir visiškai skirtinga būtis. 

Ši blogio koncepcija, paveikta orfikų, yra kuo glaudžiausiai 
susijusi su religinėmis Platono pažiūromis ir išsilaiko per visus 
jo kūrybos poslinkius. Netgi jo vėlesniuose darbuose, kur eti- 
nės problemos sprendimas jau iš esmės pasikeitęs, ji prasiver- 
žia vis iš naujo. Ryškiausią metafizinį užmojį ji pasiekia tik „Po- 
liko“? ir „Timėjo“ kosmologinėse spekuliacijose. SdTepov, 


! Gėris vaizduojamas kaip sielos oixetov (būdinga savybė), blogis — kaip 
dMorpiov  (svetimybė) (Lys. 22le, 222a—c; Symp. 205e ir kt.). 

2 Polit. 273d. Palygink taip pat: Theait. 176a; be to: Arist. Metaph. 1091b 
35 ff. 

erdvinis-materialus principas (žxjaysiov), į kurį demiurgas 
įspaudžia idėjų tipus, čia įvedamas kaip pagrindas paaiškinti 
visam tam, kas jusliškąjį pasaulį skiria nuo idėjų viešpatijos, 
visų pirma jo laikinumui ir neiobulumui atskleisti?. Taip materi- 
ja tampa blogio skleidėja. Tai perima Aristotelis; čionai slypi ir 
vienas iš neoplatonizmo išeities taškų. Ir visur, kur tik vėliau 
filosofijoje pasireiškia Platono įtaka, etinį mąstymą apibūdinan- 
čia savybe tampa blogio ir materijos sąvokų sujungimas. 


II 


Platono idealizmo vystymesi orfinei dviejų pasaulių teorijai 
priklauso lemiama reikšmė. Ji tarsi sudaro išorinius gigantiš- 
kos idėjų teorijos statinio pastolius. Principinis to, kas iš tikrų- 
jų egzistuoja (idėjos, kaip dėsningo principo), atskyrimas nuo 
reiškinių pasaulio, sokratiškosios sąvokos pavertimas idėja, yra 
sisteminis įnašas į loginę problemos sferą. 

Etikoje ji padeda pereiti nuo sokratiškojo dorybės vienin- 
gumo iki gėrio idėjos, kuri kaip absoliuti dorovinė vertybė yra 
laisva nuo žemiškų gėrybių ir žmogiškosios laimės reliatyvu- 
mo. Ši pažanga reiškia kartu paries dualizmo įveikimą. Tai me- 
todinis pasiekimas, išplaukęs iš Sokrato motyvų vienybės, kuri 
gėrio idėjoje pasiekė savo sisteminį išbaigtumą. 

Gėrio idėja yra amžina dorovės napėŠevua (paradigma), 
kuri, naudojantis Kanto terminologija, iškyla prieš žmogų kaip 
besąlygiškas privalėjimas. Tačiau šio privalėjimo būtina sąlyga 
yra apsisprendimas ir atsakomybė prieš patį save. Jei siela turi 
būti atsakinga už savo norus ir veiksmus, tai ji pati turi būti 
gėrio šaltinis, ji turi pati savyje sugebėti sukurti dorybę. Tačiau 
atsakomybė visuomet yra atsakomybė už abu: už gėrį ir už blogį, 
kitaip dorovinis apsisprendimas būtų iliuzinis. Gėris negalėtų 
likti vidiniu sielos turtu, jeigu blogis tarsi piūoja | (purvas) 
galėtų ją tik išoriškai sutepti. 





3 bnočox yEvĖGEGĘ, ŠRV (gimimo maitintoja, perėmėja). Tim. 49a. 

Pats Platonas aiškiai ir įtikinamai išdėstė iš to išplaukian- 
čius blogio sampratos padarinius. Blogis negali būti traktuoja- 
mas pagal kokį nors kitą principą negu gėris. Jis kaip ir gėris 
gali tik pačioje sieloje atsirasti“, Didžiausia šios minties reikš- 
mė ta, kad ji iš principo atmeta tą glaudų ryši, kurį pripažino 
ortikų dualizmas tarp blogio ir jusliško-kūniško sąvokų. Gėrio 
įdėjoje dorovinė problema tapo savarankiška ir nepriklauso- 
ma; metafizinis priešingumas tarp dvasios ir materijos jau ne- 
begali jos suvaldyti. Ji turi susikurti savo sąvokų sferą, kurioje 
galėtų laisvai pagal savo dėsningumus atsiskleisti. 

Šis naujas problemos aspektas aiškiai pasireiškia taip pat ir 
blogio sąvokoje. Jusliškoji būtis jam jau neteikia atramos taško; 
traktuojant ją skyrium, ji nėra nei gera, nei bloga, ji visiškai ne- 
apibrėžta etiškumo atžvilgiu. Dorovinį predikatą ji gali igyti tik 
santykyje su gėrio idėja. Šį santykį perteikia tikslo sąvokas. Gėrio 
idėja yra absoliutus tikslas, kurio siekia visas tapsmo pasaulis 
ir kuris padeda įgyti dorovinės egzistencijos pagrindą. Todėl gera 
yra visa, kas atitinka šį tikslą, kas tarnauja įam vienokiu ar kitokiu 
būdu kaip priemonė. O Dloga yra tai, kas trukdo jį įgyvendinti. 

Šiais formaliais apibrėžimais, kuriuos Platonas vysto jau 
„Gorgijyje“, blogio sąvoka visiškai kitaip interpretuojama. Sok- 
rato etinis monizmas, metodiškai išbaigtas ir pagilintas, čia sto- 
ja prieš orfikų dualizmą. Dorovinės idėjos reikalauja nuolatinio 
visos būties ir tapsmo pajungimo absoliučiam galutiniam tiks- 
lui. Jų besąlygiškumas iš principo atmeta pozityvią blogio realy- 
bę. Negalima jokia savarankiška blogio teleologija, kokia yra 
gėrio teleologija; priešingai, blogis visuomet yra tik dorovinių 
norų ir veiksmų neigimas, atmetimas. Pagal Sokrato—Platono 
formuluotę geisti blogio yra įmanoma tik tada, kai jis atrodo kaip 

gėris“. Tuo turbūt pasakoma, kad blogis pats savaime negali būti 





4 Leg. 896d. Nuo šios minties metafizinio pritaikymo pasaulio sielai čia 
mes galime atsirtboti. 

> Gorg. 467c—468b ir kt. 

“ Men. vį 770—e. 
s. 121 

pastovus, kad jam būtų užkirsta bet kokia egzistencijos galimy- 
bė, jei jis negalėtų kaip nors santykiauti su gėriu: trumpai ta- 
riant, kaip to, kas pozityvu, paneigimas sudaro neigimo pagrin- 
dą, taip ir gėris yra blogio sąlyga. 

Tačiau tai, kad blogis dėl šio neigiamo apibrėžimo netenka 
savarankiškumo, pakankamai atsveria jo veikimo sferos praplė- 
timas. Jis jau nebesusiejamas tik su tuo, kas kūniška — male- 
rialu, 0 išplinta visose gyvenimo srityse; jis gali egzistuoti visur, 
kur galimas ir gėrio egzistavimas. Netgi grynai dvasiška sritis — 
pažinimas prolu — tampa jam dabar prieinama. Tiesą pasa- 
kius, Platonui nebuvo lengva padaryti šią nuolaidą. Juk jis iki 
pat galo mėgino tvirtai laikytis Sokrato teiginio, kad dorybė ir 
žinios yra identiškos. Tačiau jo sistemos vidinė logika kuo to- 
liau, tuo labiau vertė jį sulaužyti savo pirmtako tradicijas. Le- 
miamą posūkį šia linkme parodo „Valstybėje“ išdėstyta sielos 
koncepcija. Tiesa, ji taip pat nukelia blogi į žemesniąsias jusli- 
nes Žmogaus sielos jėgas; vis dėlto ji jau pripažįsta, kad ir jus- 
linė sielos dalis gali dalyvauti gėryje ir kad, kita vertus, aukš- 
tesnioji sielos dalis taip -pat gali išsižadėti savo tikrosios pri- 
gimties ir doroviškai nusmukti. „Sofisto“ etiniai apmąstymai 
vyksta ta pačia kryptimi. O „Įstatymiuose“ pagaliau atvirai iš- 
reiškiama mintis, kad dorovė priklauso ne vien nuo teisingo 
pažinimo, bet pirmiausia nuo nusistafymų krypties, I. y. nuo sie- 
kimų bei norų ir gėrio, kaip galutinio tikslo, atitikimo". 

Ryškiausiai šis pagrindinių etinių pažiūrų posūkis aisispindi 
vėlesnėse Platono dorovės mokslo fazėse. Dorybę ir nedorybę 
siejantis priešybių santykis jau nebetapatus tam, kuris sieja dva- 
sią Ir kūną, protą ir jusles. Jos taip pat jau traktuojamos ne 
kaip visiška sokratiškoji žinojimo ir nežinojimo antitezė, bet 
skirstomos į įvairovę dorybių ir nedorybių, kurių skirtumai grin- 
džiami specifiškais trijų sielos dalių ypatumais. Kiekviena sie- 
los dalis turi galimybę gerąja ir blogąja prasme reikštis savo 
veiklos sferoje, t. y. siekti galutinio dorovinio tikslo ar veikti 
prieš jį. 





7 Lep. 6892—d, 864ab. 

Tokiu būdu blogiui priskiriamas toks pat veikimo apimties 
universalumas kaip ir gėriui. Kokie gi yra blogio turinio api- 
brėžimai? Sisteminį orientacijos tašką taipogi ir čia nurodo po- 
zityvi koreliatyvinė gėrio sąvoka. Gėris, kaip dėstoma „Vals- 
tybėje“, nėra identiškas protui. Priešingai, jis yra pradinis prin- 
cipas, sudarantis viso pažinimo, visos būties pagrindą, aukš- 
čiausia vienybė, išrutuliojanti iš savęs visas priešybės, visą įvai- 

rovę; jis yra tobula harmonija, kuri valdo ir išlaiko visą kos- 
mosą. Žmogus yra visatos atspindys, mažytis pasaulis. Čia taip 
pat egzistuoja harmonija ir vidinė vienybė, kurioje atsiskleidžia 
gėris; ta visų sielos dalių darna, kuri remiasi tuo, kad kiek- 
viena sielos dalis atlieka savo pareigas, kiekviena ailieka na- 
tūralią ir drauge dorovinę paskirtį. Ši harmonija yra, žinoma, 
ypatingos rūšies. Ji remiasi ne visų sielos dalių lygybe, 0 pro- 
to, kaip jos aukštesniosios dalies, dominavimu. Nors logas nėra 
visiškai adekvatus aukščiausiajam gėriui, savo pobūdžiu jis yra 
jam giminingas. Todėl jam tenka uždavinys perkelti dėsningą 
tvarką, kuri jam būdinga, į žemesniąsias sielos dalis, kad visa 
siela galėtų dalyvauti dorovės idėjoje. Sokrato dorovės ir proto 
sutapatinimas, žinoma, išsaugo, nors iš esmės pakeista forma, 
savo visą galią. Platonas suteikia jam dar platesnį pagrindą. 
Ne tik atskiros sielos proto dėsningumai turi būti vidinės har- 
monijos pagrindas, bet ir antindividualinės vienybės, įgyvendi- 
namos dorovinėje bendrijoje. Ačyoc (logas) ir puovia (har- 
monija) yra neatskiriami pagrindiniai Platono dorovės sampra- 
tos momentai. 

Jeigu mes dabar panagrinėsime antrąją, negaiyvią, visų šių 
teigiamų gėrio apibrėžimų pusę, tai gausime išsamų blogio api- 
brėžimą. Blogis yra gėrio neigimas, taigi sunaikinimas bei su- 
griovimas vienybės ir harmonijos, kurias kuria gėris. Jis yra dis- 
harmonija, vidinė xesantarvės, t. y. saiko santykių, kuriais re- 
miasi sielos jėgų simetrija ir tikslinga bendra veikla?, sutrikdy- 
mas; perviršio pasireiškimas vienoje pusėje ir stygiaus — kito- 


* Rep. 444b; Les. 69la, 744d ir kt. 
* Soph. 228bcd ir kt. 

je; besaikis žemesniųjų polinkių iškėlimas, kuris jau užuomaz- 
goje užgniaužia protingus norus. Jeigu gėris veikia dėsningai ir 
teisėtai, tai blogis reiškiasi kaip neteisėtumas ir savivalė", Jei- 
gu proto nepriklausomumas ir laisvė yra teisėtos gėrio pasi- 
reiškimo formos, tai blogis reiškiasi kaip priešiškumas protui, 
kaip logo pajungimas juslinių geismų tironijai"!. Ir jeigu paga- 
liau gėris reikalauja atskirus interesus pajungti bendriems, in- 
dividą įjungti į visumos gyvenimo ritmą ir harmoniją, tai blogis 
reiškiasi kaip perdėta savimeilė, kuri atsižvelgia tik į savo indi- 
vidualią gerovę, reiškiasi kaip individo priešinimasis socialinio 
gyvenimo ivarkai ir ieisėiumui, kaip individo ir bendrijos aisky- 
rimas ir laikymas priešybėmis". 

Apžvelgus apibrėžimus, kuriuose išsirutulioja blogio sam- 
prata, turbūt atrodytų, kad daugelis jų iš esmės peržengia gry- 
nai neigiamą blogio reikšmę, kuri sudaro jų pagrindą ir jau 
apima tokius momentus, kurie, palyginti su gėrio turinio api- 
brėžimais, nurodo kažką nauja ir originalu. Argi ne blogis stoja 
prieš gėrį, gindamas juslinės būties ir individo savarankiškumą 
bei vidinę vertę. Šis prieštaravimas išnyksta, kai suvokiamas vi- 
sas gėrio sąvokos turinio išsamumas. 

Jei mes abstrahuosimės nuo nuolaidų, kurias Platonas at- 
skirais atvejais daro dualistiniam požiūriui, — 0 mes turime 
tam metodinį pagrindą, jei kalba eina apie Platono etikos pa- 
grindinių motyvų analizę, — tai jokiu būdu negalėsime suabe- 
joti tuo, kad gėrio idėja, suprasta kaip vienybės ir harmonijos 
principas, neneigia, neatmeta juslinės egzistencijos, 0 piiešin- 
gai, ją apima ir pakelia į aukštesnę, etiškai sankcionuotą egzis- 
tencijos formą. Taip pat ir gėris nėra priešiškas individui, nes 
jis yra visuotinybės principas. Platonas niekada neišsižadėjo 





"9 Rep. 562c, 571b. Natūralistiškai aiškinant, harmonija yra normali sie- 
los būsena, sveikata ir šiuo atžvilgiu lygiareikšmė euwdaimonijai. Biogis, kaip 
disharmonija, yra sielos liga ir šiuo atžvilgiu — kentėjimas, nelaimė. Rep. 444c 
ir kt. 

"| Soph. 228cde; Rep. 589d. 

12 Leg. 73le, 875a—c. 

sokratiškojo susidomėjimo atskiru žmogumi, atskiros sielos in- 
dividualumu. Tai liudija pirmiausia lygiagretus individualiosios ir 
socialinės etikos nagrinėjimas „Valstybėje“, nors nuoseklus idė- 
jos realizavimas dėl metodinių taikomos problemos sunkumų 
galėtų ir sužlugti. Tai, ko Platonas savo idealioje valstybėje sie- 
kia, bet, aišku, nepasiekia, yra ne visiškas individo išnykimas 
visumoje, o Aarmoninga abiejų priešingų grandžių vienybė, egzis- 
tavimas kartu ir vienas kitam. Ši gėrio sukurta sintezė ir yra tai, 
kas įveikia blogį ir jį paverčia antiteze, Dėl to blogis teistengia 
sukurti tariamą individo savarankiškumą. Taigi jo loginis pasie- 
kimas neišeina už negaiyvumo ribų. Pozityvusis elementas, kurį 
jis dar turi savyje, nėra jo nuosavybė, o perimtas iš gėrio. Va- 
dinasi, liekama prie tos išvados, kad gėris yra vienintelė kūrybiš- 
ka sąvoka, kuriai priklauso loginis prioritetas; o blogis dėl savo 
turinio tuštumo priklauso nuo gėrio apibrėžimų. 

Todėl etiniu požiūriu dalykiškai visiškai pateisintina tai, kad 
Platonas „Valstybėje“ idealią valstybę laiko išeities tašku ivai- 
rioms konstitucijų formoms tyrinėti ir visas kitas valstybių for- 
mas traktuoja tik kaip šios normalios formos smukimo pako- 
pas. Kuriantysis bet kokio dorovinio verlinimo principas yra 
idealo sąvoka, ir tik santykis su idealu suteikia tikrovei dorovi- 
nę reikšmę. Kas prieš idealą logiškai egzistuoja kaip būtina jo 
sąlyga, tai yra dar už dorovės sferos, anapus gėrio ir blogio. 
Čia nieko negali pakeisti joks istorizmas ar evoliucijos teorija. 
Platonas pats nebuvo nutolęs nuo šios nuomonės, nes valsty- 
bės istoriją ir dorovinę idealios valstybės teoriją nagrinėjo kaip 
dvi savarankiškas, viena nuo kitos atskirtas ir nepriklausomas 
problemas, 


III 


Apibendrinant mūsų ligšiolinių tyrinėjimų rezultatus, gali- 
ma pasakyti, kad yra dvi pagrindinės blogio sampratos, kurios 
Platono sistemoje viena su kita nesutaikomos: pirmoji yra ki- 
lusi iš orfikų metafizinio dualizmo, antroji — iš sokratiškos tra- 
dicijos, kuri atsirado kaip loginis a0t6 dya90v koncepcijos 

rezultatas. Antroji žymi logiškai, o iš dalies taip pat ir chrono- 
logiškai, vėlesniają Platono raidos pakopą. Kol blogis pasireiš- 
kia kaip savarankiška pozityvi jėga, kol visas juslinis reiškinių 
pasaulis pripažįstamas kaip jo teisėta viešpatija, gėris lieka 
transcendentinis gyvenimo atžvilgiu, o dorovinis idealas privėrs- 
tas ieškotis prieglobsčio anapus. Nuo blogio turi būti nuplėšta 
kūrybinės gyvenimo jėgos aureolė, jis turi būti demaskuotas 
vien tik kaip gėrio neigimas ir naikinimas. Tik tuomet gėris 
gali užvaldyti visą gyvenimo pilnatvę ir jame palikti dorovinio 
pašventinimo ženklą. Tik tuomet dorovės ir gyvenimo abipusės 
tmanencijos reikalavimą galima geriausiai įvertinti ir įgyvendinti. 

O kaipgi yra su priešingu papildomu transcendencijos reika- 
lavimu? Ar čia užtenka tik paprastos nuorodos, kad gėrio idė- 
ja tikrovėje niekada neranda adekvačios išraiškos, kad ji kaip 
amžinas idealas, kaip be galo tolimas tikslas visiems siekiams 
ir pažangai yra neperžengiama transcendencija? O gal šiuo at- 
veju reikia dar tiksliau apibrėžti dorovinę problemą, ypač gė- 
nio ir blogio koreliaciją? 

Sekdami Platono nurodymais, mes padarėme gėrio sąvoką 
sisterniniu savo tyrinėjimo išeities ir orientacijos tašku. Rezul- 
taias yra visiškai neigiama blogio charakteristika. Tai galbūt ga- 
lėtų būti akstinas apmastymams, kad šis požiūris yra vienpusiš- 
kas ir remiasi savavališka prielaida. Ar neturėtų būti galimas 
dar ir kitas požiūris, kuris atskleistų gėrio ir blogio koreliaciją 
iš esmės kitoje šviesoje, kuris pripažintų sisteminį abiejų sąvo- 
kų ygiateisiškumą ir blogio sąvokai priskirtų tam tikrą vidinę 
vertę, tam tikrą savarankiškumą? 

Jeigu mes su šiuo klausimu grįšime prie Platono etikos, tai 
rasimė čia iš tikrųjų aiškius šios problemos kėlimo požymius. 
Tiesą pasakius — 0 tai yra svarbu — jie kyla ne vien dėl gryno 
etinio poreikio. Nemažą vaidmeni čia atlieka loginiai ir meta- 
fiziniai motyvai. Tai yra tos problemų skvarbos, kuri egzistuoja 
jau Pitagoro priešybių lentelėje, padariniai. Dar trūksta viena- 
reikšmio problemų ribų bei skirtumų apibrėžiumo. Dėl to kiek- 
viena atskira problema perkraunama heterogeninių sąvokų mo- 
mentais, trukdančiais laisvai atsiskleisti jos specifinėms savy- 

bėms. Etinė problema taip pat nesudaro išimties. Į blogio ir 
malerijos sąvokų sujungimą mes jau atkreipėme dėmesį anks- 
čiau. Apskritai kalbant, tai yra Aristotelio nustatyta formos ir 
medžiagos koreliacija, su kuria gretinama ar tiesiog visiškai su- 
tapatinama priešybė tarp gėrio ir blogio. Medžiagos sąvoka su- 
daro „Timėjo“ žxuayciov pagrindą, ji taip pat sudaro įvairių 
kitimų, kuriuose išsiplėtoja Pitagoro— Platono dmeipov (apei- 
rono) motyvas, substancialų branduolį. 

Palyginti su forma, medžiaga atrodo kaip kažkas nepadary- 
ta iki galo, neužbaigia ir dėl to — netobula, bloga. Šis etinis 
medžiagos sąvokos aiškinimas yra būtinas to tobulos formos kul- 
to, būdingo visai antikai, rezultatas; įuo taip pat pagrįsti visi 
mėginimai išspręsti etinę problemą, pajungiant priešybę tarp 
gėrio ir blogio loginiam požiūriui. 

Jeigu medžiaga, palyginti su forma, yra uų Ov (nebūtis), t. y. 
kažkas neapibrėžta ir neapribota, tai ji vis tiek reiškia kur kas 
daugiau negu tik formos neigimą: ji yra šxuoyetov, substratas, 
su kuriuo susijęs formos principo realizavimas ir pasireiškimas; 
dneipov (apeironas), su kuriuo 1epac (baigtinumas) pirmiau 
turi sujungti idėją, kad realizuotų konkrečią būtį (ygysvnuėvų 
dvoia — kilusią esmę). Visi šie teigiami predikatai išeina į 
naudą ir blogiui, nes jis yra sutapatinamas su medžiaga ir dėl 
to įgyja Lam tikrą funkcinį savarankiškumą ir tampa būtinu gė- 
rio papildymu. T. y. gėris jau nebėra tik sąlygojanti, o blogis — 
tik sąlygota sąvoka; jų priklausomybė būtinai tampa abipusė. 
Abudu — gėris ir blogis — egzistuoja tik priešybėje ir per priešybę 
vienas kitam. Vieną panaikinus, išnyksta kitas. Tbdėl gėrio buvi- 
mas būtinai reikalauja ir blogio buvimo“. 

Tai yra mintys, kurios iškyla tik kai kuriose Platono raštų 
vietose ir niekur nėra paaiškintos plačiau. Nepaisant to, nega- 
lima nuneigti jų principinės reikšmės; jos Liesia kelią išspręsti 
problemai, kuri yra imanentinė sisteminiam Platono idealizmo 
statiniui — /eodicėjos problemai. Jeigu blogis turi egzistuoti dėl 





B Theait. 1762; Lys. 22lc. 

gėrio, jeigu dorovinės idėjos egzistavimas ir veikimas yra gali- 
mi tik per priešybę su blogiu, tuomet, atrodo, blogio realumas 
yra ne tik būtinas, bet ir doroviškai pateisinamas. Taip skamba 
pagrindinis argumentas, kuriuo nuo Platono laikų grindžiamos 
visos spekuliacijos teodicėjos problema. Egzisiuojantis pasau- 
lis, — moko Timėjas, — yra visagalio Dievo kūrinys; jis yra, 
nepaisant blogio egzistavimo, geriausias ir gražiausias Iš visų 
galimų pasaulių. Juk šią mintį tikriausiai galima taip papildyti: 
jeigu blogis neegzistuotų, tai nebūtų galimybės įgyvendinti gė- 
rio ir tobulumo pasaulyje!“. Brandesne ir dar labiau išplėtota 
forma ta pati mintis išsakyta ir „Įstatymuose“: netobulumo ir 
blogio egzistavimas esąs apribotas tik atskiromis universumo 
dalimis. Žvelgiant į dalių ryšį ir susijungimą visatos vienybėje, 
disharmonija išnyktų ir taptų vien tik perėjimu į tobulą harmo- 
niją, kuri užvaldo ir nutvieskia kosmoso visumą“. 

Kad ir kaip didingai atrodytų šis teodicėjos problemos spren- 
dimo sumanymas, vis dėlto aiškus neįveikiamas prieštaravimas. 
Prielaida, kuria jis remiasi, yra gėrio ir blogio sąvokų tarpusa- 
vio sąlygotumas ir tarpusavio papildymas, loginis ir kartu realus 
jų Yygiavertiškumas. Tačiau pagrindinė teodicėjos idėjos tenden- 
cija — kaip tik įveikti šį lygiavertiškumą. Ji stengiasi blogio eg- 
zistenciją suderinti su doroviniu pasaulio tvarkos pobūdžiu; bet 
ji šios užduoties visai negalėtų atlikti, jeigu nepajungtų blogio 
gėriui, jeigu nepripažintų, kad galų gale vis dėlto gėris yra ta 
absoliuti vertybė, su kuria turi būti siejama viskas, kas preten- 
duoja į dorovinę reikšmę. Kaip tik to iš esmės siekiama doro- 
viniu blogio pateisinimu — tai, kad blogis tamautų dorovinei 
idėjai ir dėl to taptų pačiu gėrio momentu. Tuo iš principo pri- 
pažįstama besąlygiška gėrio pirmenybė prieš blogi. 





4 Tim. 482: Avdyxn (būtinumas), su kuriuo vovę (protas) pasireiškia 
kaip antras pasaulį formuojantis principas ir kurį vov6 turi „įtikinti“ T0v 
nyvonėvav tt nAsioTa Ėm 10 BėlnioTov dygwv (didžiąją dalį to, kas 
atsiranda, nukreipti į gėrį), o tai ne kas kita, kaip blogio būtiniėmus, su kuriuo 
susijęs Bėris. 

15 Leg. 904b-—-d, 

Tokios pat loginės krypties kaip ir teodicėjos idėja yra kita 
pamatinė etikos dalis: dorovinio siekimo esmės ir kilmės klausi- 
mas. Iš esmės tai yra ia pati problema, kuri pateikiama dviem 
skirtingais variantais: vienu atveju — susieta su Dievu ir pasau- 
liu, antru — apribota žmogumi ir žmogiškojo gyvenimo sfera. 

Dorovinio siekimo tikslas yra gėris, kuris pats savaime yra 
pakankamas ir kuriam pagrįsti nereikia jokio kito vertybių prin- 
cipo!“, Nepaisant to, vien gėrio neužtenka, kad galima būtų su- 
kelti dorovinį siekimą. Tam reikia dar kitos priežasties, kuri 
būtų pirmasis akstinas šiam siekimui. Šis akstinas slypi blogyje!". 
Vadinasi, blogis yra gėrio egzistencijos sąlyga, kiek jis gali pasi- 
reikšti žmoguje; šiuo atžvilgiu jis yra priemonė galutiniam doro- 
viniam tikslui įgyvendinti. 

Šiuo aspektu Eroto teorija interpretuoja blogį. Čia Platono 
dorovinio siekimo samprata yra klasikinio tobulumo; todėl čia 
tiksliai suformuluojama formos ir turinio požiūriu blogio pri- 
klausomybė nuo gėrio principo. Etiniuose „Puotos“ apmąsty- 
muose blogis nebeegzistuoja kaip savarankiška sąvoka, bet pa- 
sirodo kaip dorovinio netobulumo, kaip gėrio trūkumo negatyvi 
maskuotė. Net ir šioje neigiamoje išraiškoje jis neturi jokios 
kitos reikšmės ir paskirties kaip tik vieną vienintelę: būti doro- 
vinio siekimo atramos tašku, užfiksuoti šiuo metu pasiektos do- 
rovinės raidos pakopos neužbaigtumą bei netobulumą!“ 

Vis dėlto šis aiškinimas nepašalina sunkumų, slypinčių blo- 
gio sampratoje. Pagaliau net jeigu galima apibrėžti blogį nei- 
giamais predikatais, kol jis yra gėrio sąlyga, savo principinės reikš- 
mės jis nepraranda. O prieštaravimas gėrio supratime lieka ir 
toliau. Gėris turi būti besąlygiškas ir, antra vertus, sąlygojamas 
dorovinio tikrovės netobulumo. Doroviniai siekimai turi sunai- 
kinti blogi; ir vis dėlto jie turi būti priklausomi nuo blogio eg- 
zistencijos. Beveik atrodytų, kad tik negatyvioji blogio definici- 





16 Lys. 219c, 220e. 
7 Lys. 217. 
Iš Sympos. 202ed, 203de. 

ja pakankamai pagrindžia ir garantuoja jo sisteminę vertę. Jei- 
gu blogis, suprastas kaip žvėsia (trūkumas), yra gėrio atsiradi- 
mo priežastis, ar jis neturėtų tada būti laikomas pirminiu, pra- 
diniu, fundamentalia gėrio galimybės sąlyga, gėrio yn Ov. 

Mes negalime nekelti šio klausimo, jei norime atskleisti sis- 
teminį blogio sąvokos nervą. Juk Platono Eroto teorija, atro- 
do, pati duoda pagrindą taip aiškinti. O filosofijos istorijoje ir 
vėliau buvo bandoma tokiu būdu išspręsti etines problemas. 
Dialektinio teisingumo regimybė, būdinga šiai koncepcijai ir 
labiausiai viliojanti, pirmiausia remiasi tuo, kad priešybę taip 
gėrio ir blogio ji aiškina pagal loginės koreliacijos schemą, pa- 
galiau ją tokioje koreliacijoje visiškai ištirpdo. Tačiau šis taria- 
mas pranašumas pasiekiamas didele kaina: suniveliuojani tai, kas 
gėrio ir blogio sąvokose yra specifiškai eliška. Be abejo, teisinga, 
kad loginės priešybės etikoje išsaugo visą savo galią. Todėl prie- 
šybės tarp būties ir nebūties, tarp to, kas ribota, ir to, kas ne- 
ribota, priklauso lygiai tiek pat Platono etikai, kiek ir jo logi- 
kai. Tačiau savo jėgomis šios sąvokos nepajėgia sukurti gėrio 
idėjos, priešingai, tik santykyje su šia idėja jos įgyja savo etinį 
teisėtumą". Tačiau iš ko nors kito nekildintinas šio ryšio sinteti- 
nis pobūdis ir reiškia ne ką kita, kaip piincipinį priešybės tarp 
gėrio tr blogio pirmapradiškumą. 

Jeigu mes atsisakysime šių logizuojančių atvirkštinių doro- 
vinės problemos aiškinimų, tai nagrinėjamai blogio koncepcijai 
neliks Jokios kitos apeliacinės instancijos, kaip psichologiniai do- 
rovinės sąmonės faktai. Trūkumo jausmas, kaip atrodo pagal 
Eroto teoriją, yra pirminis, pirmasis dorovinės sąmonės atra- 
mos taškas, o gėrio siekimas — tik paskesnis padarinys. Jei jau 
psichologiniu požiūriu šis švėsia prioritetas yra perdėm ginčy- 
tinas, tai etiniu požiūriu jis pasirodo tikrai iliuzinis. Trūkumas 
yra visuomet ko nors stygius. Vienintelis dalykas, kuris jame 





'* Taip pat ir dorovinės sferos santykis su jos ikidorovinėnis teorinėmis 
salygomis nėra išimtis. Perėjimą nuo logikos prie etikos dar ženklina teorinė 
būtis. Tik retrospektyviai, trakiuojant gėrio idėjos požiūriu, jis patenka į eti- 
kos akiratį. 

yra realus ir etikai turi esminės reikšmės, tai išankstinis supra- 
timas to, ko trūksta ir į ką nukreiptas dorovinis siekimas. O tai 
ir yra gėris. Taigi Evėsia sąlyga yra Gyx90v (gėris), o ne at- 
virkščiai, t. y. dya80v nėra žvėziu sąlyga. Taip aikrinta pasku- 
tinis svarbiausias argumentas įrodyti vidinei etinei blogio ver- 
tei, ir besąlygiška gėrio vienvaldystė įtvirtinama taip pat ir iš 
šios pusės. Bet ši besąlygiška gėrio vienvaldystė yra dezidera- 
tas tų abiejų pagrindinių reikalavimų, kuriuos mes buvome iš- 
kėlę mūsų tyrinėjimo pradžioje: dorovinės idėjos ir tikrovės 
transcendencijos reikalavimo. Gėris absoliučiai egzistuoja pats 
savaime, tai tokiu pat mastu tikra, kaip ir tai, kad yra autono- 
minė etika. O blogis pats savaime neegzistuoja ir gali tik kartu 
su gėriu ir per jį lapti egzistuojančiu bei realiu. 

Yra dvi sąvokos, kuriose išsikristalizavo šis patobulintas Pla- 
tono sistemoje etinės problemos aiškinimas. Pirmoji yra gėrio 
idėja; ji atstovauja statiškam etikos momentui. Antroji yra Ero- 
tas; jis išreiškia dorovės dinamiką. Gėrio idėjoje yra užfiksuota 
etinio idealo neperžengiama transcendencija. Erote atgyja ne ma- 
žiau privalomas imtanencijos reikalavimas. Visų gyvenimo jėgų 
visuma turi pajėgti sukaupti ir sujungti savyje gėrį, nes jis yra 
begalinis ir besąlygiškas. Todėl iš tikro kuriantysis momentas 
Erote nėra Ievia (praradimas), bet Mėpos (įgijimas), t. y. vien 
tik savarankiškumas, gryna kūryba. Ne savos prigimties trūku- 
mai ir netobulumas Erotą vis gena pirmyn, bet niekuomet ne- 
leidžia pasiekti tikslo, o priešingai, — jo kūrybinių jėgų nepa- 
baigiamumas ir neišsenkamumas*?. Visa būtis jam yra tik indi- 
ferentiška medžiaga, kurią jis formuoja ir kurioje pasireiškia jo 
spontaniškumas. Iš pradžių buvo veiksmas — tai kvintesencija, 

lemtinga logika bet kurios etikos, kuri atpažino Platono Erote 
"dorovės pirmapradę jėgą. Etinę priešybę kūrybai sudaro ne tie- 
siog medžiaga, 0 vien pačios kūrybos stygius, Jos nutraukimas, 
pasyvumas, kurie atsiranda neigiant aktyvumą. "Tai suprato taip 
pat ir Platonas; juk dpyto (tingumą) „Įstatymuose“ vadina pa- 





20 Sympos. 203e. 

grindine blogybe, kuri iš principo atribojama nuo dorovinio to- 
bulumo. Pokantinė filosofija šią mintį vėl atgaivina. Didžiau- 
sias Fichte's idealizmo nuopelnas yra tai, kad jis pralaužė kelią 
šiam išlaisvinančiam žinojimui, kad ineitiškumas yra visų nege- 
rovių priežastis, radikalus blogis. 

Tokia yra pirmoji ir iš esmės vienintelė dorovės užduotis — 
gryna kūryba, gėrio kūrimas. Blogio sunaikinimas lieka tik ant- 
rojoje vietoje, nes blogis gali būti įveiktas tik gėriu. Dėl to gryno- 
joje etikoje netenka principinės reikšmės blogio kilmės klausi- 
mas?!, nebent kai kuriais etinės praktikos atvejais jis traktuoja- 
mas kaip paruošiamoji pakopa, ankstyvesnė negu tikroji doro- 
vinė kūryba. 

Ryškiausiai šį specifišką etinį požiūrį į blogio problemą iš- 
reiškia aisakomybės pačiam sau sąvoka. Ta pačia prasme jis lie- 
čia ir gėrio, ir blogio sąvokas. Blogio prakeiksmo negali likvi- 
duoti jokia etiologija ir joks naturalistinis aiškinimas. Kol jis 
iškyla prieš žmogų kaip išorinė likimo jėga, tol jis yra jam be- 
sąlygiškai parsidavęs. Tik vienas kelias yra žmogui atviras: pri- 
pažinti blogį kaip savo vidinio gyvenimo momentą, prisiimti jį 
kaip savąją kaltę, kurią išpirkti gali tik jis pats. Tada blogis 
netenka galios jam. Tada jis patenka į dorovės sferą ir tampa, 
kaip ir visa būtis, vien tik medžiaga, kurią formuojant turi pa- 
sireikšti kuriamoji gėrio galia. Dorovinė atsakomybė pačiam sau 
ir savęs išganymas — tai yra tikrasis etinis blogio problemos 
turinys, 

Kad ir kaip iš pirmo žvilgsnio šis blogio supratimas atrody- 
tų nutolęs nuo kasdienio dorovinio gyvenimo patyrimo, jį juk 
tiesiogiai patvirtina kaip tik istorinės tikrovės faktai. Neišsen- 
kanti didžiųjų pasaulinių religijų, kūrioms žmonija dėkinga už 
savo dvasinės kultūros atsiradimą, dorovinė jėga galų gale ne- 
siremia nei kulto papročių sugestyviąja jėga, nei jų gyvų kos- 
mologinių eschatologinių vaizdinių akivaizdumu. Visi šie mo- 





Jeigu jis pripažįstamas apskritai kaip pagrįstas, tai labiau priklauso 1e0- 
rijai, O ne etikai. 

mentai tarnauja kitam, aukštesniam, tikslui — /a271 paprastam 
ėr kariu nepaprastai reikšmingam reikalavimui, kuris tiesiogiai krei- 
piasi į kiekvieno žmogaus sielą ir stengiasi pažadinti dorovinę ki- 
vybinę Jėgą — erotą, snaudžiantį joje: daryk, ir tu gyvensi. 

Tai būtinas ir vienintelis dalykas, kuris viską lemia. Dėl to 
šis reikalavimas nemirtingas ir besąlygiškas. Priešingu atveju 
nebūtų įmanoma atsakomybė pačiam sau ir išsigelbėjimas nuo 
blogio. Jeigu religija skelbia atgailą ir kryžių, tai pasiaukojime 
ir nusižeminime, kurie turi palaužti blogio jėgą, nėra nieko ne- 
gatyvaus. Tikrasis doroviškumas, pasireiškiantis šiuose religi- 
niuose Motyvuosėe, priešingai, reiškia žmogaus išaukštinimą, kurį 
jie skatina, t. y. vidinio spontaniškumo, jo dorovinės kūrybinės 
jėgos išlaisvinimą. Juk nekuriant negalima įveikti blogio. 

Pastarieji samprotavimai mus, atrodo, atitolina nuo Plato- 
no. Bet iš tiesų tai yra tik visa apimantis jo minčių pasaulio 
universalumas, kuris kiekvieną atsidedantį Platono problemoms 
verčia peržengti istorines filosofijos ribas ir atkreipia dėmesį į 
idealius ryšius, kurie viešpatauja.žmonijos dvasiniame gyveni- 
me. Blogio problema yra abiejų Platono etikos pagrindinių at- 
ramų — gėrio ir dorovinio Eroto idėjos — nuo laiko nepri- 
klausančios sisteminės jėgos kriterijus ir negatyvi instancija. 

Tuo ir išsakytas mūsų tyrinėjimo galutinis rezultatas. Idea- 
listinėje etikoje, kokią ją Platonas pradėjo ir pagrindė, blogis 
gali reikšti tik paprastą gėrio neigimą, grynos kūrybos panaikini- 
mą, dvasinio gyvenimo, kūrybinių jėgų veikimo vienybės bei har- 
monijos sunaikinimą. Už grynosios etikos ribų blogis, atrodo, 
įgauna iš esmės kitą išraišką. Pavyzdžiui, menas. Čia jis reiškia 
kažką nepaprastai pozityvaus. Šėtoniškumo problema, maišias 
prieš dieviškąją pasaulio tvarką, t1avxn poGLG (Milžinišką 
galią), kaip Platonas ją vadina, jau nuo senų laikų ypač traukė 
didžiuosius kūrybinius protus. Ir kaip tik pastangomis išspręsti 
šią problemą buvo galima atskleisti giliausią dieviškumą ir žmo- 
giškumą. Ar tuo turėtų būti iškeltas nesutaikomas priešišku- 
mas tarp etikos ir estetikos? Mes manome, kad ne. Kaip tik 
blogio problemos mene nagrinėjimas yra įtikinamiausias įrody- 

mas, kad jis apskritai negali pavaizduoti radikalaus blogio; O 
kur jis vis dėlio mėgina tai daryti, ten jo personažai būna be 
gyvybės ir schemiški, ten jis — nebe tikrasis menas. Blogis turi 
pirmiau įsileisti pozityvumo ir gėrio, jeigu jis nori tapti estetinės 
sąmonės objektu. Todėl mene griaunanti blogio jėga yra visada 
sietina su kūrybine jėga, dvasia, kuri nuolatos neigia, dvasia, 
kuri kuria ir gėrį. Tai yra neišvengiama blogio lemtis: jeigu jis 
nort veikliai dalyvauti kupinoje gyvenimo tikrovėje, tai jis negali 
likti pats vienas, 0 turi gyvenimo jėgų semtis iš gėrio. 

„PUOTA“ IR „FAIDONAS“ — 
NE TIK DU GRAŽIAUSI 
PERLAI PLATONO DIALOGŲ 
VĖRINYJE 


I 


„Puota“ ir „Faidonas“ — ne tik du gražiausi perlai Platono 
dialogų vėrinyje, bet tai, be abejo, ir įtakingiausi bei įspūdin- 
giausi jo veikalai, kurie visuomet buvo daugiausia skaitomi ir 
kuriais visų pirma remiasi Platono, to genialaus rašytojo bei 
mastytojo, garsumas. Abu dialogai, matyt, priklauso tam pa- 
čiam šio filosofo kūrybos laikotarpiui. Tai pasireiškia ir jų filo- 
sotišku turiniu, ir tam tikru stiliaus bei bendros kompozicijos 
giminiškumu: Platonui čionai rūpi ne tik išdėstyti savo idėjų 
mokslo pradmenis, bet šalia to ir nutapyti gyvą bei ispūdingą 
paveikslą mylimojo mokytojo — Sokrato, to idealaus filosofo, 
kuris, užsidegęs tikra išminties meile, sugebėjo įvykdyti jos rei- 
kalavimus savo gyvatoj ir savo mirtyje. — Tačiau mes klystu- 
mėm, jei mManytumėm, kad idėjų mokslas ir Sokrato likimas 
esančios dvi savarankiškos temos, tik išoriniu būdu viena su 
antra sujungtos abiejuose tuose Platono dialoguose. Jų saryšis 
kaip tik yra esmingas ir organiškas. Ne tik ta prasme, kad Pla- 
tono filosofija išaugo iš bendravimo su Sokratu, bet ir ta pras- 
me, kad Sokrato asmuo ir gyvenimas, Platono giliausių įsitiki- 
nimu, rodyte įrodo filosofijos gyvybinę reikšmę bei galią ir lai- 
duoja kiekvienam, pasiryžusiam sekti Sokrato pavyzdžiu, gali- 
mybę įgyvendinti jos idealą. 

Filosofiją Platonas supranta toli gražu ne gryna teorija, gry- 
nai teoretiniu mokslu, kuris galima būtų pasisavinti vien proto 
pastangomis, atsidėjus gamtos reiškinių ir visuomenės gyveni- 
mo žiūrai bei nagrinėjimui. Jinai apima vienodai ir teoriją, ir 
praktiką. Tatai reiškia: filosofijos pirmiausias uždavinys — iš- 
aiškinti, kas yra žmogus, kokia jo prigimtis ir vieta pasaulyje ir 

kartu nušviesti jo pašaukimą, jo gyvenimo prasmę, Kitaip sa- 
kant, tikra filosofija yra kartu ir etika, dorovės mokslas, nubrė- 
žiąs žmogaus elgesio ir gyvatos rikiuojamuosius pradmenis. Štai 
kodėl filosofija užima išskirtinę vietą ir negali būti statoma vie- 
non eilėn su kitais mokslais, kuriems nerūpi žmogaus likimas; 
ir pats žmogus tėra tik vienas iš galimų tyrinėjimo objektų. Kas 
tyrinėja, pavyzdžiui, fizinį pasaulį, turi visiškai atsidėti gamtos 
reiškinių stebėjimui bei bandymui, ir jo darbas sekasi juo ge- 
riau, juo labiau jis užmiršta pats save ir savo asmeninius reika- 
lus bei rūpesčius. Mokslininko asmeninis gyvenimas vyksta ta- 
rytum kitoje srityje, kuri neturi nieko bendra su jo moksliškais 
siekiniais. Filosofijai, priešingai, rūpi ne tik tiriamas dalykas 
(objektas), bet drauge ir paties tyrinėtojo asmuo (tiriąs subjek- 
tas), nes filosofuodamas žmogus ieško ir tiria pats save. Tiktai 
įsisąmonindamas, kas jis yra ir kokia jo gyvenimo prasmė, jis 
gali įvykdyti savo pašaukimą. Ir atvirkščiai, jam pavyksia pažin- 
ti save vien paskyrus visą savo gyvalą ir visas savo jėgas filoso- 
tiškam tyrinėjimui. Vadinas, filosofijoj kelias ir tikslas sutampa. 
Pats Liesos ieškojimas atveria žmogui akis į savo tikrą esmę ir 
leidžia jam įvykdyti paskirtą gyvybinį uždavinį. Todėl filosofija 
kartu ir bendriausias, ir konkrečiausias mokslas: viena vertus, 
ji nustato tą aukščiausią tikslą, kuriam turi tarnauti ir kurį turi 
įvykdyti visi kiti mokslai, ir paskiria kiekvienam iš jų tinkamą 
vietą žinojimo sistemoj. Antra vertus, ji rūpinasi vienu, „ko rei- 
kia“ žmogaus asmenybei, tuo, nuo ko priklauso ne tik jos ge- 
rovė bei laimė, bet ir visų jos dvasinių jėgų ir sugebėjimų išsi- 
skleidimas bei klestėjimas. Kad toks filosofijos supratimas ne 
fikcija, ne tuščia svajonė, svetima tikrovės reikalavimams, 0 svar- 
biausias gyvenimo dalykas, nulemiąs žmogaus likimą, tai liudija 
Sokrato asmenybė. Kas supras jos nepaprastą ir su niekuo ne- 
sulyginamą vertę bei pavyzdingumą, tas kartu ir suvoks, kas yra 
tikra filosofija ir kodėl filosofavimas neatskiriamas nuo žmo- 
gaus prigimties ir nuo jo gyvenimo prasmės. 

+ Pirmu žvilgsniu gali pasirodyti, kad toks filosofijos apibrė- 
žimas sukasi klaidingame rate. Viena vertus, filosofija turi va- 
dovauti žmogaus elgesiui bei gyvenimui ir nustatyti galutinį 

gyvenimo siekini, bet, antra vertus, tikroji filosofija gali kilti 
vien iš paties gyvenimo ir gali būti vykdoma tik paties gyveni- 
mo jegomis. Platono ir Sokrato pažiūros į filosofiją paradoksa- 
liškumas pasireiškia dar kitokiu būdu. Pažinimo svarbiausias 
uždavinys, pasak Sokrato mokslo, pagauti ir suprasti, kas yra 
gėris. Bet kartu Sokratas pripažįsta, kad gėris nesąs kas kita, 
kaip tikras pažinimas. Vadinasi, pažinimas, eidamas priemone 
gėriui siekti, kartu sutampa ir su savo objektu arba tikslu, t. y. 
su pačiu gėriu. Ir čionai aiškinimas, rodos, baigiasi tuo, nuo ko 
jis buvo prasidėjęs. Ką gi reiškia šitie paradoksai? Ar jie nepa- 
našūs į tą tariamąją dialektiką, kuria gebėjo klaidinti savo klau- 


ww 


sytojus Sokrato ir Platono karščiausi priešai — sofistai? 


II 


Į šiuos klausimus duoda atsakymą abu minėtieji dialogai — 
„Puota“ ir „Faidonas“. Svarstomosios juose temos, tiesa, yra 
griežtai priešingos: meilė ir mirtis. Meilė — gyvybės kūrėjas ir 
variklis. O mirtis, nutraukdama gyvybę, tuo pačiu, rodos, pa- 
naikina ir meilės galią, ir visus jos padarus. Tačiau, atidžiau 
įsižiūrėjus, filosofinės analizės šviesoje meilės ir mirties pro- 
blemos pasirodo esančios viena ir ta pati problema. Jau He- 
rakleitas Efesietis (VI ir V a. pr. Kr. g.) buvo nustatęs, kad 
gyvybės ir mirties priešingumas tėra tik reliatyvus, nes junta- 
majame pasaulyje viskas kinta arba tampa, o tapime (kitėjime) 
glūdi vienodai ir būtis, ir nebūtis. Arba, tiksliau, tapimas reiš- 
kiasi kartu kaip atsiradimo ir išnykimo procesas, kaip nesiliau- 
jamas gimimo ir mirimo kaitaliojimasis. Viskas, kas gimsta, ky- 
la iš to, kas išnyko. Bet kartu ir pats gimimas jau yra žuvimo 
pradžia. Tačiau jei taip yra, jei viskas pasaulyje priklauso nuo 
tapimo dėsnio, jei net žmogaus prigimtis nesudaro išimties ir 
pasmerkta neišvengiamai pražūčiai, tai natūraliai iškyla klausi- 
mas: ar verta gyventi? Ar visos kuriamos gyvenimo vertybės ir 
visi žadami jo pomėgiai nėra tik tariami, tik tuščios iliuzijos, 
galinčios suvilioti vien 1ą žmogų, kuris dar neįsisąmoninęs visų 
daiktų ir būtybių pareinamumo bei kintamumo? — Nuo VII 
6. 1721 

amžiaus prieš Kr. lyrikoj šis klausimas pasidaro nuolatiniu grai- 
kų filosofinės refleksijos motyvu. Juo sielojasi ir Platonas, ir 
suprantama, kad po Sokrato tragiškos mirties jis įgavo jam ypa- 
tingos svarbos ir aštrumo. Teigiamai įvertinti žmogaus buvimą 
būtų galima vien tuo atveju, jei pavyktų parodyti, kad jo pri- 
gimtis neištisai pavergta tapsmo geležinio būtinumo, kad joje 
glūdi kažkas, kas nesiduoda sunaikinti bei pražudyti, kad žmo- 
gus sugeba pasiekti ir tikrą, tobulą būtį, kuri nesumaišyta su 
nebūtimi ir nesužalota jokių blogybių bei trūkumų. Sią tobulą 
būtį Platonas vadina nemirtingumu, ir todėl pagrindinis jo filo- 
sofijos klausimas galima formuluoti tokiu būdu: ar žmogui pri- 
einamas nemirtingumas ir jei prieinamas, tai kokia prasme, ir 
kaip Jis gali būti pasiektas? 

Keldamas nemirtingumo problemą, Platonas imasi atsakin- 
giausių uždavinių pateisinti žmogaus buvimui. Šioji problema 
iškyla pirmu kartu ne filosofijoj. Jau priešfilosofinėj refleksijoj 
1i įgyja lemiamą reikšmę ir pasirodo dvejopu aspektu: arba ne- 
mirtingumas suprantamas pomirtiniu sielos egzistavimu, arba 
nemirtingumu žemiškame gyvenime. Mirties akivaizdoį žmo- 
gus negali apsilenkti su klausimu: ką ji iš tikro reiškia? Ar tai 
gyvybės galutinis išnykimas, ir žmogus miręs nustoja egzista- 
vęs, ar, priešingai, tai tik perėjimas į kitonišką buvimo lytį? 
Liaudies religija paprastai atsako teigiamai į šitą klausimą, ta- 
čiau, ir pripažindama sielos nemirtingumą, ji nevienodai įver- 
tina pomirtinį gyvenimą. Graikų religija Homero laikais žiūrė- 
jo į jį kaip į žemesnį buvimo laipsnį, kaip į šešėlių buvimą Ha- 
de, kur žmogus nebegyvena, bet tik slankioja nebetekęs beveik 
visų savo fizinių bei dvasinių jėgų ir sugebėjimų. Orfizmo mis- 
tinė religija, įsigalėjusi Graikijoj V amžiuj pr. Kr., priešingai, 
perkelia svorio centrą į pomirtinį gyvenimą ir laiko žmogaus 
žemiškąjį buvimą vien pereinamuoju laikotarpiu, kuriuo jis tu- 
ri rengtis paskirtam jam aname pasaulyje likimui; nuo jo gy- 
vensenos bei elgsenos pareis, ar tai bus amžina palaima, ar 
amžinos kančios. Platonas buvo orfizmo įtakoj, tačiau jis nega- 
lėjo tenkintis šios mistikos dogmatišku mokslu ir todėl mėgino 
pamatuoti sielos nemirtingumo tezę filosofišku būdu, susieda- 

mas ją su savo mokslo centru, su idėjų teorija. Bet šios teorijos 
šviesoje esmingai pasikeitė ir pati nemirtingumo idėja; ji įgavo 
platesnę ir gilesnę prasmę, aprėpdama vienodai ir šį, ir aną 
žmogaus buvimą. Pirmąją nemirtingumo reikšmę Platonas iš- 
kelia bei aiškina „Puotoje“, antrąjį aspektą „Faidone“ ir iš da- 
lies X „Valstybės“ knygoj. Tokiu būdu nemirtingumo idėjoje 
Platonas sujungia ir suveda į sisteminę vienybę dvi priešingas 
temas: gyvenimo ir mirties problemas. Pažiūrėsim dabar, kaip 
jis sprendžia šitą uždavinį 


III 


Mes pradėsim savo analizę nuo „Puotos“, nes iš to, kaip 
Platonas supranta nemirtingumą paties gyvenimo rėmuose, jau 
galima bent iš dalies numatyti jo požiūris į sielos pomirtinį bu- 
vimą!. Šio dialogo turinį sudaro septynios kalbos, pasakytos Sok- 
rato ir jo draugų, susirinkusių pas tragiką Agatoną pirmo jo 
pasisekimo dramos scenoje proga. Puotai pagyvinti ir kartu su- 
grakštinti vienas iš svečių, Pausanijas, siūlo skirti laiko kalboms 
meilės dievaičiui pagerbti. Kiti pritaria ir, išrinkę Faidrą puo- 
tos pirmininku, nustato kalbėtojų eilę. Kalbos, kuriose kiekvie- 
nas iš dalyvių iškelia bei išgiria Eroto galybę ir nuopelnus, su- 
skirstytos į tris grupes. Pirmoji apima penkias kalbas (Faidro, 
Pausanijo, Eriksimacho, Aristofano ir Agatono) nefilosofiško 
pobūdžio, kuriose išdėstomos įvairios pažiūros į meilę, įsigalė- 
jusios tais laikais Atėnų šviesuomenėj. Antrąją grupę sudaro 
viena Sokrato kalba, kuriai paskirta dialoge centrinė vieta. Ji 
išaiškina Eroto tikrą esmę, jo filosofišką prasmę. Pagaliau visą 
trečią dalį užima kalba Alkibiado, kuris ateina kiek vėliau ir 
kiek nukrypsta nuo numatytos kalbų tvarkos, išgirdamas savo 
žodžiu ne Erotą, bet patį Sokratą, tikrą filosofiškos meilės 





' Ar „Puota“ buvo parašyta anksčiau už „Faidoną“, mes nežinom. Šiaip 
ar taip, abiėjų dialogų kalbos bei stiliaus ypatumai visiškai patvirtina tą išva- 
dą, kurią prieinam nagrinėdami jų turinį, būtent kad jie giminiški ir turi būti 
priskiriami tam pačiam Platono rašymo periodui. 

įsikūnijimą ir jos siekimų įvykdytoją. Bet šitas nukrypimas tik 
išorinis, tik tariamas: savo esme Alkibiado žodis papildo iš- 
reikštas Sokrato mintis, paaiškindamas gyvu šio pastarojo pa- 
vyzdžiu filosofijos gyvybinę galią. 

Norint išaiškinti Platono meilės mokslą, nėra reikalo ilgai 
stovėti ties kitų „Puotos“ dalyvių kalbomis. Paskyręs joms visą 
pirmą dialogo dalį, Platonas sumanė apibūdinti kiekvieno kali- 
bėtojo asmenybę, parodydamas, kaip jo individualinės ypaty- 
bės atsispindi jo kalbėsenoį. Bet šalia to šios kalbos turi dar 
paruošti skaitytoją, kad galėtų kaip reikiant suprasti ir įvertin- 
ti Sokrato žodį. Pereinant nuo jų prie šio pastarojo, iškart krin- 
ta į akis, kiek ir kuo skiriasi nuo nefilosofiškos galvosenos tik- 
rai filosofiškas problemos svarstymo būdas. Paprastas žmogus, 
kuriam nerūpi filosofija (tiesos meilė), tenkinasi arba tomis pa- 
' žiūromis, kurių laikosi jo socialinė aplinka, arba atskiromis ne- 
surištomis viena su kita mintimis, atsitiktinai jam ateinančio- 
mis į galvą. Šios mintys ir pažiūros gali būti ir teisingos — 
išdėstydamas savo meilės teoriją, Sokratas iš dalies pritaria kai 
kurioms nuomonėms, pareikštoms kitų kalbėtojų (pvz., Pausa- 
nijo nuomonei apie dorovinę meilės įtaką žmogui arba Aristo- 
fano meilės interpretacijai), — tačiau kol neišaiškinta, koks yra 
priskiriamų daiktui žymių bei savybių ryšys su pačia daikto es- 
me, šių pažiūrų tikros dalykų padėties atitikimas lieka abejoti- 
nas, nes nėrą jokios galimybės atskirti teisybę nuo neteisybės, 
tai, kas iš tikrųjų esti, nuo to, kas tiktai tariama. Nevadovau- 
jamas jokio teisybės kriterijaus, mąstymas klaidžioja, kaip lai- 
vas be vairo jūroje, ir neišvengiamai suviliojamas arba žmo- 
gaus polinkių, arba tuščių žodžių bei posakių skardumo, kitaip 
sakant, jis pasiduoda sofistikai — tikrosios filosofijos kraštuti- 
nei priešingybei. Sofistika pripažįsta teisybe tai, kas žmogui ma- 
lonu arba naudinga laikyti teisybe, slėpdama savo nežinojimą 
už gausių ir prašmatnių žodžių. Nefilosofiškas mąstymas todėl 
šiaip ar taip išsigimsta ir virsta sofistika. Tatai pasireiškia ir 
pirmųjų penkių kalbėtojų žodžiuose, itin aiškiai paskutinio iš 
jų, Agatono, prakalboj, kuri praneša visas kitas savo grynai so- 
fistišku prašmatnumu bei išpūstumu. Prieš tokią kalbėseną, ku- 

riai rūpi vien išorinis žodžių efektingumas ir sklandumas, Sok- 
ratas stato savo Eroto pagerbimo būdą, kurio vienintelis tiks- 
las — iškelti tai, kas yra teisybė. Ir todėl jis pradeda savo kal- 
bą tuo, kad visų pirma sugriauna Agatono tezę, pagal kurią 
Erotas esąs visų dievų laimingiausias ir gražiausias. Kad šita 
tezė klaidinga, paaiškėja iš Eroto esmės nagrinėjimo. Jei Ero- 
tas yra grožio meilė, tai jis trokšta to, ką jis myli. Sutapatinda- 
mas meilę su troškimu, Sokratas (kurio lūpomis kalba pats Pla- 
tonas) vadovaujasi ne tik tuo neabejotinu faktu, kad meilė, kaip 
emocija, glaudžiai surišta su troškimu (geismu), bet jis atsi- 
žvelgia ir į graikiško žodžio špooc reikšmę: žpoc reiškia ne tik 
meilę, bet visų pirma troškimą (geismą) (špūv — 1) trokšti, 
geisti, 2) mylėti?). Bet trokšti galima vien to, ko neturima, ko 
tam, kas trokšta, stinga. Vadinasi, Erotas, geisdamas grožio, 
negali būti gražus; bet kartu jisai negali būti nei laimingas, nei 
Dievas, nes grožio stoka yra netobulybė, nesuderinama su Die- 
"vo visišku tobulumu ir laimingumu. Tačiau būtų klaidinga da- 
ryti iš to išvadą, kad Erotas esąs bjaurus ir nelaimingas, nes iš 
tikrųjų tarp dviejų priešingybių esama dar trečios galimybės, 
būtent tam tikros vidurinės būsenos arba pereinamojo laips- 
nio, surišančio vieną priešingybę su kita. Pvz., pažinimo srity- 
je, be tikro (t. y. patikrinto bei pamatuoto) žinojimo ir neži- 
nojimo, galima dar trečia būsena, užimanti tarp dviejų priešin- 
gybių vidurinę vietą, kuri vienodai skiriasi nuo nežinojimo ir 
nuo žinojimo: nuo nežinojimo tuo, kad jau turi savo objektą 
akivaizdoj, nuo žinojimo tuo, kad dar reikalinga pamatavimo 
(patikrinimo), t. y. dar nepasisavino savo objekto. Panaši yra 
ir Eroto prigimtis. Neturėdamas to, ką jis myli, jis nukreiptas 
į mylimąjį daiktą, santykiauja su juo tam tikru būdu. Bet kar- 
tu šis santykiavimas dar nerealus, netobulas. Tokią savotišką 
Eroto prigimtį Sokratas aiškina mitine lytimi iš jo kilmės. Jisai 
esąs Penijos (stokos, skurdo) ir Poro (pertekliaus) sūnus ir su- 
derinęs savyje savo tėvų priešingas ypatybes. Iš motinos pavel- 


Ž Toliau paaiškės, kad toks Eroto apibrėžimas — vienašališkas. Jis sąly- 
goja tik vieną jo aspektą, arba šalį. 

dėjęs netobulumą (grožio stoką), iš tėvo — priešingai, nepa- 
prastą veiklumą bei sugebėjimą šitą netobulumą nugalėti. Io- 
dėl Erotas nesąs nei dievas, nei žmogus, o galingas demonas, 
tarpininkaująs tarp žmonių bei dievų ir jungiąs juos į viena. — 
Išvertus šitą mitinę Eroto charakteristiką į moksliškų sąvokų 
kalbą ir pasiremiant tuo, kaip Sokratas toliau apibūdina visų 
gyvių lytinį instinktą, galima jį taip paaiškinti. Kiekviename geis- 
me (troškime) susiję du priešingi momentai: vienas — neigia- 
mas, — tatai geidžiamo objekto stokos jausmas, antras — tei- 
giamas, būtent siekimas šiąją stoką pašalinti. Stokos jausmas 
iš pradžios gali būti dar neaiškus ir neapibrėžtas. Gyvulys ar- 
ba žmogus tik šiek tiek nuvokia, kad jam ko nors stinga, bet 
dar neįsivaizduoja ryškiai, koks yra trokštamasis daiktas. Ta- 
čiau ir šitos neaiškios nuovokos jau užtenka gyvio veiklumui 
sužadinti: jis imasi ieškoti priemonių atsikratyti esamąja būkle 
ir patenkinti savo reikalą. Šiuo atžvilgiu nėra skirtumo tarp pir- 
mykščio gyvuliško instinkto ir kilniausių žmogaus veržimųsi. VIi- 
sados tai yra kaip tik stoka, stokos jausmas, kuris jį priverčia 
parodyti savo sumanumą, savo mokėjimą pasiekti geidžiamąji 
daiktą. Geismo prigimtis visur ta pati. O kadangi Erotas nėra 
kas kita, kaip geismas, troškimas, tai Sokratas (Platonas) ir su- 
pranta jį šiąja plačiausia prasme: kaip sąmoningą arba instink- 
tyvišką gėrio siekimą ir sugebėjimą šitą gėri išgauti. 

Bet jei taip yra, jei Erotas viešpatauja visoj organiškojoj gam- 
toje (Sokratas čia pritaria pareikštai Eriksimacho nuomonei), 
tai kyla tolesnis klausimas: kokia yra Eroto ypatinga funkcija 
žmogaus gyvenime ir kodėl jis pasireiškia čia pirmiausia grožio 
meile? Ir į šitą klausimą duoda atsakymą mitas apie Eroto kil- 
mę. Būdamas demonu, jisai tarpininkauja tarp dievų ir žmo- 
nių. Tai reiškia — iš žmogaus pusės žiūrint — jis žadina žmo- 
gų siekti ne vieno arba kito gėrio, bet smelktis į aukščiausią 
gėrį, kurį teturi vien dievai, tos visiškai tobulos būtybės. Šitas 
aukščiausias gėris yra išmintis. Erotas todėl — tikras filosofas, 
išminties mylėtojas. Vadinasi, tai, kuo pasižymi įgimtas žmogui 
Erotas, yra jo protingumas arba sąmoningumas. 

Tiktai šita ypatybė artina žmogų prie dievų ir leidžia jam 
pasirinkti jų tobulybę aukščiausiu siekiniu. Tačiau ištisai jo iš- 
minties troškimas niekuomet negali būti patenkintas. Tam kliu- 
do žmogaus kūniška arba gyvuliška prigimtis, kuri priklauso 
nuo organiškosios gamtos aklo būtinumo. Jinai — visų jo ne- 
tobulybių ir jo apribotumo priežastis. Ir kadangi žmogus savo 
žemiškoj gyvatoj negali nuo jos atsipalaiduoti, tai jam pavyksta 
vien artėti į išminiies idealą, bet niekuomet jis jo nepasiekia. 
Juo labiau jis žengia pirmyn, juo aiškiau jis mato, kad tikslas 
dar tolimas, ir stokos jausmas, lyg tik išnykęs, atgimsta vėl ir 
neleidžia įam sustoti Lies pasiektu žinojimo laipsniu, nes šita- 
me žinojime visuomet glūdi ir neigiamas momentas; jisai neiš- 
vengiamai lydimas nusimanymo apie nežinojimą. Thai reiškia: 
skleisdamas ir gilindamas savo žinojimą, išminties mylėtojas ste- 
bi, kad kiekvienu žingsniu pasiimtas jo uždavinys auga, ir įgytų 
žinių niekuomet neužtenka tiriamajam dalykui visiškai aprėpti 
bei suvokti. Iš to suprantama, kodėl Sokratas savo pasikalbėji- 
muose kaskart pabrėžia, kad nieko nežinąs. Šitas kuklumas ir 
pasižeminimas nėra vien ironiško apsimetimo forma; jis kyla 
pirmiausia iš įo išminties meilės, neleidžiančios jam tenkintis 
netobulu ir nepilnu žinojimu. 


IV 


Tokiu būdu Erotas, kaip išminties meilė, suteikia visam Žžmo- 
gaus gyvenimui dinamišką pobūdi. Tatai niekuomet nesiliauja- 
mas veržimasis į tikslą, kuris, rodos, tebelieka anapus to, kas 
žmogui prieinama žemiškajame buvime. Bet tuo apibūdinta tik 
bendra Eroto būsena. Reikia dar tiksliau išaiškinti, kaip įvyks- 
ta artėjimas į išminties idealą ir ką jis duoda žmogui, jei nie- 
kados neveda prie galutinio rezultato. — Išmintis įgyjama per 
žinojimą, bet vien per tokį žinojimą, kurį žmogus pajėgia tikrai 
pasisavinti, padaryti savo neatimama nuosavybe. Toks žinoji- 
mas negali būti suteikiamas iš šalies, jis turi būti artimas, gimi- 
niškas žmogaus prigimčiai, arba dar daugiau: jis turi išaugti iš 
pačios proto esmės. Šiai kodėl tas pažinimas, kuriuo pagrista 

išmintis, būtinai yra paties savęs pažinimas. Pažindamas tai, nuo 
ko priklauso daiktų esmė bei vertė, žmogus, tiesą pasakius, tik 
įsisąmonina ir iškelia aikštėn tai, kas slypi jo sielos gelmėse. 
Šitas vidinis sąryšis tarp aukščiausio gėrio pasiekimo ir paties 
savęs pažinimo sudaro tą centrinį tašką, apie kurį sukasi visa 
Platono filosofija; juo remiasi Platono pažiūra į pažinimo eigą 
ir sąrangą, bet juo pagrįsta ir visa jo etika (dorovės mokslas), 
arba, tiksliau, iš šito sąryšio aiškėja, kodėl, pasak Platono, pa- 
žinimo ir moralinio tobulėjimo keliai sutampa. 

Iš tiesų: tikras pažinimas nesitenkina paprastu daikių bei 
reiškinių stebėjimu ir aprašymu; jis stengiasi suvokti daiktų es- 
mę, tai, kas sudaro visų jų savybių pamatą ir lemia jų prigimtį. " 
Pvz., nagrinėjant klausimą, kas yra Erotas (meilė), neužtenka 
nurodyti vieną arba kitą jo ypatumą arba pasireiškimą; reik 
išaiškinti jo esmę, iš kurios išplaukia visi jo savitumai ir pasi- 
reiškimo būdai. Daiktų esmę kaip tikro pažinimo objektą Pla- 
tonas vadina idėja. Idėja — visų pirma daikto prototipas, nuo 
kurio pareina daikto būtis bei prigimtis, visų jo požymių są- 
ranga bei sąryšis. Bet kartu jinai yra ir jo vertingumo pama- 
tas, ir tobulumo idealus mastas. Suteikdama daiktui visa tai, 
kuo jis pasižymi, idėja pasireiškia jame, bet niekuomet nejsi- 
kūnija ištisai. Kas priklauso juntamajam pasauliui, negali būti 
tobula, nes tai valdoma tapsmo dėsnio. O tai, kas tampa — 
kinta, t. y. blogėja arba gerėja, ir todėl nesuderinama su to- 
bulybe. Idėja, priešingai, nekintama būtis, iškylanti viršum jus- 
minių daiktų sferos ir nepriklausanti nei nuo erdvės, nei nuo 
laiko. Jei žmogaus pažinimas pasibaigtų šiąja sfera, tai idėjų 
pasaulis liktų jam neprieinamas. Daiktų vaizdai, kuriuos įam 
patiekia pojūčių organai (regėjimas, girdėjimas ir kt.), netiks- 
lūs, neryškūs, nuolat mainosi, prieštarauja vienas kitam, daž- 
nai net būna apgaulingi. Vien iš jų žmogus niekuomet nega- | 
lėtų suvokti tikros daiktų esmės, t. y. idėjų tobulybės. Bet bū- 
damas protinga būtybė, jis turi dar kitą, aukštesnę pažinimo 
galią. Tatai — mąstymas. Jis sugeba tai, kas slepiasi už jusmi- 
nių fenomenų tapsmo, t. y. įžiūrėti idėjų pasaulį. Tačiau toks 
idėjų įžiūrėjimas nesiduoda lengvai įvykdomas. Jis reikalauja 

iš žmogaus nepaprastų pastangų. Visas jo sielos nusistatymas 
turi iš pagrindo pasikeisti. Paprastai žmogus būna nugrimzdęs 
jusminių reiškinių sferoj, jo kūno reikalai, jo geiduliai, asme- 
niniai interesai, turto, garbės, galios troškimas pririša jį prie 
regimųjų daiktų pasaulio, traukia jį tai į vieną, tai į kitą pu- 
sę, išblaško jo sielos jėgas ir neleidžia jam atsikvošėti bei su- 
sivokti, koks yra gyvenimo svarbiausias dalykas ir kas sudaro 
jo tikrą ir nesunaikinamą vertę. Tik atsikračiusi visais kasdie- 
niniais rūpesčiais ir išsinėrusi iš juntamojo pasaulio nesiliau- 
jamo tapsmo, žmogaus siela gali susikaupti, sutelkti savo jė- 
gas ir atsiduoti grynam mąstymui. Bet mąstydama siela nenu- 
kreipta į išorinį objektą, ji kalbasi, kaip Platonas sako, pati su 
savimi ir, įsižiūrėdama į tai, kas glūdi joj pačioj, atranda tuos 
tobulus daiktų prototipus (pavyzdžius), kurie eina pagrindu vi- 
siems jos sprendimams apie ją apsupantį pasaulį. Vadinasi, idė- 
jų pažinimo šaltinis yra pačios sielos prigimtis, ir tai supran- 
tama, nes siela, pasak Platono, esanti dieviškos kilmės, ji gi- 
miniška idėjoms ir, lig tik nusigręžia nuo jusminių reiškinių 
srities ir įsigilina į pačią save, susiliečia su savo būties prad- 
menimi (dieviška sfera — idėjų pasauliu). 

Tačiau kad ir kaip Platonas pabrėžia bei iškelia priešingu- 
mą tarp jusminių daiktų ir idėjų, tarp pojūčių duomenų ir mąs- 
tymo padarų, jisai vis dėlto neišleidžia iš akių ir šių priešingy- 
bių esminio sąryšio. Šio sąryšio, jo nuomone, turi būti vado- 
vaujamas ir žmogaus pažinimas, nes jo kūniška prigimtis įsi- 
šaknijusi jusminiame pasaulyje ir visais savo gyvybiniais reika- 
lais nesutraukomai susijusi su juo. Todėl ir žmogaus pažinimas 
iš pradžių nukreiptas visiškai į išorinę aplinką ir tesibaigia tais 
duomenimis, kuriuos jam suteikia pojūčių organai. Ir dar dau- 
giau: paties proto lavinimasis prasideda tuo, kad jis aprūpina 
kūną priemonėmis savo reikalams bei geismams patenkinti. Su 
tokia dalykų padėtimi turi skaitytis ir filosofiškas pažinimas. 
Bendraudama su juntamuoju pasauliu, žmogaus siela, tiesa, ri- 
zikuoja pasiduoti jo suvedžiojimams ir visiškai paskęsti kasdie- 
ninio gyvenimo tuštybėj. Bet, antra vertus, kaip tik šio pasau- 
lio įspūdžiai bei vaizdai duoda jai progos iškilti viršum regimo- 

sios sferos ir paruošti kelią grynam mąstymui. Iš tikrųjų: jus- 
miniuose daiktuose, kad ir neaiškių, netobulu būdu, atsispindi 
idėjų prigimtis bei sąranga. Šitas panašumas kelia aikštėn tas 
žinias (apie idėjas), kurios slepiasi sielos gilumoj, ir sužadina 
protą atidžiau įsižiūrėti į daiktų jusminius vaizdus, kad supras- 
tų, kokia jų tikra esmė bei vertė. Tokiu būdu įsigilinimas į jun- 
tamųjų reiškinių turinį sudaro gryno mąstymo bei filosofavimo 
pradžią. Platonas vaizduoja šitą procesą mitiškai prisiminimu. 
Veikiama jūsminių įspūdžių siela prisimenanti tai, ką buvo ma- 
čiusi prieš gimimą, kai kūnas dar jai nekliudė laisvai bendrauti 
su idėjų pasauliu. Bet šitas prisiminimas įvyksta (įsigali) vien 
palaipsniui ir pradžioje reikalingas vaidinių paramos. Taip, pvz., 
grožio mylėtojas (vadovaujamas Eroto) suvokia grožį visų pir- 
ma vieno gražaus kūno pavidale. Bet gėrėdamasis juo jis pa- 
mato, kad grožis visuose gražiuose kūnuose tas pats ir visur 
vienodai gerbtinas. Tačiau ir ties šituo grožio suvokimu jis ne- 
gali apsistoti. Iš jo akių negali išslysti, kad grožis pasireiškia ir 
kitose gyvenimo srityse, kurios, nors ir santykiauja su daiktų 
pasauliu, vis dėlto jam nebepriklauso, būtent kultūrinėje veik- 
loje, liečiančioje religiją, meną arba socialinį gyvenimą. Dar 
daugiau atitolęs nuo regimųjų daiktų grožio tas grožis, kuriuo 
pasižymi visokie mokslai (Platonas turi galvoj ypač matemati- 
ką ir astronomiją). Tačiau visi šie grožio pasireiškimai tiktai 
preliminarūs, pagalbiniai laipsniai, paruošią įžvelgimą paties 
grožio (grožio idėjos), vienalyčio ir nekintamo, iš kurio visi gra- 
žūs daiklai gauna savo grožį. 

Ką gi reiškia šitas kilimas į grožio idėjos žiūrą žmogui (iš- 
minties mylėtojui)? — Pirmu žvilgsniu rodos, kad tai yra grynai 
teoretinis procesas, logiškas apibendrinimas, nustatąs tam tik- 
ros sąvokos tūrį, jos bendrą galiojimo sferą ir tuo pačiu leidžiąs 
atskirti jos esmines žymes nuo neesminių. Tačiau tuo jo reikšmė 
toli gražu nesibaigia, Jisai ne tik išplečia pažinimą, bet ir gilina 
jį bei didina jo vertę. Meno kūrybos, socialinės veiklos arba 
mokslo grožis aukštesnis negu kūno grožis, nes priklauso giles- 
niam būties sluoksniui, kurs artimesnis sielai ir duoda jai dau- 
giau progos pareikšti ir išskleisti savo savaimingumą (aktyvu- 

mą). O sielos savaimingas veiklumas nėra kas kita, kaip m1ąs- 
tymas. Juo aukštesnis grožio laipsnis, juo mažiau jis pareina 
nuo jusminių įspūdžių, juo giminiškesnis jis grynam mąstymui? 
ir juo didesnis pagaunančio jį mąstymo įtempimas. Vadinasi, 
pereidamas nuo juntamųjų daiktų prie tų objektų, kurie priei- 
nami vien mąstymui, filosofas prisiartina prie visos būties pir- 
mosios pradžios, prie idėjų pasaulio. Tai nereik suprasti ta pras- 
me, kad kylant aukštyn tesikeičia vien mąstymo pakraipa bei 
mąstymo objektas. Keičiasi drauge ir pats mąstymas, t. y. visas 
sielos nusistatymas bei jos vidinė būsena. Jos veikla ir apskritai 
visas gyvenimas vyksta dabar, taip sakant, gilesniame ir reales- 
niame (vertingesniame) būties plane. Kol siela nugrimzdus jus- 
minių reiškinių tapsme, ji užmiršus ir pametus pati save. Aisi- 
davus grynam mąstymui, ji grįžtanti vėl į save. Pažindama save 
ir įsisąmonindama, kokia jos tikra prigimtis, jį tuo pačiu ugdo 
bei lavina savo kūrybines jėgas, nes išaugęs iš mąstymo pažini- 
mas savo esme yra ir kiryba. O šita kūryba aprėpia visą žmo- 
gaus gyvatą ir prisunkia ją tikrų vertybių ir visų pirmiausia do- 
rovės vertybių. Tatai, o ne kas kita, yra tas grožis, kurį filosofas, 
vadovaujamas Eroto, anot Sokrato, gimdo ir išveda į pasaulį. 
Grožis grindžiasi Aarmonija, darna ir todėl priskiriamas kiek- 
vienam daiktui, kiekvienai visybei, kur visos dalys užima tinka- 
mą vietą ir atlieka paskirtą joms funkciją (pareigą). Tokiu dar- 
numu rerniasi ir žmogaus dorovė. Protui, tai aukščiausiai bei 
vertingiausiai sielos galiai, pritinka rikiuojamasis vaidmuo, o 
kūnas ir susijusi su juo žemesnioji sielos dalis turi klausyti pro- 
to ir vykdyti jo nurodymus. Valdomas proto, žmogus įsigyja iš- 
mintį, t. y. tą pagrindinę sielos dorybę, kuri laiduoja jam ir tikrą 
laimingumą (eudaimoniją), nes išmintis, leisdama žmogui įžiū- 
rėti idėjų pasauli ir su juo bendrauti, sutampa su aukščiausiu 
gėriu ir su aukščiausiu grožiu. Bet prieš iškylant iki grynos idėjų 
žiūros, susivokusi siela pareiškia savo kūrybinį veiklumą išorinėj 
aplinkoj, ji gimdo visas tas vertybes, kuriomis pagrįsta medžiaginė 





3 Iš to suprantama, kad Platonas mokslui priskiria aukštesnį grožio laips- 
nį negu praktiškai veiklai. 

bei dvasinė kultūra ir kurios įsikūnija amatuose, mene, valsty- 
bės santvarkoj ir visuomeniniame gyvenime. Kiekvieną iš šių 
sričių atitinka tam tikra apibrėžta grožio ir dorybės rūšis. Bet 
visur esminis kūrybos akstinas tas pats: tai — troškimas įvykdyti 
tą idealų (tobulą) vaizdą, kuris gimė sielos gelmėse. Ir panašiu 
būdu kaip siela reikalinga jusminių įspūdžių, kad joje atsirastų 
atsiminimai tų tobulų pavyzdžių, kuriuos ji buvo išvydusi prieš 
gimimą, taip ir įkvėptas Eroto žmogus gali pareikšti ir išskleisti 
savo kūrybinę galią vien tada, kai bus apvaisintas kito žmogaus 
kūninio arba dvasinio grožio. Individo moralinės ir intelektua- 
linės jėgos ir apskritai visa jo asmenybė bręsta ir auga vien per 
bendravimą su kitais individais. Auklėti save ir tobulintis tegali tik 
tas, kam rūpi ir kitų auklėjimas ir tobulinimas. „Aš“ ir „Iu“ — 
vienas reikalingas antro. Ir tik drauge tie „Mes“ kiekvienas pa- 
sidaro tuo, kuo jis savo esme turi būti. Erotas, išminties meilė, 
neleidžia žmogui atsiduoti vien savo asmeniniams interesams ir 
rūpesčiams; jisai uždeda jam ir tam tikrą socialinę pareigą ir 
įteigia tinkamą nusistatymą šiai pareigai atlikti“. 


V 


Trumpai suglauidus galima taip apibrėžti Eroto kilimo ir ru- 
tuliojimosi procesą: tai perėjimas nuo matomųjų daiktų prie 
nematomųjų (idėjų) žiūros; nuo išorinio pasaulio pažinimo prie 
sielos (paties savęs) pažinimo ir tuo pačiu nuo tampamųjų reiš- 
kinių — prie nekintamosios būties; nuo antrinių bei išvestinių 
vertybių — prie pirminių bei pamatinių vertybių, nuo žmogaus 
netobulumo — prie dieviškosios sferos tobulybės. Vadinasi, ši- 
tas procesas vyksta kartu ir gilyn, ir aukštyn. Idėjos, būdamos 
visos būties pradmenimis, kartu ir vainikuoja visetą, kaip tobu- 
lybės amžini pavyzdžiai, kuriems prilygti trokšta viskas, kas tam- 
pa bei kinta. Iš to aiškėja, kad meilė ir pažinimas savo esme 


* Šiai kodėl Sokratui dialogas, pasikalbėjimas — tinkamiausias filosofa- 
vimo būdas. Tiesos ieškojimas galimas vien bendraujant su kitu išminties my- 
lėtoju. 

susiję viena su kilu ir sudaro neatskiriamą vienybę. Nukreip- 
dama savo žvilgsnį į pačią save, t. y. į mąstomųjų daiktų sferą, 
žmogaus siela prasiveržia į gilesnius ir vertingesnius būties 
sluoksnius ir tuo pačiu pasisavina tai, ką buvo įžvelgusi. Pažin- 
dama idėjas, ji dalyvauja jų būtyje, prisipildo jų tobulumo. Tie- 
sa, šitas pažinimas bei dalyvavimas lieka dar nepilnas, neuž- 
baigtas. Žmogaus gyvuliška prigimtis neleidžia jam visiškai pa- 
sitraukti iš tapsmo sferos ir galutinai atsipalaiduoti nuo junta- 
mybės įtakos. Tačiau — kaip aiškina Platonas — grožio mylė- 
tojui, išėjusiam visus paruošiamuosius pažinimo laipsnius, kai 
kada pavyksta pasiekti meilės kelio galą, ir tada jam atsiveria 
švenčiausia Eroto paslaptis. Tatai tie momentai, kai jis staiga 
išvysta „tikrąjį dieviškąjį vienalyti grožį, skaistų kaip saulė“, ir 
tiesiog su juo susiliečia. Kad ir kaip trumpi būtų tokie momen- 
tai, jie su niekuo nesulyginami ir iškyla viršum tos laikinumo 
steros, kurios apribotas kasdieninis žmogaus gyvenimas. Jų vertė 
bei reikšmė absoliuti, nes čionai įvyksta tikras žmogaus sudie- 
vėjimas; jo siela susilieja su savo amžinu dieviškuoju pradme- 
nimi. Tuo patenkinamas bei numalšinamas ir įgimtas jai nemir- 
tingumo troškimas. Bendraudama su dieviškosios būties nekin- 
tamumu bei tobulumu, siela dalyvauja ir jos nemirtingume. 
Bet jei žmogui sudievėjus galutinis Eroto tikslas pasiektas, 
ar Lai nereikštų kartu ir pačios Eroto mirties? — Jei Erotas iš 
esmės nėra kas kita, kaip geismas, Lai kitaip negalėtų būti, nes 
geismo visiškas patenkinimas neišvengiamai sunaikina patį geis- 
mą. — Tačiau toks Eroto supratimas negalima pripažinti pa- 
kankamu. Pritarus jam pasirodytų, kad Eroto prigimtyje per- 
svarą lurėtų jo motinos — Penijos (stokos) neigiamybės, ir to- 
bulumas būtų jam visiškai neprieinamas. Bet Eroto prigimties 
teigiamą esmę nulemia paveldėta iš tėvo (Poro) galia -— nuga- 
lėti motinos netobulybę ir pasisavinti trokštamą gėrį. Sakykim, 
šis pasisavinimas palieka nepilnas ir negalutinis. Kiekvienu at- 
vėju jis leidžia žmogui susiliesti su dieviškuoju pasauliu, Ir jei 
tais momentais, kai susilietimas virsta tiesioginiu bendravimu, 
Erotas — troškimas turi mirti, tai šita mirtis nereiškia, kad jis 
visiškai išnyksta, bet kad miręs jis atsikelia nauju pakitusiu pa- 

vidalu. Dinamiškas Eroto aspektas papildomas statiško. Jisai 
ne tik smelkiasi į aukščiausią gėrį, bet ir sugeba jį pasiekti ir 
juo džiaugtis. 

Įsidėmėjus šį Eroto prigimties dvilypumą, galima lengviau 
išaiškinti, kaip Platonas supranta nemirtingumą ir kokiam jo 
momentui priskiria lemiamą reikšmę. Trokšdamas nemirtingu- 
mo Erotas stengte stengiasi nugalėti tampamojo pasaulio nei- 
giamybę, pasireiškiančią dvejopu būdu: daikių praeinamumu tr 
jų netobulumu. Abu šie trūkumai glaudžiai susiję, bet vis dėlto 
nevisiškai sutampa. Visų pirma Erotui rūpi pirmojo trikumo 
pašalinimas, ir jis įvykdo savo tikslą gimdydamas tai, kas išlieka 
po individo mirties. Organiškojoj (kūno) sferoj tai — naujoji 
individų karta, kuri daugėdama savo ruožtu laiduoja giminės 
amžinumą (nepraeinamumą). Kultūros arba socialinio gyveni- 
mo srityje tatai — garbė bei atminimas, pergyveną naujų me- 
džiapinių bei dvasinių vertybių sukūrėją, davusį pasauliui nau- 
dingų amatų (technikos) išradimus, gerus (teisingus) įstatymus 
arba žymius meno veikalus. Tačiau jau šitame Eroto raidos laips- 
nyje pasirodo, kad tikrajam nemirtingumui vieno gyvybės arba 
jų padarų nepraeinamumo nepakanka ir kad amžinumas vertin- 
gas bei geistinas vien tiek, kiek tuo pačiu šalinama ir žmogaus 
buvimo netobulybė. Ir juo daugiau Erotas gilėja ir kilnėja, juo 
griežčiau visos jo pastangos nusikreipia ne į gyvybės (gimininės 
arba individinės) pailginimą, o į pačios asmenybės tobulinimą 
bei taurinimą. Pagaliau kai Erotas iškyla iki filosofiško sąmo- 
ningumo, tai vienintelis jo siekinys — pasisavinti tą aukščiausią 
gėrį, kuris nėra kas kita, kaip išmintis arba bendravimas su 
idėjų pasauliu, su tobulybės pradmenimi. Vadinasi, esminį ne- 
mirtingumo pamatą sudaro sielos susilietimas su Absoliutu, ta 
gryniausia jos būsena, kuri teikia jai galią „gimdyti ne dorybės 
šešėlius“, o tikrąją, t. y. absoliučios vertės dorybę. Toks tobu- 
lybe pagrįstas amžinumas visiškai nepriklauso nuo laiko trūkio. 
Jis gaii tilpti net trumpiausiame akimirksnyje ir todėl pasiekia- 
mas ne tik anajame aukštesniajame pasaulyje, bet ir paties že- 
miškojo buvimo ribose. Tuo ir nubrėžiamas žmogaus, kaip iš- 
minties mylėtojo, pašaukimas ir jo gyvenimo tikslas. 

VI 


Išdėstytas „Puotoje“ Eroto mokslas apsprendžia pagrindą 
Platono pažiūros į nemirtingumą. Jis palieka tas pats ir „Fai- 
done“, nors problema čia nušviečiama iš kitos šalies. Tiesa, skai- 
tant šitą dialogą, pirmas įspūdis visai kitoniškas. Rodos, kad, 
palyginus su „Puota“, žemiškojo gyvenimo įvertinimas radika- 
liai pasikeitė. Platonas čia imasi uždavinį įrodyti, kad mirtis 
esanti ne blogybė, kaip paprastai manoma, bet gėrybė, nes iš- 
vaduojanti sielą nuo kūno pančių ir perkelianti ją į anąjį pa- 
saulį, Kur ji galinti pasiekti tą laimę (eudaimoniją), kuri jai šia- 
me gyvenime ne visai prieinama. Iškeldamas „Puotoje“ Eroto 
kūrybinę jėgą, Platonas, rodos, pateisina žmogaus gyvenimą ir 
priskiria jam teigiamą vertę. „Faidone“ bendra nuotaika ir min- 
čių pakraipa kaip tik priešinga: žemiškasis buvimas neturįs įo- 
kios savarankiškos vertės. Filosofas žiūrįs į jį vien kaip į ruo- 
šimąsi mirčiai, ir juo greičiau jis atsisveikins su juntamuoju pa- 
sauliu, juo jam geriau. Todėl ir sielos nemirtingumą Platonas 
supranta čia transcendentiškai, kaip anapusišką pomirtinį sielos 
egzistavimą, kuriame filosofas tikisi išgausiąs tai, ko visų pir- 
mučiausia trokšta, — nieko netrukdomą mąstymo laisvę ir vi- 
sišką sielos nuo kūno atskyrimą. Šiuo atžvilgiu „Faidono“ pa- 
saulėžvalga (arba, tiksliau, pasaulėjauta) žymiai nukrypsta nuo 
Eroto teorijos; ji prisunkta asketiško, atsiskyrusio nuo gyveni- 
mo idealizmo, kuris svetimas „Puotoje“ išdėstytam mokslui. Ta- 
čiau šitas skirtumas neliečia Platono filosofijos pagrindinės po- 
zicijos; jis pareina visų pirma nuo tų ypatingų aplinkybių, ku- 
riomis įvyksta paskutinis Sokrato pasikalbėjimas su savo moki- 
niais. Prieš išsiskiriant su jais Sokratui itin svarbu juos įtikinti, 
kad mirtis, kuri paprastam žmogui pasirodo kaip gaivalinga ka- 
tastrofa, numetusi jį nuo žemės paviršiaus, filosofui nesudaro 
jokios naujos situacijos, kuri galėtų jį sutrikdyti ir pakeisti jo 
dvasios nusistatymą, nės siela esanti nemirtinga ir todėl jis ga- 
lėsiąs po mirties dar palankesnėmis aplinkybėmis atsidėti tam 
dalykui, kuris jam rūpi: grynam mąstymui ir idėjų žiūrai. Vadi- 
nasi, sielos nemirtingumas, pasak Sokrato, sudaro tą būtiną sąly- 

ga, kuri leidžia filosofui įvykdyti iki galo savo pašaukimą. Štai 
bendra linkmė tų samprotavimų, kuriais Sokratas stengiasi pa- 
matuoti sielos nemirtingumo tezę. Įsižiūrėsim dabar iš arčiau į 
šituos įrodymus. Pirmas įrodymas remiasi Heraklcito Efesiečio 
nustatytu bendru dėsniu, pagal kurį visi gamtos procesai yra 
ciklinio pobūdžio ir vyksta priešingybėms besikaitaliojant. Kas 
gimsta, atsiranda iš savo priešingybės ir nykdamas vėl pavirsta 
tuo, iš ko buvo gimęs. Taip nuolat kaitaliojasi visi tampamojo 
pasaulio reiškiniai bei daiktų būsenos: šiluma ir šaltis, sausu- 
mas ir drėgaumas, didėjimas ir mažėjimas, miegas ir budėji- 
mas ir t. t. Tapsmo cikliškumas — būtina pasaulio buvimo bei 
išsilaikymo sąlyga. Jei jis eitų tiktai viena kryptimi, tai neišven- 
giamai visi reiškinių skirtumai išsilygintų, ir tapsmas nustotų 
vykęs. Todėl reikia pripažinti, kad ir gyvybė atsiranda iš savo 
priešingybės, iš mirties, ir atvirkščiai — mirtis iš gyvybės, vadi- 
nasi, kad gimimas (atgijimas) ir mirimas nuolat kaitaliojasi. O 
jei taip yra, tai, rodos, ir siela turi būti nemirtinga; įos būta ne 
tik prieš gimimą, bet išlikta ir po mirties, pasikeičia tik viena 
antrai priešingos jos būklės. 

Šitas įrodymas neišeina už priešsokratinės gamtos filosofi- 
jos ribų; jame nėra dar nieko tipiška Platono ir Sokrato filoso- 
favimo būdui. Prilyginant sielos buvimą gamtiniams reiškiniams 
protaujama, kad jis turi priklausyti nuo bendro šių pastarųjų 
dėsningumo (priešybių ciklinio kaitaliojimosi). Vadinasi, įrody- 
mo pagrindas yra tam tikra analogija, t. y. tokia išprotavimo 
forma, kuri duoda vien problematiškas arba šiek tiek tikėtinas 
išvadas. Matyt, ir pats Platonas nepriskiria jam griežto tikslu- 
mo bei įtikimumo ir pripažįsta, kad reikalingas tolesnio patik- 
rinimo bei pamatavimo. Tam tikslui jis paremia jo išvedžioji- 
mus kitais samprotavimais, kurie nebesinaudoja gamtos filoso- 
fijos duomenimis, o išeina iš paties Platono sistemos branduo- 
lio, iš idėjų teorijos. Viso dialogo svorio centras yra kaip tik 
šiuose įrodymuose. 

Sielos buvimą prieš žmogui gimus priverčia pripažinti paži- 

kelia mumyse kito, panašaus į jį daikto vaizdą, kurį buvom anks- 
čiau matę. Vadinasi, šiuo atveju panašumas eina prisiminimui 
pagrindu. Bet panašumas, būdamas ne kas kitas, kaip dalinė 
arba nepilna lygybė, negali būti suvokiamas be šios pastarosios 
sąvokos arba idėjos. Todėl kyla klausimas: iš kur atsiranda pati 
lygybės idėja? Iš jusminio patyrimo negalima jos gauti, nes ma- 
tomųjų daiktų pasaulyje mes niekuomet nesutinkam ištisos ar- 
ba tobulos lygybės. Vis dėlto įjusminiai įspūdžiai, kurie yra šiek 
tiek lygūs, sukelia mumyse šitą idėją dėl panašumo su ja. Tas 
pat galima sakyti apie visas kitas idėjas, sąlygojančias daiktų 
esmę ir jų esminius santykius. Mes suvokiam arba atpažįstam 
jas tuose netobuluose atvaizduose, kuriuos suteikia juntamoji 
aplinka. Todel reik manyti, kad idėjų pažinimas vyksta mums 
prisimenant tai, ką buvom suvokę prieš sielai apsivilkus kūnu 
ir ką esam užmiršę kaip tik gimimo metu. Vadinasi, idėjų pa- 
žinimo kilmė aiškiai parodo, kad žmogaus siela buvo prieš jam 
užgimus ir kad ji turėjo tobulą (būties tobulų pavyzdžių) žino- 
jimą. Tačiau ir šito įrodymo dar nepakanka, nes jis nelaiduoja 
sielos pomirtinio buvimo. Sielos nemirtingumas bus užtenka- 
mai pamatuotas vien tuo atveju, jei pavyks įrodyti, kad ji savo 
esme nesiduoda ardoma arba naikinama. Šitai tezei paremti 
paskirti tolesni Platono protavimai „Faidone“. Visų pirma jis 
nustato nykimo arba žuvimo galimumo sąlygas. Išnykdamas 
daiktas nepavirsta nieku, bet išsiskirsto į savo sudedamąsias 
dalis arba elementus. Vadirfasi, išnykti tegali vien tai, kas sudė- 
tinga. O jeigu sudėtingumas praeinamumo priežastis, tai, rody- 
tųs, sudėtingų daiktų priešingybė būtų tie paprasčiausi jų mė- 
džiaginiai elementai, kurie nekintami ir visados lieka tai, kas 
yra. Tačiau Platonas supranta naikinamųjų ir nenaikinamųjų 
daiktų priešingumą visai kitokiu būdu, atsižvelgdamas į pagrin- 
dinį;skirtumą dviejų būties planų arba sluoksnių, būtent į skir- 
" tumą tarp juntamojo ir nejuntamojo, arba idėjų, pasaulio. Įdė- 
jos, tos daiktų esmės, nepriklauso nuo tų sąlygų, kūrios ap- 
sprendžia jusminių reiškinių sąrangą, t. y. jos nepriklauso nei 
nuo erdvės, nei nuo laiko. O kur nėra erdviškumo ir laikišku- 
mo, ten negali būti nei išsiskirstymo (suskilimo), nei kintamu- 

mo arba nykimo. Vadinasi, idėjos iš prigimties yra amžinos. 
Kokia išvada išplaukia iš to sielos esmei apibrėžti? Pirmiausia 
reik pažymėti, kad siela nematoma ir šiuo atžvilgiu panaši į 
idėjas. Bet tuo šitas panašumas nesibaigia, nes nematomumas 
(nejuntamumas) vienas dar nelaiduoja jos nemirtingumo. Jei ji 
sudarytų kūno dalių harmoniją (darną) — kaip nurodo Simi- 
jas, — tai būtų nematoma įr vis dėlto turėtų išnykti kartu su 
kūno mirtimi. Bet siela nepareina nuo kūno tuo pačiu būdu, 
kaip harmonija nuo savo medžiaginio pamato (stygų). Tai aiš- 
kėja iš to, kad esmingiausias jos ypatumas yra sugebėjimas mąs- 
tyti. O mąstymas vyksta juo sėkmingiau, pasiekiamas jo pažini- 
mas juo tikslesnis bei gilesnis, juo mažiau siela bendrauja su 
kūnu ir nesinaudoja jo pojūčiais, nes mąstymo intencija nu- 
kreipta į jusminių reiškinių priešingybę, į idėjų sferą. Susikau- 
pus ir atsidėjus grynam mąstymui siela įžvelgia tai, kas jai gi- " 
miniška, ir tuo pačiu pareiškia savo tikrąją esmę. Tai reiškia: 
įsižiūrėdama į idėjas, siela kartu darosi panaši į jas, ji tobulėja. 
O tobulėjimas iš pagrindo pakeičia jos santykį sa kūnu. Siela 
ne tik išsivaduoja iš kūno vergovės, bet ir sutvardo jo geidulius 
ir paima jį savo valdžion. Tokio žmogaus būsena, kur siela vieš- 
patauja, o kūnas jai tarnauja, yra dorovės pagrindas; ji nustato 
tą sielos bei kūno santykiavimą, kuris atitinka jų prigimtį bei 
paskyrimą. Aukštesnioji ir vertingesnioji dalis turi vadovauti že- 
mesniajai. Tokiu būdu ir sielos vertingumas, ir jos kūrybinė jė- 
ga dorovės srityje pareina nuo jos giminiškumo su įdėjomis. 
Štai kodėl ir idėjų amžinumas, rodos, turi būti priskirtas žmo- 
gaus sielai. — Tiesa, įsižiūrėjus atidžiau į šitą samprotavimą 
gali kilti abejonė, ar jis nesiremia paprasta analogija, ar sielos 
panašumo (arba giminiškumo) su idėjomis jau užtenka jos ne- 
mirtingumui laiduoti. Šiai abejonei pašalinti paskirtas paskuti- 
nis „Faidono“ įrodymas, kuriame Platonas mėgina išaiškinti gry- 
nai logišku būdu būtiną nepraeinamumo ryšį su sielos esme. 
Idėjos, kaip mes matėm, ne tik daiktų idealūs pavyzdžiai; 
nuo jų pareina ir kiekvieno daikto esmės apibrėžtumas. Jis yra 
tai, kas yra, kiek dalyvauja toj idėjoj, kuri atstoja jo esmę. Ir 
visos jo savybės bei būsenos taip pat sąlygojamos dalyvavimo 

vienoj arba kitoj idėjoj. Iš to aiškėja, kaip reik suprasti daiktų 
kitimai (pvz., didėjimas, mažėjimas, šilimas, aušimas ir kt.). 
Daiktui kintant, pasikeičia vietomis sąlygojančios jo būklę idė- 
jos. Tai reiškia: kadangi pačios idėjos nekintamos ir negali pa- 
virsti viena kita, tai daiktas nesugeba iškart dalyvauti dviejose 
priešingose idėjose. Vadinasi, lig tik jis pereina iš vienos būse- 
nos į kitą, priešingą, tai ta idėja, kuri nulėmė jo pirmutinę bū- 
seną, turi užleisti vietą savo priešingybei (didumo idėja — ma- 
žumo idėjai, šilčio idėja — šalčio idėjai ir t. t). O jeigu daikto 
prigimtis pareina nuo vienos iš priešingų idėjų (pvz., ugnis nuo 
šilumos idėjos), tai jo buvimas nesuderinamas su dalyvavimu 
antrojoj (pvz., šalčio idėjoj), ir todėl kiekvienas procesas, ve- 
dąs prie šios pastarosios pasirodymo, baigiasi arba daikto žuvi- 
mu, arba, jei pats daiktas nenykstamas, tuo, kad priešindama- 
sis jisai neprisiima priešingosios idėjos ir nutolsta nuo jos. Kas 
gi išplaukia iš tokios dalykų padėties atsižvelgiant į sielą? Siela 
yra tas pradmuo, kurs teikia kūnui gyvybę. Sielos esmė todėl 
nesutraukomai susijusi su gyvybe ir būtinai šalina gyvybės prie- 
šingybę, t. y. mirtį. Kai kūnas miršta, t. y. mirtis išstumia iš jo 
gyvybę, tai siela negali drauge su juo pražūti, nes žuvimas prieš- 
tarauja jos esmei — gyvybei. Vadinasi, siela išliekanti ir po kū- 
no mirties, nemirtingumas sudarąs neatimamą jos prigimties 
savitumą. 

Šitas įrodymas galioja vien pripažinus, kad siela — gyvybės 
pradmuo, ir todėl gyvybė neatskiriama nuo jos prigimties. No- 
rint jį kritiškai įvertinti, reik pirmiausia išsiaiškinti, ką reiškia 
šioji tezė Platono filosofijoje, Jei visi kritimo procesai tampa- 
majame pasaulyje pareina nuo to, kad ta idėja, kuri nulemia 
daikto būseną arba prigimtį, užleidžia vietą savo priešingybei, 
tai reikėtų manyti, kad tokiu pat būdu vyksta ir mirimas, t. y. 
kad kūnas, nustojęs dalyvavęs gyvybės idėjoj, pasiima mirties 
idėją. Tačiau ar mirtis gali būti laikoma idėja ta pačia prasme, 
kaip gyvybė? Idėjos, tie tobuli būties pradmenys, sąlygoja fe- 
nomenų sferą vien teigiamai ir iš esmės nesuderinami su bū- 
ties neigimu, su nebūtimi, Mirtis, priešingai, būdama gyvybės 
priešingybė, yra grynai neigiamas dalykas; ji panaikina gyvybę, 

nepakeisdama jos jokiu teigiamu momentu. Vadinasi, gyvybės 
ir mirties priešingumas esmingai skiriasi nuo tų priešingumų 
(šilumos ir šalčio, porinių ir neporinių skaičių ir pan.), su ku- 
riais Platonas jį sugretina, jisai priklauso, taip sakant, visai ki- 
tokiam būties (pasaulio) matavimui, būtent apibūdina ne tam 
tikrą būsenų arba savybių skirtumą įusminių reiškinių plane, 
bet skirtingus laipsnius hierarchinėj būties santvarkoj: aukštes- 
nijį — gyvybę ir žemesnįjį — negyvybę, t. y. nebetekusią gyvy- 
bės medžiagą. Žodžiu, tatai tas pats skirtumas, kuriuo Plato- 
nas pagrindžia sielos prakilnumą lyginant su kūnu ir įgimtą jos 
teisę valdyti šį pastarąjį. Iš tikrųjų sielos gyvybė — tai jos sa- 
vaimingumas, 0 šio savaimingumo tikrasis pasireiškimas yra 
mąstymas, per kurį ji santykiauja bei susiliečia su idėjų pasau- 
Hu. Vadinasi, iškeldamas gyvybę, kaip sielos esminę savybę, Pla- 
tonas turi akivaizdoj ne ką kita, kaip jos giminiškumą su visos 
būties pirmutiniu šaltiniu bei priežastimi, su Absoliuiu. Tiktai 
kai siela įstengia įvykdyti tai, kas glūdi šioj giminystėj, — ben- 
dravimą su idėjomis, jos gyvenimas įgauna tą absoliučią vertę, 
kuria pagrįstas tikrasis nemirtingumas. 


VII 


Iš visa to galima matyti: tie sielos nemirtingumo įrodymai, 
kuriems Platonas „Faidone“ priskiria sprendžiamąją reikšmę, 
būtent antrasis ir trečiasis, atsiremia į tą patį pamatą, iš kurio 
išaugusi ir Eroto teorija, ir todėl neįneša nieko esmingai nauja 
į nustatytą ir išdėstytą „Puotoje“ nemirtingumo supratimą. Sie- 
los pomirtinis buvimas, jos amžinumas laiko atžvilgiu tėra gė- 
rybė vien dėl to, kad jis papildo ir užbaigia tą nemirtingumą, 
kurį ji buvo pasiekusi žemiškajame gyvenime. Ir todėl sielos 
likimas anajame pasaulyje, kad ir koks laimingas būtų, niekaip 
negali nuvertinti visa tai, ką šiame pasaulyje yra sukūrusi tik- 
roji išminties meilė. Besirengdamas mirčiai filosofas nenusig- 
ręžia nuo gyvenimo, neneigia jo, bet pakelia į aukštesnę sritį. 
Nemirtingumas kaip aukščiausias gėris neatskiriamas nuo Ero- 
to, tos neišsenkamos gyvybės kūrybiškos jėgos. — Šitą sąryšį 

pabrėžti ypač svarbu norint ne tik susekti Platono argumenta- 
vimo rikiuojamąjį siūlą, bet ir išsiaiškinti jo samprotavimų ben- 
drą nepraeinamąją reikšmę. Jei iškelsim klausimą, ar Platonui 
pavyko nenuginčijamu būdu pamatuoti sielos nemirtingumą am- 
žino jos buvimo prasme, tai teks pripažinti, kad visi jo įrody- 
mai nėra pasiekę savo tikslo. Pirmojo įrodymo, kaip jau buvo 
minėta, pats Platonas nelaiko pakankamu savo tezės pamatavi- 
mu. Antrojo, pagrįsto prisiminimo teorija, įtikimumas taip pat 
lieka abejotinas. Iš to, kad idėjų suvokimas negali būti išvęstas 
iš išorinių įspūdžių, aiškėja tiktai, kad žmogaus žinojimas išsi- 
veržia už jusminio patyrimo ribų, bet šitas faktas toli gražu dar 
neįrodo, kad idėjų pažinimas sielos įgytas prieš žmogaus gimi- 
mą. — Pagaliau ir trečiojo argumento įrodomoji galia forma- 
liu atžvilgių pasirodo nepakankama. Iš vienos pusės, statyda- 
mas sielą, kaip kažką nesudėtingą, prieš fizinių daiktų sudėtin- 
gumą, Platonas sugretina ją su medžiaginiu pasauliu, priklau- 
sančiu nuo erdvės ir laiko, o tai nesuderinama su sielos gimi- 
niškumu su idėjomis. Antra vertus, lieka neaišku, kaip Plato- 
nas skiria sielą nuo gyvybės idėjos, nes ji, suteikdama kūnui 
gyvybę, atlieka kūno atžvilgiu kaip tik gyvybės idėjos funkciją. 
Tuo dar nesibaigia tie neaiškumai, kurie galima būtų prikišti 
Platono argumentacijai. Tačiau visi šie trūkumai nė kiek ne- 
mažina „Faidono“ filosofiškos reikšmės. Ir jeigu šis dialogas ir 
mūsų laikais padaro rimtam skaitytojui neišdildomą įspūdį, tai 
pareina ne tik nuo jo nepaprastų meniškų vertybių, bet pir- 
miausia nuo jo problematikos gilumo? ir nuo platumo tų per- 
spektyvų, kurias jis atveria filosofiškam mąstymui. Sakykim, idė- 
jų mokslas ta lytimi, kurią jam suteikė Platonas, mums dabar 
nepriimtinas; sakykim, jis supranta žmogaus dvasinį buvimą vie- 
našališku, racionalistišku būdu, apibrėždamas sielos esmę gry- 
nojo mąstymo sugebėjimu, — vis dėlto nubrėžti „Puotoj“ ir 
„Faidone“ filosofijos metmenys iki šiol neišjudinami; jie tebe- 
rodo kelią, kuriuo turi eiti kiekvienas, kas yra rimtai atsidėjęs 


3 Pažymėkim tik, kad Platonas, tarp kitko, iškelia „Faidone“ Jipotezių 
reikšmę pažinimui ir nubrėžia logiškąjį metodą joms patikrinti. 

tiesos ieškoti. Itin reikšminga šiuo atžvilgiu Eroto teorija. Ji 
leidžia mums suvokti ir pajusti, koks yra tikrojo filosofo dva- 
sios nusistatymas. Tai toli gražu ne tas ramumas ir nieko ne- 
trukdomas gėrėjimasis grynąja žiūra, kurią vėlesnieji senovės 
mokyklų (stoikų, epikūriečių) atstovai priskyrė filosofui. Tai, 
priešingai, nesiliaujama ir įtempta kova Absoliutui pasiekti, ko- 
va, reikalaujanti nepaprasto budrumo bei įžvalgumo, nes ko- 
voti tenka dviem frontais: ne tik su sunkumais, glūdinčiais ob- 
jekte, bet ir su tomis kliūtimis, kurias filosofas sutinka pačia- 
me savyje, — su savo galvosenos vienašališkumu, su vidiniu 
inertingumu, su teršiančia dvasią kasdieniškumo tuštybe bei 
šlykštybe. Filosofiškam pažinimui svarbiausias dalykas ne plės- 
tis, o eiti gilyn. Arba tiksliau, jis įgyja tikrą universališkumą 
vien prasiskverbdamas į gilesnius būties sluoksnius. Bet pasiekti 
šitą gilumą filosofas gali tik per patį save, t. y. per tokį savo 
dvasinių jėgų įtempimą, kuris leidžia jo asmenybei augti gilyn 
ir susiliesti su būties pradiniu šaltiniu, maitinančiu visą pasau- 
lio gyvybę ir gyvybės kūrybinį veržimąsi. Štai ta neabejojamoji 
ir nevystamoji tiesa, kurią Platonas apreiškė žmonijai „Puoto- 
je“ ir „Faidone“. Tikruoju filosofu gali pasidaryti tiktai tas, kurs 
ištisai ją suvokia ir įsisąmonina. 

ARISTOTELIO GYVENIMAS 
IR FILOSOFINE KURYBA 


i. ARISTOTELIO FILOSOFIJOS 
VIETA FILOSOFIJOS ISTORIJOJE 


Aristotelio gyvenimas ir filosofinė kūryba (384—322 m. pr. 
m. e.) sutampa su tuo laikotarpiu, kai graikų valstybės-mies- 
tai pergyveno labai sunkią krizę. Nepaliaujami tarpusavio ka- 
rai, kurie nuo 431 m. pr. m. e. tesėsi beveik visą šimtmetį, 
pakirto Graikijos valstybių ekonominę bazę. Be to, atskiruose 
miestuose politinių partijų (aristokratų ir demokratų) vidinė 
kova vis aštrėjo. Taip pat stiprėjo antagonizmas tarp vergval- 
džių ir vergų. Visos šitos aplinkybės taip sukrėtė graikų vals- 
tybių politinę santvarką, kad jos nepajėgė priešintis makedo- 
niečių monarchijos veržiiam puolimui, neteko savo savarankiš- 
kumo ir buvo įjungtos į Aleksandro Didžiojo imperiją. Aris- 
totelis buvo vienas iš tų filosofų, kuris suprato, kokia didelė 
yra ekonominė ir politinė krizė. Rūpindamasis savo tautos li- 
kimu, jis ėmėsi uždavinio: pasiūlyti tokias reformas, kurios ga- 
lėtų įveikti krizę (veikalas „Politika“). Bet kaip tik čia aiškiai 
pasirodo Aristotelio politinio akiračio istorinis ribotumas. Ne- 
supratęs vergvaldystės esminių trūkumų, jis manė, jog esamą- 
sias socialinio ir politinio gyvenimo blogybes galima pašalinti 
ir paliekant vergovinę santvarką. Aristotelis savo reformomis 
norėjo jai suteikti tik didesnį pastovumą bei atsparumą. Jo po- 
litinis idealas — tai žingsnis atgal ir reiškia jis ne ką kita, kaip 
norą atgaivinti primityvią vergvaldinės demokratijos formą, ku- 
ri tais laikais buvo jau atgyvenusi. Tačiau ypatinga Aristotelio' 
filosofijos reikšmė glūdi ne j0 pažiūrose į ekonominius ir po- 
litinius klausimus. Ji iškyla pirmiausia tuose veikaluose, kuriuo- 
se Aristotelis atskleidžia pagrindinį savo mąstymo užmojį — 
sukurti tokį universalų mokslą, kuris suvesių visus jo pirmta- 

kų ieškojimus ir laimėjimius į sistemingą vienybę. Jo sistema 
ir užbaigia tą klasikinį senovės filosofijos laikotarpį, kuriame 
ji pasiekė savo apogėjų ir pražydo daugeliu originalių bei vai- 
singų teorijų. Helenizme, kuris buvo klasikinės kultūros įpė- 
dinis, filosofinės minties kūrybiškumas labai nusilpo. Šio lai- 
kotarpio mąstytojai sutelkia savo dėmesį pirmiausia į indivi- 
dualios etikos klausimus ir skiria teorinėms problemoms tik- 
tai tiek vietos, kiek reikalinga etikos mokslui pagrįsti; Leori- 
Bius pagrindus jie pasiima iš vienos arba kitos klasikinio pe- 
riodo filosofinės sistemos. 

Antra vertus, nuo helenizmo pradžios filosofinė mintis nu- 
krypsta į kruopštų faktų tyrinėjimą. Toks polinkis jau yra bū- 
dingas ir Aristotelio mąstysenai. Jo asmenybėje susijungė filo- 
sofas sistematikas ir įžvalgus mokslininkas tyrinėtojas, nuodug- 
niai susipažinęs su visais tų laikų mokslo sukauptais duomėni- 
mis. Kaip tik dėl to Marxas vadina Aristotelį didžiausiu seno- 
vės mąstytoju. 

Savo filosofijoje Aristotelis svyravo tarp materializmo ir ide- 
alizmo. Materialistinės tendencijos sudaro tą gyvą, vertingą di- 
džiojo senovės filosofo pusę, kurią ypač vertino marksizmo kla- 
sikai. Tuo tarpu idealistinės tendencijos giliai prieštarauja tei- 
giamam Aristotelio idėjų turiniui. Kaip tik šias Aristotelio pasau- 
lėžiūros puses plačiai panaudojo viduramžių scholastai, užmušę tą 
gyvą turinį, kuns trykšta iš kiekvieno senovės mąstytojo veikalo. 

Aristotelio — įžvalgaus tyrinėtojo ir gilaus filosofo sistema- 
tiko — bruožai, jo svyravimas tarp materializmo ir idealizmo 
ryškiai pasirodo ir traktate „Apie sielą“. 


II. TRAKTATO „APIE SIELĄ“ 
REIKŠMĖ IR JO VIETA 
ARISTOTELIO FILOSOFINĖJE 
SISTEMOJE 


Aristotelio veikalas „Apie sielą“ yra vienas iš jo žymiau- 
sių veikalų, turėjęs įtakos ne tik psichologijos mokslui seno- 
vėje ir viduramžiais, bet ir naujausiais laikais psichikos suprati- 

mui. Tai pirmas sisterningas veikalas, skirtas psichologijos klau- 
simams nagrinėti, laikantis iš anksto apgalvoto metodo bei pla- 
no. Tyrinėjimo akiratis šiame traktate yra labai platus. Jis ap- 
rėpia ne tik psichologijos glaudų ryšį su biologija ir su paži- 
nimo teorija, bet ir nustato vietą, kurią psichologija užima ben- 
droje Aristotelio pasaulėžiūroje. Antra vertus, veikalas „Apie 
sielą“ parodo, kad Aristoteliui pavyko surinkti gana gausią tiek 
stebėjimų, tiek eksperimentų empirinę medžiagą savo teori- 
niams teiginiams paremti bei pavaizduoti. Skaitydamas trak- 
tato „Apie sielą“ vertimą, sąvokų realumo klausimu („Apie 
sielą“ III, 4) Marxas parašė tokią pastabą: „Aristotelio išmin- 
tingumas labai nuostabiai atskleidžia spekuliatyviausius klau- 
simus. Jis yra tarsi koks lobių ieškotojas. Kad ir kur po krū- 
mais trykštų gyva šaltinio-versmė, visur jo užburtoji lazdelė ne- 
klysdama jį suranda“!. 

Engelsas vadina Aristotelį universaliausia galva tarp seno- 
vės graikų filosofų*. Panašiai atsiliepia apie Aristotelį ir Leni- 
nas. Susipažinęs su jo „Metafizikos“ vokišku vertimu, jis pažy- 
mi, kad Aristotelis yra išreiškęs nepaprastai įdomių, gyvų, nai- 
vių (naujų) minčių, vedančių į filosofiją. O kitoje vietoje Leni- 
nas nurodo, kad Aristotelio logika yra poreikis, ieškojimas, ar- 
tėjimas prie Hegelio logikos, — bet ją, Aristotelio logiką (vi- 
sur, kiekviename žingsnyje keliančią kaip tik dialektikos klau- 
simą), viduramžių teologai pavertė negyva scholastika, pašali- 
nę visus ieškojimus, svyravimus ir būdingus jam problemų for- 
mulavimo metodus*. Ne pro šalį čia paminėti ir Darwino atsi- 
liepimą apie Aristotelį: „Mano dievai, — rašo jis viename laiš- 
ke, — nors ir labai skirtingai, buvo Linnaeus ir Cuvier, bet jie, 
palyginus su senuoju Aristoteliu, — tik mokinukai““. 


! Marx K. Werke und Schriften bis Anfang 1844. -— Berlin, 1929. — S. 
107. 


Ž Engelsas E Anti-Diūringas. — Vilnius, 1958. — P. 18. 

3 Jenun B. H. Ounocodckue TeTpanu: KoncnekT KHHTH ApMCTOTeJNA 
«MeTadu3uka». — UocnommuTu3naT, 1947. — C. 303, 304. e 

4 Japaun U. Va6paHuhe nHCcBMa. — MockBa, 1950. — C. 289. 

Tiksliai nustatyti laiką, kada Aristotelis yra parašęs trak- 
tatą „Apie sielą“, mes negalime, nes trūksta chronologinių 
duomenų. Sprendžiant iš šio veikalo turinio, galima manyti, 
kad jis priklauso tam Aristotelio mokslinės bei filosofinės veik- 
los laikotarpiui, kai jis, sugrįžęs iš Makedonijos į Atėnus 335/4 
m. pr. m. e., įsteigė savo vadinamąją peripatetikų mokyklą ir 
jau nebebuvo Platono akademijos nariu. Tuo laiku jis sukūrė 
savarankišką filosofijos sistemą, kuri gerokai nutolsta nuo Pla- 
tono idealizmo ir kurioje vis labiau stiprėja materalistinės ten- 
dencijos. Šitas Aristotelio kūrybos laikotarpis baigiasi 323 m. 
pr. m. e., kai jis, Aleksandrui Didžiajam mirus, turėjo dėl po- 
litinių intrigų pasišalinti iš Atėnų. Prof. W. Jagerio tyrinėji- 
mai? akivaizdžiai įrodė, kad į išlikusius Aristotelio raštus ne- 
galima žiūrėti kaip į atskiras vienos užbaigtos sistemos dalis. 
Juose atsispindi Aristotelio mąstysenos vystymasis. Net atski- 
ruose veikaluose tenka skirti dalis, priklausančias skirtingiems 
vystymosi proceso laipsniams arba laikotarpiams. Taip yra ypač 
su „Metafizika“, bet ir traktate „Apie sielą“ mes randame to- 
kių pasisakymų ir formulavimų, kurie dar yra artimi plato- 
nizmui ir nesiderina su subrendusio Aristotelio vėlesnėmis pa- 
žiūromis. 

Iš Aristotelio raštų, kuriuos jis mini savo traktate „Apie 
sielą“ ir kuriuose rašoma apie šį jo veikalą, galima šiek tiek 
spręsti apie traktato chronologinę vietą Aristotelio kūryboje. 
Tiesa, tokiais nurodymais ne visuomet galima pasikliauti, nes 
tai gali būti ir vėlesnių komentatorių interpoliacijos. Remian- 
tis šiuo ir kitais kriterijais, tikėtina, kad traktatas „Apie sie- 
lą“ yra vėliau parašytas už Aristotelio loginius bei etinius vei- 
kalus ir už jo „Fiziką“, bet anksčiau už paskutinę „Metafizi- 
kos“ redakciją. Su veikalu „Apie sielą“ yra susiję daugelis 
smulkesnių darbų, kurie, tyrinėdami atskirus psichologijos, fi- 
ziologijos ir biologijos klausimus, papildo traktato „Apie sie- 





5 Jūger W. Aristoteles, Grundlegung einer Geschichte seiner Entwic- 
klung. — Berlin, 1923. 

lą“ nagrinėjimus. Iš jų paminėtini: „Apie jutimą“, „Apie at- 
mintį“, „Apie miegą“, „Apie sapnus“, „Apie kvėpavimą“, 
„Apie gyvulių atsiradimą“. 

Kaip ir kituose Aristotelio veikaluose, išlikusiame „Apie sie- 
lą“ tekste yra daug neaiškių vietų, klaidų, galbūt ir spragų, ku- 
rios apsunkina turinio supratimą. Toli gražu ne visas jas gali- 
ma pataisyti, nes dažnai jos yra kilusios ne tik dėl perrašinėto- 
jų kaltės, bet ir dėl vėlesnių redaktorių, komentatorių pastabų, 
nevykusių paaiškinimų, kurie paskui perrašinėjant buvo įtrauk- 
ti į patį tekstą. 

Be vadinamosios „Vulgatos“, t. y. teksto, kuris padėtas pa- 
grindan visiems Aristotelio veikalų leidiniams, išliko Paryžiaus 
ir Vatikano kodeksų fragmentai. Šie fragmentai apima tiktai 
keletą II knygos skyrių. Turinio atžvilgiu jie neduoda nieko nau- 
jo, palyginus su „Vulgata“. Vis dėlto Biehlis, kuris išleido nau- 
ja, ypač kruopščiai paruoštą „Apie sielą“ tekstą, panaudojo mi- 
nėtuosius fragmentus kai kuriems „Vulgatos“ netikslumams pa- 
taisyti (1 leidimas — 1884, antras — 1911). Į lietuvių kalbą ir 
versta iš jo antrojo leidimo. Tačiau kai kur remiamasi kitų ko- 
mentatorių pasiūlytais teksto variantais. 

Citatos kitų Aristotelio raštų vartojamos iš Beckerio teksto 
(Berlyno akademijos leidinys 1831 m.). 


III. ARTIMLAUSI ARISTOTELIO 
PIRMTAKAI 
SOKRATAS IR PLATONAS 


Norint išaiškinti traktato „Apie sielą“ vedamąsias mintis, 
reikia visų pirma atkreipti dėmesį į Aristotelio filosofijos prad- 
menis, į jų ryšį su Aristotelio pirmtakų Sokrato ir Platono fi- 
losofinėmis pažiūromis. Kovodamas prieš sofistų skepticizmą 
moralės srityje, Sokratas kėlė sau uždavinį surasti dorovės 0b- 
jektyvų pagrindą, nuo kurio priklauso jos bendra ir neabejoti- 
na reikšmė. Kaip nurodo Aristotelis, spręsdamas tą klausimą, 
Sokratas naudojosi indukcijos metodu, sugretindamas bei pa- 

lygindamas įvairius konkrečius dorybės pasireiškimus, iškelda- 
mas aikštėn, kas jiems yra bendra ir suteikia etinę vertę. Tokiu 
būdu Sokratas pirmas iškėlė bendro ir atskiro problemą ir nu- 
rodė bendrųjų sąvokų ir jų tikslaus apibrėžimo esminę reikšmę 
pažinimui. Tai jo neginčijamas nuopelnas filosofinės minties is- 
toriniame vystymesi. 

Šitą tiesos ieškojimo metodą Platonas pasiėmė iš Sokrato 
kaip pagrindą savo idealistinei filosofijai. Platonas teigia, kad 
tikra daikto prigimtis glūdi sąvokos apibrėžime, o bendras 
daiktų sąvokas — daiktų esmę mes galime suprasti tik mąs- 
tydami. Šitą teiginį Platonas jungia su Herakleito tezė apie 
juntamojo pasaulio nesiliaujamą tapsmą, tik jis šią tezę aiški- 
na nė materialistiškai, kaip pats Herakleitas, o idealistiškai. Ju- 
timinis pažinimas yra, Platono nuomone, netikras, painus ir ap- 
gaulingas, nes juntamuose daiktuose nėra nieko pastovaus bei 
apibrėžto, kuo pažinimas galėtų remtis. Taigi Platonas griež- 
tai skiria, iš vienos pusės, jutiminį ir sąvokinį pažinimą, o iš 
antros pusės, šių dviejų pažinimo būdų objektus, juntamuosius 
reiškinius ir daiktų esmes arba idėjas. Tai du skirtingi pasau- 
liai, kurie santykiauja vienas su antru kaip atvaizdas su savo 
originalu. Tiktai idėjoms priklauso tikra nelygstama būtis, tik 
idėjos yra tobulos, nekintamos ir teprieinamos grynam mąsty- 
mui. Juntamieji daiktai, priešingai, yra netobuli atvaizdai (še- 
šėliai), jų buvimas priklauso nuo tų idėjų, kurios juose atsi- 
spindi. Jie yra kintami ir stengiasi prilygti idėjoms, bet niekuo- 
met negali pasiekti pastarųjų tobulumo. Taigi Platonas klaidin- 
gai priskiria juntamiesiems daiktams nepriklausomą nuo po- 
jūčių pažintinę reikšmę, o jutiminį pažinimą pripažįsta tik tiek, 
kiek suvoktas daiktas yra panašus į idėją. Vos tik pajutęs šitą 
panašumą, žmogus turi nusigręžti nuo juntamojo pasaulio ir 
atsidėti mąstymui, kuris atskleidžia jam idėjų pasaulį ir kartu 
jo sielos tikrą prigimtį — jos giminingumą su idėjomis. Todėl 
idėjų pažinimas yra nenutrūkstamai susijęs su paties savęs pa- 
žinimu. Siela, kaip mąstančioji būtybė, esanti dieviškos prigim- 
ties ir nemirtinga. 

IV. ARISTOTELIO FILOSOFIJOS 
PAGRINDAI 


1. Platono idealizmo kritika 


Būdamas septyniolikos metų jaunuolis, Aristotelis įstojo į 
Platono akademiją, kurioje mokėsi dvidešimt metų. Platonui 
mirus, jis pasitraukė iš šios mokyklos ir pradėjo skelbti sava- 
rankišką filosofijos sistemą, kurios išeities taškas buvo Platono 
idealistinės dviejų pasaulių teorijos kritika. Aristoteliui, kaip 
blaiviam bei įžvalgiam stebėtojui-tyrinėtojui, buvo svetima Pla- 
tono mistinė mąstysena, kuri empirinį pasaulį ir jutiminį paži- 
nimą laikė menkaverčiais, o būties ir žinojimo pradus perkėlė 
į antjutiminę (transcendentinę) sferą. Šiuo atžvilgiu Aristote- 
iui yra būdingas vienas pasakymas, kuriame jis nurodo, kad 
tai, kas dieviška, žmonėms yra mažiau prieinama už mūsų že- 
mės daiktų pažinimą, kuris esąs daug išsamesnis bei turtinges- 
nis. Ir mūsų pasaulyje, iš arčiau įsižiūrėjus, net menkas daiktas 
gali pasidaryti pasigėrėjimo objektu, nustebinti savo gražumu“. 
Aristotelis neabejoja materialaus pasaulio objektyviu, nepriklau- 
somu nuo pažinimo akto egzistavimu ir yra tos nuomonės, kad 
būties pradų reikia ieškoti pačiuose daiktuose, nes Platono dvie- 
jų pasaulių teorija susiduria su nenugalimais sunkumais bei 
prieštaravimais. Aristotelis tai įrodo šiais argumentais: 1) pa- 
sak Platono, juntamojo pasaulio daiktai, būdami netobuli idėjų 
atvaizdai, egzistuoja tik dėl to, kad kiekvienas jų „dalyvauja“ 
toje idėjoje, kuri sudaro jo esmę. Bet tas „dalyvavimas“ ne- 
įmanomas, jei idėjos egzistuoja visai atskirai nuo daiktų; kaip 
daikto esmė, idėja turi turėti kažką bendro su daiktu, vadinasi, 
tada reikia teigti, kad yra dar kita, aukštesnė idėja, kuri susieja 
daiktą su jo idėja. Bet šios aukštesnės idėjos ryšys su daiktu ir 
su pirmąja idėja galėtų atsirasti tik trečiajai, dar aukštesnei idė- 
jai tarpininkaujant ir taip toliau, žodžiu, siejant daikto ryšį su 
jo idėja niekuomet negalima būtų prieiti prie galo. 2) Kadangi 

konkretūs daiktai yra sudėtingi ir turi daug savybių, tai kiek- 
vienas daiktas kartu turi „dalyvauti“ daugelyje idėjų. 3) Jei kiek- 
vieną daiktą atitinka tam tikra idėja, tai reikėtų teigti, kad ir 
žmogaus pagaminti daiktai taip pat turi idėjas, O tai priešta- 
rautų idėjų amžinumui. 4) Taip pat negalima teigti, kad idėjas 
turi neigiami objektai, nes tai nesiderintų su idėjų tobulumu. 
Iš to aiškėja: pasaulio sudvejinimas nieko neišaiškina, o tik su- 
painioja pažinimo klausimą. Atskirta nuo daikto idėja negali 
būti jo esmė arba priežastis. Leninas pažymėjo, kad Platono 
idėjų teorijos kritika Aristotelio veikaluose yra visokio idealiz- 
mo kritika? apskritai. Pagaliau pažinimo kilmės ir raidos nag- 
rinėjimas įtikino Aristotelį, kad mąstymas nėra visiškai sava- 
rankus pažinimo šaltinis ir negali apsieiti be jutiminio suvoki- 
mo paramos. Visa tai ir paragino Aristotelį padaryti sprendžia- 
mąjį žingsnį, kuris atskyrė jo pasaulėžiūrą nuo platonizmo: jis 
atsisakė nuo dviejų pasaulių teorijos ir pripažino idėjas (daiktų 
esmes) imanentinėmis formomis, t. y. formomis, glidinčiomis 
pačiuose daiktuose ir reiškiniuose. 


| 2. Forma ir materija 


Taigi Aristotelis prieina išvadą, kad esti du pradai, nuo ku- 
rių priklauso visa mus supančio pasaulio sąranga, — tai forma 
ir jos apiforminama materija. Šiame formos ir materijos santy- 
kyje ryškiai iškyla Aristotelio mąstymo idealistinė tendencija: 
formai jis priskiria aktyvią, o materijai — pasyvią, neapibrėžią 
reikšmę. Sia tendencija plačiai naudojosi viduramžių scholas- 
tai. Formos ir materijos savitarpio ryšys aiškėja visų pirma iš 
pažinimo proceso analizės. 

Pažinimo objektai yra konkretūs tikrovės daiktai. Pažinti 
daiktą reiškia atsakyti į klausimą, kas jis yra. Atsakymą duo- 
da tos bendrosios sąvokos, kurios pagrindžia daikto apibrėž- 
tumą, t. y. kad jis yra kaip tik tas (jo esmė) ir toks (jo savy- 

bės, būsenos ir kiti požymiai). Aristotelis ir vadina šias ben- 
drąsias sąvokas, nusakančias daiktus, formomis (eidos, morfė). 
Bet forma dar nėra pats daiktas; ji yra kieno nors forma, ki- 
taip sakant, forma būtinai santykiauja su tuo, kam ji priklau- 
so ir kam suteikia apibrėžtumą, o tai kaip tik yra materija — 
formos priešybė ir kartu jos būtinas koreliatas ir pamatas. Tai- 
gi pats daiktas yra formos ir materijos junginys, ta konkreti 
realybė, į kurią yra nukreiptas mūsų pažinimas. Aristotelis va- 
dina ją substancija (ūsia) ta prasme, kad ji yra savaranki bū- 
tis, kuriai priklauso visi požymiai ir savybės, bet kuri pati ne- 
gali būti niekieno požymiu. Todėl forma ir materija Aristote- 
lio sistemoje turi ne tik gnoseologinę, bet ir ontologinę reikš- 
mę, arba, tiksliau — šių veiksnių reikšmė pažinimui priklau- 
so nuo to, kad jie sąlygoja pačios realios būties sąrangą. Pati 
materija yra visiškai neapibrėžta, nes viską, kas ją apibrėžia, 
ji gauna iš formos. Todėl pažinti materiją galima tiktai analo- 
giškai, t. y. atsižvelgiant į tai, kaip ji suprantama Žmogaus 
praktinėje veikloje. 


3. Potencija ir aktualybė 


Vien formos ir materijos santykio neužtenka realiai būčiai 
apibūdinti. Šitie du pradai duoda tiktai statišką tikrovės vaiz- 
dą. Mus supantį pasaulį sudaro ne tik atskirų daiktų visuma, 
bet ir įvairūs procesai, daiktų pasikeitimai ir judesiai. Aristote- 
lis stengiasi išaiškinti glūdinčią šituose vyksmuose vidinę dia- 
lektiką. Jis pirmasis graikų filosofijoje davė skirtingų pasikeiti- 
mų rūšių klasifikaciją pagal tas kategorijas, su kuriomis jie yra 
susiję. Jis skiria kitimą: 1) pagal substanciją — atsiradimą ir 
nykimą, 2) pagal kokybę — savybių pasikeitimą, 3) pagal kie- 
kybę — didėjimą ir mažėjimą, 4) pagal vietą — judėjimą erd- 
vėje. Šitiems vyksmams aiškinti Aristotelis nustato dviejų bū- 
ties skirtybių būdus, būtent — potencijos ir aktualybės priešin- 
gumą. Tai nėra skirtingi nuo formos ir materijos pradai, tik jie 
imami dinamišku (judėjimo) aspektu. 

Kokie tikrovės reiškiniai pastūmėjo Aristotelį savo sistemos 
pagrindu padėti potencijos ir aktualybės priešybes, aiškėja iš lų 
pavyzdžių, kuriais jis nušviečia jų reikšmę ir savitarpio santy- 
kius: tai, iš vienos pusės, organinės gyvybės vyksmai, gyvių gi- 
mimas, kiestėjimas ir nykimas, iš antros — žmogaus praktinė 
veikla, arba gamyba, kuri, pagamindama tam tikrą medžiagą, 
suteikia jai vieną arba kilą tikslingą formą. Tai, kas suartina 
šias dvi procesų rūšis, yra jų teleologinis pobūdis: jos siekia 
tam tikro tikslo ir vykdo jį. Šiais atvejais potencija yra arba ta 
materija, kuri iš prigimties linkusi į tam tikrą formą (kaip antai 
gemalas linksta pasidaryti suaugusiu gyviu), arba materija, kūri 
gali įgyti vieną arba kitą apibrėžtą formą, išorinei jėgai vei- 
kiant; pavyzdžiui, akmuo, iš kurio menininkas kala statulą. For- 
mos įsikūnijimas materijoje, imamas tiek proceso, tiek jo rezul- 
tato prasme, yra tai, ką Aristotelis vadina aktu arba aktualybe 
(energeia-entelecheia). Tokiu būdu aiškėja, kad ta forma, kurią 
nurodytieji procesai vykdo arba aktualina, sutampa su jų tikslu. 
Maža to, būdama tikslu, forma kartu yra ir ta veikiančioji prie- 
žastis, kuri išjudina materiją ir paverčia glūdinčią joję potenciją 
aktualybe. Aristotelio manymu, tai rodo žmogaus gamybinė 
veikla. Statydamas namą, statybininkas yra veikiamas tos namo 
idėjos arba to plano, kuris susidarė jo galvoje, ir šitas planas 
(forma) yra veiksnys, kuris nulemia statybininko darbus, derina 
juos taip, kad palaida statybinė medžiaga apsiformina ir pavirs- 
ta realiu namu. Tą patį tikslingumą, kuris yra būdingas žmo- 
gaus sąmoningai gamybai, Aristotelis priskiria ne tik organinei 
gyvybei, bet ir apskritai visiems fiziniams procesams, kuriais 
reiškiasi gamtos veiklumas. Gamta, sako jis, nieko nekuria vel- 
tui, ir viskas vyksta joje tarm tikru tiksluš. Pavyzdžiui, visi negyvi 
kūnai siekia užimti pasaulyje tą vietą, kuri atitinka jų prigimtį: 
lengvieji kyla aukštyn, sunkieji krinta žemyn, žemės centro link. 
Todėl Aristotelis skiria prigimtinius kūno judesius nuo privers- 
tinių, kuriuos sukelia išorinės priežastys, besipriešinančios kū- 
nų prigimtiniams siekimams. Iš to, kas pasakyta, aiškėja, kad 

valdantis Aristotelio pasaulėžiūrą tikslingumo principas sutei- 
kia jai griežtai teleologinį ir net antropomorfistinį pobūdį, nes 
jis aiškina gamtos dinamiką, remdamasis žmogaus sąmoningos 
veiklos analogija. Šiuo atžvilgiu jis nenukrypsta nuo to kelio, 
kurį buvo užsibrėžęs Platonas. Aristotelio formai priklauso tie 
patys esminiai požymiai, kuriuos Platonas priskiria idėjoms: for- 
ma sąlygoja ne tik daikto esmę, bet ir nustato jo buvimo tikslą — 
visiškai suaktualinti savo prigimtį, ir tuo pat sukėlia jame ati- 
tinkamą siekimą įvykdyti tą tikslą. 

Kadangi pagal būties dinamišką pobūdį forma yra priežas- 
tis trejopa prasme — kaip daikto esmė, jo tikslas ir judesio 
arba pasikeitimo variklis, — tai materija, kurią Aristotelis api- 
būdina kaip ketvirtąją priežasties rūšį, turi skirtingus aspektus. 
Pirmiausia materija yra tas pamatas, kuris išlieka, kai besikeis- 
damas daiktas pereina iš vienos būsenos į kitą, t. y. kai jis įgauna 
naują formą arba netenka tos, kurią turėjo, arba pagaliau kai 
pakeičia vieną formą kita, skirtinga arba net priešinga. Bet ši- 
tas bendras materialus pamatas negali būti tas pats; skirtin- 
guose procesuose jis bus skirtingas, nes įgauti tam tikrą naują 
formą gali tik tas daiktas, kuris ją potencijoje jau turi, kitaip 
sakant, kurio prigimtyje glūdi reikalingos formos priėmimui (ak- 
tualinimui) sąlygos. Vadinasi, būdamas potencija, daiktas turi 
pasižymėti tam tikru apibrėžtumu, o apibrėžtumą jam gali sų- 
teikti tik forma; kitaip jis nebūtų realus, nes visiškai beformė 
materija yra nebūtis. Todėl ir daiktas, kuris neteko tam tikros 
formos, pavyzdžiui, žmogus, kuris apako, dėl to dar nenustoja 
juo buvęs, nes išlieka ta forma, arba formų visuma, dėl kurios 
jis yra žmogus. Išimtis būna tik tais atvejais, kai daiktas neten- 
ka tos formos, kuri sąlygoja jo esmę, pavyzdžiui, žmogui mi- - 


rus, nors ir tada tebelieka kažkas realaus, šiek tiek apiformin- - | 


to — ne žmogus, o lavonas. 
4. Formų ir potencijų hierarchija 
ir individuacijos pradai 


Iš formos ir materijos savitarpio santykių išplaukia dvi išva- 
dos, turinčios ypatingos svarbos gilesniam Aristotelio filosofi- 

jos ir ypač jo psichologijos supratimui. 1. Tiek suaktualintos 
formos (entelechijos), tiek ir atitinkančios jas potencijos gali 
būti skirtingų laipsnių; tuos laipsnius valdo tam tikra hierarchi- 
nė tvarka, kuri juos taip sieja vienus su kitais, kad žemesnioji, 
suaktualinta materijoje forma yra kartu kitos, aukštesniosios, 
potencija. Tai reiškia, kad tas pats daiktas kartu yra aktualybė 
ir potencija, tiktai skirtingais atžvilgiais. Būdamas aktualybė, jis 
yra kažkas realaus bei apibrėžto; turėdamas savyje aukštesnių- 
jų formų potencijas, jis turi ir tam tikrą neapibrėžtumą, nes 
potencija yra nę vien tik sugebėjimas arba palinkimas vienai 
tam tikrai formai. Ji yra ir daugiareikšmė galimybė, kuri gali 
suaktualėti skirtingose ir net priešingose tos pačios rūšies arba 
giminės formose. O kuri šių galimų formų pasidarys aktualybė, 
priklauso nuo esamų konkrečių aplinkybių, pavyzdžiui, iš to 
paties marmuro gabalo gali būti iškaltos skirtingos statulos, tas 
pats žmogus gali pasirinkti skirtingas profesijas. 

2. Formos ir materijos priešingumas, kuriuo Aristotelis api- 
būdina realiąją būtį, nėra toks griežtas, koks jis iš pirmo žvilgs- 
nio atrodo. Imant šias priešybes ne abstrakčiai, o taip, kaip jos 
pasireiškia konkrečioje realybėje, jų priešingumas reliatyvėja ir 
pasirodo, kad jos gali net dialektiškai sutapti tame pačiame 
dalyke. Tai itin aiškiai galima matyti iš to, kaip Aristotelis s1- 
pranta bendro ir atskiro santykį realybėje ir pažinimo srityje. 

Mokslo uždavinys yra pažinti konkrečią tikrovę. Šį uždavinį 
jis gali išspręsti tik bendroms sąvokoms padedant. Todėl logi- 
niu atžvilgiu pažinimą galima apibūdinti kaip apibrėžimo pro- 
cesą, kuris žingsnis po žingsnio žengia pirmyn konkrečios rea- 
lybės link. Jis prasideda nuo bendriausių sąvokų — kategorijų, 
kurios nustato pagrindines objekto ypatybes (jo substancialu- 
mą, kokybę, kiekybę, santykius su kitais objektais ir kitas jo 
būsenas) ir vystosi toliau, pridėdamas vis naujus apibrėžimo 
požymius ir tuo suteikdamas susidarančiam mūsų prote objek- 
to vaizdui vis didesnį apibrėžtumą ir tikslumą. Bet šitos api- 
brėžiančios sąvokos yra ne kas kita, kaip tos įvairios formos, 
nuo kurių priklauso pažįstamo objekto bendra prigimtis ir jo 
savybinės ypatybės. Kitaip sakant, pažinimo procesas eina nuo 


ARISTOTELIO GYVENIMAS IR FILOSOFINĖ KŪRYBA 99 


bendresnių gimininių formų prie mažiau bendrų, nuo gimini- 
nių formų prie rūšinių ir pagaliau prieina tą konkrečiausią, ne- 
dalomą žemesnės rūšies formą (atomon eidos), kuri išsamiai 
apibrėžia objekto esmę (to eneinai). Tai ir yra mokslinio paži- 
nimo riba ir galutinis jo tikslas. Tolesni konkretūs požymiai, 
kuriais nedalomosios rūšies ribose skiriasi vienas individas nuo 
kito, pavyzdžiui, Sokratas nuo kitų žmonių, yra atsitiktinio po- 
būdžio ir teprieinami manymui (dėksa), o ne moksliniam paži- 
nimui, nes jie priklauso nuo tokių aplinkybių, kurios negali būti 
išvestos iš bendros teleologinės pasaulio santvarkos. 

Jei dabar pažvelgsime į pažinimo procesą iš materijos bei 
potencijos pusės, tai visų pirma turėsime atsižvelgti, kad kiek- 
vieną aktualėjimo laipsnį atitinka ir tam tikras, apibrėžtas po- 
tencijos laipsnis. O kokia yra nedalomosios rūšies potencija? 
Kadangi pažinimas yra objekto apibrėžimo procesas, kuris vyks- 
ta sąvokoms arba formoms padedant, tai kiekvienas naujas api- 
brėžimas vis tiksliau apibūdina objektą ir kartu vis daugiau 
siaurina tas daugiareikšmes galimybes arba potencijas, kurios 
glūdi objekto materialiame pamate. Kai apibrėžimo procesas 
yra pasibaigęs nedalomosios rūšies apibrėžimu, kuris apima ir 
suvienija visus esminius formos elementus, potencijos neapib- 
rėžtumui nebelieka vietos, ir potencija sutampa su aktualybe. 
Šia prasme Aristotelis ir tvirtina, kad paskutinė materija yra 
toji, kuri, pasiekusi aukščiausią apiforminimo lygį, nebesiski- 
ria nuo konkrečiausios formos, kuri yra nedaloma. Antra ver- 
tus, iš to galima suprasti, kodėl Aristotelis logikos ir matema- 
tikos, t. y. abstrakčių sąvokų srityje vartoja terminą materija 
dar kita prasme negu fizikoje, taikydamas jį bendrosioms gi- 
mininėms sąvokoms tų siauresnių rūšinių sąvokų atžvilgiu, ku- 
rios suteikia joms reikalingą objekto pažinimui formos api- 
brėžtumą. Juo bendresnė yra sąvoka, tuo platesnis jos poten- 
cialumas, t, y. tuo daugiau glūdi joje potencialiai skirtingų 
reikšmių (formų), kurias gali suaktualinti priklausančios gimi- 
nei rūšys ir porūšiai. 

Taip atsispindi mąstymo (sąvokinio pažinimo) sferoje bū- 
dingas garntai (realiai būčiai) potencijos ir aktualybės priešin- 
gumas ir koreliatyvumas. Daug ginčų sukėlė ne tik senovėje, 

bet ir viduramžiais bei naujaisiais laikais klausimas, kas yra Aris- 
totelio filosofijos individuacijos principas, t. y. tas pradas, kuris 
leidžia bendroms formoms aktualintis neribotame skirtingų kon- 
krečių individų skaičiuje: ar jis yra forma, ar materija? Remian- 
tis paties Aristotelio pasisakymais, reikia pripažinti, kad jo sis- 
temoje individuacijos pradas yra dvejopas. Nors formos savo 
esme yra kažkas bendra, tačiau jų bendrumas turį skirtingus 
laipsnius, ir formų tarpusavio santykiai 37 junginiai užtikrina 
nenutrūkstamą ryšį ir perėjimą nuo bendriausių formų — ka- 
tegorijų iki konkrečiausių — nedalomų rūšių. Šiuo atžvilgiu in- 
dividuacija yra formų suskirstymo išdava. Tačiau individuacija 
iš tikrųjų nesibaigia nedalomąja rūšimi, nes pastaroji yra dar 
kažkas reliatyviai bendra, kas aktualėja neribotame skaičiuje 
atskirų individų, kurie skiriasi tiek savo materialia sudėtimi, 
tiek erdvės bei laiko atžvilgiu. Bet erdvė ir laikas pasaulyje yra 
tapsmo ir kitėjimo būtinos sąlygos, o šie vyksmai savo ruožtu 
priklauso nuo materijos. Iš to kyla išvada, kad ir materija, kaip 
būtinas veiksnys, dalyvauja individuacijoje, t. y. realizuojant for- 
mas atskiruose individuose. 


5. Materija — 
Aristotelio pasaulėžiūroje 
netobulumo ir atsitiktinumo 
priežastis 


Išvada, kad materija, kaip būtinas veiksnys, dalyvauja indi- 
viduacijoje, yra reikšminga dar kitokiu atžvilgiu. Ji rodo, kad 
materija nėra vien tik neapibrėžtas būties pamatas, neturįs jo- 
kių specifinių požymių. Ji nėra visiškai pasyvus formų imtuvas, 
bet yra ir tam tikra jėga, priešinga bendrai visatos teleologinei 
santvarkai, ir trukdo jos visišką bei tobulą realizavimąsi tikro- 
vėje, žodžiu, ji yra pasaulio netobulumo priežastis. Materijai 
besipriešinant formos poveikiui, organinėje gamtoje atsiranda 
luošų ir išsigimėlių; nelygu tai, kiek materija sąlygoja ir žmo- 
gaus prigimtį, nuo jos priklauso ir jo palinkimas į blogį, jo mąs- 
tymo neaiškumas bei nenuoseklumas, lygiai kaip ir tos vidinės 

bei išorinės aplinkybės, kurios kliudo jo prigimčiai visiškai iš- 
sivystyti ir pasireikšti. Pagaliau ir visų gyvių mirtingumas yra 
medžiagos pasekmė, nes kur yra medžiaga, ten yra ir tapsmas 
bei kitimas, o kiekvienas sudėtingo daikto kitimas pasaulyje 
anksčiau ar vėliau baigsis jo suirimu. 

Kitaip sakant, materija yra viso, kas gamtoje netobula ir 
netikslinga, paskutinė priežastis, o forma, priešingai, yra tobu- 
lumo bei tikslingumo pagrindas. Šitoje mintyje aiškiai girdisi 
Platono idėjų teorijos atbalsiai. Iš platonizmo Aristotelis pasi- 
ėmė dar kitą klaidingą pažiūrą, būtent — tobulumas neatski- 
riamas nuo absoliutaus pastovumo (amžinumo), o tai, kas kei- 
čiasi, yra netobula ir parodo, kad priklauso nuo materijos. 

Bet jei netobula yra viskas, kas nesiderina su visatos tiks- 
linga ir racionalia santvarka, tai reikia pripažinti, kad pasaulio 
netobulumai negali būti aiškinami remiantis šia santvarka, ir 
šia prasme jie yra iracionalūs, t. y. jų konkrečios priežastys yra 
racionaliam moksliniam pažinimui neprieinamos, kitaip sakant, 
tie netobulumai yra atsitikiinumai. Tokiu būdu pasirodo, kad 
šitie atsitiktinumai, Aristotelio supratimu, priklauso nuo mate- 
rijos, 0 atsitiktinumo sfera pasaulyje yra gana plati: ji apima 
ne tik anksčiau nurodytuosius anormalius reiškinius, bet ir vi- 
sus tuos nenumatomus konkrečius atvejus, kai tikrovėje susi- 
duria du ar keli vyksmai arba įvykiai, kurie neturi jokio vidinio 
ryšio, ir netikėtai veikia vieni kitus. Pagal tai, ar jų išdava yra 
žmonėms naudinga, ar pragaištinga, įiems priskiriama laimės 
arba nelaimės pavadinimas. O tiek, kiek materija pasireiškia 
kaip aktyvus veiksnys, kuris priešinasi teleologinei pasaulio san- 
tvarkai ir ją šiek tiek išardo, ji kartu silpnina ir jos griežtą re- 
guliarumą bei būtinumą. Todėl, pastebi Aristotelis, nagrinėjant 
gamtos reiškinius ir jų dėsningumą, paprastai tenka susidurti 
ne su tuo, kas visuomet ir būtinai vyksta, o su tuo, kas realybė- 
je dažniausiai ir daugeliu atvejų pasitaiko. Atsižvelgiant į nuro- 
dytą aktyvų vaidmenį, kurį Aristotelis skiria materijai gamtos 
reiškiniuose, galima suprasti, kad jis kartais linksta ir materiją 
pripažinti substancija. Pavyzdžiui, „Metafizikoje“ (VIII, 1, 1042a 
3]1—34) jis nurodo, kad materija yra tas pamatas, kuris sąlygo- 

ja visus daiktų pasikeitimo procesus ir juose išsilaiko. Bet jei 
yra taip, jei materija yra aktyvus veiksnys, tai, kaip teisingai 
pažymi Achmanovas?, reikėtų pripažinti, kad atskirus konkre- 
čius daiktus sąlygoja ne tik forma, bet ir materija. Tačiau to- 
kiam materijos supratimui aiškiai prieštarauja kiti Aristotelio 
pasisakymai, pavyzdžiui, kad juntamųjų pavienių substancijų 
(daiktų-individų) negalima apibrėžti ir įrodyti, nes joms pri- 
klauso ir materija, o materijos prigimtis yra tokia, kad ji gali 
būti ir nebūti. Aišku, kad materijos visiškas neapibrėžtumas 
nesiderina su jos aktyviu vaidmeniu konkrečioje realybėje. Iš 
šitų svyravimų, dvejopai ir prieštaringai suprantant materiją, 
kyla ta painiava, kuri, Lenino pasakymu, būdinga Aristotelio 
bendro ir atskiro, t. y. sąvokos ir atskiro daikto, dialektikai!?. 


6. Substancijos sąvoka. 
Pirminis judintojas. 
Kosmologija 


Su nurodytaisiais svyravimais materijos klausimu siejasi dar 
kitas neaiškumas Aristotelio sistemos pagrinduose, būtent — 
substancijos sąvokos daugiareikšmiškumas. Aristotelio pasisa- 
kymuose mes aptinkame tris požymius, kuriais jis apibūdina 
substanciją. Kaip jau nurodėme, substancija yra: 1) savaranki 
būtis, kuriai priklauso visi požymiai, bet kuri pati negali būti 
kieno nors kito požymiu, arba, kitaip sakant, ji gali sprendime 
užimti tiktai subjekto, o ne predikato vietą; 2) tai, kas sąlygoja 
daikto esmę (jo specifinį apibrėžtumą); 3) tai, kas nekintama 
ir išlaiko savo tapatumą visuose kitimuose. Remdamasis pir- 
muoju požymiu, Aristotelis pripažįsta konkretų daiktą (formos 
ir materijos junginį) substancija. Tačiau konkretaus daikto bu- 
vimas (existentia) nesutampa su jo esme arba esmine forma 


* Axmanos A. Moruueckoe yuenue ApucToTena. — Mockna: H33. 
MOIIM, 1954. — C. 32. 


0 Nena B. H. Ounocoibokue Terpauk. — TocnonuTH3NaT, 1947. — 
C. 304. 

(essentia) ir, be to, kinta: jis atsiranda, išnyksta ir pereina iš 
vienos būsenos į kitą. Todėl galima substancialumą priskirti at- 
skiram daiktui tiktai reliatyvia prasme. Formai, priešingai, pri- 
klauso 2-asis ir 3-iasis požymis: ji yra nekintama ir sąlygoja 
daikto esmę. Štai kodėl Aristotelis ir vadina formą antrąja sub- 
stancija, pirmiausia atsižvelgdamas į konkrečiausią nedalomąją 
rūšį, kuri išsamiai atskleidžia daikto esmę (viduramžių scholas- 
tų terminologija — guidditas). Tačiau ir guidditas yra kažkas 
bendro, kas realizuojasi tiktai pavieniuose daiktuose, ir todėl 
šiame pasaulyje ji nėra savaranki būtis. Ji pasirodo, daiktui at- 
siradus arba perėjus į kitą būseną, o daiktui išnykus arba pa- 
sikeitus, vėl dingsta. O tai, kas aktualina tam tikrą apibrėžtą 
formą, yra visuomet tokia pat forma, suaktualinta kitame daik- 
te arba individe pagal bendrą gamtos dėsningumą: žmogus gim- 
do žmogų, namo forma statybininko galvoje sukuria namą, vie- 
no daikto judesys sukelia kito daikto judesį ir t. t. Taigi šiuo 
atžvilgiu pirmenybė priklauso aktualybei, o ne potencijai. Bet, 
antra vertus, kiekviena aktuali forma priklauso nuo kitos aktu- 
alios formos, ir šiuo atžvilgiu substancija yra tiktai reliatyvi. Ar 
negalima būtų tada pripažinti valdančią pasaulį bendrą teleo- 
loginę santvarką absoliučia substancija? Tačiau ir toks substan- 
cijos klausimo sprendimas nesiderintų su Aristotelio sistemos 
pagrindais, nes ta santvarka yra kažkas bendra, tas bendras dės- 
ningumas, pagal kurį nepaliaujamai besikartojančiuose proce- 
suose atskiros nekintamos formos vis iš naujo įsikūnija atitin- 
kamoje materijoje ir kartu įgauna konkretų individualumą. To- 
kiu būdu atrodo, kad substancija savarankios būties prasme gali 
būti tiktai entelechija, kaip konkrėti aktualioji forma, t. y. in- 
dividualybė. Tai aiškėja ir arčiau įsižiūrėjus į formų hierarchi- 
ją. Iš tikrųjų pereinant nuo žemesniųjų formų prie aukštesnių- 
jų, materijos, kaip formos priešybės, vaidmuo vis mažėja. Juo 
aukštesnė yra forma, juo labiau jos potencija (atitinkama ma- 
terija) yra apiforminta, juo daugiau ji tarsi atsiskiedžia formo- 
je ir jai prilygsta. Todėl formų hierarchiją turi vainikuoti tokia 
aukščiausia forma, kur materijos neapibrėžtumas (potencialu- 
mas) visiškai išnyksta ir kur forma yra gryna, nepriklausoma 

nuo materijos aktualybė. Šita individualybė bus ir vienintelė 
savo rūšies individualybė, nes kur nebėra materijos, ten negali 
būti ir individų daugybės. Šiai nelygstamai materialiai substan- 
cijai yra svetimas kitėjimas ir nykimas; ji yra amžina būtis, kuri 
negali nebūti (neegzistuoti). Kaip užbaigta aktualybė, ji yra ne- 
paliaujamas veiklumas. Tas veiklumas pasireiškia visų pirma tuo, 
kad toji substancija yra paskutinė visų judesių priežastis arba, 
kaip Aristotelis sako, pirminis visatos judintojas. Bet, būdamas 
toks, jis pats yra nejudamas, nes savo veiklumu jis vykdo visos 
būties teleologinę santvarką, t. y. judina pasaulį kaip aukščiau- 
sias tikslas, kurio visi daiktai ir būtybės siekia stengdamiesi 
pagal savo galimybes prie jo prisiartinti ir į jį panašėti. 

Taigi pirminio judintojo teorijoje Aristotelio idealizmas per- 
auga į teologiją. Šitomis idealistinėmis ir teologinėmis pažiū- 
romis, prieštaraujančiomis pažangioms senovės mąstytojo min- 
tims, remdavosi viduramžių scholastai Dievo buvimui įrodyti. 
Pirminio judintojo klausimu itin aiškiai pasirodo Platono idea- 
lizmo įtaka Aristoteliui. 

Mes matėme, kad pirminis judintojas yra nekintama ir ne- 
priklausoma nuo materijos aktualybė (entelechija), kuri judina 
visatą, kaip jos siekimų aukščiausias tikslas. Bet jei yra taip, tai 
pirminio judintojo santykis su visata yra, taip sakant, vienaša- 
liškas: jis veikia visatą, bet iš jos nepatiria jokio atoveiksmio. 
Kitaip sakant, savo prigimtimi jis neturi nieko bendro su visa- 
ta, jis yra anapus jos arba jai transcendentiškas. Šiuo atžvilgiu 
pirminis judintojas niekuo nesiskiria nuo Platono idėjų, o ypač 
nuo aukščiausios idėjos — gėrio idėjos. Atsižvelgiant į tai, kaip 
Aristotelis apibūdina pirminio judintojo vidinį veiklumą, gali- 
ma sakyti, kad jis dar primygtiniau pabrėžia būties pirmapra- 
džio transcendentiškumą. Kaip žmogaus tikslinga ir prasminga 
veikla kyla iš proto, taip ir visatos teleologinė santvarka gali 
priklausyti tik nuo aukščiausio protingo prado — nuo intelek- 
to (nis). Kaip ir Platonas, Aristotelis teikia pirmenybę teori- 
niam mąstymui prieš praktinį. Todėl ir pirminio judintojo veik- 
lumas turi būti ne kas kita, kaip teorinis mąstymas, kuriam 

užtenka savęs. To mąstymo objektu gali būti tik pats pirminis 
judintojas, nes jei objektas skirtųsi nuo jo, tai judintojas pri- 
klausytų nuo ko nors kito ir netektų savo nelygstamo savaran- 
kiškumo ir tobulumo. Todėl neįmanoma, kad pirminio judinto- 
jo mąstymas pereitų nuo vieno objekto prie kito arba kad to 
mąstymo objektas būtų kažkas mažiau tobula už jį patį, nekal- 
bant jau apie jam svetimą blogį. Vadinasi, jo vidinis veiklumas 
yra nekintamas ir ribojasi tuo, kad jis pažįsta ir įžvelgia tiktai 
pals save. Bet iš to išplaukia neišvengiama išvada, kad ir visa- 
tos tikslinga santvarka negali būti nejudamo judintojo mąsto- 
ma, ir tas poveikis, kurį visata gauna iš jo, nepareina nuo jo 
mąstymo. Nejudamam judintojui užtenka savęs, ir jo veiklu- 
mas neturi jokio ryšio su visu tuo, kuo jis pats nėra. Gamtos 
siekimas jam prilygti nepaliečia nei jo esmės, nei jo buvimo, 
nes viena ir kita jame sutampa. Todėl Aristotelio pirminis ju- 
dintojas nėra nej visatos kūrėjas, nei jos tvarkytojas bei valdy- 
tojas; visos viduramžių teologų ir jų sekėjų pastangos Aristote- 
lio pažiūrą į Dievą traktuoti kaip krikščionišką teizmą liko 
bergždžios ir objektyviai nepagrįstos. Taip Aristotelio moksle 
apie pirminį judintoją iškyla aikštėn visos jo sistemos vidinis 
prieštaringumas. Pripažinęs pirminio judintojo, tos aukščiau- 
sios visų formų formos, transcendentiškumą pasauliui, jis su- 
griovė pagrindinę savo filosofijos tezę, kuri teigia formos ima- 
nentiškumą materijai. Aristolelis šia teze turėjo įveikti bei pa- 
šalinti nedermes, glūdinčias platonizmo dviejų pasaulių teori- 
joje. Tie priekaištai, kuriuos jis padarė Platono idealizmui, gali 
būti daugiausia panaudoti jam pačiam kritikuoti. „Kai vienas 
idealistas kritikuoja kito idealisto idealizmo pagrindus, — sako 
V. Leninas, — iš to visuomet laimi materializmas. Plg. Aristo- 
telis prieš Platoną ir t. t. Hegelis prieš Kantą ir t. t.“!! 

Suglausdamas savo pirmtakų pažiūras į visatą sisteminėn 
vienybėn, Aristotelis sukūrė kosmologinę geocentrinio pobū- 
džio teoriją. 





! Jenun B. H. OunnocobckMe TETPANM. — MocnonuTH3RaT, 1947, — 
C. 264. 

Pasak Aristotelio, visata susidaro iš dviejų nelygių dalių, 
kurios skiriasi savo sudėtimi, savo judesiu ir tobulumo laips- 
niu, — tai yra viršmėnulinis ir pomėnulinis pasauliai. Pirma- 
sis susideda iš daugelio koncentriškų dangaus sferų, kuriose 
yra paeiliui išdėstytos nejudančios žvaigždės, planetos, paga- 
liau Saulė ir Mėnulis. Visos šios sferos sukasi ratu aplink vi- 
satos nejudantį centrą — mūsų Žemę. Toks judėjimas pasižy- 
mi aukščiausiu tobulumo laipsniu, nes jis yra pastovus, nenu- 
trūkstamas bei amžinas ir kartu savo prigimtimi artimiausias 
nejudančiam pirminiam judintojui. Cikliško judesio nešėjas ar- 
ba pagrindas yra ypatingas elementas — eteris, kuris pripildo 
visas dangaus sferas. Savo tobulumu jis irgi pranoksta visus 
pomėnulinio pasaulio elementus ir skiriasi nuo jų tuo, kad yra 
nekintamas ir neturi priešybės. Visatos judėjimas vyksta taip: 
pirminis jūdintojas judina kraštutinę nejudančiųjų žvaigždžių 
sferą, o šita sfera savo ruožtu judina visas kitas sferas. Vidu- 
rinių dangaus sferų judesio įtakoje atsiranda ir būdingi žemiš- 
kiems elementams (žemei, vandeniui, orui ir ugniai) tiesūs ir 
nepastovūs judesiai, kaip ir visi tie įvairūs kitėjimo procesai, 
kurie yra tų judėsių sąlygojami. 

Aristotelio kosmologinės pažiūros remiasi garsiojo astrono- 
mo Eudokso sterų teorija, kuri turėjo aiškinti dangaus kūnų 
judesius ir tų judesių tarpusavio santykius. Tačiau Aristotelis 
įnešė į ją tam tikrų pakeitimų, kurie, jo nuomone, labiau deri- 
nasi su stebėjimo duornenimis. Vėliau šią kosmologinę teoriją 
papildė Ptolemajas (II a.). 

Aristotelio—Ptolemajo geocentrinė sistema viešpatavo vi- 
duramžiais. Ją nuvainikavo didysis lenkų mokslininkas Koper- 
nikas, įrodęs, kad Žemė su kitomis planetomis sukasi aplink 
Saulę. „Nepaisant savo naivumo ir eksperimentinių duomenų 
nepakankamumo, Aristotelio natūrfilosofija vis dėlto suvaidi- 
no svarbų vaidmenį gamtos pažinimo istorijoje, nes ji davė dau- 
giau ar mažiau vientisą pasaulio vaizdą“!2. 


!2 Heropua dunocobun. — Mocxkaa, 1957. — T. 1. — C. 125. 

V. ARISTOTELIO PSICHOLOGIJA 
IR PAŽINIMO TEORIJA 

1. Psichologijos ryšys 
su biologija ir fizika 
(gamtos filosofija) 


Aristotelio psichologija ir glaudžiai su ja susijusi pažinimo 
teorija remiasi tais bendrais pagrindais, kuriuos yra nustačiu- 
si jo žilosofija. Galima net sakyti, kad kaip tik psichologijoje 
aiškiausiai pasirodo būdingi jo mąstysenos bruožai su visomis 
jos teigiamybėmis ir neigiamybėmis, su visais jo svyravimais 
tarp materializmo ir idealizmo pozicijų. Ir tai suprantama, at- 
sižvelgiant, kad tie empiriniai duomenys, iš kurių jis yra su- 
daręs savo filosofijos principus, kaip mes jau nurodėme, pir- 
miausia priklauso biologijos ir žmogaus gyvenimo bei veiklos 
sritims. Šiame įžanginiame straipsnyje mes sustosime tiktai prie 
kai kurių svarbesnių klausimų aiškinimo, kuris galėtų paleng- 
vinti traktato „Apie sielą“ skaitymą bei supratimą. Paaiškini- 
mus, reikalingus atskiroms traktato vietoms nušviesti, skaity- 
tojas ras komentaruose. 

Aristotelis aiškina psichinį gyvenimą ir pažinimo procesą, 
remdamasis tais pačiais pradais, kuriuos jis deda pagrindan 
visiems gamtos vyksmams, tiek neorganiniams, tiek ir organi- 
niams aiškinti, Tokie pradai yra materija ir forma, potencija 
ir aktas. Gamtos veikla reiškiasi įvairiais judesiais, kiekvienas 
judesys sąlygojamas dviejų veiksnių — to, kas judina (forma, 
entelechija) ir to, kas judinama (materija, potencija). Organi- 
nė gyvybė ir psichinis gyvenimas skiriasi vienas nuo kito ir 
nuo negyvosios gamtos ne pagrindžiančiais juos pradais, o 
savo judesiais ir tų judesių kokybiniu įvairiopumu, arba, ki- 
taip sakant, tais įvairiais būdais, kuriais pasireiškia formos ir 
materijos (arba akto ir potencijos) sąveika. O šitie sąveikos 
skirtumai priklauso nuo formos ir materijos skirtingų laips- 
nių, nuo valdančios gamtą hierarchinės formų santvarkos, ku- 
rioje kiekviena žemesnioji forma yra kartu kitos, aukštesnio- 
sios formos pamatas ir potencija. Aristotelis dar nesilaikė 

pažiūros, kad aukštesnės formos išsivysto evoliucijos būdu iš 
žemesnių. Formų hierarchija yra, Aristotelio supraiimu, stą- 
tiška, nekintama; iš būtybės, turinčios tam tikrą apibrėžtą for- 
mą, gali atsirasti kita būtybė, kuri turi uiktai tokią pat formą, 
nors Aristotelis ir pripažįsta, kad atskiri individai savo gyve- 
nime pereina skirtingas vystymosi arba apiforminimo stadijas 
ir kad, pavyzdžiui, vaiko psichika beveik nesiskiria nuo aukš- 
tesniųjų gyvulių psichikos. Aristotelis visur pabrėžia gamtos 
vieningumą ir nurodo, kad perėjimas nuo negyvo prie gyvo 
vyksta nenutrūkstamai, kad negalima tiksliai nustatyti jų ribų 
ir tarpininkaujančių narių eilės. Virš negyvos gamtos iškyla 
augalija, kurioje užtinkama visokių rūšių, besiskiriančių savo 
gyvybiškumo laipsniais. Imama kaip giminė, i, palyginus su 
neorganine gamta, atrodo esanti gyva, o palyginus su gyvūni- 
ja — negyva. Be to, ir perėjimas nuo augalų prie gyvulių yra 
nenutrūkstamas; dėl kai kurių vandens gyvių galima abejoti, 
ar jie yra gyvūnai, ar augalai, nes jie priaugę prie dugno, o 
atplėšti nuo jo nustoja gyvybės. Šiuo formų perėjimo nenu- 
trūkstamumu remiasi analogijos principas, kuris Aristotelio 
gamtos filosofijoje vaidina labai svarbų vaidmenį. Pasak Aris- 
totelio, analogija yra tas panašumas, kuris jungia skirtingas 
kūnų arba gyvių gimines, nepaisant to, kad jos neturi bendrų 
elementų arba požymių. Itin aiški analogijos reikšmė yra gy- 
vojoje gamtoje, augalų ir gyvulių kūno organizacijoje, jų veik- 
senoje ir gyvenime. Pavyzdžiui, kūno organai, kurie skiriasi 
savo sudėtimi, forma ir padėtimi, atlieka reikšmingas orga- 
nizmo gyvybei funkcijas: kas žmogui yra ranka, tas paukščiui 
yra sparnas, žuviai — pelekai ir t. t. Šias analogijas nustatyti 
Aristoteliui padeda viešpataujantis visoje gamtoje tikslingu- 
mas. Nors Aristotelis kartais linkęs perdėti išorinių panašu- 
mų realią reikšmę ir, aiškindamas gyvulių psichiką analogiš- 
kai su žmogaus psichiniu gyvenimu, pasiduoda antropomor- 
fizmo pagundai, vis dėlto naudojimasis analogijos principu 
pasirodė labai vaisingas. Todėl Anstotelis teisingai yra laiko- 
mas biologijos lyginamojo metodo kūrėju. 

2. Sielos apibrėžimas. 
Maitinančioji siela 


Aristotelio moksle apie sielą itin vertingas yra mėginimas 
išaiškinti kokybinį gyvosios ir negyvosios gamios skirtumą, api- 
brėžti augalų ir gyvūnų specifines ypatybes ir pagaliau nustaty- 
ti, kokie Žmogaus esminiai skirtumai nuo gyvosios gamtos. Aris- 
totelio pažiūros šiais klausimais viešpatavo psichologijoje ilgus 
šimtmečius. Bet šiuolaikinis mokslas nepripažįsta tokio griežto 
augalijos it gyvūnijos skirtingumo ir iškelia, priešingai Aristo- 
teliui, jų esminę vienybę, teigdamas, jog šitos dvi gamtos kara- 
lijos remiasi tos pačios aukštai organizuotos materijos judėji- 
mo formomis, kurios pasireiškia esmine gyvybės savybe — me- 
džiacų apykaita. Gyvybė skiriasi, pasak Aristotelio, nuo negy- 
vosios gamtos savo ypatinga forma ir tos formos vieta formų 
hierarchijoje. Bet, remdamasis savo teleologine pasaulėžiūra, 
jis klaidingai priskiria visai gyvajai gamtai tikslo siekimą, tai 
yra tokią savybę, kuri yra būdinga tik sąmoningam žmogui. Ta 
ypatinga forma, kuri skiria gyva nuo negyva, ir esanti siela. Ta 
materija, kurią siela apiformina ir aktualina, yra organinis kū- 
nas, t. y. toks kūnas, kuris turi reikalingus gyvybei išsaugoti 
organus. Todėl bendras ir — reikia pažymėti — provizorinis 
sielos apibrėžimas skamba taip: siela yra organinio kūno, tu- 
rinčio potencijoje gyvybę, pirminė aktualybė. Iš šio apibrėžimo 
galima matyti, kad siela, palyginus su negyvų kūnų formomis, 
yra aukštesnio laipsnio forma; jos potencija yra sudėtinga ma- 
terija, kuri jau turi daug požymių. Siela jungia ir derina įvai- 
rius organus, kurie skiriasi savo pavidalais, savo funkcijomis ir 
susideda iš nevienodų elementų, Todėl ir tie judesiai, kurie yra 
būdingi gyviems kūnams, ne tik pasižymi didesniu sudėtingu- 
mu negu negyvų kūnų judesiai, bet ir skiriasi nuo jų savo tiks- 
lų, Iš tikrųjų pastarieji siekia užimti tą vietą pasaulyje, kuri 
atitinka jų prigimtį: sunkieji — jo centrą, lengvieji — periferi- 
ją. Pasiekę tą vietą, jie nustoja judėję ir rimsta. Gyvių prigim- 
tiniai judesiai, priešingai, yra susiję su kokybiniais pasikeitimais 

ir turi tikslą išsaugoti gyvybę (tiek atskiro individo, tiek ir visos 
giminės), o gyvybė išsilaiko tik tol, kol tie judesiai vyksta ir 
kartojasi. Gyvybė yra nepaliaujamas veiklumas, nesuderinamas 
su rimtimi. Taigi siela yra, pasak Aristotelio, gyvybės pradas, 
visų pirma grynai biologine prasme. Ji pasireiškia dviem suge- 
bėjimais, kurie užtikrina tiek atskiro gyvio, tiek visos giminės 
buvimą ir išsilaikymą, būtent — sugebėjimu misti ir gimdyti. 
Šitie sugebėjimai pirmiausia skiria gyva nuo negyva ir apibūdi- 
na tą primityvią sielos formą, kuri priklauso augalams. Nors 
jie turi labai paprastą organizaciją, negali keltis iš vietos į vietą 
ir gauna maistą iš tos medžiaginės aplinkos, su kuria jie yra 
suaugę, jų mitimas ir augimas negali būti aiškinami remiantis 
tiktai sudarančių jų kūną elementų sąveika, nes šitie procesai 
valdomi tam tikro mato bei proporcingumo, kurie lemia jų dy- 
dį ir pavidalą. Siela veikia įgimtą visiems gyviams šilumą, ku- 
riai padedant vyksta gaunamo maisto pasisavinimo procesas. 
Bet augalų sielai, Aristotelio vadinamai maitinančiąja, arba gim- 
dančiąja, siela, stinga dar to gyvybės centro, būdingo gyviams, 
ypač aukštesniems, kuris suteikia jiems griežtai apibrėžtą vie- 
ningumą. Tai parodo, tarp kitko, tas faktas, kad atskiros nu- 
pjautos augalo dalys gali nenustoti gyvybės ir išsivystyti į svei- 
ką augalą. Šiuo atžvilgiu augalas aktualybėje teturi vieną sielą, 
o potencijoje — daugelį. 

Būdama visokios gyvybės pradas, maitinančioji, arba gim- 
dančioji, siela priklauso ne tik augalams, bet ir visiems aukš- 
tesniesiems gyvūnams — tiek gyvuliams, tiek ir žmogui. Ji yra 
visų aukštesniųjų sielos rūšių būtinas pamatas bei sąlyga. Ji 
santykiauja su pastarosiomis formų hierarchijoje taip, kaip žė- 
mesnioji forma su aukštesniąja. Todėl tiktai maitinančioji siela 
gali veikti ir egzistuoti nesant aukštesnių sielos rūšių. Tiesa, 
Aristotelis dažnai kalba apie skirtingas sielos dalis, tarsi visos 
sielos rūšys būtų atskiros savarankios įėgos, kurios gali reikštis 
nepriklausomai vienos nuo kitų. Tačiau nagrinėdamas šių sie- 
los dalių savitarpio santykius, Aristotelis aiškiai parodo, kad 
siela yra vieningas ir nedalomas pradas, pasireiškiąs skirtingais 
sugebėjimais, kuriuos galima tik logiškai, o ne realiai atskirti 

vieną nuo kito. Todėl ir skirtingos sielos rūšys yra ne kas kita, 
kaip to paties prado aukštesni arba žemesni išsivystymo arba 
tobulumo ir diferencijavimosi laipsniai. 


| 3. Juntančioji siela 
a) Ypatingoji lytėjimo reikšmė 


Kitą, aukštesnį išsivystymo laipsnį siela pasiekia gyvūno sie- 
loje. Be mitimo ir gimdymo, ji pasižymi dar kitais naujais su- 
gebėjimais, kurie žymiai išplečia ir įvairina sielos veiklą ir san- 
tykius su aplinkiniu pasauliu. Tokie sugebėjimai yra juslė, jud- 
rumas, jautrumas, įvairių rūšių siekimai bei potraukiai. Laiky- 
damas juslę svarbiausiu gyvūnų sielos sugebėjimu, su kuriuo 
yra glaudžiai susiję visi kiti, Aristotelis vadina ją juntančiąja 
siela, Su maitinančiąja siela ji santykiauja kaip forma su savo 
potencija. Tai rodo ir ta ypatinga reikšmė, kurią Aristotelis pri- 
skiria lytėjimo juslei. Augalai gauna maistą iš tos išorinės me- 
džiaginės aplinkos, su kuria jie tiesiog susiliečia. O lytėjimas 
yra kaip tik ta juslė, kurios pagalba gyvūnai suvokia bendriau- 
sias fizinio pasaulio priešybes — šilumą ir šaltį, sausumą ir 
drėgmę; be to, ir kūno esmines savybes: kietumą, minkštumą, 
svorį ir kt. Lytėjimas yra kiekvieno gyvulio gyvybės būtina są- 
lyga; ją turi visi gyvūnai, net ir žemiausieji, kurie kitų juslių 
neturi. Be to, lytėjimas suvokia ne vieną, o daugelį priešybių, 
kurių negalima sujungti į vieną bendrą giminę. Pagaliau ji ski- 
riasi nuo kitų juslių ir tuo, kad lytėjimo specifinis organas su- 
tampa su tuo centriniu organu širdies srityje, į kurį sueina visų 
atskirų juslių įspūdžiai ir kuris yra kartu vadinamosios bendro- 
sios juslės, t. y. mūsų laikų terminologija — sąmonės vienybės 
medžiaginis pagrindas. Štai kodėl Aristotelis vadina lytėjimą 
pirmine jusle ir, kaip galima matyti iš jo pasisakymų kituose 
biologiniuose veikaluose, linksta pripažinti itin glaudų lytėjimo 
ryšį su bendrąja jusle ir net laikyti šią pastarąją pirmosios išda- 
va. Visa tai rodo, kad klysta tie Aristotelio komentatoriai, ku- 
rie aiškina bendrąją juslę — sąmonę — idealistiškai, kaip aprio- 

rinį veiksnį, nepriklausantį nuo patirties ir sielos sąveikos su 
fiziniu pasauliu, Aristotelio pasisakyrnai kaip tik šiuo klausimu 
numato, nors ir neryškia forma, tas išvadas, kurias priėjo mūsų 
laikų evoliucinė ir fiziologija pagrįsta psichologija. 


b) Pojūčių rūšys ir jų objektai. 
Bendroji juslė 


Aristotelio jutiminio pažinimo teorija pasižymi ryškia mate- 
rialistine tendencija. Paneigęs Platono idėjų pasaulį, Aristote- | 
lis pripažino, kad pojūčių šaltinis yra materialus pasaulis. Juslė 
yra nukreipta į atskirus daiktus, esančius nepriklausomai nuo 
žmonių sąmonės. „Esmė čia — „yra išorėje“ — už žmogaus, 
nepriklausomai nuo jo. Tai materializmas“. 

Aristotelio jutiminio pažinimo teorijos supratimą kiek ap- 
sunkina ta aplinkybė, kad vartojamas jo terminas aistėsis turi 
dvi reikšmes, kurias mūsų laikų psichologija aiškiai skiria. Ais- 
tėsis žymi: 1) pojūtį tikslia to žodžio ptasme, t. y. atskiros ju- 
timinės savybės suvokimą (rusiškai — owgyujenue, vokiškai — 
Empfindung, angliškai ir prancūziškai — sensation) ir 2) kon- 
kretaus daikto suvokimą, kuris susideda iš viso komplekso su- 
jungtų į dalykinę vienybę pojūčių (rusiškai — g0Chpuazmue, vo- 
kiškai — Wakmehimung, angliškai ir prancūziškai — perception). 
dačiau būtų klaidinga manyti, kad Aristotelis nebuvo pastebė- 
jęs šio skirtumo. Nors ir terminologiškai neužfiksuotas, jis glūdi 


B Aristotelis aiškiai skiria sugebėjimą justi (aisthčtikėn), kuriuo pasireiš- 
kia juritančioji siela, nuo kūno organo (aisthėtėriėn), veikiamo išorinių junta- 
mų objektų. Šitam sugebėjimui pažymėti vertime vartojamas atskiras termi- 
nas juslė, atsižvelgiant į tradiciją, įsigalėjusią tiek lotynų kalboje, tiek ir da- 
bartinėse Europos kalbose. Nuo juslės — sugebėjimo justi — skiriamas juti- 
mas, Kaip jutiminio suvokimo aktas, ir pojūtis, kaip to akto išdava, Kadangi 
tarybinėje filosofinėje literatūroje lietuvių kalba terminas „jutimas“ vartoja- 
mas ir sugebėjimo justi prasme, tai „juslės“ terminas vartojamas tik tada, kai- 
svarbu pabrėžii, kad kalbama kaip tik apie sugebėjimą jusii, o visais kitais 
atvejais vartojamas „jutimo“ terminas, kaip „juslės“ termino sinonimas. 

3 Jenun B. H. Ounocobckue TeTpanų. — Docnonuru3naT, 1947. — 
C. 267. 

jo pojūčių klasifikacijoje, kurioje skiriamos trys grupės: 1) Sa- 
vybiniai arba specifiniai pojūčiai, kurie būdingi atskiroms jus- 
lės rūšims (regėjimui, klausai, lytėjimui ir t. t.) ir tiktai jutimo 
organams padedant gali būti suvokiami. Tai tie pojūčiai, ku- 
riuos šiuo terminu žymi ir mūsų laikų psichologija. 2) Lydį- 
mieji arba atsitiktiniai pojūčiai. Pastarieji yra atskiri specifiniai 
pojūčiai arba pojūčių dalykiniai kompleksai, kurių dirginamas 
jutimas tiesiog nesuvokia esamuoju momentu, bet kurie iškyla - 
mūsų galvoje dėl jų asociacinio ryšio su gautu įspūdžiu. Taip 
būna tais atvejais, kai praeities patyrimas mums yra suteikęs 
žinių apie dviejų skirtingų specifinių jutiminių savybių junginį 
tame pačiame daikte arba apie savybės ryšį su daiktu, kuriam 
ji priklauso. 3) Pagaliau trečią grupę sudaro pojūčiai tų savy- 
bių, kurios yra glaudžiai susijusios su savybiniais pojūčiais ir 
suvokiamos beveik visų atskirų jutimų organais (judesys, rim- 
tis, figūra, dydis, skaičius). Aišku, kad antrosios grupės pojū- 
čiai nėra vieniniai pojūčiai, 0 įvairūs paprastų jutimų junginiai, 
kur juntamosios savybės suvokiamos kaip priklausančios daik- 
tams, ir tiesioginis jutiminis įspūdis papildomas praeities paty- 
rimo (atminties, vaizduotės) duomenimis. Taip pat ir trečiosios 
grupės bendrųjų savybių pojūčiai yra sudėtingi suvokimo aktai, 
kuriuose sprendžiamoji reikšmė priklauso įvairiems juntamųjų 
elementų santykiams. 

Pats Aristotelis daro esminį skirtumą tarp pirmosios pojū- 
čių grupės, iš vienos pusės, ir dviejų likusių grupių, iš antros, 
nurodydamas, kad skirtingų juslių savybiniai pojūčiai yra visuo- 
met teisingi, nes to fakto, kad aš turiu tokį, o ne kitokį pojūtį, 
negalima paneigti. Atsitiktinių (lydimųjų) ir bendrųjų savybių 
suvokimas, priešingai, gali būti ir teisingas, ir klaidingas, nes, 
priskirdamas suvoktą savybę tam tikram daiktu: arba jungda- 
mas ją su kita aktualiai nesuvokta savybe, aš kartu tvirtinu, kad 
tie ryšiai arba santykiai iš tikro yra, 0 šitas tvirtinimas gali ir 
neatitikti realybės. Tas pat galioja ir tiems santykiams, kurie 
glūdi judesio, dydžio ir kitų bendrųjų savybių suvokime. Iš to 
aiškėja, kad antrosios ir trečiosios grupės pojūčiai remiasi tam 
tikra skirlingų juntamųjų elementų sinteze, o šitą sintezės aktą 
9. 1721 | 

galima priskirti tiktai ypatingam sprendžiamajam sugebėjimui, 
kurį Aristotelis žymi bendrosios juslės terminu. Bendroji juslė 
nėra atskira juslės rūšis, kuri galėtų veikti atskirai nuo kitų 
specifinių juslių. Ji yra ta bendra visoms juslėms vienijamoji 
funkcija, kuri įgalina jutiminį suvokimą atvaizduoti tikrovės daik- 
tų bei reiškinių santykius ir ryšius. Žodžiu, ji yra ne kas kita, 
kaip sąmonės vienybė, pasireiškianti jutiminio pažinimo ribose. 
Kaip jau minėjome, bendrosios juslės organas kūno viduje yra- 
tas centrinis taškas, kur sueina ir baigiasi visi atskirų jutimo 
organų judesiai, sukelti išorinių objektų. Pasak Aristotelio, ben- 
droji juslė atlieka tokias sintetines funkcijas: 1) Ji suvokia tas 
bendras daiktų savybes, kurios yra nenutrūkstamai susijusios 
su atskirų juslių savybinėmis ypatybėmis — mažų mažiausiai 
regėjimo ir lytėjimo srityse. 2) Ji leidžia suvokti ir tas atsitik- 
tines savybes, kurių pažinimas naujųjų laikų psichologijoje re- 
miasi atmintimi ir asociaciniais ryšiais. 3) Ji įgalina žmogų pa- 
žinti skirtuma tarp dviejų daiktų savybių tiek tuo atveju, kai 
šios savybės suvokiamos ta pačia jusle, tiek ir tuo, kai jos pri- 
klauso skirtingoms juslėms; nes palyginimo aktą gali atlikti tik- 
tai toks aukštesnis sugebėjimas, kuris nesutampa nė su viena 
specifine juste. 4) Pagaliau Aristotelis bendrąją juslę laiko ir 
savęs suvokimo arba savivokos šaltiniu. Suvokdami kurį nors 
objektą, mes kartu suvokiame ir patį suvokimo aktą. Kadangi 
šitas nusimanymas apie aktą neišvengiamai lydimas objekto su- 
vokimo ir juo remiasi, tai Aristotelis jį laiko momentu, priklau- 
sančių kiekvienam jutiminiam suvokimui. 

Tiesa, kitame savo veikale Aristotelis nurodo!*, kad savivo- 
ka lydi taip pat ir mąstymo aktus, ir žmogaus išorinius veiks- 
mus (jo praktinę veiklą), tačiau jis niekur tiesiog neaiškina, iš 
kur atsiranda savivokos tapatybė, kuri vienija ne tik skirtingus 
aktus, bet ir skirtingus sielos sugebėjimus. Atrodytų, kad savi- 
vokos funkcija turėtų priklausyti intelektui, kuriam Aristotelis 


priskiria savižiną. 


I5 Erh. Nic. IX, 9, 1070, 29, 

Tas svarbus vaidmuo, kurį Aristotelis skiria bendrajai juslei 
jutiminiame suvokime, aiškiai parodo, kad tai nėra, kaip manė 
daugelis jo pirmtakų, grynai pasyvus vyksmas, kuriame objek- 
tas vieną jutimo organo būseną pakeičia kita. Jutiminis suvoki- 
mas visų pirma yra jutimo organo suaktualėjimo procesas, t. y. 
Jo perėjimas į aukštesnę, tobulesnę būseną. Be to, organo po- 
tencijos pavirtimas aktualybe iš esmės skiriasi nuo tų fiziologi- 
nių procesų, kurie sąlygoja augalų gyvybę: besimaitindamas au- 
galas pasisavina maisto formą kartu su jo medžiaga, 0 gyvūnų 
jutiminis suvokimas pasiima tiktai daikto formą be medžiagos. 
Tatai ir rodo, kad jutiminis suvokimas yra ne tik materialus, 
bet ir psichinis vyksmas, nes forma, atskirta nuo medžiagos, 
yra kažkas nematerialaus. Aristotelis pavaizduoja šitą jutimo 
ypatybę, palygindamas ją su tuo, kad vaškas įgauna žiedo at- 
spaudą, nepasisavindamas vario arba aukso medžiagos. Bet ši- 
tas palyginimas nepašalina visų tų neaiškumų, kurie glūdi Aris- 
totelio pažiūrose apie sielos ir kūno savitarpio santykius. Iš šio 
palyginimo matome, kad objektas, veikdamas jutimo organą, 
suteikia jam tą savo formą, prie kurios tas organas yra pride- 
rintas, turėdamas ją potencialiai. Bet jutimo organas pats yra 
kūnas, ir objekto forma, įsikūnydama jame (organe), vėl susi- 
jungia su medžiaga. O toks jutimo organo kokybinis pasikeiti- 
mas yra grynai medžiaginis procesas. Jei taip yra, tai kyla klau- 
simas, ar šitas jutimo organo pasikeitimas arba jo išdava — 
objekto formos įsikūnijimas organe — ir yra pats pojūtis, pavyz- 
džiui, spalvos, garso arba skonio. Toks palyginimo aiškinimas 
prieštarautų visų pirma tam, kad, pasak Aristotelio, kiekvienas 
pojūtis yra atskirtos nuo medžiaginio pamato formos suvoki- 
mas. Be to, jis yra nesuderinamas su kitais Aristotelio pasisa- 
kymais. Pavyzdžiui, vienoje vietoje jis taip sako: „Ta kūno da- 
lis, kurioje glūdi toks sugebėjimas (t. y. juslė. — W S.), yra 
pirminis jutimo organas. Pačiame organizme jutimų sugebėji- 
mas ir jo organas sutampa, bet skiriasi savo esme. Priešingu 
atveju pati juslė būtų tam tikras dydis. Tačiau nei juslės esmė, 
nei pats pojūtis nėra dydžiai, o pasireiškia tam tikra forma ir 

jutimo organo pajėgumu“““. Čia Aristotelis aiškiai nurodo, kad 
juslė, nors ir yra susijus su tam tikru kūno organu, bet savo 
esme skiriasi nuo jo, ir kad pojūtis nėra dydis, vadinasi, jis nė- 
ra medžiagiškos prigimties. Dėl to svarbu pažymėti, kad Aris- 
totelis juslių buveine laiko ne tuos išorinius organus, kuriais 
skiriasi atskiros specifinės juslės, o bendrosios juslės centrinį 
organą. Tuo jis pabrėžia jusliu ypatingą aktyvumą, kuris jas ski- 
ria nuo augalų gyvybinių sugebėjimų ir jas sieja su aukštesniais 
pažinimo sugebėjimais. Kadangi specifinės juntamos savybės 
kiekvienos atskiros juslės ribose sudaro tam tikrą eilę tarp dvi- 
ejų priešybių, kurios tarpiniai nariai yra tų priešybių skirtingo 
proporcingumo mišiniai, tai pati juslė užima, taip sakant, cen- 
trinę vietą tarp tų priešybių ir santykiauja su jomis taip, kad 
potencijoje nesutampa nei su viena, nei su kita, bet aktualybė- 
je pavirsta arba viena, arba kita. Šita centrinė padėtis leidžia 
juslėi skirti tiek vieną priešybę nuo kitos, tiek ir tarpinių savy- 
bių ypatybes. Kitaip sakant, Aristotelis tuo nurodo, kad ir kiek- 
vienos specifinės juslės veikime dalyvauja ir bendrosios juslės 
sprendžiamoji (vienijamoji ir skiriamoji) funkcija. Reikia nepa- 
miršti, kad Aristotelis aiškina tą fizinį procesą, kuriuo objektas 
paveikia jutimo organą, ne taip, kaip mūsų laikų fizika, nors iš 
pirmo žvilgsnio atrodo, kad bendra aiškinimo schema yra ta 
pati. Pavyzdžiui, garso pojūtis atsiranda, kai du kieti kūnai su- 
sidaužę sujudina aplinkinį orą, kuris savo ruožtu sukelia atitin- 
kamą judesį klausos organe. Tačiau Aristotelis netapatina gar- 
so fizinio pagrindo su tarpinės aplinkos (oro arba vandens) ju- - 
desiu. Jo manymu, garsas — tam tikra skambančio kūno savy- 
be arba forma, kuri glūdi jame potencialiai ir yra aktualinama, 
tam kūnui susidaužus su kitu kūnu. Šitą formą pasiima tarpinė 
aplinka ir savo judesiu perduoda ausiai. Todėl Aristotelis at- 
meta kai kurių savo pirmtakų pažiūrą, kad be regėjimo akto 
nėra spalvos, o be girdėjimo nėra garso. Jis priskiria garsui, 
spalvai ir kitoms juntamoms savybėms objektyvią, nepriklauso- 

mą nuo suvokimo akio realybę ne tik ta prasme, kad jų fizinis 
pamatas (tarpinės aplinkos judesys) nepriklauso nuo jutimo ak- 
to, bet ir tą prasmę, kad ir suvokiama pojūčiu forma potencia- 
liai egzistuoja pačiame objekte ir suvokimo aktu pavirsta aktu- 
alybe. Taigi pojūčio aktualėjimas ir atitinkamos objekto savy- 
bės (formos) aktualėjimas sutampa. Ir jei mes skiriame aktua- 
lų girdėjimą ir aktualų garsą, tai atsižvelgiame į du skirtingus 
paties fakto aspektus: kas juntančiam subjektui yra girdima, 
tas objektui yra garsas. 


c) Vaizduotė 


Tolesnis juslių išsivystymo arba tobulėjimo žingsnis pasireiš- 
kia naujo sugebėjimo — vaizduotės atsiradimu. Ji aiškiai pasi- 
rodo aukštesniųjų gyvulių ir žmonių psichiniame gyvenime, bet 
Aristotelis linksta manyti, kad neapibrėžta ir neryškia forma ji 
priklauso ir žemesniesiems gyvuliams. Tiesa, Aristotelis ne vi- 
sur vienodai apibūdina vaizduotės veiklą. Kai kur jis priskiria 
vaizduotei tą funkciją, kurią pagal jo juslės teoriją atlieka ben- 
droji juslė. Jis teigia, kad ji dalyvauja atsitiktinių ir bendrųjų 
savybių suvokime, pavyzdžiui, kai mums atrodo, kad saulė yra 
vienos pėdos didumo. Bet dažniausiai Aristotelis apibrėžia vaiz- 
duotę kaip 14 sugebėjimą, dėl kurio sieloje atsiranda ir išsilai- 
ko objektų vaizdiniai, patiems objektams nebeveikiant jutimo 
organo. Fiziologiškai Aristotelis aiškina vaizdavimą tuo, kad 
tas judesys, kuris sąlygoja aktualų jutimą, sukelia jutimo orga- 
ne antrinį, panašų i jį judesį, kuris tebevyksta, suvokimo akiui 
pasibaigus. Šilas antrinis judesys ir yra vaizdinių atsiradimo ir 
išsilaikymo priežastis. Vaizdiniai skiriasi ir savo tikėtinumo laips- 
niais pagal tai, ar jie atgamina savybinių ypatybių, ar atsitikti- 
nių, ar pagaliau bendrųjų savybių jutimus. Ypatinga vaizduo- 
tės rūšis yra atmintis, kurioje vaizdinys gauna papildomą api- 
brėžimą — laiką ir yra suvokiamas kaip anksčiau patirto įspū- 
džio atvaizdas. Su atmintimi siejasi ir prisiminimas, t. y. gautų 
praeityje įspūdžių atgaminimas, kuris remiasi panašumo, kon- 
trasto ir gretimumo asociacijomis. Pagaliau vaizduotė gali ga- 

minti ir tokius vaizdinius ir vaizdinių derinius, kurių neatitinka 
joks realus objektas. Tai būna tais atvejais, kai sukelti jutimi- 
nio suvokimo antriniai vaizdiniai susijungia ir susimaišo centri- 
niame organe su kitų pojūčių išlikusiais pėdsakais. Šitai vaiz- 
duotės kuriamajai veiklai ypač yra palanki miego būsena, ka- 
da, išoriniams jutimo organams nebeveikiant, iškyla tie įspū- 
džiai, kurie budėjimo metu buvo stipresnių jutimų nustumti į 
šalį ir negalėjo pasireikšti. 

Toks yra vaizduotės vaidmuo jutiminio pažinimo srityje. Bet 
nuo šitos jutiminės vaizduotės Aristotelis skiria dar protinę vaiz- 
duotę, kuri yra susijusi su mąstymu. Jos ypatingą funkciją ga- 
lima išaiškinti tik remiantis Aristotelio pažiūra į aukščiausią 
pažinimo sugebėjimą — į protą. Protu skiriasi mąstančioji sie- 
la nuo juntančiosios, ir protas priklauso tiktai žmogui. 


| 4. Mąstančioji siela 
a) Pasyvusis ir aktyvusis protas 


Proto objektai yra pačios daiktų formos, atskirtos nuo bet 
kokios materijos. Tiktai protas sugeba pažinti daiktų esmę. Tuo 
jis skiriasi nuo jutiminio suvokimo, kuriam teprieinamos juti- 
minės formos, t. y. tokios konkrečių daiktų savybės, kurios gali 
būti suvokiamos tiktai tam tikram materialiam organui pade- 
dant. Šiuo atžvilgiu jutiminės formos yra tik mąstomųjų formų 
potencijos, iš kurių turi būti išvestos grynos formos. O šitą dar- 
bą, grynų formų aktualinimą, atlieka protas. Jis yra visų formų 
talpintojas. Aristotelis klaidingai teigė, kad protas negali turėti 
jokio ryšio su materija ir nereikalingas jokio materialaus orga- 
no formoms pažinti. Jis pagauna jas, taip sakant, tiesioginiu 
sąlyčiu. Protas, kiek jis atskirtas nuo materijos, yra nekintamas 
ir pats neturi jokios apibrėžtos formos, nes kitaip negalėtų bū- 
ti visų formų imtuvu, t. y. negalėtų pažinti jas tokias, kokios 
jos iš tikrųjų yra. Potencijoje jis apima visas formas ir gali būti 
palyginamas su lentele, kurioje dar nieko nėra įrašyta. Bet, pa- 
žindamas tam tikrą formą, jis kartu su ja sutampa. Sprendžiani 

iš tokio proto apibūdinimo, atrodytų, kad jis — visiškai pasy- 
vus bei receptyvus sugebėjimas, toks pat beformis ir neapib- 
rėžtas kaip ir materija. Bet tada kyla klausimas, kas paverčia 
protą-potenciją aktualybe? To atlikti negali jo objektai-formos, 
nes protas, pasak Aristotelio, yra nekintamas ir negali patirti 
jokio poveikio iš kitur. Aristotelis sprendžia šitą klausimą ana- 
logiškai jutiminiam suvokimui. Protas santykiauja su savo ob- 
jektu panašiu būdu, kaip jutiminis suvokimas su savuoju. Bet 
juslė nėra, kaip mes matėme, grynai pasyvus sugebėjimas dėl 
to, kad ji yra potencijos aktualėjimas, t. y. perėjimas į aukštes- 
nį buvimo laipsnį — į entelechiją. Be to, jos savaimingas akty- 
vumnas reiškiasi tuo, kad ji yra sprendžiamasis sugebėjimas tiek, 
kiek jutiminio suvokimo susidaryme dalyvauja bendroji juslė ir 
vaizduotė. Panašiai randame ir prote du veiksnius, kurie mąs- 
tančiojoje sieloje vaidina tokį pat vaidmenį kaip visoje gamtoje 
materija ir forma arba, kitaip sakant, kaip potencija ir aktua- 
lybė. Todėl ir reikia skirti, iš vienos pusės, pasyvųjį protą, kuris 
potencialiai apima visas formas, ir iš kitos — aktyvųjį protą, 
kuris jas aktualina. Tiktai aktyviajame prote arba intelekte vi- 
siškai atsiskleidžia proto tikrai dieviška prigimtis ir tie esmi- 
niai požymiai, kuriais Aristotelis klaidingai apibūdina protą, — 
nekintamumas ir atskiramas nuo materijos. Šie esminiai požy- 
miai užtikrina ir aktyviojo proto nemirtingumą, taip pat nepa- 
liaujamą, amžiną veiklumą, t. y. visų formų mąstymą. Aktyvu- 
sis protas, mąstydamas formas, mąsto ir pats save, nes mąsty- 
mo akte jis sutampa su savo objektu, 0 pasyvusis — priešingai, 
be aktyviojo negali veikti, jis yra mirtingas ir žūva kartu su 
žmogaus kūnu. Taigi mes matome, kad Aristotelio mąstančio- 
sios sielos analizė baigiasi maždaug tomis pačiomis klaidingo- 
mis išvadomis, kurios yra ir jo idealistinėje pirmojo judintojo 
teorijoje. Tai suprantama, nes ir pirmasis judintojas savo esme 
yra intelektas, ir visatoje jis vaidina panašų vaidmenį, kaip pro- 
tas žmoguje. 

Aktyvusis protas žmogaus sieloje yra visų formų forma ir 
aukščiausias nejudamas pradas, kuris aktualina visas glūdinčias 
sieloje potencijas. Bet dėl to Aristotelio pažiūroje į protą kyla 

tie patys prieštaravimai, kuriuos jau radome pirmojo judintojo 
teorijoje. Iš vienos pusės, protas yra tas veiksnys, kuris apifor- 
mina mąstančiają sielą kartu su priklausančiu jai kūnu, o iš 
antros pusės — atskirta nuo materijos ir transcendentiška kū- 
nui substancinė aktualybė, kuri ne gimsta, kaip žemesnieji sie- 
los sugebėjimai, kartu su kūnu, bet kuri, kaip Aristotelis sako, 
įlenda į kūną (Gen. an., II, 3, 763a, 31)" iš oro. Skiriant akty- 
vųjį ir pasyvųjį intelektą, tas prieštaravimas ne išnyksta, 0 prie- 
šingai, dar gilėja. Jei pasyvusis protas žūva kartu su individu ir 
jo kūnu, tai reikia pripažinti, kad jis yra susijęs su materija, ir 
materija yra būtina jo buvimo sąlyga. Bet kaip tai suderinti su 
proto prigimtiniu nepriklausomumu nuo materijos? Juk protas 
tada suskiltų į dvi visiškai skirtingas dalis ir nustotų savo vie- 
nybės. Aktyviojo proto transcendentiškumas yra nuolaida Pla- 
tono dviejų pasaulių idealizmui, nuolaida, kuri įneša į Aristo- 
telio psichologiją priešingą jos empirinei linkmei idealistinį mo- 
mentą ir tuo išardo jos sisteminį nuoseklumą. Iš tikrųjų yra 
nesuprantama, kaip protas, neturėdamas nieko bendro su ma- 
terija, gali įsikurti individualiame kūne ir kartu įgauti individu- 
alumą? Šiuo klausimu komentatorių nuomonės taip skiriasi, kad 
Jokiu būdu negalima jų suderinti. 


b) Proto funkcijos: 
sprendimas ir intelektinė intuicija 


Jei atkreipsime dėmesį į tai, kaip Aristotelis apibūdina -pro- 
to veiksmus ir jo vaidmenį pažinimo procesė, tai suprasime, 
kad protas remiasi išdavomis to darbo, kurį atlieka jutiminis 
„suvokimas ir vaizduotė, ir kad jo specifinė funkcija yra ne kas 
kita, kaip aukštesnis išsivystymo laipsnis tų funkcijų, kuriomis 
pasireiškia Žemesnieji pažinimo sugebėjimai. Protas, kaip ir 
juslė, pažįsta savo objektus (grynas formas) dvejopu būdu: ar- 
ba tiesioginė intuicija, arba sprendimo aktu. Sprendimas kyla 
iš sudėtingos objekto analizės ir sujungia dvi sąvokas taip, kad 

viena nurodo kitos požymį. Sprendimas ir protinio pažinimo 
sferoje gali būti ir teisingas, ir klaidingas. Kodėl taip yra, Aris- 
totelis neaiškina, bet, matyt, tai gali priklausyti vien nuo to, 
kad proto sintetinis aktas grindžiamas tais duomenimis, ku- 
riuos jam suteikia jutiminis pažinimas, o tie duomenys gali būti 
ir klaidingi, nes protas išgauna grynas formas iš tų suvokimų, 
kuriuose jos glūdi potencialiai. Be to, mąstymas visuomet yra 
lydimas tam tikrų vaizdinių, ir jis negali apsieiti be tos aukš- 
tesnės vaizduotės paramos, kurią Aristotelis vadina protine 
vaizduote. Tai reiškia, protas remiasi patyrimo sukauptais at- 
minties vaizdiniais ir, palygindamas juos, nustato bei iškelia, 
kas juose yra bendra. Vaizdinių reikšmė pažinimui itin įtiki- 
ma geometrijoje, kai, įvedant kurią nors bendrą teoremą, ima- 
ma pavyzdžiu atskira konkreti figūra, bet samprotaujant turi- 
ma galvoje ne jos individualus didumas ir pavidalas, o tai, ką 
ji turi bendra su tomis figūromis, kurioms taikoma įrodomoji 
teorema. 

Tačiau tos žinios, kurios gaunamos nurodytu netiesioginiu 
būdu, t. y. protaujant, dar nėra tikras mokslinis žinojimas 
(epistėmė), o tiktai manymas (dėksa); mat mokslinis pažini- 
mas pasižymi būtinumu, mums suprantant, kad kitaip negali 
būti, ir todėl jis yra visuomet teisingas. Manymas — priešin- 
gai, apima ir atsitiktinumo sferą, vadinasi, tai, kas gali būti taip 
arba kitaip. Taigi manymas gali būti ir klaidingas, ir jam prt- 
klauso tiktai tam tikras didesnis arba mažesnis tikėtinumas. Tuo, 
kad jis yra lydimas tikėjimo, manymas skiriasi nuo paprasto 
vaizdavimosi, nes manymas remiasi visuomet tam tikrais, nors 
ir nepakankamais, pagrindais, kurie leidžia mums tikėti, kad 
susidariusi mumyse nuomonė yra teisinga. Tatai rodo, kad ma- 
nymas yra protavimo išdava. Jis negali būti priskirtas net ir 
tiems gyvuliams, kurie plačiai naudojasi vaizduote. 

Antroji protinio pažinimo rūšis yra tiesioginė intelektinė in- 
tuicija. Jos objektai yra vieninės abstrakčios sąvokos arba tor- 
mos, neskirstomos ir mąstomos vienu laiku nedalomu aktu. Prie 
intelektinės intuicijos objektų priklauso: 1) matematikos vien- 
tisiniai dydžiai, kurie aktualiai yra nedalomi ir tik potencijoje 

dalomi; 2) visos abstrakčios formos, kurios mąstomos be jokio 
ryšio su materija, tarp jų ir tos paskutinės rūšys, kurios lemia 
objektų esmę; 3) tos neigiamos sąvokos, kurios mąstomos pa- 
neigiant jų pozityvinę priešybę, pavyzdžiui, taškas mąstomas 
kaip tai, kas neturi nė vieno matavimo, laiko momentas mąs- 
tomas kaip neturįs jokios trukmės, blogis — kaip gėrio neigi- 
mas ir t. t. Žinojimas, kuris gauna pradžią iš intelektinės in- 
tuicijos, atitinka savybinių ypatybių suvokimą juslių srityje; jis 
yra visuomet teisingas, kaip šis pastarasis, bet skiriasi nuo jo 
tuo, kad yra būtinas, t. y. galioja visur ir visuomet teikdamas 
moksliniam įrodymui tas bendras premisas, kurios jį logiškai 
pagrindžia. 


c) Protinio pažinimo ryšys 
su jutiminiu pažinimu 


Bet ir intelektinė intuicija, šita aukščiausia protinio pažini- 
mo rūšis, nėra visiškai savarankus sugebėjimas, neturintis jokio 
ryšio su jutiminiu pažinimu. Intelektinės intuicijos objektai — 
abstrakčios formos, neegzistuoja savarankiškai; jos glūdi po- 
tencialiai jutiminėse formose, juslių objektuose, ir tiktai induk- 
cija, kuri surenka konkrečius faktus, juos sugretina bei palygi- 
na, įgalina intelektinę intuiciją iškelti aikštėn ir suaktualinti 
abstrakčias formas. Vadinasi, aišku, kad jutiminis pažinimas yra 
viso protinio pažinimo būtinas pamatas. Tiktai logiškai galima 
atskirti vieną nuo antro, realiai jie yra organiškai suaugę. Tai 
galima matyti ir iš to, kad mes jau jutiminiame pažinime ran- 
dame protinio pažinimo užuomazgą. Iš tikrųjų sprendžiamasis 
pajėgumas yra bendras tiek juslei, tiek protui. Bendroji juslė 
atlieka savo srityje panašią į protą vienijamąją funkciją, Be to, 
ir atskirų juslių savybiniai objektai — jutiminės daiktų savybės 
taip pat, kaip ir proto objektai, yra formos, vadinasi, kažkas 
bendra. Pagaliau reikia paminėti dar vieną ypatybę, kuri yra 
bendra juntančiajai ir mąstančiajai sielai, bet skiria jas nuo mai- 
tinančiosios sielos. Apie abiejų šių sielų sugebėjimus galima 

kalbėti dvejopa prasme, nelygu tai, ar mes imame juos kaip 
tam tikrus įgimtus pajėgumus, taip sakant, jų buvimo pradinį 
momentą, ar kurį nors aukštesnį jų išsivystymo laipsnį, kur gry- 
na potencija jau pavirto tam tikra apibrėžta aktualybe. Pirmuo- 
ju atveju siela turi įsigyti žinių ir jas sukaupti, vaizduotės ir 
atminties padedama, kad pereitų į aukštesnę buvimo būseną 
ir įgytų tam tikrą pažinimo įgūdį (hėxis, habitus), Tatai ir bus 
pažįstančios būtybės pirminė entelechija (pavyzdžiui, žmogus, 
išmokęs gramatiką). Bet, turėdamas šitą žinojimą, žmogus gali 
juo naudotis arba nesinaudoti. Kai jis naudojasi juo (pavyz- 
džiui, mokydamas kitą žmogų), įvyksta antrinis žinojimo aktu- 
alinimas. Siuo atveju siela nepereina į naują, aukštesnę būse- 
ną, bet atskleidžia vien tai, kas joje jau yra sukaupta. 

Įvairių pažinimo rūšių santykius Aristotelio psichologijoje 
galima pavaizduoti maždaug šitokia schema (žr. 124 p.). 

Visa tai, kas pasakyta, rodyte rodo, kad juslės ir protas yra 
išsikeroję vienos ir tos pačios sielos prigimtyje. Jų skirtybės par- 
eina pirmiausia nuo to, kad būdingi žmogui pažinimo sugebė- 
jimai pasiekia prote aukštesnį tobulumo ir diferencijavimosi 
laipsnį. Todėl, norint išaiškinti, ką iš tikro reiškia pasyvusis pro- 
tas ir kaip suderinti priskirtą jam funkciją su bendra vedamąja 
Aristotelio pažiūra į pažinimo psichologiją, galima būtų sutikti 
su Trendelenburgo pasiūlyta interpretacija, kad pasyviojo pro- 
to terminu Aristotelis pažymi visumą tų žemesniųjų pažinimo 
sugebėjimų, kuriais remiasi proto savybinė funkcija — abst- 
raktusis mąstymas!*. 


5, Sielos siekimai — 
gyvų būtybių judėjimo priežastis 


Tokią pasyviojo proto interpretaciją patvirtina iš dalies ir 
tas vaidmuo, kurį Aristotelis priskiria siekimams sielos gyveni- 
me. Be mitimo, jutimo ir mąstymo, sielai, jo manymu, priklau- 
so dar ketvirta esminė funkcija, būtent — sugebėjimas judinti 

kūną ir tuo vadovauti jo praktinei veiklai. Aristotelis klaidin- 
gai teigia, kad visų gyvų būtybių prigimtiniai judesiai yra tiks- 
lingi, t. y. nukreipti į tam tikrą tikslą. Tikslu būna kiekvienas 
objektas, kuris yra reikšmingas gyvūno išsilaikymui bei gero- 
vei. Jo vaizdas sukelia sieloje malonumo arba nemalonumo jaus- 
mus, atsižvelgiant į tai, ar jis žada gyvūnui kažką gera arba blo- 
ga; 0 tie jausmai neišvengiamai lydimi atitinkamų siekimų — 
pasisavinti gėrį arba pašalinti blogį. Vadinasi, pirminė gyvūnų 
ir žmonių judesių priežastis yra siekiamieji objektai (gėrybės 
arba blogybės). Jie sujaudina sielą siekimais, o siekimai savo 
ruožiu judina kūną. Bet šitie siekimai labai skiriasi vieni nuo 
kitų pagal tai, ar jie iškyla gyvūno juntančiojoje ar žmogaus 
mąstančiojoje sieloje, ar juos sukelia tiesiog juslėmis suvoktas 
objektas ar atgaivintas atminties vaizdas, ar pagaliau praktinio 
proto samprotavimai, kurie numato ir ateitį, nes tr instinktyvūs 
kūno potraukiai, ir sielos aistros, ir protingi norai yra siekimai, 
o jų skirtybės priklauso nuo to, kuriems sielos veiksniams — 
racionaliems ar iracionaliems — priklauso sprendžiamoji reikš- 
mė. Pasak Aristotelio, žmogaus protingos valios aktai išplau- 
kia iš svarstymo, kaip išvada iš tokių silogizmo premisų, kurių 
didžioji premisa nustato tam tikrą bendrą veiklos būdą, o ma- 
žoji — tą konkretų atvejį, kuriam šita elgesio norma taikoma. 
Vis dėlto ir žmogaus veiksenoje žemesnieji pažinimo sugebėji- 
mai ir įracionalūs siekimai vaidina svarbų vaidmenį, nes daž- 
nai žmogus klauso ne proto nurodymų, 0 savo geismų, kurie 
įsigali sieloje, jutiminei vaizduotei padedant. Žodžiu, ir sielos 
praktinėje veikloje aukštesnieji ir žemesnieji jos sugebėjimai 
įsiskverbia vieni į kitus panašiu būdu kaip ir teorinio pažinimo 
srityje. Antra vertus, tas prieštaravimas, kuris glūdi pasyviojo 
proto sąvokoje, paliečia ir bendrą sielos supratimą Anstotelio 
sistemoje. Tai mums parodo, tarp kitko, ir sielos praktinės veik- 
los arba jos judinančiosios jėgos aiškinimas. Siela savo esme 
yra forma, o formos yra nejudamos. Su šitu sielos apibrėžimu 
nesutaikomas Aristotelio teiginys, kad siela gali judinti kūną ta 
sąlyga, jei jos siekiančioji jėga judinama siekiamojo objekto. 

Čia Aristotelis aiškiau priskiria sielai judesį ir net apibūdi- 
na siekimą, kaip aktualų judesį. Kritikuodamas savo pirmtakų 
(Empedoklo, Demokrito ir kitų) pažiūras, Aristotelis stengiasi 
įrodyti, kad sielai negali priklausyti nė viena judesio rūšis, nes 
visi kokybiniai ir kiekybiniai pasikeitimai yra neišvengiamai su- 
siję su kūno (materialių) elementų persikėlimu iš vienos vietos 
į kitą. Manydami, kad siela yra kažkas kūniška, kas juda erd- 
vėje, mes pakliūvame į nenugalimus prieštaravimus. Tačiau Aris- 
totelis niekur nekelia klausimo, ar galimi šalia materialių judė- 
sių erdvėje dar kiti, nemaierialūs judesiai. Apskritai yra nesu- 
prantama, kaip žemesniosios sielos rūšys, kurios formų hierar- 
chine santvarka santykiauja su aukštesniosiomis, kaip potenci- 
ja su aktualybe, gali likti nekintamos, kai jos patiria aukštes- 
niųjų sielos formų poveikį. Tiesa, Aristotelis nurodo, kad po- 
tencijos pavirtimą aktualybe reikia skirti nuo tų procesų arba 
judesių, kai daiktas pereina iš vienos būsenos į kitą, jam prie- 

„šingą, ir keičia savo formą. Tačiau iš to negalima padaryti išva- 
dos, kad potencijos perėjimas į aktualybę nėra pasikeitimas ir 
visiškai neliečia sielos. Kalbėdamas apie sielos emocijas ir ki- 
tas jos būsenas (I, 4), Aristotelis teisingai pabrėžia, kad jos yra 
glaudžiai susijusios su kūno būsenomis ir dažnai patiria šių pas- 
tarųjų poveikį, bet kartu priduria, kad tai nereikia suprasti, tarsi 
sieloje vyktų judesys; galima tiktai tvirtinti, kad kūno judesys 
arba pasiekia sielą, arba prasidėda nuo jos. Todėl būtų tiksliau 
pasakyti, kad ne siela gailisi, mokosi arba protauja, o žmogus, 
sielos padedamas. Tačiau toks aiškinimas nesprendžia pagrin- 
dinio klausimo, būtent — kaip nekintamas ir nematerialus da- 
lykas gali judinti materialų kūną ir kaip tada apibrėžti sielos 
būsenų kitimus, nes, žmogui pykstant arba ką nors jaučiant, 
keičiasi tiek kūno, tiek ir sielos būsena. 


VI. ARISTOTELIO FILOSOFIJOS 
ĮVERTINIMAS 


"Trumpai suglaudus visas Aristotelio mintis, tiek tas, kurios 
marksistiniu požiūriu turi teigiamą reikšmę, tiek ir tas, kurios 
yra nepriimtinos, galima jas taip apibūdinti: 

1. Formos ir materijos 
problematika 


Aristotelis atmeta Platono dviejų pasaulių (idėjų ir junta- 
mųjų daiktų) teoriją ir įrodo, kad ji nepajėgia išaiškinti daiktų 
esmės (idėjos) ryšio su pačiais daiktais. 

Aristotelis pripažįsta, kad materialus pasaulis egzistuoja 0b- 
jektyviai, savarankiškai ir nepriklausomai nuo pažįstančio sub- 
jekto ir kad jo bendra struktūra yra galima pažinti. Šita tezė 
pirmiausia yra nukreipta tiek prieš platonizmą, tiek prieš sofis- 
tų skeptikų agnosticizmą. 

Aristotelis teigia, kad visas mūsų pažinimas atsiranda ma- 
terialiems daiktams veikiant žmogaus jusles, kitaip sakant, kad 
mūsų pojūčiuose tam tikru būdu atsispindi pats objektyvus pa- 
saulis. Todėl ir mąstymas nėra, kaip manė Platonas, atitrūkęs 
nuo jutiminio pažinimo šaltinis — jis remiasi jutiminiu suvoki- 
mu ir yra su juo glaudžiai susijęs. Iš to aiškėja, kad ir daiktų 
bendra esmė, jų forma objektyviai glūdi pačiuose daiktuose ir 
gali būti nuo jų atsieta tiktai loginei abstrakcijai padedant. 

Kadangi forma sąlygoja daikto esmę, t. y. visas jo prigimties 
esmines savybes, tai nuo formos priklauso ir daiktų kokybiniai 
ir kiekybiniai skirtumai, jų prigimties sudėtingumas. Aristotelis 
skirta įvairių laipsnių formas: kūnas, turįs (paprastesnę) žemes- 
nę formą, gali įgauti aukštesnę (sudėtingesnę), kai prie jo tu- 
rimos formos prisijungia nauji aukštesnio laipsnio forminiai mo- 
mentai (pavyzdžiui, kai iš marmuro kalama statula). Šią mintį 
mūsų laikais galima šitaip išreikšti: kūnai, kurie turi skirtingų 
laipsnių formas, skiriasi sudarančios juos medžiagos organizuo- 
tumo laipsniais. Šiuo atžvilgiu ir siela, kaip organinio, t. y. su- 
dėtingo ir labai diferencijuoto kūno forma, reiškia ne ką kita, 
kaip tą aukštesnį materijos organizuotumo laipsnį, kuriuo ski- 
riasi gyva nuo negyva. Traktuojant sielą šia prasme — kad ji 
sąlygoja kūno formą, — reikia pripažinti, kad ji yra taip surišta 
su savo kūnu, jog kartu su juo turi atsirasti ir išnykti. O tai yra 
grynai materialistinis sielos aiškinimas, iš kurio galima suprasti, 
kodėl Aristotelis pripažįsta psichologiją fizikos (gamtos filoso- 

fijos) dalimi. Forma, kaip daikto esmė, lemia tik realios būties 
struktūrą, jos pastovumą. Šiuo požiūriu atrodo, kad materija, 
nors pati yra neapibrėžta, turi būti apibūdinama kaip formos 
substratas, nes tiktai formos ir materijos susijungimas užtikrina 
daikto realumą. Bet forma Aristotelio filosofijoje atlieka dar ir 
kitą funkciją: ji yra visų judesių ir pasikeitimų pagrindinė prie- 
žastis ir šia prasme sąlygoja judėjimą, kitimą. Forma šiuo atžvil- 
giu yra aktyvus pradas, ta energeia, kuri sukelia daikto perėjimą 
iš vienos būsenos į kitą, iš vieno apiftorminimo būdo į kitą. 
Formos, imamos akto arba energijos prasme, koreliatas yra po- 
tencija, L. y. materija tiek, kiek ji sugeba įgauti vieną arba kitą 
formą. Bet materija nėra visiškai tapati potencijai, nes realia 
potencija gali būti tik šiek tiek apiforminia medžiaga, t. y. daik- 
tas — formos ir materijos junginys. Atskirai paėmus, materija 
yra gryna potencija, kuriai be formos negali būti priskirtas joks 
realumas. Bet jei yra taip, jei gryna materija neturi nieko ben- 
dro su forma, tai išardomas tas formos ir materijos koreliatyvus 
ryšys, kuriuo grindžiasi objektyvaus pasaulio struktūra, be to, 
netenka savo pagrindo formų hierarchijos principas, pagal kurį 
skirtumas tarp akto ir potencijos yra reliatyvus. Suteikdamas 
formai, o ne materijai sprendžiamąją reikšmę, Aristotelio mąs- 
tymas eina priešinga materializmui kryptimi, nes pastarajam for- 
ma reiškia tik materijos organizuotumo laipsnį arba būdą. Aris- 
totelis, priešingai, pripažįsta, kad yra formų, kurios egzistuoja 
nepriklausomai nuo materijos. Antra vertus, Aristotelio siste- 
mos problematika neleidžia jam sustoti prie materijos kaip gry- 
nos potencijos supratimo, 0 verčia jai priskirti dar kitą, realią 
reikšmę. Bet ir šita nauja materijos interpretacija yra idealistiš- 
ka. Forma yra ne tik gamtos vyksmų reali priežastis, bet ir jų 
tikslas. Gamta pasiekia savo tikslą tik tada, kai, pasikeitimo 
procesui pasibaigus, forma yra visiškai ir tobulai įkūnyta atitin- 
kamoje materijoje. Bet iš tikrųjų formos įsikūnijimas realizuo- 
jasi tik iš dalies ir iškraipytu būdu. Tai priklauso, Aristotelio 
manymu, nuo to, kad materija yra ne tik gryna pasyvi potencija, 
bet ir tam tikras realus pradas, kuris sugeba priešintis ir truk- 
dyti apiforminimo procesą. Visiškai tobula gali būti tik ta for- 

ma, kuri neturi nieko bendro su materija ir egzistuoja savaran- 
kiškai. Tokios grynai dvasinės formos — substancijos — Aris- 
totelio filosofijoje yra aktyvusis protas (intelektas) ir pirmasis 
judintojas — Dievas. 


2. Bendro tr atskiro, 
būtinumo ir atsitiktinumo 
dialektika 


Panašių svyravimų ir nedermių mes randame ir kiltų dialek- 
tikos problemų interpretacijoje. Paimkime, pavyzdžiui, atskiro 
ir bendro arba būtinumo ir atsitiktinumo problemą. Viena ver- 
tus, Aristotelis pripažįsta, kad daikto esmė (forma) yra kažkas 
bendro, kas glūdi konkrečiuose (atskiruose) daiktuose ir gali 
būti proto pažinta tik su abstrakcijos pagalba, atsiejant formą 
nuo daikto individualių ypatybių. Vadinasi, tarp bendro ir aiski- 
ro yra abipusiškas būtinas ryšys. Bendra gali būti pažinta iš at- 
skiro (induktyviai), o atskira — tiktai bendram padedant, Bet, 
antra vertus, Aristotelis teigia, kad mokslo objektu gali būti tik 
tai, kas bendra, ir kad mokslinis pažinimas pasiekia savo galu- 
tinį tiksla, kai jam pavyksta tiksliai apibrėžti konkrečiausią ne- 
dalomąją rūšinę formą, kuria baigiasi formų pasaulis. Visa tai, 
kas yra už šitų paskutinių formų ribų, vadinamosios daiktų in- 
dividualios ypatybės, moksliškai pažinti negalima, nės jos pri- 
klauso ne nuo formų, bet nuo materijos ir šiuo atžvilgiu yra ne 
būtinos, o tik atsitiktinės ir todėl prieinamos vien manymui, 0 
ne tikram pažinimui. Tačiau tokiu atveju ne tik nutraukiamas 
būtinas pažinimui bendro ir atskiro ryšys, bet ir išardomas būti- 
numo ir atsitiktinumo koreliatyvus santykis. Vadinasi, atsitiktinu- 
mas nėra, kaip moko dialektinis materializmas, būtinumo konkre- 
tus pasireiškimo būdas, o atskira tikrovės sfera, kurioje viešpatau- 
ja materijos neapibrėžiumas ir galimumo daugiareikšmiškumas. 

Taigi mes matome: Aristotelis nuvokia realios būties dialek- 
tiką, jis kelia priešybių vidinio ryšio problemą, bet nepajėgia jos 
nuosekliai spręsti, nes tam kliudo iš Platono paveldėta mintis 
apie proto pirmumą ir jo nepriklausomumą nuo materijos. Kaip 

tik ši mintis sąlygoja jo filosofijos idealistinę tendenciją, kuria 
naudojosi viduramžių teologai, stengdamiesi logiškai pagrįsti 
krikščionybės mokslą su Stagiriečio filosofijos pagalba. Užtu- 
šuodami maierialistines ir vienašališkai išpūsdami idealistinės 
Aristotelio tendencijas, jie išmetė, kaip pažymi V. Leninas, vis- 
ka, kas šio filosofo moksle yra gyva ir reikšminga. Pagaliau 
reikia nurodyti, kad tie prieštaravimai, kurie išplaukia iš Aris- 
totelio pirmosios filosofijos idealistinės krypties, paliečia ir jo 
pažiūrą į individuacijos pagrindą. Jei mokslinis pažinimas gali 
apimti vien tai, kas daiktuose yra bendra, tai nuo individualybės 
ji atskiria absoliuti neperžengiama riba. Lig, tik mokslinis paži- 
nimas yra pasiekęs daiktų nedalomąsias formas, jis turi sustoti, 
nes priklausančios nuo materijos daiktų individualios ypatybės 
jam nebeprieinamos. Bet šitas Aristotelio teiginys ne tik sumen- 
kina jutiminio suvokimo pažintinę vertę, bet ir nesiderina su jo 
palies pripažintais mąstymo priklausomumo nuo juslių duomeni- 
mis. Dialektinis materializmas nepripažįsta jokios absoliučios 
ribos tarp bendro ir individualaus. Jis teigia, kad pati materija 
yra visų bendrų formų, ryšių ir santykių turėtoja (pamatas) ir 
kaip tik šių bendrybių susipynimas sąlygoja konkrečių daiktų 
individualias ypatybes. Juo tiksliau ir visapusiškiau pažinime 
atsispindi realaus pasaulio bendri ryšiai ir santykiai, juo giliau 
suvokiamas ir realių objektų individualumas. Šitas pažinimo ar- 
tėjimas prie tikrovės konkretumo yra nesibaigiantis procesas, 
bet ne dėl žmogaus proto ribotumo, o dėl to, kad realus pasaulis 
savo €smne yra neaprėpiamas — kokybinė ir kiekybinė begalybė. 


3, Forma — 
dėsningumo principas 


Mes matėme, kad Aristoleliui nepavyko įveikti platoniško kū- 
no ir sielos dualizmo, nes jis nesugebėjo dialektiškai ir materia- 
listiškai išspręsti formos ir materijos ryšio. Tiesa, reikia pabrėž- 
ti, kad, tyrinėdamas konkrečius psichologijos klausimus, pavyz- 
džiui, jutiminį suvokimą ir jo skirtingas rūšis, jis dažniausiai nau- 
dojosi empiriniu ir matezialistiniu aiškinimo būdu. Jo psicholo- 

gija daugiausia remiasi fiziologija. Tiek pojūčiai ir vaizdiniai, tiek 
jausmai ir siekimai yra, pasak Aristotelio, sąlygojami tam tikrų 
vykstančių kūne procesų. Bet jam siela — tai ne materijos aukš- 
to organizuotumo išdava, o nekintama ir nejudama forma, savo 
esme priešinga materijai. Vis dėlto reikia pripažinti, kad ir tuo- 
se jo filosofijos principuose, kurie iš pirmo žvilgsnio atrodo ide- 
alistiniai, glūdi tam tikras racionalus grūdas. Pavyzdžiui, forma 
salygoja daikto esmę, tai, kas jo prigimtyje yra bendra ir būtina. 
Šia prasme forma atstoja Aristotelio sistemoje tai, ką naujųjų 
laikų moksie reiškia dėsningumas. O jei Aristotelis teigia, kad 
organinė gyvybė ir psichinis gyvenimas turi savo ypatingą for- 
mą, tai jis išreiškia teisingą mintį, kad šitos realios būties sritys 
valdomos savo specifinio dėsningumo, kuris negali būti traktuo- 
jamas kaip neorganinės gamtos vyksmų dėsningumas. Bet šitą 
sveiką mintį jis iškreipia savo formos teleologine interpretacija, 
priskirdamas jai tikslo reikšmę ir tapatindamas tikslingumą, ku- 
ris pasireiškia organinėje gamtoje, su tuo tikslingumu, kuriuo pa- 
sižymi sąmoningas psichinis gyvenimas. Toks nukrypimas į te- 
leologiją baigiasi nemokslišku antropomorfizmu. 


4. Aristotelio pažiūra 
į priežastingumą 


Forma, be abejo, išreiškia dėsningumo principą dar labai ne- 
tobulai, ir jos daugiareikšmiškumas yra susijęs su kai kuriomis 
kitomis Aristotelio mąstysenos ypatybėmis; jomis ji žymiai ski- 
rasi nuo mūsų laikų mokslinės mąstysenos. Forma ne tik sąly- 
goja daikto esmę ir jo buvimo tikslą, bėt yra ir jo potencijos 
pavirtimo entelechija veikiamoji priežastis. Bet graikiškas ter- 
minas aifia turi dvėjopą reikšmę: jis žymi tiek loginį pagrindą, 
tiek realią priežastį — tai, kas sąlygoja ir sukelia tam tikro daik- 
to arba reiškinio atsiradimą. Aristotelis skiria priežastingumą 
kitokiu požiūriu, būtent — žiūrėdamas, ar priežastinis ryšys pri- 
klauso nuo materijos ir to atsitiktinumo, kurį ji įneša į gamtos 
vyksmus, ar nuo formos bei daikto esmės. Pirmuoju atveju mes 

stebime tiktai tam tikrą atskirą faktą, L. y. tarp dviejų konkrečių 
reiškinių ryši, kuris yra nebūtinas, nes šio fakto galėtų ir nebūti, 
pavyzdžiui, stebint, kad mėnulio aptemimas vyksta iuo momen- 
tu, kai žemė užima tokią padėtį tarp mėnulio ir saulės, jog sau- 
lės spinduliai negali pasiekti mėnulio. Šitas stebėjimas, kaip at- 
skiras faktas, neturi jokios reikšmės moksliniam pažinimui. Ben- 
dra ir būtina yra tik ta priežastis, kuri glūdi objekto formoje, jo 
esmėje. Todėl mokslinis apibrėžimas Luri iškelti aikštėn ne tik 
tai, kas yra daiktas, bet ir kodėl! jis toks yra. Mokslinio įrodymo 
uždavinys yra silogistiniais protavimais atskleisti daikto esmę ar- 
ba bent vieną ar kitą jo esminę ypatybę. O silogizme priežastį 
nurodo vidurinis terminas, kuris tarpininkauja tarp kraštutinių 
terminų ir išvadoje susieja juos būtinu ryšiu (jei A yra B, o B 
būtina C priežastis, tai ir A bus C). Iš to aiškėja, kad, Aristo- 
telio supratimu, priežastingumas mokslinio žinojimo prasme pir- 
miausia yra loginis pagrindas, o loginis pagrindas, kuris glūdi 
esminėje formoje, kartu yra ir reali veikiančioji priežastis. Toks 
priežastingumo aiškinimas neišvengiamai veda į idealistinę pa- 
žiūrą, kuri teigia, kad mąstymas sąlygoja būtį, o sąvokų loginiai 
ryšiai sąlygoja realių daiktų bei reiškinių ryšius. Tolesnei filoso- 
fijos ir mokslų raidai šita tendencija padarė lemiamą įtaką, nes 
ji nukreipė dėmesį nuo gamtos tyrimo ir apribojo filosofų ir 
mokslininkų darbą abstrakčių sąvokų ir jų savitarpio santykių 
nagrinėjimu. Paties Aristotelio sistemoje ji aiškiai prieštarauja 
tai sprendžiamajai reikšmei, kurią jis priskiria patyrimui, faktų 
analizei ir indukcijai. Taigi priežastingumo klausimu Aristotelio 
filosofijoje yra tokios pat nedermės kaip ir kitose psichologijos 
problemose. Šios nedermės kyla iš jo nuolatinio svyravimo tarp 
materializmo ir idealizmo. 


5. Substancijos ir santykio 
kategorijų reikšmė 
Aristotelio filosofijoje 


Nagrinėjant Aristotelio sistemos bendrus pagrindus, jau te- 
ko nurodyti skirtingas reikšmes, kurias joje įgyja „substanci- 
jos“ terminas. Dėl to reikėtų atkreipti dėmesį ir į kitą substan- 

cijos problemos aspektą, būtent į tai, kaip substancijos katego- 
rija santykiauja su kitomis kategorijomis, ypač su palies santy- 
kio kategorija. Priešpriešindamas substanciją jos požymiams, 
Aristotelis remiasi ta natūralia gyvenimo praktikos pažiūra, kuri 
skiria daiktus ir priklausančias jiems savybes, būsenas bei jų 
savitarpio santykius. Atrodo, kad daiktai egzistuoja savarankiš- 
kai, o požymiai tik tiek, kiek juos turi daiktai. Bet pačių daiktų 
nepriklausomumas nuo požymių ir santykių yra tiktai tariamas. 
Iš tikrųjų daiktai ne tik kilėja, požymiams ir santykiams kini- 
tant, bet ir daikto prigimtis, jo esmė sąlygojama ir pažįstama iš 
požymių. Todėl ir Aristotelio sistemoje substancijos ir jos po- 
žymių priešingumas iš tikro nėra toks griežtas, kaip iš pirmo 
žvilgsnio atrodo. Nors jis ir pripažista individualų daiktą sub- 
stancija, tačiau skiria nuo šitos pirmosios substancijos antrąją — 
daikto esmę arba formą. O forma yra ne kas kita, kaip daikto 
esminių požymių objektyvi vienybė. Bet ir požymiai turi savo 
esminės ypatybes, kuriomis jie skiriasi vieni nuo kitų. Todėl 
šalia substancinių formų esti ir akcidencinių formų, vadinasi, 
forma yra tas aukščiausias pradas, kuris jungia bei vienija sub- 
stancijas ir akcidencijas. Gali atrodyti, kad tiktai santykis yra 
ta kategorija, kuri nėra taip glaudžiai susijusi su substancija, 
kaip kitos akcidencijos. Bet arčiau įsižiūrėjus yra ne taip. Em- 
piriniameė pasaulyje forma yra susijusi su materija būtinos Ko- 
reliacijos santykiu, taip, kaip aktualybė su potencija. Nekalbant 
apie tai, kad Aristotelis ir pačią formą daugeliu atvejų apibū- 
dina kaip tam tikrą elementų proporcingumą, nuodugnesnė ana- 
lizė parodo, jog skirtingos kategorijos konkrečiuose daiktuose 
ir vyksmuose taip prasiskverbia, kad jas galima apibrėžti tik 
atsižvelgiant į jų savitarpio santykius. Žodžiu, santykio katego- 
rija vaidina būties ir mąstymo struktūroje daug didesnį vaid- 
menį už tą, kurį jai Aristotelis skiria savo filosofinėje sistemo- 
je. Jo galvosenoje pirmenybė priklauso ne santykiniam būties 
momentui, o substanciniam, kuris greičiau skiria, negu jungia. 
Su substancialumo persvara siejasi dar kitos Aristoteliui bū- 
dingos pažiūros, pavyzdžiui, jo teiginys, kad tarp aukščiausių 

būties ir žinojimo gimininių sąvokų negali būti jokio ryšio, iš- 
skyrus analogiją. 

Pripažindamas, kad pasaulyje viskas juda ir kinta, Aristote- 
lis savo fizikoje stengiasi išaiškinti judesio ir kitimo priežastis 
bei skirtingas rūšis. Jis apibūdina kitėjimą, kaip daikto perėji- 
mą iš vienos būsenos į kitą, skirtingą arba net priešingą (kie- 
kybės, kokybės arba erdvės atžvilgiu), arba kaip tokį procesą, 
kuriame daiktas netenka vienos savybės ir įgyja kitą. Kitaip sa- 
kant, jis apibrėžia ne patį procesą (judesį), o nurodo tik jo 
pradinį tašką ir galutinę išdavą. Patį judesį, kol jis tebevyksta, 
Aristotelis laiko potencijos, kiek ji yra potencija, aktualybe. Tai 
reiškia: pats aktualiai vykstantis judesys jau nėra gryna poten- 
cija, bet dar nėra ir aktualybė tikra prasme, vadinasi, jis yra 
kažkas neužbaigta ir todėl neapibrėžia. O būdamas neapibrėž- 
tas, judesys negali būti mokslinio žinojimo objektu. Apibrėžiu- 
mą jis įgauna tik savo rezultate, t. y. tada, kai jis jau yra baig- 
tas. Be to, Aristotelio manymu, santykio kategorijos ribose ne- 
vyksta jokių judesių. Patys santykiai atsiranda arba išnyksta, 
bet nekitėja, nebent tik atsitiktinai, kai jie lydi kitimus, pri- 
kiausančius kitoms kategorijoms. Šitą Aristotelio pažiūrą gali- 
ma apibūdinti kaip jo gamtos filosofijos statiškąjį dinamizmą. 

Trumpai suglaudus, kas buvo pasakyta apie Aristotelio gal- 
vosenos ypatybes, galima padaryti tokią išvadą. Teikdamas pir- 
menybę substancinėms sąvokoms prieš santykinės, pripažinda- 
mas, kad tarp aukščiausių giminių (kategorijų) nėra jokio vidi- 
nio ryšio (pavyzdžiui, tarp kiekybės ir kokybės), manydamas, 
kad santykiai nekitėja, apibrėždamas judesio dinamiką su jo 
dviejų statiškų momentų — pradžios ir pabaigos — pagalba, 
Aristotelis pasidavė metafiziškai galvosenai ir užsikirto kelią 
moksliškai aiškinti judesio dėsningumą ir suprasti kiekybės bei 
kokybės vidinį dialektinį ryšį. Aristotelio formos yra visų pir- 
miausia substancijų ir jų kokybių apibrėžimai, kuriuose santy- 
kiai su kitomis kaiegorijomis nėra pabrėžti. Dėl to supranta- 
ma, kodėl mokslinės metodikos atžvilgiu forma pasirodė esąs 
bergždžias principas, kuris ne tik neprisidėjo prie gamtos moks- 
linių tyrinėjimų pažangos, bet ir trukdė jų laisvam vystymuisi. 

6. Formų hierarchijos teigiama reikšmė. 
Evoliucijos idėjos užuomazga 


Aristotelio moksle glūdi labai vaisingos mintys ir apie formų 
hierarchiją. Iš tikrųjų hierarchijos principas — žemiausia sielos 
forma — maitinančioji siela sudaro visų aukštesniųjų sielos for- 
mų bendrą ir būtiną pagrindą: ji išsilaiko juntančiojoje sieloje, 
bet kartu įgyja naujas funkcijas, naujus ryšius su savo aplinka, 
vadinasi, pasiekia aukštesnį diferencijavimosi ir organizavimosi 
laipsnį. Panašiu būdu santykiauja ir juntančioji siela su mąstan- 
čiąja. Žodžiu, iš to galima matyti, kad Aristotelio psichologijoje 
skirtingos sielos yra ne kas kita, kaip skirtingi to paties gyvybės 
ir psichikos prado vystymosi laipsniai. Šiuo atžvilgiu Aristotelis 
praskynė kelią mūsų laikų gyvybės evoliucinei teorijai. Tai pa- 
tvirtina ir tas faktas, kad Aristotelis savo zoologijos tyrinėji- 
muose plačiai vartodavo lyginamąjį metodą, atskleisdamas tai, 
kas bendra įvairioms organizacijos formoms ir kuo pasireiškia 
visos gyvosios gamtos vidinė vienybė. 

Bet ir tie Aristotelio veikalai, kuriuose jis nagrinėja socialini gy- 
venimą ir jo įvairias sritis bei išdavas (pavyzdžiui, ekonomiką, po- 
litinę santvarką, moralę, teisę, meną ir kt.) rodo, kad jam nebuvo 
svetima istorinio vystymosi idėja. Jis supranta, kad esamoji Grai- 
kijoje visuomeninė santvarka nėra kažkas nekintamo bei pastovaus 
tr kad ji neatsirado atsitiktinai. Priešingai, jo nuomone, sudėtinges- 
nės ir aukštesnės bendruomenės formos yra išsivysčiusios iš papras- 
tesnių ir žemesnių formų (pavyzdžiui, valstybė — iš šeimos ir šei- 
mų susijungimo kaimuose). Jis nurodo, kad visos žmonių bendra- 
vimo formos yra pagristos visuomeniška žmogaus prigimtimi. Bet 
nagrinėjant šiuos klausimus, jo žvilgsnis yra nukreiptas tiktai į pra- 
eitį. Jis dar nesuvokė to bendro dėsningumo, kuris valdo visą is- 
torinį procesą ir galioja ne tik praeičiai, bet ir ateičiai. 


7. Aristotelio logikos reikšmė, 
jos uždaviniai ir tiesos kriterijus 


Aristotelis yra logikos mokslo kūrėjas. Šio mokslo dėsniais 
bei taisyklėmis ir mūsų laikais remiasi tiek praktinis, tiek ir 

mokslinis pažinimas. Nors Aristotelio logika ir buvo vėliau, ypač 
XIX ir XX a., žymiai praplėsta, papildyta ir apibendrinta, ta- 
čiau jos pagrindai ir dabar nenusioja savo reikšmės. Aristole- 
lio logika yra formali ta prasme, kad ji nagrinėja bendras mąs- 
tymo formas atsiedama nuo konkretaus turinio, bet ji nėra for- 
malistinė, nes Aristotelio nustatyti mąstymo dėsniai ir formos 
yra įsikeroję objektyvios realybės siruktūroje, kuri tam tikru 
ypatingu būdu juose atsispindi. Tai rodo, kad jo logika yra glau- 
džiai susijusi su jo pažinimo teorija. 

Savo logikos traktatuose Aristotelis nustato tuos reikalavi- 
mus, kuriuos turi patenkinti mokslinis žinojimas, t. y. toks Ži- 
nojimas, kuris atitinka nepriklausomą nuo pažįstančio subjek- 
to realybę, ir šia prasme yra objektyviai teisingas. 

Žinojimo objektyviąją ir būtiną tiesą pagrindžia įrodymas 
(apodeiksis), L. y. toks protavimas arba silogizmas, 1) kurio pre- 
misos yra bendriausi teisingi teiginiai arba išplaukiančios iš jų 
būtinos išvados; 2) kuriame išvada kyla iš premisų pagal tam 
tikrus bendrus minčių ryšių principus. Šitie principai arba logi- 
niai dėsniai jungia mintis taip, kad jų ryšiai atitinka pačios tik- 
rovės objektyvius daiktų ir vyksmų ryšius. Kartu jie pagrindžia 
tiesos ir netiesos kontradiktorinį priešingumą, kuris nustato, 
kad tiesos neigimas yra netiesos teigimas, ir atvirkščiai, netie- 
sos neigimas yra tiesos teigimas. 

Nuo apodiktinių arba įrodančiųjų protavimų Aristotelis ski- 
ria dialektinius protavimus, kurių premisos yra tiktai tikėtinos, 
L. y. turi tam tikrą logiškai nepakankamą teisingumo pagrindą. 
Todėl šių protavimų išvados priklauso ne tikro žinojimo (moks- 
lo), o manymo sferai. 

Kai premisų tikėtinumas yra tik tariamas arba išvada daro- 
ma nusikalstant loginiams dėsniams, tai toks protavimas yra 
sofistinis ir pažinimui neturi jokios vertės. Praktiniame gyveni- 
mė žmogus apskritai tenkinasi manymu, bet mokslininkas turi 
pakilti iš manymo srities ligi tikro žinojimo. O kadangi įrody- 
mas skiriasi nuo dialektinio silogizmo savo premisų teisingu- 
mu, tai mokslininko svarbiausias uždavinys yra surasti tokias 
premisas, kurių teisingumas būtų neabejotinas ir užtikrintas. 

Tai gali būti: 1) bendriausi principai — aksiomos, kurios galio- 
ja arba daugeliui mokslų, arba vienai atskirai mokslo discipli- 
nai, ir 2) arba objektų realieji apibrėžimai. Šilie aukščiausi 
mokslo pradai neįrodomi, jie pažįstami tiesiogine intelektinė 
intuicija Ir dėl savo akivaizdumo visų pripažįstami. Vadinasi, 
paskutiniu pažinimo tiesos kriterijumi Aristotelis laiko akivaiz- 
durną, kuris atsiskleidžia intelektinėje intuicijoje. Jam dar ne- 
buvo žinomas praktikos kriterijus, kuriam marksizmas priski- 
ria sprendžiamąją reikšmę. Nors Aristotelis ir skiria teorinius 
ir praktinius (prilaikomuosius) mokslus, bet jų loginį santykį 
jis supranta vienašališkai; teorinis žinojimas pagrindžia prakti- 
nį, bet pats nesiremia pastaruoju. Šiuo atžvilgiu jis seka Plato- 
no pavyzdžiu, laikydamas teoriją, t. y. kontempliacinį tiesos įžiū- 
rėjimą, vertingesniu už praktinę veiklą. Mokslinio pažinimo ob- 
jektyvumą ir loginį būtinumą jis aiškina, kaip ir Platonas, pa- 
vyzdžiais Iš matematikos. 

Tačiau, antra vertus, Aristotelis stengiasi Platono pažiūrą 
suderinti su viso žinojimo neginčijamuoju pagrindų — su em- 
pirika. Todėl ir intelektinė intuicija gali pasireikšti tik ta sąly- 
ga, jeigu jai yra paruošusi dirvą indukcija, kuri sujungia daugė- 
l; atskirų atvejų i tam tikrą juos apimančią loginę vienybę. 

Jei paklausime, kaip įvertinti Aristotelio filosofinius veika- 
lus, pavyzdžiui, traktatą „Apie sielą“ arba „Metafiziką“ jų 10- 
ginės struktūros atžvilgiu, tai teks pasakyti, kad išdėstytos čia 
teorijos labai nutolsta nuo paties Aristotelio nubrėžto moksli- 
nio žinojimo idealo. Tie bendri teiginiai, kuriais remiasi Aris- 
totelio samprotavimai, dažniausiai nepasižymi tuo tiesioginiu 
ir neginčijamu akivaizdumu bei būtinumu, kurį, pasak Aristo- 
telio, turi turėti pradinės įrodymo premisos. Tai ne aksiomos, 
o prielaidos, be kurių konkrečiais atvejais negali apsieiti ir ma- 
tematika tam tikroms teoremoms įrodyti. Aristotelio filosofijo- 
je ir psichologijoje prielaidų vietą užima provizoriniai indukty- 
viniai apibendrinimai ir apibrėžimai, kurių reikšmė pažinimui 
gali būti patikrinta tiek, kiek jie leidžia susieti ir išaiškinti em- 
pirinių duomenų gausybę. Bet jei yra taip, tai faktiškai apodik- 
tinį (įrodomąjį) silogizmą pakeičia dialektinis, kurio preimisos, 

o kartu ir išvados yra tik tikėtinos. Prielaidų tikėtinumą galima 
šiek tiek padidinti ir pagrįsti tik vienu būdu: padarant jas svars- 
tymo arba diskusijos objektu ir iškeliant aikštėn visa, kas kalba 
už arba prieš jas. Tai yra kaip tik tas nagrinėjimo būdas, ku- 
riuo naudodavosi Sokratas savo pasikalbėjimuose filosofijos 
klausimais. Aristotelis jį vadina dialektika. Bet dialektika, pasi- 
remdama ne būtinomis aksiomomis, o patyrimu, pavyzdžiais ir 
empiriniais apibendrinimais, priklauso dar ne mokslinio žinoji- 
mo, 0 manymo sferai. 

Tačiau būtų neteisinga daryti Aristoteliui priekaištą dėl to, 
kad jis nesugebėjo savo filosofijoje patenkinti tų reikalavimų, 
kuriuos, jo supratimu, turi atitikti tikras mokslinis žinojimas. 
Tas mokslo idealas, kurį jis užsibrėžė, buvo ne tik jo laikais, 
bet ir apskriiai nepasiekiamas. Tam kliudė ne tik istorinės ap- 
linkybės, Aristotelio žinojimo ribotumas arba anksčiau nuro- 
dyti jo galvosenos neigiami bmožai (pavyzdžiui, jo pažiūros į 
priežastingumą, kokybės ir kiekybės dialektinio ryšio nesupra- 
timas ir kt.), bet visų pirma kita, daug svarbesnė aplinkybė: 
Aristotelio mokslo idealo apibrėžimas yra susijęs su dogmati- 
ne prielaida, kad absoliučią tiesą galima pasiekti ir apimti vie- 
noje užbaigtoje minčių sistemoje. Antikiniam mąstymui dar bu- 
vo svetima absoliučios ir reliatyvios tiesos dialektika. Šita pro- 
blema iškilo tik naujųjų laikų filosofijoje ir buvo moksliškai 
išaiškinta dialektinio materializmo kūrėjų. 


8. Kas yra gyva 
Aristotelio traktate 
„Apie sielą“? 


Nepaisant visų tų prieštaravimų ir nedermių, kuriuos mes 
randame Aristotelio psichologijoje, nepaisant viso, kas joję yra 
jau pasenę, nepaisant jos nukrypimų į idealizmą, Aristotelio 
traktatas „Apie sielą“ nenustojo ir dabar aktualios reikšmės, 
jau nekalbant apie jo istorinę vertę. Skaitytojas, kuris rimtai 
domisi filosofijos ir psichologijos klausimais, ras jame daug ko 

pasimokyti. Šiuo atžvilgiu reikšmingi ir pamokomi yra ne tiek 
Aristotelio tyrinėjimo rezultatai, kiek palies tyrinėjimo keliai 
ir būdai — tai, kas, pasak V. Lenino, Aristotelio pažiūrose yra 
gyva, kokius klausimus jis kelia ir kaip juos formuluoja, kaip 
svarsto įvairias problemas ir jų sprendimo galimybes, kokios ta 
proga jam kyla abejonės ir sunkumai ir kokiu būdu jis mėgina 
juos nugalėti. Aristotelio tyrinėjimuose atsiskleidžia prieš mū- 
sų akis visa senovės filosofijos problematika, jos laimėjimai ir 
nepasisekimai; o ta problematika tebėra gyva ir naujųjų laikų 
filosofijoje; ji yra glaudžiai susijusi su nepaliaujama materializ- 
mo ir idealizmo kova. 

Itin pažymėtinas taip pat Aristotelio dėmesys filosofijos ter- 
minologijai. Prieš nagrinėdamas kurį nors klausimą, jis visų pir- 
ma nustato, kokias skirtingas reikšmes gali turėti jo vartojami 
terminai ir kuria prasme jie turi būti taikomi sprendžiant vie- 
ną arba kitą klausimą. Be abejo, iš visų senovės filosofų Aris- 
totelis yra daugiausia prisidėjęs prie tikslios filosofinės termi- 
nologijos sukūrimo. Tačiau terminų tikslumas ir vienareikšmiš- 
kumas Aristoteliui nėra tiktai semantikos klausimas. Jam pir- 
miausia rūpi, kad filosofinė kalba sugebėtų užfiksuoti ir iškelti 
aikštėn visas esmines konkrečių, realių daiktų ypatybes bei skir- 
tybes. Jo nustatytos terminologijos tikslumas leidžia jam kar- 
tais dialektiniu metodu įveikti tuos sunkumus, kurių neįveikė 
jo pirmtakai. 

Dvasinės kultūros raidoje faktai, įvykiai patys savaime nie- 
ko nereiškia, Viskas priklauso nuo to, kaip jie atsispindi žmo- 
gaus sąmonėje (atskirų asmenybių, visuomeninių grupių arba 
ištisų tautų sąmonėje), arba, tiksliau, nuo tos prasmės ir tos 
vertybės, kurios juose įžvelgiamos arba jiems priskiriamos. Ki- 
taip tariant, svarbiausias vaidmuo tenka mūsų intelektiniam ir 
vertinamajam santykiui su faktais ir jų ryšiais. Jeigu šį santykį 
pavadinsime supratimu arba aiškinimu plačiausia žodžio pras- 
me (nesvarbu, ar jis bus sąmoningas ar nesąmoningas, grynai 
samprotinis ar emocionalus), tai bus salima sakyti, kad tik faktų 
supratimas ir aiškinimas sukuria dvasinę žmonijos patirtį, api- 
brėžiančią jos santykį su gyvenimu ir jos veiklos kryptį. Iš aiš- 
kinimo išauga tiek mechaninė rutina, tiek tikra kūryba. — Kai 
dabartis išgyvenama vien tik praeities dvasia, netgi tai, kas nau- 
jausia ir netikėčiausia, atrodo sena ir buvę. Labiausiai sukre- 
čiantys įvykiai, iš pagrindų keičiantys visą išorinį gyvenimo bū- 
dą, praeina be pastebimos įtakos dvasinei būčiai, lyg slysdami 
pačiu paviršiumi; viskas be liekanų telpa i buvusios patirties 
nustatytus rėmus. Bet būna ir kitaip. Kartais įvykiai susprog- 
dina ir apnuogina giliausius dvasinės būties sluoksnius. Dabartis 
išsilaisvina iš praeities priespaudos: ji ne tik įsisąmonina savo 
ypatingą savarankišką reikšmę, bet ir nušviečia praeiti nauja 
prasme. Idėjos, vertybės, kurios, rodos, amžiams sustingo ne- 
judančiose formose, vėl atgyja, kinta ir įgauna naują, netikėtą 
pavidalą. Vyksta visų dvasinių vertybių pervertinimas, ir gims- 
ta nauja dvasinės kultūros epocha. 

Mes esame istorijoje neregėlų ekonominių, socialinių ir po- 
Hitinių sukrėtimų amžininkai. Ir natūraliai kyla klausimas: ko- 
kia dvasinė šių įvykių prasmė? Ar jie reiškia šiuolaikinės kul- 
tūros krizę, jos raidos posūkio tašką? — Ar pakanka mums 
atsakyti, kad dabartyje tik įgyvendinama tai, kas jau glūdėjo 
praeityje? — Ar toks atsakymas nėra pripažinimas, kad ir at- 
eitis pasirodys tik vis tų pačių praeities motyvų pakartojimas? 
Ar tai nėra visiško dabartinės kultūros žlugimo, jos kūrybinių 
galių išsekimo patvirtinimas? — Jeigu tai netiesa, įeigu mūsų 
dienų europietiška kultūra dar išsaugojo savo gyvybines jėgas, 
ji turi atskleisti to, kas vyksta, prasmę. Ji turi rasti naują da- 
barties aiškinimą, kuris ne tiktai aiškintų ją iš praeities, bet 
kartu ir paleisintų prieš ateitį. Pro įvykių sūkurį ji turi įžvelgti 
naujas, iki tol neisisąmonintas ir neatskleistas vertybes bei pra- 
smes. — Tačiau toks naujas aiškinimas, kaip kultūrinės kūry- 
bos aktas, negali apsistoti prie dabarties, jis skleidžia savo šviesą 
ir į praeitį ir atveria joje naujas plotmes, suartinančias įį su 
gyvomis dabarties jėgomis. Negalima aiškinti dabarties, kartu 
nepaaiškinant ir praeities. Taip kultūrinėje kūryboje išlaikomas 
amžinai gyvas praeities ir dabarties ryšys, o per dabartį — ry- 
šys ir su ateitimi. 


II 


Jei filosofijoje įžvelgiama dvasinės kultūros savimonė, tai 
aiškinti laiko ženklus pirmiausia privalo ji. Kaip universalus ir 
visa apimantis mokslas, būtent ji turi rūpintis tuo, kad dabar- 
ties aiškinimas jungtųsi su nauju ir gilesniu praeities suprati- 
mu, kad praeityje ir dabartyje atsiskleistų vidinė dvasinės pra- 
smės vienovė. 

Tokio pobūdžio filosofijos interpretacija, besisiejanti su šian- 
dieniniais poreikiais, yra šios apybraižos uždavinys. Tai bandy- 
mas atskleisti vieną platonizmo motyvą, kuris iki šiol nebuvo 
deramai įvertintas, bet kuris šiandieniniam mąstymui galbūt yra 
įdomiausias. Aš kartoju: tai tik vienas platonizmo motyvas, ir 

todėl jis toli gražu neaprėpia visos jo daugiapusiškos esmės. 
Kartu su juo platonizmo filosofiją apibrėžia ir kiti motyvai, ku- 
riuos iki šiol istoriniai filosofiniai tyrinėjimai kėlė-į priekį. Są- 
lyginis šių interpretacijų teisėtumas negali būti ginčijamas, ga- 
lima tik nurodyti, kad jos neišsamios, kad jos mums pateikia 
ne visą platonizmą, bet tik kai kurias jo plotmes ir aspektus. 
Kad platonizmas būtų suprastas nuodugniau ir ižvalgiau, būti- 
na atkreipti dėmesį taip pat ir į tą motyvą, kuriam skirta ši 
apybraiža. Ir tai būtina padaryti ne tik istorinės filosofinės tie- 
sos labui. Šio motyvo reikšmė ir reikšmingumas — tai mes pri- 
mygtinai teigiame — nesiriboja vien platonizmu, o išlieka ir 
šiuolaikinės filosofinės problematikos akivaizdoje. — Jeigu pa- 
klaustume tiesiai: ką, be savo istorinių nuopelnų, platonizmas 
reiškia gyvai filosofinei minčiai? ką jis gali duoti filosofiniam 
dabartinės kultūros problemų aiškinimui? — tai atsakyti, ro- 
dos, galės būtent tas motyvas, kuris čia bus aptartas. 

Viso platonizmo centras — dėl to visi sutaria — yra idėjų 
teorija. Todėl iš esmės platonizmo supratimo skirtumai — tai 
įvairūs Platono idėjų teorijos aiškinimai. Tiesa, šių aiškinimų 
įvairovė beveik proporcinga platonizmą tyrinėjančiam mąstyto- 
jų skaičiui. Tačiau atsiribojus nuo visų skirtumų ir nesutarimų 
dėl antraeilių klausimų, ko gero, galima visas platonizmo kon- 
cepcijas apibendrinti keturiomis pagrindinėmis idėjų teorijos aiš- 
kinimo schemomis. 

Pirmoji ir seniausioji — tai schema, siekianti Aristotelį. 
Platono idėjose ji mato sokratiškąsias sąvokas, hipostazės bū- 
du paverstas savarankiškomis metafizinėmis esmėmis, kurioms 
būdinga atskira ir nuo juslinių daiktų pasaulio nepriklausoma 
realybė. Taip atsiranda dviejų pasaulių — juslinių reiškinių pa- 
saulio ir anijuslinių idėjų pasaulio — priešingumas; antrasis 
jų yra iš esmės pirmojo sudvejinimas. — Jeigu paklaustume, 
ką gi iš esmės, t. y. filosofiškai, reiškia sokratiškųjų sąvokų su- 
daiktinimas platonizme, tai atsakymas gali būti tik vienas: jis 
yra reakcinių srovių pergalė senovės filosofijoje. Sokrato ilo- 
sofema, vos spėjusi išsivaduoti iš mitologinio mąstymo pančių, 
vėl pavirsta mitologema. Platonizmo įtaka filosofinei vėlesniųjų 

amžių ir tūkstantmečių spekuliacijai — šiuo požiūriu — vie- 
nas įstabiausių mitų įsitvirtinimo moksliniame mąstyme pavyz- 
džių. Žinoma, negalima neigti, kad Aristotelio kritika apskri- 
tai visiškai teisingai atskleidžia pagrindinius platonizmo trūkųu- 
mus. Nėra abejonių, kad kai kuriose jo ypatybėse, pvz., jo me- 
niniuose mitologiniuose siekiuose, taip pat jam būdingame spe- 
kuliatyvių samprotavimų junginyje su religiniu patosu ir mis- 
tinė intuicija slypi nemaža spąstų griežtai filosofinei minčiai; 
ir platonizmo įtaka šia prasme toli gražu ne visada buvo vai- 
singa. Tačiau Aristotelio koncepcija atskleidžia beveik vien tik 
neigiamas platonizmo plotmes. Neatsitiktinai Aristotelis linkęs 
nepripažinti Platonui jokio tikro originalumo. Aristotelio in- 
terpretacija negali paaiškinti, ką teigiamo davė platonizmas fi- 
losofinės žinijos lobynui, 

Absoliuti priešybė yra kita platonizmo koncepcija, kurią vi- 
siškai nuosekliai realizavo tik pastaruoju metu Marburgo fi- 
losofinė mokykla. Idėjų teorijoje ji įžvelgia natūralų Sokrato 
sąvokų teorijos vidinės raidos tęsinį. Platonas Sokraio sąvoką 
išlaisvino nuo visko, kas joje atsitiktina, empiriška, ir suartino 
ją su savavališko abstrahavimo rezultatu arba su kalbos žodžių 
kintančia reikšme. Idėjoje suvokiamas loginis sąvokų pagrin- 
das, tie būtini struktūriniai pažinimo pagrindai, kurie apibrė- 
žia bendrą daiktinio mąstymo dėsningumą. Todėl idėja negali 
būti izoliuota ir savyje uždara sąvoka. Tikroji jos reikšmė at- 
siskleidžia dialektiniame sąvokų sąryšyje, sisteminėje jų obijek- 
tyvios įvairovės vienybėje. Taigi idėjos yra kantiškojo idealiz- 
mo transcendentinio a priori prototipai, arba kita, galbūt tiks- 
Iesne formuluote: idėjų karalystėje platonizmas nuspėjo nau- 
įos filosofijos atrastą loginių antlaikinių pažinimo prasmių ste- 
rą. Mitologinis platonizmo momentas — ne daugiau kaip Iš- 
orinis apvalkalas, organiškai nesusijęs su platoniškojo idealiz- 
mo esme, — žodinės išraiškos, dar nesuspėjusios prisitaikyti 
prie grynojo nejusliško mąstymo reikalavimų, netobulumas. 

inoma, nesunku aiskleisti šios platonizmo koncepcijos vien- 
pusiškumą ir parodyti, kad ji iškrėipia istorinę perspektyvą, lai- 
kydama Platoną vien šiuolaikinio transcendentalinio ir loginio 

idealizmo pirmtaku. — Tačiau pagrindinis šios interpretacijos 
trūkumas yra ne tiek vienpusis filosofinės minties istorinės rai- 
dos schematizavimas, kiek tos filosofinės pozicijos, iš kurios ji 
kyla, siaurumas; sudėtinga būties struktūra nagrinėjama vien 
jos projekcijoje į loginės būties plotmę. Vis dėlto tai vienintelė 
griežtai filosofinė, t. y. sistemiška, platonizmo koncepcija, at- 
skleidusi gyvą perimamą idėjų teorijos ir šiuolaikinio moksli- 
nio mąstymo ryšį. 

Antroji platonizmo koncepcija remiasi logine idėjų reikš- 
me, o trečioji į priekį iškelia jų estetinį aspektą. Idėjų pažini- 
me ji įžvelgia ypatingą estetinio stebėjimo aktą, aiskleidžiantį 
mums meninį daiktų pavidalą, jų estetinę prasmę. Šis idėjų su- 
pratimo momentas neabejotinai yra gana esmingas platoniz- 
mui ir ypač atskleidžia pačią idėjų teorijos genezę. Vis dėlto jis * 
toli gražu neaprėpia idėjų reikšmės, ypač dėl to, kad estetinis 
pobūdis būdingas anaiptol ne visoms idėjoms, 

Pagaliau yra ir ketvirtoji platonizmo koncepcija, neigianti 
jo sistemišką pobūdį arba bent jau mananti, kad sisteminis mo- 
mentas jam neesminis, antraeilis. Platonizino esmė — dorovi- 
nė-religinė idėjų teorijos prasmė. Platonas — pirmiausia pra- 
našas ir mistikas. Dėstydamas savo estetinius ir religinius įsiti- 
kinimus, mitologiniais vaizdais jis naudojasi ne todėl, kad dar 
nesusikūrė tam mokslinės kalbos, kuri skirtųsi nuo meno ir re- 
ligijos: kalbos, bet todėl, kad tai atitinka pačią jo pranašiškų 
įžvalgų ir mistinių regėjimų esmę. Šiuo aspektu reikia traktuo- 
ti ir idėjų teorijos aiškinimą. Juslinio pasaulio ir idėjų pasaulio 
priešingybė — jau jusliškai realaus ir idealiai privalaus, mate- 
rijos ir dvasios, žmogiško ir dieviško — kaip pagrindinių reli- 
ginės metafizinės būties kategorijų — priešingybė. Amžinas Pla- 
tono nuopelnas yra tas, kad jis įtvirtino visišką dvasinio prado 
savarankiškumą ir savitumą. 

Ši koncepcija neabejotinai teisingai pažymi, kad Platonas 
netelpa į mokyklinės filosofinės sistemos rėmus, kad jo teori- 
joje esama nemokslinių arba antmokslinių momentų ir kad bū- 
tent šitie momentai jam yra esminiai. Bet argi galima teigti, 
kad jie aprėpia visą platonizmą? Argi negalima daryti prielai- 

dos, kad pranašas ir mistikas sugyveno jame su filosofu racio- 
nalistu? Kaip kitaip paaiškinti tą lemiamą vaidmenį, kurį pla- 
toniškoji tradicija suvaidino ne tik antikinės spekuliacijos rai- 
doje, bet ir naujosios filosofijos istorijoje? Jeigu platonizmas, 
kaip amžinas filosofijos motyvas, nėra iliuzija, tai šito priežas- 
tis tegali būti jo sisteminė struktūra. 

Taigi visi minėti platonizmo aiškinimai neaprėpia viso jo tu- 
rinio, O tik atskleidžia vieną ar kitą jo aspektą, ir todėl kiekvie- 
nas jų turi būti papildytas kitais aiškinimais. Tiesa, dabartinėse 
platonizmo interpretacijose šis vienpusiškumas nepasireiškia 
taip griežtai, nes visos jos remiasi vienokių ar kitokiu minėtų 
motyvų deriniu, be to, čia tai vienam, tai kitam motyvui priski- 
riamas pagrindinis vaidmuo. Tačiau tokiais kompromisais dar 
neišsprendžiama teisingo ir išsamaus aiškinimo problema. Ne- 
manant, kad šis įvairių motyvų derinys Platono teorijoje yra 
grynai išorinis ir mechaninis (tai yra aiški nesamonė), būtina 
nustatyti, ar egzistuoja tarp jų vidinis dalykinis ryšys, jungiantis 
juos į vieną sisteminę visumą, ar jie išplaukia iš keleto vienas 
nuo kito nepriklausomų plaitonizmo šaltinių ir susiję tik „as- 
menine linija“ — paties Platono asmenybe (pvz., loginis ir do- 
rovinis-religinis motyvas). 

Šioje apybraižoje nekeliama uždavinio nagrinėti šį sudėtin- 
gą klausimą, į kurį šiuolaikiniai Platono aiškintojai dar nerado 
patenkinamo atsakymo; vis dėlto tam tikru mastu ji gali pradė- 
ti jį spręsti, nes tas plaionizmo motyvas, kuriam ji skirta, ne tik 
pats savaime yra sąlygiškai reikšmingas, bet taip pat — tai bus 
"parodyta — turi ypatingą reikšmę būtent sisteminei platoniz- 
mo struktūrai. Tai — dvejopas idėjų žinojimo charakteristikos 
motyvas: viena vertus, kaip savęs pažinimas, kita vertus— kaip 
aukščiausias žinojimas, realizuojantis savyje būžžies ir mąstymo 
tapatybę. Man atrodo, atskleidus šio motyvo filosofinę prasmę, 
išryškės tikroji kai kurių kitų pagrindinių platonizmo principų 
reikšmė: ypač tikrosios ir tariamosios būties priešingybė ir jos 
sutapatinimas su dviem kitomis priešingybėmis — gėrio ir blo- 
gio bei grožio ir bjaurumo. Visoms šioms sąvokoms ienka esmi- 
nis vaidmuo ne tik paties Platono teorijoje, bet ir visame pla- 

tonizme. Visiškai išsiskleidžia jos tik neoplatonizme, Plotino 
sistemoje. Todėl šių sąvokų analizė atskleis, kokiu atžvilgiu ne- 
oplatonizmas iš vidaus tęsia ir užbaigia platonizmą jo klasikine 
forma, 


II 


Paprastai dėstant platonizmo sistemą kaip svarbiausias da- 
lykas iškeliama griežta priešingybė tarp jusliškumo ir proto, tarp 
juslinio ir protinio pažinimo. Pirmasis visai neaiškus ir nepati- 
kimas, nes jį visiškai apibrėžia laikini ir praeinantys, sąlyginiai 
(subjektyvūs) veiksniai; Plotino nuomone, jis daugiausia pade- 
da biologinei funkcijai, nurodydamas kūnui, kas jam naudinga 
ar kenkia. 

Antrasis, atvirkščiai, yra tikrasis žinojimas, nes jo objektas 


- yra tikroji būtis. 


"Tačiau kad ir kiek platonizmui būtų būdingas šis nesutaiki- 
namas dviejų žinojimo rūšių ir jų atitinkamų objektų — mate- 
rialių daiktų pasaulio ir protu suvokiamų idėjų pasaulio — du- 
alizmas, ne mažiau aiškiai jame pastebimas ir kitas, nuodug- 
nesnis žinojimo supratimas, įveikiantis dualizmą ir palenkian- 
tis jį aukščiausiam monistiniam požiūriui. Rafinuotesnė jusli- 
nio pažinimo analizė (ypač „Filebe“) įtikino Platoną, kad su- 
vokimo struktūra visai nėra iracionali ir nesuskyla į grynai pa- 
syvius dvasios įspūdžius. Tai, kas jį daro pažintiniu aktu, — tai 
jam būdingas samprotinis momentas, t. y. sprendinys, interpre- 
tuojantis iš išorinio objekto gaunamus įspūdžius. Tokio požiū- 
rio Į juslinį pažinimą laikosi ir Plotinas. Ir jis mano, kad su- 
vokimo, kaip pažinimo akto, esmė yra jo racionalioje plormė- 
je, t. y. tame sprendinyje, kurį jis savyje turi. Tačiau jis eina 
dar toliau. Jis ryžtingai aimeta teisingumą įprasto stoiško po- 
žiūrio, pasak kurio pojūtis yra pėdsakas, kurį išorinis daiktas 
palieka sieloje. Pojūtis — teigia jis — tai savaiminis sielos ak- 
tas, padedantis jai įžvelgti pasikeitimus, kuriuos dėl išorinių po- 
veikių patiria jutimo organai. Šiame akte pasirodo tas pais sie- 
los aktyvumas, kuris, būdamas nukreiptas į kitą pusę, sukuria 

protingą nejuslinį žinojimą. Todėl iš esmės tarp juslinio daikto 
pažinimo ir protu suvokiamo pasaulio nėra jokio skirtumo. Ir 
šiuo, ir kitu atveju siela yra aktyvi: ji įžvelgia objektą be jokios 
išorinės prievartos. Skirtumas tik įžvelgiamame objekte: vienu 
atveju tai — mūsų kūno pokyčiai, kuriuos sukelia išorinis ob- 
jektas, kitu — virš juslinio pasaulio iškylanti dangiška idėjų ka- 
ralystė, Tačiau ir pažįstamų objektų skirtumas nėra visiška 
priešybė. Tam tikra prasme jį galima būtų pavadinti kiekybiniu, 
t. y. realumo ir tobulumo laipsnio skirtumu. Juk juslinį pasaulį 
su visa jo struktūra ir tvarka, visa jo išorę lemia protu suvokia 
mas pasaulis. Juk jis yra idėjų karalystės atspindys, tiesa, iš- 
kreiptas, blyškus, netobulas, bet visada atspindys, kuriame pa- 
žįstantis protas sugauna prototipo grožio ir tobulybės atšvaitą. 
Tad juslinio pažinimo reikšmingumas ir patikimumas galiausiai 
išplaukia iš to paties šaltinio, kuris maitina ir spekuliatyvųjį 
žinojimą. Ir čia skirtumas yra ryškumo ir tobulumo lygio skir- 
tumas: juslinio pažinimo patikimumas tik sąlyginis, reliatyvus, 
reikalaujantis, kad jį pagrindžiantis protingas žinojimas patik- 
rinių ir paaiškintų jo Likrąją reikšmę. Toks požiūris į juslinį 
žinojimą kaip į žemesnį, bet iš esmės vienodą su racionaliuoju 
žinojimu yra neatskiriama visų platonizmo atmainų dalis. Jį pe- 
rėmė ir didieji Naujųjų amžių racionalistai, kiek jie liko ištiki- 
mi antikinio (platoniškojo) racionalizmo tradicijoms. 

Šios gnoseologinės pažiūros turi visišką atitikmenį ontolo- 
ginėje plotmėje. Žinojimo patikimumas jau suponuoja paties 
žinojimo objekto tikrumą ar realumą. .Patikimas žinojimas tik 
tuo ir patikimas, kad jis sugauna tikrąją, realią būtį. O jeigu 
tai taip, tai ir juslinio pažinimo objekto, kiek jis giminiškas gry- 
najam samprotavimui, turi būti tam tikra realybė, kad ir susil- 
pninta, nusmukdyta į žemiausią pakopą, sumaišyta su „nebūti- 
mi“, bet vis dėlto realybė, visiškai pagrįsta (phaenomenon be- 
ne fundatum) ir neatsitiktinė. Todėl juslinis pasaulis, platoniz- 
mo požiūriu, yra ne subjektyvus fenomenas, ne sąmonės suku- 
riama fikcija, bet grynai objektyvus reiškinys, turintis savo ypa- 
tingą realybę. Kokia tai realybė, kokie jos ypatumai -— mes 
pamatysime vėliau. — Dabar paminėsime dar vieną platoniš- 

kosios gnoseologijos ypatybę, suartinančią ir sugiminiuojančią 
juslinį žinojimą su racionaliuoju. Paprastai esminiu skirtumu 
tarp vieno ir kito laikoma tai, kad pirmasis yra tiesioginis ir 
apribotas juslinio suvokimo duotybe, o antrasis — tarpinis, nes 
peržengia vien tik esamybės ribas, pertvarkydamas ją į naują 
turinį, kuriame duotybė susijusi su neduotybe, — kitaip tariant, 
tai žinojimas, besiplėtojantis pagal logines išvadas ir griežiai 
nustatytus dėsniškus kelius — „metodus“. Būtent šiame Iogi- 
niame ir metodiniame tarpiškume ir glūdi jo ypatinga jėga ir 
patikimumas. Iš pirmo žvilgsnio galėtų pasirodyti, kad šis po- 
žiūris artimas platonizmui, net daugiau, kad jis galiausiai nuo 
jo prasideda; juk pats perėjimas nuo konkretaus fakto prie idė- 
jos (nuo „lygių“ akmenų arba medžio gabalėlių prie „lygybės“ 
idėjos) jau yra išėjimas už juslinės esamybės ribų. Dar labiau 
diskursyvumo momentas išsirntulioja Platono dialektikoje, ku- 
TiOje pagrįsti du pagrindiniai žinojimo keliai: viena vertus, ke- 
lias, kylantis nuo atskirų reiškinių ir konkrečių formų į juos 
lemiančius bendruosius teiginius, kita vertus, žemyn einantis 
kelias, atskleidžiantis šių bendrųjų pradmenų konkretizaciją re- 
alių tikrovės formų ir reiškinių įvairovėje. Tačiau iš esmės šie 
dialektiniai žinojimo keliai Platonui turi tik parengiamąją reikš- 
mę. Užbaigimas ir galutinis tikslas yra „samprotavimas“, idėjų 
žiūra, kuriai būdingas absoliutus betarpiškumas ir intuityvumas. 
"Tai rodo jau pats „idėjos“ terminas. Taigi diskursyvus žinoji- 
mas pagrindžiamas intuityviu žinojimu. Bet kitaip Platono sis- 
temoje ir būti negali. Tai, kad kiekvienas daiktas „yra“, jo pras- 
mė ir reikšmė apibrėžiama idėja. Pradinėje idėjų teorijos for- 
muluotėje įprasminanti idėjos funkcija nukreipta į atskirus pa- 
žinimo (reiškinio, daikto) turinius, t. y. idėjos, panašiai kaip 
Sokrato sąvokos, iš pradžių yra tik atskirų daiktų ir savybių 
idėjos. Tačiau toliau plėtodamas ir gilindamas šią teoriją, Pla- 
tonas priverstas pripažinti, jog idėjos sugeba vykdyti joms bū- 
dingą įprasminimo funkciją tik dėl to, kad yra iš vidaus savi- 
tarpiškai susijusios ir sąlygotos, kitaip tariant, pažintinio pa- 
saulio struktūrą apibrėžia ne tik atskiros daiktų ir reiškinių idė- 
jos, bet ir jų tarpusavio santykiai, t. y. santykių idėjos (Teaite- 

tas, Sofistas, Parmenidas). O tai reiškia: struktūrinių pasaulio 
santykių esmė (idėjos) pažįstama taip pat tiesiogiai ir intuity- 
viai, kaip ir atskirų daiktų esmė (idėjos). Jeigu tai taip, tai ir 
diskursyvaus mąstymo (t. y. mąstymo per saniykius) pagrindas 
turi būti tiesioginis, intuityvus. 

Tokią pat santykio tarp tiesioginio (intuityvaus) ir tarpiško 
(diskursyvaus) žinojimo sampratą, tik labiau išplėtota forma, 
mes randame ir Plotino teorijoje. Jis skiria tris pažintinius su- 
gebėjimus: juslinį suvokimą, samprotį ir protą. Samprotis, bū- 
damas charakteringa žmogiškosios dvasios ypatybė, užima vi- 
durį tarp suvokimo ir proto. Sampročio (dianoia) funkcija yra 
juslinės medžiagos, kurią jis gauna iš suvokimo, apdorojimas, 
t. y. jos sutvarkymas ir įprasminimas, naudojantis kai kuriais 
bendraisiais teiginiais ir „kanonais“. Šiuos pastaruosius sam- 
protis perima iš aukščiausiojo prado, su kuriuo susijusi žmo- 
gaus siela, — proto (nūs). Savo pažintinį darbą samprotis vyk- 
do samprotavimais ir įrodymais. Kitaip sakant, samprotis — 
tai diskursyvaus mąstymo sugebėjimas, ir jo sukurtam žinoji- 
mui būdingas tarpiškas pobūdis. Sąvokos, į kurias sarnprotis 
nulieja šį žinojimą, įsitvirtina žodžiuose, turinčiuose — pana- 
šiai kaip abėcėlės raidės — tam tikrą reikšmę ir todėl tik nu- 
rodančiuose patį daiktą, pažyminčiuose jį, bet tiesiogiai jo ne- 
pasiekiančiuose. Tobulas, visiškas objekto žinojimas, tiesioginis 
prisilietimas prie jo būdingas tik sampročio ir jam priklausan- 
čių sąvokų prototipui ir šaltiniu: — protui. Todėl sampročio ir 
visų jo loginių metodų uždavinys yra įveikti diskursyviam mąs- 
tymui būdingą simboliškumą ir nuvesti tarpišką žinojimą iki jo 
galutinės ribos, t. y. iki paties objekto visoje jo tiesioginėje re- 
alybėje žinojimo. Kitais žodžiais, samprotis turi „supanašėti“ 
su protu, jis turi susilieti su juo ir tokiu būdu užsitikrinti aukš- | 
čiausią pažinimo pakopą, kurioje sąvokos-simboliai pakeičia- 
mos grynosiomis „esmėmis“ — eidais, — visokios būties ir vi- 
sokio daiktiškumo prototipais. Šio tikslo įgyvendinimas ir yra 
dialektinio žinojimo kilimo uždavinys. Pasiekęs jį, pažinimas tar- 
"si „nurimsta“: susikoncentravęs vien į tiesioginį aukščiausių bū- 
ties pradmenų stebėjimą, jis jau nebeeikvoja savo jėgų sudė- 

tingiems ir įvairiems samprotavimams ir įrodymams kurti. LoO- 
ginės sampročio taisyklės ir kanonai jam daugiau nebereikalin- 
gi; parengiamasis „techninis“ darbas, kuriam jie buvo skirti (po- 
žiūris į patį daiktą, į eidą), jau atliktas. Žinojimas, prieinamas 
protui, tiesiogiai pasiekia daiktą, t. y. turi būtį jos Likruoju pa- 
vidalu (Enn. I, III, 4, 5). Taip, kaip samprotis yra tik proto 
atvaizdinys ir visą savo pažintinę galią semia iš jo, taip ir tar- 
piškas žinojimas patikimas vien dėl tiesioginio (intuityvaus) ži- 
nojimo, kurį vykdo proto veikla. Šiam tiesioginiam žinojimui 
jau nereikia jokių kitų atramų ir pagrindimų. Jam būdingas 
besąlygiškas savaiminis tikrumas ir akivaiždumas, Ši įvairių ži- 
nojimo pakopų charakteristika jau išryškina Plotino santykį su 
Parmenido teiginiu apie būties 17 mąstymo tapatumą. Jis yra 
būtina ir pakankama tikro, tobulo žinojimo sąlyga. Ir, pasak 
Plotino, panašų gali pažinti tik panašus. Tačiau ši tapatybė igy- 
vendinama toli gražu ne visose žinojimo pakopose. Tiek jusli- 
niam, tiek samprotiniam žinojimui kaip tik būdingas būties ir 
mąstymo, objekto ir subjekto, pažįstamojo ir pažįstančiojo su- 
sidvejinimas, priešprieša. Todėl žinojimui šiose pakopose ne- 
būdingas daiktiškumas, būtiškurmnas visa žodžio prasme. Jis yra 
arba /enomenalus, t. y. pasiekia tik daikto vaizdą (kaip suvoki- 
mas), arba simbolinis (kaip samprotinis pažinimas), t. y. pana- 
šiai kaip raidžių raštas, tik ženklina daiktą, bet tiesiogiai jo ne- 
pagauna. Tik protas įveikia objekto ir subjekto dualizmą: pa- 
keisdamas raidinį raštą „egiptietišku piktografiniu“ (duodančiu 
pačių daiktų atvaizdą), jis išveda žinojimą už fenomenalumo ir 
simboliškumo ribų ir taip pasiekia būties ir mąstymo tapatumą; 
juk proto objektas — eidai (daiktų prototipai) — ne skirtingas 
nuo jo, o sudaro jo nuosavą turinį (Enn. V, VIII, 5, 6!). 





" Čia, kaip teisingai pažymi P. Blonskis (Plotino filosofija. — P. 223 ir ki.), 
iš principo aiskiriamas logas ir eidas, t. y. sąvoka-žodis ir sąvoka-"“vaizdas" 
(arba „reginys“ ). Pirmas būdinga diskursyviam, antras — intuityviam masty- 
mui. Tačiau antrojo pranašumą sudaro ne jo intuityvumas, o tai, kad jis tie- 
siogiai suvokia tikrąją būtį. 


PLATONIZMAS, PLOTINAS IR DABARTIS 151 


IV 


Iš viso to, kas pasakyta, jau matyti, kokia yra tikroji dviejų 
pagrindinių antikinės gnoseologijos teiginių prasmė: 1) pana- 
šus pažįstamas panašiu ir 2) būtis ir mąstymas — tapatūs. Daik- 
tinio žinojimo uždavinys — tiesiogiai pateikti daiktą tokį, koks 
Jis yra pats savaime, netarpininkaujant jokiems veiksniams, ku- 
rie būlų jo pavaduotojai arba atstovai. Kiek žinojimo turinys 
yra kažkas kita, skirtinga nuo daikto, jis lieka neįvykdytas. Jis 
įgyvendinamas tik tada, kai žinojimas aprėpia daiktą visoje jo 
pilnatvėje ir realume, t. y. kai žinojimo turinys yra pats daik- 
tas, kai žinojimas ir būtis — tapatūs. Bet antikinei gnoseologi- 
jai ši tapatybė buvo ne tik galutinis žinojimo idealas; ji matė 
joje būtiną apskritai visokio pažinimo sąlygą. Čia pradžia for- 
mulės, vyraujančios beveik visoje antikinėje gnoseologijoje: pa- 
našus pažįstamas panašiu. Antikine terminologija tai reiškia: 
daiktinis Žinojimas galimas tik tiek, kiek daiktas imanentiškas 
žinojimui. Viskas, kas iš esmės transcendentiška pažistančiojo 
atžvilgiu, kariu yra už pažinimo ribų?. 

Pritaikyta jusliniam žinojimui, ši formulė veda į sensualiz- 
mą ir sensualistinį skepticizmą. Pažįstami ne daiktai, o tik jų 
sukeliami dvasiai imanentiški įspūdžiai. Bet kadangi šie įspū- 
džiai nepastovūs, sąlygiški, subjektyvūs, tai objektyvaus žinoji- 
mo apskritai nėra. Sokratiškoji-platoniškoji sąvokų (idėjų) te- 
orija atkuria objektyvų žinojimo reikšmingumą, tačiau čia iš- 
laiko daikto imanencijos žinojimui principą. Jei daikto esmė 
glūdi jo sąvokoje (idėjoje), tai pats daiktas, jo tikroji realybė 
pažįstama per sąvoką (idėją). Sąvoka (idėja) susieja objektą ir 


Ž Kiek terminai „imanentinis-transcendentinis“ gali būti vartojami antiki- 
nėje filosofijoje, juos pirmiausia reikia suprasti ontologine prasme, t. y. kaip 
pažįstamojo daikto būties transcendėntiškumą arba imanentiškumą pažįstan- 
čiojo subjekto būčiai. Ontologinis pažįstamojo imanentiškumas pažįstančią- 
jam neatmeta jų pnoseologinės priešpriešos, kuri būdinga netgi protui (nūs): 
nepaisant jame realizuojamos būties ir mąstymo tapatybės, savo galią jame 
išlaiko mąstančiojo ir mąstomojo priešingumas. 

subjektą; ji objektyvi ir kartu imanentiška subjektui. Idėja — 
daikto pagrindas, bet ji taip pat giminiška sielai, ir idėjų paži- 
nimo siela negauna iš šalies, jį sukuria jos pačios veikla — 
mąstymas. "Taigi tik Sokrato— Platono gnoseologijoje būties ir 
mąstymo tapatybė igyja visai apibrėžtą ir vienareikšmę pras- 
mę. Žinojimo problema iš materialiosios ir materialiosios-psi- 
chologinės (psichofizinės) būties sferos perkeliama į logišku- 
mo sierą. 

Tai iš esmės tas požiūris, kurio laikosi bet koks griežtai 
mokslinis žinojimas: subjektui priešingo (transcendentinio) ob- 
jektyvumo įveikimas ir suvokimas sąvokomis ir per sąvokas. 
Čia — to subjektyvizmo, to posūkio į subjektyvizmą, kuris ei- 
na pirma loginio mokslinio požiūrio, pateisinimas; jis reiškia 
neišvengiamą perėjimą nuo dogmatinio daiktiškai pagrįsto ob- 
jektyvumo į kritinį loginių sąvokų sferos objektyvumą. — Kad 
ir kiek ši sfera būtų savarankiška ir skirtųsi nuo psichinės bū- 
ties, Platono teiginys apie giminišką dvasios artumą idėjoms 
tam tikra prasme tebegalioja. Loginės sąvokos glaudžiau, or- 
ganiškiau negu išorinių reiškinių pasaulis susijusios su dvasios 
gyvenimu. Ne veltui Platonas idėjų (kaip loginių prasmių) pa- 
žinimą susieja su dvasios aktyvumu. Gnoseologinė aktyvumo 
momento funkcija yra būtent tai, kad jis turi užtikrinti tikrą 
žinojimo daiktiškumą, t. y. galimybę tiesiogiai liesti ir suvokti 
patį daiktą. 

Apibendrinkime tai, kas pasakyta. Juslinio ir nejuslinio Ži- 
nojimo priešingumas, klasikiniame platonizme lyg ir turėjęs Ie- 
miamą reikšmę, Plotino teorijoje tampa egzoteriniu momentu, 
charakterizuojančiu tik paviršinius jo minties sluoksnius. Iš tik- 
rųjų nuodugnesnė analizė aptinka, kad žinojimo netikrumo ir 
netobulumo nelemia vien jo juslinis pobūdis. Egzistuoja ir ne- 
juslinis žinojimas, o būtent — samprotinis, kuris pals savaime 
nėra visai tikras ir nesuvokia paties daikto. Pagrindiniame sis- 
teminiame Plotino filosofijos aspekte juslinio ir nejuslinio ži- 
nojimo priešingumas pakeičiamas kitu: tikro, daiktinio, tiesio- 
giai suvokiančio daiktą žinojimo ir netikro, tariamo daiktišku- 

mo žinojimo priešingumas: pirmasis yra eidų, daiktų prototi- 
pų, žinojimas; antrajai rūšiai priklauso tiek juslinis žinojimas 
(fenomenalus), tiek samprotinis, simbolinis žinojimas*, 

Šio daiktiško patikimumo ir tikrumo požiūriu į antrą vie- 
tą nueina ir kitas — intuityvaus ir diskursyvaus — žinojimo 
priešingumas. Visa, kas diskursyviai (tarpiškai) reikšminga, ga- 
liausiai įsišakniję tame, kas intuityviai (tiesiogiai) reikšminga. 
Bet pats savaime intuityvumas dar negarantuoja žinojimo tik- 
rumo ir patikimumo. Juk juslinis žinojimas, kuris savo pri- 
gimtimi yra netikras ir nepatikimas, toks pat intuityvus kaip 
Ir eidosų Žinojimas. 

Taigi kas gi Plotino koncepcijoje lieka iš to juslinio ir racio- 
nalaus pažinimo dualizmo, kuris paprastai laikomas fundamen- 
taliu platonizmui? Savo struktūra, paimta atskirai nuo daikto, 
savo santykiu su objektu, jo suvokimo būdu abi žinojimo rūšys 
yra visai vienodos. Ir tą, ir kitą sukuria sielos veikla. Pagaliau 
ir jusliniam žinojimui tebegalioja pažinimo principas: toks pat 
pažįsta tokį pat. Žinoma, iš pirmo žvilgsnio gali pasirodyti, kad 
tai negalima. Juk jusliniame suvokime siela pažįsta kaip tik tai, 
kas jai priešinga, t. y. kūnišką pasaulį. Tačiau, Plotino nuomo- 
ne, Šis priešingumo pažinimas galimas tik dėl to, kad pažinimo 
procese iš dalies įveikiamas priešingumas: tarp suvokiančiojo 
ir suvokiamojo nusistoja tam tikra „simpatija“ ir suderinamu- 
mas, pagrįstas prisitaikymu, arba, tiksliau, suvokiančiojo orga- 
no „supanašėjimu“ su suvokiamuoju daiktu. "Tokio organo poky- 


3 Šį pagrindinį Plotino gnoseolopijos motyvą atgaivino ir išnagrinėjo šiuo- 
laikinė fenomenologija. Kai ji teigia, kad visas žinojimas yra „intencionalus“, 
bet kad jo „intencija“ ne visada išsipildo, t. y. kad daiktas, į kurį nukreiptas 
pažinimo aktas, esant įprastai sąmonės nuostatai, šiame akte nedalyvauja (vi- 
sai), kaip, pvz., suvokimo akte arba mastymo aktė per žodžius-sąvokas, ku- 
riuose pats daiktas lieka transcendentinis sąvokos atžvilgiu, ir kad betarpiš- 
kas objekto suvokimas visoje pilnatvėje pasiekiamas fenomenologinės „esmių“ 
įžiūros aktuose, tai šitai iš esmės ne kas kita, o plėtotė tų gnoseologinių min- 
čių, kurios sudaro plotiniškojo tobulojo, protingojo žinojimo — eidų žinoji- 
mo ir dviejų netobulojo žinojimo atmainų — juslinio suvokimo ir simbolinio. 
samprotinio žinojimo — skyrimo pagrindą. 

čio (supanašėjimo) rezultatą siela suvokia savyje atskleisdama 
(įsisąmonindama) jo eidą (formą). Vadinasi, jeigu ten nėra vi- 
siškos subjekto ir objekto tapatybės kaip racionaliame žinoji- 
me, tai vis dėlto yra dalinė tapatybė — panašumas, kuris yra 
nurodyto supanašėjimo proceso rezultatas (Enn. IV, 4, 22, 23). 

"Tokia juslinio pažinimo charakteristika dar kartą patvirtina, 
kad skirtumas tarp juslinio ir protingojo pažinimo galiausiai 
yra jų tobulumo, t. y. daiktinio patikimumo ir tikrumo, lyg- 
mens skirtumas. O šis gnoseologinis skirlumas, kaip matėme, 
turi savo ontologinį pagrindą: skirtumas tarp daiktų, atitinkan- 
čių šias dvi žinojimo rūšis, tarp tikrosios būties (eidų pasau- 
lio), viena vertus, ir juslinės būties, kita vertus. O dėl pastaro- 
jo skirtumo, tai platonizmas jį vėlgi apibrėžia pirmiausia kaip 
tobulumo ir realumo lygmens skirtumą. Dėl to jau galima teigti, 
kad juslinio ir protu suvokiamo pasaulio santykyje lemiamas 
vaidmuo tenka jų vidiniam ryšiui, o ne jų priešingumui, arba, 
tiksliau: tik aisižvelgiant į jų ryšį, jų vienybę, gali būti supras- 
tas jų priešingumas. Rakto šiam supratimui naiūraliausia ieš- 
koti gnoseologinėse Platono ir Plotino koncepcijose, kurios su- 
daro visos platonizmo problematikos centrą. 


V 


Įsižiūrėkime į tą kelią, kurį Platonas nubrėžia filosofui, ieš- 
kančiam tikrojo žinojimo. Pirmasis žingsnis į šį kelią — tai vi- 
siškas juslinio pasaulio atsižadėjimas. Pirmiausia filosofui rei- 
kia ryžtingai nusigręžti nuo visos regimybės ir to, kas jusliškai 
suvokiama, ne tik todėl, kad tai savaime yra menka ir neduoda 
tikrojo žinojimo, bet ir todėl, kad tai labai kliudo pasiekti tokį 
žinojimą, sugundo sielą apgaulingais vaizdais ir užtamsina jai 
proto žvilgsnį, t. y. gebėjimą skirti tiesą ir melą. Todėl kelias į 
žinojimą — ne tiktai teorinio mąstymo metodas; tai asketinis 
kelias, relipinio-dorovinio apsivalymo nuo jusliškumo bjauras- 
ties kelias. Jusliškumas paskelbiamas blogio ir suklydimo šalti- 
niu. Tiesa ir gėris su juo nesuderinami, iš esmės jam priešingi. 

Atrodytų, sunku būtų griežčiau ir ryžtingiau išreikšti įuslišku- 
mo ir proto, kūno ir dvasios dualizmą. Tačiau šis žingsnis ke- 
lyje į žinojimą apibrėžia jį tik negatyviai, todėl jis turi tik iš- 
ankstinę „techninę“ reikšmę, paruošdamas tą sąmonės (sielos) 
nuostatą, kuri turi filosofui atskleisti tikrąjį žinojimą. Todėl po 
pirmojo žingsnio turi eiti jį papildantis antrasis. Nusigręždama 
nuo išorinio materialaus pasaulio, filosofo siela kreipia savo 
žvilgsnį į vidų, sukaupdama ir sutelkdama savo jėgas į vieną 
tašką. Ir štai iš šio vidinio susikaupimo ir susitelkimo, iš to 
gilaus „tylėjimo“, kuriame pasireiškia jos esmės „būtis savyje“ 
ir „sau būtis“, — iš grynosios minties ir gimsta tikrasis žinoji- 
mas. Taigi žinojimo kelias — tai sielos savistaba, savęs pažini- 
mo- kelias; tai kelias, kurį atvėrė dar Sokratas. 

Kyla klausimas: kokia tokio žinojimo tapatinimo su savęs 
pažinimu prasmė? Jis gali būti pateisinamas tik tokiu atveju, 
jei savęs pažinimo sąvokoje atsiskleidžia kokie nors esminiai 
tikrojo žinojimo požymiai. Todėl tam, kad bitų teisingai inter- 
pretuojama nurodyta tapatybė, pirmiausia reikia tiksliai nusta- 
tyti platoniškosios savęs pažinimo sąvokos reikšmę ir atskirti 
ją nuo giminiškų jai antikos filosofinės minties motyvų. 

Apie savęs pažinimą pirmasis prakalbo ne Sokratas, ir ne 
jis pirmasis privertė filosofiją nusileisti iš dangaus ir užsiimti 
žmogumi ir žmogiškąja kuliūra. Jo pirmtakai šiame kelyje bu- 
vo sofistai. Jų sukeltas ryškus jo požiūrio į žinojimą, dorovę, 
teisę ir religiją perversmas buvo rezultatas tos naujos filosofi- 
nio mąstymo nuostatos, kuriai jie davė pradžią, — refleksijos, 
nukreiptos į pažįstantįjį subjektą. Refleksija samprotavimui at- 
skleidžia naują būties sferą. Žmogus priešpriešinamas gamtai 
ir gamtinei būčiai kaip uždara savaiminga visuma, kaip savo 
savarankiškumu ir savitumu teigiantis save subjektas. Maža to, 
šis naujas vidinis pasaulis toks talpus, kad jis įtraukia į save 
visą jį supanti išorinį pasaulį. Žmogui pats žmogus tampa visų 
daiktų matu. O todėl ir paties žmogaus, jo prigimties pažini- 
mas, t. y. savęs pažinimas, yra viso pasaulio pažinimo raktas. 
Tačiau priėję visai arti prie subjektyvumo (ir žmogaus indivi- 
dualumo) problemos, sofistai jos neišsprendžia; iš esmės jie ten- 

kinasi neigiama charakteristika, nurodydami žmogiškajam in- 
dividui (kaip subjektui) būdingą nuomonių, vertinimų ir įsitiki- 
nimų sąlygiškumą, santykiškumą ir kintamumą. Šiai kodėl, ne- 
paisant jo visa apimančios prigimties, sotistiškai suprantamas 
subjektyvumas neturi savarankiškos kūrybinės jėgos. Jo sukur- 
tas vidinis pasaulis yra ne kas kita, kaip supaprastintas, prak- 
tinėms individualios egzistencijos sąlygoms pritaikytas išorinio 
pasaulio atspindys. Taigi ne tiktai sofistų atrasto subjektyvumo 
visa aprėpiantis pobūdis, bet ir savitumas tampa iliuzinis. Nau- 
jos reflektyvios sąmonės nuostatos jie neišplėtoja nuosekliai, 0 
nejučia vėl pereina prie pradinės nuostatos — į išorinį gamtos 
pasaulį. O todėl ir savęs pažinimas, pagrįstas sofistine refleksi- 
ja, Iš esmės yra ne nauja žinojimo rūšis, o tik savita to paties 
išorinio pasaulio žinojimo atmaina, dėl savo išskirtinės gyveni- 
miškos reikšmės turinti žmogui ypatingą, su niekuo nesulygi- 
namą vertybę. 

Visai kas kita — sokratiškasis savęs pažinimas. Gyvenimiš- 
kai praktikai jis nieko neduoda. Maža io, sofistinio pragma- 
tizmo požiūriu, jis ne tiktai nenaudingas, bet netgi kenksmin- 
gas, o jo šauklys — Sokratas — ne išminčius, bet prasčiokas, 
visų savo tėvynainių pajuoka. Toks nepraktinis, neutilitarinis 
sokratiškasis savęs pažinimo pobūdis aiškinamas tuo, kad ne 
tik pažinimo, bet ir viso Žmogaus gyvenimo svorio centrą jis 
perkelia iš išorinio pasaulio į vidinį pasaulį, kurio būtis yra vi- 
siškai savarankiška. Tai įmanoma dėl to, kad savęs pažinimas, 
anot Sokrato, nėra vien teorinis stebėjimas. Vidinis pasaulis, 
į kurį jis nukreiptas ir kuriame filosofas randa savo tikrąją 
tėvynę, nėra prieš jį kaip išoriškai duotas daiktas, bet jo kuria- 
mas (arba atskleidžiamas) jo paties vystymosi procesas. Tik- 
rojo žinojimo paieškose ir glūdi tas „rūpinimasis siela“, kuria- 
me Sokratas mato žmogaus gyvenimo prasmę. Šiuo gyvenimiš- 
ku uždaviniu pateisinamas ir jo neetinis menas. Jis turi padėti 
sielai, kurti tikrąjį žinojimą, o kartu su žinojimu ir per jį — taip 
pat ir gėrį. Iš tikrųjų, kaip kitaip paaiškinti 14 keistą loginį ra- 
tą, kuriame sukasi sokratiškoji etika: viena vertus, gėris (do- 
rybė) apibrėžiamas kaip tikrasis žinojimas, o kita vertus, šio 

tikrojo žinojimo turinys, objektas įžvelgiamas gėryje. Šią dile- 
mą išsprendžia savęs pažinimo sąvoka. Sokratui tikrasis žino- 
Jimas sutampa su savęs pažinimu. O savęs pažinimas apima 
visą dorovinės būties sferą: jis tuo pat metu ir dorybės pagrin- 
das, ir kelias, ir tikslas. Štai ši antteorinė veikli Sokrato savęs 
pažinimo galia sukuria jo atskleidžiamo vidinio pasaulio sava- 
rankiškumą, „autarkiją“, Jis ne tiktai pažįsta gėrį, bet ir reali- 
zuoja jį pažinime ir šia prasme peržengia savo nuosavas ribas: 
likdamas žinojimu, jis kartu realizuojasi dorovinėje būtyje, do- 
rovinėje veikloje. Tokia tikroji pagarsėjusio Sokrato intelektu- 
alizmo prasmė. Savęs pažinimas iš esmės yra autonomiškos do- 
rovinės asmenybės susinaikinimas. 

Platonas dar sustiprina ir pagilina antteorinę, būtiškąją sok- 
ratiškojo pažinimo tendenciją. Pasak jo teorijos, tikrasis žinoji- 
mas yra idėjų žinojimas ir žinojimas per jas. O idėjose siela 
pažįsta savo tikrąją esmę. Mat nemirtinga, esmiška sielos pri- 
gimtis giminiška idėjoms. Todėl ir Platonui tikrasis žinojimas 
sutampa su sielos savęs pažinimu. Suvokdama idėjas, siela kar- 
tu vėl supranta savo tikrąją prigimtį, apie kurią užmiršo nuo to 
laiko, kai įsikūnijo. Tikrasis žinojimas — tiesioginis, jis priarti- 
na sielą prie idėjų, susieja ją su tiesa. Bet Platonui tiesa neat- 
skiriama nuo savo objekto — tikrosios būties. Todėl Platonas 
tiesos pažinimo nemąsto loginėje plotmėje, kaip kokių nors ben- 
drų, abstrakčių tiesų suvokimo, o supranta grynai ontologiškai, 
kaip pradinės sielos prigimties atkūrimą, kaip „jos pripildymą 
tikrosios būties“, kaip „prilyginimą“ tobulai realybei (dievybei). 

Šie ontologiniai motyvai, kuriuos Sokratas tik apmnetė ir ku- 
riuos pirmą kartą išreiškė Platonas, galutinai išnagrinėti Plo- 
tino sistemoje. Sielos artimumas idėjoms ir tikrajai būčiai, kaip 
jos savęs pažinimo pagrindas, — tai viena pagrindinių Ploti- 
no teorijos apie sielą ir apie protą temų. Iš trijų pricinamų 
sielai pažinimo rūšių — juslinio, samprotinio ir protinio — pir- 
moji, aišku, negali atvesti į savęs pažinimą, nes nukreipta į 
priešingą dvasiai kūnišką pasaulį. Netgi už tą savęs pažinimą, 
kuris lydi visokį juslinį suvokimą, šis pastarasis dėkingas ne 
sau, 0 sujungiančiai ir sutvarkančiai sampročio veiklai. Bet 

samprotis nėra savaiminis pažintinis pradas. Savo principus ir 
kanonus jis perima iš proto, o todėl ir jo sukuriamas tarpinis 
žinojimas pagrindžiamas ir užbaigiamas tik Liesioginiame žino- 
jime, kurį turi protas. Ir tik proto sferoje samprotini žinoji- 
mą lydintis sielos savęs pažinimas pereina į visiškai adekvatų 
savęs pažinimą. Nes protas, kaip pažintinis pradas, yra auto- 
nomiškas, ir jam nereikia jokių už jo esančių pagrindų. Jam 
būdingas žinojimas — tobulas, t. y. jis ne tik visiškai suvokia 
objektą, bet turi jį tikru pavidalu. Pasak Plotino teorijos, to- 
kio tobulo, absoliučiai tiesioginio žinojimo galimybę lemia tai, 
kad protu pažistamas objektas nesiskiria nuo jo, bet yra jis 
pats, jo nuosava prigimtis. Tokiu būdu sielos savęs pažinimas, 
pasiekęs savo aukščiausią ribą, neišvengiamai pereina į proto 
savęs pažinimą. Juk kitaip ir būti negali, nes ontologinėje plot- 
mėje protas yra pirmiau sielos. Jos nemirtinga protingoji da- 
lis yra tik panašumas, vaizdas, sukurtas kūrybinio proto akty- 
vumno. O proto esmė, jo turinys, o tada ir jo pažinimo objektas 
yra eidų (platoniškųjų idėjų) pasaulis. Šiai kodėl sielos savęs 
pažinimas galiausiai užbaigiamas idėjų pažinimu. Kreipdama 
savo pažintinius siekius į savo šaltinį — protą, siela kartu pa- 
sineria į idėjų stebėjimą. Du priešingi procesai, kuriuose atsi- 
skleidžia plotiniškoji būties dinamika, — kilimas į protą ir į 
Vienį (aukščiausiąjį zėri) ir leidimasis žemyn į materiją, — pir- 
miausia yra pažintiniai procesai. Taip, kaip kreipimasis į pro- 
tą ir susijungimas per jį su idėjomis ir Vieniu yra sielos savęs 
pažinimo kelias, iaip, kita vertus, sielos pasinėrimas į juslinę 
stichiją yra žinojimo praradimas, jo ryšio su protu ir su Vie- 
niu užmarštis, sielos savęs užmarštis. Bet šitie pažintiniai pro- 
cesai kartu turi ir ontologinę reikšmę. 

Pažindama idėjų pasaulį, siela susisieja su jomis, t. y. su 
tikrąja būtimi. Ir atvirkščiai, visiškai atsiduodama juslinės sti- 
chijos stebėjimui, ji pereina į „nebūtį“, tiksliau, į fenomenalią 


a 


netikrąją būtį'. Tokiu būdu aukščiausiame sielos savęs pažini- 





3 Plg. Plot. V, 3, 1-8; Bionskis B Plotino filosofija. — P. 187 ir 225. 

mo akte mąstymas tampa tapatus būčiai; apie šią tapalybę bu- 
vo kalbėta anksčiau. Tikroji būtis nepriešinga protui (ir jame 
pažįstančiai save sielai), kaip kažkas svetima, kita; protas tie- 
siogiai pažįsta ją kaip giminišką, kaip savą, kaip save patį“. 


VI 


Bet ką gi iš tiesų reiškia šis būties ir mąstymo tapatumas, 
įgyvendinamas savęs pažinime? Koks realus turinys slypi už šios 
bendros formulės? — Iš viso to, kas anksčiau pasakyta, jau 
aišku, kad kalbama ne apie loginių būties ir mąstymo sąvokų 
tapatybę ir ne apie normos, apibrėžiančios galutinius mąstymo 
uždavinius, tapatybę, o apie tam tikrą realią ir konkrečią šių 
dviejų pradų vienybę. — Žinojimas tampa būtimi, kai jis, pa- 
siekęs aukščiausią ribą, peržengia ją ir nustoja būti fik žinoji- 
mu. Žinoma, ši būtis nėra palies žinojimo būtis, antraip tapa- 
tybės formulė būtų visiškai neturininga; ji reiškia kažką kita, 
daugiau. Iš tikrųjų Plotinas apibrėžia protą ne tiktai kaip tik- 
rają būtį, bet ir kaip absoliutų veiksmingumą (energiją), kaip 


3 Visiems šiems Plotino samprotavimams būdingas vienas didelis trūku- 
mas, už kurio slypi dar neisisąmoninta problema. Plotinas konstatuoja, kad 
žinojimas pasiekia savo pabaigą (visišką daikto adekvatumą) tik tada, kai jis 
tapatus būčiai, t. y. kai pažinimo subjektas sutampa su objektu, pažinimas ir 
jų santykis tampa grynai imanentiniai. Kitaip sakant, jis nustato, kad subjek- 
to ir objekto (mastymo ir būties) tapatybė yra biūina adekvataus žinojimo 
sąlyga. Bet kartu jis tyliai daro prielaidą, kad ši salyga taip pat yra pakanka- 
ma. Šis neaiškumas susijęs su iuo, kad neskiriama esmiškas (ontologinis) ir 
faktinis (gnoseologinis) paties mastymo aspektai. Absoliuto (Vienio) žinoji- 
mas iš esmės yra aukščiausias ir tobuliausias žinojimas, nes jis užbaigia ir 
pagrindžia visokį kitokį žinojimą. Bet iš čia dar neišplaukia, Kad jis ir fukriš- 
kai yra tobuliausias, t. y. pasiekiamas žmogui absoliučiai tobulu, neiškreipiu 
jo baigtinumo ir netobulumo pavidalu. Kad šis klausimas yra neišaiškintas, 
rodo ir Plotino pateikiamų Vienio pažinimo tiesų pobūdis. Viena vertus. šis 
pažinimas (pasiekiamas ekstazės akte) absoliučiai patikimas, aiškus („papras- 
tas“). Bet, kita vertus, ekstazės akte lyg ir išblėsta visoks sąmoningumas (ne 
tik tas, kuris susijęs su subjekto ir objekto suskilimu), t. y. aukščiausias žino- 
jimas (antžinojimas) apskritai nustoja būti žinojimas. tampa neęžinojimu. Tai 
ir lėmė Plotino Vienio suartėjirmą su E. von Hartmanno nesąmoningumu. 

tobulą gyvenimą (zoė). Todėl būdingas protui pažinimas su- 
tampa su jo gyvenimu. Pažindamas savo objektą, t. y. savo nuo- 
savą esmę, jis kartu pašalina ją. 

Tačiau tokį būties ir mąstymo tapatybės aiškinimą reikia t0- 
liau paaiškinti ir apibrėžti. Juk gyvenimo sąvoka, kuria jis re- 
miasi, pati neapibrėžta, daugiareikšmė ir gali būti įvairiai aiš- 
kinama. Jei gyvenimas, suprantamas kaip savo nuosavos pri- 
gimties pašalinimas, yra ta reali terpė, kurioje susilieja tikrasis 
žinojimas ir tikroji būtis, tai, atrodytų, natūraliausia tai inter- 
pretuoti kaip plotinišką tikrosios būties tapatinimą su psichine 
būtimi. Toks niekuo nepagrįstas būties problemos susiaurini- 
mas akivaizdžiai yra tiesioginis padarinys kito tapatinimo, ku- 
ris lyg ir mažiau savavališkas: žinojimo ir savęs pažinimo. Iš 
tiesų, jeigu tikrasis žinojimas yra ne kas kita, kaip savęs paži- 
nimas, tai šituo jau lyg ir nustatoma tikrosios būties ir dvasi- 
nės būties tapatybė. 

"Tačiau tokios išvados įtikinamumas tik tariamas. Netgi Sok- 
rato teorijos atžvilgiu jos negalima pripažinti visiškai teisinga. 
Tiesa, sokratiškasis savęs pažinimas sukuria ir atskleidžia žmo- 
gaus vidinį pasaulį, bet šis vidinis pasaulis nesutampa su pačiu 
dvasiniu pasauliu. Reikalavimas „pažink save patį“ nukreiptas 
ne tiesiog į dvasinę būtį kaip materialiosios priešingybę, o į 
dvasinę būtį kaip į dvasinių vertybių nešėją, t. y. į dorovinę 
individo asmenybę. Tikrą žinojimą (savęs pažinimą) tokiu bū- 
du Sokratas tapatina su dorovine būtimi, su doroviniu gyveni- 
mu. Tiesa, ir ši etizuojanti būties ir mąstymo tapatybės inter- 
pretacija dar neišsprendžia problemos. Sokrato teorijoje, kuri 
savo paieškas apribojo žmogaus dvasia ir jos dorovine būtimi, 
ji yra teisėtai pagrįsta. Tačiau visa apimančioje platonizmo sis- 
temoje ji grasina etinio momento įsiviešpatavimu. Visiškai iš- 
vengti šio pavojaus nepavyko nei Platonui, nei Plotinui. Toliau 
dar bus matyti, kokius sunkumus platonizmo sistemoje lėmė 
etinių momentų įsiveržimas į teorinę sierą. Vis dėlto platoniz- 
me aiški tendencija, įveikiant: etinį sokratikos vienpusiškumą. 
Tai ypač liudija platoniškoji Eroto teorija. 

Erotas, kaip pagrindinis dvasinio gyvenimo aktyvumo judin- 
tojas, atsiskleidžia trimis veidais: pirmiausia jis filosofas ir ne- 
paliaujamai siekia tiesos. Bet ieškoti tiesos jį skatina grožis, 
kurį jis atskleidžia jusliniame pasaulyje ir kuris įį neįveikiamai 
traukia į save. Tiesos meilė platoniškame Erote sutampa su 
grožio meile. Tačiau kartu Erotas išsaugo ir dorovinį sokratiš- 
kojo savęs pažinimo pobūdį. Kildamas nuo juslinio pasaulio į 
aukščiausias pažinimo ir grožio pakopas, jis iš savęs gimdo ir 
dorybę visoje jos individualių ir socialinių apraiškų įvairovėje. 
Tačiau juslinės būties sferoje trys Eroto pasireiškimo formos, 
taip pat jų tarpusavio ryšys dar sąlygiški ir reliatyvūs. Todėl 
esant tam tikroms sąlygoms jos gali virsti savo priešybe ir pra- 
dėti tarpusavio kontliktą. (Taip meilė jusliniam grožiui, neišsi- 
plėtodama į aukščiausią meilės formą, virsta blogiu. Dorybės 
išsigimdamos pereina į ydas ir pan.) Vidinis ryšys tarp tiesos, 
gėrio ir grožio Žmogaus gyvenimo dinamikoje tampa būtinas 
tik tada, kai Eroto siekiai pasiekia galutinę ribą, kai jis ima 
stebėti visokio grožio šaltini, grožį patį savaime, kuris kartu 
yra ir absoliuti tiesa, ir aukščiausiasis gėris. — Vadinasi, tiesos, 
gėrio ir grožio tapatybė įgyvendinama tik jiems pasiekus galu- 
tinę ribą. 

Šiais savo mokytojo priesakais seka ir Plotinas, interpre- 
tuodamas sielos savęs pažinimą. Žmogaus gyvenimo prasmę jis 
mato sielos kilime į aukščiausiąjį gėrį (Dievą). Į šitą vieningą 
tikslą veda trys keliai; muzika (tarnavimas menui), meilė ir fi- 
losofija. Pirmieji du keliai veda nuo juslinio grožio ir harmoni- 
jos į nekūnišką harmoniją ir grožį. O nekūniškas grožis atsi- 
skleidžia dorybėse ir pačios sielos harmonijoje — dvasiniame 
grožyje ir pagaliau — sielos nukreiptume į protą, t. y. jos gry- 
nai spekuliatyvinėje veikloje — dialektikoje. O dialektika ir yra 
tikroji filosofija, vedanti ne tik į tikrosios būties, bet ir tikrojo 
gėrio pažinimą. Tikroji būtis kaip proto turinys, kaip eidosų 
pasaulis yra tikrasis protu suvokiamas grožis — visokio jusli- 
nio ir dvasinio grožio pirmoji priežastis ir prototipas. Tokiu bū- 
du trečiasis kelias užbaigia tai, ką paruošė pirmieji du keliai 
(Enn. I, III, 1—3). 

Kiek dialektika yra būdingas protui pažinimas, ji vainikuoja 
ir sielos savęs pažinimą. Prote ir jo turinyje pažindama savo 
tikrąją, neiškreiptą juslinę prigimtį, siela kartu prilygsta jo es- 
mei, t. y. jo parodomam tikrajam grožiui ir dorybei. Vadinasi, 
ir Plotinui — ir jam galbūt dar labiau negu Sokraiui ir Plato- 
nui — sielos savęs pažinimas yra kažkas daugiau negu pačios 
savo prigimties pažinimas. Pažindama save, siela pažįsta tikrą- 
ją būtį, tikrąjį gėrį, tikrąjį grožį. Tačiau dėl būties ir mąstymo 
tapatybės, įgyvendinamos sielos savęs pažinimu, siela persiima 
viso jos pažįstamo turinio, t. y. tikrosios būties, aukščiausio gė- 
mio ir absoliutaus grožio. 

Kuo gi skiriasi platoniškoji Eroto teorija nuo sokratiško- 
sios gėrio ir žinojimo tapatybės teorijos? Pirmiausia tuo, kad 
ši tapatybė iš dvinarės tampa trinare. Ji sujungia ne tik gėrį 
ir tiesą (būtį), bet ten įtraukia ir grožį. Taip iš dalies įveikia- 
mas vienpusis sokratiškosios savęs pažinimo koncepcijos eti- 
cizmas. Tačiau taip dar nepašalinamas pagrindinis sunkumas. 
Jeigu dabar žinojimas ir tapatinamas ne tik su gėriu, bet ir 
su grožiu, tai vis dėlto ši tapatybė mąstoma lyg ir asmeninės 
būties plotmėje, individualybės būties, paimtos ne tik jos eti- 
niu aspektu, bet ir platesne jos veiksmingumo apimtimi. Kol 
šitas apribojimas tebegalioja parmenidiškajai būties ir masty- 
mo tapatybės formulei, jos reikšmė neteisėtai susiaurinama, 
yra nepilnavertė, ir platoniškoji jos interpretacija negali išveng- 
ti priekaišto, kad ji savavališkai absoliutizuoja subjektyvia in- 
dividualybės būtį. — Tačiau ar negalima platonizme rasti sie- 
kimo įveikti šį apribojimą? Kai kuriuos tokio įveikimo mėgi- 
nimus galima pastebėti jau Sokrato teorijoje. Iš tiesų, jeigu sa- 
vęs pažinimas ir sukuria dorovinės individualybės vidinio pa- 
saulio savarankiškumą, tai šitai pasiekia tik dėl to, kad jį įšak- 
nija ir grindžia kažkuo aukštesniu, antdvasiniu. Juk Sokrato 
gnėthi s'auton neapsiriboja, kaip sofistų teorija, asmenybės sa- 
vęs teigimu, o nustato antasmenini moralinės dorybės priva- 
lomumą ir taip kartu priartina pagrindinio objektyvaus ir vi- 
suotinai reikšmingo minties ginklo — sąvokos — atskleidimą. 

Tačiau toliau tokių nuorodų ir neatskleistų galimybių Sok- 
rato teorija neina. Svorio centras vis dėlto Heka individual: 

dorovinės asmenybės būtis, kuriai priskiriama ir dorovingumo 
autonomiškumas, ir loginės sąvokos visuotinis reikšmingumas. 
Būtent šia prasme ryžtingą žingsnį pirmyn žengia Platono Ero- 
to teorija. Labai reikšminga, kad, dėstydamas savo meilės te- 
oriją „Puotoje“, Platonas aiškiai nurodo tą tašką, kuriame jis 
peržengia Sokrato filosofijos ribas. Pirmosios pakopos, kurias 
nuosekliai pereina vystydamasis Erotas, pradedant juslinio gro- 
žio stebėjimu ir toliau pereinant į moralinių dorybių grožį, ap- 
skritai atitinka Sokrato teorijos vidinę sąrangą: kilimą nuo pa- 
vienių praktinio gyvenimo atvejų į juos apibrėžiančias bendrą- 
sias dorovines normas. Tik galutinis Eroto laimėjimas — „gro- 
žio savyje“ (gėrio ir grožio prototipo) įžvelgimas peržengia sok- 
ratikos ribas. Šią aukščiausią platoniškosios erotikos paslaptį 
Sokratui atidengia išmintingoji pranašė Diotima. Ji pasiekiama 
tik išrinktiesiems. Jai pasiekti reikia ypatingos mistinės patir- 
ties, ypatingos samonės nuostatos, kuri skiriasi nuo įprasto pa- 
žioimo nuostatos, pagrįstos tam tikru subjekto ir objekto abi- 
pusišku nutolimu ir suskilimu. Ne veltui Platonas šį aukščiau- 
sią pažinimą vadina tam tikra „beprotybės“ rūšimi (mania) ir 
sugretina jį su tomis neiprastomis sielos būsenomis, iš kurių 
gimsta poetinis įkvėpimas ir išmintingas pranašavimas. 

Analogišką šios galutinės filosofinės erotikos pakopos cha- 
rakteristiką mes randame Plotino teorijoje. Ir jis tvirtina, kad 
šis aukščiausias žinojimas kokybiškai skiriasi nuo visų kitų Ži- 
nojimo pakopų ir kad jį pasiekti galima ypatingu vidiniu paty- 
rimu, ypatingu dvasinės energijos (ekstazės) nukreiptumu ir 
koncentracija (Enn. VI, 47 ir kt.9). 


6 Kaip tėisingai pažymi Blonskis (Plotino filosofija. — P. 225), Plotinas 
„ekstazės“ būseną charakterizuoja įvairiai; tai priklauso nuo to, ar ji susijusi 
su grožio, ar su gėrio stebėjimu. Tai suprantama, nes dvasinė patirtis, suda- 
ranti vieno ir antro pažintinio akto pagrinda, yra skirtinga. Grožis kyla į Vie- 
nį (gėrį), bet nesutampa su juo (Blonskis P Ib. — P. 222). Tačiau abi šios 
būsenos taip pat turi kažką bendro: ir vienu, ir kitu atveju pažinimas yra ne 
tik stebėjimas (theona), bet ir tam tikras būtiškas procesas, apimantis visą 
žmogų. Apskritai teorinis gyvenimo idealas Plotino mokyme iš esmės skiriasi 
nuo teorinio Aristotelio idealo; ir skiriasi būtent tuo, kad jis reiškia kažką 
daugiau negu vien stebėjimą (mąstymą). 

Taigi ši tobulo, arba ribinio, žinojimo koncepcija yra ryž- 
tingas posūkis nuo racionalizmo į priešingą jam ir todėl ira- 
cionalią mistiką. Tačiau, kita vertus, tiek Platonas, tiek Plotinas 
šį aukščiausiajį „mistinį“ žinojimą laiko būtinu visų ankstes- 
nių žinojimo pakopų užbaigimu, vadinasi, ir sokratiškojo ra- 
cionalizmo užbaigimu bei išsipildymu; čia Sokrato sąvokos įvai- 
riapusiškumas sutapatinamas su savo šaltiniu — vieninga ab- 
soliučia idėja (Platono teorijoje — „gėrio idėja“, Plotino — 
Vienis). Todėl galima teigti, kad „mistinis“ šio ribinio žinoji- 
mo pobūdis nereiškia iracionalumo (alogiškumo) visokio ra- 
cionalumo ir protingumo neigimo prasme. Neigiamas tik įpras- 
to (netobulo) žinojimo racionalumas, t. y. racionalumas tam 
tikra apibrėžta sąlygine prasme. Jeigu tai taip, t. y. jeigu Už 
šio iracionalumo slypi kažkokia aukščiausia prasmė (kitoks 
racionalumas), tai ją turi būti galima bent jau sąlygiškai api- 
brėžti — pagal tą racionalumą, kurį ji įveikia irc užbaigia. Ir 
Plotinas iš tiesų bando pateikti tokį apibrėžimą: viena svar- 
biausių šio tobulojo žinojimo ypatybių — tai jo antindividua- 
lus ir anisubjektyvus charakteris. 

Dvasios susikoncentravimas savyje, kuris įgyvendina ir pa- 
ruošia tikrąjį pažinimą Platono teorijoje, nereiškia, kad siela 
užsidaro savo individualioje būtyje. Tai nereiškia, kad siela al- 
sisako juslinio pasaulio, t. y. iš esmės keičia savo pažintinę nuo- 
statą. Pačia savo esme Erotas — filosofinis sielos siekis — nu- 
kreiptas būtent į tai, ko joje trūksta, kas yra už jos nuosavos 
būties ribų. Visišką pasitenkinimą Erotas gali rasti tik idėjų 
karalystės pažinime. Bet idėjos, kaip tobuli visos būties proto- 
tipai, iškyla ne tik virš materialių daiktų pasaulio. Jų nežemiš- 
kumas vienodai liečia ir dvasinę stichiją. Aukščiausiame savęs 
pažinime siela, tiesiogiai susiliesdama su idėjomis, kartu pra- 
skleidžia savo individualios būties ribas ir prisipildo tikrosios 
būties, t. y. susisieja su idėjų, kurias ji pažįsta, antindividualia 
prigimtimi. 

Platonas visiškai apibrėžtai iškelia šį antindividualų ir ant- 
subjektyvų idėjų pažinimo (kaip aukščiausiojo pažinimo) po- 
būdį. Iš tikrųjų dvasinio pasaulio subjektyvumą, jo vienatinu- 

mą ir skirtingumą nuo kosmoso gyvenimo lemia jo ryšys su 
materija, įo nukreiptumas į juslinės būties sferą. Bet reikia sie- 
lai tik nukreipti savo gyvenimišką energiją į savo šaltinį ir pro- 
totipą — protą ir aktualizuoti savo būliškąją giminystę su ei- 
dosų pasauliu (L. y. proto turiniu), ir ji iš karto peržengia savo 
vienatinės būties ribas ir įtraukiama į antindividualios proto 
vienovės gyvenimo pažinimą. Mat protas dėl savo prigimties 
amžinumo ir nekintamumo visada lieka vientisas ir nelytėtas, 
ir ta daugybė pavidalų (formų), kuriuose plėtojasi nugrimzdu- 
sios į materiją sielos gyvenimas, nepaliečia jo esmės. Todėl sie- 
los nukreiptumas į protą ir jos savęs pažinimo akte vykstantis 
sąlytis ir susiliejimas su juo reiškia psichinės prigimties, kaip 
tarpinio prado tarp juslinio ir protu suvokiamo pasaulio, įvei- 
kimą ir pirminės antsubjektyvios ir antindividualios sielos es- 
mės atkūrimą. 

Iš šios aukščiausio (tobulo) žinojimo charakteristikos jau aiš- 
kėja, kad ir Platonas, 17 Plotinas bando ji apibrėžti ontologiš- 
kai ir kad šis ontologinis aspektas lemia gnoseologinį. Šita pras- 
me ir reikia suprasti čia vartotus terminus „antindividualus“ ir 
„antsubjektyvus“. 

Siela savo individualias ribas įveikia ne pažintiniame akte 
suvokdama kokias nors esmes, kurios realiai jos atžvilgiu lieka 
transcendentinės; atvirkščiai, šis pažinimo aktas vyksta tik tiek, 
kiek siela tiesiogiai persiima šių individualių esmių. Būties ir 
mąstymo tapatybėje, kuri realizuojama aukščiausiame pažini- 
ime (savęs pažinime), ne pažinimas apibrėžia būtį, o būtis api- 
brėžia žinojimą. Šis ontologinio momento vyravimas gnoseolo- 
ginio momento atžvilgiu galutinai ir pagrindžia bei pateisina 
tapatybę, kurią platonizmas nustato tarp pažinimo apskritai ir 
savęs pažinimo ir išplaukiančio iš jo universalaus, visa apiman- 
čio savęs pažinimo pobūdžio. Protas kaip „protu suvokiama“ 
formuojančių ir visą būtį sutvarkančių eidų vieta yra apskritai 
visokio žinojimo šaltinis, tiek antjuslinio, tiek juslinio. Todėl 
šis juslinio pasaulio atsisakymas, kurio iš sielos reikalauja sa- 
vęs pažinimas, susiejantis ją su protu, nereiškia jai prieinamos 
pažinimo sferos susiaurinimo; atvirkščiai, būtent šis užsidary- 

mas savyje išveda sielą už individualių, subjektyvių pergyveni- 
mų srities ir atskleidžia prieš ją ne tik iškylančio virš jos protu 
suvokiamo pasaulio pažinimą, bet ir pažinimą žemiau jos esan- 
čio juslinio pasaulio, kurį ji, isigilinusi į save, rodos, jau pame- 
tė iš akių, bet kurį ji dabar vėl pažista jo tikruoju pavidalu, 
kaip idėjų kosmoso šešėlį ir netobulą atvaizdą. 

Šia prasme savęs pažinimas igyja visa apimančio, kosminio 
žinojimo reikšmę. O todėl tik jis laiduoja tikrai tą teigini, kurį 
įvairiais būdais kartoja filosofiniai senovės ir naujųjų laikų mo- 
kymai, pradedant platonizmu ir stoikais ir baigiant Nikolajumi 
Kuziečiu ir Leibnizu: žmogaus mikrokosmas atspindi ir turi sa- 
vyje visatos makrokosmą. Taip sielos savęs pažinimas tampa 
viso pasaulio pažinimo pagrindu ir pradžia. 


VII 


Dar kartą peržvelkime iki šiol pasiektus rezultatus. — Ži- 
nojimas iš esmės — pasak platonizmo teorijos — yra sielos 
savęs pažinimas. Bet pažindama save, siela pažįsta kažką kita 
ir daugiau ir šiame kitame — savo tikrąją esmę. Taip sielos 
savęs pažinimas baigiasi idėjų pažinimu arba, kitaip, proto sa- 
vęs pažinimu. Tik šioje aukščiausioje pakopoje žinojimas įgyja 
visišką patikimumą (savaiminį tikrumą). Tik čia jis įveikia pa- 
žįstančiojo subjekto (dvasios) ribotumą ir atskirumą ir tampa 
visa apimantis ir antindividualus. Tik čia jis pasiekia aukščiau- 
sią ribą — būties ir mąstymo tapatybę. Ši tapatybė nereiškia, 
jog Žinojimas išplečiamas tik tiek, kad į save įtraukia visą būtį; 
ji reiškia taip pat ir atvirkščiai: žinojimas, priėjęs paskutinę sa- 
vo vidinio vystymosi ribą, nustoja būti žinojimu ir tampa būti- 
mi. Kitaip sakant, šis tobulas, aukščiausias žinojimas skiriasi 
nuo visų kitų žinojimo pakopų ne tik savo kiekybiniu tobulu- 
mu, savo pilnumu. Jis skiriasi nuo jų ir kokybiškai. Ir šis nau- 
jas aukščiausio žinojimo kokybiškumas ir yra jo būliškumas 
kat'eksochčn t. y. tikrasis žinojimas (tiesa) ir yra pati tikroji 
būtis, ir, kaip tikroji būtis, ji taip pat sutampa su tikruoju gėriu 
ir tikruoju grožiu. 


-—- —— —- — aus 

Žinoma, tokią koncepciją galima pavadinti racionalizmu, 
kiek čia žinojimu grindžiama tiek dorovinė, tiek estetinė būtis. 
Bet tai ypatingas racionalizmas. Trijų skirtingų būties sferų (tie- 
sos, gėrio, grožio) tapatybę jis pasiekia ne sutapatindamas do- 
rovingumą ir estetinį stebėjimą su racionaliai loginiais prad- 
menimis, o patį žinojimą pakeldamas į aukščiausią betarpišku- 
mo ir daiktiškumo lygį, t. y. plėsdamas ir gilindamas jo prasmę 
ir turinį taip, kad jis neišvengiamai įtraukia į save ir gėrio sfe- 
rą, Ir grožio sferą ir sudaro su jomis antracionalią, esmišką 
vienovę. Kitais žodžiais, žinojimas susilieja su pačiu doroviniu 
ir estetiniu gyvenimu, pasiekusiu savo galutinę ribą. Ši mintis 
yra vienas svarbiausių viso platonizmo leitmotyvų. Ją visai aiš- 
kiai išsakė jau ir pats Platonas, bet sistemiškai suformuluota ji 
buvo Plotino Vienio teorijoje. Čia galutinai įveikiamas siauras 
Aristotelio mokyklos racionalizmas, — mokyklos, kuriai potrau- 
kį iš dalies jautė ir Akademija. Piotinas atmetė absoliučios es- 
mės ir proto (=Dievo) tapatybę, kuria rėmėsi Aristotelio sis- 
tema, ir grįžo prie platoniškosios minties apie aukščiausiojo 
prado (Vienio) anapusiškumą būties ir proto atžvilgiu. Vienis — 
pasak Plotino — nesutampa su protu (protu suvokiamu eidų 
pasauliu), jis pirmesnis ir aukštesnis už jį, nes sukuria protą, 
kūrybinio stebėjimo akte išeidamas už savęs. O kiek Vienis yra 
antprotinis, jis yra ir antbūtiškas, t. y. yra anapus visų apibrė- 
žimų, būdingų tikrajai būčiai. Šia prasme jis negali būti suta- 
patintas su tuo tikruoju grožiu, kurio prisisunkęs protu suvo- 
kiamas eidų pasaulis, nes jis — jo šaltinis ir priežastis. Pagaliau 
ir gėriu Vienis gali būti pavadintas tik trūkstant kitų, labiau 
tinkančių apibūdinimų, kiek jame mes pasiekiame absoliutų vi- 
sokio siekimo ir visokios veiklos tikslą. Tačiau tai anaiptol ne- 
reiškia, kad jis yra gėris, egzistuojantis kartu su kažkuo kitu. 
Todėl Vienis greičiau vertas vadintis antgėriu (Enn. VI, IX, 6). 
Išplaukianti iš čia išvada aiški: prilyginimas Vieniui ir susilieji- 
mas su juo — į tai nukreiptas tikrasis, tikrai realus dvasios 
gyvenimas — reikalingas daugiau negu tiktai žinojimo, tik do- 
rovinės veiklos ir tik grožio stebėjimo. Jis reikalingas tokio vi- 
sų savyje susikoncentravusios sielos pastangu, kai žinojimas tie- 

siogiai pašalina savo objektą ir kartu tampa ir doroviniu veiki- 
mu, ir estetiniu būties stebėjimu. Čia ir glūdi tikrasis sielos 
gyvenimas, kuriam svetimas gėrio, grožio, „tiesos“ aiskyrimas 
ir kuris tiesiogiai susiliečia su pradine realia jų vienove. Šios 
galutinės Plotino teorijos išvados aiškiai rodo, kad platonizmas 
buvo senovės pasaulio intelektualizmo gili, lemiama krizė. Tie- 
sa, visa istorinė platonizmo raida pažymėta intelektualizmo žen- 
klu: jo išeities taškas — sokratiškoji sąvokų teorija, jo leitmo- 
tyvas — sokratiškoji žinojimo ir dorybės tapatybė. Tam tikra 
prasme intelektualizmas dargi platonizme pasiekia savo aukš- 
čiausią įtampą: ne tik dorovė, bet ir grožis, ir apskritai visos 
būties apraiškos čia laikomos pažintiniais reiškiniais (plotiniš- 
kieji stebėjimo aktai). Bet būtent šiame kulminaciniame taške 
įvyksta lūžis. Pašalindamas savo didžiausias galimybes, intelek- 
tualizmas pats save susprogdina. Žinojimo tapatinimas su bū- 
timi apskritai ir konkrečiai su gėriu ir su grožiu atsispindi pa- 
ties žinojimo esmėje; jis įgauna būtišką charakterį, t. y. būtiš- 
kojo proceso ir santykio pobūdį. Intelektualizmo apvalkalas dar 
išsaugomas, bet paslėpto po juo turinio jau neaprėpia intelek- 
tualizmas. Šio kokybinio aukščiausio žinojimo (būtiškojo žino- 
jimo) ypatumo negalima traktuoti tik kaip konkrečios išvados 
iš refleksijos į įprastą juslinę-dvasinę patirtį. Ji kaip savo fak- 
tinį pagrindą suponuoja kitą, savotišką patirtį. Ši patirtis, kaip 
parodė platoniškoji Eroto teorija, įprastos patirties požiūriu yra 
išimtinis, „transcendentinis“ reiškinys ir šia prasme gali būti 
pavadintas mistiniu. Taip, pasiekęs savo ribą, intelektualizmas 
pavifsta misticizmu. Bet šita iprasto (pozityvaus) patyrimo ir 
mistinio patyrimo, intelektualizmo ir misticizmo priešprieša ne- 
reiškia, kad tarp jų — Aiatus irrationalis, neperžengiama prara- 
ja, neįveikiamas dualizmas. Žmogaus sielos gyvenimas, vado- 
vaujamas Eroto, nuolat siekia peržengti savo individualiosios 
būties ribas ir užbaigti save kažkame kitame, labai tolimame. 
Šis siekimas būdingas ir visam baigtiniam jusliniam pažinimui. 
Atspindėdamas savyje, nors ir netobulai, iškreiptai, kitokį, aukš- 
čiausią pažinimą (idėjų), jis neišvengiamai sukelia norą jį pa- 
siekti. Todėl aukščiausiasis „mistinis“ žinojimas būtinai iš vi- 

daus susijęs su visu kitu žinojimu. Juslinis ir samprotinis žino- 
jimas (fenomenalusis ir simbolinis) yra būtinos kelio į šią ga- 
Ihutinę ribą pakopos. Iki tam tikro lygio pats mistinio ir racio- 
nalaus žinojimo priešingumas yra sąlygiškas. Pats užbaigdamas 
racionalųjį žinojimą, mistinis žinojimas — pasak platonizmo — 
yra aukščiausias racionalizmas. Bet, kita vertus, ir racionalusis 
žinojimas yra savarankiškas; reikalaudamas savo išsipildymo 
kažkame kitame, labai tolimame, jis bando tai, kas racionalu, 
pagristi tame, kas iracionalu (mistiška). Šia prasme racionaliz- 
mas ir misticizmas Platono filosofijoje papildo vienas kitą. Eroto 
teorijos misticizmas įveikia antikinės pasaulėžvalgos intelektu- 
alizmą ne žlugdydamas ir išlydydamas racionalų žinojimą be- 
formėje iracionalizmo stichijoje, o demaskuodamas jos empiri- 
nį ribolumą ir atskleisdamas jos galutinius „labai tolimus“ pa- 
grindus ir šaltinius. 


VIII 


Norėdami išsamiau nušviesti mūsų nagrinėjamus platoniz- 
mo motyvus, galime pažiūrėti į juos dar kitu požiūriu, būtent — 
materijos problemos Plotino teorijoje požiūriu. Tokį požiūrį nu- 
rodo dargi tie klausimai, kuriuos neišvengiamai turi kelti čia 
pasiūlyta platonizmo interpretacija. Iš tiesų ši interpretacija pa- 
grįsta daugiausia dviem teiginiais: 1) apie monistinės tendenci- 
j0s platonizme prioritetą dualistinės atžvilgiu ir 2) apie nesu- 
bjektyvią (antsubjektyvią, būtiškąją) sielos savęs pažinimo pri- 
gimtį. Pirmajam teiginiui lyg ir prieštarauja platoniškoji mate- 
rijos teorija: ar nesuteikia ji visam platonizmui (taip pat ir Plo- 
tinui) aiškiai dualistinio pobūdžio? Ar nelaiko net ir Plotinas 
(o ką jau kalbėti apie Platoną) materijos tokiu pat pirminiu ir 
savarankišku pradu kaip ir Vienio? Jeizu yra ne taip, tai pla- 
tonizmo užbaigėjas Plotinas bent jau netiesiogiai turi išvesti 
materija iš Vienio, kaip kad iš jo išveda kitas būties hipostazes 
nuosekliais kūrybiškai pažintiniais aktais, kuriuose kuriantis pra- 
das suskyla ir stebi save kito vaizde. Kiekvienu atveju pateisi- 
nama lyg ir įprasta Plotino pasaulėžiūros kaip ypatingos spi- 

ritualizmo atmainos ir susijusio su ja subjektyviojo idealizmo 
interpretacija: nes materija pasirodo kaip sielos pažintinės veik- 
los (pasaulinės dvasios) produktas. Antindividualus savęs paži- 
nimo reikšmingumas, apie kurį kalbėta anksčiau, pats savaime 
neprieštarauja tokiai interpretacijai. Jeigu mastysime psichiš- 
kumo sferą taip plačiai, kad ji aprėps visą būties visumą (kaip 
tai, matyt, daro Plotinas, teigdamas pasaulinę dvasią), tai ji ne- 
išvengiamai įgis antindividualų pobūdį. Iš čia matyti, kad mi- 
nėti du klausimai iš vidaus tarp savęs susiję. Atsakymas į pir- 
mąjį iš jų iš esmės nulemia atsakymą į antrąjį. 

Net paviršutiniškai susipažinus su Plotino teorija nesunku 
įsitikinti, kad sunku pateikti visai tikslų ir vienprasmį atsakymą 
į klausimą, koks yra materijos vaidmuo ir kokia jos reikšmė jo 
pasaulėžvalgoje. Tam kliudo filosotinės Plotino minties daugia- 
pusiškumas, arba, tiksliau, daugiasluoksniškumas. Kiek Plotinas 
tęsia mokyklines platonizmo ir aristotelizmo" tradicijas, jis iš tiesų 
pripažįsta dvasios ir materijos, juslinio ir protu suvokiamo pa- 
saulio dualizmą. Materija laikoma visiškai savarankišku pradu, 
tiek pat pirminiu kaip Vienis (ir idėjų kosmosas — protas), ir 
Jai netgi suteikiamos teigiamos savybės, kuriomis iš dalies api- 
brėžiama juslinio pasaulio prigimtis. Tačiau toks materijos su- 
pratimas nebūdingas pačiam Plotinui. Tai — trafaretinė plato- 
niškosios mokyklos koncepcija, kurią Plotinas atgaivina, orga- 
niškai jos neitraukdamas į sistemišką savo teorijos struktūrą. 
Originalus, tikrai plotiniškas požiūris į materiją visai kitoks. — 
Klasikiniame platonizme idėjų pasaulio ir materijos priešingu- 
mas pirmiausia yra staiinio pobūdžio. Aristoteliškame formos ir 
materijos dualizme dinaminis momentas pastebimai sustiprėja. 
Bet lemiamą reikšmę jis įgyja tik Plotino teorijoje, atsiskleisda- 
mas dviem pagrindiniais judesiais arba keliais, lemiančiais vidi- 
nį visos jo sistemos gyvenimą. Tai, viena vertus, kelias į viršų — 
kilimas, nuo kurio prasideda Plotino filosofija. Tai — atsisaky- 





" Kalbama būtent apie trafaretinę mokyklinę tradiciją. Pats Platonas (ir iš 
dalies netgi pats Aristotelis) neabejotinai šiek tiek, nors ir ne visai aiškiai, 
nukrypsta į monizmo pusę. 

mo nuo juslinio pasaulio kelias, išsilaisvinimas iš kūniškumo saitų 
ir išsigelbėjimas kitame, nematomame pasaulyje. Per sielos su- 
sikoncentravimą savyje jis veda į protu suvokiamų idėjų kara- 
lystę ir pasiekia savo galutinį tašką Vienyje. Kilimo kelias — tai 
dorovinio-religinio apsivalymo kelias, ir tas dualizmas, kurį jis 
nustato tarp savo pradinio ir galutinio taško — juslinio pasaulio 
ir Vienio, pirmiausia turi etinę reikšmę. Šios priešybės ontolo- 
ginės prasmės klausimas čia dar nesprendžiamas. Aišku tik vie- 
na: juslinio ir protu suvokiamo pasaulio (Vienio) priešybė anaip- 
tol nesutampa su materijos ir dvasios dualizmu, nes pati mate- 
rija, pasak Plotino teorijos, nekūniška, kadangi kūniškumas yra 
materijos įforminimo idėjomis rezultatas. Taip pat ir Vienis yra 
nepsichiškas, nes jam, Plotino nuomone, negali būti priskirtas 
nė vienas tų apibrėžimų, kurie būdingi kasdienėje patirtyje mums 
duotiems daiktams ir reiškiniams. 

Ryšys tarp įvairių būties pakopų, arba plotmių, Plotino pa- 
saulėžiūroję atsiskleidžia tik žemėjančiu keliu, „keliu pirmyn“. 
Plotinas jį atskleidžia dvejopai: viena vertus, doroviškai-religiš- 
kai, antra vertus, ontologiškai. Dorovinėje-religinėje plotmėje 
šis kelias reiškia individualios sielos atitrūkimą nuo visavieny- 
bės ir jos pasinėrimą į materialią-juslinę stichiją, žodžiu, tai 
sielos nuopuolis, už kurį ji atsakinga, tai perėjimas nuo tobulo 
gyvenimo, tiesiogiai bendraujant su visuma, esant vienovėje su 
pasauline dvasia ir protu (o jam padedant — ir su Vieniu), į 
netobulą būti, atskirtą nuo visumos ir pažemintą dėl ryšio su 
materija (kūnu). Šiuo aspektu materija yra visiška aukščiausio- 
jo gėrio priešingybė: ji — absoliutus blogis. 

Bet, kita vertus, sielos nukreiptumas į materialųjį pasaulį ir 
jos įsikūnijimas tėra paskutinė stadija to kūrybinio proceso, ku- 
ris prasideda iš Vienio ir sukuria nuoseklią žemėjančių hipos- 
tazių, arba būties pakopų, eilę. Todėl sielos nuopuolis yra jos 
lemtis, t. y. neišvengiamas padarinys tos pasaulio tvarkos ir tų 
dėsningų santykių tarp įvairių būties pakopų, kurie išplaukia iš 
pačios Vienio prigimties. Su tokiu pačiu būtinumu, su kokiu švie- 
sos šaltinis skleidžia iš savęs spindulius, tolstant nuo jo pamažu 
silpnėjančius ir pagaliau išnykstančius tamsoje, — su tokiu būti- 

numu Vienis išspinduliuoja iš savęs protą, o protas sukuria sie- 
lą, o siela, nugrimzdama į materijos nebūtį, kuria visą kūnišką 
pasaulį. Taigi materija yra galutinė Vienio kūrybinės energijos 
“riba, t. y. visokios būties ir visokio apibrėžtumo nebuvimas. Jos 
nekuria Vienis savo paskutinėje ir žemiausioje hipostazėje — 
sieloje, nes absoliuti būtis negali sukurti absoliučios nebūties. 
Šia prasme materija Plotino sistemoje nesunaikinama, neištirpsta 
kitoje nematerialioje būtybėje, bet išlaiko savo savitumą. Tačiau 
kartu nepažeidžiamas ir monistinis sistemos pobūdis. Vienis — 
tai vienintelis, visa apimaniis ir visa apibrėžiantis kūrybinis ęs- 
miškas pradas. O materija, kaip grynoji nebūtis ir tikrosios bū- 
ties antipodas, negali būti esme. Jeigu jai, kaip iš pasaulinės 
dvasios kylančių formų priėmėjai, ir priklauso koks nors pozi- 
tyvus vaidmuo, tai ji ir šiuo atžvilgiu nesavarankiška, 0 šią reikš- 
mę gauna iš protu suvokiamos materijos, su kuria ji susijusi kaip 
netobulas tobulo prototipo atvaizdas. 

Tačiau būtent šis neigiamas materijos pobūdis rodo, koks 
glaudus ir būtinas yra jos ryšys su būties sfera: ji dalyvauja 
kuriant juslinį, kaip būtina jo galimybės sąlyga. Negana to. Kiek 
juslinis pasaulis yra protu suvokiamojo atvaizdas ir nors ir ne- 
tobulai atspindi jo grožį, tiek ir materija susisieja su šiuo gro- 
žiu arba bent jau prisiliečia prie jo. Vadinasi, materijos daly- 
vavimas kūniškame pasaulyje neprieštarauja jo grožiui. Savo 
polemikoje su gnostikais Plotinas netgi ypač pabrėžia matomo 
kosmoso grožį ir salygišką tobulumą, teigdamas, kad jis šiuo 
atžvilgiu įgyvendina aukščiausią ribą, pasiekiamą materialiai bū- 
čiai. Taigi, Plotino požiūriu, materija turi būti ne tik būliškųjų 
formų (eidų), bet taip pat ir susijusių su jomis teigiamų verty- 
bių (grožio, taip pat gėrio“) priėmėja. 

Iš to, kas pasakyta, aišku, kad Plotiną vargu ar galima pa- 
vadinti spiritualistiu įprasta žodžio prasme". Jeigu jis imaierialis- 





Š Kiek žmogui ir žemiškoje egzistencijoje prieinama tam tikra dorovinės 
tobulybės pakopa. 

* Nes materijos, pasak Plotino teorijos, nekuria dvasinis pradas (pasauli- 
nė dvasia — Vienio hiposiazė). 

tas, tai daugiausia — savo dorovinėmis-religinėmis pažiūromis; 
kiekvienu atveju ten, t. y. neigiamame etiniame materijos ver- 
tinime, reikia ieškoti jo imaterializmo pagrindo. Dvi skirtingos 
materijos reikšmės — grynai etinė ir ontologinė — susilieju- 
sios Plotino teorijoje į vieną, arba, tiksliau, nesuskaidytos, Šiuo 
materijos sąvokos tendencijų dvilypumu aiškinami visi tie svy- 
ravimai ir neaiškumai interpretuojant šį principą, su kuriais mes 
susiduriame Plotino teorijoje kiekviename žingsnyje. Viena ver- 
tus, — etinėje plotmėje — ji yra blogis ir vertintina neigiamai. 
Kita vertus, — ontologinėje plotmėje — ji pati savaime indife- 
rentiška visokiam vertinimui, todėl nedaro negalimo teigiamo 
(estetinio) įsišaknijusio joje juslinio kosmoso vertinimo. Bet dėl 
to, kad dorovinė-religinė problema yra visos Plotino sistemos 
centre, etinis materijos sąvokos aspektas jo teorijoje įgyja do- 
minuojančią reikšmę. Pirmiausia materija Plotinui yra biogio 
tr visokio netobulumo šaltinis!“ 


IX 


Taigi ankstesnė Plotino materijos teorijos analizė rodo, kad 
jis ne visada vienodai nuosekliai atskleidžia materijos ir blogio 
tapatybę. Tokie loginės minties pertrūkiai visai natūralūs, nes 
šioje tapatybėje supinti įvairūs motyvai, nesutampantys savo siS- 
teminėmis tendencijomis. Tai taps visai akivaizdu, jeigu supra- 
sime tikrąją plotiniškųjų materijos apibrėžimų reikšmę, t. y. iš- 
aiškinsime, kokiu aspektu Plotinas ima nagrinėti šią problemą. 
Šiuo atžvilgiu jo pozicija pakankamai aiški. Tai, kas jį domina 
materijoje, nėra jos fizinė plotmė, t. y. ta reikšmė, kurią ji turi 
fizikai kaip ypatingam mokslui. Plotinas atmeta visas fizines 
materijos Leorijas, tarp jų ir atomistiką, manydamas, kad jos 
logiškai nepatenkinamos ir prieštaringos. Interpretuodamas ma- 





19 Materijos pakeitimo, jos iškėlimo į aukščiausią būties pakopa idėja 
(krikščioniškasis kūno prisikėlimas) Plotinui (kaip ir apskritai antikinei pa- 
saulėžiūrai) liko svetima, 

terijos problemą, jis eina Platono ir Aristotelio pėdomis. Pir- 
miausia jį domina loginis pažintinis problemos aspektas. Jis ją 
mąsto ir stengiasi ją spręsti naudodamasis apibrėžiančiojo (ri- 
bos) ir apibrėžiamojo (beribiškumo), formos ir įforminančios me- 
džiagos priešybių kategorijomis. Taip formuluojant problemą, 
materijos apibrėžimai gali būti tik neigiami. Jeigu visas būties 
apibrėžtiumas atiduodamas idėjoms (formoms), tai materijai lie- 
ka tik nuogas neapibrėžtumas. Bet ir šis neapibrėžtumas, kaip 
neaprėpiamas jokiais apibrėžimais x, turi tam tikrą prasmę tik 
riboto ir nepaliaujamai įveikiančio savo ribas pažinimo požiū- 
riu. Logine prasme pats apibrėžimų substratas yra tam tikras 
loginis kategorinis apibrėžtumas, t. y. materija pasirodo ima- 
neniiška logiškumo sferai. Šią išvadą iš dalies padarė jau Aris- 
totelis, pripažinęs formos ir materijos skirtumą sąlygišku, t. y. 
pripažinęs loginį formos ir materijos koreliavimą: bet kokia for- 
ma yra materija aukštesnio lygio formai. Plotinas tą pačią iš- 
davą pasiekia šiek tiek kitu aspektu. Neturėdamas palimybės 
neigti, kad materija, kaip substratas ir formų (pavidalų) pri- 
ėmėja, logiškai yra tam tikras apibrėžtumas, jis teigia kartu su 
jusline materija dar esant ir protu suvokiamą materiją, kuri 
yra esmiška forma, loginis pačios materijos apibrėžiumas. 
Taigi ne fiziniu, bet loginiu (tiksliau, gnoseologiniu) požiū- 
riu pateisinamas neigiamas materijos apibrėžimas platonizmo 
teorijoje, ypač pagrindinis jų — materijos kaip „mė 6n“ — kaip 
nebūties — apibrėžimas. Kiek idėjos laikomos vieninteliu logi- 
nio apibrėžtumo šaltiniu, o kartu ir tapatinamos su tikrąja bū- 
timi, tiek materija, kaip loginis neapibrėžtumas (apeironas), su- 
tampa su nesančiu, su nebūtimi. Bet ši nebūtis ne absoliuti, o 
sąlygiška, tiksliau sakant, — tai loginės (tiksliau, gnoseologi- 
„hės) plotmės nebūtis, priešingybė loginės būties, kuri pati sa- 
vaime neatmeta ontologinio būtiškumo. Tai visiškai patvirtina 
platoniškoji materijos samprata. Neigiama materijos charakte- 
ristika Platono ir Plotino teorijose — tuo negalima abejoti — 
reiškia ne tik jos loginį neapibrėžtumą (materija — apeironas, 
kaip amžina neišsemiama idėjų-formų formuojančios veiklos už- 

duotis), bet ir teigiamą materijos transcendentiškumą viso, kas 
logiškai pažįstama, atžvilgiu, t. y. reiškia jos ontologiškai ira- 
cionalų charakterį. Šiai kodėl materija mąstoma tik „tamsiai ir 
neaiškiai“, pažįstama „tuščiu“, „netikru išprotavimu“. Tai reiš- 
kia: materiją pati savaime nepažini; ji suprantama tik kaip ra- 
cionaliai logiškai apibrėžios būties priešingybė, t. y. pažįstama 
ir mąstoma kaip iracionali (transcendentiška pažinimui) realy- 
bė. Tačiau ir tuo dar neaprėpiama neigiamų materijos apibrė- 
žimų platonizme prasmė. Tokia pat iracionali transcendėntinė 
realybė yra materijos antipodas — Vienis. Nagrinėjamas pats 
savaime, savo pirminiame vientisume, jis yra visiškai logiškai 
neapibrėžtas ir todėl yra „nebūtis“ — mė 61 platoniškąja pras- 
me. Taigi gnoseologinių materijos ir Vienio kategorijų tapaty- 
bė jungiasi su jų ontologine priešybe: tai rodo, kad gnoseolo- 
ginė charakteristika tuzi tik sąlygišką reikšmę, koreliatyvi kaž- 
kam kitam. Bet kokia yra ši kita, ontologinė materijos reikš- 
mė, arba, tarus atsargiau, kokia kryptimi jos reikia ieškoti? 
Iš ankstesnio dėstymo jau aišku, kad gnoseologinis mate- 
rijos transcendentiškumas loginės racionaliosios sieros atžvil- 
giu nelemia ontologinio sielos (proto) ir materijos dualizmo. 
Jeigu tai būtų taip, tai tektų pripažinti, kad Plotino sistema 
ne dualistinė, o trialistinė, t. y. apibrėžiama trimis savarankiš- 
kais pradais: vidurine sritimi, imanentiška racionaliam pažini- 
mui, transcendentine iracionalia materija ir pagaliau tiek pat 
iracionaliu ir transcendentiniu Vieniu. Bet tokia koncepcija aiš- 
kiai prieštarauja plotiniškosios teorijos dvasiai. Vienis negali 
būti sugretintas su niekuo kitu. Jo reikšmė ir yra ta, kad jis, 
iškildamas virš visko, visa apima ir visa iš savęs kuria. Kaip 
rodo šviesos, prasiskverbiančios pro tamsą ir joje pradings- 
tančios, simbolis, Vienio kūrybinė energija išplinta iki pačios 
materijos. Materijos prasmė ir yra būtent ta, kad ji žymi kū- 
rybinio proceso, kylančio iš Vienio, absoliučia ribą. Šiame nuo- 
seklių Vienio hipostazių gimimo procese atsiskleidžia ontolo- 
ginis ryšys tarp Vienio, pasaulio ir materijos. Jame laipsniškai 
einama nuo aukščiausių būties formų į Žemiausias. Vienis — 

tai būtis visoje savo pilnatvėje", absoliuti būtis!ž. Visoms jo 
kuriamoms būties pakopoms būdingas nepaliaujamai mažėjan- 
tis pilnumo lygis. Bet kadangi būties pilnatvė ir yra jos realy- 
bė tikrąja prasme (jos esmė), tai žemiausios pilnumo pako- 
pos sutampa su žemiausiomis realybės pakopomis. Kyla kiau- 
simas: ką pi iš tiesų reiškia šis įvairių būties, arba realybės, 
pakopų skyrimas? Ar tokia būties „kvantifikacija“ nėra nesu- 
pratimo arba minties netikstumo vaisius? Juk kiekybiniams api- 
brėžimams prieinama tik tai, kas kokiu nors atžvilgiu ar pras- 
me yra, egzistuoja, t. y. bet kokio kiekybinio apibrėžimo sąly- 
ga jau yra būtis. Todėl pati būtis negali būti palenkta kieky- 
bės kategorijai. Žinoma, tai tiesa, kiek kalbama apie loginę 
būties sąvoką (apie būtį, analizuojamą loginiu aspektu). Šia 
prasme būtis iš tiesų paprasta, absoliuti. Įvairios jos formos 
galimos tik šios bendrosios („giminiškos“) būties sąvokos plot- 
mėje ir ja remiantis kaip rūšiniai jos skirtumai. Bet kitaip yra 
su ontologine (metafizine) būties sąvoka. Tiesa, šiuolaikinė fi- 
losotija, kurioje vyrauja loginiai ir gnoseologiniai interesai, į 
ją nekreipia beveik jokio dėmesio. Bet senoji metafizika ja 
žinojo ir ja grindė visas savo sisteminės teorijas. Ši sąvoka — 
būties savyje (esaties, kaip esaties), substancialiosios būties, 
kitaip negu akcidencialiosios būties, savo realybe šaknijasi sub- 
stancialiojoje būtyje. Metafizikos raidos istorija parodė, kad 
šių dviejų būties rūšių (besiskiriančių ontologiškai) santykio 
problema susijusi su dideliais sunkumais, ir jos sprendimas es- 
mingai kito pagal tą ar kitą filosofinių sistemų orientaciją. Bet 





"! Būties pilnamvė nesutampa su būties (esaties) visuma. Pirmoji apibrėžia 
antrąją, bet nėra tapati jai. Būties visuma apima ir nepilną būtį. Vienis nesu- 
tampa su pasauline visuma; Plotinas ne panteistas (Enn. V, III, I). 

2 Tam neprieštarauja, kad Piotinas Vienį apibūdina kaip „nebūti“. Tokia 
pat prasme jis yra ir ne-vienis, ne-gėris, arba, tiksliau, jis — „antgėris“ ir 
tokia pat prasme — antvienis, antbūtis. Tiek visų šių predikatų neigimas, tiek 
jų viršijimas (tai pažymima žodelyčiu „ant“) rodo tik tai, kad absoliuti jų riba 
kokybiškai skiriasi nuo visų jų neabsoliučių (baigtinių, salygiškų) pakopų ir 
apraiškų, 

jėigu senajai metafizikai ir nepavyko visiškai atskleisti šio on- 
tologinio santykio turinio, tai dabar jau negalima ginčyti pa- 
čios problemos teisėtumo!“, 

Plotino sistemoje, taip pat kaip ir visoje antikinėje filosofi- 
joje, šiai problemai tenka pagrindinė vieta, ir ji tiesiogiai susy- 
ja su kita problema — vienio ir daugio sinteze būtyje, arba, 
kitaip — būties vienovės išsaugojimo jos formų (rūšių) ir ap- 
raiškų" daugiasluoksniškume ir daugiapakopiškumė problema. 
Plotinas čia aiškiai skiria loginę būties sąvoką nuo ontologinės. 
Pati būtis, būtis savyje nėra rūšis, dalyvaujanti kaip bendras 
rūšinis požymis visose konkrečiose būties formose. Būties sa- 
vyje santykis su visokia atskirąja būtimi yra prototipo santykis 
su atvaizdu, aukštesnės pakopos būties — su žemesnės pako- 
pos būtimi. Todėl būtis savyje yra tokia pat konkreti ir betar- 
piškai reali kaip ir visa atskiroji būtis. Negana to, būtent ji ir 
yra tikroji būtis, nuo kurios priklauso visos kitos būties realy- 
bė. Ji absoliučiai vieninga, ir dėl šio vieningumo jai nieko dau- 
giau nereikia, ji savarankiška savo uždarame užbaigtume. Bet 
absoliučios (tikrosios) būties realybė ne tiktai tikra, ji kartu ir 
veiksminga. Ji pasireiškia kaip amžinas neišsemiamas aktyvumas 
arba cnergija, žodžiu, gyvenimas, pirmapradis ir tikras gyveni- 
mas. Net pasaulio kūrimo procese, išliedama savo potencijas, 
spinduliuodama savo pavidalus, ji nieko nepraranda ir nekinta 
jos aktyvumas. Tačiau tokia absoliutaus Gyvenimo savyje būtis 
nereiškia, kad ji atskirta ir vienintelė. Atvirkščiai, būtent del 
savo vidinio užbaigtumo ji iš esmės priešinga visokiam vienatiš- 
kumui ir atskirtumui. Ji visur dalyvauja ir visur prasiskverbia. Kaip 
nepaliaujamas ir tobulas aktyvumas, ji neturi savyje nieko neigy- 
vendinio ir tik potencialaus, visi būtiškieji ryšiai, santykiai ir 


Iš Šiuolaikiniai fenomenologiniai tyrinėjimai, atrodo, pakankamai aiškiai 
parodė, kad logicizmas ne mažiau vienpusiškas negu psichologizmas. Logiš- 
kumas neaprėpia daiktiškumo teorinėje filosofijoje. Be loginės plotmės, dar 
yra ir ontologinė plotmė. Iš čia — metodinė metafizikos atgimimo galimybė. 

4 Šiam klausimui specialiai skirtos pirmosios penkios 6-osios „Eneadas“ 
knygos, ypač 1-0ji ir 5-0ji. 

formos joje realizuoti ir aktualizuoti. Šiame tobulame ir abso- 
liučiai pilname gyvenime pranyksta ribos tarp visumos ir jos 
dalių. Kiekvienoje dalyje jau yra visuma ir visos kitos dalys. 
Tarp mikrokosmo ir makrokosmo nėra skirtumo (Enn. V, 1, 4; 
V, III, 8; V, VII, 9). Taikant visokiai aiskirai, ypatingai būčiai, 
tai reiškia: tik susisiedama su Vienyje įsišaknijusiu tobulu gy- 
venimu (protu), t. y. pažindama jį, ji pasiekia aukščiausią nu- 
osavo gyvenimiško aktyvumo ir realumo lygį, t. y. visišką savęs 
pažinimą. Tik tokia prasme ir galima suprasti Plotino skiria- 
mus būties laipsnius: tai įvairūs jos vidinio pilnumo, arba įtemp- 
tuno, laipsniai. Tikroji yra ia būtis, kuriai būdingas absoliutus, 
didžiausias itemptumo (pilnumo) laipsnis. Taip Plotino (ir pla- 
tonizmo apskritai) teorijoje jau apibrėžiama fenomenalumo, kaip 
būties tikrumo ir pilnumo priešybės, reikšmė: jis atsiranda su- 
silpnėjus jos energijai, sumažėjus jos įtampai, kai būtis, tolda- 
ma nuo Vienio, netenka savo absoliutaus užbaigtumo ir veiks- 
mingumo, ir ne visi jai būdingi ryšiai, santykiai ir galimybės 
realizuojami; ji atitrūksta, atsiskiria nuo savo pagrindo, o kar- 
tu ir nuo savo likusios būties sferos. Tačiau toks atsiskyrimas 
toli gražu nepadidina jos savarankiškumo. Priešingai, ji nuskurs- 
ta, svorio centras persikelia už jos nuosavų ribų, ir ji priversta 
lLinkti į kita, ieškoti jame, kaip užpildyti savo trūkumą. Kuo 
silpnesnis būties įiemptumas, tuo mažiau joje gyvenimo ir ener- 
gijos, tuo labiau auga jos negyvumas, inertiškumas, pasyvumas, 
o kartu didėja ir fenomenalumo, nebūtiškumo momentas. Ten, 
kur nutrūksta visoks gyvenimas ir veiksmingumas — kur dingsta 
visoks įforminimas ir apibrėžtumas, kur tepasilieka lyg ir vie- 
nas inertiškumas ir grynas potencialumas, ten būties susilpnė- 
jimas, jos įtampos sumažėjimas pasiekia kraštinę ribą, ir ji per- 
eina į nebūtį. Šiai kodėl materija platonizmo sistemoje, kaip 
tikrosios būties priešingybė, yra fenomenalumo ir viso jusliškai 
suvokiamo pasaulio santykinės nebūties šaltinis. Šis materijos 
apibrėžimas neprieštarauja tam, apie kurį kalbėta anksčiau, t. y. 
jos kaip gėrio pagrindo ir šaltinio apibrėžimui; priešingai, abu 
šie apibrėžimai visai atitinka vienas kitą. Nes tikroji būtis ir 
yra, pasak platonizmo teorijos, tikrasis gėris ir tikrasis grožis. 

Todėl žemėjantis kelias — nuo Vienio į materialią būtį ir at- 
virkščiai — nuo materialiosios būties į Vieni, — be gnoseolo- 
ginės ir ontologinės reikšmės, dar turi trečią reikšmę — aksio- 
loginę. Būties pilnumas, jos gyvenimo įtempiumas yra jos tobu- 
lumas, jos teigiama vertybė. Tad būties pilnumo ir įtemptumo 
laipsnių skirtumai reiškia jos tobulumo, jos vertės (dorovinės ir 
estetinės) skirtumus. Šis aksiologinis momentas, matyt, galiausiai 
ir apibrėžia platoniškąją būties sampraią. Būties esmė nėra in- 
diterentiška vertei. Nėra būties, kuri, kiek ji yra būtis, nebūtų 
vertinga. Jos būtiškumas (realumas) neatskiriamas nuo jos ver- 
tės. Ji būtiška (reali), kiek ji vertinga. Šia prasme būties vertybiš- 
kumas lemia jos būtiškumą (realumą), o vertės laipsnis — jos 
pilnumo (įtempiumo“) laipsnį. 


X 


Štai pagrindiniai plotiniškosios (o iš esmės — ir platoniško- 
sios) būties koncepcijos momentai. Ją galima būtų apibūdinti 
kaip savotišką aksiologiškai pagristą objektyviojo idealizmo, ar- 
ba ideorealizmo, formą. Žinoma, negalima teigti, kad ją Ploti- 
nas atskleidė visai aiškiai ir ryškiai. Pagrindinėse sąvokose, — 
tokios, pvz., yra tikrosios ir fenomenaliosios būties priešybė ir 
jos pilnumo bei tobulumo daugialaipsniškumas, — neabėjoti- 
nai liko daug nepasakyta ir problemiška. Be kitų priežasčių, 
tai, matyt, aiškintina tuo, kad ši Plotino teorijos dalis, būdama 
viena giliausių jo mąstymo srovių, dažniausiai lieka už filosofi- 


5 Iš čia matyti, kad sisteminių požiūriu trinarėje tapatybėje: materija = 
nebūtis = blogis = bjaurumas pagrindinis momentas yra nebūties ir blogio 
tapatybė. Materija įtraukiama į šią tapatybę dvejopu pagrindu: pirma, todėl, 
kad logiškai (arba, tiksliau, gnoseologiškai) ji pasiduoda tik neigiamiems 
apibrėžimams ir šia prasmė sutampa su gnoseologine (santykiška), nebūti- 
mi, t. y. materija yra lyg ir gnoseologinis blogis ir tapatinamas su blogiu ap- 
skritai. Antra, pats dorovinio netobulumo sutapimo su juslinė matenalia bū- 
timi faktas verčia manyti, kad būtent materija ir yra šio netobulumo (blogio) 
šaltinis. Šios prielaidos pagrindimo platonizmė mes niekur nerandame. Lo- 
giškai tapatybė (ryšys) tarp „blogio“ ir „materijos“ sąvokų visada nustatorna 
remiantis „nebūties“ sąvoka. 

nės refleksijos fokuso ir todėl logiškai mažiau išnagrinėta. Vis 
dėlto ji turi lemiamą reikšmę teisingam Plotino filosofijos su- 
pratimui ir vertinimui. Ko gero, čia ir yra viena pagrindinių 
priežasčių tų sunkumų, su kuriais būtent naujaisiais laikais su- 
siduria Plotino interpretacija. Šiuolaikinė filosofinė mintis lin- 
kusi neįvertinti to vaidmens, kurį tikrosios ir tariamosios (1e- 
nomenaliosios) būties priešprieša suvaidino istorinėje filosofi- 
jos raidoje. Ji ją aiškina beveik vien gnoseologinio (subjekty- 
viojo) idealizmo dvasia, o šiam visa pažįstama būtis yra sub- 
jektyvus fenomenas, egzistuojantis tik sąmonėje ir sąmonei. Gry- 
nai gnoseologiniam momentui platonizme tenka tik aniracilis 
vaidmuo, jis visada esti palenktas ontologiniam momentui. Vaiz- 
das keičiasi lik Vidurinės Akademijos skepticizmė: ten gnose- 
ologinis interesas ima dominuoti. Bet būtent todėl Vidurinėje 
Akademijoje ir galėjo triumfuoti ir įsitvirtinti skepticizmas, kad 
ji neteko gyvo ryšio su tikrojo platonizmo ištakomis. Jo onto- 
loginio pagrindo atkūrimas, taip pat tolesnis jo objektyvių, sis- 
temiškų tendencijų plėtojimas ir gilinimas ir yra vienas svar- 
biausių neoplatonizmo nuopelnų. Tačiau tikrosios būties ir ta- 
riamosios būties priešingybė neaprėpiama vien gnoseologine 
reikšme. Ji nėra vien teorinės refleksijos rezultatas, tam tikro 
išprotavimo išvada, o iš esmės remiasi tam tikra pirmine mus 
supančio pasaulio fenormenalumo intuicija, peržengiančia gry- 
nai teorinės sąmonės ribas ir užgriebiančia žmogiškąją būti vi- 
soje jos konkrečioje pilnaivėje; būtent todėl šioje intuicijoje su- 
vokiama kažkas daugiau, ne vien tik būtiška duotybė; joje su- 
vokiamas tam tikras pirminis aksiologinis faktas. Empirinės bū- 
ties fenomenalume, iliuziškume (nebūtiškume) kartu suvokia- 
mas jos menkumas ir menkavertiškumas. Būtinas šios intuici- 
jos fonas yra daugiau ar mažiau ryški kitos, tikrosios ir tikrai 
vertingos būties sąmonė; ji žmogaus sielai pirmiausia atsisklei- 
džia eidosų pasaulyje, o po to visiškai ir galutinai — mistinėje 
intuicijoje, kuri užbaigia pažinima ir kurios objektas yra Vienis 
(t. y. Dievas). Šiuo religiniu nukrypimu platoniškasis idealiz- 
mas daugiausia ir skiriasi nuo to etinio idealizmo, kuris nuo 
Kanto laikų viešpatauja šiuolaikinėje kultūros filosofijoje. 

Aukščiausios vertybės (ir gėris) — etinio idealizmo požiūriu — 
ne tik nesutampa su tikrąja būtimi, o dargi iš principo jai prie- 
šingos kaip nebūtis, kaip privalomybė, kurios veiksminga įėga 
glūdi būtent jos ireahume"“. Visiškai realizuotis privalomybė ne- 
gali dėl jos pačios esmės. Kiek ji realizuojama, jos sukuriamos 
aukščiausios pakopos yra išvestiniai dariniai, atsirandantys iš 
žemesniųjų pakopų. Aukštesnio atsiradimas iš žemesnio, vysty- 
masis, pažanga — štai formulė, kuria etinis ir istorinis idealiz- 
mas mąsto žmogiškojo pasaulio gyvenimą. 

Plotino ir apskritai viso platonizmo pasaulėvaizdis šiuo at- 
žvilgiu yra visiškai priešingas. Pradinė, pirminė jam yra būtent 
tobula būtis, visa netobula ir neužbaigta — antrinė, išvestinė. 
Todėl būtiškasis būties pakopų ryšys apibrėžiamas „keliu į prie- 
kį“, einančiu žemyn nuo Vienio į materialųjį pasaulį. Priešin- 
gai, atvirkštinis kilimo nuo žemiausių pakopų prie aukščiausių- 
jų kelias yra antrinis procesas, nulemtas pirmojo rezultatų. To- 
dėl kilimas niekada neaprašomas kaip vystymasis, tobulėjimas, 
pažanga, 0 mąstomas grynai kaip grįžimas į pradinį būties pra- 
dą (epistrophė), kaip atkūrimas pirminės, tikrosios būties (sie- 
los) prigimties. Šioje platonizmo koncepcijoje neabejotinai gir- 
disi atgarsiai tos mitologinio pasaulio sampratos, kuri tobulybę 
priskiria tolimai ir negrįžtančiai praeičiai, o istorinę būlį grei- 
čiausiai įsivaizduoja kaip regresą, nuolai didėjantį nutolimą nuo 
pirminio rojiškai palaimingo ir tobulo gyvenimo; tačiau šis mo- 
tyvas platonizme nelieka paprasta mitologema; jis čia pertvar- 
komas į filosofemą (tiesa, dar ne visai iformintą) ir realiai bei 
logiškai pagrindžiamas ir pateisinamas toje aukščiausioje pa- 
tirlyję, kuri atsiskleidžia pasiekus savęs pažinimo ribą. Neapsi- 
pratus su šia pagrindine platonizmo mintimi ir su visais iš čia 
kylančiais padariniais, negalima, kaip man atrodo, suvokti ir 
pasiekti kaip tik pagrindinių ir giluminių platoniškosios min- 
ties sluoksnių. 





Iš Matyt, jau pirmiesiems graikų natūrfilosofams tikrosios ir tariamosios 
būties priešingybė, kiek ji ten randama, turi ne tik teorinę reikšmę. Tai rodo 
religinis jų teorijų atspalvis. 

Platoniškasis idealizmas neatsiranda iš sveiko proto, iš gy- 
venimiškos sąmonės požiūrio ir jos logikos. Jis taip pat nekelia 
tikslo apdoroti ir susisteminti šioje sąmonėje glūdinčias duoty- 
bes, kaip tai daro pozityvusis mokslas. Negalima taip pat saky- 
ti, kad jis, panašiai kaip kantiškasis transcendentalinis idealiz- 
mas, „papildo“ empirinį realizmą. Ne, jis iš esmės atsisako pa- 
čios gyvenimiškos sąmonės nuostatos, apversdamas ją aukštyn 
kojom. Žinoma, ne ta prasme, kad jis nesiskaito su šiai sąmo- 
nei duota patirtimi, o ta, kad jo pagrindą sudaro kita nuostata, 
kita patirtis, savęs pažinimo patirtis, atskleidžianti naują būties 
pažinimo matmenį ir taip pagilinanti kasdienės sąmonės patir- 
tį, kad pačios šios pastarosios duotybės įgyja naują pavidalą, 
naują prasmę. 

Čia apibrėžto platoniškojo idealizmo santykio su empirine 
(kasdiene) sąmone taip pat nereikia suprasti ta prasme, kad jis 
antimokslinis. Filosofija, platonizmo supratimu, t. y. filosofija, 
pagrįsta savęs pažinimu, pasibaigiančiu idėjų ir Vienio spekulia- 
cija, neneigia mokslo, o teigia jį kaip savo būtiną parengiamąją 
pakopą. Bet kartu ji užbaigia ją ir šia prasme yra antmokslinė. 
Juk visoks žinojimas (išskyrus filosofinį savęs pažinimą), pasak 
Platono teorijos, — arba fenomenalus, arba simbolinis ir nu- 
lemtas subjekto ir objekto, mąstymo ir būties priešpriešos. Šis 
žinojimo atitrūkimas nuo būties ir iš jo išplaukiantis būtinu- 
mas atskirti vieningą vientisą būtį ir nagrinėti ją dalimis netgi. 
moksliniam pažinimui, palyginti su baigtiniais filosofinio savęs 
pažinimo laimėjimais, suteikia periferinį (ir šia prasme nebū- 
tišką — fenomenalų arba simbolinį) pobūdį. Joje nėra būtent 
to momento, kuris būdingas savęs pažinimui: gylio matmens 
(t. y. nukreiptumo į tikrąją būtį, į pilną ir tobulą būtį), kuria- 
me vyksta tiesioginis būties ir mąstymo sąlytis ir netgi susilie- 
jimas. Stai kodėl filosofija platonizmo teorijoje, t. y. filosofija, 
išaugusi savęs pažinimo dirvoje, iš esmės animokslinė. Bet filo- 
sofijos antmoksliškumas platonizme turi dar kitą reikšmę. Dėl 
būties ir mąstymo tapatybės, realizuojamos savęs pažinimu, fi- 
losofija negali būti tik mokslas, tik žinojimas; kartu ji yra ir 
būtis, t. y. filosofinis gyvenimas, filosofinis rūpestis. Nors Pia- 

tonas, o paskui jį ir Plotinas filosofijos (ir gyvenimo) tikslą ir 
apibrėžia kaip gryną spekuliaciją, t. y. tikrosios būties (tikrojo 
gėrio, tikrojo grožio) stebėjimą, tačiau jie anaiptol nesupranta 
jo kaip visokio aktyvumo užgesimo. Išnyksta tik žemiausioji ak- 
tyvumo forma — išorinė, bet tik tam, kad užleistų vietą aukš- 
čiausiam aktyvumui (savęs pažinimui), kuriame atsiskleidžia ne 
tik žinojimo, bet ir būties, t. y. gyvenimo, didžiausia įtampa. 
"Tokia prasme suprantamas filosofijos antmoksliškumas ne tik 
suteikia jos turiniui religinį pobūdį, bet ir patį filosofavimą pa- 
verčia grynai religinio pobūdžio reiškiniu. Kaip aukščiausias gy- 
venimo (žmogiškojo eroto) laimėjimas, apibrėžiantis jo prasmę 
ir paskirtį, filosofija yra grynas, niekuo svetimu neiškreiptos 
religinės sąmonės ir religinės būties darinys. Vidinis religijos ir 
filosofijos ryšys platonizme virsta visiška jų tapatybė". Filoso- 
ftinis gyvenimas ir filosofinis rūpestis — tai ir yra tikrasis reli- 
ginis gyvenimas ir religinis rūpestis. 


XI 


Pagrindinės platonizmo linijos šioje apybraižoje nagrinėtų 
motyvų apibrėžiamu aspektu dabar išryškintos. Kaipgi galima 
atsakyti į pradžioje iškeltą klausimą apie platonizmo reikšmę 
šiuolaikinei filosofijai ir jos gyvybinių interesų patenkinimui? 

Mūsų dienomis, kai filosofija pamažu nubunda iš pozityviz- 
mo, gnoseologizmo ir subjektyvizmo psichozės, kai atsiranda 
naujos plačios ontologinių tyrinėjimų galimybės, gerokai leng- 
viau teisingai įvertinti platonizmą. Juk antikinė filosofija savo 
pagrindiniais interesais ir siekiais yra ontologinė. Šia kryptimi 
plėtojasi ir platonizmo spekuliacijos. Bet išlaikydamas ontolo- 
ginę orientaciją, jis kartu iš principo įveikia vienpusį natūraliz- 
mą, kuriuo buvo sukaustyta filosofinė viso antikinio pasaulio 
mintis. Už šį savo reikšme išskirtinį laimėjimą platonizmas turi 
būti dėkingas pirmiausia visam tam, ką galima pavadinti „sa- 





7 Ir čia, žinoma, yra jo trūkumas — vienas iš iki galo neįveikto intelek- 
tualizmo padarinių. 

vęs pažinimo metodu“, bet kas iš esmės yra kažkas daugiau 
negu paprastas metodas. Tai visiškai nauja filosofinės sąraonės 
nuostata ir susijusios su ja naujos pažinimo plotmės, naujos 
patirties sferos, naujos būties sferos atradimas. Būties daugias- 
luoksniškumas arba daugiaplaniškumas — štai didysis plaioniz- 
mo atradimas!. Juslinio ir protu suvokiamo pasaulio dualiz- 
mas čia turi savo šaknis. Tačiau jau klasikiniame platonizme 
pasirodo šio dualizmo nepakankamumas ir užčiuopiami nauji 
skirtingumai, giliau prasiskverbiantys į būties prigimtį. Ši ten- 
dencija, Platono teorijoje besirodžiusį daugiau ar mažiau nesą- 
moningai, Plotino teorijoje tampa visai sąmoninga ir įvelkama 
į sisteminę formą. Taip atsiranda Plotino teorija apie būties 
hipostazių daugybę; ypač čia reikšmingas proto sferos (protu 
suvokiamo idėjų pasaulio) ir Vienio skirtumas — skirtumas, 
kuriame iš dalies nuspėjamas, viena vertus, grynai loginės ste- 
ros!" savarankiškumas, o kita vertus — religinės būties (Abso- 
liuto) ypatingumas ir nelygstamumas. — Kad ir kokie netobuli 
dar būtų Plotino nustatyti ontologiniai atskyrimai, kad ir kaip 
juose būtų painiojami įvairūs filosofinio pažinimo interesai ir 
požiūriai — būties daugiasluoksniškimo (daugiaplaniškumo) 
problema čia suformuluota su tokiu apibrėžtumu, kurį naujoji 
filosofija pasiekė tik pastaruoju metu. Šiuo atžvilgiu Plotinas 
visai šiuolaikiškas, jo filosofinė problematika ir mums turi gy- 
vą prasmę. Tačiau Plotinas nesitenkina vien įvairių būties plot- 
mių, arba sferų, buvimo pripažinimu. Pagrindinė jo filosofijos 
problema — nustatyti jas susiejančią vienybę. Plotinas atsklei- 





Iš Šiuo aižvilgiu itin reikšminga, kad Piotinas griežtai atskiria jusliškumo 
kategorijas ir protu suvokiamo pasaulio kategorijas. Ir čia, ir ten pagrindinė 
kategorija — esmės kategorija. Bet jos santykis su kitomis kategorijomis tuo 
ir kitu atveju skirtingas. Tą skirtumą lemia kokybinis šitų dviejų būties sferų 
skirtumas. Tik remiantis būties daugiaplaniškumo sąvoka platonizme galima 
radikaliai atremti Aristotelio argumentą, kad esą idėjų pasaulis yra empirinio 
pasaulio sudvejinimas. 


19 Proto sferai (nūs) būdingos dvi skirtingos, Plotino neatskirtos reikš- 
mės: 1) loginės būties sfera ir 2) antindividualios dvasinės būties, dar nepa- 
siekusios absoliutumo, sfera. 

džia ją parodydamas, kad vienos būties sferos pažinimo vidi- 
niam užbaigimui ir pagrindimui reikia kitos; aukštesnės srities 
ir L. t., kol visos pažinimo rūšys pasiekia savo galutinę užbaigą 
Absoliučios būties (Vienio) pažinime. Bet ši gnoseologinė vie- 
nų žinojimo rūšių priklausomybė nuo kitų turi savo ontologinį 
pagrindą. Jį atitinka reali vienų būties sferų priklausomybė nuo 
kitų. Taip aiškėja visų būties sferų įsišaknijimas Absoliučioje 
būtyje. Ir čia kelrodė žvaigždė Plotinui yra savęs pažinimo me- 
todas. Gnoseologinėje plotmėje į jis atveria galimybę ir būtiny- 
bę pereiti iš žemiausio žinojimo į aukščiausią. Ontotoginėje plot- 
mėje jis aptinka, kad skirtingos būties sferos yra skirtingi bū- 
ties tobulumo laipsniai arba, kitaip, skirtingi jai būdingų verty- 
bių aktualizacijos laipsniai. Iš čia išplaukia, kad būties sterų 
ryšio neaprėpia abipusiškas sisteminis sąlygotumas, jam būdin- 
gas aktyvus bendros koncentracijos arba nukreiptumo į vienin- 
gą absoliutų centrą pobūdis. Todėl santykis su tuo centru api- 
brėžia kiekvienos atskiros būties sferos reikšmę ir vertę. Tai 
aiškėja ne tik iš Plotino gnoseologijos, bet taip pat iš etinių ir 
estetinių problemų jo sistemoje interpretacijos. 

Pirmajai jų santykis su absoliučiu centu pirmiausia yra prin- 
cipinis intelektualizmo įveikimas, pradėtas jau klasikiniame pla- 
tonizme. Vienis yra už proto ribų ir prieinamas tik ypatingam 
antracionaliam pažinimui, sutampančiam su būtiškuoju supa- 
našėjimo procesu. Šiuo ontologiniu dorovinio Vienio pažinimo 
pobūdžiu, taip pat jam priklausančiu meilės momentu plotiniš- 
koji filosofijos koncepcija pasirodo esanti artima krikščioniško- 
sios Bažnyčios Tėvų (Klemenso Aleksandriečio ir kt.) yveoą 
sąvokai kaip dorovinio-religinio Dievo pasiekimo pagrindui. 

Ir dar kitu atžvilgiu iškyla plotiniškosios ir krikščioniškosios 
etikos giminystė: ji gatutinai pagrindžiama religijoje. Plotinui 
dar labiau negu Platonui nėra ir negali būti dorovės be religi- 
jos. Ne dėl to, kad dorovės autonomija palenkiama kokiam nors 
heteronomiškam pradui. Priešingai, būtent religiniame gyveni- 
me dorovinė veikla ir pažinimas pasiekia savo galutinę ribą. 
Tik dorovinė asmenybės koncentracija padeda pažinti Dievą ir 
prilygti jam ir tik Dievuje siela pažįsta savo tikrąją esmę („pa- 

tumą“). Bet kartu religinė būtis, kaip dorovinės veiklos riba, 
ineša į pastarają kažką naujo: dorovinės asmenybės įsišakniji- 
mas Dievuje, t. y. transcendentaliame prade, suteikia jai tokią 
įtampą, kuri buvo svetima imanentiškai, grynai žmogiškai (hu- 
maniškai) visos kitos antikinės filosofijos etikai. Šiai šis asme- 
ninės būties pagilinimas ir išplėtimas, pasiekiamas savęs paži- 
nimu, ir yra tas religinis platoniškosios etikos momentas, ku- 
riuo ji susiliečia su šiuolaikine etine problematika. 

Ir jame, matyt, taip pat reikia ieškoti gyvos plotiniškosios 
estetikos prasmės. Paprastai plotiniškoji grožio teorija laikoma 
antikinės estetikos viršūne, aukščiausiu laimėjimu. Ir iš tiesų ji 
padarė didžiausią įtaką istorinei estetinės spekuliacijos raidai. 
"Tačiau jeigu pažiūrėsime į Plotino teoriją estetiškumo atžvil- 
giu, šis istorinis nuopelnas pasirodys visai ginčytinas ir abejoti- 
nas. Iš tiesų pagrindiniai momentai, apibrėžiantys plotiniškąją 
grožio sampratą, kaip antai: idėjos (eido) paskelbimas vienin- 
teliu grožio šaltiniu, juslinio grožio pripažinimas netobulu ant- 
juslinio grožio atspindžiu, grožio kaip gėrio simbolio interpre- 
tacija — visa tai yra etiškumo ir logiškumo įsigalėjimo grožio 
teorijoje apraiškos, įsigalėjimo, kuris per visus vėlesnius am- 
žius trukdė laisvai plėtotis estetinei minčiai. Vis dėlto grynai 
neigiamas plotiniškosios estetikos dalykinės plotmės vertinimas 
būtų neteisingas ne tik istoriškai, bet ir iš esmės. Teorinis es- 
tetinės būties (meno) pagrindimas Plotinui turi tik antraeilę 
reikšmę ir todėl apima tik periferinius jo mąstymo sluoksnius. 
Norint teisingai įvertinti plotiniškają estetiką, būtina — taip 
pat kaip ir kitų jo sistemos dalių atžvilgiu — prieiti ne iš pe- 
riterijos, bet iš centro. Toks centristinis požiūris kaip tik būdin- 
gas šioje apybraižoje nagrinėtiems platonizmo motyvas. Šių 
pastarųjų atžvilgiu tic klausimai, į kuriuos paprastai sutelkia- 
mas dėmesys, svarstant plotiniškąją estetiką (pvz., dalinis mėg- 
džiojimo teorijos įveikimas, pripažinimas menininko fantazijai 
tam tikros kūrybinės laisvės, grožio palenkimas doroviniam gė- 
riui ir kt.), pasitraukia į anirą vietą. Esminis dalykas yra tik 
tai, kad grožio stebėjimą (estetinį stebėjimą) Plotinas grindžia 
savęs pažinimu. Šio teiginio prasmė buvo atskleista anksčiau: 

grožio stebėjimas — pasak Plotino teorijos — pasiekus ribą, 
sutampa su tikrosios būties ir gėrio savyje pažinimu, ir todėl 
tikrasis grožis būdingas tik tobulam, didžiausios įtampos kupi- 
nam gyvenimui, kuris yra visos būties, viso gėrio ir viso grožio 
šaltinis. Tai reiškia: visoks grožio pasireiškimas savo reikšmę ir 
savo vertę semia iš absoliučios būties (absoliutaus gyvenimo) 
ir jame bei per jį yra susietas su kitomis jo tobulumo apraiško- 
mis (su gėriu, su tiesa). Iš čia išplaukia plotiniškoji meninės 
kūrybos samprata. Ir meninė kūryba pagrįsta menininko savęs 
pažinimu, jo supratimu to grožio, kuris slypi geriausioje jo sie- 
los dalyje, sielos, giminingos eidosų pasauliui ir dalyvaujančios 
tobulame gyvenime. Tikroji kūryba, t. y. kūryba, kurianti tobu- 
lus grožio pavidalus, yra tik ta, kurią gimdo menininko savitu- 
mas. Bet šį savitumą apibūdina ne ribotas menininko individu- 
alumas, bet tas antindividualus būties centras, kuriuo jį apdo- 
vanojo jo kūrybinė galia. 

Visa, kas pasakyta apie meninę kūrybą, Plotinas priskiria ir 
visoms kitoms dvasinio gyvenimo apraiškoms. Visur jo pažiūrų 
pagrindas yra tas pats: rato periferijos, egzistuojančios kaip dau- 
gybė gretutinių taškų tik savo santykyje su vieningu centru. Sun- 
ku įsivaizduoti ką nors svetimesnio šiuolaikinės kultūros dva- 
- šiai, kaip tokį jos vienybės supratimą: vienybės, kaip vidinės 
visų dvasinių jėgų koncentracijos ir susitelkimo aplink vieningą 
centrą. O, beje, tokia vienybė yra būtent tai, ko ilgisi ir ko 
valdingai reikalauja ne tik jos tolesnis augimas, bet netgi jos 
kūrybinės energijos išsaugojimas. Dabartinė epocha labiau nei 
kitos kultūrinės epochos neturi to kūrybinio impulso, kuris duo- 
tų kryptį visai jos gyvenimo tėkmėi ir nevaržydamas jos apraiš- 
kų įvairovės suteiktų jų tarpusavio santykiams tam tikrą vidinę 
dermę. Juk ne veltui šiuolaikinė kultūra kaltinama stiliaus ne- 
buvimu ir ne veltui joje įžvelgiami būdingi smukimo požymiai. 

Kiekviena kultūrinės kūrybos sritis (mokslas, menas, visuo- 
meniškumas, religinis gyvenimas) vystosi daugiau ar mažiau sa- 
varankiškai, atskirai, ir realūs jos santykiai su kitomis kultūros 
sritimis pirmiausia pasireiškia konfliktais, kylančiais dėl kiek- 
vienos jų siekimo apsaugoti savo nepriklausomybę, kad ir vi- 

siško atsiskyrimo kaina. Tiesa, šie konfliktai neišvengiami ir net- 
gi būtini organiškam kultūros augimui, bet kūrybinė kiekvieno 
tokio konflikto prasmė yra ta, kad jis ieško ir reikalauja savo 
įveikos. O įveika galima tik remiantis gilesnę, pamatine vieny- 
be. Be vidinės atskirų savo sričių autonomijos kultūra apskri- 
tai, žinoma, negali augti ir vystytis. Gali būti, kad vienas pa- 
grindinių šiandienos nuopelnų ir yra tas, jog ji geriau už kitas 
epochas įsisąmonino ir suprato įvairių kultūrinės kūrybos tor- 
mų originalumą ir savitumą. Bet autonomiškumas nereiškia iZO- 
liacijos nuo bendro kultūrinio gyvenimo pagrindo. Labai reikš- 
mingas šiuo atžvilgiu yra šiuolaikinio meno likimas. Kai kurio- 
se srityse (pvz., tapyboje, poezijoje, muzikoje) jis pasiekė ypa- 
tingo tobulumo ir išmoko valdyti medžiagą bei išgauti iš jos 
visas joje esančias estetines galimybes. O tuo tarpu tolesnis ju- 
dėjimas šia kryptimi neatveria jam esmiškai naujų perspekiy- 
vų. Negana to, jis netgi gresia neišvengiamu meninių sumany- 
mų išsekimu, žudančio formalizmo įsigalėjimu (meno pavirti- 
mu į „žaidimą“). Nepaisant viso jo techninio tobulumo, šis me- 
nas pats savaime nesugeba tapti didis; jis gali sukurti nebent 
tik didybės regimybę, mėgdžiodamas didį praėjusių epochų me- 
ną. Į didybę jį gali pastūmėti tik impulsas, kylantis iš kažko 
kito, esančio už jo. Bet tuo „kitu“ negali būti kokia nors kita 
lygiateisė menui kultūros sritis. Tai būtų pasikėsinimas į jo sa- 
varankiškumą ir sukeltų tokį pat jo vidinių lobių išgrobstymą, 
kokį jis jau ne kartą patyrė slegiamas pozityvizmo arba mora- 
lizmo jungo. O todėl tas „kitas“, apie kurį kalbame, turi būti 
kažkas aukščiausia, artima pačioms kultūrinio gyvenimo išta- 
koms, kažkas, kas galėtų maitinti ir gaivinti taip pat kitas kul- 
tūrinės kūrybos sritis. — Tai ir yra tas būties centras, kuriame 
Plotinas pagrindžia visas dvasinio gyvenimo apraiškas. Jis pri- 
eina prie čia tik apibrėžtos problemos ne objektyviosios kuliū- 
ros požiūriu, bet ją kuriančio subjekto požiūriu. Bet šis požiū- 
rio ypatingumas nekeičia pačios problemos esmės. Nes tas ab- 
soliutus būties pagrindas, kurį Plotinas atskleidžia naudodamasis 
savęs pažinimo metodu, yra už objektyvumo ir subjektyvumo 
priešybės ribų. 

Bet ir be to platoniškasis savęs pažinimo metodas mums 
yra ypač įdomus: jis atskleidžia dar kitą, dabarčiai ne mažiau 
svarbų dvasinės kultūros problemos aspektą. Tai dvasinės kul- 
tūros aktualizacijos individualiame subjektė, asmenybėje klau- 
simas. Kad ir koks būtų kokybinis turinys, šiuolaikinės kultū- 
ros pobūdį dar apibrėžia grynai formalus (kiekybinis) momen- 
tas: jos siruktūros nepaprastas sudėtingumas ir išskaidymas. 
Kuitūros vystymasis pasireiškia ne tik ekstensyviu jos augimu, 
bet ir nuolatiniu vidinio sudėtingėjimo ir diferenciacijos proce- 
su. Todėl tikras kultūrinis darbas reikalauja iš kiekvieno jame 
dalyvaujančio koncentruoti visas jėgas į kokią nors vieną kul- 
tūrinio gyvenimo sritį. Kiekvienas darbuotojas pirmiausia ver- 
tinamas kaip specialistas. Be to, specializacija nesustoja prie 
pagrindinių kultūrinės kūrybos sričių (mokslo, visuomeniškų- 
mo, meno ir t. t.), o apriboja kiekvieną kukliomis kokios nors 
siauros specializacijos ribomis. Ir kuo toliau, tuo tvirčiau šis 
kultūros darbininkas pririšamas prie tam tikros specialybės. Ta- 
čiau kartu taip pat nuolatos auga ir kaupiamos objektyvios kul- 
tūrinės gėrybės. Išėjusios iš žmogaus rankų, jos atsiplėšia nuo 
savo kūrėjo ir pradeda egzistuoti savarankiškai. Tuo tarpu vi- 
sokia objektyvioji kultūra gali būti tolesnės kūrybos pagrindas 
tik tuo atveju, jeigu ji nesustings savo objektyviojoje būtyje, o 
vėl susisies su subjektyvumo stichija ir bus jos paversta tikru 
dvasiniu gyvenimu. Negana to, pati objektyvioji kultūra skyla į 
nepriklausomas viena nuo kitos ir tiesiogiai tarp savęs nesusi- 
jusias sritis. Ir tik dvasiniame subjekto gyvenime realizuojama 
jos vidinė vienybė ir aktualizuojasi bendra, jos formų ir apraiš- 
kų įvairovę sujungianti prasmė. Todėl objektyviosios kultūros 
vystymuisi it augimui reikia, kad atitinkamai augtų subjekty- 
vioji kultūra. Tuo tarpu dabartyje kaip tik nėra šio atitikimo. 
Subjektyviosios kultūros raida vis lemtingiau atsilieka nuo ob- 
jektyviosios kultūros. Čia ir glūdi tai, ką vienas šiuolaikinis 
mastytojas teisingai pavadino šiuolaikinės kultūros „tragedija“. 
Tačiau ar šios tragedijos atomazga nėgresia pačios kultūros pra- 
smės sunaikinimu, jos kūrybinių jėgų išsklaidymu, jos nusmuk- 
dymu į grynai išorinės civilizacijos pakopą ir galutiniu žmo- 

gaus pavertimu iš laisvo kultūros kūrėjo į priklausomą jos ver- 
gą? Šiuolaikinė kultūra negali nekelii šio klausimo, nes jis 
sprendžia jos likimą. Ir čia, platoniškame savęs pažinimo me- 
tode, jau nužymėtas tas kelias, kuriuo savo ieškojimuose turi 
eiti šiuolaikinė mintis. Ne išsižadėdamas kultūros jis bando 1š- 
gelbėti dvasinį žmogaus gyvenimą, 0 pačiose asmenybės gel- 
mėse jis atveria tą aukščiausią pradą, kuris yra tiek dvasinio 
gyvenimo, tiek objektyviosios kultūros šaltinis ir kartu galuti- 
nis, jų prasmę apibrėžiantis tikslas. Ši dviguba objektyviosios ir 
subjektyviosios kuliūros priklausomybė nuo aukščiausiojo pa- 
grindo, esančio ir už vienos, ir už kitos ribų, atima iš kultūros 
apskritai imanentiškumo, savarankiškumo sau būties pobūdį ir 
kaip esminį savitumą įneša į ją transcendentinio siekio trans- 
cendentiškumo momentą. Ne žmogus, kaip teigė Protagoras, o 
Dievas yra visų daiktų matas — taip šią mintį formuluoja Pla- 
tonas „Įstatymuose“. Tik suvokusi savo esminį ryšį su aukš- 
čiausiu transcendentiniu pradu, dvasinė kultūra gali visiškai įgy- 
vendinti ir pagrįsti savo vidinę vienovę. Tik tada ji užims jai 
priderančią vietą žmonijos gyvenime ir bus ne tik „antstatas“ 
arba paklusnus įrankis materialinės kuliūros rankose, o suvę- 
reni jėga, kuri visą išorinę civilizaciją palenks savo dinamikai, 
savo gyvenimiškoms formoms. 

Taigi platoniškasis savęs pažinimo metodas ir dabar tebetu- 
ri savo filosofinę reikšmę. Taikomas šiuolaikinei problemati- 
kai, jis įgyja naują, gyvą prasmę. Jis nekviečia atgal į antropo- 
morfizmą. Jis reikalauja tik nuosekliai priimti ir pripažinti am- 
žiną tiesą, prie kurios vis grįžta filosofija: tik per žmogaus mik- 
rokosmą eina kelias į visatos makrokosmo supratimą, tik pa- 
čiame žmogiškume pažįstamas tas aukščiausias užžmogiškumas, 
kuris jį supa ir pagrindžia. 

TEORINĖ 
MARBURGO MOKYKLOS 
FILOSOFIJA 


I 


Istoriniam XIX a. paskutinio trečdalio kritinės filosofijos 
likimui lemiamą! vaidmenį turėjo Marburgo filosofinė mokykla 
su savo garbingu pradininku Hernannu Cohenu priekyje. Netgi 
metus paviršutinišką žvilgsnį 1 filosofinę mūsų dienų neokan- 
tizmo literatūrą, iš karto krinta į akis charakteringa šios mo- 
kyklos ypatybė, esmingai skirianti ją nuo visų kitų šiuolaiki- 
nio kriticizmo krypčių: tik Marburgo mokykla, perdirbdama ir 
pertvarkydama Kanto teoriją, bando sukurti tvirtai pagrįstą ir 
visas žinojimo sritis apimančią filosofijos sistemą. Ši ypatybė 
toli gražu ne atsitiktinė; priešingai, ji sudaro pačią H. Cohe- 
no ir jo sekėjų filosofinio mąstymo esmę. — Sisteminimo ten- 
dencija, be abejonės, Marburgo mokyklą suartina su tomis fi- 
losofinės spekuliacijos srovėmis, kurios vyravo artimiausių Kan- 
to darbo tęsėjų — Fichte's, Schellingo, Hegelio — teorijose. 
Ir čia, ir ten manoma, kad svarbiausias filosofinės kūrybos už- 
davinys yra užbaigti Kanto pradėtą, bet iki galo neužbaigtą 
darbą: kritikos išvalytoje dirvoje sukurti filosofijos sistemą. Ta- 


| Mes sakome: lemiamą, bet ne vadovaujamą vaidmenį. Coheno darbai 
ilgai nesulaukė jų filosofinę reikšmę atitinkančio įvertinimo. Nepaisant to, jų 
įtaka netruko pasireikšti kai kurių žymiausių neokantizmo atstovų (Lange's, 
Richlio ir kt.) minties kryptyje jau aštuntajame ir devintajame praėjusio am- 
žiaus dešimtmetyje, kai pasirodė pirmieji H. Coheno darbai. Tik paskutiniais 
metais jo teorija tapo plačiau žinoma filosofiniame pasaulyje ir pagaliau pa- 
čioje Vokietijoje sulaukė deramo įvertinimo. Tai liudija ką tik pasirodę ir Co- 
heno septyniasdešimtmečiui skirti: 1) Kantstudien leidimas (B. XVII, Nr. 3) 
ir 2) jo artimiausių mokinių ir bendradarbių straipsnių rinkinys (Philosophis- 
che Abhandlungen von H. Cohen gebracht. — Berlin, 1912). 

čiau už šio panašumo slypi ne mažiau esmingas skirtumas: spe- 
kuliacinis susižavėjimas privertė romantizmo žilosotiją užmirš- 
ti kaip tik tą Kanto mąstymo motyvą, kuris visiškai nusako jo 
mokslinį ir kritinį pobūdį: reikalavimą grįsti filosofiją pozity- 
viuoju mokslu. Sisteminėse Fichte's, o ypač Schellingo ir He- 
gelio konstrukcijose pozityvusis mokslas netenka bet kokio sa- 
varankiškumo; ji visiškai panaikina dialektinis filosofijos des- 
potizmas. Filosofija nesitenkina visų mokslinių disciplinų su- 
jungėjos vaidmeniu, o įsiveržia i jų vidinį gyvenimą ir kiek- 
vienai jų nurodo jos principus ir metodus. Tuo tarpu krilinis 
Marburgo mokyklos idealizmas, atvirkščiai, nesikėsina į pozi- 
tyviojo mokslo autonomiją. Jis apsiriboja daug kuklėsniu už- 
daviniu: visų tikslaus žinojimo plotmių ir krypčių vidinės logi- 
nės vienovės atskleidimu, Tai reiškia: jis neprimeia mokslams 
vienovės iš išorės, o iš jų pačių gelmių semia loginius meto- 
dus ir būdus jai rasti ir nustatyti. — Taigi orientacija į moks- 
lą ir sisteminės žinojimo vienybės siekimas — tai dvi pagrin- 
dinės tendencijos tos kritinio idealizmo srovės, kuriai aistovau- 
ja Marburgo mokykla. Arba tiksliau: tai ne dvi savarankiškos 
tendencijos, o du momentai, du vienos savaiminės filosolinės 
idėjos aspektai. Kaip, viena vertus, sisteminė žinojimo vieno- 
vė neįgyvendinama be orientacijos į mokslą, taip, kita vertus, 
ir vidinei pozityviojo mokslo struktūrai, kad būtų užbaigta, rei- 
kia loginio visų žinojimo sričių sujungimo filosofinės sistemos 
vienovėje. Tai — Coheno ir jo sekėjų teorijos leitmotyvas, ku- 
riuo ir mes vadovausimės šioje Marburgo mokyklos teorinės 
filosofijos apybraižoje. 


II 


Ką gi reiškia ši sisteminė vienovė? Galiausiai kiekviena fi- 
losofinė teorija nori būti filosofijos sistema. Kuo gi skiriasi Mar- 
burgo mokyklos sistematizmas? — Atsakyti į ši klausimą galė- 
sime pažvelgę į Kanto interpretacijai skirtus H. Coheno veika- 
lus. Jau pirmajame jų, „Kanto patyrimo teorijoje“, reljefiškai 
iškyla savotiškas jo kritinio idealizmo koncepcijos ir jo požiū- 

rio į šiuolaikinį kantizmą pobūdis. Tradicinė Kanto samprata 
daugiausia grindžiama dviem motyvais, kurie iš esmės yra ne- 
priklausomi vienas nuo kito ir todėl gali duoti pradžią dviem 
skirtingoms kritinės minties kryptims. Vienas motyvas, kuriam 
teko lemiama reikšmė Schopenhauerio gnoseologijoje, — tai 
transcendentalinės estetikos teorija apie erdvės ir laiko idealu- 
mą. Erdvė ir laikas yra subjektyvios stebėjimo formos. Kiek 
erdvės ir laiko santykiai sąlygoja ir išorinį, ir vidinį patyrimą, 
tiek ir visas žmogaus patyrimui prieinamas pasaulis yra ne kas 
kita, kaip pažįstančiojo subjekto vaizdinys. — Štai kvintesenci- 
Ja to Kritinio fenomenalizmo, kuris dėl Schopenhauerio įtakos 
iš pradžių vyravo XIX a. antrojoje pusėje vėl atgimusiame kan- 
tizme. Kitas motyvas, kuris buvo išeities taškas antrajai ypač 
įtakingai šiuolaikinio kriticizmo krypčiai“, — tai kategorijų te- 
orija („grynųjų samprotinių sąvokų dedukcija“), t. y. Kanto įvyk- 
dytas pažinimo apriorinių, racionaliųjų ir aposteriorinių, enpiri- 
nių elementų skyrimas, kitaip tariant, pažinimo formos ir mate- 
rijos (turinio) skyrimas. 

Cohenas neprisideda nei prie tos, nei prie kitos krypties. 
Tiesa, jis neneigia istorinės fenomenalistinio požiūrio reikšmės 
kritinei filosofijai ir anaiptol neatmeta apriorinių ir aposterio- 
rinių žinojimo veiksnių skyrimo. Tačiau ir vieną, ir kitą motyvą 
jis laiko aniraeiliais Kanto teorijos momentais, kurie padeda 
išspręsti kitą, esmingesnį ir svarbesnį uždavini: nustatyti ir pa- 
grįsti vidinę sisteminę mokslinio žinojimo vienovę. Fenomenaliz- 
mas nepajėgus savarankiškai išspręsti šio uždavinio. Zinojimo 
struktūrą jis kildina iš pažįstančiojo subjekto dvasinės organi- 
zacijos, t. y. žinojimą pirmiausia laiko psichiniu, sąmonėje vyks- . 
tančiu procesu, ir žinojimo struktūros vienodumą aiškina jo psi- 
chologinės kilmės vienove. Tačiau toks genetinis aiškinimas ne- 
gali garantuoti tų vidinių loginių saitų, kurie sudaro specifinį 
mokslinio žinojimo ypatumą, todėl ir jo nustatoma pažinimo 
vienovė yra grynai išorinė, organiškai neišplaukia iš objekty- 
vios mokslo sudėties. 


2 Windelbando, Rickerto ir kt. 
14. 1721 

Žodžiu, psichologinės žinojimo genezės vienovės įrodymas 
dar neišsprendžia jo loginės ir sisteminės vienovės klausimo. — 
Tačiau ir antroji iš anksčiau minėtų kriticizmo krypčių neatitin- 
ka sistematizmo kriterijaus. Kiek ji gnoseologijos pagrindu lai- 
ko formaliosios ir materialiosios žinojimo plotmių skyrimą, ji 
perdėm persmelkta dualistinės tendencijos ir todėl negali sava- 
rankiškai, be pašalinių prielaidų patenkinti sisteminių tiksliojo 
žinojimo poreikių. | 

Štai tos loginės priežastys, dėl kurių Cohenas pirmojoje Kan- 
to kritikos dalyje daugiausia dėmesio skiria ne transcendenta- 
linei estetikai ir ne kategorijų dedukcijai, O teorijai apie „gryno- 
jo sampročio pradmenis“. Čia ir grynojo stebėjimo kategorijos, 
ir formos (erdvė ir laikas) išvedamos iš tos atskirumo ir izoliuotu- 
mo būklės, kurioje jas mato „transcendentalinė estetika“ ir sąvo- 
kų analitika, ir sudaro glaudžiausius tarpusavio ryšius ir jungi- 
nius. Ir tik šiuose ryšiuose ir junginiuose atsiskleidžia tikroji „trans- 
cendentalinė“ kategorijų esmė: iš dirbtinai atskirtų žinojimo ele- 
mentų jie virsta objektyviais patyrimo objekto apibrėžimais, moks- 
linio žinojimo „principais“, apibrėžiančiais jo loginę struktūrą 
ir realizuojančiais nesugriaunamą jo formos ir jo turinio vienovę. 

Tačiau „grynojo sampročio principai“ neapima visų trans- 
cendentalinių mokslinio žinojimo sąlygų. Principų užtenka pa- 
grįsti matematikai ir matematiniam gamtos mokslui. Tačiau šios 
disciplinos neaprėpia visos konkrečios patyrimo pilnatvės, o ap- 
siriboja tik bendriausių ir pagrindinių jo dėsningumus nusa- 
kančių formų tyrinėjimu. Begalinė gamtos reiškinių įvairovė ne- 
ištirpsta be pėdsakų mechanikos principuose. Ypač moksliškai 
nagrinėjant organinio pasaulio problemą reikia naujo, neme- 
chaninio principo. Todėl objektyvaus žinojimo sisteminimo 
tendencija neleidžia sustoti vien prie matematikos ir fizikos, o 
verčia išplėsti jį už šių disciplinų ribų, nustatyti naują mokslų 
grupę, kuri tyrinėtų pirmosios grupės neišnagrinėtas empirinės 
tikrovės plotmes. Taigi prie matematinės gamtotyros kaip būti- 
nas jos papildymas prisijungia aprašomoji gamtotyra, kurios Ob- 

jektas yra organinė gamta. Principas, kuriuo ji remiasi, — tai 
formalaus tikslingumo principas. Plačiausia prasme jis reiškia 

dalių priklausymą nuo visumos, loginės įvairovės elementų pri- 
klausymą nuo jų sisteminės vienovės. Todėl loginis šio principo 
reikšmingumas neapsiriboja vien biologijos mokslų sritimi. Kaip 
„grynojo proto idėja“, jis verčia ne tik matematinę gamtotyrą 
papildyti aprašomąja, bet ir apskritai — visą mokslinį žinojimą 
užbaigti vienoje, visa apimančioje mokslų sistemoje. Iš tikrųjų 
įvairiapusį ir nuodugnų gamtos pažinimą gali garantuoti vien 
tik visuma — ne tik empiriškai egzistuojančių, bet visų apskri- 
tai galimų mokslų visuma. Bet ši visuma negali būti pagrįsta 
įvairių mokslinių žinių suma, 0 turi tapti savaiminės žinių sis- 
temos forma, nes jos objektas yra ne atsitiktinė pavienių reiš- 
kinių įvairovė, o gamta kaip viena savyje užbaigta visuma. 

Tiesa, tokia mokslų sistema tiek apskritai, tiek dalimis em- 
piriškai neiįgyvendinama; kadangi patyrimas yra beribis ir ne- 
aprėpiamas, ji lieka nepasiekiamas idealas, amžina mokslinio 
mąstymo užduotis. Bet būtent šis idealumas ir antempirišku- 
mas turi fundamentalią sisteminės vienovės principo reikšmę: 
jis įveikia konstitutyvaus kategoriškumo vienpusiškumą ir ri- 
botumą ir žinojimui yra kaip „reguliatyvi“- idėja, t. y. tas ga- 
lutinis, idealus tikslas, kuris apibrėžia visus jo principus ir ty- 
rinėjimo metodus. 

Taigi, pasak Coheno koncepcijos, grynojo proto idėjoje logiš- 
kai galutinai susiformuoja ta sisteminė tendencija, iš kurios iš- 
augo grynojo sampročio principai. Idėjų teorija yra sisteminis 
antrosios kritikos dalies — „transcendentalinės dialektikos“ 
branduolys. Todėl joje, pasak Coheno, reikia ieškoti ir sunkiau- 
sios kantiškosios dialektikos problemos — daikto savyje proble- 
mos sprendimo. Pagal fenomenalizmo interpretaciją — daiktas 
savyje pirmiausia yra neigiama sąvoka, nusakanti žmogiškojo 
pažinimo ribą, kurios peržengti jis negali. Ši riba nustato nesu- 
taikomą dviejų pasaulių — imanentinio reiškinių pasaulio ir 
transcendentinio daiktų savyje pasaulio — dualizmą. Tačiau to- 
kio dualizmo galimybė negali būti suderinta su sisteminė kriti- 
nės filosofijos koncepcija. Visa apimančioje, savaiminėje žino- 
jimo sistemoje nėra vietos absoliutaus transcendentiškumo 
(daikto savyje) sąvokai. Norint panaikinti šį prieštaravimą, Co- 

henui lieka tik dvi išeitys: arba visiškai išvyti iš kritinės filoso- 
fijos daikto savyje sąvoką, arba priskirti jai tokią reikšmę, kuri 
suteiktų galimybę už daikto savyje ir reiškinio priešpriešos at- 
skleisti jų vidinę sisteminę vienovę. Sekdamas Kanto idėjų te- 
orijos nuorodomis, Cohenas renkasi šį antrąjį kelią. 

Loginis daikto savyje sąvokos turinys — jeigu atsiribosime 
nuo jo metafizinio pagrindo — apima du neatskiriamai susiju- 
sius požymius: absoliutus objektyvumas ir visiškas nepriklausy- 
mas nuo subjektyvios būties sferos. Bet juk tie patys principai 
apibrėžia taip pat ir tą žinojimo sąvoką, kurią sisteminė filoso- 
fija turi laikyti savo amžinu idealu: žinojimo, visiškai adekva- 
taus savo objektui, t. y. žinojimo, kurį visą sudaro paties ob- 
jekto apibrėžimai ir kuriame nėra jokių pašalinių, subjektyvių 
elementų. Todėl galima teigti, kad galiausiai objektyvaus paži- 
nimo idealas yra daikto savyje pažinimas. Šia prasme daiktas 
savyje (arba noumenas) yra ne kas kita, kaip objektyvi regulia- 
tyvios proto idėjos, užbaigtos mokslų sistemos idėjos plotmė. 
Kiek šios sistemos įgyvendinimas yra už empirinės tikrovės ri- 
bų, tiek ir daiktas savyje yra transcendentiškas pozityviojo žino- 
jimo atžvilgiu, Bet, kita vertus, jis jam irianentiškas; būtent kaip 
judinantis tikslas, kaip galutinis ir kartu be galo tolimas idea- 
las, pamažu įgyvendinamas nuolat progresuojant moksliniam 
žinojimui. 

Štai pagrindiniai motyvai to „mokslinio“ idealizmo, kuria- 
me Cohenas įžvelgia tikrąją Kanto teorijos prasmę. Šie moty- 
vai bendrais bruožais jau nusako visą Marburgo mokyklos filo- 
sotinę programą. Tiesa, „Kantiškoje patyrimo teorijoje“ origi- | 
nalios Coheno pažiūros dar nebuvo visiškai adekvačiai išreikš- 
tos; čia jis dar visaip derinasi prie „Grynojo proto kritikos“ 
terminologijos ir architektonikos; čia jis dar apsiriboja Kanto 
interpretavimu, visur pabrėžia tik loginį-sisteminį jo teorijos as- 
pektą. Tačiau nuoseklus būtent šio požiūrio laikymasis priver- 
čia jį pagaliau peržengti kantiškosios tradicijos ribas ir naujais 
principais kurti savarankišką filosofijos sisterną. Ryžtingas žings- 
nis šia kryptimi yra jo „Grynojo pažinimo logika“, išleista 1902 
metais. Išsamioje įžangoje Cohenas atskleidžia svarbiausius sis- 


— . 

teminius kantiškosios gnoseologijos trūkumus, trumpai apibūdi- 
na tuos kelius, kuriais turi toliau plėtotis istorinis kritinis moks- 
linis idealizmas ir kuriais juda ir „Grynojo pažinimo logika“. 

Didžiausias keblumas idealistinei filosofijai, besiremiančiai 
Kantu, yra duotybės sąvoka. Žinojimo struktūroje Kantas ski- 
ria du skirtingus elementus: vienas — kategorinės sintezės — 
yra paties mąstymo įnašas. Antras — juslinė įvairovė — duo- 
damas mąstymui iš išorės grynojo stebėjimo forma. Kitaip sa- 
kant, juslinė įvairovė, pasak Kanto, kyla iš kitokio šaltinio ne- 
gu kategorinės sintezės ir todėl nepriklauso loginės minties 
kompetencijai. 

Jau artimiausi Kanto tęsėjai pastebėjo, kad tokio dvilypumo 
mąstymo struktūroje prielaida iš esmės griauna jo vidinę vieno- 
vę. Tarp visiškai skirtingų ir vienas nuo kito nepriklausomų ele- 
mentų negali būti būtino sistemiško ryšio, nes kiekvienai logi- 
nei sintezei įgyvendinti reikia visiško koreliatyvumo, t. y. savi- 
tarpiško ja sujungiamų elementų sąlygotumo ir priklausomy- 
bės. Tai reiškia: sintezei reikia, kad vienovė būtų įvairovės vie- 
novė ir įvairovė — vienovės įvairovė, žodžiu, kad vienu ir tuo 
pačiu loginiu aktu atsirastų abu loginio santykio nariai. Taigi 
griežtai loginiu požiūriu juslinė įvairovė turi būti traktuojama 
kaip duota mąstymui ta pačia prasme, kuria duota ir kategorinė 
vienovė — kaip užduotis arba problema. Tik tada, kai mąstymas 
besąlygiškai autonomiškas, kai jis nepriima jokios kitos duoty- 
bės, išskyrus pačios užduoties, pačios problemos — jo paties 
keliamos ir sprendžiamos — duotybę, tik tada jis yra istorinis 
sisteminis ir gali sukurti bei pagrįsti savaiminę mokslų sistemą. 
Kiekvienos kitos duotybės teigimas iš karto sutrikdo jo savaran- 
kiškumą ir sunaikina sisteminę jo kuriamo žinojimo vienovę. 

Duotybė — pagrindinė dogmatinės žinojimo teorijos sąvo- 
ka. Kritinė gnoseologija ją pakeičia problemos sąvoka. Proble- 
ma pirmiausia yra problemos vienovė. Bet ši vienovė išsiplėto- 
ja į atskirų problemų daugybiškumą. Kitais žodžiais, kritinė fį- 
losofija ne spėja, o sukuria tiek objekto vienovę, tiek jo apibrė- 
žimų įvairovę. Jeigu pozityvieji mokslai ir teigia — kiekvienas 
savo ribose — kai kurias absoliučias neproblemiškas duotybes, 

t. y. tokias prielaidas, kurias jie priima be tolesnio įrodymo, tai 
šitai daro tik todėl, kad dėl savo pačių ribotumo jie priversti 
šių prielaidų pagrindimą ir pateisinimą palikti kitiems, plates- 
niems mokslams. O mokslų sistemoje, t. y. filosofijos srityje, 
kartu su problemos sąvokos apribojimais dingsta ir paskutinė 
absoliučios neproblemiškos duotybės regimybė; ji visiškai iš- 
tirpsta problemos sąvokoje. Šia prasme reikia suprasti ir trans- 
cendentalinio požiūrio reikalaujamą filosofijos orientaciją į 
mokslo faktą. Mokslo faktas jai virsta mokslo apskritai, kaip 
vieningos sisteminės visumos, problema. 

Taip vidinėje mokslinio idealizmo raidoje problemos sąvo- 
ka įgyja vadovaujamo prado reikšmę. Joje susikerta ir atsispin- 
di visi tikrojo (sisteminio) žinojimo apibrėžimai. Anksčiau mes 
jau nurodėme, kokį kriterijų mokslinis idealizmas taiko tiks- 
liajam žinojimui: jis turi visiškai kilti iš mąstymo. Tai reiškia: 
jis galimas tik ten, kur pasiekiamas visiškas loginis apibrėžiu- 
mas ir vienareikšmiškumas. Štai šis loginio apibrėžtumo reika- 
lavimas ir fiksuojamas problemos sąvokoje; negana to, jis re- 
alizuojamas su jo pagalba moksliniame ir filosofiniame žino- 
jime. Problema kelia klausimą apie transcendentalines objek- 
to galimybės sąlygas ir sudaro prielaidą į jį atsakyti, t. y. nu- 
statyti objekto struktūrą apibrėžiančius loginius dėsningumus. 
Todėl grynasis žinojimas turi būti visiškai problemiškas, nes tik 
visiškas problemiškumas įgalina tolydumą loginių ryšių, lemian- 
čių jo apibrėžtumą ir vienareikšmiškumą. Loginiai elementai 
siskiriančią terpę; antraip pačiame žinojime būtų loginis ne- 
apibrėžtumas, t. y. nežinojimo zonos. Ir toliau: loginiai elemen- 
tai negali būti niekas kita, tik loginiai ryšiai bei santykiai, ir to- 
dėl prielaida apie jų nutrūkstamumą ir atskirumą būtų tolygi 

jų neigimui ir jų loginės esmės panaikinimui. Tolydumas — ne- 
atskiriamas grynojo mąstymo požymis; tai dėsnis, kuris pagrin- 
džia visus apskritai galimus mokslinio mąstymo dėsningus ry- 
šius. Todėl nenutrūkstamumas yra svarbiausia ypatybė to prin- 
cipo, kurį Cohenas paskelbia savo logikos kelrode žvaigžde: 

pradmens (Ursprung) principo arba sprendinio“. Šis principas 
glausta formule pateikia mokslinio idealizmo kvintesenciją. Jis 
reikalauja, kad visa žinojimo objekto loginių apibrėžimų įvai- 
rovė išplauktų iš vieno šaltinio ir kad ši loginių elementų kla- 
sės vienovė išlaikytų savo galią, savo vadovaujamą vaidmenį 
visose objektyvaus žinojimo raidos pakopose. O šio reikalavi- 
mo įvykdymas, t. y. visiškas vienovės ir įvairovės, arba, kitaip 
sakant, loginių jungimo ir skyrimo, sintezės ir analizės aktų, 
abipusis prasiskverbimas priklauso nuo to, ar yra viena sąly- 
ga: ar yra loginių ryšių vientisumas, t. y. galimybė nenutrūks- 
tamai pereiti nuo vienovės prie įvairovės ir atvirkščiai — nuo 
įvairovės į vienovę. 

Iš šios pradmens principo charakteristikos jau aiškėja, kad 
galiausiai tai — tas pats sisteminės vienovės principas, kurį mes 
suformulavome šios apybraižos pradžioje, tik pritaikytas filo- 
sofinės logikos uždaviniams, t. y. pagilintas ir praturtintas dviem 
pagrindiniais objektyvaus žinojimo apibrėžimais: problemišku- 
mu ir nenutrūkstamumu. Šiuose dviejuose apibrėžimuose glūdi 
fundamentalus loginis sisteminės Coheno koncepcijos prana- 
šumas Kanto teorijos atžvilgiu. Pradmens principas sujungia du 
savarankiškus Kanto principus, „Grynojo proto kritikoje“ ne- 
sujungtus į aukščiausią vienovę: viena vertus, reguliatyviosios 
idėjos, kaip sisteminės vienovės principo, ir kita vertus, trans- 
cendentalinės apercepcijos, kaip galutinio kategorinių sintezių 
pagrindo. Iš tikrųjų kantiškoji grynojo proto idėjos teorija re- 
miasi patyrimo objekto begalybės ir nėaprėpiamumo pripažini- 
mu. Atvirkščiai, grynojo sampročio sąvokų ir principų analitika 
remiasi matematinės gamtotyros (Newtono tizikos) faktu, kaip 
savyje užbaigta ir todėl baigtine žinojimo sistema. Tik remian- 
tis tokia prielaida buvo įmanomas Kanto mėginimas duoti iš- 
samų visų apskritai moksliniame mąstyme galimų kategorinių 
sintezių sąrašą. Tačiau paskutinio amžiaus istorinė matemati- 


3 Kanto „principus“ Coheno logikoje iš esmės atitinka įvairios „sprendi- 
nių klasės“. 

kos ir fizikos raida pateikė nenuginčijamą įrodymą, kad šie 
mokslai, nepaisant jiems būdingo tikslumo ir aprioriškumo, taip 
pat evoliucionuoja, kaip ir grynai empiriniai mokslai, ir ši evo- 
liucija liečia ne tik konkrečių klausimų analizę, bet tokiu pat 
mastu apima ir siliausius jų pagrindus. Štai kodėl mokslinio 
žinojimo pažangą turi atitikti tokia pat begalinė naujų katego- 
rinių formų ir sintezių atskleidimo pažanga. 

Iš čia išplaukia būtinybė tos pataisos, kurią Kanto teorijoje 
padaro Marburgo mokykla. Ne į mokslo faktą turi orientuotis 
filosofija — nes mokslo fakto kaip savyje užbaigtos realybės 
nėra, — O į jo laipsniško tapsmo (Lieri) ir vystymosi procesą. Ir 
ne esamas mokslas turi vadovauti filosofijai — dėl to ji arba 
prarastų savo savarankišką reikšmę, arba grįžtų į ikikritinę būk- 
lę, — o tik mokslų raidoje atsiskleidžianti moksliškumo idėja. 
Čia — kritinė problemos sąvokos reikšmė: ji apsaugo filosofiją 
nuo visokių nukrypimų į empirinio pozityvizmo arba nepagrįs- 
to dogmatizmo pusę. Mokslinis žinojimas — amžina proble- 
ma. Tai reiškia: jis iš esmės problemiškas, nės jo objektas be- 
galinis, ir jis niekada nepasiekia galutinių rezultatų. Kickvie- 
nas atsakymas kelia tolesnius klausimus ir kiekvienas sprendi- 
mas iškelia naujus, sudėtingesnius uždavinius. 

Pagaliau iš mokslinio žinojimo problerninio pobūdžio išplau- 
kia dar du kiti jam būdingi bruožai: jo meiodologiškumas ir 
hipotetiškumas. — Jei žinojimas niekada nesibaigia ir nesukuria 
sistemos, tai jam negali būti prieinamas ir visiškas adekvatumas 
patyrimo objektui. Jis tik artėja prie jo, kaip prie savo transcen- 
dentalios ribos. Laipsniška mokslo pažanga yra tarsi tas kelias, 
kuris veda į objektą; atskiros jo raidos stadijos — šio kelio 
etapai. Šiame žinojimo neužbaigtume glūdi galutinė jo metodo- 
loginio nuspalvinimo priežastis. Jis ne tiek užčiuopia pati ob- 

jektą, kiek nurodo būdą (utSošoc) visiškai jam suprasti. Todėl 
ir žinojimo principai pirmiausia — priemonės, metodai, kurių 
vertę ir reikšmę nusako jų tinkamumas apibrėžti konkrečius 
tikrovės reiškinius. Metodologinis žinojimo pobūdis anaiptol ne- 
prieštarauja jo objektyviam reikšmingumui; atvirkščiai, jo me- 
todologiškumas ir objektyvumas neatskiriamai koreliatyviai susi- 

ję. Žinojimo metodologiškume atsiskleidžia jo tiesioginis nu- 
kreiptumas į prieš jį esantį objektą. Kita vertus, ir jo objekty- 
vumas užtikrinamas ne kuo kitu, o tik jo metodologiškumu. 
Tolesnė mokslinio žinojimo charakteristika — jo Aipotetiš- 
kumas. Jei nustatyta, kad žinojimo esmė glūdi jo sisteminėje 
vienovėje, tai jo loginis centras būtinai turi būti apibrėžiamas 
ne tuo ar kitu atskirai paimtu jį sudarančiu faktoriumi, t. y. ne 
tik jo galutiniais principais, bet ir ne vien tik jo faktine puse, 
o abipusiu ryšiu ir vidine to ir kito momento derme. Principai 
ir faktai susieti ne vienašališkos, vienpusės priklausomybės san- 
tykiu, O griežto koreliatyvumo ir abipusio sąlygotumo santykiu. 
Principai aiškina ir pagrindžia faktus, palenkdami juos ben- 
driems dėsningiems ryšiams. Bet, kita vertus, ir faktai yra tei- 
singumo ir metodologinio principų vaisingumo kriterijus; tik 
principų ir faktų akistata gali atskleisti, kiek jie atitinka savo 
paskirtį — aiškinti visą konkrečios būties įvairovę. Todėl vi- 
soks naujų faktinių duomenų atskleidimas, visoks mokslinių ty- 
rinėjimų išplėtimas ir patikslinimas ne tik atsispindi ekstensy- 
viame žinojimo augime, bet ir neišvengiamai lemia jo loginio 
pagrindo pertvarkymą, jo metodologinių principų ir prielaidų 
reformavimą. Taigi loginis principo reikšmingumas visada lie- 
ka salygiškas; jį lemia jam priklausančių faktų kokybinės įvai- 
rovės sudėtis. Štai šiame loginių principų sąlygiškume ir pasi- 
rodo jų hipotetinis pobūdis. Jie — hipotezės (on0960616), bet 
ne paprasto spėjimo, neturinčio objektyvaus patikimumo, pras- 
me ar darbinės hipotezės, taikomos vien praktiniais mokslo tiks- 
lais, prasme, o ta prasme, kuria šį terminą vartoja Platonas, 
taikydamas idėjoms, L. y. pagrindų, kuriais remiasi objektyvus 
mokslinio žinojimo patikimumas ir vidinė vienovė, prasme“. 





4 Ši idėjos koncepcija, pasak Marburgo mokyklos interpretacijos, yra vi- 
dinė platoniškojo idealizmo spyruoklė. Todėl jo istorinė ir sisteminė reikšmė 
turi būti nustatoma ne pagal dviejų pasaulių (juslinio ir protu suvokiamo) 
teoriją, o pagal idėjos-hipotezės, kaip tikrojo žinojimo loginio pagrindo, teori- 
ją. Platonas — pradininkas to mokslinio idealizmo, kuris, vėl atgimęs Rene- 
sanso epochoje, ryškiai persmelkia Descartes'o ir Leibnizo teorijas ir kurį 
pagaliau sistemiškai užbaigia Kantas. 

Tiesa, iš pirmo žvilgsnio gali pasirodyti, kad pripažinimas 
loginiams principams tik sąlygiško, hipotetinio reikšmingumo 
lemtingai veda į absoliutų reliatyvizmą, suartinantį loginį ide- 
alizmą su priešingu jam požiūriu — su empiriniu pragmatiz- 
mu. Tačiau tarp šių dviejų reliatyvizmo formų yra neperžengia- 
ma praraja. Vienu atveju reliatyvizmas remiasi prielaida, kad 
bet koks besąlygiškas ir absoliutus principas yra nereikalingas 
ir nenaudingas žmogiškojo pažinimo praktiniams tikslams. Ki- 
tu — jis, atvirkščiai, kyla iš absoliučiai patikimo, nehipotetinio 
žinojimo pagrindo kategorinio reikalavimo. Šis reikalavimas ap- 
siriboja tik kritine išlyga, pripažįstančia, kad pozityvus žinoji- 
mas nėgali jo visiškai patenkinti, t. y. kad mokslas niekada ne- 
prieina prie tokių loginių pradmenų, kuriuose nebūtų nė ma- 
žiausios sąlygiškumo ir reliatyvumo liekanos. Tačiau tai, kad 
šis reikalavimas yra neįgyvendinamas, anaiptol nepaverčia jo 
iliuziniu ir dėl to jis visai nepraranda loginio reikšmingumo. 
Jis pasilieka amžina problema, amžinas postulatas, kuris reali- 
zuojamas ne tuo ar kitu filosofijos ir mokslo istorinės raidos 
momentu, o pačiame begalinės ir savo begalinume neužbaigia- 
mos žinojimo evoliucijos procese. 

Pagrindines sistemines mokslinio Marburgo mokyklos idea- 
lizmo linijas dabar mes apibrėžėme. Tačiau mes neseksime to- 
lesnės jų raidos Coheno ir jo sekėjų teorijose. Dėl ribotos šio 
straipsnio apimties tai būtų neįgyvendinamas uždavinys, juo la- 
biau kad tokiu atveju reikėtų paminėti ir filosofinius atskirų 
Marburgo mokyklos atstovų nesutarimus, kurie dabar mūsų itin 
nedomina. Todėl mes paliesime kitą klausimą, turintį lemiamą 
reikšmę moksliniam idealizmui: kaip jis įgyvendina logikoje savo 
paties iškeltą reikalavimą filosofijai orientuotis į tikslųjį moks- 
14? Ir kaip jis įrodo, kad anksčiau minėti sisteminiai motyvai 
liečia ne tik abstrakčios filosofinės spekuliacijos sritį, bet taip 
pat persmelkia konkrečią pozityviųjų mokslų problematiką, žo- 
džiu, kad jų filosofinė reikšmė yra tik atvirkščioji pusė, būtinas 

jų mokslinės reikšmės koreliatas? Pirmiausia šis klausimas su- 
sijęs (kaip tai buvo Kanto teorijoje) su ta žinojimo atšaka, ku- 

ri, būdama visų kitų mokslų prielaida, kartu yra tikslaus ir 
objektyviai patikimo žinojimo pavyzdys: su matematika ir ma- 
tematine fizikos dalimi. Gausūs loginiai Marburgo mokyklos 
atlikti šios srities tyrinėjimai neabejotinai yra vienas didžiausių 
jos nuopelnų, kuriuos ypač turės pabrėžti būsimasis Glosofijos 
istorikas: ji pirmoji aiškiai ir konkrečiai iškėlė šiuolaikinės ma- 
tematikos ir fizikos loginių pagrindų klausimą ir kartu pateikė 
jo planingo ir metodiško nagrinėjimo pavyzdžius. Žinoma, to- 
liau mės apsiribosime tik tuo, kad nurodysime svarbiausius šios 
problemos aspektus. 


III 


Esminis šiuolaikinės matematikos skirtumas nuo antikinės, 
skirtumas, kuris lėmė jos greitą raidą ir metodologinį pranašu- 
mą, yra vieno, antikai visiškai svetimo principo pripažinimas: 
tai begalybės principas. Jį atskleisti ir nustatyti padėjo ne viena, 
o daug problemų, liečiančių įvairias matematikos mokslo sri- 
tis. Aritmetikoje tai buvo eilės problema (iracionalaus skai- 
čiaus), geometrijoje — liestinės problema, mechanikoje — ju- 
dėjimo problema. Visų šių problemų ištakos — senovėje. Bet 
antikinė matematika negalėjo duoti į jas patenkinamo atsaky- 
mo; ji dar visiškai rėmėsi Archimedo principu, pagal kurį ma- 
tematikos objektu gali būti tik tai, kas prieinama tiksliam iš- 
matavimui. Šis apibrėžimas, a limine matematikoje darantis 
negalimą begalybę, visam laikui atkirto moksliniam antikos mąsty- 
mui kelią spręsti nemaža pagrindinių problemų, glaudžiai susi- 
jusių su begalybės sąvoka; pirmiausia — spręsti tolydumo pro- 
blemą. Kartą paklususi Archimedo principui, ji daugiau nieka- 
da negalėjo peržengti nutrūkstamos ir diskretiškos būties ribų. 

Visiškai priešingo požiūrio laikosi šiuolaikinė matematika. 
Atmetusi besąlygišką Archimedo principo būtinumą, ji ne tik 
pripažino matematinį begalybės sąvokos teisėtumą, bet kartu 
paskelbė jį svarbiausiu principu, pagrindiniu visų jos taikomų 
skaičiavimo būdų metodu. Anksčiau begalybė buvo mąstoma 
daugiausia kaip neigiama sąvoka, naikinanti ir sugerianti baig- 

tinumo apibrėžtumą (išmatuojamumą). Dabar ji įgijo naują, 
pozityvią reikšmę: aukščiausio pradmens, sukuriančio iš savęs 
ir savimi apibrėžiančio begalinės būties pasaulį. 

Pirmiausia begalybės sąvokai pilietybės teises matematikoje 
suteikė Leibnizas, kurio diferencialiniame skaičiavime ji ir įgi- 
jo tikslią matematinę formuluotę. Tiesa, iš pradžių siauresne — 
be galo mažo — reikšme. Diferencialas, kaip be galo mažas, — 

"pagal Leibnizo apibrėžimą, — yra tai, kas yra prieš visokį ilgu- 
mą, kas pals dar nėra kiekybė, bet kartu jau turi savyje viso- 
kios kokybės ir visokio ilgumo dėsningumą. Naujausi Canioro, 
Veronese's ir kt. tyrinėjimai ne tik patvirtino, bet ir gerokai 
išplėtė bei apibendrino Leibnizo nustatytą teiginį. Jie parodė, 
kad ne tik be galo mažam, bet tokiu pat mastu ir be galo dide- 
liam gali būti suteikta tiksliai apibrėžta matematinė reikšmė, 
kad begalybės principo įvedimas į matematiką gerokai išplečia 
jai prieinamų problemų grupę ir atveria jai kelią aptikti tas 
pagrindines metodologines gaires; kurios galėtų visas atskiras 
jos dalis sujungti į vieną darnią sisteminę visumą. 

Kurgi yra loginės šio principo mokslinio vaisingumo šaknys 
ir kokia apskritai loginė reikšmė tos vidinės rekonstrukcijos, 
kurią jos veikiama patyrė matematika? — Visiškai teisingai nu- 
rodoma tai, kad šiuolaikinė matematika, kitaip negu antikinė, 
skiriasi kokybiškai, o nė kiekybiškai. Iš tikrųjų skaičiaus esmę 
ji įžvelgia ne jo kiekybiniame apskaičiavime, o jam būdingame 
kokybiniame dėsningume, nes vienareikšmį skaičiaus apibrėžtu- 
mą ir išskirtinumą lemia vien šis kokybinis dėsningumas ir vi- 
sai nesvarbus jos kiekybinis reikšmingumas (jo baigtinumas ar- 
ba begalybė). Bet koks skaičius kaip narys būtinai įeina į kokią 
nors dėsningai sudarytą skaičių eilę įr užima joje tam tikrą vie- 
tą. Jei žinomas eilės dėsnis ir duotas ieškomojo skaičiaus san- 
tykis su kitais jos nariais, 1. y. santykiai, kuriais apibrėžiama jo 
užimama eilėje vieta, tai, nesvarbu, kokia jo kokybinė reikšmė, 
įvykdytos visos sąlygos, kurios būtinos ir kartu pakankamos jam 
visiškai ir išsamiai apibrėžti. O kiekybinės matematinių skaičių 
ir dydžių reikšmės (jų apskaičiuojamumas ir išmatuojamumas) 
yra tik atskiri jų kokybinių reikšmių atvejai ir todėl taikomi tik 

baigtinumo atžvilgiu. Kad yra šitaip, t. y. kad Archimedo prin- 
cipas iš tiesų neaprėpia visos matematinės būties sferos, o ga- 
lioja tik ribotoje jos dalyje, aišku jau iš to, kad, dargi operuo- 
dama vien galutiniais racionaliaisiais skaičiais, matematika la- 
bai dažnai susiduria su tokiais uždaviniais, kurie, neišeinant už 
baigtinumo ribų, arba visai neišsprendžiami, arba išsprendžia- 
mi tik darant tam tikrą paklaidą, prieštaraujančią pačiai mate- 
matikos kaip tiksliojo mokslo esmei (pvz., kai, atliekant arit- 
metikos veiksmus su baigtiniais racionaliaisiais skaičiais, gau- 
nami iracionalūs arba menami skaičiai). Įvedus į matematiką 
begalybės principą, visi šie keblumai iš karto dingsta. Sub spe- 
cie Infiniti atsiskleidžia visiškas pagrindinių matematikos objekto 
dėsnių nepriklausomumas nuo jo kiekybinių apibrėžimų, ma- 
tematika išsilaisvina nuo sąlygiškų apribojimų, kuriuos jai už- 
krauna baigtinumo sfera, ir skaičiaus sąvoka, visus kiekybinius 
apibrėžimus traktuojant kaip juos pagrindžiančius kokybinius 
dėsningumus, išsiplečia iki tokių ribų, kurios atitinka jos tikrą- 
1ą loginę esmę. Tik naudodamasi šiuo naujuoju ginklu — be- 
galybės principų — matematika gali imtis išsamios skaičiaus 
sąvokos analizės ir nustatyti visas apskritai galimas jo atmai- 
nas. Dabar diskretinio skaičiaus nutrūkstamumas ištirpsta toly- 
džių dydžių vientisume, ir vieninga sveikų racionaliųjų skaičių 
eilė išauga į ištisą skaičių eilių sistemą; tos eilės tarp savęs 
susietos perėjimų laipsniškumu ir griežiai apibrėžtu tarpusavio 
santykių dėsningumu. Žodžiu, visur, kur viešpatavo paprastas 
eiliškumas ir atsitiktinis atskirumas, dabar atsiranda tolydus nu- 
oseklumas ir sisteminis užbaigtumas. 

Šie visi matematikos laimėjimai buvo galimi vien dėl bega- 
lybės principo. Čia jo mokslinė metodologinė vertė ir čia jo 
transcendentalinė-loginė reikšmė. Matematikos srityje jis reali- 
zuoja tą patį sisteminį motyvą, kurį logikoje pateikia pradmens 
principas. Tiksliau, jis yra ne kas kita, o tas pats principas, iš- 
reikštas matematine forma ir pritaikytas matematinei būčiai, 
Štai kodėl jam būdingos tikrai sisteminio principo funkcijos: 
elementų įvairovės kilimas iš vieningo šaltinio (diferencialas, 
kaip dėsningas tolydžių dydžių pagrindas) ir jų susijungimas 

vienoje, savyje užbaigtoje visumoje (integralas, kaip eilės narių 
visuma). Šia prasme begalybės principas iš tikrųjų „sukuria“ 
matematikos objekto realybę, t. y. konstituoja skaičiaus sąvo- 
ką, kaip objektyviai būtino ir autonomiško (t. y. turinčio savo 
nuosavą dėsningumą) mokslinio mąstymo darinio sąvoką. 

Taigi mes matome, kad metodologinės matematinio begaly- 
bės principo struktūros analizė grąžina mus vėl prie jo loginio 
šaltinio: prie pradmens principo. Bet kitaip ir būti negali. Jei 
grynojo pažinimo logika savo šūkiu pasirinko orientaciją į tiks- 
lųjį mokslą, tai šitai pirmiausia liečia matematiką. Ir todėl bū- 
tent matematinė begalybės sąvoka buvo loginės pradmens prin- 
cipo formuluotės pavyzdys. 


Šios bendros išvados, išplaukiančios iš begalybės sąvokos 
analizės, nesikeičia iš esmės, o yra dar kartą patvirtinamos, jei 
mes į žinojimą žiūrime kitu požiūriu, kuris paprastai laikomas 
išskirtine vadinamosios formaliosios logikos nuosavybe: tai ma- 
tematikos praktikuojamas sąvokų sudarymo požiūris. Ir šiuo 
klausimu antikos ir naujųjų laikų požiūriai skiriasi. Pasak tra- 
dicinio logikos mokymo, siekiančio Aristotelį, bendrosios są- 
vokos, kuriomis operuoja mokslas, yra tarp savęs panašių ob- 
jektų lyginimo, bendrų jų požymių išskyrimo ir atsiribojimo 
nuo jų individualių skirtumų rezultatas. Ši abstrakcionistinė te- 
orija pačia savo esme yra empirinė. Ji teigia, kad išoriniai ob- 
jektai egzistuoja kaip savaiminė duotybė ir kad loginis sąvo- 
kų sudarymo aktas absoliučiai priklauso nuo jų poveikio pa- 
žįstančiajam subjektui. Matematikai, kaip grynai konstrukty- 
viam mokslui, kurio konstrukcijos nesiremia tiesioginiais pa- 
tyrimo duomenimis, abstrakcionistinė teorija pritaikoma tik su 
didele išlyga. Pavyzdžiui, aritmetikos srityje ji gali paaiškinti 
nebent tik sveikųjų racionalių baigtinių skaičių sąvokos atsi- 
radimą. Jau aiškindama neigiamus ir trupmeninius skaičius, ji 
susiduria su neįveikiamais sunkumais. Bet visiškai akivaizdžiai 
jos loginis bejėgiškumas atsiskleidžia palyginus su tokiomis ma- 
tematinėmis sąvokomis, kuriomis daugiausia operuoja šiuolai- 

kinė matematika. Juk empirinėje tikrovėje negalima nurodyti 
nieko, kas būtų adekvatu ar bent jau šiek tiek panašu į taria- 
mus ir iracionalius skaičius, diferencialą ar integralą ir t. t. Vis 
dėlto iki pat pastarojo meto empirinės nuostatos taip tvirtai 
laikėsi moksliniame mąstyme, kad ir matematikai, ir logikai at- 
sisakė pripažinti šioms naujoms skaičiaus sąvokos atmainoms 
tokią pat objektyvią reikšmę, tokią pat realią prasmę, kaip 
sveikiems racionaliems skaičiams, ir laikė juos grynai sąlygiš- 
kais simboliais, kurie, tiesa, tinkami matematinėms operaci- 
Joms, bet kurie visai netenka prasmės verčiant matematines 
formules į tikrovės kalbą. 

"Tačiau laikantis tokios skaičiaus koncepcijos lieka visai ne- 
aišku ir mislinga, kodėl reali matematinių simbolių prasmė stai- 
ga dingsta, kai tik mes peržengiame galutinių racionaliųjų skai- 
čių ribą, tuo tarpu nuo vienos skaičių grupės pereinama prie 
kitos pagal jų imanentiškus dėsnius, be jokių šuolių, su niekad 
nesutrikdomu tolydumu. Taip pat nesuprantama, kaip šie ma- 
tematiniai simboliai, neturintys realios prasmės, gali tiksliai iš- 
reikšti tokius objektyvius reiškinius kaip erdvė, judėjimas erd- 
vėje ir pan. Žinoma, visos šios iš esmės neišsprendžiamos abe- 
jonės atsiranda tik tokiu atveju, jeigu išeities taškas yra empi- 
rinis abstrakcionistinės teorijos požiūris, pagal kurį apskritai 
visos matematinės operacijos galiausiai priskiriamos mąstymui 
išoriškai duotų daiktų sferai. 

Bet šiai teorijai, be minėto trūkumo, būdinga dar kita es- 
minė yda: ji postuluoja būtent tai, ką reikia aiškinti. Iš tiesų 
pats objektų lyginimo ir jų tapatybės nustatymo aktas pasiro- 
dytų neįgyvendinamas, jeigu jo pagrindo nesudarytų žinomas 
požiūris, t. y. jeigu iš anksto nebūtų nustatyta ta kryptis, ku- 
ria vyks lyginimo procesas, ta tvarka, kuria išsidėstys lyginami 
objektai. Štai šis požiūris, ši kryptis, ši tvarka ir yra ta logiš- 
ka naujovė, kuri „neduodama“ minčiai kartu su atskirais ob- 
jektais, o įgyvendinama pažinime tik paties mąstymo savaimi- 
niu aktu. Abstrakcija sąvokų sudarymo procese — antrinis ir 
logiškai neesminis momentas. Nes mokslinio pažinimo užda- 
vinys — ne išskirti bendrus ir atskirus objektų požymius, o at- 

skleisti jų būtiną ryšį, ne ignoruoti individualius konkrečių reiš- 
kinių skirtumus, o išvesti juos iš juos valdančių bendrųjų dės- 
nių. Jei loginę sąvokos funkciją apribosime vien bendrųjų po- 
žymių izoliavimu, tai šitai neišvengiamai sugriaus vidinę ben- 
drybės ir atskirybės vienovę, ir visos abstrakčios sąvokos virs 
tarsi kažkokiomis savarankiškomis substancijomis, kurios, vie- 
na vertus, yra visiškai atskirtos nuo tikrovės pasaulio, bet, ki- 
ta vertus, būtent jis sąlygoja visą jų turinį, tiesa, labai skurdų 
ir neapibrėžtą. Objektyviam žinojimui tokios substancializuo- 
tos abstrakcijos negali turėti nė mažiausios vertės. Bet jos nie- 
kada ir nebuvo tiksliojo mokslo įrankis ir jeigu kada nors da- 
rė jam įtaką, tai tik neigiama prasme, kaip momentai, trukdą 
jos vidinę raidą (kaip tai rodo begalybės sąvokos likimas ma- 
tematikos istorijoje). 

Atvirkščiai, tų sąvokų, kurios nuo seno vadovavo mokslo 
evoliucijai ir kurios lėmė jo objektyvų patikimumą, loginė stzuk- 
tūra visai kita. Tačiau ši struktūra ilgai buvo nepastebėta, ir tik 
šiuolaikinės matematikos metodologijai pavyko visiškai išaiš- 
kinti jos specifines ypatybes. 

Anksčiau mes jau nurodėme, ką šiuolaikinė matematika lai- 
ko pagrindine skaičiaus sąvokos charakteristika: ne tai, kad jis 
yra tarsi atsietų nuo patyrimo objektų savybių simbolis, o tą 
vidinį dėsningumą, kuris būdingas jam kaip savarankiškam 
mokslinio mąstymo dariniui. Ji nesidomi kiekybine atskirų skai- 
čių reikšme, o žiūri į juos pirmiausia kaip į atskirus žinomų 
bendrų matematinių santykių atvejus, sukuriančius dėsniškai 
sudarytas skaičių eiles. Taigi pagrindinė skaičiaus charakteris- 
tika — jo priklausymas vienarūšių skaičių eilei. Jo kiekybinė 
reikšmė — šiuo požiūriu — antrinis, sąlygiškas požymis, nes 
visiškai priklauso nuo tos vietos, kurią jis užima toje ar kito- 
je skaičių eilėje. Štai kodėl eilė kaip visuma, kaip dėsniškai 
tarp savęs susijusių skaičių visuma, logiškai pirmesnė už bet 
kurį į ją įeinantį narį (skaičių), paimtą atskirai. — Kokia gi 
matematinė šių skaičių eilių reikšmė? Kiekviena jų yra ne kas 
kita, 0 tam tikros matematinės funkcijos vystymasis, t. y. turi 

savyje visumą visų tų kiekybinių reikšmių, kurias konkreti 

funkcija nuosekliai įgyja ją valdančio dėsnio nubrėžtoje plot- 
mėje. Taigi galutinis skaičiaus sąvokos pagrindas yra matema- 
tinės funkcijos, t. y. matematinių santykių dėsniškumo, sąvo- 
ka. Visos matematinės, visos skaičių sąvokos — iš esmės funk- 
cinės sąvokos, santykių sąvokos. Tai įrodo visa šiuolaikinė ma- 
tematika. Sąvokos funkcinės esmės pripažinimas ne tik panai- 
kina visus sunkumus, kuriuos, abstrakcionistiniu požiūriu, su- 
kelia begalybės, iracionalumo ir kt. sąvokos, bet taip pat at- 
skleidžia šių naujų skaičių rūšių ir baigtinių racionalių skaičių 
visiškos matematinės lygybės loginę galimybę ir netgi būtiny- 
bę. Juk matematinės funkcijos esmė priklauso ne nuo tos ar 
kitos jai prieinamos kiekybinės reikšmės, o vien nuo kokybi- 
nio pobūdžio, apibrėžiančio jos kiekybinius dėsnio pakitimus. 

Funkcinė sąvokų struktūra nėra specifinė grynosios mate- 
matikos (aritmetikos, algebros) ypatybė. Ji tiek pat būdinga ir 
kitoms jos šakoms, taip pat matematiškai grįstos gamtotyros 
sričiai. Ne Lik atsieto nario sąvoka, bet ir pagrindinės geomet- 
rijos, mechanikos, fizikos, chemijos (pvz., erdvės, laiko, atomo, 
cheminio elemento) sąvokos šiuolaikiniame moksle pamažu ne- 


tenka (arba jau visiškai neteko) savo substancialaus pobūdžio | 


ir virsta funkcionaliomis sąvokomis, santykių sąvokomis. Geo- 
metrijoje pirmąjį žingsnį šia kryptimi žengė Descartes, kuriam 
su savo atrasta analitine geometrija pavyko pagrindinius erd- 
vės santykius išreikšti skaičių santykiais. Vėliau diferencialinė 
ir projekcinė geometrija ir naujausios erdvinių aukščiausiojo 
laipsnio daugialytiškumų teorijos užbaigė šį loginį procesą, pa- 
teikusios nenuneigiamą įrodymą, kad visi erdviniai dariniai, kaip 
ir pati erdvė, mokslo minčiai visiškai sutampa su žinomais funk- 
ciniais santykiais, tiksliau, su įvairiais funkcinių santykių tipais, 
kurių adekvati išraiška yra dėsningai besivystančios skaičių reikš- 
mių eilės. 

Tą patį mes matome ir mechanikoje. Ir čia erdvės ir laiko 
sąvokoms suteikiama ne realių esamybės talpyklų reikšmė, o 
galutinių tos santykių sistemos, kuria apibrėžiamos visos apskri- 
tai gamtoje galimos judėjimo formos, koordinačių reikšmė. — 
Visai taip pat ir afomo sąvoka nėra kokio nors daikto savyje 

simbolis. Ji atlieka tik loginę funkciją substrato, sujungiančio 
visumą tų fundamentalių dinaminių santykių, į kuriuos suskyla 
sudėtingi fizinio pasaulio reiškiniai. Fizikos atomas nėra ato- 
mas—substancija, o atomas kaip atomų sistemos elementas. — 
Ne kitaip fizika traktuoja ir energijos problemą. Mokslinė jos 
reikšmė yra ne ta, kad joje atsiskleidžia vidinė materijos esmė, 
o ta, kad ji fiksuoja tam tikrą dėsningumą (ekvivalentiškumą) 
įvairių fizinių reiškinių grupių santykyje. 

Fizikos pavyzdžiu seka ir chemija. Ir ji elementus laiko ne 
atskirai egzistuojančiomis materialiomis substancijomis, o tik 
įvairiomis funkcinėmis reikšmėmis tų tipinių cheminių savybių 
santykių, kurie vyksta periodinėje elementų sistemoje. — Šį 
sąrašą galima būtų dar gerokai papildyti. Bet ir pateiktų pa- 
vyzdžių visiškai užtenka atskleisti mokslinei metodologinei funk- 
cinių sąvokų reikšmei. Ši reikšmė glūdi pačioje jų loginės struk- 
tūros esmėje, t. y. lame, kad jie patenkina pagrindinį logikos 
reikalavimą — sisteminės vienovės reikalavimą. 

Iš tikrųjų esminis abstrakcionistinės teorijos trūkumas — 
jos dualizmas; ji atskiria bendrybę ir atskirybę. Kuo platesnė 
sąvokos apimtis — sako ji, — tuo skurdesnis ir siauresnis jos 
turinys. Bet jeigu didėjant sąvokos bendrybei didėja ir jos ne- 
apibrėžtumas ir nutolimas nuo konkrečios tikrovės pilnatvės, 
tai bendriausios sąvokos turbūt turi turėti mažiausią pažintinę 
reikšmę. Taigi — abstrakcionistinės teorijos požiūriu — visas 
apibendrinimo ir abstrakčių sąvokų sudarymo procesas pasiro- 
do visiškai netinkamas objektyvaus pažinimo tikslams. Atvirkš- 
čiai, funkcinėse sąvokose bendrybė ir aiskirybė sujungtos visiš- 
ko imanentiškumo ir tarpusavio persmelktumo santykiu. Ben- 
drybė yra atskirybės dėsnis, būtina jo empirinės realybės sąly- 
ga; o atskirybė yra egzempliorius, atskiras bendro dėsnio atve- 
jis, vienas iš galimų jo konkretaus įgyvendinimo atvejų. Funk- 
cinėse sąvokose bendrumas neperkamas turinio nuskurdinimo 
ir vienareikšmio apibrėžtumo praradimo kaina. Atvirkščiai, jis 
pats yra aukščiausias apibrėžtumas, galutinis atskirybės apibrėž- 
tumo atvejis. Funkcinės sąvokos apimtis ir turinys nėsujungti 
neigiamos priklausomybės santykiu; atvirkščiai, sąvokos turi- 

nys (t. y. juo išreiškiamas dėsnis) pozityviai apibrėžia jo apimtį 
(t. y. juo konstituojamos objektų grupės ribos). 

Taigi mes matome, kad bendrųjų sąvokų sudarymo proble- 
ma galiausiai tėra vienas pagrindinis klausimas: kaip turi būti 
mąstomas bendrybės santykis su atskirybe? Abstrakcionistinė 
teorija jį išsprendžia dualistiškai: ji priešpriešina bendrybę at- 
skirybei, kaip nevienodam ir todėl nuo jo besiskiriančiam pra- 
dui. Funkcionalizmas iškelia kitą požiūrį: jis bendrybės ir atski- 
rybės santykį supranta kaip vidinę loginę vienovę, t. y. kaip 
neišardomą koreliatyvumą ir tarpusavio sąlygotumą. Bet šis po- 
žiūris (kaip rodo anksčiau pateikti pavyzdžiai) gali būti nuosek- 
liai įgyvendintas tik teigiant besąlygišką /oginę sąvokos kaip su- 
dėtingos visumos, kaip sintetinės vienovės, kaip savyje tolydžios 
elementų visumos pirmenybę atskirų ja sujungiamos ir apibrė- 
žiamos įvairovės elementų atžvilgiu. Ši esminė funkcionalizmo 
prielaida, kurioje glūdi jo raison d'ėtre, kaip matyti, — aukš- 
čiausio filosofinio sisteminės vienovės principo tiesioginė išva- 
da. O todėl ir mokslinis jos vaisingumas — tiesioginis jo filo- 
sofinio sisteminio pagrįstumo padarinys. Iš čia kartu aiškėja, 
kad funkcinės sąvokos nėra išskirtinė matematikos ir matema- 
tinės fizikos ypatybė, o yra viso istorinio mokslinio žinojimo 
nuosavybė. Kiekviena į mokslinį reikšmingumą pretenduojanti 
sąvoka savo logine struktūra turi būti funkcinė sąvoka, t. y. 
turi būti panašumas, atskiras atvejis, konkretus idėjų sistemos 
pritaikymas tai ar kitai ribotai žinojimo sričiai, tai ar kitai moks- 
linei problemai. 

Žinoma, ne visos mokslinės sąvokos logiškai visai vienodos. 
Pagrindinės matematikos sąvokos esmingai skiriasi nuo tokių 
pačių gamtamokslinių disciplinų, pvz., chemijos, biologijos są- 
vokų. Sudėtingėjant mokslo problemai, sudėtingėja, vystosi ir 
diferencijuojasi ir loginė sistemos-sąvokos struktūra. Galima 
netgi tvirtinti (kaip tai savo logikoje daro Cohenas), kad mate- 
matikoje dar tik brėžiama sisteminė sąvokos tendencija, o ji 
visiškai išsivysto ir užbaigiama toje gamtotyros srityje, kurios 
objektas yra ne atskiros patyrimo objekto plotmės, o visas ob- 
jektas kaip konkreti visuma, t. y. aprašomojoje gamtotyroje ir 

pirmiausia jos pagrindinėje srityje, moksle apie organinį pasau- 
Iį — biologijoje. — Biologija organizmą apibrėžia kaip sudėtin- 
gą ir kartu nedalomą visumą, kaip organų sistemą. Kiekvieno 
jų funkcijas ir struktūrą lemia vien jo santykis su visuma, jo 
reikšmė visumai. Bet, kita vertus, kiekvienas organas turi savo 
specifinę funkciją; jis negali būti pakeistas bet kokiu kitu orga- 
nu ta pačia prasme, kaip, pavyzdžiui, vienas matematinės eilės 
narys — kitu, nes tarp organų yra ne tik kiekybiniai, bet ir 
kokybiniai skirtumai. Taigi organizmo susiskaidyme, kiekybinė- 
je jo dalių diferenciacijoje pirmą kartą visiškai atsiskleidžia vi- 
dinė sistemos-sąvokos struktūra. Organizmą kaip sistermą-53- 
voką atitinka biologija kaip sistema-mokslas. Biologija tyrinėja 
organizmus ne kaip savaiminius vienetus, o palenkia juos aukš- 
tesnio lygio vienetams — giminiškoms organizmų grupėms; O 
tas grupes, susijusias tarp savęs nepertraukiamais perėjimais ir 
filogenetinės kilmės vienove, ji savo ruožtu sujungia į vieningą 
sistemą, vieningą gyvų būtybių karalystę. 

"Iačiau plačiausia savo reikšme (kaip loginis tolydumas, kaip 
grynasis pradmuo) sisteminės vienovės principo neriboja ko- 
kios nors atskiros pozityvaus mokslo srities ribos; jis yra tas 
galutinis šaltinis, kuris apskritai maitina objektyvųjį žinojimą. 
Sisteminio raugo vienodai prisigėrę visi žinojimo momentai, vi- 
sos pakopos: ir sąvoka, ir mokslas, ir mokslų sistema. O todėl 
ir visiems šiems momentams bei pakopoms būdinga proble- 
miškumo ir neužbaigtumo žymė. Ne tik visa apimanti filosofi- 
jos sistema, bet ir kiekviena atskira sąvoka, kiekviena atskira 
mokslo disciplina yra amžina problema, kurią pamažu spren- 
džiant, bet niekad galutinai neišsprendžiant vyksta begalinė ob- 
jektyvaus žinojimo pažanga. 


IV 


Galutinės išvados vėl mus atveda prie pradinio mūsų apy- 
braižos taško; bet kartu jos mums duoda raktą anksčiau išdės- 
tytų sisteminių Marburgo mokyklos teorijų gnoseologinei pra- 
smei suprasti. 


TEORINĖ MARBURGO MOKYKLOS FILOSOFIJA 213 


Loginė objektyviojo žinojimo esmė, kaip mes matėme, glū- 
di jo sisteminėje vienovėje. Todėl ir žinojimo principai, atitin- 
kantys savo loginę paskirtį, turi būti sisteminiai principai, t. y. 
turi nustatyti ir apibrėžti ne atskirus žinojimo elementus, o pir- 
miausia jų būtiną ryšį ir jų vidinius santykius. Tai reiškia — 
jeigu apibendrinsime visus ligšiolinius svarstymus, — kad visi 
žinojimo principai galiausiai traktuojami ir turi būti traktuoja- 
mi kaip santykio kategorijos; nes tik santykio kategorijos gali 
suteikti Žinojimui griežtą sistemiškumą. Gnoseologinei žinoji- 
mo charakteristikai ši loginė santykio sąvokų viršenybė turi Ie- 
miamą reikšmę: ji suteikia Žžinojimui visai apibrėžtą idealistinį 
atspalvį. Iš tiesų, jeigu objektyvusis žinojimas kuriamas vien 
vartojant santykio kategorijas, tai aišku, kad pažintinė kiekvie- 
no jo elemento, kiekvienos jo pakopos prasmė apibrėžiama jos 
santykiu, jos ryšiu su visais kitais žinojimo elementais arba pa- 
kopomis, žodžiu, kad kiekvienam sprendiniui, kiekvienam moks- 
lo teiginiui ar principui atskirai gali būti suteikta ne absoliuti, 
o tik santykinė reikšmė, ne besąlygiškas, o tik sąlyginis patiki- 
mumas. Sis salygiškumas ir santykiškumas yra neatskiriamas 
visokio žinojimo požymis. Pozityvaus mokslo plotmėje negali 
būti pasiektas išsamus visų patyrimo objektą apibrėžiančių ry- 
šių ir santykių pažinimas. Jis pasiekiamas tik visa apimančioje 
žinojimo sistemoje. Todėl tik jai vienai būdingas besąlygiškas 
reikšmingumas, absoliutus objektyvumas ir patikimumas. Bet 
užbaigta žinojimo sistema — amžinas idealas, transcendentiš- 
kas empirinei tikrovei; todėl idealus turi būti ir objektyvus moks- 
linio žinojimo reikšmingumas, t. y. jis turi būti mąstomas ne 
kaip reali duotybė, o kaip nuolat besirealizuojanti begalinėje 
mokslinio žinojimo raidoje idėja. 

Štai kur galutinės mokslinio Marburgo mokyklos idealizmo 
šaknys. Kitaip negu kritiniam fenomenalizmui, jam būdingas 
griežtai objektyvus charakteris. Jo devizas — Parmenido teigi- 
nys, skelbiantis būties ir mąstymo tapatybę. Viena vertus, tai 
reiškia, kad patyrimo plotmėje objektas gali būti objektu tik 
tiek, kiek jis yra pažinimo objektas. Bet, kita vertus, šis teigi- 
nys išsako ir priešingą mintį, kad pažinimas (mąstymas) yra tik 

* tiek tikrasis pažinimas, kiek jis yra objekto pažinimas. Šį reika- 
lavimą atitinka tik laisvas nuo visokių pašalinių neobjektyvių 
elementų pažinimas, kitaip tariant; tiksliojo mokslo žinojimas. 
"Todėl orientacija į mokslą yra tikriausia mokslinio idealizmo 
objektyvumo garantija, ir kartu jis jį apsaugo nuo dogmatinio 
fenomenalizmo ir psichologizmo vienpusiškumo, t. y. nuo sub- 
jekto ir objekto koreliacijos suabsoliutinimo, palenkiant jai vį- 
sus konstitutyvius žinojimo principus. Subjekto ir objekto ko- 
reliacija — sisteminiu požiūriu — yra tik viena iš tų santykio 
kategorijų, kurios apibrėžia žinojimo struktūrą, bet tai anaip- 
tol ne paskutinė ir pagrindinė jo sąlyga. Todėl jos loginis reikš- 
mingumas ne mažiau sąlygiškas ir reliatyvus kaip visų kitų ži- 
nojimo principų reikšmingumas. — Mokslinis idealizmas neži- 
no kito absoliuto, kito nehipotetinio pradmens, tik sisterninės 
visavienybės idėją. 

Probėgšmais peržvelgus naujausią vokiečių filosofinę litera- 
tūrą, atrodytų, galima išvada, kad karo ir pokario metais Vo- 
kietijoje neišėjo nė vienas didelis darbas, kuriame būtų žen- 
klinti nauji filosofinės minties keliai. [Oswaldas| Spengleris, 
[Hermannas| Keyserlingas, [Rudolfas] Steineris — tai vienin- 
teliai mąstytojai, atkreipę į save kiek didesnį dėmesį. Tačiau 
Spengleris neoriginalus būtent pagrindine savo tilosofijos 
koncepcija. Keyserlingas, nors ir pretenduojąs į vokiečių dvasios 
reformatoriaus filosofo vaidmenį, iš esmės vis dėlto esąs tik pub- 
licistas, nesugebąs pagilinti filosofinės problematikos. O R. Stei- 
nerio veikloje mažiausiai įdomi filosofinė jos pusė. Žviigtelėjus 
į filosofines mokyklas, kurios ligi šiol lėmė Vokietijos filosofinį 
gyvenimą, — tai čia, sakytum, tebevyksta tas kruopštus ir nuo- 
širdus darbas, kuris ypač daug davė specialioms filosofinėms 
problemoms spręsti, bet palyginti maža dėmesio kreipė į ben- 
drosios filosofinės pasaulėžiūros gvildenimą. — Tačiau nuodųug- 
niau susipažinus su vokiečių filosofinės literatūros naujienomis, 
toks įspūdis pasirodo netikras. Jau paskutiniaisiais prieškario 
metais Vokietijoje brendo tam tikras filosofinių interesų posū- 
kis ir dabar ši nauja orientacija — jau įvykęs faktas, ryškiai 
veikiantis ir patį posūkį į filosofines problemas, ir bendrą filo- 
sofinės sąmonės nuostatą. Stabtelėsime tik prie kelių šiuo po- 
žiūriu ypač būdingų reiškinių. 

Mažiausiai, galimas daiktas, pasikeitė Friburgo filosofijos 
mokykla. 1921 m. išėjusi Heinricho Rickerto „Filosofijos siste- 
ma“ negalėjo nenuviiti netgi pačių ištikimiausių jo sekėjų. Visi 
ankstesni Rickerto raštai atrodė kaip metodologinės prieigos 

arba preliudijos į plačiai sumanytą filosofijos sistemą, kurios 
užbaigimas, atrodė, pranoksta vieno individualaus proto jėgas. 
Tačiau paskelbta Rickerto sistema (net vertinant ją kaip sche- 
mišką eskizą) parodė, kad iš esmės jis neturi daugiau ką pasa- 
kyti; sistema tik reziumuoja visų ankstesnių Rickerto darbų pa- 
grindinės išvadas. Toks jos skurdumas — ne atsitiktinis daly- 
kas; joje aiškiai atsiskleidžia, koks nevaisingas rickerlizmo išei- 
ties taškas — „heterotetinis“ metodas, kuriam Rickertas savo 
teorijoje teikia hegeliškojo dialektinio metodo vaidmenį. Ka- 
dangi šis metodas kiekvienoje vienovėje atskleidžia joje glū- 
dinčią nevienovę (dualizmą), logiškai jis visai pagrįstas. Betgi, 
priešingai, negu tvirtina Rickertas, iš šio metodo dar negalima 
išvada, kad pagrindinė heterotezė yra formos ir materijos prie- 
šingybė. Tiesa, iki galo išplėtus formos sampratą, toks hetero- 
tezės aiškinimas savaime dar negalėtų iš pagrindų susiaurinti 
sisteminės filosofijos interesų. Tačiau jeigu Rickerias formą su- 
pranta tik kaip teorinę (loginę) formą, — filosofijos uždavinys 
redukuojamas tik į šių teorinių formų įvairovės atskleidimą; 
tai neleistinai siaurina filosofinę problematiką ir vidujai ją skur- 
dina, formą atplėšia nuo turinio ir filosofija netenka palios at- 
likti būtent tą uždavinį, kurį jai užduoda Rickertas — aprėpti 
ir įveikti tikrovės begalinę įvairovę. Dėl to filosofija priversta 
suktis tarp abstrakčių uždarų formų savyje, niekur nepriartė- 
dama prie konkrečios realios būties problematikos. Todėl ir bū- 
ties, ir vertybės (esaties ir privalomybės) dualizmas Rickerto 
sistemoje apskritai lieka neįveikiamas, nors iš pažiūros ir pasi- 
tenkina trečiąja „tarpine“ „prasmės aiškinimo“ sfera. | 
Galų gale Rickerto teorinio formalizmo vienpusiškumas yra 
tik vienas rezultatas tos pagrindinės idealistinės jo mokymo prie- 
laidos, pagal kurią mokslo ir filosofijos struktūra yra ne būties 
nustatomas dalykas, 0 tik teorinės minties konstrukcijos. Juk 
vadinamasis „psichologizmas“ — ne vienintelė subjektyviojo ide- 
alizmo atmaina. Iš tos pačios subjektyvios koncepcijos išaugo 
ir loginis idealizmas (logicizmas). Ir Rickertas, nors ir labai 
stengiasi savo sistemoje rasti aloginiams momentams deramą 
vietą, be abejonės, nusikalsta ir šiuo. „izmu“. Kad ir kaip ten 

būtų, Friburgo mokykla negali sustoti prie Rickerto sistemos; 
aiškus jaunesniųjų jos atstovų (pvz., [Richardo] Kronerio) po- 
linkis į Hegelį ir pokantinę idealistinę metafiziką jau rodo tą 
„kryptį, kuria, matyt, pasisuks tolesnė šios mokyklos raida. Ric- 
kerto sistema — tai aiškus pavyzdys, kad subjektyvusis idealiz- 
mas išsisėmė, paliovė buvęs tam tikros pasaulėžiūros išraiškos 
forma ir liko reikšmingas tik kaip metodas ar požiūris. 
idealistinės minties krizė kur kas giliau pasireiškia kitoje 
neokantizmo šakoje — Marburgo mokykloje. Mirus H[erman- 
nui| Cohenui, joje pastebimi aiškūs vidinio irimo ženklai. Vie- 
nintelis rimtas dydis yra ortodoksiškas cohenietis E[rnstas] Cas- 
sireris Marburge, kuris paskutiniuosiuose savo darbuose („Ges- 
chichte des Erkenntnisproblems“ trečiasis tomas ir reliatyvu- 
mo principo samprata) nuosekliai laikosi mokslinio idealizmo 
požiūrio, orientuojančio filosofiją tikro mokslo kryptimi. 

Visai priešingai evoliucionavo seniausio ir dar tebesančio 
gyvo Marburgo mokyklos atstovo — Pfauliaus| Natorpo — pa- 
žiūros. Nors didelis jo sisteminis darbas dar nebaigtas (jis te- 
berašomas), tačiau, apskrilai paėmus, apie bendrą šios evoliu- 
cijos pobūdį galima spręsti pagal tą tyrimą, kuriuo Natorpas 
papildė žinomos savo knygos „Platos Ideenlehre: Eine Einfūh- 
rung in den Idealismus“ naująji leidimą. 

Tiesa, Natorpas tvirtina, kad jis neatsisako savo transcen- 
dentaliai logiško Platono idėjų aiškinimo, bet tai, kuo jis papil- 
dė savąji Platono interpretavimą, iš esmės keičia jo pobūdį ir 
kartu parodo, kad paties Natorpo filosofinės koncepcijos svo- 
rio centras gerokai pasikeitė. Natorpas teisingai nurodo, kad 
Platono filosofijoje vyrauja sielos (psyche) principas, taip pat 
jo specifinę religinę reikšmę, ypač pasireiškiančią tuo, kad in- 
dividuali siela, tarpininkaujant pasaulio sielai ir kosmoso pro- 
tui, susijungia su ta galutine visa apimančia vienove, kuri yra 
už bet kokios būties ir pažinimo ribų. 

Ta metaloginė vienovė kartu yra esminis pagrindas visų tų 
apriorinių loginių formų ir dėsningumų (idėjų, logų), kuriais 
nustatoma dalykinio žinojimo struktūra. Taigi Platono moky- 

mą Natorpas interpretuoja aiškaus Plotino neoplatonizmo dva- 
sia, suartėdamas ne tiek su Kanto kriticizmu, kiek su pokanti- 
nės metafizikos absoliučiu idealizmu. 

Natorpo filosofiniai ieškojimai dar laikosi idealistinės kon- 
cepcijos, o kitas Marburgo mokyklos atstovas, N|ikolaius| Hart- 
mannas, su ja nutraukia saitus kapitaliniu tyrimu „Grundzūge 
einer Metaphysik der Erkenninis“. Idealizmas čia įveikiamas 
plėtojant ir gilinant tuos ontologinius motyvus, kurie glūdi Mar- 
burgo mokyklos moksliniame idealizme. Nė viena mūsų laikų 
kriticizmo kryptis taip nuosekliai nesilaikė Parmenido principo 
apie būties ir mąstymo tapatybę, kaip H. Coheno mokykla, aiš- 
kinusi jį griežtai idealistiškai: kaip būtį (žinojimo dalyką), kilu- 
sią iš mąstymo. Tačiau kartu būtent Marburgo mokykla ypač 
reikalavo griežtai skirti du požiūrius — transcendentinį ir psi- 
chologinį, t. y. kad mokslinio mąstymo subjektas yra ne psi- 
chologinis (empirinis), o loginis, antindividualus subjektas, „sub- 
jektas apskritai“. Tačiau šis loginis subjektas — jo nehiposta- 
zuojant į metafizinę realybę — yra tik abstrakcija, kuriai nega- 
li būti teikiama aktyvaus vaisingumo galia. Atsižvelgdama į šią 
kliūtį, Marburgo mokykla mąstymą laiko besubjekte loginių 
prielaidų ir sąryšių funkcija. Todėl tikroji realybė glūdi mąsty- 
me, kurio priešpriešoje yra dalykas (tikrovė), kaip begalinis 
spręstinas uždavinys. Jeigu laikysimės tokio požiūrio, būties ima- 
nentiškumas mąstymui bus neginčytinas, nes žinojimo proble- 
ma sprendžiama grynai loginėmis priemonėmis ir loginės sferos 
ribose. Bet koks kitas būties supratimas čia netenka pagrįstu- 
mo ir turi būti aimestas kaip neteisingai iškelta problema. Kad 
ir kaip šis požiūris būtų patrauklus savo nepriklausomybe nuo 
bet kokių metafizinių prielaidų, Hartmannas teisingai nurodo, 
jog jis nepagrįstas iš esmės. Gnoseologinę problemą stengda- 
masis redukuoti į loginę, mokslinis idealizmas ne tik pažeidžia 
loginės sferos grynumą, įnėšdamas į ją svetimą jai judėjimo mo- 
mentą, bet ir prasilenkia su pačia gnoseologinės problemos es- 
me, nepastebėdamas, kad pažinimo prasmė yra kaip tik jai 
transcendentalaus ir iš esmės nuo jos skirtingo dalyko pasieki- 

mas. Tai neišvengiamai skatina (nekalbant jau apie sunkumus, 

slypinčius besubjekčio mąstymo sąvokoje) neleistinai suprastinti 
filosofiją, paversti ją bendru moksliniu žinojimu (metodologiz- 
mu). O jeigu sutiksime, kad gnoseologijos problema glūdi kaip 
tik neįveikiamame objekto ir subjekto transcendentalume, tai 
bet koks bandymas šį santykį paaiškinti imanentinė prasme 
(kaip skelbia būties ir žinojimo tapatybės formulė) turi būti a 
liimime atmestas. Betgi kažkokia kita, labiau apribota prasme 
Parmenido principas turi išlikti, nes, egzistuojant absoliučiam 
būties ir mąstymo tarpusavio transcendentalumui, pažinimas 
taptų visai neįmanomas... Teisingas formulės apribojimo aiški- 
nimas, Hartmanno nuomone, bendrais bruožais jau pasakytas 
Kanto svarbiausiame visų sintetinių a priori sprendinių dėsny- 
je, kad patirties galimybių sąlygos yra ir patirties dalykų gali- 
mybių sąlygos. Atrodytų, kad Kantas formulę apriboja būties 
ir mąstymo principų tapatybe. Jeigu manysime, kad pačiame 
žinojimo fenomene esantis dalykas nepriklausomas nuo pažini- 
mo akto, tai tą tapatybę iš principo galima suprasti tik taip: 
pažinimas susiderina su dalyku (būtimi) ne todėl, kad jis jam 
primeta savo dėsnius (kaip tvirtino Kantas), o todėl, kad jis 
pats įsišaknijęs būtyje ir pavaldus jos principams. Tačiau net 
taip susiaurinta tapatybės formulė dar per plati. Iš tikrųjų ži- 
nojimas niekuomet dar neaprėpia savo dalyko (būties) ir ap- 
skritai negali jo pasiekti iki galo. Tai liudija ir paties žinojimo 
raida: žinojimui plečiantis, gilėjant, problemų ratas ne tik ne- 
sueina į vieną tašką, bet, priešingai, — vis labiau ir Jabiau ple- 
čiasi. Po kiekvienos išspręstos problemos iškyla ne viena, O iš- 
tisa daugybė naujų, dar sudėtingesnių. Būtis pažini tik ribotai, 
ir šia prasme ji racionali. Kuo labiau plečiasi pažintų dalykų 
sfera, tuo labiau tvirtėja ir įsitikinimas, kad dar platesnės bū- 
ties sritys likę už pažinimo ribų. Maža to, šis iracionalumas 
būdingas ne tik konkrečių reiškinių pasauliui, — ne mažiau, 
kaip rodo gnoseologinė analizė, jis būdingas būties ir paties 
pažinimo principams. Tik nedaugelis jų, pvz., loginiai princi- 
pai, turi aiškią, racionalią struktūrą, nors ir juose visuomet lie- 
ka tam tikra problemiškumo dalis; o jų dauguma, atidžiau pa- 
tyrinėjus, pasirodo perdėm iracionalūs, logiškai neišanalizuoja- 

mi (pvz., erdvė, matmuo, priežastingumas ir t.t.) ir gali būti tik 
nurodomi. Iš čia aišku, kad galima kalbėti ne apie visišką bū- 
ties ir mąstymo principų tapatybę, o tik apie dalinį jų sutapi- 
mą, kuris ir yra bet kokios pažinimo galimybės sąlyga. Taigi 
racionalumo (pažinimo) sfera apribota ir iš savo principų pu- 
sės, ir iš konkrečios būties pusės beribe iracionalumo sritimi. 
Tačiau būtų klaidinga sakyti, kad racionalumą ir iracionalumą 
skiria nheperžengiama bedugnė. Aišku, negalima neigti absoliu- 
čios galimybės (ir netgi tikimybės) iracionalios būties, kuri pa- 
gal savo esmę ir jokiu požiūriu nepažini. Tačiau kartu, be abe- 
jo, egzistuoja ir tokios būties sferos, kurias galima pažinti ne 
teigiamai, 0 neigiamai (neigiamomis sąvokomis), t. y. tokios sfe- 
ros, kurios mums nepasiekiamos, bet kurių realumas gali būti 
konstatuotas pagal jų ryšį su racionalios (pažinios) būties sriti- 
mi. Todėl galutiniu racionalios būties pažinimu reikia siekti ira- 
cionalios būties konstatavimo (neigiamo pažinimo). (Tokie, pvz., 
neigiami Dievo, absoliuturno, nemirtingumo ir panašūs apibrė- 
žimai; iš čia kyla nežinojimo žinojimo paradokso galimybė.) Ši 
iracionalumo rūšis vis dėlto tam tikru minimaliu mastu racio- 
nali. Skirtingų racionalumo ir iracionalumo mastų egzistavimas 
sąlygoja galimybę pereiti nuo vienos priešingybės prie kitos. Iš 
čia kylanti bendra išvada aiški: pažinimo problema, Hartman- 
no manymu, iš esmės yra metafizinė problema, nes ji paliečia 
realų būties ir žinojimo santykį. Idealistinė žinojimo teorija ne 
mažiau metafizinė kaip bet kuri kita gnoseologija, pavyzdžiui, 
realistinė gnoseologija. Todėl vienos žinojimo teorijos pranašu- 
mas kitos teorijos atžvilgiu nustatomas ne pagal didesnį ar ma- 
žesnį jos metafiziškumo laipsnį, o tik pagal jos sugebėjimą ap- 
imti ir įveikti visą jai spręstinų problemų įvairovę. Tokio krite- 
rijaus požiūriu gnoseologinio idealizmo nepagrįstumas negali 
kelii abejonių. Be išankstinės nuostatos atlikta žinojimo feno- 
meno analizė aiškiai parodo, kad žinojimas glūdi būtyje ir tik 
nuo būtiško sąlygotumo priklauso objektyvi jo reikšmė. Štai 
kodėl gnoseologija nepagrindžia ontologijos, o priešingai, joje 
yra galutinai pateisinama. 

Pagrindinis Hartmanno veikalo uždavinys — atskleisti on- 
tologinius žinojimo pagrindus — atliktas puikiai. Jame ypač 
vertingas visų žinojimo problemoje glūdinčių aporijų visapusiš- 
kas fenomenologinis ištyrimas ir visų idealizmo ir subjektyviz- 
mo atmainų nuodugni kritinė analizė. 

Tam tikra priklausomybė nuo Kanto tradicijų tarsi pasireiš- 
kia tuo, kad žinojimo problemą Hartmannas orientuoja tik į 
išorinio pasaulio (gamtos mokslų pasaulio) žinojimą, o vidinis 
pasaulis ir dvasios reiškinių pasaulis paliečiamas tik probėgš- 
mais ir visai nenagrinėjamas savo specifinių skirtumų nuo iš- 
orinio pasaulio pažinimo aspektu. Hartmannas teisus, vienu iš 
pagrindinių šiuolaikinės fenomenologijos nuopelnų laikydamas 
tai, kad ji apriorinio žinojimo sritį išplėtė už Kanto apriorinių 
principų teorinės sferos ribų. Tačiau taip praplėsti apriorišku- 
mo ribas įmanoma tik atitinkamai išplėtus patirtį už gamtamoks- 
linės patirties ribų. Tai numatė Kantas, bet niekur tai neįvyk- 
dyta ir nepanaudota. Čia jo etikos ir estetikos intelektualizmo 
priežastis. Kantas visiškai ignoruoja religinę patirųį. Tuo tarpu 
žinojimo problemos filosofinis ištyrimas turi būti pagrįstas visų 
šių patirties rūšių ir jas atitinkančio žinojimo analize ne tik 
todėl, kad gnoseologijai būtinai reikia kuo platesnio faktinio 
pamato, O ypač todėl, kad kitų patirties formų analizė galėtų iš 
esmės paveikti koncepciją kai kurių pagrindinių gnoseologijos 
sąvokų, pavyzdžiui, racionalumo ir iracionalumo sąvokų, ku- 
rias Hartmannas nustato, sakytum, vien tik gamtamokslinės pa- 
tirties aspektu. 

Prieštaravimų kelia taip pat ta „reprezentatyvioji“ žinojimo 
teorija, kurią Hartmannas pasiekia remdamasis savo gnoseolo- 
gine analize. Remdamasis neginčijamu vadinamojo sąmonės 
dėsnio teisingumu, Hartmannas tvirtina, kad sąmonė negali iš- 
eiti už savo ribų ir kad jai tiesiogiai suteikti tik jos pačios tu- 
riniai, 0 ne nuo jos nepriklausoma būtis. Tačiau pažinti būtį 
galima dėl realaus ryšio tarp būties ir sąmonės, pastarosios tu- 
riniai vienaip ar kitaip atspindi būtį. Net sutikus, kad tarp šių 
atspindžių ir jais atspindėtos būties nėra jokio tiesioginio pa- 
našumo, sąmonės turiniuose vis dėlto gali būti tam tikras sim- 

bolinis žinojimas apie šiuos dalykus; reikia tiktai pripažinti, kad 
vienų ir kitų santykiuose ir ryšiuose yra tam tikrų atitikmenų, 
t. y. pripažinti anksčiau formuluotą žinojimo ir būties principų 
dalinę tapatybę (arba atitikmenį). Jeigu sutiksime su Hartman- 
nu, kad sąmonė yra absoliučiai uždara savyje, tai jo pasiūlyta 
reprezentacijos teorija (iš dalies atgaivinanti Leibnizo koncep- 
ciją) yra vienintelė galimybė paaiškinti realią žinojimo reikš- 
mę. Tačiau būtent ši „uždaros“ sąmonės koncepcija ir yra gin- 
čytina. Fenomenologinė analizė, atrodytų, labiau paremia „at- 
virą“ sąmonę, t. y. sąmonę, tiesiogiai pasiekiančią nuo jos skir- 
tingą ir nepriklausomą dalyką; atviros sąmonės teorija, be abe- 
jo, sutinka didelių kliūčių, kurių ligi šiol nepasisekė nugalėti, 
tačiau tai dar nereiškia, kad nuodugnesnė fenomenologinė ir 
gnoseologinė analizė vienokiu ar kitokiu būdu jų neįveiks. 
Gana ryšku, kad dabartinė vokiečių filosofija naujausiais sa- 
vo siekimais siejasi su dabartinės rusų filosofijos svarbiausio- 
mis tendencijomis. Pagrindinė Hartmanno tezė apie žinojimo 
įsišaknijimą būtyje visiškai sutampa su Sfemiono] Franko „Ži- 
nojimo dalyko“ pagrindine mintimi, nesvarbu, kad abiejų mąs- 
tytojų kelias į šią tezę ir jos pagrindimas gerokai skiriasi. 
Prie Franko psichologinių pažiūrų, išdėstytų jo „Žmogaus 
sieloje“, priartėja kitas vokiečių mąstytojas, M[oritzasį Geige- 
ris, nedideliu, bet labai turiningu darbu, išspausdintų „Jahrbū- 
cher fūr Philosophie und phanomenologische Forschung“ 4-aja- 
me tome (1921) ir pavadintu „Fragment ūber den Begriff des 
Unbewussten und des psychischen Realismus“. M. Geigeris pri- 
klauso fenomenologijos mokyklai, ir tai ne atsitiktinumas. Bū- 
tent ši mokykla labiau nei kas kitas savo tyrimais padėjo įveik- 
ti filosofijoje įsivyravusius subjektyvistinius ir idealistinius prie- 
tarus bei nustatyti teisingesnį ir blaivesnį požiūrį į metafizikos 
problemas. Hartmanno „Pažinimo metafizikos pagrindų“ on- 
tologiniams laimėjimams nemažą įtaką darė fenomenologiniai 
tyrimai. 
Geigeris teisingai nurodo, kad besąmoningumo klausimas — 
bendra filosofinė metafizinė problema, kuri negali būt: išspręsta 
vien tik specialiais moksliniais argumentais; siekiant ją išspręs- 

ti, reikia iš principo ištirti pačią psichinio besąmoningumo ga- 
limybę. Tiek besąmoningumo pripažinimo šalininkai, tiek ir 
priešininkai savo pažiūras vienodai grindžia žinomomis metafi- 
zinėmis prielaidomis; juk ir pastarieji savąjį besąmoningumo 
neigirną sieja su aiškiai metafiziniu ir gana ginčytinu teiginiu, 
kad psichiškumo esmė glūdi jo sąmoningume. 

Geigerto nuomone, šiuolaikinėje mokslinėje psichologijoje 
sąmonės sąvoka vartojama dviem skirtingomis prasmėmis: vie- 
nu atveju sąmonė laikoma funkcija arba veikla, nukreipta į ob- 
jektą ir jį pasiekianti, kitu — sąmonė, arba, tiksliau, sąmonin- 
gumas, laikoma būtina visos psichinės būties ypatybe. Tik pir- 
moji iš šių dviejų reikšmių gali būti tiesiogiai fenomenologiš- 
kai pateisinta. Tuo tarpu būtent antroji reikšmė šiuolaikinėje 
psichologijoje vaidina svarbiausią vaidmenį, sielos reiškinius lai- 
kydama „išgyvenimais“, kurie savo nenutrūkstama kaita suda- 
ro sąmonės „srautą“. Geigeris labai įtikinamai parodo, kaip dėl 
tokio visų psichologinių reiškinių nukreipimo į išgyvenimus sie- 
los gyvenimas dirbtinai suprastinamas, nuskurdinamas ir iškrai- 
pomas: jis netenka savo natūralaus centro — „aš“, netenka bet 
kokios tikrovės ir paverčiamas aklu ir beprasmišku grynai iš- 
oriškai sąveikaujančių elementų — išgyvenimų — žaismu. Są- 
monė — pagal šią teoriją — yra tokia pat psichinių reiškinių 
aplinka, kokia materialiems reiškiniams yra erdvė. Tuo tarpu 
sielos gyvenimo stebėjimai, be išankstinių nuostatų, aiškiai ro- 
do, kad jie vyksta dviejose plotmėse: realioje plotmėje ir są- 
monės plotmėje, be to, pastaroji plotmė atspindi pirmąją ir ja 
pagrindžiama. Valios aktas arba emocija ir šio akto, šios emo- 
cijos suvokimas (išgyvenimas) — du skirtingi dalykai, kurių ne- 
galima painioti. Tvirtinimas, jog sielos reiškiniai egzistuoja tik 
tuomet ir tik todėl, kad jie suvokiami, taip pat nedaug pagrįs- 
tas, kaip ir idealistinis Berkeley'o požiūris, daiktų realumą trak- 
tuojantis kaip jų pagavumą (esse — percipi). Jeigu sąmonė ne- 
sąlygoja psichinių reiškinių realumo, tai besąmoningos psichi- 
nės būties prielaidai nėra principinių kliūčių. Belieka tik išsi- 
aiškinti: ar įmanoma sielos gyvenime pastebėti tokius konkre- 
čius faktus, kurie priverstų pripažinti besąmoningų, dvasios reiš- 


224 "NAUJAUSIOS VOKIEČIŲ FILOSOFINĖS LIT, APŽVALGA 


kinių egzistavimą. Geigeris į šį klausimą atsako teigiamai. Ana- 
lizuodamas valios fenomenus, jis parodo, kad labai dažnai ne- 
abejotinai realios yra tokios valios nuostatos ir geismai, kurie 
nesuvokiami ir neišgyvenami (pvz., neaktualizuoti geismai, ku- 
riuos realizuoti numatoma atitinkamais ateities momentais — 
arba jiems reikia daug laiko — ir kuriuos pertraukia kiti valios 
aktai). Todėl, Geigerio nuomone, nuo sąmonės nepriklauso- 
mas sielos gyvenimo realumas — toks pat neabejotinas faktas 
kaip ir išorinio pasaulio realamas, Tad kitas dabartinės moks- 
linės psichologijos uždavinys yra ištirti tą psichinį realizmą, ku- 
tikėjo visi didieji menininkai bei religiniai mąstytojai. 

Tačiau pats didžiausias Vokietijos ontologinės minties lai- 
mėjimas neabejotinai yra Maxo Schelerio etika, iš pradžių iš- 
spausdinta pirmuosiuose dviejuose „Jahrbūcher fūr Philosop- 
hie und phžnomenologische Forschung“ tomuose (1913 ir 1916 
m.), O paskui perspausdinta atskira knyga, pavadinta „Der For- 
malismus in der Ethik und die materiale Wertethik“. 

Nuo Kanto iki Fichte's laikų etika visuomet buvo laikoma 
pagrindine idealizmo tvirtove; nebuvo abejojama, kad autono- 
minė dorovė gali būti tvirtai pagrįsta tiktai pačios sąmonės gel- 
mėse. Schelerio etika, sukurta ontologijos pagrindais, yra įliki- 
nantis įrodymas, kad ir ši nuomonė yra vienas iš tos daugybės 
prietarų, kurių ligi šio] laikėsi dorovės filosofija. Schelerio dar- 
bas ypač įdomus ne tik todėl, kad jis turi tvirtą fenomenologinį 
pamatą, bet ir todėl, kad autoriaus pažiūrų išdėstymas susietas 
su visapusiška ir nuodugnia Kanto etikos kritika, stengiantis 
atskirti amžinai išliekarmus Kanto mąstysenos motyvus nuo to, 
kas joje yra istoriškai sąlygota. 

Mūsų apybraižoje apsiribojame tik pačių pagrindinių Sche- 
lerio tyrimo teiginių išdėstymu. Išanalizavęs dorovės fenome- 
nus, Scheleris nustato ypatingo vertybių pasaulio egzistavimą, 
pasaulio, ne mažiau objektyvaus ir realaus negu, pvz., gamtos 
dėsniai. Vertybės su realiais gėriais santykiauja taip, kaip ir ap- 
rioriniai dalykiškumo (kategorijų) principai su realiais daiktais 
ir reiškiniais, t. y. vertybės nustato, konstituoja bet kokio gėrio 

struktūrą ir esmę. Vertybės mums suteiktos į jas nukreiptuose 
valios ir emocijų aktuose, tačiau tai nereiškia, kad jos kyla iš 
tų aktų ir kad jie jas sąlygoja; priešingai, patys aktai ir jų pa- 
kraipa savo pagrįstumą suranda vertybėse. Autonominis ir sa- 
vaimingas vertybių pasaulio pobūdis pirmiausia pasireiškia tuo, 
kad jie pavaldūs tokiems pat formaliems dėsniams, kurie valdo 
teorinės minties dalykus (pvz., teigiamos vertybės realybė yra 
teigiama vertybė, neigiamos vertybės realybė — neigiamą ver- 
tybė). Kita vertybių pasaulio ypatybė — tai tarp jų egzistuo- 
jantys hierarchiniai santykiai, nustatyti ne pagal kokius nors 
išorinius kriterijus, 0 jų pačių esmės. (Tai ir yra Pascalio la 
logigue arba Vordre du coeur). Vertybės pažįstamos ypatinguo- 
se „intencionaliniuose jutimuose“, t. y. jutimuose, kuriuose neat- 
sispindi subjekto būklė, o kurie yra ypatingi emociniai aktai, 
taip pat „nukreipti į vertybes“, kaip pažinimo aktai nukreipti į 
teorinį dalyką. Tobuliausia šių intelektualinių jutimų forma at- 
siveria meilės ir neapykantos priešingybėje. Meilė — vieninte- 
lis tikras kūrybinis pradas žmogaus doroviniame gyvenime: tik 
ji išplečia mūsiškį vertybių pasaulio pažinimą ir šia prasme pra- 
turtina mūsų dvasinę asmenybę. Visai taip pat tiesiogiai, kaip 
pačios vertybės, ypatingo vienų vertybių panašumo kitų atžvil- 
giu pažįstami ir jų hierarchiniai santykiai. Kai vertybių pažini- 
mas pasiekia visišką adekvatumą (t. y. kai vertybės tiesiogiai 
išgyvenamos intencionaliais jutimais), tai jis iki galo sustiprina 
ir valią; šia prasme Sokratas buvo neabejotinai teisus, tvirtin- 
damas, kad dorumas yra žinojimas, t. y. kad jis pagrįstas žino- 
jimu, kuris jį ir atitinkamai nukreipia. 

Aukščiausią vertybių hierarchijos pakopą užima Šžšiuinks 
Tai absoliuti vertybė. Paskui eina dvasinės vertybės (estetinės, 
pažinimo ir kt.); tada — gyvenimiškosios vertybės (vitalinės; 
pagrindinė iš jų — „kilnumas“, das Edle), ir pagaliau — jusli- 
nės vertybės (malonumas ir naudingumas). Dorovinės vertybės 
(griežta šio žodžio prasme) — gėris ir blogis — tarp visų kitų 
vertybių užima ypatingą vietą: jos neturi savarankiško turinio 
ir visuomet neišvengiamai susijusios: gėris — su didžiausios iš 
šiuo atveju galimų vertybės realizavimu, blogis — su mažiau- 

sios iš jų realizavimu. Dorovinių vertybių turėtojai gali būti tik 
realios asmenybės, jų savybės (dorybės ir ydos) bei aktai (po- 
elgiai). Tačiau didžiausios iš jų įsikūnija tik asmenybėje, ir to- 
dėl pati dorovė iš esmės gali būti tik asmenybės dorovė. Aktų 
ir savybių vertybės galų galė pagrįstos asmenybės vertybėmis. 
Tai — Schelerio „etinio personalizmo“ pagrindinis dėsnis. As- 
menybę Scheleris supranta kaip veiklų dvasinių aktų (pažinu- 
mo, valios, emocijų) įvairovės centrą; kiekvienas šis aktas ją 
išreiškia, bet nė vienas jos iki galo neišsemia. Asmenybės būtis 
nėra sąlygota jutimų ir kūno organizacija; todėl ji gali būti ir 
antjuslinė (pvz., angelo asmenybė) arba kolektyvinė. Tačiau ne 
kiekvienam kolektyvui būdingi asmenybės požymiai. Juos turi 
tik nacijos (kaip kultūros vertybių turėtojos) ir Bažnyčios (sie- 
kiančios įkūnyti absoliučią vertybę — šventumą). Ginčas dėl 
individualybės ar kolektyvo pirmenybės ir pranašumo negali būti 
išspręstas nei vieno, nei kito prado naudai. Atskira ir kolekty- 
vinė asmenybė tarpusavy viena kitą nustato ir sąlygoja. Doro- 
vinis jų ryšys nustatomas solidarumo principu, t. y. kiekvieno 
asmens dalyvavimu bendrojoje atsakomybėje už jo kolektyvo 
(šeimos, giminės, valstybės, nacijos ir t. t.) gyvenimą ir veiklą. 
Kadangi individo gyvenimas neapsiriboja jo santykiais su ko- 
lektyvu, tad, be socialinės sferos, jis turi ir savo intymios būties 
sierą, kurioje ir atsiskleidžia jo tikra ir niekuo nepakeičiama 
individualybė. Šių dviejų sferų sąveika nustatomas asmenybės 
dvasinis gyvenimas su visais jo vidiniais konfliktais ir kompli- 
kacijomis. Todėl asmenybės dorovinis uždavinys nėra tik vyk- 
dymas reikalavimų, kuriuos jai kelia visuotinės reikšmės verty- 
bės. Be jų, kiekvienai asmenybei egzistuoja ypatingas individu- 
alus gėris, kurį tik ji gali ir privalo pasiekti. Atskiros ir kolek- 
tyvinės asmenybės priešingybė išnyksta tik absoliučioje asme- 
nybėje (Dievuje), realizuojančioje savyje visas dvasines verty- 
bes visoje būties ir tobulybės pilnatvėje. Skiriamoji žmogaus 
ypatybė yra ne vienas ar kitas biologinis požymis, o laipsnis jo 
esimo dvasinėse vertybėse ir ypač šventume, t. y. kaip tik ten, 
kur jis išeina už savo grynai biologinio egzistavimo ribų. Kitaip 
tariant, žmogus tik kaip asmenybė tampa žmogumi tikrąja šio 

žodžio prasme. Iš dorovinės būties įsišaknijimo asmenybėje iš- 
plaukia ir tai, kad pirmaujantis dorovinio gyvenimo ir veiklos 
pradas gali būti ne abstrakti norma (kaip Kanto kategorinis 
imperatyvas), o tik konkretus asmenybės idealas, kuris kinta pa- 
gal jame įkūnijamas vertybes (tokie yra: šventojo idealas, geni- 
jaus idealas, didvyrio idealas). Iš šio asmenybės idealo galop 
susiformuoja visų epochų, visų tautų ir visuomenės grupių eto- 
sas (t. y. dorovinių normų ir įsitikinimų visuma). Štai kodėl 
patsai galingiausias dorovės variklis visuomet buvo ir bus gy- 
vas asmeninis pavyzdys. Šio fakto pripažinimas nė kiek neprie- 
štarauja asmenybės doroviniam apsisprendimui. 

Dorovės autonomija pirmiausia yra dorovinio pažinimo avu- 
tonomija. Pastaroji ne atmeta, o priešingai, netgi reikalauja vie- 
no asmens valios paklusimo kito asmens, kurio doroviniu pra- 
našumu esame įsitikinę, valiai. Taigi valios autonomiją turi vi- 
siškai sąlygoti dorovinio pažinimo autonomija. Sekti kito pa- 
vyzdžiu — tai dar nereiškia, jog reikia jį vergiškai pamėgdžioti, 
tai realizavimas savyje to idealo, kurį anas tam tikru mastu 
įkūnija. 

Tokie pagrindiniai Schelerio etikos teiginiai. Tai pirmasis di- 
delis sisteminis darbas, atsiradęs fenomenologijos dirvoje, nors 
kaip tik sistemniniais siekimais jis ir vengia griežto fenomenolo- 
ginio metodo. Tačiau ir be to Schelerio etika yra ypač įdomi 
savo išvadų turtingumu ir originalumu. Jai itin būdingos bū- 
tent tos savybės, kurių paprastai trūksta šiuolaikinės etikos trak- 
tatams: gyvos etinės intuicijos ir subtilaus pačių slaptingiausių 
ir giliausių dorovinės būties pusių supratimo. Schelerio kon- 
cepcijos skirtingi bruožai ypač ryškiai išsiskiria, palyginus ją su 
Kanto etika. Kaip ir Kantas, Scheleris siekia dorovės savitumo 
ir autonomijos paaiškinimo ir pagrindimo. Tačiau jis šio tikslo 
siekia visai kitais būdais. Kantui, kaip subjektyvistui, nebuvo 
kitos galimybės — dorovės šaltinio jis ieškojo subjekto sąmo- 
nėje. Tačiau sąmonėje jis, kaip racionalistas, nerado kito aprio- 
rinio ir autonominio prado, išskyrus protą. Todėl Kanto etinis 
individualizmas vieninteliu dorovės dėsniu pripažino praktinį 
protą, todėl jis neigiamai vertino emocinę sielos gyvenimo pu- 

sę, kuri jam greičiau atrodė kaip dorovės kliūtis, o ne jos tei- 
giamas veiksnys. Šitais dalykais galop paaiškinama ir tai, kad 
religija Kanto pasaulėžiūroje netenka bet kokios savarankiškos 
reikšmės. Jos teigiamas turinys visiškai ištirpsta dorovėje, ir vie- 
ninteliu jos realiu pagrindu laikomi praktinio proto postulatai. 
Visai kitu keliu eina Scheleris. Jo nesaisto subjektyvizmo ir ra- 
cionalizmo reikalavimai. Nuodugniai išanalizavęs dorovinės pa- 
tirties duomenis, jis ontologiškai pagrindžia dorovę objektyvių, 
nuo apriorinių vertybių suvokimo nepriklausomų vertybių pa- 
saulyje. Ši. išeities pozicija, savaip sujungianti empirizmo, ap- 
norizmo ir ontologizmo tendencijas, nustato visą M. Schelerio 
etikos struktūrą. Ji teikia jam galimybę teorinę moralinių fe- 
nomenų koncepciją išlaisvinti iš intelektualinių prietarų ir iš- 
ryškinti dorovės ir emocinės būties sferos vidinį ryšį. Meilė, 
kuri Kanto mokyme savo vietą turėjo užleisti intelektualiniam 
pagarbos jausmui, dabar vėl turi vaidinti pagrindinio dorovinio 
gyvenimo variklio vaidmenį. Dorovės sfera neapribojama pro- 
tingos valios aktais, o išplečiama visoje asmenybės būties srity- 
je ir joje suranda savo galutinį pagrindimą. Todėl eudaimoni- 
jos (palaimos) Scheleris nelaiko gerumo rezultatu arba prakti- 
nio proto postulatu. Ji — ne kas kita, o tik dorovinei asmeny- 
bei būdingas savo esimo laipsnio gėryje supratimas, ir todėl ji 
nepriklauso nuo visa to, kas neturi ryšio su tikrąja asmenybės 
esme. Kanto formalizmui Scheleris priešpriešino hierarchiją ma- 
terialių vertybių, kuriose dorovinio gyvenimo individualių for- 
mų ir užduočių įvairovė visiškai pateisinama. Pagaliau Schele- 
rio etikos ontologiniu kryptingumu sąlygojamas ir jos religinis 
pobūdis. Dievo, kaip absoliučios asmenybės (žmogus — Dievo 
ieškotojas), sąvokoje etika pasiekia savo kraštutinę ribą ir ga- 
lutinį pagrindimą. Religijos filosofija yra natūrali ir būtina eti- 
kos užbaigtis. 

Kadaise Kantas buvo patsai ryškiausias kai kurių pagrindi- 
nių protestantizmo tendencijų reiškėjas, o Schelerio asmenyje 
etikos katalikiškoji koncepcija susirado vertą atstovą, sugebė- 
jusį savo veikale sujungti katalikybės įdėjos gelmę su griežto 
moksliškumo dvasia. 

Egzistencializmo filosofija išaugo kaip ypatinga šaka iš va- 
dinamosios gyvenimo filosofijos, kuri susiformavo XIX amžiaus 
pabaigoje ir XX amžiaus pradžioje ir gana greitai igijo daug se- 
kėjų ne tik tarp filosofų, bet ir apskritai Vakarų Europos, ypač 
Vokietijos, šviesuomenėje. Gyvenimo filosofijos užuomazgų esa- 
ma A. Schopenhauerio, E. von Hartmanno, E Nietzsche's vei- 
kaluose, jos žymiausi atstovai yra A. Bergsonas, W. Dilthey, 
E. Sprangeris ir kiti. Trumpai apibūdinti gyvenimo filosofiją 
yra sunku įr dėl to, kad ši filosofija apima daug skirtingų min- 
ties srovių, ir dėl to, kad „gyvenimo“ terminas čia vartojamas 
toli gražu nevienoda prasme: jis suprantamas arba kaip apskri- 
tai biologinė gyvybė ir kaip specifinis žmogaus gyvėnimas,ir 
kaip antindividualus pradas, kuris aprėpia visas gyvybės for- 
mas ir apraiškas. 

Pagrindinė gyvenimo filosofijos tezė yra ta, kad filosofuoti, 
įsigyti pasaulėžiūrą gali tiktai žmogus kaip atskiras ir konkre- 
tus individas. Centrinė filosofijos problema yra pats žmogus ir 
jo gyvenimas, — ne tik dėl to, kad jis į viską žiūri savo kaip 
žmogaus akimis, bet ir dėl to, kad tie pirminiai duomenys, nuo 
kurių prasideda pažinimas, yra žmogaus potyriai, t. y. viskas, 
ką žmogus tiesiog išgyvena santykiaudamas su fiziniu ir sociali- 
niu pasauliu. O šitie potyriai apima ir neracionalius veiksnius — 
instinktus, siekimus, jausmus ir t.t. Taigi ir neracionalūs kom- 
ponentai turi įtakos pažinimui, jo krypčiai, jo turiniui. 

Gyvenimo filosofija — tai visų pirma reakcija prieš filoso- 
fijos racionalizmą, abstraktumą, apriorizmą (I. Kantą, G. He- 
gelį, E. Husserlį ir kt.), kur neatsižvelgiama į neracionalių veiks- 

nių reikšmę. Bet kartu ši filosofija yra reakcija ir prieš pozity- 
vizmą, kuris vienaip ar kitaip orientuojasi į gamtos mokslus ir 
nesiskaito su visuomenės ir kultūros reiškinių bei jų pažinimo 
specifiniais ypatumais. Dėl šito konkretumo reikalavimo gyve- 
nimo filosofija iškelia ir žmogaus gyvenimo istoriškumą, jo ne- 
paliaujamą keitimąsi ir vystymąsi, jo organinį ryšį su konkrečia 
istorine aplinka. 

Prieš Pirmąjį pasaulinį karą filosofijos fronte situacija buvo 
tokia, kad čia viešpatavo trys pagrindinės kryptys: 1) raciona- 
listinė — neokantizmas ir Husserlio fenomenologija, 2) prag- 
matizmas ir pozityvizmas, 3) gyvenimo filosofija. Karui pasi- 
baigus, situacija iš pagrindų pasikeitė. Visas Vakarų valstybės 
ištiko piliausia ekonominė ir socialinė krizė, kuri palietė ir nu- 
galėtas, ir nugalėjusias tautas. Karas nedavė tų rezultatų, ku- 
rių tautos iš jo laukė. Atrodė, kad visos kultūros vertybės, ir 
ypač religijos vertybės, kurios įprasmino ankstesnį gyvenimą, 
galutinai sužlugo. Šitoje beviltiškoje padėtyje Vakarų Europos 
šviesuomenė negalėjo tikėtis paramos iš tuo metu viešpatavu- 
sių tilosofinių sistemų, — iš dalies dėl to, kad jos buvo abst- 
rakčios ir tolimos aktualiems gyvenimo interesams (tai buvo 
ypač būdinga neokantizmui), iš dalies dėl to, kad jos pripažino 
visų vertybių reliatyvumą ir istorinį sąlygotumą (tai buvo bū- 
dinga pozityvizmui ir gyvenimo filosofijai). Pasak pozityvizmo, 
mokslinė filosofija negali ir neturi nagrinėti etikos, estetikos ir 
religijos dalykų, t. y. atsakinėti į pasaulėžiūros arba metafizi- 
nius klausimus. Egzistencializmas imasi uždavinio aiškinti, kaip 
įveikti žmogų ištikusią dvasinę krizę, nurodyti jam absoliutų at- 
ramos tašką ir vėl atgaivinti jame įsitikinimą, kad jo gyvenimas 
yra vertingas bei prasmingas. Pokario krizė, be abejo, sudarė pa- 
lankias sąlygas egzistencializmo problematikos suaktualėjimui. 

Egzistencializmo pirmtakas buvo danų filosofas-teologas 
S. Kierkegaard'as, kuris gyveno XIX amžiaus viduryje ir kovo- 
jo su Hegelio optimistiniu racionalizmu. Egzistencializmo idė- 

jų užuomazgą ir panašias į jį pažiūras mes randame krikščio- 
nybės pasaulėžiūroje ir kai kuriose Rytų religijose, pavyzdžiui, 

budizme. Todėl suprantama, kad egzistencializmo požiūris yra 
artimas ir daugeliui praeities ir mūsų laikų rašytojų (F. Dosto- 
jevskis, M. de Unamunas, R. M. Rilke, G. Marcelis ir kt.). 

Egzistencializmas, kaip ir gyvenimo filosofija, pripažįsta, kad 
1) žmogus yra centrinė filosofijos problema, kuri sąlygoja pa- 
saulėžiūros reikšmę, ir 2) tiktai žmogus yra subjektas tikslia 
prasme, kuris įvairiais būdais santykiauja su aplinkiniu pasau- 
liu kaip objektu. Subjekto ir objekto koreliacijoje pirmenybė 
priklauso subjektui ne tik pažinimo, bet ir visos jo sąveikos su 
pasauliu atžvilgiu. Bet egzistencializmas griežtai skiriasi nuo 
kitų gyvenimo filosofijos srovių tuo, kaip jis supranta ir api- 
brėžia bei įvertina žmogaus egzistenciją. 

Egzistencijos terminas yra pasiskolintas iš scholastinės filo- 
sofijos (tiksliau, iš Aristotelio), kur jis priešpriešinamas „es- 
sentia“: kaip realaus daikto konkretus buvimas jo bendrai es- 
mei (Daseinh — Sosein: KOHKpETHO6 OBITHE — CYLIHOCTE). 
Pasak gyvenimo filosofijos ir egzistencializmo terminologijos, 
epzistencija reiškia žmogaus bžiį. Bet gyvenimo filosofija pir- 
miausia kreipia dėmesį į žmogaus gyvenimo formų turinį ir įvai- 
rumą ir iš šitų formų stengiasi išaiškinti jo esmę; egzistencijos 
terminą ji taiko ir žmonių kolektyvams (tautoms, klasėms ir 
pan.). Be to, gyvenimo filosofija atsižvelgia ir į žmogaus gyvė- 
nimo giminingumą kitoms gyvybės formoms; gyvybę ji linksta 
+ suprasti kaip antindividvualų pradą, kuris sujungia žmogų su vi- 
su organiniu pasauliu ir leidžia žmogui pajusti esminį visos gam- 
tos vieningumą (panteizmas). 

Egzistencializmas egzistencijos terminą taiko tik atskiram 
individui ir pažymi juo tik pliką konkretų buvimo faktą (ne kas 
yra žmogus, bet kad jis yra) ir abstrahuojasi nuo bet kokio 
egzistencijos turinio apibrėžimo. Tačiau tiktai per šitą, atrodo, 
visiškai tuščią egzistencijos koncepciją galima prieiti prie egzis- 
tencijos esmės supratimo. 

Kaip paaiškinti šitą teiginį? Galima nurodyti, kad konkre- 
čios individo egzistencijos neįmanoma išsamiai apibrėžti, kad 
ji yra ta riba, prie kurios net ir tiksliausias apibrėžimas tik ar- 
tėja, bet niekuomet jos galutinai nepasiekia. Taip pat ir esmi- 

nių požymių visuma yra kažkas bendra ir nesutampa su kon- 
krečia realybe. Tačiau šio nurodymo neužtenka, nes turimas 
galvoje ne bet koks konkretus daiktas, o tiktai žmogus — in- 
dividas. Čia svarbu tai, kad žmogus yra subjektas, kuris pažįsta 
ne tik aplinkinį pasaulį, bet ir pats save, ir tuo pasireiškia jo 
sąmoningumas. Pažinimo aktą lydi nusimanymas, kad aš pars 
esu pažįstantysis. Todėl žmogus yra paiybė (Selbst), saubūtis 
(Seibstsein), ir ta saubūtis yra jo egzistencijos branduolys, jo 
esmė. Tačiau subjektas negali pats save pažinti tuo pačiu būdu, 
kaip jis pažįsta pasaulį. Būtina pažinimo akto sąlyga yra ta, 
kad objektas būtų atskirtas nuo subjekto ir jam priešpriešinamas. 
Pasidaręs pažinimo objektu, subjektas nustoja buvęs subjektu ir 
pavirsta objektu (daiktu), t. y. įtraukiamas į daiktiško buvimo ste- 
rą. Taigi savižinos aktas neatskleidžia subjekto saubūties. 

Kitokiu keliu eina M. Heideggeris. Jo manymu, jeigu mums 
nepavyksta įprastu būdu apibrėžti egzistenciją, tai priklauso nuo 
to, kad mes Žmogaus egzistencijai apibrėžti taikomeę netinka- 
mas kategorijas, kurios galioja tik daiktams, objektinei, daikti- 
nei būčiai, bet ne žmogaus egzistencijai. Todėl egzistencijos es- 
mės klausimą galima išspręsti tiktai sukūrus naujas sąvokas, 
kategorijas, kurios būtų pritaikytos prie specifinių patybės 
(Selbst) ypatybių. Užfiksuodamas šitas naujas kategorijas (eg- 
zistencialus), Heideggeris susidaro savo ypatingą terminologi- 
ją, kuri apsunkina jo veikalų supratimą. 

Pasak Heideggerio, mes negalime tiesiog nusakyti, kas yra 
žmogaus egzistencija, bet mes galime iškelti aikštėn specifinį 
jos buvimo būdą, arba modusą. Pirmoji šito egzistenciją apibū- 
dinančio buvimo būdo ypatybė yra ta, kad Žmogaus saubūtis 
santykiauja pati su savimi, tiksliau sakant, šitas santykiavimas 
su savimi reiškia, kad žmogui rūpi jis pats, jo faktinis buvimas. 
Žmogaus egzistencijos struktūros šerdis — tai rūpestis (Sorge) 
arba nerimas dėl jo paties. Iš to aiškėja, kad saubūtis, patybė 
nėra tas pats, kas savižina, savimonė ar savivoka, tai nėra te- 
orinė kontempliacija, o yra savaimingas aktyvumas, kuris nega- 
li tiesiog objektyvuotis ir yra visų žmogaus sugebėjimų (pažini- 
mo, siekimų, jausmų, valios ir kt.) subjektyvus šaltinis. 

Bet šitas rūpinimasis pačiu savimi gali reikštis ir veikti tik 
tada, kai subjektas santykiauja su kažkuo kitu, kas sudaro žmo- 
gaus egzistencijos veikimo lauką, jo aplinką. O tai yra visas 
pasaulis, fizinis ir socialinis, kuriame individas gyvena ir veikia. 
"Todėl žmogaus egzistencijos (rūpesčio) pirmas konstitutyvus mo- 
mentas yra jo buvimas pasaulyje (in der Welt sein). Tai reiškia, 
kad žmogus, individas savo esme yra susijęs su pasauliu, kad 
šis pasaulis yra toks pat realus kaip ir žmogus ir kad žmogaus 
buvimas negali būti grindžiamas žmogumi kaip jį pažįstančiu 
subjektu (prieš subjektyvųjį idealizmą). Pažįstančiam žmogui 
pasaulis pasirodo visų pirma kaip visuma tų daiktų, kurie įam 
turi gyvybinę reikšmę ir kuriais jis vienaip ar kitaip naudojasi 
praktiniams tikslams. Todėl šitą pirmykštį materialaus pasaulio 
aspektą Heideggeris vadina parankiąja būtimi (Zuhandensein, 
cHOxpyYYHOe ObITHE), Ir tiktai tada, kai praktinis požiūris į 
daiktus užleidžia vietą teoriniam, kontempliatyviam požiūriui, 
kuris abstrahuojasi nuo utilitarinės daiktų reikšmės, daiktų pa- 
rankumas pavirsta jų objektyviu, savarankiu esamiuniu (Vorhan- 
densein, HannuHoe GbiTHE), t. y. tuo aspektu, kuris sąlygoja 
gamtos mokslų objektą. 

Bet individą supantis pasaulis yra ne tiktai fizinis, bet ir 
socialinis. Todėl buvimas pasaulyje pasireiškia ir kaip sambūvis 
su kitais žmonėmis (co-cyli(eCTBOBAHME, COO0LIECTBO), t. y. 
bendravimas su jais, kur vienas veikia bei gyvena ne tik dėl 
savęs, bet ir dėl kito. K. Jaspersas tai vadina komunikacija, 
kuri yra pirmykštis žmogaus buvimo būdas ir negali būti išves- 
tas iš kitų duomenų (kitų žmonių realumas nereikalingas įro- 
dymo). Socialinį momentą suponuoja ir individo vienatvė. Šiaip 
ar taip, kai žmogus susivokia, jis visuomet nusimano €sąs nu- 
grimzdęs pasaulyje, nusikreipęs į savo fizinę ir socialinę aplin- 
ką ir visi jo rūpesčiai, ekonominiai ir visuomeniniai, visa jo 
veikla ir elgesys liečia tik pasaulio reikalus, kuriems jis yra at- 
sidavęs. Tokia paprastai yra natūralioji žmogaus būklė, jo bu- 
vimo būdas, arba modusas. 

Tačiau šilas buvimo modusas dar nėra žmogaus egzistencija 
tikslia prasme, nes egzistencija suponuoja tai, dė! ko jis yra, ir 

tai, kas suteikia jam prasmę, reikšmę bei vertę. Bet tas „dėl 
ko“ nėra koks nors išorinis tikslas už paties žmogaus buvimo 
ribų, o tai yra ne kas kita, kaip jo patybė (Selbst, caMocTb), 
jo tikra esmė, kuri glūdi jame potencijoje kaip jo vidinė gali- | 
mybė. O patybės, saubūties esminė ypatybė yra ta, kad ji nie- 
kuomet visiškai netelpa esamybėje, tame, kas ji faktiškai yra, 
bet visuomet išeina už savo ribų, užbėga sau už akių, iš anksto 
numato savo galimybes (Sichvorsiegsein, MpexBOCXHINKEHHE) ir 
jas vykdo arba nevykdo. 

Bet čia reikia primygtinai pabrėžti, kad egzistencializmas 
apibrėžia egzistenciją kaip žmogaus saubūties galimybę, o ne 
kaip bet kokį faktinį jo buvimo būdą. Tai reiškia, kad žmogus 
savo egzistencijos gali ir neįvykdyti. Heideggeris skiria ir griež- 
tai pnešpriešina du žmogaus buvimo modusus — vikrąjį ir n1e- 
tikrąjį. Egzistencija sutampa tik su pirmuoju modusu. Skir- 
tumas tarp tikrosios ir netikrosios egzistencijos prikauso nuo 
to, kas nulemia žmogaus gyvenimą, į ką yra nukreipti jo rū- 
pesčiai bei siekimai: į aplinkinį fizinį ir socialinį pasaulį bei 
jo interesus ar į jo patybės, saubūties galimybių įvykdymą. Šių 
dviejų buvimo būdų skirtumas yra ne kiekybinis, o kokybinis 
ir toks didelis, kad perėjimas iš vieno į kitą gali įvykti tik siai- 
giu šuoliu, o ne laipsniškai. 

Nors buvimas pasaulyje yra neatskiriamas nuo žmogaus kaip 
sąmoningosios būties ir sąlygoja jos veiklą, tačiau, pasak egzis- 
tencializmo, kaip tik šitas ryšys su pasauliu yra tas veiksnys, 
kuris daugiausia trukdo žmogaus egzistencinių galimybių reali- 
zavimui. Gyvenimo filosofija žiūri į žmogaus-individo ryšį su 
gamta ir į jo visuomeniškumą, jo priklausymą kolektyvui kaip 
į teigiamą momentą, kuris teikia jo egzistencijai tvirtą atramos 
tašką ir tam tikrą saugumą, o, pasak egzistencializmo, priešin- 
gai, pasaulis yra žmogui kažkas pavojinga, kas jam ne tik prie- 
šinasi, bet grasina, ir kas kelia nejaukumo ir nerimo jausmą. 
Pokarinė depresija ir prislėgtumas uždėjo egzistencializmo gy- 
venjautai pesimistinį antspaudą. Žmogus, pasak Heideggerio, 
yra įmestas į jam svetimą pasaulį, prie kurio jo prigimtis nėra 
iš anksto pritaikyta. Žmogui primetamos tokios gyvenimo situ- 

acijos, kurios nuo jo nepriklauso. Pasaulis nesiduoda iki galo 
pajungiamas mąstymo formoms, ir pažinimas neišvengiamai at- 
siremia į tai, ko pažinti negalima. Tvarkydamas savo gyvenimą, 
žmogus turi išsikovoti kiekvieną savo žingsnį i priekį. 

Bet ne tik gamta ir išorinės aplinkybės varžo ir riboja žmo- 
gų, —- taip veikia jį ir socialinė aplinka, sambūvis su kitais žmo- 
nėmis visuomenėje. Tai retas atsitikimas, kad komunikacija, ben- 
dravimas skatina individą įvykdyti savo saubūties galimybes. Vi- 
suomenėje viešpatauja viešoji nuomonė, tai, ką Heideggeris va- 
dina das Man, beasmenis ir beveidis, kas yra ir visi, ir kartu 
niekas. Noromis nenoromis žmogus pasijungia šitam „man“, 
prisisunkia jo interesų, pažiūrų, skonių, vertinimo kriterijų, žo- 
džiu, visiškai nugrimzta pasaulietiškuose, t. y. kasdieniškumo 
rūpesčiuose ir visiškai užmiršta savo saubūtį, savo individualy- 
bę; jis pasidaro masinių žmogumi. 

Pasak Heideggerio, visuomenė neišvengiamai išsigirnsta. Šios 
nusmukusios, arba išsigimusios, viešosios nuomonės būdingos 
pasireiškimo formos yra plepėjimas, smalsumas (sensacijų ieš- 
kojimas) ir dviprasmiškumas (tikrų ir netikrų dalykų kriterijų 
stoka). Žmogus gali atrasti savo tikrąją egzistenciją ir savo vi- 
dinę laisvę tiktai atsiskirdamas nuo masės pražūtingos įtakos. 
Ir apskritai, būdamas pasaulyje, individas visuomet atsiduria 
tam tikroje aktualioje situacijoje, į kurią jis turi atsiliepti. Daž- 
niausiai šitos situacijos yra nepalankios žmogaus egzistencijos 
atsiradimui. Bet tarp šitų situacijų esti ir tokių, kurios gali pa- 
veikti žmogų taip, kad primena jam ne kasdieninio gyvenimo, 
bet jo egzistencijos reikalavimus. Tatai yra tos kraštutinės situ- 
acijos, kurios visiškai nepriklauso nuo žmogaus valios, kurios 
neišvengiamai atsiranda Žmogaus gyvenime ir jas galima tik iš- 
siaiškinti, išsiryškinti (erhellen), bet jų neįmanoma pakeisti. 
Žmogaus reakcija į kraštutines situacijas nulemia, ar jis pajė- 
gia realizuoti savo egzistencijos galimybes, ar, priešingai, yra 
pasmerktas jas galutinai prarasti. 

Šitos kraštutinės situacijos pasireiškia skirtingomis žmogaus 
nusiteikimo formomis: baime, nusivylimų, nuobodžiu, mirties 
neišvengiamumo nujautimu. Bainė (Angst, crpax) — tai ne 

bijojimas, bžgštavimas (Furcht, 6033Hb), kuris nukreipias į tam 
tikrą apibrėžtą, žinomą objektą. Baimė yra stichiška, ji negali 
būti pašalinta nurodant jos nepagrįstumą. Jos objektas yra kaž- 
kas nežinoma, neapčiuopiama, neapibrėžta ir šiuo atžvilgiu yra 
niekas. Nors baimė yra pozityvus potyris, bet Žmogui jis yra 
grasinantis. Baimės akivaizdoje viskas atrodo bevertiška ir be- 
prasmiška. Tačiau egzistencijos atžvilgiu baimė turi ir teigiamą 
reikšmę, nes sukrečia žmogų iki pagrindų, atskleidžia jam kas- 
dieninio gyvenimo netvirtumą, netikrumą bei niekingumą ir tuo 
praskina kelią į tikrąją egzistenciją, bet praskina tiktai tam žmo- 
gui, kuris ją ištvermingai iškenčia ir nemėgina bailiai nuo jos 
pasislėpti vienu ar kitu būdu. 

Su baime ir kitomis kraštutinėmis situacijomis yra glau- 
džiai susijęs žmogaus nusimanymas apie savo gyvenimo riboiu- 
mą, taigi apie savo mirtingumą. Šitai problemai egzistencializ- 
mas skiria ypatingą reikšmę, bel jis nagrinėja ją ne bendra teo- 
rine prasme, kad mirtingumas yra bendras gyvybės dėsningu- 
mas, kuriam pajungtas ir žmogus, bet konkrečia prasme, kaip 
žmogus yra nusiteikęs savosios mirties atžvilgiu, kuri yra jo as- 
meninis reikalas ir kurios jis negali suversti kitam (H. Fallada: 
žmogus miršta visuomet vienatvėje). Paprastai žmonės, atsida- 
vę kasdieniškumui, mažai rūpinasi šiuo klausimu ir linksta ma- 
nyti, kad jis liečia kitus, bet ne jį patį. Egzistencializmas atme- 
ta bet kokią interpretaciją, kuri žmogui galėtų suteikti paguo- 
dos ir sutaikyti jį su mirtingumo idėja. Priešingai, jis ragina 
žmogų suprasti ir išgyventi visą mirties ir gyvybės konflikto ašt- 
rumą bei gilumą, nes tiktai tam, kuris yra supratęs ir išgyvenęs 
visas šito konflikto kančias, tiktai tam, kuris įsisąmonino šitą 
faktą, šita situacija, savosios mirties idėja bus akstinas sutelkti 
visas savo jėgas savo tikrosios egzistencijos galimybėms įgyven- 
dinti. Tačiau tai nereiškia, kad gyvenimo vertė priklauso nuo 
žmogaus pasiektų rezultatų, jo atliktų darbų ir žygių. Mirtis 
gali užklupti žmogų netikėtai ir neleisti jam užbaigti numatytą 
planą, išorinės aplinkybės gali sužlugdyti visus jo užsimojimus. 
Gyvenimo įvertinimą egzistencijos atžvilgiu nulemia tiktai vie- 
nas dalykas: žmogaus vidinis nusistatymas ir nusiteikimas, jo 

pasiruošimas ir pasiryžimas atiduoti visas savo jėgas pasirink- 
tam uždaviniui, ir jau nesvarbu, ar jis pasiekia numatytą tikslą, 
ar, kovodamas dėl jo, žūsta. Tik taip įvyksta šuolis iš kasdieniš- 
kumo sferos į laisvę, į saubūtį, į tikrąją egzistenciją, kuri turi 
nelygstamą vertę. Egzistencializmas vadina tai egzistencijos - 
transcendentiškumu (transcensus — perėjimas į aukštesnį bū- 
ties plana). 

Bet egzistencijos problemai nušviesti reikia išsiaiškinti dar 
dvi jos struktūrines ypatybes, būtent jos laikiškumą (Zeitlich- 
keit, BpEMEHHOCTE) ir istoriškumą (Geschichtlichkeit, HcTO- 
phuHocTb). Egzistencializmas skiria du laiko aspektus — ob- 
jektyvųji laiką ir subjektyvųjį laiką. Objektyvusis laikas yra tas 
laiko aspektas, kuris yra būdingas gamtos mokslams. Laikas 
čia matuojamas laikrodžiu. Jis suprantamas kaip vieno mat- 
mens kontinuumas, kuris tolygiai teka viena kryptimi iš pra- 
eilies į ateitį ir kur vienas momentas kokybiškai nesiskiria nuo 
kito. Subjektyvusis laikas yra tas, kurį žmogus gyvendamas ir 
veikdamas tiesiog išgyvena, arba patina. Paprastai sakoma, kad 
dabartis yra tas taškas, arba akimirksnis, kuris atniboja praslin- 
kusį laiką nuo ateinančiojo. Bet toks aiškinimas yra jau tam 
tikros abstrakcijos išdava, kuri suartina laiką su erdve. Dabar- 
tis, kurią mes tiesiog išgyvename, yra ne taškas, 0 tam tikras 
laiko tarpas, kuris aprėpia ir tai, kas ką tik praėjo, ir tai, kas 
ateina. Dabartyje pracitis išsilaiko ir ateitis numatoma. Čia at- 
skiri laiko momentai kokybiškai skiriasi. Žmogaus elgesyje ir 
veiksmuose visuomet glūdi visi trys momentai, arba kryptys. 
Ir pagal tai, koks yra žmogaus santykis su pačiu savimi, ar 
žmogus yra nukreiptas į jo saubūtį, ar į aplinkinį pasaulį, t. 
v. pagal tai, ar tas santykis yra tikras ar netikras, keičiasi ir 
žmogaus santykis su laikiškumu. Žmogus arba pasyviai pasi- 
duoda įvykių eigai, susilaikydamas nuo bet kokio atsakingo 
žingsnio, arba jis lemiamu momentu sutelkia visas savo jėgas 
ir ryžtasi padaryti šuolį iš netikrosios egzistencijos į tikrąją. Ir 
tiktai šilas ryžiingumas (Entschlossenheit, peIrmMMOCTB) sutei- 
kia jo egzistencijai nelygstama vertę. Tas akimirksnis, kuriuo 
realizuojasi ryžtingumas, savo reikšmingumu išsiskiria iš visų 

momentų, iš kurių susideda kasdieninis gyvenimas, ir negali 
būti laikomas nenutrūkstamo proceso išdava. Nors šis aki- 
mirksnis ir yra trumpalaikis, jo absoliučioje vertėje slypi kaž- 
kas amžina. Tačiau tas atsiradęs egzistencinis ryžtingumas ne- 
pavirsta pastoviu žmogaus nusiteikimu ir būsena. Naujos Ie- 
miamos situacijos akivaizdoje ryžtingumas turi būti kaskart iš 
naujo iškovotas. 

Su žmogaus epzistencijos laikiškumu yra neatskiriamai su- 
sijusi ir kita jos esminė ypatybė, būtent egzistencijos istorišku- 
mas. Taip pat, kaip egzistencializmas skiria objektyvųjį ir sub- 
jektyvųjį laiko aspektą, jis skiria ir objektyviąją istoriją, t.y. ob- 
jektyvių įvykių eigą bei vystymąsi, ir subjektyvųjį istoriškumą, 
t.y. vidinę dinaminę struktūrą tų būtybių, kurios aktyviai daly- 
vauja istorijos vyksme. Kaip tik šitam subjektyviam istorijos as- 
pektui egzistencializmas skiria ypatingą dėmesį. Kai egzisten- 
cializmas apibūdina žmogaus egzistencinį nusiteikimą kaip ryž- 
tingumną, jis nusako šitą vidinį aktyvumą tik formaliai, abstrak- 
čiai, nes nenurodo, koks yra jo konkretus turinys ir tikslas, ko- 
kios kiekvienu konkrečiu atveju yra tikrosios egzistencijos ga- 
limybės. Šitą turinį ir tikslą gali tiksliai apibrėžti ta istorinė 
situacija, kurioje žmogus atsiduria ir turi veikti. Šita situacija 
ne jo sukurta, ją primeta visa istorinė praeitis, ta kultūra, vi- 
suomenė arba tauta, kuriai individas priklauso ir kurioje jam 
skirta gyventi ir veikti. Tai yra tas iš tėvų ir protėvių gautas 
palikimas, kurį žmogus turi įsisavinti suprasdamas, kad nė vie- 
na istorinė situacija nesikartoja ir kad jo gyvenimo laikotarpis 
yra ribotas. Iš šito palikimo plaukia ir tie konkretūs uždaviniai, 
kurie iškyla prieš individo akis ir kurie užbrėžia jo veiklos kon- 
kretų turinį ir tikslą. Tr šita veikla bus egzistenciškai reikšmin- 
ga, jei žmogus yra pasiryžęs prisiimtam uždaviniui paaukoti vi- 
sas Savo jėgas. 

Ir šiuo klausimu egzistencializmas žymiai nukrypsta nuo gy- 
venimo filosofijos. Gyvenimo filosofija iškelia istorinio proceso 
kūrybiškumą ir kultūros vystymąsi, jos progresą laiko esminiu 
šio proceso momentu. Perimdama praeities palikimą, kiekvie- 
na nauja karta įneša į kultūros vystymąsi kažką nauja. Todėl ir 

atskiro individo gyvenimas įvertinamas pagal tai, kuo jis yra 
praturtinęs kultūros lobyną. O pasak egzistencializmo, spren- 
džiamąją reikšmę turi ne tai, kiek individas yra prisidėjęs prie 
kuliūros pažangos, o tik tai, ar jis yra išdrįsęs padaryti tą lem- 
tingą šuolį iš kasdieniškumo į tikrąją egzistenciją ir laisvę. Eg- 
zisltencijos plane nėra ir negali būti progreso, nes kiekviena 
nauja karta turi spręsti tą patį pagrindinį klausimą — kaip įgy- 
vendinti patybės, saubūties tikrąsias galimybes? 

Tiesa, šis klausimas sprendžiamas kaskart vis skirtinguose 
kultūros lygiuose bei situacijose ir todėl jo konkretus turinys 
bus kaskart skirtingas. Bet savo esme, egzistencijos atžvilgiu, 
problema visuomet lieka ta pati. Šia prasme Heideggeris ir tei- 
gia, kad individui perimant kultūros palikimą visą laiką karto- 
Jasi tas pats procesas — egzistencijos galimybių įgyvendinimas. 
Šis pasikartojimas (Wiederholung) nereiškia mėginimo atgai- 
vinti praeitį, grįžti prie to, kas jau pasiliko praeityje. Egzisten- 
cializmui taip pat yra svetimas grynai teorinis, kontempliatyvus 
nusiteikimas. Jis reikalauja iš žmogaus didžiausio visų jėgų įtem- 
pimo, kad realizuotų saubūties tikrąsias galimybes, ir tiktai ši- 
tas vidinis aktas, šitas šuolis turi absoliučią vertę ir nepaliečia- 
mas to reliatyvumo, kuris neatskiriamas net nuo didžiausių ob- 
jektyviosios kultūros laimėjimų. Ryžtingumas, kuriuo pasireiš- 
kia tikroji egzistencija, — tai herojaus laikysena, herojaus nu- 
siteikimas. Herojus drįsta rizikuoti, nebijo pralaimėjimų, yra 
atsidavęs savo prisiimtam uždaviniui ir paskiria jam savo gyve- 
nimą. Toks yra egzistencializmo asmenybės ir laisvės idealas. 

Kritiškai įvertinant egzistencializmą, reikia visų pirma iškelti 
jo svarbiausias tendencijas ir jo poziciją kitų mūsų laikų tiloso- 
finių srovių atžvilgiu. Egzistencializmas yra mėginimas sukurti 
tokią filosofiją, kuri kapitalizmo sąlygomis atitiktų žmonių dva- 
sinius poreikius ir galėtų būti pagrindas tokios pasaulėžiūros, 
kuri atsakytų į svarbiausius gyvenimo klausimus ir nurodytų, 
naują žmogaus asmenybės idealą, savaip užimtų religijos vietą. 

Egzistencializmas yra nukreiptas prieš pozityvizmią, Kuris fi- 
losofijos uždavinį apriboja mokslinių sąvokų išaiškinimu ir pa- 
saulėžiūros (etikos, estetikos, religijos) klausimus laiko metafi- 

zika, kuria mokslinė filosofija neužsiiminėja. Tačiau kartu eg- 
zistencializmas yra nukreiptas ir prieš racionalizmą (I. Kanto, 
G. Hegelio ir kt.), kuriam žmogus yra abstraktus pažinimo sub- 
jektas ir kuris neatsižvelgia į tai, kad pažinimas — tai ne vie- 
nintelis ir ne pirminis žmogaus santykis su pasauliu. Egzisten- 
cializmas atmeta racionalizmo neistoriškumą, jo apriorizmą ir 
stengiasi įveikti abstraktumą nagrinedamas žmogų kaip kon- 
krečią vienybę, kurioje visi jo sugebėjimai ir prigimties apraiš- 
kos (protas, siekimai, jausmai ir t.t.) yra organiškai suaugę ir 
drauge lemia jo buvimo būda, jo egzistenciją. 

Egzistencializmas iškelia žmogaus kaip subjekto dinamišku- 
mą, laikiškumą ir istoriškumą, o tai žmogų radikaliai skiria nuo 
objektyvios daiktiškos būties. Todėl ir tos kategorijos, kurios 
sąlygoja daiktiškos būties struktūrą (substancija, akcidencija, 
daiktas, savybė ir kt.), netinka subjekto saubūčiai apibrėžti. žam 
reikalingos kitos kategorijos, kurias Heideggeris vadina epzis- 
tencialais. Egzistencializme nerandame atskirų filosofijos dalių 
(gnoseologijos, etikos ir t.t.), bet visos pagrindinės filosofijos 
problemos nagrinėjamos tr sprendžiamos kartu. 

Nors egzistencializmas ir pripažįsta materialaus pasaulio re- 
alumą ir sąmonės atvirumą pasaulio būčiai, jis vis dėlto pirme- 
nybę teikia subjektui, teigdamas, kad atskiro subjekto potyriai, 
jo išgyvenimai yra tie pirminiai duomenys, už kurių ribų paži- 
nimas negali išeiti. Bet tai yra ta imanentiškumo tezė, kuria 
remiasi subjektyvusis idealizmas, tik sąvoka „sąmonė“ čia yra 
pakeista sąvoka „gyvenimas“. Tuo pabrėžiama, kad pažinimas 
nėra vienintelis santykis, kuris sieja žmogų su pasauliu. Šiaip 
ar taip, žmogus-subjektas yra centrinė filosofijos problema, o 
visi kiti būties sluoksniai ir planai nagrinėjami vien tiek, kiek 
jie sudaro Žmogaus gyvenimo aplinką, arba foną. 

Todėl egzistencializmo pasaulėžiūra yra aiškiai antropocen- 
"triška. "Tai aiškėja iš to, kad materialiąją būtį egzistencializmas 
apibūdina pirmiausia pragmatiškai, kaip parankiąją būtį, t. y. 
tokią, kuri yra priemonė žmogui jo gyvybiniams poreikiams pa- 
tenkinti. O ta tezė, kad žmogaus potyriai apriboja tą būties 
sferą, kuri žmogui yra prieinama, ne tik veda į tam tikrą, relia- 


EGZISTENCIALIZMO FILOSOFIJA 24] 


tyvų agnosticizmą, bet ir nesiderina su ta tendencija, kuri aiš- 
kiai pasireiškia dabartinėje gamtos mokslų raidoje. Pastaroji 
liudija, kad gamtos mokslai vis daugiau atsipalaiduoja mfuo vi- 
sokių kosmoso antropocentrinių, antropomorfinių interpreta- 
cijų ir kad, pavyzdžiui, mikrofizika aiskleidžia mums tokius bū- 
ties klodus, kurių negalima pažinti remiantis tik tuo pasaulio 
vaizdu, kuris susidaro tiesiog iš mūsų pojūčių duomenų. Tie- 
sioginiai potyriai galėtų geriausiu atveju pateisinti makrofiziką, 
bet ne mikrofiziką. Žmogaus potyrių pažintinė reikšmė yra ne- 
pagrįstai išpūsta ir suabsoliutinta. 

Dar vienas klausimas, į kurį reikia atsakyti, yra toks: ar €g- 
zistencializmas tesi tai, ką jis žada, būtent, ar jis nurodo tokį 
žmoniškumo, humaniškumo idealą, kuriuo mūsų laikų žmogus 
galėtų vadovautis realiame gyvenime? Mes matėme, kad įo nu- 
brėžias idealas: žmogaus saubūtis, tikrosios egzistencijos gali- 
mybių įgyvendinimas — yra formalus, nes nenusakoma, koks 
yra tikrosios egzistencijos konkretus turinys, ir nenusakoma to- 
dėl, kad, istorinei situacijai kintant, kinta ir egzistencijos gali- 
mybės, tas uždavinys, kurį žmogus imasi atlikti. Bet tada, ro- 
dos, niekas nekliudo tam, kad toks formalus idealo apibrėži- 
mas galėtų būti suderinamas su priešingomis etinėmis ir socia- 
linėmis pažiūromis, pavyzdžiui, ir su socializmu, ir su fašizmu. 
Taip iš tikrųjų ir atsitiko egzistencializmui. Viena vertus, kai 
kurie nacionalsocializmo ideologai pasinaudojo egzistencializ- 
mu savo fašistinėms pažiūroms pagrįsti (net ir pats Heidegge- 
ris pasidavė šiai pagundai). Antra vertus, Sartre'as karo metu 
palaikė komunistus rinkimuose į parlamentą, okupacijos metu 
dalyvavo pasipriešinimo judėjime ir dabar ryžtingai kovoja dėl 
taikos ir demokratijos. 

Pagaliau principinių neaiškumų ir nedermių yra ir egzisten- 
cializmo pažiūroje į individo ir visuomenės santykį. Nors egzis- 
tencializmas ir pripažįsta žmonių bendravimą ir sambūvį esmi- 
niu individo egzistencijos, jo saubūties momentu, tačiau šitą 
santykį jis nušviečia tik vienašališkai, tik iš individo pusės, t. y. 
atskleidžia, kaip visuomenė veikia individą, kuris savo esme yra 
savarankiškas, ir nesvarsto klausimo, kokiu atžvilgiu individas 

yra subordinuotas visuomenei. Egzistencializmas yra individu- 
alistinė pasaulėžiūra, pirraenybė čia priklauso individui, O vi- 
suomenės poveikis individui pasireiškia, pasak egzistencializ- 
mo, pirmiausia neigiama prasme, nes individas, pasiduodamas 
visuomenei ir persiimdamas socialinėje aplinkoje viešpataujan- 
čiomis nuomonėmis, skoniais, interesais, neišvengiamai praran- 
da savo saubūtį ir tūno netikrojoje egzistencijoje. Taigi atrodytų, 
kad individas pasiekia laisvę tik tada, kai jis atsikrato visuome- 
nės įtakos ir yra vienišas. Bel, antra vertus, individas negali 
užsidaryti savyje: toks kraštutinis individualizmas nesuderina- 
mas su asmenybės egzistencijos istoriškurmu. Pasak egzistencia- 
lizmo, asmenybė gali įvykdyti savo egzistencijos galimybes tik 
perimdama savo laikų kultūros palikimą, o tas palikimas yra 
ne atskiro individo kūrinys, 0 visuomenės būties, objektyvio- 
sios dvasios vystymosi išdava. O tai rodo, kad individo ryšys su 
visuomene ir priklausomybė nuo jos ir teigiama prasme yra 
daug glaudesni, kad individo savarankiškumas yra daug ribo- 
tesnis, negu kad tvirtina egzistencializmas. Be to, įei kultūros 
palikimas turi objektyvią reikšmę ne tik atskiro individo egzis- 
tencijai, tai ir tos egzistencijos turinys turi atitikti tam tikras 
visuomenines vertybes. 

Reikia pažymėti, kad tuose bendruose metmenyse, kuriuos 
aš nubrėžiau savo pranešime, mes nerandame aiškaus ir api- 
brėžto egzistencializmo atsakymo į visus paliestus klausimus. 
Ir tai suprantama, nes egzistencializmas yra suskilęs į daugelį 
srovių, kurios nevienodai interpretuoja pagrindines egzistencia- 
lizmo mintis ir kurios evoliucionuoja skirtingomis kryptimis. Pa- 
vyzdžiui, aiškinant individo ir visuomenės santykį, tam tikrais 
atvejais visuomenei, tautai priskiriama ir savarankiška, teigia- 
ma reikšmė. Tą patį galima pasakyti ir apie vadinamąją trans- 
cendentiškumo problemą. Transcendentiškumą egzistencializmas 
priskiria tam šuoliui, kuris realizuoja asmenybės perėjimą iš 
netikrosios egzistencijos į tikrąją, taigi ir asmenybės nelygsta- 
mą vertę. Jaspersas aiškina transcendentiškumą metafizine pras- 
me. Tikrojoje egzistencijoje žmogus, nepaisant jo ribotumo, su- 
eina į kontaktą su Absoliučiąja būtimi (su Dievu), kurios ra- 

cionaliai negalima pažinti. Natūralu, kad egzistencializmas tu- 
rėjo įtakos protestantinei teologijai; sekdama Kierkegaard'u, ji 
pripažino egzistencializmą krikščionybės filosofiniu pagrindu. 
Bet, antra vertus, Heideggerio egzistencializmas yra ateistinio 
pobūdžio; jis primygtinai pabrėžia, kad jo filosofija yra žmo- 
gaus asmenybės ontologija, pagrįsta fenomenologine analize, 
kuri nesiremia jokiomis supozicijomis, neglūdinčiomis pačiuo- 
se nagrinėjamuose fenomenuose. Kaip tik šitas ateistinis egzis- 
tencializmas įgijo daug sekėjų Prancūzijoje; žymiausias jų at- 
stovas yra Sartre'as. 

STRAIPSNIAI 
Iš „LIETUVIŠKOSIOS 
ENCIKLOPEDIJOS“ 


ANAKSAGORAS iš Klazomenų (500—428) — graikų filo- 
sofas; gyveno Atėnuose Periklio gadynėje. Pasak Anaksagoro, 
niekas negimstą ir nepranykstą. Visa, kas yra, susidarą iš sėk- 
lų, t. y. be galo mažų medžiaginių dalelių, kurių kiekis ir koky- 
bė neaprėžtas. Vienarūšės sėklos pritraukiančios, skirtingos — 
atstumiančios viena kitą. Kiekviename daikte glūdi visokių rū- 
šių sėklų, bet daikto kokybė nusprendžiama tų sėklų, kurių ja- 
me esama daugiausia. Pradžioje buvęs chaosas: visos sėklos bu- 
vusios jame sumaišytos; sutvarkęs pasaulį, protas sukėlęs medžia- 
gos sikurį, iš kurio pradėjusios išsiskirti skirtingos medžiagos 
rūšys: eteris, oras, žemė, dangaus akmens — žvaigždės. Toles- 
nis kosmo susidarymo procesas vykęs mechanišku būdu. Pro- 
tas irgi esąs medžiaginis gaivalas, bet švelniausias ir gryniau- 
sias. Organizmai kilę iš apvaisintos žemės diegų; juose visuose 
esąs las pats kosmiškas protas, tiklai nevienodu kiekiu. 


Neustadi E. Anaksagors Lehre vom Geist. — 1914. 


ANAKSTMANDRAS iš Mileto (Mažojoj Azijoj) (g. 610 m. a. — 
547 pr. Kr.) — joniečių gamtos filosofijos atstovas ir mokslinin- 
kas. Pasak Anaksimandro, visų daiktų ir būtybių pradmuo —apei- 
ron, amžina, nepabaigiama, nesunaikinama būtis, kiekio atžvil- 
giu neapribota, kokybės atžvilgiu neapibrėžia. Iš apeirono išsi- 
skirianti šalčio bei šilumos priešingybė, iš jų junginio kyląs van- 
duo, paskui žemė, oras ir ugnies sfera (žvaigždės). Organizmai 
gimstą iš jūros dumblo, pirma žuvys, iš žuvų — kiti gyvuliai ir 
žmonės. Žemė esąs plokščias cilindras, apsuptas daugelio sferų, 

kuriose besisuka dangaus šviesuoliai ugnies ratų pavidalu. Pa- 
saulio gyvenimas — cikliškas: periodiškai jis gimstąs iš apeirono 
ir vėl grįžtąs į jį. Anaksimandras, kaip ir kiti graikų gamtos filo- 
sofai, hilozoistas. Anaksimandro kosmologija kilo iš tų laikų re- 
liginių bei mitologinių pažiūrų. Anaksimandras pirmas sudarė 
žemėlapį ir įvedė Graikijoj saulės laikrodį. Iš jo proziško veikalo 
„Apie gamtą“ ieliko Lik keletas eilučių. 


ANAKSIMENAS iš Mileto, Anaksimandro mokinys (588—- 
524) — joniečių gamtos filosofijos atstovas. Pasak Anaksime- 
no, visos būties pradmuo — oras, kuris išsiskiesdamas virstąs 
ugnimi ir sutiršiėdamas — vandeniu ir žeme. Jo kosmologija 
panaši į Anaksimandro. Esmingas skirtumas, kad jis atskiria 
planetas ir nejudomąsias žvaigždės. Kosmiškas procesas — cik- 
liškas. Anaksimenas pirmas teisingai išaiškino saulės ir mėnu- 
lio užtemimą. 


ANTISTENAS, graikų filosofas (a. 444—379) — Gorgijo ir 
Sokrato mokinys, kinikų mokyklos įkūrėjas. Vienintelis tikras 
gėris, pasak Antisteno, yra dorovė, kuri remiasi išmintimi. Do- 
rovės priešprieša yra aistros ir susijęs su jomis jausminis pa- 
simėgimas. Visa, kas larp dorovės ir nedorovės, — abejinga. 
Dorovė, pasireiškianti susivaldymu bei dvasios nepriklausomu- 
mu nuo kūniškų geismų, sutampanti su tikra palaima. Ji reika- 
linga nuolatinio mankštymo (askezės). Tik tai, kas natūralu, 
neprieštarauja protui ir dorovei. Todėl visi įpročiai, įstatymai 
ir pažiūros, kurios prigimtimi*, neturinčios jokios vertės. Kul- 
tūra, kiek ji pripažįsta nepareinančius nuo dorovės gėrius, esanti 
neigiama. Gnoseologijoj Antistenas Platono idėjų teorijos prie- 
šininkas. Realūs tiktai pojūčiais pagaunami daiktai. Sąvokos ne 
kas kita, kaip bendri daiktų pavadinimai (nominalizmas). 


BACON Francis (1561—1626) — angių filosofas ir valsty- 
bininkas. Anglijos kanclerio (didžiojo antspaudo saugotojo) Mi- 
kalojaus Bacono (1509—1579) sūnus, prie tėvo gyvos galvos 

ėjo mokslus Cambridge College ir 3 metus išbuvo Prancūzijoj 
prie Anglijos pasiuntinio, grįžęs stojo advokatūron (1582) ir 
opozicijos buvo išrinktas į parlamentą (1584). Globojamas ka- 
ralienės Elžbietos meilužio grafo Essexo, šiam suorganizavus 
sąmokslą prieš ją, Baconas kaip valdžios advokatas 1601 teis- 
me jį kaltino ir išleido manifestą Essexo mirties bausmei pa- 
teisinti. Ypač užėmus sostą Jokūbui I (1603) jis greit ėmė kilti, 
remiamas lordo Buckinghamo: 1604 bajoras, 1607 vyriausias 
advokatas (solicitor general), 1615 vyriausias įgaliotinis (attor- 
ney general), 1616 slaptosios tarybos narys, 1617 didysis ant- 
spaudo saugotojas, 1618 didysis kancleris ir Verulamo baronas 
(tad Baconas Vėrulamiškis), 1621 Saint-Albano kunigaikštis (vis- 
count). Tačiau tais pat metais parlamento jis buvo kaltintas 
ėmęs kyšius ir nuteistas kalėjimu bei turto atėmimu; karaliaus 
nuo bausmės kad ir atleistas, į politiką nebegrįžo. 1597 jis iš- 
leido „Essays or councils civil and moral“ (Doroviniai ir poli- 
tiniai svarstymai), kurie iškėlė jo vardą kaip rašytojo. 1605 „Ad- 
vancement of learning“ (Mokslo pažanga), vėliau išplėsta loty- 
nų kalba „De dignitate et augmentis scientiarum“ (1623), ne- 
lyginant mokslo enciklopedija ir klasifikacija. 1612 „Cogitata 
et visa“ (Mintys ir pastabos), išplėsta 1620 lot. „Novum orga- 
non scientiarum, sive indicia vera de interpretatione naturae“. 
Sumanęs parengti visą mokslo sistemą (Instauratio magna scien- 
tiarum), jos pirmajai daliai jis paskyrė „Novum organon“, ant- 
rajai „De dignitate“, trečioji dalis jo sekretoriaus Rawley pa- 
skelbta 1627 antrašte „Sylva sylvarum sive historia naturalis“, 
o žadėtosios dar 3 dalys Bacono nesuskubta parūpinti. Pažy- 
mėtini dar šie jo raštai: „Essays moral, economical and politi- 
cal“ (1626), „Historia rėgni Henrici VII“ (1620) ir kt. Minėti- 
na taip pat jo 1624 parašyta „Nova Atlantis“ (Visuomenės uto- 
pija), kuri nebaigta liko rankraščiu. Jo veikalų rinkiniai išleisti 
1615, 1730 ir t. t., pilniausią betgi leidinį 1857—1874 Londone 
parūpino Speddingas, Ellis ir Heathas: „The works of Fr. Ba- 
con“, 14 t., kurių 1—7 — Bacono veikalai, 8—14 — jo korės- 
pondencija (5000 laiškų) ir biografija (ir skyrium: Spedding, 
Account cf the life and times of Lord Bacon, 2 t., 1879). 

Bacono filosofija. Baconas yra mokslinio induktyvinio me- 
todo kūrėjas. Kaip Descartes, Baconas ryžosi surasti ir nusta- 
tyti mokslinio pažinimo pagrindus ir metodus, kurie laiduotų 
pažinimo teisingumą ir pašalintų visas klaidos priežastis. Patį 
pažinimą Baconas supranta praktiškai kaip priemonę gamtai 
valdyti ir naudotis josios jėgomis žmonijos gerovei. Bet užval- 
dyti gamtą galima tiktai jos klausant, pripažįstant teisinga vien 
tai, ką mums teikia pats patyrimas, ir nieko jam nepridedant iš 
pažistančio subjekto pusės. Bacono filosofija susiskaido todėl į 
dvi dalis. Pirmoji — neigiamoji — iškelia aikštėn pagrindines 
klaidos priežastis, visų pirma žmogaus proto prietarus, arba an- 
ticipacijas (anticipatio mentis), kurios iškraipo gamtos vaizdą 
ir sukuria mąstymo stabus (idola). Baconas skiria keturias ido- 
lų rūšis: 1) idola specus — olos (urvo) idolai, kurie priklauso 
nuo žmogaus individualinių ypatybių; jie gali būti pašalinti ko- 
lektyviniam patyrimui padedant; 2) idola iheatri — teatro ido- 
lai, pagrįsti mūsų pasitikėjimu autoritetais ir filosofinėmis sis- 
temomis; 3) idola fori — aikštės (rinkos) idolai, kurie atsiran- 
da žmonių santykiuose dėl kalbos netikslumo ir neaiškumo; 4) 
idola tribus — giminės idolai, pareiną nuo bendros žmogaus 
prigimties ir jo palinkimo spręsti apie gamtą iš analogijos su 
pačiu savim, t. y. iš tų tikslų, kuriuos žmogus jai priskiria (cau- 
sa finalis). Sugriovus šiuos stabus (idola) tuo pat, pasak Baco- 
no, reikią atsisakyti ir nuo scholastino pažinimo būdo, kuris 
jam lygus nustatytam Aristotelio deduktyviniam metodui (silo- 
gizmui). Tas metodas, Bacono nuomone, neturįs jokios vertės, 
nes jis visai nepaisąs faktų ir baigiąsis ginčais dėl žodžių. De- 
duktyvinė logika turinti būti pakeista induktyvine, atremta pa- 
tyrimu (empirija), faktų stebėjimu ir mėginimais. Tai nereiškia, 
kad pažinimui reikia tenkintis paskirų faktų rinkimu; gamtos 
reiškiniai turi būti tinkamai interpretuoti (išaiškinti), iš jų turi 
būti išvesti bendri dėsniai. Bet toks induktyvinis apibendrini- 
mas negali remtis paprastu faktų išskaičiavimu (per enumera- 
tionem simplicem), turi vykti metodiškai, 1) palaipsniui perei- 
nant nuo mažiau bendrų prie bendresnių posakių ir 2) svars- 
tant kiekvieno nuotykio reikšmę tiriamajam reiškiniui aiškinti. 

Sprendžiamos reikšmės turi tiktai a) vadinamosios neigiamo- 
sios instancijos (instantiae negativae), tie nuotykiai, kurie prieš- 
tarauja įspėjamajam aiškinimui, ir b) pranašesnės instancijos 
(instantiae praerogativae), nuotykiai, kurie gali įvykti tiktai jei 
tyrinėtojo įspėjimas (apibendrinimas) atitinka tikrovę. Tyrinė- 
tojo uždavinys — mėginimų būdu surasti ir sunaudoti šitas Ie- 
miamąsias (neigiamas ir teigiamas) instancijas. Todėl indukty- 
vinė logika esanti ars inveniendi — išradimo menas. Baconas 
iškėlė aikštėn metodiško eksperimento (mėginimo) reikšmę ir 
bendrais bruožais aprašė tą indukcijos teoriją, kuri galutinai 
buvo nustatyta Millio XIX a. — Tačiau Baconas paliko tiktai 
indukcijos teoretikas. Nors didieji XVI a. atradimai bei išradi- 
mai padarė įtakos jo mąstymo būdui (parakas, knygų spausdi- 
nimas, Amerikos atradimas), jam pačiam dar nepavyko prak- 
tiškai įgyvendinti savo metodo ir pritaikyti konkrečioms gam- 
tos mokslų problemoms. Baconas domėjosi ir mokslų sistemi- 
nimo reikalu (globus intellectualis). Jis dalina pažinimą į tris 
rūšis: istoriją, poeziją ir filosofiją (mokslą tikslia prasme), ku- 
rios atitinka tris pagrindinius žmogaus sugebėjimus: atmintį, 
vaizduoklę ir protą. Metafizikos kaip savarankiško mokslo Ba- 
conas nepripažįsta. Pažinimo objektai tiesą žmogus ir gamta. 
Dievas pažinimui neprieinamas, tai tikėjimo dalykas. 

Bacono reikšmę mokslo istorijoj kai kurie mėgino nuginčyti, 
kaip štai Justus Liebigas: „Uber Bacon und die Methode der 
Naturforschung“ (1863) prieš Kuno Fischerio ir kt. teigimą. 
Abbot E. Francis Bacon, an account of his Life and works. — London, 1885; 
Fischer K. Francis Bacon und seine Nachfolper. — Leipzig, 1875 (*1923); 
Rėmusai Ch. Bacon, sa vie, sons temps, sa philosophie et son influence jus- 
gu'a nos jours. — 2. ėd. — Paris, 1858; Zalites P. Frensis Bekons, vina dzive 
un filozofija, sakara ar grieku filozofija vidusaiku scholastiku un renėsansi. — 
R., 1926. 


BIZANTIJOS FILOSOFIJA (apie 300—1450) glaudžiai su- 
sijusi su teologija; jos uždavinys — racionaliu būdu išaiškinti ir 
pagrįsti krikščionių tikybą ir Bažnyčios nustatytas dogmas. Ji 
remiasi daugiausia platonizmo ir neoplatonizmo mokslais, bei 

iš dalies seka ir Aristotelio idėjomis. Etikoj reiškiasi kartais 
cinizmo (kinizmo) ir stoicizmo įtaka. Galima skirti trys laiko 
tarpai: 1) 300—400 filosofiškai teologinės spekuliacijos pražy- 
dimo metas. Ypač pagarsėjo Origeno mokyklos sekėjai Euse- 
bijas ir trys didieji kapadokiečiai: Bazilijus Didysis, Grigalius 
Nazianzietis ir Grigalius Nysietis, kurie stengėsi suderinti pla- 
tonizmo idėjas su krikščionybės dogmatika. Žymus mistinės fi- 
losofijos atstovas buvo Makarijas Egiptietis. Aristotelizmui ar- 
tima buvo Antiochijos mokykla, taikanti Šv. Rašto inierpreta- 
cijai istoriškai filosofinį metodą. 2) 400—750 filosofai ir teolo- 
gai varo toliau savo pirmtakų pradėtą darbą, aiškindami Ap- 
reiškimo tiesas, Platono ir Aristotelio filosofijos padedami. 
Žymiausi Sinesijas, Nemesijas, Kirilas Aleksandrietis ir Gazos mo- 
kyklos atstovai Prokopijas, Enėjas ir kt. Jie nepasižymi mąstymo 
gilumu bei originalumu, išskyrus Pseudodionisiją Areopagitą ir 
Maksimą Išpažintoją. Pereinamajam metui priklauso Jonas Da- 
maskietis, surinkęs ir susisteminęs visą Bažnyčios dogmatikos 
mokslą. Neoplatonizmo įtaka šiuo laiko tarpu kiek nusilpo, ypa- 
čiai kai imperatoriaus Justiniano įsakymu 529 buvo uždaryta 
filosofijos mokykla Atėnuose. 3) 750—1450 savarankiška filo- 
sofinė spekuliacija visiškai nustoja buvusi. Bizantijos mokslinin- 
kai tesitenkina klasikinių filosofį ir ištraukų bei rinkinių iš jųjų 
veikalų komentavimu. Tuo būdu net ir Bizantijos kultūros su- 
smukimo metu klasikinės filosofijos tradicija išlieka ir, Bizan- 
tijos imperijai sugriuvus, pereina drauge su graikų mokslinin- 
kais, išsikėlusiais iš tėvynės, į Vakarų Europą. Apskritai vyrauja 
Aristotelio įtaka. Nepaprasta erudicija pasižymėjo patriarchas 
Fotijus ir jo mokinys Aretas. XI a. -pagarsėjo logikai Mykolas 
Pselas ir Jonas Italas. Žymiausi mistikos atstovai: Simeonas, 
naujasis teologas, Grigalius Palamas ir Mikalojus Kabasila. 


Krumbacher K. Geschichte der byzantinischen Literatur. — 2. Aufl. — Mūn- 
chen, 1897. 


COMTE Auguste (1798 01 19 Montpellier — 1857 09 05 
Paryžiuje) — prancūzų filosofas, pozityvizmo kūrėjas. 1814—1816 
studijavo Paryžiuje matematikos ir gamtos mokslus. 1816 buvo 

susiartinęs su Saint-Simonu, kuris padarė jo filosofinei galvo- 
senai ir idėjoms sprendžiamąją įtaką; vėliau tą bičiulystę nu- 
traukė, nesutikdamas su Saint-Simono filosofijos religine pa- 
kraipa. 1832—1843 egzaminatorius Paryžiaus politechnikoje. 
Vėliau gyveno iš pensijos, tiekiamos jo draugų ir sekėjų Angli- 
joje ir Prancūzijoje (Subside positiviste), kurie jam dar gyvam, 
o ypač mirusiam, rodė beveik religiško gerbimo. Jam nepavy- 
ko gauti profesūros Paryžiuje. Nuo to laiko jis visiškai atsidėjo 
savo filosofinės sistemos išsiplėtojimui ir apdirbimui (Cours dė 
philosophie positive, 6 t. 1830—1842). Paskutiniu Comte'o gy- 
venimo periodu jam lemiamą vaidmenį suvaidino C. de Vaux, 
su kuria jis susidraugavo 1845. Jos įtakoje žymiai pasikeitė Com- 
te'o pasaulėžiūra, jo filosofijos centrui persikėlus iš pozityvių 
mokslų į religijos sritį. 1848 jis įsteigė pozityvistinę draugiją 
(Societė positiviste), kuri turėjo platinti Comte'o sukurtą nau- 
Ją žmonijos religiją. Tuo tikslu Comte'as nesėkmingai mėgino 
susiartinti su jėzuitų ordinu. Pradedamuoju Comte?'o filosofi- 
jos tašku eina dvi pirmą kartą Saint-Simono aiškiai suformu- 
Juotos mintys, kad visuomeniniai reiškiniai priklausą nuo tokio 
pat dėsningumo kaip ir fiziniai reiškiniai ir kad filosofijos tikra 
paskirtis esanti sociali: jos uždavinys — reorganizuoti visą žmo- 
nijos moralinį, politinį ir religinį gyvenimą. Religinėms ir me- 
tafizinėms sistemoms sugriuvus, žmonija, Comte'o manymu, 
pergyvenanti sunkią krizę; ji nustojusi savo dvasinio vienumo 
ir pakliuvusi į pražūtingą anarchiją. Iš šitos būties gali ją išgel- 
bėti vien pozityvioji filosofija, t. y. tokia sistema, kuri sujungia 
paskirų mokslų tikslumą bei tikrumą su žuvusiu religijos ir me- 
tafizikos universalumu. Šalindama visas metafizines supozici- 
jas, kylančias iš mąstymo abstraktumo ir vaizduotės nenuram- 
domumo, pozityvioji filosofija tesiremianti vien mokslų tiksliai 
nustatytais faktais i1r suvedanti juos apibendrinimo būdu į vie- 
ną visa apimančią sistemą. Kiekvienas atskiras mokslas teaiški- 
na tam tikros ribotos srities reiškinius, iškeldamas jų vienodu- 
mą, t. y. valdančius juos bendrus santykius (erdvėje ir laikė), 
arba dėsnius. Filosofija baigianti pažinimo procesą, nustatyda- 

ma būtiną sisteminį ryšį tarp paskirų mokslų objektų. Todėl 
pozityviosios filosofijos pagrindu turi būti mokslų klasifikacija, 
prasidedanti nuo paprasčiausių bei bendriausių mokslų ir pa- 
laipsniui pereinanti prie mokslų, tyrinėjančių sudėtingesnius bei 
specialesnius reiškinius. Šioje hierarchinėje sistemoje Comte'as 
išskiria 6 laipsnius, kuriuos atitinka 6 pagrindiniai mokslai, bū- 
tent: matematika (į kurią įeina ir mechanika), astronomija, fi- 
zika, chernija, biologija ir sociologija, t. y. visuomeninių reiški- 
nių mokslas, Šalia to kiekvienas iš šių mokslų skirstomas į dvi 
dalis atsižvelgiant į tai, ar jis nagrinėja reiškinių statišką arba 
dinamišką pusę (jų pastovią sąrangą arba pasikeitimus). Socio- 
logija, vainikuojanti visą mokslų sistemą, tyrinėja visuomenės 
santvarką (socialinę statiką) ir raidą (socialinę dinamiką). Vi- 
suomenės pradmenimi Comte'as pripažįsta ne paskirą indivi- 
dą, bet šeimą, kurioje glūdi potencialiai visi pagrindiniai socia- 
liniai santykiai, pagrįsti simpatijos instinktu. Didesnieji kolek- 
tyvai, kurie valdomi be to bendradarbiavimo principo, reika- 
lingi vieningos vadovaujančios jiems valstybės, palaikančios vi- 
suomenės solidarumą. Tam tikslui valstybė turinti naudotis ne 
tik medžiaginėmis, bet ir dorovinėmis priemonėmis, todėl vals- 
tybinė valdžia turi būti padalijama į pasaulinę ir dvasinę val- 
džią. Visuomenės dinamika, t. y. jos skleidimas bei pažanga, 
priklausanti nuo trijų stadijų dėsnio. Besiplėtodamas žmogaus 
(t. y. atskiro individo ir visos žmonijos) protas išeina tris stadi- 
jas: pirmojoje, religinėje, stadijoje viešpataujanti vaizduotė; jinai 
įasmenina visus daiktus bei reiškinius ir laiko juos panašiais į 
žmogų individualių būtybių padarais. Antrojoje, metafizinėje, 
stadijoje viršų ima abstraktus protas, pakeičiąs vaizduojamas 
dievybes bendromis, už fenomenų paslėptomis priežastimis, arba 
jėgomis, iš kurių gimsta daiktų įvairenybė. Trečioji, pozityvinė, 
stadija apsprendžiama mokslinio mąstymo, neišeinančio iš ste- 
bimų faktų ribų ir nustatančio tikrus gamtos dėsnius. Pozity- 
vioji filosofija, pasak Comte'o, esanti susistemintas bei apiben- 
drintas sveikasis protas. Aprėždama pažinimą tuo, kas žmogui 
prieinama, t. y. reiškiniais ir jų savitarpio santykiais, ji pasižy- 


252 STRAIPSNIAI IŠ „LIETUVIŠKOSIOS ENCIKLOPEDIJOS“ 


mi ne tik objektyvumu bei tikslumu, bet ir naudingumu, nes 
leidžia numatyti įvykių eigą ir naudotis gamtos jėgomis. Kiek- 
vieną nurodytų stadijų Comte'as apibūdina kaip sudėtingą rai- 
dos procesą, apimantį įvairius etapus, arba fazes. Teologinė sta- 
dija prasidedanti fetišizmu ir per politeizmą pereinanti į mo- 
noteizmą. Metafizinės stadijos svarbiausi pasireiškimai yra pro- 
testantizmas, deizmas ir Prancūzų revoliucijos ideologija. Pa- 
galiau pozityvinė stadija charakterizuojama tiksliųjų mokslų ir 
pramonės pažanga. Kiekvieną atskirą intelekto raidos fazę ati- 
tinka ir ypatinga visuomenės santvarka. Bet tiktai pozityvinėje 
stadijoje, kur žmogaus protas pasiekiąs aukščiausią tobulumo 
laipsnį, socialinės ir politinės teorijos virsta tikru mokslu — 
sociologija (šis terminas sukurtas Comte'o), kuri Luri eiti pozi- 
tyvinės politikos pagrindu, t. y. turi vadovauti visam žmonijos 
kultūriniam gyvenimui. Pozityvios politikos metmenis Comte'as 
išdėsto savo „Systėme de politigue positive ou traitė de socio- 
logie, instituant la rėligion de Phumanitė“ (1851—1854). Svar- 
biausias pažinimo objektas, pasak Comte'o, esanti žmonija ir 
jos organiška vienybė. Pagal pirminę jo koncepciją šila vienybė 
reiškianti tik žmonijos plėtros ir valdančių ją dėsnių vieningu- 
mą. Bet vėliau, pozityvinės politikos sistemoje, šita idėja įgau- 
nanti religinę reikšmę. Žmonija — tai Didžioji Būtybė (le 
Grand ėtre), gyvas organizmas, pasižymįs ne tik fiziniu, bet ir 
dvasiniu vienumu, t. y. turįs savo ypatingą kolektyvinę sielą, 
kylančią iš visų žmonių (buvusių, esamų ir būsimų) solidaru- 
mo ir savitarpio meilės. Kiek atskiras individas vadovaujasi sim- 
patijos jausmu ir savo pasielgimais atitinka altruizmo reikala- 
vimus, jis dalyvauja Didžiosios Būlybės gyvenime ir vykdo sa- 
vo dorovinį pašaukimą. Tikroji, sociologija pagrįsta moralė su- 
tampanti su pozityvine religija, t. y. su žmonijos, tos Didžiosios 
Būtybės, kultu. Šitas kultas nesibaigias tiktai dorovinių pareigų 
atlikimu, bet turįs, be to, reikštis tam tikromis apeigomis, ku- 
ras Comte'as smulkiai aprašo paskutiniuose savo pozityvinės 
politikos sistemos tomuose. Tokiu būdu Comte'o pozityvizmas 
įsirėrmia galiausiai į savotišką religinę metafiziką, t. y. tokią pa- 
žiūrą, kurią pirmuose savo veikaluose jis buvo griežtai panei- 


STRAIPSNIAI 1$ „LIETUVIŠKOSIOS ENCIKLOPEDIJOS“ 253 


gęs. Comte'as sistemingai sutvarkė visą mokslinį žinojimą pa- 
gal tam tikrus logiškus principus ir pirmas mėgino nustatyti 
valdantį visuomeninius reiškinius dėsningumą. 

Lėvy-Bruhl L. La philosophie d'Auguste Conte. — Paris, 1900; Mill J St. 
Auguste Comte and Positivism. — London, 1865; Gruber H. August Comte, 
der Begrūnder des Posilivismus. Sein Leben und seinc Lehre. — Freiburg, 
1889, Reiche K. Auguste Comtes Geschichtsphilosophie. — Tūbingen: J. C. B. 
Mohr (P, Siebeck), 1927; Rouvre C. C. de. Auguste Comte et Ie catholicis- 


me. — Panis, 1928; Brentano E Die vier Phasen der Philosophie und ihr au- 
genblicklicher Stand. — Leipzig: F. Meiner, 1926. 


EMPIRIOMONIZMAS — rusų filosofo Bogdanovo sukur- 
ta filosotinė sistema. Tai ypatinga empiriokriticizmo atmaina, 
kurioj ypač įsakmiai pabrėžiama psichinės ir fizinės būties vie- 
nodumas ir vienumas. Pažinimo tikslas csąs ne tiesos pažini- 
mas, bet planingas praktinio patyrimo sutvarkymas arba orga- 
nizavimas, t. y. to patyrimo, kuris susijęs su žmogaus praktinė 
(gaminamaja) veikla. Pradedamasis šio tvarkomojo proceso taš- 
kas yra žmogaus išgyvenimai, iš kurių procesui žengiant pir- 
myn pamažėle susidaro ir fizinio pasaulio vaizdas. Skirtumas 
to, kas objektyvu, ir to, kas subjektyvu, remiasi skirtumu tarp 
individualinio ir kolektyvinio patyrimo. Ėmpiriomonizmas sten- 
giasi suderinti empiriokriticizmą su Marxo socialiniu ir istori- 
niu natūralizmu. 


Bogdanov A. Empiriomonizm. — M. — SPb., 1904—-1906. — Kn. L—3; Bog- 
danov A. Filosofija živogo opyta. — SPb., 1915, 


EMPIRIZMAS (iš gr. empeiria — patyrimas, patirtis) — fi- 
losofinė srovė, kuri laiko vieninteliu žinojimo šaltiniu ir pirmi- 
niu veiksniu, lemiančiu žmogaus (ir apskritai organizmo) bū- 
dą, polinkius, nusisiatymą ir veikseną, patyrimą, t. y. visa, ką jis 
tiesiog patiria savo viduje arba per juslės organus, santykiau- 
damas su išoriniu pasauliu. Iš patyrimo, pasak empirizmo, ne 
tik turi būti aiškinama Žmogaus pažinimo ir elgesio kilmė, bet 
Jis einąs ir vyriausiu visų vertybių kriterijumi, t. y. nustato, kas 
gera arba bloga, teisinga arba neteisinga, gražu arba bjauru, 

naudinga arba žalinga, malonu ar nemalonu ir t. t. Žmogui 
gimus, sako Locke'as, jo siela yra tuščia lenta, kurioj patyri- 
mas įrašo savo rašmenis. Todėl empirizmas yra natyvizmo prie- 
šingybė, t. y. jis nepripažįsta jokių sielai įgimtų idėjų, polinkių 
ir sugebėjimų. Kartu empirizmas neigia, jog pažinime glūdi ap- 
riorinis momentas, nepareinąs nuo patyrimo ir einąs pažinimo 
objektyviam galiojimui būtina sąlyga. Kadangi tiesioginiai pa- 
tyrimo duomenys yra atskiri įspūdžiai arba faktai, tai visos ben- 
dros idėjos (sąvokos) ir visi bendri sprendimai (posakiai) kyla 
iš faktų ir jų sąryšių apibendrinimo, pagrįsto tų pačių arba pa- 
našių įspūdžių kartotiniu stebėjimu. Iš to plaukia empirizmo 
klasikinė formulė: mihi! est in intellectu, guod non ante fuerit in 
sensu (prote nėra nieko, kas anksčiau nėra buvęs juslėje). Va- 
dinasi, mąstymas visiškai priklausąs nuo juslės duomenų ir vi- 
daus patyrimo ribų ir negali už jų išeiti. Visi proto stengimaisi 
pasiekti tai, kas negalima vienu kitu būdu patirti, lieka bergž- 
di, t. y. tesibaigia tariamuoju pažinimu. Tikrasis pažinimas esąs 
apribotas patyrimo. Todėl naujausiųjų laikų empirizmas daž- 
niausiai siejasi su pozityvizmu ir neigia metafizikos galimumą. 
Pabrėždamas mąstymo pareinamybę nuo juslės, empirizmas ap- 
skritai yra linkęs arba visiškai neigti proto aktingumą, arba bent 
priskirti jam labai ribotą vaidmenį ir žiūrėti i pažinimą kaip į 
vyksmą, kurį pirmiausia lemia gaunami iš oro įspūdžiai ir psi- 
chinis asociacijų mechanizmas, Visais šiais atžvilgiais empiriz- 
mas yra priešingas racionalizmui. Ta empirizmo linkmė, kuri 
psichiniame gyvenime duoda pirmenybę išorinės juslės įspū- 
džiams ir laiko vidinį patyrimą išvestine forma, vadinama sensu- 
alizmu. Bet yra ir empiristų, manančių, kad psichinio gyvenimo 
atsiradimui ir vystymuisi turi sprendžiamąją reikšmę ne išori- 
nis, bet vidinis patyrimas, t. y. tie jutimai ir jausmai, kurie susiję 
su organizmo savaimingais judesiais. Dėl to šioji empirizmo 
linkmė pripažįsta ir tam tikrą psichikos ir itin mąstymo aktyvu- 
mą, pvz., A. Bainas ir kt. Užbaigta klasikinė empirizmo forma, 
kuriai atstovauja ypač Berkeley, Hume'as ir J. S. Millis, yra glau- 
džiai susijusi su fenomenalizmu, arba subjektyviuoju idealiz- 

mu. Jei patyrimas susidaro iš juslinių įspūdžių, tai jis sutampąs 
su sąmonės turiniu. Vadinasi, ir tiesioginio pažinimo objektu 
gali būti ne savarankiškai už sąmonės esą daiktai, o tiktai daiktų 
vaizdai (reiškiniai), atsirandą pažįstančio subjekto sąmonėje. Iš 
to suprantama, kad šitai empirizmo formai skirtumas tarp vi- 
dinio ir išorinio patyrimo neturi principinės reikšmės, nes visi 
pažinimo objektai yra imanentiniai, t. y. vienodai telpa sąmo- 
nės rėmuose. Kiasikinis anglų empirizmas, sekdamas gamtos 
mokslų pavyzdžiu, laikosi nuomonės, kad visi psichiniai ir fizi- 
niai reiškiniai susidaro iš paprasčiausių vientisų elementų, taip 
sakant, iš psichinių atomų, ir šitais elementais, t. y. pirmykš- 
čiais patyrimo duomenimis, jis pripažįsta jutimus (vidinius ir 
išorinius). Visi sudėtingi psichikos fenomenai (vaizdavimasis, 
mąstymas, valios aktai ir kt.) yra tik šių elementų kombinaci- 
jos, arba deriniai, valdomi asociacijų dėsnių ir ipratimo. Todėl 
šita forma siejasi su asociacionizmu. Tačiau naujausiųjų laikų 
psichologiniai tyrinėjimai parodė, kad toks psichinio gyvenimo 
supratimas neatitinka tikrenybės. Tai, ką mums teikia tiesiogi- 
nis patyrimas, t. y. tai, kas mums pirmykščiai duota, nėra atski- 
ri jutimai, kurie tegaunami dirbtinei izoliacijai ir abstrakcijai 
padedant, bet sudėtingi reiškiniai, t. y. tam tikra jam forrauota 
arba struktūruota juslinė medžiaga. Vadinasi, patyrimo turinys 
nepareina tiktai nuo atskirų elementų ir jų atsitiktinių derinių, 
jis sąlygojamas taip pat ir tos struktūros, arba sąrangos, kuri 
suriša elementus ir suveda į tam tikrą vienybę. Šitos struktūros 
gali būti skirtingos. Todėl būtų klaidinga manyti, kad visas pa- 
tyrimas esąs vienodas (pvz., kad galįs būti aiškinamas vien iš 
asociatyvinių ryšių ir ipratimo). Priešingai, tenka pripažinti, kad 
patyrimo ryšys yra įvairiopas ir kad kiekvienas pasižymi savo 
ypatinga forma, arba sąranga. Jei yra taip, tai pasirodo, kad 
patyrimo objektais gali būti ne konkretūs faktai bei reiškiniai, 
bet ir bendros idėjos, bendri santykiai ir ryšiai (kaip matema- 
tikoj). Iš LO suprantama, kad vadinamoji fenomenologija, kuri 
nagrinėja reiškinių bendrą esmę ir prasmę, turi teisės tvirtinti, 
jog ji remiasi patyrimu ir atstovaujanti ypatingai empirizmo rū- 

šiai. Bet XIX a. patyrimo sąvoka išplečiama ryšium su Darwi- 
no evoliucijos teorija dar kita prasme. Anot Spencerio, tas pa- 
tyrimas, kuriuo remiasi ir iš kurio išauga psichinis gyvenimas, 
esąs ne tik atskiro individo, o filogenetinis, t. y. visos rūšies, 
arba giminės, patyrimas, kuris kaupiasi, auga ir turlėja perei- 
damas per paveldėjimą iš vienos kartos į kitą. Visa tai, ką in- 
dividas paveldi iš tėvų ir protėvių, jam įgimta ir šiuo atžvilgiu 
nepareina nuo jo individualinio patyrimo (pvz., erdves, laiko, 
priežastingumo idėjos). Tokiu būdu evoliucinis požiūris leidžia 
sutaikyti empirizmo ir nativizmo, aposteoriorizmo ir aprioriz- 
mo priešingumus. Senovės filosofijoj Aristotelis pirmas iškėlė 
patyrimo reikšmę pažinimui. Patyrimas leidžia pažinti atskirus 
konkrečius daiktus, bet kartu eina ir priemone įsigyti indukty- 
viniu būdu ir bendrų žinių. Taip pat stoikai epikūriečiai pripa- 
žįsta patyrimo reikšmę. Pastarieji supranta jį grynai sensualis- 
tiškai. Scholastinė filosofija, kuri buvo linkusi į racionalizmą, 
nesidomėjo patyrimo problema. Tiktai Wilhelmas Ockhamas 
ir R. Baconas pripažino patyrimo svarbų vaidmenį pažinime. 
Tuo pačiu keliu eina ir Renesanso gadynės mąstytojai (Leonar- 
do da Vinci, Paracelsus, Telesius, Kepler, Galilei). Naujųjų lai- 
kų empirizmo kūrėjas buvo F. Baconas, bet tiktai Locke'as padė- 
jo empirizmo pažinimo teorijai pagrindus. Locke'o empiristinė 
koncepcija buvo toliau išskleista Berkeley'o, Hume'o ir J. S. Mil- 
lio. Prancūzijoj žymiausi empirizmo atstovai buvo Condillacas 
ir d'Alembert'as. Kanto kriticizmas bando suderinti empirizmą 
su racionalizmu. Empirizmui artimas yra A. Comte'o pozity- 
vizmas. Mūsų laikais įtakingiausios empirizmo formos yra po- 
zityvizmas, pragmatizmas, ekonomizmas, pagaliau ir R. Ave- 
narijaus sukurtas empiriokriticizmas, kuris stengiasi pagrįsti fi- 
losofiją grynuoju patyrimu, atskirtu nuo visų metafizinių prie- 
laidų bei prietarų. Pagrindinė metafizinė prielaida, nuo kurios 
mokslinė filosofija turinti atsisakyti, esąs skirtumas tarp psichi- 
nių ir fizinių reiškinių, tarp subjekto ir objekto, tarp sąmonės 
ir būties. Pažinimas tesibaigiąs teigimais (Aussage), liečiančiais 
faktus ir jų savitarpio santykius. Patys faktai nesą nei fiziniai, 

nei psichiniai; skirtumas tarp fizinės ir psichinės būties kyląs iš 
neteisėtos metafizinės faktų interpretacijos, vadinamosios in- 
trojekcijos. Empirizmo priešena yra racionalizmas. 

Avenarius R. H. L. Kritik der reinen Erfahrung. — 2. Aufl. — Leipzig, 1907; 
Avenarius R. H. L. Der menschliche Weltbegriff. — 3. Aufl. — Leipzig, 1912; 


Puzoldi J. Einfūhrung in die Philosophie der reinen Erfahrung. — Leipzig, 
1904; Wentscher E. Das Problem des Empirismus. — 1922. 


EPIKTETAS (g. a. 50 Kr. g. — m. II a. Kr. g.) — graikų 
filosofas, stoikas, imperatoriaus Nerono asmens sargybinio ver- 
gas, paskui paleistas laisvėn. Domicianui viešpataujant buvo iš- 
tremtas iš Romos ir persikėlė į Nikopolį Epyre; ten įkūrė filo- 
sofinę mokyklą. Epikteto paskaitos buvo užrašytos jo mokinio 
istoriko Ariano; jų išliko tik mažesnė dalis. Vėliau iš šių užra- 
šų buvo padaryta santrauka, pavadinta encheiridion (vadovė- 
lis), kur trumpai išdėstytos stoikų moralės taisyklės. Epikteto 
filosofija grynai praktinio ir moralinio pobūdžio. Jam terūpi 
pamokyti žmones, kaip reikia gyventi, kad atliktų jiems skirtas 
prievoles ir įvykdytų savo paskirtį. Epikteto etikoj ypač iškelia- 
mas religinis momentas. Nors jis išpažįsta panteizmą, tačiau 
pabrėžia, kad Dievas esąs Žmogaus tėvas ir gyvenimas — šven- 
timas. Žmogaus prievolė klausyti Dievo įsakymų; kas jį ištinka 
gyvenime, jam Dievo skirta. Aukščiausias gėris yra žmogaus 
vidinė laisvė, kurią jis gali pasiekti tik atsižadėjęs visų gėrybių, 
kurios nuo jo nepriklauso. Tada jis laisvu noru pasiduos savo 
likimui (pasaulio santvarkai) ir nieko, kas jį ištiks, nelaikys ne- 
laime. Epikteto etika artima krikščionybės moralei ir tuo, kad 
labai aukštai vertina žmonių meilę. Epikteto encheiridion iš- 
verstas maždaug į visas Europos kalbas. Lietuviškai Epikteto 
aforizmus vertė P. Vileišis (1900); vėliau „Kultūra“ (1921 Nr. 1) 
išspausdino jo „Aukso mintis“. 

Bonhėffer A. Epictet und die Stoa. — Stuttgart, 1890; Bonhoffer A. Die Ethik 
des stoikers Epictet. — Stuttgart, 1894; Zahi Th. Der Stoiker Epiktet und 
sein Verhaltnis zum Christentum. — 2. Aufl. — [Leipzig], 1894; Colardeau Th. 
Ėtude sur Ėpietėte. — Paris, 1903; Sharp D. S. Epictetus and the New Testa- 


ment, — London, 1914; Scherer W Epiktets pūdagogische Bedeutung. — 
1916. 

EPIKŪRIZMAS siauresnę prasme — Epikūro mokyklos pa- 
saulėžiūra, platesne prasme — pažiūra, pripažįstanti mogį vie- 
nintele gyvenimo gėrybe. Epikūrizmas jau prieškrikščioniškais 
laikais turėjo daug sekėjų (tarp kiltų Lukrecijų, Roracijų). 


EPIKŪRAS (341—271 pr. Kr.) — graikų filosofas, epikū- 
riečių mokyklos įkūrėjas. Jaunystę praleido Samo saloje, vė- 
liau gyveno Mitilėnėje ir Lampsakėje (Mažojoj Azijoj), paga- 
liau Atėnuose, kur 300—307 pr. Kr. įsikūrė savo mokyklą. Jau- 
nas būdamas Epikūras susipažino su Demokrito raštais ir nuo 
to laiko visiškai atsidėjo filosofijai. Iš Epikūro veikalų išliko 
tik fragmentai, surinkti H. Usenerio (Epicurea, 1878). Pagrin- 
dinis šaltinis — Diogeno Laertiečio, Filodemo raštai ir T. Luk- 
recijaus Karo poema „Dė rerum natura“. Pasak Epikūro, filo- 
sofijos uždavinys esąs praktiškas: ji moko žmogų, kaip jis gali 
pasiekti laimę (eudaimonėja). Todėl jo sistemoj etika užima 
centrinę vietą, likusios dvi dalys — logika (arba kanonika) ir 
fizika (gamtos filosofija) — teeina jai pamatu. Pažinimo teori- 
joj Epikūras yra sensualistas. Visas žinojimas kyla iš juslinių 
pagavų, kurios dėl savo akivaizdumo turi būti laikomos aukš- 
čiausiu ir vieninteliu tiesos kriterijumi. Sąvokos (prolepsis) yra 
daugelio panašių įspūdžių atsiminimai, susiję su objektą žymin- 
čiu žodžiu. Iš šitų išliekančių atmintyje įspūdžių susidaro ir nuo- 
monės arba manymai (dėksa), ir spėjimai (hypėlėpsis), kurių 
objektas yra tai, kas laukiama aleityje arba kas tiesiog juslei 
neprieinama. Jie yra teisingi, jei sutinka su jusline pagava arba 
bent jai neprieštarauja. Protavimo teorijoj Epikūras ypač iške- 
lia analogijos ir indukcijos išvedžiojimų reikšmę. 

Epikūro fizika remiasi Demokrito atomistine teorija. Vis- 
kas, kas yra, turi savo fizinę priežastį. Būtis negali neį atsirasti 
iš nebūties, nei virsti nebūtimi. Daiktų pradmenys yra atomai, 
turį tam tikrą lytį, didumą ir svorį. Dėl svarumo jie krinta tuš- 
čioje erdvėje žemyn vienodu greitumu; bet atsitiktinai atskiri 
atomai nukrypsta nuo savo kelio ir susiduria su kitais. Iš ato- 
mu sūkurių ir susikibimų atsiranda žemė ir žvaigždės, t. y. vi- 
sas mūsų matomas pasaulis, taip pat ir visi kili mums nepriei- 

nami pasauliai, kurių skaičius yra be galo didelis. Siela susida- 
ro iš lengviausių ugniškų atomų, kurie kūnui mirus išsiblaško; 
atseit siela mirtinga. Juslinės pagavos sukeliamos medžiaginių 
vaizdelių, arba dalelių, ištekančių iš kūnų paviršiaus ir įsiskver- 
biančių į subjekto juslės organus. Žvaigždžių tarpuose dievai 
praleidžia laimingą, nežinantį rūpesčių amžiną gyvenimą, visiš- 
kai nesikišdami į pasaulio santvarką ir įvykių eigą. 

Epikūro etika priklauso eudaimonistinei linkmei. Kriterijai 
to, kas gera ir kas bloga, yra mogis ir skausmas; jie lemia žmo- 
gaus elgesį. Reikia skirti fiziniai ir psichiniai mogiai (skaus- 
mai); pastarieji yra galingesni, nes siejasi ne tik su esamuoju 
momentu, bet apima praeitį ir ateitį, t. y. stiprinami atsimini- 
mų ir lūkesčių. Bet tikroji laimė remiasi ne tiek teigiamuoju, 
kiek neigiamuoju mogiu, t. y. skausmo trūkumu, nes tiktai ta 
sielos būsena, kurioj nėra skausmo, gali būti pastovi ir laiduo- 
ja Žmogaus vidinę laisvę, jo sielos ramybę. Šiąją būseną žmo- 
gus pasiekia tenkindamas tik savo natūralius ir būtinus (gyvy- 
bei reikalingus) geismus ir užgniauždamas visus kitus. Vadina- 
si, laimė nesutraukomai susijusi su griežčiausiu apsiribojimu ir 
savitramda. Aukščiausia dorybe Epikūras pripažįsta aumenin- 
gumą (išmintingumą): jis išlaisvina žmogų nuo žalingų prieta- 
rų (pvz., dievų ir mirties baimės), moko jį teisingai įvertinti 
gyvenimo gėrybes ir suteikia jam tą sielos nusistatymą, kuris jį 
įgalina laisvai ir ramiai naudotis bei grožėtis šiomis gėrybėmis. 
Todėl išminčius negali būti nelaimingas. Žmonių santykiuose 
Epikūras ypač brangina draugystę. Valstybės ir visuomenės rei- 
kalais verstis nepatartina, nes tai ardo sielos ramybę. Fragmen- 
tus išleido Mūhllis 1922. 

Usener H. Epicurea. — Leipzig, 1887; Kochalsky A. Das Leben und die Leh- 
re Epikurs. — Leipzig, 1914; Mewaldt J. Die Geistige Einheit Epikurs. — 


Hallc: M. Niemeyer, 1927; Widmann H. Beitrūge zur Syntax Epikurs. — Stut- 
tgari—Berlin: Kohlhammer, 1935. 


FECHNER Gustavas Teodoras (1801—1887) — vokiečių 
gamtininkas ir psichologas, 1834 fizikos prof. Leipcigo univer- 
sitete. 1840 dėl ligos atsistatydino. Pasveikęs 1843 visiškai at- 

sidėjo filosofijos studijoms. Nuo 1856 atsidėjo psichofizikos ir 
estetikos problemų nagrinėjimui. Fechneris buvo gamtos filo- 
sofo L. Okeno įtakoj. Norėdamas suderinti gamtos mokslų re- 
zultatus su idealistiniais etikos ir religijos reikalavimais, įis ban- 
dė atgimdyti ir filosofiškai pagrįsti primityvių tautų animistinę 
pasaulėžiūrą. am tikslui jis plačiai naudojosi analogijos meto- 
du. Palygindamas visos būties ir atskirų jos dalių sąrangą su 
žmogaus organizmu, Fechneris priėjo išvadą, kad ne tik gyvu- 
liams, bet ir augalams, žemei, žvaigždėms ir visam pasauliui 
turi būti priskiriama siela. Apskritai žemesniosios gyvos indivi- 
dualybės telpa kaip momentai aukštesniosiose. Aukščiausia in- 
dividualybė yra Dievas, apimąs savyje visas kitas (žemės ir 
žvaigždžių). Dievo sąmonėj susilieja į vienybę visų būtybių gy- 
vata. Fechnerio pasaulėžiūra yra panteistiška. Dėl pomirtinio 
gyvenimo Fechneris samprotavo, kad siela po mirties Lik nu- 
stoja juslės, t. y. gebėjimo gauti įspūdžius iš fizinio pasaulio, 
jos individualus gyvenimas tesibaigia todėl atminties vaidiniais. 
Bet kartu jos ryšys su žemės dvasia pasidaro glaudesnis: ji jau- 
čia dabar tiesiog visa, ką ši pastaroji patiria, ir dalyvauja ir jos 
santykiuose su kilų žvaigždžių dvasiomis. Taip pat betarpiškai 
vyksta bendravimas su tebegyvų žmonių sielomis, jisai tiktai 
negali pasiekti aiškaus sąmoningumo. Visata, sutampanti su 
Dievu, yra amžina ir reiškiasi dvejopai — fizinės ir psichinės 
būties lytyje. Fiziniai ir psichiniai reiškiniai sudaro dvi parale- 
lines grandines, kurios abi priklauso nuo priežastingumo dės- 
nio. Medžiagos struktūra yra atomistiška, tarpai tarp atomų 
pripildyti nesveriančio eterio. Viešpataująs pasaulyje mechani- 
nis dėsningumas esąs teleologiškas: jis ivykdo ir išreiškia dvasi- 
nės būties idėjas bei tikslus, t. y. Dievo sumanymus. Žmonės — 
tik padargai Dievo rankose. Visi organiniai ir neorganiniai kū- 
nai kilo iš žemės kūrybinės veiklos. Žmogumi, Fechneėrio nuo- 
mone, nesibaigia organinės raidos procesas, bet prasideda nau- 
jas, aukštesnis jo tarpsmas. 

Etikoj Fechneris laikosi eudaimonistinės pažiūros, bet ban- 
do ją suderinti su krikščionybės mokslu. Pagrindinis viso mūsų 
elgesio akstinas esąs mogis, kuris tuo vertingesnis, juo jis pa- 

stovesnis ir juo mažiau susijęs su savo priešybe — skausmu. 
Bet aukščiausią mogį, arba gėrį, žmogus pasiekia tada, kai jo 
valia sutampa su Dievo valia. Jo moralinė priedermė yra įvyk- 
dyti pasaulyje kiek galint daugiau laimės. Dievo buvimą Fech- 
neris pagrindžia ne tik teoriškai, bet ir praktiškai. Visos teisin- 
gos idėjos, pasak Fechnerio, palaiko ir didina žmonių laimę. 
Tikėjimas Dievu veikia žmones teigiamai. Todėl reikia pripa- 
žinti jį teisingą. Savo psichofiziko; Fechneris laikosi griežtai em- 
pirinio ir kritiško metodo. Jos uždavinys — eksperimentams 
padedant tiksliai išaiškinti fizinių ir psichinių reiškinių savitar- 
pio santykius. Pagrindinis yra santykis tarp dirgio ir atitinkamo 
jutimo. Fechneris pirmas suprato, kad psichologija gali įgyti fi- 
zikos tikslumą vien tuo atveju, jei pavyks surasti tinkamą psi- 
chiniams reiškiniams matavimo būdą. Jutimų matu jis laiko tuos 
mažiausius dviejų jutimų skirtumus, kurie mūsų vos stebimi, 
tardamas, kad visi šitie skirtumai yra lygūs ir nepriklauso nuo 
lyginamųjų jutimų intensyvumo. Pasiremdamas šia prielaida ir 
matuodamas atitinkamų dirgių kiekinius skirtumus, Fechneris 
nustato dėsnį, pagal kurį jutimų intensyvumai yra tiesiog pro- 
porcingi dirgių didumo (kiekio) logaritmams. Nors tolesnis eks- 
perimentinis psichologijos išsiplėtojimas parodė, kad šitas dės- 
nis neatitinka faktų, reikia pripažinti, kad Fechnerio tyrinėji- 
mai pastatė psichofiziologiją į naujas vėžes. Drauge su E. We- 
beriu jis buvo vadinamosios psichotechnikos kūrėjas. 

Savo estetiką Fechneris pamatuoja griežtai empiriniu būdu. 
Prieš idealistų (Schellingo, Hegelio ir kt.) spekuliatyvinę, arba 
deduktyvinę, estetiką jis stato induktyvinę estetiką, kuri pir- 
miausia tyrinėja faktus ir stebėjimų bei eksperimentų būdu nu- 
stato, kokie jusliniai objektai padaro mums estetinį įspūdį ir 
kokios subjektyvios aplinkybės padeda tokiam įspūdžiui atsi- 
rasti. Sekdama gamtos mokslų pavyzdžiu, estetika turi pradėti 
savo tyrinėjimus nuo paprasčiausių estetinių fenomenų ir iš jų 
derinių bei santykių išaiškinti sudėtingų reiškinių prigimtį. Sa- 
vo tyrinėjimų išdavas Fechneris suveda į šiuos dėsnius: 1) es- 
tetinis mogis priklauso nuo gauto įspūdžio intensyvumo, kurį 
sąlygoja a) išorinio dirgio stiprumas, b) subjekto jautrumas ir 

c) jo dėmesio įtempimas (estetinio slenksčio principas); 2) es- 
tetinis įspūdis stiprėja prie vieno dirgio dar kitiems prisidėjus, 
pvz., ritmo ir melodijos sąveika muzikoj (sąveikos, arba laips- 
niavimo, principas); 3) estetinį įspūdį sukelia tiktai tas objek- 
tas, kurio vienybė suderinta su jo elementų įvairove (įvairovės 
vienovės principas); 4) estetiniame objekte negali būti vidinių 
prieštaravimų (prieštaravimo negalimumo principas); 5) visi 
veiksniai, sąlygoją estetinį įspūdį, turi būti taip iškelti, kad pa- 
gaunantysis subjektas galėtų juos aiškiai įsisąmoninti (aiškumo 
principas); 6) estetinio objekto įspūdingumas priklauso ne tik 
nuo jo juntamų savybių, bet ir nuo sukeliamų jų asociacijų (as0- 
ciacijos principas). Fechnerio tyrinėjimai psichologijos ir este- 
tikos srityje padarė tolesnei šių mokslų raidai daug didesnę 
įtaką nei jo metafizinės spekuliacijos tų laikų filosofijai. Fech- 
nerio panteistiškas viso ko susielinimas, siekęs nugalėti XIX a. 
pozityvumą, tapo šių dienų vadinamosios induktyvinės metafi- 
zikos pirmtaku. Išspausdinta: „Zend-Avesta oder iber dic Dinge 
des Himmels und des Jenseits“ (1851), „Elemente der Psychop- 
hysik“ (1860), „Vorschule der Aesthetik“ (1876), „Die Tage- 
sansicht gegenūber der Nachtansicht“ (1879), „Uber die psy- 
chischen Massprinzipien und das Webersche Gezetz“ (Philos. 
Stud, IV, 1887), „Nanna oder ūber das Seelenleben des Pflan- 
zen“ (1848), „Uber die Seelenfrage“ (1861) ir kt. 

Lasswiiz K. Gustav Theodor Fechner. — 2. Aufl. — Stuttgart, 1902 (*1910); 
Hennann I G. T Fechner. — 1926; Wentscher M. Fechner und Lotze, — 
Mūnchen: E. Reinhardt, 1925; Becher H. Fechners Philosophie des organis- 


chen Lebens im Zusammenhang mit seiner relipi6sen Metaphysik. — Lan- 
gensalza: H. Beyer £ Sohne, 1926. 


FENOMENAS (gr.) reiškinys, apraiška, faktas, visi išorinio 
ir išvidinio patyrimo tiesioginiai duomenys. Šia prasme fiziniai 
fenomenai — visa, kas prieinama juslės organams, psichiniai 
fenomenai — visa, kas atsiranda sąmonėj, apie ką tiesiog nu- 
simanom. Filosofijoj terminas „fenomenas“ vartojamas nevie- 
noda prasme: 1) iš pradžios phainomenon reiškia viską, kas ro- 
dosi arba reiškiasi laip, kaip yra. Šia prasme fenomenas — Lik- 

ra būtis (ta orthd). Todėl ir žodis alėiheia — tiesa — žymi tai, 
kas nepaslėpta, bet iškelia aikštėn; 2) bet fenomenas gali atro- 
dyti ir ne toks, koks iš tikro yra. Siuo atveju tai tariamoji būtis, 
regimybė, pvz., phainomenon agathon — tariamasis gėris; 3) bū- 
tis gali pasirodyti tik iš dalies, nepilnai, netobulai. Pvz., regi- 
mas pavidalas, kuris teduoda tam tikrą daikto aspektą, perspek- 
tyvišką vaizdą, kuriame nesireiškia visa objekto juslinė prigimtis; 
4) pagaliau fenomenas gali rodyti tai, kas pats nesireiškia, pvz., 
ligos simptomai, ženklai-signalai, pėdsakai ir kt. Nevienodai ter- 
minas „fenomenas“ taikomas ir psichinei būčiai. Čionai feno- 
menu vadinama arba tariamoji būtis (pvz., tariamasis poelgio 
akstinas), arba toks reiškinys, kuris tik iš dalies apreiškia tam 
tikrą sielos būseną (pvz., jei ne visi tos būsenos elementai įsi- 
sąmoninami ir iš dalies palieka pasąmonės ribose), arba tam 
tikros būsenos simptomas (pvz., persekiojimo manija kaip pa- 
mišimo simptomas). Iš fenomeno reikšmės aiškėja, kad tai, kas 
pasirodo, nesutampa su pačia būtimi, nes fenomeno turinys ir 
sudėtis priklauso ne tik nuo objekto, kuris juo pasireiškia, bet 
ir nuo tų aplinkybių, kuriomis jis subjekto pagaunamas, ir nuo 
paties subjekto psichofizinės prigimties. Iš to kyla pagrindinis 
pažinimo teorijos klausimas: ar fenomenas leidžia žmogui pa- 
žinti tikrąją būtį? ir jei leidžia, tai kokiu būdu ir kokiu laips- 
niu? Dėl išorinių ir išvidinių aplinkybių, kuriomis vyksta paži- 
nimas, tai jos kinta ir todėl nesudaro nenugalimos kliūties bū- 
ties pažinimui. Tai, kas tam tikromis aplinkybėmis neprieina- 
ma, gali kitomis pasireikšti. Bet žmogaus psichofizinė organi- 
zacija esti pastovus veiksnys, kurio itaka fenomeno turiniui bei 
sudėčiai jokiu būdu negali būti pašalinta. Todėl tenka pripa- 
žinti, kad žmogui tiesiog prieinama ne pati būtis, kiek ji nepri- 
klauso nuo pažinimo akto, bet tiktai fenomenai, t. y. mūsų psi- 
chofizinės prigimties reakcijos į daiktų poveikius. Tokia pažiū- 
ra, kuri apriboja mūsų tiesioginį pažinimą fenomeno sritimi, 
vadinama fenomenalizmu. Šia plačiausia prasme maždaug vi- 
sos naujųjų laikų pažinimo teorijos pripažįsta fenomenalizmą, 
bet skiriasi tuo, kaip supranta fenomeno ir būties santyki, t. y. 
ar laiko sąmonę būties atžvilgiu uždara, ar atvira. Pirmuoju 

atveju fenomenas ir pati būtis griežtai skiriami ir statomi vieni 
prieš kitus kaip dvi nepalyginamos sritys. Mums žinomi tik fe- 
nomeno, t, y. tiesioginiai sąmonės duomenys; daiktai savyje pa- 
lieka visuomet už sąmonės ribų. Galima tiktai sakyti, kad tai 
fenomenui nežinoma ir mūsų nepasiekiama priežastis. Išeiti iš 
sąmonės rėmų neįmanoma, nes kiekvienas toks mėginimas bū- 
tų sąmonės aktas. Šitas imanentinis fenomenalizmas sutampa 
su subjektyviuoju idealizmu, tvirtinančiu, kad fenomenai suda- 
rą pažinimo medžiagą, tėra pažįstančio subjekto vaidiniai. Jis 
įgauna empirinę arba apriorinę lytį. Empiriškasis fenomenaliz- 
mas pripažįsta pažinimo pirmykščiais elementais mūsų išori- 
nius ir išvidinius jutimus, iš kurių pagal asociacijų dėsnius su- 
sidaro vaidiniai ir vaidinių sąsajos. Proto darbas tesibaigia tuo, 
“kad jis tvarko vaidinius ir palyginimo būdu išveda iš jų ben- 
dras sąvokas. Senovėje empirinio fenomenalizmo laikėsi kai ku- 
rie sofistai (pvz., Protagoras) ir skeptikai, naujaisiais laikais aiš- 
kiai jį formulavo Berkeley, nuosekliausiai įvykdė Hume'as ir 
pozityvizmo kūrėjas A. Comte'as. Aprioriškasis fenomenaliz- 
mas tvirtina, kad pažinimo sąrangą nulemia būtinos sąmonės 
formos, kurios nepriklauso nuo patyrimo, 0 eina jam pagrindu. 
Šios formos pavidalina tą medžiagą, kurią suteikia nežinomos 
priežasties juslė, paverčia ją reiškiniais, vykstančiais erdvėje ir 
laike, ir nustato tarp reiškinių tuos būtinus ryšius, kurie lai- 
duoja mokslinio pažinimo visuotinumą bei objektyvumą. Ap- 
noriškojo fenomenalizmo žymiausi atstovai — Kantas ir jo sė- 
kėjai, taip pat ir Schopenhaueris, bet jis priskiria fenomenalinį 
pobūdį tiktai išoriniams daiktams bei įvykiams mūsų vidiniame 
pasaulyje; priešingai, pasaulyje, kurs valdomas instinktų ir troš- 
kimų, atsiskleidžia būties tikras pamatas — gyvybės valia. Jei 
sąmonė uždara, tai, nuosekliai plėtojant imanentinį fenomena- 
lizmą, neišvengiamai prieinama prie solipsizmo, pasak kurio vi- 
sas pasaulis tėra tik mano vaidinys, nes sąmonė tiesiog pasi- 
reiškia vien kaip šito konkretaus individo sąmonė. Tokią išvadą 
daro, pvz., Schubert-Soldėrnos. Tačiau imanentinis fenomena- 
lizmas nurodyta prasme susiduria su dviem keblumais: viena 
vertus, išnyksta skirtumas tarp objekto, kuris reiškiasi, ir sub- 

jekto, kuriame jis reiškiasi, nes ir pats subjektas pagal šitą pa- 
žiūrą yra tik vaidinys. Antra vertus, ir daikto savyje arba nepri- 
klausomos nuo sąmonės būties idėja nustoja reikšmės todėl, 
kad neatitinka jokio prieinamo pažinimui objekto, nes tam, kas 
savo esme nesiduoda pažinti, negalima priskirti ir būties predi- 
kato. Pancigus daikto savyje sąvoką, ir koreliatyvi su ja feno- 
meno sąvoka tampa beprasmė: apie reiškinius galima kalbėti 
vien statant juos prieš tai, kas jais reiškiasi. Todėl kai kurie 
pozityvistai, ypač Macho sekėjai (pvz., M. Schlikas ir kt.), ai- 
meta fenomenalizmą, laikydami jį pažiūra, kuri remiasi nepa- 
matuota metafizine prielaida, esą sąmonės duomenys ir pati 
būtis nesutampa. „Fenomeno“ terminą jie pakeičia „fakto“ ar- 
ba „tiesioginio patirties duomens“ terminu. 
Transcendentiškasis, arba objektyviškasis, fenomenalizmas 
tvirtina, kad mūsų pažinimas, nors jam tiesiog prieinami tik 
reiškiniai, vis dėlto per fenomeną gali pasiekti ir pačią daiktų 
būtį. Šiuo atžvilgiu jis sutampa su kritiškuoju realizmu, arba 
neorealizmu, ir įgauna įvairias lytis pagal tai, ar daugiau pa- 
brėžia pažinime simboliškąją, ar intuityviškąją šalį. Pirmuoju 
atveju pripažįstama, kad fenomenai nėra pačios būties atvaiz- 
dai, bet tik simboliai, kurių kokis ir sudėtis priklauso nuo mū- 
sų psichofizinės prigimties ir kuriems todėl negalima priskirti 
panašumo į pačius daiktus. Bet iš to, kad erdviniuose ir laiki- 
niuose santykiuose pasireiškia tam tikras vienodumas ir būtinu- 
mas, leidžiąs mums numatyti įvykių eigą ir veikti išorinį pasaulį, 
galima spręsti, kad valdąs fenomenus dėsningumas atitinka šiek 
tiek ir pačios būties sąrangą. Taip supranta fenomenalizmą 
Helmholtzas, Plechanovas ir iš dalies ir Kūlpe ir kt. Pasak in- 
tuityviškojo fenomenalizmo, priešingai, nėra griežtos ribos tarp 
fenomeno ir pačios būties. Pati būtis pasireiškia fenomenu, nors 
ir nepilnai. Fenomenas suteikia mums tam tikrus, žmogaus pri- 
gimties aprėžtus būties aspektus. Jų analizė mums leidžia šiek 
tiek nustatyti, kas jų turinyje bei sudėtyje yra objektyvu ir kas 
subjektyvu. Kadangi pats žmogus yra pasaulio padaras ir orga- 
niškai suaugęs su savo aplinka, tai reikia manyti, kad ir pažini- 
mo pradai šiek tiek atitinka būties pradus. Intuityviškojo, arba 

realistiškojo, fenomenalizmo formos labai įvairios ir skiriasi pir- 
miausia tuo, kad apibrėžia intuiciją ir kokį vaidmenį jai priski- 
ria pažinimo procese; be to, gali sietis su skirtingomis metafi- 
zinemis pažiūromis, su objektyviuoju idealizmu, arba idealrea- 


" lizmu, su materializmu, dualizmu ir kt. Siai fenomenalizmo lin- 


kmei priklauso, pvz., neotomistai, kurių žymiausi yra J. Geyse- 
ris, M. Scheleris, N. Hartmannas ir kt. Vokietijoj, N. Losskij ir 
S. Frankas Rusijoj, dialektiškojo materializmo atstovai (Leni- 
nas ir jo interpretatoriai), Bradley, Alexanderis ir kt. Anglijoj, 
Rosmini, Gioberti ir kt. Italijo;, Bergsonas Prancūzijoj. 


FENOMENOLOGIJA. Fenomenų mokslas tilosofų supran- 
tamas nevienodai. Pasak Hegelio, dvasios fenomenai aprašo vi- 
są sąmonės raidą pradedant pirmykščiu sąmonės ir objekto 
priešingumu ir baigiant absoliučiuoju žinojimu, kur subjektas 
ir objektas sutampa. Pradžioje mąstymas yra subjektyvus, ob- 
jektas stovi prieš jį kaip kažkas jam svetima ir savarankiška. 
Bet mąstymui besiskleidžiant pagal įgimtą jam dialektinį dės- 
ningumą, jo santykis su objektu kitėja. Įsipgilinani į objektą, 
mąstymas įgauna kaskart didesnį objektyvumą ir pagaliau įsi- 
sąmonina, kad visas dvasinis ir fizinis pasaulis nėra kas kita, 
kaip paties absoliučiojo mąstančio subjekto apsireiškimas. Hus- 
serlis vadina fenomenologija tą mokslą, kuris išaiškina feno- 
menų esmę ir kuris turi eiti pamatu ne tik filosofijai, bet ir 
visiems atskiriems mokslams. Fenomenai — tai sąmonės tie- 
sioginiai duomenys. Todėl galima išaiškinti fenomeno esmę tik 
gvildenant sąmonės būtiną ir bendrą sąrangą. Pagrindinė są- 
monės savybė — jos intencionalumas: savo esme ji yra nu- 
kreipta į kažką, turi kažką omenyje. Todėl sąmonė; reikia skirti 
dvi šalys: sąmonės aktas, arba intencija, ir tas objektas, į kurį 
intencija nukreipta. Aktas sąlygoja, kaip objektas mums rodosi; 
nuo objekto priklauso, kas mums rodosi. Fenomenologija vie- 
nodai nagrinėja ir sąmonės aktų, ir jos objektyvaus turinio 
struktūrą; nes kiekvieną aktą atitinka ir ypatingas Lurinys ir ak- 
tas sąlygoja, turinio būseną. Šiam uždaviniui išspręsti Husser- 

lis vartoja ypatingą fenomenologinį metodą, kuris yra imanen- 
tiškas, t. y. tyrinėja tiktai tiesioginius sąmonės duomenis, ne- 
sinaudoja jokiomis prielaidomis, arba hipotezėmis, išeinančio- 
mis už patyrimo ribų, ir tesilenkina tiksliai aprašydamas įvai- 
rias fenomenų rūšis. Šiuo atžvilgiu jis pripažįsta empirizmo tei- 
sėtumą. Antra vertus, fenomenologinis metodas yra aprioriš- 
kas. Nagrinėdamas grynosios sąmonės bendrą sąrangą, jis al- 
sieja ją nuo viso, kas fenomenuose yra empiriška ir atsitikti- 
na, arba, kaip sako Husserlis, uždaro reiškinių empirinį buvi- 
mą ir jų realią sąsają į „skliaustelius“. Todėl fenomenologinis 
metodas griežtai skiriasi nuo induktyvinio apibendrinimo; jis 
gali pasilenkinti vieno konkretaus ir net įsivaizduojamo atve- 
jo analize, jei tik jame aiškiai pasireiškia esminės fenomeno 
ypatybės, jo bendra ir būtina struktūra, nepriklausanti nuo jo 
empirinio buvimo. Tik atsiejant nuo realybės ir visų jos patir- 
tinių elementų, galima įvykdyti tą idealią intuiciją, kuriai atsi- 
skleidžia pati fenomenų esmė. Intuicija Husserlis vadina kiek- 
vieną sąmonės aktą, kurio intencija ištisai realizuota, t. y. ku- 
riame pasirodo pats intenduojamas objektas, o ne vienas ar- 
ba kitas jį atstojąs simbolis. Intuicija gali būti juslinė arba ant- 
juslinė. Pirmoji įžiūri atskirus konkrečius fenomenus, pasta- 
roji — fenomeno gryną idėją arba esmę. Todėl fenomenolo- 
gija tėra esmėtyra ir esmėžiūra. Kartu ji nustato ir objekty- 
viosios tiesos kriterijų. Tiktai tas pažinimas yra tikras bei tei- 
singas, kuris remiasi paties objekto įžiūrėjimu ir mums akivaiz- 
džiai parodo, kad objektas gali būti tiktai toks, o ne kitoks. 
Išaiškindama visų galimų fenomenų esminę prigimtį, apibrėž- 
dama įvairias jų sritis bei sričių savitarpio santykius ir nusta- 
tydama sąmonės turinių būtiną sąryšį su atitinkamais aktais, 
fenomenologija suteikia tvirtą pamatą visiems mokslams ir visų 
pirmiausia filosofijai. Pasak Husserlio, tiktai fenomenologiškai 
pagrįsta filosofija gali tapti mokslu tikra žodžio prasme ir pa- 
siekti panašų tikslumą kaip teorinė matematika. Fenomenolo- 
gija įsigalėjo XX a. pradžioje ypač Vokietijoj, bet padarė ita- 
kos ir kitų kraštų filosofijai (Prancūzijoj, Rusijoj, Lenkijoj ir 
kt.). Žymiausi jos atstovai: E. Husserlis, M. Scheleris, A. Pfan- 

deris, A. Reinachas, M. Geigeris, R. Imgardenas, J. Geyseris, 
M. Heideggeris ir kt. Bet ne visi fenomenologijos šalininkai 
supranta ją vienodai: vieni yra linkę ją aiškinti idealistiškai 
(Husserlis), kiti — ontologiškai (Scheleris). Fenomenologijos 
kritikai, nors apskritai ir neneigia jos reikšmės, daro jai to- 
kius priekaištus: fenomenologinis metodas nesiskirtąs iš esmės 
nuo to metodo, kuriuo naudojasi visi teoriniai mokslai ir ku- 
ris analizės būdu iškęlia aikštėn fenomenų bendrą sąrangą bei 
būtinas sąlygas, ir užfiksuojąs analizės išdavas tiksliai apibrež- 
tose sąvokose. Abejotina, ar galima įsižiūrint į fenomenus tiks- 
liai aprašyti jų tikrą, nieko nepakeistą arba iškreiptą prigimtį, 
nes aprašymas vyksta padedant sąvokoms, kurios apibrėžiamos 
tam tikru požiūriu, o šitame požiūryje jau glūdi tam tikra fe- 
nomenų interpretacija, kuri gali būti vienašališka, netobula ir 


t. t. Apsiribodama fenomenų sritimi, fenomenologija priskiria 


būtį vien tam, kas tiesiog pasirodo sąmonėj. Toks griežtai ima- 
nentiškas požiūris yra vienašališkas ir negali būti pateisintas 
fenomenų prigimtimi, nes pačiuose fenomenuose glūdi ir tam 
tikras transcendentiškas momentas, nurodąs į tai, kas yra už 
sąmonės ribų. Ypač aiškiai tai pasirodo pažinimo aktuose, ku- 
rių intencija savo esme yra transcendentiška. Todėl fenome- 
nologija nesugebanti išspręsti nei pažinimo problemos, nei pa- 
grindinių metafizikos klausimų, ji tegali atlikti paruošiamąji 
darbą filosofijos sistemoj. 

Husserl E. Logischė Untėrsuchungen. — Halle, 1900; Husseri E. Ideen zu 
einer reinen Phūnomenologie und phanomenologischen Philosophie. — L. 
Buch. — Halle, 1922; Reinach A. Uber Phanomenologie / Gėsammelte Schrif- 
ten. — Halle: M. Niemeyer, 1921; Elsenhans Th. Phanomenologie und Em- 
pirie-Kantstudien XXII; Aster E. v. Prinzipien der Erkenninislehre. — Leip- 


zip, 1913; Hartmann N. Grundziige einer Metaphysik der Erkenninis. — 2. 
Aufl. — Berlin 64 Leipzig, 1925. 


FEUERBACH Ludvigas (1804 07 28 — 1872 10 13) — vo- 
kiečių filosofas, kriminologo Anselmo Feuerbacho sūnus, stu- 
dijavo Heidelberge protestantiškąją teologiją, vėliau filosofiją 
Berlyne, kur klausė Hegelio paskaitų. 1828 habilitavosi docen- 
tu Erlangeno universitete, bet dėl savo antireliginių pažiūrų 

turėjo pasitraukti. Studentų pakviestas 1848—1849 skaitė Hei- 
delberge religijos dalykais viešas paskaitas. Skurdžiai gyvenda- 
mas kaime ir bendraudamas su paprastais žmonėmis, Feuerbą- 
chas gerai susipažino su liaudies reikalais ir pažiūromis. Pra- 
džioje Feuerbachas buvo Hegelio įtakoje, vėliau nusigręžė nuo 
jo idealistinės filosofijos ir nusikreipė į natūralistinę linkmę. 
Svarbiausi Feuerbacho veikalai yra paskirti religijos problemai. 
Griežtai neigdamas religijos kilmę iš Dieviško Apsireiškimo, 
Feuerbachas stengėsi išaiškinti jos atsiradimą bei istorinę raidą 
iš žmogaus prigimties ir jo gyvybinių reikalų. Religijos mokslas 
turi atsiremti į antropologiją. Pradžioje natūraliojoj religijoj 
žmogus tapatinąs dievus su gamta, aukštesniame religijos tarps- 
nyje, kuriam atstovaujanti krikščionybė, dievai įgauna dvasinį 
pobūdį ir iškeliami aukščiau gamtos. Bet ir šiuo atveju juose 
atsispindinčios tiktai paties žmogaus savybės. Taigi religijai ei- 
ną pamatu žmogaus egoistiniai bei praktiniai interesai. Iš jų 
galinčios būti aiškinamos visos įvairių religijų formos ir ypaty- 
bės. Ir dorovės pamatu galinti būti tik pati žmogaus prigimtis, 
t. y. įgimtas laimės troškimas. Teorinėj filosofijoj Feuerbachas 
yra sensualistinio realizmo šalininkas ir linksta į materializmą. 
Žmogauš psichika neatskiriama nuo jo kūno ir sąlygojama jo 
gyvybinių reikalų. „Žmogus esti tai, ką jis valgo (der Mensch 
ist, was er isst)“. XIX a. vidury Feuerbacho ateistinė filosofija 
padarė didelę įtaką ne tik atskiriems mąstytojams (Marxui, En- 
gelsui, Moleschottui), bet ir vokiečių, ir kitų tautų šviesuome- 
nei. Tat ir šiandien jo įtaka reiškiasi socializme, komunizme ir 
bolševizme. Išspausdinta: „Das .Wesen des Christentiums“ 
(1841), „Grundzūge der Philosophie der Zukuntt“ (1843), „Vor- 
lesungen ūber das Wessen der Religion“ (1851), „Gottheit, Frei- 
heit und Unsterblichkeit von Standpunkt der Anthropologie“ 
(1866). Visi Feuerbacho raštai išspausdinti 10 t. 1903—1911. 
Zugemunn O. Ludwig Feuerbachs Religionstheorie. — 1912; Henne H. Die 
religionsphilosophischc Methodę Feuerbachs. — Bonn— Leipzig, 1918; Jod! E 
Ludwig Feuerbach. — 2. Aufl. — 1921; Rawidowicz S. Ludwig Feuerbachs 


Philosophie. — Berlin: Reuther ė: Reichard, 1931; Nūdling G. Ludwig Feuer- 
bachs Religionsphilosophie. — Paderborn: Verlag E Schėoningh, 1936. 

FICHTE Johannas Gottliebas (1762 05 19 Rammenau Ober- 
lausitz — 1814 01 27 Berlyne) — vienas žymiausių vokiečių 
idealistinės filosofijos atstovų. Amatininko sūnus, augo labai 
skurdžiomis aplinkybėmis. Vienas dvarininkas, pastebėjęs Fich- 
te's gabumą, pasirūpino jo auklėjimu. Baigęs gimnaziją, Fichte 
studijavo protestantiškąją teologiją Jėnos ir Leipcigo universi- 
tetuose, bet susidomėjo ir filosofija. Dėl lėšų stokos 1784 turė- 
įo nutraukti studijas ir verstis namų mokytojo darbu. 1768 ga- 
vo mokytojo vietą Ciūriche. Grižęs 1790 į Leipcigą, Fichte su- 
sipažino su Kanto filosofija. 1791 jis parašė savo pirmą veikalą 
(Versuch einer Kritik aller Offenbarung), kuriame pritaikė Kan- 
to pažinimo teoriją Apreiškimo idėjos kritikai, ir pristatė Kan- 
tui. Kai veikalas pasirodė spaudoj anonimiškai, recenzentai pri- 
skyrė jį Kantui, bet, šiam paskelbus vardą, Fichte išgarsėjo. 1794 
jis gavo profesūrą Jėnoj, kur dėstė 5 metus. 1798 įo straipsnis 
„Uber den Grund unseres Glaubens an eine gėtiliche Weltord- 
nung“, kur jis tapatina Dievą su moraline pasaulio santvarka, 
užtraukė jam kaltinimą aieizmu. Straipsnis buvo konfiskuotas 
ir Fichte atleistas iš profesorių. Persikėlęs į Berlyną susiartino 
su F. Schlegeliu, Schleiermacheriu ir kt. ir skaitė viešas paskai- 
tas šviesuomenei. 1807—1808 prancūzams užėmus Berlyną, jis 
kreipėsi į visuomenę kalbomis „Reden an die deutsche Nation“. 
1809 Fichte buvo paskirtas naujai įsteigto Berlyno universiteto 
profesoriumi, o vėliau išrinktas rektoriumi; energingai kovojo 
su įsivyravusiomis studentijoj dvikovomis, bet dėl nuomonių 
skirtumo su universiteto senatu atsistatydino. 

Sprendžiarnąją įtaką Fichte'i padarė Kanto kriticizmas ir jo 
etika. Savo uždaviniu jis laikė paskleisti Kanto idėjas ir suvesti 
jas į užbaigtą sisteminę vienybę. Filosofijoj, pasak Fichte's, ga- 
limi tik du pagrindiniai požiūriai aiškinti priešingu būdu pažįs- 
tančio subjekto ir pažįstamo objekto santykiams: tai dogmatiz- 
mas ir idealizmas. Dogmatizmas padeda pagrindan savo siste- 
mai „daiktą savyje“, t. y. transcendentinį pradą, kuris yra už 
sąmonės ribų. Tokia prielaida, kuri nesiremia tiesioginiais są- 
monės duomenimis, pati reikalinga pamato, šis pastarasis savo 
ruožtu — naujo pamato ir t. t. Žodžiu, dogmatizmas arba vi- 

siškai negali nurodyti būties paskatinimo pamato, arba jis pa- 
kliūva į nenušalinamą painiavą, nes daikto savyje idėja pati yra 
mąstymo padaras ir todėl prieštaringa. Idealizmas, atvirkščiai, 
pripažįsta aukščiausiu pradu tai, ką Kantas pavadino transcen- 
dentine apercepcijos vienybe, L. y. savimonę, arba nusimanymą 
apie savo „aš“, Šilas principas iš esmės skiriasi nuo daikto idė- 
jos 1) tuo, kad jis imanentinis, t. y. tiesiog prieinamas intelek- 
tualinei žiūrai, 2) tuo, kad tai ne substancija, o veiksmas, tas 
pagrindinis aktas, kuris sąlygoja sąmonės (subjekto) ir jos tu- 
rinio (objekto) pirmapradę vienybę. Tai ne empirinės samonės 
„aš“, kuris ribotas supančio jį išorinio pasaulio, individualus, 
tik viena asmenybė tarp kitų asmenybių. Absoliuti sąmonė, ar- 
ba absoliutus „aš“, Fichte's supratimu, esti antindividualinis pra- 
das, bendras visiems protas, apimąs visas empirinės sąmonės ir 
einąs visam mąstymui pagrindu. Šilas pradas tegalima suvokti 
tik per mąstymo savaimingą veiksmą, t. y. pašalinus iš sąmonės 
viską, kas yra empiriška, ir atsigręžus į paties mąstymo veiklu- 
mą (aktingumą). Todėl jisai savo esme neįrodomas, o tiktai ivyk- 
domas. Bet ligi tik jis įvykdomas, iš jo gali būti išvesta visa 
filosofijos sistema, visa pasaulio būtina sąranga. Būdamas ab- 
soliutus principas, „aš“ visų pirma teigia arba tvirtina savo bu- 
vimą. „Aš esu aš“ arba „aš esu“ — tai pirmas tilosotijos dės- 
nis, nustatąs realumo kategoriją. Bet kol „aš“ savaimingas veik- 
lumas nieko neapribotas, jis neturi prieš save stovinčio objek- 
to, kurį veikdamas galėtų pasireikšti. O kadangi „aš“ yra vie- 
nintelis būties pamatas, už kurio nėra nieko, tai tiktai pals „aš“ 

gali nustatyti savo priešybę, t. y. „ne aš“. Tai antras filosofijos 
dėsnis, kuriuo pagrįsta neigimo kategorija. Bet statydamas prieš 
save „ne aš“, „aš“ kartu aprėžia ir save, ir savo priešybę. Taip 
atsiranda trečias filosofijos dėsnis, kuris pamatuoja limitacijos, 
arba savitarpinio ribojimo, kategoriją. Šitie trys dėsniai taip su- 
rišti, kad pirmasis būtinai veda prie antrojo (jam priešingo), o 
antrasis — prie trečiojo, kuris jį suderina su pirmuoju. Kitaip 
sakant, tai dialektiškas tezės, antitezės ir sintezės ryšys, kuris 
sąlygoja visos sistemos logišką išsiskleidimą. Visi tolesni fiioso- 
fijos nuostatai išvedami tuo pačiu dialektiniu būdu iš nurodytų 

pagrindinių principų. Kadangi trečiasis (sintezės) dėsnis nusta- 
to abipusišką „aš“ ir „ne aš“ apsiribojimą, tai sistema susiskirsto 
į dvi dalis: teorinę ir praktinę. Pirmoji grindžiama principu: 
„aš“ deda save kaip savo priešybės „ne aš“ apribotą arba sąly- 
gotą. Antroji principu: „aš“ deda „ne aš“ kaip paties „aš“ ap- 
ribotą. Ta veikla, kuria „aš“ apsiriboja, yra kuriamoji vaizduo- 
tė. Pirmykštis jos padaras yra jutimas. Jusdamas „aš“ nusima- 
no esąs suvaržytas ko nors jam svetimo. Subjektui („aš“) sta- 
tant tai, kas jį varžo, prieš save, jutimas virsta vaizdu, kuris 
jam pasirodo kyląs iš oro. Tai neišvengiamas apsigavimas (iliu- 
zija), priklausąs nuo to, kad vaizdo gaminimo akto kryptis yra 
priešinga įsisąmoninimo akto krypčiai. Gamindamas vaizdą, „aš“ 
negali iš karto šito akto ir įsisąmoninti, ir todėl akto padaras 
atrodo jam savarankiškas. Vaizdą, priklausomą nuo grynos žiū- 
ros formų — erdvės ir laiko, užfiksuoja ir sąlygoja savo kate- 
gorijomis intelektas (asmuo). Tuo jis suteikia vaizdui realumą 
ir paverčia jį daiktu (objektu). Atskirus objektus sugretina 
sprendimo galia ir, palygindama juos, nustato jų savitarpinius 
santykius. Pagaliau aukščiausią laipsnį pažinimas pasiekia pro- 
te, kuris nusimano, kad visas objektų („ne aš“) pasaulis nėra 
kas kita, kaip paties „aš“ padaras, pasemiąs savo realumą iš 
savaimingo „aš“ veiklumo. Proto pažinime sąmonė tampa gry- 
na savimone, t. y. „aš“ grįžta į save, įsisąmoninęs esąs aukš- 
čiausias, visą būtį sąlygojąs pradas. Kartu teorinė filosofija per- 
eina į praktinę. 

Fichte's etika, sekdama Kanto pavyzdžiu, grindžiama prak- 
tinio proto autonomija, bet skiriasi nuo Kanto koncepcijos tuo, 
kad iškelia individualybės moralinę reikšmę ir pabrėžia kick- 
vieno žmogaus dorovinių pareigų ypatumą. Kadangi grynasis 
„aš“ nuo nieko nepriklauso ir pals apsisprendžia, tai ir atskiro 
individo moralei turi eiti pagrindu laisvas apsisprendimas. Bet 
empiriniame pasaulyje grynasis „aš“ realizuojasi daugelio indi- 
vidų santalkoj. Todėl ir kiekvienos asmenybės dvasinės prie- 
dermės yra dvejopos: jos pačios ir kitų žmonių (visuomenės) 
atžvilgiu. Pirmųjų bendras principas skamba: ivykdyk savo pa- 
skirtį, t. y. realizuok tuos laisvo apsisprendimo galimumus, ku- 


STRAIPSNIAI IŠ „LIETUVIŠKOSIOS ENCIKLOPEDIJOS“ 273 


rie glūdi tavo individualioje prigimtyje. Vadinasi, visi žmogaus 
veiksmai turi turėti akivaizdoj tik vieną tikslą: sustiprinti ir iš- 
plėsti jo vidinę laisvę. Bet kiekvienas veiksmas turi savo kon- 
kretų siekinį, kuris yra empiriškai apribotas ir tuo apriboja ir 
įvykdantį jį subjektą. Todėl kelias į absoliučią laisvę yra nebai- 
giamas ir individas nepajėgia galutinai pasiekti dorovės idealo, 
jis gali tik artintis prie jo, nuolat nugalėdamas tas ribas, kurias 
nustato kiekvienas atskiras apsisprendimo aktas. Vadinasi, do- 
rovė reikalauja iš žmogaus nesiliaujamų įtemptų pastangų to- 
bulintis; blogio svarbiausia priežastis yra inertiškumas, pasida- 
vimas įsikerojusiems įpročiams bei palinkimams. Kadangi lais- 
vės idealas beribis, tai realizuoti jį sugeba tiktai visa žmonija 
savo nepabaigiamajame istorinės plėtros procese. Todėl ir at- 
skiras individas tegali atlikti savo asmenines priedermes vien 
padėdamas kitiems žmonėms įvykdyti kiekvienam savo paskir- 
tį. Tuo būdu individuali moralė neišvengiamai atsiremia į s0- 
cialinę moralę. Tik bendraudamas su kitais žmonėmis ir savo 
elgesiu pareikšdamas savo solidarumą su jais, individas įgyja 
tikrą žmoniškumą. Vis dėlto Fichte savo etikoj nepajungia in- 
divido kolektyvui ir neprikergia nei valstybei, nei kitoms ko- 
lektyvų formoms jokių moralinių funkcijų. Nuo moralės, kuriai 
rūpi tik žmogaus valia ir jausena, Fichte griežtai skiria teisę, 
tvarkančią žmonių išorinius santykius santalkoj. Bendras teisės 
dėsnis, kyląs iš žmogaus protingos prizimties, reikalauja, kad 
kiekvienas kolektyvo narys taip suvaržytų savo laisvę, kad ji 
derintųsi su kitų narių laisve. Valstybė yra ta kolektyvo organi- 
zacija, kuri ne tik prižiūri teisės vykdymą, bet, be to, turi tvar- 
kyti visą krašto ekonominį gyvenimą (prekybą ir pramonę) ir 
aprūpinti kiekvieną pilietį darbu ir visu, kas reikalinga gyveni- 
mui. Šiuo atžvilgiu Fichte's koncepcija yra artima socializmui. 
Savo veikale „Der geschlossene Handelsstaat“ Fichte nubrėžia 
tokią valstybės organizaciją, pagal kurią vyriausybės organams 
pavedama tvarkyti užsienių prekybą, nustatinėti krašto gami- 
nių kainas ir rūpintis tuo, kad pinigų kiekis atitiktų esamąją 
prekių atsargą. Pinigų apyvarta turi būti aprėžta valstybės sie- 
nomis. Privatinės nuosavybės Fichte neneigia, bet laiko teisin- 

ga tik tokią socialinę santvarką, kuri laiduoja nuosavybę kiek- 
vienam piliečiui. Panašiai kaip Kantas, ir Fichte entuziastiškai 
sutiko Prancūzijos revoliucijos pradžią, matydamas joje naujo 
istorijos tarpsnio aušrą, tarpsnio, kuriame įsigalės demokrati- 
nės lygybės ir politinės bei dvasinės laisvės principai. Fichte's 
kultūrinis idealas buvo tais laikais-kosmopolitiškas. Šviesus eu- 
ropletis, jo nuomone, turi laikyti savo tikrąja tėvyne visą Euro- 
pą ir ypač tą kraštą, kur kultūra yra pasiekusi aukščiausią laips- 
nį. Tačiau prūsų valstybės žlugimas 1806—1807 prižadina jo 
patriotiškus jausmus. Savo „Kaibose į vokiečių tautą“ jis aiški- 
na savo tėvynės nelaimę tuo, kad vokiečiai esą pasidavę blogai 
svetimšalių įtakai ir niekiną visą tą gerą, kas slypi jų pačių 
prigimtyje. Bet kaip tik vokiečių tautai esanti paskirta istorinė 
misija sukurti naują, tobulesnę kultūrą, atitinkančią dorovės ir 
proto reikalavimus, ir nurodyti kitoms tautoms kelią į tikrą kul- 
tūros pažangą. Kad vokiečiai galėtų įvykdyti savo pašaukimą, 
turi būti iš pagrindų reformuota visa auklėjimo sistema. Pati 
valstybė turi pasiimti šitą reikalą į savo rankas ir įkurti uždaras 
auklėjimo įstaigas, kurių uždavinys būtų išugdyti jaunuomenėj 
tevynės meilę ir tautišką susipratimą. Taigi Fichte šitame vėly- 
vesniame periode paveda valstybei vadovauti ne tik iautos eko- 
nomikai, bet ir visam jos kultūriniam gyvenimui. Bet Fichte 
buvo artimas romantizmui ne tik tuo, kad iškėlė tautiškumo 
vertę, bet ir tuo, kad domėjosi istorijos problema. Veikale „Šių 
dienų amžiaus pagrindai“ jis išdėsto savo istorijos filosofiją. Is- 
torijoj, pasak Fichte's, reikia skirti dvi dalis — aposteriorinę, 
kuri tesitenkina faktų aprašymu, ir apriorinę, kuri, nesiremda- 
ma patyrimu, grynai deduktyviškai išaiškina pasaulinės istori- 
jos prasmingą planą ir pagrindinius istorinės raidos tarpsnius. 
Kadangi iš neprotingumo negali gimti protingumnas, tai Fichte, 
sekdamas Rousseau, daro prielaidą, kad istorijos pradžioje yra 
gyvavusi tokia normali bei tobula tauta, kuriai vadovavo pro- 
tiškas instinktas ir kuri nesąmoningai, be mokslo ir meno pa- 
galbos, įgyvendino proto ir dorovės pradmenis. Tam instinktui 
pamažėle smunkant, socialinės, religinės ir moralinės santvar- 
kos pamatu pasidarė išorinis, vartojąs prievartą autoritetas, Bet 

ilgainiui žmonės atsipalaidavo ir nuo išorinio autoriteto, ir ta- 
da užėjo pilnutinio nuodėmingumo amžius, kur tiesa visiškai 
niekinama ir viešpatauja nieko netramdomas egoizmas. Tačiau 
egoizmas pats save naikina. Skepticizmas užleidžia vietą tikra- 
jam mokslui, skelbiančiam tiesos nelygstamą vertę. Visas šitas 
istorinis procesas pasieks savo galutinį tikslą tada, kai prie 
mokslo prisidės ir menas, t. y. sugebėjimas laisvai ir sąmonin- 
gai tvarkyti visą žmonijos gyvenimą pagal proto reikalavimus. 
Tik tapusi amžinojo proto atvaizdu, žmonija pateisins ir pa- 
šventins savo žemišką buvimą. 

Fichte's religijos filosofijoj reikia skirti du tarpsniai. Pirma- 
jame jis atsisako nuo Kanto teizmo. Transcendentiniam ir sub- 
stanciniam Dievui nėra vietos imanentinėj absoliučiojo idealiz- 
mo sistemoj. Dievas čia sutampa su pasaulio moraline santvar- 
ka. Tačiau toks Dievo supratimas, pasak Fichte's, neturi nieko 
bendra su ateizmu. Tikras religingumas grindžiamas įsitikini- 
mu, kad dorovės dėsnis valdo pasaulį, kad kiekvienas individas 
turi savo ypatingą moralinį pašaukimą ir kad gėris galiausiai 
visuomet nugali blogį. Šitas įsitikinimas yra visų tikriausias ir 
objektyviausias dalykas; jis eina pamatu visam pažinimui ir ti- 
kėjimui. Religingas žmogus nusimano, kad dorovės priedermė 
nėra kas kita, kaip tas dėsnis, pagal kurį vyksta vieningos, visa 
apimančios gyvybės raida. Religijos dogmoms ir apeigoms Fich- 
te priskiria tik simbolinę reikšmę. Nuo 1801 Fichte's religijos 
tilosofijoj vis aiškiau pasireiškia mistinė linkmė. Dabar jis pri- 
pažįsia Dievą vienintele tikra būtimi ir visos gyvybės šaltiniu. 
Todėl ir tikrą gyvenimą gyvena vien tas žmogus, kuris nusigrę- 
žia nuo visų pracinamų bei žemiškų reikalų ir visiškai atsideda 
tam, kas amžina ir nekintama. Su Dievu žmogus bendrauja ne 
jausmu, kaip manė Schleiermacheris, bet grynąja protine žiū- 
ra, kurioj asmenybė nustoja savo savarankiškumo ir susilieja 
su Dievo būtimi. Fizinio pasaulio problema Fichte nesidomė- 
jo. Gamta neprotinga, įprasminti ją gali tiktai žmogus. Ji eina 
jam priemone jo veiklai sužadinti arba medžiaga, kurią jis pa- 
vidalina pagal savo sumanymus. 

Fichte's svarbiausi veikalai: „Versuch einer Kritik aller Of- 
fenbarung“ (1792), „Grundlage der gesamien Wissenschaftsleh- 
re“ (1794), „Grundlage des Naturrechts nach Prinzipien der 
Wissenschaftslehre“ (1796), „Das System der Sittenlehre“ 
(1798), „Ūber den Grund des Glaubens an eine gėttliche Welt- 
regierung“ (1798), „Die Bestimmung der Menschen“ (1800), 
„Der geschlossene Handelsstaat“ (1300), „Die Grundzūge des 
gegenwartigen Zeitalters“ (1806), „Reden an die deutschen Na- 
tion“ (1808), „Die Anweisung zum seligen Leben“ (1806). Vi- 
si Fichte's raštai išleisti jo sūnaus I. H. Fichte's, 8 t. (Berlin, 
1845—1846); išrinkti Fichte?s veikalai 6 t. (1908—1912, paruo- 
šė E. Medicus). Dabar leidžiami jo „Nachgelassene Schriften“ 
6—8 t. 

Fischer K. Geschichte der neueren Philosophie. — Bd. 6. — Heidelberg, 1900; 
Lėon X. La philosophie de Fichte. — Paris, 1902; Medicus E I. G. Fichie. — 
Berlin, 1905; Lask E. Eichtes Idealismus und die Geschichte. — Bd. L. — 
Berlin, 1902; Wallner Pichte als politischer Denker. —- 1926; Wiundt M. Fich- 
te-Forschungėn. — Stuttgart: E Frommann, 1929; Maggione G. Fichte. — 


Milano, 1925; Vyšesluvcev B. Filosofija Fichte. — 1919; Fausr A. Johann Got- 
tlieb Fichte. — Breslau: Priebatsch's Buchh., 1938. 


FICHTE Immanuelis Hermannas (1796—1879) — Johan- 
no Gottliebo Fichte's sūnus, prof. Bonos ir Tiūbingeno univer- 
sitetuose. Išspausdino filosofinius veikalus „System der Ethik“ 
(1850), „Anthropologie“ (1856), „Die theistische Weltanschau- 
ung und ihre Berechtigung“ (1873), kuriuose nukrypsta nuo 
savo tėvo filosofijos tuo, kad pripažįsta Dievo asmenybę ir pa- 
grindžia savo sistemą ne tik spekuliatyviniu, bet ir empiriniu 
metodu. Aktyviai dalyvavo polemikoj su Hegelio mokykla. 


GNOSTICIZMAS (iš gr. giosis — pažinimas) — ypatinga 
mistiškai religinė srovė, kuri atsirado I a. Kr. g. pabaigoje Va- 
karų ir Rytų religijoms susimaišant ir kuri mėgino susieti 
krikščionybę su dualistiškais graikų ir Rytų tautų mokslais. Pa- 
sak dualistiškosios pasaulėžiūros (pvz., persų religijoj), būta 
dviejų pasaulių: vienas tobulas, dvasinis, šviesos pasaulis, su- 

kurtas gero dievo, antras — tamsus, medžiaginis, viso blogio 
šaltinis, piktos dievybės padaras. Šiems dviem priešingiems 
pradams susimaišius, žemiškajame pasaulyje iškytanti dishar- 
monija ir blogis ima viršų. Žmogaus siela — šviesinio pasau- 
lio dalis — kamuojasi kūno tamsiojoj. Kosminio proceso tiks- 
las esąs galutinis šviesesnio dvasinio prado išvadavimas iš blo- 
gio (tamsos, medžiagos) valdžios. Tą tikslą įvykdys Išganyto- 
jas — Mesijas. Krikščionybės mokslas pritaikomas prie šitos 
dualistinės pažiūros aiškinant Senąjį ir Naująjį Įstatymą atitin- 
kamu alegorišku būdu; antra vertus, kartu šiek tiek sušvelni- 
namas gerio ir blogio dualizmo griežtumas. Blogis nepripažįs- 
tamas savarankišku pradu, bet išvedamas vienu arba kitu bū- 
du iš šviesinio .prado ir jo veiklos. Arba tarp šviesos sferos, ku- 
rią sudaro tobulos dvasios — eonai su aukščiausiu Dievu prie- 
kyje, ir medžiaginės sferos įterpiama trečia, tarpininkaujanti 
planetų sfera, kurią valdo žemesnis dievas demiurgas ir jo pa- 
lydovai — 7 archontai. Tas demiurgas, kurį kai kurie gnosti- 
kai laiko nuslydusiu eonu, iš karto yra ir medžiaginio pasau- 
lio sukūrėjas. Vėlesnieji gnostikai aiškina kosmogoniją — pa- 
našiai kaip neoplatonikai — eile sekančių viena paskui kitą 
emanacijų taip, kad iš tobulesnės (šviesesnės) būties sferos kas 
kartas atsiranda mažiau tobula sfera: iš aukščiausio Dievo kyla 
eonai, iš eonų — žemesnės būtybės ir t. t. Emanacijų proce- 
sas baigiasi medžiaginiu pasauliu, kuriame netobulumas pasie- 
kia savo kraštutinę ribą. Kad ir kokios įvairios būtų gnostikų 
sistemos, visos jos griežtai skiria Dievą Išganytoją, kuriame ap- 
sireiškia būties pilnatvė, nuo Dievo Demiurgo, kuris atstovauja 
žemesniam būties laipsniui ir aisako už žemiškojo pasaulio ne- 
tobulumą. Taikydami šilą schemą krikščionybės mokslui, gnos- 
tikai stato Kristų Išganytoją prieš Dievą Tėvą, pasaulio sukū- 
rėją, ir skelbia nuomonę, kad Naujasis Įstatymas ne išpildo, 
O panaikina nustatytą Senojo Įstatymo pasaulio moralinę san- 
tvarką. Kai kurie gnostikai (kainitai) net tiesiog tapatina Se- 
nojo Įstatymo (žydų) Dievą su blogio pirmaprade. Nenorėda- 
mi leisti, kad aukščiausias Dievas galėtų turėti kažin ką ben- 

dro su medžiaginiu pasauliu, gnostikai buvo linkę laikyti Kris- 
taus įsikūnijimą tiktai tariamu. Iš to kilo doketizmo sekta. Iš- 
ganymo aktas, anot gnosticizmo, įvyksta taip, kad Žmogaus sie- 
la laipsniškai išsilaisvina nuo medžiagos pančių ir atgauna ati- 
tinkamą jos dieviškai prigimčiai tobulumą per pažinimą (gno- 
sis), kurį jai suteikia Kristus Išganytojas. Gnosis atskleidžiąs 
žmogui kosmo santvarkos paslaptį, atgaivinąs sieloj jos dieviš- 
kos tėvynės atsiminimą ir nurodąs reikalingas aipirkimui va- 
lomąsias apeigas bei tinkamas kovai su piktomis dvasiomis ma- 
gines formules. Tačiau gnosis (Kristaus apreiškimas) prieina- 
mas tiktai išrinktiesiems, t. y. žmonėms, kurie mažiausiai yra 
įgrimzdę medžiagos purvyne ir vadinami „pneumatikais“ (nuo 
pneūma — dvasia). Prieš juos statomi hilikai (nuo Ažlėž — me- 
džiaga), kuriuose medžiaginis pradas galutinai nusveria dvasi- 
nį. Tarp šių kraštutinybių būta dar psichikų (psychė —- siela), 
kurie ne visai sumedžiagėjo ir gali ypatingomis pastangomis 
pasiekti pneumatikų būtį. Pradžioje gnosticizme vyravo magiš- 
kas pradmuo, ir jo sekėjai priklausė žemesnėms visuomenės 
klasėms. II a. Kr. g. viduryje gnosticizmas įgavo labiau filoso- 
fišką pobūdį ir jo dualizmas kiek sušvelnėjo. Galima skirti trys 
pagrindinės gnosticizmo srovės: viena glaudžiai susijusi su si- 
riečių (semitų) magija ir mistika. Jai priklausė Cerintas, Sa- 
turninas, ofitų sekta. Antra atsiradusi ypač helentstinės filo- 
sofijos ir mistikos įtakoje; jos žymiausi atstovai Bazilidas ir Va- 
lentinas. Trečiojoje srovėje vedamasis vaidmuo priklauso krikš- 
čionybės idėjoms; aiškiausiai ji pasireiškia Markiono, Barde- 
sano ir Pistis-Sofijos sekėjų moksluose. Pripažindami pažini- 
mą aukščiausiu tikėjimo laipsniu ir aiškindami alegoriškai 
Šventąjį Raštą, gnostikai sekė žydiškai helenistinės filosofijos 
tradiciją (pvz., Filono Aleksandriečio), kurią pasiėmė ir kai ku- 
rie Bažnyčios Tėvai (pvz., Klemensas Aleksandrietis ir kt.). 
Nusimanydami, kad gnosticizmas iškreipia savavališku aiškini- 
mu esmines krikščionybės idėjas ir gresia jos mokslo grynu- 
mui bei vienumui, viešpataujančios Bažnyčios atstovai griež- 
tai kovodavo prieš gnostikus, nors ir pripažino kai kurias jų 

nustatytas religines apeigas (pvz., patepimą aliejumi). Iš gnos- 
tikų raštų nieko neišliko; apie jų mokslą sprendžiama iš Baž- 
nyčios Tėvų (Ireniejaus, Tertuliano, Hipolito ir kt.) ir Plotino 
polemikos su gnostikais. 

Hilgenfeld A. Die Ketzergeschichte des Urchristentums. — Leipzig, 1884; 
Anz W. Zur Frage nach der Ursprung des Gnostizismus. — Leipzig, 1897; 
Bousset W Hauptprobleme der Gnosis // Forschungen zur Religion und Li- 
teratur des Alten und Neuen Tėstaments. — Hft. 10. — Gėttingen, 1907; 
Fend: L. Gnostische Mysterien. — Mūnchen: Ch. Kaiser, 1922; Sieffės J. P 
Das Wesen des Gnostizismus und sein Verhšltnis zum Katholischen Dog- 
ma. — 1923; Leisegang H. Die Gnosis. — Leipzig: A. Krėner, 1924; Drews A. 
Die Enstehung des Christentums aus dem Gnostizismus. — Jena: E. Die- 


derichs, 1924; Fayc E. de. Gnostiguės et gnosticisme. --- Paris: E. Leroux, 
1913, 


GORGIJAS (a. 483 — a. 375 pr. Kr.) — vienas žymiausių 
graikų sofistų, kalbėtojas ir filosofas; gimė Leontinuose (Sici- 
lijoj), 427 pr. Kr. atvyko pasiuntinybės priekyje į Atėnus prašy- 
ti pagalbos prieš sirakūziečius, sužavėjo atėniečius savo iškal- 
bingumu, padarė žymios įtakos Atikos retorikai. Kiek vėliau 
galutinai išsikėlė į Graikiją. Be kalbų, parašė filosofinį veikalą 
„Apie gamtą arba nebūtį“, kurio pagrindinės mintys žinomos 
tik iš kitų šaltinių (Sextus Empiricus ir Pseudo-Aristoteles de 
Melliso). Remdamasis elėjiečių (Parmenido ir Zenono) tiloso- 
fija bei dialektika, Gorgijas čia gina kraštutinę skepiišką pažiū- 
rą, kuri visiškai paneigia tikro pažinimo galimumą ir priskiria 
visiems sprendimams tiktai lygsiamą, subjektyvią reikšmę. Pa- 
grindinės Gorgijo tezės tokios: 1) nieko nėra (būties nėra); 2) 
jei kas ir būtų, tai būtų negalima jo pažinti; 3) o jei ir galima 
būtų ką nors pažinti, tai nebūtų perduodama žodžiais kitiems. 
Pirmoji tezė įrodoma tuo, kad: 1) nebūties negali būti; 2) būtis 
turėtų būti arba atsiradusi iš nebūties, arba neatsiradusi iš jos; 
arba baigtinė, arba nebaigiama; arba vieninga, arba dauginga. Bet 
visos šios prielaidos atsiduria į prieštaravimus. Todėl būties vi- 
sai negali būti. Antroji tezė remiama tuo, kad būtis ir tai, kas 
mąstoma, esą skirtingi dalykai, kurie jokiu būdu negali sutapti, 
ir todėl būtis savo esme nesiduodanti pažįstama. Trečiąją tezę 

Gorgijas pamatuoja nurodydamas, 1) kad žodžiai, neturėdami 
nieko bendro su mintimis arba vaidiniais, negali klausytojams 
sukelti atitinkamų daiktų vaizdų; 2) kad ta pati mintis negali 
atsirasti iš karto skirtinguose subjektuose, nes tai prieštarauja 
jos tapatumui; 3) kad skirtingų subjektų mintys neišvengiamai 
turi būti skirtingos. Nors Gorgijo samprotavimai apvilkti speci- 
fiškai sofistine forma, tačiau jie aiškiai iškelia kai kuriuos svar- 
bius pažinimo problemos keblumus. Gorgijas yra vyriausias as- 
muo to pat vardo Platono dialogo. Gorgijo raštų fragmentai 
surinkti Dielso „Fragmente der Vorsokratiker“ II *1922. 

Gomperz Th. Griechische Denker. Eine Geschichte der antiken Philosop- 
hie. — 1. u. 2. Aufl. — Leipzig, 1906-—1909, — Bd. 1—3; Blass K Die attis- 
che Beredsamkeit. — Leipzig, 1887; Jebb G. R. The Attic Orators from An- 
tiphon to Isaeus. — 2 vol. — London, 1893; Zeller E. Die Philosophie dėr 


Griechen. — Tūbingen, 1852; Calogero G. Studi sull'eleatismo. — Roma: Ti- 
pografia del Senato, 1932. 


GRAIKŲ FILOSOFIJA sudaro ne tik Europos filosofijos 
pradinį tarpsnį, bet ji nulėmė ir visą tolimesnę europiečių gal- 
vosenos raidą ir nesiliauja ją veikusi ligi mūsų dienų. Ji atsto- 
vauja ypatingam ir savarankiškam mąstymo tipui, kuris griež- 
tai skiriasi nuo Rytų mąstysenos. Nors dabar neabejojama, kad 
graikų kultūra buvo maitinama kitų senesniųjų kultūrų, kurios 
prieškrikščioniškoje eroje atsirado Viduržemio jūros srityse ir 
Mažojoje Azijoje, nors graikų filosofija ir pasisavino tai, kas 
buvo sukuria egiptiečių, babiloniečių, finikiečių ir kt. moksle, 
technikoje ir mitologijoje, tačiau ji performavo ir praturtino 
visą tą palikimą savitu būdu ir suteikė jam visiškai naują struk- 
tūrą Ir išvaizdą. Graikų filosofija visų pirma buvo savo esme 
adogrmatiška. Ji išaugo iš praktinio gyvenimo ir mitologijos, ku- 
rioje buvo susikristalizavę tautos požiūriai į visus svarbiausius 
gyvatos klausimus, ir nenutraukė šio ryšio ir savo raidos viršū- 
nėje. Bet pačiai graikų retigijai buvo svetimas koks griežtas ir 
sustingęs dogmatizmas. Dvasininkai nesudarė Graikijoje atski- 
ro organizuoto luomo, kuris, kaip, pvz., Egipte arba Babiloni- 
joje, galėtų vadovauti visai dvasinei kultūrai ir uždėti jai savo 

klerikališką antspaudą. Todėl ir filosofija iš pat pradžios buvo 
pasaulietiška ir nesutiko iš religijos pusės žymių kliūčių, kurios 
trukdytų arba varžytų jos vidinį plėtojimąsi ir neleistų atski- 
roms individualybėms laisvai tyrinėti viso aplinkinio pasaulio, 
derinant tradicinės religijos bei moralės mokslus su įgytais ty- 
rinėjimo rezultatais. Su šia vidine graikų filosofijos laisvę su- 
sietas ir ypatingas jos antropomorfizmas, pasižymįs savitu žmo- 
niškumu. Kad ir kaip giliai filosofas jaučia žmogaus ryšį su gam- 
ta ir jo likimo priklausomybę nuo dievybės, jis niekada neišsi- 
žada tam tikro savarankiškumo šių antžmogiškų galybių atžvil- 
giu. Žmogus čia iš tikro pasidaro visos būties matu ta prasme, 
kad pats jis yra mikrokosmas, kuriame atsispindi visas makro- 
kosmas, ir kad įgimtas jam protas giminus valdančiam pasaulį 
pradui. Tiktai protui prieinama nelygstamybė arba bent per jį 
pasiekiama. Graikų filosofija savo esme buvo racionalistiška. 
Ji įsitikinusi proto galingumu. Net skeptiškosios jos srovės re- 
miasi grynai loginiais samprotavimais. Protas lemia žmogaus 
esmę ir jisai yra visų dorovinių, estetinių ir religinių vertybių 
šaltinis. Du pagrindiniai proto aspektai yra eidos (forma) ir Io- 
gos (žodis); kad ir skirtingi iš pradžių, bet skleisdamiesi jie vis 
daugiau susiartina ir net persimerkia. Eidas atstovauja grynai 
objektyviai proto šaliai. Tai visų pirma išorinio daikto plasiiš- 
kas pavidalas, pagrįstas regos ir lytos (kinestezijos) duomenų 
sąveika. Jisai padaro daiktą tuo, kuo jis yra, suteikia jam api- 
brėžtumą, atskiria nuo aplinkos bei kitų daiktų ir laiduoja jo 
pastovumą. Bet kartu jis leidžia žmogui atpažinti daiktus ir va- 
dovauja jo praktinei bei meninei veiklai, atgaminančiai daiktus 
arba pavidalinančiai medžiagą pagal vieną arba kitą žmogui 
reikšmingą sumanymą. Tokiu būdu forma įgauna organizacinio 
(arba technikinio) principo reikšmę, kuris ne tik statomas prieš 
dorojamą beformę medžiagą (hūle), bet kaip ideali geometri- 
nė lytis (pėras, hčros) — prieš neribotą erdvę (apeiron). Ka- 
dangi daiktų gaminimo ir medžiagos apdirbimo procesas iškė- 
lia ir erdvinių formų sudėtingumą bei savitarpius santykius, tai 
forma diferencijuodamasi susyja su tvarkingumu, su matu ir 
skaičiumi, nes skaičius graikų matematikai dar nebuvo grynai 


282" STRAIPSNIAI IŠ „LIETUVIŠKOSIOS ENCIKLOPEDIJOS“ 


abstrakti sąvoka, kurioj kiekinis ir kelintinis momentai sąlygoja 
vienas kitą. Kaip liudija skaičių mistika, į kiekvieną skaičių pir- 
miausia buvo žiūrima kaip į atskirą savarankišką kokybę arba 
lytį, kuri rodosi tam tikruose apibrėžtuose erdviniuose vaizduose 
arba figūrose. Taip pat ir skaičių santykiai buvo aiškinami kaip 
geometrinių elęmentų bei figūrų santykiai. Kai forma taikoma 
realiems daiktams bei reiškiniams, t. y. kai ji suprantama kaip 
įkūnyta medžiagai santvarka, ji pasireiškia harmonija, kuria pa- 
grįstos vienodai ir moralinės, ir estetinės vertybės (graikų ka- 
lokagatijos idealas). Toji harmonija valdo ir visatą, suteikdama 
jai kosmo, t. y. tvarkingos ir užbaigtos visybės išvaizdą. Antra- 
sis proto esminis aspektas, logas, rodo jį tarsi iš vidaus ta pras- 
me, kad jis sieja proto objektyvią šalį (apraišką) su jo veikla 
pačiame subjekte (žmoguje). Logas turi daug skirtingų reikš- 
mių, bet tame daugiareikšmingume atsiskleidžia visa jo vidinė 
struktūra. Logas yra žodis, daikto pavadinimas, tačiau tas pava- 
dinimas nėra tik sutartinis savitarpio susipratimo ženklas, bet — 
tuo mistiniu pirmykščių tautų supratimu, kuris išliko ir graikų 
mąstyme, — esminė paties daikto savybė, nuo jo neatskiriama 
ir jį tam tikru būdu atstojanti. Tuo būdu žodis, tarpininkaujant 
jo reikšmei, tapatinamas su žymimu daiktu. Kadangi žodžio 
reikšmėje suvokiama tai, kuo daiktas yra, tai 1ogas nustato daik- 
to esmę, jo esminį pavidalą, jo idėją arba formą. Iš logo — 
žodžio — sąsajos su eidu atsirado tas savokų sudalykinimas, 
kuris pavertė jas savarankiškomis bendromis esybėmis (hipos- 
tazėmis). Logas yra ne tik atskiras žodis, bet ir kalba, pra- 
sminga žodžių samplaika, iškelianti daiktų savybes, būsenas, 
santykius ir kt. Antra vertus, loge pasirodo ir proto savaimin- 
gas veiklumas; jis išreiškia bei užfiksuoja pažinimo aktus, su- 
sieja juos mąstyme vidiniu ryšiu ir tuo išryškina jų objektyvų 
pamaią. Lygiai kaip eidas (forma, pavidalas) eina pamatu ge- 
ometrijai, skaičių mokslui ir fizinio pasaulio aiškinimui, taip iš 
logo išsirutuliojo pažinimo teorija, logika, gramatika ir retori- 
ka. Eidas sieja filosofiją bei mokslą su vaizduojamuoju menu, 
logas — su poezija. Etika ir socialinio gyvenimo mokslas 
sąlygojamas vieno ir antro. Eidas labiau iškelia proto statiškąjį 

aspektą, logas — dinamiškąjį. Bet filosofinėje spekuliacijoje 
ypač jos klestėjimo laikotarpiu pirmumas priklauso statiškajam 
aspektui. Todėl istoriškumas jų bendrai filosofinei koncepcijai 
yra svetimas, Istorinė evoliucija, kaip ypatingas procesas, es- 
mingai skiriąsis nuo gamtos vyksmo, dar nepasidaro filosofi- 
niam mąstymui savarankiška problema. Taip pat ir laiko pro- 
blemai skiriama palyginti mažai dėmesio. Pagaliau bendra grai- 
kų galvosenos objektyvistinė linkmė neleidžia jai iškelti sub- 
jektyvumo gilesnės reikšmės, kartu ir asmenybės esminio savi- 
tumo. Šių problemų nuodugnesnį nagrinėjimą pastūmėjo pir- 
myn krikščionybės filosofija. 

Graikų tilosofija, lygiai kaip ir graikų literatūra, skirstoma 
į tris tarpsnius, aiškiai skirtingus savo problematika ir bendru 
dvasiniu nusistatymu: pirmas (VI-V a. pr. Kr.) apima gamtos 
filosofiją, išaugusią pirmiausia Jonijoje ir vakarų Graikijoje (pie- 
tų Italijoje ir Sicilijoje). Antrajam atstovauja Atikos filosofija, 
kurios svarbiausias židinys buvo Atėnai (V—IV a. pr. Kr.). Tre- 
čiajam priklauso helenistinio laikotarpio filosofija (pradedant 
nuo IV a. pabaigos), kuri Romos imperatorių laikais susiduria 
su krikščionybės mokslu ir. padaro jo teoriniam aiškinimui 
sprendžiamąją įtaką. 

Pirmos filosofinės sistemos išaugo iš tų kosmogoninių mitų, 
kuriuose graikas savo kultūros aušroje mėgino susidaryti ben- 
drą juntamojo pasaulio vaizdą ir išsiaiškinti jo kilmę. Jau ši- 
tuose mituose jis nuvokia, kad visiems daiktams bei reiškiniams 
eina pamatu kažin koks bevaizdis, neapibrėžtas ir kintamas gai- 
valas (chaosas, naktis), iš kurio gelmių gimsta viskas, kas yra 
įvairovė. Bet jei mitas aiškina pasaulio kilmę besikaitaliojan- 
čiais gimdymo aktais, kur viena gaivališkų jėgų arba dievybių 
karta pakeičia kitą, tai pirmieji gamtos filosofijos atstovai aiš- 
kiai iškelia įvairovės vienovės klausimą, t. y. stengiasi atspėti, 
koks yra tas pradas, kuris laiduoja visų daiktų sąryšį be: vienu- 
mą ir išsilaiko jų nesiliaujamame tapsme. Tas pradas jums vaiz- 
duojasi pradžioje vieno arba kito stebimojo gamtoje medžiagi- 
nio gaivalo juntamoje lytyje; čia duodama pirmenybė tiems gai- 
valams, kurie pasižymi ypatingu judrumu arba kintamumu (Ta- 


284 | STRAIPSNIAI IŠ „LIETUVIŠKOSIOS ENCIKLOPEDIJOS“ 


lis — vandeniui, Anaksimenas — orui, Herakleitas — ugniai), 
nes daiktų kitimų ir mainymųsi priežastis turi būti dinamiška, 
jai priskiriamas savaimingų judesių sugebėjimas, kartu ir gyvy- 
bė. Šia prasme visos šitos koncepcijos yra hilozoistinės. Su pir- 
mapradės idėja minėti filosofai sieja ir gamtos vyksmo vieno- 
dumo idėją, t. y. tam tikrą pastovų dėsningumą, valdantį visus 
daiktų kokinius kitimus. Tai, kas šiuose kitimuose visų pirma 
patraukia graikų filosofų dėmesi, yra faktas, kad jie sujungia 
visuomet dvi priešybes: viena pavirsta kita. Todel ir pirmapra- 
dė diferencijuodamasi išsiskleidžia į tam tikras pagrindines prie- 
šybių poras: šilta — šalta, drėgna — sausa, šviesa — tamsa ir 
kt., ir tik iš šių priešybių dėsningo kaitaliojimosi iškyla fizinių 
procesų įvairiopumas. Mėginama tą vyksmą ir kiek tiksliau api- 
brėžti aiškinant jį iš medžiaginės pirmapradės (oro) sutankėji- 
mo arba praretėjimo (Anaksimenas), t. y. iš tokių jos būsėnų 
kitimų, kuriuose glūdi jau tam tikras kiekinis momentas. 

Apskritai seniausioji graikų filosofų pasaulėžiūra yra natū- 

ralistiška: žmogus dar neišskiriamas iš gamtos; jisai, kaip ir visi 
kiti daiktai bei gyviai, tėra kosmo padaras ir dalis. Tas dėsnin- 
gumas, kuris valdo pasaulį, sąlygoja bei tvarko ir individo bei 
visuomenės gyvenimą. Jis turi ne tik fizinę, bet iškart ir religi- 
nę, ėlinę ir estetinę reikšmę. Todėl ir dievybė neskiriama nuo 
gamtos, ji sutampa su pirmaprade ir apsireiškia kosme viešpa- 
taujančiu tvarkingumu, arba darnumu (panteizmas), kuris su- 
teikia kosmiškam vyksmui periodinį pobūdį. Panašiai kaip or- 
ganinėje gamtoje kaitaliojasi gimimas, žydėjimas, vytimas ir mir- 
tis, taip ir visatoje iš pirmapradės nuolat atsiranda vis nauji 
pasauliai, kurie plėtojasi ir paskui irsta, vėl grįždami į pirmap- 
radės gelmes. 

"Tolesnis filosofinio mąstymo žingsnis pirmyn reiškiasi tuo, 
kad pirmapradė nebetapatinama su viena arba kita jusline me- 
džiagos apraiška, bet ieškoma jo bendroje struktūroje. Tuo pa- 
brėžiama, kad kosmo vienybė grindžiasi ne tiek jo medžiaginiu 
vienodumu, kiek jo vidiniu dėsningumu. Šitas naujas nusistaty- 
mas aušta jau Anaksimandro filosofijoje, kurioje pirmapradei 
neprikergiama jokių juslinių savybių ir ji apibūdinama tik savo 

neribotumu ir nesunaikinamumu. Bet sprendžiamąjį žingsnį šia 
kryptimi padaro pilagoriečiai, pripažinę skaičių būties pradu. 
Nors ir jiems skaičius yra dar ypatinga kokybė, glaudžiai susi- 
jusi su geometrinėmis figūromis, nors jie ir sugretino ribos (pė- 
ras) ir beribės (apeirėn) priešingumą su kitomis grynai koki- 
nėmis priešybėmis, tačiau, iškeldami skaičių santykių reikšmę 
(pvz., muzikoj), jie jau ruošia kelią matematiniam metodui fi- 
zinius reiškinius nagrinėjant. Tik pitagoriečių koncepcijos įta- 
koje galėjo atsirasti ir ta atomistinė teorija, kuri fizikos raidoje 
suvaidino tokį reikšmingą vaidmenį. Dar labai primityvia lyti- 
mi ji pasirodo Anaksagoro sistemoje, kur daiktų įvairiopumas 
aiškinamas iš to, kad pirmykščiai nekintami medžiagos elemen- 
tai maišosi arba jungiasi nevienodomis proporcijomis. Bet pa- 
tys elementai (homojomerai) be galo maži ir juslei neprieina- 
mi, nevienodi; skirtingos jų grupės atstovauja atskiroms me- 
džiagos juslinėms kokybėms: daiktų savybės priklauso nuo vir- 
šijančios juosę elementų rūšies. Empedoklas apriboja skirtingų 
elementų kiekį keturiais (ugnis, oras, vanduo, žemė). Leukipo 
ir Demokrito atomistinė teorija skelbia visos medžiagos viena- 
lytiškumą. Elementai—atomai ne tik nekintami ir dėl savo ma- 
žumo nematomi, bet ir tesiskiria vien savo geomeirinėmis sa- 
vybėmis, savo forma, didumu ir judesiu. Iš šių atomų savybių, 
iš jų susidūrimų ir įvairių kombinacijų tuščioje erdvėje gimsta 
visas objektyvus atskirų daiktų ir procesų įvairiopumas. Ribos 
ir beribės priešingumą atstoja šioje teorijoje atomų ir nebai- 
giamos tuščios erdvės priešingumas. Kad atomo geometrinė 
koncepcija gimini pitagoriečių skaičiui, aiškėja iš to, kad ir šie 
pastarieji priskyrė skaičiams geometrinę reikšmę ir plotmių skir- 
tumus matavo išdėstydami jas į elementarius vienetus — kvad- 
„ratus. Demokrito atomistika nubrėžia visas esmines mechanis- 
tinės pasaulėžiūros ypatybes: visatoj viešpatauja griežtas būti- 
numas. Be grynai mechaninių, kitų priežasčių nėra. Mechaniš- 
kai aiškinami ir visi psichiniai reiškiniai. 
Neatsitiktinai graikų filosofijos pradmenys užsimezgė kaip 
tik kolonijose. Viena vertus, naujos neiprastos gyvenimo aplin- 
kybės čia žymiai mažino nusistovėjusios tradicijos įtaką ir žadi- 

no individualią iniciatyvą bei kūrybą. Anira vertus, bendravi- 
mas Su kitomis tautomis ir ypač artimesnis sąlytis su artimųjų 
Rytų kultūromis išplėtė kolonistų akirati ir praturtino jų pa- 
žintį bei patirtį. Visi šio periodo filosofai yra ir žymūs moksli- 
ninkai bei išradėjai (astronomai, matematikai, gydytojai), ku- 
rie moka naudotis pagrindiniais mokslinio tyrimo metodais: be- 
šališku stebėjimu, induktyviniais apibendrinimais, pagrįstais ana- 
logija bei daiktų panašumu, ir deduktyviniais reiškinių aiškini- 
mais iš nustatytų principų. Jų sistemos stebina savo konstruk- 
tyviu drąsumu. Empirinis jų pamatas dar gana menkas, bet pa- 
tyrimo duomenų stoką atstoja nepaprastas intuicijos akylumas. 

Antrajame tarpsnyje graikų filosofija nukrypsta nuo to ke- 
lio, kuris buvo nubrėžtas pirmųjų gamtos tyrinėtojų ir ypač De- 
mokrito. Ji nukreipia akis pirmiausia į patį žmogų ir jo esminę 
ypatybę, išskiriančią jį iš visų gyvių, į jo protingumą. Žmogus 
dabar statomas kaip savarankiškas nagrinėjimo objektas pricš 
visą pasaulį; mėginama net pagristi pasaulio pažinimą žmogaus 
prigimties pažinimu. Iš dalies šitas naujas požiūris užsimezga 
jau pirmajame periode. Daugelis gamtos filosofų duoda protui 
pirmenybę prieš juslę, pripažindami, kad tikra būtis neprieina- 
ma vien mąstymui. Anaksagoras, be to, griežtai skiria protą 
(nūs) nuo medžiagos ir laiko jį viso kosminio vyksmo pirmuo- 
ju judintoju. Bet tik Parmenido sistemoje proto pirmenybė ir 
būties, ir pažinimo atžvilgiu pasidaro rikiuojamuoju filosofijos 
motyvu. Jei mąstymas pagauna tikrąją būtį, tai, pasak Parme- 
nido, jis turi su ja sutapti, nes būtis yra vien tai, kas ji yra, ir 
niekas kitas negali būti; kitaip ji nesiskirtų nuo nebūties. Tapa- 
tumo principas telaiduoja mąstymo apibrėžtumą bei teisingu- 
mą ir kartu sąlygoja ir mąstymo objektą — sutampančią su juo 
būtį. Kadangi pati būtis yra vieninga, tai ji šalina bet kokią 
daugybę. Taigi daugybė ir visa, kas su ja susiję — judesys, ki- 
tėjimas, — tėra regimybė, tariamoji būtis. Parmenido filosofija 
skiriasi nuo visų jo amžininkų sistemų tuo, kad ji pagrįsta gry- 
nai loginiais samprotavimais. Bet jo logika yra griežtai statiš- 
ka, nes tesiremia sąvokos tapatybe; kartu ji daiktiška, nes su- 
lygina sąvokos tapatybę su daikto (kūno) nepersmerkiamumu. 

Garsieji Zenono paradoksai, kurie netiesioginiu būdu turi pa- 
remti Parmenido tezę, parodo šio mąstymo aspekto vienašališ- 
kumą, bet iškelia ir tuos principinius sunkumus, kurie glūdi 
mąstymui judesio ir kitėjimo prigimtyje. Tačiau Parmenidui ir 
jo sekėjams mąstymo problema dar yra nenutraukiamai susiju- 
si su kosmo problema, ir tik sofistai nušviečia ją iš naujos ša- 
lies, susiedami ją su žmogaus problema. 

Sotistų filosofija išauga iš retorikos; jiems rūpi pirmiausia 
logo (kalbos) praktinė reikšmė politiniame ir visuomeniniame 
gyvenime. Kad kalba būtų įtikinama ir pasiektų savo tikslą, ji 
Lluri ne tik pasižymėti logišku nuoseklumu, bet ir atsižvelgti į 
klausytojo prigimtį ir jo esamąją būseną. Todėl kalbėtojas ne- 
išvengiamai susiduria su logikos ir psichologijos klausimais. Ka- 
dangi jam logika ir psichologija teeina priemonėmis praktiniams 
sumanymams įvykdyti, tai šios priemonės turi tik reliatyvios 
reikšmės, turi prisitaikyti prie aktualių aplinkybių. Žodžiu, prak- 
tinis nusistatymas palenkia sofistus į tiesos ir kitų lemiančių 
žmogaus elgesį vertybių reliatyvistišką įvertinimą. Šilą reliaty- 
vumą, rodos, patvirtino ir visas tas politinis ir socialinis patyri- 
mas, kurį įgijo graikų visuomenė demokratinei santvarkai įsiga- 
lėjus ir senai religinei bei moralinei tradicijai nustojus savo ne- 
lygstamo autoriteto. Už ji kalbėjo ir pasirodžiusių filosofinių 
sistemų nesutaikinamumas. Be grynai empirinių argumentų, so- 
fistai naudodavosi savo reliatyvistiniam požiūriui teoriškai pa- 
remti arba Demokrito nurodymu į antrinių juslinių kokybių 
(spalvų, kvapų, garsų, skonių) subjektyvumą (Protagoras), arba 
taikydavo neigiamas Herakleito arba elėjiečių filosofijos išva- 
das pažinimo problemai (Gorgijas). Tokiu būdu iš praktikos 
kyląs reliatyvizmas baigiasi teoriniu skepticizmu, apimančiu vie- 
nodai ir pažinimo, ir dorovės, ir religijos sritis. Sofistų nuopei- 
nas tas, kad jie iškėlė pažinimo ir įvertinimo aktų priklausomu- 
mą nuo subjekto ir tuo parodė, jog pagrindinės kultūros verty- 
bės reikalingos naujo, gilesnio filosofinio pamatavimo. 

Šitą uždavinį išspręsti pasiima Sokratas ir Platonas ir jie 
sprendžia jį padėdami visai filosofijai pagrindan sofistų iškeltą 
žmogaus problemą. Bet ištirti žmogaus esmę reiškia išaiškinti 

jo gyvenimo prasmę bei vertę. Todėl teorinė filosofija j jų akysę 
nenutraukiamai susijusi su etika ir atsiremia į savižiną, nes jo- 
je apsireiškia bei aktualėja žmogaus tikroji prigimtis, jo protin- 
gumas, jo mąstymo savaimingas aktingumas. Savižina esanti ne 
tik dorovės būtina sąlyga, bet per ją ir joje realizuojasi žmo- 
gaus dorumas ir kartu jo eudaimonija (vidinė palaima). Sokra- 
tas yra ikūrėjas tos racionalistinės etikos, kuri nulėmė visą to- 
lesnį graikų moralinės filosofijos veidą. Nors Sokratui terūpėjo 
dorio problema, tačiau tapatindamas dorovę su žinojimu jis kar- 
tu apibūdina ir mąstymo loginę veiklą bei metodiką; jos tiks- 
las, pasiremiant konkrečiais pavyzdžiais ir juos lyginant, prieiti 
prie bendrų sąvokų, apibrėžiančių tiriamųjų objektų esmę. Iš 
šių sąvokų loginio universalumo ir būtinumo aiškėja ir paties 
pažinimo, ir pagrįstos juo dorovės objektyvi reikšmė. Sokrato 
pasiektais loginiais ir etiniais laimėjimais pasinaudojo Platonas 
bendrai būties problemai spręsti, t. y. išaiškinti, kaip tikrosios 
būties amžinumas bei nekintamumas (Parmenido mokslas) de- 
rinasi su neginčytina Herakleito teze, nustatančia, kad junia- 
mųjų daiktų pasaulį valdo nesiliaujamo tapsmo bei kitėjimo 
desnis. Platonas atsako į šį klausimą, skirdamas du būties 
sluoksnius — aukštesnįjį ir žemesnijį; pirmąjį sudaro idėjų pa- 
saulis tų tobulų ir amžinų viso, kas yra, pirmavaizdžių, kurie 
nepriklauso nei nuo erdvės, nei nuo laiko ir teprieinami tik 
mąstymui. Antrasis — iai juslinių reiškinių pasaulis, kuriame 
viskas tampa, kitėja ir būtis maišosi su nebūtimi. Šie du sluoks- 
niai santykiauja taip, kad idėjos sąlygoja daiktų prigimti, visų 
jų požymių sąrangą bei sąryšį. Daiktas esti tiktai, kiek jis daly- 
vauja idėjoj arba netobulai ją atvaizduoja. Bet daiktų ryšys su 
idėjomis yra, be to, ir teleologinis: jie stengiasi panašėti į idė- 
jas, niekuomet nepasiekdami jų tobulumo. Taigi idėjos ir jun- 
giamiėji daiktai skiriasi ne Lik būsenos, bet ir vertingumo at- 
žvilgiu. Idėjų teorija eina visai Platono sistemai pamatu ir sąly- 
goja atskirų jos dalių struktūrą. Tikrosios būties sluoksnis apima 
daugybę idėjų, sudarančių hierarchinę sistemą, kurios vienybė 
remiasi aukščiausia nelygstamojo gėrio idėja. Šioj sistemoj idė- 
jos santykiauja įvairiais griežtai apibrėžtais būdais (giminės ir 

rūšies, koreliacijos, priešingumo santykiais) ir tuo sąlygoja iš- 
kart ir juslinių daikių įvairovę, ir jų pažinimo galimumą. Taigi 
idėja jungia savyje abu proto aspektus: eidą ir logą. Tuo, kad 
tapatumas čia nešalina skirtingumo, nugalimi glūdį Parmenido 
būtyje keblumai. Žmogus, pasak Parmenido, priklauso abiem 
būties sluoksniams: kūnas bei organinė gyvybė sieja jį su jusli- 
nių daiktų sritimi, mąstymas (nemirtinga siela) — su idėjų pa- 
sauliu. Pažindamas save, žmogus suvokia savo giminumą su idė- 
jomis ir kartu artėja prie jų tobulumo (moraliai tobulėja). 

Ypatinga žmogaus padėtimi pasaulyje pagrįsta Platono psi- 
chologija (trys sielos dalys — dvi mirtingos, viena nemirtinga), 
pažinimo teorija (dvi pažinimo rūšys — protinis ir juslinis, idė- 
jų pažinimas kaip prisiminimas), dorybių mokslas (sielos vidi- 
nė harmonija ir jos apraiškos — teisingumas, išmintis, narsu- 
mas, nuosaikumas), valstybės teorija (valstybės dorovinė pa- 
skirtis, jos luominė organizacija, komunizmas) ir pedagogika 
(auklėjimo valstybinis tvarkymas ir jo atskiri tarpsniai. Į klau- 
simą, kaip iš tobulo ir nekintamo idėjų pasaulio galėjo kilti 
netobulas, pajungtas tapsmui juntamasis pasaulis, Platonas ne- 
duoda visiškai aiškaus atsakymo. Iš jo paskutinių dialogų, ku- 
riuose jis mitologine forma išdėsto savo kosmologiją, ir iš Ans- 
totelio liudijimų galima matyti, kad jis šiuo klausimu artimas 
pitagoriečių koncepcijai. Šalia idėjų jis taria esant dar kitą pra- 
dą (to hėteron), kuris atskirai nesiduoda apibrėžiamas. Nors 
jis tik idėjų pasyvus „imtuvas“ ir jųjų pavidalinamas, jis sutei- 
kia jusliniam pasauliui visas tas savybes, kurios jį skiria nuo 
idėjų (tisumą, laikinumą, kintamumą, netobulumą). Konstruo- 
damas fizinio kosmo hipotetinį modelį, jis priskiria skaičiams 
ir geometrinėms figūroms tarpininkaujant: tarp idėjų ir jusli- 
nių daiktų vaidmenį. Nors Platonas nei matematikoj, nei fizi- 
koj nepasižymėjo naujais atradimais, tačiau metodiniu at- 
žvilgiu jo filosofija padarė didelės įtakos vėlesnei šių mokslų 
pažangai. 

Aristotelis išplėtoja ioliau pagrindinius Platono filosofijos 
motyvus, taiko juos naujoms, Platono dar nepaliesioms sritims 
ir suveda visą tų laikų žinojimą į užbaigtą sisteminę vienybę. 

Bet kaip tik tas užbaigtumas suteikė jo sistemai šiek tiek dog- 
matinį pobūdį, ir Aristotelio įtaka, kuri dėl jo nepaprasto au- 
toritetingumo viduramžiais buvo labai didelė, reiškėsi toli gražu 
ne visais atžvilgiais teigiamai; ypač ji sutrukdė gamtos mokslų 
laisvą plėtojimąsi. Organinis ir kultūros pasauliai buvo, be abe- 
jo, Aristoteliui artimesni negu negyvoji gamta ir todėl jis pa- 
siekė savo žymiausių laimėjimų kaip tik šiltose srityse. Iš Pla- 
tono filosofijos Aristotelis priėmė eido (idėjos) principą, bet 
jį savitai interpretavo atsižvelgdamas ypač į formos biologinę 
ir techninę reikšmę. Forma jam yra visų pirma konkreti spe- 
cifinė organizmo arba padirbto daikto forma (atomon eidos), 
kuri jį padaro tuo, kas įis tikrovėje yra. Visos bendresnės for- 
mos (specifinės rūšies giminės arba atskiros jos savybės) tėra 
tik tos konkrečios formos determinacijos arba galimumai, ku- 
rie realizuojasi vien šioj pastarojoj. Be to, Aristotelis stengiasi 
Platono idėjų teoriją sutaikinti su ta natūraliaja protinio gyve- 
nimo pažiūra, kuri jusliniams daiktams priskiria savarankišką 
būtį. Todėl Aristotelis nebetapatina, kaip Platonas, eido su tik- 
rąja būtimi, bet skiria daikto esmę (ousia, essentia) nuo jo bu- 
vimo (existentia). Buvimu, arba substancialumu, pasižymi tik 
konkretūs daiktai, kuriuose forma (esmė) jau yra realizavusis 
medžiagoje. Iš to išplaukia, kad formos nesudaro atskiro bū- 
ties sluoksnio, bet yra imanentinės juntamajam daiktų pasau- 
liui. Bet kartu žymiai kinta ir tas vaidmuo, kurį Aristotelis pri- 
kergia formai, lygiai kaip ir jos koreliaiui — medžiagai, pa- 
saulio sąrangai aiškinti. Dviejų būties sluoksnių priešingumas 
užleidžia vietą formos ir medžiagos koreliatyvumui. Nors me- 
džiaga. kaip ir apeironas, neturi jokių apibrėžtų savybių, ji at- 
lieka Aristotelio pasaulėvaizdyje tam tikrą konstitutyvinę funk- 
ciją: ji ne tik sąlygoja formų realizavimo galimumą, bet ir yra 
tas nesunaikinamas pamatas (hypokeimeron, substratum), ku- 
ris išsilaiko visuose daiktų kitimuose. Antra vertus, formos ne 
tik apibrėžia visos tikrovės struktūrą, bet ir, iš vienos pusės, 
vaidina tų aktingų jėgų vaidmenį, nuo kurių priklauso visi vyks- 
tą pasaulyje procesai, iš antros — eina tiems procesams ir jų 
vykdomuoju tikslu. Kadangi atskirai imama medžiaga yra gry- 

nas galimumas (potentia, dynamis) ir tik susijungusi su forma 
tampa realiu daiktu, tai tikrovėje ji yra visuomet šiek tiek for- 
muota, bet iškart joje glūdi ir kitų formavimų galimumai: ne 
tik ta prasme, kad medžiaga gali pakeisti savo formą, bet ir 
ta, kad gali įgyti dar naują, ankstyvesnę formą. Šiuo atžvilgiu 
formos ir medžiagos priešingumas Aristotelio sistemoje relia- 
tyvėja: žemesnės realizuotos formos sudaro tą medžiagą, ku- 
rią pavidalina aukštesnės formos (pvz., organinis kūnas — au- 
galinė siela — gyvulinė siela — protinga siela). Tokiu būdu 
pasaulis įgauna formų hierarchinės sistemos išvaizdą; jos vir- 
šūnę užimą aukščiausia visų formų forma, kuri yra gryna, ne- 
sujungta su medžiaga aktualybė. Tatai — dieviškas protas, pas- 
kutinė visų judesių priežastis, kuri pati nejuda ir judina pa- 
saulį, eidama jam siekiamuoju tikslu. 

Apskritai galima Aristotelio filosofiją apibūdinti kaip dina- 
miškai teleologinę pasaulėžiūrą. Dinamiškas momentas čia 
įsakmiau pabrėžtas kaip kad platonizme. Vis dėlto jis lieka pa- 
jungtas statiškajam požiūriui. Formos, lemiančios kosmo dės- 
ningumą, yra grynos kokybės, kurių visuma sudaro ribotą ne- 
kintamą sistemą. Šios filosofijos pradmenys pasirodė vaisingi 
visose tose mokslo srityse, kur tam tikros visybinės struktūros 
rikiuoja atskirų reiškinių arba procesų santykius, pvz., biolo- 
gijoje, psichologijoje. Aristoteliui pavyko daug tiksliau apibū- 
dinti kūno ir sielos sąryšį, kaip kad tai buvo padaręs Platono 
griežtas dualizmas. Antra vertus, Aristotelio kokybiška koncep- 
cija, kurioje formos nustoja esminio ryšio su aritmetikos ir ge- 
ometrijos elementais, negalėjo priskirti sprendžiamos reikšmės 
matematiniam metodui ir todėl neįstengė pastūmėti pirmyn tų 
reiškinių, kurių prigimtis duodasi aiškinama tik kiekinei ana- 
lizei ir siniezei padedanti. Tai aiškiai parodo visa Aristotelio 
fizika: jo judesio koncepcija, fizinių elementų teorija, kosmo- 
loginė pažiūra ir pagaliau jo neigiamas nusistatymas begaly- 
bės atžvilgiu. Su Aristotelio ontologija yra glaudžiai susijusi ir 
jo mokslinio pažinimo metodologija. Todėl suprantama, kad 
centrinę vietą čia užima dedukcijos (silogizmo) teorija, kuri pa- 
grįsta cidų (formų apibrėžimų) santykiais; indukcijai ir ypač 

matematikos hipotetiškam metodui, priešingai, jis skiria ma- 
žai dėmesio. Aristotelis laikos: Sokrato ir Platono racionalis- 
tinės tradicijos. Bet sąryšyje su formos imanentiniu ir dinamiš- 
ku supratimu yra, matyt, ta jos ypatybė, kad jie kiek sušvelni- 
no racionalizmą: praktinės dorybės priklauso ne tik nuo pro- 
to viešpatavimo, bet ir nuo atitinkamo valios (norėjimo) nu- 
sistatymo. Vis dėlto, ir pasak Aristotelio, aukščiausią gėrį (pa- 
laimą) pasiekiąs vienetas, kuris atsideda gryno mąstymo veik- 
lai (teorijai). 

Trečiojo (helenistinio) graikų filosofijos tarpsnio būdingiau- 
sios ypatybės yra tokios: 1) etika, arba praktinė filosofija, pa- 
siima vedamąjį vaidmenį. Dorovės ir eudaimonijos idealo klau- 
simas pasidaro tuo centriniu tašku, apie kurį sukasi visos šio 
laikotarpio sistemos. Šiuo alžvilgiu jos seka Sokrato tradiciją, 
bet skiriasi nuo jo mokslo tuo, kad joms rūpi ne tiek morali- 
nės tiesos ieškojimas, kiek jau nustatytos etinės koncepcijos iš- 
aiškinimas bei pamatavimas. Todėl ir pačioj etikoj teorinis mo- 
mentas tiesiog pajungtas praktiniam uždaviniui: parodyti, kaip 
galima įvykdyti gyvatoje tikrą dorovę ir pasiekti eudaimoniją. 
2) Teorinė filosofija atlieka pirmiausia tik pagalbinę funkciją, 
ji teeina priemone etikos pradmenims pamatuoti, todėl helė- 
nistinio laikotarpio filosofai neatsideda savarankiškam teorinių 
klausimų nagrinėjimui, bet naudojasi kaip etikos ramsčiu vie- 
na arba kita anksčiau sukurta filosofine koncepcija. Antai Epi- 
kūras deda pagrindan savo sistemai Demokrito atomistiką, stoi- 
kai — Herakleito hilozoistinę tapsmo teoriją, jungdami ją su 
kai kuriais Aristotelio filosofijos elementais, skeptikai remiasi 
sofistų reliatyvumo ir Demokrito paskelbtų juslinių pagavų sub- 
jektyvumu. Berods, tos teorinės koncepcijos naujos sistemos 
ribose patiria tam tikrą performavimą, kuris apskritai neišeina 
Jų mokslinio pagilinimo naudai. Visas šios gadynės indėlis į teo- 
rinės filosofijos lobį nedidelis. Stoikai kiek nusipelnė forma- 
lios logikos ir kalbos teorijos srityje, skeptikai — tuo, kad kri- 
tiškai nušvietė tuos keblumus, su kuriais susiduria pažinimo 
teorija tiesos kriterijaus klausimu, ir kad mėgino išaiškinti ti- 
kėtinumo sąvoką. 3) Nustojus originalumo, teorinė filosofija 

iškart nustoja gyvo ryšio su matematika ir empiriniu mokslu, 
nebegauna iš jų ir pati nebeduoda jiems jokio akstino žengti 
pirmyn. 4) Kartu filosofija vis daugiau įgauna dogmatinį po- 
būdį. Skirtingoms jos srovėms atstovauja ne tiek atskiros as- 
menybės, kiek filosofinės mokyklos, Platono akademija, peri- 
paletikų (Aristotelio) mokykla, stoicizmas, epikūrizmas, skep- 
ticizmas, kurios dažniausiai tesitenkina aiškindamos sistemos 
įkūrėjo mintis, taikydamos jas specialiems klausimams ir pole- 
mizuodamos su kitų mokyklų sekėjais. Bet šita polemika ne- 
sužadina naujų kūrybinių pastangų, o ilgainiui šiek tiek išlygi- 
na mokyklų skirtybes ir nuveda filosofiją į paviršutinišką ir 
bergždžią eklekticizmą. 

Vienintelė sritis, kurioj helenistinė filosofija praturtino ir 
išplėtė klasikinio periodo palikimą, yra etika. Visos šio laiko- 
tarpio etinės sistemos išaugo iš tų pusiau sokratiškų mokyklų, 
kurios pasiėmė Sokrato dorybės mokslą, bet sofistų veikiamos 
aiškino jį grynai praktiškai ir nesiejo su Sokrato nustatytu teo- 
riniu pagrindu. Aristipas, kirėniečių mokyklos įkūrėjas, ir Anti- 
stenas, cinizmo tėvas, kad ir Platono amžininkai, yra helenistinės 
filosofijos pirmtakai. Iš Aristipo hedonizmo išsiplėtojo epikūriz- 
mas, iš cinizmo — stoicizmas. Pirono ir Timono skepticizmas 
patyrė trečios — pusiau sokratiškos, megariečių — mokyklos 
įtaką. Sokrato tiesioginius mokinius paveikė ne tik jo mokslas, 
bet ypač jo galinga asmenybė, kurioj tas mokslas, rodėsi, tobu- 
lai įsikūnijo. Įvykdyti ji gyvenime reiškė tiems mokiniams, ku- 
riems terūpėjo moralės praktinė šalis, sekti mokytojo pavyz- 
džiu. Bet Sokrato genialioj asmenybėj glūdėjo daug skirtingų 
aspektų, ir pagal mokinio individualų būdą ir palinkimą vienas 
arba kitas atrodė jam svarbiausias. Todėl Sokrato formulė, skel- 
bianti žinojimo, dorybės ir eudaimonijos tapatumą, buvo jo se- 
kėjų nevienodai interpretuojama. Vieni (Aristijas ir jo sekėjai) 
priskyrė sprendžiamą reikšmę eudaimonijai, tapatindami ją su 
mogiu. Žinojimą jie pripažino dorybe (vertybe) vien ta pras- 
me, kad jis eina priemone didžiausiam mogiu: pasiekti. Kiti 
(kinikai) iškėlė Sokrato mokslo asketinę pusę. Protas esąs do- 
rybės pamatas, nes leidžiąs žmogui pažinti savo tikrą prigimtį 

ir išsižadėti visų tų tariamų gėrybių, kurių siekimas veda į ne- 
laimę ir kentėjimus. Todėl protingumas pasireiškiąs pirmiausia 
pajėgumu tramdyti bei slopinti visas aistras ir jautulius. Bet ir 
vieniems, ir kitiems vienodai rūpi išmirčiaus idealo realizavi- 
mas. Šilas idealas paliko helenistinės filosofijos rikiuojamają 
idėją ir buvo jos aistovų ne tik teoriškai toliau plėtojamas, bet 
ir praktiškai vykdomas. 

Kad ir kokie skirtingi yra epikūrizmo, skepticizmo ir stoi- 
cizmo teoriniai pagrindai ir dorovės aiškinimui, galų gale jie 
siekia visi to paties tikslo: sukurti ir įsigyti tokią psichinę tech- 
niką, kuri laiduotų dvasios vidinę laisvę. Ar vedančiu į eudai- 
moniją keliu pripažįstamas sprendimo ir įvertinimo aktų sulai- 
kymas (kaip manė skeptikai), ar priemorie kentėjimams šalinti 
laikomas visų reikalų ir siekimų apribojimas (epikūrizmas), ar 
tvirtinama, kad aukščiausias gėris pasiekiamas dvasios neišju- 
dinamumu arba nejautrumu viskam, kas žmogaus prigimčiai 
yra svetima (stoicizmas), visi šitie apibrėžimai turi akivaizdoje 
tą patį išminčiaus, t. y. autonominės asmenybės, idealą ir su- 
teikia jam tik vieną arba kitą atspalvį. Viena vertus, šita kon- 
cepcija linksta į tam tikrą visos kultūrinių vertybių sferos su- 
siaurinimą; bet, antra vertus, reikalaudama nepaprasto asme- 
nybės susikaupimo, ragina ją išskleisti savo vidines potencijas. 

Graikijai praradus savo valstybinę nepriklausomybę, indivi- 
das turėjo pačiame savy susirasti gyvatos ramstį ir savarankiš- 
kai sutvarkyti savo santykius su visu pasauliu. Todėl šiuo laiko- 
tarpiu kartu su asmenybės savarankiškumu iškyla ir žmonišku- 
mo idėjos universalumas. Išminčius yra viso pasaulio pilietis; 
tautų ir luomų skirtumai jam nieko nereiškia. Kaip tik šitas 
universalumas leidžia stoicizmui, įtakingiausiai tų laikų srovei, 
nugalėti individualistinės etikos vienašališkumą. Logas, kuris 
nulemia atskiro individo žmogišką prigimtį, pasak stoicizmo, 
tėra valdančio visą pasaulį dieviškojo logo atžala. Ta darninga 
tvarka, kurią jis nustato kosme, sujungia ir visus Žmones lygio- 
mis teisėmis į vieną bendruomenę ir normuoja jos gyvenimą. 
Sekdamas savo prigimtimi, žmogus kartu gyvena pagal Dievo 

įstatymus. Įgaudamas ilgainiui vis įsakmesnį religinį pobūdį, 
stoicizmas padarė didelės įtakos toms naujoms srovėms, kurios 
helenistinio laikotarpio pabaigoje glaudžiai jungė filosofiją su 
mistika ir religiniu apsireiškimu: viena vertus, jis giliai paveikė 
krikščionybės filosofinę etiką, antra vertus, susiliedamas su ek- 
lektiniu platonizmu, paruošė dirvą paskutiniam įžymiam hele- 
nų genijaus kūriniui — Plotino filosofijai. 

Nors neoplatonizme pirmauja, kaip ir visuose tų laikų moks- 
luose, etinė ir religinė intencija, jame iškart atgimsta ir iš nau- 
jo pražysta plačiausi Platono ir iš dalies ir Aristotelio teoriniai 
užsimojimai. Šiuo atžvilgiu jis užbaigia ir vainikuoja visą anti- 
kinę filosofiją. Antra vertus, neoplatonizme užsimezga ir nau- 
jas filosofinis nusistatymas, nauji motyvai, kuriuos išskleisti pa- 
vyko tik krikščionybės filosofijai ir ypač naujųjų laikų idealisti- 
nėms sistemoms. Plotino mąstymas gavo galingą impulsą iš Rytų 
religinės mistikos, kuri skelbė Dievo (absoliuto) transcenden- 
tumą ir neprieinamumą racionaliam pažinimui. Plotinas pasii- 
ma šitą koncepciją, bet jungia ją su Plaiono teorija ta prasme, 
kad pažinimas, kopdamas iš juslinės srities į idėjų sferą, bai- 
giasi antracionaline vienio intuicija, kurioje subjektas ne tik tie- 
siog pagauna absoliutą, bet ir susilieja su juo. Vienis, kad ir 
būdamas visatos harmonijos ir dėsningumo versmė, pats yra 
neišsemiama begalybė. Racionaliai jis gaki būti aptariamas tik 
neigiamai šalinant visus baigtinės būties požymius; vien iš to, 
kaip jis atsispindi savo padaruose, galima apytikriai spręsti apie 
jo slaptingą veiklą. Tokiu būdu Piotinas stengiasi nugalėti grai- 
kų filosofijos racionalizmą, parodydamas, kad logo ribotumas 
bei apibrėžtumas suponuoja tai, kas neribota ir neapibrėžta. 
Beribė, kuriai klasikinė galvosena nepriskyrė jokio realumo arba 
kurią laikė bent netobula būtimi, dabar pasidaro visos būties 
ir jos vertės pamatu. 

Dėl to žymiai kinta ir idėjų pasaulio supratimas. Vienis są- 
lygoja ne tik ji, kaip Platono gėrio idėją, teleologiškai, bet ir jo 
vidinį sisteminį vienumą. Kiekvienoje atskiroje idėjoje glūdi idė- 
jų visuma, ji atstovauja ypatingam tos visumos aspekiui. Todėl 

Plotinas pritaria ir stoikų pažiūrai, pasak kurios visi daiktai su- 
rišti „simpatetiniu“ ryšiu. Į tai, kas įvyksta vienoje pasaulio da- 
lyje, vienu arba kitu būdu atsiliepia ir visose kitose dalyse. Idė- 
joms nustojus daiktiško savarankiškumo, iškyla aikštėn tiek jų 
dinamiškas, tiek ir jų dvasiškas pobūdis. Tatai, viena vertus, 
veikiančios pasaulyje ir pavidalinančios daiktus energijos, an- 
tra vertus, kadangi gryname prote (nūs) subjektas sutampa su 
objektu, kiekvienoje idėjoje pasireiškia visas protas kaip gyva 
dvasia. Iš to suprantama, kad Plotinas pripažįsta individualių 
idėjų galimumą. Nors šita idėjų koncepcija ir susiformavo Aris- 
totelio įtakoje, tačiau Plotinas taria esant, panašiai kaip Plato- 
nas, skirtingus būties sluoksnius, arba vienio apsireiškimo laips- 
nius (pradedant grynuoju protu ir baigianti medžiaginiu pasau- 
liu), kurie taip santykiauja tarp savęs, kad žemesnieji išrieda iš 
aukštesniųjų ir jų tobulumas vis mažėja, juo daugiau jie nu- 
tolsta nuo vienio. Žmogaus išganymo procesas vyksta alvirkš- 
tine Kryptimi, kai siela, nusigręžusi nuo juslinio pasaulio, ver- 
žiasi vėl savo dieviškos versmės link. Savo pačios gelmėse siela 
atranda tą kelią, kuris veda ją už jos individualybės ribų ir iga- 
lina ją tiesiog susilieti su būties pirmaprade. 

Įsidėmėtina, kad neoplatonizme filosofija vėl susiartina su 
matematika. Plotino sistemos dinamiškas pobūdis leido neo- 
platonikams (Proklui) iškelti tolydumo principą ir skaičiaus su- 
pratimui padėti pagrindan ne daiktišką geometrinę formą, o 
eilę, arba seką, kuri išrieda iš vienio ir kurioje kiekvienas na- 
rys tolydžio pereina į kitus. Šitą kintamojo dydžio sąvoką ištiko 
tas pats likimas kaip ir Eudokso ir Archimedo atradimus, ku- 
riuose šių mokslininkų buvo nuspėti diferencinio skaičiavimo 
pradmenys: amžininkai nesuprato jos reikšmės ir ji buvo už- 
miršta ligi Renesanso laikų, kai įsigalėjo naujas, funkcinis skai- 
čiaus supratimas. 

Zeller E. Die Philosophie der Griechen. — Tūbingen, 1852; Gomperz Th. 
Griechische Denker. Eine Geschichte dėr antikėn Philosophie. — L. u. 2. 
Aufl. — Leipzig, 1906—1909. — Bd. 1—3; Robin L. La penšėe grecgue et 
les origines de V'esprit scientifigue... — Paris, 1923; Rey A. La Jeunesse de la 


science grecgue. — 1933; La maturitė de la pensėe scientifiguė en Grėce, — 
1939, 

GUYAU Jean Marie (1854—1888) — prancūzų filosofas ir 
poetas. Guyau pasaulėžiūra yra pamatuota biologiškai. Visos 
organinės ir dvasinės būties pirmapradė esanti gyvybė, kurią 
apibūdinąs ne tiek savisaugos instinktas, kiek siekimas skleis- 
tis, vystytis. Ne tik organinio pasaulio, bet ir žmogaus gyvybė 
esanti savo esme nesąmoninga. Sąmonė nušviečianti tik mažą 
instinktų sferos dalį ir gaunanti visus savo akstinus iš nesąmo- 
ningos gyvybės. Gyvybinei energijai susikaupus, atsirandąs rei- 
kalas ją eikvoti. Kai tas siekimas sutinka kliūčių, sąmonėje iš- 
kyląs norėjimas; jo patenkinimas sukeliąs mogį, nepatenkini-, 
mas — skausmą (nėmatonumo jausmą). Tačiau mogis nesąs 
norėjimo tikslas, juo tik atsiliepianti sąmonė į norėjimo paten- 
kinimą. Tikras žmogaus veiklos variklis ir mogio pagrindas 
esąs pačios gyvybės intensyvėjimas ir skleidimasis. Tatai ta ga- 
minamoji jėga, kuri stumianti visos kultūros — mokslo, doro- 
vės, meno, religijos, visuomeninio gyvenimo raidą. Kadangi gy- 
vybė nulemianti ir individo, ir kolektyvo buvimą, tai joje susi- 
pinančios bei susiliejančios ir šių priešybių tendencijos. Atski- 
ro individo savarankiškumas esąs tik tariamas. Todėl ir grynas 
egoizmas negali eiti žmogaus elgesio akstinu. Veikiant ir ple- 
čiant savo veiklą, individui negali nerūpėti ir kitų žmonių inte- 
resai. Gyvybės aktingumui didėjant, stiprėja ir altruistiniai vei- 
kimo motyvai, stiprėja žmonių solidarumas, nes jie vis labiau 
įsisąmonina, kad gyvenimas iš prigimties yra visuomeniškas. Ta- 
tai pagrindinis dėsnis, valdąs dorovės plėtrą. Išaugdama iš gy- 
vybės siekimų, moralė, Guyau nuomone, nereikalinga nei prie- 
dermės, nei sankcijos idėjos. Žmogus, nusimanydamas dėl ener- 
gijos peztekliaus galis ką veikti, kartu jaučias esąs moraliai įpa- 
reigotas. „Gali, vadinasi, ir privalai“, — sako Guyau. Lygiai 
kaip moralė, ir menas grindžiamas visuomeniškumu. Estetinis 
jausmas esąs tik ypatinga solidarumo jausmo apraiška. Antai 
harmonijoje, kuri eina klasikiniam menui pagrindu, mes suvo- 
kiame visų elementų, arba sudedamųjų dalių, organinį ryšį, ar- 
ba solidarumą. Religija kylanti iš žmonių siekimo išplėsti savo 
bendravimą su kitomis būtybėmis ir į antžemišką pasaulį. Vi- 


suomenės santvarka esąs tas modelis, pagal kuri jie pasidalina 

savo santykius su dievybėmis, Todėl religijos raida glaudžiai su- 
sijusi su visuomenės formų evoliucija. Ateities religija, pasak 
Guyau, atsipalaiduosianti nuo bet kokio dogmatizmo ir tesi- 
tenkinsianti laisvų būties metafizinių pradų ieškojimu. Guyau, 
atmesdamas klasikinį idealizmą, kartu stodavo ir prieš mate- 
rializmą, tapatindamas jį su mechanine pasaulėžiūra. Savo so- 
cialistinėmis pažiūromis jis buvo palinkęs į etinį ir estetinį anar- 
chizmą. Jis laikė galimu perėjimą prie socializmo protingu kom- 
promisu tarp įvairių klasių. Guyau paskui Plechanovą tenka 
priskaityti prie nenuoseklių, bet vis dėlio savarankiškų minty- 
tojų. Išspausdinta: „La morale d'Epicure et ses rapports avec 
les doctrines contemporaines“ (1878), „La morale anglaise con- 
temporaine“ (1879), „Les problėmes de V'esthėtigue contem- 
poraine“ (1884), „Esąuisse d'une morale sans obligation ni 
sanction“ (1884), „Lirrėligion de Vavenir“ (1886), „Vers d'un 
philosophe“ (1881), „Lart au point de vue sociologigue“, „Edu- 
cation et hėrėditė, la gėnėse de Pidėe de temps“. 

Fouillėe A. La moralė, Vart et Ia religion d'aprės Guyau. — 3. ėd. — Paris: 


F Alcan, 1897; Bjarnason A. Jean-Marie — Guyau. Kobenhavn op. Kristia- 
nia, 1911. 


HARTMANN Eduardas (1842—1906) — vokiečių filosofas, 
iš pradžių pasirinkęs karininko profesiją, bet 1861 susirgęs iš- 
ėjo iš karinės tarnybos ir pasišventė filosofinėms studijoms. Jau 
1868 išspausdino „Philosophie des Unbewussten“ (Pasąmonės 
tilosotija), kuriuo įgijo Vokietijoje garsų vardą. Tačiau Hart- 
mannas nepadarė žymios įtakos tų laikų filosofijai — iš dalies 
dėl to, kad neprofesoriaudamas jis neturėjo glaudesnio ryšio 
su universitetais, kuriuose tada įsigalėjo neokantizmas ir pozi- 
tyvizmas. Hartmanno filosofija yra spekuliatyvinio pobūdžio ir 
išsivystė pirmiausia Hegelio, Schellingo ir Schopenhauerio įta- 
koje; be to, jį kiek paveikė ir Leibnizo individualistinė monado- 
logija. Bet Harimannas stengėsi duoti savo metafizikai ir tvirtą 
empirinį pagrindą, paremdamas ją gamtos ir istorijos mokslų 
pasiektais induktyviniais rezultatais. Visos būties pirmapradė 
Hartmannas laiko pasąmonę (das Unbewusste), kuriai priski- 

ria ir valią, ir protą. Pasąmonės (nesąmoningo psichinio gyve- 
nimo) buvimą, pasak Hartmanno, verčia mus pripažinti, viena 
vertus, organinės gamtos reiškiniai (pvz., instinktas, regenera- 
cijos sugebėjimas ir kt.), kurie nesiduoda išvedami iš neorgani- 
nių (mechaninių) procesų, antra vertus, tokie dvasinio gyveni- 
mo reiškiniai, kaip meninė kūryba (įkvėpimas). Pasąmonė, Hart- 
manno nuomone, sąlygojanti ne tik organinės gyvybės ir psi- 
chikos ypatybes, bet ji yra ir viso pasaulio bei jo sąrangos kū- 
rėja. Pasaulio sukūrimas buvo neprotingas valios aktas, ir būtų 
buvę daug geriau, įei pasaulis nebūtų sukurtas, nes skausmas 
bei kentėjimas turi visur didelę persvarą prieš džiaugsmą ir ma- 
lonumą. Šiuo atžvilgiu Hartmannas visiškai pritaria Schopen- 
hauerio pesimizmui, tačiau jis žymiai nukrypsta nuo jo, priskir- 
damas pasąmonei ir protingumą. Todėl pasaulio santvarkoje pa- 
sireiškiąs visur nepaprastas tikslingumas ir iš visų galimų pa- 
saulių esamasis yra tobuliausias. Pirmapradės protingumą pa- 
tvirtinąs ir pasaulinio vyksmo teleologinis pobūdis: jo galutinis 
tikslas esąs išvaduoti viską, kas yra, nuo buvimo kančių ir nu- 
vesti į nebūtį. Šiam tikslui įvykdyti galingiausia pasąmonės su- 
kurta priemonė yra sąmonė, kuri viena įgalina atskirą individą 
visiškai įsijungti į pasaulinį procesa ir suderinti savo veiklą su 
jo rikiuojamąja linkme. Kadangi Hartmannas yra įsitikinęs, kad 
tas tikslas bus pasiektas, tai jo pesimizmas yra žymiai sušvel- 
nintas ir tik reliatyvus. Nurodyti pagrindiniai metafizikos prin- 
cipai sąlygoja visų pirma Hartmanno etiką ir religijos filosofi- 
ją. Atskiri individai, pasak Hartmanno, nėra savarankiškos mo- 
nados (vienetai); tatai tik vieningos substancijos (pasąmonės) 
padarai arba apraiškos. Todėl žmogaus gyvenimo tiksiu negali 
eiti jo asmeninė laimė; jis turi pajungti savo individualius sie- 
kinius teleologinei pasaulio santvarkai ir prisidėti kiek galėda- 
mas prie visos būties išganymo. Tiktai kai žmogus įsisąmonina 
savo asmeninio likimo esminį ryšį su visatos gyvata, jame pa- 
bunda tikras dorovės supratimas. Žemesniuose moralės laips- 
niuose žmogaus elgesys esąs tiktai tariamai dorovinis (pseudo- 
moralinis) ir grindžiasi arba individualios laimės (egoizmo), arba 
išorinio autoriteto (heteronomijos) pradais. Tikroji dorovė, pa- 

sak Hartmanno, įpareigojanti žmogų ne nusigręžti nuo pasau- 
lio, o aktyviai dalyvauti kultūros vertybių kūrime, nes kaip tik 
kultūros pažanga skatina esamosios (netobulos) tikrovės pa- 
naikinimą. Hartmannas priskiria nesąmoningą psichinį gyveni- 
mą ne tik gyvuliams, bet ir augalams, o vėliau („Pasąmonės 
filosofijos“ antroje laidoje) ir aukštesniems neorganiniams vie- 
netams (molekulėms). Šiuo atžvilgiu Hartmannas yra vienas iš 
neovitalizmo kūrėjų. Pagal organizmo diferencijuotumo bei su- 
dėtingumo laipsnius Hartmannas nustato įvairias psichikos for- 
mas, kurios skirtasi ne tik kiekio (intensyvumo), bet ir kokio 
atžvilgiu. Kadangi aukštesnieji organizmai susidaro iš žemes- 
niųjų (paprastesnių), tai daro prielaidą, kad ir tame pačiame 
organizme yra keletas skirtingų psichinių sferų, kurių kiekvie- 
na turi savo ypatingą fiziologinį pamatą. Sąmoninga psichika, 
kuri susijusi su smegenų veikla, tėra aukščiausia psichikos for- 
ma. Todėl, pasak Hartmanno, vieninga sąmonė (psichinė sfe- 
ra) gali susiskaidyti arba dvi skirtingos sferos gali susilieti, des- 
tis ar atitinkamas organinis pamatas susiskaido į dvi savaran- 
kiškas dalis, ar atvirkščiai, iš dviejų fiziologinių sistemų susida- 
ro viena. Pagrindinis šios koncepcijos trūkumas yra tas, kad 
Hartmannas, viena vertus, griežtai skiria nesąmoningaja psi- 
chiką nuo sąmoningosios, antra vertus, prikergia jai visas es- 
mines sąmonės ypatybes (protą, valią). Gnoseologijoje Hart- 
mannas laikosi kritiškojo realizmo. Iš to, kad jutimai nepri- 
klauso nuo mūsų valios, jis daro išvadą, kad jie sukeliami trans- 
cendentinės priežasties, kuriai tenka priskirti savarankiška bū- 
tis (substancialumas), laikiškumas ir erdviškumas. Žodžiu, vi- 
sos kategorijos ir vaizdavimo lytys turi objektyvią reikšmę, tik- 
tai jutimo kokybinės ypatybės yra subjektyvios kilmės. Nuo ka- 
tegorijų, kurios priklauso pačiai antindividualinei pasąmonei, 
Hartmannas skiria kategorines funkcijas, kurios atstovauja pir- 
mosioms individualioje sąmonėje. Hartmannas kiek išplečia 
Kanto kategorijų sistemą ir suskirsto ją į tris grupes: 1) jutimų 
ix vaizdavimosi kategorijos — kokis, kiekis, laikas ir erdvė; 2) 
pagrindinė mąstymo kategorija — santykis ir refleksijos kate- 
gorijos, sąlygojančios palyginimo, jungimo, skyrimo, matavimo 

ir protavimo aktus, ir pagaliau modalumo kategorijos; 3) spe- 
kuliatyvinio mąstymo kategorijos — priežastingumas, priemo- 
nės ir tikslo (teleologinis) ryšys ir substancialumas. Būtyje Hart- 
mannas skiria tris sferas: 1) subjektyviąją (individualios sąmo- 
nės); 2) reiškinių pasaulį, nepriklausantį nuo individualios są- 
monės; 3) metafizinę sferą (pasąmonę), einančią abiem pirmo- 
sioms pagrindu. Hartmanno estetikoje aiškiai reiškiasi Scho- 
penhauerio įtaka. Hartmanno išspausdinta: „Philosophie des 
Unbewussten“ (1869, "1904), „Phaenomenologie des sittlichen 
Bewusstseins“ (1879), „Religionsphilosophie“ (1882—1885), 
„Aesthetik“ (1886—1887), „Das Grundproblem der Erken- 
ninistheorie“ (1889), „Kategorienlehre“ (1895), „Geschichte der 
Metaphysik“ (1899—1900), „Die moderne Psychologie“ (1901), 
„Das Problem des Lebens“ (1905), „System der Philosophie 
im Grundriss“ (1906—1909) ir kt. 


HARTMANN Nikolaius (g. 1882 Rygoje) — vokiečių filo- 
sofas, nuo 1905 gyveno Vokietijoje, nuo 1919 profesorius Mar- 
burge, Kelne, Berlyne. Iš pradžių Hartmannas prisidėjo prie 
Marburgo mokyklos, bet vėliau išsižadėjo neokantizmo ir da- 
bar yra vienas žymiausių kritiškojo realizmo atstovų Vokietijo- 
je. Savo gnoseologijoje Hartmannas įrodo, kad idealizmas ne 
tik pakliūva į neišsprendžiamus prieštaravimus, bet ir iškreipia 
patį pažinimo fenomeną, apibrėždamas jį kaip sukuriantį 0ob- 
jektus aktą. Be to, gnoseologija nėra visai savarankiškas moks- 
las, bet yra būtinai susijusi su ontologija, t. y. su viena arba 
kita būties koncepcija. Būtis, pasak Hartmanno, nėra vienoda 
ir negali būti aiškinama iš vieno prado. Jinai susidaro iš dau- 
gelio sluoksnių, kurie taip santykiauja kits su kitu, kad kiekvie- 
nas aukštesnysis remiasi žemesniaisiais, bet iškart priklauso ir 
nuo savo ypatingo dėsningumo, kuris nesiduoda išvedamas iš 
kitų žemesniųjų principų. Etikos srilyje Hartmannas laikosi arti- 
mos Scheleriui vertybių koncepcijos, tačiau griežtai skiria dorovę 
nuo religijos ir ypač pabrėžia etikos autonomiją. Išspausdinta: 
„Platos Logik des Seins“ (1909), „Philosophische Grundfragen 

der Biologie“ (1912), „Grundzūge einer Metaphysik der Er- 
kenntnis“ (1921, 21925), „Ethik“ (1926, 1935), „Das Problem 
des geistizen Seins“ (1933), „Zur Grundlegung der Ontolo- 
gie“ (1935), „Mėglichkeit und Wirklichkeit“ (1938), „Der Aut- 
bau der realen Welt“ (1940), „Die Philosophie des deutschen 
Idealismus“ (I-—1923, II-—-1929) ir kt. 


HEDONIZMAS (Ihėdonė — mogis, malonumas) — etinė pa- 
saulėžiura, kuri laiko mogį vieninteliu žmogaus elgesio akstinu 
ir kartu vieninteliu jo siekiamuoju tikslu. Pirmas aiškiai sufor- 
mulavo hedonizmo principą Aristipas, kirėniečių mokyklos kū- 
rėjas. Tikruoju gėriu jis pripažįsta tiktai esamąjį (esamuoju mo- 
mentu patiriamąjį) mogį. Be to, mogis esąs tuo vertingesnis, 
juo jis stipresnis. Šiuo atžvilgiu juslinis mogis turįs pirmumą 
prieš psichinį mogį. Tačiau išvystydamas šitas pažiūras, hedo- 
nizmas žymiai keitė savo teorinį pagrindą ir tvirtino, kad žmo- 
gaus elgesys turi būti vadovaujamas, be mogio, ir kito prado — 
proto. Juk jei mogis yra vienintelė teigiama vertybė, tai jo prie- 
šybė — skausmas — yra neigiama vertybė (blogis), kurios kiek 
galėdami vengia tiek žmonės, tick gyvuliai. Tik taip veikiant 
žmogui tenka atsižvelgti ne tik į patį gaunamą malonumą, bet 
taip pat ir į susijusias su juo teigiamas arba neigiamas pasek- 
mes, nes susijęs su skausmu mogis negalįs būti laikomas tikru 
gėriu. Antra vertus, jei mogio vertė priklauso nuo jo intensy- 
vumo, iai prieš veikdamas žmogus turi apskaičiuoti, kuri veik- 
sena jam žada didesnį malonumą; be to, jis turi tad duoti pir- 
mumą stipresniam būsimajam mogiui prieš silpnesnį esamąjį. 
Tačiau numatyti veiksmų pasekmes, lyginti ir apskaičiuoti jų 
malonumo stiprumą tegali tik protas. Vadinasi, tik proto sank- 
cionuoias mogis laiduojąs tikrą eudaimoniją (palaimą). Tatai 
pripažįsta jau pats Aristipas, bet dar labiau pabrėžia eudaimo- 
nijos esminį ryšį su protu jo sekėjai ir ypač Epikūras. Todėl, jų 
nuomone, eudaimonija, tas aukščiausias gėris, nesutampanti su 
bei kokiu mogiu; ji galinti būti pasiekiama vien tada, kai mo- 
gis yra pastovus bei trunkamas ir kai jis nesisieja su skausmu. 

Bet iš tikrųjų abi tos sąlygos sunku įvykdyti, nes mogis kyląs iš 
reikalo patenkinimo, o pats reikalas (geismas, troškimas) lydi- 
mas paprastai nemalonumo jausmo. Be to, reikalų patenkini- 
mas priklauso ne tik nuo žmogaus valios, bet ir nuo išorinių 
aplinkybių, kurios nesiduoda jo numatomos ir valdomos. Todėl 
Epikūras ir kiek anksčiau jau Hegesijas laikė eudaimonijos pa- 
matu ne mogį, o skausmo (kentėjimo) stoką, kuri pasiekiama 
tik apribojant kiek galima savo reikalus ir tuo atsikratant pri- 
klausomybės nuo išorinių aplinkybių. Nusimanymas apie šitą 
vidinį nepriklausomumą (laisvę) esąs, pasak Epikūro, kilniau- 
sio ir gryniausio džiaugsmo šaltinis. Epikūro sušvelnintas he- 
donizmas nebesiskiria žymiai nuo kitų racionalistinių eudaimo- 
nizmo formų, kurios viešpatavo senovės graikų etikoje. Hedo- 
nistinės pažiūros į etiką laikėsi ir XVIII a. materialistai (Hel- 
vecijus, FHolbachas, Lamettrie ir kt.). Anglijoje hedonizmas įga- 
vo utilitarizmo formą, kuri aukščiausiu gyvenimo tikslu pripa- 
žįsta ne atskiro individo, o vadinamąją visuomenės gėrovę 
(Benthamas, J. S. Millis ir kt.). Senovėje hedonizmą kritikavo 
ypač Platonas, naujaisiais laikais — Kantas. 

Gomnpez H. Kritik des Hedonismus. — Siutizart, 1898; Weisos J. Hedonistic 
Theories from Aristipus to Spencer. — Glasgow, 1895; Guyau J. M. La mo- 


rale d'Epicure et ses rapporis avec lės doctrinės contemporaines. — 6. ėd. — 
Paris: E Alcan, 1917; Paulsen E System der Ethik. — Berlin, 1889 ('*1921), 


HEGEL George Friedrichas Wilhelmas (1770 08 27 Štut- 
garte — 1831 11 14 Berlyne cholera) — vokiečių idealistinės 
filosofijos pabaigėjas, padaręs sprendžiamąją įtaką tolesnei fi- 
Iosofijos raidai. Kilęs iš bėgusios dėl tikybinio persekiojimo iš 
Karintijos protestantiškos giminės. 1777—1787 išėjo Štutgarte 
gimnaziją ir 1788—-1793 siudijavo filosofija ir teologiją Tiūbin- 
geno teologijos institute, kur susidraugavo su poetu E Hėlder- 
linu (1770—1843) ir su F. W. Schellingu (1775—1854). Čia He- 
gelį ir jo draugus stipriausiai paveikė antikos autoriai ir nauja 
vokiečių literatūra (ypač Schilleris), taip pat Kanto filosofija ir 
Didžioji prancūzų revoliucija, kurios vedamąsias idėjas — de- 
mokratinę lygybę ir politinę bei dvasinę laisvę jis sutiko su 

didžiausiu entuziazmu. Baigęs institutą, Hegelis vertėsi namų 
mokytojo darbu 1793—1796 Berne, 1797—1800 — Frankiur- 
te. Per šį laikotarpį pradėjo formuotis Hegelio pasaulėžiūra, 
kurioje filosofija glaudžiai susieta su religija. Pirmuose savo 
veikaluose jis kritiškai nagrinėja Jėzaus gyvenimą (1795 „Le- 
ben Jesu“) ir racionaliosios bei pozityviosios religijos santykius 
(1796 „Der Geist des Christentums“). Be to, jis domisi politi- 
niais klausimais (pvz., 1802 „Die Verfassung Deutschlands“). 
Jis tuo laiku įsigilino į J. G. Fichte's (1762—1614) filosofiją, 
stengdamasis ją išplėsti ta pačia linkme kaip ir Schellingas, bū- 
tent paversti subjektyvinį Fichte's idealizmą absoliučiu idealiz- 
mu, kur transcendentalinė i; gamtos filosofijos būtų suvestos į 
sisteminę vienybę (Differenz des Fichteschen und Schellings- 
chen Systems der Philosophie, 1801). Gavęs po tėvo mirties 
(1799) kuklų palikimą, Hegelis 1301 įsikūrė Jėnoje, kur profe- 
soriaujančio ten Schellingo padedamas habilitavosi universite- 
te ir 1802—1803 redagavo su juo „Kritische Journal der Phi- 
Iosophie“. Jėnoje Hegelis parašė pirmą savarankišką sisteminį 
veikalą „Die Phaenomenologie des Geistes“ (išsp. 1807), ku- 
rniarne aiškiai iškelia savo su Schellingu nuomonių skirtingumą, 
dėl ko šis nutraukė draugiškus su Hegeliu santykius. Dėl karo 
įvykių Hegelis turėjo 1806 nutraukti privačias docento paskai- 
tas ir palikti Jėną. 1807—1808 Bamberge jis redagavo „Bam- 
berger Zeitung“, 1808— 1816 — Niurnbergo gimnazijos direk- 
torius, čia parūpino „Wissenschaft der Logik“ (išsp. 1812— 
1816). 1816—1818 po J. E Frieso (1773—1843) — Heidelber- 
go universiteto profesorius; čia 1817 išspausdino „Enzyklope- 
die der philosophischen Wissenschaften im Grundrisse“. Nuo 
1818 — Berlyno universitete po Fichte's dėstė ligi savo mir- 
ties, 1821 išleido čia „Grundlinien der Philosophie des Rechts 
oder Naturrecht und Staatswissenschaft im Grundrisse“, nuo 
1827 leido žurnalą „Jahrbūcher fūr wissenschaftliche Kritik“ ir 
į savo paskaitas sutraukdavo ne tik vokiečius, bet ir iš kitur 
atvykusius klausytojus. Pačioje Vokietijoje Hegelio įtakai išsi- 
plėsti padėjo ir Prūsų vyriausybė (ypačiai 1817—1838 švietimo 
ministras K. Altensteinas), radusi jame autoritetingą konstitu- 

cinės monarchijos ideologą bei gynėją. Be minėtųjų, paties Re- 
gelio paskelbiųjų veikalų, kiti jo kursai, apimą istorijos, meno 
ir religijos filosofiją, lygiai kaip ir filosofijos istoriją, buvo jau 
po Hegelio mirties suredaguota ir 1832—1840 išleista jo moki- 
nių (J. Schulzę, Ph. Marheinecke, E. Gans, L. Henning, H. G. 
Hotho, K. L. Michelet, K. Rosenkranz ir E Fėrster). 

Filosofijoje Hegelis pasirodė vėliau nei jaunesnis už įį 
Schellingas, bet pasirodęs šį Žymiai prašoko minčių nuosaiku- 
mu ir apdorotumu. Jis nepasižymėjo iškalbingumu, jo dėsty- 
mo būde visuomet buvo jaučiama, kaip jam sunku surasti sa- 
vo mintims atitinkamą išraišką; jo stilius suglaustas, kupinas 
naujų neįprastų terminų bei žodžių darinių, bet kartu nepa- 
prastai subtilus, tad nelengvai suprantamas. Nustatant jo filo- 
sofijos santyki su jo pirmtakų filosofijos — idealistinės filoso- 
fijos atstovais, reikia pažymėti, kad, pasak Kanto, visas mūsų 
pažįstamasis pasaulis tėra reiškinių pasaulis, kuriam protas dik- 
tuoja savo dėsnius. Pasaulio vienumas ir objektyvumas esąs pa- 
grįstas transcendentalinės apercepcijos (pažistančiojo „aš“) vie- 
nybe ir jos būtinomis formomis (kategorijomis). Tačiau paži- 
nimo medžiaga — jutimai — priklauso nuo nepriklausančios 
nuo subjekto priežasties — daikto savyje, kuris pažinimui ne- 
prieinamas. Kanto filosofija todė! yra savo esme dualistinė. 
Fichte atmeta iš savo sistemos daiktą savyje kaip prieštaringą 
sąvoką ir priskiria pačiam „aš“ (protui) sugebėjimą pagamin- 
ti iš savęs visą esamą prieš jį pasaulį („ne aš“). Išvesdamas 
pasaulio būtinę sąrangą iš „aš“, Fichte naudojasi ta dialekti- 
ne schema (tezė, antitezė, sintezė), kurią nubrėžė jau Kantas, 
bet taikė tik kritiškam uždaviniui — dogmatinės metatizikos 
prieštaravimams aiškinti. Pakeisdamas Kanto dualizmą monis- 
iine sistema, Fichte kartu pavertė transcendentalinę apercep- 
ciją („aš“, savimonę) visos būties metafizine pirmaprade, ar- 
ba absoliutų. Fichte nusako absoliutą tik iš subjekto pusės. 
Objektas, būdamas subjekto padaras, nustojąs savarankiškumo 
ir vaidina tik tos medžiagos vaidmenį, kuri leidžia subjektui 
pareikšti savo veiklą ir savo nieko neribotą laisvę. Schellingas 
imasi užpildyti tą sistemos spragą remdamasis dėsniu, kurį su- 
20. 172i 

formulavo jau Fichte, jog nėra objekto be subjekto, lygiai kaip 
nėra subjekto be objekto. Jeigu subjekto ir objekto santykyje 
jų priklausomybė yra abipusiška, tai ir absoliutui subjektyvus 
ir objektyvus momentai yra vienodai esmingi. Vadinasi, abso- 
liutas galįs būti nusakomas tiktai kaip abiejų momentų vieny- 
bė ir dar daugiau — kaip jų tapatybė, nės grynoje savimonė- 
je subjektas ir objektas sutampąs. "Toji absoliuto tapatybė išsi- 
skleidžia į realaus pasaulio formų įvairumą tuo būdu, kad ar- 
ba objektyvus, arba subjektyvus momentas įgauna tam tikrą 
persvarą. Todėl, pasak Schellingo, reikia skirti du realūs ab- 
soliuto aspektai: vienas yra gamta, kur protas veikia nesąmo- 
ningai, antras — dvasios pasaulis, kur protas susivokia ir pa- 
siekią savimonę. Abudu pasauliai sudaro vieną hierarchinę for- 
mų Sistemą, pradedant žemiausiomis formomis, kuriose vyrauja 
objektyvus momentas (ne sąmoningumas), ir baigiant aukščiau- 
siomis, kur įsigali grynas subjektyvumas (sąmoningumas). Tuo 
būdu gamtos filosofija įeina kaip esminė dalis į absoliutaus 
idealizmo sistemą. Schellingo filosofijoje randame beveik vi- 
sus pagrindinius motyvus, sąlygojančius filosofinę Hegelio kon- 
cepciją: mąstymas ir būtis sutampa. Absoliutas, (nebaigiamas) 
protas yra visatos pirmapradė: jame esanti pagrįsta subjekto 
ir objekto, dvasios ir gamtos vienybė. Visi baigtiniai daiktai — 
tik skirtingos begalybės apraiškos. Filosofija savo esme esanti 
religijos filosofija, absoliuto — Dievo pažinimas. Dialektinis 
metodas, pagal kurį išsiskleidžia sistema, turi kartu ir objek- 
tyvią reikšmę: jis iškelia pačių daiktų bei reiškinių būtiną są- 
sają. Maždaug tas pat galima sakyti apie Hegelio problemati- 
ką. Tiek Fichte, tiek ir Schellingas paskyrė savo sistemose žy- 
mią vietą istorijos ir valstybės filosofijai, o Schellingas, be to, 
padarė estetiką (meno filosofiją) savo sistemos atbaigiamąja 
dalimi, suderinančia teorinės ir praktinės filosofijos priešybę. 
Tačiau Hegelis ne tik suvedė visus nurodytus motyvus į atbaig- 
tą sisteminę vienybę, bet ir pripildė bendrą idealistinę sche- 
mą konkretaus turinio ir parodė tam tikras pagrindines filo- 
sofijos problemas visiškai naujoje šviesoje. 

Hegelio originalumas pasireiškė ypač jo „Dvasios fenome- 
nologijoje“, „Logikoje“, „Teisės ir istorijos filosofijoje“. „Feno- 
menologijos“ įžangoje Hegelis nurodo, ko trūksta Schellingo 
filosofijai ir kaip, jo manymu, šitie trūkumai turi būti pašalinti. 
Pirmas trūkumas esąs tas, kad Schellingas tik įsivaizduoja ab- 
soliutą Kaip visos būties pirmapradę, bet neįrodo šios prielai- 
dos būtinumo. Absoliutas negali būti tik intelektinės intuicijos 
objektas, jis turi būti, be to, suvoktas ir nušviestas gryno mąs- 
tymo aktais, tiktai šiuo atveju galima išaiškinti ir jo santykis su 
baigtine (lygstamąja būtimi). Pats žmogus yra baigtinė būtybė 
ir tiesiog jis pagauna tik baigtinius objektus. Todėl reikia visų 
pirma parodyti, kuriuo keliu pažinimas gali ir turi pakilti ligi 
absoliuto suvokimo. Šitą uždavinį sprendžianti „Dvasios feno- 
menologija“. Ji aprašo žmogaus sąmonės raidą, kuri prasideda 
jusliniais įspūdžiais ir baigiasi absoliučiu pažinimu. Hegelis pa- 
brėžia, kad tos raidos bendra schema nėra tik tyrinėjančio in- 
telekto konstrukcija; ji natūraliai išauga iš to, ką subjektas pa- 
tiria bendraudamas su supančiu ji pasauliu ir palaipsniui įsisą- 
monindamas šio bendravimo formas. Be to, ši schema neapi- 
būdina tik pažinimo — tikslia to žodžio prasme — evoliucijos. 
Ji atsižvelgia ir į visus kitus žmogaus santykius su aplinka ir 
tokiu būdu parodo, kaip atsiranda ir vystosi visos kultūrinio 
gyvenimo apraiškos: ne tik mokslas, bet ir dorovė, teisė, socia- 
linė bei politinė santvarka, religija ir filosofija. Hegelis savo 
fenomenologijoje turi akivaizdoje ne tik atskiro individo, bet ir 
visos žmonijos sąmonėjimo procesą; jis pavaizduoja vieną arba 
kitą sąmonės raidos tarpsnį tomis pažiūromis ir kultūros for- 
momis, kurios atsirado istoriniame žmonijos syvenime. "Tai, ką 
patiria bei pergyvena besivystydama žmonija, pasikartoja ir at- 
skiro individo realioje raidoje. 

Nors Hegelis supranta sąmonės vystymąsi kaip visos žmo- 
gaus dvasinės prigimties plėtrą, tačiau, pasak jo intelektualisti- 
nės koncepcijos, tam procesui eina pagrindu pažinimo evoliu- 
cija. Ši evoliucija nevyksta tik taip, kad subjektas vis tiksliau 
bei smulkiau pažista esamą prieš jį objektą. Besigilindamas į 
objektą, besisiengdamas jį suvokti, subjektas jį keičia ir kartu 

pats kinta. Kiekvieną naują objekto aspektą atitinka ir naujas 
subjekto aspektas. Kiekvienas tolesnis pažinimo laipsnis leidžia 
subjektui labiau pažinti įo paties vienumą bei tapatumą su Ob- 
jektu: pažinimas pasirodo neatitinkąs objekto ir todėl neišven- 
giamai pagimdo naują, gilesnį suvokimo aktą. Bet įsisąmonin- 
damas pažinimo neatitikimą objekto, subjektas nukreipia akis 
į save, į savo santykius su objektu. Pažinimo pažanga todėl bū- 
tinai susijusi su refleksija, ji lydima subjekto savižinos ir gali 
būti tik per ją vykdoma. Antai pažinimas prasideda juslės duo- 
menimis; jie rodo tai, kas yra „čia“ ir „dabar“. Bet šios deter- 
minacijos pasirodo esančios tuščios ir bendros, nes gali būti 
vienodai taikomos visiems objektams ir nesugeba aprėpti viso 
reiškinių konkretumo. Juslinių įspūdžių trūkumą pašalina „daik- 
tiškoji pagava“, kurioj objektas suvokiamas kaip pastovi ir ne- 
priklausanti nuo sąmonės savybių vienybė. Bet ir ta vienybė 
yra, iš arčiau įsižiūrėjus, tik išorinė ir reliatyvi, nes priklauso 
nuo pažįstančio subjekto požiūrio. Todėl sąmonė verčiama ieš- 
koti objekto vienybės jo viduje. Ta vienybė suvokiama kaip vi- 
dinė Jėga, pasireiškianti daikto juslinėmis ypatybėmis. Panašiu 
būdų iš daikto „vidaus“ ir „išorės“ dialektikos išsivysto ta iš- 
orinio pasaulio koncepcija, kurią apibūdina dėsningumo prin- 
cipas, sąlygojąs jėgų išorines apraiškas ir daiktų savitarpio san- 
tykius. Bet jėga ir dėsningumas duodasi tik mąstomi. O mąsty- 
mas yra esminė (intelekto) veikla. Vadinasi, įsigilindama į ob- 
jektą, sąmonė randa jame vien tai, kas yra jai pačiai būdinga, 
ir tokiu būdu, refleksijos keliu, pažįsta savo prigimti. Kitaip 
sakant, sąmonė pavirsta savimone. Bet savimonė turi dar per- 
eiti daugybę vystymosi tarpsnių, prieš pasiekdama dvasios laips- 
nį, kur protas įsitikrina esąs absoliutas, t. y. objekto ir subjekto 
pasaulių tapatus pradas. 

"Tas sąmonės raidos procesas aiškina mums, kaip reikia su- 
prasti pažinimo tiesą ir absoliuto santykį su baigtine būtimi. 
Visuose pažinimo laipsniuose, išskyrus paskutinį, objektas pa- 
sirodo ne toks, koks iš tikro yra. Tiktai iškilęs ligi grynos dva- 
sios savimonės, pažinimas visiškai atitinkąs objektą, įvykdo ab- 
soliučią tiesą. Atskirai imamas kiekvienas pažinimo laipsnis ne- 

tobulas, paneigia pats save ir būtinai pereina į kitą, aukštesnį. 
Bet ir proceso rezultatas sąlygojamas visų pirmiau einančių 
tarpsnių ir tik perėjusi juos sąmonė gali suvokti savo tapatumą 
su objektu. Vadinasi, absoliuti tiesa realizuojasi tik pažinimo 
laipsnių visumoje, o šita visuma yra dinaminis sąmonės vysty- 
mosi procesas. Todėl ir absoliutas nėra nei to proceso pradžia, 
nei jo išdava, jisai išsiskleidžia pačiame procese ir sutampa su 
Jo visybe. 

Nors „Dvasios fenomenologijoje“ glūdi jau visa Hegelio sis- 
tema, tačiau ji rodo tik vieną absoliuto aspektą, būtent kaip 
žmogaus sąmonė iškyla ligi absoliučios sąmonės arba kaip fe- 
nomenalus (netobulas, ribotas) pažinimas pavirsta tobulu filo- 
sofiniu pažinimu. Bet sąmonė nesutampa su absoliutu, arba 
protu, kuris pasireiškia ne tik subjekte, bet ir objekte — visoje 
nesąmoningoje gamtoje. Todėl tolesnis uždavinys yra išaiškinti, 
kaip realizuojasi ir vystosi pats absoliutas arba kaip filosofinio 
(tobulo) pažinimo šviesoje atsiskleidžia visas jo turinys. Tą už- 
davinį sprendžia trys pagrindinės Hegelio sistemos dalys: logi- 
ka, gamtos filosofija ir dvasios filosofija, 

Logika rodo, koks yra absoliutas pats savyje, prieš susiskai- 
dydamas į objektyvią ir subjektyvią būties sferą. Jinai nesutam- 
pa su formaliaja logika, kuri atsieja mąstymo formą nuo jo tu- 
rinio. Pasak Hegelio, sąvoka nėra kas kita, kaip pats mąstomas 
objektas, jo esmė, ir todėl sąvokų turinys neatskiriamas nuo 
formos. Logika vaidina Hegelio filosofijoje bendros ontologi- 
jos vaidmenį; jos objektas yra paties absoliuto kategorijos, t. y. 
tos bendriausios kategorijos, kurios eina pamatu ir gamtai, ir 
dvasinei būčiai. Ir šios kategorijos nesudaro rimstančios sistė- 
mos, kurios nariai yra koordinuoti; jos išrieda dialekiiniu būdu 
viena iš kitos taip, kad kaskart abstraktesnės ir paprastesnės 
kategorijos pereina į konkretesnes ir sudėtingesnes. Logikos 
pradedamasis taškas yra pati būtis, ta bendriausia kategorija, 
kuri apima ir pažymi filosofinio pažinimo objektų visumą. Bet 
atskirai imama būtis neturi jokio turinio ir šiuo atžvilgiu nesi- 
skiria nuo nebūties. Ta teigiama kategorija, kuri apima iškart 
būtį ir nebūtį ir sujungia jas, yra tapsmas (atsiradimas ir išny- 

kimas). Bet jis gali išsilaikyti, kiek jame pasirodo kažin kas lygs- 
tamai pastovu. Todėl tapsmo rezultatas yra atskirų daiktų bu- 
vimas. Kiekvienas daiktas yra kažin kas apibrėžta, t. y. turi tam 
tikras savybes, kurios sudaro jo kokybę. Gi kokybė, skirdama 
daiktą nuo kitų daiktų, kartu jį apriboja, nustato jo baigtinu- 
mą. Bet baigtinumas neįmanomas be savo priešybės — begaly- 
bės. Vieną daiktą riboja kitas daiktas, šitą vėl kitas ir taip to- 
liau. Tokiu būdu atsiranda begalybė kaip nebaigiamas proce- 
sas. Tačiau ši begalybė, būdama baigtinumo priešybė, tėra lygs- 
tama, netobula; ji nugali savo lygstamumą (reliatyvumą) tik 
įtraukus į save savo priešybę (baigtinumą) ir pavirtus atbaigta 
visybe (Lotalybe). Baigtinumo (ribotumo) ir begalybės (beribės) 
koreliacijoje glūdi tolesnis esminis daiktų momentas, jų kieky- 
bė, kuri pati abejinga kokiniams skirtumams. Kiekybė pasireiš- 
kia vieneto ir daugybės santykiais. Jos vidinė dialektika baigia- 
si mato kategorija, kuri sąlygoja daiktų skirtybes kiekiniais san- 
tykiais ir tuo nustato kiekio ir kokio vienumą. 

Visos nurodytos kategorijos sudaro „Logikos“ pirmą dalį -— 
„Objektyviają logiką“, kuri apibūdina būtį, kiek ji imama be- 
tarpiškai kaip objektas. Bet šis būties aspektas reikalingas kito, 
papildančio jį aspekto, kuris kyla iš refleksijos, nes kiekviena 
būties kategorija (determinacija) yra apibrėžta tik saryšyje su 
kitomis kategorijomis; šiuo atžvilgiu pažinimas iš esmės yra tar- 
piškas. Pažinimo tarpiškumą nušviečia antroji „Logikos“ dalis, 
išskleisdama refleksijos kategorijų grandinę, t. y. tų kategorijų, 
kurios jau glūdi pirmose objektyviose būties determinacijose, 
bet kurias galima iškelti tik kreipiant akis (reflektuojant) į jų 
vidinį sąryšį ir santykį su pasireiškiančiu jose absoliutu. Re- 
fleksijos kategorijos yra: tapatybė, skirtingumas, priešingumas, 
prieštaravimas, pamatas ir sekmuo, forma ir materija, sąlyga ir 
tai, kas sąlygojama, ir pagaliau substancialumas, priežastingu- 
mas ir savitarpio sąveika. Visos šios kategorijos aiškina būties 
esmę ir esmės santykį su jos apraiškomis, su regimybe. 

Tapatumas yra pagrindinė būties determinacija, bet jis gali 
pasireikšti vien tuo, kas skirtinga. O skirtingumas suponuoja 
priešingumą. Gi priešingume glūdi prieštaravimas, tas būties ir 


STRAIPSNIAI IŠ „LIETUVIŠKOSIOS ENCIKLOPEDIJOS“ 311 


mąstymo vystymosi būtinas variklis. Jis rodo kokinių ir kieki- 
nių determinacijų neužtenkamumą, nes jų nusakoma ne pati 
būtis, o vien tai, kuo ji pasireiškia. Taip iškyla esmės ir apraiš- 
kos priešingumas, o iškart ir jų būtinas santykis. Esmė yra sa- 
vo apraiškų pamatas, bet ne transcendentinis, o imanentinis, 
glūdįs jose pačiose. Šia prasme esmė sutampa su forma, sto- 
jančia prieš formuojamąją materiją. Bet forma yra esminė vien 
tuo atveju, jei ji atitinka materiją ir susilieja su ja nesutrauko- 
mon vienybėn. Tiktai šita formos ir medžiagos vienybė laiduo- 
janti ne tik daikto (reiškinio) galimumą, bet ir jos realumą ir 
būtinumą. Daiktas būtinai realizuojasi, lig tik atsiranda jo re- 
alus (ne tik formalus) pamatas, t. y. nulemiančių jį sąlygų visu- 
ma. O realus pamatas išsiskleidžia substancialumo, priežastin- 
gumo ir savitarpio sąveikos kategorijose. Pastarojoje kategori- 
joje esmė arba pamatas pasibaigia. Apimdamas visas būties są- 
lygas, pamatas pats nepriklauso nuo jokios išorinės priežasties 
ir todėl sutampa su absoliutu. Bet absoliutas yra ne tik būties 
substancija, jis yra ir subjektas, kuris suvokia esąs ta substan- 
cija, kitaip sakant, jis esąs protas arba sąvoka. 

Kadangi sąvokoje absoliutas įsisąmonina ir pažista pats sa- 
ve, tai Hegelis pavadina „Logikos“ trečią dalį, gvildenančią są- 
vokos prigimtį, „Subjektyviąja logika“. Bet sąvokos subjektyvu- 
mas nėra tik objektyvumo priešybė, jis iškart yra ir tikras Ob- 
jektyvumas, nes pažindamas objekto esmę subjektas atpažįsta 
joje savo paties esmę. O subjektui su objektu sutapus, reali- 
zuojasi tiesa, t. y. absoliuto pilnybė. Sąvokos vystymasis vyksta 
trimis tarpsniais: pirmas iškelia sąvokos subjektyviąją šalį, išsi- 
skleidžiančią į sprendimų ir protavimų formas, antras — jos 
objektyvią šalį, t. y. tas sisteminės vienybės formas, kuriomis 
sąvoka reiškiasi gamtoje ir istorijoje: mechanizmą, chemizmą 
ir tikslingumą. Trečiame tarpsnyje objektyvioji sąvoka gyvybės 
lytyje iškyla ligi tikro subjektyvumo, kuriame išsilaiko ir objek- 
tyvumas. Sąvoka pavirsta „idėja“, pasireiškiančia tiesa, doriu ir 
jų esmine vienybe. 

Nors Hegelis naudojasi dialektiniu metodu jau „Dvasios fe- 
nomenologijoje“, tačiau tik „Logikoje“ pati dialektika pama- 

tuojama ir pateisinama iš sistemos pagrindų. Dialektika vyks- 
ta trimis žingsniais, arba momentais, kurie būtinai pereina vie- 
nas į kitą: teze, antiteze ir sinteze. Tai, kas juos jungia, yra, 
viena vertus, paties išsiskleidžiančio objekto vienybė, antra ver- 
tus, glūdįs tezėje ir antitezėje vidinis prieštaravimas, kuris pa- 
verčia tezę antiteze, o antitezę — sinteze. Vadinasi, dialekti- 
nis variklis yra „neigimo galia“, pagimdanti teigiamą rezulta- 
tą. Dvigubas tezės ir antitezės neigimas panaikina ir vieną, ir 
antrą, atskirai imamą, bet iškart „išlaiko“ jas kaip būtinus 
aukštesnės vienybės — sintezės momentus. Kiekviena pasiek- 
ta sintezė savo ruožtu eina naujo dialektinio ciklo pradeda- 
muoju tašku (teze) ir t. t. 

Kadangi pažinimo (sąmonės) vystymasis sutampa su objek- 
to skleidimusi, tai dialektika turinti ir realią ontologinę reikš- 
mę; nes objektas (būtis) yra dinamiškas: jis tampa, nuolat kin- 
ta ir vystosi. Bet pažinimas, kuris remiasi tradicine formaliąja 
logika, yra statiškas. Jis apibrėžia objektą nekintamomis, su- 
stingusiomis sąvokomis. Taikydamas jas realybės dinamiškumui, 
pažinimas neišvengiamai pakliūva į neišsprendžiamus priešta- 
ravimus. Tenka todėl pripažinti, kad realybė savo esme yra 
prieštaringa. O dialektika sunaudoja kaip tik prieštaravimą kaip 
metodinį principą, leidžiantį savokų nekintamumą bei nelanks- 
tumą susprogdinti. Jinai parodo, kad kiekviena sąvoka, atskirai 
imama, yra abstrakti, vienašališka ir nesugeba apibrėžti visos 
objekto prigimties. Todėl ji reikalauja papildymo, kurį tegali 
suteikti priešinga jai sąvoka. Tiktai abiejų priešybių sintezė pa- 
siekia objekto tikrą konkrečią esmę. Vadinasi, už prieštaravi- 
mo (neigimo) slypi teigiamas momentas — priešybė, ir tiktai 
per jį įvyksta tezės ir antitezės susijungimas sintezėje. Bet sin- 
tezė Hegelio filosofijoje apibūdina, be to, ir pažinimo raidos 
bendrą linkmę, jo dinamizmą. 

Kiekvienas atskiras pažinimo momentas netobulas, neište- 
si to, ką žada, t. y. suvokti objektą, ir todėl būtinai veda į pa- 
pildantį jį priešingą momentą, o šiam pastarajam tarpininkau- 
jant — į aukštesnį pažinimo laipsnį. Taigi pažinimo vystyma- 
sis yra diferencijavimosi procesas, perėjimas nuo abstraktesnio 

prie turtingesnio bei konkrėtesnio pažinimo. Lygiai ir realia- 
me (objektų) pasaulyje kiekvienas atskiras tapsmo (kitimo, ju- 
desio) tarpsnis yra neatbaigtas, nepastovus ir šiuo atžvilgiu ne- 
apibrėžtas; lik pereidamas į tolesnius tarpsnius, jis įgauna api- 
brėžtumą proceso visybėje (t. y. jo tarpsnių visumoje). Veikian- 
čios tikrovėje jėgos sukelia priešingų jėgų atoveiksmį, ir tik vie- 
nų ir kitų sąveika nulemia vyksmo galutinį rezultatą. Be to, 
pasak Hegelio, istorinė tikrovė yra nesiliaujamas vystymasis, 
kuriame paskesnės stadijos yra aukštesnės ir vis pilniau bei to- 
buliau įvykdo pasaulinio proceso tikslą. Bendrai: dialektika ne- 
neigia intelekto ir valdančių jį loginių dėsnių, ji tik pajungia 
JL protui ir paverčia intelekto metodus įrankiais to sintetinio 
pažinimo, Kuris pagauna būties konkrečią visybę. Tai, kas nė- 
teisinga (abstraktus, statiškas pažinimas), yra būtinas tiesos at- 
siskleidimo momentas. 

Gamta, pasak Hegelio, esanti dvasios kritiškumas arba iš- 
oriškumas, t. y. gamtoje paneigtas dvasios subjektyvumas, ji sto- 
vinti priešais sąmoningą subjektą kaip kažin kas kitoniška, ne- 
sąmoninga. Bet kadangi sąmoningumas yra proto tikra esmė, 
tai jis negali gamtoje pilnai bei tobulai reikštis. Gamta šiuo 
aižvilgiu bejėgiška, jai trūksta laisvės, savaimingo apsisprendi- 
mo, ji valdoma tik būtinumo, bet tas būtinumas nėra griežtai 
dėsningas, jo dėsningumas dažnai iškreipiamas išorinių aplin- 
kybių veikimo ir todėl supintas su atsitiktinumu, kuris nesi- 
duoda tiksliai nusakomas bei numatomas. Gamtos mokslų už- 
davinys, nepaisant atsitiktinumo, tyrinėti tiktai bendrą (norma- 
lią, dėsningą) fizinių reiškinių eigą. Gamtai reikšmė bei tikslas 
neglūdi joje pačioje, o tame, kas yra už jos ribų ir kam ji Leei- 
na pamatu, t. y. sąmoningoje dvasioje. Šia prasme gamta esan- 
ti neišspręstas prieštaravimas, kurį nugali tik subjektyvumas. 
Gamtos reiškiniai sudaro hierarchinę sistemą, kur aukštesnio- 
sios formos pagrįstos žemesniosiomis. Bet šita sistema yra sta- 
tiška ir tuo skiriasi nuo sąmoningos dvasios gyvybės, t. y. visos 
formos gyvuoja iškart vienos greta kitų, o nesivysto laike, per- 
eidamos nuo žemesniųjų laipsnių į aukštesniuosius, 

Gamtos filosofiją Hegelis suskirsto į tris dalis: mechaniką, 
fiziką ir organiką. Mechanika nušviečia pagrindines fizinio bu- 
vimo sąlygas — erdvę bei laiką ir bendras medžiagos savybes 
(svarumą, judesį). Fizikoje apibūdinamas specifinių medžiagos 
formų įvairumas, pradedant paprasčiausiomis (šviesa, elemen- 
tai, garsas, šiluma) ir baigiant sudėtingiausiomis (magnetizmas, 
elektra, cheminiai procesai). Pagaliau organika gvildena orga- 
ninės gyvybės formas ir parodo, kaip šiltos formos vis savaran- 
kėja bei individualėja ir tokiu būdu paruošia žmogaus aitsiradi- 
mą, t. y. tos būtybės, kur dvasia vėl grižia į save ir pasidaro 
sąmoninga. Hegelio gamtos filosofijos išvados nesiderino net 
su tų laikų gamtos mokslų pasiektais rezultatais ir todėl sulau- 
kė iš Hegelio priešininkų itin aštrios kritikos. 

„Dvasios filosofija“ susidaro iš trijų dalių: subjektyviosios, 
objektyviosios ir absoliučiosios dvasios filosofijos. Pirmoji dalis 
nagrinėja dvasios apraiškas atskiruose individuose; ji suskirsty- 
ta į tris poskyrius: antropologiją, fenomenologiją ir psichologi- 
ją. Antropologija aiškina individualios dvasios sąsają su me- 
džiaginiu pasauliu, t. y. kaip siela santykiauja su savo organi- 
niu pamatu — kūnu ir su savo išorine aplinka. Fenomenologį- 
ja aprašo individualios sąmonės vystymąsi. Psichologijoje išdės- 
tomi dvasios teoriniai (pagavimas, vaizdavimasis, atmintis, mąs- 
tyras) ir praktiniai (jausmai, geismai, valia) sugebėjimai ir ro- 
doma, kaip iš jų vienybės išauga laisvai apsisprendžianti dva- 
sia. Šita dvasia, kaip objektyvioji dvasia, pasireiškia visos žmo- 
nijos gyvenime ir valdo jo istorinę raidą. Objektyvioji dvasia 
esanti absoliučioji, dar nepasiekusi savimonės (savižinos) dva- 
sia. Ta reali sritis, kurią ji pavidalina, yra bendruomenė. Todėl 
pati objektyvioji dvasia sąmoningumą gauna tik bendruomenės 
nariuose — individuose. Individai tėra tik tie įrankiai, per ku- 
riuos ji įvykdo savo veiklą. Visa tai, kas sąlygoja bendruome- 
nės buvimą ir žmonių savitarpio santykius — papročiai, buitis, 
teisė, moralė, valstybės santvarka, — yra objektyviosios dva- 
sios padarai. Apskritai objektyviosios dvasios filosofijoje He- 
gelis išdėsto savo etiką, bet tai etika plačiausia prasme, ap- 
imanti ir teisės, ir moralės, ir valstybės teoriją. 

Rikiuojamoji Hegelio etikos tema yra realizavimas dvasios 
laisvės, kuri sutampa su dvasios vidiniu dėsningumu. Pirma 
laisvės realizavimo forma yra formalioji teisė. Teisės subjek- 
tas, arba nešiotojas, yra asmenybė; ji sukuria teisės sferą, teig- 
dama save kaip asmenybę ir pripažindama kitus individus to- 
kiais pat subjektais. Trys pagrindinės teisės lytys esančios: nuo- 
savybės, sutartinė ir baudžiamoji teisė. Pasisavindama, sudo- 
rodama ir suvartodama daiktus, asmenybė objektyvina savo 
Iaisvę, t. y. įvykdo ją realiame pasaulyje. Bet per daiktus ji san- 
tykiauja su kitais subjektais; tuos santykius nustato ir tvarko 
sutartinė teisė, pajungdama skirtingų individų valias jų ben- 
drai valiai. Prieš individo blogą valią gina teisinę santvarką 
baudžiamoji teisė. Būdama teisės neigimo (t. y. nusižengimo) 
neigimas, bausmė vėl atstato teisę. Ji neatlygina padarytos 
skriaudos nauja skriauda ir vartoja prievartą tik nusikaltimo 
prievartai panaikinti. Tikra bausmės prasmė yra ta, kad įi pri- 
pažįsta nusikaltėlį asmenybe ir įvykdo vien tai, kas atitinka jo, 
nusikaltėlio, laisvos valios esmę. Bet teisės vykdytojai yra at- 
skiri individai. Todėl žmonių pasaulyje teisingumą tegali lai- 
duoti tiktai toks pačių subjektų vidinis nusistatymas, kuris su- 
tampa su teisės reikalavimais. 

Objektyvus teisėtumo momentas reikalingas papildančio jį 
subjektyvaus momento — moralumo, Jo variklis yra žmogaus 
sąžinė, nustatanti moralines priedermes ir elgesio normas. Bet 
sąžinė, būdama individuali, gali klysti ir pasiduoti blogio pa- 
gundai. Todėl ji nesugeba būti tikros doros kriterijumi; indivi- 
do dorovingumas įgauna objektyvią reikšmę vien tiek, kiek jis 
derinasi su tuo, kas žmoguje yra antindividualu su objektyvio- 
sios dvasios veiklos linkme. O kadangi šita veikla reiškiasi žmo- 
nių socialiniu gyvenimu, tai aukščiausias doros laipsnis — le- 
galumo ir moralumo sintezė — realizuojasi tik valstybėje. 

Valstybė vainikuojanti visą visuomeninio buvimo raidą ir tik- 
tai joje šeima ir piliečių bendruomenė gali įvykdyti savo tikrą 
paskirtį. Valstybė esanti ta konkreti organizacija, kuri tikrovėje 
atstovauja doros idėjai ir kuri derina įvairius žmonių siekimus 
su šios idėjos tobulu realizavimusi. Todėl Hegelis laiko aukš- 

čiausia dorybė politinę dorybę, kuri tapatina individo gerovę 
su valstybės gerove ir tuo suteikia jam tikrą laisvę. Taigi, pasak 
Hegelio, dora nėra tik grynas privalėjimas, kuris veda už tikro- 
vės ribų į nepasiekiamą idealą; valstybės lytyje ji yra jau reali 
galybė ir tik pasiremdama jau pasiektais rezuliatais ji gali to- 
liau vystytis bei tobulėti. Šiai kodėl ir valstybinės santvarkos 
plėtra gali būti tik organinis procesas, kur nauja, aukštesnė for- 
ma išauga iš to, kas jau glūdėjo pirmiau einančiose formose. 
Šia prasme ir reikia suprasti Hegelio posakį: „Viskas, kas pro- 
tinga, yra realu, ir viskas, kas realu, yra protinga“. Taiai ne- 
reiškia, kad visa, ką randi empiriniame pasaulyje, atitinka pro- 
to reikalavimus. Tikrovėje, be abejo, yra ir daug atsitiktinių ir 
neprotingų dalykų. Hegelis tik įsitikinęs, kad tai, kas tikrovėje 
yra esminga ir iš esmės lemia jos tapsmą, yra protas, besirea- 
Lizuojanti idėja. Todėl net ir netobuliausiose gyvenimo formose 
slypi tam tikras protingumo momentas. Šiuo požiūriu supran- 
tama, kodėl Hegelis teigiamai įvertino Prūsijos valstybinę san- 
tvarką ir laikė naujųjų laikų sukurtą konstitucinę monarchiją 
tobuliausia valstybės forma. 

„Istorijos filosofijoje“ Hegelis rodo, kaip vyksta objektyvio- 
sios dvasios vystymasis istoriniame žmonių gyvenime, kaip dvasia 
laikiname procese pasiekia savimonę ir tampa tuo, kas ji yra 
savo esme. Istorija esąs todėl teleologinis vyksmas, kuriam ei- 
na tikslu visiškas laisvės realizavimas. Vadinasi, istorinis proce- 
sas atitinka dvasios loginį vystymąsi, objektyvina jį konkrečioje 
tikrovėje. Atskleisdama istorijos prasmę, filosofija nepaiso viso 
to, kas atsitiktina bei priklauso nuo išorinio būtinumo, ir iške- 
lia aikštėn vien tai, kas apibūdina bendrą proceso eigą bei kryp- 
tį. Ji parodo, kad pasaulį valdo, nepaisant visų jo blogybių, pro- 
tas ir kad istorija yra pažangusis vyksmas, kuris žingsnis po 
žingsnio nugali tikrovės neigiamybes ir įvykdo aukščiausias ver- 
tybes — protingumą bei laisvę. Šiuo atžvilgiu pati istorija esanti 
reali teodicėja, nes įtikinanti suvokiantijį jos prasmę, jog visa, 
kas bloga bei netobula, tėra būtinos tobulybės realizavimo prie- 
monės bei laipsniai; nes laisvė yra iš prigimties dinamiška 1r 
aktualėja tik iškildama viršum kas kartas pasiekto laipsnio. Kon- 

krečioje istorinėje realybėje protas, arba pasaulinė dvasia, pa- 
sireiškia įvairiomis konkrečiomis formomis: tatai istorinės tau- 
tos, kurių kiekvienai skirta pagal jos individualius ypatumus 
bei sugebėjimus išspręsti tam tikrą apibrėžtą uždavinį, t. y. įkū- 
nyti savyje vieną arba kitą laisvės laipsnį arba aspektą. Kadan- 
gi kiekvienos tautos istorinė misija esanti ribota, tai ir jos isto- 
rinis gyvenimas nesąs amžinas. Įvykdžiusi savo uždavinį, ji už- 
leidžia vedamąjį vaidmenį kitai tautai, kurios pavidalu objek- 
tyvioji dvasia realizuoja kitą, aukštesnį laisvės bei savimonės 
laipsnį. Antai senovės Rytų tautoms būdinga esanti despotinė 
valstybės santvarka. Graikų demokratijoje įsikūnijo mažumos 
piliečių laisvė; dauguma dar liko pasmerkta vergovei. Krikš- 
čionybė įsisąmoninusi, kad pats žmogus iš esmės yra laisvas. 
Šią aukščiausią laisvės formą įvykdyti esą buvo skirta germanų 
tautoms. 

Tatai trys pagrindiniai žmonijos raidos tarpsniai: vaikystė, 
jaunystė ir brandos amžius. Bet pačios tautos paprastai nenu- 
simano apie savo istorinę misiją arba ją įsivaizduoja labai mig- 
lotai. Tiktai istorijos didvyriai skelbia jai, ką ji turi veikti ir 
kaip atlikti lemtąjį darbą. Tačiau ir jie dažniausiai vadovaujami 
savo aistrų ir garbėtroškos. O vidurinis žmogus (minia) visur ir 
visuomet siekia savo asmeninių egoistinių interesų. Jeigu vis 
dėlto istoriniame gyvenime palaipsniui realizuojasi antindivi- 
duali laisvės idėja, kuri toli gražu nesutampa su atskirų indivi- 
dų laime ir reikalauja daug aukų, tai tuo pasirodo proto gud- 
rumas, kuris naudojasi žmonių veikla kaip įrankiu savo ben- 
driems tikslams pasiekti. Tuo būdu iš partikuliarinių interesų 
susirėmimo atsiranda tai, ko niekas nelaukia, bet kas atitinka 
Apvaizdos prasmingą planą. 

Tačiau istoriniame gyvenime objektyvioji dvasia pasireiškia 
tik netobulai, nes kiekvienas pasiektas realizavimosi laipsnis tėra 
ribotas, nepilnas. Šį savižinos netobulumą dvasia gali įveikti 
tik darydama savo objektu ne empirinę realybę, o pačią save, 
savo gryną esmę. Ji pavirsta tada absoliučiąja dvasia, kuri išsi- 
skleidžia trimis tarpsniais: menu, religija, filosofija. Objektyvu- 
mas čionai visiškai sutampa su subjektyvumu. Grožis, pasak 

Hegelio, esąs toks nebaigiamos idėjos įsikūnijimas jusliniu pa- 
vidalu, kur idėjos šviečiasi pro savo baigtinį apvalką. Suderin- 
damas begalybę su baigtinumu, grožis apreiškia tikrą dvasios 
laisvę ir įgalina ir besigėrintį juo subjektą iškilti ligi tos laisvės 
išgyvenimo. Grožis pasirodo ir gamtoje, bet tik fragmentiškai, 
netobulai. 

Meno uždavinys esąs nuvalyti nuo natūraliojo grožio visas 
atsitiktines, nustelbiančias idėjas, įmaišus, parodyti jo gryną, es- 
minę apraišką ir tokiu būdu sukurti viršum realaus pasaulio 
antrą — idealų bei tobulą pasaulį. Sprendžiamąją reikšmę He- 
gelis priskiria meno turiniui. Todėl jis nustato tris pagrindines 
meno formas pagal tai, ką jis išreiškia ir kaip vaizduoja įkūni- 
įamąją idėją. Pirmojoje formoje idėja dar neapibrėžta ir neran- 
da sau tolygios konkrečios išraiškos. Juslinė lytis tik nurodo į 
ją ir Šia prasme yra simbolinė. Simbolinis menas pasižymiįs kil- 
numu ir milžiniškais mastais. Gryniausiai jis pasireiškia archi- 
tektūroje. Istorinėje raidoje jam atstovaująs senovės Rytų me- 
nas (Egipte, Babilonijoje, Asirijoje). Antrasis tipas yra klasiki- 
nis menas, kuriame vedamasis vaidmuo priklauso plastikai. Jis 
skiriasi nuo simbolinio meno tuo, kad pirmiausia vaizduoja žmo- 
gaus pavidalą. Idėja čia įgauna konkretų apibrėžtumą ir tolygią 
išraišką jusline forma. Klasikinį tipą realizavo senovės graikų 
menas, sukūręs harmoningą grožio idealą. Trečiąjį tipą Hegelis 
vadina romantiškuoju. Jo istorinis atstovas esąs Vakarų krikš- 
čionybės menas. Jo objektas — žmogaus subjektyvumas, visas 
jo vidaus pasaulis. Objekto dvasiškumą atitinka ir vaizdavimo 
priemonės: spalva — tapyboje, tonas — muzikoje, žodis — po- 
ezijoje. Tatai priemonės, kurios, pereinant nuo tapybos į muzi- 
ką ir nuo muzikos į poeziją, vis švelnėja ir nutolsta nuo ūmaus 
medžiagiškumo. Kadangi subjektyvumas negali tolygiai išsireikšti 

jusline forma, tai romantiškasis menas vėl pasidaro simbolinis, 
jis nugali meno esminį ribotumą paties meno ribose ir tuo veda 
jau į aukštesnį absoliučios dvasios laipsnį — religiją. 

Iš tikrųjų visa Hepelio sistema yra religijos filosofija. Ir ly- 

giai kaip žmonijos istorinis gyvenimas išeina tuos pačius tarps- 


STRAIPSNIAI IŠ „LIETUVIŠKOSIOS ENCIKLOPEDIJOS“ 319 


nius, kuriais vyksta absoliuto vidinė raida, taip ir filosofijos is- 
torija yra vystymosi procesas, kur atsispindi ta pati dialektinė 
eiga: kiekviena nauja sistema nepanaikina pirmiau einančių, o 
paverčia jas aukštesnės sintezės momentais. Šis procesas bai- 
giasi Fžegelio absoliučiąja filosofija, Kuri suveda visų kitų filo- 
sofijų principus į sisteminę vienybę. 

Hegelio užsimojimas padaryti galutinę sisteminę išvadą iš 
visos filosofijos istorinės raidos gali būti lyginamas tik su Aris- 
totelio ir Leibnizo panašiais mėginimais, o socialinės ir kultū- 
rinės filosofijos srityse net žymiau juos pralenkia. Tačiau iš- 
spręsti šitą uždavinį jam nepavyko. Jo sistemos nepasisekimo 
priežastys buvo įvairios: 1) Hegelio filosofijos metodo ir ben- 
dros linkmės dinamiškumas nesiderina su tuo uždaru sistemin- 
gumu, kurį Hegelis nori įvykdyti savo teorijoje, ir todėl neiš- 
vengiamai sprogdina dirbtinius sistemos rėmus; 2) Hegelio ide- 
alizmas ir intelektualizmas. Būties esmė esanti idėja, kuri są- 
moningumuų ir savižina pasiekia savo vidinio vystymosi aukš- 
čiausią laipsnį. Visi kiti psichiniai bei dvasiniai reiškiniai (jaus- 
mai, potraukiai, geismai) tėra žinojimo palydovai arba tik ne- 
tobulos, nediferencijuotos, paruošiamosios sąmoningumo (Ži- 
nojimo) formos. Kadangi Hegelis ir fizinį pasaulį laiko tik idė- 
jos išorine būsena, tai neįžiūri jo sąrangos ypatumo bei sava- 
rankiškumo. 3) Iš Hegelio idealizmo išplaukia ir jo sistemos 
šališkas teleologizmas. Gamta pajungta idėjos vystymuisi ir jos 
paskirtis tėra tik subjektyviosios dvasios realizavimas. Su tuo 
susieti ir dialektinio metodo neaiškumai: sąvokų dialektika daž- 
nai nustelbia atitinkančią objekto prigimtį realią dialektiką. Ta- 
čiau dinaminės būties koncepcija, pagrįsta dialektiniu metodu, 
Ieido Hegeliui suprasti istorijos evoliucinį pobūdį ir suvokti kul- 
tiiros apraiškų visumą kaip besivystančią vienybę. Į Hegelio fi- 
losofiją atsirėmė ir revoliucinė Marxo dialektika. Be to, Hege- 
lis teisingai iškėlė kolektyvo sprendžiamąją reikšmę istoriniam 
procesui ir jo pirmenybę prieš atskirą individą. Hegelio raštų 
leidiniai: „Werke“ 19 t. (1832—1845 ir 1887), G. Lassono pa- 
rūpinti Hegelio „Samtliche Werke“ (1923), H. Glocknerio 

redaguoti „Simthche Werke“ 25 t. nuo 1927 m. 1914—1916 
G. Lassonas leido Hegelio „Archiv“, 1930 Hagoje (Olandijo- 
je) įsisteigė tarptautinė Hegelio sąjunga (HL. Bund), kuri 1931— 
1933 surengė 3 Hegelio kongresus su pranešimais. 1870 Berly- 
ne pastatytas Glūserio darbo Hegelio paminkias. 

HEGELIZMAS (hegelionizmas, Hegelio mokykla). XIX a. 
trečią ir ketvirtą dešimtmetį Hegelio filosofija vaidino Vokieti- 
Joje vadovaujamąjį vaidmenį. Beveik visuose universitetuose dės- 
tė Hegelio mokiniai ir sekėjai. Tačiau Hegeliui mirus j0 mo- 
kykla suskilo į tris grupes. Nuomonių skirtumai iškilo pirmiau- 
sia religijos filosofijos klausimais. Dešinieji, prie kurių priklau- 
sė G. A. Gableris (1786—1853), H. E V. Hinrichsas (1794— 
1861), K. F Goschelis (1784—1862), B. Baueris (1809—1882), 
jaunystėje derino Hegelio filosofiją su protestantų bažnyčios 
ortodoksija. Hegelio sistema, jų nuomone, pamatuojanti teiz- 
mą, lygiai kaip ir individualios sielos nemirtingumą, ir leidžian- 
ti pripažinti Kristų istorine asmenybe, kurioje iš tikro įsikūnijęs 
Dievas. Kairieji, priešingai, Irodinėja, kad Hegelio filosofija pa- 
dariusi galą dogmatinei religijai ir kad Dievą ji suprantanti pan- 
teistiškai: tatai esanti visa apimanti dvasinė substancija, kuri tik 

žmoguje pasiekia savimonę. Bet iš šios substancijos amžinumo 

dar negalima spręsti apie paskiro individo nemirtingumą. Šios 
grupės žymiausi atstovai buvo E Richteris, A. Ruge (1803—1880), 
B. Baueris (vėlyvesniame periode), jai artimi buvo D. E Straus- 
sas (1808—1874), L. Feuerbachas (1804—1872), K. Marxas 
(1818—1883), F. Engelsas (1812—1895), kurie priėjo prie ate- 
izmo. Trečiąją tarpininkaujančią grupę sudarė K. Conradi, 
J. K. Rosenkranzas (1805—1879), J. E. Erdmannas (1805— 
1892), J. Schalleris (1810—1868), V. Vatke (1806—1882). Bet 
ir politiniais klausimais išsiskyrė Hegelio mokinių keliai. Deši- 
nieji, lygiai kaip ir D. E Straussas ir B. Baueris, laikėsi reak- 
cinių pažiūrų. Kiti kairieji buvo liberalizmo ir socialinių refor- 
mų šalininkai. Marxas ir Engelsas, kurie iš pradžių buvo Feu- 
erbacho materializmo įtakoje, vėliau griežtai kritikavo kairiųjų 
hegelistų ideologija ir sukūrė dialektinio materializmo sistemą, 
kuri eina komunistinės pasaulėžiūros pamatu. Hegelio sekėjas 
buvo ir E Lassalle (1825—1864), vienas vokiečių socialdemok- 
ratijos kūrėjų. Hegelio srovės žurnalai buvo: „Jahrbūcher fūr 
wissenschaitliche Kritik“ (dešiniųjų organas, 1827—1847) ir 
„HRallische“, vėliau — „Deutsche Jahrbiicher fūr Wissenschaft 
und Kunst“ (1838—1843, kairiųjų organas). Hegelio filosotijos 
įtakoje buvo ypač filosofijos istorijos tyrinėtojai: E. Zelleris 
(1814—1908), J. E. Erdmannas, Kuno Fischeris. XIX a. pabai- 
goje Hegelio tradiciją palaikė G. Lassonas (1832—1917) religi- 
jos filosofijoje, J. Kohleris (1849—1919) teisės filosofijoje. XX a. 
pradžioje Vokietijoje vėl atgijo susidomėjimas Hegelio kultū- 
ros filosofija ir dialektika. Nemažai filosofų mėgino išaiškinti 
jų objektyvią neprieinamą reikšmę (pvz., J. Cohnas, R. Krone- 
ris, N. Hartmannas, M. Wundtas, Th. Haeringas ir kt.). Bet ir 
kituose kraštuose Hegelis padarė XIX ir XX a. filosofijai žy- 
mią įtaką. Prancūzijoje Hegelis paveikė V. Cousiną, Anglijoje — 
J. A. Stirlingą, T. Greeną, F. H. Bradley, B. Bosanguet'ą, Itali- 
joje — B. Spaventą, P. de Sanctis, vėliau B. Croce ir G. Gentile, 
Rusijoje — A. Herceną, V. Belinskį, M. Bakuniną, B. Čičeriną, 
Olandijoje — G. J. P. Bollandą, Danijoje — S. A. Kierkegaard'ą, 
Norvegijoje — M. J. Monradą, Lenkijoje — J. Hoene-Wroūskį, 

B. Trentowski, J. Kremerį, A. Cieszkowskį, K. Libeltą, Švedijo- 
ję — E. G. Geijerį, Suomijoje — J. A. Snelimaną, JAV — 
R. W. Emersoną ir kt. 

philosophische Denkėn der Gegenwart. — 1921; Levy H. Dice Hepel-Renais- 

HEIDEGGER Martinas (g. 1889 09 26 Badene) — vokie- 
čių filosofas, vadinamosios egzistencinės filosofijos kūrėjas. 1915 
Freiburgo universiteto privat. docentas, 1923 Marburgo, 1928 
Freiburgo ir 1938 Heidelbergo universiteto profesorius, E. Hus- 
serlio mokinys, mėgino sukurti pagrįstą fenomenologiniu me- 
todu ontologinę sistemą. Būties aiškinimo pradedamuoju taš- 
ku, pasak Heideggerio, turi eiti ta būtis, kuri mums tiesiog pri- 
einama ir kuriai sugebėjimas pažinti, suvokti yra būdingas, ta- 
tai esą mės patys — žmonės, būtis-sąmonė arba sąmoninga bū- 
tis. Filosofija todėl savo esme — filosofinė antropologija. Tuo 
pagrindiniu veiksniu, kuris nulemia bendrą būties sąmonės 
struktūrą ir visas jos konkrečias apraiškas, Heideggeris pripažįs- 
ta rūpestį. Iš jo fenomenologinės analizės aiškėja, kad būtis-są- 
monė surišta su išoriniu pasauliu esminiu ryšiu, kuris ją įgali- 
nąs jį pažinti. Iš pradžių tas pažinimas nesąs atskiriamas nuo 

žmogaus kasdieninės praktinės veiklos: elgdamasis su daiktais, 
žmogus pirmiausia suvokiąs juos kaip tai, kas jam „paranku“, 
tik vėliau išvystąs ir atpalaiduotą nuo praktinės reikšmės daik- 
tų esamumą, ią būties formą, kuri eina gamtos mokslų objek- 
tu, Bet ir vienu, ir antru atveju būtis-sąmonė pagrimzdusi rū- 
pimajame daiktų pasaulyje. Be šito buvimo būdo, būtis-sąmo- 
nė rodanti dar kitą, kuris sąlygoja jos prasmę bei paskirtį. Ta- 
tai jos tikra „patybė“, glūdinti joje vidinė potencija. Būtis-są- 
monė nesibaigianti savo esamumu, tik nuolat užbėganti sau už 
akių, iš anksto nubrėžianti savo galimybes ir nubrėždama jas 
įvykdanti. Pagrimzdama išoriniame pasaulyje, būtis-sąmonė ne- 
išvengiamai patenkanti savo fizinės ir socialinės aplinkos val- 
džion ir tuo liekanti pasmęrkta kasdieniškumui. Jinai jam pa- 
siduodanti bijodama savo vienatvės ir atsakomybės; bet kartu 
ji nusigręžianti nuo pačios savęs, nuo slypinčių joje tikro buvi- 
mo galimybių. Išvaduoti būti-sąmonę nuo kasdieniškumo ver- 
govės ir atstatyti jos „patybę“ tegalis sąžinės balsas, reikalau- 
jas, kad žmogus pasiimtų atsakomybę už savo likimą ir pasi- 
ryžių įvykdyti savo tikras galimybes. Toks ryžtumas prieinamas 
vien tam, kuris nebijodamas kreipia akis į skirtą būčiai-sąmo- 
nei ribą, į jos kraštutinę galimybę — į mirtį. Tiktai supratęs, 
kad būtis esanti būtis mirčiai, žmogus įstengiąs tapti pačiu sa- 
vim ir realizuoti savo aukščiausias potencijas. Bet ryžtumas at- 
skleidžias ir tą suvokimo akiratį, kuriame veikia bei reiškiasi 
rūpestis ir kuris apibūdina jo esminę sąrangą. Būtis-sąmonė 
randanti save jau egzistuojančią pasaulyje; ji egzistuojanti įsi- 
kurdama daiktinėje ir socialinėje aplinkoje; o įsikurti ji galinti 
tik iš anksto nubrėždama ir tuo įvykdydama savo galimybes. 
Šie trys momentai esą tik laikiškumo momentai. Bet tai ne- 
reiškią, kad būtis-sąmonė telpanti laike ta pačia prasme kaip ir 
daiktai. Tasai tradicinis laiko supratimas tesąs išvestinis ir sie- 
jąsis su kasdieniškumo būsena. Pasidavus kasdieniškumui, bū- 
tis-sąmonė laikanti daiktų esamumą vienintele būties rūšimi ir 
pagal tai suprantanti ix laikiškumą kaip nesiliaujantį bei mono- 
tonišką kaitaliojimąsi atskirų „dabar“, pereinančių iš ateities į 
pracitį ir težyminčių tik tai, kas esama. Ši suprastinta laikišku- 

mo schema, kuri paverčia laiką matuojamu dydžiu, einanti pa- 
matu žmogaus išorinei veiklai, lygiai kaip tr gamtos mokslams. 
Tikras laikiškumas, priešingai, pasižymįs aiškiu praeities, da- 
barties ir ateities kokiniu skirtingumu. Jisai kylas iš pačios bū- 
ties-sąmonės, iš jos saviveiklos arba ryžtingumo, ivykdančio jos 
esmines galimybes. Kadangi ryžtingumas esąs į ateitį, tai tikra- 
me laikiškurne šiai pastarajai priklausanti pirmenybė. Ix tik kur- 
dama savo ateitį, būtis-sąmonė atsigręžianti ir į savo tikrą pra- 
eitį, kurią jai nustelbė kasdieniškumas. Šiuo tikru laikiškumu 
grindžiantis istoriją istorinis vyksmas. Būtis-sąmonė savo esme 
esanti istoriška; realizuodamasi ji kurianti savo istoriją. Pagrin- 
dinė visų filosofijos teorijų klaida, Heideggerio nuomone, esanti 
ta, kad jos aiškina būtį-sąmonę pagal analogiją su daiktišku- 
mu. Griežtai skirdamas šias dvi būties rūšis, Heideggeris stato 
prieš kategorijas, sąlygojančias daiktiškąją būtį, egzistencialus, 
t. y. pradus, kurie nulemia sąmoningąją būtį. Kadangi pastaro- 
ji esanti baigtinė ir tik joje atsiskleidžianti būties esmė, tai Hei- 
deggerio sistemoje nebaigiamumui nėra vietos. Kartu Heideg- 
gerio fenomenologiškai pagrįsta ontologija išsižada bet kokios 
transcendentinės metafizikos. Išspausdinta: „Die Lehre vom Ur- 
teil im Psychologismus“ (1914), „Die Kategorien-und Bedeu- 
tungslehre des Duns Scotus“ (1916), „Sein und Zeit“ (!1927, 
1935), „Vom Wesen des Grundes“ (1929, 21931), „Was ist Me- 
taphysik?“ (1929, *1933). 

HELVECIJUS Klodas Adrianas (1715—1771) — prancūzų fi- 
losofas, materialistinės filosofijos šalininkas, priešrevoliucinės, 
kovojančios su absoliutizmu buržuazijos atstovas. Jo pirmas vėi- 
kalas, Bažnyčiai pareikalavus, buvo parlamento pasmerktas ir 

Helvecijus turėjo išsižadėti savo mokslo. Nagrinėdamas socia- 
linės filosofijos, etikos ir pedagogikos klausimus, Helvecijus sten- 
giasi sukurti moralės teoriją, kuri savo tikslumu galėtų lygintis 
su gamtos mokslais. Žmogus, pasak Helvecijaus, skiriasi nuo 
gyvulių Lik savo fizine organizacija. Helvecijus pritaria Locke'o 
sensualizmui, pripažindamas juslingumą visų intelektinių suge- 
bėjimų (atminties, vaizduotės, mąstymo) pamatu. Iš prigimties 
visų žmonių protas esąs vienodas, jų individualios ypatybės yra 
įgytos auklėjimo ir socialinės aplinkos įtakoje. Žmonių elgesiui 
vadovauja jų interesai. Kas atitinka interesus, yra naudinga. To- 
dėl naudingumas yra dorovės ir teisės pagrindas. Kadangi skir- 
tingų tautų ir istorinių epochų interesai yra skirtingi, tai ir mo- 
ralės norinos bei įstatymai nėra vienodi ir nuolatos kinta. Nors 
žmogus iš prigimties esąs egoistas ir siekia tik savo naudos, 
tačiau tas egoizmas gali derintis su visuomenės gerove, nes in- 
teresų būva ne tik individualių, bet ir visuotinių. Tai, kas daro- 
ma dėl visuotinės naudos, yra dora ir teisu; todėl individualinė 
moralė neįmanoma be socialinės. Leisdama įstatymus, valstybė 
turi pirmiausia tuo rūpintis, kad kiekvienas pilietis galėtų įsigyti 
nuosavybę, kad vienos klasės nebūtų išnaudojamos kitų ir kad 
visa tauta būtų šviečiama. Aistros esančios intelektinio gyveni- 
mo varikliai. Todėl! auklėjimo uždavinys esąs ne slopinti jas, o 
tik racionaliai tvarkyti. Helvecijaus utilitaristinė etika turėjo 
Prancūzijoje nemažai sekėjų. Išspausdinta: „De I'esprit“ (1758), 
„De I'homme, de ses facultės et de son education“ (1772), „Les 
progrės de Ja raison dans la recherche du vrai“ (1775) ir kt. 


Keim A. Helvėtius, sa vie et son oeuvre. — Paris: E Alcan, 1907; Arnd W Das 
ethische System des Helvetius. — Kiel, 1904: Troickiį A. Etičeskie vzgliady 
Helvecija // Trudy Instituta Krasnoj Professury. — M., 1923. — T I; Mondoifo 
R. Saggi per la storia della morale utilitaria. — Verona, Padova, 1903—1904; 
Plechanow G. Beitrūge zur Geschichte des Materialismus. — 3. Aufl. — 1921. 


HERAKLEITAS Efesietis (a. 535—475 pr. m. e.) — graikų 
filosofas, aristokralinės kilmės, griežtas priešininkas demokra- 
tijos, kuri tais laikais įsigalėjo Efese (Mažojoje Azijoje). Iš jo 
veikalo apie gamtą (peri physeos) išliko 139 fragmentai. He- 


1 

rakleito filosofija glaudžiai susijusi su jo pirmtakų Talio, Anak- 
simandro ir Anaksimeno sistemomis. Herakleitas yra hilozois- 
tas, t. y. laiko medžiagą visos būties pamatu, bet iš karto pri- 
skiria jai 1r gyvybę. Pradiniu gaivalu jis pripažista ugnį, kuri 
aušdama pavirsta vandeniu, paskui žeme ir į kurią vėl pereina 
atvirkštiniu vyksmu žemė ir vanduo. Herakleitas iškelia nesi- 
liaujamo tapsmo idėją, pabrėždamas, kad viskas nuolat kinta ir 
niekuomet nepalieka toje pačioje būsenoje. Bel nesiliaujamas 
tapsmas pasižymi ir tuo, kad priešybės nuolat kaitaliojasi, per- 
eidamos viena į kitą. Kas sausa, pasidaro drėgna, kas šilta — 
šalta, budėjimas virsta miegu, gyvybė — mirtimi ir atvirkščiai. 
Viskas praeina, atsiranda ir nyksta, todėl tapsme susijungia būtis 
ir nebūtis, arba tapsmas yra būties ir nebūties ir kartu visų 
priešybių dinaminis vienumas. Šiuo atžvilgiu tapsme glūdi vidi- 
nis prieštaravimas, kuris reiškiasi priešingu procesu arba jėgų 
kova tiek gamtoje, tiek žmonių visuomeniniame gyvenime. Iš 
tos kovos kyla ir tam tikra dinaminė pusiausvyra, arba harmo- 
nija, kurioje išsilaiko susiremiančių įėgų priešingumas. Harmo- 
nijai iširus, priešybės vėl išsiskiria ir iš naujo prasideda jų ko- 
va, kol nesibaigs nauja harmoninga sinteze, ir t. t. Visų šių 
vyksmų sąsają laiduoja medžiagos vienumas, nes iš ugnies vis- 
kas gimsta ir į ugnį vėl grįžta. Todėl Herakleitas apibūdina pa- 
saulinį tapsmą kaip procesą, kuriame ugnis užsidega įr vėl už- 
gęsta pagal tam tikrą matą. Iš išlikusių Herakleito fragmentų 
aiškėja jo tvirtinimas, kad medžiaga yra amžina, nieko nesu- 
kurta ir kad tapsmo procesas neturi nei pradžios, nei galo, kad 
tas procesas valdomas tam tikro dėsningumo, kurį Herakleitas 
vadina logu. Kadangi „logos“ graikų kalboje yra daugiareikš- 
mis, tai ir Herakleito logas komentatorių nevienodai buvo aiš- 
kinamas. Herakleitas buvo monistas. Jam sielos esančios bū- 
ties medžiaginio pamato atmainos. Logas žymi tą universalų 
dėsnį, pagal kurį vyksta medžiagos kitimai, t. y. pagal kurį prie- 
šybės pereina viena į kitą ir harmonija kaitaliojasi su dishar- 
monija, ir jo logo koncepcijoje užsimezga dialektinis pasauli- 
nio dėsningumo supratimas. Kadangi ir gyvybė, ir žmonių vi- 
suomeninis gyvenimas priklauso nuo to paties dėsningumo kaip 

ir fizinė gamta, tai ir žmogaus protas (mąstymas) yra įsikerojęs 
kosmo dėsningoje santvarkoje. Todėl Herakleito filosofijoje lo- 
go subjektyvioji reikšmė sutampa su objektyviąja. Logas yra 
tikro pažinimo kriterijus, jis turįs vadovauti ir žmogaus elge- 
siui. Tiktai sekant logu, t. y. įsisąmoninan! ir pasisavinant ben- 
drą pasaulio santvarką, galima pažinti tiesą ir pasiekti tikrą iš- 
mintingumą. Tačiau tas išmintingumas nedaug kam prieinamas. 
Paprastai žmonės siekia tik savo asmeninių interesų ir laiko 
tiesa tai, ką pagauna juslė, o gėriu — tai, kas suteikia tiesiogi- 
nį malonumą. Todėl visos tos vertybės, kurios bendrai žmonių 
pripažįstamos, tėra tik lygstamos ir priklauso nuo to bendro 
dėsnio, pagal kurį priešybės pereina viena į kitą: kas vienu at- 
žvilgiu gera, kitu atžvilgiu — bloga, kas vieniems atrodo gražu, 
kitiems — bjauru ir t. t. Tačiau šis reliatyvizmas nekliudo He- 
rakleitui griežtai pasisakyti už valstybės aristokratinę santvar- 
ką. Iškeldamas tapsmo ir jo vidinės dialektikos problemą, He- 
rakleitas žymiai paveikė tolesnę graikų filosofijos raidą. Jo įtako- 
je susiformavo Protagoro sensualistinis subjektyvizmas. Vėliau 
stoikai pasisavino Herakleito hilozoistinę pasaulėžiūrą. Herak- 
leito stilius pasižymi paradoksalumu ir mįslingumu. Todėl se- 
novėje jis buvo vadinamas „tamsiuoju“. 

Bywater I. Heracliti Ephesii Religuiae. — Oxonit, 1877; Diels H. Die Frap- 
mente der Vorsokratiker. — 4. Aufl. — Berlin, 1922; Makovelskij A. Dosok- 
ratiki. — Kazanįj, 1914. — Č. L: Lassalle E Die Philosophie Herakleitos des 
Dunkeln von Ephesus. — 2. Aufl. — Leipzig, 1892; Pfeiderer E. Die Philo- 
sophie des Heraklit von Ephesus im Lichte der Mysterienidee. — Berlin, 
1886; Burckhardi H. Herakleit, seine Gestalt und sein Kunden. — 1925; Bise P 
La politigue d'Hėraclite d'Ephėse. — Paris: E Alcan, 1925; Losacco M. Eral- 


lito e Zenone Teleate. — 1914; Dynnik M. A. Dialektika Geraklita Efessko- 
to. — 1929, 


HERDER Johannas Gottfriedas (1744 08 25 Mauryne (Moh- 
rungen) Rytų Prūsuose — 1803 12 18 Veimare) — vokiečių 
rašytojas. Bažnyčios tarno ir pradžios mokyklos mokytojo sū- 
nus, išėjo Mauryno miesto mokyklą, 1760 tenykščio kunigo Tres- 
cho (1733—1804) tarnelis (famulus), jo namuose vėliau susi- 
pažinęs su karo metu mieste sustojusio rusų pulko gydytoju 

Schwarzerlohu, šio už rankraščio išvertimą lotynų kalba 1762 
vasarą buvo paimtas Karaliaučiun, ten stojo medicinos fakultę- 
tan, bet tuojau perėjo klausyti teologijos ir filosofijos dalykų, 
patekdamas iš pradžių Kanto, paskui šiam virtusio priešininku 
Hamanno ir ypačiai Rousseau raštų įtakon; tuo pat metu jis 
buvo kolegijos auklėtinių prižiūrėtojas, vėliau ir mokytojas. Gy- 
venusio kadaise Rygoje Hamanno rekomenduotas, nuo 1764 
pabaigos ligi 1769 gegužės — Rygos katedros mokyklos moky- 
tojas ir pamokslininkas. Dar Karaliaučiuje pasireikšdamas po- 
ezijoje, Rygoje parūpino Lessingo raštų nuteiktus literatūrinės 
kritikos veikalus. Fragmente „Uber die neuere deutsche Lite- 
ratur“ (1767), „Kritische Walder“ (1769) ir kt. Rousseau dva- 
sia jis čia svajoja apie Latvijos gyvenimo reformavimą, ypačiai 
su mokyklų pagalba. Drauge su pažįstamu pirkliu lankėsi: Pran- 
cūzijoje, savo „Journal meine Reise im Jahre 1769“ stodamas 
prieš prancūzų kultūros ir racionalizmo įsivyravimą Europoje 
ir planuodamas vokiškumo išlaisvinimą ir gaivinimą. 1770 ly- 
dėjo išsirengusį Prancūzijon ir Italijon Holstein-Eutino kuni- 
gaikštį. Strasbūre dėl ligos gavo atsilikti ir čia gyveno ligi 1771 04 
besigydydamas, tirdamas liaudies poeziją (Die Lieder der al- 
ten Vėlker) ir Shakespeare'o kūrybą (išsp. 1773) bei pareng- 
damas Berlyno akademijos premijai „Abhandlung ūber den 
Ursprung der Sprache“ (išsp. 1772); čia 1771 susipažino ir su- 
sidraugavo su Goethe, kuris savo kūrybai gavo iš jo įtakos. 
1771—1776 — Būckeburgo pamokslininkas, kad ir nenustojo 
dainų tyręs ir gilinęsis literatūron (Ursachen des gesunkenen 
„Geschmacks“ bei „Den verschiedenen Vėlkern“ 1775 ir kt.), 
bet daugiausia reiškėsi teologijos ir filosofijos veikalais;: „Al- 
teste Urkunde Menschgeschlechts“ (1774—1776),.,„Auch eine 
Philosophie der Geschichte zur Bildung der Menschheit“ 
(1774), „Provinzialblūtter an Prediger“ (1774) ir kt. Goethe's 
pastangomis ištrauktas iš Būckeburgo, nuo 1776 rudens — Vei- 
maro gen. superintendantas ir vyriausios konsistorijos narys, 
po 1788--—-1789 kelionės Italijon — konsistorijos vicepreziden- 
tas, 1801 — prezidentas. Čia būdamas išleido padariusią di- 
džiausią įtaką įvairių tautų literatūrai ir folkloristikai liaudies 

poezijos antologiją „Volkslieder“ (1778—1779, 21807 „Stimmen 
der Vėlker in Liedern“), „Ūber die Wirkung der Dichtkunst 
auf die Sitten der Volker“ (1778), kultūros istoriją „Ideen zur 
Philosophie der Geschichte der Menschheit“ (1784—1791), 
„Zerstreute Blūtter“ (1785—1797), „Briefe zur Beforderung der 
Humanitat“ (1793—1799), taip pat nenustojo domėjęsis litera- 
tūra (Cido vert. 1802) ir teologiniais bei šiaip tikybiniais klau- 
simais („Briefe, das Studium der Theologie betreffend“ (1780— 
1781), „Vom Geiste der hebraischen Poesie“ (1782—1783), 
„Vom Geiste des Christentums“ (1797), „Christentum und An- 
tichristentum“ (1798) ir kt.). Paskutiniaisiais keleriais savo gy- 
venimo metais ėmęs sirgukhuoti, tolti nuo viešumos, nebepa- 
kelti priešingų nuomonių ir iš viso griežčiau nusistatydamas 
prieš „formalistinę“ Kanto kritiką, „klasikinę“ Goethe's ir Schil- 
lerio poezijos krypti, smarkiai prieš ją sakėsi rašiniuose: „Vers- 
tand und Erfahrung“ (1799), „Kalligone“ (1800), žurnale „Ad- 
rastea“ (1801—1803). Pilnas raštų rinkinys „Samtliche Werke“ 
1805—1820 išleistas 45 tomais ir 1827—1830 papildymų 15 to- 
mų, kritiškas 1877—1913 — 33 tomai. Jo korespondenciją iš- 
. spausdino H. Dūntzeris „Aus Herders Nachlass“ (1856—1857), 
„Herders Reise nach Italien“ (1859), „Von und an Herder“ 
(1861—-1862), „O. Hoffmann — Herders Briefe an J. G. Ha- 
mann“ (1889), H. Schauef „Herders Briefwechsel mit Karoli- 
na Flachsland“ (1926—1928); Herderio žmona (Marija Karo- 
lina Herder) išleido „Erinnerungen aus dem Leben“ (1820), 
sūnus Emilis Gotfriedas (m. 1855) „H. Lebensbild“ (1846— 
1847). Herderio įtaka ypačiai reikšminga Sturm- und- Drang 
laikotarpio vokiečių literatūrai, Wilheimui Humboldtui ir kt., 
čekams Kollarui, Čelakovsky'ui, Šafarikui, lenkui Brodziūskiui 
ir kt., rusams Karamzinui, Ševyrevui ir kt, mūsų L. Rėzai. 

Dėring J. M. H. von. Herders Leben. — Weimar, 1829; Hay R. Herder nach 
seinėm Lėbėn und seinen Werkėn dargestelit. — Berlin, 1877. — 1. Bd. — 
1885. — 2. Bd.; Kūhnemann E. Herders Leben. — Mūnchen, 1895 (21927); 
Castle E. Herder als Wiederwecker der deutschen Volksliedėr. — 1926; Wkr- 
ner J. M. Herders Vėlkerpsychologie. — 1934; Joret Ch. Herder et la re- 


naissance littėraire en Allemapne au XVIII" siėcle. — Paris, 1875; Bossat R. 
Herder, sa vie et son oeuvre, — 1916; Tronchon H. La fortune intellectuel- 

Je de Herder en France, — Paris, 1920; Bittuer C. Herders Geschichtsphi- 
losophie und die Slawėn. — Reichenberg, 1929; Wegier A. Herder und das 
lettischė Volkslied. — Langensalza: H. Beyer £ Sohne, 1928; Berzinš L. Lat- 
viu tautas dzeja Stendera un H-a laikmeta // Filologu biednibas raksti. — 
1927. — T. 7, Nevinson H. W A Sketch of Herder and his timės. — Lon- 
don, 1884. 


Herderis ir lietuvių dainos. Iš savo tėvo, nežinia kokiu būdu 
pramokusio lietuviškų dainų, ir iš Hamanno („Krieuzzūge eines 
Philologen“, 1762) su jomis susipažinęs, 1764—1769 Rygoje gy- 
vendamas Herderis dar daugiau apie jas patyrė, pamėgo Ir jas 
net žymėjosi. 1778 savo „Volkslieder“ 1 dalyje jis dvi jas patei- 
kia išvertęs. Kiek anksčiau jis mėgino ir lietuviškas dainas vo- 
kiečių visuomenei pateikti. 1773 parūpindamas savo „Alte 
Volkslieder“, kurių spausdinimas nutrūko 1775 su pirmuoju lan- 
ku, iš 1759 Lessingo „Briefe die neueste Literatur betretfend“ 
2 dalies Herderis pakartojo čia Pilypo Rugio dar 1745 knygoje 
„Betrachtung der litauischen Sprache“ įdėtų dviejų lietuviškų 
dainų („Anksti rytą rytužį saulužė tekėjo“ ir „Aš atsisakiau sa- 
vo močiutei“) vertimus („Der Morgenspalziergang“ ir „Braut- 
hed“, 1885 Kar. Redlicho išsp. „Herder's Poetische Werke“ I 
tome). 1778 leisdamas savo didijį „Volkslieder“ rinkinį, abu ver- 
timu jis iš naujo perdirbo, bet iš jų į šį leidinį (2 dalis 1779) uk 
„Brautlied“ teįdėjo, 1782 Goethe's pakartotą savo „Fischerin“ 
kūrinyje. Be to, 1778 „Volkslieder“ 1 dalyje Herderis įdėjo dar 
7 dainų vertimus: „Die kranke Braut“ (Per beržynėli, per pu- 
šynėlį mane nunešė mano bėrasis žirgelis), „Abschiedslied ei- 
nes Madchens“ (Ten daržely žydi myronačiai), „Der versunke- 
ne Brautring“ (Į žvejus josiu, žvejį lankysiu), „Lied des Mad- 
chens um ihren Garten“ (Dainuok, sesyt, ko nedainuoji?), „Lied 
des jungen Reiters“ (Anksti rytą rytuži pašersiu žirgyti), „Der 
unglūckliche Weidenbaum“ (Ai, žirge, žirgyti, tu mans bėrasis) 
ir „Die erste Bekanntschaft“ (Žaliojoj girelėj, tarnsiojoj nakte- 
lėj, tenai jaunas bernužėlis kelio nežinojo). Šie visi 7 vertimai 
Herderio tėra tik kiek išlyginti minėtojo Hamanno bičiulio Ka- 
raliaučiaus miesto mokyklos mokytojo (nuo 1776 universiteto 
prof.) Johanno Gotliebo Kreutzfeldo (1745—1784) parūpinti 

vertimai, kurių 4 („Die kranke Braut“, „Abschiedslied eines 
Madchens“, „Lied des Madchens um ihren Garten“ ir „Lied 
des jungen Reiters“) Herderis rado 1775 Leipcige ir iš spaus- 
tuvės neišleistame, bet Herderio per Hamanną pasiekusiame 
almanache „Preussische Blumenlese“, o kitus 3 tais pat 1775 
atsiuntė Kreutzteldui tam pat Hamannui tarpininkaujant. 

Biržiška M. Lietuvių dainų literatūros istorija. — 1919. — D. 1. — P 45—50), 
102; Sembritzki J. Die ostpreuBische Dichtung 1770—1800 // Alipreussische 
Monatsschrift. — Kėnigsberg, 1908. — Bd. 45. — S. 222, 227—228: Mūiler 


FL. von. Die „Preussische Blumenlese“ von 1775, eine Ouelle von Herders 
„Volksliedern“ // Zentralblat fūr Bibliothekswesen. — 1917. — S. 182-——188. 


Herderio filosofija. Griežtas dualizmas, kurį Kantas nustato 
tarp pažinimo empirinės medžiagos ir apriorinės formos, lygiai 
kaip ir tarp gamios būtinumo ir žmogaus moralinės laisvės, 
buvo Herderiui svetimas. Jisai daug labiau pritarė G. Bruno ir 
Spinoza'os monistinėms pažiūroms, bet susiejo jas su Leibnizo 
nustatytais individualumo ir evoliucijos principais. Pasak Her- 
derio, ir gamtą, ir Žmonių istorinį gyvenimą valdo tas pats ben- 
dras dėsningumas, pagal kurį vystosi visi jų padarai išorinių 
aplinkybių įtakoje. Visam pasauliui eina pamatu tam tikras or- 
ganizacinis planas, jungiąs vienas formas su kitomis. Vystymosi 
procesas, užsimegzdamas jau neorganinėje gamtoje, itin aiškiai 
reiškiasi organiniame pasaulyje, kuris rodo kylančią eilę vis to- 
bulesnių ir sudėtingesnių formų. Žmonijos istorinė raida re- 
miasi jos psichofizinės prigimties plėtra, iš kurios dėl išorinių 
veiksnių (klimato ir kitų geofizinių aplinkybių) įvairiopumo kyla 
skirtingi žmonių grupių, arba tautų, tipai. Žmogus esąs aukš- 
čiausias gamtos padaras, jo protingumas glaudžiai susijęs su jo 
fizinės organizacijos tobulumu. Iš protingumo, įgalinančio žmo- 
gų kontempliatyviai įžiūrėti daiktus, išauga pirmiausia kalba ir 
meninė kūryba. Kalba yra mąstymo įrankis, ji leidžia žmogui: 
pereiti nuo juslinių įspūdžių prie bendrų minčių. Kalbos raida, 
Herderio nuomone, liudija prieš Kanto apriorizmą. Erdvės ir 
laiko vaizdai išsivysto iš juslinio patyrimo, kilmės atžvilgiu pa- 
žinimo forma negali būti griežtai atskiriama nuo medžiagos. 


332 "STRAIPSNIAI IŠ „LIETUVIŠKOSIOS ENCIKLOPEDIJOS“ 


Todėl proto kritiką reikia pakeisti pažinimo sugebėjimų fizio- 
Iogija. Kad ir kokie skirtingi yra tie keliai, kuriais vyksta atski- 
rų tautų istorinė raida, galiausiai jie veda visi prie to paties 
likslo: jie realizuoja humaniškumo idealą, t. y. laipsniškai kelia 
aikštėn bei išskleidžia visas tas kūrybines jėgas, kurios glūdi 
žmogaus prigimtyje. Šia prasme istorija ir gamta yra tie veiks- 
niai, kurie išauklėja žmoniją. Kiekviena tauta įneša pagal savo 
individualybę savo ypatingą indėlį į bendrą humaniškos kultū- 
ros lobyną. Kas tikrai žmoniška, yra iškart ir dieviška. Huma- 
niškumas todėl suiampa su tikru religingumu. Vis dėlto Her- 
deris primygtinai pabrėžia, kad žmonijos istorinė raida turi bū- 
ti aiškinama tiktai iš natūralių veiksnių, nesiremiant jokiomis 
metafizinėmis prielaidomis (pvz., Dievo tiesioginiu įsikišimu į 
istorijos eigą). Herderis padarė pradžią kultūros isiorijos moks- 
lui. Jis parodė, kaip reikia istoriškai aiškinti bei įvertinti tautiš- 
kų kultūrų įvairumą. Ypač jis prisidėjo prie kalbotyros ir lite- 
ratūros istorijos išsivystymo. Herderio filosofiniai raštai (be 
anksčiau minėtų): „Abhandlung ūber den Ursprung der Spra- 
che“ (1772), „Vom Erkennen und Empfinden der menschli- 
„chen Seele“ (1778), „Gesprache iber Spinoza's System“ (1800). 
Kilutemaun E. Herders Persūnlichkeit in seiner Weltanschauune. — Berlin, 
1893; Siege! C. Herder als Philosoph. — Berlin, 1907; Ruinelti A. L„Uma- 
nita“ di Herder e il concetto della „razza nolla“ storia evolutiva dello spiri- 


to. — Catania, 1908; Harlem A. Herders Lehre vom Volksgeist. — Rostock, 
1922, 


HOBBES Thomas (1588 04 05—1679 12 04) — anglų filo- 
sofas materialistas. Dvasininko puritono sūnus, išėjo mokslus 
Oksforde, kur susipažino su scholastine filosofija (ypač su no- 
minalistine kryptimi); ilgus metus vertėsi auklėtojo darbu an- 
glų aristokratijos šeimose ir lydėjo savo auklėtinius kelionėse į 
Prancūziją ir Italiją. Ten susipažino su nauju gamtos mokslų 
matematiniu metodu, Galilei'aus ir Descartes'o sukurtu, ir už- 
mezgė ryšius su prancūzų mokslininkais, artimais Descartes'o 
filosofijai (Mercenne). Grįžęs Anglijon parašė „Fhe elements 
of Law natural and civil“ (Įgimtinės ir civilinės teisės pradme- 

nys), kur gynė neribotą karališkos valdžios suverenumą. Revo- 
liucijai ištikus, Hobbesas emigravo į Prancūziją, kur išleido sa- 
vo veikalo trečią dalį „De cive“ (Apie pilietį) ir tik po 11 me- 
tų, amnestiją paskelbus, galėjo grižti į tėvynę. Visiškai atsidė- 
jęs moksliniam darbui, Hobbesas užbaigė savo filosofijos siste- 
mą (I d. „De corpore“, IE d. „De homine“) ir įsigijo anglų 
šviesuomenėje autoritetingo mąstytojo vardą. Nemažai jo vei- 
kalų ir straipsnių paskirta polemikai su jo pasaulėžiūros prie- 
šininkais. Hobbesas yra Bacono empirizmo šalininkas, bet iš 
pradžių buvo ir Descartes'o įtakoje ir naudojo pastarojo racio- 
nalistini metodą savo materialistinei sistemai paremti. 
Filosofijos objektas yra, anot Hobbeso, viskas, kas realu, 
kas veikia ir pasireiškia savo veiksmais. Bet veikti tegali tik 
kūnai, tad vienintelė savarankiška (substancinė) realybė yra at- 
skiri konkretūs kūnai. Dėl to filosofiją galima nusakyti kaip 
kūnų mokslą. Kūnų yra trys rūšys: natūralieji, dirbtiniai, arba 
žmogaus pagamintieji, ir pats žmogus, tarpininkaujas tarp tų 
dviejų rūšių ir priklausąs iškart gamtai ir visuomenei, t. y. dirb- 
tiniam kūnui. Pirmoje sistemos dalyje (De corpore) Hobbesas 
išdėsto logiką, pažinimo teoriją ir gamtos mokslų pagrindus. 
Logikoje Hobbesas laikosi kraštutinio nominalizmo. Sąvo- 
kos nėra kas kita, kaip daiktų pavadinimai (žodžiai), ir mąsty- 
mas vyksta tiktai žodžiais. Sprendimas (sakinys) — dviejų ter- 
minų sąryšis; jisai teisingas, jei abudu terminai (subjektas ir 
predikatas) žymi tą patį dalyką. Tokiu pat būdu Hobbesas aiš- 
kina ir silogizmą: jo teisingumas arba klaidingumas glūdi ne 
pačiuose daiktuose, bet tik terminų sąsajoje. Mokslo uždavinys 
yra aiškinti sudėtingų kūnų sąrangą iš paprasčiausių kūnų pri- 
gimties ir santykių. Loginiu atžvilgiu tai reiškia: nustatytų ter- 
minų (objektų pavadinimų) sąryši taip sutvarkyti, kad būtų ga- 
lima specialėsnius terminus gauti iš bendresniųjų (turinčių pla- 
tesnę vartojimo sriti). Tokiu būdu Hobbesas suartina logiką su 
matematika. Loginis mąstymas nesąs kas kita, kaip skaičiavi- 
mas, kur skaitmenų vietą užima terminai. Logika, kaip ir ma- 
tematika, yra sistema tiksliai nusakytų simbolių (terminų), iš 
kurių derinių, sudėtį ir atimtį įtraukus, daromos visos galimos 

išvados. Kadangi terminų reikšmė nustatoma pačių pažįstančių 
subjektų, tai toks deduktyvinis metodas pasižymi griežtu tiks- 
lumu bei objektyvumu vien tiek, kiek jis taikomas tiems objek- 
tams, kurie paties subjekto gaminami ir kurių prigimtis nepri- 
klauso nuo patyrimo. Tokio pobūdžio yra geometrinės figūros, 
kurias mes gaminam savo judesiais. Gamtos mokslams jos turi 
ypatingos reikšmės, nes tiktai su geometrinių figūrų pagalba 
galima nusakyti kūnų judesius ir jų erdvinius santykius. Taigi 
logikoje ir metodologijoje Hobbesas prisideda prie to raciona- 
listinio ir mechanistinio aiškinimo būdo, kuris buvo Galilei'aus 
ir Descartes'o sukurtas ir įsigalėjo gamtos moksluose XVII ir 
XVIII a. Tačiau Hobbesas žymiai nukrypsta nuo Descartes'o, 
pripažindamas, kad pagrindinės ir paprasčiausios tdėjos, atsto- 
vaujančios mąstyme daiktų pradmenims (elementams), nėra 
įgimtos žmogaus dvasiai, 0 gaunamos iš patyrimo, t. y. remiasi 
pojūčių duomenimis. Bet tie empiriniai duomenys, anot Hob- 
beso, nėra tikslūs ir tobuli. Klausimas, kaip mąstymas santy- 
kiauja su patyrimu, kaip mąstymo racionalus metodas gali būti 
taikomas išoriniams daiktams ir gali laiduoti pažinimo objekty- 
vumą, paliktas Hobbeso sistemoje neišaiškintas. Kūnų esminė- 
mis savybėmis Hobbesas, sekdamas Descartes'u, laiko tįsumą 
ir tigūrą (erdvinę formą). Visi kūnai, kuriuos pagauname paty- 
rimu, susidaro iš mažiausių dalelių, tačiau tai ne atomai, nes 
medžiagos dalomumas niekuo neribotas. Tuščios erdvės nėra, 
tatai tik kūnų egzistavimo būdas, kiek jis mūsų mąstomas at- 
skirai nuo pačių kūnų. Lygiai kaip erdvės sąvoka yra mąstymo 
padaras, taip ir bendros medžiagos idėjos niekas neatitinka re- 
alybėje. Visiems fiziniams reiškiniams pamatu eina kūnų ir jų 
dalių judesiai. Judesio priežastis yra visuomet išorinė, mecha- 
ninė. Vienas kūnas gali pajudinti kitą tik susilietęs su juo. To- 
linio veiksmo (actio in distans) nėra. Veikdami mūsų kūną, iš- 
oriniai daiktai sukelia jame judesį, kuris spaudimo lytyje nuo 
kūno paviršiaus pereina į smegenis ir pagaliau į širdį; tenai 
prasideda atvirkštinis judesys, kuris pasibaigia raumenyse. Jo 
pradinis akstinas (conatus) reiškiasi jutimu. Būdami tiktai pro- 
cesai, vykstą subjekto kūne, jutimai (spalvos, garsai, kvapai, sko- 

niai) yra subjektyvūs ir visiškai nepanašūs į sukeliančias juos 
išorines priežastis. Visuose kūnuose glūdi potencialiai juslumas 
(sugebėjimas justi). Jutimai palieka mūsų kūne tam tikrus pėd- 
sakus, kurie atgyja tiems procesams juslės organuose besikar- 
tojant (aiminimai). Visi atminimo procesai, kaip ir susietos su 
jais vaidinių arba idėjų asociacijos, vyksta grynai mechaniniu 
būdu. Destis ar jutimai žadina, ar trukdo kraujo apytaką (gy- 
vybinę energiją), jie lydimi mogio (malonumo) arba skausmo 
(nemalonumo jausmo), ir kai tik jausmai siejasi su būsimųjų 
įvykių vaizdais, atsiranda pagrindinės emocijų lytys: troškimas 
ir vengimas. Kadangi visas psichinis gyvenimas vykstąs griežtai 
mechaninių būdu, tai žmogus nelaisvas: visi valios aktai neiš- 
vengiamai kyla iš pirmiau einančių judesių kūno viduje. Hob- 
besas — dėterminizmo šalininkas. 

Psichologija išdėstyta antrojoje jo sistemos dalyje (De ho- 
mine). Trečioji dalis (De cive) paskirta socialinei ir politinei 
filosofijai. Iš prigimties, Hobbeso manymu, žmogus nėra visuo- 
meninė būtybė, kaip, pvz., bitės ir skruzdės. Pradžioje jis val- 
domas tik grynai egoistinių akstinų — savisaugos bei savinau- 
dos instinkto. Todėl jis žiūri į kitus žmones kaip į priešus arba 
varžovus, kliudančius jam patenkinti savo gyvybinius reikalus 
ir pasiekti mogi. „Homo homini lupus“ (žmogus žmogui vil- 
kas). Natūrali žmonių būklė esanti bellumi ormnium contra om- 
nes (kova visų su visais), Štai kodėl baimė dėl gyvybės išlaiky- 
mo ir įgimtas protingumas verčia žmones taikytis ir vykdyti to- 
kią visuomeninio gyvenimo santvarką, kuri laiduotų kiekvieno 
individo gerovę ir neleistų jam kenkti kitų gyvybiniams reika- 
lams. Tam tikslui žmonės sudaro sąjungą ir savo noru pasijun- 
gia jų išrinktai valdžiai, kurios svarbiausias uždavinys yra sau- 
goti nustatytą visuomeninę ir teisinę santvarką. Hobbesas tuo 
būdu pritaria tai jau senovėje atsiradusiai teorijai, pasak ku- 
rios valstybė kilo iš laisvo žmonių susitarimo. Tas tikslas, kurį 
turi igyvendinti valstybinė santvarka, eina pamatu ir visam vi- 
suomeniniam gyvenimui; jis sąlygoja moralės ir teisės pradme- 
nis, kuriuos Hobbesas vadina natūraliais įstatymais. Jie kyla iš 
žmogaus prigimties ir visiškai nepriklauso nuo religinių tikėji- 

mų. O kadangi žmogui vadovauja savisaugos bei savinaudos 
instinktas, tai dorovės pagrindas galįs būti tik eudaimonistinis 
arba utilitarinis. Gera tai, kas eina priemone gyvybiniams rei- 
kalams patenkinti ir laiduoja visuomenės gerovę; bloga, kas ken- 
kia paskiro individo ir visuomenės interesams. Vadinasi, teisin- 
gumas ir doringumas nėra nelygstamos vertybės, jų kriterijų 
nustato valstybės įstatymai, grasindami nubausti kiekvieną pa- 
sikėsinimą prieš visuomenės santvarką ir ramybę; įstatymai ver- 
čia visus piliečius pripažinti pagrindinę teisingumo norma: ly- 
gios teisės visiems. Bausmės reikšmė yra įspėjamoji: ji neatly- 
gina nusikaltėliui už padarytą žalą, bet aibaido nuo nusikalsta- 
mo elgesio. Geriausiai gali atlikti savo uždavinį, apsaugoti Lai- 
ką ir visuomenės gerovę tik ta valstybė, kurios valdžia yra ne- 
ribota. Todėl Hobbesas piešia valstybę kaip viską ryjantį Le- 
viathaną. Ar visa valdžia sutelkta vieno asmens, ar tam tikros 
kolegijos rankose, Hobbeso nuomone, yra antrinis klausimas, 
nors jis ir linksta duoti pirmenybę monarchijai. Šiaip ar taip, 
Hobbesas buvo absoliutizmo, bet ne legitimizmo (Stiuartų res- 
tauracijos) šalininkas. Bet valstybė ne tik prižiūri visuomeninio 
gyvenimo normalią eigą, ji turi, be to, rūpintis jaunimo auklė- 
jimu ir materialios bei dvasinės kultūros saugumu; todėl jos 
žinioje turi būti ix Bažnyčios reikalai. Religija, pasak Hobbeso, 
yra tikėjimo dalykas ir neturi nieko bendra su moksliniu paži- 
nimu. Priskirdamas valstybę prie dirbtinių, arba žmogaus pa- 
gamintų, kūnų, Hobbesas laiko valstybės teoriją tokiu pat tiks- 
liu mokslu kaip ir aritmetiką arba geometriją. Politikai, t. y. 
valstybės mokslo praktiniam taikymui, turi vadovauti psicholo- 
gija. Visuomeniniame ir politiniame gyvenime viešpatauja par- 
tijų interesai ir žmonių jautuliai (garbėtroška, palios troškimas, 
pavydas, neapykanta ir kt.), kuriuos dar stiprina religija. Plau- 
kiančios iš to blogybės galima pašalinti tik ištyrus Žmogaus psi- 
chikos mechanizmą ir nustačius, kokie yra svarbiausi jos varik- 
liai ir valdą ją dėsniai. Hobbeso išspausdinta: „Elementorum 
philosophiae“: E „De corpore“ (1655), II „De homine“ (1658), 
III „De cive“ (1642), „Leviathan“ (1651), „The guestions con- 
cering liberty necessity and chance“ (1656), „The elements of 

Law, Nature and Politic“ (1640), „Behemoth or the long Parlia- 
ment“ (1889), „Opera, guae latine scripsit“ (15 t.) ir „Englisch 
Works“ (11 t.) 1839—1845. 

Robertson G. C. Hobbes. — 1886; Lyon G. La Philosophie dė Hobbes. — 
Paris, 1893; Tonnies E Hobbes der Mann und der Dėnker. — 1912; Brand: E 
Th. Hobbės Mechanical Conception of Nature. — London, 1928. 


HOLBACH Paulius (1723—1789) — prancūzų filosofas ma- 
terialistas. Gimė Vokietijos Pfalce, bet visą gyvenimą praleido 
Paryžiuje. Holbachas domėjosi gamtos ir visuomenės mokslais. 
„Enciklopedijoj“ pasirodė keletas jo straipsnių chemijos klau- 
simais. Daugumas Holbacho raštų yra populiarinio pobūdžio 
ir skirti kovai prieš religiją. Holbachas pagarsėjo veikalu „Systė- 
me de la nature“, kur sistemingai išdėstyta visa jo materialis- 
tinė pasaulėžiūra. Holbacho teorija susiformavo, iš vienos pu- 
sės, Descartes'o ir Newtono, iš antros — Hobbeso ir Locke'o 
įtakoje. Newtono fizika sudaro jo mechanistinės gamtos filo- 
sofijos pagrindą, Locke'o empirizmas — jo sensualistinės pa- 
žinimo teorijos pagrindą. „Systėme de Ia nature“ pirmojoj da- 
ly Holbachas nagrinėja kosmologijos ir antropologijos klausi- 
mus, antrojoj kritiškai nušviečia teologiją. Realūs daiktai, anot 
Holbacho, tik tie, kurie veikia mūsų juslę, būtent medžiaga. 
Visos antjuslinių objektų idėjos kyla iš žmonių vaizduotės pra- 
simanymo. Vykstą gamtoje procesai nesą kas kita, kaip me- 
džiagos dalelių judesiai ir tų judesių deriniai. Vienas kūnas per- 
duoda judesį kitam mechaniniu būdu, jį stumdamas. Bet me- 
džiaga nėra, kaip Newtonas tikėjo, iš prigimties inertiška, ju- 
dėjimas priklauso jai kaip esminė savybė. Be stumiamosios įė- 
gos, tarp kūnų veikia ir traukiamoji jėga. Tačiau Holbachas nėra 
atomistinės teorijos šalininkas. Medžiagos dalelės nevienodos, 
jos skiriasi kokiniu atžvilgiu ir kiekviena jų rūšis veikia pagal 
savo ypatingus dėsnius. Tos pačios medžiaginės jėgos, kurios 
veikia neorganinėje gamtoje, sąlygojančios ir organinio pasau- 
lio veiksmus. Visur viešpatauja ta pati griežta būtinybė, atsi- 
tiktinumui niekur nėra vietos. Gyvieji kūnai ir procesai pasižy- 
mi tik savo sudėtingumu. csminio skirtumo tarp jų ir negyvųjų 

kūnų nėra. Nuo ypatingos gyvių fizinės organizacijos priklauso 
ir visas jų psichinis gyvenimas, kuriam pagrinda sudaro orga- 
nizmų juslingumas, t. y. sugebėjimas savitais judesiais atsiliep- 
ti į išorinius dirgius. Todėl ir svarbiausi polinkiai bei jausmai, 
kurie akstina žmogaus elgesi, yra panašūs į veikiančias gamto- 
je jėgas. Savisaugos instinktas atitinka kūno siekimą išlaikyti 
savo būseną, meilė — traukiaimąją, neapykanta — atstumia- 
mąją jėgą. 

Holbacho etika yra eudaimonistinė: žmogus siekia tik mo- 
gio ir vengia skausmo. Ta aplinkybė, kad žmonės nėra vienodi 
ir vieni reikalingi kitų, eina visuomenei ramsčiu. Tačiau vieno 
nusimanymo, kad siekiant savo laimės reikia atsižvelgti ir į ki- 
lų žmonių gerovę, dorovei palaikyti dar neužtenka. Moralę tu- 
ri remti valstybė, leisdama tokius įstatymus, kurie ragintų visus 
piliečius atlikti naudingus kitiems veiksmus ir vengti kenksmin- 
gų. Kad šį tikslą būtų galima pasiekti, reikia iš pagrindų per- 
tvarkyti visuomenę: Bažnyčios autoritetas turi būti pakeistas 
pasauline valdžia, kuri vadovautųsi tik proto reikalavimais ir 
rūpintųsi ne atskirų luomų, bet visos visuomenės gerove. Pa- 
grindine žmonijos nelaimių priežastimi Holbachas laikė religi- 
ją, ir todėl filosofijos svarbiausias uždavinys esąs sugriauti visa 
tai, kuo remiasi religija. „Gamtos sistemos“ antrojoje dalyje 
Holbachas ne tik stengiasi atremti visus teorinius Dievo buvi- 
mo argumentus, bet ir įrodyti, kad religija mums kliudo pažin- 
ti tikrus žmogaus elgesio akstinus ir gadina jo prigimtį, versda- 
ma ieškoti laimės ne šiame gyvenime, bet antgamtiniame pa- 
saulyje. Holbacho išspausdinta: „Systėme de la nature“ (1770), 
„Le bon seus ou idees naturalles opposies aux idees surnatu- 
relles“ (1772), „Systėme social ou principes naturels de la mo- 
rale et de la politigue“ (1773), „La morale universelle“ (1776). 


Custing M. P Baron d'Holbach. — 1914; Huber R. D'Holbach et sės amis. — 
Paris: A. Delpeuch, 1928. 


HUME Davidas (1711 04 26 Edinburge — 1770 08 25 
Edinburge) — žymiausias anglų filosofas empiristas. Teisinin- 
ko sūnus studijavo Edinburge teisę, bet nebaigęs mokslų iš- 

važiavo Prancūzijon, kur parašė pirmą savo filosofinį veikalą 
„A treatise of human nature“ (1739), kuris anglų šviesuome- 
nėj neturėjo pasisekimo. Vėliau Hume lydėjo anglų pasiunti- 
nybę į Vieną ir Turiną; 1752—1757 Edinburgo universiteto 
bibliotekos vedėjas; 1763 Paryžiuje dalyvavo taikos derybose 
su Prancūzija. Susidraugavęs su J.-J. Rousseau, priglaudė jį sa- 
vo namuose, bet dėl Kousseau nesugyvenamo būdo ta drau- 
gystė greit suiro. 1767—1768 užėmė atsakingą vietą anglų Už- 
sienio reikalų ministerijoje. Išėjęs iš tarnybos, paskutinius mę- 
tus praleido Edinburge. 

Hume?o filosofija. Gnoseologijoj Hume'as, kaip ir Locke'as, 
pirmiausia stengiasi išaiškinti tiesioginius sąmonės duomenis, 
kuriais remiasi visas pažinimas. Jo nuomone, viena vertus, įspū- 
džiai (impressions) susidarą iš išorinių jutimų, emocijų (jaus- 
mų) ir valios pasireiškimų (perceptions, passions, volitions), an- 
tra vertus, idėjos arba mintys (ideas or thoug'ts) yra įspūdžių 
atvaizdai arba kopijos, kurios skiriasi nuo pirmųjų tik mažes- 
niu gyvumo bei ryškumo laipsniu. Gaudama įspūdžius mūsų 
dvasia yra visiškai pasyvi, jos veiklumas tesibaigia tuo, kad ji 
kitokiu būdu sujungia bei derina pirmykštinius įspūdžių ele- 
mentus. Taip atsiranda vaizduotės padarai. Vadinasi, viso paži- 
nimo šaltinis yra mūsų išorinis ir išvidinis patyrimas. Tačiau 
sąmonėj mes randame dar kitokią idėjų rūšį, kuri tiesiog ne- 
priklauso nuo patyrimo, Tai yra santykių idėjos (relations of 
ideas), kurias nustato mąstymas, analizuodamas faktų idėjas 
(matters of fact) ir palygindamas vienas su kitomis. Santykių 
idėjos eina matematikai pamatu; jos yra akivaizdžios ir pasižy- 
mi loginiu būtinumu. Todėl matematikos aksiomos bei teore- 
mos galioja nepaisant to, ar jas atitinka realūs daiktai, ar ne- 
atitinka. Be proto nustatomų santykių, esama dar kitokių, ku- 
rie riša idėjas ir sąlygoja jų eigą sąmonėj, būtent panašumas, 
erdvinis bei laikinis greitumas ir priežastingumas. Pirmieji du 
santykiai eina vadinamosioms asociacijoms pamatu ir neleidžia 
spręsti, ar pagrįsti jais idėjų ryšiai yra objektyvūs. Priežastingu- 
mas, priešingai, vaidina tikrovės pažinime sprendžiamąjį vaid- 
menį, nes įgalina protauti iš buvimo priežasties apie padarinio 

buvimą ir atvirkščiai. Kuo gi remiasi priežastingumo idėjos ob- 
jektyvi reikšmė? Priežasties ir padarinio ryšys nėra loginis, nes 
padarinys neglūdi priežastyje ir negali būti iš jos išvestas, kaip 
manė racionalistai. Štai kodėl ryšys gali būti pažįstamas tik iš 
patyrimo, liudijančio, kad gamtoje kartojasi tų pačių arba pa- 
našių reiškinių laikinės išdavos. Daug kartų pastebėję, kad reiš- 
kinį A seka reiškinys B, mes laukiame, kad ateityje B lydės A, 
arba, kitaip sakant, mes įprantame atgaminti reiškinio B idėją 
lyg tik stebim reiškinį A. Vadinasi, pasak Hume'o, priežastin- 
gumno idėja kyla iš valdančių mūsų psichiką asociacijų (gretu- 
mo, panašumo) mechanizmo. Nors ji yra subjektyvi, t. y. galio- 
Ja tik mūsų idėjoms, mes priskiriam jai objektyvią (realią) reikš- 
mę todėl, kad idėjų originalai — įspūdžiai atsiranda sąmonėje 
nepaisant mūsų valios. Jei priežastingumas remiasi patyrimu 
(pratimu), tai pagrįsti juo protavimai duoda ne tikras, o tiktai 
tikėtinas išvadas, nes tolesnis patyrimo išsiplėtimas gali ir ne- 
patvirtinti mūsų lūkesčio, kad B visuomet lydės A. Lygiai kaip 
priežastingumą, Hume'as aiškina ir kitų pagrindinių idėjų kil- 
mę iš tam tikrų asociacijų pastovumo ir stiprumo, būtent jė- 
gos, substancijos ir „aš“ idėjų kilmę. Jei mės priskiriam kūnui 
veikiančią kitus kūnus jėgą arba mūsų dvasiai sugebėjimą ju- 
„dinti kūno narius arba sukelti bei atgaminti idėjas, tai darom 
tai ne Lodėl, kad tiesiog pagaunam tą jėgą arba sugebėjimą. Iš 
tikrųjų mes stebim tik tam tikrų fizinių arba psichinių ir fizinių 
reiškinių (valios akto, kūno judesio, idėjos atsiradimo) išdavą 
ir visiškai nežinom, kaip vienas reiškinys gali sukelti kitą. Ir 
šiuo atveju jėgos idėją mums įsiūlo įprastas panašių reiškinių 
grandinių pasikartojimas. Panašiai mūsų vaizduotė leidžia, kad 
tie įspūdžių kompleksai, kurie pasižymi didžiausiu pastovumu 
ir dažniausiai kartojasi, tebeegzistuoja ir tada, kai mes jų ne- 
pagaunam, ir sukuria tokiu būdu daikto, kaip savarankiškos 
išorinės substancijos, idėją. Pagaliau ir mūsų „aš“ niekuomet 
nėra mums duotas atskirai nuo tų jausmų, minčių ir įspūdžių, 
kuriuos mes pergyvenam arba pagaunam. Todėl ir mūsų „aš“ 
(dvasios) tapatumą tenka pripažinti reliatyviai pastovia jaus- 
mų, geismų ir minčių puokštele, kuri šiek tiek išsilaiko per vi- 

są mūsų gyvenimą. Iš to aiškėja, kad Hume'o empirizmas gali 
būti apibūdinamas kaip imanentizmas ir fenomenalizmas: mū- 
sų pažinimui prieinami vien sąmonės duomenys ir jų santykiai. 
Kas už sąmonės ribų, mums nežinoma. 

Metaiizikai Hume'o filosofijoj nėra vietos. Pasiremdamas 
savo priežastingumo koncepcija, Hume'as sprendžia determi- 
nizmo ir indeterminizmo ginčą. Mūsų ir apskritai visų žmonių 
elgesys visuomet sąlygojamas tam tikrų motyvų ir šia prasme 
yra determinuotas. Kitaip mes negalėtume numatyti kitų žmo- 
nių veiksenos. Bet veiksmų priklausomybė nuo motyvų pažįs- 
tama tik iš patyrimo ir grindžiama ne būtinu, o tik asociatyvi- 
niu ryšiu. Nors skirtingų laikų, tautų bei kultūrų žmonės žy- 
miai skiriasi savo tipais ir individualybėmis, tačiau jų elgesio 
pagrindiniai motyvai tebelieka visuomet tie patys. Todėl istori- 
ja galima kaip empirinis mokslas. Mūsų valiai galima priskirti 
laisvę vien ta prasme, kad be išorinių kliūčių ji gali įvykdyti 
savo (motyvuotą) sprendimą. 

Religijos filosofijoj Hume'as, kritiškai nagrinėdamas Dievo 
buvimo įrodymus, prieina skeptišką išvadą. Iš pasaulio santvar- 
kos negalima esą spręsti, kad jo priežastis yra protinga ir sukū- 
rusi jį pagal moralinius tikslus. Visų pirma dėl pasaulio neto- 
bulumo nėra pakankamo pamato priskirti jo įkūrėjui neribotą 
tobulumą bei gerumą. Šalia to analogija, kuria remiasi fiziko- 
teleologinis įrodymas, nėra teisėta. Esybė, kuri sugebėtų su- 
kurti pasaulį, taip skiriasi nuo žmogaus, kad patyrimas mums 
neduoda jokių aiškių nurodymų apie tos esybės prigimtį. Todėl 
visos teorijos, aiškinančios Dievo esmę ir savybes, esančios tik 
hipotezės, kurioms gali būti priskiriama tam tikra tikimybė — 
ne daugiau. Todėl religijos klausimais reikia vadovautis plačiau- 
siu tolerantiškumu. Svarstydamas religijos kilmės klausimą, Hu- 
me'as nepritaria tai Švietimo gadynės pažiūrai, pasak kurios 
pirmykštė religija buvusi grynas protu pagrįstas monoteizmas 
ir tik vėliau išsigimusi ir pavirtusi politeizmu. Pirma, religijos 
istorinė raida rodo, kad politeizmas eina anksčiau už mono- 
teizmą. Antra, religija nesanti proto padaras, o kilusi iš žmo- 
gaus gyvybinių reikalų, iš troškimo pasiekti laimės ir išsivaduo- 


342 STRAIPSNIAI IŠ „LIETUVIŠKOSIOS ENCIKLOPEDIJOS“ 


ti nuo visų blogybių. Tik vėliau protas ir vaizduotė suteikia 
toms slaptingoms galybėms, nuo kurių, primityvių žmonių ma- 
nymu, priklauso jų likimas, šiek tiek apibrėžtą vaizdą ir suar- 
tina jas su žmogaus prigimtimi (aniropomorfizmas). Politeiz- 
mas esąs natūrali religijos forma; jis pavirstąs monoteizmu tais 
atvejais, kai žmonės dėl baimės ir meilikavimo išaukština savo 
vietines dievybes ir priskiria joms neribotą galią. Monoteizmas, 
Hume'o nuomone, žemina žmogų ir savo nepakantumų pada- 
ro daug žalos. Tiktai filosofinis bešališkas įvairių tikybų palygi- 
nimas bei nagrinėjimas įgalina žmogų atsipalaiduoti nuo prie- 
tarų. Tačiau iš filosofijos negalima laukti galutinio religijos klau- 
simų sprendimo. 

Hume'o etika remiasi psichologija. Dorovės pagrindai gali- 
ma išaiškinti tik tyrinėjant žmonių emocijas ir jų dėsningą ei- 
gą. Mūsų elgesio akstinais eina visuomet geismai, aistros, jaus- 
mai; racionalūs samprotavimai atlieka tik pagalbinę funkciją, 
nurodydami mums naudingas arba kenksmingas poelgio pasek- 
mes. Todėl ir moralinio įvertinimo aktas turi emocinį (jausmi- 
nį) pagrindą. Doringu mes laikom elgesį, kuriam visi pritaria 
todėl, kad įis suteikia mogį; nedoringu — toki elgesį, kuris su- 
kelia mums skausmą. Pradžioje mes taikom šitą kriterijų ki- 
tiems žmonėms ir tik vėliau tokiu pat būdu įvertinam ir savo 
veiksmus. Jisai remiasi simpatijos (palankumo) jausmu, kuris 
yra visiems žmonėms įgimtas ir negali būti išvestas iš egoisti- 
nių polinkių. Dėl žmonių prigimties vienodumo kiekvienas at- 
pažįsta savo artime pats save ir atsiliepia į jo laimę džiaugsmu, 
į jo nelaimę — skausmu. Simpatija — tai socialinio gyvenimo 
pamatas. Nors įvairių tautų ir laikotarpių pažiūros į moralę 
šiek tiek skiriasi, tačiau esminis dorovės kriterijus, Hume'o nuo- 
mone, nekinta: visur ir visuomet žmonės laiko dorybe tai, kas 
jiems patiems ir kitiems yra malonu bei naudinga. Apskritai 
Hume'o etika eina ta kryptimi, kurią Anglijoje nubrėžė Shaf- 
tesbury ir jo sekėjai. Hume'o pažinimo teorija žymiai paveikė 
Kanto kriticizmą ir turėjo sprendžiamąją įtaką XIX ir XX a. 
empirizmui ir pozityvizmui. Hume'o išspausdinta: „Treatise on 
human nature“ (1739—1740), „Essays moral and political“ 

(1742), „An Enguiry concerning human understanding“ (1748), 
„En Enguiry concerning the principles of morals“ (1751), „Four 
dissertations“ (1757), „Political discourses“ (1752). Hume'ui mi- 
rus, Išėjo „Dialogues concering natural religion“ (1779), ben- 
dras raštų leidinys „D. H. Works“ (1827, 1882). 

Elkin W B. Hume: the relation of the Treatise of human nature. — New 
York, 1904. — B. 1; Compayrė G. La Philosophie de David Hume. — Paris, 
1873; Meinonę A. Hume-Siudien. — Wien, 1882 (1. Zur Geschichte dės mo- 
dernėn Nominalismus, 1877; II. Zur Relations-theorie, 1882); Hasie H. Das 
Problem der Gūltigkeit in der Philosophie David Humes. — Leipzig, 1919; 
Ouast O. Der Begriff der Belief bei David Humes. — 1903; Hendel Ch. W 
Philosophy of David Hume. — Princeton, 1925; Meiz R. — David Hume. 
Leben und Philosophie. — Stuttgart: F. Frommann, 1929; Leroy A. La Cri- 
tiguė et la religion chez David Hume. — Paris, [1930]; Lecfarier G. David 
Hume, moraliste et cociologuc. — Paris: E Alcan, 1900, 


HUSSERL Edmundas (1859—1938 05 05) — vokiečių filo- 
sofas, fenomenologistų mokyklos įkūrėjas, Brentano mokinys, 
profesoriavo Halės, Getingeno ir Freiburgo (ligi 1928) univer- 
sitetuose. Savo pirmame veikale „Philosophie der Arithmetik“ 
(1891) jis aiškino šio mokslo pagrindus pirmiausia psichologiš- 
kai. Bet įsigilinęs į matematikos filosofinio pamatavimo pro- 
blemą ir susipažinęs su B. Bolzano pažiūromis, Husserlis pri- 
ėjo išvadą, kad matematikos, lygiai kaip ir visų kitų mokslų 
pamatu turi būti dedama logika, kaip savarankiškas apriorinis 
mokslas, visiškai nepriklausąs nuo psichologijos. Visi tolesni 
Husserlio veikalai skirti sugriauti psichologizmui (laikančiam 
psichologiją kitų mokslų pagrindu) ir išaiškinti mokslinio paži- 
nimo bendrai ir būtinai loginei sąrangai. 

Atnaujindamas Descartes'o problematiką, Husserlis iškelia 
klausima: koks yra viso pažinimo neabejojamas pradedamasis 
taškas ir koks metodas gali laiduoti pažinimo tikrumą ir su- 
teikti filosofijai panašų į matematiką griežtą moksliškuma? Pa- 
skelbęs „cogito, ergo sum“ filosofavimo pradžia, Descartes, pa- 
sak Husserlio, nustatė (ą neginčijamą faktą, kad pažinimas yra 
sąmonės apraiška ir kad visas galimas patyrimas telpa samo- 
nės ribose. Tat reiškia ne tik tai, kad pažinimas grindžiamas 

vien sąmonės duomenimis, bet ir tai, kad ir pažinimo esminė 
sąranga priklauso nuo sąmonės vidinės struktūros. Iškelti aikš- 
tėn tą sąmonės struktūrą yra uždavinys to naujo mokslo, kurį 
Husserlis vadina fenomenologija ir kuris turi tapti tilosofijos ir 
visų kitų mokslų tikru pamatu. Esmingiausia sąmonės ypatybė 
Husserlis laiko intencionalumą: kiekvienas sąmonės aktas (jus- 
linė pagava, įsivaizdavimas, mąstymas, norėjimas ir kt.) yra nu- 
kreiptas į tam tikrą objektą, kurį jis „mano“ arba turi omeny- 
je. Tas intencionalumas sąlygoja sąmonės akto prasmę ir jo spė- 
cifinį ypatumą. Nagrinėdama sąmonę, fenomenologija turi nu- 
šviesti du momentu: ir patį samonės aktą, ir jo dalykinį kore- 
liatą, intencijos objektą. Antra svarbiausia sąmonės savybė yra 
refleksyviškumas. Sąmonė suvokia ne tik savo intencijos objek- 
tą, bet gali nusikreipti ir į patį intencijos (suvokimo) aktą, ki- 
taip sakant, ji yra iškart ir savivoka, savimonė. Kaip tik tas 
susivokimas turi pažinimui sprendžiamos reikšmės, nes įgalina 
sąmonę įsilikrinti pasiekto pažinimo tikrumu ir pamatuotumu. 
Visa sąmonės pasireiškimų bei atmainų įvairovė gali būti, pa- 
sak Husserlio, aiškinama iš jos intencionalumo ir refleksyviš- 
kumo. Fenomenologija turi būti griežtai skiriama nuo psicho- 
logijos; ji netyrinėja empirinio sąmonės turinio ir to turinio dės- 
ningumo, o gvildena gryną sąmonės esmę, tas bendras jos kons- 
titutyvines sąlygas, kurios iškyla aikštėn, pašalinus viską, kas 
priklauso nuo atsitiktinių empirinių aplinkybių ir neglūdi lie- 
sioginiuose sąmonės duomenyse. Šia prasme fenomenologija 
neprikiauso nuo jokių liečiančių realybę supozicijų; nagrinėda- 
ma sąmonę, ji „deda į skliaustelius visą realų pasaulį, taip pat 
ir paties pažįstančio subjekto empirinį „aš“ “. Vadinasi, feno- 
menologijos pozicija yra griežtai imanentiška, ji neprileidžia nie- 
ko, ko negalėtų patikrinti pačios sąmonės analizė. Tas aisieji- 
mo aktas, kuris leidžia įžiūrėti sąmonės ir pažinimo gryną struk- 
tūrą ir kurį Husserlis vadina „ideacija“, arba asmenžiūra (We- 
sensschau), neturi nieko bendro su empiriniu apibendrinimu 
(indukcija). Fenomenologija yra apriorinis, arba transcenden- 
talus (Kanto filosofijos prasme), mokslas. Tai aiškėja, tarp kit- 

ko, iš to, kad sąmonės struktūrinei analizei fenomenologija ga- 
li naudotis ne tik empiriniais faktais, bet ir vaizduotės sukur- 
tais pavyzdžiais (fikcijomis). Kiekvienas realus mokslas, t. y. 
mokslas, tyrinėjąs realius objektus, remiasi atitinkamu fenome- 
nologiniu, arba „eidetiniu“, mokslu, kuris nustato jo būtiną ap- 
riorinį pagrindą ir tuo suteikia jam griežtą moksliškumą. Tiks- 
hiau kalbant, realių mokslų priklausomybė nuo fenomenologi- 
jos yra dvejopa: formali ir materiali. Viena vertus, faktų mokslai 
turi atitikti mokslinio pažinimo bendrą formą, t. y. tuos dėsnius, 
kurie valdo išreiškiančius pažinimą sprendimus ir jų būtiną pa- 
matuojamąjį ryšį. Kitaip sakant, jie turi patenkinti formalios 
logikos reikalavimus. Be to, empiriniai mokslai turi remtis ir 
tomis formaliai ontologinėmis disciplinomis, kurios nustato ben- 
drą dalykinumo (Gegenstūndlichkeit) sąrangą. Antra vertus, ma- 
terialiu atžvilgiu kiekvienas empirinis objektas priklauso tam 
tikrai aukščiausiai objektų giminei, arba sričiai, kuri taip pat 
turi savo specifinį apriorinį pagrindą. Todėl kiekvienas empiri- 
nis mokslas suponuoja ypatingą eidetinį mokslą, arba materia- 
lią ontologiją (pvz., gamtos mokslai — gamtos ontologiją). To- 
kiu būdu Husserlio palyginimas su Kantu žymiai išplečia 
apriorinio žinojimo sferą: jis sąlygoja ne tik formalią, bet ir 
materialią objektų pusę. Fenomenologija, kaip universalus 
apriorinis mokslas, apima formalinę logiką (tradicine prasme); 
žormalinę ontologiją, kuri atitinka maždaug Kanto transcen- 
dentalinę logiką, pridėjus dar gryną aritmetiką ir įvairybių te- 
oriją; atskirų objektų sričių materialias ontologijas, Kiekvienas 
šių mokslų iškelia ir užfiksuoja atitinkamų sričių kategorijas. 
Todėl ir kategorijų yra dvi rūšys: formaliosios kategorijos (pvz., 
loginės — vienybė, daugybė, tapatumas, lygybė, santykis ir kt.) 
ir materialiosios (pvz., fizikos arba biologijos specifinės kate- 
gorijos). 

Analizuodamas pažinimo intencionalią struktūrą, Husserlis 
nustato, kad nuo akto kokybės ir jo objekto reikia dar skirti 
akto turinį arba prasmę, aiskleidžiančią vieną arba kitą objek- 
to aspektą. Lygiai kaip tas pats dalykas gali būti skirtingų aktų 

objektu (pvz., juslinio pagavimo, įsivaizdavimo, mąstymo), taip 
pat ir du pažinimo aktai gali skirtis savo prasmėmis, nors jų 
intencija nukreipta į tą patį objektą (pvz., „lygiakraštis trikam- 
pis“ ir „lygiakampis trikampis“). Logiškai formuotame ir žo- 
džiais išreikšlame pažinime akto prasmė sutampa su žodžio 
reikšme, arba sąvoka. Šios reikšmės, arba prasmės, jų rūšys ir 
savitarpiškai dėsningi santykiai sudaro logikos objektą. Jų, tų 
veiksnių arba sąvokų, esminės ypatybės yra tokios: ;05 nepri- 
klauso nuo tų realių psichinių aktų, kuriuose realizuojasi; viso- 
se savo empirinėse realizacijose išlaiko savo tapatumą; šia pras- 
me yra bendros, nors objektas, kurį jos žymi, ir būtų individu- 
alus; jų visuma sudaro idealiosios būties sferą, kuri prieinama 
tik mąstymui (eidetinei intuicijai) ir turi būti griežtai skiriama 
nuo realiosios būties. Taigi Husserlis priskiria bendroms sąvo- 
koms (reikšmėms) ontolosinį savarankiškumą ir suartina jas 
su Platono idėjomis. Pagrindinė psichologizmo klaida yra, jo 
nuomone, kaip tik ta, kad jis supainioja sąvokas su vaidiniais 
ir stengiasi jas išvesti iš konkrečių vaizdų junginių (asociacijų). 
Sąvokų loginės prigimties psichologinė interpretacija ne tik iš- 
kreipia loginių dėsnių prasmę, bet ir paneigia jų griežtą būti- 
numą ir veda neišvengiamai į skeptišką reliatyvizmą. Tačiau 5ą- 
vokų loginis savarankumas neturi būti aiškinamas ta prasme, 
kad joms prikergiama panašus į realius daiktus buvimas. Toks 
sąvokų sudaiktinimas kyla taip pat iš tam tikrų psichologinių 
prietarų. 

Ryšium su iniencionalumu Husserlis aiškina ir tą pažinimo 
ypatybę, kad jo tobulumo, arba adekvatiškumo, laipsniai gali 
būti skirtingi. Ne visuomet pažinimo intencija yra įvykdyta. To- 
kiais atvejais turimąji omenyje objektą pavaduoja arba kuris 
nors vaidinys, kuris jį tik iš dalies atitinka arba visai neatitinka, 
arba tam tikras su juo susietas simbolis. Tada pažinimas yra 
neadekvatus, neaiškus, netikslus arba net visai klaidingas. Jis 
yra tobulas (adekvatus) vien tuo atveju, kai intencija įvyksta ir 
teikia mums patį objektą (ne kopiją, bet originalą). Juslinėje 
srityje šilą reikalavimą patenkina aiški objekto pagava. Jos aki- 

vaizdumas yra pažinimo teisingumo būtinas pamatas. Tačiau 
atskirų išorinių pagavų teisingumas tėra reliatyvus, nes kitos to 
paties objekto pagavos gali įrodyti jų neadekvatiškumą. Vadi- 
nasi, tikrą adekvatiškumą gali čia laiduoti vien patirčių visuma. 

Tuo būdu juslinis pažinimas siejasi su sąvokiniu pažinimu. Šis 
pastarasis bus tobulas, jei pasieks intencijos objektą, t. y. ben- 
drą sąvoką (idėją) arba sąvokų sąsyjį per tiesioginę „eidetinę“ 
intuiciją. Šiuo atveju pažinimas yra ne tik akivaizdus (eviden- 
tiškas), bet jo akivaizdumas yra ir racionaliai motyvuotas, t. y. 
mes suvokiam jo vidinį (loginį) būtinumą. Racionaliai moty- 
vuotas akivaizdumas yra tas idealas, kurio siekia mokslinis pa- 
žinimas. "Tačiau laikydamasis griežtai imanentinės pozicijos, Hus- 
serlis mano, kad ir pažinimo loginis būtinumas iš pradžių ga- 
lioja tiktai mano aš, t. y. tam subjektui, kuris tobulai įvykdo 
pažinimo intenciją ir įsitikrina jo evidentiškumu. Todėl pažini- 
mo visuotinė arba intersubjektyvinė galia reikalinga dar pama- 
tavimo. Šitas uždavinys gali būti išspręstas ir solipsizmo šmėk- 
la pašalinta įsidėmėjus, 1) kad tas „aš“, kuriuo remiasi feno- 
menologinė analizė, nesutampa su mano empirinė asmenybe, 
O eina jai pamatu ir 2) kad atskleidžiant mano „ego“ patyrimo 
loginę struktūrą ir vidinę prasmę pasirodo to „ego“ būtinas 
sąsyjis su alier ego, priklausančiu tam pačiam pasauliui, kuris 
sudaro mano „aš“ akiratį. 

Pirmuose veikaluose, kur Husserlis stengiasi nubrėžti feno- 
menologinio metodo metmenis, jo pagrindinė filosofinė pozici- 
ja dar nepasireiškia visiškai aiškiai. Bet paskutiniuose savo raš- 
tuose jis įsakmiai pasisakė už fenomenologinį idealizmą: tai, 
kas formuoja ir įprasmina pasaulį, kuriame mes gyvenam ir 
veikiam, yra pats protas. Šiuo klausimu išsiskyrė Husserlio mo- 
kinių nuomonės: vieni pritaria jo idealizmui, kiti aiškiną feno- 
menologiją ontologiškai (realistiškai), pvz., Scheleris, Heideg- 
geris, Husserlio sukurta fenomenologinė mokykla turi daug se- 
kėjų ir užima itakinga vietą mūsų laikų filosofijoje. Husserlio 
raštai: „Philosophie der Arithmetik“ (1891), „Logische Unter- 
suchungen“ (1900, ?1913—1921), „Ideen zu einen reinen 

Phinomenologie und phžnomenologische Philosophie“ I (1913), 
„Vorlesungen zur Phanomenologie des inneren Zeitbewust- 
seins“ (1928), „Formale und transcendentale Logik-—Versuch 
einer Kritik des Iogischen Vernunft“ (1929). 

Messer A. Husserls Phžnomenologie in ihrem Verhalten zur Psychologie // 
Archiv fūr Psychologie. — 1912. — N. 22; 1914. — N. 32; Delbos V Edmund 
Husserl // Revue de mėtaphysigue et de morale. — 1911. — N. 19; Nutorp B 


Husserls Ideen zu einer reinen Phanomenologie // Die Geisteswissenschalt. — 
Leipzig: Veit 6 Comp., 1914. — N. 16—17. 


IDEALIZMAS apskritai pasaulėžiūra, kuri pripažįsta tai, kas 
idealu, būties pamatu ir žmogaus gyvenimo rikiuojamuoju prin- 
cipu. Pagal tai, ar idealizmas siejasi su idėjos (idealumo) ak- 
siologine arba teorine prasme, skiriamas aksiologinis (etinis, 
estetinis) arba teorinis idealizmas. Kasdieniniame gyvenime ter- 
minas „idealizmas“ paprastai vartojamas etine (praktine) pras- 
me. Tai moralinis nusistatymas, kuris laiko antindividualinių 
etinių vertybių įgyvendinimą žmogaus buvimo tikslu ir stengia- 
si tą tikslą pasiekti. Šia prasme idealizmas statomas arba 1) prieš 
egoizmą arba utilitarizmą, t. y. prieš moralinį nusistatymą, ku- 
riam vadovauja tik asmeniniai interesai, paties subjekto nauda, 
arba 2) prieš etinį realizmą, kuris, nežiūrėdamas antempirinių 
idealų, tesirūpina tik artimiausių aktualių gyvatos reikalų pa- 
tenkinimu. Tačiau filosofinėj etikoj idealizmas gali būti derina- 
mas su utilitarizmu arba eudaimonizmu tuo atveju, jei visuo- 
"menės arba žmonijos nauda ir gerovė pripažįstama atskiro 

individo laimės būtina sąlyga. Kadangi antindividvalinės eti- 
nės vertybės ir pagrįsti jomis idealai priklauso idealios būties 
sričiai, tai etinis idealizmas dažnai siejasi su teoriniu idealiz- 
mu, tačiau tas ryšys nėra būtinas ir kinta pagal teorinio idea- 
lizmo lytį. Teorine prasme terminas „idealizmas“ taip pat nėra 
vienareikšmis. 1) Gnoseologiniu atžvilgiu idealizmu vadinama 
teorija, pasak kurios mūsų pažinimas yra apribotas sąmonės 
sferos, t. y. pažinimo objektai tėra tik sąmonės turiniai (idea- 
lioji būtis platesne prasme). Šia prasme idealizmas statomas 
prieš realizmą, pripažįstantį, kad pažinimui prieinama ir ne- 

priklausoma nuo sąmonės būtis (pvz., savarankiškai egzistuo- 
jąs išorinis pasaulis). Pasak gnoseologinio idealizmo, objekto 
negali būti be pažįstančio jį subjekto. 2) Ontologiniu atžvilgiu 
idealizmas yra teorija, tvirtinanti, kad visai būčiai pamatu eina 
dvasinė (psichinė), arba imateriali, būtis. Šia prasme idealiz- 
mas yra materializmo, laikančio medžiagą būties pradu, prie- 
šybė ir sutampa maždaug su spiritualizmu. Kadangi klausimą: 
kas iš tikro yra? galima kritiškai nušviesti tik išsiaiškinus, kas 
galima pažinti, tai gnoseologinis idealizmas dažniausiai siejasi 
su ontologiniu idealizmu, bet jis gali derintis ir su agnosticiz- 
mu arba skepticizmu. Panašiai ir ontologinis (metafizinis) ide- 
alizmas gali jungtis ne tik su gnoseologiniu idealizmu, bet ir su 
gnoseologiniu realizmu. Ir gnoseologinis idealizmas, ir ontolo- 
ginis idealizmas pasireiškia filosofijos istorijoj įvairiomis for- 
rmomis, kurios skiriasi savo rikiuojamais motyvais arba princi- 
pais. Duomenys, kuriais remiasi gnoseologinis idealizmas, to- 
kie: 1) juslinių pagavų suklydimai arba iliuzijos, rodančios, kad 
objekto vaizdas, atsirandąs subjekto sąmonėj, kartais neatitin- 
ka paties realaus objekto; 2) haliucinacijos ir sapnai nesiderina 
su ta tikrove, kurią pagauna normali budimoji sąmonė; 3) so- 
cialinis patyrimas, liudijąs, kad skirtingi individai pagauna tą 
patį objektą tomis pačiomis aplinkybėmis nevienodai; šitie fak- 
tai rodo, kad juslinės pagavos, einančios pamatu žmogaus pa- 
žinimui, priklauso ne tik nuo objekto, bet ir nuo subjekto pri- 
gimties; tai patvirtina 4) ir fiziologijos duomenys, iš kurių aiš- 
kėja, kad jutimų kokybiniai skirtumai priklauso pirmiausia nuo 
tos smegenų dalies, kurioj baigiasi įcentriniai (sensoriniai) dir- 
giai: viena vertus, skirtingi dirgiai, veikdami per sensorinį ner- 
vą tą patį smegenų centrą, sukelia kokybiškai vienodus juti- 
mus; antra vertus, į vienodus dirgius skirtingi smegenų centrai 
atsiliepia kokybiškai skirtingais įspūdžiais. Visi nurodyti faktai 
dar nepagrindžia idealizmo, nes leidžia nepriklausomą nuo sub- 
jekto (sąmonės) išorinių daiktų buvimą, bet jie iškelia subjekto 
aktingą vaidmenį pažinimo procese ir tuo ruošia kelią spren- 
džiamajam argumentui, kuris trumpai gali būti taip formuluo- 
jamas: pažinimas priklauso subjektui, tatai subjekto aktas, ku- 

rio rezultatas — objekto vaizdas — iškyla jo sąmonėj ir, įeida- 
mas į sąmonės turinį, teprieinamas tik pačiam subjektui. Apie 
objektą galima prasmingai kalbėti tik leidus pagaunantį jį sub- 
jektą, kitaip sakant, objekto koreliacija su subjektu yra būtina. 
Štai kodėl pažinimas negali išeiti iš subjekto sąmonės ribų, jis 
yra neišvengiamai imanentus sąmonėj; jo objektais eina tik są- 
monės turiniai (vaidiniai, mintys, norėjimai, jausmai). Net ir 
statydami nepriklausomą nuo savęs sąmonės būtį („daiktą sa- 
vyje“) prieš vaidinius arba reiškinius, mes vis dėlto paliekam 
sąmonės ribose; nes ir „daiktas savyje“ nėra kas kita, kaip mū- 
sų mintis, mūsų sudaryta sąvoka. Išorinių daiktų buvimas už 
sąmonės ribų todėl neirodomas. Visi tiesos kriterijai galioja tik 
sąmonės turiniams ir, būdami imanentūs, neleidžia mums pa- 
lyginti objekto vaizdo su nepriklausomu nuo sąmonės origina- 
lu. Kadangi sąmonės nešiotojai yra atskiras individas, tai ir pa- 
ti sąmonė yra individuali ir pažinimas yra apribotas individua- 
lios sąmonės rėmais. Šitai pozicijai atstovauja vadinamasis sub- 
jektyvus individualizmas. Pripažindamas pažinimo objektais tik 
sąmonės fenomenus (reiškinius), jis sutampa šiuo atžvilgiu su 
fenomenalizmu. 

Įvairios subjektyviojo individualizmo atmainos priklauso nuo 
to: 1) kaip aiškinama pažinimo sudėtis bei struktūra: a) psi- 
chologiškasis, arba empiriškasis, individualizmas laiko jutimus 
(išorinius, išvidinius) viso pažinimo pamatu ir išveda pagrindi- 
nės pažinimo kategorijas (substancialumą, priežastingumą ir kt.) 
iš tų elementų santykių ir valdančių juos asociatyvinių dėsnių 
(pvz., Hume); b) aprioriškasis, arba kritiškasis, individualizmas 
(kantizmas), pasak kurio jutimai suteikia pažinimui tiktai me- 
džiaginius elementus, o tuos elementus sujungia bei pavidalina 
apriorinės sąmonės formos (kategorijos). Kadangi kritiškasis ap- 
rioriškasis individualizmas priskiria mąstymui savarankų ir net 
sprendžiamąjį vaidmenį pažinimo formavime, tai jis iš dalies 
artėja prie objektyviojo individualizmo. Subjektyviojo individu- 
alizmo atmainos priklauso ir 2) nuo to, ar jis pripažįsta esminį 
skirtumą tarp išvidinio ir išorinio patyrimo. 

Gnoseologinis individualizmas išauga iš išorinio pasaulio pa- 
žinimo problemos, L. y. iš klausimo, ar atsiranda sąmonėj daikių 
vaizdai, atitinką pačius realius daiktus. Dėl psichinių reiškinių 
tokia abejonė iš pradžių neiškyla, nes čia subjektas pagauna ne 
skirtingą nuo jo objektą, o savąsias būsenas bei pergyvenimus. 
O kadangi psichiniai reiškiniai iš prigimties yra sąmonės reiš- 
kiniai, tai šiuo atveju pažinimas, rodos, yra betarpiškas, tai reiš- 
kia, pačiuose psichiniuose reiškiniuose glūdi ir nusimanymas apie 
juos. Bet, antra vertus, pažinimo objektu pasidaro vien tai, į ką 
nukreipta sąmonės intencija. Todėl ir psichiniai reiškiniai, kiek 
jie mums prieinami, priklauso nuo pagaunančio juos sąmonės 
akto ir šiuo atžvilgiu nesiskiria nuo išorinių daiktų vaizdų. Tada 
1r vidiniame patyrime mums atsiskleidžia ne pati psichinė būtis, 
o tik sąmonės formuotos vidaus gyvenimo apraiškos. Taigi rei- 
kia skirti dvi subjektyviojo idealizmo formos: viena, pripažįstan- 
ti, kad psichinė (dvasinė) būtis sąmonei betarpiškai duota; iš- 
orinis pasaulis, priešingai, prieinamas tik atstovaujančių jam vai- 
dinių lytyje. Šita forma visai sutampa su tomis ontologinio ide- 
alizmo, arba spiritualizmo, atmainomis, kurtos individualiniam 
subjektui priskiria savarankišką substancinį buvimą. Antra gno- 
seologinio idealizmo forma prilygina vidini patyrimą prie išori- 
nio, tvirtindama, kad ir psichinės būties pažinimas tesiriboja pri- 
klausančiais nuo sąmonės intencijos reiškiniais. Yra tik vienas 
apimąs visus objektus patyrimas, ir tik paskesnė refleksija, do- 
rodama patyrimo medžiagą, atskiria išvidinius reiškinius nuo 
išorinių. Pasak šitos griežtai fenomenalistinės pažiūros, pats pa- 
žįstantysis subjektas, kaip savaranki būtis, lieka taip pat, kaip ir 
nepriklausą nuo sąmonės išoriniai daiktai, už galimo pažinimo 
ribų. Grynas fenomenalizmas įgauna arba apriorinį, arba em- 
pirinį pobūdį, destis ar jis laiko pažinimo tvarkomuosius prad- 
menis apriorinėmis sąmonės (mąstymo) kategorijomis (pvz., kan- 
tizmas), ar pagrįstais patyrimu apibendrinimais (pvz., Hume'o 
empirizmas, pozityvizmas). Neigdamas „daiktų savyje“ (nepri- 
klausomos būties) pažinimo galimumą, fenomenalistinis idea- 
lizmas baigiasi agnosticizmu arba, jei jam pati „daiktų savyje“ 
egzistencija yra abejotina, reliatyviu skepticizmu. 

Pozityvistinis fenomenalizmas visiškai šalina „daikto savy- 
je“ sąvoką iš mokslinės filosofijos, nes sąvoka nesiremianti pa- 
tyrimo duomenimis, neturinti pažinimui jokios reikšmės. Bet 
pašalinus „daikto savyje“ (savarankiškos būties) sąvoką, ir ko- 
reliatyvi su ja reiškinio (fenomeno) sąvoka nustoja savo pir- 
mykštės reikšmės (priklausomos nuo sąmonės būties), 0 tuo 
pat gnoseologija išsižada savo ryšio su ontologija (metafizika) | 
ir apsiriboja mokslinio žinojimo struktūros analize (epistemo- 
logija). Štai kodėl pozityvistinis fenomenalizmas nepripažįsta 
savo giminiškumo su idealizmu ir laiko savo poziciją abejinga 
(neutralia) realizmo ir idealizmo priešingumui. Tačiau šalia sub- 
jektyvinės formos gnoseologinis idealizmas pasireiškia filosofi- 
jos istorijoj dar ir objektyvine forma; jajai eina rikiuojamuoju 
motyvu tas sprendžiamasis vaidmuo, kurį mąstymas vaidina bū- 
ties pažinime. a) Jau praktinio gyvenimo pažinimas nesiriboja 
atskirais jusliniais įspūdžiais, jis nukreiptas į jų sąsają realiame 
pasaulyje. O nustatyti tos sąsajos objektyvumą ir būtinumą pa- 
žinimas gali tiktai per mąstymą, kuris gvildena bei palygina įspū- 
džius ir tikrina vienus kitų padedamas. Todėl jau senovės filo- 
sofijoje mąstymas pripažįstamas aukščiausiu tiesos kriterijumi, 
kuriam turi pasijungti juslinis patyrimas (Parmenidas, Demok- 
ritas, Platonas ir kt.). b) Mąstymo objektai — ne individualūs, 
konkretūs vaizdai, o tai, kas jiems yra bendra, kas sąlygoja jų 
prigimtį, jų ryšius bei santykius. Šitos „bendrybės“ mąstymo 
užfiksuojamos sąvokų lytyje. Bet sąvokos neprieinamos juslei. 
Todėl pažinimas, ieškodamas objektyvios tiesos, nutolsta nuo 
juslinio pasaulio ir nusikreipia į tas bendrybes, kurias jam at- 
skleidžia mąstymo vidinis veiklumas. Šitą esminį pažinimo ypa- 
tumą iškelia Sokrato filosofija ir Platono idėjų teorija. Bet nag- 
rinėdama sąvoką arba idėjas ir jų santykius, filosofinė refleksi- 
ja įsisąmonina ir mąstymo vidinį dėsningumą arba jo loginę 
sąrangą. Nors ji nesutampa su pačių daiktų ryšiais bei santy- 
kiais, ji vadovauja pažinimui ir įgalina jį pasiekti tai, kas juslei 
neduota. Šita mąstymo autonomija, t. y. jo savaimingas veiklu- 
mas, nepriklausąs nuo juslės duomenų, yra pažinimo apriorinis 
pamatas. c) Pagaliau gilesnė pažinimo analizė rodo, kad mąs- 

tymas ne tik gali plėsti pažinimą nepriklausomai nuo juslinių 
įspūdžių, bet kad jis glūdi jau pačiose juslinėse pagavose ir nu- 
„lemia jų struktūrą, susiedamas juslinius duomenis į dalykines 
vienybes ir pajungdamas juos tam tikroms kategorinėms sche- 
moms. Iš visų nurodytų mąstymo ypatybių prieinama išvada, 
kad jo apriorinis loginis dėsningumas ir savarankus jungiama- 
sis (sintetinis) veiklumas formuoja pažinimą ir suteikia jam 
objektyvią reikšmę. Mąstymas laiduoja pažinimo būtinumą bei 
universalumą, nes yra susijęs su pažįstančių subjektų bendra 
prigimtimi ir nepriklauso nuo atskirų subjektų individualinių 
psichofizinių ypatybių. 

Remdamasis mąstymo (proto) intersubjektyviškumu, objek- 
tyvusis gnoseologinis idealizmas įgauna skirtingas formas pa- 
gal tai, 1) ar jis susijungia su subjektyviuoju idealizmu, pripa- 
žindamas pažinimo imanentiškumą sąmonei (pvz., Kanto ap- 
rioriškasis, arba transcendentalinis, idealizmas), 2) ar vystosi 
nepriklausomai nuo šio motyvo (pvz., platonizmas). Su šituo 
skirtumu siejasi iš dalies dar kitas svarbus skirtumas: 1) arba 
protas (mąstymas) ir jo objektyvacijos (idėjos, sąvokos) tapati- 
nami su pačia būtimi; šiuo atveju gnoseologinis idealizmas pa- 
virsta ontologiniu idealizmu; 2) arba gnoseologinis idėalizmas 
tesitenkina pažinimo struktūros išaiškinimu ir susilaiko nuo bet 
kokių ontologinių (metafizinių) išvadų iš tos analizės. Tatai va- 
 dinamasis metodiškas, arba mokslinis, idealizmas (pvz., Mar- 
burgo mokyklos logiškasis idealizmas, Freiburgo mokyklos te- 
leologiškasis idealizmas). 

Ontologinio idealizmo formas galima skirstyti pirmiausia 
1) atsižvelgiant i tai, ar jis remiasi gnoseologinio idealizmo sub- 
jektyviniais motyvais, ar jo objektyviniais motyvais, ar pagaliau 
mėgina suderinti vienus su kitais. Griežtai laikantis pozicijos, 
pagal kurią pažinimas yra apribotas individualine sąmone, pri- 
einama išvada, kad savarankiška būtis galima priskirti tiktai savo 
„aš“, t. y. pačiam pažistančiam subjektui (individui), o visas 
prieš jį stovįs pasaulis (taip pat ir visi kiti subjektai) nėra kas 
kita, kaip priklausąs tam „aš“ (subjektui) vaidinys. Tatai solip- 
sizmo pažiūra. Leidus daugelio savarankiškų subjektų buvimą, 

singuliariškasis idealizmas (solipsizmas) virsta pliuralistiškuoju 
idealizmu (plg. Leibnizo monadologiją ir kt.). Šiuo atveju ben- 
dra visiems individualiems subjektams išorinio pasaulio sąran- 
ga aiškinama tuo, kad jų sąmonės pagrindinė siruktūra yra ta 
pati ir ji skiriama kaip „sąmonė apskritai“ nuo individualinės 
sąmonės, kuri kinta pagal subjekto empirines ypatybes. Pripaži- 
nus bendrą visiems atskiriems subjektams sąmonės ir mąsty- 
mo prigimtį, subjektyvusis idealizmas jau derinamas su objek- 
tyviojo idealizmo pradmenimis. Jeigu sąmonė apskritai laiko- 
ma ne tik bendra visų individualių sąmonių (apriorine) pri- 
gimtimi, o antindividualine sąmone, apimančia visus atskirus 
„aš“ ir juose pasireiškiančia įvairiais būdais, tai subjektyvusis 
idealizmas tuo pajungiamas objektyviojo idealizmo požiūriui. 
Tada savaranki būtis priskiriama tiktai tos sąmonės antempiri- 
niam subjektui, kuris tapatinamas su Dievu, arba kosmine dva- 
sia, ir nuo kurio priklauso atskiri empiriniai subjektai indivi- 
dai, Objektyviojo ontologinio idealizmo būta dviejų rūšių, ku- 
rios skiriasi tuo, kad viena pripažįsta nelygstamąja būtimi patį 
antindividualinį subjektą, arba protą, antra — to proto objek- 
tus (Lurinį) — idėjas. Pirmuoju atveju idealizmas yra persona- 
listinis (asmeninis), antruoju — nepersonalistinis. Ši pastaroji 
idealizmo forma yra itin būdinga senovės filosofijai (pvz., pla- 
tonizmui). 

Personalistinis idealizmas, arba spiritualizmas, išsivystė ypač 
krikščionybės įtakoje. Tačiau šių dviejų idealizmo formų skir- 
tumas nėra visuomet aiškiai išreikštas. Jau vėlyvesniame plato- 
nizme pasirodo tam tikras personalistinis momentas. Logas yra 
kartu ir Dievas, ir aukščiausias, valdąs kosmą dėsnis. Ir pokan- 
tinėje idealistinėje metafizikoje Absoliutas (nelygstamoji būtis) 
kartais apibūdinamas kaip pasaulio teleologinė santvarka, kar- 
tais kaip sąmoninga dvasia. Schellingas derina abi pažiūras tuo 
būdu, kad skiria dvi Absoliuto būsenas: vieną sąmoningą, an- 
trą nesąmoningą. Hegelis supranta kosminį vyksmą kaip Abso- 
liuto dialektinį vystymosi procesą, kuriame jis pereina nuo ne- 
sąmoningos substancijos būsenos į pažįstančio patį save sub- 
jekto būseną. 2) Bet ontologinis idealizmas kitėja dar kitokiu 

atžvilgiu, būtent pagal tai, ar jis tapatina absoliučią būtį su pa- 
čiu protu (mąstymu, idėja), ar laiko protą (sąmonę) kitokio 
prado, pvz., valios, padaru. Pirmuoju atvėju jis yra racionalis- 
tinio pobūdžio ir pasiekia kraštutinę ir nuosakiausią formą pan- 
logizme (pvz., Hegelio filosofija). Antruoju atveju idealizmas 
yra voliuntaristinis, pvz., Schopenhauerio filosofijoj, kur inte- 
lektas priskiriamas kaip valios, tos aklos pirmapradės, objekty- 
vacijos funkcija. Tačiau tarp racionalistinio ir voliuntaristinio 
idealizmo griežtos ribos nėra, nes yra pereinamųjų formų, ku- 
riose itin pabrėžiamas proto savaimingas aktingumas, t. y. su 
proto esme susiejamas tam tikras valingumas. Tokiu pobūdžiu 
pasižymi pirmiausia tos sistemos, kur idealizmas sąlygojamas 
ir tam tikrų etinių motyvų, pvz., Fichte's filosofija. Ontologinis 
idealizmas kartais vadinamas ir realiniu idealizmu, arba idea- 
liniu realizmu, ta prasme, kad jis tapatina idealiąją būtį su tik- 
ra realybe. Taip vartoja šitą terminą, pvz., Fichte ir Schellin- 
gas. Tuo pabrėžiamas jo esminis skirtumas nuo fenomenalisti- 
nio idealizmo, neigiančio ontologijos (metafizikos) galimumą. 


IDĖJA (gr. idea) — 1) pirmykšte prasme regimoji daikto 
forma, arba pavidalas; 2) apibendrinta prasme bet kurio Ob- 
jekto specifinė prigimtis, arba rūšis. Iš to kyla idėjos ir jos si- 
nonimo loginė prasmė: tai sąvoka, kuri sieja visas būdingas tam 
tikrai objektų klasei žymes į mąstomąją vienybę. 

3) Platono nustatyta prasme daiktų esmė, kaip tikro pažini- 
mo objektas. Idėja visų pirma daikto pirmavaizdis, nuo kurio 
priklauso daikto būtis bei prigimtis, visų jo požymių sąranga 
bei sąryšis. Bet kartu ji yra ir daikto vertingumo pamatas, ir 
tobulumo idealus mastas. Suteikdama daiktui visa tai, kuo jis 
pasižymi, idėja pasireiškia jame, bet niekuomet neįsikūnija iš- 
tisai. Ji yra ir daiktų būties, ir doros, ir grožio pradas. Iškilda- 
ma viršum juslinių daiktų tapsmo, idėja yra nekintama, amžina 
ir nepriklauso nei nuo erdvės, nei nuo laiko. Idėjos teprieina- 
mos mąstymui. Jų pažinimo šaltinis yra pačios sielos prigimtis, 
kuri gimini idėjai. Lig tik ji nusigręžia nuo juslinių reiškinių ir 

įsigilina į pačią save, ji susiliečia su savo būties pradu, su idėjų 
pasauliu. Aristotelis prikiša Platonui, kad jis priskiriąs idėjoms 
atskirą nuo juslinio pasaulio savarankišką būtį ir tuo sulyginąs 
jas su daiktais. Priešais idėjų transcendentiškumą jis stato savo 
imanentinių jusliniam pasauliui formų teoriją. Nors pats Plato- 
nas pastebėjo tuos keblumus, kurie yra susieti su idėjos trans- 
cendentiškumu, ir savo vėlyvesniuose dialoguose nubrėžė kelią 
jiems nugalėti, tačiau tradiciniame platonizme išsilaikė palinki- 
mas prikergti idėjai aiskirtą nuo juntamųjų daiktų būtį. Neop- 
latonizmas pripažįsta idėjas arba dvasinėmis jėgomis, kuriomis 
Dievas naudojasi medžiagai pavidalinti (Platonas), arba kylan- 
čio iš nelygstamojo Vienio kosminio proto (nūs) turiniu (Plo- 
tinas). Neoplatonizmo įtakoje susiformavo viduramžių filosofi- 
jos mokslas, laikąs idėjas Dievo mintimis arba pavyzdingomis 
formomis, pagal kurias Dievas sukūrė visus daiktus, 

4) Kanto filosofijoje idėja įgauna grynai gnoseologinę pras- 
mę. Tai proto reguliatyviniai principai, kurie griežtai skiriami 
nuo intelekto konstitutyvinių principų kategorijų, formuojan- 
čių patyrimo juslinę medžiagą. Idėjos — nelygstamybių sąvo- 
kos, kuriu niekas neatitinka jusliniame patyrime, bet kurios mąs- 
tomos kaip paskutinis ir būtinas visų lygstamybių pamatas. Jos 
turi teorinę ir praktinę reikšmę. Teoriniu atžvilgiu idėjos nu- 
stato tą pabaigtos sisteminės vienybės idealą, kurio pažinimas 
turi siekti, bet kurį jis gali įvykdyti tik nebaigiamame vystymosi 
vyksme. Praktiniu atžvilgiu idėjos nurodo tas pagrindines sąly- 
gas, nuo kurių priklauso dorovės reikalavimų įvykdymo gali- 
mumas. Todėl Dievo ir sielos nemirtingumo idėjos yra tik bū- 
tini praktinio proto reikalavimai, kurie turi vadovauti žmogaus 
elgesiui, bet nesuteikia jokių žinių apie metafizinius (antjusli- 
nius) dalykus. Tokiu būdu Kantas pasisavino Platono idėjos nor- 
matyvinę prasmę (pažinimo ir dorovės srityje), bet atmeta jos 
substancialinę realybę. 

5) Idėjos metafizinė reikšmė vėl atgimsta išaugusiose iš Kan- 
to kriticizmo idealistinėseę sistemose (Schelhingas, Hegelis, Scho- 
penhaueris). Hegelio filosofijoj idėja sutampa su absoliučiuoju 
protu (Dievu), kuris atsiskleidžia dialektiškai vykstančiame kos- 

miniame vyksme. Ji yra sąvokos ir realybės dinaminė vienybė. 
Schopenhaueriui idėja reiškia pagrindinius būties prado — kos- 
minės valios objektyvacijos laipsnius, kuriuos tegali įžiūrėti tik 
kontempliatyviškai (estetiškai) nusistatęs subjektas. Todė! idė- 
ja sudaro grožio objektyvų pamatą. Neokantistai naudojasi „idė- 
jos“ terminu maždaug ta pačia reguliatyvine prasme, kaip pats 
Kantas: tai arba pažinimo sisteminis idealas, arba aukščiausia 
norma, sąlygojanti etinius ir estetinius įvertinimo aktus. 

6) Nuo Descartes'o laikų ypač prancūzų ir anglų filosofijo- 
je įsigalėjo „idėjos“ termino vartojimas, kuris žymiai nukrypsta 
nuo jo pirmykštės Platono nustatytos reikšmės. Idėja vadina- 
mas kiekvienas sąmonės objektas, arba turinys, išskyrus jaus- 
mus ir valios aktus, vis tiek ar tai yra bendra sąvoka, ar kon- 
kretus atminties arba vaizduotės vaidinys ir nepriklausomai nuo 
to, ar 1ą turinį atitinka kuris nors daiktas tikrovėj, ar ne. Idėja 
šia prasme sutampa apskritai su kasdieninės kalbos terminu 
„mintis“. Ir psichologijoj idėjai priskiriama paprastai šita api- 
bendrinta, negriežtai apibrėžta reikšmė, pvz., kalbant apie idė- 
jų asociacijas. | 

7) Idėjos-įėgos (idėes-forces) — šiuo terminu A. Fouillėe 
apibūdina vaidinius ir sąvokas kaip sąmonės padarus, pabrėž- 
damas tuo, kad kiekvienoje mintyje glūdi visuomet ir tam tik- 
ras dinaminis momentas, arba veiksmo akstinas. Todėl sąmonė 
nėra tik epifenomenas, o realus gyvenimo veiksnys. 

Kurso uždavinys — ne tik supažindinti klausytojus su viso- 
mis tomis teorijomis, kurios vienaip ar kitaip imasi spręsti ši- 
tą problemą, ne tik išdėstyti savo pažiūrą į šitą klausimą, bet 
tr parodyti, kaip tokia problema turi būti tiriama ir analizuo- 
jama, taigi iškelti bei išaiškinti ne tik tyrinėjimo rezultatus, bet 
ir jo kelią, jo metodą. Tik šiuo atveju klausytojas galės ir pats 
susigaudyti bei susiorientuoti visose laisvės teorijose ir kntiš- 
kai jas įvertinti. Todėl savo analizę mes pradėsime ne nuo pro- 
blemos cenko, ne nuo tų laisvės momentų ir aspektų, kurie 
yra reikšmingiausi ir lemia laisvės esmę (pavyzdžiui, valios lais- 
vė), bet nuo periferijos, nes čia laisvės fenomenai duodasi leng- 
viau pagaunami ir yra, taip sakant, permatomesni. Iš dalies to- 
„ kia analizės eiga ir linkmė atitinka ir laisvės idėjos atsiradimą 
bei raidą žmogaus sąmonėje. Bet tiktai iš dalies. Tikrovėje idė- | 
jų evoliucija paprastai yra daug komplikuotesnė ir nevyksta tik- 
tai viena apibrėžta kryptimi. Todėl ir negalima sakyti, kad mūsų 
nagrinėjimo metodas bus genetinis. Laisvės idėjos kilmė (isto- 
rinė, psichologinė) mums gali būti idomi vien tiek, kiek joje 
atsispindi ir pasireiškia tikra laisvės prigimtis ir esmė. Meto- 
das visų pirma bus fenomenologinis. Jo uždavinys — kuo tiks- 
liausiai apžiūrėti ir aprašyti tuos fenomenus, kuriuose laisvė 
pasirodo, ir remiantis šiuo aprašymu iškelti laisvės esmę ir pri- 
gimtį. Bet tuo laisvės problemos nagrinėjimas negali pasiten- 
kinti. Laisvė — ne gamtos reiškinys, bet pirmiausia žmogaus 
psichinio, dvasinio ir visuomeninio gyvenimo fenomenas, ku- 
ris turi žmogui tam tikrą reikšmę, taigi yra aksiologinis feno- 
menas, vertinamas arba teigiamai, arba neigiamai. Todėl ten- 

ka išaiškinti ne tik laisvės esmę, bet ir jos reikšmę bei verte 
žmogui. Ir, tiesą pasakius, abu šie klausimai neatsiejami vie- 
nas nuo kito ir negali būti išspręsti vienas be kito. Bet jei yra 
taip, jei laisvė savo esme yra kažkas reikšminga bei vertinga, 
tai laisvės nagrinėjimas negali apsiriboti tik laisvės fenomeno 
analize, negali izoliuoti jo nuo kitų fenomenų, o turi atsižvelgti 
ir į tai, kaip laisvės fenomenas siejasi su kitais žmogaus buvi- 
mo momentais ir kokį vaidmenį jis vaidina jo gyvenime, O toks 
tyrinėjimas jau bus ne fenomenologinis tikslia žodžio prasme 
(kaip šitą metodą supranta fenomenologijos kūrėjas E. Hus- 
serlis ir jo sekėjai). 

Prieš pradėdamas problemos analizę nurodysiu tiktai kele- 
tą esminių laisvės idėjos ypatumų, su kuriais reikės ypač skai- 
tytis. Visų pirma tai laisvės dviprasmiškumas; laisvė turi neigia- 
mą ir teigiamą aspektą. Viena vertus, laisvė reiškia nepriklau- 
somumą nuo ko nors, ir todėl laisvės prasmė pareis nuo to, 
koks yra tas dalykas arba ta aplinkybė, nuo kurių nepriklauso 
tas subjektas arba objektas, kuriam priskiriama laisvė. Laisvės 
idėja dažniausiai ir pasirodo kaip tik šita neigiama prasme. Bet, 
antra vertus, šita nepriklausomybė gali būti nustatoma ir ver- 
linama atsižvelgiant į vieną arba kitą tikslą, į vieną arba kitą 
vertybę, kuri per laisvę ir pačioje laisvėje gali būti įvykdoma. 
Tatai bus laisvės teigiama prasmė. Ir aišku, kad ir šiuo atveju 
laisvės prasmė, šios idėjos turinys priklauso nuo to tikslo arba 
vertybės, kuri per jį gali būti realizuojama. | 

Tos sritys, kurioms taikoma laisvės idėja ir kuriose ji pasi- 
reiškia, yra labai įvairios; jos apima bemaž visą žmogaus gyve- 
nimo sferą — pradedant nuo aukščiausių jo dvasinio buvimo ir 
veiklumo laipsnių ir baigiant kūnine jo prigimties šalimi. Iš to 
jau aiškėja laisvės daugiareikšmiškumas. Bet visur laisvė yra toks 
momentas, kuris charakterizuoja pirmiausia žmogų ir žmogaus 
santykį su visu tuo, kas šiaip ar taip sąlygoja jo buvimą. Antai 
laisvės problema atsiranda religijos sferoje ir vaidina ten svarbų 
vaidmenį. Kaip žmogus santykiauja su Dievu? Ar Dievas nule- 
mia žmogaus likimą (ypač jo galutinį išganymą arba pasmerki- 

mą), ar tai pareina nuo žmogaus laisvo apsisprendimo? Krikš- 
čionybės teologijoje atsirado daugelis skirtingų srovių, kurios 
nevienodai atsako į šitą klausimą; vienos pripažįsta predestina- 
ciją, kitos ją neigia, Šiaip ar taip, teologija vienu ar kitu būdu 
turėjo nugalėti tą keblumą, kuris kyla iš to, kad visa žinančio 
ir visa galinčio Dievo idėja, rodos, nesuderinama su žmogaus 
laisve. O šitas keblumas atsiranda ne tik teologijos teorijoje, 
bet ir pačiame religiniame gyvenime! 

Su religine laisvės reikšme glaudžiai siejasi (arba jai arti- 
ma) jos moralinė reikšmė. Ji liečia žmogaus santykį su visu pa- 
sauliu ir visų pirma su jo paties prigimtimi. Jei žmogus yra ne 
kas kita, kaip pasaulio padaras, ir jei jis priklauso nuo tų dės- 
nių, kurie valdo pasaulį (tą visa apimančią visybę) ir visus ja- 
me vykstančius procesus, tai, rodos, žmogui negali būti priski- 
riama jokia laisvė, joks sugebėjimas apsispręsti ir lemti savo 
likimą. Bet ką reiškia tada tas tiesioginis žmogaus įsitikinimas, 
kad jis kiekvienu savo gyvenimo momentu gali laisvai pasielgti 
vienaip ar kitaip, kad iš daugelio elgesio galimybių savo nuo- 
žiūra gali pasirinkti vieną arba kitą? Tai yra arba sąmonės iliu- 
zija, arba fenomenas, turįs savo realų pagrindą. Ir dorovės sri- 
tyje šitas klausimas nėra grynai teorinis; jis įgauna nepaprastą 
aštrumą todėl, kad nuo to, kaip jis sprendžiamas, pareina, ar 
žmogus gali save laikyti atsakingu už savo elgesį, ar ne. Ir tas 
faktas, kad žymiausi filosofai visuomet stengdavosi racionaliu 
būdu įrodyti ir pamatuoti žmogaus laisvumą, liudija, jog žmo- 
gus ypač brangina laisvę ir be jokių teorinių samprotavimų pri- 
pažįsta ją aukščiausia ir neabejojama vertybe. 

Dorovės sritys savo ruožtu santykiauja su /eisės sfera. Ieisės 
supratimas ir teisės normų pritaikymas socialiniam gyvenimui 
(valstybės ir visuomenės santvarkai) pareina pirmiausia nuo to, 
kiek ir kokia prasme asmenybei gali būti priskiriamas atsakin- 
gumas. Tai liečia ypač baudžiamąją teisę. Ar nusikaltėlis atsako 





! Ar Dievo malonė, kuri laiduoja žmogaus išganymą, pareina ir nuo žmo- 
gaus laisvo pasielgimo? 

už savo nusikaltimą, ar, priešingai, į jį reikia žiūrėti kaip į ne- 
normalų žmogų, kurio moralinis ir socialinis jausmas išsigimęs 
ir atbukęs, vadinasi, kaip į nenormalių socialinių aplinkybių (gy- 
venimo sąlygų) padarą? 

Tai vienas laisvės problemos aspektas, liečiąs laisvės realu- 
mą, jos realų buvimą. Antras aspektas yra toks: jei laisvė yra iš 
tikrųjų reali ir jei ji neatskiriamai susijusi su žmogaus asmeny- 
be, tai kyla tolesnis klausimas, ar laisvė visur ir visuomet yra 
kažkas absoliutų ir nieko negali ir neturi būti apribojama, ar, 
priešingai, laisvės įvykdymas Žmogaus individualiniame ir so- 
cialiniame buvimeę turi būti suderinamas su kitais šio buvimo 
momentais ir reikalavimais, kurie skiria žmogui tam tikras pa- 
reigas ir suvaržo neribotą laisvės realizavimą? Laisvės nešioto- 
jas ir įvykdytojas yra pirmiausia atskiras individas. Bet indivi- 
das, apskritai imant, nėra atsiskyrėlis, jisai visa savo prigimtimi 
ir visu savo buvimu įsišaknijęs visuomenėje, įeina kaipo narys 
į tam tikrą kolektyvą, kuris apriboja jo veikimo sferą ir reika- 
lauja, kad jis atsižvelgtų ne tik į atskirų narių interesus, bet ir 
į paties kolektyvo kaipo visybės gerovę. O kiek jis yra įpintas 
į visuomenės (kolektyvo) gyvenimą, jo laisvė neišvengiamai šiek 
tiek suvaržyta, apribota. Tokiu būdu atsiranda konfliktas tarp 
individo laisvės ir jo socialinių pareigų (arba visuomenės rei- 
kalavimų ir pretenzijų), konfliktas, kuris kaip tik mūsų laikais 
vėl įgavo nepaprastą aktualumą bei aštrumą. Politinė laisvė, 
kuri po Prancūzų revoliucijos ir ypač XIX amžiaus pabaigoje 
buvo laikoma neabejojamu principu ir idealu, kuris turi būti 
kuo pilniausiai įgyvendinamas, dabar, po karo ir rusų revoliu- 
cijos, iš naujo perkainojama, ir jos absoliuti vertė, rodos, pasi- 
darė abejotina. Atrodė, kad politinė laisvė yra neatskiriamai 
susijusi su demokratijos principu ir santvarka. Minties, spau- 
dos laisvė, susirinkimų ir sąjungų laisvė, rodėsi, išplaukia iš sub- 
jektyvių žmogaus teisių. Asmenybė, kuri negali (neteko teisės) 
laisvai reikšti savo mintis ir nekliudomai tvarkyti savo gyveni- 
mą pagal savo įsitikinimus, rodos, nebėra asmenybė tikslia žo- 
džio prasme, nes asmenybė tuo ir pasižymi, kad ji gali pati 
apsispręsti. Bet, antra vertus, rodos, kad valstybė (arba visuo- 

menė, apskritai kiekvienas organizuotas kolektyvas), kuri sten- 
giasi įgyvendinti tam tikrą kultūros idealą, tam tikras kultūros 
vertybes, negali išsižadėti uždavinio vadovauti savo narių veik- 
lai ir santykiams ir todėl turi teisės reikalauti iš jų, kad sude- 
rintų savo gyvenimą ir savo darbą su rikiuojamaisiais valstybės 
(kolektyvo) principais. Taigi kolektyvas čia pasirodo kaipo aukš- 
čiausiojo laipsnio subjektas arba asmenybė, kurios interesai ir 
teisės pretenduoja į pirmenybę prieš atskiro individo interesus 
ir teises. 

Tatai, be abejo, principinės reikšmės klausimas, kiek tokios 
kolektyvo (visuomenės, valstybės) pretenzijos pateisintos bei pa- 
matuotos, kiek atskiro individo laisvas apsisprendimas gali bū- 
ti ribojamas ir varžomas, nesunaikinus to, kas sudaro tikrą as- 
menybės esmę. Iš tikrųjų laisvas asmenybės apsisprendimas rūpi 
ne tik individui, bet ir pačiam kolektyvui, nes kultūra mūsų 
laikais negali būti įsivaizduojama kaip kažkas pastovu ir nekin- 
tama; priešingai, ji kinta, plečiasi ir rutuliojasi panašiu būdu 
kaip kiekvienas gyvas organizmas. Bet skirtumas yra toks, kad 
kultūros raida ir skleidimasis nevyksta pagal tam tikrus pasto- 
vius gamtos dėsnius, bet pareina ir nuo žmogaus kūrybinės jė- 
gos. O kūrybinę veiklą kolektyvas gali parodyti vien tuo atveju, 
jei jo nariai ir jo vadai pasižymi kūrybiniu sugebėjimu. Bet kū- 
ryba, kūrybiškumas neįmanomi be laisvės, be individo galimy- 
bės laisvai apsispręsti. Šitas organinis ryšys tarp laisvės ir kūry- 
bos itin aiškiai pasireiškia meno srityje, bet ir visoms kitoms 
kultūros sritims (mokslui, politiniam ir socialiniam gyvenimui) 
jisai ne mažiau svarbus ir reikšmingas. Štai kodėl laisvės pro- 
blema negali būti iš pagrindų nagrinėjama neišsiaiškinus lais- 
vės ryšio su kūryba. 

Pagaliau tenka paminėti dar vieną laisvės problemos aspek- 
tą, kuris turi ypatingos praktinės reikšmės: tai materiali arba 
ekonominė laisvė. Visa vadinamoji dvasinė kultūra ir žmogaus 
dvasinis kūrybiškumas gali reikštis ir plėstis tik tada, kai mate- 
riali jo buvimo bazė daugmaž tvirta ir laiduoja tam tikrą jo 
savarankiškumą ir galimumą laisvai pasirinkti darbą, užsiėmi- 

mą, gyvenimo siekinį. Be to, ekonominės aplinkybės atsispindi 
ir tame, kaip žmonės supranta ir vertina laisvę. Taigi laisvės 
problema savo ekonominiu ir medžiaginiu aspektu atsiremia į 
klausimą apie santykį tarp dvasinio ir materialaus arba me- 
džiaginio buvimo, arba, tiksliau, atsižvelgiant į laisvės subjektą, 
į žmogų, atsiremia į klausimą apie dvasios (psichikos) santyki 
su kūnu ir jos pareinamybę nuo kūno. 

Šita trumpa įvairių laisvės problemos aspektų arba šalių ap- 
žvalga yra tiktai provizorinė; ji turi tik apytiksliai aprėžti tas 
įvairias sritis, kur šita problema iškyla. Galbūt paskiau, anali- 
zei žengiant pirmyn, teks šią apžvalgą papildyti arba pataisyti. 
Šiaip ar taip, ji nenulemia galutinai mūsų kurso eigos, kuri par- 
eis nuo to, kur ir kokia kryptimi mus ves fenomenų analizė. 


Mes pradėsime laisvės problemos analizę nuo periferijos, 
nagrinėdami visų pirma, kaip ir kokia prasme terminai „lais- 
vas“, „laisvė“ ir jų priešingybės — „nelaisvas“, „nelaisvė“ var- 
tojami kalboje, nes kalboje atsispindi psichinis žmogaus gyve- 
nimas. Atkreipsime dėmesį ypač į šių terminų vartojimą prak- 
tiniame (kasdieniniame) gyvenime, kolei kas nepaisydami spe- 
cifiškai filosofinės arba mokslinės šių terminų prasmės. Taigi 
mes apžiūrėsimė tuos fenomenus ir tas situacijas bei aplinky- 
bes, kurioms naivus žmogus (neteoretikas) priskiria predikatą 
„laisvas“ arba jo priešingybę. Kadangi kasdieniniame gyveni- 
me žmogaus dėmesys ir interesai nukreipti pirmiausia į išorinį 
pasaulį ir į savo tiesioginę aplinką, tai paprastai predikatu „lais- 
vas“ apibūdinami arba išoriniai daiktai (fenomenai), arba žmo- 
gaus santykiai ir sąveika su šiais daiktais. Antai sakoma, kad 
tam tikra vieta (kambarys, butas, kėdė) yra laisvi, kad kelias 
laisvas, arba kareiviams duodama komanda „laisvai“. Taip pat 
kalbama: laisvas judesys ir laisvos valandos (žmogus dabar lais- 
vas, neužimtas); arba laisvai kalbėti, laisvas pasikalbėjimas, lais- 
vas nuo žemės mokesčių; arba laisvos profesijos, artes Iiberales, 
laisvas vertimas, laisvo elgesio moteriškė. Tokia pat prasme var- 
tojamas ir priešingas predikatas „nelaisvas“ arba siauręsnės, spe- 
cifiškos sąvokos „belaisvis“, „nelaisvė“. 

Įsižiūrėsime atidžiau į šių posakių prasmę. Jei sakoma, kad 
tam tikra vieta (kambarys, kelias) yra laisva, tai reiškia ne tik 
kad ji yra tuščia, dyka, taigi ne tik turinio stoką (stinga to, kas 
šioje vietoje galėtų būti arba paprastai būna, arba turėjo būti); 
paprasiai tuštuma (dykumas, dykynė) žymi greičiau neigiamą 
momentą. Tuščias (dykas) ir laisvas dažniausiai nėra sinonimai. 
Laisva vieta (kambarys, kelias) yra neužimta vieta, t. y. tokia, 
kurią galima panaudoti vienam arba kitam esamajam reikalui, 
Vadinasi, vietos ir t. t. laisvumas leidžia realizuoti tam tikrą 
duotuoju atveju reikšmingą arba vertingą (norimą, geistiną) ga- 
limybę, kuri gali būti griežtai arba ne taip griežtai apibrėžta. 
"Taigi laisvumas reiškia ne tik neigiamą, bet ir teigiamą feno- 
meną, i. y. nebuvimą kliūčių, kurios galėtų trukdyti tam tikros 
galimybės realizavimą. Už neigiamo momento slypi teigiamas, 
nuo kurio pareina fenomeno veiksmingumas arba vertingumas. 
Panaši yra ir komandos „laisvai“ reikšmė: atėjo laikas, kai ka- 
riai neužimti karinėmis pratybomis, kurios reikalauja iš jų tam 
tikrų fizinių ir psichinių pastangų, ir gali pailsėti arba panau- 
doti laisvą valandėlę savo nuožiūra; vadinasi, tai malonus da- 
lykas. Laisvas nuo žemės mokesčių — laisvas nuo sunkios žmo- 
gų varžančios pareigos; čia daugiau pabrėžias neigiamas mo- 
mentas, bet netrūksta ir teigiamo: galimumo šiuos pinigus pa- 
naudoti kitam reikalui. 

Priešingai, kai kalbama apie laisva judesį, tai čia pabrėžia- 
mas feigiamas momentas. Judesys laisvas, jei jis nesuvaržytas 
nei išorinių, nei vidinių kliūčių, t. y. tokios raumenų įtampos, 
kuri ne padeda judesiui, bet jį trakdo ir apsunkina. Sokio, leng- 
vosios atletikos technika remiasi ne tik raumenų stiprumu bei 
vikrumu, bet ir tuo, kad šokėjas arba sportininkas atsikrato tuo, 
kas nereikalinga judesiams ir juos varžo. Svarbu, kad kiekvie- 
na raumenų grupė, kuri įvykdo tam tikrą judesį, galėtų veikti 
laisvai, L. y. nepriklausomai nuo kitų, kurios nedalyvauja šiame 
judesyje. Panašiai yra ir tada, kai kalbama, kad medis, vaikas 
auga, rutuliojasi laisvai. Čia pirmiausia turima galvoje, kad au- 
gimo, rutuliojimosi procesas vyksta sėkmingai, natūraliai, t. y. 
vaike (medyje, organizme) glūdinčios potencijos atsiskleidžia 

nekliudomos ir nežalojamos (o pats augimo procesas yra tei- 
giamas, vertingas fenomenas). Laisvai kalbėti — reiškia valdyti 
kalbą, mokėti naudotis visomis joje glūdinčiomis galimybėmis. 
Kai pasikalbėjimas apibūdinamas kaip laisvas, tai tuo pasako- 
ma, kad nėra jokių vidinių priežasčių, kurios galėtų žmogui kliu- 
dyti atvirai reikšti savo mintis ir jausmus; tokiomis kliūtimis, 
varžančiomis pasikalbėjimą, gali būti arba nepasitikėjimas, įta- 
rumas, drovumas, kai žmogus mano nemokąs reikiamai elgtis, 
laikytis mandagumo taisyklių 1 pan. Taigi ir čia laisvė reiškia 
galimumą įvykdyti tai, kas malonu, vertinga. 

Laisvos profesijos (artisto, gydytojo, advokato, mokytojo) 
taip vadinamos ne todėl, kad šios profesijos žmogaus pasirink- 
tos laisvai, be jokios išorinės prievartos, o todėl, 1) kad šios 
profesijos žmogus nesurištas su tam tikra tarnyba vienoje ar 
kitoje įstaigoje, kurioje jis turi atlikti savo darbą tam tikromis 
apibrėžtomis valandomis ir turi klausyti įstaigos vedėjo, kuriam 
jis subordinuotas, taigi yra ne valdininkas, o savarankiškas ir 
pats nustato savo darbo valandas ir darbo kiekį ir 2) kad jis 
Liesiogiai negamina jokių medžiaginių gėrybių, reikalingų gyvy- 
bei palaikyti, taigi yra ne amatininkas, ne darbininkas. Čionai 
jau pasireiškia ypatinga (ir galbūt gilesnė) laisvės reikšmė, kuri 
glūdi taip pat termine artes liberales. Šio termino priešingybė 
nėra darbas apskritai, kiek jis užima žmogaus laiką ir jėgas, 
bet tik toks darbas, kurį Žmogus priverstas atlikti dėl savo gy- 
vybės reikalų, taigi tai 1) fizinis darbas, gaminąs medžiaginės 
gėrybes (amatininko, fabriko darbininko darbas) arba turįs tikslą 
jas apsaugoti (pavyzdžiui, kaminkrėčio, šlavėjo darbas), 2) kiek- 
vienas darbas, kuris tiesioginiu ar netiesioginiu būdu suteikia 
tam tikrą naudą ir 3) kuris nesiremia tam tikra kūryba. Taigi 
čionai mes susiduriame įau su siauresne ir specifiškesne lais- 
vės prasme: a) iškyla laisvės sąryšis su kūryba, kūrybiškumu; 
laisvė vertinama teigiamai kaip kūrybos, kūrybiškumo pagrin- 
das (apie tai teks vėliau kalbėti kiek smulkiau) ir b) pasirodo 
ekonominis laisvės aspektas, kuris reiškia nepriklausomybę nuo 
prievartinio darbo, reikalingo ekonominiam buvimui. Šitame 
laisvės supratime iš dalies atsispindi ir ta pažiūra į darbą, kuri 

viešpatavo senovėje ir kuri apskritai charakterizuoja aristokra- 
linę visuomenės santvarką: fizinis ir aprmokamasis darbas ap- 

skritai niekinamas kaip nepritinkantis aristokratui (laisvam ir 
pilnateisiam piliečiui). Azistokratas laisvas todėl, kad nėra pri- 
verstas užsidirbti duoną, ir jeigu jis užsiima kuriuo nors daly- 
ku, tai pašvenčia jam atspėjamąjį laiką. Todėl romėnai sakyda- 
vo: vacare philosophiae — būti laisvam filosofijai. Bet iš dalies 
čia yra ir tam tikras esminis priešingumas tarp laisvės ir eko- 
nominio (prievartinio) darbo. Iš to kyla, kaip pamatysime to- 
liau, labai svarbi socialinė problema: kaip sutvarkyti visuome- 
nę (valstybę), kad šalia ekonominio darbo (kuris neišvengia- 
mas, būtinas) kiekvienam individui (kolektyvo nariui) būtų ga- 
rantuota ir tam tikra laisvė (nuo šio ekonominio darbo), t. y. 
galimumas paskirti tam tikrą laiką ir kitiems laisvai pasirink- 
tiems malonesniems dalykams, galimumas patenkinti ir aukš- 
tesniuosius interesus bei reikalus. 

Iš to, kas iki šiol pasakyta, aiškėja, kad pagrindinė laisvės 
(laisvumo) reikšmė — tai nebuvimas išorinių (arba vidinių) kliū- 
čių ir nuo to pareinąs galimumas arba sunaudoti tam tikrą ob- 
jekią (gėrybę), arba įvykdyti kurį nors norimą (geidžiamą, esa- 
muoju momentu reikalingą) veiksmą. Žinoma, į šitą galimumą 
kaip būtinas jo momentas įeina ir galimumas netrukdomai dis- 
ponuoti savo kūnu. Todėl laisvė — šia prasme — reiškia visų 
pirma kūno laisvę, jo niekuo nevaržomą veiklą (galimumą ju- 
dėti, veikti). Tai pasirodo ypač neigiamuose terminuose „ne- 
laisvė“, „belaisvis“ (rusiškai Hee0n6HuK). Žmogus, kurio kūnas 
yra kito žmogaus valdžioje — tai vergas; arba tai suimtas, areš- 

- luotas Žmogus, kalinamasis, kalinys. 

Jei yra taip, tai laisvės nešiotojas ir įvykdytojas visuomet 
yra tam tikras subjektas (žmogus, gyvulys, gyvas organizmas). 
Jo laisvė reiškia, kad jis gali netrukdomai veikti (judėti) savo 
aplinkoje. Tikslia žodžio prasme laisvė gali būti priskirta tiktai 

jam, jo veiklai. O išorinis objektas vadinamas laisvu tik atsi- 
žvelgiant į subjektą, t. y. kiek jis leidžia subjektui veikti (yra jo 
veikimo priemonė ar medžiaginis pagrindas). Taigi laisvės idė- 
ja (jausmas) gali atsirasti vien tada, kai organizmas stato save 

prieš išorinę aplinką ir skiria save, savo kūną nuo šios aplin- 
kos, nuo išorinio pasaulio. Tada, vadinasi, galima kalbėti apie 
skirtumą tarp išorinių ir vidinių priežasčių, t. y. priežasčių, glū- 
dinčių aplinkoje, ir priežasčių, glūdinčių pačiame organizme ar- 
ba subjekte. Laisvė ir yra subjekto veiklos nepareinamybė nuo 
išorinių aplinkybių, vis tiek ar tai bus fizinės aplinkybės, truk- 
dančios kūną, ar nefizinės — kito subjekto valia, valdanti pir- 
mojo veiklą (valdovas — vergas). Todėl laisvė visų pirma — 
tai sugebėjimas (galimumas) patį save (savo veiklą) apspręsti. 
Šia (platesne) prasme laisvė gali būti priskiriama kiekvienam 
organizmui, kiek jis pasireiškia kaip šiek tiek savarankiška ir 
užbaigta sistema. Tai yra laisvė objektyvia (ne subjektyvia) pras- 
me. Organizmas, apspręsdamas savo veiklą, vis dėlto gali jos 
nejausti, neįsisąmoninti. Žinoma, tatai nereiškia, kad organiz- 
mo veikla tada, kai jis pats ją apsprendžia, visiškai nepareina 
nuo išorinių aplinkybių. Kiekvienas organizmas gali gyventi ir 
veikti tiktai tam tikroje aplinkoje, prie kurios jis pritaikytas, ir 
visi tie procesai, kurie sąlygoja jo gyvybę, — medžiagų apykai- 
ta, kvėpavimas, mitimas, dauginimasis ir kt., — pareina nuo 
organizmo sąveikos su išorine aplinka. Bet išorinės aplinkybės 
gali būti arba palankios organizmo veiklai, taigi sudaryti tinka- 
mą jam veikimo lauką, arba gali priešintis jo veiklai, ją trukdy- 
ti. Organizmo laisvė reiškia tiktai šių /rukdančių (neigiamų) ap- 
linkybių stoką. 

Bet kalbėdami apie žmogaus laisvę ir jos vertę mes turime 
galvoje dar kitą momentą — tai, kad ir organizmo apsispren- 
dimas nėra griežtai (vienareikšmiškai) determinuotas, t. y. kad 
kiekvienu esamuoju momentu jis sugeba įvykdyti ne vieną api- 
brėžtą, bet daugelį galimybių. Tai yra laisvė siauresne prasme. 
Ir tiktai čia pasirodo glaudus ir būtinas laisvės ryšys su galimiu- 
mu (galimumas apima visuomet daugelį galimybių). Ir tiktai 


Ž Tai sugebėjimas, kuris pasirodo tiktai žmoguje it aukštesniuosė gyvu- 
liuose, turinčiuose ne tik diferencijuotą motorinių nervų sistemą, bėt ir sen 
sorinių nėrvų sistemą. 


LAISVĖS PROBLEMA 371 


tokia laisvė, kuri susijusi su galimumo sfera, gali būti ir subjek- 
tyvi, L. y. atsirasti subjekto sąmonėje kaip /aisvės jausmas arba 
idėja. 

Pasiremiant šitais paaiškinimais galima suprasti, kodėl lais- 
vės idėjoje kaip tik neigiamas momentas akcentuotas ir turi pir- 
menybę prieš teigiamą momentą (išorinių kliūčių stoka, o ne 
savarankiška sėkmingai vykstanti veikla, apsisprendimas). Kol 
subjekto veikla (jo gyvenimas) vyksta normaliai, sėkmingai ir 
kiekvienas veiksmas pasiekia savo tikslą, jisai nekreipia ypatin- 
go dėmesio į patį veiksmą, jo sąmonės intencija nukreipta pir- 
miausia į siekinį, į geidžiamąjį objektą. Vadinasi, pats veiksmas 
tada vyksta šiek tiek automatiškai (iš dalies instinktyviai). Ir 
tik tada, kai subjektas susiduria su viena arba kita kliūtimi, 
sustabdančia jo veiksmą arba jį trukdančia, jis įaučia ir stebi, 
kad jo sugebėjimas veikti, valdyti veiksmą savo nuožiūra yra 
suvaržytas arba net sunaikintas. Vadinasi, tai, ką subjektas iš 
pradžių jaučia ir įsisąmonina, nėra pati laisvė (sugebėjimas ap- 
sispręsti), bet laisvės (apsisprendimo) stoka, t. y. pasirodymas 
tų aplinkybių, kurios trukdo arba paraližuoja laisvę. Taigi las 
pozilyvus momentas, kuris atsiradęs sukelia sąmonėje laisvės 
jausmą arba idėją, yra ją neigiančios aplinkybės, kliūtys, ir to- - 
dėl laisvė pirmiausia jaučiama ir įsisąmoninama kaip kliūčių 
stoka, jų nebuvimas?. 

Reikia pažymėti, kad „laisvės“ terminas kalboje dažnai var- 
tojamas ir ne visai tikslia prasme, t. y. tokia prasme, kuri ne- 
visiškai atitinka pagrindinę jo reikšmę ir turi šiek tiek kitą niu- 
ansą. Pavyzdžiui, laisvas vertimas: čia laisvas nereiškia jokios 
teigiamybės; toks vertimas gali būti ir geras, ir blogas. Jis sta- 
tomas prieš tikslų arba pažodžiui padarytą vertimą ir yra lais- 
vas ta p Tasme, kad nesilaiko griežtai originalo teksto ir šiuo 
atžvilgiu Us pareina nuo jo, palikdamas vietos ir vertėjo 


-" 
. 


3 Tai bendras sąmonės dėsnis: visi tie faktoriai ir objektai, kurie šiaip ar 
taip sąlygoja Žmogaus buvimą ir gyvybę, paprastai SEamoruajai tik tada, kai 
jie nustoja veikę, kai jų trūksta. 

kūrybai. Arba laisvas klausytojas: jis laisvas ta prasme, kad neina 
studento imatrikuliuotų pareigų; bet iš tikrųjų tai greičiau tam 
tikrų teisių stoka. Pagaliau laisvo elgesio moteriškė: čia Iaisvas 
turi neigiamą prasmę — per laisvas. Tai reiškia: laisvė moteriš- 
kei atveria daug galimybių, bet iš to dar neišeina, kad visos jos 
yra teigiamos. Laisvė nesutampa su grynu savavališkumu. Laisve 
galima ir piktnaudžiauti, tačiau šiuo atveju ji igyja specifiškai 
moralinę reikšmę, kurios pirminėje termino prasmėje dar nėra. 
Apie moralinę laisvę kalbėsime vėliau. Tatai — laisvės ben- 
dros idėjos ypatingos rūšys. 

Tolesniame laisvės nagrinėjime mes turime kreipti ypatingą 
dėmesį 1 du momentus, kurie neatskiriami nuo laisvės. 1. Mes 
esame nustatę skirtumą tarp objektyvios laisvės, kuri yra apsi- 
sprendimas, nepriklausomumas nuo išorinių priežasčių, ir stub- 
Jektyvios laisvės, kuni yra įsisgrmoninta objektyvi laisvė, taigi lais- 
vė, pasireiškianti sąmonėje kaip laisvės jausmas arba idėja. Pir- 
moji eina pagrindu antrajai. Tačiau mes klystume manydami, 
kad šitas laisvės įsisąmoninimas esąs antrinis ir neesmingas mo- 
mentas, Jisai neprisijungia prie objektyvios laisvės (apsispren- 
dimo) kaip išorinis momentas, bet iš esmės ją pakeičia ir iš- 
skleidžia, galima net sakyti, kad tai konstitutyvus laisvės tikslia 
žodžio prasme momentas, kad neįsisąmonintas apsisprendimas 
(objektyvi laisvė) yra tik laisvės pamatas, bet ne pati laisvė. 
Todėl mes turime smulkiau išgvildenti laisvės ir sąmonės sąryšį 
(plg. gyvulys apsisprendžia, bet nelaisvas). 2. Ne mažiau svar- 
bus ir kitas momentas. Jei laisvė pasireiškia kaip sugebėjimas 
veikti aplinką, tai toks sugebėjimas remiasi tam tikra subjekto 
jėga, jo galia. Šita jėga leidžia subjektui ne tik veikti palankio- 
mis aplinkybėmis, bet ir nugalėti tas kliūtis, kurias jis veikda- 
mas sutinka. Glaudus laisvės ryšys su galia (jėga) atsispindi ir 
kalboje: būti laisvam — tai reiškia galėti, gebėti, pajėsti veikti, 
t. y. turėti veikimo galią (lotyniškai: Posse=poiesse; potens — 
sugebąs, galingas; potestas — galybė, galingumas; potentia — 
sugebėjimas, galia; rusiškai: MO46, Moo, MOeyUM4eCMBO; vokiš- 
kai: mėogen, mėglich, Machi, t. y. jėga, galia; kėnnen, Kunst, L y. 

išlavintas, įgytas sugebėjimas, techniškas, meniškas mokėjimas). 
Priešingai, kur žmogus jaučia esąs bejėgis, negalįs viena arba 
kita padaryti, ten nėra ir laisvės. 

Nagrinėkime dabar pirmąjį momentą — laisvės sąryšį su 
sąmonė, su sąmMoningumu. 

Sąmonė iš prigimties yra nukreipia į išorinį pasaulį ir orien- 
tuojasi į jį. Tai galima matyti iš to, kad pažinimas pirmiausia 
yra išorinio pasaulio pažinimas ir kad iš išorės gaunami jusli- 
niai įspūdžiai eina jam pamatu. Visas vidinis kūno gyvenimas, 
jame vykstą organiniai procesai beveik ištisai pasilieka už 5ą- 
monės ribų ir atsispindi joje tik kaip labai neaiškūs ir nedife- 
rencijuoti jausmai bei oroaniški pojūčiai. Tik atkreipus ypatin- 
gą dėmesį į kūno savijautą, šilie jausmai tr pojūčiai šiek tiek 
iškyla aikštėn ir pasidaro kiek ryškesni. (Jų neryškumas pri- 
klauso nuo to, kad jų lokalizacija yra labai neapibrėžta ir tik 
apytikslė.) Šiaip ar taip, jų aiškumas ir apibrėžtumas daug ma- 
žesnis už išorinių pojūčių aiškumą bei apibrėžtumą. Ir tai su- 
prantama: juk pažinimas iš pradžių ciną sąveikos su išorine 
aplinka priemone. Kuo turtingesnis ir tikslesnis pažinimas, tuo 
geriau organizmas gali prisitaikyti prie aplinkos. Bet pažinimo 
plėtra ir tobulėjimas neatskiriamai susiję su sąmonės evoliuci- 
ja. Viena vertus, tai yra sąmonės išplitimas laike. Kuo toliau ji 
sugeba nutolti nuo esamojo momento praeities ir ateities link, 
tuo turtingesnis organizmo patyrimas, tuo geriau jis gali nu- 
matyti ateilį. Tai vienas (laikinis) sąmonės matmuo. O antras 
matmuo, kuris glaudžiai susijęs su pirmuoju, — tai sąmonės 
platumas, t. y. jos sugebėjimas išeiti už aktualios esamybės ri- 
bų ir įtraukti į savo akiratį galimumo sferą. Šios sferos svarba 
pažinimui pasirodo jau juslinėje pagavoje. Tolumos pojūčiai (re- 
gėjimas ir girdėjimas) leidžia organizmui pagauti ne tik tuos 
objektus ir reiškinius, kurie tiesiog susiliečia su jo kūnu ir jį 
dirgina, bet ir tuos, kurie yra tolumoje ir kurie tik gali jį veikti 
ateityje. Tokiu būdu sąmonėje atsiranda visokių vaizdinių, tu- 
rinčių ne aktualią, o potencialią veikiamąją reikšmę. Bet tokie 
vaizdiniai kartu įgauna tam tikrą bendrumą, t. y. iš jų formuo- 
jasi bendros idėjos (sąvokos). Ir tik šitos bendros idėjos duoda 

subjektui galimybę sąmoningai (ne grynai instinktyviai) prisi- 
taikyti prie aplinkos ir keisti ją taip, kad ji tarnautų jo gyvybi- 
niams reikalams. Taigi kuo daugiau sąmonėje atsiranda tokių 
bendrų idėjų ir kuo labiau šios idėjos diferencijuotos ir atstoja 
įvairiausius aplinkos aspektus, tuo įvairesnės tos galimybės, ku- 
rias subjektas gali įvykdyti, tuo įvairesnės tos priemonės, ku- 
riomis subjektas disponuoja savo tikslams pasiekti. Bet tai reiš- 
kia, kad, sąmonei plečiantis bei skleidžiantis, subjekto sugebėji- 
mas apsispręsti, jo laisvė didėja; sąmonė, sąmoningumas leidžia 
subjektui iškilti virš esamosios situacijos ir esamųjų reikalų, pa- 
sirinkti tą galimybę, kuri atsižvelgia ne tik į esamybę, bet ir į 
tolimesnę ateitį. Šiuo atžvilgiu sąmonė (sąmoningumas) yra es- 
mingiausias žmogaus išorinės laisvės, jo nepriklausomybės nuo 
išorinio pasaulio konstitutyvus momentas“. 

Bet kartu su sąmoningumu, su pažinimo pažanga auga, tvir- 
tėja ir žmogaus galia, jo sugebėjimas valdy/i gamtą ir naudotis 
Jos jėgomis savo gyvenimui tvarkyti ir tobulinti. Todėl žmogaus 
išorinė laisvė neatskiriama nuo jo išorinės galios, nuo viešpata- 
vimo gamtoje. Visa medžiaginė kultūra pagrįsta žmogaus 5ą- 
moningumu, ir kartu ji nustato bei išplečia jo laisvę, jo nepri- 
klausomybę nuo gamtos jėgų. Todėl galios troškimas glaudžiai 
susijęs su laisvės troškimu. Ir įdomu, kad ne visuomet pati ga- 
lia, galingumas yra pagrindinis žmogaus siekimų ir pastangų 
tikslas. Neretai tai, ką žmogus ypač brangina ir ko jis trokšta, 
yra ne išorinė galybė, įtakingumas, turtingumas, pagarba, bet 
kaip tik ta laisvė ir nepriklausomybė, kuri išplaukia iš galybės. 
Galingumas šiuo atveju — tik priemonė laisvei pasiekti. Tai 
pasirodo, tarp kitko, tuo, kad žmogus, pasiekęs įtakingumo, tur- 
tingumo, galybės, nesinaudoja jais, nedaro to, ką jis galėtų dary- 
ti, o tenkinasi nusimanymu apie tokį galimumą, t. y. jis džiaugiasi 
pačios savo galimybės tai ir tai daryti žinojimu, nors paprastai 
arba net niekuomet neaktualizuoja šitos galimybės. Pavyzdžiui, 


* Toliau pamatysime, kad sąmanė sąlygoja ir kitą laisvės aspektą — žmo- 
gaus vidinę laisve, jo viešpatavimą vidiniame, psichiniame pasaulyje. 

žmogus dažnai aukština tokias savo teises, kuriomis jis niekuo- 
met nesinaudoja. Jam pakanka paties galimumo jomis naudo- 
tis. Ir jeigu aplinkybės taip pasikeičia, kad jis netenka šių tei- 
sių, šių nerealizuojamų galimybių (pavyzdžiui, keliauti, lankyti 
teatrą ir pan.), tai jis nuliūsta ir jaučiasi nuskriaustas. Tai mums 
parodo, kokį svarbų ir reikšmingą vaidmenį Žmogaus gyvenime 
vaidina grynas galimumas. Šitas galimumas — tai teigiama sub- 
jektyvios laisvės ypatybė“. 

Antra vertus, galios stoka, savo bejėgiškumo supratimas ne- 
išvengiamai lydimas bejėgiškumo ir priklausomybės nuo išori- 
nės aplinkos jausmo. Kuo mažiau žmogus pažįsta gamtos reiš- 
kinius, jų priežastis ir savitarpio santykius, tuo mažesnė jo ga- 
lia, jo sugebėjimas veikti aplinką, pajungti gamtos jėgas ir pri- 
versti jas tarnauti savo reikalams bei tikslams. Primityviame 
žmoguje šilas priklausomybės nuo gamtos gaivalų jausmas yra 
labai didelis, Ir tai suprantama atsižvelgiant į jo prigimties ypa- 
tumus ir į jo padėtį aplinkiniame pasaulyje. Toks žmogus už- 
ima, taip sakant, vidurinę vietą tarp gyvulio ir kultūringo žmo- 
gaus. Jis jau nebegali visiškai pasikliauti savo instinktais, nes 
jo sąmoningumas jau pasiekė tokį evoliucijos laipsnį, kad jis 
supranta jų ribotumą, supranta, kad instinktai negali numatyti 
visų galimų atvejų bei situacijų. Kita vertus, jo mąstymas dar 
nepakankamai diferencijuotas, kad jis galėtų suvokti ir gilintis 
į ią priežastingumo sąryšį, kuris valdo gamtos reiškinius; jo mąs- 
tymas dar visiškai nugrimzdęs vaizdingume ir nesugeba pakilti 
iki abstrakčių sąvokų (idėjų), fiksuojančių gamtos dėsnius. Iš 
to atsiranda nerimo jausmas ir pagaliau baimė; jis bijo tų ne- 
žinomų galybių, kurios jį supa iš visų pusių ir gresia įo buvi- 
mui. Primityvių tautų religijose baimės jausmas vaidina labai 
svarbų ir dažnai net dominuojantį vaidmenį. Tai nereikia su- 
prasti taip, tarytum baimės, priklausomybės nuo gamtos gaiva- 
lų jausmas būtų vienintelis primityvių religijų pamatas ir kad 





3 Man svarbu ne tai, kad aš keliausiu, aplankysiu teatra, nusipirksiu na- 
mą, automobilį, bet tai, kad aš guliu tai padaryti. 

religijos kilmę būtų galima išaiškinti iš šio jausmo (kaip manė 
epikūriečiai ir jų sekėjai — XVIII amžiaus ateistai). Bet kiek- 
vienu atveju nerimo ir baimės jausmas neabejotinai yra esmin- 
gas konstitutyvus primityvios religijos momentas, ir net aukš- 
tesnėse religijos formose (judaizme, krikščionybėje) Dievo bai- 
mė iš dalies charakterizuoja žmogaus santykiavimą su Dievu 
(su aukščiausia esybe). Pavyzdžiui, E. Schleiermacheris religingu- 
mą apibrėžia kaipo priklausomybės nuo absoliuto jausmą. Bet 
jei yra taip, tada religija (religingumas) visų pirma reiškia nelais- 
vę, vergovę. Kaip pastebėjo G. Hegelis kritikuodamas F Schleier- 
macherį, daugelyje primityvių religijų šitas momentas turi vir- 
šenybę ir uždeda joms ypatingą, niūrų atspalvį. Bet aukštesnio- 
siose religijose pasirodo ir šito momento priešingybė bei atsva- 
ras — išganymo arba išgelbėjimo idėja, kuri reiškia žmogaus 
išlaisvinimą nuo gamtos gaivalų ir visų pirmiausia nuo mirties. 
Vadinasi, čia kaip tik laisvės idėja įgauna lemiamą reikšmę. Apie 
tai kalbėsime vėliau. Dabar mums buvo svarbu tik nustatyti, 
kad sąmoningumas, protas sukuria mokslą ir medžiaginę kul- 
tūrą ir kad šie pastarieji nustato ir laiduoja žmogaus viešpata- 
vimą gamtoje, taigi tam tikrą laisvę arba nepriklausomybę nuo 
išorinio pasaulio. Iš šio fakto jau buvo padaryta išvada, kad 
ateis toks istorinis momentas, kai žmogus atspės ir suvoks vi- 
sas gamtos paslaptis, kai jis ištisai pažins esminę jos struktūrą 
bei dėsningumą ir kai, vadinasi, jo sugebėjimas valdyti gamtos 
„ reiškinius savo nuožiūra bus niekuo neapribotas. Kartu žmo- 
gus pasieks visišką savarankiškumą ir nepriklausomumą nuo 
išorinių jėgų ir bus visiškai /aisvas. Ir jei religija pagrįsta tiktai 
priklausomumo nuo gamtos gaivalų jausmu, tai kartu ir ji nu- 
stos buvusi, žmogui nereikės Dievo, to aukščiausio viseto tvar- 
kytojo ir valdovo, pats žmogus užims, taip sakant, Dievo vietą. 
Bet tokia išvada vargu ar gali būti pateisinta, nes 1) religijos 
kilmė, kaip tai parodo gilesnė religinio buvimo analizė, negali 
būti ištisai išaiškinta iš žmogaus priklausomybės nuo gamtos 
gaivalų, nuo išorinių jėgų; 2) abejotina, ar žmogus iš tikrųjų 
pajėgia ištisai pažinti ir suvokti pasaulio esmę, ir 3) medžiagi- 

nės kultūros pažanga, nors ji ir didina bei išplečia žmogaus 
galią ir viešpatavimą gamtoje, kartu įstumia jį į kitą ne mažes- 
nę priklausomybę — padaro jį kultūros darbuotoju, kuris jau 
esti objektyvinės kultūros valdžioje. 

Tai galima taip paaiškinti. Visų pirma kultūros plėtra bei 
skleidimasis remiasi darbo pasidalijimu arba pasiskirstymu. 
Kultūrinis darbas pasidaro toks komplikuotas ir platus, kad 
vienas individas pats negali jo atlikti. Jis turi pasirinkti vieną 
arba kitą profesiją, sutelkti joje savo jėgas ir savo mokėjimą, 
taigi jis pasidaro specialistu, profesionalu, kurio mokėjimas ap- 
ribotas labai siauros sferos. Ir tokio specialisto darbas nėra sa- 
varankiškas, jis remiasi kitų specialistų darbu, ir tik bendra- 
darbiaudamas su kitais jis gali kurti kultūriniam gyvenimui rei- 
kalingas gėrybes. Jau šiuo atžvilgiu kultūrinio individo autar- 
kija, jo savarankiškumas daug mažesnis negu savarankiškumas 
primityvaus žmogaus, kuris pats apsirūpina viskuo, ko jam rei- 
kia. Be to, kultūrinio žmogaus interesai bei reikalai daug įvai- 
resni ir komplikuotesni už primityvaus žmogaus reikalus. Kui- 
tūrai augant, auga ir žmogaus reikalai bei reikalavimai, ku- 
riems patenkinti jis priverstas naudotis kitų individų pagalba 
ir darbu. Dėl to didėja žmogaus priklausomybė nuo kitų žmo- . 
nių (ir nuo kolektyvo). 

Pagaliau, kultūrai žengiant pirmyn, ypač auga ir didėja jos 
objektyvinė pusė, t. y. žmogaus sukurtų gėrybių visetas (me- 
džiaginės kultūros gėrybės, mokslo, meno, socialinio gyvenimo 
padarai ir t. t.), taigi tas visetas, kuris išlieka ir tada, kai jį 
sukūręs veiksmas jau nustojo vykęs. Šita objektyvinė kultūra 
stovi prieš individą kaipo kažkas savaiminga, su kuo individas 
turi skaitytis, ką jis turi išlaikyti ir apsaugoti, kam galų gale jis 
turi tarnauti. Kultūrinio žmogaus darbas, kuriam jis pašvenčia 
visą savo gyvenimą ir savo jėgas, paskirtas kultūrinių gėrybių 
kūrimui, ir tiktai toks gėrybių kūrimas pateisina jo gyvenimą ir 
suteikia jam visuomenės akyse tikrą vertę. Tokiu būdu pradinis 
žmogaus ir kultūros santykis pavirsta savo priešingybe. Jei iš 
pradžių kultūra tarnauja Žmogui, tai dabar žmogus tarnauja 

kultūrai. Todėl klaidinga manyti, kad kultūra, pagrįsta sąmo- 
ningumu, tik išlaisvina žmogų, individą. Tą laisvę, kurią ji jam 
duoda viena ranka, atima iš jo kita. Tai parodo mums dialek- 
tini išorinės laisvės pobūdį: išvaduodama žmogų iš gamtos jėgų 
vergijos, ji iš priemonės pavirsta savarankišku tikslu ir priver- 
čia žmogų jai pačiai tarnauti. 

Bet sąmoningumas — ne tik išorinės laisvės pamatas ir va- 
riklis. Kartu jis yra ir vidinio pasaulio savarankiškumo bei lais- 
vės pamatas. Ir čia kūrybinė sąmoningumo galia pareina nuo 
to, kad jis atveria žmogui galimumo sferą, i. y. suteikia jam 
sugebėjimą išeiti už aktualios esamybės ribų ir aprėpti tai, kas 
tik įmanoma arba galima. Žinoma, šitas sugebėjimas savo es- 
me nėra teorinis, jis nesireiškia iš pradžių kaipo mąstymas, nu- 
matąs ir svarstąs visokias abstrakčias galimybes (eventualumus, 
hipotezes). Jis kyla iš praktinių žmogaus reikalų. Kai žmogaus 
veikla nebesibaigia tik tiesioginėmis (refleksinėmis ar instink- 
tyviomis) reakcijomis ir jis iš daugelio veikimo galimybių pasi- 
renka tinkamiausią, tai jam tenka įsidėmėti ne tik patį geidžia- 
mąjį objektą, siekinį ir tas medžiagines priemones, kurios turi 
Ji įvykdyti, bet ir savo veikimo būdą ir aktyvumą, t. y. subjek- 
tyvias veikimo sąlygas, nuo kurių pareina veikimo rezultatas, 
jo vaisingumas. Tai pirmiausia kūno judesiai, jų koordinacija, 
greitumas ir stiprumas, paskui vidinė energija — valios ir dė- 
mesio įtempimas bei susikaupimas. Tokiu būdu tie momentai, 
kurie iš pradžių lieka užpakaliniame sąmonės fone, dabar iške- 
liami aikštėn ir šiek tiek įeina į dalykinės sąmonės lauką, t. y. 
sąmonės intencija krypsta ne tik į išorę, į reiškinius, bet ir į 
vidų, į paties subjekto potyrius. Iš sąmonės vidinės intencijos 
atsiranda refleksija, refleksinis mąstymas. Be to, refleksiją žadi- 
na ir skatina socialinė žmogaus sąveika su kitais individais. 
Žmogus stebi, kaip jo elgimasis atsiliepia į kitus žmones, kaip 
jie reaguoja į jį, ir tai priverčia jį kreipti dėmesį į patį save, t. y. 
į savo minčių, norų, geismų, jausmų, nuotaikų, intencijų pasi- 
reiškimus (žodžiais, poelgiais, gestais). Jis įsitikina tuo, kad ne- 
galima arba mažų mažiausia nepatartina rodyti kitiems viską, 
ką jis galvoja, jaučia ar nori. Tokiu būdu jis pripranta kaskart 

daugiau skirti savo vidinį pasaulį, kuris tiktai jam pačiam pri- 
einamas ir kitiems uždaras, nuo išorinio, visiems bendro (fizi- 
nio) pasaulio ir vertinti ypatingą ir savarankišką jo reikšmę. 
Pagaliau nereikia išleisti iš akių dar vienos svarbios aplin- 
kybės. Dažniausiai tie tikslai, kurių siekia žmogus ir kuriuos jis 
stengiasi įvykdyti, reikalauja daug pasinuošimų. Jie negali būti 
pasiekiami tiesiog, bet tik aplinkkeliais, t. y. pirmiausia turi būti 
paruoštos ir įvykdytos tos priemonės, kurios reikalingos jiems 
įgyvendinti. Kitaip sakant, šių tikslų realizavimas vyksta pagal 
tam tikrą anksčiau numatytą planą. Toks planas sudaromas ir 
paruošiamas mąstymo ir vaizduotės pastangomis. Mąstymas, ieš- 
kodamas naujų galimybių, naujų tinkamesnių priemonių ir ke- 
lių tikslui pasiekti ir svarstydamas jų teigiamybes bėi neigiamy- 
bes, visuomet remiasi ir vaizduote. Bet vaizduotės padarai pri- 
klauso vidiniam pasauliui, nors jie ir turi akivaizdoje tai, kas 
gali būti įvykdoma realiame (išoriniame) pasaulyje. Kuo aukš- 
tesnis dvasinio (intelektualinio) gyvenimo lygis, tuo turtinges- 
nis ir platesnis idealus vaizduotės pasaulis. Ir kadangi žmogus 
dažnai susiduria su neįveikiamomis kliūtimis, neleidžiančiomis 
jam realybėje pasiekti savo tikslo, tai jis ieškodamas paguodos 
atsigręžia į šitą idealų pasaulį, kuris priklauso jam vienam ir 
kuris visiškai yra jo paties valdžioję, ir įsivaizduoja kaip reali- 
zuota tai, ko jis nepajėgia įvykdyti ir neturi savo realiame gy- 
venime. Tokiu būdu vystosi ir gilėja jo vidinis, asmeninis gyve- 
nimas, kuris suteikia jo asmenybei tam tikrą savarankiškumą ir 
nepriklausomumą nuo išorinės (socialinės ir fizinės) aplinkos. 
Refleksija, išskleisdama Žmogaus savivoką (savimonę), ne 
tik nušviečia jo psichinį buvimą (potyrius, išgyvenimus) taip, 
kad jie pasidaro aiškesni ir įsakmesni. Skirtumas tarp dar ne- 
įsisąmoninto, neiškelto aikštėn psichinio buvimo ir reflektuo- 
to, įsisąmoninto vidinio gyvenimo yra ne tik kiekybinis, bet ir 
kokybinis. Refleksija sukuria antrą, aukštesnę šio buvimo plot- 
mę, kurioj atsispindi ne tik tai, kas vyksta pirminėje plotmėje, 
bet ir kurioje visas jos turinys glaudžiai susiejamas su asme- 
nybės centru, su jos Aš. Vadinasi, tiktai refleksija (ne teorinė, 
bet jau praktinė) iškelia žmogaus Aš kaip vidinio pasaulio 


380 LAISVĖS PROBLEMĄ 


branduolį bei nešiotoją ir kartu leidžia jam pasisavinti šio pa- 
saulio turinį kaip kažką ypatingą ir savotišką, kas priežtai ski- 
riasi nuo išorinio pasaulio. Tiktai dėi refleksijos pasidaro ga- 
lima intymi individo gyvata, kuri priklauso jam vienam ir ku- 
rioje dalyvauti jis leidžia tik jam artimiems ir brangiems žmo- 
nėms. Vidiniam individo gyvenimui nusistojus ir sustiprėjus, jo 
buvimas jau nėra orientuotas tik į išorinį pasauli (arba į jo 
santykius su aplinka), — jo viduje susidaro savarankiškas svo- 
io centras, kuris priešindamasis aplinkos įtakai suteikia indi- 
vido buvimui ypatingą įiarmpą. Tiesą pasakius, tik tada, kai pra- 
deda reikštis priešingumas tarp šio vidinio centro ir aplinkos 
tendencijų, laisvės problema pasidaro tikrai aktuali ir reikšmin- 
ga Žmogui, nes pasiekęs tikros savimonės (savivokos) jis pasi- 
daro jautrus visiems tiems išoriniams poveikiams, kuriė vienaip 
ar kitaip varžo arba trukdo jo asmenybės savarankiškumą. Tai 
mums parodo jau primityvaus žmogaus požiūris į medžiaginės 
kultūros raidą ir plėtrą. Pavyzdžiui, mitas apie Prometėją, ku- 
ris pagrobęs danguje ugnį atnešė ją žmonėms ir taip davė pra- 
džią medžiaginei kultūrai, technikai; Prometėjas buvo gerbiamas 
kaip herojus, išvadavęs žmoniją nuo sunkios gamios gaivalų 
ir dievų vergijos. 

Tačiau individui ne mažiau svarbus ir reikšmingas jo išsi- 
laisvinimas iš tų grandinių, kuriomis jį kausto jo socialinė ap- 
linka, ypač giminės, padermės buitis ir visi tie papročiai, ku- 
riais remiasi primityvios visuomenės gimininė santvarka. Šioje 
santvarkoje atskiras giminės narys dar nesavarankiškas. Visas 
jo gyvenimas, jo veikla, jo interesai vadovaujami giminės ir vi- 
siškai subordinuoti jos interesams bei reikalams. Tai pasireiš- 
kia protėvių kuliu ir ypač kraujo keršto papročiu. Individas visų 
pirma turi saugoti giminės gerovę ir santvarką, 0 jo asmeniniai 
reikalai ir interesai — antrinis dalykas. Iš pradžių individas tai 
nelaiko sunkia ir jį varžančia pareiga, įame dar veikia galingas 
giminės instinktas. Bet kai tik jis pasidaro sąmoningesnis ir ja- 
me įsigali individualybės jausmas, konfliktas tarp jo veržimosi 
į savarankiškumą ir gimininės santvarkos tampa neišvengiamas. 
Tatai yra pagrindinis Eschilo tragedijų („Agamemnonas“, „Cho- 

eforos“, „Eumenidės“) siužetas. Individas kovodamas dėl savo 
laisvės tragiškai žūsta. Bet nors herojus žūsta ir dievai jį bau- 
džia už jo drąsą, mėginimą atsipalaiduoti nuo tradicinių gimi- 
ninių papročių, vis dėlto jo likimo tragiškumas liudija, kad jo 
nusidėjimas nėra gryna ir tikra blogybė, bet kad jame glūdi ir 
teigiamas momentas. Herojus kovoja dėl individualybės teisių 
ir vertingumo, t. y. dėl tokių vertybių, kurios gali įsigalėti ir 
išsiskleisti tik aukštesniame kultūros laipsnyje. 

Bet šitos tragedijos iškelia, be to, dar kitą svarbų momentą: 
tragiškas konfliktas tarp individo laisvės troškimo ir jį varžan- 
čios socialinės aplinkos įgauna dar didesnį aštrumą todėl, kad 
jis vyksta ne tik tarp individo ir jį supančių jėgų, bet ir individo 
viduje. Tradicinė moralė, papročiai įkūnyti ne tik prieš jį sto- 
vinčioje giminėje, bet veikia jį ir kaip dvasinės galybės, įsikero- 
jusios jo paties sieloje, jo Aš ir sąlygojančios jo sąžinę, jo tikė- 
jimus, jo mąstymo būdą. Todėl veržiantis į laisvę individui ten- 
ka kovoti su pačiu savimi ir šalinti tas kliūtis, kurias jis randa 
savo prigimtyje. Tr apskrilai kuo daugiau įis susipažįsta su pa- 
čiu savimi, tuo daugiau jis pastebi, kad tie sunkumai, kurie jam 
kliudo pasiekti tikros laisvės bei savarankiškumo, pareina ne 
tik nuo išorinės aplinkos, bet ne mažiau ir nuo jo paties, nuo 
jo prigimties. Ir ne tik todėl, kad jis nepajėgia visiškai atsikra- 
tyti socialinių tradicijų įtakos, bet ir todėl, kad jo individuali 
prigimtis toli gražu nėra vieninga ir harmoninga: joje glūdi daug 
vienas kitam prieštaraujančių polinkių, kurie kartu negali būti 
įvykdomi; tenkinant vieną, tenka slopinti kitą. Pagaliau indivi- 
das patiria savyje ir tam tikrą priešingumą tarp savo proto ir 
savo aistrų bei geismų, t. y. emocinės psichinio gyvenimo pu- 
sės. Protą čia reikia suprasti ne kaip teorinio, kontempliaty- 
vaus mąstymo sugebėjimą, o kaip praktinį protą, kaip sąmonės 
budrumą ir apdairumą, kuris atstovauja individo kaipo visybės 
ir jo ateities interesams ir gina juos nuo aktualių esamųjų geis- 
mų ir polinkių. Šitas konfliktas pasireiškia kaip priešingų mo- 
tyvų susidūrimas ir kova. Tai, kur traukia žmogų esamieji rei- 
kalai ir emocijos, dažnai nesuderinama su tuo, ko reikalauja jo 
ateitis ir bendra gerovė. Šitie konfliktai individui rodyte rodo, 

kad ir jo paties prigimtis toli gražu nėra visiškai jo valdžioje, 
kad neretai jo emocijos, afektai priverčia ji daryti tai, ko jis, 
rimtai apsvarstęs situaciją, negali savo bendrų interesų atžvil- 
giu pateisinti ir pripažinti geru ir tinkamu poelgiu (vis tiek, ar 
jis priklauso moralės ar nemoralės sričiai). Aistros ir emocijos 
dažnai veikia kaip gaivališkos jėgos, kurioms individas nepajė- 
gia priešintis. Ir tada jo poelgis jam pačiam pasirodo esąs pri- 
verstinis, nelaisvas. Jis veikia ne gera valia, bet prievarta. To- 
dėl ir kai nusikaltėlis nusižengia jautulių veikiamas, tai šita ap- 
linkybė teisėjo akyse mažina, švelnina jo kaltę. Antra vertus, ir 
tais atvejais, kai individui pavyksta sustabdyti ir nugalėti afck- 
to veržimąsi, jis jaučiasi nuslopinęs arba paraližavęs emocines 
savo prigimiies tendencijas. Vadinasi, ir čionai proto ir išmin- 
tingumo pergalė reikalauja tam tikros prievartos, taigi tam tik- 
ro laisvės apribojimo. 

- Apskritai ikifilosofinis mąstymas į išmintingumo viešpatavi- 
mą žmogaus elgesiui žiūri kaip į vidinės laisvės pasireiškimą, 
nes jis laiduoja sąmonės budrumą ir aiškumą. Intensyvios emo- 
cijos, priešingai, pasižymi tuo, kad siaurina sąmonės akiratį ir 
nukreipia ją tik į vieną objektą ar vieną veiksmą, o visos iš 
poelgio išplaukiančios pasekmės (ateities matmuo) pranyksta 
iš sąmonės lauko. Todėl ir sakoma, kad afektai, geiduliai ap- 
temdo protą, kad jie apakina žmogų ir atima iš jo įžvalgumą, 
sugebėjimą kaip reikiant susigaudyti esamoje situacijoje. Kur 
nėra aiškaus sąmoningumo, ten nėra ir laisvės, laisvo apsispren- 
dimo. Todėl žmogus neretai savo geidulių veržimąsi jaučia kaip 
kažką jam svetima, kaip svetimos galybės įsikišimą į jo vidinį, 
asmeninį pasaulį; jam rodos, kad ne jis pats veikia, bet kad už 
jį galingesnė jėga priverčia jį elgtis būtent taip, o ne kitaip; jis 
mano esąs piktos dvasios apsėstas. 

"Tačiau reikia pažymėti, kad sąmonės laisvė, jos apsisprendi- 
mas yra varžomi, kaip mano žmonės, ne tik iš apačios žemes- 
niųjų, nesąmoningų jėgų, instinktų, aklų geidulių ir afektų, bet 
ir iš viršaus aukštesniųjų galybių, kurios vertinamos kaip kaž- 
kas teigiama bei vertinga. Tokiu pobūdžiu pasižymi, pavyzdžiui, 
visos los psichinės būsenos, kurios apibūdinamos kaip įkvėpi- 

mas (inspiralio, 600xnoseKue, Eingebung), vis tiek ar tai bus 
kūrybinis įkvėpimas meno srityje, ar religinis įkvėpimas, pasi- 
reiškiąs pranašavimo ir ekstazės forma, ar mokslinė, filosofinė 
intuicija, atverianti naujas pažinimo perspektyvas ir principus. 
Visais šiais atvejais individas parodo nepaprastą aktyvumą, jo 
intelektualinės ir dvasinės jėgos pasiekia kraštutinę, aukščiau- 
sią įtampą, bet kartu jam rodos, kad tokia jėgų įtampa pareina 
ne nuo jo, bet nuo kažkokios išorinės galybės, kuri jį valdo, 
jame veikia, naudodamasi juo kaipo priemone ar tarpininku, 
per kurį ji apsireiškia žmonių pasaulyje. Vadinasi, čionai nępa- 
prastas žmogaus kūrybiškumas išplaukia ne iš jo samoningos 
valios, iš jo intelekto pastangų, ne iš jo laisvo apsisprendimo, 
bet iš to poveikio, kurį jis patiria iš slaptingos galybės, kuriam 
jis nepajėgia priešintis ir kurio turit klausyti. Tatai labai įdomus 
ir reikšmingas faktas. Kūrybinės energijos šaltinis glūdi ne pa- 
čioje samonėje, bet už jos ribų, ir todėl, rodos, kūryba nepa- 
reina nuo laisvo, sąmoningo apsisprendimo, bet pasižymi tam 
tikru ypatingu būtinumu arba net prievarta“. Taigi pasirodo, 
kad žmogaus vidinės laisvės, kaip ji paprastai suprantama, sfe- 
ra apribota ne tik iš apačios instinktų ir nesąmoningų jėgų, bet 
ir iš viršaus — lų aukštesniųjų galių, kurios maitina ir ugdo jo 
kūrybiškumą. 

Bet maža to: vidinė sąmonės laisvė apribojama ir varžoma 
ne tik vidinių, psichinių faktorių, bet ir išorinių faktorių, visų 
pirma žmogaus kūno, tarpininkaujančio tarp psichinio ir fizi- 
nio pasaulio. Sąmonė, sąmoningumas, tai, kuo, rodos, remiasi 
žmogaus savarankiškumas ir kuo jis iškyla virš visos organiškos 
gamtos, tai, kas leidžia jam sakyti „aš“ ir statyti savo asmenybę 
prieš visą savo aplinką, iš tikrųjų yra labai nepastovus, netvir- 


6 Plg. kaip Platonas aiškina poeto įkvėpimą dialoge „lonas“: įkvėpimo 
pradmuo bei šaltinis — Dievas; kaip magnetas įmagnėtina geležinį žiedą taip, 
kad šis traukia kitus žiedus ir savo ruožtu suteikia jiems magnetinę jėgą, su- 
jungiančią juos į vieną grandinę, iaip ir Dicvas įkvepia poetą, žadindamas jo 
kūrybinį sugebėjimą, ir poetas savo kūriniais užkrečia tuo pačiu įkvėpimu sa- 
vo klausytojus. 

tas dalykas, glaudžiai susijęs su kūno būsenomis ir pareinąs 
nuo jų pasikeitimų. Veikiama kūne vykstančių fiziologinių pro- 
cesų sąmonė arba laikinai visai pranyksta (kaip giliame miege 
arba žmogui apalpus), arba taip pasikeičia (pavyzdžiui, žmogui 
susirgus nervų liga arba apsinuodijus alkoholiu), kad nustoja 
savo aiškumo ir budrumo, t. y. kaip tik tų ypalybių, kuriomis 
pagrįstas jos laisvas apsisprendimas! 

Pagaliau faktas, kuris turi lemiamą reikšmę, — tai sąmo- 
nės buvimo pareinamybė nuo kūno gyvybės. Kūno mirtis yra 
ir sąmonės išnykimas, absoliutus, galutinis jos veikimo bei bu- 
vimo galas. Nuo to laiko, kai žmogus pradėjo mąstyti apie save 
ir savo buvimą, jis negalėjo apsilenkti su mirties klausimu, nes 
mirtis stovi prieš jį kaip gaivališka ir neįveikiama galybė, į ku- 
rios valdžią anksčiau ar vėliau jis neišvengiamai patenka. Pa- 
smerkimą mirčiai jis jaučia kaip didžiausią ir sunkiausią ne- 
laisvę, ypač kai jame jau atsirado bei įsigalėjo asmenybės idėja 
ir vertė. Tikėjimas į pomirtinį sielos buvimą kyla pirmiausia 
iš to, kad jis trokšta išsivaduoti nuo mirties valdžios. Kad ir 
koks būtų šitas pomirtinis egzistavimas, normalus ir sveikas 
žmogus visuomet teiks jam pirmenybę prieš visišką ir galutinį 
išnykimą, nes gyvenime jis aukščiausiai vertina aivirą aleities 
akiratį, t. y. galimumą disponuoti laiku, pasirinkti vieną arba 
kitą galimybę. 

„ Iuo remiasi vilties gyvybinė reikšmė ir gaivinamoji galia. Vil- 
tis negalima, neįmanoma be laisvės, be tam tikro, kad ir neaiš- 
kaus, laisvės jausmo. Šitas laisvumo jausmas neišnyksta visiš- 
kai net tada, kai žmogus jau tikrai žino, kad gyvenimo galas 
artimas, kad jis neišvengs mirties artimiausioje, jau apčiuopia- 
moje ateityje; ir vis dėlto jis įsitikinęs, kad jam gyventi dar li- 
kusiu laikotarpiu jis gali taip arba kitaip elgtis ir veikti (nors 
galimumo ribos būtų ir labai siauros). Laisvumo jausmas nesu- 
naikinamas ir fatalizmo. Tegul žmogus įsitikinęs, kad jo likimas 
nulemtas ir kad esmingai jis nepajėgia pakeisti būtinos jo €i- 

gos. Vis dėlto jo elgesys aiškiai parodo, kad jis niekuomet ne- 
nustoja įsitikinimo, jog ir likimo ribose jis galįs pasirinkti vieną 
arba kitą galimybę. Todėl realiame, praktiniame gyvenime fa- 
talizmas nesutampa su griežtu ir nuosekliu determinizmu. De- 
terminizmas — tai grynai teorinė pažiūra. Fatalizmas, priešin- 
gai, — tai praktinę reikšmę galįs turėti tikėjimas į tai, kad kiek- 
vienam žmogui skirtas tam tikras likimas, kurio jis negali iš- 
vengti, ir kad jo likimas pareina nuo tam tikrų aukštesnių są- 
moningų arba nesąmoningų galybių, nuo Dievo arba lemties 
(faium, Euapuevn), prieš kurią net dievai negali kovoti. Šitą 
mintį įteigia žmogui ypač cikliškas gamtos gyvenimas, nuolati- 
nis atsiradimo ir išnykimo, gimimo ir mirimo kaitaliojimasis, į 
kurį įtrauktas ir žmogaus gyvenimas. Tokia mintis įsigali jau 
ikimoksliniame mąstyme ir plačiau išskleidžiama bei tiksliau 
formuluojama filosofinėje refleksijoje. Šiuo atžvilgiu jau anksti 
žmogaus sąmonėje atsiranda priešingumas tarp tikėjimo į lem- 
tį ir laisvumo tiesioginio jausmo, priešingumas, iš kurio vėliau 
kyla ginčas tarp deterninizmo ir indeterminizmo. Šie ikimoksli- 
niai duomenys yra visiems žinomi, nes atsiranda kiekvieno mąs- 
tančio žmogaus patyrime; vis dėlto tenka prie jų kiek ilgiau 
apsistoti, nes, tyrinėjant laisvės problemą, mums svarbu ne tik 
susipažinti su filosofinėmis teorijomis, kurios ją nušviečia vie- 
nu ar kitu aspektu, bet visų pirma su tais duomenimis, kurie 
sudaro jų faktinį pagrindą. 

Jei mes dabar palyginsime vidinę žmogaus laisvę su jo iš- 
orine laisve ir iškelsime klausimą, koks yra jų tarpusavio san- 
tykis, vienos nuo kitos pareinamybė, tai pasirodys, kad vidinė 
laisvė turi pirmenybę, kad ji pirminė laisvės forma bei apraiš- 
ka, o išorinė laisvė — antrinė, nors žmogus anksčiau įsisąmo- 
nina išorinę laisvę ir visų pirma ją stengiasi pasiekti bei apsau- 
goti. Tai pareina, kaip buvo pasakyta, nuo to, kad sąmonė iš 
prigimties yra nukreipta į išorinį pasaulį ir žmogaus gyvenimo 
svorio centras glūdi jo santykiuose su aplinka. Tačiau kai jis 
pradeda reflektuoti apie laisvės sąlygas bei pagrindą ir nusi- 
mano e5ąs savarankiška asmenybė su savo ypatingu vidiniu pa- 
sauliu, jis suvokia, kad valdyti aplinką galima tik valdant save 

ir kad būtina išorinės laisvės sąlyga yra tam tikra vidinė laisvė. 
Tai, kas žmogų pavergia ir atiduoda laukujų Jėgų valdžion, nė- 
ra tik išorinės (fizinės ir socialinės) aplinkybės, bet ir jo paties 
geismai bei aistros, kurie pririša jį prie vieno arba kito geidžia- 
mo objekto. Todėl ne tik beveik visi moralės mokslai, bet ir 
kasdieninio praktinio gyvenimo patyrimas įtikina žmogų, kad 
geriausias laisvės laiduotojas ir saugotojas yra praktinis protas, 
nes tiktai jis laiduoja sąmonės akiračio platumą ir jos budru- 
mą, t. y. vien protas leidžia žmogui esamoje situacijoje įsidė- 
mėti visas jam prieinamas galimybes, įvertinti jų teiziamybes 
bei neigiamybes ir pasirinkti tinkamiausią iš jų. Bet šitą užda- 
vinį protas gali sėkmingai atlikti tik tuo atveju, jei jis netruk- 
domas aklų geismų bei aistrų, taigi jei žmogaus emocinė pri- 
gimtis yra šiek tiek jo valdžioje ir jo kontroliuojama. Kitaip 
sakant, išorinė žmogaus laisvė, jo valdžia laukujame pasaulyje 
geriausiai gali būti įvykdoma ir sutvirtinama protui viešpaiau- 
jant jo vidiniame pasaulyje ir nustatant vidinę individo laisvę. 
Kuo aukštesnis kultūrinis žmogaus lygis, tuo aukščiau jis kelia 
protu, sąmoningumu pagrįstą vidinę laisvę ir tuo labiau jam 
rūpi ją ugdyti ir gilinti. 

Tačiau kol vidinė laisvė susiejama su išorine laisve ir turi 
jai tarnauti, individo laisvė visados pasiliks tik reliatyvi, nes ji 
pareina ne tik nuo jo paties valios galingumo ir jo intelektua- 
linių sugebėjimų, bet ir nuo išorinių sąlygų, kurių žmogus nie- 
kuomet nepajėgia visiškai paimti savo valdžion. Todėl rodos, 
kad žmogus gali pasiekti visiškos, tobulos laisvės vien savo vi- 
diniame pasaulyje, nes čionai tarytum viskas pareina tiktai nuo 
jo asmenybės, jo Aš protingumo ir sąmoningumo. Taigi kyla 
klausimas: ar nepavyks individui įvykdyti visišką, tobulą savo 
asmenybės autonomiją ir laisvę tuo atveju, jei jis kiek galėda- 
mas pasitrauks iš išorinio pasaulio ir susikaups pats savyje? 

Tokią asmenybės autonomiją bei autarkiją, pagrįstą išimti- 
nai vidine laisve, stengdavosi įgyvendinti graikų filosofinės mo- 
nikai, vėliau stoikai ir epikūriečiai, iš dalies skeptikai). Kad ir 
žymūs šių filosofinių mokslų skirtumai, vienu aižvilgiu jie visi 

sutinka ir siekia to paties tikslo, nors ir skirtingais keliais, Toks 
tikslas — tai išminčiaus idealas, laiduojąs asmenybei vidinę lais- 
vę, autarkiją. Trumpai pažiūrėkime, kaip jie suprato šitą idea- 
lą. Žinoma, žmogus, nenustodamas gyvenęs, negali visiškai nu- 
traukti santykių su aplinkiniu pasauliu. Protas negali visiškai 
atsiskirti nuo kūno. Bet ir ne tai svarbu, kad žmogus nutrūktų 
nuo socialinės aplinkos ir taptų atsiskyrėliu. Išminčiui rūpi vi- 
sai kitas dalykas — kad santykiai su išoriniu pasauliu nevaržy- 
tų ir netrukdytų jo asmenybės branduolio — jo proto. Tegul 
žmogaus kūnas pareina nuo išorinio pasaulio ir niekuomet ne- 
gali išsilaisvinti nuo savo gyvybinių reikalų prievartos, — svar- 
bu tiktai, kad šita nelaisvė nepaliestų žmogaus vidinio centro, 
jo esmės, L. y. paties jo proto. Nuo proto pareina, kaip žmogus 
žiūri pats į save ir į visą savo aplinka, kaip jis vertina vieną 
arba kitą dalyką. Todėl nuo proto pareina ir tai, kad jis nepri- 
skirtų absoliučios vertės nė vienai gėrybei, išskyrus tiktai vieną 
dalyką — palies proto laisvę bei savarankiškumą. Stoikai taip 
formuluoja šitą mintį: visos gėrybės, kurios, žmonių nuomone, 
lemia gyvenimo vertę, — turtingumas, galingumas, įtakingu- 
mas, grožis, taip pal ir meilė, draugystė, mokslinis pažinimas, 
menas, tėvynės meilė ir t. t. — yra abejingi dalykai (aŠiagopa). 
Žmogus gali jais naudotis, kai pačios gyvenimo aplinkybės jam 
suteikia šilas gėrybes; bet žmogus turi mokėti ir be jų apsieiti, 
o netekęs jų — nesijaudinti ir išlaikyti dvasios ramumą bei pu- 
siausvyrą. O kadangi tai, kas žmogų pririša prie visokių gėry- 
bių, yra jo aistros, tai pirmiausia jų žmogus ir turi atsikratyti. 
Kick kitaip išminčiaus idealą apibūdina hedonistai ir epikūrie- 
čiai (koks tarp jų skirtumas, mums dabar nesvarbu). Jie nenei- 
gia visų nurodytų gėrybių vertės ir pripažįsta, kad Žmogus, at- 
siradus progai, gali jomis naudotis savo nuožiūra (carpe diem!). 
Bet visados ir visose gyvenimo situacijose jis turi šitas gėrybės 
valdyti, o ne būti jų valdomas. Tada ir šių objektų nebuvimas 
ar netekimas niekuomet negalės paveikti jo dvasinės būsenos, 
jo nusistatymo, ir jis bet kokiomis aplinkybėmis jausis esąs lais- 
vas ir savarankiškas. 

Negalima neigti šio išminčiaus idealo kilnumo ir taurumo. 
Jis daug ką įnešė į žmogaus dvasinį gyvenimą ir iš dalies pa- 
ruošė kelią krikščionybei, t. y. krikščioniškam asmenybės ir jos 
vidinio gyvenimo supratimui bei įvertinimui. Bel, antra vertus, 
įei pažvelgsime į atvirkštinę šio laisvės idealo pusę, tai pasiro- 
dys, kad jis žmogui kašiavo labai brangiai, galima net sakyti — 
per brangiai. Šiam idealui įgyvendinti teko nuvertinti beveik 
visas las vertybes, kuriomis pagrįsta paties gyvenimo vertė bei 
reikšmė, nuvertinti ne tik išorines gėrybes (turtingumą, sveika- 
tą, galią, grožį), bet ir dvasines (tiesą, meilę, draugystę ir pan.). 
Išlieka tiktai viena absoliuti vertybė — pati laisvė, išminčiaus 
autarkija ir nepriklausomumas. Bet koks yra šitos autarkijos 
turinys, vidinės laisvės teigiama ypatybė? Tokio teigiamo mo- 
mento nėra, nes šita laisvė yra absoliuti tik tiek, kiek jai užien- 
ka savęs ir kiek ji netarnauja jokiam kitam tikslui. Taigi šita 
laisvė yra grynajį neigiamo pobūdžio, ir išminčiaus gyvenimas 
apsiriboja tuo, kad jis įvykdo šitą laisvę, t. y. savo sugebėjimą 
arba mokėjimą atsisakyti nuo bet kokios gėrybės, ir gėrisi savo 
galingumu. Tokiu būdu išminčiaus idealas, suprantamas kaip 
nuoseklus vidinės laisvės įvykdymas, veda prie paradoksalaus 
rezultato — prie išvados, kad pats gyvenimas ir visos jo gėry- 
bės neturi reikšmės bei vertės. Tuo tarpu atrodytų, kad pati 
laisvė yra vertinga tiek, kiek ji yra gyvenimo ir jo vertybių re- 
alizavimo laisvė. Iš kur kyla toks paradoksas, mes pamatysime 
vėliau. Šiaip ar taip, pasirodo labai įdomus dalykas: vidinė lais- 
vė, kad jr įveiktų visas išorines ribas, turi pati save apriboti; o 
šitas apsiribojimas galų gale sunaikina tai, ką vidinė laisvė tu- 
rėjo apsaugoti — asmenybės skleidimąsi ir augimą. 

Dabar mes turime griebtis kito klausimo, kurį jau esame 
trumpai palietę: ar laisvė yra kažkas realu ir laisvumo jausmas 
turi realų pagrindą, ar galbūt tai tik tam tikra iliuzija, kylanti 
iš klaidingo interpretavimo tokių duomenų, kurie, iš arčiau įsi- 
žiūrėjus, neturi nieko bendra su laisve? Mes jau matėme, kad 
ir ikimokslinėje praktinio gyvenimo refleksijoje kyla abejonių, 
ar iš tikrųjų žmogus yra laisvas. Ir nusimanydamas esąs išori- 
nių jėgų valdžioje, su kuriomis jis nepajėgia kovoti, žmogus 

patiki savo likimo neišvengiamumu, t. y. prieina fatalizmą. Prie 
panašių išvadų jį veda ir kita gyvenimo patirtis, pavyzdžiui, kai 
jis įsitikina tuo, kad jo jėgos ir sugebėjimai riboti, kad jis ne- 
gali išeiti už savo prigimties, už jam skirtų galimybių ribų, kad 
kaip tik tie siekimai, kurių jis ypač trokšta, jam visiškai nepri- 
einami ir visos jo pastangos juos įvykdyti lieka tuščios ir bergž- 
džios. Bet iš praktinės refleksijos palaipsniui išauga ir teorinė 
(mokslinė ir filosofinė) refleksija, kuri, rodos, sustiprina jo abe- 
jones dėl laisvės realumo ir priverčia laikyti ją iliuzija, kylančia 
iš sąmonės prigimties ir jos ribotumo. 

Iš tikrųjų: išorinė laisvė yra tuo platesnė ir tvirtesnė, kuo 
didesnė žmogaus galia, jo sugebėjimas viešpatauti gamtoje. O 
šito viešpatavimo pagrindas yra žinojimas ir visų pirma paži- 
nimas gamtos vienodumo, t. y. tų dėsnių, nuo kurių priklauso 
visi joje vykstantys procesai. Dėsnių pažinimas leidžia, remian- 
tis praeities patyrimu, numatyti ateitį ir taip keisti išorinių pro- 
cesų eigą, kad jie tarnautų gyvybiniams žmogaus reikalams. Bet 
gamtos dėsniai — tai ne kas kita, kaip bendro priežastingumo 
principo specifikacijos arba atmainos. Šitas principas univer- 
salus ir būtinas. Jis tvirtina: jei reiškiniai A ir B sunšt prie- 
žastingumo ryšio, tai visur ir visados, kur ir kai įvyks A (ir 
nebus trukdančių aplinkybių), atsiras ir B9. Kiekvienas reiški- 
nys turi savo priežastį, ir kur nėra priežasties, negali būti ir 
padarinio. Neigiama formulė: de nihilo mihil fit (iš nieko nie- 
kas neatsiranda); teigiama formulė: de aliguo necessano fit ali- 
guid (iš ko nors būtinai atsiranda kas nors). Nera padarinio 
be priežasties; priežastis negali neturėti padarinio. Todėl ryšys 
tarp priežasties ir padarinio yra ne tik kokinis, bet ir kiekinis. 
Causa aeguat effectum, priežastis prilygsta (kiekio atžvilgiu) pa- 
dariniui. Todėl priežastingumo principas neatskiriamai susijęs 
su energijos tvermės principu. Visi reiškiniai yra dydžiai, t. y. 
atstoja tam tikrą energijos kiekį. Ir jei padarinys prilygsta prie- 





8 Žinoma, čia A ir B — sudėtingi reiškiniai arba kompleksai aplinkybių, 
vadinasi, 4 yra visuma tų sąlygų, nuo kurių priklauso 8. 


390 LAISVĖS PROBLEMA 


žasčiai, tai energijos kiekis visuomet lieka tas pats. Kinta tik- 
tai energijos forma arba rūšis (šiluma, elektra, cherninė ener- 
gija, šviesos energija, mechaninė energija), viena energija pa- 
virsta kita, ir visos energijos rūšys susietos griežtai apibrėžtais 
ekvivalentiškumo santykiais. Todėl gamios dėsniai, būdami 
priežastingumo speciftikacijomis, duodasi išreiškiami matema- 
tinėmis formulėmis. Žinoma, energijos kiekis turi būti ne tik 
pastovus, bet ir ribotas. Pažinimas sali suvokti ir užfiksuoti vien 
tai, kas apskritai ribota (arba mažų mažiausia, kas ribota vie- 
nu ar kitu atžvilgiu). Todėl kiekvienos reiškinių sistemos ener- 
gijos kiekis yra griežtai apibrėžtas; ir kadangi kiekviena tokia 
sistema įeina kaipo dalis į visatą (pasaulį kaipo visumą), tai ir 
fizinio pasaulio energija turi būti ribota. Tai būtina gamtos 
mokslų supozicija. Kad ji pamatuota, liudija gamtos reiškinių 
pažinimo galimumas. 

Štai kodėl priežastingumo ir energijos pastovumo principų 
galiojimas laiduoja žmogaus viešpatavimą gamtoje ir kartu jo 
išorinę laisvę. (Plg. E Bacono koncepciją: natura parendo vini- 
ciur; gamta nugalima jai paklūstant.) Bet iš priežastingumo 
principo visuotinumo bei būtinumo išplaukia viena svarbi išva- 
da, liečianti patį žmogų. Pats žmogus yra gamtos padaras, jis 
nestovi nuošaliai nuo gamtos sistemos, bet įeina į ją ir todėl 
paklūsta priežastingumo valdžiai. Jei yra taip ir jei kiekviena 
pasaulio būsena bet kokiu momentu vienareikšmiškai determi- 
nuojama visų anksčiau einančių būsenų, tai ir žmogaus buvi- 
mas, jo elgesys, visi jo veiksmai ir jo būsenos kiekvienu mo- 
mentu griežtai ir vienareikšmiškai apibrėžti. Ir šitą apriorinę 
išvadą patvirtina, rodos, ir mūsų psichinio gyvenimo analizė. 
Kiekvienas žmogaus valios aktas, kiekvienas pasiryžimas ir 
veiksmas yra motyvuotas, t. y. pareina nuo tam tikrų motyvų 
arba akstinų. Suprasti žmogaus elgesį galima tik suvokiant jam 
vadovaujančius motyvus. Tik atsižvelgiant į motyvus žmogaus 
elgesį galima įvertinti. Pirmas klausimas, kurį mes iškeliame, 
kai žmogaus poelgis mus nustebina, yra: kodėl jis tai padarė? 
kodėl jis taip pasielgė? tr pats veikiantis subjektas pateisina 
savo elgesį, nurodydamas jo motyvus, akstinus. O jei jis nenu- 

rodo, kokie buvo šie motyvai, tai mes tarsime, kad jis arba 
nori juos paslėpti, arba kad jo elgesys buvo nesąmoningas, tai- 
gi kad jis neįsisąmonino savo motyvų, bet niekuomet! nesutik- 
sime, kad tokių motyvų visiškai nebuvo, kad jo poelgis buvo 
nemotyvuotas. Žinoma, žmogaus poelgis nėra sąlygojamas tik- 
tai to motyvo (jausmo, polinkio, geismo), kuris atsiranda jo 
sąmonėje. Visiška jo priežastis susidaro be aktualaus noro ar- 
ba geismo iš žmogaus būdo (bendros jo prigimties), iš jo esa- 
mosios būsenos, iš jo patyrimo ir aktualios situacijos, t. y. iš 
vidinių ir išorinių faktorių. Gali būti ir daugelis poelgį veikian- 
čių akstinų, iš kurių vieni prieštarauja kitiems. Tokiam konflik- 
tui atsiradus, pasielgimas galų gale determinuojamas stipres- 
nio motyvo (iaip pat kaip ir fiziniame pasaulyje didesnė jėga 
nugali priešingą jai mažesnę jėgą). Ir psichiniame gyvenime ga- 
lioja principas: operari seguitur esse, veikti plaukia iš būti, t. y. 
daikto (subjekto) prigimtis sąlygoja jo veikimą ir jo reakcijas. 
Kiekvieno įvykio (veiksmo) priežastis yra pakankama ir todėl 
būtinai sukelia atitinkamą padarinį. Laisvas būtų tas veikėjas, 
kuris, tam tikro veiksmo priežasčiai atsiradus, vis dėlto galėtų 
jo neįvykdyti. Kitaip sakant, pakankama priežastis kartų būtų 
ir nepakankama; bet toks tvirtinimas pats sau prieštarauja. To- 
dėl, rodos, subjekto laisvumas jokiu būdu nesuderinamas su 
universalia priežastingumo galia. Esamasis momentas yra išti- 
sai sąlygojamas praeities; ir kadangi praeitis nėra niekieno val- 
džioje, tai, vadinasi, ir visi aktualūs žmogaus jausmai, mintys, 
abejonės, norai ir jausmai buvo jau anksčiau nulemti. Todėl ir 
sakoma: jei Kleopatros nosis būtų buvusi kiek ilgesnė, tai An- 
tonijus nebūtų susižavėjęs jąja, nebūtų pralaimėjęs lemiamo mū- 
šio prieš Oktavianą ir tada visa Romos imperijos istorija būtų 
nuėjusi visai kitokia kryptimi; bet Kleopatros nosis negalėjo 
būti ilgesnė, nes jos nosies forma ir ilgis parėjo nuo visos pa- 
saulio praeities ir nuo visų jame veikusių aplinkybių ir fakio- 
rių. Bet kaip tada galima paaiškinti ir suprasti laisvės jausmą? 
Tai ne kas kita, kaip iliuzija, kylanti iš poelgio priežasčių neži- 
nojimo. Nežinodamas visų tų faktorių, kurie lemia Žmogaus 
elgesį, jis tiki esąs laisvas. B. Spinoza sako: jei žemyn krintąs 

akmuo turėtų sąmonę, tai jis, kaip ir žmogus, manytų esąs lais- 
vas, t. y. pats laisvai pasirinkęs kritimą žemyn. Tokiu būdu žmo- 
gus pakliūva į gana keistą ir net paradoksalią padėtį. Pažini- 
mas, kad tis laiduotų išorinį žmogaus galingumą ir laisvę, turi 
būti savarankiškas, objektyvus ir universalus. Būdamas toks, jis 
į tyrinėjimo objektų sferą įtraukia ir patį žmogų ir subordinuo- 
ja jį tam pačiam dėsningumui, kuris valdo visą gamtą. Tuo jis 
įtikina žmogų, kad jo laisvė yra ne kas kita, kaip sąmonės iliu- 
zija, prietaras, pareinąs nuo pirmykščio jo praktinio žinojimo 
netobulumo ir neaiškumo. Žodžiu, pažinimas sunaikina tai, ką 
jis turėjo sutvirtinti ir išplėsti. 

Šitą išvadą, kad visa tikrovė yra būtina ir kad todėl valios 
laisvė yra negalima, priėjo jau senovės filosofai. Tiesa, jiems 
dar buvo nežinoma ta priežastingumo formulė, kuri naujaisiais 
laikais buvo nustatyta tiksliuosiuose gamtos moksluose ir kuri 
jį susieja su energijos tvermės principu. Todėl kai kurie iš jų 
(tarp jų net Aristotelis) neneigė ir atsitiktinumo galimumo (pa- 
vyzdžiui, atsitiktinio organizmų atsiradimo iš neorganinės me- 
džiagos: generaiio aeguivoca), t. y. tokių įvykių, kurie neturi 
pakankamo pagrindo (priežasties). Tačiau kai tik jų iškeliamas 
bendras klausimas dėl įvykių galimumo ir būtinumo, jie tylo- 
mis pripažįsta priežastingumo visuotinumą arba pakeičia prie- 
žastingumą kitu universaliu principu (pavyzdžiui, Aristotelis — 
teleologiniu ryšiu). Antai senovės atomistika (Demokrito ir kt.) 
pagrįsta priežastingumo būtinumu ir universalumu. Taip pat ir 
Diodoras Kronas, megariečių mokyklos atstovas, tvirtina, kad 
kiekvienas mūsų sprendimas, kuris liečia ateitį (būsimąji įvy- 
kį), būtinai yra arba teisingas, arba neteisingas, nes jis jau nu- 
Jemtas visų anksčiau einančių įvykių (Diodoras polemizuoja su 
Aristoteliu, kuris nepripažino. šios alternatyvos ir manė, kad 
du priešingi (prieštaraujantys) sprendimai apie būsimąjį įvykį 
vienodai teisingi arba galimi). Todėl Diodoras galimumo sąvo- 
kai nepriskiria jokios savarankiškos reikšmės. Galimumo sfera 
sutampa su tikrovės ir būtinumo sfera, nėra už ją platesnė. 
Realiai galima vien tai, kas iš tikrųjų yra ir kas kartu yra bū- 

tina. Priešingu atveju tektų pripažinti, kad iš to, kas galima, 

gali pasidaryti tai, kas negalima (jei šita galimybė neįvyks, tai 
ji kariu pavirs negalimybe). Aišku, kad neigdamas galimumo 
savarankiškumą Diodoras kartu sunaikina ir realų laisvės pa- 
matą, nes laisvė tėra tiktai ten, kur duota daugelis realių gali- 
mybių. 

"Tačiau tokiu aprioriniu samprotavimu, neigiančiu laisvę, ne- 
galima pasitenkinti, — determinizmui reikia, be to, išaiškinti, 
kaip priežastingumo principas, kurio galiojimas tiksliai nusta- 
tytas ir patikrintas fiziniams reiškiniams, gali būti pritaikytas ir 
psichiniams reiškiniams. Šitas klausimas determinizmo šalinin- 
kų nevienodai sprendžiamas, nes atsakymas į jį pareina nuo 
to, kaip interpretuojamas santykis tarp fizinių ir psichinių reiš- 
kinių (tarp kūno ir psichikos). O dėl šitos problemos iki šiol 
daug ginčijamasi. Psichofizinę problemą galima išspręsti mate- 
rialistiškai mechanistiškai, tai reiškia — pripažinti, kad prie- 
žastingumo dėsnis tikslia prasme galioja vien fiziniams reiški- 
niams. Tiktai fiziniai reiškiniai yra matuojami ir gali būti tiks- 
liai apibrėžti kiekio atžvilgiu. Mes galime stebėjimo ir eksperi- 
mento būdu nustatyti, kad viena medžiaginės energijos rūšis 
pavirsta kita pagal tam tikrą griežtai apibrėžtą ekvivalentišku- 
mo santykį, bet iki šiol nepavyko įrodyti, kad egzistuoja ypa- 
tinga psichinė energija, kuri skirtųsi nuo visų fizinės energijos 
rūšių. Be to, psichiniai reiškiniai, nors ir skiriasi savo intensy- 
vumu, vis dėlto nesiduoda matuojami. Jiems trūksta erdvinių 
ir laikinių determinacijų apibrėžtumo, kuris sudaro būtiną ma- 
tavimo sąlygą. Jutimas, jausmas gali būti intensyvesnis arba ne 
toks intensyvus, bet niekuomet negalima sakyti, kad vienas jaus- 
mas, jutimas yra 2, 3, n kartų intensyvesnis už kitą. Arba tai 
galima sakyti vien ta prasme, kad tarp jų fizinių pasireiškimų 
arba padarinių galima nustatyti tam tikrą kiekinį santykį (pa- 
vyzdžiui, nervų susijaudinimo išplitimo sfera, raumenų susitrau- 
kimai, pulso arba širdies plakimas). Vadinasi, visuomet, kai mes 
norime tiksliai išaiškinti dviejų reiškinių santykį ir pareinamu- 
mą, mes priversti tyrinėjimą apriboti fizinio pasaulio sfera. Pa- 
galiau mūsų laikų fiziologija yra nustačiusi, kad psichiniai reiš- 
kiniai neperskiriamai susiję su tam tikrais procesais nervų siste- 

moje ir pirmiausia smegenyse. Kiekvieną psichinį reiškinį ati- 
tinka tam tikras apibrėžtas fiziologinis procesas smegenyse. Bet 
procesai, vyksią smegenyse, pareina nuo kitų procesų periferi- 
nėje nervų sistemos dalyje, o šie — nuo tam tikrų išorinių dir- 
ginimų. Tokiu būdu visi šie fiziniai procesai sudaro vieną toly- 
dinę grandinę, kurios grandys yra surištos būtinu priežastingu- 
mo ryšiu. Bet tiktai tie iš jų, kurie vyksta nervų centre (smege- 
nyse), yra lydimi tam tikrų psichinių reiškinių. Vadinasi, psichi- 
nių reiškinių grandinė netolydinė, ir todėl tarp jų negalima nu- 
statyti tikro priežastingumo ryšio. Galima vien tvirtinti, kad 
kiekvienas toks psichinis reiškinys turi savo būtiną fizinį pama- 
tą tam tikrame smegenų būsenos pasikeitime. 


A>B>C>D>-E->-F 
Ass | Eiisskis 


"Todėl psichiniai reiškiniai nesavarankiški (negali vykti be ati- 
tinkamų fizinių reiškinių, tuo tarpu fiziniai reiškiniai nuo jų 
nėpareina), antriniai fenomenai, lai tik fizinių reiškinių atgar- 
siai sąmonėje (epifenomenai). Visas psichinis gyvenimas — iš- 
vestinė kūno gyvybės funkcija. Todėl ir psichinio aktyvumo nė- 
ra ir negali būti, taigi laisvės idėja (t. y. subjekto savarankiško 
apsisprendimo idėja) neturi jokio realaus pagrindo. Vienintelis 
galimas laisvės supratimas, kuris turi tam tikrą realią prasmę, 
yra grynai neigiamo ir reliatyvaus pobūdžio: laisvumą mes pri- 
skiriame tokiam kūnui, kurio veikimas (judėjimas) nesutinka 
išorinių kliūčių. 

Bet galima ir kita kūno ir psichikos santykio interpretacija, 
kuri pripažįsta ypatingą psichinio priežastingumo formą“. Šita 
koncepcija remiasi visų pirma tiesioginiu vidiniu Žmogaus pa- 
tyrimu, kuris parodo, kad visos sąmonės būsenos taip susijusios, 
kad viena sąlygoja ir determinuoja kitą ir kad tiktai šilas ryšys 
ir laiduoja psichinio gyvenimo vienumą. Ir kol mes laikomės 





? Mums čia nėra reikalo išsiaiškinti, kokiais duomenimis pagrįsta šita kon- 
cepcija; ramsčiu jai eina ypač subjektyvusis idealizmas gnoseologijoje. 

griežtai Liesioginių vidinio patyrimo duomenų, tol mes nepri- 
versti išeiti už sąmonės (psichikos) ribų, nes ir visas išorinis 
pasaulis mums duotas tam tikrų juslinių įspūdžių forma, t. y. 
sąmonės reiškinių pavidalu. Psichinis priežastingumas pasižymi 
tuo, kad jis daug komplikuotesnis už fizinį priežastingumą, nes 
Į visumą tų sąlygų, kurios determinuoja tam tikrą psichinį fe- 
nomeną (pavyzdžiui, valios aktą), įeina ir žmogaus atsimini- 
mai, ir jo sumetimai, liečią ateitį, ir motyvų apsvarstymas bei 
įvertinimas, ir kiti panašūs dalykai. Vadinasi, pripažįstant psi- 
chinį priežastingumą, negalima sakyti, kad pats žmogus esąs 
visiškai pasyvus ir veikiamas tiktai visokių faktorių iš išorės; 
ne, jis pats dalyvauja tame procese, kuris lemia ir formuoja jo 
likimą, jis pats įneša į šį formavimą visa tai, kas glūdi jo pri- 
gimtyje, jo būde, jo sugebėjimuose!". Bet, šiaip ar taip, ir psi- 
chinis priežastingumas pasižymi tuo pačiu apibrėžtumu bei bū- 
tinumu kaip ir fizinis priežastingumas, ir todėl laisvei tikslia 
žodžio prasme čionai nėra vietos. Apie laisvę kalbėti galima 
tik reliatyvia prasme, skiriant tokį subjekto poelgį, kuris ištisai 
sąlygojamas jo paties prigimties (jo būdo, jo asmenybės), nuo 
tų jo veiksmų, kurie yra priverstiniai, t. y. pareina nuo išorinių, 
pačiame subjekte neglūdinčių priežasčių. Pirmuoju atveju gali- 
ma sakyti, kad subjektas pats lemia savo eigesį (pagal savo in- 
dividualią prigimtį) ir šia prasme elgiasi laisvai, neprievarta; 
bet, antra vertus, kadangi subjekto prigimtis pareina ne nuo jo 
paties, bet nuo jo tėvų ir protėvių, nuo visų tų aplinkybių, ku- 
rios šiaip ar taip turėjo įtakos ir poveikio jo gyvenimui, jo au- 
gimui ir rutuliojimuisi, tai, tiesą pasakius, šilas laisvas apsi- 


0 Remiantis subjektyviojo idealizmo pozicija, pagal kurią viskas, kas mums 
tiesios, duota, yra įvairios sąmonės būsenos — jusiiniai įspūdžiai, vaizdiniai, 
jausmai, siekimai, emocijos, valios aktai ir t. t, — galima net sakyti, kad 
psichinis priežastingumas yra pirminė jo forma, nes visi fizinio pasaulio pro- 
ccsai mums prieinami vien tiek, kiek jų vaizdai įeina į mūsų išgyvenimų, psi- 
chinių procesų srovę; grynai fizinio priežastingumo idėja atsiranda vien tada, 
kai mes abstrahuojamės nuo savo Aš ir savo psichinio gyvenimo, taigi šitą 
idėją suponuoja jau tam tikra abstrakcija, kuri šalina patį subjektą iš duotojo 
mums pasaulio vaizdo. 

sprendimas tėra vien tariamas ir jokiu būdu negali pamatuoti 
subjekto atsakomybės už savo pasielgimą. Jeigu subjektas va- 
dovaujamas tokių motyvų ar akstinų, kuriuos mes dorovės at- 
žvilgiu vertiname teigiamai, tai toks elgesys pareina nuo jo pri- 
gimties, nuo to, kad jo palinkimas į gėrį yra stipresnis (dides- 
nis) už jo palinkimą į blogį. 


Norėdami kritiškai įvertinti determinizmo poziciją, mes tu- 
rime tiksliau išnagrinėti psichinį priežastingumą. Ar teisinga ta 
pažiūra, pagal kurią priežastingumas savo esme yra tas pats ir 
fizinių, ir psichinių reiškinių sferoje? Ir kokie yra Lie pirminiai 
duomenys, kurtais remiasi šita pažiūra? Atidžiau įsižiūrėdami į 
savo patyrimą, mes randame, kad priežastingumo ryšys visų pir- 
ma pasireiškia mūsų sąveikoje su aplinkiniu pasauliu. Mes vei- 
kiame aplinką (iš pradžių refleksyviai, instinktyviai, paskui są- 
moningai) ir kartu patiriame jos atveiką. Mes Liesiogiai jaučia- 
me savo raumenų jėgą, darydami (rankomis, kojomis) tam tik- 
rą judesį, ir kartu jaučiame išorinio kūno, kurį męs veikiame, 
pasipriešinimą. Vadinasi, šiuo atveju priežastingumas susijęs su 
mūsų (kūno, psichofizinio organizmo) aktyvumu. Šiam patyri- 
mui veikiant susidaro priežastingumo idėja (funkcionali, sąly- 
gojanti mūsų mąstymą, bet dar abstrakčiai neformuluota), kuri 
taikoma ir dviejų išorinių kūnų sąveikai. Ir čionai mes priski- 
riame kūnams tam tikras jėgas, pasireiškiančias veiksme ir at- 
veikoje. Fizika, kaip mokslas, tyrinėjantis išorinių kūnų santy- 
kius (subjekto kūną ji irgi traktuoja kaip išorini kūną, mūsų 
pagaunamą tik per išorinius pojūčius), abstrahuojasi nuo tų duo- 
menų, kuriuos mums suteikia mūsų kūnas, kaip gyvas psicho- 
fizinis organizmas, t. y. nuo tiesioginio jėgos (įtempimo, prie- 
šinimosi) jausmo, ir nagrinėja vien tuos rezultatus, kurie iš- 
plaukia iš vieno kūno veikimo į kitą. Todėl priežastingumo ry- 
šys čia įgauna fiunkcionalaus ryšio formą, t. y. tokio ryšio, kur 
vienas reiškinys lemia ne tik kito reiškinio kokį, bet ir kiekį 
(nes tai yra erdviniai reiškiniai). 

Kyla klausimas, ar toks priežastingumo ryšio supratimas gali 
būti pritaikytas ir psichiniam gyvenimui? Smulkiau nagrinėjant 
tuos duomenis, kuriuos mums suteikia mūsų psichinis gyveni- 

mas, Lenka pripažinti, kad šiuo — priežastingumo — atžvilgiu 
tarp fizinių ir psichinių reiškinių eigos pasirodo nemaža esmi- 
nių skirtumų. 

1. Nors psichiniai reiškiniai ir skiriasi vieni nuo kitų savo 
intensyvumu (vienas juslinis įspūdis, raumenų įtempimo juti- 
mas, jausmas, emocija intensyvesnis už kitą), tačiau šitas in- 
tensyvumas a) nesiduoda tiksliai matuojamas ir b) niekuomet 
nėra grynai kiekinio pobūdžio, į jį visuomet įeina ir kokinis mo- 
mentas. Iš tikrųjų mes galime tik konstatuoti, kad vienas reiš- 
kinys intensyvesnis už kitą ir kad šitas skirtumas yra reliatyviai 
didelis arba mažas, bet tvirtinimas, kad vienas iš jų du arba 
pusaniro karto intensyvesnis už kitą, neturi prasmės; jis pasi- 
daro prasmingas vien tuo atveju, jei mes pereisime prie psichi- 
nio reiškinio fizinės priežasties arba prie jo išorinių pasiteiški- 
mų ar padarinių, pavyzdžiui, tų judesių, kuriais pasibaigia vidinis 
susijaudinimas (pulso tvinkčiojimo arba širdies plakimo greitė- 
jimo ir pan.). Matyt, šita psichinių reiškinių ypatybė (nematuo- 
jamumas) pareina nuo to, kad kiekiniam intensyvumo skirtu- 
mui visuomet eina pagrindu ir kokinis skirtumas; pavyzdžiui, 
jei skausmo jausmo intensyvumas didėja, tai jis kartu išplinta 
didesnėje mūsų kūno dalyje, sukeldamas kitus jausmus (įtem- 
pimo ir kitus organinius jutimus). Tai pirmasis nurodė H. Berg- 
sonas. Vadinasi, vieno psichinio reiškinio pareinamybė nuo ki- 
to kiekio atžvilgiu negali būti tiksliai nustatyta". 

2. Psichiniai reiškiniai negali būti tuo pačiu būdu izoliuoja- 
mi nuo fizinių reiškinių, kaip fiziniai reiškiniai nuo psichinių. 
Fizikas, tyrinėdamas išorinę gamtą, visiškai abstrahuojasi nuo 
savęs, kaip stebėtojo, ir visų tų asmeninių išgyvenimų, kurie 
lydi jo stebėjimą. Tiktai tokiam abstrahavimui įvykus, jo stebė- 
jimai įgauna tikrai objektyvią reikšmę. Visai kitas dalykas — 
psichiniai reiškiniai. Jie taip glaudžiai susiję su mūsų kūno bū- 
sena ir tų būsenų pasikeitimais, kad, mėginant abstrahuotis nuo 


"| Tai galioja ir psichinių reiškinių pareinamybei nuo išorinių fizinių prie- 
žasčių, fizinio dirginimo ir psichinio susijaudinimo santykiui. 

jų sąryšio su kūnu, išardoma konkreti psichinio gyvenimo (iš- 
gyvenimų srovės) vienybė. Tiesa, galima sakyti, kad ir kūno 
būsenos mūsų pagaunamos per tam tikrus psichinius reiškinius 
(išorinius, organinius jutimus) ir kad šiuo atžvilgiu psicholo- 
gas, Nagrinėdamas psichiką, niekuomet neišeina už psichinio 
pasaulio ribų. Tačiau toks aiškinimas nėra pakankamas, nes nu- 
šviečia psichinius fenomenus tik vienašališkai, tik grynai sub- 
jektyvų jų aspektą. Visi jutimai yra šiek tiek lokalizuoti, turi 
tam tikrą Lįsumą, ir visose emocinėse būsenose taip pat daly- 
vauja tam tikras kūniškas momentas (kūno atsiliepimai į psi- 
chinį susijaudinimą). Taigi psichinio gyvenimo, kaip konkrečios 
visybės, santykis su kūnu — esmingas jo momentas. Jei taip 
yra, tai vargu ar galima apie grynai psichinį priežastingumą kal- 
bėti ta pačia prasme, kaip apie grynai fizinį priežastingumą. 

3. Fizinio priežastingumo idėja visiškai abstrahuojasi nuo 

aktyvumo momenio (kiekvienu atveju gali bc jo apsieiti, jis ne- 
turi jai esminės reikšmės). Pašalinti aktyvumo momento iš psi- 
chinio gyvenimo srities negalima kartu nenaikinant psichinių 
reiškinių struktūros. Jau nekalbant apie samoningos valios ir 
protavimo aktus, kuriuose ypač aiškiai pasireiškia mūsų Aš ak- 
tyvumas, ir paprastoje išgyvenimų srovėje mes randame tam 
ukrą aktyvumo arba gyvybiškumo momentą, kuris neatskiria- 
mas nuo pačių išgyvenimų ir prispaudžia jiems ypatingą alspau- 
dą. Mūsų išgyvenimai yra gyvesni arba ne tokie gyvi, jie skiria- 
si didesniu ar mažesniu skaidrumu ir įsakmumu pagal mūsų 
esamąją psichofizinę būseną — ar mes jaučiamės sveiki, stip- 
rūs, gerai nusiteikę, ar priešingai — nuvargę, silpni, išglebę; ir 
pačios išgyvenimų srovės tekėjimas kinia didėjanti arba mažė- 
jant mūsų gyvybinėms jėgoms. Nors čia aiškiai pasirodo tam 
tikras pareinamybės santykis (išgyvenimų gyvumo ir skaidru- 
mo nuo subjekto būsenos, jo esamojo gyvybiškumo), tačiau jis 
žymiai skiriasi nuo fizinio priežastingumo. 

Tiesa, šitas aktyvumas (gyvybiškumas) yra psichofizinio po- 
būdžio; jis glaudžiai susijęs su kūno gyvenimu, su vidinėmis jo 
būsenomis. Todėl tai ne dvasinis, o gamtinis, prigimtinis akty- 
vumas, nepareinąs nuo mūsų sąmoningos valios, nuo mūsų as- 

menybės centro, Aš. Ir todėl kartais jis pasirodo mums esąs 
kažkas skirtinga nuo mūsų Aš, kaip mumyse veikianti galia, 
kuri vienodai gali arba žadinti, arba trukdyti mūsų asmenybės 
veiklumą. Šitas gyvybiškumas (gyvybės jausmas ir iš jo kylanti 
savijauta) sudaro tik mūsų vidinio gyvenimo foną, kuris itin 
įsakmiai ir aiškiai pasireiškia, kai dėl vienų arba kitų priežas- 
čių asmenybės veiklumas mažėja arba nusilpsta. 

Bet šalia šito gyvybinio fono psichinis gyvenimas, jo struk- 
tūra pirmiausia sąlygojami subjekto, asmenybės aktų; tai yra 
pažinimo, valios, vertinimo aktai. Tatai aktyvumas iš paties as- 
menybės branduolio, iš jo Aš, grynas aktyvumas. Todėl jis sąly- 
goja ir psichinių fenomenų (potyrių, išgyvenimų) ryšį, tai, ką 
galima vadinti psichiniu priežastingumu. Ryšys, siejąs tokius ak- 
tus, — tai motyvacijos ryšys. Vienas aktas motyvuoja kitą, ir 
todėl sakoma, kad kiekvienas žmogaus veiksmas yra šiaip ar 
taip motyvuotas. Pavyzdžiui, valios aktas motyvuojamas pažini- 
mo arba vertinimo akto (situacija yra tokia ir tokia, galimybių 
esama tokių ir tokių, viena iš jų yra vertingesnė už kitas, todėl 
ji eina pagrindu valios apsisprendimui; arba sužinojęs, kad tam 
tikras žmogus pamelavo, neištesėjo savo pažadų, aš jo elgesį 
įverlinu neigiamai, keičiu savo nuomonę apie jį ir pan.). Žino- 
ma, ne visuomet tie motyvai, kuriuos aš įsisąmoninu, sutampa 
su tais motyvais, kurie iš tikrųjų lemia mano poelgį. Galbūt aš 
klystu, priskirdamas sau vieną arba kitą (pavyzdžiui, morališ- 
kai teigiamą) motyvą, bet svarbu tai, kad įsigilindamas į save 
aš galiu išvysti ir Likrą, neįsisąmonintą (neigiamos vertės) mo- 
tyvą. Šiaip ar taip, visi mano aktai yra sąmoningai ar nesąmo- 
ningai motyvuoti. . 

Mes prieiname klausimą, kuo skiriasi psichinė motyvacija 
nuo mechaniško priežastingumo tikslia prasme. Pagrindinė fi- 
zinio priežastingumo ypatybė yra tokia: jis seka laiko kryplį ir 
priklauso nuo laikinių įvykių eigos tolydumo. Tai reiškia: 1) ka- 
dangi laiko bėgis vyksta taip, kad jis per dabartį pereina nuo 
praeities prie ateities, tai visuomet anksčiau einas momentas 
(pasaulio, sistemos būsena) vienareikšmiškai sąlygoja paskes- 
ni; apskritai — praeitis lemia dabartį ir ateitį. Atvirkštinės par- 

einamybės nėra ir negali būti (laikas ir jame vykstantys proce- 
sai neapverčiami); 2) įvykių grandinės — netrūkios, tolydžios; 
todėl kiekvienas momentas ar jį atitinkanti būsena veikia tie- 
siog vien artimiausią paskesnį momentą ar būseną, vien savo 
artimiausią kaimyną ir tik per jį ir jam tarpininkaujant gali veikti 
ir tolimesnius momentus. Todėl priežastingumo ryšys jokiu bū- 
du negali peršokti vieną arba kitą laikotarpi ir tiesiog susieti 
du įvykius, neinančius vienas tiesiog paskum kitą. Tai nesude- 
rinama su laiko ir visų laikinių procesų tolydumu, netrūkumu. 

Ar šita schema galioja ir motyvacijai? Pavyzdžiu paimkime 
tuos aktus, kuriais remiasi subjekto elgesys praktiniame gyve- 
nime. Kiekvienas motyvuotas veiksmas remiasi pracities paty- 
rimu ir numato artimiausią arba tolimesnę ateitį. Jo sąranga 
yra Ieleologinė, jis nukreiptas į tam tikrą siekinį ir naudojasi 
tam tikromis priemonėmis jam įvykdyti. Šitas priemones nuro- 
do praeityje įgytas patyrimas. Taigi teleologinis ryšys remiasi prie- 
žasiingumo ryšiu. Numatomas tikslas gali būti įvykdomas tik tuo 
atveju, jei pasirinktos priemonės sąlygoja jį taip, kaip priežas- 
tis sąlygoja padarinį. Vadinasi, šiuo aižvilgiu teleologiškas vei- 
kimo būdas naudojasi tuo, ką jam nurodo priežastingumas, — 
esamojo tikslo realizavimui tinkančiomis priemonėmis. Jis se- 
ka priežastingumo eigą ir sąrangą. | 

Tačiau tuo neapsiriboja jo santykis su laiku, su laiko bėgiu. 
Nors veiksmas, įvykdydamas numatytą. tikslą, remiasi patyrimu, 
tai vis dėlto ne ta pačia prasme, kokia kiekvienas įvykis fizinia- 
me plane išplaukia iš praeities ir iš anksčiau buvusios situaci- 
jos. Pasirinktas priemones sąlygoja ne visas patyrimas vieno- 
dai, ne visa praeitis, — subjektas iš to, ką jis yra patyręs, pa- 
daro tam tikrą atranką, jis pasirenka tas priemones, kurios kaip 
tik tinka esamajai situacijai. Tiktai tokia atranka leidžia sub- 
jektui tikslingai naudotis patyrimu. Biologinė ir gyvybinė ai- 
minties reikšmė kaip tik tuo ir pasireiškia, kad subjektas gali 
disponuoti savo patyrimu ir, nepaisydamas įvykių ir potyrių 1e- 
alios eigos ir realaus sąryšio, iškelti tą atsiminimą, atgaivinti 
sąmonėje tą praeities momentą ar situaciją, kurie jam nurodo 
tinkamas priemones tikslui pasiekti. 

Vadinasi, sąmonė, sunaudodama praeities patyrimą, nėra iš- 
tisai esamojo momento, t. y. visos praeities, valdžioje, bet su- 
geba peršokti bet kokį laikotarpį iš praeities, surišti dabartį 
su tuo, kas tiesiog su ja nesusiliečia, ir veikti pagal šitą jos 
nustatytą ryšį. Šiuo atžvilgiu sąmonė nepriklauso nuo realios 
laiko eigos ir jo tolydumo. Šita nepriklausomybė liečia ne tik 
praeitį, — ji vienodai apima ir ateitį. Iš tikrųjų, numatydama 
ateitį, sąmonė (subjektas) nelaukia, kol ji įvyks realiame lai- 
ke, bet, taip sakant, užbėga jai už akių ir, išeidama iš ateities 
regresyvine, laiko bėgiui priešinga kryptimi, svarsto tas prie- 
mones, kurios tinka numatytam siekiniui realizuoti. Taigi ir at- 
eities linkme subjektas peršoka laikotarpį, skiriantį būsimąjį 
tikslą nuo aktualaus momento ir, svarstydamas priemones, per- 
eina realizavimo proceso etapus atvirkštine kryptimi. Kitaip sa- 
kant, teleologinis ryšys subjekto nustatomas tuo būdu, kad jis 
iškyla virš realaus laiko, vienodai aprėpdamas ir praeitį, ir at- 
eitį idealioje laiko schemoje. Šita ideali vaizduotės bei mąsty- 
mo sukurta schema pati nepareina nuo realaus laiko, ji apima 
laikotarpį tarp dabarties ir numatyto tikslo kaip užbaigtą visy- 
be ir tokiu būdu esamąjį momentą, t. y. savo aktualų poelgį, 
gali sąlygoti remdamasi ne tik praeitimi, bet ir ateitimi — nu- 
matytu tikslu ir jo ryšiu su realizavimo priemonėmis. 

Bet siekinio sąryšis su realizavimo priemonėmis sudaro tam 
tikrą visybę, kuri yra struktūruota, kurioje vienas momentas 
taip sąlygoja kitą, paskesnį, kad visa priemonių grandinė vestų 
prie siekinio. Kitaip sakant, kiekvienas šios grandinės momen- 
tas (veiksnys) veikiančiojo subjekto įvertinamas pagal jo reikš- 
mę visybei (tikslui). Vadinasi, momentų sąryšis turi subjektui 
tam tikrą prasmę, jis yra prasmingas ir, tiktai būdamas toks, 
pasidaro subjekto poelgių motyvacijos pamatu. O prasmingi ry- 
šiai nepareina nuo realaus laiko, todėl jie įgalina subjektą iš 
praeities patyrimo padaryti esamajai situacijai tinkamą atranką 
ir pritaikyti ją ateityje numatytai būsenai įvykdyti. Tokiu būdu 
atviras ir iš pradžių tuščias ateities akiratis pripildomas vienos 
arba kitos būsimųjų veiksmų grandinės, pagrįstos teleologiniu 
ir, vadinasi, prasmingų priemonių ir tikslo sąryšiu. 

Iš to aiškėja, kad tas vienareikšmis ir vientisinis santykis, 
kuris fiziniame pasaulyje suriša padarinį su priežastimi, psichi- 
niame pasaulyje komplikuojasi, nes čia aktualus momentas s3- 
lygojamas ne tik tolydžios praeitų įvykių grandinės, bet kartu 
ir atskirų subjekto atrinktų buvusių polyrių ir numatyto tikslo. 
Vienareikšmė, viena kryptimi einanti įvykių pareinamybė pasi- 
keičia tokia pareinamybe, kuri nepriklauso nei nuo realaus lai- 
ko krypties, nei nuo jo tolydumo ir kurt todėl nustoja to viena- 
reikšmiškumo, kuriuo pasižymi fizinis priežastingumas. Vadi- 
nasi, ir determinizmas, kuris remiasi fizinio priežastingumo vie- 
nareikšmiškumu, netenka pamato, kai tik jis taikomas psichi- 
nių reiškinių (potyrių) sąryšiui. Šiaip ar taip, motyvacijos ryšys, 
kaip teleologinis ryšys, nėra vienareikšmis ta pačia prasme, kaip 
fizinis priežastingumas. Tatai, žinoma, dar neįrodo absoliučios 
subjekto (valios) laisvės tikslia prasme, bet kiekvienu atveju 
sugriauna tą pamatą, kuriuo pagrįsta tradicinė deterministinė 
pozicija, 

Žinoma, galima samprotauti ir kitaip. Nurodytos motyvaci- 
jos ryšio ypatybės negali būti neigiamos, bet tai visiškai nepa- 
liečia ir nepanaikina realių įvykių eigos ir priežastingumo vie- 
nareikšmio apibrėžiumo, nes, nors idealioje laiko schemoje, ku- 
rioje subjektas svarsto savo elgesio galimybes, atrinkti praei- 
ties ir ateities momentai vienodai sąlygoja dabartį, nuo to re- 
aliame laike niekas nesikeičia, t. y. dabartis čia tebepriklauso 
tik nuo tolydžios praeities įvykių grandinės. Tai aiškėja iš to, 
kad ir praeities momentų atrinkimas, ir ateities numatymas 
įvyksta esamuoju momentu, ir tik visų aktualių aplinkybių visu- 
ma (t. y. nurodyti aktai kartu su visomis kitomis realiomis ap- 
linkybėmis) determinuoja valios aktą bei jo realizavimą ir de- 
terminuoja jį griežtai apibrėžtu, vienareikšmiu būdu, kitaip jis 
nebūtų pakankamai motyvuotas. Todėl realiame plane viena- 
reikšmis priežastingumo apibrėžiumas lieka las pats ir psichi- 
niame pasaulyje. Taigi nepareinamybė nuo realaus laiko ir prie- 
žastingumno esanti tik tariama, nes fi įvyksta tiktai idealioje, sub- 

jekto įsivaizduotoje laiko schemoje. 

Tačiau toks samprotavimas psichinio priežastingumo ir jo 
santykio sų fiziniu priežastingumu problemą nušviečia viena- 
šališkai, nes neatsižvelgia į visus tuos fenomenus, kuriuos čia 
reikia įsidėmėti. Iš tikrųjų mes matėme, kad psichinio priežas- 
tingumo (motyvacijos) sfera skiriasi nuo fizinio priežastingu- 
mo steros tuo, kad ji daug sudėtingesnė. Be grynai fizinių fak- 
torių, čia veikia ir psichiniai veiksniai (fizinių momentų atgar- 
siai sąmonėje ir gyvybinis organizmo aktyvumas). Bet šitas su- 
dėtingumas nėra grynai kiekinio pobūdžio, jis kartu yra ir ko- 
kinis, nes psichinė motyvacija, kaip parodė mūsų analizė, savo 
esme yra teleologinis ryšys, t. y. prasmingas ryšys, kuris savo 
struktūra griežtai skiriasi nuo grynai kauzalinės pareinamybės. 
Tačiau šitas struktūrinis skirtumas nereiškia, kad tarp fizinio 
priežastingumo ir psichinės motyvacijos nėra nieko bendra, kad 
vienas šalina kitą (tai yra nekoordinuotos rūšys). Priešingai, mo- 
tyvacija, teleologinis ryšys suponuoja priežastingumo ryšį rea- 
liame pasaulyje ir galimas tiktai tiek, kiek šis pastarasis galio- 
ja. Tatai yra būtina teleologinio ryšio sąlyga. Bet ji nepakanka- 
ma; kad teleologinis ryšys įvyktų, turi būti įvykdyta dar kita 
sąlyga: kad visi priežastingumo ryšiu susieti reiškiniai (mo- 
mentai) sudarytų tam tikrą visybę, kuri taip sutvarkyta, kad vi- 
si jos elementai būtų subordinuoti vienam elementui — vyk- 
domajam tikslui. Vadinasi, teleologinis ryšys pasižymi tuo, kad 
čia pasirodo nauja papildomoji determinacija, kurios nėra prie- 
žastingumo ryšyje. Šiuo atžvilgiu teleologinis ryšys yra aukš- 
tesnė ryšio lytis, kuri suteikia priežastingumui naują, aukštes- 
nę formą, t. y. subordinuoja jį aukštesniam principui. Todėl te- 
leologinis ryšys negali būti redukuotas į priežastingumo ryšį ir 
iš jo ištisai bei pakankamai paaiškintas. Kiekvienas toks mėgi- 
nimas yra iš principo klaidingas, nes jis nepaiso kaip tik to, 
kas sudaro specifinę teleologinio ryšio ypatybę, vadinasi, jis ne- 
siskaito su ypatinga struktūra tų fenomenų, kuriais reiškiasi te- 
leologinis ryšys. Priešingai, remiantis teleologiniu ryšiu galima 
suprasti priežastingumo ryšį ir įvertinti jo reikšmę, nes jis eina 
būtinu pagrindu teleologiniam ryšiui. Kas mėgina visus reiški- 
nių ryšius redukuoti į priežastingumą, tas pripažįsta, kad visi 

be išimties realūs procesai vyksta tiktai viename plane. Bet to- 
kia supozicija neturi ontologinio pamato. Fakių analizė jos ne- 
patvirtina, priešingai, ji parodo, kad esama ir kito, aukštesnio 
plano. Mūsų proto palinkimas viską traktuoti viename plane 
kyla ne iš ontologinių, bet greičiau iš praktinio pažinimo su- 
metimų. Mums patogiau ir lengviau aprėpti fenomenų įvairy- 
bę, jei jie priklauso tik vienam planui, vienam universaliam dės- 
ningumui. Bet tai, kas praktikos atžvilgiu gali būti pateisinta, 
dėl to dar neįgauna ir pakankamo teorinio pamato. 

Žinoma, tai neabejojama teisybė, kad atsižvelgiant į tai, kas 
vyksta realiame laikė, tie motyvai, kurie kyla iš praeities ele- 
mentų atrankos ir iš ateities anticipacijos, įeina kaip papildo- 
mosios determinacijos į tą aplinkybių visumą, kuri, kaipo prie- 
žastis, sąlygoja subjekto veiksmą ar poelgi. Bet tokiu atveju 
mes tas determinacijas, kurios gimsia idealiame plane, prilygi- 
name tiems determinantams, kurie priklauso grynai fiziniam 
planui, ir abstrahuojamės nuo jų kilmės ir nuo esminių jų ypa- 
tybių. Idealumo (sąmonės) planas nesunaikina fizinio plano są- 
rangos, bet įsikiša į jį ir priverčia prisitaikyti prie idealiojo pla- 
no sąrangos ir įvykdyti ją savyje. O toks performayvimas, kurį 
realusis, fizinis planas patiria nuo idealiojo plano ir kuris su- 
teikia jam tam tikrą prasmingumą, pareina kaip tik nuo sub- 
jekto vidinio aktyvumo. Šitas subjekto aktyvumas ir savaimin- 
gumas pasireiškia būtent tuo, kad jis atrenka iš praeities aktu- 
aliai veiklai tinkamus elementus ir, užbėgdamas už akių realiai 
įvykių eigai, numato vieną arba kitą ateities momentą. Šubjek- 
to aktyvumas neatskiriamas nuo priemonių pasirinkimo akto ir 
ateities numatymo, jis suteikia reiškinių ryšiui teleologinę pras- 
mę. Tai galima matyti iš to, kad, įvykdydamas šituos aktus, sub- 
jektas idealumo plane pertraukia realių įvykių grandinės toly- 
dumą, jų eigos vienareikšmę kryptį ir paskui išskirtus elemen- 
tus susieja nauju būdu pagal teleologinį principą, pagai tą par- 
einamybę, kuri išplaukia iš prasmingų jų santykių. 

Tačiau šito paaiškinimo dar nepakanka teleologiniam ir mo- 
tyvacijos ryšiui iš pagrindų suprasti. Reikia dar smulkiau išnag- 
rinėti, kokios pačiame fiziniame plane yra tos sąlygos, nuo ku- 
rių pareina idealaus plano veikimo, jo įsikišimo galimumas. 

Visų pirma mes turime tiksliau išsiaiškinti, ką reiškia gali- 
mumas realioje būtyje. Mes sakome, kad tam tikras įvykis yra 
galimas, jei įvykdytos tos sąlygos, nuo kurių jis pareina. Jo prie- 
žastį sudaro apsprendžiančių jį sąlygų visuma. Jei trūksta bent 
vienos sąlygos, tai tiriamasis reiškinys negali įvykti. Jis įvyksta 
vien tuo momentu, kai atsiranda visos be išimties sąlygos. Ir 
tiktai tada jis galimas tikslia žodžio prasme. Taigi rodos, kad 
galimumo siera realybėje visiškai sutampa su tikrovės siera 
(Diodoro Krono tezė) ir kad neteisingas paprastas galimumo 
supratimas, pagal kurį galimumno sfera platesnė už tikrovės sferą 
(t. y. iš daugelio galimybių tik viena atitinka tikrovę). Arba 
mažų mažiausia toks supratimas galioja tik mūsų pažinimui, o 
ne pačiai tikrovei. Mes skirtingoms galimybėms priskiriame vie- 
nodą galimumą ir įtikimumą tiktai todėl, kad mums žinomos 
ne visos, bet tiktai tam tikra dalis tų sąlygų, nuo kurių priklau- 
so reiškinys. Jei mes žinotume visas sąlygas, tai pamatytume, 
kad tiktai viena galimybė gali įvykti ir iš tikrųjų įvyksta, taigi 
kad galimumas sutampa su tikrove — su būtimi. Jei yra taip, 
tai galimumo sąvoka neturi jokios ontologinės reikšmės. Ji par- 
eina vien nuo mūsų žinojimo netobulumo ir nepilnumo, Iš to- 
kio požiūrio plaukia, kad dabartis (esamybė) ir ateitis neturi 
jokio aktualumo, neįneša nieko nauja į įvykių eigą ir yra tik 
ateities išvestinės, t. y. išskleidžia vien tai, kas potencialiai glū- 
di praeities gelmėse (G. Leibnizo formulė). 

Tačiau nereikia užmiršti, kad realybė nėra kažkas užbaigta, 
tai nuolatinis nesiliaujantis vyksmas, kuriame esamasis momen- 
tas ne tik užbaigia praeitį, bet ir kartu paruošia ateitį bei jos 
perėjimą į praeitį. Todėl dabarčiai vienodai svarbus bei esmin- 
gas ir santykis su praeitimi, ir santykis su ateitimi. O šitas san- 
tykis yra aktualus, jis vyksta laikui bėgant, Abstrahavimasis nuo 
laikinės įvykių eigos bei jų dinamikos panaikina ir dabarties 
aktualumą bei savitumą. 

Kas, atsižvelgiant į realų galimumą, išplaukia iš šito esamy- 
bės ypatumo? Apie realų galimumą galima kalbėti vien tais 
atvejais, kai vykstąs procesas dar tebesitęsia ir nenustojo bu- 
vęs. Praėjusių jo momentų, etapų visuma šiek tiek lemia jo 

kryptį, t. y. nubrėžia tam tikrą galimybių sferą, iš kurių viena 
arba kila įvyks procesui toliau einant. Kokia galimybė tai bus, 
nenulemia vien tos aplinkybės, kurios priklauso jau praeičiai, 
nės procesas dar nepasibaigė, jis tebevyksta toliau. Todėl sąly- 
gų eilė, tiesą pasakius, dar neužbaigta, negalutinai apibrėžta. 
Jei ji būtų griežtai apibrėžta, tai būtų kalbama ne apie galimu- 
mą, 0 apie tikrovę, apie tai, kas jau įvyko. Vadinasi, realiosios 
(konkrečios) būties sferoje galimumo sąlygos niekuomet nesu- 
daro užbaigtos visumos. Kol procesas dar aktualus ir tebevyks- 
ta, sąlygų visuma neužbaigiama; jos dar nėra, ji tik tampa, ji 
užsibaigia ir tikslėja procesui vykstant. Lig tik sąlygų, aplinky- 
bių visuma užsibaigė, nustojo buvęs ir pats procesas, jis pasi- 
baigė. Galimumas (tiksliau, viena iš galimybių) virto tikrove ir 
priklauso ne ateičiai, o praeičiai. Todėl salygų visumos susida- 
rymas nėra grynai kiekinis procesas, — jį būtinai lydi ir perėji- 
mas į kitą laiko determinaciją, t. y. perėjimas nuo ateities į 
praeitį. Vadinasi, visuomet kiekvienas konkretus vyksmas, kiek 
jis yra aktualus, esamasis, pasižymi dvejopu aspektu, dvęjopu 
sąryšiu — su praeitimi ir ateitimi. Atplėšus esamybę nuo praei- 
ties, kurioje ji yra įsikerojusi, pasilieka vien jos nepabaigiamu- 
mas, jos veržimasis į neapibrėžtą ateitį, ji nustoja savo ramsčio 
ir savo pagrindo, o kartu ir realus galimumas netenka bet ko- 
kio apibrėžiumo. Jei dabartis nesusijusi su praeitimi, tai viskas 
galima, realus galimumas susilieja su nerealiu, prasimanytu, ri- 
ba tarp tikrovės ir įsivaizduojamojo pasaulio išnyksta. Bet, an- 
tra vertus, jei dabartį atskirsime nuo ateities, t. y. nepaisysime 
jos veržimosi už savo ribų, tai išnyks jos dinamizmas, ir ji pa- 
virs praeities momentu. Tada „dabar“ reiškia tai, kas ką tik 
įvyko. Šiuo atveju realus galimumas netenka savo savitumo bei 
savarankiškumo, jis pasidaro, taip sakant, jau realizuotos tik- 
rovės šešėliu. Ir tada realia galimybe pripažįstama vien tai, kas 
jau realu, kas atitinka realybės sąlygų visumą. 

Aišku, kad abidvi esamybės koncepcijos yra vienašališkos, 
nes nesiskaito su esmingiausia jos ypatybė — su dvėjopu jos 
aspektu arba santykiu. Vis dėlto tik antroji koncepcija turi svar- 
bios reikšmės pažinimui. Galima tvirtinti, kad mokslinis paži- 

nimas orientuojasi pirmiausia į praeitį. Stengdamasis numatyti 
bei nulemti ateitį, jis sulygina praeitį, dabartį ir ateitį, t. y. absi- 
rahuojasi nuo esamybės aktualumo ir žiūri į laiką kaip į pa- 
prastą (tolydų ir neapverčiamą) tekėjimą, kur visi momentai 
yra vienodi ir vienas eina paskui kitą (tai fizikos laiko idėja, 
fizikinė jo schema). Taigi čia į reiškinių vyksmą žiūrima taip, 
tarytum visas procesas jau būtų užsibaigęs arba tarytum jis su- 
sidarytų iš atskirų momentų, iš kurių kiekvienas yra kažkas už- 
baigta, apibrėžta ir todėl statiška (šiuo atžvilgiu diferencinė skai- 
čiuotė nesudaro išimites). Bet statinis aspektas — tai, tiesą pa- 
sakius, praeities aspektas. Sulyginusi dabartį, ateitį ir praeitį, 
fizika (gamtos mokslai ir jų metodiškas nusistatymas) subordi- 
nuoja pirmuosius du momentus trečiajam. Ir tiktai toks statiš- 
kas laiko supratimas leidžia mums laiką matuoti ir laikyti jį 
ypatingu ir apibrėžiu objektu, t. y. laiką sudalykina. Bet tokia 
laiko interpretacija remiasi tam tikra abstrakcija (esamybės di- 
namiško aktualumo nepaisymu), ji pakelia laiką į tam tikrą ide- 
alų pianą, paverčia jį idealia schema. Be šitos idealios schemos 
apsieiti gamtos mokslai negali. Bet nereikia išleisti iš akių, kad 
ji nesutampa su pačiu realiu, konkrečiu laiku. Realybėje sąly- 
gų visuma pati yra dinamiška, tampamoji ir todėl neturi to api- 
brėžtumo, kuriuo pasižymi kiekviena užbaigta visybė. 

Tai vienas momentas, į kurį tenka atsižvelgti vertinant de- 
terminizmą. Bet yra ir antrasis momentas. Kalbant apie tam 
tikro įvykio sąlygų visumą tikslia žodžio prasme, reikia turėti 
galvoje ne tik tuos tapimo momentus, paskui kuriuos duotasis 
įvykis seka tiesiog, bet ir visą aplinką, visus aplinkinius procė- 
sus, kurie šiaip ar taip su juo susiję ir jį veikia. Bet ir šie turi 
savo juos veikiančią aplinką ir t. t. Tokiu būdu kiekvieno pro- 
ceso (įvykio, fenomeno) galimumas gali būti ištisai išaiškintas 
tiktai tiek, kiek iškeliamas jo ryšys su pasaulio, kaip visybės, 
tapimu, nes jis sudaro tik tam tikrą, nesavarankišką šio pasau- 
lio dalį arba iškarpą. Bet jei yra taip, jei kiekvienas atskiras 
procesas visiškai sąlygojamas pasaulio vyksmo, tai, tiesą pasa- 
kius, nėra atskirų procesų (įvykių grandinių), kurie realybėje 
įvyktų savarankiškai ir galėtų būti atskiriami nuo visų kitų pro- 


408 LAISVĖS PROBLEMA 


cesų. Tada egzistuoja tik viską apimanti ir tolydi tapimo srovė. 
Ir jei mes iš jos išskiriame ir iškeliame vieną arba kitą įvykių 
eilę ir ją nagrinėjame nepaisydami visybės, tai toks abstrahavi- 
mo aktas neturi objektyvaus, realaus pagrindo ir gali būti pa- 
teisintas tik praktiniais arba metodiniais sumetimais. 

Kokia dalis išskiriama iš bendro tapimo proceso ir kaip ji 
apribojama, pareina šiuo atveju nuo tyrinėtojo subjektyvios nuo- 
žiūros. Iš to galima matyti: jei universalus tapimo procesas yra 
tokia visybė, kuri vienodai ir visapusiškai lemia visas savo dalis 
ir kurioje visos dalys surištos tarp savęs tuo pačiu tolydžiu ry- 
šiu, tai tenka pripažinti, kad tokioje visybėje nė vienai jos da- 
liai negali būti priskiriama ne tik tam tikras atskirtumas, bet ir 
jokia ypatinga forma arba sąranga, nes apie formą arba struk- 
tūrą galima kalbėti vien ten, kur visybės dalys arba sluoksniai 
pasižymi tam tikru, nors ir reliatyviu, atskirtumu beį savaran- 
kiškumu. Tačiau neabejojamas faktas, kuris negali būti neigia- 
mas, yra tas, kad pasaulis, kuriame mes gyvename ir veikiame, 
kurį mes pažįstame, turi tam tikrą struktūrą, kad jis šiek tiek 
išskaidytas ir apima įvairius būties sluoksnius, įvairias fenome- 
nų bei objektų rūšis. Todėl sąryšio tolydumo ir absoliutaus vie- 
numo principo nepakanka pasauliui filosofiškai aiškinti. Toks 
aiškinimas reikalauja papildomo principo, kuris sąlygotų vie- 
nybės išskaidymą ir struktūriškumą. Tolydumas ir vienodumas 
turi būti koreliatyvus su diskretumu ir įvairiopumu. Apskritai 
imant, tolydumas sudaro tą bendrą pamatą arba foną, iš kurio 
iškyla fenomenų ir procesų įvairumas. 

"Tiktai atsižvelgus į šitą tolydumo ir diskretumo santykį, ga- 
lima tiksliau išaiškinti realaus galimumo sąvoką. Iš tikrųjų, jei 
sakoma, kad tam tikro fenomeno įvykimas pareina nuo sąlygų 
ar aplinkybių visumos, tai reiškia: fenomenas neįvyks, jei trūksta 
nors vienos mažiausios aplinkybės. Vadinasi, šiuo atžvilgiu vi- 
sos aplinkybės ar sąlygos vienodai būtinos. Bet jei šitas būtinu- 
mas toks, kad šalina visokį laipsnių skirtumą, ar tai priverčia 

mus pripažinti, kad tiriamojo fenomeno sąlygos visiškai nesi- 
skiria savo reikšme ir poveikiu? Jei būtų taip, tai mes neturė- 
tume teisės tvirtinti, kad vienas ar kitas fenomenas bei įvykis 

pareina nuo tam tikros apibrėžtos sąlygų grupės, nes ir visos 
kitos aplinkybės, glūdinčios universaliame pasaulio buvime (ta- 
pime), vienodai būtinos ir reikalingos, kad duotasis fenornenas 
įvyktų. Tačiau faktiškai realybės pažinimas galimas vien tiek, 
kiek į sąlygų visumą žiūrima ne kaip į paprastą vienodų dydžių 
sumą, bet kaip į sistemą įvairių momentų arba veiksnių, kurie 
vienas nuo kito skiriasi savo reikšme ir veikimo sfera, t. y. iš 
kurių vieni lemia bendrą gimininį fenomeno pobūdį, kiti — jo 
specifines ypatybes, treti — jo individualius požymius (jo dydį 
ir intensyvumą, jo vietą ir laiką). Bet skirdami tokius tam tikrą 
fenomeną sąlygojančius momentus ir veiksnius, mes kartu pri- 
pažįstame ypatingą šio fenomeno struktūrą arba sąrangą. O tai, 
kas struktūriška, yra vienu ar kitu atžvilgiu kažkas užbaigta ir 
atskirta, sąlygiškai savarankiška. Objekto arba fenomeno są- 
ranga lemia atskirą jo buvimą ir jo santykius su aplinka. Kiek- 
vicna statiška struktūra pasižymi tam tiki atsparumu ir prie- 
šinasi išorinei jėgai, kuri ją keičia arba naikina, o dinamiška — 
išsiskleidžia (am tikrame laike vykstančiame procese. Kuo stip- 
resnis ir apibrėžtesnis objekto formos vienumas, kuo jis dau- 
giau diferencijuotas, tuo daugiau jis pasireiškia kaip aktyvus 
veikimas, sąlygojąs ir jo buvimą, ir jo santykius su aplinka. Ša- 
lia šių teigiamų momentų (atsparumo, aktyvumo), reliatyvų 
struktūriško fenomeno savarankiškumą laiduoja ir tam tikri nei- 
giami momentai — būtent didesnis arba mažesnis nejautrumas 
tam tikriems aplinkos poveikiams arba net tam tikras sistemos 
uždarumas. Visi šie momentai apriboja ir sumažina jo visapu- 
sišką tolydų sąryšį su aplinka. Iš to aiškėja, kad tam tikras dis- 
kretumas sudaro būtiną visų atskirų struktūrų, formų ir sluoks- 
nių ypatybę. Aiškiausias pavyzdys — organinių formų pasaulis 
ir ypatingas jų dėsningumas (organizmas ir jo aplinka kaip tam 
tikra jo struktūros determinuojama realybės iškarpa). Bet ir 
neorganinėje gamtoje esama ne tik veikiamųjų vienybių (pa- 
vyzdžiui, kietų kūnų), pasižyminčių pastovumu ir atsparumu, 
bet ir tam tikrų formų arba struktūrų (pavyzdžiui, elektros krū- 
vis tam tikrame laidininke, elektros pastovios srovės tam tikro- 
je grandinėje ir pan.), kurių elementai surišti tam tikru ypatin- 

gai glaudžiu būdu, sąlygiškai skiriančiu juos nuo kitų sistemų 
elementų. Taigi ir neorganinėje gamtoje fenomenų ir daiktų 
sąryšis nevienodas ir ne visur tolydus. Nors mūsų laikų fizika, 
žiūrėdama į fizinę erdvę kaip į elektros tr kilų Jėgų lauką, pri- 
pažįsta bendrą pasaulio tolydumą, ji kartu turi pripažinti, kad 
medžiagos struktūra yra giūdiška. Šis principas vienodai galio- 
ja ir dangaus kūnų makrotizikai, ir atomo mikrotizikai. Visur 
fizikas gamtoje susiduria su tam tikromis reliatyviai savaran- 
kiškomis sistemomis. Tai patvirtina ir kvantų teorija. 

Kokia pi išvada plaukia iš to, kas pasakyta, realiam galimu- 
mui paaiškinti? Visų pirma aiškėja, kad ta abstrakcija, kuria 
naudojasi mokslinis ir filosofinis pažinimas, remdamasis tam 
tikros apribotos sistemos nagrinėjimu, turi savo objektyvų pa- 
grindą (realybės struktūriškumą ir diskretumą). Ir todėl galima 
kalbėti apie ypatingas galimybes, glūdinčias tam tikroje feno- 
menų sistemoje. Tatai jos vidinės galimybės, kurios pareina 1) nuo 
sistemos bendros sąrangos ir 2) nuo individualių jos ypatybių, 
t. y. nuo jos praeities. Antrasis momentas detalizuoja ir apri- 
boja pirmąjį. Sių galimybių realizavimasis, t. y. atsirinkimas tų 
galimybių, kurios pavirsta tikrenybe, vyksta aplinkos įtakoje, t. y. 
veikiant išoriniams veiksmams, kurie nepareina nuo duotosios 
sistemos. Atsižvelgiant į šitą sistemą, išorinių faktorių poveikis 
yra aisitiklinis ir negali būti numatomas iš sistemos vidinės bū- 
senos, nes ji pareina nuo kitų sistemų, kurios taip pat yra šiek 
tiek uždaros ir turi savo ypatingą vidinę struktūrą. Kitaip sa- 
kant, aplinkos poveikis kiekvienai savarankiškai sistemai nėra 
griežtai vienareikšmiškai apibrėžtas ir todėl turi savyje daugelį 
įvairių galimybių. Ir atvirkščiai, ne kiekvienas fenomenas, vyks- 
tąs tam tikros sistemos ribose, atsiliepia į visas kitas sistemas 
arba net į tas, kurios laiko ir erdvės atžvilgiu yra jam gretimos. 
Jis gali kisti tam tikrose ribose, nesukeldamas jokių kitimų ki- 
tose sistemose. Vadinasi, ir šiuo atvėju nėra griežtai vienareikš- 
mio apibrėžtumo, bet esama daug galimybių, kurios šiek tiek 
lygiareikšmės, ekvivalenčios. Tvirtinimas: jei Kleopatros nosis 
būtų buvusi kitokia, tai pasaulinė istorija būtų nuėjusi kita kryp- 
timi, — mažų mažiausiai netikslus. Sitas pavyzdys, kuris turėtų 

parodyti visų procesų vienareikšmį determinuotumą, nėra įti- 
kimas todėl, kad žiūri į meilės aistrą taip, tarytum ji galėtų 
prisirišti tiktai prie vieno griežtai apibrėžto objekto. Bet paty- 
rimas to visiškai nepatvirtina. Zinoma, galimas daiktas, kad Kle- 
opatros nosis ypač patiko Antonijui ir jį sužavėjo. Bet tai ne- 
reiškia, kad jei jos nosis būtų buvusi kitokia, jis nebūtų jos 
įsimylėjęs. Dažnai atsitinka, kad tokie bruožai, kurie iš pradžių 
darė nemalonų įspūdi, vėliau, meilei pagilėjus ir išsiskleidus, 
įgauna mylinčiajam ypatingą patrauklumą. Meilės galybė tuo 
ir pasireiškia, kad ji sugeba atrasti naujas vertybes ir interpre- 
tuoti tikrovę nauju, nepaprastu būdu. Todėl jai prieinama dau- 
gelis įvairių galimybių. 

Taigi mes matome: determinizmas savo tradicine forma ne- 
siskaito su dviem esminėmis realaus tapsmo ypatybėmis. Pir- 
ma, jis nesiskaito su dinamišku tapsmo pobūdžiu, su jo aktua- 
lumu, t. y. su ta aplinkybe, kad kiekvienu duotuoju momentu 
sąlygų visuma, determinuojanti tam tikrą įvykį, fenomeną, nė- 
ra užbaigta, bet tik baigiasi. Todėl aktualus vyksmas nėra pra- 
cities, kaip užbaigtos tikrovės, vienareikšmiškai nulemtas, ir 
tam tikrose ribose įvairios galimybės yra šiek tiek vienareikš- 
mės, ekvivalenčios. Griežtas vienareikšmiškumas ir apibrėžtu- 
mas pasirodo realybėje vien tada, kai į ją žiūrima kaip į už- 
baigtą visybę, L. y. taip sakant, praeities akimis. Antra, deter- 
minizmas nesiskaito su tuo, kad pasaulis yra siruktūriškas, kad 
jis susidaro iš neriboto kiekio sąlygiškai savarankiškų sistemų, 
kurių sąryšis toli gražu nėra vienodai glaudus, žodžiu, kad to- 
lydumas pasaulyje apribojamas ir suvaržomas tam tikro diskre- 
tumo. Žinoma, iš šitų pasaulio realaus tapsmo ypatumų dar 
neišplaukia, kad indeterminizmo pozicija yra pamatuota ir lais- 
vės buvimas įrodytas. Vienareikšmio apibrėžtumo stoka dar ne- 
sutampa su neapibrėžtumu arba su laisvumu. Bet, šiaip ar taip, 
mes turime pripažinti, kad I) tradicinio determinizmo pozici- 
ja neturi pakankamo pagrindo ir kad 2) tiktai struktūriškame 
pasaulyje, kur realūs fenomenų grupių ir sistemos sąryšiai ap- 
ribojami ir įvairinami tam tikro diskretumo ir kur yra dauge- 
lis galimybių, — tiktai tokiame pasaulyje laisvė yra galima ir 

įvykdoma. Pasaulyje, kuriame viešpatautų absoliutus tolydumas, 
kiekvienas atskiras įvykis atrodytų esąs visagalis, nes jo atgar- 
siai išplistų visame pasaulyje. Tačiau šita neribotą galybė būtų 
ne kas kita, kaip atvirkštinė visiško bejėgiškumo pusė, nes įvy- 
kis būtų visiškoje savo aplinkos valdžioje, jis būtų tiktai uni- 
versalaus tapsmo nesavarankiškas pereinamasis taškas. Tokia- 
me pasaulyje laisvė — neįmanomas dalykas. 

Tai reiškia, kad tiktai tokie pasaulio struktūros momentai 
(dinamiškumas, diskretumo apribotas tolydumas) Įeidžia mums 
suprasti, kaip realybėje gali reikštis ir veikti tas prasmingas te- 
leologinis ryšys, kuris apibūdina laisvą ir sąmoningą subjekto 
apsisprendimą, t. y. kiekvieną laisvą valios aktą, leidžia supras- 
ti, kodėl pasaulyje viešpatauja ne tik aklas būtinumas, bet ko- 
dėl ir prasminga subjekto veikla gali reikštis ir keisti įvykių 
eigą, Teorinės fizikos pasaulėvaizdis yra abstraktus ir todėl vie- 
našališkas, jis abstrahuojasi nuo esminių žmogaus ypatybių, 
nuo prasmingo jo aktyvumo ir žiūri į jį bei jo veiksmus kaip 
į paprasto fizinio kūno pasireiškimus. Kitaip sakant, jis šalina 
gyvą žmogų iš pasaulio ir tyrinėja jį taip, tarytum ten būtų vien 
fiziniai kūnai. Fizikoje tokia pažiūra ir toks tyrinėjimo būdas 
turi savo racionalų pamatą, ji gali vadovautis tik priežastingu- 
mo ryšiu ir jo būtinumu. Bet nereikia manyti, kad jos pasau- 
lėvaizdis iš tikrųjų esąs konkretus ir atsižvelgia į visą konkre- 
čią realybę. Šitos pažiūros vienašališkumas ir abstraktumas 
reiškiasi tuo, kad jos nepakanka organinės gamtos pažinimui. 
Organizmo tyrinėjimas negali apsieiti be struktūros sąvokos, 
t. y. tokios visybės, kuri sąlygoja savo elementus (organus). Ši- 
tas visybės ir jos elementų santykis jau panašus į teleologinį 
ryšį, nors ir negali būti su juo tapatinamas. Skirtumas toks, 
kad čia dar nėra sąmoningumo. Tatai, galima sakyti, — bio- 
loginis teleologinio ryšio pamatas, Ir todėl laisvės problemos 
negalima spręsti atsižvelgiant vien į fizinį priežastingumą, nes 
ši problema — tai konkretaus gyvo organizmo klausimas, ku- 
ris reikalauja, kad pradedamuoju tyrinėjimo tašku būtų visi 
žmogaus gyvenimo fenomenai, o ne vien fizinė (medžiaginė) 

jo buvimo pusė. Smulkiau nagrinėjant šitą klausimą, reikėtų 

dar apibūdinti mūsų dienų fizikos tendenciją į konkretumą ir 
iš jos išplaukiančias išvadas, kurios paliečia ir paties priežas- 
tingumo dėsnio interpretaciją. Dabartinė fizika yra linkusi į 
gamtos dėsnius žiūrėti ne kaip į dėsnius tikslia žodžio pras- 
me, pasižyminčius absoliučiu griežtumu ir būtinumu, bet kaip 
į statistinius dėsnius, kurie nubrėžia tik bendras fizinių pro- 
cesų tendencijas, pakraipas, bet nelemia griežtai vienareikšmiš- 
kai kiekvieno atskiro konkretaus įvykio. Bet šitas klausimas 
dar galutinai neišaiškintas, ir todėl netrauksime jo į laisvės 
problemos svarstymą. 

Išsiaiškinę laisvės galimumo sąlygas, mes dabar turime nu- 
rodyti tuos fenomenus ir faktus, kurie mums kalba apie laisvės 
realumą. Tatai mūsų sąmonės ir savimonės, ypač moralinės są- 
monės arba sąžinės, liudijimai. Šie faktai visiems žinomi ir ne- 
reikalingi smulkesnio aiškinimo. Kiek ilgiau apsistosime prie 
konkretesnių ir aktualesnių klausimų, išplaukiančių iš laisvės 
problemos pritaikymo vienai arba kitai gyvenimo sričiai. 

Jau anksčiau teko minėti betarpišką laisvės jausmą, kuris 
neatskiriamas nuo asmenybės buvimo. Tatai nėra jausmas tiks- 
lia žodžio prasme, nėra specifiškai emocinė psichikos būsena 
(kaip džiaugsmas, liūdesys, pyktis ir pan.). Panašiai kaip žmo- 
gus, ką nors pažindamas arba pagaudamas, kartu nusimano pats 
esąs pažįstąs arba pagaunąs subjektas, t. y. panašiai kaip są- 
monės aktas yra lydimas savimonės savivokos, taip ir veikda- 
mas Žmogus nusimano pats esąs veikiąs subjektas, taigi suvo- 
kia, kad nuo jo paties pareina elgtis taip arba kitaip. Toks nu- 
simanymas apie savo laisvę, apie savo sugebėjimą apsispręsti 
gali būti tik potencialus, neaiškus, bet vis dėlto jis lydi kiekvie- 
ną subjekto aktą ir iškyla aikštėn, kai tik esamoji situacija rei- 
kalauja iš subjekto, kad jis aiškiai pareikštų savo nuomonę ar- 
ba pasirinktų vieną arba kitą alternatyvos galimybę. Žinoma, 
pats šitas fenomenas dar neįrodo laisvės realumo, nes sąmo- 
nės duomenys ne visuomet tikri, jie gali mus ir apgauti arba 
net priskirti mums tokį sugebėjimą, pajėgumą, kurio iš tikrųjų 
neturime. Tačiau ir šiuo atveju, kaip ir visur, kur kyla abejonė, 
ar tam tikras sąmonės fenomenas mūsų neapgauna, ar galima 

juo pasikliauti, įrodymą visų pirma turi pateikti ne tas, kas tvir- 
tina, o tas, kas neigia tiriamojo fenomeno teisingumą, atitiki- 
mą tikrovę. Onus probandi yra jo pusėje. 

Kitas fenomenas, liudijąs laisvės realumą, — tai subjekto 
atsakingumas. Atsakingumas tuo skiriasi nuo laisvės jausmo, 
kad tai ne tik paprastas sąmonės duomuo, bet ir tam tikras 
moralinis subjekto nusistatymas, kuriame pasireiškia vidinis sub- 
jekto aktyvumas. Jis ne tik jaučia ir nusimano esąs atsakingas 
už savo elgesį, bet ir pats prisiima atsakomybę už tai, ką jis 
daro, ir tokiu pat būdu priskiria atsakingumą ir kitiems žmo- 
nėms. O kadangi šita atsakomybė dažnai yra labai sunkus da- 
lykas, sunki našta, kurios patogiau ir maloniau būtų atsikratyti, 
tai Čia vargu ar galima manyti, kad žmogus, pripažindamas sa- 
vo atsakomybę, pats save apgauna. Kadangi doras žmogus laiko 
savo moralinės asmenybės pažeminimu, jei jis kitų nepripažįs- 
tamas atsakingas už savo poelgius, tai, kita vertus, mes priski- 
riame žmogui moralinį menkumą arba silpnumą, jei jis nenori 
pats atsakyti už savo veiksmus ir suverčia atsakomybę kitiems 
arba išorinėms aplinkybėms. Vadinasi, atsakingumas neaitski- 
riamai susijęs su dorovinės asmenybės esme. 

Kiek žmogus yra atsakingas, tiek jis kartu ir kaltas tuo, ką 
yra padaręs. Kaltumo jausmas gimsta iš žmogaus atsakingumo, 
iš jo pajėgumo apsispręsti. Kas nepripažįsta kaltės jausmo, tas 
kartu neigia savo sąžinės liudijimą, t. y. neigia dorovinių fe- 
nomenų (etinio buvimo) realumą, tas turi ir atgailą laikyti tuš- 
čia emocija, kylančia iš tam tikros moralinės iliuzijos, pavyz- 
džiui, iš bausmės baimės. Tačiau, nors toks kaltės ir atgailos 
jausmo aiškinimas ir tinka Lam tikriems atvejams, vis dėlto jis 
negali būti pripažinias pakankamas visur ir visada, nes mes aiš- 
kiai skiriame tuos atvejus, kai kaltės ir atgailos jausmas yra 
tikras, t. y. turi dorovinės vertės, nuo tų atvejų, kai jis gimsta 
iš kitų motyvų. 

Išsiaiškinę laisvės sąvoką ir laisvės galimumą, mes dabar 
turime smulkiau išnagrinėti, kaip laisvė įvyksta žmogaus gyve- 
nimeė ir kaip reikia suprasti laisvės vertę. Kitaip sakant, mes 
turime susipažinti su konkrečiomis laisvės formomis ir su šių 

formų reikšme žmogaus gyvenimui. Iki šiol apie laisvę mes kal- 
bėjome tiktai kaip apie gryną fenomeną, imamą atskirai ir ne- 
paisant jo turinio, kitaip sakant, kalbėjome apie formaliąją lais- 
vę. Žmogaus poelgis yra laisvas, jei sąlygojamas vien sąmonin- 
gos paties subjekto valios, jo nuožiūros. Toks subjekto apsi- 
sprendimas galimas tiktai todėl, kad ateities akiratis atviras, t. y. 
kad ateitis vienareikšmiškai nenulemiama praeities. Šiuo atžvil- 
giu laisvė yra priešinga būtinumui. Laisvės prasmė čia pirmiau- 
sia neigiama, tai laisvumas nuo priežastingumo būtinumo. Ta- 
čiau tuo laisvės santykis su būtinumu nesibaigia. Kai tik laisvė 
realizuojasi viename arba kitame veiksme, ji šiaip ar taip susi- 
sieja su būtinumtu ir, galima net sakyti, pavirsta būtinumu. Ir 
tai suprantama atsižvelgiant į tai, kad tas prasmingas fenome- 
nų ryšys, kuriame konkrečiai pasireiškia subjekto laisvė, teleo- 
loginis priemonių ir tikslų ryšys remiasi priežastingumo ryšiu. Iš 
tikrųjų gryna laisvė pasilicka tai, kas ji yra, tiktai viename arba 
kitame momentiškame veiksme. Aš noriu dabar tai arba tai 
daryti (kalbėti, pasivaikščioti, rūkyti), ir aš įvykdau savo norą. 
Bet dažniausiai noro arba geismo siekinys negali būti realizuo- 
jamas paprastu momentišku veiksmu. Jam įvykdyti reikalingos 
tam tikros priemonės, t. y. tam tikra eilė veiksmų, tarpininkau- 
jančių tarp pasiryžimo ir tikslo. Tikslas pasiekiamas tik toli- 
mesniame ateities momente. Taigi įvykdymo procesas remiasi 
priežastingumo ryšiu. Subjektas priverstas pritaikyti savo veiks- 
mus prie šio ryšio, subordinuoti juos jo dėsningumui. Tai ga- 
lioja vienodai ir atskiram veiksmui, ir tai veiksmų grandinei, 
kuri realizuoja tam tikro darbo ar uždavinio atlikimą (pavyz- 
džiui, tam tikros profesijos darbą, net paties egzistavimo vyks- 
mą). Gyvendamas, patenkindamas gyvybinius savo poreikius, 
žmogus noromis nenoromis veikia ir elgiasi pagal priežastingu- 
mu pagrįstą fenomenų sąryšį. Kuo sudėtingesnis darbas, profe- 
sija, kuo ilgesnio laiko reikalauja jo atlikimas, tuo daugiau žmo- 
gus turi atsižvelgti į šito ryšio būtinumą, tuo daugiau jis nuo jo 
priklauso. Darbas, profesija, užsiėmimas nulemia žmogaus gy- 
venimo kryptį bei eigą. O bendra gyvenimo kryptis 1) sąlygoja 
skirtumą tarp to, kas laikoma vertinga, ir to, kas nevertinga, 

kas turi būti įvykdoma ir kas neturi, kas svarbu ir kas nesvar- 
bu, kas siektina ir kas nesiektina, ir t. t., 2) nubrėžia žmogaus 
intelektualinį ir emocini akiraiį, tai, ką Žmogus paiso ir stebi, 
ką jis mato, pagauna ir suvokia, kuo jis domisi, kas jį jaudina, 
džiugina, liūdina ir pan., 3) išugdo ir išlavina žmoguje tam tik- 
rus veikimo, mąstymo bei reagavimo įgūdžius ir įpročius, kurie 
šiek tiek atsispindi jo gyvensenoje, laikysenoje, elgsenoje ir t. t. 
ir uždeda jam tam tikrą profesinį antspaudą. Neretai, ir ypač 
senatvėje, žmogus pasidaro savo įpročių vergas, nebegali jų at- 
sikratyti, veikti ir elgtis kitaip, nors gyvenimo aušroje jis šitą 
profesiją arba gyvenimo būdą buvo pasirinkęs laisvai. Iš- 
ėjęs iš tarnybos ir negalėdamas atlikti įprasto darbo, jis nuo- 
bodžiauja, nežino, kaip praleisti laiką (pavyzdžiui, senas pašti- 
ninkas, užsitarnavęs pensiją, vis dėlto kasdien ateidavo į pašto 
įstaigą, kurioje jis buvo tarnavęs, ir stebėdavo, kaip jo kolegos 
dirba). 

Taigi žmogus patenka savo praeities valdžion. Sekdamas 
įprastu, t. y. praeities nulemtu gyvenimo būdu, jis kartu siau- 
rina savo galimumo sferą, jam atvirą ateities akiratį. Tai aiš- 
kėja jau iš to, kad apskritai — ir nepaisant Žmogaus gyvense- 
nos — kiekvieną kartą, kai viena galimybė įvykdoma, visos ki- 
tos nustoja buvusios galimybėmis ir atkrinta. Vadinasi, kartu 
varžoma ir siaurėja laisvo pasirinkimo sfera. Žinoma, iš kiek- 
vienos naujos situacijos kyla ir naujos galimybės. Vis dėlto 
žmogus jokiu būdu negali visiškai atsipalaiduoti nuo praeities, 
kuri šiaip ar taip veikia jo aktualią būseną ir jo ateitį. Tačiau 
tam tikrose jo prigimties ir jo valios energijos nustatytose ri- 
bose žmogus gali pasirinkti vieną arba kitą gyvenimo galimy- 
bę. O pasiduodamas įprastai gyvenimo eigai, žmogus pats (taip 
sakant, laisvai) pripažįsta bei sankcionuoja savo nelaisvę, savo 
pareinamybę nuo praeities. Tiesa, dažniausiai žmogus pats ne- 
pastebi, kaip jis pamažėle nustoja laisvumo ir patenka savo 
įpročių ir savo gyvensenos vergijon. 

Tačiau būna žmonių, kurie kaip tik šiuo atžvilgiu yra labai 
jautrūs, kurie nenori nusileisti, kurie protestuoja ir kovoja su 
šituo būtinumu, su šita jiems patiems gyvenimo įsiūlyta vergo- 

ve. Visų brangiausias dalykas jiems — ateities akiračio p. 
mas ir neapibrėžtumas, gyvenimo galimybių neribotumas. 
dėl jiems nepatinka toks darbas arba tokia profesija, kurie 
kalauja tam tikro apibrėžto gyvenimo būdo, pastovių dart= 
veikimo įpročių. Jiems nesvarbu gyvenime pasiekti tam C 
tikslą ar atlikti tam tikrą darbą, — jiems pirmiausia rūpi i= 
kyti ir apsaugoti savo laisvę. Todėl, kai tik jie pastebi, kad prz 
jo priprasti prie tam tikro darbo, profesijos, gyvensenos, som 
linės aplinkos, jie jaučia nepasitenkinimą ir stengiasi atsikr- 
ti viskuo, kas priverčia juos gyventi pagal tam tikrą iš anE 
nustatytą planą, eiti įprastu, jau pramintu keliu. Todėl tc 
žmonės linkę dažnai keisti savo gyvenimą, profesiją, užsiė 
mą, savo socialinę aplinką, žmones, su kuriais jie bendra 
arba draugauja. Nenorėdami nuo nieko priklausyti, jie Dija 
vengia visko, prie ko jie galėtų prisirišti, kam galėtų atsidu 
Laisvės jausmas ir troškimas atsiliepia ir jų elgesiui su ki 
žmonėmis. Jiems nepatinka, kad kiti laukia iš jų tam tikro + 
brėžto elgimosi, ir nenori, kad būtų galima iš anksto numai 
kaip jie pasielgs vienoje ar kitoje situacijoje. Todėl jie mė; 
kitus užklupti netikėtais ir keistais veiksmais. Tai žmonės, 
riuos patraukia nepaprasti gyvenimo nuotykiai, avantiūros, 
kiekviena nauja nepaprasta ir nenumatyta situacija leidžia jic 
parodyti savo laisvę, savo sugebėjimą reaguoti kaskart nai 
netikėtu būdu ir nepasiduoti įpročių automatizmui. Šito av 
tiūristiško gyvenimo būdo atmainos gali būti labai įvairios, « 
ma ir gilesnių, ir paviršutiniškų jo formų. Vieniems svarb: 
sias dalykas — patenkinti savo aktualų įnorį arba įgeidį. . 
neapkenčia gyvenimo mechanicizmo ir stengiasi jo išvengti. 
anksti vaikystėje pasireiškia šitas laisvės instinktas ir troškin 
pasireiškia visų pirma neigiama forma; iš jo kyla vaikų ir 
skritai nesuaugusių žmonių polinkis prieštarauti, niekuomet 
sutikti su kitų žmonių pažiūromis ir jų neigimu pareikšti s 
nepriklausomybę ir savarankiškumą: kiti žmonės elgiasi t 
laikosi tokios nuomonės, o aš jų nuomonės, autoriteto, gyv 
mo būdo nepripažįstu ir todėl veikiu, elgiuosi kaip tik prie 
gu būdu. 

Atsižvelgiant į minėtus fenomenus, kyla klausimas: ką reiš- 
kia toks laisvės supratimas ir vertinimas? Ar jis teisingas ir pa- 
matuotas? Jei planingas gyvenimo sutvarkymas reikalingas kul- 
tūriniam gyvenimui ir kultūrinei veiklai ir jei toks sutvarkymas 
nesuderinamas su gryna laisve, jei jis subordinuoja laisvę tam 
tikram būtinumui, tai kokia gali būti tikra laisvės vertė? Įsižiū- 
rėkime dar iš arčiau į formaliosios laisvės esmę. Formalioji lais- 
vė turinio atžvilgiu — tuščia, t. y. nesusijusi su tam tikru api- 
brėžiu veikimo būdu, ji abejinga veikimo turiniui, materialiai 
veikimo pusei. Svarbus tiktai vienas dalykas — kad veiksmas 
nebūtų priverstinis, kad jis pareitų tiktai nuo sąmoningos sub- 
jekto valios, nebūtų jam įteigtas arba įpirštas kokio nors kito 
veiksnio, nesutampančio su aktualia jo nuožiūra. Taigi svarbu, 
kad kiekvienoje duotoje situacijoje veiksmas nebūtų būtinas, 
kad jis galėtų būti ir kitoks. Jei laisvė suprantama ir vertinama 
grynai formaliu būdu, tai ji pati pasidaro elgesio, veikimo tiks- 
lu: nesvarbu, ką aš darau, veikiu, svarbu tik tai, kad veikčiau 
laisvai. 

Bet taip supraniant laisvę, kyla abejonė, ar tokia laisvė ivyk- 
doma realiame gyvenime. Ar iš tikrųjų galima tokia subjekto 
būsena, kuri visiškai nepareitų nei nuo aplinkos, nei nuo jo 
pracities, nei nuo jo prigimties, kuri visais atžvilgiais būtų vi- 
siškai indeterminuota? Kad būtų aiškiau, apie ką kalbama, šitą 
klausimą galima formuluoti ir kitaip: ar mūsų elgesio, veikimo 
laisvumas gali būti grynai formalus, t. y. visiškai nepriklausyti 
nuo materialios veikimo pusės, nuo jo turinio? Jei subjektas 
nori pareikšti savo laisvę tuo, kad jis visiškai nesiskaito su €sa- 
mosios situacijos reikalavimais, tai jis neturi daryti ne tik to, 
ką kiti daro arba darytų duotomis aplinkybė:nis, bet ir to, ką 
jam siūlo jo paties palinkimai, geismai, įpročiai, nes priešingu 
atveju jo poelgis pareitų arba nuo išorinių, arba nuo vidinių 
aplinkybių. Žodžiu, formaliai (grynai) laisvas pasielgimas gali 
būti apsprendžiamas tik neigiamai. Bet neigimas remiasi tuo, 
ką jis neigia, jis pats, atskirai imamas, nieko nenurodo ir nieko 
neapsprendžia. Todėl neigimas ir negali būti autonomiškas lais- 
vės principas, jis neišvengiamai orientuojasi į tai, ką jis neigia. 

Ir tai, kas žmogui ateina į galvą esamuoju momentu, jo įnoriai 
ir kaprizai, taip pat nelaiduoja grynos laisvės, nes jų laisvumas 
tiktai tariamas: gilesnė analizė visuomet parodo, kad jie vienu 
ar kitu būdu gimsta iš žmogaus prigimties, iš esamosios jo pa- 
dėties, iš jo praeities. 

Iš to, kas pasakyta, galima padaryti keletą išvadų. 1. Abso- 
liuti formalioji laisvė yra negalima, neįvykdoma ir todėl taria- 
ma. Žmogus jokiu būdu negali atsipalaiduoti nei nuo tų rėmų, 
kuriais jį apriboja jo aplinka, jo gyvenimo aplinkybės, nei nuo 
paties savęs, savo prigimties, savo praeities. 2. Formalioji lais- 
vė yra grynai neigiama ir todėl negali būti rikiuojamasis gyve- 
nimo principas, nes neigimas suponuoja teigimą. Todėl forma- 
lioji laisvė neautonomiška, nesavarankiška, bet nulemiama to, 
ką ji neigia. 3. Laisvės sąvokos analizė (mūsų kurso pradžioje) 
parodė, kad už laisvės neigiamos reikšmės slepiasi tam tikras 
teigiamas momentas ir kad kaip tik šiuo teigiamu momentu 
pagrįsta laisvės vertė. Laisvas veiksmas reiškia: ne tik laisvas 
nuo ko nors, bet ir kam nors. Laisvė, kaip nepriklausomybė, 
vertinga tik tiek, kiek ji kartu yra galimumas arba sugebėjimas 
ką nors daryti, įvykdyti. Grynai formalioje laisvėje nėra šito 
teigiamo momento, todėl ji abstrakti ir neatitinka laisvės tikra, 
pilna žodžio prasme. 4. Pagaliau jei formalioji laisvė grynai ne- 
gatyvi, tai nesuprantama, kodėl ir kuo ji vertinga bei reikšmin- 
ga žmogaus gyvenimui. Grynas neigimas negali nieko sukurti 
arba pagaminti, jis tiktai naikina, griauna, ardo, ir branginti 
neigimą gali vien tas, kas neapkenčia gyvenimo ir nori jį sunai- 
kinti'2. Formalioji laisvė, neribotas savavališkumas — tai tvar- 
kos ir dėsningumo principo neigimas, tai anarchizmas ne tik 
politine, bet ir moraline, religine, žodžiu, bendra, visas gyveni- 
mo sritis apimančia prasme. Tr todėl suprantama, kad beveik 
visose ankstesnėse religijose žmogaus savavališkumas arba iš- 
didybė laikomas didžiausiu nusidėjimu, nes jis neigia dievų nu- 
statytą kosmišką tvarką (fizine ir moraline prasme). 


12 Neigimo dvasia — velnias. 

Šalia to, formaliosios laisvės abstraktumas pasirodo ir tuo, 
kad ji visiškai abejinga materialiai elgesio arba veiksmo pusei, 
jų turiniui. Tuo tarpu realiame gyvenime pirmas klausimas yra: 
ką daryti? Veikiantysis subjektas pirmiausia nukreiptas visuo- 
met į tam tikrą tikslą, kurį jis nori pasiekti, o ne į patį veikimą 
arba veikimo būdą. Todėl klausimas, ar veiksmas yra laisvas ar 
ne, yra vėlesnis ir jau suponuoja veiksmo orientavimo į vieną 
arba kitą tikslą klausimą. Bet, įvykdydamas anksčiau nužymėtą 
tikslą, žmogus, kaip mes nurodėme, subordinuoja savo veiks- 
mus priežastingumo sąryšiui ir, vadinasi, suteikia jiems tam tik- 
rą būtinumą. Ir šitas būtinumas pasirodys visur, vis tiek ar vei- 
kimo tikslas bus gyvybinių reikalų patenkinimas, taigi grynai 
individualus siekinys, ar tai bus objektyvių vertybių realizavi- 
mas. Kultūriniame pasaulyje žmogus vertina save ir kitus visų 
pirma kaip tam tikrų kultūrinių vertybių nešiotojus ir vykdyto- 
jus. Vadinasi, pats kultūros buvimas, kultūrinis gyvenimas rei- 
kalauja, kad žmogaus veikloje būtų tam tikras pastovumas, nuo- 
seklumas ir tvarkingumas, t. y. kultūros negali būti, jei žmogus 
savo gyvenime ir veikloje nepripažįsta ir nevykdo tam tikro bū- 
tinumo. Ir šitas būtinumas pasireiškia ne tik kaip priežastingu- 
mo ryšys, bet ir kita forma — kaip privalomumnas. Moralės sri- 
tyje dorovės vertybės — objektyvios ir intersubjektyvios, jos ga- 
lioja nepaisant to, ar atskiras individas jas pripažįsta, ar ne. Jos 
reikalauja iš žmogaus, kad jis stengtųsi jas įvykdyti savo gyve- 
nime. Jos vienodai privalomos visiems sugebantiems jas suvokti 
ir pajausti. Žinoma, moralinė pareiga nesutampa su fizine, kau- 
zaline prievarta. Etikos srityje žmogus laisvas ta prasme, kad 
pareigos įvykdymas pareina nuo jo valios, nuo jo noro. Bet kiek 
jis pripažįsta dorovinių vertybių galią ir stengiasi išpildyti jų 
reikalavimus, jo pasielgimas nelaisvas, jis turi, privalo daryti 
tai, ką įam nurodo dorovės principai. Vadinasi, absoliuti, sava- 
vališka laisvė (formalioji laisvė) nesuderinama ir su moraliniu 
elgesiu, ir čionai ji turi būti apribojama tam tikro būtinumo. 

Tiesa, moralinių vertybių sferoje yra viena vertybė, kuri es- 
mingai skiriasi nuo visų kitų ir nesireiškia kaip objektyvi nor- 
ma, reikalaujanti iš žmogaus tam tikro apibrėžto elgimosi bū- 

do. Tatai yra pačios asmenybės vertybė. Nors mes apie žmo- 
gaus dorumą ir sprendžiame iš jo poelgių ir jo veiksmų, t. y. iš 
to, kaip jis atlieka savo dorovines priedermes ir įvykdo savo 
gyvenime jam prieinamas absoliučias dvasinės kultūros verty- 
bes, tačiau asmenybės vertė tuo nesibaigia, ji, taip sakant, pla- 
tesnė už Žmogaus veiksmų ir poelgių visumą, ji yra ta potenci- 
ja, iš kurios gimsta kiekvienas žmogaus aktas, bet kurioje taip 
pat slepiasi ir kitos nerealizuotos galimybės. Tačiau ir asmeny- 
bė pasireiškia tuo, kad ji kuria ir įvykdo savo gyvenime doro- 
vines, estetines ir kitas kultūrines vertybes, taigi jos buvimas ir 
skleidimasis vyksta tokiu būdu, kad ji prisiima ir įvykdo tam 
tikrus kultūrinius uždavinius, t. y. asmenybės gyvenimas ir veik- 
Iumas sąlygojamas tam tikro būtinumo ir privalomumo. 


Taigi laisvė tikra, konkrečia prasme neturi neigti būtinumo 
ir privalomumo, bet turi reikštis būtinumo ir prvalomumo ri- 
bose, nes priešingu atveju ji visiškai nerealizuojama žmogaus 
gyvenime. Šita konkreti laisvė negali būti abejinga elgesio ir 
veikimo materialiai pusei, turiniui. Tai reiškia, kad žmogaus lais- 
vė pasirodo ne tuo, kad jis kiekvienu momentu elgiasi arba 
veikia savavališkai, bet tuo, kad jis veikia kaip tik tokiu, o ne 
kitokiu būdu. Vadinasi, laisvei svarbu, ką žmogus daro, t. y. 
veiksmo tikslas ir realizavimo būdas. Be to, laisvė organiškai 
susijusi su asmenybės esme. Laisvas yra tas aktas, kuris gimsta 
iš subjekto Aš centro, t. y. iš jo asmenybės. Taigi trys pagrindi- 
niai momentai, į kuriuos reikia atsižvelgti nagrinėjant konkrečios 
(neformalios) laisvės problemą, yra šie: 1) laisvės santykis su 
būtinumu ir privalomumu, 2) laisvės ryšys su elgesio materia- 
lia puse (turiniu) ir 3) laisvės priklausomumas nuo asmenybės. 

Žmogus veikia reaguodamas į aktualią situaciją. Šita reak- 
cija gali būti viena arba kita, t. y. kiekvienoje situacijoje glūdi 
daug reagavimo galimybių. Formalu atžvilgiu subjekto laisvė 
pasireiškia tuo, kad jis pats savo nuožiūra gali pasirinkti vieną 
arba kitą galimybę. Bet materialiu atžvilgiu laisvė sąlygojama 
tuo, kokią galimybę jis pasirenka. Ką tai reiškia, kaip tai reikia 
suprasti, paaiškės analizuojant šios materialios laisvės konkre- 
čius pasireiškimus. 

Panagrinėkime, pavyzdžiui, intelektualinę žmogaus veiklą, jo 
darbą mokslo srityje. Kokiais atvejais galima kalbėti apie šios 
veiklos laisvumą? Tikras mokslinis darbas — tai ne mokyma- 
sis, žinių įgijimas, bet savarankiškas tyrinėjimas, kuris nesibai- 
gia tuo, kad atgaminama arba kartojama tai, kas buvo anks- 
čiau kitų žmonių padaryta. Tyrinėti — tai reiškia plėsti ir gi- 
linti mokslą: plėsti — atrandant naujus faktus arba fenome- 
nus, priklausančius duotajai mokslo sričiai, arba taikant ben- 
drus mokslo principus vieno arba kito fenomeno aiškinimui; 
gilinti — apibendrinant ir tobulinant mokslo pradmenis arba 
aiškinant faktus nauja, tvirtesne ir tikslesne teorija (hipoteze). 
Bet tokiu būdu plėsti arba gilinti mokslą gali vien tas, kas pa- 
sisavino šio mokslo pagrindus, kas laisvai orientuojasi visoje 
jo faktinėje medžiagoje ir valdo ypatingus jo metodus. Jo ži- 
nojimo lygis turi sutapti su bendru lygiu, kurį yra pasiekęs duo- 
tasis mokslas. Kitaip jis nesugebės suvokti, kokios problemos 
aktualios ir turi būti nagrinėjamos, kad mokslas galėtų žengti 
pirmyn, ir jis rizikuos atrasti tai, kas jau seniai yra atrasta, žo- 
džiu, kitaip jis galės vien atgaminti ir pakartoti tai, kas jau anks- 
čiau buvo žinoma. Nors žmogus tuo išplečia savo asmenines 
žinias, tačiau pačiam mokslui tai nieko neprideda. Vadinasi, 
tyrinėjimo aktualumas ir objektyvus vaisingumas pareina kaip 
tik nuo to, kad mokslininkas jau yra pasisavinęs mokslo raidos 
rezultatus, t. y. jo praeities išvadas. Jis gali žengti pirmyn tik 
pradėdamas nuo to taško, kurį yra pasiekę jo pirmtakai. Tokiu 
būdu esamasis mokslo padėties aktualumas yra sąlygojamas jo 
praeities. Bet tai nereiškia, kad dėl to jau yra vienareikšmiškai 
apibrėžtas ir tas kelias, kuriuo einant gali būti išspręstos iš ši- 
tos mokslo padėties arba situacijos kylančios problemos. Kiek- 
vienoje tokioje situacijoje glūdi daug galimybių; ji panaši į kryž- 
kelę, kurioje susieina daug kelių. Bet ne visi keliai veda prie 
tikslo (prie problemos sprendimo), dauguma iš jų tėra klyst- 
keliai. Mokslininkas gali pasirinkti vieną arba kitą kelią. Bet 
mokslo pažangai svarbu ne tai, kad pasirinkimas pareina nuo 
laisvos jo nuožiūros, bet vien tai, kad jis pasirinktų 14 kelią, 
kuris įgalina išspręsti nužymėtą aktualią problemą arba mažų 

mažiausiai pastūmėti pirmyn šios problemos analizę ir jos 
sprendimą. (Problema gali būti iškelta, pavyzdžiui, tokia: su- 
rasti tam tikrą fenomenų dėsningumą; arba taip apibendrinti 
jau žinomą dėsningumą, kad jis suvienytų skirtingas reiškinių 
grupes; arba nušviesti naują tiriamojo objekto aspektą, kuris 
leistų pažinti jo esmę, struktūrą, arba sudaryti tokias eksperi- 
mentavimo aplinkybes, kurios įgalintų stebėti tuos reiškinius, 
kurie anksčiau nesiduodavo stebimi, ir pan.) Jei mokslininkas 
pasirinks kaip Lik tinkamiausią kelią, tatai nebus tik atsitiktinė 
klotis, nepareinanti nuo jo mokėjimo ir jo proto sugebėjimų; 
jis surado teisingą kelią Lodėl, kad galbūt grynai intuityviai, pats 
to neįsisąmonindamas, išvydo ir suvokė tai, kas kitiems nebu- 
vo prieinama arba ko kiti nepaisydavo.Tai reiškia: įo intelek- 
tualinis lygis šioje srityje yra platesnis ir atviresnis, įo mąsty- 
mas nesuva:žytas tam tikrų įpročių, įsigalėjusių schemų, jis mo- 
ka žiūrėti į fenomenus ir kitokiu būdu, suartinti skirtingiau- 
sius dalykus, atrasdamas juose paslėptą giminingumą, arba jis 
suvokia viešpataujančių ir visų pripažįstamų teorijų reliaiyvu- 
mą ir drįsta abejoti jų teisingumu, arba jis tiek gilina ir tiksli- 
na fenomenų analizę, kad įrodo sudėtingumą tokių fenomenų, 
kurie anksčiau buvo laikomi paprastais, ir skiria tai, kas rodė- 
si surišta neperskiriamu ryšiu, ir t. t. Kiekvienas reikšmingas 
pažinimo žingsnis visuomet išplečia jį dvejopa prasme arba 
kryptimi. Jis nugali tam tikrą žinojimo abstraktumą tr netiks- 
Jumą, viena vertus, įsigilindamas į konkrečią faktų analizę, antra 
vertus, kurdamas naujas sąvokas arba teorijas, leidžiančias su- 
sisteminti ir glaudžiau susieti duotosios mokslo srities žinias ir 
faktus. Vadinasi, mokslo pažanga vyksta tuo keliu, kad išeina- 
ma už pasiekto žinojimo ribų ir pridedama jam kažkas nauja, 
bet tai, kas pridedama, turi sudaryti naują, platesnę sferą, ap- 
imančią anksčiau buvusią sferą arba iš naujo ir tobuliau ją tvar- 
kančią. Tiktai šiuo atveju tai bus žingsnis pirmyn, t. y. žings- 
nis, kuriuo įvyksta ir pasireiškia mokslinė kūryba. Pavyzdžiui, 
A. Einsteino reliatyvumo teorija remiasi tikslia ir smulkia ana- 
lize tų konkrečių aplinkybių, nuo kurių pareina įvykių, feno- 
menų matavimas. Šita analizė parodo, kad reikia skirti du da- 

lykus: ar ta sistema, kuriai priklauso stebėtojas ir kurioje įvyksta 
matavimas, sutampa ar nesutampa su ta sistema, kuriai pri- 
klauso matuojamas įvykis. Anksčiau, iki A. Einsteino, šito skir- 
tumo nebuvo paisoma. Tokios analizės rezultatai parodo, kad 
laikinė ir erdvinė fenomenų determinacijos yra glaudžiai su- 
sijusios ir apskritai negali būti skiriamos viena nuo kitos, kad 
esama tam tikros jų savitarpio priklausomybės. 

Taigi mes galime apibūdinti kūrybinio akto mokslo srityje 
ypatybes. Išeidamas už duotosios sferos ribų, jis neigia jos ri- 
botumą ir užbaigtumą. Tatai yra šiame akte glūdįs neigiamas 
momentas, kuriame pasirodo formalioji laisvė (t. y. nepriklau- 
somumas nuo šios sferos ribų). Bet šitą neigimą papildo ant- 
ras, teigiamas momentas — pozityvūs tyrinėjimo rezultatai, ku- 
rie tobulina, išplečia, iš naujo pertvarko ir organizuoja duotąją 
mokslo sritį arba tam tikrą jos dalį. Jei pirmas, neigiamas mo- 
mentas nelydimas antrojo, teigiamo momento, tai kūrybinio ak- 
to laisvumas pasilieka tuščias, bergždžias ir net abejotinas, nes 
neigimas, kaip mes matėme, nėra savarankiškas, jis visuomet 
remiasi teigimu. Jei jis tiktai neigia esamąją žinojimo būklę, 
pasiektą jo laipsnį, tai jis tuo dar neišeina už jų, bet nurodo tik 
išėjimo, taigi ir laisvės, galimumą. Kad kūrybinio akto laisvė 
įvyktų, reikia, kad neigimas vestų prie teigimo. Vien šitas tei- 
gimas gali pateisinti ir patį neigimą. Tai mums aiškiai liudija, 
kad formalioji laisvė jokiu būdu nesutampa su tikra konkrečia 
laisve, bet sudaro tiktai tam tikrą būtiną jos momentą, kuris, 
atskirai imamas, neturi teigiamos vertės. Tačiau, antra vertus, 
reikia pripažinti, kad šitas neigiamas momentas yra būtinas ir 

kad laisvė negali be jo įvykti, nes kurti nauja galima vien nu- 
galint seno ribotumą ir netobulumą. 

Mes prieiname išvadą, kad laisvė visiškai pasireiškia tiktai 
kūrybiniame akte. Tai mums patvirtina ir meno sritis. Tiesa, 
tarp meno ir mokslinio pažinimo raidos yra vienas esminis skir- 
tumas. Mokslo raida savo esme yra tolydi. Kiekviena nauja sta- 
dija prašoka anksčiau buvusias arba platumu, arba gilumu; va- 
dinasi, rutuliojimosi procesas visuomet vyksta maždaug ta pa- 
čia kryptimi. Meno gyvenimas nepasižymi tokiu vienodumu. Jo 

plėtra gali vykti įvairiomis kryptimis. Tr nauja raidos stadija 
(naujas stilius) savo tobulumu ir estetiniu reikšmingumu toli 
gražu ne visuomet pralenkia anksčiau buvusią; ji gali būti prie- 
šinga ankstesnei, t. y. priskirti sprendžiamąją reikšmę visiškai 
kitokiems meno veikalo momentams arba veiksniams (pavyz- 
džiui, gotika ir renesansas). Tačiau, šiaip ar taip, aišku, kad ir 
meno srityje kūrybinio akto laisvė nėra neribota. Ir ne tik sub- 
jektyvia prasme — kad paties menininko kūrėjo pajėgumas ar- 
ba sugebėjimas apribotas jo prigimties, jo individualybės, bet 
ypač ta prasme, kad meno priemonių ypatybės ir formuojamos 
medžiagos siruktūra kūrybines galimybes. įspraudžia į tam tik- 
rus rėmus (tonų, spalvų, šviesos ir šešėlių prigimtis sąlygoja 
muzikos, tapybos, skulptūros galimybes). Ir menininkui tenka 
skaitytis ne tik su teigiamomis medžiagos ypatybėmis, su jos 
estetine potencija, bet ir su neigiamomis, pareinančiomis nuo 
jos prigimties, taigi su medžiagos pasipriešinimu meniniam for- 
mavimui. Kūrybinis aktas kaip tik tuo ir pasižymi, kad jis nu- 
gali šitą pasipriešinimą ir iškelia aikštėn arba aktualizuoja to- 
kias formavimo galimybes, kurios anksčiau nebuvo pastebėtos 
ir realizuotos. Bet menininko kūryba nesibaigia tuo, kad jis ku- 
ria naujas stilistines formas, — jis taip pat atranda ir įvykdo 
naujas galimybes neperžengdamas tam tikro, jau nustatyto sti- 
liaus rėmų. Ir šitie rėmai gali būti gana siauri (pavyzdžiui, baž- 
nytinėje tapyboje, ypač Rytuose, Bizantijoje). Bet rėmų siauru- 
mas nė kiek nemažina kūrybos estetinės vertės, priešingai, jis 
kūrybai gali net suteikti nepaprastos įtampos. Vadinasi, tas bū- 
tinumas, kuriam menininkas subordinuoja savo kūrybą, nepa- 
naikina jo laisvės, o priešingai, sudaro būtiną šios laisvės sąlygą. 

Taigi ir čionai laisvė sąlygojama dviejų momentų — nei- 
giamo ir teigiamo. Kurdamas kažką nauja, menininkas išeina 
Iš esamosios meno būklės ribų, jis iš dalies išsilaisvina nuo 
įprastų schemų ir formų įtakos, nuo įprasto techninių priemo- 
nių vartojimo būdo, bet išsilaisvina vien tokiu būdu, kad at- 
randa ir įvykdo naują raiškingą formą (arba techniką), kuri lei- 
džia jam valdyti medžiagą ir iškelti joje glūdinčias dar nevar- 
totas estetines potencijas. Jo laisvė — tai jo sugebėjimas sa- 

varankiškai disponuoti meno priemonėmis savo kūrybiniams 
sumanymams įvykdyti. Ir čia neigimas pateisinamas tik tiek, 
kiek jis veda prie teigimo. 

Tačiau, kalbant apie laisvę, visų pirma turima akivaizdoje 
asmenybės laisvė ne vienoje arba kitoje jos veiklos srityje, bet 
jos individualiame gyvenime, t. y. dorovės sferoje tikslia žodžio 
prasme. Taigi mums dabar rūpi išsiaiškinti, ką reiškia žmogaus 
moralinė laisvė. Ar ją galima suprasti ir paaiškinti panašiu bū- 
du, kaip ir laisvę mokslo ir meno srityse? Dorovėje, moralinė- 
je sferoje centras yra pati asmenybė. Jos buvimas ir veikimas 
nulemiamas dviejų momentų: 1) to, kaip ji nusistačiusi savo 
atžvilgiu, kaip ji vertina pati save, kaip elgiasi su savimi, ir 2) to, 
kaip ji nusistačiusi kitų žmonių atžvilgiu, kaip į juos žiūri, juos 
vertina, su jais elgiasi. Asmenybės laisvė turi pasireikšti ir vie- 
nu, ir kitu atžvilgiu, 

Pirmiausia nagrinėkime, ką reiškia ir kaip pasirodo žmo- 
gaus laisvė jo paties asmenybės atžvilgiu. Kad šita laisvė ribota 
ir nesuteikia žmogui neaprėžtų galimybių, buvo jau anksčiau 
išaiškinta. Žmogaus pasielgimas pareina nuo jo prigimties ir 
tos įtakos, kurią padarė jam, ypač sprendimo metu, jo aplinka. 
Tai reiškia, kad jis priklauso nuo savo praeities (plačia pras- 
me). Jis negali pasidaryti visiškai kitokia individualybe, iš pa- 
grindų pakeisti savo fizinę ir psichinę prigimtį (savo ypatingus 
sugebėjimus, savo temperamentą, savo įgimtus polinkius ir t. t.). 
Vadinasi, jis gali veikti tiktai panaudodamas tas galimybes, ku- 
rias nubrėžia ir nulemia jo prigimtis, jo praeitis. Šiuo atžvilgiu 
jis valdomas tam tikro būtinumo. Tačiau ir šituose rėmuose jo 
veikimo ir elgesio būdas nėra griežtai vienareikšmiškai apibrėž- 
tas, jis gali pasirinkti vieną arba kitą galimybę. Bet šitas laisvės 
galimumas, abstrakčiai imamas, tėra vien neigiamas. Todėl ky- 
la klausimas, kokia iš šių galimybių bus ta, kuri laiduoja ir re- 
alizuoja jo laisvę teigiama prasme? Visų pirma aišku: laisvas 
teigiama prasme bus tiktai toks aktas, kuris įvykdo tam tikrą 
dorovinę vertybę, kuris dorovės atžvilgiu vertingas, nes savava- 
liškumas, kuriam nerūpi akto arba elgesio turinys, gali reali- 
zuoti laisvę vien neigiama prasme (o laisvė grynai neigiama 

prasme yra apskritai abejotina). O kadangi dorovės vertybės 
visiems vienodai galioja ir šiuo atžvilgiu yra objektyvios, tai mo- 
ralės reikalavimai, išplaukią iš šių vertybių pripažinimo, gali 
būti formuluojami kaip bendri principai arba etikos bendros 
normos (ar jos formalios, ar materialios, mums dabar nesvar- 
bu). Bendri principai, arba normos, yra prieinami protui ir jo 
suvokiami (I. Kantas protą, veikiantį moralės sferoje, vadina 
praktiniu protu). Sąmoninga, proto vadovaujama valia, įvykdy- 
dama moralines vertybes, susiduria su žmogaus polinkiais, ku- 
rie ne visuomet, bet labai dažnai traukia žmogų į priešingą 
pusę ir priešinasi bendrų moralinių normų įvykdymui. Tokiu 
būdu aisiranda koniliktas tarp polinkių ir moralinės pareigos 
(praktinio proto reikalavimų). Žinoma, ir kiekvienas polinkis 
siekia įvykdyti tam tikrą vertybę. Bet šitos vertybės yra grynai 
individualios bei subjektyvios ir, be to, dažniausiai žemesnės 
už tas vertybes, kurios eina moralės pagrindu. Todėl šitą kon- 
fliktą galima apibūdinti ir taip: tatai konfliktas tarp žemesnių- 
jų tr aukštesniųjų, tarp individualių (subjektyvių) ir bendrų (ob- 
jektyvių) vertybių. Pirmosios — iš prigimties stipresnės, nes jų 
akstinas yra juslinis, aktualus ir veikia žmogų tiesiogiai, jos su- 
sijusios su esamųjų reikalų psichofiziniu patenkinimu. Antro- 
sios žmogaus sąmonėje pasirodo kaip bendros normos, parei- 
gos, kaip bendri sąžinės reikalavimai ir todėl neturi tokios tie- 
sioginės motyvuojančios galios kaip aistros ar palinkimai. No- 
rėdamas atlikti savo moralines priedermes, žmogus turi nugalėti 
instinktų ir polinkių pasipriešinimą, arba, kitaip sakant, jo prak- 
tinis protas, jo sąžinė turi įveikti jo jūslinę prigimtį. Taip senovės 
filosofai (0 jų veikiami ir krikščionybės filosofai) ir suprasdavo 
žmogaus moralinę laisvę. Tai viešpatavimas sąmoningos valios, 
proto, kuriam subordinuota, kurio valdžioje yra juslinė žmogaus 
prigimtis“. Eidamas sąžinės nurodomu keliu, žmogus pats save 
nugali, jis eina ne mažiausio, bet didžiausio pasipriešinimo kryp- 
timi. Žmogus išsilaisvina iš juslinių polinkių ir aistrų vergijos. 





Iš Laisvė — samonės akiračio platumas ir aiškumas; protas, moralės prin- 
cipai arba įsakymai atstovauja tikrai, dieviškai, idealiai žmogaus prigimčiai. 

Tačiau laip suprantant dorovinę asmenybės laisvę, kyla daug 
keblumų ir abejonių. 1. Jei būti laisvam reiškia laikytis bendrų 
dorovės principų, tai, tiesą pasakius, žmogaus laisvė pasibaigia 
tuo, kad konflikte tarp proto ir polinkių jis palaiko proto pu- 
sę, pasisako už jo nurodymus. Jis renkasi tarp gėrio ir blogio, 
bet pats gėrio (dorovės) kelias griežtai ir tiksliai nulemtas (api- 
brėžtas) dorovės įsakymų. Šitie įsakymai (principai) nekintami 
ir neabejojami, ir kas mėgina juos pakeisti arba bent kiek nu- 
krypti nuo jų, tas nusikalsta dorovės reikalavimams. Vadinasi, 
dorovės principų privalomumas — tai aukščiausia instancija, 
kuri sprendžia apie gėrį ir blogį ir kurios sprendimas yra galu- 
tinis ir nekeičiamas. Jei įsivaizduosime tokią idealią būtybę, ku- 
rioje jusliniai polinkiai nesipriešina protui ir visiškai suderinti 
su jo reikalavimais, tai tokioje būtybėje laisvei nebus vietos, 
nes ji atliks savo moralines priedermes be jokio vidinio kon- 
flikto, taip sakant, automatiškai, tiesiog įvykdydama proto įsa- 
kymus*“, 

2. Jei taip yra, tai igijus ir išlavinus savyje įprotį sekti proto, 
sąžinės nurodymus ir nepasiduoti aistrų ir juslinių polinkių pa- 
gundoms, žmogui nesunku būti dorovingam ir laisvam. Ir tada 
laisvė moralės srityje iš esmės skiriasi nuo laisvės pažinimo ir 
meno sferose. Juk čia nėra jokios kūrybos. Priešingai, žmogus 
laisvas kaip tik tada, kai jis nekuria nieko nauja, o tik sąžinin- 
gai ir stropiai eina savo pareigas ir vykdo moralės įsakymus. 
Laisvė yra ne kas kita, kaip poelgių subordinavimas dorovinių 
reikalavimų (vertybių) privalomumui. Bet ar iš tikrųjų taip yra? 
Ar moralinė laisvė gali tuo pasitenkinti? Be abejo, anksčiau 
apibūdintas požiūris į laisvę išreiškia tai, kaip paprastai laisvė 
suprantama žmonių gyvenime, jis atitinka tam tikrą etinio su- 
vokimo lygį, kuris viešpatauja kultūrinėje visuomenėje ir ku- 
riuo tenkinasi žmogus, gyvenąs pagal moralės tradicijos nor- 
mas ir nurodymus. Ir rodos, kad toks dorovės ir laisvės supra- 
timas yra pakankamai pamatuotas: jis remiasi kultūrinių tautų 
(ypač krikščioniškų tautų) istoriniu patyrimu. 





14 Kantas apie Dievo tobulumą ir laisvę. 

Tačiau kai tik mes kiek smulkiau nagrinėsime bendras šios 
pažiūros supozicijas ir atidžiau įsižiūrėsime į tai, kaip ji gali 
būti taikoma konkretiems gyvenimo atvejams ir situacijoms, tai 
pasirodys, kad ji žymiai supaprastina tikrą dalykų padėtį ir neat- 
sižvelgia kaip tik į tai, kas konkrečiame gyvenime turi spren- 
džiamąją reikšmę. Kokios gi yra minėtos pažiūros pagrindai 
arba supozicijos? Moralės įsakymai yra bendri, visuotiniai ir 
galioja visur ir visados vienodai. Nėra tokių aplinkybių, kurios 
galėtų juos, jų galiojimo sferą apriboti. Nemeluok, nežudyk, 
nevok ir t. t. Šių įsakymų prasmė yra visiškai aiški ir viena- 
reikšmė, ji nesukelia jokių abejonių. Tačiau būna ir tokių atve- 
jų, kai atsiranda konfliktas tarp dviejų moralės reikalavimų, tarp 
dviejų skirtingų vertybių, ir žmogui tenka pasirinkti vieną arba 
kitą, nes jis negali patenkinti abi viena kitą šalinančias verty- 
bes. Tokiais atvejais sakoma, kad reikia atsižvelgti į tai, katra 
vertybė yra aukštesnė. Konfliktui atsiradus, pirmenybę visuo- 
met turi aukštesnė vertybė prieš žemesnę. Vadinasi, suponuo- 
jama, kad visos moralinės vertybės sudaro tam tikrą užbaigtą 
hierarchinę sistemą, kur žemesnės vertybės subordinuotos aukš- 
tesniosioms. Reikia tik įsižiūrėti į šitą sistemą, ir tuojau aiškė- 
ja, kokie yra vertybių santykiai ir kokie jų vertingumo skirtu- 
mai. Todėl tam, kam vertybių sistema įsmigo į sąmonę, nesun- 
ku išspręsti kiekvieną atskirą vertybių konfliktą. 

Ar šitos dvi supozicijos iš tikrųjų neabejojamos ir akivaiz- 
džios? Pirmiausia, ar bendri dorovės isakymai iš tikrųjų gali 
būti taikomi visiems be išimties konkretiems atvejams ir tiks- 
liai nurodo, kaip reikia elgtis kiekvienoje aktualioje situacijo- 
je? Pamėginkime išsiaiškinti šitą kltausimą remdamiesi konkre- 
čiais pavyzdžiais. Sakykime, įsakymas „nemeluok“ reikalauja, 
kad mes žodžiais ir veiksmais privalome įvykdyti teisybės ver- 
tybę. Be abejo, tai absoliuti vertybė ne tik teorinio pažinimo 
sferoje, bet ir praktiniame (moraliniame) gyvenime, nes žmo- 
gus gali tobulinti pats save ir kitus tik pažindamas save ir savo 
artimo būdą bei prigimtį. Ir tik teisybe pagrįstas tas pasitikėji- 
mas, kuris sudaro būtiną moralinių savitarpio santykių sąlyga. 
Bet ar iš to išplaukia, kad mes visuomet ir visur turime pra- 

nešti kitiems viską, ką žinome apie save ir kitus? Kad teisybė 
įvyktų ir įsigalėtų žmonių santykiuose, svarbu ne tik tai, kad aš 
žinočiau, kas teisinga ir kas neteisinga, bet kad ir kitas žmogus 
tai suprastų ir mokėtų skirti. Bet jei jis suvoks tai, ką aš jam 
pranešu, ne ta prasme, kurią aš turėjau galvoje, jei jis dėl vie- 
nos arba kitos priežasties nesugebės teisingai suprasti mano 
žodžių (arba dėl to, kad jis intelektualiniu atžvilgiu dar nėra 
pakankamai subrendęs, arba dėl jo akiračio siaurumo, arba dėl 
to, kad tam tikros emocijos — neapykanta, nepatiklumas, pyk- 
tis ir pan. — jį apakina), tai teisybė neišvengiamai pavirs savo 
priešybe — neteisybe ir galbūt ne tik nepagerins žmonių san- 
tykių, bet net visiškai juos sugadins. Žinoma, galima sakyti, kad 
„Nemeluok“ — tai nereiškia pranešk viską, ką žinai, tai reiškia 
vien nesakyk to, kas neteisinga, kas prieštarauja teisybei. Ta- 
čiau toks paaiškinimas nepašalina nurodyto keblumo. Nutylėti 
tai, ką žinau ir ko kiti nežino, esmingai nesiskiria nuo melo. 
Čia yra daug pereinamųjų laipsnių. Ką nors nutylėdamas, aš 
palaikau neteisingą kitų žmonių nuomonę apie šitą dalyką, tai- 
gi palaikau jų iliuziją. O toks pasielgimas labai artimas melui. 
Vienais atvejais toks teisybės nutylėjimas gali būti labai kenks- 
mingas ir gretimas nusižengimui. Kitais atvejais jis naudingas 
ir apsaugoja žmones nuo didesnio blogio. Pavyzdžiui, mes nu- 
tylime vaikams tokius dalykus, kurių jie negali suprasti ir kurie 
gali juos blogai paveikti, arba gydytojas dažnai ligoniui nutyli 
ligos pavojingumą, bijodamas, kad tai nealsilieptų nepalankiai 
jo savijautai ir organizmo atsparumui. Vadinasi, tam tikrais at- 
vejais nutylėjimas arba net melas moraliniu požiūriu gali būti 
pateisintas, nes esamoje situacijoje jis tarnauja žmonių gero- 
vei. Arba, pavyzdžiui, jei mokinys, nenorėdamas įskųsti savo 
nusidėjusį draugą, nutyli tai, ką jis žino, arba net prisiima jo 
kaltę ir prisipažįsta pats esąs tai padaręs (taigi meluoja), tai 
mes neprikišime jam šito melo, nelaikysime jo melagingu vai- 
ku, nors jis ir nusikaltęs įsakymui „nemeluok“. Čia atsirado 
konfliktas tarp dviejų vertybių — draugystės ir teisybės. Bet ar 
galima tvirtinti, kad šių vertybių santykis yra visiškai aiškus ir 
kad viena yra aukštesnė už kitą? Nes gali būti ir toks atvejis, 

kai įskundimas, dementavimas moraliniu atžvilgiu bus visiškai 
pateisintas, pavyzdžiui, jei vienas draugijos narys tvirkina, ga- 
dina kitus ir nėra priemonių kovoti su jo bloga įtaka pačioje 
draugijoje. Taigi, dviem vertybėms susidūrus, toli gražu ne vi- 
suomet šitas konfliktas išsprendžiamas vienodai, nes iš pačių 
šių vertybių dar neaiškėja, katra iš jų turi turėti pirmenybę prieš 
kitą. Viskas pareina nuo susidėjusių aplinkybių, nuo esamosios 
situacijos ypatumo. Ir todėl negalima nurodyti tokių bendrų 
taisyklių, kurios galėtų tiksliai reguliuoti ir tvarkyti žmogaus 
poelgius kiekvienu konkrečiu atveju. Teisybė, liesa — tai tik 
bendras principas, kuris turi būti įvykdomas žmogaus gyveni- 
me. Bet jis nenurodo, kaip turi būti taikomas atskirais aktua- 
liais atvejais. Tai galima suprasti tik iš pačios situacijos ir kon- 
krečių jos reikalavimų. Ir galimas daiktas, kad tam tikromis 
aplinkybėmis empirinė neteisybė labiau atitinka šiuos reikala- 
vimus. Tą patį galima pasakyti ir apie kitas moralines vertybes. 
Jų visuotinis privalomumas tik idealus, o realybėje gali būti re- 
alizuojamas tik iš dalies, tik reliatyviai. Net tokio įsakymo, kaip 
„nežudyk“, visuotinis privalomumas pasirodo abejotinas tam tik- 
romis aplinkybėmis (pavyzdžiui, karo metu ginant tėvynę arba 
ginant save ar kitą žmogų nuo užpuolimo). Žodžiu, absoliutus 
idealios normos privalomumas konkrečioje realybėje pasidaro 
reliatyvus, ir ne dėl to, kad dorovės vertybės apskritai pripažįs- 
tamos reliatyviu dalyku, o todėl, kad dorovė, gėris konkrečioje 
realybėje gali būti įvykdomas ne pagal bendrus principus, bet 
tik atsižvelgiant į aktualius gyvenimo reikalavimus. 

Vadinasi, realybėje tikras, gyvas dorovingumas nesibaigia 
tuo, kad žmogus atlieka savo moralines pareigas ir įvykdo do- 
rovės principų įsakymus. Jis pirmiausia turi skaitytis su esamą- 
ja situacija kaipo visybe, t. y. su visomis esamomis aplinkybė- 
mis ir jų sąlygojamu konkrečiu moraliniu uždaviniu. Kiekviena 
tokia situacija (kurioje tenka spręsti, kaip veikti) yra individu- 
ali, ji gali būti panaši į kitą situaciją, bet niekuomet ištisai su 
ja nesutampa, niekuomet nesikartoja. Ji turi savo ypatingus in- 
dividualius bruožus, kurie yra svarbūs, reikšmingi, nes sąlygoja 
ir parodo tai, kas kaip tik dabar aktualu. Ir todėl tik atsižvei- 

giant į individualius situacijos ypatumus galima išsiaiškinti, kaip 
turi būti išspręstas konfliktas tarp skirtingų ar priešingų mora- 
linių vertybių. Bendras nurodymas, kuris vienodai tiktų visiems 
galimiems atvejams, yra neįmanomas. Todel kiekvienas žmo- 
gus turi savo ypatingą likimą ir savo ypatingus moralinius už- 
davinius, nes situacijos savitumas pareina visų pirma ne nuo 
išorinių aplinkybių, bet nuo žmogaus asmenybės, nuo jos pra- 
cities ir joje glūdinčių galimybių. Apskritai šie uždaviniai ne- 
gali būti iš anksto numatyti ir nubrėžti. Jie iškyla ir veikslėja, 
kai individas bręsdamas parodo, ką jis gali, kaip jis reaguoja į 
gyvenimo įvykius, kaip panaudoja savo asmeninį patyrimą. Štai 
kodėl reikia pripažinti, kad dorovinis žmogaus buvimas savo 
tikra ir giliausia prasme yra negalimas be kūrybos, kad jis rei- 
kalauja kūrybinių jėgų įtempimo. Kiekvienoje aktualioje situa- 
cijoje pats žmogus turi ryžtis, jis pats turi nuspręsti, kokia elg- 
sena labiausiai atitinka esamybės reikalavimus, kaip išspręsti 
alsiradusį pareigų arba normų konfliktą. Bendrų normų arba 
įsakymų tam reikalui neužtenka, nes jos nenumato ir dėl savo 
abstraktumo negali numatyti individualių kiekvienos padėties 
ypatybių. Ir vien tiek, kiek žmogus savo elgsenoje parodo kū- 
rybinį pajėgumą ir pasyviai nepasiduoda natūraliai įvykių ei- 
gai, jų inertiškumui, o veikia atsižvelgdamas į aktualius gyveni- 
mo reikalavimus, vien tiek jisai pareiškia ir realizuoja savo mo- 
ralinę laisvę. Taigi ir dorovės srityje laisvė nepertraukiamai su- 
sijusi su kūryba, nors kūryba čia yra šiek tiek kitokio pobūdžio 
ir objektinasi ne tam tikruose dalykiniuose kūriniuose (kaip 
kad mene arba moksle), bet pačioje žmogaus veikloje. 
Kaipgi asmenybė turi būti nusistačiusi savo ir kitų žmonių 
atžvilgiu, kad pajėgtų įvykdyti savo laisvę? Kūryba visuomet 
reikalauja iš žmogaus didžiausio jėgų įtempimo, nes suvokti 
individualius situacijos ypatumus, susigaudyti individualiuosė jos 
uždaviniuose yra daug sunkesnis dalykas kaip kad veikti pagal 
bendras ir įprastas elgesio normas. Pirmiausia sąlyga yra tam 
tikras drausmingumas, kuris turi vienodai apimti ir Žmogaus 
fizinį buvimą, ir jo psichiką. Arba, kitaip sakant, reikalinga tam 
tikra visos psichofizinės veiklos technika. "Tatai reiškia, kad turi 

būti išlavintas sugebėjimas laisvai, netrukdomai disponuoti rei- 
kalui atsiradus visomis savo fizinėmis ir psichinėmis jėgomis 
taip, kad jos būtų suderintos ir vienos kitų netrukdytų. Tiktai 
tada gali būti pasiekiamas įtempimo maksimumas ir visa ener- 
gija nukreipiama į vieną tikslą. Šitos technikos reikšmė itin aiš- 
kiai pasireiškia meno arba dailės srityje ir apskritai kiekviena- 
me darbe, kuris remiasi tam tikrų kūno judesių darnumu bei 
tvarkingumu. Pavyzdžiui, choreografijoje, meniniame šokyje ju- 
desiai įgauna tikrą grakštumą bei harmoningumą ir sugeba pa- 
siekti estetinį ekspresyvumą vien tuo atveju, jei šokėjas igijo ir 
ištisai pasisavino šokio techniką, t. y. jei jis išmokęs taip valdy- 
ti savo kūną, kad jis nesipriešindamas klausytų valios impulsų 
ir galėtų įvykdyti bet kokį sumanymą, bet kokių judesių derinį 
ir seką. Fiziologiniu atžvilgiu tai galima taip paaiškinti. Kol žmo- 
gaus motorinė sistema dar neišlavinta mankštinimu, tol kiek- 
vienas atskiras judesys reikalingas ypatingo sąmoningos valios 
impulso arba nurodymo, t. y. jo atlikime dalyvauja ir aukštes- 
nysis, sąmoningų aktų, centras; taip pat ir įvairūs judesių deri- 
niai gali būti realizuojami tik šiam centrui, sąmonei dalyvau- 
jant. Bet kai tik judesiai ir judesių deriniai kartojimo ir mankš- 
tinimo būdu tampa įprasti, tai jų atlikimas įgyja automatišką 
pobūdį, L. y. sąmonė duoda vien pirmą impulsą, o judesių de- 
rinimas ir kaitaliojimasis vyksta savaime, taip sakant, sutrum- 
pintu keliu; atskiri išcentriniai impulsai duodami ir suskirstomi 
žemesniųjų motorinių centrų. Šitas automatizmas yra labai di- 
delės biologinės svarbos; jis išlaisvina aukštesnįjį centrą (sąmo- 
nę) nuo juodo darbo, kad jis galėtų užsiimti aukštesnėmis funk- 
cijomis — planingu ir tikslingu judesių bei veiksmų suderini- 
mu, kuris juos pritaikytų prie aukštesnio tikslo, prie tam tikro 
meninio sumanymo ir suteiktų įiems tinkamą ekspresyvumą 
(raiškumą). Tai, kas pasakyta apie šokį, galioja ir kitoms me- 
no šakoms, taip pat ir visiems sudėtingiems darbams arba 
veiksmams, įvykdantiems tam tikrą uždavinį ir sumanymą. Vis 
tiek, ar kalbėsime apie muziką, tapybą, paišymą, ar apie kokį 
nors rankų darbą, amatą, ar pagaliau apie sportą, — visur už- 
davinio ir sumanymo įvykdymas, to įvykdymo tikslumas bei 

tobulumas grindžiamas judesių automatizmu, t. y. tam tikra 
ypatinga judesių technika. Ir kuo aukštesnė ir tobulesnė šita 
technika, tuo didesnė menininko, darbininko, sportininko lais- 
vė, L. y. jo sugebėjimas tikslingai ir tinkamai realizuoti savo 
sumanymus. 

Bet automatizmo reikšmė nesibaigia Lik meno, fizinio dar- 
bo ir sporto sfera, panašiu būdu jis gali reikštis 1r dorovės sri- 
tyje. Taigi kokia prasme čia galima kalbėti apie automatizmą 
arba techniką? Vien ta prasme, kad kiekvienoje situacijoje žmo- 
gaus tiesioginė moralinė reakcija įvyktų netrukdomai ir nerei- 
kalautų iš jo ypatingų pastangų. O šita moralinė reakcija įvyks 
netrukdomai, jėi žmogus yra ne tiktai jautrus dorovinėms ver- 
tybėms, t. y. giliai jas jaučia ir suvokia, bet, be to, yra arba iš 
prigimties linkęs, arba pripratęs jas realizuoti savo elgimusi. 
Bet igimtas moralinis jautrumas ir palinkimas dažniausiai yra 
gana ribotas, ir todėl moraliniamė gyvenime itin svarbią reikš- 
mę įgyja doroviniai įpročiai bei įgūdžiai. Tam tikri doroviniai 
įpročiai įgyjami savaime be ypatingų subjekto pastangų dėl so- 
Cialinės aplinkos įtakos. Pavyzdžiui, apskritai kultūringas žmo- 
gus nelinkęs vogti, žudyti ir t. L., tačiau labai dažnai jo pasiel- 
gimas, kaip I. Kantas sako, tėra legalus, o ne moralus, t. y. jis 
dorovingai elgiasi nė dėl grynai moralinių motyvų, bet vengda- 
mas tų padarinių, kurie išplauktų iš nedorovingo poelgio. Tai 
aiškėja iš to, kad ten, kur jam nereikia bijoti tokių nemalonių 
padarinių, jo elgesys nustoja moralinio pobūdžio. Būna žmo- 
nių, kurie visuomenėje tarp sau lygių yra mandagūs, alsižvel- 
gia į kitų interesus ir gerovę, moka suvaldyti savo egoizmą, 
blogą ūpą ir kaprizus, bet savo šeimoje arba santykiuose su 
tais, kurie jiems subordinuoti, pasirodo visiškai kitaip. Čia jie 
nelaiko savo pareiga susivaldyti, nesiskaito su kitų reikalais, 
verčia juos tenkinti savo įnorius ir kęsti savo blogą ūpą, tironi- 
zuoja savo artimus ir pan. Aišku, kad šiuo atveju negalima kal- 
bėti apie tikrus moralinius įpročius, įsikerojusius žmogaus as- 
menybėje. Tas žmogus, kuris iš tikrųjų pripratęs elgtis dorovin- 
gai, pasireiškia visur vienodai nepaisydamas to, kokie — nau- 
dingi ar nenaudingi — gali būti jo elgesio padariniai. Tokiam 

žmogui natūralu būti mandagiam, paslaugiam, atsižvelgti į kitų 
interesus bei reikalus ir t. L. Žinoma, ne visi moraliniai įpročiai 
duodasi lengvai igyjami ir pasisavinami. Tai parcina pirmiausia 
nuo Žmogaus individualybės, jo būdo ir temperamento. Kas 
baikštus ir bailus, tam sunku atvirai kalbėti, priešintis kitiems, 
drąsiai pareikšti savo nuomonę; kas karštas ir lengvai susijau- 
dina, tam sunkiausias dalykas susivaldyti, sulaikyti savo pyktį, 
biogą ūpą ir L, t. 

Šiaip ar taip, moralinė elgsena yra galima vien tada, kai 
žmogus pats save drausmina ir išsiugdo pirmiausia tokius įpro- 
čius, kurie įgalina pašalinti arba bent paraližuoti visas tas kliū- 
tis, kurios atsiranda iš jo prigimties ir priešinasi moralinių nor- 
mų įvykdymui. Toks vidinis drausmingumas, kuris yra būtina 
dorovinės elgsenos sąlyga, — tai ne kas kita, kaip moralinė 
(dvasinė) technika. Šitai technikai senovės filosofai (stoikai, 
epikūriečiai, kinikai ir kt.), taip pat asketiškos moralės atsto- 
vai budizme ir krikščionybėje teikė lėmiamą reikšmę, nes te- 
orinė etika įgauna praktinę galią tik tada, kai ji susiejama su 
atitinkama dorovinę technika (drausmingumu). Svarbiausias 
dalykas — tas, kad žmogus mokėtų valdyti savo dvasines jė- 
gas ir disponuoti jomis reikalui atsiradus. Todėl senovės eti- 
koje susivaldymas arba savitvarda pripažistama pagrindine mo- 
raline dorybe. Naujųjų laikų filosofinė etika mažiau domėjosi 
dvasinės technikos klausimu, ir tai, be abejo, yra esmingas jos 
trūkumas. 

Tačiau mes klysiume, jei iš to padarytume išvadą, kad do- 
rovinė technika išsemia ir aprėpia visą moralės sferą. Jei taip 
būtų, tai aukščiausias dorovingumo laipsnis būtų grynas dvasi- 
nis automatizmas, kuris laiduotų tikslų bendrųjų normų įvyk- 
dymą. Bet mes jau matėme, kad tikrai dorovei to neužtenka. 
Bendros moralinės normos tiktai nurodo, kokios vertybės ap- 
skritai turi būti realizuojamos, kokie moraliniai įpročiai turi 
būti ugdomi ir įgyjami, bet nepasako, kokie turėtų būti poel- 
giai kiekvienoje konkrečioje situacijoje. Nes beveik kiekviena 
konkreti situacija sudėtinga, ji reikalauja, kad subjektas veiktų 
ne pagal vieną arba kitą bendrą normą, bet kad jis atsižvelgtų 

į visas esmingas situacijos aplinkybes, į visus ją sąlygojančius 
veiksnius, kad jis, atsiradus konfliktui tarp skirtingų normų, su- 
gebėtų išspręsti jį vadovaudamasis aktualiais esamojo momen- 
to uždaviniais. Todėl gali atsitikti, kad subjektui teks veikti ne 
taip, kaip jam nurodo bendros normos ir įgyti moraliniai įgū- 
džiai, bet pasirinkti naują kelią, naują veikimo būdą, ki::is prieš- 
tarauja jo įprastai elgsenai. Ir šitą naują kelią ir veikimo būdą 
jis suras vien tuo atveju, jei jo sąžinė, jo dvasia budri, jei jis 
atidžiai įsižiūri į esamają padėtį, jei įsiklauso į jos reikalavi- 
mus, sąžiningai ir mąsliai apsvarsto visų aplinkybių reikšmę, 
žodžiu, jei jis sugeba tinkamai pritaikyti savo dvasios nusista- 
tymą prie esamojo momento. Taigi sąžinės arba dvasios bud- 
rumas — tai aukščiausia moralinės asmenybės dorybė, ir visa 
dorovinė (dvasinė) technika įgyja savo tikrą vertę ir atlieka jai 
skirtą funkciją tiktai tiek, kiek ji tarnauja sąžinės budrumui ir 
eina jam priemone. Ir todėl klysta tradicinė nuomonė, tvirti- 
nanti, kad tikras dorovingumas yra lydimas sąžinės ramumo. 
Ramus gali būti vien tas, kas elgiasi visuomet pagal bendras 
įprastas normas, kas nesiskaito su moralinių uždavinių aktua- 
lumu. Budrumas, priešingai, sukelia tam tikrą vidinį neramu- 
mą, nes budrus žmogus neužmiršta, kad moraliniame gyveni- 
me niekuomet negali būti numatomos visos aplinkybės, kad 
kiekvienu momentu gali atsirasti tokia situacija, kurioje glūdi 
netikėti konfliktai ir kuri iškelia naujus, sunkesnius uždavinius 
ir didesnius reikalavimus. Ir todėl budri sąmonė niekuomet nėra 
visiškai patenkinta savimi, nes, matydama konkrečių moralinių 
situacijų ir uždavinių komplikuotumą ir painumą, negali būti 
tikra, kad yra atlikusi savo pareigas kaip reikiant“, Tai parodo, 
kad budri sąmonė savo esme yra dinamiška, kad ji nuolat ko- 
voja su įgimtu žmogaus inertiškumu, su jo polinkiu eiti įpras- 
tu, pramintu keliu ir veikti pagal visų pripažįstamas tradicines 





Iš Toks nepasitenkinimas ir neramumas pasirodo ir tarp didžiųjų meni- 
ninkų; būna atvejų, kai jie prie to paties veikalo dirba dešimtmečius, vis iš 
naujo keisdami arba visą kompoziciją, arba įvairias detales, nės tai, ką jie 
padarė, neatitinka jų idealių sumanymų (pavyzdžiui, P. Sezanas). 

schemas. Šiuo atžvilgiu ji artima tam moraliniam sąmonės nu- 
sistatymui, kuris visomis galimomis priemonėmis stengiasi iš- 
laikyti ir apsaugoti asmenybės laisvę ir todėl nenori pripažinti 
jokio būtinumo bei privalomumo žmogaus moraliniamę gyve- 
nime. Tačiau čia yra didelis, esminis skirtumas. Budriajai są- 
monei rūpi ne formalioji individo laisvė, ne jo savavališkumo 
neribotumas. Ji nebijo to būtinumo ir privalomumo, kuris ne- 
atskiriamas nuo dorovinių asmenybės uždavinių. Laisvė jai yra 
ne tikslas, o tik priemonė, kelias, laiduojąs tinkamą šių užda- 
vinių įvykdymą. Jos dėmesys nukreiptas, iš vienos pusės, į Luos 
konkrečius reikalavimus, kurie iškyla iš paties gyvenimo vyks- 
mo, iš kitos pusės — į pačią save; ji nuolat tikrina save, ar 
sugeba patenkinti šiuos reikalavimus. Ir tiktai įsijausdama ir 
įsigilindama į gyvenimo reikalus ir tirdama pati save, ji įsigyja 
tikrą konkrečią laisvę, t. y. pareiškia savo kūrybinę galią doro- 
vės srityje. Kartu budrioji asmenybė yra pasiryžusi prisiimti at- 
sakomybę už savo poelgį, nors lai ir priverstų ją nusikalsti vie- 
nai ar kitai normai, pasirodyti nusidėjusia visuomenės akyse 
moraliniu atžvilgiu. Aukštesnis dorovės laipsnis, kyląs iš bud- 
rumo, nepasiekiamas be įtemptos vidinės kovos ir be tam tik- 
ro nusikaltimo. Taigi tikrą laisvę asmenybė pasiekia ne tada, 
kai jai rūpi laisvė, o kai jai rūpi jos dorovinis pašaukimas. Laisvė 
įvykdoma tik kūryboje ir per kūrybą. 

Tą pačią išvadą mes prieisime, jei nagrinėsime, koks turi 
būti laisvos asmenybės nusistatymas kitų žmonių, artimųjų at- 
žvilgiu. Individas, jeigu jis suprantamas kaip atskirtas nuo savo 
socialinės aplinkos, nėra tikra asmenybė, arba, tiksliau, jis yra 
tiktai dorovinės asmenybės potencija. Kad individas pasireikš- 
tų kaip asmenybė, priešais jį turi būti kitas individas, su kuriuo 
jis santykiauja. Kad jis nusimanytų esąs Aš, jis turi bendrauti 
su Ti. Aš ir Tu santykiavimas bei bendravimas įvyksta vien ta- 
da, kai jie sudaro aukštesnę, abu apimančią vienybę — Mes. 
Kitaip sakant, asmenybė tampa tikra, aktualizuojasi tiktai susi- 
jungdama su kitais individais, taigi tiktai bendrijoje, kolektyve. 
Tokia bendrija arba kolektyvas (vis tiek, ar jis susideda iš dvie- 
jų individų, ar iš daugelio) nėra atsitiktinis dalykas, kuris kyla 

iš sąmoningo valios akto ir kurio galėtų ir nebūti. Žmogus iš 
prigimties yra visuomeninė, socialinė būtybė. Pirmykščiai ko- 
lektyvai atsiranda savaime, organiškai; šeima ir giminė, pas- 
kiau ir tauta — tai kolektyvai, pagrįsti kraujo bendrumu. Ir tik 
iš šitos organiškos gyvybinės šaknies gimsta vėliau ir individu- 
alinės bendrijos, t. y. toks bendravimas, kurį sukuria sąmonin- 
ga individų valia, kaip draugystė arba santuoka. Visų šių ben- 
drijų, kolektyvų, sąjungų šaltinis yra pirmiausia gyvybinių intę- 
resų bendrumas, instinktyvi simpatija, vėliau ir individuali sim- 
patija bei meilė. Kur yra bendravimas, ten yra ir savitarpio su- 
pratimas, žinoma, supratimas ne grynai intelektualine prasmę, 
bet visų pirma emocinis supratimas, kai vienas kolektyvo narys 
ne tik suvokia kitų narių mintis bei sumanymus, bet ir jaučia, 
ką jie patiria, ko nori, ko siekia. Todėl individas, dalyvaudamas 
kolektyve, noromis nenoromis išplečia savo interesų ir savo pa- 
tyrimo akiratį, jam rūpi ne tik tai, ko jis pats nori, kas jam 
pačiam reikalinga, bet ir tai, kas svarbu kitiems, kas liūdina 
arba džiugina kitus kolektyvo narius. Aukščiausią laipsnį ben- 
dravimas pasiekia ten, kur jis žadinamas individualios simpati- 
jos ir meilės jausmų. Ir tada neišvengiamai išsiplečia ir gilėja 
individo asmenybė. Įsigilindamas ir įsijausdamas į kito žmo- 
gaus gyvenimą, jis išeina už savo Aš, savo prigimtinės individu- 
alybės ribų ir realiai dalyvauja kito žmogaus buvime. Supras- 
damas kitus, jis ima ir pats save geriau bei giliau pažinti, o 
gilesnis savęs pažinimas savo ruožtu ugdo jautrumą kitų reika- 
lams ir potyriams. Kūrybinės meilės galia kaip tik tuo ir pasi- 
reiškia, kad ji igalina asmenybę praplėsti savo Aš ribas ir įtraukti 
į jas ir kitų individų gyvenimą. Ir čia mes stebime tą pačią 
kūrybinio akto sąrangą, kaip ir anksčiau minėtais atvejais. Pir- 
mas žingsnis — tai neigimas; asmenybė neigia savo siaurą eg0- 
centrizmą, savo individualių interesų absoliutumą ir išskirtinų- 
mą. Todėl tikra draugystė ir meilė neįmanoma be savimaršos 
ir pasiaukojimo. Bet neigimas tik parengia teigimą, būtent tei- 
gimą tos išskleistos ir praplėstos asmenybės, kurioje Aš susijęs 
su 7: ir abudu subordinuoti juos apimančiam Mes. Ir kiek iš 

simpatijos arba meilės gimstąs kitų supratimas ir dalyvavimas 
jų gyvenime yra kūrybinis aktas, tiek jis kartu įvykdo ir parodo 
asmenybės laisvę (ne formalią, bet realią, konkrečią)!“. 

Iš to, kad kitų supratimas ir bendravimas su jais ivyksta 
ne tik per individualybės, Aš neigimą, bet ir per teigimą, aiš- 
kėja, kad asmenybės išsiskleidimas ir laisvė nesibaigia tik pa- 
staukojimu, savimarša, t. y. nesibaigia vien tuo, kad žmogus 
atsisako savęs, neigia savarankišką savo asmenybės buvimą ir 
pripažįsta ją vien tiek, kiek ji skiria savo jėgas tarnavimui ki- 
tiems. Kai žmogus visiškai niekina savo asmenybę ir nesirūpi- 
na jos skleidimusi, turtinimu, tobulinimu, jis ir kitiems negali 
būti tuo, kuo galėtų ir turėtų būti. Vien atsidėjimas kitam 
žmogui, jo interesams ir reikalams ir savo asmenybės išsiža- 
dėjimas neretai nėra tikras pasišventimas, kuris neigia tik in- 
dividualybės ribotumą, egocentrizmą, bet teigia asmenybės au- 
gimą ir skleidimąsi, — toks atsidėjimas dažnai kyla iš asme- 
nybės silpnumo ir nesavarankiškumo. Nepajėgdama eiti sava- 
rankišku keliu, ji kitame individe ieško sau ramsčio. Toks at- 
sidėjimas neturi nieko bendra su kūryba bei laisve ir netgi 
priešingai — galutinai pavergia asmenybę, užkerta jai kelią į 
savarankišką buvimą bei veiklumą". 

Įdomu dar pažymėti, kad asmenybės išsiskleidimas ne tik 
susijęs su visuomenine žmogaus prigimtimi, bet ir kyla iš tam 
tikro nepasitenkinimo savo asmens ribotumu ir siaurumu. Bū- 
na tokių momentų, kai žmogus bodisi kasdieninio gyvenimo 


16 Tam neprieštarauja ta aplinkybė, kad meilė pririša asmenybę prie kitos 
asmenybės ir ineša į jos likimą tam tikrą būtinumą. Laisvė įgyvendinama kaip 
tik per būtinumą ir būtinumo plotmėje. Pačioje meilėje kaip gaivališkame 
troškimeė, polinkyje dar neglūdi laisvė. Ji yra tiktai asmenybės verklumo varik- 
lis ir įgalina jį išreikšti, aktualizuoti savo kūrybinį pajėgumą. Bet ar asmenybė 
sunaudos šilą paskatą, tai pareina nuo įos pačios, ir jei ji nesunaudos, tai 
laisvė gali pavirsti savo priešingybe — vergija. 

!7 Neretai pasiaukojimas — ne sunkiausias, o lengviausias kelias. Pasiau- 
kojimui ypač linkusi moteris. Tai parodo, kad ir šita norma nėra absoliuti, 
neturi besąalygiškos palios konkrečiam gyvenimui. Ji turi būti konkretizuoja- 
ma, taigi turį būti atsižvelgiama į asmenybės prigimtį ir vidines galimybes. 

monotoniškumo, vienodumo ir pastovumo. Ir jį kankina tai, 
kad jis negali juo atsikratyti, nes šis monotoniškumas pareina 
pirmiausia ne nuo išorinių aplinkybių, bet nuo jo paties, nuo 
jo prigimties, nuo negalimumo iš pagrindų pakeisti savo asme- 
nybę. Ieškodamas išeities ir stengdamasis bent iš dalies paten- 
kinti savo kitokio gyvenimo, kitokios asmenybės troškimą, jis 
naudoja visokias priemones, kurios nors laikinai keičia jo savi- 
jautą, jo nusistatymą aplinkinio pasaulio atžvilgiu ir sukuria iliu- 
ziją, kad jis nesąs tas pats žmogus, kad jo asmenybė, jo požiū- 
ris į aplinką esmingai pasikeitęs. Tokia priemonė yra, pavyz- 
džiui, svaiginamieji gėralai. Smarkiai veikdami nervų sistemą 
ir kraujotaką, jie žymiai pakeičia psichinio gyvenimo vyksmą, 
išgyvenimų srovę, ir žmogui visas jo gyvenimas ir jo santykis su 
išoriniu pasauliu pasirodo visiškai kitoje šviesoje. Panašus re- 
zultatas pasiekiamas ir maskarade persirengimu. Nepaprastas 
apsirengimas įteigia žmogui mintį arba net įsitikinimą, kad kartu 
su rūbais pasikeitė ir visa jo asmenybė. Jis pritaiko savo laiky- 
seną, visus savo poelgius prie būdo to asmens, kurio vaidmenį 
jis vaidina, ir šitie fiziniai (balso, eisenos, elgsenos) pakitimai 
atsiliepia ir jo psichikai ir suteikia jo potyriams, jo savijautai 
visai naują pobūdį. Be to, persirengęs žmogus neatpažįstamas 
aplinkinių, jie laiko jį kitu asmeniu ir elgiasi su juo visai kitaip. 
Ir kadangi jis sukelia kituose naują, jam neįprastą reakciją, tai 
Jame dar labiau stiprėja jausmas, kad jis ne tas pats asmuo 
kaip anksčiau, ir tai skatina jį pasirodyti naujoje netikėtoje švie- 
soje. Taigi girtavimo ir maskaradų psichologija glaudžiai susi- 
jusi su žmogaus laisvės troškimu. 

Kokia gi yra bendra mūsų kurso išvada? 

1. Tikra konkrečioji (realioji) laisvė yra ne statiška, o dina- 
miška. Tatai ne būsena, kuria žmogus nieko neveikdamas galė- 
tų ramiai gėrėtis, bet aktas, reikalaująs iš individo nepaprasto 
visų jėgų įtempimo. Apie laisvę būsenos prasme galima kalbėti 
tiktai kaip apie laisvės galimumą, kaip apie potencialią, bet dar 
nerealizuotą laisvę. Jei sakoma, kad Žmogus iš prigimties yra 
laisvas, tai reiškia, kad jis galįs, pajėgiąs būti laisvas, įvykdyti 
laisvę savo veiksmuose. Pati realioji laisvė ne turima, bet įsigy- 
jama ir turi būti įvykdoma iš naujo kiekvienoje reikšmingoje 


LAISVĖS PROBLEMA 441 


situacijoje. Todėl laisvė visuomet pasilieka uždaviniu, vis iš naujo 
kylančiu dorovinei asmenybei ir niekuomet galutinai neišspren- 
džiamu. Šitas laisvės ypatumas aiškėja iš to, kad ji esmingai 
susijusi su kūryba. Laisvė be kūrybos negalima, ji apsireiškia 
tiktai kūryboje, įvairiuose jos padaruose — meno veikaluose, 
pažinimo rezultatuose, dorovinio pažinimo aktuose ir t. t. Ir 
todėl tik iš kūrybos galima spręsti apie laisvės įvykimą. Nuo 
kūrybos atskirta laisvė pasidaro tuščia, bergždžia, ji neišven- 
giamai išsigimsta, pavirsta savavališkumu ir net jos realumas 
pasidaro abejotinas ir niekuo negali būti užtikrintas. 

2. Realioji laisvė iš esmės ribota būtinumo ir gali reikštis 
tik būtinumo plotmėje. Ji ribota ne tik ta prasme, kad negali 
išeili iš žmogaus praeities ir jo aplinkos nubrėžtų ribų, t. y. 
kad jam prieinamos galimybės yra griežtai apribotos, bet ir ta 
prasme, kad žmogus kiekvienu savo gyvenimo momentu negali 
būti tikrai laisvas. Bet tai neturi sprendžiamos reikšmės ir ne- 
prieštarauja principiniam žmogaus laisvumui. Svarbus yra tik- 
tai tas dalykas, kad žmogus savo laisvę aktualizuotų lemiamo- 
mis gyvenimo valandomis, tomis valandomis, kurios nulemia 
jo likimą, jo gyvybinių uždavinių įvykdymą, bendrą jo veiklos 
kryptį. Bet kai jis imasi realizuoti pasirinktą uždavinį, bendra 
jo veiklos eiga jau yra nulemta ir priklauso nuo teleologinio 
būtinumo. Ir neretai darbas geriausiai sekasi kaip tik tada, kai 
jis vyksta šiek tiek automatiškai (tai vienodai liečia ir fizinį, ir 
intelektualinį darbą). Tokiais atvejais laisvės, t. y. kūrybinio su- 
manymo, įvykdymui reikia, kad žmogus pasiduotų būtinumo 
valdžion. Ir mes matome, kad kaip tik gyvenime tų žmonių, 
kurie lemiamose situacijose pajėgia parodyti tikrą laisvumą, itin 
aiškiai bei ryškiai pasireiškia jų likimo būtinumas. Tikra laisvė 
kelia žmogui ir didelius, atsakingus uždavinius, o kiekvienas 
toks uždavinys griežtai sąlygoja jo gyvensenos ir veiklos kryptį 
bei vyksmą. Žinoma, kol žmogus neprarado sugebėjimo ir pa- 
jėgumo apsispręsti, jo likimas nėra galutinai nulemtas. Ir visa- 
dos gali atsirasti tokia nauja situacija, kuri pareikalaus iš jo 
dvasinių jėgų įtempimo ir paskatins jį parodyti savo laisvę, iš 
pagrindų pakeičiant savo gyvenimo kryptį ir būdą. 

3. Remiantis anksčiau apibūdinta laisvės koncepcija galimą, 
rodos, teisingai įvertinti ir įvairias konkrečias laisvės formas — 
politinę (minties, spaudos, susirinkimų, rinkimų) laisvę, religi- 
ne (sąžinės) laisvę, pažinimo laisvę ir pan. Politinė, religinė, 
mokslinė ir t. t. laisvė, tiesą pasakius, liečia ne tiesiog žmogaus 
vidinį apsisprendimą, bet jo nepriklausomumą nuo jį supan- 
čios aplinkos. Niekas negali priversti žmogų tikėti arba netikė- 
ti, laikytis tokių, o ne kitokių pažiūrų. Galima tiktai kliudyti 
žmogui reikšti savo mintis ir savo tikėjimą ir įgyvendinti jį vi- 
soje savo veikloje. Tačiau kadangi socialinė aplinka veikia ir 
vidinį žmogaus buvimą ir ypač per auklėjimą ir visuomenės vie- 
šąją nuomonę formuoja jo intelektą, galvoseną, charakterį, el- 
gesį, tai politinė, religinė ir kt. laisvė atsiliepia ir vidiniam žmo- 
gaus apsisprendimui. Todėl ir principinis laisvės problemos nag- 
rinėjimas negali apsilenkti su šiais klausimais. Šių klausimų 
sprendimas pareina pirmiausia nuo to, kaip žiūrima į individo 
santykį su visuomene arba valstybe, žodžiu, su kolektyvu. Jei 
individas turi pirmenybę prieš kolektyvą ir savo būties, ir savo 
vertės atžvilgiu, t. y. jei atskiras individas eina pamatu visuo- 
menei ir visuomenė yra ne kas kita, kaip tam tikra individų 
suma (visuma), ir jei, be to, žmogaus vertingumas glūdi tiktai 
jo individualybėje, tai politinės, religinės ir kitų panašių laisvės 
formų problema turi būti sprendžiama pagal tą atomistinį in- 
dividualizmą, kuris atsirado XVIII amžiuje (ypač Anglijoje) ir 
paskui įsigalėjo XIX amžiaus politinėse teorijose. Pagal šitą 
pažiūrą visuomenės ir valstybės funkcija baigiasi tuo, kad jos 
turi apsaugoti individo gyvybę, saugumą ir taip sutvarkyti so- 
cialinius santykius, kad kiekvienas žmogus galėtų netrukdomas 
lavinti bei skleisti savo individualybę ir gyventi taip, kaip jam 
patinka, t. y. pagal savo individualius interesus ir polinkius. To- 
dėl individo veikla visose kultūros srityse turi būti kuo mažiau- 
siai varžoma, -ji turi būti laisva. Valstybė arba visuomenė turi 
teisę riboti ir varžyti individo laisvę vien tiek, kiek ji nesuderi- 
nama su kitų individų laisve ir gresia jų gyvybiniams intere- 
sams. Vadinasi, pagal šitą teoriją valstybė ir visuomenės san- 
tvarka atlieka tiktai pagalbinę funkciją. Ir Lodėl visi svarbiausi 


LAISVĖS PROBLEMA 443 


kultūros reikalai iš principo nerūpi valstybei, jų tenkinimas tu- 
ri būti privačių žmonių rankose. Religija, mokslas, menas, auk- 
lėjimas ir pan. tėra grynai privatūs dalykai. 

Tačiau vargu ar galima pasitenkinti šita individualistine te- 
orija. Nuodugnesnė visuomenės ir valstybės analizė parodo, kad 
visuomenė ir valstybė — tai ne mechaniškos, bet organiškos 
visybės, turinčios savo ypatingą sąrangą ir gyvenančios pagal 
savo ypatingą dėsningumą, kuris iš esmės skiriasi nuo atskiro 
individo gyvensenos. Be to, kaip mes matėme, pats individas 
esmingai susijęs su visuomene. Jis aktualizuoja ir pareiškia sa- 
vo asmenybę tik būdamas kolektyvo nariu ir bendraudamas su 
kitais kolektyvo nariais. Kolektyvas ir individas veikia kits kitą, 
ir ne tik kolektyvo santvarka turi atsižvelgti į individo Intere- 
sus ir reikalus, bet ir individas turi skaitytis su kolektyvo reika- 
lavimais ir suderinti savo gyvenseną su kolektyvo buvimo bū- 
du. Pagaliau iš organinės kolektyvo struktūros aiškėja, kad jis 
atlieka ne tik pagalbinę funkciją, bet turi ir savo ypatingus kul- 
tūrinius uždavinius, kurie liečia ir atskirą individą, jo gyvenimą 
bei veiklą ir kurie gali būti įvykdomi tiktai pačių individų'“ė, 
Bet jei mes pripažinsime, kad pati valstybė yra svarbiausias kul- 
tūros veiksnys ir turi savo ypatingą kultūrinį pašaukimą, tai aiš- 
ku, kad individo, kaip kolektyvo nario, išorinė laisvė negali bū- 
ti neribota, ji turi būti suderinta su valstybės kultūrine veikla 
ir šiek tiek jai subordinuota. Koks turi būti santykis tarp vals- 
tybės ir individo idealioje kolektyvo santvarkoje, vargu ar gali- 
ma tiksliai ir konkrečiai apibrėžti. Tai pareina pirmiausia nuo 
esamosios istorinės situacijos ir nuo aktualių valstybės uždavi- 
nių. Būna tokių momentų (pavyzdžiui, kai kolektyvui gresia di- 
delis pavojus iš išorės arba radikalių ekonominių bei socialinių 
reformų metu), kai individuali laisvė turi būti griežtai varžoma 
bei ribojama ir visi jos pasireiškimai, kurie galėtų kenkti ko- 
lektyvo labui, energingai paraližuojami (pavyzdžiui, proletaria- 


iš Visuomenė, valstybė — tai ne vien fizinis ir biologinis, bet ir dvasinis 
organizmas, objektyviosios dvasios apraiška. 

to diktatūra socialistinėje santvarkoje). Bet, šiaip ar taip, Loks 
laisvės suvaržymas turi savo ribas (savo maksimumą), už kurių 
jis pasidaro kenksmingas ir gali pasiekti tik priešingų (neigia- 
mų) rezultatų. Jisai niekuomet neturi nustelbti ir užslopinti in- 
dividualaus veiklumo bei aktyvumo šaltinio. Kitaip jis sužaloja 
ir panaikina tai, kuo remiasi paties kolektyvo veiklumas ir pa- 
jėgumas augti ir plėstis. Jei individas netenka savo kūrybinių 
jėgų, tai ir kolektyvas nesugeba žengti pirmyn. Kolektyvas, su- 
sidedąs iš individų automatų, yra negyvas ir nedalyvauja kultū- 
riniame gyvenime. 

Kadangi ne visos išorinės laisvės formos vienodai glaudžiai 
susijusios su asmenybės aktyvumu, tai ir varžymo riba nėra vi- 
sur ta pati. Pavyzdžiui, gryno pažinimo srityje įoks suvaržymas 
neleistinas, nes pažinimas, kuriam nustatomos absoliučios ri- 
bos, nustoja buvęs tikru pažinimu, tiesos ieškojimų; jis pavirsta 
tam tikra dogma arba iš anksto nustatytų supozicijų patikrini- 
mu bei pamatavimu. Panašiai ir religijos srityje laisvė turi būti 
kuo mažiausiai varžoma. Vienintelis čia leistinas varžymas — 
tai religinis auklėjimas, t. y. auklėjimas tam tikros tikybos, kon- 
fesijos ribose. Bet ir čionai religinio auklėjimo poveikis neturi 
būti toks, kad nuslopintų arba paneigtų savarankišką dvasios 
bei proto veiklumą. Dorovės ir teisės sferoje išorinės laisvės 
ribos jau žymiai siauresnės, nes nei visuomenė, nei valstybė 
negali pripažinti ir toleruoti tokio elgesio, kuris prieštarauja 
pačios visuomenės ir valstybės doroviniam ir juridiniam pagrin- 
dui. Todėl ir politinės laisvės ribos, kiek, žinoma, jos suderina- 
mos su visų piliečių lygybe, yra reliatyvios ir kintamos. Ir lai- 
kinas politinės laisvės (spaudos, susirinkimų ir t. t.) apriboji- 
mas gali būti pakankamai pamatuojamas ir pateisinamas. Bet, 
žinoma, toks laisvės apribojimas negali būti laikomas normaliu 
dalyku, normalia padėtimi, kuri turėtų būti nuolat palaikoma, 
nes ji neigiamai atsilieps piliečių visuomeniniam veiklumui ir 
neleis jiems parodyti savarankiškos iniciatyvos. Individo santy- 
kį su valstybe (kolektyvu) lemia pirmiausia ne tai, ką valstybė 
individui draudžia daryti, o tai, ko ji iš jo reikalauja. Ir šilie 
reikalavimai skiria individui ypatingas ir atsakingas visuomeni- 

nes pareigas, kurios žymiai suvaržo jo individualią laisvę. TA- 
čiau šitose pareigose glūdi ir įvairiausi kultūriniai uždaviniai, 
kurie įgalina jį pareikšti savo kūrybines jėgas. Kartu su naujo- 
mis pareigomis platėja ir individo (asmenybės) kūrybos sfera. 
Todėl individo sąryšis su kolektyvu ne tik siaurina jo išorinės ir 
individualios laisvės sferą, bet kartu ir atveria jam naujas lais- 
vos kūrybos galimybes. Ir tai niekuomet nereikia išleisti iš akių. 
Išorinė laisvė — tai vien laisvės galimumas. Ir kas mano, jog 
jis laisvas todėl, kad gyvena demokratinėje valstybėje ir naudo- 
jasi visomis išorinės laisvės gėrybėmis (tikybos, pažinimo, spau- 
dos, susirinkimų ir kt. laisve), tas klysta ir pasiduoda kenks- 
mingai iliuzijai, t. y. supainioja laisvės galimumą su laisvės re- 
alybe. Galbūt jis kaip tik visiškai nelaisvas ir yra arba savo praei- 
ties, arba vyraujančios visuomeninės nuomonės valdžioje. Tikra 
laisvė greičiausiai pasiekiama toli gražu ne tomis aplinkybė- 
mis, kurios žmogui palengvina visų jo reikalų patenkinimą. Ne- 
retai atsitinka, kad palankios aplinkybės lepina žmogų, silpni- 
na jo energiją, tuo tarpu toks auklėjimas ir tokia visuomeninė 
santvarka, kuri daug iš jo reikalauja, jį drausmina, išlavina jo 
atsparumą ir sužadina kūrybinius jo sugebėjimus. Žmogaus gy- 
venime tikroji laisvė kyla tik iš būtinumo ir nuo būtinumo ne- 
atskiriama. 


* * 


Žinoma, visa tai, kas pasakyta apie laisvės problemą, toli 
gražu dar nėra išsamus jos sprendimas. Išdėstyta koncepcija 
tik nubrėžia ir iškelia tam tikrus esminius jos aspektus. Ne- 
galėdamas toliau tęsti laisvės problemos nagrinėjimo, pasiten- 
kinsiu tik nurodydamas kai kuriuos svarbius, dar neišaiškin- 
tus momentus, 

I. Mes matėme, kad laisvė turi teigiamą ir neigiamą reikš- 
mę. Abidvi reikšmės neatskiriamos viena nuo kitos. Kaip rodo 
kūryba, kurti nauja galima tik išeinant iš ribų to, kas sena, ir 
šia prasme paneigiant tai, kas paprastai sąlygoja žmogaus elge- 
sį, t. y. tai, ką įam nurodo praeities patyrimas, jo įgimti arba 
įgyti palinkimai, jo įpročiai ir aplinkos įtaka. Norint tiksliai nu- 

sakyti laisvės problemą, reikia vienodai atsižvelgti ir į vieną, ir 
į antrą momenią, nes neigiama laisvės reikšmė sąlygoja teigia- 
mą. Teorijos, kurios svarsto laisvės problemą, dažniausiai klys- 
ta tuo, kad iškelia vieną momentą ir nepaiso antro. Anlai tra- 
dicinė teorija, kuri buvo suformuluota viduramžių filosofų, pa- 
brėžia pirmiausia neigiamąjį momentą. Tatai — libero arbitrio 
indiferentia teorija. Žmogaus laisvė reiškia tai, kad jis iš dviejų 
galimybių ką nors daryti esamoje padėtyje vienodai gali pasi- 
rinkti vieną arba kitą. Iš esmės valiai abi galimybės yra indife- 
rentiškos. Taigi valios aktas yra nepamatuotas ir nemotyvuo- 
tas. Tačiau tuo nusakomas tik vienas valios aktų aspektas — 
tai, kad prieš pasirinkdama vieną galimybę valia yra nedeter- 
minuota. Bet aišku, kad pasirinkusi valia jau yra determinuota. 
Vadinasi, laisvą valią negalima apibūdinti kaip niekuo nedeier- 
minuotą valią. Priešingai, išeina taip, kad valia kaip tik nėra 
laisva, nes jei ji abejinga bet kuriai galimybei, lai ji neveikli ir 
negali apsispręsti, bet tada tenka pripažinti, kad valią veikian- 
tys motyvai salygoja ją kaip išorinės jėgos. Tada atsiranda Bu- 
ridano asilo paradoksas: jei iš kairės ir dešinės pusės nuo asiio 
bus padėtos dvi visiškai vienodos gniūžtės šieno, tai jis pastips 
iš bado, nes neturės jokių motyvų, kurie ieistų teikti pirmeny- 
bę vienai iš jų. Todėl tenka pripažinti, kad ir laisva valia turi 
savo ypalingą determinaciją, kurią tada reikia skirti nuo ne- 
laisvos valios determinacijos. Taip, ypač pradedant nuo I. Kan- 
to laikų, ir sprendžia klausimą kitos teorijos. Tatai ne priežas- 
tinė, o teleologinė determinacija, kur praeitis nenulemia atei- 
ties vienareikšmiškai. Šita nauja determinacijos forma, kaip mes 
matėme, nešalina priežastinės determinacijos, bet remiasi ja; O 
priežastinė determinacija yra abejinga tos aukštesnės determi- 
nacijos atžvilgiu. Tatai yra teigiama laisvės prasmė: žmogus nė- 
ra pajungtas mechaniniam būtinumui, jis gali pasirinkti vieną 
arba kitą vertybę. Tačiau jis gali ir nepasirinkti, nes pačios ver- 
tybės jo neverčia, jis pats apsisprendžia jų atžvilgiu, Šia pras- 
me žmogus yra causa Sui, taigi šia prasme pasiryžimo aktas 
neturi būtinos priežasties arba motyvo. Bet lalai reiškia, kad 
valia turi būti laisva ir neigiama prasme, kad vienos teleologi- 

nės determinacijos nepakanka valios apsisprendimui aiškinti. 
Tikra laisvė yra asmenybės laisvė, o asmenybė yra laisva nepri- 
klausydama tiek nuo mechaninio priežastingumo, tiek nuo ver- 
tybių privalomumo. Vadinasi, iš laisvės prigimties jokiu būdu 
negali būti pašalintas ir neigiamas momentas (pasirinkimo lais- 
vė). O kaip tik šitame momente (causa sui) glūdi tam tikras 
iracionalumas, kurio iki šiol nė viena teorija negalėjo pašalinti 
arba išaiškinti. Todėl tuo tarpu ir tenka laisvę nusakyti iš jos 
teigiamos pusės, būtent iš jos kūrybinio pajėgumo, iš jos pada- 
rinių, iš jos vaisių. 

II. Su šituo keblumu susijęs kitas, ne mažiau svarbus. Jei 
mes remiamės schema: 

teleologinis ryšys — sąmonė (psichika) 

priežastinis ryšys — fizinis pasaulis, 
tenka dar išsiaiškinti, kaip laisvas valios apsisprendimas gali 
kištis į įvyktų eigą ir ją veikti. Iš tikrųjų, kiekvienas valios ak- 
tas, apsisprendimas kartu yra ir veiksmas, kuris vienaip ar ki- 
taip reiškiasi ir fiziniame pasaulyje visų pirma kaip tam tikras 
fiziologinis procesas nervų sistemoje. Fiziologiniai procesai su- 
sideda iš cheminių, elektrinių ir kitų fizinių vyksmų, kurie val- 
domi priežastingumo. Vadinasi, ir valios aktas turi pavirsti vie- 
nu iš šio proceso komponentų. Bet koks tai bus komponentas? 
Jis turi būti fizinis, nes fizinius reiškinius gali veikti tik fiziniai 
reiškiniai (jie sudaro uždarą sistemą — tai supozicija, kuria, 
kiek mes žinome, remiasi gamtos mokslai). Kita vertus, šitas 
komponentas yra visiškai kitokios rūšies, nes plaukia iš kito 
būties sluoksnio ir prisideda prie fizinių aplinkybių kaip kaž- 
kas nauja. Jei sakysime, kad šitas naujas veiksnys nėra koordi- 
nuotas su kitais fiziniais veiksniais, o tik keičia fizinių jėgų kryp- 
tį, reguliuoja juos taip, kad būtų pasiektas numatytas Likslas, 
tai tokio atsakymo neužteks, nes pakeisti proceso kryptį, regu- 
liuoti fizinių jėgų sąveiką gali tiktai jėga, kuri pati yra fizinė. 
Žodžiu, pasilieka neaišku, kaip valios aktas pavirsta fiziniu 
veiksniu. Čia valios laisvės problema atsiremia į kūno ir psichi- 
kos santykio, o kartu ir į organinės gyvybės tikslingumo pro- 
blemą. Ir čia galima tik pastebėti, kad organiniai procesai ap- 

skritai vyksta tikslingai, nes reguliuojami organizmo kaip visy- 
bės, bet kiekvienas atskiras procesas vyksta pagal priežastingu- 
mo ryšį, taigi yra vienareikšmiškai sąlygotas. Į šitą problemą 
mes dabar negalime gilintis (nes ir paties priežastingumo sąvo- 
ka dar nėra visiškai išaiškinta; galbūt ir neorganinėje gamioje 
viešpatauja tam tikri struktūriniai — visybės — dėsniai). 

III. Pagaliau reikia įsidėmėti ir tuos fenomenus, kurie ro- 
do, kad kūryba ne visuomet yra lydima laisvumo jausmo, taigi 
kad kūryba ne visuomet sutampa su asmenybės laisve. Šio kur- 
so pradžioje minėjome, kad būna atvejų, kai, pavyzdžiui, po- 
etas arba menininkas išgyvena kūrybinį procesą kaip tokį pro- 
cesą, kuris nepriklauso nuo jo sąmoningos valios, kai jam ro- 
dosi, kad kažkokia aukštesnė nežinoma jėga verčia jį kurti ir 
tvarko bei reguliuoja patį kūrybinio sumanymo realizavimą. Ta- 
tai yra įkvėpimo, inspiracijos fenomenas. Žinoma, tai dar ne- 
įrodo, kad tokia kūryba nėra laisva, nes tikra, reali laisvė toli 
gražu nesutampa su laisvumo jausmu, su nusimanymu apie lais- 
vę. Bet, antra vertus, šitie faktai nurodo į sąmonės ryšį su pa- 
sąmone, į jos pareinamybę nuo pasąmonės, 0 pasąmonė savo 
ruožtu sieja individą, sąmoningą asmenybę su socialine aplinka 
ir su tomis organinėmis potencijomis, kurios yra individo pa- 
veldėtos. Vadinasi, čia iškyla visa krūva svarbių problemų, ku- 
rios esamoje biologijos ir psichologijos stadijoje nesiduoda iš- 
samiai sprendžiamos. Kiekvienu atveju tie duomenys, kuriais 
mes dabar disponuojame, rodo, kad asmenybė (individuali są- 
monė) nėra tokia užbaigia ir savarankiška sistema, kaip tai 
mums paprastai atrodo. Todėl ir laisvės problemoje lieka dar 
daug neišaiškintų klausimų. 

IV. Kaip į laisvės problemą žiūri dialektinis materializmas? 
Laisvė čia pripažįstama ta prasme, kad žmogus sugeba pažinti 
gamtos dėsnius, o pažinęs gali jais naudotis savo praktinėje veik- 
loje. Kol mes nežinome gamtos dėsnio, jis veikia nepriklauso- 
mai nuo mūsų pažinimo, paverčia mus aklo būtinumo vergais. 
Bet kai tik mes esame pažinę tą dėsnį, kuris veikia nepriklau- 
somai nuo mūsų valios ir sąmonės, mes tampame gamtos val- 
dovai. Valios laisvė — tai žinojimu pagrįstas valios aktas. Lais- 

vė — tai sugebėjimas valdyti save ir gamtą, pagrįstas gamtos 
būtinumo pažinimu, tai įsisąmonintas būtinumas. Nesuvokus 
būtinumo, negali būti ir tikros laisvės. Ką tai reiškia? Kad žmo- 
gus, žinodamas gamtos dėsnius, gali jais naudotis savo suma- 
nymams įvykdyti. Vadinasi, teleologinis ryšys pagrįstas priežas- 
tinių ryšiu, jo žinojimu. Šitas žinojimas keičia žmogaus padėtį: “ 
iš vergo jis pasidaro valdovu. Šia prasme ne tik būtis nulemia 
sąmonę, bet ir samonė — būtį. Aukštesniosios struktūros re- 
miasi žemesniosiomis, bet turi savo ypatingą dėsningumą, ku- 
ris negali būti išvestas iš žemesnio sluoksnio dėsningumo. Tam 
tikras laisvės problemos aspektas — tai laisvė kaip socialinis 
reiškinys; ji turi reikštis, objektintis, kitaip ji nėra tikra, visiška 
laisvė. 

KENTĖJIMO 
PROBLEMA 


"Tokia mūsų kurso tema gali klausytojus šiek tiek nustebin- 
ti: kodėl kentėjimo problemai teikiama pirmenybė džiaugsmo 
problemos atžvilgiu? Juk negalima teigti, kad kentėjimas žmo- 
gaus gyvenime yra didesnės svarbos už džiaugsmą ir vaidina 
jame reikšmingesnį vaidmenį. Ir jei filosofas kreipia daugiau 
dėmesio į kentėjimą negu į džiaugsmą (arba malonumą), ar tai 
neliudija, kad jis įsikalęs tokią nuomonę, kuri, bešališkai spren- 
džiani, negali būti objektyviai pateisinta? Ir ar nereikėtų, žiū- 
rint į klausimą filosofiškai, kentėjimo problemą svarstyti kartu 
su džiaugsmo problema? Ar išskiriant kentėjimo problemą ne- 
galima prikišti mums tam tikro palinkimo į pesimizmą? Atsa- 
kymą į šiuos klausimus turi duoti visas mūsų kursas. Dabar, 
pradžioje, nurodykime tiktai bendrą jo krypti ir pobūdį. 

Pirmiausia reikia pažymėti: atsižvelgiant į tai, koks yra filo- 
sotijos problemos santykis su žmogaus gyvenimu, galima skirti 
dvi problemų grupes. Vieną sudaro problemos, kurios glūdi 
pačiame gyvenime, dar prieš atlsirandant filosofinei refleksijai. 
Gyvendamas žmogus neišvengiamai susiduria su jomis ir išspren- 
džia jas praktiškai vienu arba kitu būdu. Tai reiškia: pats gyve- 
nimas priverčia jį pareikšti savo požiūrį į šitą problemą ir elgtis 
tam tikru būdu tose situacijose, kurios iškelia jąją aikštėn. To- 
dėl galima šios rūšies problemas vadinti organiškomis, arba gy- 
vybinėmis; tatai problemos, paties gyvenimo iškelios ir sufor- 
muluotos. Be to, esama kitų problemų, kylančių tiktai aukštes- 
nėje filosofinės refleksijos pakopoje, kai teorinis mąstymas, jau 
pasiekęs tam tikrą savarankiškumą, skleidžiasi ir plečiasi pagal 
savuosius imanentinius dėsnius ir Liesiogiai nebepriklauso nuo 

gyvenimo interėsų bei reikalų. Tokios yra erdvės, laiko ir grožio 
problemos, tiesiogiai nesusijusios su praktiniu gyvenimu ir su jo 
reikalavimais. Žinoma, ir šie klausimai vienaip ar kitaip liečia 
žmogaus buvimą, bet gyvenimui jie neartimi ir tampa aktualūs 
tiktai iškilus grynai teorinei refleksijai bei kontempliacijai; jie 
suponuoja jau aukštą abstrakcijos laipsnį. Kentėjimo problema 
priklauso kaip tik prie tų organiškų gyvybinių problemų, kurios 
pirmąkart sužadina refleksiją, kurios priverčia žmogų susimąs- 
tyli, o ne gimsta iš jau subrendusios ir igijusios savarankiškumą 
refleksijos. Tai klausimas, su kuriuo žmogus gyvendamas jokiu 
būdu negali apsilenkti. Pirmiausia kentėjimo klausimas isiperša 
biologiniu atžvilgiu. Skausmą (kentėjimą) jaučia ir aukštesnieji 
gyvuliai ir kiek galėdami stengiasi jo išvengti. Natūraliausi žmo- 
kinami, sukelia nemalonumo jausmą ir pagaliau skausmą (ken- 
tėjimą). Ir įdomus dalykas: fizinis skausmas dažnai pasiekia di- 
džiausią intensyvumą, įsisiūlo mūsų sąmonei, paraližuodamas 
mūsų veiklumą ir iš esmės keisdamas mūsų nuotaiką ir mūsų 
pasaulėžiūrą net iais atvejais, kai sergaliojimas nesunkus ir or- 
ganizmui negresia tikras pavojus (pvz., dantų skausmas arba 
vidurių griežtis). Tačiau jau labai anksti žmogaus gyvenime pra- 
sideda ir psichiniai kentėjimai, kurie neapriboti esamuoju mo- 
mentu, bet vienodai išsiplečia ir į praeitį, ir į ateitį. Žmogus 
sielojasi dėl to, kas prarasta, pražuvo, gailisi ką bloga padaręs, 
nerimauja dėl ateities ir ypač bijosi mirties. Apskritai baimė 
vaidina žmogaus gyvenime labai svarbų vaidmenį, svarbesnį ne- 
gu paprastai manoma. Tatai liudija ne tik visokios primityvių 
tautų religijos, tikėjimai ir papročiai, bet ir daugelis psichinių 
ligų, kurių pagrindinė priežastis yra kaip tik baimė. Iš to galima 
suprasti, kad kentėjimo problema atsiranda labai anksti (kultū- 
ros aušroje) ir patenka į sąmonės dėmesio fokusą anksčiau ne- 
gu džiaugsmo problema. Džiaugdamasis žmogus apskritai ne- 
linkęs refiektuoti, jis tiesiog pasiduoda džiaugsmui, malonumui 
ir nesusimąsto apie tai, kas yra džiaugsmas, kokia jo laimės 
priežastis. Refleksija — apskritai imant — iš pradžių susijusi su 
neigiamais gyvenimo pasireiškimais. Susidūręs su kokia nors 

kliūtimi, trukdančia normalią gyvenimo eigą arba stabdančia, 
paralyžiuojančia jo veiklą, žmogus ima mąstyti, reflektuoti (ta- 
tai labai svarbus faktas; vėliau apie tai smulkiau). Būdama su- 
sijusi su visu žmogaus gyvenimu, kentėjimo problema užima jo 
mąstyme centrinę vietą, o iš čia skirtingomis kryptimis nutįsta 
gijos į visas žmogaus kultūros sritis. 

A. Jau mituose, primityviose religijose iškyla klausimas, ko- 
kia kentėjimo priežastis, kokia jo prasmė ir kokiomis priemo- 
nėmis galima iš jo išsivaduoti. Pvz., labai aiškiai tai pasirodo 
Biblijos pasakojime apie Adomo ir Ievos nusidėjimą. išvary- 
mas iš rojaus ir kentėjimas vaizduojamas čionai kaip nuobau- 
da už nusidėjimą (nusikaltimą Dievo įsakymams)... 

Panašus yra orfikų mitas: nusigręžusi nuo savo pirmapra- 
džio — Dievo — ir pasidavusi medžiagai, siela užmiršta savo 
dievišką kilmę ir įsikūnija, susijungia su kūnu. Bet kūnas — ne 
kas kita, kaip kalėjimas, kuriame siela vargsta trokšdama išsi- 
vaduoti, atsikratyti kūno apkalais. Taigi kentėjimas pareina nuo 
to, kad siela nutolusi nuo Dievo ir susijusi su medžiaga. Ir bu- 
dizme kentėjimas — nuodėmės išdava. Išganymo kelias išva- 
duoja žmogų ne tik nuo blogio, bet ir nuo kentėjimo. 

Mirtis, sielos kankinimaisi vaidina labai svarbų vaidmenį ne 
tik primityviose religijose, bet ir aukščiausiose jos formose. Ypa- 
tingą, nepaprastai didelę reikšmę įgyja skaistyklos ir pragaro 
idėjos. Ir įdomu pažymėti, kad, pavyzdžiui, Dante'i daug la- 
biau pavyko aprašyti pragarą ir skaistyklą negu rojų. Atrodo, 
kad žmogaus vaizduotę labiau, intensyviau žadina kentėjimas 
(baimė), o ne džiaugsmas (klausimas: ar tai natūralu, ar tam 
tikro išsigimimo požymis?). 

B. Iš to, kad jau primityviose religijose kentėjimas siejamas 
su nusidėjimu, galima matyti, kad kentėjimas įgauna ypatingą 
moralinę reikšmę. Tatai problema, kuri vienodai rūpi ir religi- 
jai, ir etikai. Kentėjimas — ne tik blogio, nusidėjimo išdava, 
bet ir priemonė savo kaltei išpirkti, nusiplauti, atsikratyti nuo- 
dėme. Pasak šitos pažiūros, kentėjimas, būdamas blogio išda- 
va, turi moralinį pagrindą; kartu jis tampa viešpataujančios pa- 
saulyje moralinės tvarkos būtinu momentu. Kentėjimas leidžia 

triumfuoti gėriui ir kartu pateisina Dievą; ne Dievas, bet pats 
žmogus, piktam panaudojęs savo laisvę, kaltas dėl to, kad blo- 
gis ir kentėjimas atsirado pasaulyje. Toks kentėjimo suprati- 
mas pasidaro svarbiausiu ieodicėjos motyvu. 

Bet, kita vertus, kyla abejonė: ar iš tikrųjų kentėjimas gali 
būti tokiu būdu pateisintas? Ar nėra tokių atvejų, kai niekaip 
negalima surasti ryšio tarp kaltės ir kentėjimo, kai mes kentė- 
jimą jaučiame kaip kažką beprasmiška, prieš ką mūsų morali- 
nis jausmas griežtai protestuoja, su kuo jis niekuomet negalės 
apsiprasti? Tokios yra, pavyzdžiui, nekalto vaiko kančios arba 
gyvulių kankinimaisi (klausimas, iškeltas Dostojevskio). 

C. Pagaliau ir mene kentėjimui priklauso labai reikšmingas 
vaidmuo. Viena verius, kaipo tema, kuri apvelkama menine 
forma. Negalima neigti: yra ypatingas estetinis pasitenkinimas 
kentėjimu. Itin aiškiai jisai pasireiškia tragedijoje: „Ūber den 
Genuss an tragischen Gegenstanden“ (Schiller). Bet ne tik 
tragedijoje: kentėjimas, žmogaus sielvartai, liūdesys, nusimini- 
mas — mėgstama lyrikos tema. Tatai mįslingas faktas. Ir todėl 
suprantama, kad Platonas, susidūręs su šita mišrių malonumo 
ir nemalonumo jausmų problema, abejoja, ar galima priskirti 
tragedijai (ir komėdijai) ypalingos meno rūšies reikšmę: ver- 
tinga vien tai, kas tobula. Kita vertus, mes randame filosofijoje 
ir tokią pažiūrą, kuri tvirtina, kad pagrindinis meno uždavinys 
esąs išgelbėti žmogų nuo kentėjimų (Schopenhauer, Nietzsche). 
Menas pakeičia gyvenimą (buvimą), pakelia jį į kitą, aukštesnę 
ir tobulesnę pakopą ir tokiu būdu įveikia kentėjimą, paversda- 
mas jį iš neigiamos vertybės teigiama. Be abejo, tatai ne dirb- 
tinė, išgalvota teorija, bet pažiūra, pagrįsta tam tikrais faktais 
ir potyriais. Pagaliau ir pats kūrimo procesas, pati kūryba yra 
glaudžiai susiję su kentėjimu. Daugelis poetų ir menininkų kalba 
apie kūrybos kančias, prisipažįsta, kad kentėjimas yra esminis 
kūrybinio proceso faktorius (Heine: „Aus meinen grossen 
Schmerzen mach ich die kleinen Lieder“...). 

"Taigi galima matyti, kad kentėjimo problema iš tikrųjų su- 
siliečia beveik su visomis pagrindinėmis kultūros ir žmogaus 
gyvenimo sritimis ir todėl verta ypatingo dėmesio. Galima dar 

daugiau pasakyti: esama nemaža tokių moralinių mokslų ir fi- 
losofinių pažiūrų, kurių išeities taškas arba bent vienas tokių 
taškų yra kentėjimo problema ir kurios svarbiausiu uždaviniu 
kaip tik ir laiko šiosios problemos išsprendimą. Iodėl kentėji- 
mo problemos analizė nurodo mums tinkamiausią kelią šioms 
pažiūroms bei mokslams suprasti ir išaiškinti (budizmas, krikš- 
čionybės filosofija, Schopenhauerio, Nietzsche's etika, stoikų, 
epikūriečių moralė ir kt.). 

Prieš pradedant kursą, galbūt reikėtų nužymėti bendrą jo 
planą. Kokiu būdu galima išskleisti ir išdėstyti numatytą temą? 

Galima būtų eiti evoliuciniu keliu, t. y. pradėti nuo primi- 
tyviausių pirmykščių kentėjimo formų, pasekant, kaip jis pasi- 
reiškia (au tarp gyvulių, kaip šitos primityvios, paprasčiausios 
lytys paskui diferencijuojasi ir koraplikuojasi, pamažu gimdy- 
damos aukščiausias kentėjimo rūšis ir formas. Tokia papras- 
čiausia kentėjimo lytis yra, be abejo, kūno skausmas. Taigi mes 
galėtumėm nagrinėti skausmo kilmę (su kokia organine struk- 
tūra jis susijęs) ir jo biologinę funkciją, paskui pažiūrėti, kaip 
sąmonės atsiradimas keičia it performuoja skausmą, kaip kyla 
ir diterencijuojasi psichinis skausmas — kentėjimas tikra pras- 
me, pagaliau — kokios įtakos kentėjimui turi kultūrinio gyve- 
nimo skleidimasis ir raida (kai žmogus pripažįsta tam tikras 
objektyvias vertybes ir, vadovaudamasis jomis, sutvarko ir Or- 
ganizuoja savo gyvenimą). 

Tačiau toks evoliucinis dėstymo metodas susiduria su svar- 
biomis kliūtimis. Mai čia reikėtų remtis gyvulių ir vaikų psi- 
chologija, taigi ne tiesioginiais mūsų sąmonės duomenimis, bet 
hipotetiniais fenomenais, kuriuos mes galime suvokti ir įsivaiz- 
duoti vien netiesioginiu būdu. Todėl toks dėstymo būdas būtų 
dirbtinis ir sunku būtų nustatyti išeities taškus. 

Bet galima eiti ir pricšinga kryptimi — analizės keliu; pra- 
dėti nuo aukščiausių ir sudėtingiausių kentėjimo formų, kurios 
mums, kaipo kultūriniams žmonėms, artimesnės, ir paskui per- 
eiti prie paprastesnių formų, išskaidant jas į komponentus ir 
išaiškinant aukštesnių ir žemesnių formų struktūros skirtumus. 
Bet ir šitas kelias nepatogus, netinkamas, ir čia sunku nustaty- 

ti, nuo ko pradėti. Kentėjimo formos ir tipai kultūriniame gy- 
venime labai įvairūs, ir nelengva surasti jiems klasifikacijos prin- 
cipą. Todėl, mano nuomone, tinkamiausias galbūt bus trečias 
kelias: neinant nei nuo paprasčiausių formų prie aukštesnių ar 
atvirkščiai, bet pasirenkant kitą išmatavimą — eiti nuo perife- 
rijos į centrą, į gilumą. Tatai reiškia: pradėti nuo to, kaip ken- 
tėjimas ir jo priešingybė — džiaugsmas — pasirodo paprastai 
žmogaus retleksijai, nesigilinančiai į šį klausimą, kaip apskritai 
žmogus į tai žiūri ir supranta. Šitas požiūris išauga iš bendro 
visiems patyrimo ir todėl visiems suprantamas, įkandamas, Ji- 
sai atsispindi susikristalizavęs ir užfiksuotas tam tikrose filoso- 
finėsę teorijose ir pasikartoja beveik visose epochose. Šių pa- 
žiūrų (kaip žmogus kentėdamas elgiasi ir kaip turi elgtis) sklei- 
dimasis ir plėtojimasis igalina giliau suprasti problemą. Susipa- 
žindami su šiomis pažiūromis ir analizuodami jas, sekdami jų 
raidą, mes pamažu prisiartinsime ir prie centrinio problemos 
branduolio, 

Šita visiems žinoma pažiūra, pagrįsta kasdieniniu patyrimu, 
ypač aiškiai buvo suformuluota jau senovėje ir vadinama he- 
donizmu (graik. — nėovn). Ji skamba: visi žmogaus siekimai 
ir veržimaisi nukreipti į vieną tikslą — patirti malonumą ir iš- 
vengti nemalonumo (skausmo, kentėjimo), kitaip sakant, kiek- 
vienas siekimas nukreiptas į savo patenkinimą ir kartu vengia 
nepatenkinimo. Taigi malonumas ir nemalonumas — kiekvie- 
no siekimo (valios akto) pozityvūs ir negatyvūs kriterijai; tatai 
pagrindinės vertybės, nuo kurių pareina visos kitos. Vertinga 
tai, kas suteikia malonumą, nevertinga, kas sukelia nemalonu- 
mą arba trukdo, panaikina malonumą. Tai bendras dėsnis, ku- 
ris galioja visam žmogaus gyvenimui, ir ne tik žmogui, bet, ro- 
dos, ir visiems gyvūnams. Mes matome, kad ir paprasčiausi or- 
ganizmai (vienos ląstelės) veržiasi į tai, kas jiems malonu, nau- 
dinga, ir priešinasi, bėga nuo to, kas nemalonu. Taip pat elgia- 
si ir vaikai, ir suaugę. Tai patvirtina kasdieninis patyrimas. At- 
rodo, kad šis dėsnis, būdamas bendras, visiškai nepareina nuo 
mūsų siekimų pobūdžio ir turinio. Ar tai būtų kūno reikalai — 
traukos (instinktai), ar tatai jau kultūrinio gyvenimo reikalai, 

materiali gerovė ar socialinio gyvenimo siekimai, polinkiai, gar- 
bės troškimas, galybė, itakingumas, ar tiesos ieškojimas, ar es- 
tetinio skonio patenkinimas, religinio gyvenimo reikalai, dvasi- 
nė palaima, — visur pasireiškia Ir veikia tas pats malonumo ir 
nemalonumo poliariškumas. Jis iškyla kaipo lemiamas kriteri- 
jus, kaipo ta absoliuti vertybė (gėris), kuris visoms kitoms ver- 
tybėms suteikia vertingumo pobūdį. Nurodytas bendras dėsnis 
interpretuojamas nevienodai: arba biologine prasme, pavyzdžiui, 
Demokritui malonumas (pomėgis) — tai naudingumo ženklas, 
nemalonumas — kenksmingumo. Platono Gorgijas: nemalonu- 
mas parodo, kad organizmo vidinė harmonija išardyta, suirusi 
(vidinė harmonija — sveikatos sąlyga), malonumas — kad ji 
atsikūrė. Panašiai ir Aristotelis apibrėžia malonumo ir nema- 
lonumo jausmus kaip požymius, nurodančius, kad organizmo 
gyvybei arba trukdoma, arba ji žadinama. Visos filosofinės mo- 
kyklos, atsiradusios vėliau Sokrato mokslo įtakoje (stoicizmas, 
epikūrizmas ir kt.), perėmė šitą koncepciją (pomėgį suteikia 
tai, kas natūralu, kas atitinka organizmą, žmogaus prigimtį) ir 
skiriasi tik tuo, kad pabrėžia, iškelia vieną arba kitą jos aspektą. 
Naujaisiais laikais šioji pažiūra vėl atgyja ir pasitaiko skir- 
tingiausiose filosofinėse sistemose (Špinoza'os, Hobbeso). Ypač 
ji buvo išskleista ir tapo etikos pagrindais anglų empiristinėje 
filosotijoje (Bentham, Mill). Tatai vadinamoji eudaimonistinė 
etika (eudaimonija — palaima), su kuria kovojo jau Platonas 
(iš dalies ir stoikai), paskui naujaisiais laikais — Kantas. Tiesą 
pasakius, šita teorija, kaip ji paprastai suprantama ir dėstoma, 
daro banalų įspūdį: atrodo, kad tai, ką ji tvirtina, savaime su- 
prantama, kad ji tam tikra prasme teisinga, bet kad iš tikrųjų 
neišsprendžia pačios problemos, ką reiškia džiaugsmas ir ken- 
tėjimas ir koks jų vaidmuo Žmogaus gyvenime. Be to, šita te- 
orija, jei tik ji išplėtojama nuosekliai iki galo ir taikoma kon- 
krečiai realybei, susiduria su dideliais keblumais. Tatai mums 
liudija hedonizmo evoliucija senovės filosofijoje. 
Pirmąkart hedonizmo koncepcija buvo griežtai ir nuosekliai 
išskleista Arisiipo, vieno iš Sokrato mokinių, kuris paskui gero- 
kai nukrypo nuo Sokrato mokslo ir įsteigė savo filosofinę mo- 

kyklą, kuri aukščiausiu gėriu laikė malonumą. Žinoma, ir Aris- 
tipui, kaip ir visiems kitiems senovės filosofams, nagrinėjusiems 
hedonizmo (malonumo ir nemalonumo jausmų) klausimą, rū- 
pėjo ne grynai teorinė (psichologinė arba fenomenologinė) šių 
reiškinių analizė, bet praktiškas, konkretus tikslas — nustatyti 
bendrą dorovės principą, kuris valdytų visą žmogaus elgesį. Taigi 
jam svarbu, kad šitas principas iš tikrųjų tiktų praktikai, pa- 
čiam gyvenimui, Apskritai senovės graikų etinių mokslų teigia- 
mybė yra ta, kad jiems rūpi ne tik teorija, bet ir teorijos taiky- 
mas realybej, ir todėl teorija niekuomet nėra vien grynos spe- 
kuliacijos padaras, bet išauga iš praktikos, patyrimo ir visuo- 
met patyrimo yra kontroliuojama ir tikrinama (teorija glaudžiai 
susijus su moraline technika — askeze). 

Kokie gi tie keblumai, su kuriais susiduria hedonizmas? 

1. Jei malonumas (mogis) — aukščiausias gėris, tai aišku, 
kad turimas galvoje tikras, realus gėris, taigi ir realus malonu- 
mas (pomėgis), nes pomėgis, būdamas jausmas, gali būti ir tik 
įsivaizduojamas — arba buvusio praeityje malonumo prisimi- 
nimas, arba numatomo ateityje lūkesys. Realus tiktai tas malo- 
numas, kuris aktualus, kuris jaučiamas dabar, esamuoju mo- 
mentu. Bet ir isivaizduojamas malonumas — nesvarbu, ar tai 
būtų atsiminimas, ar lūkesys — turi galvoje esamybę, tokį mo- 
mentą, kuris jau buvo arba bus aktualus. Taigi aišku, kad tas 
esamasis pomėgis yra tikras gėris. Tą patį galima pasakyti ir 
apie malonumo priešingybę — nemalonumą, nepasitenkinimą, 
kentėjimą (skausmą). Tr jis realus, aktualus tik esamybėje. 

2. Bet reikia dar tiksliau apriboti malonumą kaipo aukš- 
čiausią gėrį. Tiesą pasakius, realumas gali būti priskirtas tiktai 
tam, kas tikrai juntama, apčiuopiama, 1. y. materialiam, kūniš- 
kam pasauliui. Visas psichinis gyvenimas pagrįstas kūno poty- 
riais, įspūdžiais ir būsenomis. Vidinis pasaulis tegyvena vien 
materialaus pasaulio atmušta šviesa. Viskas, kas įsivaizduoja- 
ma, remiasi tuo, kas yra tikrovėje, t. y. juntamajame (medžia- 
giniame) pasaulyje. Jei taip, tai tikrai realus gali būti tik kūno 
malonumas; taigi tik kūno malonumas, tas, kuris kyla iš kūno 
potyrių arba būsenų, gali būti laikomas aukščiausiu gėriu, o 
kūniškas aktualus skausmas — didžiausiu blogiu. 

Kokios šios koncepcijos išvados? 

Jei vien esamasis kūno pomėgis iš tikrųjų vertingas, tai jis 
praeina, nyksta kartu su šiuo momentu, t. y. vos šis momentas 
nustoja buvęs aktualus (esamas). Taigi aukščiausias gėris pasi- 
rodo esąs nepatvariausias dalykas: tik atsirado ir jau išnyko. 
Tuo tarpu ar žmogus visuomet nesiekia pastovios, nekintamos 
laimės, kuri nepareitų vien tik nuo vieno nykstančio momen- 
to? Be to, įei vertinga vien tai, kas aktualu, tai kiekvienas pa- 
skiras gyvenimo momentas, vos tik jis tapo aktualus, savo ver- 
tingumo atžvilgiu yra visiškai savarankiškas, jam užtenka sa- 
vęs, jam nerūpi, kokie buvo anksčiau buvę momentai ir kokie 
bus paskesnieji, nes jie neaktualūs esamuoju momentu ir eg- 
zistuoja kaip atmenami arba laukiami. Taigi kiekvienas egzis- 
tuoja vien sau pačiam ir savyje, kiekvienam paskirtas tam tik- 
ras pomėgis arba pomėgio stoka, nemalonumas. Vadinasi, rei- 
kia laikytis posakio: ca:pe diem — gaudyk momentą. Bet tada 
žmogaus gyvenimas, vykdamas laike, suskyla į paskirus ato- 
mus — momentus, kurie vienas su kitu niekuo nesusiję. Tačiau 
suprantama, kad tai pažiūra, kuri su pačiu gyvenimu jokiu bū- 
du negali būti suderinta, nes, išplėtota nuosekliai iki galo, ji 
naikina žmogaus asmenybės vienybę, paties subjekto, kurio lai- 
mė turi būti laiduojama ir tvirtinama, vienumą. Jei nyksta pats 
subjektas kaipo vienybė, kuri iškyla virš paskirų momentų pra- 
einamumo ir išlaiko savo tapatybę, tai kartu ir aktualus pomė- 
gis nustoja savo, kaip vienintelio aukščiausio gėrio, vertės. O 
jei subjektas ne tapatus, bet kiekvienu momentu kitas — pagal 
šio momento aktualų turinį, — tai jis nustoja buvęs subjektu 
tikra prasme. Subjektas, asmenybė galima vien kaip tam tikra 
konkreti vienybė, kurį skleidžiasi, kinta, rutuliojasi laike, ir vi- 
sa jos veikla prasminga vien tiek, kiek ji remiasi praeitimi (pa- 
tirtimi) ir numato, nulemia savo ateitį. Bet jei jos veikimas trun- 
ka, jei jis gali pasiekti savo tikslą dažniausiai vien per tam tik- 
rą laiką, tai ne visi gyvenimo momentai savarankiški, vieni pa- 
reina nuo kitų, jiems subordinuoti, nes jie yra kitiems tikslo 
siekimo priemonė. Bet tatai reiškia, kad šių momentų aktualūs 
pomėgiai aukojami kitų naudai arba labui, jie atlieka tarnybi- 

nę funkciją. Iš to išplaukia, kad gyvenime pomėgis pasiekia- 
mas tiktai neišvengiamai paaukojus kito momento pomėgį ar- 
ba net nemalonumą (kentėjimą). Dar daugiau: realų, aktualų 
esamojo momento malonumą tenka aukoti nerealiam, būsima- 
jam, laukiamam. Kartu ateičiai priskiriama tokia pat reikšmė 
ir galbūt didesnė negu dabarčiai. Praeities situacija, atrodo, ki- 
ta, ir sunku įsivaizduoti tokį atvejį, kai ir praeitis galėtų būti 
laikoma tokia pat aktualia ir reikšminga kaip kad esamybė (bet 
vėliau pamatysime, kad csama tokių atvėjų). 

Jei ateitis sulyginama su dabartimi, tai žmogus turi atiduoti 
pirmenybę tam momentui, kuris jam žada didesnį pomėgį. Va- 
dinasi, tada į pomėgį (teigiamą ir neigiamą jausmą) ir jo stoką 
žiūrima kiekiniu atžvilgiu. Tada turi būti nustatytas tam tikras 
kriterijus arba matas, kuriuo galima būtų matuoti pomėgio (ar- 
ba kentėjimo) intensyvumą (kiekį). 

Jei pomėgis matuojamas ir jei paskiras gyvenimo momen- 
tas nesavarankiškas, jam neužtenka savęs, bet jo reikšmė par- 
eina nuo to, kaip jis susietas su kitais momentais, kaip juos 
sąlygoja ir pats jųjų salygojamas, tai matuojant pomėgius rei- 
kia alsižvelgti ne tik į paskiro pomėgio intensyvumą, bet ir į jo 
pasekmės, į jo įtaką kitiems momentams. Kitaip sakant, šiaip 
ar taip tenka aisižvelgti į gyvenimą arba tam tikrą gyvenimo 
etapą kaipo į visybę. 

Bet tada neišvengiamai pomėgio ir kentėjimo vertė pasida- 
ro reliatyvi, nes pomėgis, kuris sukelia kentėjimą, kartu tampa 
reliatyvia neigiama verte, o nemalonumas, iš kurio kyla malo- 
numas, įgyja tam tikrą reliatyvią teigiamą vertę. Iš to galima 
matyti, kad pomėgių intensyvumo ir reliatyvios vertės išmata- 
vimas bei išskaičiavimas yra labai sunkus ir komplikuotas da- 
lykas. Abejotina, ar galima pasitenkinti grynai kiekvienu krite- 
rijumi (plg. Platono „Gorgiją“. Ar toks išskaičiavimas apskritai 
galimas? 

Šalia to kyla dar nemaža kitų klausimų ir abejonių: 

a. Jei į pomėgį ir kentėjimą žiūrima biologiniu atžvilgiu, 
tai pomėgis — siekimo patenkinimas, kentėjimas — nėpaten- 
kinimas. Bet pais siekimas, atsiradęs sąmonėje, yra ne kas ki- 

ta, 0 stokos jausmas. Norėti, trokšti, geisti galima tik to, ko 
nėra, trūksta. Taigi atrodo, kad pats troškimas, geismas, noras, 
siekimas būtinai susiję su nemalonumo jausmu. Ir tik norėda- 
mi juo atsikratyti, mes stengiamės jį patenkinti. Taigi atrodo, 
kad patį pomėgį kaipo patenkinimą sąlygoja nemalonumas 
(kentėjimas) ir be jo negali kilti, pasirodyti. Ir toliau: pomėgis 
ir jo neigiama priešybė gryna forma gali atsirasti patenkinimo 
proceso pradžioje ir pabaigoje. Šio proceso metu sąmonėje kar- 
tu turi reikštis ir malonumas, ir nemalonumas (kiek siekimas 
tenkinamas, kiek visiškas patenkinimas dar nepasiektas). Taigi 
tokiai sąmonės būsenai būdingas malonių ir nemalonių jaus- 
mų sambūvis, jų sutapimas ir net susimaišymas. Kaip reikia 
žiūrėti į šiuos jausmus? Ar galima ir čionai išmatuoti, kiek to- 
kia būsena yra maloni ar nemaloni? Ir apskritai, ar galima tei- 
giamai vertinti tą pomėgį, kuris kyla iš nemalonumo ir su juo 
glaudžiai susijęs?! 

b. Bet galima eiti dar toliau: jei pomėgi salygoja prieš jį 
einančio nepatenkinimo stoka, tai gali kilti klausimas, kad gal- 
būt malonumo ir nemalonumo jausmų savitarpio santykis ne 
toks, kaip kad paprastai manoma, būtent kad malonumas yra 
teigiamas momentas, o nemalonumas — jo neigiama priešin- 
gybė, bet toks, kad teigiamas, pozityvus fenomenas yra nema- 
lonumas, o malonumas — ne kas kita, kaip nemalonumo išny- 
kimas, liovimasis. Tada kinta ir aukščiausio gėrio supratimas: 
taiai neutrali, abejinga būsena, kuri igyja pozityvią vertę tik 
dėl neigiamos vertės, kentėjimo nebuvimo (Epikūras, iš dalies 
ir Schopenhaueris). 

I. Jei tenka matuoti pomėgio ir jo priešingybės intensyvu- 
mą ir teikti pirmenybę intensyviajam jausmui (arba atvirkščiai), 
be to, atsižvelgti į jo padarinius, tai pirmiausia turi būti suge- 
bėjimas vertinti pomėgių intensyvumą ir reikšmę gyvenimo vi- 
sybei. Aišku, kad tai gali daryti tiktai protas, mąstymas. Taigi 
atrodo, kad pomėgis turi būti subordinuotas protui: aukščiau- 





! Šilą klausimą nagrinėja Platonas „Filebe“, „Valstybėje“. 

sias vertingumo kriterijus — protas, 0 ne pomėgis; pomėgis 
nustoja savo autonomijos. Be to, turi būti ir sugebėjimas įvyk- 
dyti proto nurodymus, toks sugebėjimas, kuris pajėgtų valdyti 
žmogaus reikalus, o jei būtina, ir su jais kovoti, jiems priešin- 
tis. Tatai — protinga (sąmoninga) valia. Taigi atrodo, kad po- 
mėgis (ir visi reikalai, siekimai) turi būti subordinuoti valiai, 
turi būti jos žinioje. 

Pagaliau gali kilti abejonė, ar iš tikrųjų santykis tarp sieki- 
mo, geismo, troškimo ir pomėgio, kuris kyla iš siekimo paten- 
kinimo, yra toks, kad žmogus visuomet sąmoningai ieško ma- 
lonumo, pomėgio ir vengia nemalonumo (kentėjimo). Galbūt 
santykis yra kitoks: malonumas arba nemalonumas yra tiktai 
patenkinimo arba nepatenkinimo simpiomas, o ne paties sieki- 
mo akstinas? Ir dar kita abejonė: ar pagrindinė šitos koncepci- 
jos supozicija yra teisinga? T. y. ar visi pomėgiai skiriasi tik 
savo intensyvumu (kiekybiškai) ir ar nėra tarp jų ir kokybinių 
skirtumų atsižvelgiant t siekimo arba troškimo siekinį, i jo ma- 
terialią pusę (turinį)? 

Taigi net paviršutiniškai analizuojant išdėstytą Koncepciją, 
kyla nemaža klausimų, kurie turi būti išnagrinėti ir vienaip ar 
kitaip išspręsti. Šitie klausimai nušviečia pasitenkinimo ir ne- 
pasitenkinimo problemą iš įvairių pusių ir iškelia įvairius jos 
aspektus. Vienas jų būtų smagumo ir nėsmagumo santykis su 
laiku. Atrodo, kad realus smagumas ir nesmagumas yra tas, 
kurį patiriu esamuoju momentu, jo vertė (teigiama af neigia- 
ma) vien tikra, reali. Tačiau šios pažiūros negalima išplėtoti 
nuosekliai iki galo. Žmogaus gyvenimo struktūra nėra atomis- 
tinė. Paskiri jo momentai nesavarankiški, neatskiriami, vienas 
sąlygoja kilą, įsiskverbia į jį ir gyvena jame, nė vienam neuž- 
tenka savęs, vienaip arba kitaip jie peržengia savo rėmus ir 
susipina su gretutiniais momentais. Vieni momentai neišven- 
giamai yra kitų, tikslais laikomų momentų, priemonė. Todėl 
tenka pripažinti jų vertingumo (vertės) nevienodumą ir aukos 
neišvengiamumą. (Ir toliau: smagumo ir nesmagumo priešin- 
gumo reliatyvumą.) 

Bet itin svarbus yra esamybės praeinamumas, nepastovu- 
mas. Tuo pačiu momentu, kai ji atsiranda, ji nyksta, pavirsta 
praeitimi, t. y. nebėra reali. Ir šitas praeinamumas neįveikia- 
mas. Bet pracinamumas, nepastovumas apskritai vertinamas 
kaip kažkas neigiama (Verweile doch, du bist zu schėn. Denn 
alie Lust will Ewigkeit. — Suslok, tu toks gražus. Smagumas 
trokšta amžinumo) ir praeidamas jis sukelia gailesčio jausmą, 
t. y. nesmagumą. Tuo tarpu nesmagumo praeinamumas — tei- 
giamas momentas, kuriuo žmogus dažnai pasinaudoja stengda- 
masis nelaimėje, bėdoje nusiraminti, paguodą rasti, ištisai nu- 
grimzti esamybėn. Bet, antra vertus, jis grįžta, kartojasi, ir žmo- 
gus niekaip nesugeba visiškai atsikratyti baimės, kad ateityje 
nesmagumas, nelaimė nepasikartos. Šita baimė gali būti įveik- 
ta, pašalinta vien tuo atveju, jei žmogui laiduojamas pastovus, 
nekintamas smagumas. Taigi smagumas siekia įsigalėti kaip 
aukščiausias gėris, išplėsti laiko akiratį, kad galėtų apimti ir 
praeitį, ir ateitį. Bet loks smagumas (ir nesmagumas) nėra gry- 
nai kūninis (fizinis: čia dalyvauja ir atsiminimas, ir lūkestis, at- 
eities numatymas. Taigi čionai smagumas įgauna psichinį po- 
būdį. Ir todėl kyla naujas klausimas: smagumo ir nesmagumo 
santykis su siela ir kūnu. Ar psichinio smagumo ir nesmagumo 
pagrindas visuomet fizinis, ar psichinis smagumas ir nesmagu- 
mas gali būti ir savarankiškas? Kaip šie dalykai yra susiję, koks 
jų santykis? Ar psichinis smagumas iš tikrųjų nerealus? Tatai — 
tolesnis klausimas. Tačiau bet kokiu atveju laikinio akiračio iš- 
plėtimas pats nelaiduoja smagumo viršenybės, nes, didėjant ir 
plėtojantis smagumo galimybėms, didėja ir įvairėja nesmagu- 
mo galimybės. Kartu su viltimi ar džiaugsmingu liikesčiu atsi- 
randa ir baimė, rūpestis, kartu su maloniais atsiminimais — ir 
nemalonūs, ir atgaila. 

II. Bet smagumo ir nesmagumo horizontui išplitus, kartu 
išsiplečia ir /a objektų sfera, su kuria šie jausmai susiję, nes 
pripažinus, kad ir negrynai kūninis smagumas gali būti aktua- 
lus, realus ir vertingas, žmogui pasidaro prieinamos ir pagei- 
daujamos daugelis gėrybių. Tatai gėriai, kurių vertingumas su- 
ponuoja tam tikrą trukmę, t. y. kurie vertingi tik tiek, kiek jie 


is 

trunka tam tikrą laiką. Tokie gėriai yra: 1) vitalinės (gyvybinės) 
vertybės, kylančios iš kūno veiklumo, stiprumo ir sveikatos; 2) 
socialinio gyvenimo vertybės: turtingumas, įtakingumas, garbė, 
galingumas; 3) kultūros vertybės: pažinimas, dorovė, menas (re- 
ligija); 4) savosios asmenybės ir jos veiklumo vertė. Tiktai at- 
sižvelgiant į gyvenimą kaipo į tam tikrą organišką visybę, pasi- 
rodo tai, kas yra specifiškai žmoniška, kas sudaro žmogaus ta- 
patybę. Palyginkime: sielos ir jos siekimų charakteristika Pla- 
tono „Valstybėje“: 


geidulinga nukreiptos į gražius 
rūsti dalys kūnus 
protinga 
trys Eroto rūšys nukreiptos į socialinio 
arba laipsniai gyvenimo gėrybes 


nukreipios į idėjų 
pažinimą (meno, 
dorovės, būties principu) 


Visi šie gėriai sugeba suteikti šiek tiek trunkantį smagumą, 
bet kartu ir nesmagumą: jų teigiamybės gali virsti ir tokiomis 
pat neigiamybėmis. Vien smagumo trukmė dar nelaiduoja lai- 
mės (eudaimonijos). Turi būti įvykdyta dar viena, svarbiausia 
sąlyga: svarbu, ar minėtų gėrybių realizavimas pareina nuo 1š- 
orinių aplinkybių, ar nuo paties žmogaus valios pastangų. Pir- 
muoju aiveju žmogus pats nepajėgia sutvarkyti savo gyvenimo 
ir suteikti sau laimę (eudaimoniją). 

Ir tiktai tiek, kiek gėrybių pasiekimas priklauso nuo žmo- 
gaus valios, jo veiklumo, pats žmogus gali vadovauti savo gyve- 
nimui ir kurti savo laimę (gerovę, trunkantį malonumą). Todėl 
suprantama, kad senovės graikų etikoje kaip tik šitas klausimas 
igijo ypatingos svarbos: kokie gėriai valdomi sąmoningos žmo- 
gaus valios ir kokie nesiduoda valdomi? Ir kaip žmogus turi 
sutvarkyti savo gyvenimą, į ką orientuotis, kad jo laimė pareitų 
pirmiausiai arba net išimtinai nuo jo paties? Šiuo atžvilgiu įvai- 
rios smagumo bei nesmagumo rūšys reiškiasi nevienodai. 


1 —— sa i is 


464 KENTĖJIMO PROBLEMA 


Fizinės ir vitalinės gėrybės iš dalies yra valios galioje, ji su- 
geba išgauti tas medžiagines gėrybes, kurių reikia kūno geis- 
mams ir siekimams patenkinti. Bet vien iš dalies, nes, kita ver- 
tus, čionai svarbų vaidmenį vaidina išoriniai faktoriai, įvairios 
gyvenimo aplinkybės — palankios ar ne, — atsitiktinumai. To- 
dėl jos valdomos netvirtai, nepastoviai, žmogus negali nusikra- 
tyti baimės, kad jų neteks. Tą patį galima pasakyti ir apie so- 
cialinio gyvenimo gėrybes, iš dalies valdomas valios, iš dalies par- 
einančias nuo išorinių veiksnių. Tuo tarpu dvasinių (kultūri- 
nių) gėrybių srityje sąmoningos valios galia ir įtaka didesnė. 
Vis dėlto ne ji viena turi lemiamą reikšmę: ir čia esama ne- 
maža momentų, kurie nuo jos nepriklauso: pvz., Žmogaus €s- 
tetiniai arba intelektualiniai gabumai, jo jautrumas šitoms ver- 
tybėms, kurį jis gali šiek tiek išlavinti ir ištobulinti, bet kuris 
daugiau pareina nuo žmogaus įgimtų duomenų, nuo jo prigim- 
ties. Šalia to kaip tik aukščiausios smagumo formos, kylančios 
iš šių gėrių, nėra valios valdžioje: pvz., proto įkvėpimas ar en- 
tuziazmas, ar gryna idėjų žiūra nepasiekiama vien valios pa- 
stangomis, bet pirmiausia tai — Dievo dovana, paskirta žmo- 
gui lemtis (9eic uavia — dieviškas pamišimas). (Plg. Jwr — 
Dievas — magnetas, kuris suteikia savo magnetinę jėgą žmo- 
gui, pirmiausia protui.) Jo įkvėpimas, iš kurio gimsta kūryba, 
pareina nuo jį magnetinančio Dievo, poetas perduoda šilą įkvė- 
pimą kitiems, savo klausytojams; taip visi sudaro vieną įmag- 
netintą grandinę? 

Išimti sudaro žmogaus dvasinis (intelektualinis) veiklumas; 
jis neveikiamas išorinių faktorių. Mažų mažiausiai žmogus gali — 
jei tinkamai pasistengs — išsilaisvinti nuo išorinių momentų 
įtakos ir taip pasiekti tam tikrą protinį savarankiškumą. 

Be smagumo trukmės ir pastovumo, be jo pareinamybės 
nuo sąmoningos valios, svarbus dar tolesnis momentas — įo 
grynumas, nepriklausomybė nuo savo priešingybės — nesma- 





2 Bet apskritai senovėj kaip tik į šitą smagumo rūšį mažiau atsižvelgiama. 
Smulkiau apie tai vėliau. 

gumo. Taigi iškyla problema, koks smagumo ir nesmagumo sa- 
vitarpio santykis? Ar iš tikrųjų vienas sąlygoja kitą ir tiktai iš 
jo gali gimti? Be to, nėra gryno smagumo, jis visuomet susijęs 
arba susimaišęs su nesmagumu. Šita pažiūra remiasi fizinio (kū- 
ninio) smagumo analize (plg. Phil. p. 76—79, 97, 98, 99). Ana- 
lizės išvada: smagumas nustoja absoliučios vertės, nes jis: a) 
nesavarankiškas, sąlygojamas nesmagumo ir su juo susimaišęs; 
b) smagumo intensyvumas negali būti jo vertingumo kriteri- 
jus, nes pasirodo, kad kaip tik smarkiausi, intensyviausi jo pa- 
sireiškimai yra liguisti, lydi nenormalią kūno būseną, jo serga- 
lingumą. Bet tai liečia ne tik fizinį smagumą, bet taip pat ir 
psichinį — mišrius jausmus sukelia tragedija ir komedija. Kil- 
tų klausimas, ar iš viso yra grynų smagumo jausmų? 

O dėl nesmagumo klausimas nekeliamas, nes praktiniu po- 
žiūriu (gyvenimo, laimės, dorovės) tai nesvarbu ir neįdomu. Be 
to, atrodo, kad šiuo atžvilgiu mūsų patyrimas neleidžia kilti 
jokioms abejonėms (fizinis skausmas, ilgai nepatenkintas kūno 
poreikis arba instinktas). Į šį klausimą senovės filosofai atsako 
nevienodai, Vienu atveju iš eudaimonijos kaip netikri ir negry- 
ni šalinami visi fiziniai smagumai. Pvz., stoikų apatheia. Nega- 
lima tvirtinti, kad čionai nėra jokio smagumo. Kitu atveju nei- 
giamas grynas malonumo, kaip pozityvaus fenomeno, galimu- 
mas; tatai — ne kas kita, kaip nesmagumo stoka (Epikūras). 
"Tačiau, kaip pamatysime, ir čia ataraksija nėra būsena, kurioje 
nėra jokio smagumo. Ir mes pamatysime, kodėl taip yra (Phil. 
105—106). 

Plaionas pripažista jų buvimą. Tatai yra: 1) jusminiai jaus- 
mai, bet grynai estetinio pobūdžio smagumas, kurį mums sutei- 
kia grynos spalvos, formos, garsai ir kvapai (tai — gryni ir nuo- 
saikiis smagumai); 2) tai smagumas, kurį mums suteikia paži- 
nimas ir kurio užmarštis nesukelia nesmagumo. (Rezultatas — 
keistas, Platonas nedaro iš jo praktinių išvadų.) Jam svarbus 
tas smagumas, kuris susijęs su pažinimu. Apskritai — vertinga 
pastovi (amžina) nekintama būtis; tapsmas — netobula būtis, 
kurios vertė pareina nuo to tikslo, tos pastarosios būties, prie 
kurios ji veda (kaipo procesas, vyksmas), netobulumas, kuris 

stengiasi pasiekti savo tobulą pavyzdį (prototipą). Tikras sma- 
gumas — tatai būties prisipildymas. Tai — idėjų pažinimas, 
sutampąs su tikra dorybe. Tatai metafizinė interpretacija, bet 
pagrindinis motyvas bendras senovės filosofijos pasaulėžvalgai. 
Svarbus čia esminis, organiškas ryšys su pažinimu. Todėl ir kyla 
naujas klausimas: koks smagumo ir nesmagumo jausmų ryšys 
su pažinimu? Šitas klausimas senovės graikų etikoje užima cen- 
trinę vietą, ypač nuo Sokrato laikų, kurio filosofija sutelkta vie- 
noje formulėje, išreiškiančioje trejopą tapatybę: dorybė = ži- 
nojimas = eudaimonija. Šita formulė daugiareikšmė, ji gali bū- 
ti nevienodai suprantama atsižvelgiant į tai, kuriam iš nurodytų 
trijų momentų priskiriama lemiama reikšinė, kuris iš jų yra de- 
terminuojantis, o kuris determinuojamas. Iš skirtingos tormu- 
lės interpretacijos iškyla skirtingos sokratizmo mokyklos. He- 
donizmas eudaimoniją supranta kaip esamą, aktualų ir kartu 
kūnišką smagumą. Bet vis dėlto hedonizmas priverstas pripa- 
žinti tarnybinį žinojimo vaidmenį. Pirmiausia dėl to, kad žino- 
jimas yra matavimo meno pagrindas, jis nustato, koks smagu- 
mas intensyvus, koks reikalauja mažiau aukų, mažiau susijęs su 
nesmagumu, nurodo priemones smagumui pasiekti. Kartu ap- 
ribojama smagumo, kaip svarbiausio eudaimonijos kriterijaus, 
reikšmė. Jis turi skaitytis su žinojimu, su protu, kuris atstovau- 
ja gyvenimo kaipo visybės interesams. Jis išaiškina ne tik kie- 
kybinius, bet ir kokybinius smagumo jausmų skirtumus, t. y. 
moko žmogų skirti tikrą smagumą nuo netikro, tariamo, taip 
pat ir kiekvieno smagumo reliatyvią vertę. Todėl Platonui iš- 
mintis — aukščiausia dorybė, kuri valdo vidinę harmoniją. 

Be to, žinojimas leidžia žmogui atsikratyti tariamų nesma- 
gumų (kentėjimo); jis panaikina visokius prietarus ir iliuzijas, 
kurios suteikia jam daug nemalonumų ir kančių (pvz., mirties 
baimė, dievų baimė — desidaimonija). Taigi žinojimas garan- 
tuoja žmogui sielos ramybę, nepajudinamumą ir nejautrumą 
(Epikūras, stoikai). 

Pals pažinimo procesas, kiek jis sėkmingai vyksta, suteikia 
žmogui smagumą. Tatai paties žmogaus dvasinis veiklumas (plg. 
Phil.). Įdomu pažymėti, kad Aristotelis aiškina estetinį pomė- 

gį, kurį mums suteikia tapybos arba skulptūros veikalai, kaip 
pomėgį, kylantį iš intelektualinio proceso — iš atpažinimo ak- 
to (plg. Poetiką). 

Pagaliau — ir tai itin svarbu — pažinimas daro lemiamą 
įtaką smagumo ir nesmagumo jausmams kaipo paries savęs pa- 
žinimas. Taip pažinimą suprato jau Sokratas. Pažinimas, kreip- 
damasis į patį žmogų, ne tik aiškina jam, kas ir koks jis yra, 
bet kartu ir suformuoja, sukuria ir išskleidžia vidinį žmogaus 
gyvenimą, jo asmeninį, dvasinį pasaulį. Tiktai tiek, kiek žmo- 
gus įsisąmonina save kaip atskirą ir skirtingą, uždarą savyje, 
nepriklausantį nuo esančio prieš jį aplinkinio pasaulio, šiek tiek 
savarankišką, aktingą, kas ne tik reaguoja į aplinkos veikimą, 
ne tik pasyviai patiria išorinius įspūdžius, bet ir juos perdirba, 
performuoja, sutvarko ir sukuria iš jųjų ypatingą vaizdinių ir 
idėjų pasaulį, su kurio pagalba asmenybė gali veikti aplinką ir 
ją keisti savo nuožiūra, į kurį ji gali pasitraukti ir kuriame už- 
sidariusi ji gali gyventi savo atskirą, kitiems neprieinamą gyve- 
nimą. Taigi sąmonėjimas, savęs pažinimas nustato ir sukuria 
asmenybės vidinį savarankiškumą dvejopai. Viena vertus, jis įga- 
lina gyventi atskirai, nepriklausomai nuo išorinio pasaulio (įsi- 
gilinti į save, susikaupti, užsidaryti savyje), ir, kita vertus, jis 
įgalina valdyti savo santykius su išoriniu pasauliu, t. y. tvarkyti 
ir reguliuoti juos taip, kad šie santykiai (ir bendravimas) nepa- 
naikintų asmenybės savarankiškumo, bet, priešingai, jį parem- 
tų ir sustiprintų. Taigi asmenybės savarankiškumas pareina nuo 
jos vidinio veiklumo ir nuo tam tikro suverenaus nusistatymo, 
kuris sąlygoja jos santykius su visais išoriniais gėriais. Pati as- 
menybė, o ne jos instinktai ir natūralūs polinkiai, nustato, kas 
jai svarbu ir nesvarbu, kas vertinga ir nevertinga, kas jai rūpi 
ir kas nerūpi; ji gali instinktų ir polinkių siekimus, jų vertinimą 
arba teigti, arba neigti, suteikti arba nesuteikti jiems savo sank- 
ciją, savo sutikimą. 

Kyla klausimas, kaip tai galima? Kaip galima paversti sma- 
gumą nesmagumu arba bent paneigti ir panaikinti jo vertę? 
Vadinasi, kalbama ne tik apie tai, kad protas kovoja su polin- 
kiais ir turi juos sau subordinuoti, bet ir apie tai, kad jis iš 

esmės gali pakeisti žmogaus vertinimo būdą. Šita savęs pažini- 
mo galybė pareina nuo žmogaus sugebėjimo objektyvuoti tuos 
psichinius potyrius, jausmus, aktus, būsenas, į kuriuos jos nu- 
kreiptos ir kuriuos jis pagauna. Tai — ne paprastas įsisąmoni- 
nimas (savimonė), kai subjektas, nusimanydamas esąs toks ar- 
ba kitoks, vienaip arba kitaip nusiteikęs, nusistatęs, neskiria 
šių būsenų arba potyrių nuo savęs, bet tapatina save su jais, t. y. 
nusimano esąs susijęs su jais, pareiškias pats save juose, ir tO- 
dėl vertina juos kaip kažką, kas tiesiogiai liečia jį patį, teigia- 
mai arba neigiamai veikia jo gyvenimo vyksmą, ką jis patiria 
kaip smagumą arba nesmagumą. Šiuo atveju subjektas ir 0b- 
jektas, t. y. tai, ką subjektas įsisąmoni:na, yra tas pats, sutampa. 
Bet savęs pažinimas (savistaba) panaikina šitą subjekto ir ob- 
jekto vienybę, suskaldydamas subjektą i dvi skirtingas dalis — 
stebinčiąją (pažįstančiają) ir stebimąją (pažįstamąją). Kartu šub- 
jektas žiūri į savo „aš“, jo potyrius, išgyvenimus ir būsenas kaip 
į kažką atskirą, esantį prieš jį, savarankišką, jam nepriklausantį 
ir svetimą. Tai pareina nuo kontempliatyvaus sąmonės nusisia- 
tymo. Psichiniai potyriai objektyvavimo būdu nutrūksia nuo 
„aš“, nustoja tiesioginio ryšio su juo ir kartu tampa jam sveti- 
mi. Bet tada jie nustoja ir aktualiai veikę subjektą, ir siūlę jam 
tam tikrą vertinimo būdą. Mes žinome iš savo patyrimo, kad 
kiekvienas stiprus jausmas arba objektas netenka savo intensy- 
vumo ir aktualumo, vos tik mes imamės stebėti jo vyksmą ir jo 
pasireiškimus. "Žarkime, jei supykusį ir besibarantį žmogų kitas 
pamegdžios, kartu atkreipdamas jo dėmesį į įo gestus, balso 
intonaciją ir t. t., tai pirmasis neišvengiamai šiek tiek nusira- 
mins, jis nebegalės žiūrėti rimtai į savo pyktį, galbūt jo susijau- 
dinimas pasirodys jam juokingas ir pan. Taip savęs pažinimas 
pasiektą dar vieną svarbų rezultatą: jis sugeba nuvertinti tai, ką 
anksčiau žmogus pripažino esant vertingu dalyku, t. y. jis suge- 
ba panaikinti šitą vertę ir leisti mums žiūrėti į šį dalyką kaip į 
kažką visiškai indiferentiška ir abejinga. Savęs pažinimas, pa- 
naikindamas tam tikro dalyko tiesioginį ryšį su mūsų „aš“, kar- 
tu sugriauna ir (4 pamatą, kuriuo remiasi jo vertė; todėl šis 
objektas nebeveikia žmogaus valios, nebegali būti jo siekimų 

akstinas. Taigi objektyvavimas, kylantis iš savęs pažinimo, pa- 
verčia tai, kas anksčiau buvo laikoma gėriu, teigiama arba nei- 
giama vertybe, adiafora, t. y. neutraliu dalyku. Iš to atsiranda 
nusimanymas, kad visų gėrių ir vertybių vertinimai pareina vien 
nuo Žmogaus dvasinio nusistatymo, nuo to, kaip jis žiūri į save, 
į savo kūną ir aplinkinį socialinį ir fizinį pasaulį. Taigi reflek- 
sija pasirodo esanti tinkamiausia priemonė mano elgesiui su 
aphnka reguliuoti ir tuo būdu valdyti kentėjimą ir džiaugsmą, 
smagumo ir nesmagumo jausmus, nes kentėjimas ir džiaugs- 
mas nėra tiktai patys smagumo ir nesmagumo jausmai, bet ir 
tam tikras nusistatymas jųjų atžvilgiu, kuris reguliuojamas su 
refleksijos, savęs pažinimo pagalba. Taigi senovės graikų etika 
supranta šitą objektyvavimo akto ypatybę intelektualistiškai, t. y. 
žmogaus protui priskiria neribotą galią valdyti ne tik jo elgesį, 
bet ir lemti jo valios, jo siekimų pakraipą. Vadinasi, ir vertini- 
mo aktai, ir norėjimas pareina nuo žmogaus pažiūros, kuri nu- 
stato, kas vertinga ir kas neverlinga. Iš to išplaukia, kad visos 
vertybės — reliatyvios, priklauso nuo rikiuojamojo požiūno. Ab- 
soliuti tik viena vertybė — tai pati žmogaus asmenybė, kuri nu- 
stato vertybių sistemą bei hierarchiją. Ji niekuo nesuvaržyta, 
neapribota, ji suvereni ir laisva tiek, kiek pareiškia savo sava- 
rankiškumą ir vidinį veiklumą. Šita vidinė laisvė — aukščiau- 
sias gėris, kuris laiduoja tikrą eudaimoniją, nes tai gėris, kurio 
negali atimti jokios išorinės aplinkybės, jokia nelaimė, net pati 
mirtis. Asmenybės elgimasis su išoriniu pasauliu (ir su savo 
kūnu) reguliuojamas refleksija, kuri įtikina žmogų, kad tas sma- 
gumas, kuris nepareina nuo žmogaus sąmoningos valios, netu- 
ri tikros vertės, t. y. kad ji nepastovi, greit praeina ir vidinei 
laisvei arba neturi reikšmės, arba net jai trukdo ir ją suvaržo. 
Kita vertus, objektyvavimas atima aktualumą ir aštrumą ir iš 
nesmagumo, priklausančio nuo išorinių faktorių, nes atskiria 
nesmagumą nuo subjekto, nutraukia jo gyvą ryši su pačia as- 
menybe. Todėl jis negali paliesti išminčiaus, negali jo sujaudin- 
ti ir sutrikdyti jo vidinės ramybės ir harmonijos. Taigi mes gau- 
name tokią šiosios pažiūros sčhemą: 

vidinio (išminčiaus) pasaulio 
nustatymas ir jo savarankiškumas 
Paties savęs pažinimas 
visų vertybių (gėrių), nepareinančių nuo valios 
ir jos vidinio veiklumo, 
nusavinimas ir nuvertinimas 


Įšminčiaus aukščiausias gėris, 
vidinė (dvasinė) eudaimonijos pamatas 
laisvė ir šaltinis 


Pavyzdžiai: Seneka: „Tei mums pavyko pakilti iš šios nešva- 
rios ašarų pakalnės į aną (tikrą) aukštį, tai ten mūsų laukia 
dvasios ramybė ir, atsikračius visų klaidų, tobula laisvė. Tu klau- 
si: ką tai reiškia? Tai reiškia nebijoti nei žmonių, nei dievų. 
Nenorėti nieko nepadoraus, gėdingo arba to, kas išeitų iš ...* 
Būti paties savo valdžioje. Neįkainojamas gėris — pasidaryti 
savo paties valdovu“. 

Epiktetas: „Jei tai teisybė ir mes neveidmainiaujameė, nezau- 
nyjame tvirtindami, kad gėris ir blogis glūdi žmogaus valioje, o 
visa kita mūsų neliečia, tai kuo mes dar rūpinamės? Ko bijo- 
me? Tai, kas mums svarbu, reikšminga, nepareina nuo kitų. O 
viskas, kas yra kitų galioje, mums nerūpi. Koks blogis gali mums 
dar nutikti?“ 

Viename dialoge jis priskiria Dzeusui tokius žodžius: „Epik- 
tete, jei būtų buvę galima, aš būčiau sukūręs tavo menką, nie- 
kingą kūną ir tavo menką nuosavybę laisvą ir neliečiamą. Ka- 
dangi tai buvo negalima, neužmiršk, kad visa tai tėra vien mik- 
liai patiektas mėšlas. Bet aš tau daviau tam tikrą paties savęs 
dalį — sugebėjimą norėti ir nenorėti, geidauti ir negeidauti, 
žodžiu, valdyti savo mintis. Jei tu rūpinsies šiuo sugebėjimu ir 
juo grįsi savo reikalus, savo gyvenimą, niekuomet nesutiksi įo- 
kių kliūčių, sunkenybių, niekuomet nebūsi surakinamas pan- 
čiais, niekuomet nesiskųsi, nieko nepeiksi ir niekam nemeili- 
kausi. Ar tai mažas dalykas? Apsaugok, Viešpatie!“ Arba: „Esa- 
ma tokių dalykų, kurie mūsų valdžioje, ir tokių, kurie ne mūsų 

valdžioje. Mūsų valdžioje — mūsų pažiūros, norai, pageidavi- 
mai, vengimas, žodžiu, mūsų veikla. Ne mūsų valdžioje — kū 

nas, garbė, galybė, nuosavybė. Tatai, kas mūsų valdžioje, iš pri- 
gimties laisva, tam negali būti kliudoma ar trukdoma. O kas 
ne mūsų valdžioje, tai silpna, vergiška, tam gali būti kliudoma, 
nes tai — svetima. Pagalvok: jei laikysi iš prigimties laisvu da- 
lyku tai, kas vergiška, ir savuoju — tai, kas svetima, sutiksi 
daug keblumų, liūdėsi, sielosies, jaudinsies ir peiksi dievus ir 
žmones. O jeigu laikysi savuoju dalyku tai, kas tau iš tikrųjų 
priklauso, 6 svetimu — tai, kas iš tikro svetima, tada niekas 
tavęs neprivertinės, tau netrukdys, tu niekuomet nieko nepeik- 
si, nebarsi, nieko nedarysi prieš savo norą, niekas tau nekenks, 
neturėsi nė vieno priešo, nes nepatirsi nieko, kas galėtų tau 
būti žalinga“. 

Arba: „Mūsų valdžioje yra mūsų valia ir visi mūsų valios 
aktai. Ne mūsų valdžioje — mūsų kūnas, mūsų nuosavybė, mū- 
sų tėvai, broliai, vaikai, mūsų tėvynė, trumpai — mūsų drau- 
gai, bičiuliai. Ką gi mes laikysim tikru gėriu?“ 

Arba: „Kaipgi reikia elgtis tokiais atvejais? Ar ne taip: kas 
mano, kas — ne mano, ką galiu, ko negaliu? Aš turiu mirti, bet 
ar turiu mirti skųsdamasis? Arba, tarkime, man teks būti sura- 
kintam pančiais. Ar turėsiu dėl to verkti? — Aš ištremiamas. 
Kas man kliudo palikti savo namus besijuokiant ir besidžiau- 
giant? Visa tai — mano galioje. Bet aš tave surakinsiu pan- 
čiais. Ką, žmogeli, manai, 14127 Surakinsi mano kojas, bet ma- 
no valios neįveiktų net pats Dzeusas. Aš tave uždarysiu į kalė- 
jimą. Taip, mano kūneli. Aš paliepsiu tau galvą nukirsti. Ar aš 
sakiau kada nors, kad mano kaklas negali būti perpjautas?“ 

Arba: „Kas žmones taip jaudina ir trikdo? Tironas ir jo ie- 
tininkai? Kodėl? Juk tai, kas laisva iš prigimties, gali būti tik 
paties savęs jaudinama ir trikdoma. Tai, kas žmogų jaudina, 
yra jo pažiūros. Jei tironas jam pasakys: aš tave surakinsiu pan- 
čiais, tai tas, kurs brangina savo kojas, tars: pasigailėk. O tas, 
kurs gerbia valią, tars: jei nori, sukaustyk mane. Ar tatai tau 
menkniekis? Aš parodysiu tau, kad aš ponas. Kokiu budu? Die- 
vas mane nusiuntė į žemę laisvu žmogumi. Ar manai, kad jis 
leis pavergti savo laisvąjį sūnų? Bet mano lavonas tavo val- 
džioje. Imk jį. 

Kas yra verksmas ir riksmas? — Pažiūra. Kas nelaimė? Pa- 
žiūra. Kas yra ginčas, rietenos, iškalba, šmeižtas, skundas, ple- 
pėjimas? Visa iai — pažiūros ir nieko daugiau, t. y. pažiūros į 
tai, kas nėra mūsų galioje, tarytum tai būtų koks nors gėris 
arba blogis. Tačiau jeigu kas nors nukreiptų šitas pažiūras į 
tuos dalykus, kuriuos jis valdo, tai aš laiduočiau už tai, kad jis 
bus patenkintas, kad ir kaip susidės jo gyvenimo aplinkybės“. 

Ne daiktai trikdo žmones, bet pažiūros į daiktus. Pvz., mir- 
tis nėra kažkas baisu. Kitaip ji būtų tokia atrodžiusi ir Sokra- 
tui. Bet pažiūra į mirtį, įsitikinimas, kad ji yra kažkas baisu, — 
tatai yra baisinga. 


Eudaimonijos pagrindai. Visų nepareinančių 
Ypatingas sąmonės nusistatymas nuo valios vertybių (gėrybių) 
(savęs pažinimas, žinojimas to, nusavinimas ir nuvertinimas 


kas svetima ir kas sava) 
Vidinė laisvė (autonomija) 


Bet toks nusavinimas ir nuvertinimas ne visuomet įvykdo- 
mas arba įvykdomas tiktai iš dalies. Kaip tokiu atveju kovoti su 
skausmu ir kentėjimu? Kiek kentėjimas neišvengiamas (susijęs 
su žmogaus kūniškumu, su jo prigimtimi), jam nugalėti arba 
net jam sušvelninti reikia dar kokios nors kitos priemonės. 

Žmogus kenčia, jaučia skausmą todėl, kad jis instinktyviai 
priešinasi jam (natūrali gynimosi reakcija). Tai pažiūra, kuri pri- 
pažįsta kentėjimą, teigia jį. Šita pažiūra turi būti pakeista kita 
pažiūra, kuri neigia kentėjimą. Tatai pažiūra, kuria vadovauda- 
masis žmogus nebesipriešina kentėjimui, įvykių eigai, bet pripa- 
žįsta, kad taip turi būti ir kitaip būti negalėtų. Su šitu būlinumu 
žmogus turi suderinti savo elgesį, savo gyvenimą. Vos tik žmo- 
gus liaujasi priešinęsis kentėjimui, šis nustoja buvęs. Stoikai in- 
terpretuoja tai optimistiškai: likimas, lemtis pareina nuo Dievo, 
t. y. pasaulio logo (proto, išminties). Ir galų gale kiekvienas faktas 
arba įvykis turi savo kosminę prasmę, t.y. dalyvauja kosminėje 
harmonijoje. Tatai paguodžia žmogų nelaimėj, kentėjimuose. 

Budistai ir Schopenhaueris pesimistiškai interpretuoja šią 
problemą. Kentėjimas — tai gyvybės troškimo pasekmė. Neig- 
damas šį troškimą, žmogus kartu išsilaisvina ir nuo kentėjimo. 

Ir čia kelias veda prie tokios...** Tai pažinimas, gyvybės troš- 
kimo beprasmiškumo ir nepasotinamumo supratimas, įsisąmo- 
ninimas, 

Musonius Rufus: „Nesiek, kad viskas įvyktų taip, kaip nori, 
bet norėk, kad įvykiai būtų tokie, kokie jie yra. Tai, kas būtina, 
kas neišvengiama, reikia taip pergyventi, lyg tai būtų kaip tik 
norima ir geidaujama“, 

Epiktetas sako: „Aš visuomet teikiu pirmenybę tam, kas at- 
sitinka, nes aš labiau už tai, ko pats noriu, vertinu tai, ko nori 
Dievas. Aš prisijungiu prie jo kaip tarnas arba palydovas ir 
drauge su juo noriu ir siekiu to, ko jis siekia. Naudokis mani- 
mi nuo šios dienos taip, kaip nori, aš tau priklausau. Neprašau 
tavęs nieko pakeisti, ką esi nustatęs. Vesk mane, kur nori. Vi- 
sur, visomis aplinkybėmis aš noriu būti tavo pavaduotojų žmo- 
nių akyse“. 

Markas Aurelijus: „Tiktai protinga esybė gali laisva valia 
paklusti ivykių eigai, bet paprastas paklusnumas visiems reika- 
lingas. Kas nusileidžia likimui, tą vadiname išminčiumi ir išpa- 
žinusiu Dievą“. 

Kaip reikėtų įvertinti šitą teoriją kentėjimo problemos ai- 
žvilgiu? 

Skleisdama Sokrato įsakymą „pažink pats save“, ji nepa- 
prastai pagilino ir išplėtė vidinį žmogaus pasaulį, pagristą re- 
fleksija, ir kartu pakėlė visą problemą į aukštesnę pakopą. Į 
kentėjimą čia žiūrima ne kaip į pasyvią būseną, nepriklausan- 
čią nuo žmogaus valios, kaip į kažką spontaniška, kas pareina 
nuo tam tikro valios nusistatymo. Kiek šis valios nukreiptumas 
subordinuojamas pažinimui, kentėjimas nustoja buvęs biogiu. 
Taigi žmogaus likimas (zudaimonija) pirmiausia pareina nuo 
jo paties, nuo jo laisvo ir savarankiško dvasinio veiklumo. Šiuo 
atžvilgiu ir stoikų, ir epikūriečių, ir net kirėniečių etika daug 
nusipelnė Europos dvasinei (moralinei) kultūrai. Iš senovės 
graikų moralinės filosofijos daug pasiėmė ir krikščionybė. Baž- 
nyčios Tėvai dažniausiai šaukėsi Platono ir Aristotelio autori- 
teto, bet faktiškai etikos srityje kaip tik stoikų įtaka buvo gal- 
būt dar didesnė ir gilesnė. O iš esmės, kaip jau buvo pasakyta, 

tas moralinis požiūris ir dvasios nusistatymas, kuris yra stoikų 
etikos pagrindas, yra tas pats kaip ir Epikūro tilosofijoje (nors 
krikščionybės filosofai visuomet žiūrėjo į Epikūrą kaip į didžiau- 
sią ir neapkenčiamiausią priešą, kaip į hedonizmo apaštalą pa- 
prasta, vulgaria prasme). Ir dar daugiau: net hedonizmo įkūrė- 
jas Aristipas nesuprato hedonizmo taip primityviai, kaip pa- 
prastai manoma, bet pripažino aukščiausiu idealu išminčių, kuris 
pasiekia visišką vidinį savarankiškumą ir moka taip valdyti gy- 
venimo aplinkybes, kad kiekviena, net ir kebliausia situacija 
duoda jam progą džiaugtis, suteikia jam vieną arba kitą sina- 
gumą. Tatai mums liudija ne tiek Aristipo teorija, kiek tos ži- 
nios, kurias mums suteikia kiti senovės rašytojai apie jo būdą 
ir gyvenimą. Nereikia užmiršti: kad ir hedonizmo įkūrėjas, jis 
buvo Sokrato mokinys. Kinikas Demonaksas net mini jį kartu 
su Sokralu ir Diogenu: „Aš gerbiu Sokratą, stebiuosi Diogenu 
ir myliu Aristipą“. Anot Horacijaus, Aristipo taisyklė buvo to- 
kia: netaikyti savęs prie daiktų, bet daiktus taikyti prie savęs. 
Taip pat charakterizuoja jį Diogenas Laertietis: jis sugebėjęs 
prisitaikyti prie bet kokios situacijos ar vaidmens ir bet kokią 
padėtį jis mokėjęs išnaudoti. Jis gaudavęs pomėgį iš esamybės 
ir nesistengdavęs gauti pomėgio iš to, kas nėra realu. Todėl 
Diogenas (kinikas) vadindavo jį karališko būdo žmogumi. Į Sok- 
rato klausimą, ko jis nori — valdyti ar būti valdomas, — jis 
atsakęs: nepriskirsiu savęs nei prie valdovų, nei prie valdomų- 
jų, nes manau, kad yra vidurinis kelias, ne vergovės ir ne vado- 
vavimo, O laisvės kelias, vedąs tikriausiu būdu prie palaimos (eu- 
daimonijos). Kaip jis supranta šitą kelią, aiškėja iš tokio jo po- 
sakio: pomėgį nugali ne tas, kuris susilaiko, bet tas, kuris juo 
naudojasi, nebiidamas jo pavergtas. Valdyti pomėgį ir nebūti jo 
vergų — tai didžiausias gėris, 0 ne nesinaudoti juo. 

Kartą, kai jam prikaišiojo jo santykius su žymiąja hetera 
Laisa, jis atsakė: ne aistra mane valdo, bet aš valdau aistrą. 
Kitąkart, jam įeinant į heteros namus, vienas jį lydėjusių jau- 
nuolių paraudo. Tada Aristipas jam pasakė: ne tai bloga, kad 
mes įeiname čionai; bus blogai, jei nebegalėsime atgal išeiti. 

Sirakūzų tironas Dionisijas kartą nusiuntė jam tris gražias ver- 
ges pasirinktinai. Bet jis pamanęs, kad pariją dėl tokio pasi- 
rinkimo ištiko didelė nelaimė, ir pasiėmė visas tris. Bet pas- 
kui, parėjęs namo, paleido jas valion. Kitąkart, kai kelionės 
metu jo tarnas, nešęs dėžutę su pinigais, pasiskundė, kad ne- 
šulys esąs per sunkus, jis pasakė: numesk tai, kas atlieka, ir 
nešk, kiek gali. 

Pasakoja, kad kartą jis paliepęs nupirkti jam vištelę už 50 
drachmų. Kai vienas bičiulis prikišo jam tokį išlaiduma, Aris- 
tipas jo paklausė: ar tamsta nebūtum užmokėjęs už vištelę vie- 
ną obolę? Ir kai tasai atsakė: taip, būčiau užmokėjęs, tai Aris- 
tipas pastebėjo: matai, taip mažai man reiškia 50 drachmų (ne 
aš prisirišęs prie pomėgių, bet tamsta — prie pinigų). 

Mirti jis norėtų taip, kaip Sokratas. Į savo santykius su ti- 
ronu Dionisijumi, prie kurio dvaro jis kurį laiką gyveno ir bu- 
vo proteguojamas, jis žiūrėjo kaip į mainų sandėrį. Jisai ateina 
pas Dionisiją, duodamas tai, ką jis turi, t. y. išmintį, ir gauda- 
mas iš jo tai, ko neturi — pinigų. Paklaustas, kodėl filosofai 
lanko turtuolius, o turtuoliai filosofų nelanko, Aristipas atsa- 
kė: filosofai žino, kad jiems pinigų trūksta, o turtuoliai nežino, 
kad jiems stinga išminties. 

Kartą, kai Dionisijas supykęs nusispjovė ant Aristipo ir šis 
liko visai ramus, jo bičiuliai ėmė jį kaltinti šunuodegiavimu. 
O jis taip pateisino savo pasielgimą: jei žvejai žuvaudami iš- 
kenčia didžiausias jūros audras net dėl mažos žuvies, iai ne- 
jaugi aš negalėčiau ištverti purkšlių vyno, sumaišyto su vande- 
niu, kad pagaučiau iokią didelę žuvį? Tatai būtų toks pal tuš- 
čias maivymasis, kaip kad aš nepanorėčiau pagerbti tirono nu- 
silenkdamas jam iki žemės, kad padėčiau savo draugui. Ne aš 
kaltas, kad tirono ausys yra kojose. Kartą Dionisijas puotau- 
damas parėikalavo, kad Platonas ir Aristipas apsivilktų mote- 
riškais drabužiais. Platonas atsisakė, o Aristipas įvykdė šitą rei- 
kalavimą ir, ruošdamasis šokti, pacitavo Euripido eilėraštį: „Ir 
šokdamas tas, kurio protas sveikas, nepatirs, neiškentės nieko 
blogo“. 

Vidinės laisvės idealo analizė ir įvertinimas 


Žmogaus moraliniame ir apskritai kultūriniame gyvenime 
tos vertybės, kurios lemia gyvenimo vertę, yra nevienodos. Mes 
galime skirti: 

1) vertybės, į kurias nukreipta veiklos intencija 
| materialios 


dvasinės 


tatai objektyvios vertybės 
A socialinės 


2) paties subjekto veikla 


3) subjekto asmenybė 


Santykis tarp šių trijų rūšių yra toks: 

Veikla natūraliai nukreipta į objektyvias vertybės arba į pa- 
čią asmenybę; tai lemia veiklos turinį (visuomet reikia ką nors 
veikti), Ir veiklos vertė pareina pirmiausia nuo to, ką ji veikia, 
ką kuria. Subjektyviu atžvilgiu pati veikla gali būti branginama 
kaipo tokia (jos sėkminga netrukdoma eiga, jos vidinis įtempi- 
mas ir dinamizmas). Bet objektyviai žiūrint — svarbūs ir jos 
rezultatai. Viena vertus, pačios asmenybės tobulinimasis, sklei- 
dimnasis, rutuliojimasis, vidinis turtėjimas; kita vertus, tai, ka ji 
kuria kultūros dirvoje, ką ji reiškia kitiems (meilė, draugystė, 
šeimyninis ir visuomeninis gyvenimas). Bet ir asmenybės sklei- 
dimasis ir tobulinimasis negali įvykti, jei ji atsigręžusi vien į 
save pačią. Isigilinti į save nereiškia nugrimzti vien į savo sub- 
jektyvius persyvenimus. Toks egocentriškas susikaupimas ne- 
vaisingas ir negilina, neturtina asmenybės. Įsigilinimo tikslas 
visuomet turi būti už paties „aš“ ribų, anapus jo. (Savęs paži- 
nimas — žmogaus prigimties, savo dorovinės vertės; Dievas; 
psichinio pasaulio pažinimas.) Taigi asmenybės skleidimosi ir 
klestėjimo būtina sąlyga — sąveika su kitais, su aplinkiniu ar 
dvasiniu pasauliu. Ir šilas santykis ne toks, kad nukreiptumas 
į kažką kita (objektiška) ir sąveika su tuo gali būti vien prie- 
mone asmenybei tobulinti. Tada pats šitas santykis, šitas daly- 
vavimas tam tikroje vertybėje (gėrybėje) nustoja tikros vertės 
ir kartu negali iš tikrųjų pagilinti, praturtinti asmenybės ir pa- 
kelti ją į aukštesnį tobulumo lygmenį. Pavyzdžiui, draugystė ne- 

bus tikra draugystė, meilė nebus tikra meilė, jei aš draugausiu 
su kuo nors arba mylėsiu ką nors pirmiausia ne todėl, kad pats 
žmogus man brangus, mylimas, bet todėl, kad ši draugystė ar- 
ba meilė man padės išskleisti ir išlaisvinti savo individualybę. 
Arba jei aš darysiu ką nors gera dėl to, kad pats būčiau geras, 
doras, — tatai nebus Likra dorovė, tatai bus dorovė, tarnaujan- 
ti mano „aš“ (šia prasme) egoistiškiems sumanymams. Iš tokio 
nusistatymo lengvai gali kilti veidmainystė, fariziejizmas. Aš de- 
duos mylįs kitą, jaučiąs jam gailestį ar simpatiją, o iš tikrųjų 
šita meilė ar simpatija, šis gailestis yra tiktai priemonė mano 
asmenybės potencijoms ir sugebėjimams pasireikšti tr išlavėti 
(pvz., gailestis Schopenhauerio etikoje). 

Taigi santykis ir sąveika su aplinkiniu (išoriniu ar vidiniu) 
pasauliu įgauna tikrą reikšmę vien tada ir tiek, kiek-mes atsi- 
dedame tai veiklai, tam objektui, kurį mes branginame, kai už- 
mirštame patys sąve ir perkeliame savo gyvenimo centrą į tą 
objektą. Kitaip sakant, mano veiklos objektyvi vertė pareina 
nuo tam tikto atsižadėjimo, mano pasiruošimo bei palinkimo 
paaukoti savo jėgas, savo gyvybę šilam objektui arba šitai veik- 
lai. Bet toks elgesys su objektu, toks požiūris į jį ir toksai jo 
įvertinimas visiškai nesuderinamas su hedonizmo arba eudai- 
monizmo kriterijumi, t. y. jis visiškai neatsižvelgia į tai, ar toks 
atsidavimas bus smagus ar nesmagus, ar jis suteiks man dau- 
giau džiaugsmo, pasitenkinimo ar daugiau liūdesio bei nusivy- 
limo, nes aišku, kad ten, kur reikalaujamos aukos, ten turi būti 
ir nesmagumų, ir net kentėjimų. Taigi šiuo atveju smagumo ir 
nesmagumo priešingybė (kaip teigiamos ir neigiamos vertybės) 
nustoja turėjusi lemiamą reikšmę. Tatai — ne tikslas, į kurį 
turi vesti tam tikro gėrio turėjimas, bet, taip sakant, lydimasis 
gėris arba blogis, kuris glūdi pačioje mūsų veikloje arba gėrio 
turėjime, nuo jo pareina ir negali būti nuo jo atskirtas arba 
atitrauktas. Žinoma, toks pasiaukojimas ar atsidavimas dar ne- 
reiškia, kad asmenybė kartu visiškai atsižada savęs ir gyvena 
tik šitoje veikloje ir dėl jos arba kad jos gyvenimo centras ga- 
Iutinai perkeltas į branginamą objektą ar individą. Tai galimas, 
bet nebūtinas dalykas. Asmenybė apskritai nesutampa su savo 

aktualia, esamąja veikla, nėra jos aprėpiama. Ji turi savyje ir 
kitų galimybių bei potencijų ir todėl aplinkybėms pakitus taip, 
kad ji nebegali atsiduoti pasirinktai veiklai, arba pražuvus tam 
objektui, prie kurio ji buvo prisirišusi, ji sugeba nukreipti savo 
aktyvumą ir savo dėmesį į kitą objektą. Bet, šiaip ar taip, jei 
mano santykyje su pasauliu turi būti iš tikrųjų realizuota ir ak- 
tualizuota tam tikra vertybė, visuomet turi būti ir tam tikras 
atsižadėjimas bei pasiaukojimas. Ir tik tiek, kiek ši vertybė re- 
alizuojama, ir pati veikla įgyja tikrą vertę, ir pati asmenybė iš 
tikrųjų skleidžiama, gilinama ir turtinama. 


Asmenybė > veikla > objektyvi vertybė >— gėris 


Pasiremdami tuo, kas pasakyta, pažiūrėkime dabar, kokia 
yra dvasinės laisvės (autarkijos) idealo vidinė sąranga. Stoikų 
ir epikūriečių išminčius labiausiai brangino savo nepareinamy- 
bę nuo visų gėrių, nepriklausančių nuo jo valios, jam užtenka 
savęs, Ir jis pasiekia šitą autarkiją, nusavindamas ir nuvertin- 
damas visa tai, kas nėra jo galioje ir pareina nuo išorinių ap- 
linkybių. Šie gėriai jam tėra verti tiek, kiek jie duoda jam pro- 
gą pareikšti savo savarankiškumą ir naudotis jais nepasiduo- 
dant jų įtakai. Taigi santykis su aplinkiniu realiu arba idealiu 
pasauliu yra vien priemonė, tarnaujanti asmenybės autarkijai. 
Kartu neigiamas, atmetamas atsižadėjimas, atsidavimas. Jis ne- 
suderinamas su vidine laisve. Asmenybės veiklumas ir laisvė 
vertinami nepaisant to, į kokį objektą nukreiptas subjekto vei- 
kimas, kokioje srityje jis vyksta. Taigi aukščiausio gėrio (autar- 
kijos) atžvilgiu visi „išoriniai“, pareinantys nuo išorinių aplin- 
kybių gėriai yra neutralūs (adiaphora). Toks asmenybės atito- 
Iimas nuo aplinkos, jos izoliavimasis neišvengiamai naikina tai, 
kas galėtų jos gyvenimą pripildyti, praturtinti ir pagilinti; vidi- 
nė laisvė įgyja grynai formalų pobūdį, nes ta medžiaga, tas tu- 
rinys, kuriame ji pasireiškia, yra neutrali, neturi reikšmės. Ir 
ten, kur ši izoliacija pasiekia aukščiausią laipsnį, kai žmogus 
jau prie nieko nebeprisirišęs, jis neišvengiamai rizikuoja pasi- 
duoti požiūriui į gyvenimą, į savo aplinką, teigiančiam, kad nie- 

kas neturi tikros reikšmės, į nieką negalima rimtai žiūrėti, nie- 
ko negalima rimtai griebtis. Kitaip sakant, visas gyvenimas pa- 
virsta žaidimu, kuriame žmogus — laisva, savarankiška asme- 
nybė — pasirenka tą vaidmenį, kuris jai pritinka ir patinka. 
Bet esant reikalui, jis gali ir pakeisti vaidmenį, kad tik išlaiky- 
tų savo dvasinę ramybę, nepajudinamumą ir savarankiškumą. 
Aišku, kad tokiu atveju žmogus lengvai gali tapti veidmainiu. 
Jis dedasi žiūrįs į viską iš viršaus, iškilęs virš kasdienių reikalų 
bei rūpesčių, o iš tikrųjų jis nėra toks sumanus. Jisai tiktai pra- 
rado sugebėjimą rimtai Žiūrėti į gyvenimą ir rimtai jam atsi- 
duoti. To nereikėtų taip suprasti, kad visi stoikai ir epikūriečiai 
laikėsi tokios pažiūros ir buvo linkę veidmainiauti. Bet, šiaip 
ar taip, tai viena iš tų galimybių, kurios glūdėjo stoikų (ypač) 
ir epikūriečių moksle, viena iš galimų išvadų. 

Vidinės laisvės (savarankiškumo) atvirkštinė (neigiama) pu- 
sė. 1. Ji grynai formali, nuvertina visas vertybes, kurios susie- 
ja subjektą su aplinkiniu pasauliu, atima iš gyvenimo visą tu- 
rinį, kuris būtų tikrai vertingas (išėmus subjekto savarankišką 
veiklumą). 

2. Iš pradžių vidinė išminčiaus laisvė — ne savarankiškas 
dorovės tikslas, bet priemonė kentėjimui išvengti. Paskui, juo 
daugiau graikų filosofai stengdavosi pasiekti šios vidinės lais- 
vės, juo ji darėsi savarankiškesnė ir įgaudavo savarankišką ver- 
tę?. Išmintis ne tik stengiasi bet kokiomis aplinkybėmis ir bet 
kokiose situacijose išlaikyti savitvardą ir nepakliūti išorinių fak- 
torių, įvykių valdžion, bet ir kiek galėdama stengiasi atitolti 
čius ir stovėti nuošaliai, laikytis Epikūro šūkio: gyvenk pasislė- 
pęs. Taigi svarbiausia — kuo mažiau kentėti. Eudaimonija api- 


3 Tai — procesas, kuris dažnai pasitaiko žmogaus gyvenime. Tai, kas iš 
pradžių yra vien priemonė ir kieno vertė pareina nuo kito objekto arba veiks- 
mo, paskui, kai žmogus pripranta prie jo, ima juo naudotis, galiausiai virsta 
savarankišku, savaime vertingu tikslu. Pvz., fizinis mankštinimasis — sportas; 
pinigai — kapitalas, 

brėžiama ne kaip tam tikra džiaugsmo, pasimėgimo, smagumo 
rūšis, bei kaip kentėjimo stoka, kitaip sakant, gyvenimo tikslas 
apibūdinamas neigiamu būdu. Pirmiausia nurodoma ne ko rei- 
kia siekti, bet ko — vengti. Tatai labai charakteringas senovės 
eudaimonizmo bei hedonizmo bruožas, esminė jo vidinės rai- 
dos ypatybė: pripažinus smagumą aukščiausiu gėriu ir eudai- 
monijos kriterijumi, jisai paskui ne tik subordinuoja smagumą 
kitiems momentams (protui, saikumui), bet ir pakeičia teigia- 
mą kriterijų neigiamu, kentėjimo stoka. Taigi smagumo atžvil- 
giu hedonizmas išeina iš savo rėmų, nugali savo ribotumą. Bet 
neigiamos priešingybės — kentėjimo — atžvilgiu jis išlaiko tą 
pačią poziciją, t. y. tebepripažįsta kentėjimui absoliučiai nei- 
giamą vertę. Tuo tarpu smagumo vertė yra sureliatyvinta. Ben- 
dra tendencija: jei negalimas grynas smagumas (pomėgis), tai 
bus geriau visiškai jo atsisakyti, kad tik galima būtų išvengti 
kentėjimo (nesmagumo). Ir todėl žmogus turėtų susigūžti, su- 
siriesti, susitraukti, kad kuo mažiau susiliestų su išoriniu pa- 
sauliu ir kuo mažiau patirtų jo įtaką, jo poveikį. 

Aišku, kad toks nukrypimas neigiamo tikslo pusėn, toks 
orientavimasis į kentėjimo stoką nenatūralus, neatitinka pradi- 
nės žmogaus siekimo pakraipos. Jei žmogui labiau rūpi neturėti 
nemalonumų bei rūpesčių, nekentėti negu pasiekti vieną arba 
kitą teigiamą tikslą, pozityvią gėrybę, tai toks jo elgesys ir po- 
žiūris į gyvenimą liudija, kad jis nuvargęs, kad jis nepasitiki sa- 
vo jėgomis, kad jis jautresnis neigiamiems gyvenimo reiškiniams, 
o ne teigiamiems. Žmogus nebenori kovoti. Labiausiai jis mėgsta 
ramybę. Apskritai galima sakyti, kad jei žmogus taip nusiteikęs, 
iaip linkęs Žiūrėti į gyvenimą, tatai — jo jėgų ir potencijų, gy- 
vybinės energijos nuosmukio požymis, jo senatvės if nuvytimo 
pradžia. O jei tokios nuotaikos apima ne vieną žmogų, o visą 
kartą, visą epochą, tai liudija, kad šita karta arba epocha išeik- 
- vojo savo gyvybinę energiją, kad ji nusigyveno ir smunka. Šiuo 
atžvilgiu, be abejo, Nietzsche's teisybė, kad jis epikūriečių ir stoi- 
kų filosofiją, t- y. bendrą jos pakraipą, apibūdina kaip dėcaden- 
ce filosofiją, kurioj pasireiškia senovės graikų kultūros sunyki- 

mas ir išsigimimas“. Tačiau yra dar viena senovės graikų filoso- 
fijos ypatybė, kuri taip pat nukreipė etikos (eudaimonijos moks- 
lo) raidą kaip tik nurodyta linkme. Tatai jos intelektualizmas — 
ne tik grynos teorijos sferoje, bet ir praktinėje srityje — etikoje 
protą ji laiko aukščiausiu ir absoliučiu kriterijumi. Protas — tai 
tvarkos, tvarkingumo, harmonijos principas. Bet tvarka, harmo- 
nija reikalauja, kad visur ir visuomet būtų išlaikytas tam tikras 
matas arba saikas. Taigi dorovė, vadovaujama proto, kartų turi 
būti saikumo etika. Bet saikumas gali būti išlaikomas tik tram- 
dant arba tvardant žmogaus instinktus, geismus ir afektus. To- 
dėl viena pagrindinių dorybių yra savitvarda arba saikumas 
čoypvioTų. Daugiausia trukdo ir žaloja proto aiškumą ir įžval- 
gumą aistros ir gaivališki, nesaikingi, nenuramdomi geismai. Vie- 
nas svarbiausių senovės etikos šūkių yra punŠkv dyav, neguid 
nimis, niekas be saiko, laikykis saiko, neperdėk. Kinikų ir stoi- 
kų etikoje — tai pagrindinis taškas: nusikratyti afektais, aistro- 
mis, pasiekti apatiją, t. y. tokią būseną, kur žmogui būtų sve- 
timas visoks susijaudinimas, kuris galėtų paliesti arba panaikin- 
ti jo dvasinę pusiausvyrą, jo savitvardą. Bet ir epikūriečiai, ir 
net skeptikai labiausiai vertino arapaEta, dvasios nepajudina- 
mumą. Šiuo atžvilgiu visos minėtos helenistinio periodo etinės 
sistemos yra asketiško pobūdžio. Tačiau ta pati tendencija pa- 
sireiškia jau ir anksčiau, pvz., Platono ir Aristotelio etikose. Net 
toje praktinėje filosofijoje, kuri išdėstyta senovės graikų tragedi- 
jose, mes randame šitų pažiūrų užuomazgą. Šiuo atžvilgiu beveik 
visa graikų filosofija persunkta tos pačios tendencijos; tatai — bū- 
tina, neišvengiama jos intelektualizmo pasekmė. 


* Žinoma, tatai nereiškia, kad šita filosofija nedavusi nieko vertinga; prie- 
Ššingai, jos indėlis, ypač į etikos lobyną, labai didelis ir vidinės laisvės idealas 
nepaprastai aukšias ir kilnus, bėt vis dėlto bendra šios filosofijos pakraipa, bę 
abejo, dekadentiška. Čionai nėra prieštaravimo. Ir individualiame žmogaus 
gyvenime būna tokių atvėjų, kai kaip tik tam tikra liga, nervų sistemos silpny- 
bė, pusiausvyros stoka arba kokia nors jo kūno ar jo psichikos Kliauda priver- 
čia jį nepaprastai intensyviai susikaupti, sutelkti savo jėgas į vieną tašką ir 
taip išlavinti ypatingą dvasinį arba intelektualinį veiklumą. Krikščionybės eti- 
ka daug ką pasiėmė iš šios helenizmo epochos filosofijos. 

Tačiau šita asketiška etika gali būti nevienodai suprantama: 
1) arba ta prasme, kad aistroms, gaivališkiems geismams, sie- 
kimams priskiriama tam tikra teigiama vertė, pripažįstama, kad 
tai bet kokios gyvybės kūrybinės jėgos ir šaltiniai ir kad tikra 
kultūra negali be jų apsieiti. Aistrų, geismų sutramdymas, pa- 
žabojimas reiškia šiuo atveju, kad aistros, geismai turi būti iš- 
laikyti, tik subordinuoti tam tikrai formai, tam tikrai tvarkai, 
jie turi būti apriboti tam tikrais rėmais, įstumti į tam tikrą va- 
gą, kad jų potencijos ir jėgos, netekę savo griaunamosios ga- 
lios, galėtų būti kuo tinkamiausiai sunaudojamos. Pagal šitą 
interpretaciją protas ir aistros nėra priešingybės, kurios šalina 
viena kitą, jos papildo viena kitą kaip nepa ir Ane1pov — riba 
ir neapribotumas (teigiama asketika); 

2) arba ta prasme, kad protas ir aistros yra nesuderinamos 
priešingybės ir kad protas gali viešpatauti vien nuslopindamas 
arba net naikindamas aistras (neigiama asketika). 

Kas idomu ir svarbu mūsų problemos atžvilgiu Platono Ero- 
to teorijoje? Pirmiausia tai, kad joje itin aiškiai išreikštas visiš- 
kai kitas požiūris į aistras ir į kentėjimą negu tas, kuris paskui 
gavo viršų ne Lik stoikų moksle, bet ir pas patį Platoną ir Aris- 
totelį. Šis požiūris iš dalies prieštarauja santūrumo arba saiku- 
mo idealui ir ypač tam asketizmui, kuris kiek galima linkęs 
varžyti ir slopinti žmogaus instinktus ir aistras arba net visiškai 
juos išrauti, t. y. pasiekti visišką (tobulą) apathia“, 

Apibūdindamas Erotą kaip Bėdos ir Pertekliaus sūnų, Pla- 
tonas, tiesą pasakius, charakterizuoja žmogaus siekimų ir ver- 
žimųsi bendrą prigimtį. Kiekvienas siekimas veržiasi į tai, ko 
jis neturi, ko jam trūksta. Taigi stokos jausmas ir kartu tam 
tikras tikėjimas, nepasitenkinimas tuo, kas yra, savo dabartinę 


3 Epikūrizmas nekelia lokių griežtų reikalavimų, jis ne toks rigoristiškas 
kaip stoicizmas, bet galų gale irgi stengiusi atimti iš instinktų (aistrų) jų gam- 
tinė, natūralia galią ir juos šiek tiek suintelektualinti, t. y. subordinuoti proto 
refleksijai taip, kad visuomet žmogus (išminčius) nusimanytų esąs laisvas ir 
suvereniai žiūrįs į visus gyvenimo įvykius ir atsitikimus, vadinasi, ir į savo 
psichologinės prigimties siekimus, jos džiaugsmus ir kančias, 

būsena ir būkle, tam tikras nemalonumas būtinai susijęs su kiek- 
vienu šiek tiek stipriu siekimu. Ir šitas momentas visiškai neže- 
mina Eroto, nenaikina j0 reikšmės. Tai tik parodo, kad jis ne 
Dievas, bet demonas, t. y. ta jėga, galybė, kuri yra dievų ir 
žmonių tarpininkė, kuri sujungia Dievo pasaulį su žmonių pa- 
sauliu (žemę su dangumi). Jis charakterizuoja kaip tik žmo- 
gaus (žmogiškumo) esmę: gyvulys — žmogus — Dievas. Žmo- 
gus šiek tiek dalyvauja ir tame, kas yra virš jo. Taigi tai, kas 
Erote vertinga, kas jį skiria nuo kitų, grynai gyvuliškų, organiš- 
kų siekimų, yra ne kentėjimo stoka (tobulumas) — šitas mo- 
mentas nereikšmingas, — bet jo nukreiptumas į aukštesnę sfe- 
rą, jo sugebėjimas tobulėti, Platono terminologija, įsidegti gro- 
ži ir taip pasiekti tikrą grožį, t. y. gryną idėjų pasaulio žiūrą. 
Grožis — tai absoliuti, savaranki vertybė, kuri visiškai neparei- 
na nuo organizmo aktualios būsenos ir aktualių reikalų. Indi- 
vidualiame grožio vaizde pasirodo tam tikras antindividualus 
momentas, kuriam žmogus, grožio mylėtojas, pasiryžęs viską 
aukoti ir jam paskirti savo gyvenimą. Ir grožio troškimas yra 
laimės troškimas bei ieškojimas, bet tatai toli gražu ne malo- 
numo arba smagumo ieškojimas (troškimas). Kaip aiškina Pla- 
tonas, meilė yra gimdymas ir atvedimas į pasaulį to. kas yra 
gražu, to, kas yra amžina, kieno vertė nepareina nuo laiko, Taigi 
eudaimonijos centras nėra pačiame subjekte, jo asmenybėje, 
bet glūdi tame, kas yra už jos individualių ribų, kas netelpa 
joje pačioje. 

Su šita Eroto ypalybe susijusi dar viena: eudaimonija nėra 
gėris, kurį žmogus gauna iš oro, kuris nepareina nuo jo veik- 
lumo, ji gimsta kaip tik iš žmogaus aktyvumo ir gali būti vien 
šio veiklumo padaras. O šitas veiklumas nėra grynai vidinis, 
vykstantis ir pasibaigiantis individo vidiniame pasaulyje, ne, jis 
nukreiptas į mylimą objektą, jo tikslas — pasiekti jį ir bendrau- 
ti su juo, t. y. sukurti tokią draugystę, kuri jį sujungtų su myli- 
mu objektu ir apvaisintų, praturtintų jo kūno ir sielos gyvenimą. 
Taigi meilė ir gimstanii iš jos eudaimonija čionai suprantama 
kaip prisirišimas prie tokio objekto, kurio turėjimas nepareina 
tik nuo sąmoningos žmogaus valios. Taigi atsidėjęs tokiam ob- 

jektui, žmogus visuomei rizikuoja jo netekti ir taip patekti ne- 
laimėn, patirti didžiausią vargą ir kentėjimą. Erotas — drąsus, 
narsus, aikaklus, karštas medžiotojas, jis nuolat pina kokias nors 
pinkles, jis baisus burtininkas kerėtojas ir sofistas, taigi jis vi- 
siškai atsidavęs tam pozityviam tikslui, kurį jis nori pasiekti, o 
kentėjimo galimumas jo visai nebaugina — kentėjimų baimė 
jam svetimiausias dalykas. 

Anot Platono, Erotas — kosminė galybė, kuri viešpatauja 
visoje organinėje gamtoje; tai gyvybės kūrybinė jėga, kuri vie- 
nodai pasirodo ir augaluose, 1r gyvuliuose, ir žmonėse. Taigi 
Platonas neneigia, bet pripažįsta ir net pabrėžia, kad ir grožio, 
ir meilės, ir pažinimo (idėjų) meilė išauga ir iškyla iš žemesnių 
organinių meilės formų ir kad aukščiausios meilės pasireiški- 
mai negali atsirasti be tokio organinio ir kūniško pagrindo. Taigi 
dvasinis gyvenimas, kad ir skiriamas nuo kūniško buvimo, vis 
dėlto nelaikomas kažkuo visiškai kitonišku, bet traktuojamas 
kaip kažkas organiniams instinktams gimininga ir artima. Tik 
iš kūno grožio meilės gali kilti ir gražios sielos meilė. Pirmoji 
veda prie antrosios ir ja pasibaigia. Aišku, kad tokia meilės 
teorija negali būti negatyvaus asketizmo pamatas, t. y. tokio 
asketizmo, kuris stengiasi nuslopinti ir numalšinti instinktus ir 
sumažinti kūno gyvenimą ir jo reikalavimus iki minimumo. Ji, 
priešingai, reikalauja, kad tie instinktai, kurie duodasi tobuli- 
nami, būtų išlaikyti ir išlaisvinti, kad suteiktų dvasiniam gyve- 
nimui reikalingą energiją bei įtempimą. Taigi čia teigiamas ne 
gyvenimo ir gyvenimo galimybių suvaržymas, sumažinimas, gy- 
venimo tonalumo nuleidimas, bet priešingai — jo išplėtimas ir 
įtempimo padidinimas. Kartu didėja ir kentėjimo galimumas ir 
intensyvumas, 

Pagaliau šita teorija, pripažindama organinių instinktų reikš- 
mę ir reliatyvų protingumą (kiek jie vykdo organinės gamtos 
siekimus), kartu pripažįsta, kad sąmoningas, refleksija grindžia- 
mas protingumas nėra aukščiausias gėris, nėra aukščiausias gy- 
vybinio įtempimo laipsnis, bet dar kažkas, aukštesnis ir vertin- 
sesnis už jį, tai, ką Sokratas vadina dievišku pamišimu, kai žmo- 
gus apimtas kažin kokios aukštesnės antindividualios galybės, 

kuri valdo visą jo elgesį ir jame pasireiškia. Šita ekstazė — ne 
protinga, bet virš proto. Aišku, kad ta meilė, kuri gimdo šitą 
ekstazę ir ja pasibaigia, yra kažkas gaivališka, tai, kas negali 
būti subordinuojama saikumo arba santūrumo normai. Saiku- 
mas su ja nesuderinamas. 

Prieš nagrinėjant tai, ką naujo įnešė krikščionybė į kentėji- 
mo problemos supratimą, mums bus naudinga kiek pasiaiškin- 
ti kentėjimo kilmę sąmonės raidoje ir tą vaidmenį, kurį jis vai- 
dina Žmogaus sąmonės (psichikos) gyvenime. 

O dėl kentėjimo kilmės, tai aišku, kad jis iš pradžių yra 
fizinio, organinio pobūdžio, kitaip sakant, tai ne kas kita, kaip 
fizinis skausmas, liudijantis, kad arba visas organizmas serga, 
kad normalus organinių procesų vyksmas sutrikęs ir jų dinami- 
nė pusiausvyra išardyta, suirusi, arba kad viena ar kita Oorga- 
nizimo dalis sužeista ir nebepajėgia atlikti savo funkcijos. Pir- 
mas besiperšantis klausimas būtų, ar fizinis skausmas turi ko- 
kia nors biologinę reikšmę? Kadangi, apskritai imant, visi są- 
monės atsiliepimai į tai, kas vyksta pačiame organizme, ir į 
tuos dirgiklius, kuriuos jis gauna iš išorės, yra vienu arba kitu 
atžvilgiu tikslingi, t. y. tarnauja organizmo kaipo visybės labui, 
tai reikia manyti, kad ir fizinis skausmas atlieka tokią naudin- 
gą funkciją; matyt, jis turi atkreipti organizmo dėmesį į gre- 
siantį jam pavojų ir paskatinti jį tinkamu būdu reaguoti. Kokia 
turi būti šita reakcija kiekvienu konkrečiu atveju, iš anksto ne- 
galima nustatyti, ir fiziologija, biologija dar neturi užtektinai 
žinių ir duomenų, kad galėtų duoti pakankamą atsakymą į šitą 
klausimą. Vis dėlto šį tą jai pavyko nustatyti ir išaiškinti, ypač 
dėl to fizinio skausmo, kuris pareina nuo išorinių priežasčių. 
Skausmas priverčia organizmą arba pašalinti tą dirgiklį, kuris 
jį sukelia, arba pačiam atitolti nuo išorinės šito dirgiklio prie- 
žasties. Apskritai dirgikliai, sukeliantys tokią gynimosi reakci- 
ją, organizmui yra žalingi. Tas pat pasakytina ir apie tuos įspū- 
džius, kurie organizmui nemalonūs, kuriais jis bjaurisi, pvz., 
tam tikri kvapai ar skoniai. Paprastai lai, kas fiziškai nemalo- 
nu, yra ir kenksminga. Tiesa, fizinio nemalonumo jausmo tiks- 
lingumas tėra vien reliatyvus, ir galima nurodyti čia daug išim- 

čių. Pvz., tam tikrų nuodų kvapas arba skonis yra malonus ir 
patraukia, privilioja organizmą. Tačiau tokie faktai neprieštą- 
rauja bendram nemalonumo jausmo arba skausmo tikslingu- 
mui, nors organizmo sugebėjimas taikytis prie savo aplinkos 
ribotas. Tikslingai jis tereaguoja vien į įprastą jam aplinką, ku- 
rioje tam tikrai organizmo rūšiai tenka gyventi. Vos tik jis su- 
siduria su reiškiniais, kurie neįeina į jo natūralią, įprastą aplin- 
ką, jo reakcijos iš pradžių pasirodo svyruojančios arba net klai- 
dingos ir nustoja savo tikslingumo. 

O dėl fiziologinės skausmo pusės, tai reikia pažymėti, kad 
jis gali atsirasti vien tada, kai organizmas moka justi savo kūną 
ir skirti jį nuo aplinkos. O šitas mokėjimas sąlygotas tam tikros 
nervų sistemos organizacijos ir diferenciacijos, to, kad sensori- 
niai, arba receptyviniai, centrai ne tik sujaudina motorinius cen- 
trus, bet ir atvirkščiai — yra raumenų judesių inervuojami. Šiuo 
atveju organizmas junta savo judesius ir įgauna sugebėjimą juos 
koniroliuoti ir tvarkyti taip, kad jie vykdytų tam tikrą tikslingą 
planą, R, > R. > E, > E,. Ypač svarbus sugebėjimas yra 
sulaikyti paprastas reflektorines reakcijas, atidėti jas ateičiai. 
Kol organizmas nejunta savo kūno ir jo reakcijų į išorinius dir- 
giklius, niegali atsirasti ir skausmas. Tai mums liudija autofogi- 
jos fenomenas (kai organizmas ryja savo kūną), kai kada pa- 
stebimas tarp žemesniųjų organizmų, kurių sensorinė sisterna 
dar nediferencijuota, negauna sujaudinimo iš efektorių (rau- 
menų). Atrodo, kad pirmas biologinis skausmo uždavinys yra 
trukdyti savo kūno sužalojimams. Skausmo jausmas kaip apsi- 
gynimo priemonė ypač reikalingas plėšrūnams. Bet skausmas 
gali kilti vien tada, kai organizme atsiranda ypatingi sensori- 
niai nervai, kurie reaguoja, vos tik organizmą paveikia dirgik- 
lis, galįs jį sužeisti. Esama labai diferencijuotų organizmų, ku- 
rie neturi tokių nervų. Pvz., vėžiai, stengdamiesi išvengti pavo- 
jaus visam organizmui, patys susižaloja, t. y. nusipjauna arba 
nusilaužia koją. Skausmas čia būtų kenksmingas, nes jis stab- 
dytų naudingą vėžinį refleksą, o nupjauta koja po kurio laiko 
iš naujo atauga. Kitas pavyzdys: jei sugavę didelį rusvą žiogą 
padėsime jo pasturgalį jam tarp žandų, tai jis ims jį ėsti. Jis to 

nepadarytų, jei jam skaudėtų. Arba išalkusi žiurkė ima graužti 
savo koją, jei kojos sensoriniai nervai perpjauti ir nebeveikia. 
Daugelis gyvulių taip organizuoti, kad autofogijos pavojus jiems 
negresia arba jie turi ypatingas priemones, kurios įį šalina (au- 
todermofilija pas jūros ežį). O dėl paprasčiausių organizmų — 
amebų, tai jie gali ryti savo kūną be jokio pavojaus organizmo 
gyvybei, nes jų kūnas neturi jokios pastovios struktūros. Jų 
struktūra kinta pagal esamus aplinkos ir dirgiklių kitimus. Jei 
sliekas, perpjautas į dvi dalis, rangosi, tai toks rangymasis ne- 
turi būti interpretuojamas kaip skausmo išraiška. Tatai ne kas 
kita, kaip smarkaus motorinių nervų (centrų) susijaudinimo iš- 
dava. Skausmo tikrąja prasme jis negali jausti, nes neturi ati- 
tinkamų sensorinių nervų. Priskiriant žemesniesiems organiz- 
mams skausmo jausmą, jų elgesys interpretuojamas pagal ana- 
logiją su žmogumi. Tai — neleistina antropomorfizacija. 

Bet kentėjimo problemai svarbi ne šita biologinė skausmo 
reikšmė, o vien ta aplinkybė, kad jis atsiranda kartu su senso- 
Tiniu nervų sistemos diferencijavimusi, taigi su tuo fiziologiniu 
faktoriumi, nuo kurio pareina sąmonės kilmė ir tolesnė raida. 
Iš tikrųjų sąmonė, sąmoningumas ima skleistis ir augti nuo to 
momento, kai sensoriniai centrai pasidaro šiek tiek savarankiš- 
ki tr įgauna sugebėjimą ne tik teikti gautą dirgiklį motoriniams 
centrams, bet ir sulaikyti jį ir kartu — tiesioginę reilektorinę 
reakciją, — ir reguliuoti vienu ar kitu būdu, t. y. taip paskirs- 
tyli sujaudinimą tarp skirtingų motorinių centrų, kad kiekviena 
reakcija įvyktų tinkamu momentu ir būtų tikslingai suderinta 
su kitų centrų reakcijomis. Jei reakcija sulaikoma (atidedama 
ateičiai), tai sensorinių nervų jaudinimasis nenustoja buvęs, jis 
išsilaiko, bet susikaupia viduje. Ir kaip tik šitas susijaudinimo 
vidinis susikaupimas išsikrauna ne į išorę, bet pavirsta psichine 
energija ir sukuria pirmykštę sąmoningumo formą, t. y. tam 
tikrus vaizdus ir vaizdų ryšius, kurie išeina už esamųjų įspū- 
džių ribų, nors ir pareina nuo jųjų ir išplečia juos viena arba 
kita kryptimi: arba pracitin — tada tai bus atsiminimai, arba 
ateities link — tada tai bus esamosios situacijos — pasekmės 
ir tas veikimo būdas, kurio jos reikalauja. Pagrindinė šito pir- 

mykščio sąmoningumo kryptis yra ateitis (kas bus? ką reikia 
daryti?), o praeities vaizdiniai (atsiminimai) yra tik priemonė 
šiam klausimui išspręsti“. Tiktai tiesioginis reakcijos sulaikymas 
ir susijaudinimo susikaupimas leidžia organizmui įsižiūrėti į savo 
aplinką ir iškelti glūdinčias joje galimybes. Taigi tiktai toks nu- 
sistatymas leidžia atsirasti koniempliacijai 1 kartu išorinio pa- 
saulio pažinimui. Ir tiktai tuo atveju, kai šiek tiek atsižvelgia- 
ma į tai, kas buvo anksčiau, ir numatoma tai, kas bus toliau 
(ateityje), atsiranda ir paiyrimas tikslia žodžio prasme. Bet ko- 
kie yra tie faktoriai, kurie išplečia ir turtina patyrimą, kurie 
priverčia organizmą mokytis? Pirmiausia tai yra naujos situaci- 
jos, į kurias organizmas patenka ir kurios priverčia jį veikti 
nauju, neįprastu būdu. Šitas naujas veikimo būdas gali būti sėk- 
mingas arba nesėkmingas. Juo įvairesnės naujos, netikėtos si- 
tuacijos, juo mažesnė tikimybė, kad organizmas kiekvienąkart 
suras kaip tik tinkamiausią elgesio būdą. Taigi nepasisekusių 
atvejų vis daugės. Ir kaip tik šitie nepasisekimai daugiausia ir 
padeda organizmui išplėsti ir pagilinti savo patyrimą, nes jie 
priverčia atidžiau žvelgti į paskirų situacijų ypatumus ir skirtu- 
mus ir skaitytis su kiekvienu faktoriumi, kuris turi joms vieno- 
kios ar kitokios įtakos. Mes žinomę tai iš mūsų kasdieninio 
patyrimo. Kai normali buvimo eiga kiek sutrukdoma, kai neti- 
kėtai iškyla kliūtys, sustabdančios mūsų darbą, arba kai įpras- 
tas mums veikimo būdas ir priemonės nebeduoda laukiamų re- 
zultatų, tai tokie įvykiai, tokie nepasisekimai priverčia mus su- 
stoti, susimąstyti ir pamėginti išsiaiškinti nesėkmės priežastis ir 
surasti naujas priemones sutiktoms kliūtims įveikti. Taigi tik 
nepasisekimas sužadina žmogaus išradingumą, išplečia jo inte- 
lektualinį akiratį ir moko jį numatyti naujas galimybes. Nelai- 
mė — geriausias žmogaus mokytojas. Ir tas pat galioja visiems 
aukštesniesiems gyvūnams, kurie elgiasi remdamiesi patyrimu 
ir sugeba mokytis. Bet kiekviena nesėkmė reiškia, kad vienas 





5 Atsiminimai nesavarankiški, nelokalizuoti, bet tik tokie: kad būtų taip, 
kaip buvo arba net nebūtų taip, kaip buvo. 

arba kitas reikalas bei noras liko nepatenkintas, kad puoselė- 
jama viltis žlugo. Taigi nepasisekimo neišvengiama pasekmė yra 
tam tikras kentėjimas. Prityręs žmogus visuomet yra pakėlęs 
daug vargų, daug iškentėjęs'. Apskritai juo sąmoningesnis or- 
ganizmas, juo platesnis jo sąmonės akiratis, tuo didesnis jo su- 
gebėjimas kentėti; bet ir atvirkščiai — juo daugiau organizmui 
tenka kentėti, tuo budresnė bus jo sąmonė ir jo protas. Kitaip 
sakant, kentėjimas yra svarbus sąmoningumo, proto, kartu ir 
viso dvasinio gyvenimo raidos faktorius. Žinoma, ne kiekvie- 
nas kentėjimas taip veikia ir ne visomis aplinkybėmis. Mums 
teks kaip tik ir nagrinėti šiuos klausimus: kada ir kokiomis ap- 
linkybėmis kentėjimas gali vaidinti teigiamą vaidmenį žmogaus 
gyvenime? Koks yra jo ryšys su dvasios (intelekto) veiklumu? 
"Taip mes ir galėtume išaiškinti, kiek ir kuo pagrįstas tas teigia- 
mas kentėjimo įvertinimas, kurį mes randame krikščioniškoje 
pasaulėžiūroje. Jei mes norime išaiškinti, kokia gali būti ken- 
tėjimo teigiama reikšmė, kokiais atvejais jis sugeba pagilinti ir 
praturtinti vidinį Žmogaus pasaulį, mes turime pirmiausia tiks- 
liau apibrėžti, apie kokią kentėjimo formą arba rūšį kalbama. 
Vieną bendrą kentėjimo determinaciją jau esame suradę. Tatai 
kentėjimas, kuris įeina į žmogaus patyrimą ir sudaro esminį to 
patyrimo momentą. Tatai reiškia: nors kentėjimas iš pradžių ir 
kyla iš fizinio skausmo, bet žmogaus dvasiniame gyvenime jis 
pasidaro svarbiu faktoriumi vien tada, kai, nutrūkęs nuo aktu- 
alaus momento skausmo, jis įgyja psichinį pobūdį, taigi kai jis 
pasireiškia kaip kentėjimas, pagrįstas praeities atsiminimais ar- 
ba ateities lūkesčiais. Žinoma, ir aktualus fizinis skausmas gali 
įgauti tam tikrą pedagoginę reikšmę. Jei žmogus negali jo pa- 
šalinti, jis suranda kitų priemonių su juo kovoti. Pats kūnas, 
pati jo fizinė organizacija jau padeda šitoje kovoje. Juo stipres- 
nis organizmas, juo lengviau jis pripranta prie fizinio skausmo 
ir įgyja sugebėjimą jį kentėti bei tverti. Pripratimas padaro or- 
ganizmą mažiau jautrų skausmui. Pvz., boksininkų arba imty- 


7 Odisėjo epitetai xokGuNTIĘ ir nolOTAUG glaudžiai susiję. 

nininkų nejautrumas. Arba asketai, marinantys savo kūną. Ži- 
noma, šita ištvermė yra ribota, t. y. organizmas gali priprasti 
vien prie tokio skausmo, kurio intensyvumas nėra per didelis, 
be to, pripratimas prie vienos skausmo rūšies dar nelaiduoja 
tokio pat jautrumo kitoms skausmo rūšims. Boksininkas, kuris 
puikiai tveria savo priešo smūgius, kartu nėra pripratęs kentėti 
dantų skausmą. Bet, šiaip ar taip, šitas sugebėjimas yra ne tik 
labai didelės fizinės, bet ir moralinės svarbos, nes pripratina 
žmogų nebijoti skausmo. Visos senovės filosofinės mokyklos, 
kurios iškėlė vidinės laisvės idealą, reikalavo iš išminčiaus, kad 
Jis pajėgtų išlaikyti dvasinę ramybę, kentėdamas ir didžiausias 
fizines kančias. Tačiau šitas patvarumas pats nėra toks organiz- 
mo nusistatymas, kuris galėtų mums parodyti teigiamą kentė- 
jimo reikšmę, nes jis remiasi pripratimu ir per pripratimą įgytu 
nejautrumu. Taigi jo reikšmė greičiau tokia, kad jis nuslopina, 
silpnina skausmą, neigia jį, bet teigiamai nepanaudoja. Be to, 
kentėjimas tikra prasme gali reikštis vien tada, kai sąmonės 
akiratis gana platus ir vienodai apima ir praeitį, ir ateitį. Žmo- 
gus įgauna sugebėjimą kentėti, kiek, viena vertus, praeitis te- 
begyvena dabartyje, ir jis nusimano esąs tas pats, kuris patyrė 
praeityje tokią arba kitokią nelaimę, ir kiek, antra vertus, jis 
numato ateitį ir nusimano būsiąs tas pats asmuo, kuris mąsto, 
jaučia ir veikia esamuoju momentu. Tiktai tada kentėjimas įgau- 
na gilumą ir pats sukelia psichiniame gyvenime tikrą rezonan- 
są, tikrą atgarsį, išsiplečiantį į visas puses ir prisunkiantį visus 
žmogaus potyrius bei pergyvenimus. Tatai nereikia suprasti, kad 
kentėjimė praeitis ir ateitis turi didesnę reikšmę negu dabartis. 
To negali būti. Kankinami praeities atsiminimų arba rūpinda- 
miesi tuo, kas bus ateityje, mes patiriame šitas kančias ir rū)- 
pesčius esamuoju momentu; jie aktualūs, priklauso dabarčiai, 
bet jų intencija nukreipta į praeitį arba ateiti, taigi dabartis, 
taip sakant, išsiplečia įtraukdama į save ir praeitį, ir ateitį. Ken- 
tėjimui (ir džiaugsmui) atsirasti nėra svarbiausia tai, kad kiek- 
vienas siekimas ar geismas, noras kyla iš stokos jausmo, kad 
siekti galime vien to, ko trūksta, ir kad todėl smagumą, pati- 
riamą pasiekus tikslą, būtinai sąlygoja nesmagumas (kentėji- 

mas). Svarbiausia yra dabarties išsiplėtimas, galimumas gyven- 
ti ir praeity, ir ateity: išlaikyti gyvą praeities ryšį su dabartimi, 
atgaivinti ją ir numatyti ateitį, t. y. įsivaizduoti ją kaip aktualiai 
esančią. Tatai požymis, bendras ir kentėjimui, ir džiaugsmui. 
Bet yra ir skirtumas — kentėjimas daug labiau žadina ir gaivi- 
na sąmoningumą negu džiaugsmas. Tai galima taip paaiškinti. 
Kol mūsų darbas arba mūsų veikla, nukreipta į vieną arba kitą 
tikslą, vyksta nekliudomai ir mes pasiekiame savo tikslą arba 
savo siekimų ir norų objektą, tol mūsų sąmonės būsena, jos 
nusistatymas nekinta, jis lieka tas pats, ir mes galime visiškai 
atsiduoti savo darbui, savo veiklai ir pasiekę tikslą visiškai pa- 
sinerti į jo teikiamą džiaugsmą ir laimę. Bet jei tik sąmonės 
nukreiptumas į tam tikrą objektą arba objektų planą, jos nusi- 
statymas nesikeičia ir pasidaro bent kiek pastovus, jis tampa 
šiek tiek inertiškas; subjektas linkęs užmiršti save, t. y. jis nu- 
stoja sugebėjimo įsivaizduoti kitą situaciją, pažiūrėti į save ir 
savo veiklą iš šalies, atsižvelgti ir į kitas, skirtingas galimybes. 
Taigi jis nelinkęs reflektuoti, jis su tam tikru naivumu atsiduo- 
da esamybei. Visiškai kitaip reaguoja jo sąmonė, susidūrusi su 
netikėtomis kliūtimis ar patyrusi nepasisekimą. Tokia nesėkmė 
veikia sąmonę kaip netikėtas, staigus smūgis, priverčiantis mus 
atsitokėti, atsipeikėti, apsidairyti ir suprasti, kas iš tiknijų vyksta, 
kodėl mums nepavyko, kokios iškilo kliūtys ir kaip galima jas 
pašalinti, įveikti. Apskritai laimė žmogaus proto nebrandina, o 
nelaimė, nepasisekimai, priešingai, atveria jam akis, kad pama- 
tytų, ko anksčiau nėra matęs ar pastebėjęs. Jo akiratis išsiple- 
čia, jis nusimano galįs veikti ir elgtis ne taip, kaip įpratęs, bet 
kitokiu, nauju būdu. Ten, kur žmogus jaučia savo galią, jis ne- 
linkęs mąstyti, reflektuoti, jis tiesiai siekia tikslo. Protingumas, 
sumanumas kyla kaip tik dėl to, kad žmogus (arba gyvulys) 
supranta negalįs pasiekti tikslo tiesioginiu būdu, kad jo priei- 
tos kliūtys negali būti tiesiogiai įveiktos, kad jis esąs tam tikru 
atžvilgiu bejėgis ir todėl turi pergudrauti priešą, turi pasiekti 
tikslą aplinkiniais keliais. Protas, proto galia, sąmonės budru- 
mas, galima sakyti, išauga iš tam tikro reliatyvaus kūno ir ins- 
tinkto bejėgiškumo. Šilo bejėgiškumo įsisąmoninimas pasireiš- 
kia pirmiausia kaip kentėjimas. Galios dialektika: 

galia — palios stoka — aukštesnė 
fizinė kentėjimas dvasinė 
instinktas galia 


Kas išplaukia iš tokios situacijos? Bejėgiškumo jausmas bū- 
tinai sukelia tam tikrą reakciją. Viena vertus, sukaupta energi- 
ja negali būti išeikvojama, sunaudojama taip, kaip buvo numa- 
tyta. Ji ieško išeities, progos išsikrauti. Antra vertus, subjektas 
nori atsikratyti bejėgiškumo jausmo (kentėjimo), išeiti iš to- 
kios nemalonios padėties, įsitikinti esąs ne visai bejėgis, bet 
sugebąs parodyti savo galią. Šila reakcija, atsižvelgiant į sub- 
jekto individualią prigimtį ir jos potencijas, gali būti įvairi. 

1. Kentėjimas gali įgauti pasipiktinimo, protesto, pykčio for- 
mą. Tada subjektas nukreipia savo pyktį į tokį objektą arba 
kitą asmenį, kuris negali jam priešintis ir kuris duoda jam pro- 
gą išgiežli savo apmaudą (kai žmogus ima rėkti, bartis, daužyti 
į stalą, kumščiuoti ir kt.). 

2. Žmogus gali pripažinti savo bejėgiškumą. Jam gaila sa- 
vęs ir jis nori, kad ir kiti jo gailėtųsi; jis verkia, skundžiasi ir 
visokiais būdais stengiasi parodyti kitiems savo nelaimę, savo 
sunkią padėtį. 

3. Subjektas gali nesiryžti prisipažinti esąs bejėgis; dėl savi- 
mylos ar gėdos jis nenori parodyti kitiems, kad jis nelaimingas 
ir jam reikia kitų pagalbos ir gailesčio. Kita vertus, jis pats 
nepajėgia nusikratyti tomis mintimis ir atsiminimais, kuriuos 
sukelia jam jo nesėkmė, nelaimė; jis negali užmiršti to, kas jį 
ištiko, ir šitie nemalonūs atsiminimai ir mintys nenustoja savo 
aktualumo, jie tebekankina jį, atgydami iš naujo bet kokiai pro- 
gai pasitaikius. Tokiu atveju kentėjimas virsta tuo, kas psichiat- 
rijoje vadinama psichine trauma, psichine žaizda, nuo kurios 
jis gali išsivaduoti vien gavęs tam tikrą gydymą. Dažniausiai 
taip reaguoja į netikėtą nelaimę arba sunkius pėrgyvenimus vai- 
kas, dar nesugebantis apsisaugoti ir nemokantis kovoti su to- 
kiais vidiniais pavojais. Ir dažnai labai sunku surasti pirminę 
psichinės žaizdos priežastį. 

Aišku, kad visais šiais atvejais kentėjimas ne tik neturi tei- 
giamos reikšmės asmenybės skleidimuisi, bet priešingai, yra la- 
bai žalingas momentas. Psichinė trauma veikia kaip nuodai, 


KENTĖJIMO PROBLEMA 493 


patekę į organizmą. Ji graužia žmogaus jėgas, dažnai visiškai 
sužaloja jo psichinio gyvenimo sąmonę, jo vyksmą, t. y. pasi- 
baigia vienokia ar kitokia psichine liga. Ir tais atvejais, kai žmo- 
gus, jausdamas savo bejėgiškumą, iškrauna savo pyktį ir ap- 
maudą kitam beprasmiškame ginče arba nesuvaldomais pykčio 
priepuoliais, jis iš tikrųjų neįveikia savo silpnybės, nenugali su- 
tiktų sunkumų, bet veikia mažiausio pasipriešinimo kryptimi ir 
pats save apgauna manydamas, kad tokiu būdu parodo savo 
galią. Tačiau tai tariamas galingumas, kuris asmenybei neduo- 
da nieko teigiamo. Pagaliau ir pripažinęs savo bejėgiškumą, sil- 
pnumą ir rasdamas paguodą kitų ir paties savęs gailestyje, žmo- 
gus nežengia pirmyn ir neigyja naujų jėgų sutiktoms kliūtims 
įveikti. Gailesčio jausmas (koks aš nelaimingas), kaip pykčio 
išpuoliai, gali palengvinti kančias šiuo momentu, bet jie nėnu- 
rodo priemonių, kaip žmogus galėtų valdyti tokią situaciją, kaip 
galėtų įveikti savo bejėgiškumą. Priešingai, stengdamasis apsi- 
lenkti su visomis svarbiomis kliūtimis, jis vis labiau praranda 
toki atsparumą ir, net pakliuvus į sunkią situaciją, jo jėgos pa- 
sirodo ne padidėjusios, bet sumažėjusios. 

Tačiau žmogaus reakcija į kentėjimą, kilusį dėl bejėgišku- 
mo, gali būti ir visai kitokia; žmogus gali dėti visas pastangas 
nepasiduoti susidėjusioms aplinkybėms, išlaikyti iniciatyvą sa- 
vo rankose ir surasti tokį elgesio būdą, kuris jam leistų įveikti 
savo silpnybes ne apsilenkiant su esamais sunkumais, bet nu- 
galint juos ir taip pareiškiant savo nepriklausomybę nuo išori- 
nių aplinkybių, savo mokėjimą iškilti virš jų. 

Nagrinėdami kentėjimo prigimtį ir jo vaidmenį žmogaus 
dvasinio gyvenimo rutuliojimuisi ir skleidimuisi, mes priėjome 
išvadą, kad kentėjimas yra esminė Žmogaus sąmoningumo ir 
protingumo plėtotės sąlyga; kentėjimas daug labiau negu 
džiaugsmas skatina ši procesą. Kentėjimas, kaip matėme, yra 
būtinas galios dialektikos faktorius. Tik stokojant galios, tik ten, 
kur fizinė galia ir apskritai kasdieninio gyvenimo galios nusto- 
ja savo reikšmės, liaujasi veikusios, tiktai ten gali atsirasti ir 
augti aukštesnės dvasios bei intelekto galios. Bet ar galima iš 
to daryti išvadą, kad kentėjimas gali būti ir turi būti teigiamai 

vertinamas? Nors mes ir turime pripažinti, kad kentėjimo pa- 
sekmės ir išdavos dažnai yra teigiamos, bet ar to užtenka, kad 
pats kentėjimas būtų laikomas gėriu? Mūsų gyvenimas neretai 
pateikia pavyzdžių, kai neigiami reiškiniai veikia žmones 2€- 
rai. Pavyzdžiui, nelaimingas karas gali išblaivinti tautą ir padė- 
ti jai morališkai atgimti. Didesnis gaisras, apnaikindamas kokį 
nors miestą, kartu žymiai pagerina šitame mieste higienines 
salygas ir sumažina užkrečiamųjų ligų skaičių, nes nauji pasta- 
tyti namai ir būstai higieniškesni ir labiau atitinka sveikatos 
reikalavimus. Jei nebūtų buvę nelaimingo karo arba tokio gais- 
TO, tai, reikia manyti, kad ir tauta nebūtų atsipalaidavusi nuo 
savo moralinių ydų, ir miestas būtų likęs toks pats nehigieniš- 
kas kaip ir anksčiau. Bet aišku, jog iš to negalima daryti išva- 
dos, kad pats gaisras arba karas (ir karo pralaimėjimas) esąs 
teigiamas reiškinys ir turįs būti teigiamai vertinamas. Taip sam- 
protaujant galima lengvai pasiduoti tokiai sofistikai, kuri pa- 
teisina kiekvieną blogybę, nurodydama, kad ji turi ir tam tikrų 
gerų, teigiamų pasekmių. Tokio požiūrio, pavyzdžiui, laikosi He- 
gelis, pasak kurio žmonijos istorijoje blogis, neigimo galia vai- 
diną svarbiausią vaidmenį; tai kaip tik tas dinamiškas fakto- 
rius, kuris sukelia ir stumia į priekį istorinius įvykius ir taip 
įvykdo teigiamus (dorovinius) istorinės evoliucijos tikslus. Ta- 
čiau tokia pažiūra ir tokia teodicėjos forma negali būti pripa- 
žinta įtikinama ir patenkinama, nes ji rizikuoja visiškai išdildy- 
ti blogio ir gėrio arba apskritai — teigiamų ir neigiamų verty- 
bių skirtumą ar bent jį visiškai sureliatyvinti. O tai neleistinas 
dalykas, nes jis prieštarauja mūsų moralinio ir apskritai dvasi- 
nio gyvenimo patyrimui. Kad ir kaip dažnai yra sunku tiksliai 
apibrėžti, kas bloga ir kas gera atskirais konkrečiais atvejais, 
principinė blogio ir gėrio, teigiamų ir neigiamų vertybių opo- 
zicija visuomet išlaiko savo reikšmę ir jokiu būdu negali būti 
panaikinta arba eliminuota. Tenka tiktai pripažinti, kad kon- 
krečiame žmogaus buvime gėris ir blogis dažnai taip glaudžiai 
susipina, jog sunku nustatyti, kuris tam tikru alveju turi per- 
svarą. Be to, reikia atsižvelgti ir į tai, kad neretai vienos ver- 
tybės realizavimas prieštarauja kilos įgyvendinimui ir todėl ten- 

ka pasirinkti tiktai vieną iš jų, o nuo kitos atsisakyti. Kitaip 
sakant, tarp dviejų vertybių kyla konfliktas, kuris gali būti iš- 
spręstas tik vieną vertybę aukojant kitos naudai. Šiuo atveju 
vienos vertybės realizavimas neišvengiamai susijęs su kitos ne- 
įvykdymu, taigi su neigiamu momentuė. Tačiau patis tokio kon- 
flikto atsiradimas jau liudija, kad teigiamų ir neigiamų verty- 
bių priešingybė nenustoja buvusi, bet yra paties konflikto pa- 
matas. Todėl ir apskritai imant negalima manyti, kad pats ken- 
tėjimas — kaipo kentėjimas — gali virsti teigiama vertybe, tapti 
gėriu. Kentėjimas visuomet lieka tuo, kuo jis yra, kentėjimu, 
ir kiekvienas normalus, sveiko proto žmogus pasistengs jo iš- 
vengti, jei jis kitu būdu gali pasiekti tų pačių rezultatų. Taigi 
galima vien tvirtinti, kad teigiama kentėjimo reikšmė pagrista 
tuo, jog jis yra būtina, esminė sąlyga tokių gyvybinių ir dvasi- 
nių vertybių, kurios be jo nebūtų žmogui prieinamos, negalėtų 
būti įgyvendinamos. Svarbu pabrėžti, kad kentėjimas gali įgauti 
teigiamą vertę, jei jo ryšys su tam tikru žmogaus gyvenimo gė- 
riu esmingas, vidinis. Atsitiktinės, išorinės teigiamos pasekmės 
nesugeba jam suteikti tokios teigiamos reikšmės. Mes matė- 
me, kad toks esmingas ryšys yra tarp kentėjimo ir sąmoningu- 
mo išsiskleidimo. Bet tuo kentėjimo teigiamas vaidmuo, kaip 
pamatysime, nesibaigia. Ne mažesnė jo reikšmė ir visam nor- 
maliam žmogaus buvimui. Kai subjektas įsisąmonina šitą ken- 
tėjimo reikšmę savo gyvenimui, jis pats pradeda vertinti ken- 
tėjimą teigiamai. Tačiau šitas įvertinimas, tapęs sąmoningas, t. y. 
įgavęs teorinį pobūdį, supranta ir aiškina kentėjimą nevieno- 
dai. Toks teorinių interpretacijų nevienodumas neatsitiktinis; 
kaip, kokiu būdu interpretuojama teigiama kentėjimo vertė, pir- 
miausia pareina nuo to, koks yra subjekto tiesioginis, nepri- 
klausomas nuo bendrųjų principų ar normų nusistatymas ken- 
tėjimo atžvilgiu, kaip subjektas instinktyviai, nesamprotauda- 
mas reaguoja į jį. Tatai aiškėja iš to, kad kentėjimas, kaip bu- 


Š Arba jos realizavimui reikia, kad būtų įvykdytas ir tam tikras blogis, 
neigiama kartybė (tautos laisvė, noras ir kiti panašūs dalykai). 

vo išaiškinta anksčiau, tol gražu ne visuomet įgyja teigiamą 
reikšmę; labai dažnai jis, priešingai, veikia neigiamai, ypač ta- 
da, kai žmogus vienaip ar kitaip pasiduoda tai situacijai, kuri 
sukelia kentėjimą, išleidžia iniciatyvą iš savo rankų ir visai ne- 
sistengia įveikti savo silpnybę — bejėgiškumą, kuris ir yra kėn- 
tėjimo priežastis. Taigi tiktai parodant kenčiančiam tam tikrą 
vidinį aktyvumą ir nepriklausomybę nuo išorinių aplinkybių, 
kentėjimas gali pasidaryti teigiamu momentu jo gyvenime ar- 
ba bent nustoti savo neigiamos reikšmės. Tačiau šitas vidinis 
aktyvumas gali būti įvairus, jo energijos lygis būna nevieno- 
das; tatai pareina nuo subjekto (asmenybės) dvasinio gilumo 
ir budrumo, nuo jo prigimtyje glūdinčių tobulėjimo potencijų. 

Kuo gi pasireiškia subjekto aktyvumas kovojant su kentėji- 
mu, kiek jis neišvengiamas ir šiaip ar taip turi būti patinamas, 
pakeliamas? Pirmiausia šis aktyvumas vienaip ar kitaip įpras- 
mina kentėjimą ir įprasmina taip, kad iš to išplauktų tam tik- 
ras elgesio ir veikimo būdas. Žinoma, šio įprasminimo nerei- 
kėtų suprasti kaip grynai teorinio ir visiškai sąmoningo akto. 
Iš pradžių jis vyksta naiviai ir spontaniškai ir pasireiškia kaip 
tam tikras bendras (ir valios, ir jausmų, ir sąmonės) nusistaty- | 
mas tam tikros situacijos ir tam tikrų gyvenimo aplinkybių at- 
žvilgiu. Ir tik vėliau šitas įprasminimas tematizuojamas, tapda- 
mas sąmoningu požiūriu į kentėjimo reikšmę bei vertę. Su vie- 
na tokia kentėjimo interpretacija mes jau esame susipažinę. Ta- 
tai ta interpretacija, kuri išplaukia iš epikūriečių ir stoikų mo- 
ralinės filosofijos arba, kitaip sakant, iš jų pažiūros į išmin- 
čiaus vidinę laisvę bei nepriklausomybę. "Tiesa, šita interpreta- 
cija yra savotiška, grynai negatyvaus pobūdžio. Kentėjimas iš- 
minčiaus visiškai nepaliečiąs, jisai esąs jam svetimas, todėl ir 
negalis turėti jam jokios reikšmės — nei teigiamos, nei neigia- 
mos. Įprasminimas čionai vyksta taip, kad išminčius įsisąmoni- 
na: teisingai nusistačius, kentėjimas pasirodo buvęs iliuzija ir, 
būdamas toks, nėra vertas jokio įvertinimo. Tačiau šitas inter- 
pretacijos būdas tik iš dalies pasiekia savo tikslą. Jis nepajėgia 
visiškai panaikinti kentėjimo realumo, taigi negali pašalinti ir 
jo neigiamos vertės. Neigdamas kentėjimo realumą, subjektas 


KENTĖJIMO PROBLĖMA 497 


apgauna patis save, pasiduoda iliuzijai, kuria tačiau negali vi- 
siškai pasitikėti. Iš to kyla galbūt ir nesąmoninga veidmainystė 
bei apsimetimas (stoikų deklamacijų teatrališkumas). Tačiau kai- 
na, kuria subjektui pavyksta atsikratyti nuo kentėjimų ir pa- 
siekti sielos ramybę, yra labai didelė: subjektas turi nuvertinti 
beveik visas kultūros, gyvenimo vertybes ir kiek galėdamas at- 
siskirti nuo savo aplinkos, susitraukti ir iki minimumo suma- 
žinti visus savo siekimus ir interesus. Kentėjimo neigimas galų 
gale neturtina žmogaus dvasinio gyvenimo, bet atvirkščiai — 
skurdina ir niokoja jį. Be to, kiekviena kieno nors nepripažis- 
tama realybė keršija nenorinčiam ją pripažinti. Ir jei žmogus 
dedasi nepastebis kentėjimo ir stengiasi jį visiškai išstumti iš 
savo sąmonės lauko, tai dažnai atsiranda fenomenas, kurį tik 
neseniai išnagrinėjo psichopatologija: išstumti iš sąmonės ne- 
ta, bel pereina į pasąmonę ir ten toliau veikia psichinį gyveni- 
mą, pasireikšdami vienu arba kitu paiologiniu būdu. Taigi ken- 
tėjimo realumo neigimas gali sukelti viso psichinio gyvenimo 
išsigimimą ir iškrypimą. 

Antrasis kentėjimo įprasminimo būdas — tai, pripažinus 
kentėjimo realybę, išsiaiškinti jo priežastis ir tikslą ir pagal tai 
reguliuoti savo elgesį, susikurti atitinkamą požiūrį į gyvenimą. 
Toks įprasminimo būdas gali įgauti labai įvairias formas; daž- 
niausiai jis vyksta mažiausio pasipriešinimo kryptimi. Visuomet 
patogiausia neprisiimti atsakomybės ir kaltinti už kentėjimus 
kitus: visą socialinę aplinką arba bendras žmogaus gyvenimo 
aplinkybes. Žmonės visada mėgsta vaidinti nekaltai kenčian- 
čius, kurių vertybių ir nuopelnų visuomenė ar žmonija nepri- 
pažįsta ir tinkamai neįvertina. Tokia gyvenimo (ir savo aktua- 
lios situacijos) interpretacija aukština žmogų jo paties akyse, 
kartu žemindama visą jo aplinką ir taip patogiausiu būdu pa- 
tenkindama žmogaus savimylos pretenzijas. Ir aišku, kad to- 
kioje kentėjimo interpretacijoje mažiausiai pasireiškia vidinis 
aktyvumas. Žmogus nesistengia taip pakeisti save, kad kentėji- 
mas būtų pašalintas arba kad jis įgautų teigiamą reikšmę pa- 
čiam gyvenimui, kūrybinei veiklai, bet priima gyvenimą ir visą 

buvimą (pasaulį) tokį, koks jis yra. Ir kadangi šis gyvenimas 
(pasaulis) yra toks, kad priverčia jį kentėti, tai žmogus linkęs 
neigiamai vertinti to gyvenimo ir pasaulio santvarką, žiūrėti i jį 
pesimistiškai. Tatai yra kaip tik tas nusistatymas, kurį Nietzsche 
charakterizuoja kaip ressentiment. Jo vyraujantis jausmas yra- 
apmaudas, sužeista savimyla bei nuoskriauda, kai subjektas nu- 
simano nepajėgiąs situacijos sunkenybės įveikti. Vienintelė jam 
beliekanti išeitis, vienintelė priemonė nusiraminti ir rasti pa- 
guodą — tai nuvertinti patį gyvenimą ir visas gyvenimo teigia- 
mas vertybes (grožį, galybę, sveikatą, žinojimą, džiaugsmą). Ta- 
tai lapės psichologija La Fontaine'o pasakėčioje, kai lapė, pa- 
mačiusi, kad negali vynuogių pasiekti, paguodžia save tuo, kad 
jos dar rūgščios, neprinokusios. Tai, kas man neprieinama, ne-- 
pasiekiama, tai negali turėti tikros vertės. O kadangi tai never- 
tinga, tai man neturint šių gėrybių ir nusiminti neverta. Tokiu 
būdu ir vyksta natūralių vertybių paniekinimas ir pervertini- 
mas, bet taip ir pats kentėjimas gali įgauti teigiamą reikšmę. 
Jis tampa privilegija tų žmonių, kuriems nesiseka, kurie šiame 
pasaulyje nelaimingi todėl, kad jų moralės vertybės nesuderi- 
namos su šio gyvenimo blogiu ir niekingumu. Taigi šiuo atveju 
kentėjimas vertinamas teigiamai ne todėl, kad jis padeda žmo- 
gur tobulėti, turtėti ir gilinti savo vidinį pasaulį, bet todėl, kad 
tai mano kentėjimas. Aš kenčiu, taigi kentėjimas turi būti kaž- 
kas vertinga ir reikšminga. Iš šito nusistatymo gali atsirasti ir 
svajonė apie aną pasaulį, kuriame visos šio gyvenimo neteisy- 
bės bus pataisytos, pašalintos ir kuriame kilnusis kentėtojas pa- 
galiau pailsės nuo visų vargų ir kančių. 

Nietzsche's teisybė: krikščionybėje yra tokių momentų ir 
krikščioniška moralė neretai taip ir suprantama". Bet ar tai pa- 
grindinis krikščionybės motyvas? Ar galima iš šių funkcijų iš- 
vesti visą krikščionišką pasaulio žiūrą? 





? Tą palį galima pasakyti iš dalies apie visas idealistines metafizikos for- 
mas, kurios neigiamai vertina šį pasaulį ir gyvenimą ir žada teisybę aname 
pasaulyje. 

Nereikia užmiršti: krikščionybė, kaip tai pripažįsta ir pats 
Nietzsche, reikalauja, kad žmogus nekaltintų dėl kentėjimų nei 
Dievo, nei kitų, bet vien pats save ir savo žmogiškos prigimties 
netobulumą. Krikščioniška kentėjimo interpretacija, kaip ir dau- 
gelio kitų religijų, yra moralinė. Kentėjimas esąs būtina, neiš- 
vengiama nuodėmės pasekmė ir kartu bausmė už ją. O pačios 
moralės pobūdis ir dabar yra individualus. Atskiro asmens nu- 
sidėjimai ir dabar yra prigimtiniai, t. y. priklauso nuo žmogaus 
prigimties nuodėmingumo. Mitiškai — tatai Adomo ir Ievos 
nusidėjimo pasekmė, sugadinusi visų jų palikuonių prigimtį. Fi- 
losofiškai — tatai visų žmonių vieningumas ir solidarumas, kai 
kiekvienas atsako ne tik už savo, bet ir už visos žmonijos, kai- 
po visumos, likimą. 

Taigi krikščionybė itin įsakmiai ir griežtai pabrėžia žmogaus 
moralinę atsakomybę ir reikalauja iš jo didžiausio valios akty- 
vumo. Tikrai dedant visas įmanomas pastangas, kad žmogus 
atsikratytų savo nuodėmingumo, kentėjimas įgauna teigiamą 
reikšmę, t. y. padeda jam dvasiškai tobulėti. Tiesa, krikščionys 
pirmiausia turi įsisąmoninti savo nuodėmingumą ir netobulu- 
mą, pagrindinė jų dorybė turi būti nusižeminimas. Bet toks nu- 
sižeminimas gali būti laikomas teigiama vertybe vien tuo at- 
vėju, jei jis žmogaus sąžinėje iškeliamas prieš tobulos šventy- 
bės veidą ir susiejamas su aistringu šio idealo siekimu ir ver- 
žimusi į jį. 

Taigi nusižeminimas toli gražu nereiškia nusiraminimo, re- 
zignacijos, pasidavimo neišvengiamoms savo netobulumo pa- 
sekmėms. Priešingai, tatai didžiausias dvasios ir dvasinių jėgų 
įtempimas, pareinąs nuo griežto priešingumo tarp taktiško žmo- 
gaus nuodėmingumo ir jo siekiamo šventumo idealo. Sio nusi- 
žeminimo atvirkštinė pusė — tatai nepaprastas moralinio jaus- 
mo aštrumas ir moralinės sąžinės bei valios budrumas bei veik- 
lumas. Tiktai šiuo atveju žmogus iš tikro kenčia ir sielojasi dėl 
to, kad jis netobulas, nuodėmingas. Žinoma, būna ir labai daž- 
nai ir krikščionybėje pasitaiko ir kitų nusižeminimo formų, ku- 
rių vidinis pagrindas ir kilmė yra visai kitokie. Tarkime, slaptas 
nusižengimo akstinas — išdidumas ar puikybė, t. y. puikybė 

apsimeta esanti kuklumas, nusižeminimas. Žmogus grožisi tuo, 
kad jis toks kuklus ir kad jo kuklumas pareinąs nuo to, jog jis 
iš savęs daug reikalauja, daug daugiau negu kiti žmonės. Tatai 
yra ypatinga moralinio fariziejizmo rūšis, moralinė veidmainys- 
tė, dažniausiai nesąmoninga arba tik iš dalies sąmoninga. 

Nusižeminimas gali būti panaudojamas kaip apsimetimas, 
pateisinantis žmogaus moralinį menkumą ir neveiklumą. Žmo- 
gus teisinasi, kad esąs silpnas, netobulas, nuodėmingas ir todėl 
iš jo negalima daug reikalauti. Jis daugiau pasikliaująs Dievo 
malone, o ne savo jėgomis. Už tokio kuklumo slepiasi nenoras 
stengtis, dėti kokias nors reikalaujančias didelio valios įtenapi- 
mo pastangas ir taip kuo patogiau sutvarkyti savo gyvenimą. 
Tatai — moralinio tinginio psichologija. Pagaliau toks nusiže- 
minimas gali išplaukti iš to, ką dabartinė psichologija vadina 
complex of inferiority. Tatai — kaip tik mūsų laikais išplatintas 
dvasios nusistatymas. Dabartinis vienašališkas individualistinis 
auklėjimas, kuris iškelia aikštėn paskiros individualybės sava- 
rankiškumą ir vertę, labai dažnai išugdo vaikui tokias preten- 
zijas, kurių jis nepajėgia patenkinti. Atsiranda didelis neatitiki- 
mas, disproporcija tarp tų potencijų, kurias pats žmogus sau 
priskiria, ir tų galimybių, kurias jis iš tikrųjų turi. Realybė, gy- 
venimo aplinkybės anksčiau arba vėliau atskleidžia tokią ap- 
gaulę, Ir tada toks žmogus patenka į priešingą kraštutinumą. 
Jei anksčiau jis pervertindavo savo gabumus, savo potencijas, 
tai dabar jis visiškai nustoja jais pasikliauti; jam nuolat atrodo, 
kad niekados nepavyks pasiekti to, ko yra pasiekę kiti žmonės, 
kad jis negalis su jais lygintis, kad esąs visais atžvilgiais už juos 
menkesnis ir silpnesnis, ir kad visi kiti šį jo menkumą mato ir 
žiūri į ji su panieka. Toks menkumo kompleksas, iš kurio gali 
kilti ir psichinė liga, irgi pasireiškia kaip nusižeminimas, lydi- 
mas labai aštrių sužeistos savimylos kančių. Žinoma, jis negali 
turėti teigiamos reikšmės žmogaus dvasiniam gyvenimui, nes 
jis nekelia, neskatina jo aktyvumo, bet jį slopina ir paralyžiuo- 
ja. Tatai pabrėžia ir krikščionybės mokslas. Tarp septynių nuo- 
dėmių, kurias nustatė Bažnyčios Tėvai, yra ir acedia — nusi- 
minimas, neviltis. 

Tačiau teigiama kentėjimo reikšmė esmingai susieta su dva- 
siniu asmenybės aktyvumu ne tik tais atvejais, kai ji prisiima 
atsakomybę už kančias bei vargus, kuriuos jai tenka pakelti, 
bet ir tada, kai tam tikro gėrio pasiekimas arba turėjimas rcei- 
kalauja vidinio veiklumo bei budrumo, ir šitą veiklumą bei bud- 
rumą neišvengiamai lydi kentėjimas. Aiškiausias tokios situa- 
cijos pavyzdys yra tas atvejis, kai kyla konfliktas tarp dviejų 
vertybių taip, kad vienos įgyvendinimas sąlygoja kitos nereali- 
zavimą, ir subiektas šiaip ar taip turi aukoti vieną vertybę ki- 
tai. Bet tokia auka neišvengiamai susijusi sų kentėjimu. Saky- 
kime, Scheleris laikosi tos nuomonės, kad kentėjimo prasmė 
glūdi kaip tik toje moralinėje reikšmėje, kuria pasižymi auka. 
Žinoma, ne kiekviena auka, o tiktai tokia, kai žemesnė verty- 
bė aukojama aukštesnės labui. Taigi aukos reikšmę sąlygoja ob- 
jektyvi vertybių hierarchija (šventumas, asmenybės vertybės, 
dvasinės vertybės, grožis, teisybė, tiesa, dorybė, vitalinės verty- 
bės (taurumas, sveikata, jaunystė), ekonominės vertybės). Šita 
objektyvi hierarchija gali nesutapti su žmogaus subjektyviu nu- 
rodylų vertybių vertinimu. Todėl negalima tvirtinti, kad leng- 
viau paaukoti žemesnę vertybę aukštesnei negu aukštesnę že- 
mesnei. Dažnai būna kaip tik atvirkščiai, todėl, kad žemesnės 
vertybės dažniausiai akivaizdesnės ir esamuoju momentu jų sto- 
ka jaučiama aštriau. Auka, pasak Schelerio, yra toks fenome- 
nas, kuris vaidina svarbiausią vaidmenį ne tik žmogaus mora- 
liniame gyvenime, bet kaip esmingas momentas įeina ir į or- 
ganiškos gamtos gyvenimą. Žemesnieji organizmai (augalai) turi 
tarnauti aukštesniesiems (gyvūnams), individas aukojamas gi- 
minei (rūšiai), jo mirtis — būtina giminės gyvybės ir klestėji- 
mo sąlyga. Viso pasaulio buvimo tragiškumas tuo ir pasireiš- 
kia, kad visados vienos vertybės arba gėrybės turi būti auko- 
jamos kitoms. Krikščionybės mokslo ontologiškas pamatas yra 
kaip tik tas, kad Dievo auka jis laiko visos žmonijos išganymo 
pagrindu. Todėl ir kiekvieno krikščionio pirmutinė pareiga yra 
pasiaukojimas artimo labui. Šiuo atžvilgiu ir pats kentėjimas 
tampa esminga žmogaus tobulinimosi ir galutinio išganymo 


sąlyga. 

Tačiau teigiama kentėjimo reikšmė nesibaigia tais atvejais, 
kai žmogui tenka atlikti pasiaukojimo pareigą. Galima nuro- 
dyti nemaža kitų atvejų, kai kentėjimas sudaro esminį struktū- 
rinį žmogaus vidinio veiklumo momentą. Visi mės žinome iš 
savo patyrimo, kad neretai mes įsisąmoniname tikrą vieno ar 
kito gėrio vertę tik tada, kai jo netenkame. Tai, kas mums įpras- 
ta, apskritai mūsų nestebina. Įprotis slepia, padaro nematomą 
daiktų, asmenų, santykių veiklos vertę. Ir tik nustoję jųjų mes 
suvokiame, kiek jie mums reikšmingi bei vertingi. Bet tokia 
gėrio netektis neišvengiamai sukelia kentėjimą. Ir jei mums pa- 
vyksta vėl atgauti prarastą gėrį, tai jis mums bus dar branges- 
nis ir vertingesnis. Tatai — bendras mūsų sąmonės dėsnis: kiek- 
vienos vertybės įsisąmoninimas pakelia ją aukštyn, didina jos 
reikšmę. Tatai galima paaiškinti tokiu pavyzdžiu. Liguistas vai- 
kas, kuriam uždrausta arba kuris nepajėgia dalyvauti kitų vai- 
kų žaidimuose, kuris negali, kaip jo sveiki bendraamžiai, judė- 
ti, bėgioti, šokinėti, sportuoti, dažnai labai aštriai jaučia savo 
bejėgiškumą bei liguistumą ir pavydi laimės savo draugams. Bet 
tolesnė jo reakcija į šitą situaciją gali būti įvairi. Gali atsirasti 
menkumo kompleksas, pesimistinis požiūris į gyvenimą, jo ver- 
tės bei reikšmės neigimas. Arba vaikas gali nusigręžti nuo svei- 
kų Žmonių gyvenimo ir jo gėrybių, išstumti iš savo sąmonės 
visas jį liečiančias idėjas ir vaizdinius, galbūt paneigti tokio gy- 
venimo vertę ir bandyti tenkintis tuo, kas jam prieinama, pvz., 
skaityti ar užsiimti viena ar kita intelektualine veikla, Kaip tik 
tada reakcija bus sveika, nes ji paliudys, kad vaikas turi pa- 
kankamai kūrybinių jėgų ir sugeba, taikydamasis prie aplinky- 
bių, pakeisti vieną gyvenimo būdą kitu, L. y. elgtis laip pat kaip 
ir sveikas organizmas, kuris, susiklosčius naujoms aplinkybėms, 
paveda sužeisto arba sunaikinto, žuvusio organo funkciją vyk- 
dyti kitam organui. Bet vaiko reakcija gali būti ir kitokia. Tai, 
kad jis liguistas, silpnas, kad jam sveikų ir stiprių vaikų pomė- 
giai ir pramogėlės neįkandamos, neatitolina nuo jo šitų viiali- 
nių (gyvybinių) gėrybių, nepadaro jų sveikų, bet priešingai, dar 
padidina ir išaukština jo jautrumą joms, ugdo ir lavina jo su- 
gebėjimą įsijausti į jas ir suvokti visą Lą vertybių įvairumą ir 

turtingumą, kuris jose slepiasi. Kaip tik ta aplinkybė, kad jam 
šių gėrybių trūksta ir jis neturi jokios vilties jas kada nors pa- 
siekti, gaivina ir įjautrina jo vaizduotę, jo intuiciją ir leidžia 
jam suprasti ir pajausti tai, ko nesupranta ir nejaučia tas, ku- 
ris gali naudotis bei gėrėtis šiomis gyvybinėmis gėrybėmis. Ir 


"jei toks vaikas pasižymi poetišku arba filosofišku gabumu, tai 


jis išreikš ir iškels tai, ką kiti tik neaiškiai nuvokia, ir tokiu 
būdu aiškiai, isakmiai padės jiems giliau ir tobuliau suprasti 
gyvybės ir gyvenimo teigiamybę ir vertybę. Įtikinamiausias pa- 
vyzdys šiuo atžvilgiu — Nietzsche. Jis buvo silpnos sveikatos, 
sergalingas žmogus, kurį visą gyvenimą kamavo įvairios ligos 
(nervų, virškinimo organų ir t. t.), ir kaip tik jisai sukūrė tą 
filosofiją, kuri ypatingą reikšmę teikia vitalinėms gėrybėms ir 
itin giliai ir skaidriai nušviečia jų vaidmenį žmogaus gyvenime. 
Analogiškų pavyzdžių galima nurodyti nemaža. Ne tik gyvybės 
gėrybes, bet ir kitas dvasinės kultūros gėrybes neretai geriau- 
siai ir giliausiai suvokia ir vertina tie žmonės, kuriems jų stin- 
ga ir kurie vien vaizduotės bei intelekto veiksmu ir nepapras- 
tu jautrumu pagauna ir įžiūri tą žadėtaji kraštą, kuris jiems 
niekados nebus prieinamas. Bet visi tokie žmonės — dideli ken- 
tėtojai, ir vien iš jų kentėjimų gelmių kyla ta kūrybinė įėga, 
kuri vadovauja jų intuicijos ir suvokimo sugebėjimui. Vaizduo- 
tė neretai galingesnė už pačią realybę, ir kaip tik šiais atvejais 
ji organiškai susijusi su kentėjimu. 

Kitas pavyzdys — tai tie kentėjimai, kurie pareina nuo mei- 
lės ir susiję su ja. Mes klystame manydami, kad giliausiai ir 
stipriausiai mes mylime tuos, kurie mums suteikia daugiausia 
malonumo ir mažiausiai mus kankina bei skaudina. Ta meilė, 
kuri matuojama vien jos suteikiamu malonumu, yra negili, pa- 
viršutiniška. Skausmas, kurį mums suteikia mylimas Žmogus, 
dažnai ne silpnina, bet priešingai — stiprina meilę. Ir būna 
tokių atvejų, kai pati meilė gimsta iš tų kentėjimų, kuriuos 
mums tenka patirti dėt kito žmogaus. Tai galima paaiškinti taip. 
Mūsų santykių su kitais žmonėmis pagrindas yra savitarpio su- 
pratimas. Kitas žmogus gyvenimo žaisme yra partneris (lošimo 
dalyvis). Mūsų interesai ir reikalai sali būti bendri, sutapti; ta- 

da mes bendradarbiaujame stengdamiesi' įgyvendinti bendrą 
mums tikslą. Arba mūsų interesai gali būti priešingi, nesuderi- 
nami, šalinti vieni kitus; tada mes esame konkurentai ir kovo- 
jame vienas su kitu. Bet abiem atvejais kitas žmogus stovi prieš 
mane kaip skirtingas, kitoniškas asmuo, su kuriuo aš jokiu bū- 
du negaliu tapatintis; tarp „aš“ ir „tu“ visada lieka neįveikia- 
mas skirtumas ar nesunaikinamas atsiumas. Dėl vienos ar ki- 
tos priežasties aš galiu, žinoma, skaitytis su kito žmogaus inte- 
resais, galiu jam taip ar kitaip padėti, kartais — net užleisti 
jam vietą, atsižadėti savo naudos jo labui, bet visuomet tarp 
mūsų liks tam tikras priešingumas; aš ir jis — tatai dvi uždaros 
atskirtos monados. Bet šis santykis kinta, vos tik atsiranda sim- 
patijos jausmas (plačiausia prasme); jis įneša į mūsų bendravi- 
mą kažką nauja. Kaip tatai išaiškinti gnoseologijos atžvilgiu, 
tai aiskiras ir labai keblus klausimas. Bet vienas faktas nesuke- 
lia abejonių: šiaip ar taip, simpatija įveikia tą sieną, kuri skiria 
mane nuo kito Žmogaus vidinio pasaulio, ir aš, kad ir nenusto- 
ju buvęs, kas esu, vis dėlto igyju sugebėjimą tiesiogiai dalyvau- 
ti kito buvime, įsijausti, įsigyventi į jį taip, kad ir aš išpyvensiu 
ir jausiu jo potyrius, jausmus, jo džiaugsmus, pomėgius, jo kan- 
čias ir kentėjimus. Tatai nereiškia, kad jo jausmai ir potyriai 
šiek tiek sutampa su mano pomėgiais, vieni suderinti su kitais, 
kas jam malonu, tai ir man malonu. Negalima teigti, kad (0 
Jausmai ir išgyvenimai tampa mano potyriais ir jausmais, kad 
Jo interesai, reikalai, siekimai įeina į mano interesų sferą. Toks 
atvejis galimas, bet jis neparodo ypatingos tikrosios simpatijos 
prigimties. Skirtumas tarp to, kas man malonu, patinka, ver- 
tinga, ir to, kas kitam malonu, patinka, vertinga, gali pasilikti 
toks pats kaip ir anksčiau. Bet mano gyvenimas ir jo potyriai 
vyksta dvejopai: mano individualybės, o kartu ir kito indivi- 
dualybės plotmėje. Aš jaučiu ne tik tai, kas man malonu, reikš- 
minga, liūdna ar džiaugsminga, bet ir tai, kas kitam malonu, 
kas jį džiugina ar liūdina ir t. t. Ir todėl, kad aš tiesiogiai jau- 
čiu, kas kitam malonu, kartu pasidaro ir man malonu, o tai, 
kas kitam sukelia kančias, kankina ir mane ir t. t, Taigi šitas 
momentas jau antrinis ir remiasi tuo, kad aš tiesiog dalyvauju 

kito gyvenime. Šitas sugebėjimas įsijausti į kitą žmogų ir šiek 
tiek gyventi jo gyvenimą kai kada tampa toks intensyvus, kad 
žmogus nustoja savo gyvenimo savarankiškumo ir visiškai pa- 
skęsta kilo buvime, nebegalėdamas jausti kitaip, negu jaučia 
mylimas žmogus, nebegalėdamas gyventi už mylimojo indivi- 
dualaus pasaulio reikalų ir siekimų ribų. Tatai dažniausiai atsi- 
linka moterims. Bet tai kraštutinis atvejis. Meilė, simpatija vi- 
siškai nereikalauja, kad žmogus atsižadėtų savo ypatingos indi- 
vidualybės. Tai atsitinka tais atvejais, kai žmogaus asmenybė 
silpna ir nepajėgia sukurti bei išskleisti savo ypatingo vidinio 
pasaulio. Tada meilė, prisirišimas prie kito, stipresnio žmogaus 
gali galutinai pakirsti jos dvasios savarankiškumą, raidą ir au- 
gimą. Bet jeigu asmenybė pasižymi tam tikru vidiniu veiklumu 
bei budrumu, tai simpatija ir gimstanti iš jos meilė nepaprastai 
praturtina ir pagilina jos dvasinį gyvenimą, nes ji leidžia tie- 
siog pajausti ir patirti kitos asmenybės buvimą, t. y. leidžia jai 
šiek tiek išsilaisvinti nuo savo individualybės ribotumo ir siau- 
ruo, įtraukti į save kitos asmenybės kitoniškumą, pakeisti sa- 
vo požiūrį į aplinkinį pasaulį, žiūrėti į jį Kito žmogaus akimis. 
"Tas kitas žmogus, kurio gyvenime, vadovaujami simpatijos, mes 
dalyvaujame, gali būti ir nerealus žmogus, kurio nors romano 
ar dramos personažas, — simpatija vienodai reiškiasi bei vei- 
kia tiek realiame gyvenime, tiek vaizduotės srityje, Ir tame ypač 
intensyviame žmonių bendravime, kurį kuria ir žadina simpati- 
ja, kentėjimas, t. y. dalyvavimas kitų kentėjimuose ir varguose, 
vaidina svarbiausią vaidmenį. Todėl suprantama, kad moralės 
moksluose, kurie dorovės pagrindu laiko simpatijos jausmą, sim- 
patija artimesnė ar net tapati gailesčiui, o ne bendram džiaugs- 
mui (Mitfreude, copaxoBaHKe), pvz., Schopenhaueris. Bendri 
vargai, kentėjimai labiau suartina žmones negu bendri džiaugs- 
mai. Bendravimas džiaugsme gali būti paviršutiniškesnis, jis ap- 
skritai mažiau reikalauja iš mūsų, t. y. nereikalauja iš mūsų 
tokio iįsigilinimo į kitą žmogų, kokio reikalauja dalyvavimas jo 
kentėjimuose ir rūpesčiuose. Juk ir mūsų nuosavi džiaugsmai, 
kaip matėme, nežadina tokio įsigilinimo į save kaip kentėji- 
mas. Džiaugsmas iš esmės — ekspansyvus jausmas, jis natūraliai 
veržiasi į išorę, tuo tarpu kentėjimas — depresinė emocija — 

pirmiausia priverčia žmogų susitraukti, atsiskirti nuo aplinkos 
ir pasiekia aukščiausią laipsnį kaip tik tada, kai jis neranda 
galimybės pasireikšti ir vienaip ar kitaip objektyvuotis. (Džiaugs- 
mas, priešingai, auga pasireikšdamas.) Apskritai simpatija Or- 
ganiškai susijusi su emocionaliąja vaizduote, su vaizduotės veik- 
lumu jausmų ir emocijų steroje. Tai pasakytina tiek apie sim- 
patiją realiam žmogui, tiek apie simpatiją įsivaizduojamam as- 
meniui, Juo iniensyvesnė ir gilesnė simpatija, juo didesnio veik- 
lumo ji reikalauja iš vaizduotės, tuo-jautresnis turi būti ir kito 
sielos supratimas. Bet juo gilesnis šis supratimas ir juo aštres- 
nis mūsų jautrumas, juo daugiau ir intensyviau mums tenka 
dalyvauti kito žmogaus kentėjimuose ir varguose. Todėl esama 
žmonių, kurie bijo glaudžiai prisirišti prie ko nors, nes jaučia, 
kad dėl tokio prisirišimo jiems teks daug kentėti, daug vargų 
pakelti. Bet tikra, gili simpatija nepaiso tų nemalonių pasek- 
mių, kurias gali sukelti prisirišimas prie kito žmogaus, ji nebijo 
kentėjimo. Netgi priešingai, nusimanydami, kad ta draugystė, 
bičiulystė arba meilė, kuri priversdavo mus daug kentėti bei 
kankintis, suteikė mūsų gyvenimui nepaprastą intensyvumą ir 
gerumą, mes linkę žiūrėti į kentėjimą ne kaip į grynai neigia- 
mą fenomeną, bet priskirti jam ir tam tikrą teigiamą vertę. Ir 
todėl suprantama, kad, dalyvaudami kito žmogaus kentėjime, 
ir mes staiga galime pajusti tikrą meilę. 

Rūpindamiesi kito žmogaus reikalais bei vargais, mes gali- 
me visiškai užmiršti, išleisti iš akių, kad rūpesčiai, dėl kurių 
mes sielojamės, tai ne mūsų asmeniški, bet kito žmogaus rū- 
pesčiai, ir staiga galime pastebėti, kad kito asmenybė taip įau- 
go į mūsų vidinį pasaulį, taip glaudžiai susijo su mūsų „aš“, 
kad pasidarė būtinu esminiu mūsų asmenybės gaivalu ir igijo 
lemiamą reikšmę mūsų gyvenimui. Ir mes tada suprantame, 
kad ta nepaprasta laimė, kuri gimsta iš tikros ir gilios meilės, 
neatskiriamai, organiškai susijusi su kentėjimu. Pasakojama, kad 
geniali italų dramos aktorė Eleonora Duže per visą savo gyve- 
nimą tikrai giliai mylėjo tik vieną žmogų — tai buvo žymusis 
italų rašytojas Gabriele D'Anunzio. O šis buvo iš prigimties 
poligamiškai nusistatęs, turėjo didžiausią pasisekimą tarp mo- 

terų ir labai dažnai keisdavo savo simpatijas. Todėl ši Eleono- 
ros Duže meilė buvo kupina didžiausių kančių ir sielvarto, jos 
gyvenimas buvo vieni nusivylimai, žlugusios viltys. Ir vis dėlto 
mirdama ji pareiškė, kad jai negaila taip pragyvento savo am- 
žiaus ir nelaimingos meilės; priešingai, ji esanti be galo dėkin- 
ga už tai, ką šila meilė jai yra davusi, ir jokios neapykantos 
arba apmaudo, pykčio nejaučianti. Toks dvasios nusistatymas 
nieko bendra neturi su filalgija. Kentėjimas priimamas su 
džiaugsmu ir vertinamas teigiamai ne kaipo kentėjimas, bet 10- 
dėl, kad jame ir per jį pasirodo tikra gyvenimo vertė bei gilu- 
ma. Tuo tarpu filalgija susijusi arba su tam tikru nejautrumu ir 
nervų sistemos silpnumu, arba su tam tikru apmaudu ir neapy- 
kanta gyvybei ir jos vertybėms. Pasitaiko tokių atvejų, kai žmo- 
gus mėgsta fizinį skausmą, kančias, kai jo nervų sistema atbu- 
kusi, netekusi jautrumo, ir todėl žmogui tik stiprūs, skausmą 
sukeliantys dirgikliai sugeba sukelti intensyvius įspūdžius ir po- 
jūčius. Taigi skausmas čia yra intensyvių ir šiuo atveju malonių 
įspūdžių gavimo priemonė. Tačiau aišku, kad toks nervų ne- 
jautrumas — ne teigiamybė, bet trukumas. 

Būna ir tokių žmonių, kuriems būdingas tam tikras žiauru- 
mas ir kitiems, ir sau pačiam. Jiems malonu, suteikia džiaugs- 
mą bei pasitenkinimą kišimasis į kitų žmonių gyvenimą, kenki- 
mas jiems; jiėms malonu naikinti ir žaloti viską, kas kitų žmo- 
nių gyvenime yra gera, laiminga, vertinga ir reikšminga. Bet ir 
su pačiais savimi jie dažnai elgiasi taip pat Žiauriai. Jei jiems 
koks nors dalykas — karjera, meilė, draugystė ar apskntai san- 
tykiai su kitais žmonėmis — pasiseka, tai jie tuo nepasinaudos, 
nepasigėrės tokiu pasisekimu, bet būtinai sugadins ir sunaikins 
lai, ką jiems davė laimė, atsitiktinumas, arba kas buvo sukurta 
jų pačių pastangomis. Žinoma, į tokį elgesį galima žiūrėti kaip 
į savotišką galios troškimo pasireiškimą. Žmogus parodo savo 
galią tuo, kad isikiša į įvykių eigą, į kitų ar savo gyvenimo vyks- 
mą ir nulemia jį savo nuožiūra. Bet šita galia — grynai neigia- 
ma, ji žaloja, slopina, naikina, bet nieko nekuria. Šiuo atžvilgiu 
ji priešiška kūrybinėms gyvybės jėgoms ir kiekvienu atveju turi 
būti vertinama kaip galios instinkto iškrypimas. 

Iš to, kas pasakyta, man rodos, aiškėja ir tai, kodėl mes 
taip didžiai vertiname tragišką reginį, kodėl tragedijai ((ragiš- 
kumui) būdinga nepaprasta traukiamoji galia if kodėl ji laiko- 
ma viena aukščiausių poezijos (dramatinio meno) formų. Var- 
gu ar galima sutikti su Nietzsche's nuomone, jog tragiški regi- 
niai mums malonūs ir suteikia gilų pasitenkinimą todėl, kad 
jie patenkina mūsų žiaurumo instinktą, kuris, nors sušvelnin- 
tas, vis dėlto tebegyvena žmoguje ir kartais netikėtai intensy- 
viai pasireiškia. Man rodos, kad tragiškumo fenomenologinė 
analizė jokiu būdu negali atrasti jame šio žiaurumo pėdsakų. 
Primityvaus žmogaus žiaurumas ir kuliūrinio žmogaus žiauru- 
mas — Skirtingi dalykai ir iš vieno gyvybinės reikšmės negali- 
ma spręsti apie kito moralinę arba estetinę vertę. Kitas daly- 
kas, jog tragiškumas, tragiški konfliktai bei likimai mus patrau- 
kia todėl, kad šiek tiek mėgstame tai, kas pavojinga, rizikinga, 
kas duoda mums progą pajausti kokią nors nepaprastą situaci- 
ją, isijausti į ją. Tatai maloniai įvairina kasdieninio gyvenimo 
monotonišką eigą. Beveik kiekviename sveikame gyvame ir veik- 
liame žmoguje glūdi tam tikras avantiūrizmas, tam tikras po- 
linkis rizikuoti, bandyti laimę. Ir jei jis to negali daryti realia- 
me gyvenime, tai jis patenkina šitą polinkį bent vaizduotės pa- 
saulyje. Tačiau to dar nepakanka tragiškumo ypatingai vėrtei 
bei reikšmei išaiškinti. Tatai iš tikrųjų suprasti galima, mano 
nuomone, vien aisižvelgiant į tą vaidmenį, kuri mūsų gyvenimė 
vaidina simpatija, ir į jos suteikiamas galimybes dalyvauti kitų 
žmonių gyvenime ir taip nepaprastai išplėsti ir pagilinti mūsų 
buvimo sferą ir padidinti jos vidinį intensyvumą. O vidinio gy- 
venimo įtempimas ir gilumas, kaip matėme, glaudžiai susijęs 
su kentėjimu. 

Pagaliau nurodykime dar vieną dvasinio gyvenimo fenome- 
na, kuriame itin aiškiai ir įsakmiai pasirodo teigiama kentėji- 
mo reikšmė. Tatai atgaila, kuriai priklauso svarbiausias vaid- 
muo apskritai moraliniame ir ypač religiniame gyvenime. Ją 
charakterizuojančias kančias sukelia kuris nors veiksmas, poel- 
gis, priklausantys jau praeičiai (sąžinės graužimai). Bet šitos 
kančios parodo, kad praeitis dar nenustojo savo aktualumo, kad 
ji tebegyvena ir tebeveikia dabartyje. Žinoma, sąžinės grauži- 

mas negali panaikinti, išbraukti to, kas padaryta, kas įvyko, bet 
Jis gali pakeisti žmogaus moralinį nusistatymą ir padaryti taip, 
kad tas veiksmas, kuris sukėlė atgailos jausmą, įgytų kitą reikš- 
mę ir nebetektų savo aktualumo. Sąžinės graužimas rodo, kad 
žmogaus elgesys prieštarauja toms moralinėms vertybėms bei 
normoms, kurias pats žmogus pripažista, arba kad jis iš tikrųjų 
visiškai ne taip vertina vertybes, kaip kad pats buvo manęs (pvz., 
kad jis dvasines vertybes vertina labiau negu materialines ar 
“savo asmeninę naudą bei patogumą). Kentėjimas mums aisklei- 
džia mūsų elgesio tikruosius motyvus ir leidžia mums skirti juos 
nuo tariamų akstinų, kuriuos mes patys sau priskiriame ir sten- 
giamės įteigti kitiems, kad jie vadovauja mūsų veikimo būdui. 
Šiuo atžvilgiu kentėjimas (taigi mūsų noras pakelti tam tikrus 
vargus, ncmalonumus, kentėjimus arba išvengti jų) leidžia mums 

giliau pažinti save ir Išvengti žalingo polinkio apgaudinėti save 
"ir priskirti sau tokias dorybes, kurių mes neturime. Bet kartu 
jis padeda mums išvysti ir tiesiogiai pajausti, giliau suvokti to- 
kias vertybes, kurios anksčiau mums buvo neprieinamos ir tik 
neaiškiai numanomos. 

Gėris savo esme nepareina nuo blogio. Bet žmogaus gyve- 
nime gėrio pažinimas ir patyrimas pasiekia tikrą gilumą ir ryš- 
kumą vien tada, kai jis kyla iš blogio pažinimo ir patyrimo. Šia 
prasme atsivertęs nusidėjėlis turi tam tikrą pirmenybę teisuolio 
atžvilgiu, kurio patyrimas nėra toks turtingas ir gilus. Ir todėl 
suprantama, kad ir Naujajame Tėstamente pasakyta, kad dan- 
guje vieno nusidėjėlio atsivertimas sukels daugiau džiaugsmo ne- 
gu devyniasdešimi devynių teisuolių teisus gyvenimas, ir supran- 
tama, kad kalbėdamas apie žmogaus išganymą per Kristaus pa- 
siaukojimą, sušunka: o /elix culpa (sūnaus paklydėlio alegorija). 

Šios studijos uždavinys — išsiaiškinti buržuazijos dvasios es- 
mines ypatybes ir pasireiškimus, ypač mūsų dienų kultūroje. 
Neturime apsiriboti tiktai psichologiniu aspektu, t. y. klausi- 
mu, kokia, apskritai imant, yra buržuazijos psichika. Neturime 
apsiriboti todėl, kad pati buržuazijos sąvoka nevienareikšmė, 
gali būti nevienodai suprantama ir vertinama, todėl tokiu atve- 
ju studijos rezultatas būtų per daug abstraktus. Buržuazijos są- 
voka — istorinė sąvoka, kuri turi būti tyrinėjama remiantis to- 
mis istorinėmis aplinkybėmis, kuriomis šitas žmogaus tipas ai- 
siranda. Buržuazijos sąvoką galima išsiaiškinti tik nagrinėjant 
buržuazijos istorinę kilmę, raidą ir paties tipo pasikeitimus. Tik- 
tai tokiu atveju galima šiek tiek nusakyti, kokios vystymosi ten- 
dencijos glūdi šiame tipe ir kokios jo ypatybės turi būti teigia- 
mai, O kokios neigiamai vertinamos. 

Buržuazijos tema dabar yra itin aktuali. Visi kalba apie 
mūsų dienų kultūros krizę ir net apie kuliūros smukimą ir žlu- 
gimą. O kadangi naujausių laikų Europos kultūra yra buržu- 
azinė, buržuazijos sukurta ir vadovaujama, tai šis bendras klau- 
simas — apie kultūros krizę — liečia pirmiausia buržuazijos 
istorinį likimą. 

Taigi kokie yra tie svarbiausieji veiksniai, kurie apibūdina 
mūsų laikų kultūrinį gyvenimą ir jo vidinę dinamiką? Pirmiau- 
sia tai — visos kultūros demokratizavimasis. Prie kultūrinio gy- 
venimo dabar prisidėjo ir jame pradėjo dalyvauti vis platesni 
tautų sluoksniai. Į šito momento svarbą dažnai neatsižvelgia- 
ma, bet iš tikrųjų įis turi /emiamą reikšmę. Lyginant su visais 
ankstesniais kultūros periodais, tai ne tik kiekybinis, bėt esmi- 

nis kokybinis skirtumas (kiekybė pavirsta kokybe). Nereikia už- 
mitšti, kad anksčiau kultūros nešėjas, kūrėjas ir judintojas bu- 
vo palyginti labai siauras ir plonas žmonių sluoksnis, o liaudis 
tebuvo pasyvi, nediferencijuota medžiaga, kuri, vienaip arba ki- 
taip formuojama, buvo tiktai kultūros ekonominis pamatas. Ji 
pati kultūroje beveik visai nedalyvaudavo ir nesinaudodavo jos 
gėrybėmis. 

Liaudies (ypač valstiečių) kultūrinis gyvenimas buvo statiš- 
kas, o kultūros dinamika skleidėsi aukštesniuose Iuomuose. 
Dabar į tą dinamiką įtraukta ir masė. Tai, viena vertus, poli- 
tinio demokratizavimo, parlamentinės santvarkos, nustatančios 
visų piliečių lygybę, rezultatas, o kita vertus — ekonominio gy- 
venimo ir technikos išsivystymo rezultaias. O pastarasis išsi- 
vystymas reikalauja, kad ekonominių gėrybių gaminimo pro- 
cese, kuris pasidaro labai komplikuotas, dalyvautų kuo dides- 
nės darbininkų masės, kad darbininkai būtų šiek tiek kvalifi- 
kuoti ir kad visas gamybos ir prekių apyvartos procesas būtų 
racionaliai organizuotas (nes kiekybinis augimas neimanomas 
be tam tikros organizacijos). O politinė demokratija, mūsų die- 
nų technika ir ekonominio gyvenimo racionalizacija bei orga- 
nizacija — visa tai yra buržuazijos kūrinys. Buržuazija, trečiasis 
luomas — Prancūzų revoliucijos kaltininkas ir vykdytojas. Ši- 
tas masių užsikrėtimas dinamizmu labai aiškiai reiškiasi ir erd- 
viniu atžvilgiu: vyksta masinė emigracija ir valstiečių bėgimas 
iš kaimo, miestai auga, kaimai tuštėja. 

Kultūros demokratizavimasis iš dalies išardo privilegijuotą 
buržuazijos padėtį. Masės sąmonėja, įsisąmonina savo porei- 
kius, organizuojasi savo interesams ginti ir savo socialMhei pa- 
dėčiai pagerinti. Aštrėja klasių kova. Jos rezultatas — tam tikri 
kompromisai, kurie šiek tiek patenkina proletariato reikalavi- 
mus. Socialinė įstatymų leidyba pradeda reguliuoti darbo sąly- 
gas, darbo atlyginimą, darbininkų organizacijų teises, arbitražą 
ir t.t. Didėja masių kultūriniai reikalavimai. Ekonominėje sri- 
tyje jos reikalauja tam tikrų gyvenimo patogumų ir net pra- 
bangos. Dvasinėje srityje jos reikalauja, kad ir dvasinė kultūra 
(mokslas, menas ir pramogos) būtų visiems pricinama. Dabar 

svarbiausiu kultūros vartotoju tampa masės žmogus, vidurinis 
žmogus, ir kultūros gėrybių kūrėjai (pramonininkai, meninin- 
kai, rašytojai, mokslininkai ir t.t.) turi derintis prie jo skonio ir 
intelektualinio lygio. Vyrauja pusinteligenčio poreikiai ir sko- 
nis. Gaminiai, prekės siandartizuojami (masinė produkcija ir ma- 
sinė paklausa). O kadangi gamtos mokslai ir jais pagrįsta tech- 
nika yra tarptautiški, tai standartizacija paliečia visas kultūri- 
nes tautas, niveliuoja tautinius kultūrų skirtumus, 

Masių kultūrėjimas ir įsitraukimas į dinamišką civilizacijos 
plėtotę sugriauna statiškos kultūros pagrindus — tradicijas ir 
jų stipriausią ramstį — religiją. Religijai irstant, reikalingas su- 
rogatas, kuris galėtų ją pavaduoti, nes masės negali apsieiti 
be tam tikros praktiškos pasaulėžiūros. Atsiranda įvairios re- 
liginės sektos, kurios mėgina vienaip ar kitaip atnaujinti krikš- 
čionybę. Bet svarbiausias dalykas — tai grynai imanentinės 
pasaulėžiūros įsigalėjimas: iš vienos pusės — marksizmo, iš 
antros — iašizmo ir nacionalsocializmo (religijos atžvilgiu — 
indiferentizmas arba neigimas, nepakanta). Tokia pasaulėžiū- 
ra 1) masėms prieinama, 2) praktiška, 3) dogmatiškai apibrėž- 
ta, nesudėtinga. 

Kartu: Ziberalizno ir autoritariškumo priešingumas. Libera- 
lizmas išauga iš Prancūzų revoliucijos reikalavimo: individo lais- 
vė — aukščiausioji jo teisė ir moralinė vertybė. Valstybės už- 
davinys — apsaugoti jo kultūrinio gyvenimo laisvę ir rūpintis 
aplinkybėmis, kurios leistų individui laisvai išskleisti savo jė- 
gas. Bet apskritai valstybė nesikiša į individo privačią veiklą ir 
gyvatą, kiek jie neprieštarauja bendroms visuomeninio gyveni- 
mo sąlygoms (moralei, įstatymams). Todėl liberalizmas pripa- 
žįsta nuosavybės neliečiamybę ir ekonominės veiklos laisvę. Tai 
reiškia — konkurencijos laisvę. Todėl liberalizmas susijęs su ka- 
pitalistine sanivarka. 

Didysis karas sudavė skaudų smūgi liberalizmui, nės reika- 
lavo iš kariaujančių valstybių nepaprastų pastangų ir sutelkti 

jėgas vienam tikslui: ginklavimui, gynybai ir kariuomenės rei- 
kalams. Laisvą ekonomiką teko pakeisti valstybės reguliuoja- 

tybės nepriklausomumas nuo kitų kraštų; ši idėja išliko tr po 
karo (dėl įvairių priežasčių). Be to, pasikeitė ir paties kapira- 
lizmo forma. Buvo atsisakyta laisvos konkurencijos, nes, paaši- 
rėjus klasių kovai ir stiprėjant proletariato organizacijai, kapi- 
talisiams teko susijungti kovojant su bendru priešu — darbi- 
ninkais. Susidarė trestai; bet trestas apriboja atskiro kapitalis- 
to veiklos laisvę, pajungia jį tam tikrai aukštesnei organizaci- 
jai. Kapitalistų trestai — tai valstybė valstybėje. Naudodamiesi 
spauda, jie valdo visuomenės opiniją, diriguoja priešrinkiminei 
agitacijai ir taip veikia ir pačią valstybę (priverčia ją tarnauti 
savo interesams). Šiuo atžvilgiu valstybės vadovaujama ir tres- 
tų vadovaujama ekonomika suartėja ir gali net sutapti. 

Bet valstybiškai tvarkoma ekonomika gali turėti ir kitą pa- 
grindą — proletariato diktatūrą (marksizme) ir tautos vienybę 
bei suverenitetą (fašizme, nacionalsocializme). Tai dvi naujos 
pokarinės religiją pavaduojančios ideologijos. Joms abiems ben- 
dra yra nauja valstybės koncepcija: valstybė ne tik apsaugo nor- 
malų ir niekieno netrukdomą visuomeninio gyvenimo procesą, 
bet ir tvarko bei rikiuoja visą kultūrinį piliečių buvimą, dvasi- 
ne bei materialinę kultūrą. Ji — visos kultūros globėjas ir tvar- 
kytojas, ji nustato ir ekonominės, tr dvasinės veiklos kryptį. To- 
dėl ji vadovauja mokslams, menams, technikai, kelia jiems už- 
davinius, turinčius visuomeninę reikšmę, prižiūri auklėjimą ir 
nurodo jo tikslą. Politinis idealas — beklasė visuomenė (de- 
mokratija, socialinė lygybė) arba fašizme — tautos vienybė. Skir- 
tumas: marksizmas (komunizmas) savo esme internactonalinis, 
o rasizmas, nors ir nesutampa su nacionalizmu, yra jam gimi- 
ninga nacionalizmo rūšis, kuri savo socialinėje ir ekonominėje 
politikoje yra daug pasiskolinusi iš socializmo, bet kartu teigia 
rasių teigiamą arba neigiamą kultūrinę reikšmę. Nacionalizmas 
pabrėžia kiekvienos tautos individualybę kaip absoliučią verty- 
bę, teigia tautų savarankišką buvimą ir priešinasi išlyginimo ten- 
dencijai, kuri pasireiškia Europos civilizacijoje (technikoje, 
moksle, madoje, ekonomikoje, ypač medžiaginėje kultūroje). 

Kiek nacionalizmas stengiasi įgyvendinti ir tautos ekonominį 
savarankiškumą, autarkiją (muitų sistema, trukdanti įvežii pre- 
kes, savo nuosavos pramonės sukūrimas), jame pasireiškia tam 
tikra izoliavimosi tendencija. Vokietijoje šita izoliacija paliečia 
ir kultūrinį gyvenimą. Iš to gali kilti ir tam tikras provincialu- 
mas, siaurumas. 

Paaštrėja ir individualizmo bei kolektyvizmo principų prie- 
šingumas: individas kolektyvui ar atvirkščiai. Prieškarinė kul- 
tūra ir demokratinė santvarka buvo palanki individui; totali- 
tarinė ideologija, priešingai, įspraudžia jį į labai siaurus rė- 
mus ir, rodos, yra linkusi jį visai panaikinti (bent jau dvasi- 
nės kultūros srityje). Demokratinių ir totalitarinių valstybių 
priešingumas yra grynai politinis ir grindžiamas individualiz- 
mo ir kolektyvizmo (dviejų priešingų pasaulėžiūrų) susidūri- 
mu. Žinoma, tai ne paprastas, bet gerokai komplikuotesnis 
priešingumas. 

Tai rodo ir dabar nepaprastai išpopuliarėjusi vado idėja. Ji 
iškelia nepaprastai galingos asmenybės, turinčios providencia- 
lišką paskirtį, reikšmę. Ji esantį visos tautos atstovas ir jos sie- 
kimų vykdytojas. Demokratinėje valstybėje pati valstybė, vyriau- 
sybė ir jos ryšys su tauta pasidaro abstraktus, netiesioginis, ne- 
apčiuopiamas, tiesiog neimatomas; vyriausybė čia gerokai »mu- 
asmeninta, valstybės aparatas pasidaro labai sudėtingas, jis vei- 
kia kaip mechanizmas, išnyksta gyvas kontaktas tarp vyriausy- 
bės ir piliečių, išnyksta, rodos, sugebėjimas atsižvelgti į gyvos 
asmenybės reikalus ir reikalavimus. Valstybės aparato biurok- 
ralizmas. "Tai viena. Antra, atskiras pilietis kaip tik dėl šito biu- 
rokratizmo negali nuvyti įspūdžio, kad jis — nepaisant demok- 
ratinės santvarkos — tik valdomas (valdžios objektas), o pats 
valdžioje nedalyvauja (jo dalyvavimas nekonkretus), kad jis nė- 
ra aktyvus politinio gyvenimo subjektas. Jis nori veikti, 0 ne 
tik balsuoti ir kalbėti (ypač jaunimas). Šį norą patenkina kari- 
nės organizacijos (smūgio būriai), masinės eisenos, šventės, de- 
monstracijos, karinės pratybos ir t.t. Indvidas čia, tiesa, tik ko- 
lekiyvo elementas, bet aktyviai jame dalyvauja. 

Pažymėtina, kad visuomeninio ir politinio gyvenimo vedan- 
tysis sluoksnis atjaunėja. Jaunimas dabar anksčiau subręsta vi- 
suomeniškai ir įsitraukia į visuomeninį darbą. Tai nereiškia jo 
intelektualinio lygio pakilimo. Padidėja priešingumas tarp se- 
nosios ir jaunosios kartos (ne šeimos, bet visuomenės gyveni- 
me). Apskritai mažėja atskirų kolektyvų (tautų, valstybių) sa- 
varankiškumas ta prasme, kad jie dabar negali gyventi atskirai, 
užsidarę, nesirūpindami tuo, kas darosi kituose kraštuose. Eko- 
nomika tampa universali ir reikalauja tautų bendradarbiavimo. 
Žmonijos istorija nustojo buvusi atskirų tautų ar jų grupių is- 
torija, 0 tampa visuotine istorija. Gyventojų augimas iškelia jų 
aprūpinimo problemas. 

Iš čia — prieštaringos mūsų dienų kultūrinės ir socialinės 
gyvenimo tendencijos, į kurias žmogus turi atsižvelgti ir išsiaiš- 
kinti savo poziciją jų atžvilgiu. Paskutiniųjų laikų (pradedant 
nuo Renesanso, bet ypač — nuo XIX amžiaus) kultūra buvo 
pirmiausia buržuazinė. Šios tendencijos išaugo iš buržuazinės 
kultūros, bet iš dalies jai priešingos, gresia ją panaikinti, nes į 
gyvenimo dinamiką įtraukia liaudies mases (proletariatą). To- 
dėl ir kyla klausimas: koks yra mūsų laikų biurgeris, koks jo 
likimas, koks jo vaidmuo mūsų dienų kultūroje? Norint tai iš- 
siaiškinti, reikia šiek tiek susipažinti su šio žmogaus tipo kilme 
ir istorine raida. 

Terminas „bourgeois“ (buržua, biurgeris) turi keletą skirtin- 
gų reikšmių. Tai 1) atstovas trečiojo luomo, priešpriešinamo 
dviem pirmiesiems privilegijuotiems luomams — dvasininkijai 
ir aristokratijai (bajorijai), taip pat ketvirtajam luomui, kuris 
kaip savarankiškas veiksnys pasirodo tik XIX a., po Prancūzų 
revoliucijos; 2) marksistiškai: kapitalistinės santvarkos šalinin- 
kas, eksploatatorių klasės narys, kuris gyvena iš proletariato 
darbo, sunaudoja pridėtinę vertę; 3) miesto gyventojas, mies- 
tietis, bet kokios profesijos žmogus, užimąs tam tikrą Žymesnę 
vietą visuomenėje; 4) žmogus, pasižymintis ypatinga gyvensena 
ir gyvenžiūra, pripratęs prie buities patogumų ir net praban- 
gos, prisirišęs prie savo nuosavybės ir ypač vertinąs medžiagi- 
nes gėrybes, turtą. 

Iš dalies šitos buržuazijos reikšmės sutampa, iš dalies — 
ne. Bet jos netinka buržuazijos kilmei aiškinti, nes tai statiškos 
sąvokos, sąvokos, kurios apibūdina jau tam tikrą susiformavusį 
istorinį tipą arba žymi tokią kategoriją, kuri vienodai taikytina 
visiems istoriniams žmogaus buvimo periodams. Mums rūpi mū- 
sų laikų buržuazinio tipo atsiradimas Europoje, tas tipas, kuris 
susijęs su įsivyravusia naujaisiais laikais kapitalistinė santvarka, 
taigi šitos santvarkos įkūrėjas, kapitalistinės dvasios nešėjas. Ši 
santvarka (dvasia) nepaprastai dinamiška. Todėl reikia panag- 
rinėti, iš kur atsirado šilas dinamizmas. Žinoma, galima tvir- 
tinti, kad tam tikras kapitalistinis polinkis žmogui įgimtas, kad 
žmogus apskritai linkęs isigyti turtą ir išnaudoti tam tikslui ki- 
tus, silpnesniuosius (Nietzsche: galingieji ir silpuesnieji), kad 
kapitalizmo momentų yra visose santvarkose. Tai tiesa, tačiau 
šitas polinkis toli gražu ne visuomet reiškiasi vienodai. Ir, be 
to, galios troškimas nesutampa su siekimu praturtėti. Turtas 
yra tik priemonė galiai, įtakai įgyti. Todėl ir galima kalbėti apie 
kapitalistinę dvasią, kuri būdinga Naujųjų amžių Europos kul- 
tūrai ir kuri gerokai skiriasi nuo dominavusių kitais laikais ten- 
dencijų. Tam tikrų kapitalizmo bruožų mes randame“ ir Seno- 
vės Rytų kultūrose, ir graikų ir romėnų ekonominiame gyveni- 
me. Tačiau naujųjų laikų kapitalizmas Luri savo ypatingą al- 
spalvį tr skiriasi nuo senovės kultūros, viduramžių epochos, kuri 
daugeliu atžvilgių yra priešinga tam Europos istorijos tarps- 
niui, kuris aiškiai prasideda nuo Renesanso laikų, bet kuris, 
matyt, užsimezga jau anksčiau, XIII amžiuje. Todėl šį tarpsnį 
geriausia suprasti ppiešpriešinant jį viduramžių pasaulėžiūrai, 
ekonominei ir socialinei santvarkai. 

Šita pasaulėžiūra ir santvarka, kuri pagrįsta Aristotelio filo- 
sofija, kaip ją interpretavo ir suformulavo krikščioniška teolo- 
gija (ypač šv. Tomas Akvinietis), savo esme buvo statiška ir 
hierarchiška. Kultūrinės žmonijos visuomenė įsivaizduojama kaip 
organiška visybė, susidedanti iš hierarchiškai sutvarkytų luomų 
(grupių), kurių kiekviena atlieka tam tikrą visuomenei reika- 
lingą funkciją (valdovai, dvasininkija, bajorai, miestiečiai — 
amatininkai, pirkliai, laisvųjų profesijų žmonės, ir valstiečiai). 

Kickvienas luomas turi savo ypatingas pareigas ir turi gyventi 
taip, kaip to reikalauja jo padėtis visuomenėje. Ekonominiu 
atžvilgiu tai reiškia: kiekvienas visuomenės narys turi turėti ir 
įsigyti tiek ekonominių gėrybių, kad galėtų prideramai pragy- 
venti, t. y. taip, kaip tai atitinka jo luomo gyvenseną. („Summa 
theologiae“: Bona exteriora habent rationem utilium ad finem. 
Unde necesse est, guod bonum hominis circa ea consistat, in gu- 
aedam mensūra: dum scilicei homo secundun aliguam mensu- 
ram guaetit habere exteriores divilias, prout sunt necessariae ad 
vitam ejus secundum suam conditionem. Et ideo in excessu hujus 
mensurae consislit peccatum; dumn scilicet aliguis supra debirum 
modum vult acguirere vel retinere. Ouod pertinet ad rationem 
avaritiae guae definitur esse immoderatus amor habendi...)* 

Čia aiškiai suformuluota viduramžiais vyraujanti pažiūra į 
ekonominį gyvenimą. Rikiuojamasis ekonominio gyvenimo prin- 
cipas — tai žmogaus reikalai, poreikiai, reikmės. Kiekvienas tu- 
ri turėti ir įsigyti tiek medžiaginių gėrybių, kiek reikia jo natu- 
raliems poreikiams patenkinti. Natūralūs yra tie porcikiai, ku- 
rie pridera, priklauso jo luomui. jo socialinei vietai arba padė- 
čiai. Taigi poreikiai ne visi vienodi, kiekvienas luomas turi savo 
reikmes, savo jam prideramą gyvenimo standartą, lygį. Čia aiš- 
kiai skiriasi dvi grupės: valdovai, bajorai, t. y. turtingieji, galin- 
gieji, ir jų valdoma liaudis, masė, t. y. visi kiti luomai. Pirmieji 
gyvena laisvą, nepriklausomą gyvenimą, atsidėdami tiems užsi- 
ėmimams ir pramogoms, kurie jiems patinka (jie kariauja, me- 
džioja, puotauja, leidžia laiką su moterimis. stato pilis ir baž- 
nyčias, rodo turnyruose ir šventėse prašmainumą bei puošnu- 
mą, kuris turi visus nustebinti). Jie gali atsidėti ir mokslams ar 
menams, bei tai nėra darbas, kuris laiduoja jiems pragyveni- 
ma, nes tokį darba jie niekina. (Plg. senovėje: vacare philosop- 
hiae, negotium.) Taip pat jie dažniausiai niekina pinigus. 

Tokia gyvensena nepalanki turto augimui, jo sakaupimui. 
Priešingai, išlaidos čia paprastai prašoka pajamas. Išlaidos pa- 
dengiamos ne didinant žemės ir nuosavybės pelningumą, bet 
didinant mokesčius, kuriais apkraunami baudžiauninkai, ūki- 
ninkai. Taip pajamos pritaikomos prie išlaidų. Bet apskritai šita 

bajoriška ekonomika baigiasi deficitu. Ir mes matome, kad vi- 
sur bajoriškas ūkis smunka ir žūsta, nes jis ne kaupia kapita- 
lą, 0 jį neproduktyviai eikvoja. O pajungtųju, žemesniųjų Iuo- 
mų ekonomika apsiriboja tokia produktų, visų pirma maisto, 
gamyba, kurios užtenka gyvenimui palaikyti. Jų poreikiai ne- 
vienodi, bet palyginti labai riboti ir neprašokantys minimumo. 
Korporacijų, amatų bendrijų nariai apskritai neieško turto, ne- 
sistengia pralobti, o siekia tik išlaikyti prideramą gyvenimo 
standartą. 

Šiaip ar taip, kelias į turtingumą viduramžiais nėra verslas, 
nėra gyvenimui reikalingų gėrybių gamyba. Kas čia nori pra- 
turtėti, tas renkasi kitus kelius ir priemones. Svarbiausios iš 
tokių kelių ir priemonių buvo keletas. 

1. Įprastas būdas turtui įgyti viduramžiais buvo plėšikavi- 
mas. Juo, kaip žinoma, vertėsi ir riteriai, bajorai. Turto įsigiji- 
mas prievartos būdu Vokietijoje, Prancūzijoje ir Anglijoje bu- 
vo labai išplitęs. Tai buvo ypatingas verslas. Italijoje ir Adria- 
tikos jūros pakrantėse veikdavo jūros plėšikai. Tai buvo irgi 
labai paplitusi plėšikavimo rūšis. 

2. Kita priemonė, kurią naudodami žmonės tikėjosi įsigyti 
turtų, — tai burtai. Žmogus pasijungia demonus, dvasias, ku- 
rios jam padeda pasiekti jo tikslą — nurodo vietas, kur esą 
užkasti lobiai. Lobių ieškojimas — mėgstamas tų laikų verslas. 

3. Ypatingas būdas, kuriuo viduramžiais buvo siekiama pra- 
turtėti, — tai alchemija. Ji ypač išplito XV amžiuje. 

4. Nuo Renesanso laikų, kai tradicinė feodalinė santvarka 
jau pradėjo smukti, o individas ir dvasinėje srityje įgijo tam 
tikrą savarankiškumą, pasirodė naujas būdas praturtėti — tai 
visokių rūšių išradimai ne tik technikoje, bet ir kitose srityse, 
pavyzdžiui, sumanymai, projektai, įgalinantys sutvarkyti finan- 
sus, pelningai paimti mokesčius ir pan. Tais laikais daug tokių 
išradėjų ir projektų kūrėjų atsirado ypač prie karalių ir kuni- 
gaikščių rūmų; karaliams ir kunigaikščiams jie siūlė visokius 
pelningus projektus, ir nė vienam apsukriam žmogui tokiu bū- 
du pavyko pralobti. Žinoma, čia pasitaikydavo ir apgavikų (pa- 
vyzdžiui, Cogliostro). 

5. Turtas įgyjamas pinigų skolinimu, lupikavimu. Tuo vers- 
davosi ypač žydai, nes krikščionių Bažnyčia neigiamai žiūrėjo į 
šitą profesiją ir draudė skolintis pinigus už procentus. Šita pro- 
fesija ypatingu būdu veikia žmogaus psichiką ir išugdo tokias 
savybes (pinigų meilę), kurios yra palankios kapitalistinėms ten- 
dencijoms vystytis. Apie tai vėliau. 

6. Pagaliau dar vienas būdas turtui įsigyti yra azartinis loši- 
mas (kortomis, kauleliais). XVII a. pabaigoje atsirado ir /oie- 
vijos. Iš lošimo aistros vėliau išsivystė ir lošimas biržoje, kuris 
jau glaudžiai susijęs su kapitalistine dvasia. Reikia tik pažymė- 
ti, kad ir biržos lošime svarbų vaidmenį vaidina ne tik pats 
tikslas, t. y. pinigų išlošimas, bet ir pats lošimo procesas — 
azartas, rizikavimas, laimės išmėginimas, su tuo susijusi įtam- 
pa bei susijaudinimas. 

7. Būdas turtui užsitikrinti yra tamybos (pareigų, vietos) pir- 
kimas, laiduojantis tam tikras reguliarias pajamas (pavyzdžiui, 
iš surenkamų mokesčių). 

Bet iš esmės visos šitos profesijos ir veiksenos turtui įsigyti 
nepadeda kapitalistinei dvasiai atsirasti ir vystytis, nes jos tie- 
siogiai neveikia paties ekonominio gyvenimo, neskatina ekono- 
minės veiklos, nedidina jos gausumo ir vaisingumo, O greičiau 
jai trukdo ir atitraukia žmones nuo reguliaraus ir normalaus 
vaisingo darbo. 

Pats ekonominis gyvenimas rėmėsi tais laikais tradicionaliz- 
mo principu, nusistovėjusiais įpročiais. Svarbiausias dalykas — 
išsaugoti turimą padėtį, išlaikyti status guo. Šiuo atžvilgiu ama- 
tininkas ir pirklys apskritai nesiskyrė nuo ūkininko. Gyvenimo 
poreikiai apsiriboja pirmiausia pragyvenimui reikalingu mais- 
tu. Amatininkui rūpėjo ne gaminamų produktų, daiktų, prekių 
kiekis, o tik jų kokybė. Jis tenkinosi tokiu savo gaminių, pre- 
kių pardavimu, kuris galėtų jį aprūpinti maistu ir kitais gyveni- 
mui reikalingais produktais. Todėl jis apskritai nesistengia plėsti 
savo verslo, savo gamybos. Ir ūkininkas, ir amatininkas užsii- 
ma savo darbu, verslu pagal grynai empirinius metodus, nėsi- 
laikydami kokių nors racionalių principų. Sąskaitybos tais lai- 
kais beveik nebuvo arba ji buvo labai primityvi (pirkliai dažnai 

nemokėdavo net gerai skaičiuoti). Darbas būdavo atliekamas 
lėtai, neskubant, aisižvelgiama būdavo tik į jo kokybę, bet ne 
į greitumą. Švenčių buvo labai daug. Pavyzdžiui, XVI a. Ba- 
varijos kalnų kasamajame darbe per metus daugiau kaip 100 
dienų buvo švenčiamos. Tokio darbo tempo užteko darbinin- 
kams aprūpinti pragyvenimui reikalingu uždarbiu. 

Turimas verslas čia paprastai pereina iš tėvo sūnui; jis pa- 
veldimas, kaip paveldimos ir visos tradicijos, buitis ir gyven- 
žiūra. Žodžiu, ekonominis gyvenimas iš esmės yra statiškas. Tai 
rodo ir pirklių nusistatymas konkurencijos ir pirkėjų atžvilgiu. 
Kiekvienas pirklys turi savo griežtai apribolą veikimo sritį. 
Konkurencija, t. y. kiekvienas mėginimas prisivilioti kito pir- 
klio pirkėjus reklama arba numušant kainas, buvo smerkiama 
ir laikoma nedoru elgesiu. Kaip rodo tų laikų įstatymų leidy- 
ba, taip į šitą klausimą žiūrėjo ir valstybė, kuri uždraudė visas 
tokias konkurencijos priemones. Pirklys nesistengė padidinti sa- 
vo prekių apyvartos, o tik siekė išgauti iš jų kiek galima di- 
desnį pelną, t. y. nustatyti kiek galima aukštesnes kainas. Jam 
rūpi tik prekių kokybė, o ne jų kiekis. Tiktai kokybė laiduoja 
verslo klestėjimą. Pirklys šiuo atžvilgiu artimas amatininkui, ku- 
ris įdeda į savo gaminius visą savo mokėjimą ir didžiuojasi savo 
padarais. Mažas prekybos biznis — didelis pelnas. Todėl jau 
tais laikais buvo praktikuojamos tokios priemonės turtui pa- 
didinti, kurias mes matome mūsų laikų ekonomikoje: geriau 
sunaikinti per didelio derliaus vaisius, kad tik nekristų kainos 
arba jos net augtų. 

Kapitalistinė dvasia pasireiškia tada, kai šitas stališkas eko- 
nominio buvimo nusistatymas pradeda irti ir pamažėle pavirs- 
ta dinamišku nusistatymu. Tai atsitiko tada, kai ekonominės ver- 
tybes kuriančios veiklos tikslu tapo ne siaius guo išlaikymas, o 
turto didinimas, kapitalo kaupimas. Taigi kapitalistinės tenden- 
cijos ekonomikoje galėjo atsirasti tik tada, kai apskritai kultū- 
roje įsigalėjo dinamizmas, kai svarbiausią vaidmenį įgijo dina- 
miško būdo tipai ir kai šie tipai pertvarkė visą ekonominę veiklą, 
ikvėpė jai naują dvasią. 

Tai buvo naujas žmogaus tipas, kuris išaugo Renesanso in- 
dividualizmo veikiamas, verslininko, įmonininko tipas, kuriam 
būdinga daug ypatingų charakterio ypalybių. 

1. Šis žmogus yra užkariautojas, ryžtingas ir išmoningas žmo- 
gus, kuris mėgsta rizikuoti, kuris nevaržomas jokių prietarų ar- 
ba tradicijų (šiuo atžvilgiu yra laisvas ir savarankiškas), kuris 
yra valingas, nebijo jokių kliūčių, kuris yra nepaprastai ištver- 
mingas ir energingas. 

2. Šis žmogus yra įgimtas organizatorius, kuris sugeba nužy- 
mėti tam tikrą planą ir surasti tinkamų priemonių jam ivykdy- 
ti. Jis moka elgtis ir su daiktais, ir su žmonėmis, prisitaikyti 
prie esamų apinkybių ir jas tikslingai išnaudoti. Jis moka tei- 
singai įvertinti žmonių sugebėjimus ir pajungti juos savo valiai, 
organizuoti jų veiklą taip, kad ji duotų didžiausią vaisių. 

3. Jis yra pirklys, verslininkas, kuris moka derėtis su žmonė- 
mis, įtikinti juos, kad tas planas, kurį jis nori įvykdyti, duos 
naudos, pelno visiems, kurie jame dalyvaus ir padės jį reali- 
zuoti. Jis turi mokėti kitiems įtikinamai įrodyti plano, sumany- 
mo, įmonės realumą ir pašalinti visas abejones, kurios galėtų 
atsirasti. Prekiauti — tai pirmiausia reiškia derėtis dėl prekių 
pirkimo arba pardavimo (vis tiek ar tai būtų prekė, akcija ar 
paskola). Šiuo atžvilgiu prekybininkas, kuris sudaro sutartį su 
kitu prekybininku, niekuo nesiskiria nuo diplomato, kuris su- 
daro sutartį su kita valstybe. Tuo pačiu sugebėjimu remiasi ir 
reklama, kuri turi įtikinti pirkėją, vartotoją, kad kaip tik šita 
prekė yra pranašesnė. Taigi pirklys, norįs parduoti kuo dau- 
giau prekių, turi sudominti vartotoją savo preke ir taip sude- 
rinti jo interesą su savuoju. Prekybai, kaip ir pramonei, reikia 
orcanizacijos, interesų sutapimo. Čia reikalingas sumanumas, 
mokėjimas susigaudyti esamoje situacijoje ir ištraukti iš jos di- 
džiausią naudą, didžiausią pelną. 

Tokie žmonės, kurie sujungė savyje visas nurodytas savybes, 
atsirado Renesanso epochoje. Tai individualistai, ryžtingi žmo- 
nės, sugebantys siekti numatyto tikslo visomis galimomis prie- 
monėmis (nesvarbu, ar jos atitinka moralės normas, ar ne), 
nebijantys jokių kliūčių ir mokantys iškart įgyti nepaprastą po- 

puliarumą ir autoritetą. Tokie buvo samdomųjų karių vadai, ku- 
riemns tais laikais teko svarbus vaidmuo, tokie buvo ir italų miestų 
diktatoriai ir tironai, kurie pasiglemžė valdžią į savo rankas (Sfor- 
za, Medici ir kt.), tokie buvo tr pirmieji prekybininkai bei pra- 
monininkai, kurie sukūrė pirmąsias kapitalistines organizacijas. 
Ir dažnai tas pats žmogus veikia ir iškyla pagal aplinkybes vieną 
kartą kaip kariuomenės arba laivyno vadas, kitą kartą kaip at- 
radėjas ir ekspedicijos, žygio į tolimus kraštus vadas, dar kitą 
kartą kaip pirklys ar prekybos bendrovės organizatorius. 

Tos organizacijos, kurios pirmiausia nulėmė kapitalistinės 
santvarkos atsiradimą ir išsivystymą, buvo 1) karo žygiai, 2) dide- 
lių žemių savininkų (feodalų) ūkis, 3) valstybė ir 4) Bažnyčia. 

Samdomųjų karių žygiai dažniausiai siekdavo ne tik politi- 
nės galios, bet ir turto. Pastovi ir racionali organizacija buvo 
ypač būdinga jūros plėšikų, korsarų žygiams. Italijos pakrantės 
miestai (Amalfi, Genuja, Piza, Venecija) viduramžiais buvo or- 
ganizuoto jūros plėšikavimo židiniai bei cėntrai ir kaip tik ši- 
tuo būdu įsigijo didelius turtus. Tai buvo pelningas pačių mies- 
tiečių ir pirklių verslas, kuris anaiptol nebuvo laikomas negar- 
bingu. Genujos įstatymuose šitos jūrų plėšikavimo organizaci- 
jos buvo net įteisintos. Pilietis tiesiog turėjo gauti leidimą to- 
kiam korsarų laivui įrengti. Šitam jūros plėšikavimui plisti ypač 
padėjo nesiliaujantys XVI ir XVII amžių karai. Prancūzijoje tuo 
ypač vertėsi maži provincijos bajorėliai, protestantai. J. Colbert'as 
buvo sumanęs sujungti jūros plėšikus į vieną laivyną ir pajung- 
ti jį karaliaus valdžiai. Tas pat buvo Anglijos ir Škotijos pajū- 
ryje XVI amžiuje. Šituos korsarus pinigais ir visais įrengimais 
aprūpindavo turtingi žmonės, dažnai aristokratai. XVII amžiaus 
Amerikoje beveik visos kolonijos protegavo jūros plėšikavimą. 

Labai panašūs į šitą plėšikavimą buvo ir jūros žygiai nau- 
jiems kraštams atrasti. Ir čia, be kitų akstinų (avantiūrizmo, 
mokslinių interesų, garbės troškimo) vienas iš svarbiausių mo- 
tyvų buvo savanaudiškumas, gobšumas, ypač Kolumbui atra- 
dus Ameriką ir išplitus žiniai apie Amerikos aukso lobius. Šių 
žygių vadai buvo avantiūristai, sugebantys užsidegti fantastišku 

sumanymu ir jį įvykdyti, nebijantys rizikuoti, mėgstantys pra- 
bangų gyvenimą, bet reikalui esant sugebantys ir skurdą skurs- 
ti. Vienas iš jų buvo F. Drake, pirmasis apiplaukęs aplink pa- 
saulį. Jis plėšikavo Vakarų Indijos pakrantėse, dviem laivais pa- 
siekė Meksiką, apiplėšė ir sudegino Santa Krusą ir kitus mies- 
tus, pagrobė ispanų laivus ir parsivežė didelius turtus. Vėliau 
jis pagarsėjo kaip anglų laivyno admirolas. Kitas keliautojas, 
T. Cuvendischas, perplaukė Atlantą, pasiekė vakarinius Ameri- 
kos krantus, po to perplaukė Didįjį tr Indijos vandenynus, ap- 
suko aplink Afriką ir Atlantu grįžo atgal į Angliją, pakartojęs 
Drake'o kelionę aplink pasaulį. 

Reikia pažymėti, kad šitie piratai nebuvo kokios nors išim- 
tys. Tais laikais panašiais karo žygiais užsiimdavo beveik visi 
prekybininkai, kurie vertėsi jūros prekyba ir prekyba kolonijo- 
se. Antai apie Genujos piliečius pasakojama: jų namai — tai 
tvirtovės su bokštais, jie nuolatos kariauja su piziečiais, bet taip 
pat ir tarpusavyje; jų laivai puola kitus laivus ir grįžta su di- 
deliu grobiu; jų prekyba Rytuose — tai daugybė karinių Žy- 
gių. Tas pat iš esmės vyksta Anglijoje, Prancūzijoje, Vokietijo- 
je. Ir čia prekybininkas paprastai yra karys ir avantiūristas; lai- 
vo savininkas yra ne tik prekių gabentojas, bet ir jūros plėši- 
kas, piratas. Ypač aiškiai glaudus prekybos ryšys su plėšikavi- 
mu pasirodo didžiosiose tų laikų prekybos bendrovėse, kurių 
rankose buvo prekyba su kolonijomis. Pavyzdžiui, Genujos pir- 
klių sukurta bendrovė „Maone“ užkariavo kai kurias Egėjo ar- 
chipelago salas ir eksploatavo jas, kitaip sakant, plėšikavo šiuo- 
se kraštuose. Tai buvo piraių bendrovė, kuriai vyriausybė, ne- 
galėdama grąžinti iš bendrovės gautų paskolų, pavedė tas sa- 
las valdyti. 

To paties pobūdžio buvo ir olandų sukurta Vakarinės Indi- 
jos bendrovė. Jos buhalterijos apskaitose svarbią vietą užima 
pajamos ir nuostoliai, gauti iš savų piratų įgytų ar svetimų pi- 
ratų atimtų laivų ir prekių. Tai buvo ne tik prekybos bendrovė, 
bet ir kariška organizacija, kuri užkariautose kolonijose atliko 
ir politinės valdžios, vyriausybės funkcijas. Jos prekybos laivy- 

nas kartu buvo ir karo laivynas. Taip pat ir prekyba su vieti- 
niais gyventojais buvo varoma prievarta, plėšikavimo būdu. Ir 
ten bendrovės įkurtos nausėdijos buvo sustiprintos stovyklos, 
kurios kiekvienu momentu galėjo sulaukti čiabuvių puolimo, 
Ir šių kolonijų viršininkai, gubernatoriai irgi buvo avantiūristai 
kariai, kurie dažnai pasižymėjo nepaprastu žiaurumu. Skaitant 
istorikus, aprašančius tų laikų prekybą kolonijose, galima su- 
prasti, kad Lenino šūkis „Grobk, kas pagrobta“ yra iš dalies 
pamatuotas. 

Kita organizacija, iš kurios išaugo kapitalizmas, buvo /e0- 
dalų, žemės savininkų ūkis, kuris iš pradžių nebuvo kapitalisti- 
nis, o turėjo tiktai patenkinti gyvybinius feodalo ir jo vasalų 
poreikius. Bet kadangi feodalo valdžioje buvo ne tik dirbamoji 
žemė ir jos vaisiai, bet ir žemėje slypinti rūda, brangieji meta- 
lai, miškas, pagaliau baudžiauninkų, vasalų darbas, tai jis galė- 
jo visas šilas produktyvias jėgas kapitalistiškai sunaudoti pel- 
nui įsigyti. Bet iš pradžių feodalų veiklumas šioje srityje buvo 
gana tibotas. Dažnai jie tenkindavosi išgaudami iš valstybės tam 
tikrų privilegijų, pavyzdžiui, tam tikrų prekių gaminimo mono- 
polį, ir jungdavosi su žemesnių luomų komersantais ir versli- 
ninkais, kad gautų iš jų įmonei reikalingą kapitalą. Arba jie 
versdavosi miškų, kasyklų eksploatavimu. Pavyzdžiui, Vokieti- 
joje, Anglijoje, Prancūzijoje anglies kasyklos, rūdų, medžio ap- 
dirbimo, lentpjūvės, stiklo ir porceliano gamyba, malūnai, au- 
dyklos (iš pradžių susijusios su avininkyste) iš pradžių buvo 
daugiausia feodalų, žemės savininkų rankose, nors į šitas pra- 
monės šakas savo pinigus dėdavo ir daug kitų luomų žmonių. 
Taip pat ir kolonijų valdymas dažnai buvo feodalinio pobūdžio 
(čiabuviai paverčiami baudžiauninkais arba vergais). Tai buvo 
ryšku ir pietų, ir šiaurės valstybėse. Pietų valstybėse plantacijų 
ir negrų savininkai buvo visų pirma feodalai, aristokratai; šiau- 
rės valstybėse dominavo fermeriai ir pirkliai bei verslininkai. 

Panašų vaidmenį kapitalizmo raidoje suvaidino ir valsiybė. 
XVI ir XVII amžiuje valstybė iš dalies buvo dar feodalinė. Ka- 
raliai, kunigaikščiai žiūrėjo į valstybę kaip į savo dvarą, savo 

nuosavybę. Tai buvo absoliutinės monarchijos klestėjimo epo- 
cha. Ir panašiai kaip dvarininkai feodalai pradėjo kapitalistiš- 
kai, t. y. pelningai eksploatuoti savo žemę, taip ir valstybių val- 
dovai pradėjo eksploatuoti savo kraštų gamtinius turtus. Ir kaip 
tik didelės įmonės buvo kuriamos ir prižiūrimos pačios valsty- 
bės, nes Lik valstybė disponavo tokiems sumanymams reikalin- 
gomis lėšomis. Pavyzdžiui, Švedijoje pirmasis tautos įmoninin- 
kas buvo karalius Gustavas Wasas. Jis pirmasis pradčio eks- 
ploatuoti kainų kasyklas ir išgauti Iš jų geležį, jis išplėtė jūros 
prekybą, įvedęs apsaugomuosius muitus ir sudaręs prekybai pa- 
lankias sutartis su kitomis valstybėmis. Tą patį Prancūzijoje 
Liudviko XIV laikais yra padaręs finansų intendantas J. Col- 
bert'as (jo rankose buvo iždas, laivynas, prekyba, pramonė, ko- 
lonijos, viešieji darbai), taip pat kiti monarchai arba jų minist- 
rai kituose kraštuose. Taigi valstybė galėjo rizikuot, imtis nau- 
jų įmonių eksploatavimo formų, kurios privatiems asmenims 
buvo neprieinamos arba dėt tėšų, arba dėl iniciatyvos stokos. 

Analogišką vaidmenį ekonominiame gyvenime tuo metu vai- 
dino ir bažnyčia (ne kaip visybė, o kaip atskiros vyskupijos, 
vienuolynai, kurie taip pat buvo feodalai, žemės savininkai, to- 
dėl savo rankose turėjo ir tam tikrą politinę valdžią). 

Bet greta feodalų, valdovų, valdininkų, kurie nuo Renesan- 
so laikų tapo kapitalistinės dvasios nešėjais, XVII ir ypač XVIII 
amžiuje atsiranda dar vienas naujas tipas, kuriame ypač aiškiai 
pasireiškia šita dvasia, — Lai spekuliantai, spekuliacinių įmonių 
arba istaigų įkūrėjai ir vedėjai. Tai projektų išradėjai, kurie su- 
renka ar kitaip sugeba gauti lėšų, reikalingų savo sumanymams 
įgyvendinti. Šių spekuliantų pasisekimas rodo, kad tais laikais 
visokie projektai, žadantys didelį pelną ir viliojantys greitu pra- 
lobimu, sudomino plačius visuomenės sluoksnius ir kad Vaka- 
rų Europos gyventojai jau užsikrėtė kapitalistine dvasia. 

Bet spekuliacija remiasi ne tik gobšumu ir savanaudišku- 
mu, ji, be to, glaudžiai susijusi su azantinio lošimo potraukiu. 
Tai reiškia, kad spekuliantas ne tik užsidega troškimu įsigyti 
turtų, bet kad jam patinka pats spekuliavimo procesas (ne tik 

jo rezultatas), pats rizikavimas ir ta įtampa bei psichinis susi- 
jaudinimas, kuris lydi lošimą. Tai vadinamasis funkcinis malo- 
numas, susijęs su įtempta veikla. Taigi spekuliacijoje susijungia 
ir vienas kitą stiprina du skirtingi akstinai — azartiško rizika- 
vimo malonumas ir gobšumas. Abu jie drauge skatina ir gyvi- 
na kapitalistinių tendencijų augimą ir raidą. 

Pirmąjį labai nuostabų spekuliatyvinio įkarščio pasireiški- 
mą mes matome Olandijoje pirmoje XVII amžiaus pusėje. Šios 
spekuliacijos objektas buvo gėlė — /u/pė. XVI amžiuje vienas 
olandų gamtininkas parsivežė tulpę iš kelionės į Turkiją ir pra- 
dėjo ją savo tėvynėje auginti. Tulpė ten prigijo ir XVII am- 
žiaus pradžioje pasidarė olandų mėgstamąja gėle. Šis susižavė- 
jimas tulpėmis taip išplito, kad beveik visi Olandijos gyventojai 
ėmė auginti tulpes, keistis skirtingomis jų rūšimis ir ugdyti nau- 
jas rūšių atmainas. Už naujas retas tulpių atmainas buvo mo- 
kamos nepaprastai didelės kainos. Atsirado ir spekuliantų, ku- 
rie tarpininkavo tarp pardavėjų ir pirkėjų, kurie supirkinėjo tul- 
pes ir kėlė kainas. Visuose Olandijos miestuose prasidėjo ažio- 
tažas, audringas biržos lošimas, kurio objektas buvo tulpės. 
Žmonės parduodavo savo namus, visą turtą už dyką, kad tik 
nusipirktų retų tulpių svogūnėlių. Už vieną retą egzempliorių 
buvo mokama keli tūkstančiai florinų. Rodėsi, kad iš tulpių 
pralobs visas kraštas. Tačiau, keleriems metams praslinkus, įvyko 
lūžis. Mada pasikeitė, susižavėjimas tulpėmis aišalo ir greitai 
tulpomanija beveik visiškai išnyko. Tulpės nustojo savo vertės, 
ir daug žmonių visiškai nuskurdo, neteko savo turto. 

"Tai buvo pirmasis plataus masto spekuliacijos atvejis. Vė- 
liau jos svarbiausiu objektu tapo akcijos, piniginiai popieriai. 
Pirmosios spekuliatyvinės įstaigos buvo J. Lawo įsteigtas ban- 
kas Prancūzijoje ir Pietų Vandenyno bendrovė, įkurta Anglijo- 

je XVIII amžiaus pradžioje. Jų pasisekimas buvo nepaprastai 
didelis. Žmonės buvo suviliojami tuo, kad akcija jiems laidavo 
tam tikrą įmonės pelno dalį (dividendus). Žadėdami sumokėti 
didelius nuošimčius, spekuliantai piršo žmonėms akcijas ir tuo 
kėlė jų kainą. Kainų pakilimas savo ruožtu skatino pirkėjus, 

kurie įtikėjo nepaprasta akcijų verte, ir taip akcijų kaina išau- 
go iki neįtikėtino dydžio (dešimteriopai ir net šimteriopai). Vis- 
kas čia buvo pagrįsta tikėjimu akcijos verte, L. y. verte, kuri 
dar nebuvo reali, o tik laukiama. 

Psichologinis momentas čia turėjo lemiamą reikšmę. Juo rė- 
mėsi svarbiausias kapitalistinės santvarkos veiksnys — kreditas. 
Spekuliacija, biznio ažiotažas įmanomi tik ten, kur žmonės pa- 
sitiki akcijų verte, laukia iš jų būsimųjų gėrybių. Tai idomu ir 
tuo atžvilgiu, kad pačių medžiaginių prekių vietą čia užima ne- 
medžiaginės prekės — lūkesčiai, utopijos, būsimųjų gėrybių 
vaizdiniai. Bet tas faktas, kad spekuliacijos įkarštis užkrečia 
žmones kaip liga, kaip epidemija, tas faktas rodo, kad čia Ie- 
miamą reikšmę turi ne tik racionalūs sumetimai, apskaičiavi- 
mai, bet ir iracionalūs psichiniai veiksniai, visų pirma azartiškų 
lošimų aistra, veikianti žmones kaip svaiginamasis gėrimas. Ka- 
dangi visa J. Lawo spekuliacija rėmėsi apgaulingomis machi- 
nacijomis, tai šis biznis ir pasibaigė baisiu bankrotu. 

Reikia pažymėti, kad pati spekuliacija ne tik kad neskatina 
produktyvios ekonominės veiklos, bet iš dalies ją trukdo, nes 
aipratina Žmones nuo tikro ir vaisingo darbo. Kita vertus, ji 
gyvina žmonių dvasinį aktyvumą, jų sumanumą, sudomina juos 
naujomis ekonominėmis idėjomis ir taip padeda kapitalistinėms 
tendencijoms stiprėti ir plėstis. Tai rodo Pietų Vandenyno ben- 
drovės veikla Anglijoje. Ypatinga šitos bendrovės reikšmė ka- 
pitalizmo raidai priklauso ypač nuo to, kad ji susiejo savo įmo- 
nės biznį su valstybės finansais. Ji prisiėmė žymią dalį Anglijos 
viešųjų skolų, paversdama šitas valstybės paskolas akcijų kapi- 
talu, taigi visą tą piniginį turtą, kuris buvo įdėtas į šitas pasko- 
las ir galėjo duoti tik pastovius nuošimčius, ji pavertė kapitalu, 
kurio nuošimčiai kinta ir kurie gali būti sunaudojami spekulia- 
cijos reikalams. Ir šita įstaiga turėjo nepaprastą pasisekimą, ak- 
cijų kaina greitai pakilo dešimteriopai. Bendrovė per vienerius 
metus įsteigė daugiau kaip 200 įvairių įmonių, iš kurių, žino- 
ma, toli gražu ne visos buvo realios ir gyvybingos. Tačiau, šiaip 
ar taip, šita bendrovė savo veikla labai pagyvino Anglijos eko- 
nomiką ir paruošė dirvą naujoms pramonės ir prekybos šakoms. 

Ypač svarbu yra tai, kad šiltų naujų kapitalistinių įstaigų pa- 
matas iš esmės skiriasi nuo tų kapitalizmo pradmenų, kuriuos 
mes matome feodalų, monarchų, itakingų valdininkų ekonomi- 
nėje veikloje. Šie pastarieji remiasi pirmiausia savo išoriniu ga- 
lingumnu, tomis galimybėmis, kurias įiėms suteikia jų politinė ir 
visuomeninė padėtis. Spekuliantai neturi išorinės galios, jiems 
tenka pasikliauti vien savo sumanumu, savo sugebėjimu įtikin- 
ti kitus savo projektų ir planų naudingumu bei peiningumu, 
žodžiu, savo asmenybės ir kalbos sugestyvuumu. Išorinė prievar- 
ta pakeičiama vidine, psichologine prievarta. 

Šiuo atžvilgiu spekuliantams yra giminingi tie pirkliai, ku- 
rie ikūrė kapitalistinės įmones, pamažėle išplėsdami savo iš pra- 
džių ribotą ir kuklią prekybą arba verslą tr taip paversdami 
juos tikru kapitalistiniu bizniu. Kiekybė čia virsta kokybe. Ne- 
retai tai buvo turtingi pirkliai, kurie įdėjo tam tikrą savo kapi- 
talo dalį į viėną arba kitą įmonę ir taip patys pasidarė įmoni- 
ninkais, samintojais. Skolindami pinigus neturtingiems versli- 
ninkams ir įmonininkams, jie pasijungė juos ekonomiškai. 

Šitas procesas, kai pirkliai tarpininkai užsikariauja tam tik- 

rą gamybos šaką, pasireiškia ypač vilnų ir šilko vėrpime, audi- 
nių audime, galanterijos ir rūbų gamyboje. Lemiamą vaidmenį 
čia suvaidino trys tautybės — /lorentiečiai, škotai ir žydai. Jie 
pirmieji sukūrė pirklišką dvasią tikrąja žodžio prasme. Jie iš- 
ugdė ir išlaisvino šią dvasią, kuriai svetimas avantiūrizmas, ri- 
zikavimo troškimas, karingumas, garbės ir išorinės galios sieki- 
mas ir Kuri remiasi sumanumu, nepaprastu valios atkaklumu, 
veiksenos nuoseklumu, darbštumu bei uolumu, sugebėjimu ap- 
skaičiuoti visus savo veiksmus ir jų padarinius. Iš to kyla dvi 
pagrindinės buržuazinio tipo savybės, arba dorybės, — tai tau- 
pumas ir apdairumas, kuris ekonominėje srityje pasirodo kaip 
racionalus apskaičiavimas, sugebėjimas taupyti, racionaliai va- 
ryti ūkį, pramonę, prekybą. Šitų dorybių išsiskleidimas priklau- 
so, matyt, ne tik nuo socialinių ir ekonominių aplinkybių, bet 
ir nuo tam tikrų šių tautybių charakterio ypatybių. 

Kapitalistinės dvasios struktūrą galima pavaizduoti schema. 

Kapitalistinė dvasia 


racionalūs veiksniai: Racionalūs veiksniai: 

avantiūrizmas, sumanumas, 

karingumas, valios patvarumas išradingumas, 

galios troškimas, išskaičiavimas, 

azarto įgeidis taupumas, 

apdairumas 

intuicija, darbštumas, 
drąsumas | uolumas 





L“ 


S ka a S rganizacinis m abi Žei 
išorinė prievartą —  OT8ANIZaCin — sugebėjimas įkalbinėti 
sugebėjimas 


Aukščiausias tikslas — turto augimas 


(Šios savybės gali sudaryti įvairius derinius; dominuoja ar- 
ba iracionaliūs, arba racionalūs veiksniai.) 

Racionaliems veiksniams dominuojant, atsiranda tas tipas, 
kuris paprastai vadinamas bourgeois (Būrger). Tai pirmykštis for- 
macijos kapitalistas, kurį mes pirmą kartą sutinkame XIV— 
XV amžiuje Italijoje (ypač Florencijoje), bet kuris išsilaikė ir 
mūsų laikais ir, be abejo, sudaro kapitalistų daugumą. Šita bur- 
žuazinė pasaulėžiūra aiškiai išdėstyta žymiajame L. B. Alberti 
(florentiečio) veikale „Del governo della famiglias“ (Kaip rei- 
kia tvarkyti arba valdyti šeimą), kuris tais laikais išgarsėjo ir 
buvo visuomenės pripažintas pavyzdiniu veikalu, nustatančiu tas 
normas bei taisykles, kurių turi laikytis kiekvienas pirklys ir 
komersantas. Tobulas, pavyzdingas ūkio, prekybos tvarkymas 
turi, pasak Alberti, pasižymėti keliomis ypatybėmis. 

1. Ūkio tvarkymas turi būti racionalus. Tai reiškia, kad ge- 
ras ūkininkas, prekybininkas turi tvarkyti savo reikalus planin- 
gai apmąstydamas kiekvieną savo veiksmą. Toks reikalavimas 
tais laikais buvo naujas, nes Alberti čia kreipiasi ne į skur- 
džius, kuriuos pati jų kebli ekonominė padėtis verčia iš anksto 
apskaičiuoti kiekvieną išlaidą, o į turtingus žmones, kurie iki 
Lol buvo pripratę prie bajoriškos, išlaidžios gyvensenos ir ku- 

rems toks racionalumas buvo svetimas ir net atrodė nedera- 
mas žmogui, gerbiančiam savo aukštą luomą ir padėtį visuo- 
menėje, Savo sūnums Alberti nuolatos primena: išlaidos nie- 
kuomet neturi prašokti pajamų. 

2. Todėl ūkio, prekybos tvarkymas turi gristis ekonomišku- 
mo principu. Reikia ne tik rūpintis tuo, kad pajamos atsvertų 
išlaidas, bet ir tuo, kad išlaidos būtų mažesnės už pajamas. Žo- 
džiu, iškyla taupumo principas, kuriuo dabar vadovaujasi ir Ltur- 
tingieji, Didžiausia yda — tai gaišumas, išlaidumas. Alberti pa- 
brėžia, kad reikia apsiriboti tik reikalingomis ir naudingomis 
išlaidomis. Reikalingos išlaidos yra tos, kurios aprūpina mus 
maistu ir drabužiais ir kurios palaiko gerą žmogaus ir jo verslo 
vardą bei reputaciją. Paskui būna išlaidų, kurios apskritai ne- 
reikalingos, bet vis dėlto leistinos, — tai knygos, namų papuo- 
simas. Bet visiškai vengtinos tos išlaidos, kurios daromos kitų 
žmonių — palydovų, prisrėbalių, veltėdžių — išlaikymui (toks 
buvo bajorų paprotys). 

3. Bet taupumas turi būti vykdomas ne tik medžiaginių gė- 
rybių atžvilgiu, bet ir visų mūsų jėgų atžvilgiu. Tai reiškia, kad 
naudotis kžnu, siela ir ypač laiku reikia tinkamu ir tikslingu 
būdu. Gero ūkininko ir prekybininko didžiausias priešas, be 
gaišumo, yra dykinėjimas, tingumas. Jo svarbiausios dorybės — 
uolumas tr darbšiumas. Reikia mokėti tinkamai susiskirstyti 
laiką ir iš anksto kiekvienam reikalui numatyti tam tikrą die- 
nos valandą. (Reikia teikti pirmenybę ne skurdiems, 0 tur- 
tingiems draugams, reikia ne būti labdaringam, o atrodyti lab- 
daringam, — yra ir tokių patarimų.) Alberti ir kitų suformu- 
luotos buržuazinės moralės ir gyvensenos taisyklės išliko maž- 
daug tos pačios XVI-XVIII amžiuje ir išsilaikė iš dalies iki 
mūsų dienų. 

Bet tobuliausią ir nuosekliausią išraišką šita gyvenžiūra įgi- 
jo amerikiečio B. Franklino (žaibolaidžio išradėjo) raštuose. Jis 
yra įkalęs patarlę: /aikas — tai pinigai. Visą jo filosofiją galima 
glaustai išreikšti dviem žodžiais: uolumas ir saikumas. Kiekvie- 
nas žmogaus žingsnis, veiksmas, nors ir menkiausias, turi būti 
priklausomas nuo šių principų. Šita moralė sujungta ir su gana 

naiviu religingumu. Doras žmogus — turtingas. Jis siekia savo 
tiksio — tapti doru žmogumi — su nuostabiu metodiškumu. 
Taip, pavyzdžiui, Franklinas lavino savyje tam tikras dorybes 
(saikumą, uolumą, tvarkingumą, teisingumą ir kt.): susidarė len- 
telę, kur buvo išvardintos visos dorybės, ir pric kiekvienos jis 
kasdien pažymėdavo savo nusižengimus. B. Franklino raštai 
XVIII amžiuje buvo nepaprastai populiarūs, jie buvo išversti į 
visas Europos kalbas. 

Šita moralė — grynai utilitariška. Visos dorybės rekomen- 
duojamos ypač todėl, kad jos naudingos ir laiduoja žmogui pa- 
sisekimą gyvenime ir profesijoje. Dorumas, sąžiningumas, pati- 
kimumas, prideramumas, mandagumas reikaluose, biznyję už- 
tikrina kreditingumą. Juk darbe, versle svarbiausias dalykas yra 
ne tai, koks yra žmogus iš tikrųjų, o tai, kuo jis laikomas vi- 
suomenėje, koks yra jo vardas, kokia reputacija. Taigi šitoje 
moralėje glūdi tam tikras veidmainiškurmas. 

Kitas svarbus momentas kapitalistinės santvarkos (dvasios) 
raidoje — tai sąskaitybos, knygvedybos išsivystymas. Viduram- 
žiais skaičiuotė buvo dar labai nėtobula. Tik XIII amžiuje Ita- 
lijoje imta vartoti arabiškus skaitmenis (anksčiau buvo vartoja- 
mi romėnų skaitmenys arba buvo skaičiuojama su pirštų ar li- 
niuotės pagalba). Metodiška komercinė skaičiuotė pirmą kartą 
pasirodė Florencijoje, kapitalizmo gimtinėje. Nuo XIV amžiaus 
atsiranda ir specialios komercinio skaičiavimo mokyklos. Vė- 
liau, XVII-XVIII amžiuje, buhalterijos menas klestėjo ypač 
Olandijoje, o XVIII-XIX amžiuje ir Anglija pradėjo konku- 
ruoti su Olandija šioje srityje. Nors šitas momentas, rodos, turi 
grynai techninę reikšmę, tačiau kapitalizmo evoliucijoje jis su- 
vaidino lemiamą vaidmenį, nes tiktai tikslus ir tobulas skaičia- 
vimas įgalina suracionalinti ūkio, pramonės ir prekybos valdy- 
mą ir tiksliai nustatyti prekių mainomąją vertę jos piniginiu 
ekvivalentu. Žodžiu, labai svarbu, kad kapitalistinė santvarka 
yra susijusi su kiekybinio požiūrio į medžiagines vertybes įsiga- 
lėjimu. Kapitalizmui vystantis, šitas kiekybinis momentas vis la- 
biau išeina į priekį. 

Įsižiūrėję į kapitalizmo raidą Europoje ir Amerikoje, mes 
matome, kad šitas procesas ne visur vyksta vienodai. Įvairiuo- 
se kraštuose jis skiriasi ir intensyvumo, ir ekstensyvumo aižvil- 
giu. Vienuose kraštuose kapitalizmas prigyja ir vystosi nekliu- 
domai, kituose — po trumpo klestėjimo periodo vėl smunka ir 
nyksta. Be to, jis keičia ir savo pasireiškimo formas, Šitie skir- 
tumai priklauso ne tik nuo išorinių aplinkybių (nuo tam tikro 
krašto geografinių ar geofizinių ypatybių, nuo palankių arba 
nepalankių politinių aplinkybių), bet ir nuo tautų nevienodo 
gabumo kapitalizmui, nuo jų prigimtinių polinkių skirtingumo. 

Anksčiausiai kapitalistinė dvasia įsivyravo, kaip jau minė- 
ta, Italijoje. o tipiškai buržuazinės gyvenžiūros gimtinė buvo 
Florencija. Florencija žymiai skyrėsi nuo kitų Italijos pajūrio 
miestų (Genujos, Venecijos ir kt.). Jai svetimas karingumas, 
avantiūrizmas, ji neturi nei karo laivyno, nei didesnio prekių 
laivyno, dažniausiai samdo laivus iš kiltų miestų ir vengia pa- 
vojingų žygių. Florencijos turtingumas rėmėsi pinigais, bankų 
bizniu ir racionaliu visų reikalų tvarkymu. Ji ne kariauja, o de- 
rasi ir nusiperka. Florencijos valdovais pasidaro Medici'ai, ne 
aristokratų, o biznierių šeima. Tačiau šilas kapitalistinės dva- 
sios pražydimo periodas buvo trumpas. Jau XVI amžiuje pra- 
monininkų ir prekybininkų energija ir ryžtingumas Italijoje nu- 
smunka. Jie užsikrečia bajoriška gyvensena ir skoniu, prade- 
da bajorus pamėgdžioti. Feodalinė dvasia vėl ima viršų. O kas 
pasiduoda aristokratiškiems įpročiams, tas renkasi ramų ren- 
tininko gyvenimą. 

Panašų procesą mes matome ir /spanijoje bei žioriiaaliioja: 
Pradedant nuo XIV amžiaus ir ypač XV ir XVI amžiais kapi- 
talistinės tendencijos plėtėsi ir augo (kapitalizmo periodas), o 
XVII amžiuje jos smunka ir beveik visiškai sustingsta. Tauta 
nustoja domėtis ekonominiais reikalais ir apsiriboja bažnyčios, 
karaliaus dvaro reikalais ir interesais arba atsideda riterių gy- 
vensenai. Visi norėjo tapti riteriais. Idealas — feodalas riteris, 
todėl visų pirma siekiama gauti pelningą valstybinę tarnybą ar- 
ba įsitaisyti prie karaliaus dvaro. 

Prancūzijoje visuomet buvo gausu žmonių, pasižyminčių ne- 
paprastu išradingumu, ryžtingumu ir kūrybiškumu. XV-—-XVII 
amžiuje mes ten randame daug garsių spekuliantų, pramoni- 
ninkų ir įmonininkų, kurie žymiai prašoko savo amžininkus. 
Tačiau prekybininkų daugumai kapitalistinė dvasia ir tendenci- 
jos buvo svetimi. Jie vertėsi savo verslu pagal įsikerojusius, nu- 
sistovėjusius įpročius bei trafaretus ir bijojo visų naujenybių. 
Ir prancūzai apskritai teikia pirmenybę ramiam rentininko gy- 
venimui arba valstybinei tarnybai, kuri jiems laiduoja pragyve- 
nimą be rūpesčių. Be to, iki XIX amžiaus prekybininko profe- 
sija čia buvo mažai gerbiama ir net niekinama. Tuo dar reiškė- 
si feodalinės dvasios įtaka. 

Vokietijoje kapitalistinės tendencijos pasirodo vėliau negu ki- 
tuose kraštuose (XVI a.). Bet ir tada jos neišsiskleidžia ir grei- 
tai paraližuojamos. XVII amžiuje vėl įsivyrauja feodalinė dva- 


sia. Iš tikrųjų kapitalizmas Vokietijoje atsirado tiktai XIX am- 


žiaus viduryje. 

Aukščiausią evoliucijos laipsnį ankstyvasis kapitalizmas pa- 
siekė Olandijoje XVII amžiuje. Olandų prekybininkas buvo tas 
pavyzdinis tipas, kuriam visi pavydėjo ir kuriuo visi stengėsi 
sekti. Čia pražydo ir prekybininko menas, ir buržuazinis dorin- 
gumas. Bet išsiplėtė ir spekuliacija bei imperalistinio pobūdžio 
kariški Žygiai. 

<..>** 

Visuomenė vis reikalauja naujų išradimų ir civilizacijos tei- 
kiamų patogumų. Pagaliau svarbus ir galios troškimas, sieki- 
mas valdyti ne tik gamtą, bet ir kitus žmones. Ir šitas troški- 
mas paprastai stipriausiai pasireiškia žmonėse, kurie iš prigim- 
ties nėra galingi, bet iš pavydo kitiems, galingesniems, geidžia 
jtems prilygti, ir jei tai negalima, tai bent susikurti galios, gar- 
so, reputacijos iliuziją. Pavyzdžiui, žmonės iškrečia koki nors 
negirdėtą ir neįtikėtiną, nors ir absurdišką pokštą arba net pa- 
daro kokį nors baisų nusižengimą, kad tik žmonės apie juos 
kalbėtų ir laikraščiai apie tai rašytų. 

Tokie kiekybinio pobūdžio idealai, be abejo, žadina, skatina 
ir dabartinių įmonininkų veiklą. Šita veikla iš esmės nesiskiria 

nuo ankstyvesnio kapitalisto veiklos, bet, be abejo, vis didesnę, 
dominuojančią reikšmę įgyja įmonininko sumanumas, gudru- 
mas, sugebėjimas reklamuoti savo gaminius arba prekes, jo mo- 
kėjimas sugestyviai veikti kitus žmones, racionalios jo charak- 
terio ypatybės, jo valios ryžtingumas ir aikaklumas. Be to, ir 
spekuliatyvinė dvasia, kuri taip pat linksta į kiekybinį gėrybių 
įvertinimą, nepaprastai auga iz stiprėja mūsų laikų ekonomikoje. 
Bet svarbiausias dalykas yra tas, jog pali komersanto eko- 
nominė veikla, jo darbas taip išsiplėtė ir išaugo, kad pradėjo 
suryti visą Žmogaus energiją, laiką ir jėgas. Jis visas atsideda 
šiam darbui, nugrimzta jame, nustoja domėtis tuo, kas nesusiję 
su darbu, į viską žiūri tik savo biznio akimis. Jis tampa savo 
darbo, biznio vergu ir auka. Kaip tai veikia žmogaus asmeny- 
bę, kaip ją suniokoja, sužaloja, pamatysime vėliau. 
Panašiai keičiasi ir reikalų tvarkymo būdas. 1. Tradiciona- 
lizmas — dabar didžiausia pasisekimo kliūtis. Idealas, kurio 
visi siekia, didžiausias racionalumas. O kadangi šitas raciona- 
lumas neturi ribų ir visuomet gali būti vienu ar kitu atžvilgiu 
tobulinamas, tai ir šioje srityje reikia nuolat žengti pirmyn, iš- 
galvoti naujas, racionalesnes darbo ir technikos priemones bei 
būdus, kad jie pakeistų tuos, kurie iki tol buvo vartojami. 2. Ir 
pačių prekių gamybą lemia ne jų kokybė, gerumas, vertingu- 
mas, bet tik jų kiekybė, apyvartos, pardavimo didumas. Svarbu 
tik, kad prekė būtų gerai perkama, o ne tai, kokia prekės vertė, 
ar ji tikras gaminys, ar tik surogatas. 3. Prekių paklausai, par- 
davimui padidinti (nes įmonės pelningumas priklauso nuo apy- 
vartos didumo) vartojamos naujos priemonės. Vartotojas, pir- 
kėjas viliojamas reklama. Pirklys pats imasi iniciatyvos surasti 
pirkėją. 4. Prekių kaina kiek galima numušama darbo mecha- 
nizavimo ir technikos tobulinimo būdu. 5. Laisvos konkurenci- 
jos principas — tikslas pateisina preimones. Viskas pajungiama 
vienam tikslui — įmonės išvystymui ir išplėtimui. Konkurentas 
turi būtį pašalintas, ir tam tinka visi būdai. Kitų žmonių inte- 
resų sritis nelaikoma neliestina. Savo reikalų labui galima įsi- 
brauti į šią sritį ir ją paimti savo valdžion. Ekonominis žmogus 

dabar jau niekieno nevaržomas: nei religijos, nei moralės, nei 
mandagumo normų. Ekonominių vertybių pirmenybė dabar vi- 
suotinai pripažįstama. Jokio delikaiumo negali būti. 

Bet jei naujosios formacijos kapitalistiniam tipui moralė ir 
kitos dvasinės vertybės nebeturi savarankiškos reikšmės ir gė- 
riausiu atveju ailieka tik pagalbinę funkciją ekonominėms gė- 
rybėms kurti ir isigyti, tai vis dėlto tos moralinės dorybės, ku- 
rias taip didžiai vertino pirminės formacijos komersantai ir įmo- 
nininkai (buržua), — nuosaikumas, uolumas, taupumas — ne- 
išnyksta, bet patiria labai įdomią performaciją. Jos objektyvi- 
zuojasi, iš kapitalisto asmeninės gyvensenos persikelia į pačią 
prekybą bei pramonę ir kaip pagrindiniai principai dabar ie- 
mia įmonės mechanizmą. Pavyzdžiui, uolumas. Anksčiau galė- 
jo pralobti tik tas atskiras žmogus, kuris pasižymėjo ypatingu 
uolumu ir darbštumu. Šitos jo savybės priklausė nuo jo valios 
ryžtingumo, nuo jo iniciatyvos. Šiaip ar taip, jis pats skyrė dar- 
bui tam tikrą laiką, tam tikrą savo energijos ir jėgų dalį, ir tai 
visiškai priklausė nuo jo asmeninės nuožiūros. Mūsų laikais tam 
tikroje įmonėje dirbąs žmogus nedisponuoja laisvai savo laiku 
ir jėgomis, jis noromis nenoromis įtraukiamas į bendrą ekono- 
minio gyvenimo tempą ir priverstas prie jo prisitaikyti. Kitaip 
jis neišvengiamai išstumiamas iš savo vietos ir netenka savo 
darbo. Amatininkas gali tinginiauti, nes visas jo darbas remiasi 
jo iniciatyva. Bet darbininkas, kuris stovi prie mašinos, negali 
dykauti, nes mašinos mechanizmas, veikdamas darbo metu, vi- 
są laiką reikalauja iš jo tam tikrų judesių kartojimo. Dabar 
visas darbas taip sutvarkytas ir sumechanintas, kad jis diktuoja 
darbininkui jo veiklos tempą ir intensyvumą. Tai galioja visai 
ekonominei veiklai, vis vien ar tai fizinis darbas, ar mašinistės 
(raštininko, buhalterio, kasininko) darbas, ar tai komersanto 
bei pramonininko darbas, 

Tą patį galima pasakyti ir apie taupumą. Ir taupumas nuas- 
menėja ir pavirsta pačios įmonės tvarkomuoju principu, nes tai 
yra būtina jos egzistavimo ir klestėjimo, jos pelningumo sąly- 
ga. Šitas taupumas dabar varomas su didžiausiu racionalumu. 
Visa energija, kuri glūdi medžiagoje, sunaudojama iki paskuti- 

nių ribų, net gamybos visos atmatos vienaip ar kitaip suvarto- 
jamos. Ir dabar ne taip svarbu, ar pats įmonininkas savo priva- 
čiame gyvenime laikosi nuosaikumo ir vengia prašmatnumo. 
Žinoma, jis turi rūpintis, kad ir čia išlaidos neprašoktų paja- 
mų. Bet laikantis šios taisyklės jam yra viskas leistina. Šiaip ar 
taip, jo asmeninė gyvensena neturi sprendžiamos reikšmės pa- 
čios įmonės klestėjimui. Ir apskritai, jeigu patys kapitalistinių 
įmonių įsteigėjai paprastai gyvena taip pat kukliai, kaip buvo 
įpratę prieš pralobdami, tai jau jaunoji karta dažniausiai nesi- 
laiko tos pačios nuosaikios gyvensenos. 

Pagaliau ir komersanto sąžiningumas, jo padorumas pirmiau- 
sia priskiriami pačiai įmonei, pačiai firmai, o ne žmonėms, ku- 
rie jai vadovauja ir joje dirba. Firmos solidumas laiduoja pir- 
kėjų, klientų pasitikėjimą ir galimumą naudotis kreditu. Daž- 
nai net nežinoma, kas yra firmos savininkas, kas stovi jos prie- 
šakyje, pavyzdžiui, jei tai yra anoniminė akcinė bendrovė. Bet 
pats firmos vardas garantuoja gaminių, prekių gerumą. Anks- 
čiau firmos vardas priklausė nuo tos reputacijos, kuria naudo- 
josi jos savininkai (pavyzdžiui, sena patricijų komersantų gimi- 
nė), o dabar firmos kreditiškumas ir solidumas matuojamas tais 
kapitalais, kurie į ją įdėti, arba tais rezervais, kuriais ji dispo- 
nuoja. Žinoma, mažiems komersantams ir mūsų laikais jų as- 
meninės dorybės turi reikšmės ir sąlygoja jų veiklos sėkmę. Bet 
kaip tik ta kapitalizmo forma, kuri yra būdinga dabarčiai, pa- 
sižymi nurodytu dorybių sudaiktėjimu. Šitas reiškinys tėra at- 
skiras atvejis, atskiras pavyzdys to bendro sudaiktėjimo proce- 
so, kuris apibūdina .mūsų laikų kultūrą. 

Be rasių ir tautybių charakterio ypatybių, kapitalizmo raidą 
dar paveikė ir kiti veiksniai, ne tik ekonominio, bet ir dvasinio 
pobūdžio, būtent moralė (praktinė filosofija) bei religija. Iš šių 
veiksnių svarbiausias vaidmuo priklauso religijai, nes ji viduri- 
nio europiečio gyvenžiūroje dominavo ir po Renesanso laikų, 
nulemdama jo moralines pažiūras. O jei kalbėsime apie filoso- 
fiją (etiką), tai, berods, ji negalėjo turėti svarbios reikšmės eko- 
nominio gyvenimo raidai bei krypčiai. Greičiau tektų pripažin- 
ti, kad atvirkščiai — ekonomika padarė įtakos filosofijai (eti- 

kai), ypač Anglijoje, kur jau XVII ir ypač XVIII amžiuje filo- 
sofijoje isigalėjo uilitarizmas (Hobbes, Locke, Bentham ir kt.). 
Italų ekonominėje literatūroje (L. B. Alberti ir kt.), kurioje 
pasireiškia kapitalistinės dvasios užuomazga, mes randame daug 
citatų iš antikos praktinės filosofijos, kurios turi patvirtinti ir 
užtikrinti šių ekonomistų skelbiamas mintis. Pavyzdžiui, jie daž- 
nai šaukiasi stoikų (Senekos ir kt.) autoriteto, nes stoikų prin- 
cipas, kad protas Luri viešpatauti žmogaus gyvenime ir jam turi 
būti palenkti visi žmogaus įgeidžiai ir troškimai, rodos, atitiko 
tą racionalumą ir nuosaikumą, kuriuos jie taip didžiai vertino. 

Bet visur šie rašytojai, laikydamiesi utilitaristiško požiūrio, 
pabrežia, kad jų pažiūros visiškai atitinka religijos reikalavi- 
mus ir kad geras prekybininkas arba įmonininkas turi būti die- 
vobaimingas žmogus, geras katalikas, kuris sąžiningai atlieka 
visas jam Bažnyčios skirtas pareigas. Katalikybės itaka negalė- 
jo nesireikšti ir ekonominėje srityje, nes scholastikos atstovai 
savo raštuose nesitenkino tik nurodydami bendrus dorovinius 
principus, išplaukiančius iš krikščionybės mokslo, bet ir sukūrė 
labai gausią kazuistinę literatūrą, kurioje svarstomi įvairiausi 
praktinio gyvenimo atvejai ir nurodoma, kaip bendros dorovės 
normos turi būti taikomos. Šita kazuistika apima ir ekonominį 
gyvenimą. Ir dvasininkai visuomet turėjo progos kištis į jį, nes 
per išpažintį jie buvo visuomet gerai informuojami apie savo 
parapijos narių rūpesčius ir reikalus. 

Bet ir pati krikščioniška moralė tais laikais nekliudo kapita- 
listinei dvasiai plėtotis ir iš dalies net ją palaiko. Jau šv. Tomo 
Akviniečio raštuose skurdaus gyvenimo idealas išnyko, turtas 
laikomas indiferentišku moralės atžvilgiu dalyku (jis nepeikia- 
mas, neneigiamas) ir manoma, kad viskas priklauso nuo to, 
kaip turtas vartojamas. Ir turtas gali būti priemonė Dievui tar- 
nauti (labdaringumas, gailestingumas, aukos bažnyčiai), O jei 
kalbėsime apie turto įsigijimą, tai Tomas Akvinietis laikosi tra- 
dicinės statiškos pažiūros, kad kiekvienam luomui ir individui 
pridera tas gyvenimo lygis ir standartas, kuris atitinka jo parei- 
gas, jo funkcijas ir padėtį hierarchiškoje viduramžių socialinėje 
santvarkoje. Bet jau Tomo Akviniečio komentatoriai XIV am- 

žiaus pabaigoje ir XV amžiuje skelbia kitas pažiūras, atsižvelg- 
dami į naują, bręstančią ekonominę santvarką. Pavyzdžiui, kar- 
dinolas Cajetanas: jeigu žmogus pasižymi ypatingais gabumais 
ir dorybėmis, kurie iškelia jį virš jo luomo, tai jis turi teisę 
įsigyti tam tikslui reikalingų lėšų; tai neprieštarauja natūraliai 
tvarkai, nes didesnis turtas atitinka jo didesnį gabumą, jame 
glūdinčias didesnes potencijas. Žinoma, tai yra leistina tuo at- 
veju, kai žmogus laikosi proto normų ir nenusikalsta dorovei, 
pasirinkdamas savo priemones. Pats turtas neturi būti siekimų 
tikslas. Bet šita moralė teigiamai vertina žmonių siekimą iš- 
plėsti savo veiklą ir reikšti iniciatyvą, sumanumą ir išradingu- 
mą taip pat ir ekonomikos srityje. Šiuo atžvilgiu krikščioniška 
moralė skatina ir žadina kapitalistinės dvasios ugdymą, nekal- 
bant jau apie tai, kad šita moralė pabrėžia dominuojantį proto 
vaidmenį žmogaus gyvenime ir reikalauja, kad visi įgeidžiai, 
ypač seksualiniai, turi būti proto valdomi ir tvarkomi. 

Svarbu pažymėti, kad Bažnyčia tais laikais griežtai skiria pi- 
nigų skolinimą už procentus ir kapitalo idėjimą į ekonominę 
įmonę. Pirmoji pinigų vartosena yra griežtai draudžiama. Ant- 
roji — leidžiama ir net teigiamai vertinama, nes ji yra produk- 
tyvi, Kuria naujas ekonomines gėrybes; lupikavimas, procentų 
ėmimas, priešingai, nesusijęs su produktyviu darbu, paverčia 
turtą savarankiška vertybe. Tomo Akviniečio komentatoriai rei- 
kalauja, be to, kad visi, kurie yra įdėję kapitala į bet kokią 
įmonę, turi vienodai dalyvauti ir skirstant jos pelną, ir atlygi- 
nant nuostolius. Taigi kas nori pralobti, tas turi ir rizikuoti, 
rodyti iniciatyvą, veiklumą. Rentininkas yra neveiklus, dykinė- 
ja, todėl! moralės atžvilgiu jis yra neigiamas tipas. 

Tokia katalikybės pažiūra į kapitalą ir turtą išliko iki mūsų 
laikų. Šiek tiek kitoks buvo prorestantizmo nusistatymas kapita- 
lizmo atžvilgiu. Ir protestantizmas turėjo didelės įtakos visai lų 
laikų žmonių gyvensenai ir veiksenai, ypač tuose kraštuose, kur 
jis įsigalėjo kalvinizmo ir puritonizmo formomis, kaip Anglijo- 
je, Olandijoje ir ypač Škotijoje. Dvasininkai čia naudodavosi 

žmogaus gyvenimo sritis. Kaip tik XVII amžiaus pabaigoje, kai 

Škotijoje pradėjo vystytis kapitalizmas, religingumas ten pasie- 
kė didžiausią intensyvumą. (Nuostabus faktas, kad tik predes- 
tinacijos principas ragino žmones religingai ir dorai gyvense- 
nai.) Iš pradžių protestantizmas buvo, be abejo, neigiamai nu- 
sistatęs kapitalistinėms tendencijoms, nes skelbė pirmykštės 
krikščionybės skurdo idealą ir reikalavo, kad žmonės nusigręž- 
tų nuo žemiškojo buvimo ir jo rūpesčių ir kreiptų akis į aną, 
pomirtinį gyvenimą. Lutheris laikėsi greičiau dar viduramžių 
pažiūros į ekonominį gyvenimą. Puritonizmas apskritai linkęs į 
turtą žiūrėti neigiamai. Bet jis, kaip ir katalikybė, didžiai ver- 
tina uolumą, veiklumą, nuosaikumą, taupumą, smerkia praš- 
matnumą. Šiuo atžvilgiu šita moralė daugiau negu katalikybė 
padėjo išlaisvinti tipiškai buržuazinės savybes. 

Ir vis dėlto reikia pripažinti, kad Reformacija ir Renesan- 
sas galų gale teigiamai paveikė kapitalizmo raidą ir kad kaip 
tik tuose kraštuose, kurie pripažino reformaciją, kapitalizmas 
vystėsi ypač intensyviai (Anglijoje, Olandijoje, Amerikoje, vė- 
liau ir Vokietijoje). Kaip tai išaiškinti? 1. Reformacija susijusi 
su Renesansu ir iš dalies yra jo padarinys. Renesansas išlaisvi- 
no individą nuo Bažnyčios globos ir iškėlė individo savarankiš- 
kumą, išlaisvino jo asmeninės atsakomybės jausmą. Tuo jis kartu 
su reformacija skatino individualios iniciatyvos ir individualaus 
veiklumo laisvą pasireiškimą visose kultūros srityse, taip pat ir 
ekonomikoje. Tatai sąlygojo ir kapitalistinę dvasią. 2. Be io, 
reformacija iškėlė, sankcionavo ir religiškai pašventino žmo- 
gaus apeigas, jo paskirtį žemiškajame gyvenime. Religinis tikė- 
jimas turi pasireikšti ne tik paklusnumu Bažnyčiai ir sąžiningu 
visų apeigų atlikimu, bet ir ypač tuo, kad jis skiria visas savo 
jėgas žemiškoms pareigoms ir atlieka jas kaip religines parei- 
gas. Žodžiu, reikalaujama, kad žmogus žiūrėtų į savo profesiją 
kaip į tarnybą Dievui. Tą pasaulietišką darbą, kurį Dievas pa- 
skyrė žmogui, jis turi dirbti kuo sąžiningiausiai. Tai ypač pa- 
brėžia kalvinistai, puritonai, metodistai ir kitos protestantiškos 
sektos. Taigi profesija (profesionalizmas) religijos yra sankcio- 
nuojama ir pašventinama. Iodėl reikalaujama nepaprasto uo- 
lumo, darbštumo ir sąžiningumo dirbant bet kokį darbą. Taip 

pat reikalaujama tr nuosaikuno bei taupumo, nes protestantiz- 
mas ir ypač kalvinizmas (ir apskritai kraštutinės protestantiz- 
mo formos), nors ir neigia idealą vienuolio, kuris pasitraukia 
iš pasaulietiško gyvenimo ir atsiduoda kontempliacijai tr lab- 
darybei, vis dėlto pripažįsta vieną, esmingą šio idealo momen- 
tą, būtent asketizmą. Žmogus ir pasaulietiškame gyvenime turi 
laikytis askezės, t. y. kiek galima atsižadėti visų žemiškųjų ma- 
lonumų ir pramogų, visko, kas galėtų jam patį pasaulietišką 
gyvenimą padaryti smagiu dalyku, ir atsidėti tik savo darbui, 
savo pareigoms. Darbas — tai ypatinga askezės rūšis. Bet tai 
reiškia, kad žmogus turi ir kuo mažiau lėšų eikvoti savo gyvy- 
biniams reikalams tenkinti, t. y. siekti paprastumo ir taupumo 
savo asmeniniame gyvenime. Maistas turi būti paprastas, visas 
namų įrengimas ir ypač apsirengimas, drabužiai turi būti kuk- 
lūs, nekristi į akis, nepatraukti dėmesio. Todėl ir teikiama pir- 
menybė juodai spalvai. Žmogus niekuomet neturi pamiršti, kad 
žemiškas gyvenimas tėra praeinamasis jo buvimo tarpsnis, aša- 
rų ir kančių pakalnė. Todėl puritonai Škotijoje griežtai kovojo 
prieš karalių Jokūbo I ir Karolio I įsakymą, pagal kurį įvairios 
liaudies pramogos, ypač sportinio pobūdžio, galėjo vykti ir sek- 
madieniais, ne pamaldų metu. Sekmadienis turi būti visiškai 
paskirtas Dievui ir poilsiui pagal Senajį Istatymą. 

Bet uolumas, darbštumas kartu su taupumu neišvengiamai 
gimdo išteklingumą ir turtingumą, t. y. kaupia kapitalą. Ir ka- 
dangi visa žmogaus energija nukreipta į jo profesiją, tai aišku, 
kad jis kaip tik šioje srityje parodo tr savo pranašumą, išradin- 
gumą, stengdamasis išplėsti ir tobulinti patį darbą ir visas dar- 
bo priemones, Todėl turtingumas pamažėle įgyja teigiamą ver- 
tę, jis liudija, kad žmogus yra uolus, darbštus, taupus, taigi kad 
jis iš tikrųjų ir savo žemiškojoje profesijoje tarnauja Dievui. 
Žinoma, šitas turto pervertinimas ir skurdo idealo išsižadėji- 
mas įvyko tada, kai pirminis entuziastiškas užsidegimas nau- 
juoju protestantišku idealu jau šiek tiek nusmuko ir protestan- 
tizmas sustingo bei pavirto konvencionalia, įprasta religijos for- 
ma, kurioje dominuojantį vaidmenį įgijo išorinės gyvensenos 
formos ir tam tikrų normų bei taisyklių vykdymas. O kai išny- 

ko arba bent nusilpo šio religingumo dvasia, tai neišvengiamai 
į religijos supratimą vis daugiau įsiskverbia pasaulietiški ele- 
mentai bei interesai ir suteikia jai įsakmiai utilitaristinį pobūdį 
(kaip tai aiškiai pasirodo B. Franklino ir kitų raštuose). Ir ga- 
na keistokai šitas utilitarizmas susijęs su predestinacijos idėja. 
Jei žmogu! sekasi jo įmonė, jo biznis, tai šitas faktas nesąs at- 
sitiklinis. Dievas tuo parodąs savo nusistatymą, savo malonę 
šio žmogaus atžvilgiu, jis palaimina jo darbą. Tai esąs liudiji- 
mas, kad tasai žmogus priklauso prie išrinktųjų skaičiaus, žino- 
ma, jei jis, be to, savo gyvensenoje nenusikalsta kitoms nusta- 
tyloms moralės normoms. Turtėdamas dėl savo darbštumo, 
žmogus pasirodo esąs ir naudingas visuomenės narys. Jis turi 
būti ir labdaringas, bet tam neprieštarauja ta aplinkybė, kad 
savo tarnautojams jis moka labai menką algą. Darbininkams 
skurdas net naudingas, nes pripratina juos prie asketiškos gy- 
vensenos. Be to, jų skurdas atitinka jų padėtį visuomenėje. Taigi 
utilitarizmas pateisina dvejopą moralės matą. 

Turint tai galvoje, suprantami tie faktai, kuriuos nurodo 
M. Weberis, pirmas nušvietęs protestantizmo ryšį su kapitalis- 
tinės dvasios išsiplėtojimu. Jis atkreipė dėmesį i tai, kad Ame- 
rikoje komersantas, įmonininkas naudojasi kreditu ir pasitikė- 
jimu visuomenės akyse vien tuo atveju, jei jis priklauso tam 
tikrai sektai, religinei bendrijai arba religiniam klubui. Pavyz- 
džiui, paklaustas, kodėl Jungtinėse Amerikos Valstijose taip di- 
džiai vertinama priklausomybė tam tikrai konfesijai, jeigu Kon- 
stitucija suteikia visiems neribotą. laisvę religijos srityje ir ne- 
daro jokių skirtumų tarp atskirų konfesijų, vienas komersantas 
atsakė: „Tegul kiekvienas žmogus tiki arba netiki, kaip jam pa- 
tinka; bet pirklys arba fermeris, kuris nepriklauso jokiai Baž- 
nyčiai, man ir 50 centų nevertas. Kas gali jį priversti man mo- 
kėti, jei jis niekuo netiki?“ Arba pacientas, kuris ateina pas 
gydytoją, visų pirma jam praneša, kad jis esąs baptistų Bažny- 
čios narys, gyvenąs tokioje ir tokioje gatvėje. Tai reiškia; šilas 
faktas rodo, kad jis vertas pasitikėjimo, kad jis atlygins gydytojui 
už jo darbą. Arba: vienas žmogus pereina į baptistų Bažnyčią ir 
antrą kartą krikštijamas. Jo giminaitis, kuris buvo liudytojas šios 

ceremonijos metu, pastebėjo, kad to buvo galima laukti; paklaus- 
tas kodėl, atsakė: „Jis ketina atidaryti banko įmonę. Tai pakels jo 
kreditingumą“, Taip religija pasidaro ekonomikos tarnaite. 
Pagaliau ir judaizmas padarė tam tikrą įtaką kapitalizmo 
evoliucijai. Tai paaiškina iš dalies bendras hebraiškos religijos 
pobūdis, iš dalies tos ypatybės, kurias ši religija igijo dėl nepa- 
prasto žydų tautos istorinio likimo. Žydų religija, ypač nuo tų 
laikų, kai jie išsisklaidė po visą pasaulį, griežtai susijungė ne 
tik su morale, bet ir su /eise. Ne veltui ji apibūdinama kaip 
įstatymų religija. Ji duoda ne tik bendras elgesio normas, bet 
ir reguliuoja kiekvieną žmogaus žingsnį, nėt pačius smulkme- 
niškiausius gyvenimo dalykus. Rabinai vadovauja visai žydų gy- 
vensenai ir ją prižiūri. Religiniam auklėjimui skiriamas ypatin- 
gas dėmesys. Jos racionalizmas artimas protestantizmui (ir ap- 
skritai krikščionybei). Ji iškelia vadovaujantį proto vaidmenį ir 
reikalauja, kad visi geismai, ypač seksualiniai, būtų jam palen- 
kiami. Iš šios religijos, kaip ir iš protestantizmo, yra pašalintas 
estetinis, meniškasis momentas. Žydų išsisktaidymo metu reli- 
gija buvo vienintelis ryšys, kuris juos jungė ir palaikė tautos 
vienybę. Todėl rabinai ir tapo žydų vadais, tvarkančiais visą jų 
gyvenimą. Religija izoliavo žydų kolonijas, pavertė jas uždarais 
kolektyvais svetimuose kraštuose. Žydai priprato žiūrėti į kitas 
tautas, tarp kurių jie gyveno, kaip į jiems svetimus žmones. 
Tokiam nusistatymui stiprėti padėjo nesiliaujantys žydų perse- 
kiojimai. Taip išsivystė dvejopa moralė: viena tautiečiams, o ki- 
la — svetimtaučiams. Iš tautiečių neleidžiama imti procentų 
už paskolintus pinigus, o iš svetimtaučių leidžiama. Tas pat ir 
prekyboje, nustatant kainas. Suprantama, kad kaip tik žydai 
viduramžiais vertėsi lupikavimu ir prekyba (ypač ten, kur pir- 
klio profesija buvo niekinama, o kitos profesijos žydams buvo 
neprieinamos). Dėl ių pačių priežasčių žydai buvo laisvos kon- 
kurencijos prekyboje šalininkai. Pagaliau ir žydams skurdaus 
gyvenimo idealas buvo svetimas. Turtas jiems buvo vienintelė 
priemonė įgyti visuomenėje šiek tiek tvirtą poziciją. Todėl ir 
kapitalistinei santvarkai įsivyraujant, žydai ypač vertina pinigi- 
nį biznį (bankai, lošimas biržoje ir pan.). Tiktai ien, kur jie 

turėjo daugiau teisių, jie užsiimdavo ir kitomis profesijomis 
(mokslu, menu, laisvosiomis profesijomis), bet tais atvejais jų 
asimiliacija stiprėdavo. Bc abejo, žydiškoji moralė gerokai pa- 
veikė kapitalistinės santvarkos moralę. 

Dabar beliko dar trumpai nušviesti tas socialinės aplinky- 
bes, kurios paveikė (teigiamai, bet iš dalies ir neigiamai) ka- 
pitalizmo plėtotę. Apie valstybės vaidmenį šiame procese jau 
buvo kalbėta, tačiau dar reikia pridurti keleią pastabų. Vals- 
tybė veikė kapitalizmą dvejopai, tiesiogiai ir netiesiogiai. Tie- 
siogiai valstybė trukdė kapitalizmo plėtimąsi, uždėdama įmo- 
nėms aukštus mokesčius ir tuo mažindama jų pelningumą (taip 
buvo Ispanijoje XVII a. ir Olandijoje XVIII a.). Tiesioginį nei- 
giamą poveikį kapitalizmui turėjo ir valstybinės paskolos ka- 
ro, ginklavimosi reikalams. Tokią pat reikšmę turėjo valdinin- 
kų vietų pardavimas, kuris ypač Prancūzijoje buvo praktikuo- 
jamas. Kita vertus, valstybė skatino kapitalistines tendencijas, 
palaikydama privačias įmones ir teikdama imonininkams viso- 
kias privilegijas (gamybos arba prekybos monopolis, premijų 
mokėjimas firmoms, užsiimančioms užsienio prekyba, muitų 
palengvinimai, paskolos be procentų ir t.t.). Įtakos turėjo ir 
verslų laisvė, kuri atsirado XVIII amžiuje ir iš pagrindų pa- 
keitė teisinį ekonomikos pamatą. Paminėtinas taip pat ir spe- 
cialiųjų komercijos ir technikos mokyklų įsteigimas (pradedant 
nuo XIV a. Italijoje). 

Bet ne mažiau svarbi ir netiesioginė valstybės įtaka kapita- 
lizmui, t.y. ta įtaka, kuri išplaukia iš administracinių valstybės 
veiksmų, bet kuri tiesiogiai nepaliečia ekonominės gyventojų 
veiklos. Pavyzdžiui, kapitalizmas Šveicarijoje ir Vokietijoje plė- 
tėsi ir vystėsi kitaip negu Anglijoje arba Prancūzijoje, nes ten 
nebuvo galingos centrinės vyriausybės, kuri galėtų palaikyti, pa- 
remti privačią iniciatyvą, todėl pirmieji įmonininkai šiuose kraš- 
tuose turėjo parodyti daugiau savarankiškumo ir drąsumo, jiems 
reikėjo paliems prisitaikyti prie nepalankių aplinkybių, susiras- 
ti tinkamą rinką prekėms pardavinėti. (Anglija, kuri turėjo sa- 
vo kolonijas, priešingai, galėjo garantuoti rinką savo pramoni- 

ninkams ir pirkliams.) Todėl XIX amžiaus pabaigoje vokiečių 
įmonininkai prašoko anglus savo ryžtingumu, lankstumu, mo- 
kėjimu užkariauti naujas rinkas ir elgtis su savo klientais. 

Pastovios ir samdomosios kariuomenės atsiradimas taip pai 
pagreitino kapitalizmo plėtotę, nes atpalaidavo žymią gyvento- 
jų dalį nuo karinių pareigų ir leido jiems visiškai atsidėti eko- 
nominei veiklai. Jei žydai yra komersantai par excellence, tai 
šitas faktas taip pat susijęs su tuo, kad ypatinga jų padėtis vi- 
same pasaulyje atpratino juos nuo kariško verslo. Kita vertus, 
gera karinė organizacija, pagrįsta drausme ir punktualumu, iš- 
lavino kaip tik Las charakterio ypatybes, kurios reikalingos ka- 
pitalistui organizatoriui. Be to, pastovios kariuomenės organi- 
zavimas ir išlaikymas ir žydams sudarė plačias galimybes jų ka- 
pitalistinei veikla: plėsti. Nuo XVII amžiaus ypač žydai buvo 
tie kapitalistai, kurie skolindavo Europos valdovams reikalin- 
gas kariavimui sumas ir aprūpindavo kariuomenę maistu, rū- 
bais ir ginklais. Be šitų finansistų-bankininkų Europos valsty- 
bės naujaisiais laikais negalėjo apsieiti, todėl jie įgijo didelę 
įtaką visai krašto ekonomikai. 

Pagaliau labai svarbią reikšmę kapitalizmo raidai turėjo ir 
valstybės politika Bažnyčios atžvilgiu. Visur, kur tam tikra Baž- 
nyčia (tikyba) įgijo valstybines teises, atsirado eretikai kaip ypa- 
tinga politinė ir socialinė piliečių kategorija. Eretikai nesinau- 
dojo visomis pilietinėmis teisėmis, nes negalėjo užimti jokių 
viešų vietų valstybės įstaigose, negalėjo eiti valdininko pareigų. 
"Iokia buvo žydų, protestantų padėtis katalikiškuose kraštuose. 
Kaip tik šitie eretikai daug prisidėjo prie kapitalizmo įsitvirti- 
nimo. Kadangi jiems valstybinė tarnyba buvo neprieinama, jie 
sutelkdavo savo jėgas ekonominėje srityje. Tiktai tokiu būdu 
jie galėjo įsigyti turto ir taip užimti tam tikrą poziciją visuome- 
nėje. Todėl pinigai, turtas buvo eretikų labai vertinami. Be to, 
jie turėjo labiau negu kiti užgriūdinti ir išlavinti savo ekonomi- 
nius sugebėjimus, nes dėl erezijos jų bendra padėtis buvo sun- 
kesnė. Ir iš tikrųjų, XVI-XVIII amžiuje Prancūzijoje kaip tik 
hugenotai yra kapitalistinių įmonių, bankų, prekybos, pramo- 

nės namų įkūrėjai ir vedėjai. Tokį pat vaidmenį Indijoje atliko 
indusai, Turkijoje — žydai ir krikščionys, Italijoje — žydai ir 
antipopiežininkai, Anglijoje — puritonai ir baptistai. 

Su erezija susijęs dar vienas socialinis fenomenas, kuris taip 
pat turėjo svarbią reikšmę kapitalizmo raidai. Tai — ernigra- 
vimas, persikėlimas į kitus kraštus. Tai labai įdomus faktas, kad 
naujos socialinio ir ekonominio gyvenimo formos, naujos re- 
liginės sistemos, nauji moksliniai ir techniniai išradimai iškyla 
ir vystosi dažniausiai dėl išorinių poveikių įtakos. Kaip tik sve- 
timšaliai turi čia lemiamą vaidmenį ir pasirodo kaip naujeny- 
bių iniciatoriai ir skatintojai. Tai galioja ir kapitalizmo raidai. 
Kaip tik tie individai, kurie persikelia į kitą kraštą, ten atne- 
ša naujovių. Reikėtų skirti atskirų individų emigravimą ir ma- 
sinį emigravimą. Individualusis emigravimas matomas jau vi- 
duramžiais ir ypač Renesanso laikais, kai atskiri italų (lom- 
bardų) pirkliai ir pramonininkai įsikuria Prancūzijoje ir An- 
glijoje ir ten stumia savo verslą. Pavyzdžiui, lukiečiai (Lukos 
gyventojai) padarė pradžią šilko gamybai ne tik Venecijoje ir 
Genujoje, bet ir Lione ir Šveicarijoje (XIV—XV a.). Tas pat 
įvyko ir kituose kraštuose, kur tik svetimšaliai įkūrė kapitalis- 
tinės formos įmones. 

Bet daug didesnę reikšmę turėjo masinis emigravimas, ku- 
ris prasidėjo nuo XVI amžiaus. Iš tokių masinių emigravimų 
svarbiausi yra trys: 1) žydų kėlimasis į kitus kraštus, 2) per- 
sekiojamų krikščionių, ypač protestantų, persikėlimas į kraš- 
tus, kur jie galėjo laisviau gyventi (persikėlimo priežastis — 
jų religinių tikėjimų nepripažinimas, valstybinės Bažnyčios 
spaudimas); 3) naujų atrastų kraštų (ypač Amerikos, Indijos) 
kolonizavimas. 

I. Žydai yra tauta klajoklė jau nuo senovės laikų, kai jie 
buvo paimti nelaisvėn babiloniečių ir prievarta pergabenti į sve- 
timą kraštą. Bet naujaisiais laikais pirmas masinis žydų kėli- 
masis įvyko XV amžiaus pabaigoje, kai dėl religinių persekio- 
jimų keli šimtai tūkstančių žydų paliko Ispaniją ir įsikūrė Pran- 
cūzijoje, Portugalijoje, Anglijoje, Olandijoje, Vokietijoje. Dar 
anksčiau, viduramžiais, žydai dėl tos pačios priežasties buvo 

įsikūrę Lenkijoje ir Baltarusijoje. Tačiau XVII amžiuje ir čia 
prasidėjo persekiojimai ir tada žydai pradėjo vel keltis i Vaka- 
rus — Vokietiją, Austriją, Bohemiją ir kt. XIX amžiaus pabai- 
goje, persekiojami Rusijos ir kitų valstybių, jie ieškojo prie- 
globsčia Amerikoje. Žydų emigracija tais laikais buvo labai in- 
tensyvi. Ji sutampa su smarkiu kapitalizmo augimu. 

II. Po Reformacijos, kai prasidėjo katalikybės reakcija, taip 
pat ir protestantai, gelbėdamiesi nuo persekiojimų, bėgo ma- 
sėmis iš Prancūzijos (ypač po Nanto edikto panaikinimo) ir iš 
kitų kraštų. Ir visur šilie emigrantai, kurie iš dalies buvo gana 
turtingi ir vikrūs komersantai, daug prisidėjo prie kapitalisti- 
nės santvarkos įsigalėjimo. Visur jie įkurdavo naujas pramonės 
šakas arba plėtojo bankų ekonominę veiklą. Antai į Vokietiją 
pabėgo daug tremtinių iš Prancūzijos, Škotijos ir Austrijos. Ško- 
tai XVI ir XVII amžiuje įsikuria Rytų Prūsijoje (ir greitai pa- 
sidaro čia įtakingiausi komersantai), olandai — Vakarų Vokie- 
tijoje (šilko pramonė), prancūzai — Prūsijoje, Brandenburge, 
Saksonijoje, Hesene ir kt. (vilnų gamyba). Tas pat įvyko ir Olan- 
dijoje po jos išsilaisvinimo iš Ispanijos valdžios; čia suklestėjo 
spekuliacija, kuria vertėsi ypač žydai. Anglijoje tuo užsiėmė 
prancūzai ir olandai, Šveicarijoje — hugenotai. Visur šitie emig- 
rantai veikia ekonominį krašio gyvenimą, aktyvina jį tarytum 
mielės. 

III. Didžiausias europiečių masinis emigravimas — tai už- 
jūrio kraštų kolonizavimas. Jis buvo jau gana intensyvus XVII 
ir XVIII amžiuje, bet didžiausia emigracijos banga iškilo XIX 
amžiuje po 1830 m. (per visą XIX. a. į Ameriką ir kilus kraštus 
persikėlė apie 20 milijonų žmonių). Iš pradžių tai buvo dau- 
giausia anglai, vokiečiai, prancūzai, skandinavai, vėliau didžiau- 
dų. Mes žinome, kad kapitalizmas didžiausią plėtotės laipsnį 
pasiekė Amerikoje ir kad kapitalistinė dvasia čia įsivyravo anks- 
čiau negu Europoje, jau pirmoje XIX amžiaus pusėje. 

Analizuodami šituos faktus, mes matome, kad, nors ecmig- 
ruoja įvairiausių tautų ir religijų atstovai, bet visur emigracijos 
rezultatas tas pats — kapitalistinės santvarkos suklestėjimas ir 

i5siplėtimas. Iš to aiškėja, kad lemiamą reikšmę čia turi ne tau- 
tybė arba tikyba, o pats įsikūrimo svetimame krašte faktas ir 
visos tos aplinkybės (ir išorinės, ir vidinės), kurios su šiuo fak- 
tu susijusios. 1. Emigruoja ne visi, kurie savo tėvynėje yra var- 
žomi ir persekiojami. Dauguma nusilenkia, susitaiko su sun- 
kiomis gyvenimo aplinkybėmis, nes nepajėgia iš pagrindų pa- 
keisti savo įprastos gyvensenos ir palikti gimtąjį kraštą. Emig- 
ruoja vien tie, kurie ypač vertina savo laisvę ir savo tikybą, 
taigi tie žmonės, kurie pasižymi didesniu ryžtingumu, atkaklu- 
mu, sumanumu ir galbūt tam tikru avantiūrizmu. Jau patys tie 
suvaržymai, kuriuos jie patiria tėvynėje, išlavina kaip tik tas jų 
charakterio ypatybes, kurios yra palankios kapitalistinės dva- 
sios plėtojimuisi. Galima sakyti, kad šitokios aplinkybės atren- 
ka tuos individus, kurie labiau moka prisitaikyti prie kovos dėl 
būvio. Iš šitų individų emigracija vėl atrenka energingiausius ir 
veikliausius. Todėl, apskritai imant, kolonistai kaip tik yra tie 
žmonės, kurie labiausiai tinka kapitalistinėms įmonėms ir ka- 
pitalistinei santvarkai įkurti. 2. Tos naujos aplinkybės, kuriomis 
jiems tenka apsigyventi persikėlus į svetimą kraštą, dar labiau 
padeda kapitalistiniams polinkiams sustiprėti bei išsivystyti, nes, 
palikę savo tėvynę, žmonės praranda tą aplinką, kuri palaikė 
jų ryšį su tradicija, su įprasta gyvensena, su įsišaknijusiais pa- 
pročiais, su visa jiems artima gyvybine atmosfera. Naujame kraš- 
te nėra nieko, kas sąlygotų ir saistytų jų veiklą, išskyrus grynai 
išorinės, fizines aplinkybes. 3. Naujame krašte jie patys iš nau- 
jo turi atkurti savo gyvenimą. Ir čia vienintelė galimybė įsikur- 
ti ir susirasti tvirtą pragyvenimo pamatą — tai ekonominė veikla 
ta ar kita jos forma (pramonė, prekyba, žemės ūkis), 4. Pats 
naujas kraštas jiems svetimas, nesusijęs su jokiais brangiais at- 
siminimais, su jokiomis kultūros vertybėmis (poezija, papročiais, 
religija). Jie žiūri į gamtą, į žemę vien kaip į medžiagą, kuri 
turi būti dirbama ir kuri turi juos aprūpinti visu tuo, kas reika- 
linga gyvenimui ir turto įsigijimui. (Amerikiečiai, pamatę Nia- 
garą, paprastai sušunka: „O visagalė vandens jėga!“ Suprask: 
kiek naudos galima išgauti iš krioklio.) 5. Todėl praeitis jiems 
nustoja vertės, visa jų energija ir dėmesys nukreipti į ateitį, į 

čia ir kolonistų etika ir gyvenžiūra. Kiekvienas turi pasikliauti 
tiktai savo jėgomis, atsparumu ir sumanumu. Įsivyrauja kraštu- 
tinis individualizmas. Jokie socialiniai saitai jo nevaržo ir neri- 
ša su kitais. Kiti žmonės, o ypač čiabuviai, jam svetimi, jis žiūri 
į juos arba kaip į konkurentus, kuriuos reikia nugalėti, pašalin- 
ti, arba kaip į darbo jėgą, kurią reikia panaudoti savo tikslams 
pasiekti. Praradęs įprastinę socialinę aplinką, jis kartu atsipa- 
laidavo nuo visų moralinių ir teisinių pareigų bei priedermių 
kitų žmonių (svetimųjų) atžvilgiu. Visos šitos aplinkybės skati- 
no konkurencijos laisvės įsigalėjimą, spekuliacijos suklestėjimą 
ir ekonominės veiklos racionalizavimą. Naujomis ir sunkiomis 
aplinkybėmis, kai individas neranda jokios paramos visuome- 
nėje, tiktai nuosekliausias darbo racionalizavimas gali laiduoti 
jo pelningumą. 

Tokios buvo būdingiausios naujųjų laikų amerikonizmo ypa- 
tybės. Žinoma, visos šitos ypatybės priklauso ne tik nuo išorinių 
aplinkybių, bet ir nuo žmonių igytų polinkių ir gabumų. Bet 
tokiais gabumais kaip tik ir pasižymi pirmieji Amerikos kolo-. 
nizatoriai (anglai, vokiečiai, žydai ir kt.). Iš negrų kolonistų, 
berods, neiškilo, o ir negalėjo iškilti tipiškų kapitalizmo atstovų. 

Dar viena aplinkybė nuo XVI amžiaus skatino kapitalizmo 
plėtimąsi. Tai — grynų pinigų (sidabrinių ir auksinių) atsargos 
augimas. Jau XIV amžiuje Europos ekonominiame gyvenime 
pinigai įgijo dominuojančią reikšmę, jie tapo ekonomikos pa- 
grindu ir matu. Todėl godumas, naudos siekimas (troškimas 
sukaupti kuo daugiau pinigų) pradėjo reikštis jau tais laikais. 
"Tik pinigais pagrįsta ekonomika nustato bendrą medžiaginių 
gėrybių matą ir įgalina tiksliai apskaičiuoti jų vertę, jų piniginį 
ekvivalentą. Todėl tik tokia ekonomika gali būti iš tikrųjų ra- 
cionalizuojama. Kiekybinis momentas dabar tampa lemiamas. 
Bet tokį dominuojantį vaidmenį pinigai galėjo gyti tik tada, 
kai bendra jų atsarga žymiai padidėjo. Tai įvyko XVI ir XVII 

amžiuje, kai europiečiai pradėjo eksploatuoti Amerikos auksą 
ir sidabrą. (Sidabro kasyklos Meksikoje, Bolivijoje, Peru pra- 
dėjo veikti XVI a., o XVII a. auksas, kurio ieškojimas ir gavi- 

mas prasidėjo Brazilijoje, palaipsniui ekonomikoje nustelbė si- 
dabrą.) Piniginis turtas tais laikais susikaupė ypač Prancūzijo- 
je, Anglijoje ir Olandijoje. Jis pateko į šituos kraštus arba per 
tiesioginę prekybą su Amerikos kolonijomis (eksportas žymiai 
prašoko importą), arba Ispanijai ir Portugalijai tarpininkaujant 
(nes kaip tik šilos valstybės turėjo sidabro ir aukso turtingiau- 
sias kolonijas). Be to, daug pinigų plaukė į Angliją ir Olandiją 
žydų ir persekiojamų emigrantų dėka. Suprantama, kad kaip 
tik XVIII amžiaus pradžioje iškilo pirmoji galinga spekuliaci- 
jos banga Vakarų Europoje. Šitas fenomenas kartodavosi ir vė- 
liau kiekvieną kartą, kai atsirasdavo naujos brangiųjų metalų 
ir akmenų atsargos Amerikoje, Afrikoje ir kituose kraštuose. 
Pinigai apskritai yra svarbiausias spekuliacijos objektas. 

Pagaliau galingas kapitalistinės santvarkos evoliucijos variklis 
buvo ir /echnika. Techniniai išradimai žadino ir skatino įmoni- 
ninkų sumanumą ir veiklumą. Šituos išradimus sąlygojo prak- 
tiniai reikalai, bet neretai tai būdavo ir laimingo atsitiktinumo 
rezultatas. Pavyzdžiui, lemiamą reikšmę turėjo jūrinės astrolia- 
bijos išradimas 1484 metais, įgalinęs jūrininkus orientuotis van- 
denyne; tiktai nuo šios datos tapo imanomos tolimos jūrų ke- 
lionės. XVI amžiuje buvo išrastos mašinos vandeniui iš kasyk- 
lg pumpuoti; tada pasidarė galima pelninga ir racionali kasyk- 
lų eksploatacija, jų gilinimas ir plėtimas. Taip pat XVI amžiuje 
buvo išrastas naujas cheminis metodas sidabrui gauti iš ridų 
su gyvojo sidabro pagalba; šis amalgaminis metodas žymiai at- 
pigino sidabro gavimą ir labai pagyvino bei išplėtė rūdų eks- 
ploatavimą. Pagaliau ypač didelę reikšmę turėjo anglies, 0 vė- 
liau elektros energijos techninis panaudojimas. 

Bet technikos tobulėjimas ir plėtotė komplikuoja ir pailgina 
prekių gamybos procesą. Į šį procesą dabar įsiterpia daugybė 
pagalbinių procesų, nes reikia pagaminti tas mašinas ir techni- 
nes priemones, kurios būtinos vartojamosioms prekėms gamin- 
ti. Taip atsiranda naujos pramonės šakos, ir mūsų laikais kaip 
tik šilos šakos nepaprastai išsiplėtė ir užima pramonėje pirmą 
vietą (mašinų gamyba ir rūdų apdirbimas). Be to, technika da- 
bar glaudžiai susijusi su gamtos mokslais ir remiasi jų metodais. 

Todėl technika, viena vertus, pasiekė aukščiausią tikslumo laipsnį 
ir galėjo pasinaudoti visais mokslinio racionalumo laimėjimais, 
o kita vertus, glaudus ryšys su mokslu leido jai dalyvauti mokslo 
dinamikoje, jo nesiliaujamoje pažangoje. Technikos evoliucija 
verčia visą pramonę nuolat keistis, tobulėti, persitvarkyti, žo- 
džiu, iš pagrindų atsisakyti to statiško nusistatymo, kuris jai 
buvo būdingas per visus viduramžius. Taigi ekonominio gyveni- 
mo santvarka ir tempas radikaliai pasikeitė. Kas neseka tech- 
nikos laimėjimų ir nerealizuoja jų pramonėje ir prekyboje, tas 
neišvengiamai atsilieka ir negali konkuruoti su kitais. 

Technikos laimėjimai racionalizuoja ekonomiką ir nepapras- 
tai pagreitina jos tempą. Susisiekimo priemonių tobulėjimas (te- 
legrafas, telefonas, geležinkeliai, automobiliai, aviacija) nugali 
erdvinius ir laikinius atstumus. Todėl pagreitėja ir kapitalų (pi- 
nigų) apyvarta, jų produktyvumas žymiai padidėja. Pelnas au- 
ga, o kainos mažėja. Ankstesnis taupymo principas — sukaupti 
pinigus ir juos paslėpti — dabar paseno; tokie pinigai negyvi, 
jie nustoja kurti naujas ekonomines vertybes. 

Dar viena aplinkybė, kuri susijusi su technikos bei mokslo 
pažanga ir kuri pagreitino kapitalizmo evoliuciją, tai nepapras- 
tas gyventojų skaičiaus augimas Europoje ir Amerikoje. Šis au- 
gimas buvo nė gimstamumo padidėjimas, o mirtingumo suma- 
žėjimo padarinys. Pirma, dėl medicinos pažangos ir higienos 
sąlygų pagerėjimo žymiai sumažėjo gyventojų, ypač kūdikių mir- 
tingumas civilizuotuose kraštuose. Sumažėjo epidemijų, ir jų 
išplitimas buvo apribotas. Žmonės apskritai gyvena ilgiau. An- 
tra, nederliui ištikus vieną ar kitą kraštą, badas negali visiškai 
nuniokoti jo, nes patobulintos susisiekimo priemonės leidžia jį 
laiku aprūpinti maistu. Gyventojų skaičiaus augimas kapitaliz- 
mo plėtotę veikė dvejopai. Jis skatino gyventojų perteklių emig- 
ruoti, o emigracija, naujų kraštų kolonizavimas, kaip matėme, 
yra palankus kapitalistinių tendencijų sustiprėjimui. Antra ver- 
tus, spartesnis gyventojų didėjimas skatina žmonių veiklumą 
bei sumanumą. Gyvenimo aplinkybės tampa sunkesnės. Sun- 
kiau apsirūpinti darbu ir reikalingomis pragyvenimo lėšomis. 
"Todėl atskiras individas priverstas įdėti daugiau energijos į sa- 

vo ekonominio gyvenimo sutvarkymą bei organizavimą. Eko- 
nominė veikla tampa labiau įtempta. Kiekvienas suvokia, kad 
jam reikią dirbti, įsisavinti vieną arba kitą profesiją, nes kitaip 
kiti jį nukonkuruos ir jis negalės išsilaikyti kovoje dėl būvio. 
Kadangi gyventojų prieaugis įvairiuose kraštuose yra skirtin- 
gas (ne dėl techninių, bet dėl visiškai kitokių biologinių ir so- 
ciologinių priežasčių) ir kapitalizmo evoliucija šiuose kraštuo- 
se vyksta nevienodai (kur prieaugis didesnis, ten ir kapitalizmo 
augimas intensyvesnis), tai negalima abejoti, kad ir gyventojų 
skaičiaus augimo veiksnys suvaidino svarbų vaidmenį kapitaliz- 
mo evoliucijoje. 

Be to, reikia nurodyti dar vieną mūsų laikų kapitalizmo ypa- 
tybę, būtent tą žymų vaidmenį, kurį dabar vaidina bankai. Da- 
bartinėje kapitalistinėje ekonomikoje dominuojančią reikšmę tu- 
Ti ne prekės, 0 pinigai. Mes jau kalbėjome apie tai, kad kapi- 
talistinėje ekonomikoje isigali kiekybinis požiūris į visas ekono- 
mines gėrybes. Tai priklauso nuo ūkio racionalizavimo, jo glau- 
daus ryšio su technika ir mokslu ir tam tikro visų ekonominių 
gėrybių suvienodinimo. Pinigai pasidaro visų prekių matu, jie 
lemia kiekvienos prekės mainomają vertę. Be to, dėl pramonės 
ir viso ūkio augimo ir diferencijavimosi nepaprastai auga tar- 
pininkaujančių instancijų tarp gamintojo ir vartotojo skaičius. 
Ir šilie tarpininkai nėra tiktai gaminamųjų priemonių (pavyz- 
džiui. visokių mašinų arba pusfabrikačių) gamintojai, bet ypač 
pirkliai, prekių, fabrikatų tiekėjai. Pirklys tiekėjas žiūri į prekę 
kitaip negu pats gamintojas. Gaminimo procesas jam svetimas, 
jo veikla nesusijusi su šiuo procesu, su tuo darbu ir tais rūpes- 
čiais, iš kurių gimsta prekė. Prekėje jam rūpi tik jos Mainomoji 
vertė, jos piniginis ekvivalentas. Taigi jo požiūris į prekę yra 
grynai kiekybinis, ir visos kokybinės ypatybės jam nesvarbios. 
Todėl ir pinigai jam turi savarankišką, lemiamą reikšmę. Ir šita 
reikšmė dar padidėja dėl to, kad kapitalistinėje ekonomikoje 
nepaprastai išsiplečia kredito institucija. O kredito davėjai bu- 
vo pirmiausia bankininkai. Viduramžiais pinigų skolinimusi vers- 
davosi žydai, nes kiti žiūrėjo į šitą verslą kaip į neleistiną da- 
lyką. Toks požiūris į palūkininkavimą keitėsi tik viduramžių pa- 

baigoje, bet irgi su ta išlyga, kad skolintojas turi vienodai da- 
lyvauti ir skirstant įsteigtos įmonės pelną, ir padengiant jos nuo- 
stolius, taigi kad jis turi prisiimti tam tikrą riziką. 
Bankininkais pirmiausiai pasidarė pirkliai, tarpininkai. O pi- 
niginis, bankinis biznis pasižymi tuo, kad 1) čia lemia tik kie- 
kybė, o kokybė išnyksta, neturi savarankiškos reikšmės; 2) jis 
tiesiogiai nesusijęs su kokia nors gamyba, su betarpiškais žmo- 
gaus reikalais; 3) pats skolinimas nėra prasmingas ekonominis 
aktas, jis nesukuria jokių tiesioginių ekonominių vertybių (nei 
kūno, nei dvasios), o viskas remiasi tik racionaliu apskaičiavi- 
mu; 4) čia pirmą kartą visiškai aiškiai pasirodo galimybė įsigyti 
turtą nedirbant, neužsiimant jokia ekonomine veikla, taigi pa- 
sirodo aiškiausia eksploatavimo forma. Be to, kreditas yra ga- 
linga priemonė kapitalistinės veiklos intensyvumui pakelti. Juk 
bankinis kreditas leidžia nugalėti tuos sunkumus, kuriuos eko- 
nominė veikla sutinka erdvės ir laiko atžvilgiu, ir tuo greitina 
ir gyvina kapitalo apyvartą. Įmonininkas, pirklys gali gauti pi- 
nigų, kurių jis šioje vietoje arba šiuo momentu neturi. Jis gau- 
na jų, nes skolintojas tiki tuo, kad skolininkas turi turto kitoje 
vietoje arba kad jis ateityje užsidirbs tiek pinigų ar pagamins ir“ 
parduos tiek prekių, kad galės padengti savo skolą. Todėl ka- 
pitalas banke niekuomet neguli be naudos ir pelno, jis nuolat 
yra apyvartoje, t. y. tarnauja priemone naujoms ekonominėms 
vertybėms gaminti. Dar daugiau, kreditas (nugalėdamas laiką, 
orientuodamasis į ateitį, į laukiamas gėrybes) kartu įgalina veikti 
tokį kapitalą, tokias vertybes, kurių dar nėra, t. y. suteikia ne- - 
samoms vertybėms esančių vertybių galią. Tam tikra kredito 
forma yra vekselių išdavimas. Bet vekselis pats įgyja pinigų vertę 
(greta popierinių pinigų) ir gali būti panaudojamas pinigų vie- 
toje, t. y. gali savarankiškai, tarytum jis atstotų realią ekono- 
minę vertę, dalyvauti kapitalo apyvartoje. Tiesą pasakius, jau 
popieriniai pinigai yra ne kas kita, kaip valstybės garantuoti 
vekseliai. Ir mes žinome, kad jų apyvartoje esantis kiekis Žy- 
miai prašoka aukso atsargas. Tokių fiktyvių, tariamųjų pinigų 
vartojimas remiasi kreditu (pasitikėjimu, kad vekselio davėjas 
ištesės savo pasižadėjimą mokėti), t. y. grynai psichologiniu mo- 

mentu. Todėl ir įmonių bankrotai, biržos panikos ir krizės kyla 
ypač dėl psichologinių priežasčių, dėl to, kad nyksta pasitikėji- 
mas, t. y. ne dėl io, kad žūsta tikros, realios ekonominės ver- 
tybės, o dėl to, kad pavirsta niekuo tariamosios, fiktyvios ver- 
tybės, kurios gimsta iš kredito ir pasitikėjimo. 

Tai yra labai įdomus reiškinys, kad medžiaginės vertybės 
(prekės — pinigai — popieriniai pinigai — vekseliai) palaips- 
niui nustoja visų savo medžiaginių ypatybių bei vertingumo ir 
pavirsta simboliniais ženklais — popieriukais, kurių galia pri- 
klauso išimtinai nuo žmogaus sankcijos, nuo tos reikšmės, ku- 
rią jis jiems priskiria. Čia esama tam tikros analogijos su gamtos 
mokslais, kuriuose irgi patys reiškiniai užleidžia vietą matema- 
tiniams simboliams ir jų santykiams. Bankininkas praranda gy- 
vą ir tiesioginį ryšį su pačiu gaminimo procesu, su pačiomis 
natūraliomis ekonominėmis vertybėmis, jam rūpi tiktai abst- 
raktūs skaičiai, akcijų vertė, jų kilimas arba kritimas, t. y. gry- 
nai kiekybinis momentas. Viena ar kita pramonės šaka jis do- 
misi ne iš esmės, o tiktai jos pelningumu. O kaip tik piniginis, 
bankinis biznis atlieka mūsų laikais dominuojantį vaidmenį, nes 
pramonė negali egzistuoti, negali plėstis bei vystytis be bankų 
pagalbos, be kredito. Be to, ir atskira asmenybė, jos iniciatyva, 
energija ir veiklumas nebeturi tokios reikšmės kaip kapitaliz- 
mo pradžioje. Nes kapitalizmui įsigalėjus ir pasijungus viso pa- 
saulio ekonomiką, kapitalas gali veikti, augti, gali vadovauti eko- 
nominiam gyvenimui tik tuo atveju, kai jis yra didesnis. Todėl 
vieno žmogaus kapitalo dažniausiai neužtenka, žmonės priversti 
sudėti savo pinigus vienon krūvon, t. y. steigti akcines bendro- 
ves, kurios paprastai yra anonimiškos, ir visuomenei paprastai 
nežinoma, kas yra jų spiritus rector 

. Tatai reiškia, kad kapitalas pasidaro savarankiškas, kapita- 
listinė sistema objektyvizuojasi, ji vystosi bei plečiasi pagal savo 
ypatingus imanentinius dėsnius, t.y. dėsnius, kurie diktuojami 
pačios susikristalizavusios santvarkos ir kurie nepriklauso nuo 
atskiro individo nuožiūros. Kitaip sakant, dabar ne žmogus, eko- 
nominis subjektas vadovauja kapitalistinei sisiemai, o kapita- 
listinė sistema pasijungia žmogų ir verčia jį veikti pagal jos pa- 

čios reikalavimus. Jis noromis nenoromis turi tarnauti kapita- 
lizmo interesams. Taigi iš pradžių kapitalistinė dvasia, tam tik- 
ros Žmonių ypatybės, jų polinkiai sukūrė kapitalistinę santvar- 
ką, o dabar, kapitalizmui įsivyravus, priežastinis ryšys yra at- 
virkštinis. Kapitalistinė santvarka ugdo ir palaiko kapitalistinę 
dvasią. Žmogus pateko savo paties kūrinio valdžion. Kapitalis- 
tas (arba bendrovė), dirbdamas vienoje ar kitoje ekonomikos 
srityje, niekur negali sustoti: jis turi, kaip mes matėme, vis to- 
liau plėsti ir intensyvinti savo veiklą, nes to reikalauja pati ka- 
pitalizmo prigimtis, jo struktūra. Kapitalizmo tendencija augti 
yra niekuo neribota, nepabaigiama. Anksčiau ekonomikos tiks- 
las buvo patenkinti esamuosius ekonominius poreikius. Dabar 
kapitalizmui rūpi kitas dalykas: ne tik patenkinti poreikius, bet 
ir sužadinti, sukurti naujus poreikius ir tokiu būdu surasti re- 
alų pagrindą ir pateisinimą savo augimui ir plėtotei, t. y. su- 
kurti savo gaminiams rinką (paklausą). 

"Tas procesas, kurį mes matome kapitalistinės santvarkos rai- 
doje, yra tik atskiras atvejis to bendro proceso, kuris charakte- 
rizuoja kultūros evoliuciją, būtent kad kultūros gėrybės, kurias 
kuria žmogus, objektyvizuojasi, tampa savarankiškos ir atitrūksta 
nuo savo kūrėjo; jos tebeegzistuoja ir lada, kai kūrėjo jau ne- 
bėra. Žodžiu, objektyvioji kultūra iš dalies atsiskiria nuo subjek- 
tyviosios kultūros, su kuria iš pradžių ji buvo nepertraukiamai 
susijusi, plėtojasi pagal savo dėsnius ir pasijungia žmogų. Daik- 
tai, įstaigos, knygos, visuomeninė ir ekonominė santvarka ima 
viršų ir valdo žmogaus gyvenimą. Šitas procesas turi savo tei- 
giamybių ir neigiamybių. Be jo kultūros augimas ir plėtotė yra 
neįmanomi. Bet, antra vertus, jis neišvengiamai lemia tai, kad 
subjektyvioji kultūra kiek atsilieka ir nebespėja paskui objekty- 
viąją kultūrą, ir tai pačiai kultūrai labai pavojinga. Kultūra iš- 
sigimsta ir pavirsta išorinė civilizacija. Kultūros kūrėjas ir ne- 
šėjas yra pats žmogus, ir todėl objektyvioji kultūra yra gyva, 
aktuali ir tikrai vertinga tik tiek, kiek ji pagrista subjektyviąja 
kultūra. Ne sudaiktinti kultūros padarai, o pats žmogus yra kul- 
tūros centras. Jei normalus subjektyviosios ir objektyviosios kul- 
tūros santykis ir sąryšis, tam tikra dinamiška pusiausvyra tarp 

jų suyra, tai kultūra negali klestėti, ji nusmunka ir žmogus nu- 
stoja savo laisvės, jis pasidaro daiktų (civilizacijos ir jos relia- 
tyvių, išorinių, konvencionalių vertinimo kriterijų) vergas. Tai 
ypač aiškiai pasirodo kapitalizmo raidoje. 

Kapitalistinė organizacija — tai ypatinga ekonominio gyve- 
nimo organizacija. Šita organizacija iš esmės yra priemonė tiks- 
lingai, tinkamu būdu patenkinti žmonių ekonominius poreikius. 
Ekonominiai poreikiai — tai pagrindiniai gyvybiniai poreikiai. 
Jei jie nepatenkinami, tai pats gyvybės išlaikymas yra neįma- 
nomas. Bet tai nėra vieninteliai žmogaus poreikiai, jie sudaro 
gyvenimo pagrindą, bet nenulemia jo tikslo, jo prasmės. Gyve- 
nimo tikslas priklauso nuo žmogaus dvasinių poreikių ir reika- 
lavimų. Todėl svarbu pažymėti, kad kiekviena ekonominė san- 
tvarka teturi priemonės (gyvenimo medžiaginio pamato) reikš- 
mę; savo esme, savo paskirtimi ji negali, neturi kultūriniame 
gyvenime vaidinti dominuojančio vaidmens. (To neneigia ir eko- 
nominio materializmo šalininkai; būties ir sąmonės priklauso- 
mybė yra abipusiška.) Taigi savo esme ekonomika yra priemo- 
nė patenkinti paklausai tų produktų, kurie reikalingi tam tik- 
ram gyvenimo lygiui, standartui palaikyti arba galbūt jam kiek 
pakelti (jei jis per žemas, neatitinka kultūros reikalavimų). 

Bet kapitalistinė organizacija iš poreikių patenkinimo prie- 
monės pasidarė priemone turtui įsigyti, kitaip sakant, iš prie- 
monės ji pavirto savarankišku tikslu, lemiančiu visą kultūrinį 
gyvenimą. Todėl stengdamasi išsilaikyti — o išsilaikyti ji gali 
tik plėsdamasi, — ši organizacija dirbtinai sužadina naujus me- 
džiaginius poreikius (pavyzdžiui, mados pasikeitimai priklauso 
pirmiausia nuo madų dalykų gamintojų; arba prabangos, kom- 
forto dalykai, kramtomosios gumos ir visokių surogatų gamini- 
mas, tabakas, svaiginamieji gėrimai ir t.t.). Todėl kultūriniame 
gyvenime žymiai keičiasi, persitvarko vertybių hierarchija. Me- 
džiaginės gėrybės ir visų pirma pinigai užima aukščiausią vietą 
ir pasidaro kitų vertybių matu. Ir šitas matas taikomas ne tik 
daiktams, bet ir žmonėms, jų darbui. Darbas tuo vertingesnis, 
kuo jis pelningesnis. 

Ir paties žmogaus vertingumas priklauso visų pirma nuo jo 
profesijos, nuo jo specialybės, nuo to, ką ji reiškia ekonomi- 
niame gyvenime arba ką ji reiškia technikai ir moksiui. Taigi ir 
čia vyrauja kiekybinis požiūris, kiekybinis vertinimo būdas. Dar- 
bas pasidaro tam tikro pinigų kiekio ekvivalentu ir niekuo dau- 
giau. Žodžiu, žmogus prilyginamas negyvam daiktui, mašinai. As- 
menybė nustoja buvusi ypatinga, su niekuo nesulyginama ver- 
tybė. Ir kiekvienas individas gali būti pakeistas bet kuriuo kitu 
individu, jei tiktai jis pajėgia atlikti tą patį darbą. O tai reiškia, 
kad numušama, nuvertinama visų dvasinių gėrybių reikšmė gy- 
venimui. Kadangi beveik visa daugumos Žmonių energija nu- 
kreipta į ekonominę veiklą, tai kitiems užsiėmimams lieka ma- 
žai laiko ir jie gali būti tik poilsio, pramogos priemonė. Todėl 
ir knygos, ir muzika, ir teatro ar kino reginiai turi būti tokie, 
kad nereikalautų iš skaitytojo, žiūrovo arba klausytojo intelek- 
tualinės įtampos, savarankiško galvojimo, o tik patrauktų jo 
dėmesį, sukeltų jam tam tikrą malonų susijaudinimą ir įgalintų 
smagiai praleisti tą laiką, kuris lieka nuo darbo ir miego. To- 
kios knygos, muzikos, teatro, kino kūriniai atitinka reikalavi- 
mus masės, kuri, nugrimzdusi ekonominiuose rūpesčiuose, nu- 
stojo arba nepasiekė kontakto su tikra dvasine kultūra. Žino- 
ma, visa tai nekelia masės intelektualinio lygio, bet atvirkščiai, 
atbukina jos skonį, jos jautrumą tam, kas iš tikrųjų gražu, kil- 
nu ir gilu. Ir šioje srityje kapttalistinė santvarka nesirūpina ma- 
sės gerove, o priešingai, išnaudoja jos žemą kultūrinį lygį savo 
tikslams — turtui kaupti, vienai ar kitai pramonės šakai išplės- 
ti. Orientuodarnasi į ekonominio gyvenimo pavergto Žmogaus 
paklausą ir jam pataikaudama, ši santvarka pripratina ji prie 
tam tikrų nusistovėjusių laisvalaikio praleidimo kriterijų ir ne- 
duoda jam galimybės išugdyti savo skonį, savo intelektą ir pa- 
kelti savo tikrus kultūrinius poreikius į aukštesnį lygį. Taip pat, 
kaip savo privačioje buityje masinis žmogus labiausiai brangi- 
na patogumus ir komfortą, taip ir dvasinėje srityje jis teikia 
pirmenybę tam, ką galima lengvai suprasti, kas įstabu, sensa- 
cinga, kas sujaudina žmogų, bet neverčia jo įtemptai galvoti ir 
neatsiliepia neigiamai jo darbingumui, neišmuša iš normalios, 

įprastos gyvenimo eigos. Taip visas žmogaus gyvenimas sume- 
chaninamas, ir žmogus dvasinėje srityje nugrimzta į gilų mie- 
gą. Jis visiškai užimtas ekonominio gyvenimo rūpesčių ir-domi- 
si vien tuo, kas turi tik gyvenimo priemonės reikšmę. Jis neturi 
taiko susivokti, susikaupti ir atkreipti dėmesį į žmogaus gyve- 
nimo, visos kultūros prasmę ir paskirtį. Klausimas, kam jis gy- 
vena ir veikia, neįeina į jo akiratį. 

Visi pripažista, kad kapitalistinė santvarka dabar pergyvena 
gilią krizę, kad ji jau yra pasiekusi savo apogėjų ir jau ima smuk- 
ti arba net visai žlugti. Neabejotina, kad mūsų laikais, po karo, 
kapitalizmas nebėra toks, koks jis buvo prieš karą, ir daugeliu 
atžvilgių yra pakeitęs ir dar tebekeičia savo formą. Šitas lūžis 
paliečia ne tik jo išorinę organizacinę lytį, bet ir visą jo psichi- 
nę pusę. Kapitalizmo dvasia ir tendencijos taip pat pasikeitė, O 
tai reiškia, kad Europoje ir visame civilizuotamė pasaulyje iš- 
kyla naujos pažiūros į ekonominį gyvenimą, kurios yra priešin- 
gos klasikiniam kapitalizmui ir kurios įsigalėdamos turi jį visiš- 
kai sugriauti arba esmingai performuoti. Kaip mes matėme, 
aukštasis, moderniškasis kapitalizmas pradėjo plėtotis ir kles- 
tėti nuo XVIII amžiaus pabaigos, ypač po Prancūzų revoliuci- 
jos. Jo pražydimas glaudžiai susijęs su demokratijos principų 
laimėjimu. Feodalinės sistemos žlugimas ir laisvės bei lygybės 
principų įsivyravimas ir ekonomiką išvadavo iš tų pančių, ku- 
riais ją varžė feodalinė visuomenės struktūra ir valstybės prie- 
žiūra (ypač absoliutizmo laikotarpiu). Kartu šu luomų it privi- 
legijų, taip pat valstiečių baudžiavos panaikinimu pramonė ir 
"prekyba igyja visišką laisvę. Įsigalėjo laisvos prekybos ir laisvos 
konkurencijos principai. O kadangi privatinė nuosavybė buvo 
pripažinta neliečiama asmens teise, tai išlaisvinta asmenybė ga- 
lėjo netrukdoma plėsti ir reikšti savo energiją ekonomikos sri- 
tyje. Naujųjų laikų plutokratija galėjo atsirasti tik demokrati- 

jos pagrinduose; Individo laisvė ir visų žmonių lygybė kaip tik 
“sudarė tas aplinkybes, kurios leido kapitalui išskleisti savo ga- 
lią ir išplėsti savo įtaką į visas kultūros sritis (ypač politiką). 
Demokratinė lygybė pasidarė tinkama priemonė kapitalo vieš- 
patavimui sutvirtinti. Kapitalizmas organiškai suaugęs su li- 

beralizmu, ir todėl neklysta tie, kurie tvirtina, kad XIX amžiu- 
je įsigalėjęs liberalizmas ir individualizmas turi savo ekonomi- 
nį pamatą ir kad svarbiausi jo akstinai ir varikliai toli gražu 
nėra tokie kilnūs ir idealis, kaip dažnai manoma. Tačiau tai, 
žinoma, nereiškia, kad liberalizmo ir individualizmo pradus ga- 
lima kildinti iš kapitalistinės santvarkos. 

Jei dabar pažvelgsime į tas naujas tendencijas, kurios su- 
krečia ir griauna kapitalizmą, tai pamatysime, kad jos visų pir- 
ma paliečia ir liberalizmo bei individualizmo principus. Šitos 
priešingos tendencijos išauga visų pirma iš pačios kapitalisti- 
nės santvarkos raidos ir iš jos kovos su ta reakcija, kurią ji 
sukelia pajungtose ir išnaudojamose tautų masėse. 

Laisvos konkurencijos principas ekonomikos srityje supo- 
nuoja niekuo nevaržomą kovą dėl būvio, kurioje galingieji vi- 
suomet nugali ir pajungia sau silpnesniuosius. Iodėl kapitaliz- 
mo raida šiame tarpsnyje neišvengiamai veda prie to, kad ka- 
pitalai susitelkia didžiųjų kapitalistų rankose ir visi mažieji įmo- 
nininkai ir prekybininkai vienaip ar kitaip patenka jų valdžion 
ir turi prisitaikyti prie jų arba net įstoti jų tarnybon, nes didieji 
kapitalistai diktuoja žaliavos ir pagamintų prekių kainas. Tie- 
sa, kadangi kapitalistinė ekonomika remiasi masinė produkcija 
ir nesiliaujamu jos plėtimu (nes tiktai masinė gamyba yra pel- 
ninga ir pateisina išlaidas), kapitalai turi susijungti, kad pa- 
siektų tinkamą, pelningumą laiduojanti dydį. Tokiu būdu atsi- 
randa akcinės bendrovės, kuriose, rodos, įvykdomas tas pats 
demokratizmas kaip ir politiniame gyvenime, nes visi akcinin- 
kai turi balsą (viena akcija — vienas balsas) ir dalyvauja valdy- 
bos rinkimuose. Bet iš tikrųjų šitas demokratizmas yra tiktai 
tariamas, nes jis duoda pirmenybę tiems dalininkams, kurie tu- 
ri daugiau akcijų. Be to, — ir tai yra svarbiausias dalykas — 
pačios įmonės veiklos sėkmei reikia, kad valdyba, valdantysis 
organas, būtų gana pastovi ir savarankiška. Todėl demokratinė 
akcinės bendrovės organizacija neišvengiamai pavirsta valdy- 
bos, t. y. įtakingiausių akcininkų, oligarchija. O akcininkai su- 
daro beformę, pasyvią masę, neturinčią jokios itakos bendro- 
vės darbui ir turinčią tenkintis tuo, kad gauna tam tikrą įmo- 

nės pelno procentą arba tam tikrą rentą, dividendus (jei akci- 
jos paverstos obligacijomis). 

Šitas procesas mases, dalyvaujančias ekonominiame gyveni 
me, veikia dvejopai. Visų pirma tai šiek tiek nuslopina ir para- 
ližuoja masės ekonominę veiklą bei iniciatyvą. Ji pripranta ra- 
miai naudotis savo santaupomis ir gauti procentus ar rentą, 
kuriuos jai laiduoja įsigytos tam tikros įmonės akcijos ar obli- 
gacijos. Masė, neišskyrus ir darbininkų, bet ypač mažieji tar- 
naulojai ir valdininkai, buržuazija įgyja mažų rentininkų cha- 
rakleri. Jie palaipsniui nutolsta nuo tikrojo proletariato psi- 
chologijos. Bet, antra vertus, šitie žmonės pripranta prie to, 
kad ekonominiame gyvenime daugiausia reiškia kaip tik kapi- 
talo organizacija ir kad tik per tokią organizaciją ir joje daly- 
vaujant galima pasiekti tikrą ir garantuotą ekonominę poziciją. 
Ypač tai liečia visus tuos tarnautojus, kurie dirba ekonominėje 
įmonėje, banke, pramonėje ir t.t. Jų padėtis, tiesą pasakius, 
yra tokia pat kaip ir valdininkų valstybės įstaigose: jie vykdo 
savo viršininkų įsakymus bei nurodymus ir pamažėle perima 
valdininkų psichologiją. Ir apskritai ekonominėse įstaigose įsi- 
šaknija tas pats biurokratizmas kaip ir valstybės įstaigose, įsi- 
gali įprotis prisitaikyti prie tam tikros Organizacijos, būti mažu 
šios organizacijos mechanizmo elementu ir jausti savo atsako- 
mybę nuo šitos didelės antindividualios visybės. Tai turi ir savo 
neigiamą, ir teigiamą aspektą: viena vertus, nesavarankumas, 
formalizmas savo pozicijų atžvilgiu, o kita vertus — tam tikras 
solidarumo jausmas. 

Šitą evoliucijos tendenciją stiprina dar viena aplinkybė. T4- 
tai atsiradimas trestų ir koncemių, kurių tikslas yra dvejopas. 
Viena vertus, pais tam tikros įmonės išsiplėtimas verčia ją jung- 
tis su kitomis pramonės ir prekybos įmonėmis, kurios ją aprū- 
pina žaliava, gamybos priemonėmis (mašinomis) ir visu tuo, 
kas reikalinga jos darbui ir jos gaminių pardavimui. Kita ver- 
tus, jų uždavinys yra pašalinti kenksmingą ir pražūtingą „kon- 
kurenciją tarp atskirų tos pačios rūšies įmonininkų (nes kon- 
kurencija verčia juos nuolat mažinti prekių kainą) ir kartu sėk- 
mingai kovoti su darbininkais ir jų organizacijomis. Trestai tr 

koncernai esmingai pakeičia kapitalizmo struktūrą. Jie panai- 
kina laisvos konkurencijos principą, kuris yra kapitalizmo pa- 
matas. Bet kartu trestų vadai įgyja nepaprastą ekonominę ga- 
lią bei politinę įtaką. Jie dabar diktuoja vartotojams tokias kai- 
nas, kurios atitinka jų ekonominius interesus. Irestų ir kartelių 
susidarymas dar labiau greitina ir stiprina kapitalų konsolida- 
vimąsi ir susitelkimą. Bet kartu jis žymiai apriboja ir suvaržo 
atskiro kapitalisto veiklos laisvę, įsprausdamas ją į tam tikrus, 
vis siaurėjančius rėmus (nes jis gali veikti tik kaip tam tikros 
korporacijos narys). Tokiu būdu ta racionalizavimo tendencija, 
kuri glūdi subrendusiame kapitalizme, paraližuoja tą neribotą 
individualizmą, iš kurio išaugo kapitalizmas (juk organizacija 
yra 'esminga racionalizmo forma). Kartu stiprėja tas biurokra- 
tizmas ir ta valdininkui ar tarnautojui būdinga psichologija, kuri 
natūraliai atsiranda kiekviename hierarchiškai organizuotame 
kolektyve ar įstaigoje. 

Panašus procesas vyksta ir priešingoje pozicijoje — darbi- 
ninkų masėje. XIX amžiuje socialistinių doktrinų ir ypač mark- 
sizmo veikiamas organizuojasi ir proletariatas — visų pirma 
darbininkai, dirbantys didelėse pramonės dirbtuvėse ir įmonė- 
se. Ir čia įsivyrauja įsitikinimas, kad tik organizuoti darbininkų 
kolektyvai gali sėkmingai kovoti su darbdaviais ir pagerinti sa- 
vo ekonominę padėtį. Todėl ir čia individas pajungiamas ko- 
lektyvui ir į jį atsižvelgiama visų pirma kaip į sindikato arba 
profesinės sąjungos narį. Šita kolektyvistinė tendencija uždeda 
savo antspaudą ir visai darbininkų masės buičiai. Individualiz- 
mui čia nelieka vietos. Atskirose organizacijose susidaro tam 
tikras gyvenimo standartas ir tam tikras pažiūrų ir skonių, gy- 
vensenos ir galvosenos vienodumas. Be to, kuo labiau šitos dar- 
bininkų organizacijos auga bei didėja, kuo sudėtingesnis pasi- 
daro visas organizacinis aparatas, tuo labiau ir čia nusistoja 
tam tikri biurokratiniai įpročiai ir išsiskiria tam tikras privile- 
gijuotas valdantysis sluoksnis (darbininkų partijų atstovai par- 
lamentuose, miestų savivaldybėse ir t.t.). 

Žinoma, yra žymus skirtumas tarp tų organizacijų, kurias 
sudaro įmonės tarnautojai, ir darbininkų kolektyvų. Pastarieji 

dalyvauja pačiame gamybos procese ir todėl išlaiko gyvą kon- 
taktą su pačia gamyboje formuojama medžiaga. Įmonės tar- 
nautojai, priešingai, verčiasi tik administraciniu darbu ir su pa- 
čia gamyba neturi beveik nieko bendra. Tačiau ir šitas skirtu- 
mas mūsų laikais nėra toks didelis kaip anksčiau, bent jau tose 
modernizuotose įmonėse, kur darbas yra sumechanintas, t. y. 
kur didžiausią darbo dalį atlieka mašinos, o darbininkų daugu- 
mos funkcijos apsiriboja tam tikrais periodiškai besikaitaliojan- 
čiais judesiais, išskyrus, žinoma, nedidelį kiekį aukštai kvalifi- 
kuotų specialistų. Toks darbo mechanizavimas beveik visiškai 
panaikina darbininko individualybės (jo sumanumo, patyrimo) 
reikšmę, nes jo funkcijos čia pasidaro tokios paprastos ir me- 
chaniškos, kad bet kuris darbininkas po trumpiausio laiko gali 
prie jų priprasti ir įgyti reikalingą patyrimą. Tai nuvertina dar- 
bininkų kvalifikaciją ir leidžia darbdaviui, reikalui esant, pa- 
keisti dėl vienos ar kitos priežasties nepageidaujamą darbinin- 
ką bet kuriuo kitu. Taip ir šitas darbas nuasmeninamas, ir dar- 
bininkas dėl darbo sumechaninimo ir įo suskilimo į atskirus, 
grynai mechaniškus veiksmus praranda gyvą kontaktą su for- 
mavimo procesu, jo vidine sąranga ir prasme. Darbas nupras- 
minamas. Panašiai ir labai sudėtingame administraciniame apa- 
rate vidutinis tarnautojas atlieka tik savo labai ribotas specia- 
lias funkcijas, beveik nieko nesuvokdamas apie šio darbo pras- 
mę ir jo reikšmę visai administracinei organizacijai. Čia ir slypi 
biurokratinio formalizmo šaknys. 

Todėl neperdedama, kai kalbama apie keletą šimtų žmonių, 
kurie valdo ekonominį gyvenimą Prancūzijoje, Anglijoje, Vo- 
kietijoje ir kituose kraštuose, Būtent su jais kovoja liaudies fron- 
tai. Iš tikrųjų taip yra, ir įdomu pažymėti, kad lemiamą reikšmę 
čia turi ne absoliutus kapitalo dydis, o jo kokybė. Įtakingiausias 
yra finansinis (bankų) kapitalas, po jo eina pramoninis kapita- 
las, o paskutinėje vietoje yra žemės nuosavybė. Finansinis ka- 
pitalas pasižymi didžiausiu judrumu ir veiklumu, Bet kartu jis 
yra pats abstrakčiausias, labiausiai nutolęs nuo gamybos. 

Bet kapitalizmui pasiekus savo raidos aukščiausią laipsnį, 
žymiai pasikeičia ir vidurinio sluoksnio padėtis. Smulkieji pir- 

kliai, komersantai, amatininkai įsiurbiami į dideles įmones ir 
pasidaro ten arba priklausomais tarnautojais, arba kvalifikuo- 
tais darbininkais, taigi susiskirsto tarp dviejų priešingų stovyk- 
lų, patekdami į ekonominę priklausomybę nuo didžiojo kapita- 
lo. Bet ir ta vidurinio sluoksnio dalis, kurią sudaro laisvųjų 
profesijų žmonės, inteligentija, kuri tiesiogiai nedalyvauja ga- 
myboje, taip pat pamažu netenka savo laisvės, savarankiškumo 
ir dažniausiai pajungiama kapitalo. Advokatai aptarnauja dide- 
les įmones, trestus, bankus, darbininkų profesines sąjungas, in- 
žinieriai dirba pramonėje, rašytojai priklauso nuo leidėjų, mu- 
zikantai ir artistai — nuo teatro, žurnalistai dirba laikraščiuose, 
kurie atstovauja tam tikro sindikato ar tresto interesams, ir t. t. 
Žodžiu, ir šilas sluoksnis įtraukiamas į kovą tarp darbo ir ka- 
pitalo. Tai ypač aiškiai rodo ir tas faktas, kad parlamentuose 
vidurinės partijos, labiausiai susijusios su inteligentija, vis dau- 
giau nustoja savo įtakos, mažėja arba net visiškai sutriuškina- 
mos rinkimuose. 

Kaip tolesnis tokios kapitalizmo raidos padarinys, į ekono- 
minį gyvenimą ima kištis veiksnys, kuris liberalizmo epochoje 
buvo visiškai iš jo pasitraukęs, bet dabar ne tik atsikariauja 
užleistas pozicijas, bet ir užima dominuojančią vietą. Tatai vals- 
tybė. Šilas procesas — valstybės kišimasis į ekonominį gyveni- 
mą ir mėginimas jį vienaip ar kitaip tvarkyti — prasidėjo jau 
prieš Didįji karą, bet jo tempas ir intensyvumas ypač padidėjo 
po karo. Iš dalies tai buvo normali reakcija į tą faktą, jog eko- 
nomika vis smarkiau ėmė veikti politiką ir ekonominiai kon- 
tliktai tarp darbo ir kapitalo taip išaugo, kad palietė ir valsty- 
bės gyvybinius interesus. Be to, darbas ir kapitalas, kovodami 
vienas su kitu, kreipdavosi į valstybę, reikalaudami jos para- 
mos ir abu stengdamiesi ją patraukti į savo pusę (pavyzdžiui, 
parlamento rinkimuose). Tokiu būdu pamažėle išaugo sociali- 
nė įstatymų leidyba, reguliuojanti darbdavių ir darbininkų san- 
tykius, streikus, draudimo, ligonių kasų ir kitų socialinių įstai- 
gų veikimą ir siekianti kompromisais sutaikyti darbo ir kapita- 
lo interesus arba bent sušvelninti jų kovą. 

Be to, valstybė apsauginiais muitais gina savo krašto pra- 
monės interesus nuo užsienio konkurencijos. Visi tokie valsty- 

bės Žygiai žymiai susiaurina kapitalo veikimo laisvę ir apriboja 
laisvos prekybos principą, kuriuo remiasi pasaulinės ekonomi- 
kos vienybė. Bet didžiausią vaidmenį ekonomikoje valstybė įgi- 
jo Didžiojo karo metu, ir nors po karo buvo mėginama vėl 
grįžti prie prieškarinės ekonominės santvarkos ir šiek tiek at- 
statyti pasaulinės ekonomikos vienybę ir jos veikimo laisvę, ta- 
čiau tai nepavyko, ir naujos ekonominės krizės, kurios dabar 
iškilo ir kurios esmingai skiriasi nuo periodiškai besikartojan- 
čių prieškarinių krizių, verčia pamažėle daugmaž visus kapita- 
listinius krašius galutinai pereiti nuo laisvos ekonomikos prie 
valstybės tvarkomos ir reguliuojamos ekonomikos. 

Šitos naujos ekonominio gyvenimo pakraipos priežastys yra 
įvairios, ir toli gražu jos nėra vien tik grynai ekonominio pobū- 
džio. Prieškarines ekonomines krizes galima apibūdinti kaip ka- 
pitalistinės sistemos natūralaus augimo krizes. Augdama šita 
sistema prisitaiko prie tų naujų apiinkybių, kurias ji pati suku- 
ria. Bendra raidos tendencija, susijusi su mašininės technikos 
pažanpa, tai nesiliaujamas gamybos didinimas. Paklausai au- 
gant, susidaro palanki konjunktūra, kainos kyla, o tai vėl ska- 
tina gamybos augimą. Tatai veda prie prekių periekliaus, ga- 
myba prašoka paklausą, kainos krinta, o laisva konkurencija 
dar pagreitina šitą kainų kritimą. Pasitikėjimas nyksta, kreditai | 
suvaržomi, ir kyla ekonominė krizė, kurios padarinys yra ban- 
krotai ir nedarbas. Išsilaiko tik galingesnės kapitalistinės įmo- 
nės. Kapitalas koncentruojasi, vidurinis sluoksnis ir proletaria- 
tas nuskursta. Krizė baigiasi tuo, kad vėl atsistato normalus 
santykis tarp paklausos ir pasiūlos. Kadangi šis santykis nepa- 
stovus ir dinamiškas, tai, ekonomikai vystantis, pusiausvyra vis 
iš naujo sutrinka. Klasikinis ekonomikos mokslas į pasikarto- 
jančias krizes žiūrėjo kaip į normalų fenomeną, kuris neišven- 
giamai lydi ekonomikos plėtotę. 

Bet Didysis karas sukrėtė ir iš pagrindų pakeitė šitą nor- 
malią ekonominio gyvenimo eigą. Jis visų pirma išardė pasau- 
linės ekonomikos vienybę ir suskaldė pasaulį į dvi priešingas 
ir viena nuo kitos atskiras ekonomines sistemas. Todėl abie- 
jose pusėse visa ekonomika ir gamyba turėjo persitvarkyti: ir 
dėl to, jog ryšys su kitais kraštais (gamintojais, vartotojais) bu- 

vo nutrauktas, ir dėl to, jog karas reikalavo, kad visa gamyba 
būtų pajungta ginklavimosi ir kariuomenės išlaikymo reika- 
lams. Tokiu būdu įsigalėjo karinė ekonomika, kurioje svarbiau- 
sias vaidmuo priklauso valstybei ir kuri nuosekliausiai igyven- 
dinta buvo Vokietijoje. Šitoje sistemoje laisvasis kapitalizmas 
užleidžia vietą valstybiniam kapitalizmui arba socializmui. Ka- 
pilalizmas netenka savo pamato. Kapitalistinių įmonių susikon- 
centravimas trestuose palengvino šitą perėjimą (nes reikalin- 
gas administracinis aparatas jau glūdėjo šitose kapitalistinėse 
organizacijose). 

Bet kartu vyko ir kitas reikšmingas procesas. Karas reikala- 
vo ne tik pramonės pertvarkymo, bct ir jos intensyvaus didini- 
mo. Technikos laimėjimai leido šituos reikalavimus patenkinti. 
Visame pasaulyje suintensyvėjo ne lik produktų, bet ir žaliavos 
gamyba (Amerikoje, kolonijose). O kadangi visa Vakarų Euro- 
pos ir Amerikos pramonė buvo mobilizuota karui, tai ir tuose 
kraštuose, kuriuose iki šiol nebuvo savarankiškos pramonės ir 
kurie prainonės gaminius gaudavo iš Europos ir Amerikos pra- 
monės centrų, dabar susikūrė vietinė pramonė (Indija, Japoni- 
ja, Pietų Amerikos kraštai ir t.t.). Šie kraštai šiek tiek atsipa- 
lardavo nuo buvusios ekonominės priklausomybės. 

Todėl karui pasibaigus ir atsirado dar nebūta pasaulinė eko- 
nominė krizė. Karo padariniai buvo bendras kare dalyvavusių 
kraštų nuskurdimas, nepaprastai didelis įsiskolinimas ir visų gy- 
ventojų perkamojo pajėgumo nusmukimas. Normalūs ekono- 
miniai santykiai tarp pramonės prekių gamintojų ir žaliavos tie- 
kėjų sairo. Europa negalėjo nusipirkti reikalingų žaliavų ir mais- 
to, nes neteko savo gaminių rinkos daugelyje kolonijų. Kilo 
nedarbas, badas, ekonominio gyvenimo sąstingis. Kreditoriai 
(ypač Amerika, neutralios valstybės) negalėjo atgauti iš skoli- 
ninkų savo kapitalų. Norėdami pagyvinti ir suaktyvinti Euro- 
pos ekonomiką, jie suteikia skolininkams (ypač Vokietijai) naujų 
kreditų, kurie čia buvo sunaudoti pramonės racionalizavimui 
ir atnaujinimui. Tokiu būdu krizė buvo šiek tiek sušvelninta, 
bet tik laikinai. Po trumpos konjunktūros prasidėjo nauja, dar 

sunkesnė krizė (1929—1933 metai), kuri iki šiol tebesitęsia ir 

nėra visiškai išgyvendinta. O ten, kur ji šiek tiek nugalėta, eko- 
nominės padėties pagerėjimas kilo ne iš kapitalistinės sistemos 
atgimimo, bet iš jos tolesnio suvaržymo, plečiantis valstybės įsi- 
kišimui į visas ekonomikos sritis ir valstybei reguliuojant ga- 
mybą, prekybą, kainas, prekių paskirstymą tarp vartotojų. 

Vienas iš svarbiausių visų įsiskolinusių valstybių rūpesčių — 
vienaip ar kitaip atsipalaiduoti nuo savo skolu (Vokietija — 
nuo reparacijų, Antantė — nuo skolų Amerikai). Bet niekas 
mokėti negali, nes valstybės bankrutavo. Valstybėms skolinto- 
joms rūpi, kad pasaulinės ekonomikos vienybė būtų atstatyta, 
nes tiktai taip jos gali tikėtis, kad skolos joms bus grąžinamos. 
Bet valstybės skolininkės tuo nesuinteresuotos; joms, priešin- 
gai, daug geriau ir pelningiau yra nutraukti arba bent apriboti 
ekonominius ryšius su savo kreditoriais ir sukurti savarankišką 
ekonomiką, kuri pajėgtų patenkinti vidinės rinkos paklausą ir 
galėtų apsiriboti savimi (ekonominė autarkija). Todėl siekiama 
apsiginti nuo išorinės konkurencijos aukštais apsisaugojamai- 
siais muitais, neremti krašto ekonomikos eksportu, o pačiam 
gaminti viską, kas kraštui reikalinga, ir taip užsitikrinti ekono- 
minę, o kartu ir politinę nepriklausomybę. Taip elgėsi Sovietų 
Rusija, paskui Vokietija, Italija, o ir daugelis mažesnių valsty- 
bių seka tuo pavyzdžiu (mišri ekonomika). Tačiau šita ekono- 
minė autarkija galima tiktai pačiai valstybei prisiėmus ekono- 
mikos tvarkytojo vaidmenį (New Dea! planas Amerikoje; pana- 
šios tendencijos stiprėja Prancūzijoje ir Anglijoje). Pasaulinės 
ekonomikos vienybė silpnėja, ji susiskaldo į atskiras gana sava- 
rankiškas ekonomines sritis (Anglija ir kolonijos, Vokietijos va- 
dovaujama Vidurinė Europa, Amerika, Sovietų Rusija ir t.t.). 
Šitą tendenciją sustiprina ir paremia atskirų tautų siekimas ap- 
sispręsti ir apsaugoti savo tautinių kultūrų nepriklausomybę 
(ypač Vokietijoje, Italijoje, taip pat ir kituose kraštuose). Taigi 
visur stiprėja ir įsigali valstybės vadovaujamos ekonominės san- 
tvarkos. Klasikinis kapitalizmas visur smunka arba iš esmės per- 
siformuoja. Taip pal persitormuoja ekonominė mūsų laikų psi- 
chologija (pavyzdžiui, ypač aiškiai Sovietų Rusijoje, Vokietijoje 
ir Italijoje). Tai būtų įdomu smulkiau išnagrinėti, 

Kiekviena epocha turi mėgstamų problemų, kurios jai visų 
pirma rūpi; ypatingų klausimų, kurie jos jaučiami itin aštriai ir 
kuriais pasireiškia individualinis jos požiūris į gyvenimą bei vi- 
są aplinkinį pasaulį; jos rūpesčiai ir viltys; jos prieštaravimai ir 
pastangos jiems išspręsti. Todėl kultūros epochoms kintant, 
kinta ne tik pasaulėžvalgos tipai, bet ir tos aktualios probie- 
mos, kurios tuos tipus sąlygoja. 

Tačiau esama ir tokių svarbių problemų, kurioms negali būti 
abejinga jokia epocha, — problemų, kurios išsiskiria iš visų gy- 
vatos reiškinių ir nuolat bei visur persekioja filosofinę reflek- 
siją (mintį). Vis dėlto ir tų problemų likimui atsiliepia kultūros 
epochų kaitaliojimasis. Pati problema, tiesa, lieka visur viena 
ir ta pati. Bet kinta požiūris į ją, kinta (minties) kelias jai su- 
vokti ir įprasminti, kinta supratimo ir interpretavimo gilumas; 
jos svorio centras persikelia arba periferijos, arba metafizinio 
jos branduolio linkui. Prie tokių problemų priklauso ir laiko 
problema. Tuo, kaip viena ar kita epocha ją imasi spręsti, itin 
aiškiai pasireiškia jos filosofinės savivokos įtempimas. Ir jei mes 
iš tikrųjų gyvenam naujos istorinės gadynės pradžioje, jei kul- 
tūros krizė ne fantazija, bet realiausias faktas, kurį tirte pati- 
riam visa savo esme, tai aišku, kad ištisai turi pakisti ir mūsų 
požiūris į laiko problemą. Tiesa, šitos problemos reikia dabar 
imtis labai atsargiai. Nuo to meto, kai Einsteinas paskelbė re- 
liatyvumo teoriją, laiko problema pasidarė ne tik aktuali, bet 
pavirto net paskutine filosofijos mada. Jai paskirta mokslinė ir 
filosofinė literatūra jau dabar beveik neapžvelgiama. Rodėsi, 
kad reliatyvumo teorija sudarysianti tinkamą pagrindą naujai 

pasaulėžvalgai, kuri galutinai išspręsianti svarbiausias filosofi- 
jos problemas pradedant nuo klausimų: ar pasaulis baigtinis, 
ar nebaigtinis? ir kokia medžiagos struktūra? ir baigiant klau- 
simais: ar žmogaus valia laisva? ir kokiu būdu žmogus galėtų 
taip valdyti: laiką, kad jis tarnautų jo kūrybiniams sumanymams? 
Dabar, kai svaigulys kiek išgaravo, bešališkas stebėtojas negali 
abejoti, kad visas triukšmas, sukeltas dėl reliatyvumo teorijos, 
šiek tiek aptemdė dabarties sąmonėj laiko problemos esmę. Per 
drąsiems žvilgsniams tiesa visuomet moka ištrūkti ir nuo jųjų 
pasislėpti. Galbūt dar neatėjo laikas reliatyvumo teorijos filo- 
sofinei reikšmei vertinti, kol galutinai nepaaiškėjo jos pozicija 
gamtos moksluose. Kiekvienu atveju vienas dalykas neginčija- 
mas: šita teorija — ne vienintelis būdas laiko problemai spręs- 
ti. Esama ir kitų aspektų (šalių, pusių), kurie ne mažiau es- 
mingi ir reikšmingi. 

Šitas straipsnis paskirtas vienam iš šių aspektų nušviesti. Tai 
yra jo uždavinys. Klausimo apie metafizinę laiko esmę mes čia 
neliesime. Norime tiktai iškelti aikštėn, kaip laikas apskritai 
suvokiamas kultūringo žmogaus — dar priešmokslinėj ir prieš- 
filosofinė; refleksijoj (mąstyme) ir kaip šitas laiko suvokimas 
bei supratimas sąlygoja patį kultūrinį gyvenimą. 


II 


Įsižiūrėjus iš arčiau, kaip tiesioginis laiko suvokimas atsi- 
spindi žmogaus sąmonėj, kokią sukelia jame natūralią reakciją, 
rodos, galima pažymėti trys skirtingos minčių, jausmų ir įverti- 
nimų eilės (srovės), kurios dažnai būna surištos ar susietos, 
bet neretai atsiranda ir atskirai viena nuo kitos. 

Visų pirma laikas pasirodo esąs visagalis ir baisus gaivalas, 
kuriam niekas nepajėgia priešintis. Viską, kas yra ir gyvuoja 
gamtoj arba žmonijoj, ištinka jo griaunamasis poveikis. Viskas 
kinta, nyksta ir miršta. Tiesa, būties kitimo procese laikas ne 
tik naikina sena, bet ir gimdo nauja. Tačiau pirmapradiškame 
požiūryje į laiką vyrauja, be abejo, naikinimo idėja. Laikas — 
tai Kronas, praryjąs savo vaikus, negailestinga, nepermaldauja- 

ma lemtis, verčianti žmogų į tamsųjį Aidą, iš kur niekas nebe- 
grįžta. Mirties vaizdas nustelbia gyvybės ir gyvatos vaizdą ir 
prispaudžia pačiam gyvenimui ypatingą antspaudą. Visoj gyvy- 
bėj jau glūdi jos žuvimo priežastis. Todėl laiko pojūtis, mintis 
apie visų būtybių laikinumą bei nykstamumą sukelia baimę ir 
išgąstį; neišvengiamai ji naikina gyvenimo ir gyvenimo gėrybių 
vertę. Prieš laiko naikintojo baisybę blanksta visos jo teigiamy- 
bės, jo sugebėjimas užgydyti žaizdas, nušluostyti ašaras ir nu- 
tildyti skausmus, atgaminti tai, kas dingo arba žuvo. Ir tai su- 
prantama. Atgaminama tiktai periferinė gyvenimo šalis (peri- 
ferinis apvalkalas). Atgaminamos žmogaus arba gamtos išori- 
nės medžiaginės gėrybės. O pati gyvybė, kaipo kūrybinis prad- 
muo, negali būti atgaminta. Laikas nesugrąžinamas. Praeitis nie- 
kuomet nebegrįžta ir negali vėl tapti dabartimi. Kiekvienas mo- 
mentas, kiekviena situacija — vienintelė savo rūšies ir todėl 
nepakartojama. Kartą praleista proga jau nepriklauso nuo žmo- 
gaus valios. Kiekvienas netikras žingsnis, kiekviena klaida, lig 
tik įvykusi, tiesą pasakius, yra neišdildomas ir savo esme neati- 
taisomas faktas. Todėl ir gailesčio kančios (sąžinės graužimas) 
įgyja ypatingą aštrumą. 

Štai tie jausmai ir mintys, kurie kyla dėl laiko negrįžtamu- 
mo. Tiesa, ne visos epochos ir ne visi amžiai patiria ir jaučia 
tai vienodu gilumu ir stiprumu. Senovės graikų gamtos filoso- 
fijai, artimai mitiškoms religinėms pažiūroms, tokios mintys vi- 
sai svetimos. Net Herakleito filosofijoj tapimo principas, ku- 
riamė jau glūdi laiko negrįžtamumo idėja, neduoda progos gy- 
venimui pesimistiškai vertinti. Iš esmės šitos mintys ir nusitei- 
kimai — pirmieji artėjančios senatvės požymiai, kai vis sun- 
kiau ir smarkiau juntame praeities naštą, kuri sloginte slogina 
dabartį ir ateitį. 

Tačiau laiko negrįžtamumas turi ir teigiamą šalį. Žmogus 
šiaip nebūtų kreipęs dėmesio į jį, jei jis nenusimanytų, kad kaip 
tik nepakartojamų gyvenimo situacijų Ir įvykių vertės esama 
nepaprastos ir niekuo nepakeičiamos. Šitas jausmas (nuovoka) 
toks galingas ir gaivališkas, kad paprastomis gyvenimo aplinky- 
bėmis paslepia laiko griaunamąjį veiklumą ir įgalina jį pamiršti, 

Tačiau laiko intuicijoj reiškiasi dar trečias aspektas, kuris, 
rodos, iš pagrindų pakerta gyvybės ir gyvatos vertę. Ne tik tuo 
sielojasi Žmogus, kad realus buvimas nepastovus, irus ir dulus; 
jį jaudina dar kita mįslinga laiko ypatybė: skaldydamas buvimą 
į praeitį, dabartį ir ateitį, jis kartu sunaikina jo realumą (tikru- 
mą). Iš tikrųjų tikra realybė, rodos, esanti tiktai dabartis; tiktai 
jai tarpininkaujant realybėj dalyvauja praeitis ir ateitis. Praeitis 
tik todėl reali, kad ji buvo dabartimi. Ateitis vien tiek, kiek ji 
taps dabartimi. Bet, iš antros pusės, paties esamojo momento 
tiesioginis realumas nesugaunamas. Kai sakom: „tat yra“, tai 
tat jau tapo, o tapęs drauge pavirto praeitimi ir nustojo buvęs 
dabartimi. O kiek tat dar netapo, bet tebetampa, tat yra atei- 
tyje ir yra būsimų momentų sąlygojamas bei įprasminamas; va- 
dinas, jo dar nėra kaipo esamybės. Taip nyksta dabarties rea- 
tumas. Rodos, ji nesanti kas kita, kaipo ideali riba, netąsus taš- 
kas, netrunkąs akimirksnis, kur nereali ateitis pereina į tokią 
pat nerealią praeitį. Žinoma, visą laiko idėjos paradoksališku- 
mą pali iškelti aikštėn tik sąmoninga refleksija, kuri įpratusi iš 
šalies kontempliatyviškai žiūrėti į pasaulį ir gyvatą. Bet neryš- 
kia bei neaiškia lylimi ir šiaip žmogus nuvokia šitą antinomiją 
(nesutarimą) ir giliai būna josios jaudinamas (kankinamas). 
Abejodamas savo buvimo tikrybe, jis kartu abejoja ir gyvenimo 
verte, nes gyvenimo vertė neatskiriama nuo jo realumo. Todėl 
nerealumo mintis jam nepakenčiama. Ji turi būti radikaliai nu- 
galėta. Priešingai, neišvengiama jos pasekmė — paties gyveni- 
mo sunaikinimas. 

Iš šitos nepaprastos laiko problemos svarbos gyvenimui ga- 
lima suprasti, kodėl ji taip rūpi religinei minčiai. Visos religi- 
nės pasaulėžvalgos stengiasi šiaip ar taip laiko antinomiją iš- 
spręsti ir surasti būdą jai nugalėti. Šitie būdai ar keliai, žino- 
ma, labai įvairūs; kiekvieno iš jųjų ypatybės pareina nuo ben- 
dro religinės pasaulėžvalgos nusistatymo. Tačiau visoj šioj įvai- 
rybėj aiškiai išsiskiria dvi pagrindinės srovės, atitinkančios du 
svarbiausius religinės sąmonės aspektus: iranscendentinį ir ima- 
nentini. Kiekviena tikra religija pripažįsta, šiaip ar taip, šalia 
žemiškos gyvatos dar kitą, dažniausiai aukštesnę tikrovę, kuri 

ne tik veikianti empirišką buvimą, bet ir lemianti jo prasmę ir 
vertę. Atsižvelgiant į tai, kaip suprantamas savitarpio santykis 
tarp šiojo ir anojo pasaulio, kinta ir požiūris į laiko problemą. 
Ji sprendžiama arba dualistiškai, arba monistiškai. Pirmuoju at- 
vėju prieš laikinį buvimą statomas antlaikinis, kaip kažkas ki- 
toniška ir anapusiška, kur nėra nei praeities, nei dabarties, nei 
ateities, kaip amžinasis gyvenimas, kuriam svetima mirtis ir puvi- 
mas, kaip tikroji, nekintama ir tobula realybė. Tokia yra atsisky- 
rusios nuo gyvenimo religijos pažiūra, nurodanti transcendentinį 
išganymo kelią. Šiame pasaulyje laikas ir mirtis viešpatauja ne- 
aprėžtai, ir vien perėjęs į kitą būties planą žmogus galįs viltis 
išsivaduosiąs nuo laiko prakeikimo ir lemtingų jo pasekmių. 
Lyginamas su laukiamąja amžina gyvata žemiškasis laikinis žmo- 
gaus buvimas pavirsta nieku. Jo svorio centras iškeliamas už 
jojo ribų. Aiškiausiai šitas asketiškas relizingumas (kuris ne- 
svetimas ir krikščionybei) reiškiasi budizme. Nirvana — tai nie- 
kas todėl, kad ji neigia žemišką gyvaią. Bet gyvata priklauso 
nuo laiko, pasmerkta kentėjimui ir nykimui (puvimui) ir todėl 
pati yra mirtis, nebūtis. Vadinas, ir nirvanoj iš tikrųjų neigiama 
ne gyvala, bet mirtis (laikinumas), ne būtis, bet nebūtis, ir pa- 
siekiamoji joje palaima nėra kas kita, kaip išvaduotas nuo lai- 
ko ir nebūties baisybių gyvenimas. 

Tačiau asketiškojo religingumo transcendentinis kelias ne- 
nugali laiko iš esmės kaip tik ten, kur jis viešpatauja, t. y. šia- 
me (žemiškame) pasaulyje, bet guodžia tik nurodymu, kad lai- 
ko galia nesanti neaprėžta, kad esąs anasis pasaulis, kuris nuo 
jojo nepriklauso, Bet empiriškojo buvimo ir jo vertės neigimas 
negali jo panaikinti, negalima net jo paversti ruošimusi mir- 
čiai, — mažų mažiausia kiekvienu atveju tai kelias, kurs nepri- 
einamas visai žmonijai. Be to, ir pati religinė mintis (sąžinė) 
nesitaikina su galutiniu atsiskyrimu nuo gyvenimo. Ji reikalau- 
ja, kad jis būtų nepaneigtas, o patobulintas bei pakeistas, ir 
kad toks patobulinimas ir pakeitimas vyktų ne ateityje... bet 
kaip tik dabar, kiekvienu atskiru laikinio buvimo momentu. Že- 
miškoji gyvata turi pasidaryti tobulos Dieviškosios Gyvatos at- 

spindžiu ir atgamu. O tai galima tik nugalėjus laiką pačiame 
laike ir atradus jo nebūtyje tikrą jo realų pagrindą. Tokį spren- 
dimą nurodo antroji, imanentinė pažiūra, kuri kad ir neneigia 
empiriškojo ir anojo pasaulio priešingumo, bet vis dėlto pripa- 
žista jų pirmapradišką ir esmingą vieningumą. Apie šitą ima- 
nentinį kelią mes kalbėsime toliau: kaip ji supranta mūsų laikų 
žmogus; kokią reikšmę turi toks supratimas dabartinės kultū- 
ros gyvenimui ir ypač žmogaus elgimuisi su savo kūnu. 


Ii 


Bet iš pradžių įsisąmoninkim tiksliau, ką iš tikro reiškia: 
nugalėti laiką paties laiko ribose? Juk gamtinis laiko mecha- 
nizmas nesiduoda žmogaus valdomas. Laikas visuomet paliks 
tai, kas jis yra. Jo neprįžtamumas nepali būti panaikintas; ne- 
pašalinamas ir jo susiskaidymas į praeitį, dabartį ir ateitį. Ga- 
lima, vadinas, nugalėti tiktai neigiamąsias laikiškumo pasek- 
mes, kurios sugriauna gyvaios realumą bei vertę ir paverčia ją 
gyvatos iliuzija, pačios nebūties buvimu... Kitaip sakant, paties 
laiko savumuose reik surasti tokios potencijos (galimybės) ir 
jėgos, kurios ne tik galėtų sustabdyti jo griaunamąjį poveikį, 
bet ir galėtų būti sunaudotos pačiam gyvenimui kurti ir tvarkyti. 

Tokios jėgos bei potencijos kaip tik glūdi pačioj žmogaus 
gyvybėj, jos prigimtyje, jos „organiškojoj“ sąrangoj. Iš tikrųjų: 
kol mes paprastai, naiviai, per dienų dienas gyvenam savo gyve- 
nimą, kol mes grimzie nugrimzdę į jo darbą, reikalų ir rūpesčių 
periodišką kaitaliojimąsi, mes nepastebim paties laiko; jis mūsų 
juntamas ir patiriamas tik potencialiai — pačiame gyvatos pro- 
cese. Ir vien tada, kai šita normali buvimo eiga kiek sutrukdo- 
ma, kai vienas arba kitas reikalas bei noras lieka nepatenkin- 
tas, kai kuris nors įvykis, netikėtai užklupęs, sustabdo mūsų 
darbą ir sugriauna mūsų sumanymus, kai mūsų veiksmai ar veik- 
la nesiderina su aplinkinio gyvenimo tempu arba mes neten- 
kam galimybės veikti ir mūsų buvimas pasidaro tuščias ir nuo- 
bodus, pagaliau, kai žūsta arba miršta tai, kas sudarė mūsų 
gyvatos nealskiriamą dalį ir gėrybę, — vien tada prieš mūsų 

akis stoja patsai laikas ir mes pirmąkart pagaunam (suvokiam) 
ir patiriam jijį kaip kažką ypatinga ir savarankiška: tačiau pati 
šita laiko pagava (percepcija) dar akla, nesąmoninga ir neveda 
prie laiko pažinimo. Staiga iškilusi ji gali tokiu pat staigiu bū- 
du pranykti ir paskęsti kasdieninio gyvenimo potyrių srovėje. 
Kad įi, toji pagava, pasidarytų neakla ir, išsiskleidusi į ryš- 
kią intuiciją (betarpišką regėjimą, patyrimą), įsitvittintų sąmo- 
nėj kaip atskira ypatinga mintis, ji turi atpalaiduoti žmogaus 
dėmesį nuo tiesioginių gyvenimo reikalų ir pritraukti jį prie 
savęs, paties laiko pagavos. Tiktai tada pasireiškia laikiškumo 
tikra prigimtis ir visas jo antinomiškas (nesutariąs) mįshingu- 
mas. Tiesa, pats gyvenimo vyksmas savo išvidine dialektika pri- 
verčia žmogaus mintį išeiti iš to vyksmo ribų ir kartu kreipti 
akis t laiko intuiciją. Tačiau kol jis dar nenustojo savo pirmykš- 
čio naivumo ir kol neužkrėstas refleksijos (mąstymo), jame pa- 
slėpta laiko nuovoka kitoniška, būtent: itin jaučiamas gyvatos 
tolydinumas, tolydinis kiekvieno momento perėjimas į kitą, pas- 
kesni ir tik šito tolydinio vienumo fone išsiskiria jo pagristi atskiri 
momentai, kurie priskiriami praeičiai, dabarčiai arba ateičiai. 
Kiekvienas veiksmas, arba darbas, irunka, t. y. pereina per 
daugelį momentų ir todėl tebevykdamas apima praeitį, dabar- 
tį ir ateitį. Jis turi pradžią, vidurį ir pabaigą. Kai jis prasidėjo, 
jo pradžia jau praeityje; bet ne tik joje: pradžia laikosi ir da- 
bartyje ir leidžia darbui, arba veiksmui, Lrukti, tęstis. Ir vien 
todėl, kad dabartis grindžiasi praeitimi ir įtraukia jąją į save, 
darbas vyksta, sekasi, eina pirmyn ir artėja prie pabaigos. Bet 
jo galas dar ateityje. Taigi darbas vyksta kaip reikiant, jis at- 
lieka savo uždavinį tiek, kiek dabartis nukreipta į ateitį ir, ją- 
ją numatydama, taiso kelius jos įvykimui. Vadinas, dabartis ir, 
“ jai tarpininkaujant, praeitis įgauna savo prasmę iš ateities, nes 
darbo pradžia turi akivaizdoj ir jo tąsą, ir pabaigą; juk, prie- 
šingai, ji nebūtų buvusi pradžia. Todėl ir praeitis, išlikdama da- 
bartyje, numato ateitį; taip pat kaip ir ateitis, vadovaudama 
dabarčiai ir jają įprasmindama, kartu prispaudžia savo antspau- 
dą praeičiai. Tokiu būdu kiekvienas darbas arba veiksmas vyk- 

damas suveda praeitį, dabartį ir ateitį į vieną prasmingą visy- 
bę, kur ne tik pirmiau einantieji momentai pagrindžia ir pare- 
mia paskesnius, bet ir šie pastarieji, kaip nurnatomas tęsinys ar- 
ba tikslas (siekinys), sąlygoja ir formuoja pirmesniuosius. — Tie- 
są, kiekvienas darbas arba veiksmas gali būti pertrauktas prieš 
pabaigiamas. Tokiu atveju jis jau nebėra esamas ir jo ateitis 
palieka tik neįvykdyta galimybe. Tačiau tai nereiškia, kad kartu 
panaikintas jos ryšys su praeitimi, pareinąs nuo paties darbo 
prasmės. Jei ateitis neivykdyta, tai kartu ir praeitis neužbaig- 
ta. O jei praeitis jau užbaigta ir nieko nebereikalauja iš atei- 
ties, tai nėra ir to prasmingo ryšio, kurį nustatytų tarp jųjų 
jas apimąs veiksmas (darbas). Iš to aiškėja: /a paslėpta ir dar 
neryški laiko nuovoka, kuri atsiranda darbui vykstanti, sąlygoja- 
ma šio darbo arba veiksmo prasmingos vienybės. Ji susieja pra- 
eitį, dabartį ir ateitį į vieną vieningą procesą, kuriame jos, kai- 
po būtini jo momentai, sąlygoja viena kitą ir todėl visos yra 
vienodos reikšmės ir vertės. Nė vienam iš šių momentų negali 
būti priskirta pirmenybė. Negalima, pvz., sakyti, kad ateitis, būda- 
ma proceso tikslas, valdo ir lemia praeitį ir dabartį, nes spren- 
džiamasis balsas priklauso procesui kaipo visybei, ir tiktai kiek 
ateitis šitai visybei atstovauja, ji įgauna vadovaujančio tikslo 
vertę. Bet ir praeitis, ir dabartis neturi realumo atžvilgiu pir- 
menybės prieš ateitį. Praeityje nugula jau įvykdytos proceso 
(darbo) fazės; dabartis — aktualus realizavimo, vykdymo 
momentas. Ir pirmuoju, ir antruoju atveju ne tik atskiro mo- 
mento vertė, bet ir jo realumas pareina nuo jo santykio su pro- 
ceso visuma. — Tokiu būdu kiekviename prasmingame veiks- 
me, kuris baigiasi apčiuopiamais rezultatais, laiko neigiamybės 
įgauna teigiamą vertę: laikas nebenaikina, bet, priešingai, ku- 
ria. Jo negrįžtamumas, neleidžias nė vienam iš tų momentų 
pasikartoti, reiškia ne ką kita, kaip paties kuriamojo (gami- 
namojo) veikimo pažangą; kiekvienas momentas įneša į ben- 
drą santrauką kažką nauja, savotiška, ko negali duoti nė vie- 
nas kitas momentas. Pagaliau ir gyvatos realumas ne tik ne- 
griaunamas, bet, atvirkščiai, tvirtinamas kūrybiniam procesui 

vykstant, nes kiekvienos jo fazės tikrumas laiduojamas tuo, kad 
ji įeina, kaipo neatskiriama dalis, į proceso visybę. Žinoma, 
laikiškumo neigiamybės pasirodo tučtuojau, lig tik kuriamasis 
veiksmas susiduria su kliūtimis, kurios arba visai jį sustabdo, 
arba išardo jo išvidinį ritmą; pasireiškia j0s ir tada, kai žmo- 
gus, atsitraukęs nuo to dazbo, į kurį buvo įknibęs, pastebi, kad 
dėl jojo iš akių yra išleista daug kitų svarbių gyvenimo aplin- 
kybių ir kad praleista nebegalėsi pataisyti arba papildyti. Vis 
dėlto pati kuriamojo (gaminamojo) veiksmo prigimtis nurodo 
kelią paties laiko ribose laiko neigiamybėms iš principo nuga- 
dėti: reik tiktai aikštėn iškelti glūdinti veiksme (darbe) laiko nuo- 
voka ir padaryti ji vadovaujančiu sąmoningo gyvenimo pradme- 
nimi (principu). Kitaip sakant, reik paversti visas gyvenimas to- 
kia kuriamąja veikla, arba, tiksliau, visetu tokių veiksmų, ku- 
rie vienas kitą sąlygoja bei papildo, ir suvesti aukščiausio gy- 
vatos tikslo vieningumą į sisteminę visybę. Žinoma, toks gyve- 
nimo sutvarkymas empiriškai gali būti pasiektas tik apytikriai. 
Bet tai jokiu būdu nemažina jo prakiiškos reikšmės. Kiekvie- 
nu atveju aišku: kuo geriau sutvarkytas gyvenimas, kuo tobules- 
nė hierarchinė sistema tų veiksmų, kurie jį sąlygoja, kuo geriau 
yra pritaikytos jo išorinės sąlygos prie išvidinių ir išvidinės prie 
išorinių, tuo daugiau stabdomos ir nugalimos griaunamosios laiko 
tendencijos (poveikiai). Tokiu tvarkingumo pradmenimi grin- 
džiama kultūra. Kiekviena kultūra sudaro ypatingą, t. y. tam 
tikru ypatingu principu paremtą Žmogaus veiklos ir buvimo 
santvarką. Tai, kas ją formuoja ir kala, yra visų pirma jos or- 
ganizacinis principas, kurs įveikia laikiškumo neigiamybes, 
t. y. kultūros darbas. Kuo aukštesnė kultūra, tuo giliau jos or- 
ganizacija (santvarka) įsibrauna į socialinį ir individualinį gy- 
venimą, į politiką ir visuomeniškumą, į buitį ir auklėjimą, į 
mokslo ir meno kūrybą, į moralinį ir religinį gyvenimą. Kul- 
turinį darbą (veiklumą) apibūdina pirmiausia ne tai, kad jis 
išlaiko jau įgytas gėrybes bei vertybes, bet tai, kad sukaupia 
naujų; ir tik sukaupdama nauja, kultūra gali išlaikyti (arba at- 
gaminti) sena. 


LAIKAS, KULTŪRA IR KŪNAS 575 


IV 


Mes esame matę: laiko aspektas, kuris apibūdina kultūrinį 
darbą, tuo pasižymi, kad žmogus, įknibęs į atliekamąjį veiks- 
mą, patiria to veiksmo prasmingą vienybę. Tai reiškia: žmo- 
gaus dėmesys kreipte nukreiptas į gaminamus padarinius ar 
rezultatus. Šitie padariniai bei rezultatai visuomet esti tam tik- 
ros objektyvinės gėrybės, arba vertybės, kurios šiaip ar taip te- 
bebūna ir tada, kai sukūrusis jas veiksmas jau nustojo vykęs. 
Šių gėrybių ir vertybių visetas, arba, tiksliau, sistema, sudaro tai, 
kas paprastai vadinama objektyvine kultūra; ji stovi kaipo kaž- 
kas savaiminga prieš subjektyvinę kultūrą, t. y. prieš paties sub- 
Jekto gyvenimą, kuris ją kuria (gamina) ir sunaudoja. Mes galira 
todėl suformuluoti savo tezę ir taip: /ame aspekte, kuriuo Iai- 
kas pasireiškia kultūriniame darbe, subjektyvinė kultūros šalis 
orientuojasi į objektyvinę. Apie kultūrinį veikimą sprendžiama 
ir jis vertinamas iš jo pasiektų objektyvinių rezuliaių. (Turimas 
akivaizdoj tik europiečių požiūris į kultūrą.) 

Kultūrinis darbas — štai tas kriterijus, kuriuo matuojama 
individo gyvatos vertė; ir ne tik paskiro individo, bet ir visuo- 
menės, ir net tautos vertė. Tiktai tiek, kiek tarnaujama kultū- 
rai, t. y. turtinama ji kažkuo nauja, pripažįstama teisė jos gėry- 
bėmis naudotis. Tokiu būdu kultūrinis darbas įgyja per savo 
objektyvinius padarinius tam tikrą absoliutinę vertę; tuo tarpu 
visa, kas nėra darbas ir nesurišta su juo (pvz., poilsis, pramo- 
gos), reikia visuomenės akyse pateisinti. Bet subjektyvinė kul- 
tūra priklauso nuo objektyvinės dar kitu atžvilgiu; savo indivi- 
dualiniuose pasireiškimuose ji apribota paskiro žmogaus buvi- 
mu. Objektyvinei kultūrai, priešingai, šitos ribos neturi svar- 
bos. Kuo toliau ji plinta ir rutuliojasi, tuo daugiau ji perauga 
subjektyvinę kultūrą. Ne tik paskiro individo mirtis, bet ir ją 
sukūrusios tautos žuvimas nepaliečia jos iš esmės. Ji tebegyve- 
na ir naujam subjektui pavadavus senąjį. Tuo tarpu kultūros 
subjektas, vis tiek ar individas, ar tauta. gali nugalėti savo isto- 
rinio buvimo apribotumą ir įsiamžinti vien sukurtose JO ar jos 
objektyvinėse vertybėsę. Kultūrinė veikla panaikina jų indivi- 

dualinės gyvatos aiskirumą ir įtraukia jį ir ją į antindividuali- 
nes ir net antnacionalines sąjungas ir organizacijas, kurių reikš- 
mė sąlygojama tuo, ką jos įneša į objektyvinės (daiktinės) kui- 
tūros lobyną. Bet dar daugiau. Kultūrai rutuliojantis ne tik sub- 
jektyvinis jos momentas orientuojasi į objektyvinį, bet net pati 
ją kurianti dvasia šiek tiek sudaiktėja ir pavirsta tam tikra 0b- 
jektyvine būtimi. Iš tikrųjų: kiekviena kultūra remiasi tradicija: 
tik dėl tradicijos praeitis tebegyvena dabarty. Bet kaip įvyksta 
šis gyvas dabarties su praeitimi susirišimas? Tradicija laikoma 
atmintyje, bet ne kaipo paprastas atsiminimas, kurį kiekvienas 
paskiras žmogus savo nuožiūra gali prisiimti arba atmesti, bet 
kaipo stovinti prieš jį realybė, kuri daugiausia nulemia bendrą 
jo gyvenimo sąrangą bei pakraipą. Vadinas, jau tradicijoj pra- 
eitis įgauna objektyvinį pobūdį. Bet to dar nepakanka. Kad kul- 
tūra žengtų pirmyn, praeities objektyvacija (sudaiktėjimas) ne- 
turi sustoti šitame laipsnyje, kuris dar šiek tiek pareina nuo 
subjektyvinių salygų, bet turi pasiekti savo galutinę ribą, pa- 
vertus praeitį daiktine medžiagine būtimi tikra žodžio prasme, 
t. y. visuma daiktų, kurie jau visai nepriklauso nuo savo ga- 
mintojo ir gyvena savo ypatingą ir savaimingą gyvenimą. Iš tie- 
sų: visa, kas lemia bei sąlygoja kultūrinio žmogaus buvimą ir 
veiklumą, jo buities aplinka, vartojamieji įrankiai, susisiekimo 
priemonės, knygos, laikraščiai, meno veikalai, pagaliau ir poli- 
tinio bei socialinio gyvenimo įstaigos, — tai visa ne tik praei- 
ties išoriniai kultūrinės veiklos padariniai, bet organiški jos ga- 
miniai, kuriuose sudaiktėjo jos kūrybinė dvasia, kuriuosę ji te- 
begyvena paslėpta potencialine lytimi. Šitas praeities gyveni- 
mas, besitęsiąs daiktuose, dažniausiai pasilieka už mūsų sąmo- 
nės ribų. Mums pirmiausia rūpi, ar daiktas vartotinas ir koks 
jo vartojimo būdas. Ir kuo daugiau mes prie jų pripratę, tuo 
mažiau mūsų suvokiamas (juntamas) paslėptas juose prasmin- 
gumas. Būna, žinoma, atvejų, kai praeitis sudaiktėjusi visai at- 
siskiria nuo dabarties, ir naujoji karta ją ištisai užmiršta. Toks 
tradicijos nutrūkimas visuomet skaudžiai atsiliepia kultūrai, iš- 
ardydamas jos organišką vienybę. Bet normaliomis aplinkybė- 
mis ryšys su tradicija nenutrūksta. Jis iškart atgyja ir pasidaro 

aktualus, lig tik mes nustojam žiūrėję į daiktus vien praktiškai 
ir imamės domėtis teoretiškai jų kilme bei istorija arba kai no- 
rim patys juos atgaminti, iš naujo sukurti. Tokiu atveju dabar- 
tis arba paprastai atkartoja praeitį, arba imasi ją pagrindu sa- 
vajai kūrybai. 


V 


Tačiau kartu su dvasios sudaiktėjimo procesu, kurs lydi kul- 
tūros rutuliojimąsi, vyksta ir atvirkštinis procesas (ypač Euro- 
pos kultūroj), būtent dvasios nusikūnijimas, arba dvasios nuo 
kūno atsiskyrimas. Ir tiktai šių dviejų procesų sąveikoj pasi- 
reiškia visai aiškiai priešingumas tarp objektyvinės kultūros (t. y. 
pagamintų jos daiktų viseto) ir kuriančiojo ją subjekto intelek- 
to (dvasios). Šitas priešingumas kultūros sąmonėj iškyla paly- 
ginti vėlai. Primityviam žmogui jisai svetimas. Tai, ką jis vadina 
dvasia, yra visai kitokios kilmės idėja, kuri toli gražu nepri- 
ešinga medžiaginiam pasauliui. Ir tai suprantama: pirmapradėj 
kuliūroj dar nėra pagrindinės šito priešingumo salygos: to ob- 
jektyvinės kultūros savarankiškumo, kurį ji pasiekia tik vėles- 
nėse savo evoliucijos stadijose. Kovodamas dėl savo būvio ir 
tvarkydamas gyvenimą, primityvus žmogus daug daugiau pasi- 
tiki savo kūno atsparumu bei patvara, savo rankų ir kojų vikru- 
mu bei stiprumu, savo klausos ir regėjimo aštrumu negu lomis 
gana menkomis techniškomis priemonėmis (puolimo ir gyni- 
mosi ginklais, gaminimo įrankiais), kuriomis jam pavyko apsi- 
rūpinti. Vyriausias ir beveik vienintelis visų jo techniškų gali- 
mybių (t. y. galimybių veikti ir valdyti aplinkinį pasaulį) šalti- 
nis yra jo kūnas, ir todėl kūnas sudaro čionai tikrą objektyvi- 
nės kultūros pagrindą. Bet kūnas nestovi prieš žmogų taip, kaip 
visas kitas išorinis pasaulis. Priklausydamas kartu ir šiam pas- 
tarajam, ir pačiam subjektui, kaip neatskiriama jo dalis, jis tar- 
pininkauja tarp žmogaus ir jo aplinkos. Kol objektyvinė kultū- 
ra sutelkta (sukaupta) žmogaus kūne ir šiek tiek apribota jam 
įgimtų arba jo įgytų sugebėjimų, įpročių ir įgūdžių (automatiz- 
mų), ji dar neatitrūksta nuo subjekto buvimo, kaip visi jo paga- 
38. 1721 

minti daiktai ir prietaisai. Panašiu būdu išlaiko tiesioginį ryšį 
su subjektu ir dvasinė kultūros šalis. Ji tegyvena pereinančiuo- 
se iš vienos kartos į kitą padavimuose, papročiuose, buityje, 
kulte (apeigose), kalboje, žodžiu, visame tame, Kas kiekvieno 
individo natūraliai pasisavinama ir kas neišvengiamai pasidaro 
j0 išvidine nuosavybe. Taigi šitoj pirmykštėj, dar nediferenci- 
juotoj rutuliojimosi stadijoj beveik visa objektyvinė kultūra tilps- 
ta tų galimybių ribose, kurios glūdi žmogaus psichofizinėje pri- 
gimiyje; ir todėl ji visai yra jo valdžioj. Atsižvelgdamas į duo- 
tojo momento reikalavimus, primityvus žmogus gali savo jėgo- 
mis, apsieidamas be jokios pagalbos iš oro, aktualizuoti (įvyk- 
dyti) bet kokią iš šių galimybių. Šiuo atžvilgiu jam savęs užten- 
ka (žinoma, tik aplinkoje, prie kurios jis prisitaikinęs), ir jo 
kultūra ištisai aktuali, ištisai priklauso esamybei. 

Idlesnis kultūros rutuliojimasis pasižymi tuo, kad kūnas (kai- 
po psichofizinis organizmas) palaipsniui nustoja viešpatavęs ob- 
jektyvinėj kultūroj. Tiesa, visai jo reikšmė negali būti panaikin- 
ta — priešingai, nutrūktų ryšys tarp objektyvinės ir subjektyvi- 
nės kultūros, bet tiesioginė jo veikimo sfera vis daugiau ir dau- 
giau siaurinama ir pagaliau paverčiama minimumu. Kūno funk- 
cijas palaipsniui perima objektyvinė kultūra tikslia prasme, t. y. 
visuma tų daiktų, įrankių, mašinų ir įstaigų (organizacijų), ku- 
rios atsiranda civilizacijai tebeaugant ir tebeplintant. Iš pradžių 
kiekvienam darbe, kiekvienoj gamyboj lemiamas vaidmuo pri- 
klauso rankoms; įrankis tik papildo ir stiprina jų judesius ir 
veiklumą. Vėliau rankos funkcija tuo pasibaigia, kad ji ijudina 
mašiną, kuri yra užėmusi jos vietą ir be galo pralenkia rankos 
išgalėjimą (kiekio ir kokio atžvilgiu). Tokiu pat būdu ir visi kiti 
kūno nariai bei organai, kurių padedamas žmogus santykiauja 
su aplinka ir ją veikia (kojos, pojūčių organai, kalba), arba iš- 
tisai šalinami iš gamybos procesų ir apskritai iš kultūrinės veik- 
los, arba palieka svarbiausią darbo dalį visokiems technikos 
įrankiams ir prietaisams. Maža to: panašią materiabhzaciją (su- 
daiktėjimą) patiria net žmogaus psichinis veiklumas, kiek jis 

pagrįstas jo organiškąja prigimtimi. Gyvoji atmintis užleidžia 
vietą raštingumui, knygai; arba ją pavaduoja fotografijos, nuo- 

traukos ir fonografo plokštelės. O ten, kur negyvi daiktai ne- 
pajėgia atlikti žmogaus organizmo funkcijų, šitą darbą perima 
socialinės ir politinės įstaigos bei organizacijos, kurios įgyja to- 
kį pat nepriklausomumą nuo individo kaip ir medžiaginiai daik- 
tai. Tačiau nurodytajam procesui, t. y. kūno reikšmės sumažė- 
jimui ir siaurėjimui objektyvinėj kultūroj, padeda dar kita ap- 
linkybė (momentas), būtent paties kultūrinio darbo diferencia- 
cija ir specifikacija. Iš kiekvieno amatininko reikalaujamas tam 
tikras igūdis, tam tikras rankų vikrumas ir akių taiklumas. Bet 
toks įgūdis pareina nuo tikslingumo ir suderinimo griežtai ap- 
ribotos judesių grupės, kurios reikia kaip tik tai amato rūšiai. 
Visos kitos kūno potencijos lieka neaktualizuotos todėl, kad 
negali būti sunaudotos profesijos reikalams. Kuo daugiau ran- 
kų darbas pakeičiamas mašina, tuo daugiau siaurėja kūno pro- 
tesionalinių funkcijų sfera, tuo prastesnė pasidaro sistema tų 
judesių, kurie reikalingi mašinai valdyti. Dažnai pakanka pa- 
spausti spragtuką arba pasukti dalba. Jei pradžioje gamybos 
priemonės (prietaisai) turėjo derintis prie žmogaus kūno ir jo 
organizacijos, tai vėliau kūno judesiai turi derintis prie savai- 
mingos ir savarankiškos mašinos. Tokiu būdu objektyvinės kul- 
tūros centras visai perkeliamas į subjekto nepriklausomą daik- 
tų pasaulį; kūno vaidmuo tesibaigia grynai tarnybine ir išorine 
funkcija, kuri visai nenulemia gamybos proceso esmės arba są- 
rangos. Itin aiškiai tai galima matyt iš to, kaip kinta santykis 
tarp kūno ir kultūrą kuriančiojo proto. 

Primityvaus žmogaus protas yra išplitęs (išsisklaidęs) visa- 
me jo kūne, visuose kūno nariuose ir organuose. Amatininkui 
užtenka turėti „protingas“ rankas, „protingas“ akis. O dėl miū- 
sų laikų kultūrinio žmogaus (europiečio), tai iš jo visų mažiau- 
sia reikalaujama „kūniško“ proto (kūno protingumo). Jo pro- 
tas tilpsta (sukauptas) dviejuose poliariniuose taškuose: sąmo- 
nėj (arba, fiziologiškai kalbant, smegenyse) ir pagamintuose jo 
daiktuose. Dabartinės kultūros buityje bei gyvėnime į kūno ypa- 
tingus sugebėjimus ir potencijas beveik neatsižvelgiama; jie lieka 
už jos aktualių reikalų ir interesų sferos. Jos būdas reiškiasi 
visų pirma proto (intelekto) nusikūnijimu (atskirumu). Kaip tik 

proto atskirumas leidžia dabartinei Europos kultūrai valdyti ap- 
linkinę gamtą ir vis tobuliau ir tobuliau įkūnyti medžiaginių daiktų 
pasaulyje protingumo (prasmingumo) ir tikslingumo pradmenis. 

Taigi objektyvinės kultūros sudaiktėjimą atitinka, kaipo būti- 
na jo priešybė, proto nusikūnijimas, proto alsiskyrimas nuo kūno. 
Mūsų laikų gyvenime materializmas (realizmas) ir idealizmas 
(spiritualizmas) išplaukia iš to paties šaltinio ir atstoja du pa- 
pildančius vienas kitą aspektus to paties Žmogaus nusistatymo 
arba požiūrio'. Todėl visai suprantama, kad dabartinėje tiloso- 
fijoje nė viena iš šių srovių nepajėgia išstumti kitos ir savo iš- 
vidinio rutuliojimosi procesc neišvengiamai pereina į savo dia- 
lektinę priešingybę. Tikskiųjų mokslų materializmas galų gale 
paverčia visą medžiaginį pasaulį idealia funkcionalinių ryšių ir 
dėsningumų sistema; 0 iš antros pusės, stovįs prieš jį idealiz- 
mas suvokia ir interpretuoja realybę atsižvelgdamas visų pirma 
į negyvą medžiaginių daiktų būtį. Juk protas, kuris, pasak Kanto, 
nustato gamtos dėsnius, yra kaip tik tas atsiskyrusis nuo kūno 
protas, kuris kuria objektyvinę daiktinę kuliūrąž. Labai reikš- 
mingas ir tas faktas, kad kūnas, kaipo kultūrinė jėga, iki pas- 
kutinių laikų nesudaro dabartiniam mąstymui svarbios aktua- 
lios problemos. Jisai tenkinosi psichofizinio paralelizmo teori- 
ja, kuri, tiesą pasakius, arba visai nesprendžia kūno su siela 
savitarpio santykio problemos, arba slapčiomis pripažįsta visai 
naivią materialistišką metafiziką. Bet ir pačiame kultūriniame 
gyvenime kūnas paprastai nestebimas, t. y. stebimas vien tada, 
kai jis susirgęs pasidaro kentėjimų priežastimi ir trukdo kultū- 
rinio darbo normalią eiga. Kūnu rūpintis — tai reiškia mūsų 
laikais pirmiausia gydyti jo ligas, t. y. šalinti tas fizines ir fizio- 
logines priežastis, kurios sukelia jo susirgimą, arba — geriau- 


! Šitas idealizmas, arba spiritualizmas, ir kilme, ir savo pagrindiniais mo- 
tyvais iš pagrindų skiriasi nuo to senovės idealizmo, kuriam ypač aistovauja 
platonizmas (žiūrėk žemiau). 

2 Vienašališkas intelektualizmas, kuriuo pasižymi europiečių auklėjimo ir 
lavinimo sistema, pareina galbūt daugiau nuo proto statytojo bekūniškumo 
bei abstraktumo nepu nuo senovės tradicijų įtakos. 

siu atveju — griebtis profilaktinių priemonių, kurti tinkamas 
kūnui išorines sąlygas. Devynioliktas amžius buvo medicinos 
pražydimo amžius; medicinos vadovaujama pradėjo plėtotis ir 
higiena. Bet kūno kultūra tikslia žodžio prasme, t. y. kūno la- 
vinimas, Kuris planingai jį disciplinuotų ir organizuotų jo gyvą- 
sias jėgas, buvo — kad ir griežtai teoretinė pedagogika reika- 
lavo — praėjusio šimtmečio gyvenimui visai nežinomas. Į kūną 
priprato žiūrėti kaip į tam tikrą daiktą, į sudėtingą, sukurtą 
gamtos mechanizmą, kurs taip pat, kaip ir visas medžiaginis 
pasaulis, duodasi veikiamas iš oro. Nors biologija ir fiziologija 
pažengė, bet kūnas pasidarė dabartiniam europiečiui kažkuo 
svetima ir beveik nesuprantama; ir galbūt jis netektų jokio in- 
tymaus santykio su juo, jei kūno reikalavimų jam neprimintų 
alkis, ligos, nuovargis ir lyties instinktas (t. y. ypač neigiarno 
pobūdžio reiškiniai). 

Tiesa, pirmu žvilgsniu rodytųsi, jog kūno sumažėjimas kul- 
tūros gyvenime esąs grynai teigiamas faktas, nurodąs, kad žmo- 
gus palaipsniui nugali tas varžančias ribas, kurias jam stato kū- 
no prigimties galimybės, ir išplečia savo valdžią į visą medžia- 
ginį pasaulį. Šiuo atžvilgiu tai, be abejo, civilizacijos pažangos 
požymis. Bet nereik užmiršti: šis viešpatavimas išorinėje gam- 
toje žmogui kaštuoja labai brangiai: jis pakliūva į objektyvinės 
(daiktinės) kultūros vergiją ir nustoja valdęs tai, kas jam arti- 
miausia — savąjį kūną. 


VI 


Žmogaus nuo objektyvinės kultūros pareinamybė pasireiš- 
kia dvejopai. Visų pirma ta pareinamybė — būtina pasekmė 
tos pranašybės, kurią įgijo objektyvinė kultūra, palyginta su sųb- 
jektyvine, europiečių pasaulio raidoje. Mūsų laikais ne daiktinė 
kultūra tamauja žmogui, bet žmogus — daiktinei kuliūrai. Daly- 
vauti kultūriniame gyvenime — tai dalyvauti kultūriniame dar- 
be, Kuriančiarne objektyvinės kultūros vertybes. Kiekvienas eu- 
ropietis visų pinna yra specialistas, profesionalas, ir nuo jo pro- 
Jesinių savybių ir vertinguno pareina jo padėtis visuontenėj, jo 

vardas (reputacija), įtakingumas ir garbė. Profesija lemia ir for- 
muoja jo interesus, jo skonį, pažiūras ir elgimąsi ir prispaudžia 
tokiu būdu visai jo gyvatai tam tikrą ypatingą profesinį ant- 
spaudą. Profesijoj žmogus paprastai netenka paties savęs, savo 
individinio gymio. Jis branginamas ir gerbiamas pirmiausia kaip 
gydytojas, advokatas, technikas, komersantas, ir pagaliau įis pats 
ima tai pripažinti bei pasisavina tokį savo asmenybės vertini- 
mą. Profesinis apvalkalas ne tik nustelbia jo asmenybės tikrą 
branduolį, bet net pavaduoja jį, t. y. tasai apvalkalas pats pa- 
virstą asmenybės centru. 

Bet drauge vyksta dar kitas procesas. Kuo aukštesnis kultū- 
ros laipsnis, kuo didesnė jos diferenciacija ir specializacija, tuo 
labiau mažėja atskiro individo, atskiro kultūros darbuotojo laisvė 
ir savarankiškumas, jo sugebėjimas sukurti savo jėgomis ką sava- 
rankiška, ištisa ir pilna*; kiekviename žingsnyje jis priverstas nau- 
dotis kitų specialistų pagalba ir su jų veiklumu derinti savąjį. Pri- 
klausydamas nuo kitų bendradarbiavimo, jis priklauso ir nuo 
sudaiktintos kultūros, t. y. visų tų prietaisų, įrankių ir daiktų, 
kurių reikia jo darbui ir pačiai jo gyvatai. Atpalaiduodamas 
savo psichofizinį organizmą nuo nepakeliamo darbo, žmogus 
įdeda savo protą, savo žinias ir galias į kuriamą daiktinę kul- 
tūrą. Tiesa, šioji, sukaupta daiktuose, dvasinė energija pati te- 
belieka potencialioje lytyje; ji, taip sakant, demobilizuota, su- 
kaustyta medžiagos inercijos ir atgyja vien tada, kai iš naujo 
susiduria su gyva nesudaiktinta subjektyvine dvasia. Tačiau šita 
sudaiktinta proto mobilizacija, — kad ir kaip dabartinė techni- 
ka tobula, sugebanti nugalėti erdvės ir laiko nuotolius, — nėra 
vieno akimirksnio, vieno valios impulso dalykas, bet reikalauja 
laiko bei apskaičiavimo ir pareina nuo daugybės išorinių aplin- 
kybių, kurios arba visai nepriklauso nuo paskiro individo, arba 
tik iš dalies yra jo valdžioje. Dabartinės kultūros žmogus toli 
gražu negali tvirtinti: omnia mea mecum porto. Jam paprastai 
neprieinama tokia būsena, kai visos jo organiškos ir dvasinės 


3 Išimtį sudaro šiek tiek meno kūryba, bet ji visų mažiausiai vaizduoja 
kultūrinio gyvenimo ir darbo bendrus bruožus. 

jėgos būtų ištisai mobilizuotos (aktualizuotos). Priešingai, pats 
šių jėgų mobilizavimas pasidaro ypatingu kultūriniu aktu (dar- 
bu), kurs taip pat, kaip kiekvienas kitas kultūrinis veiksmas, 
trunka ir įvyksta tam tikra skirtingų momentų eile. Norėdamas 
veikti, dabartinis europietis turi visų pirmiausia rengti ne save 
(savo kūną, savo valią), bet visas tas medžiagines priemones, 
kurios tarnauja darbui ir gyvenimui, jis turi aktualizuoti praei- 
ties jėgas, sukauptas daiktinėj kultūroj, ir tokiu būdu, praeities 
padedamas, lemti ateitį. Todel ir kultūros darbuotojo gyvenimas 
beveik niekuomet nebūna suglaustas viename apibrėžiame mo- 
mentė; Jis būtinai išplinta tr išsiskleidžia laike, vienas kitą sąlygo- 
jančių momentų eilėje. Visų mažiausiai jis tilpsta dabartyje, esa- 
mybėje. Jis žengia iš praeities į ateitį. Esamybė reiškia jam ne 
ką kita, kaip ateities su praeitimi tolydinio ryšio realumą. Toks 
dabartinio žmogaus nugrimzdimas į darbo (ir gyvenimo) laiki- 
nį vyksmą išdirba (sukuria) jame ypalingą proto (protavimo) 
būdą. Mes jau matėm, kad tai — nuogas protas, atsipalaidavęs 
nuo savo organiško ir biologiško apribotumo. Bet kaip tik dėl 
šito nuogumo jo aktualizavimas priklauso nuo laiko. Jo pagrin- 
das ir pradedamasis taškas — praeitis. Jisai subalansuoja są- 
skaitas ir, praeities sąskaita pasiremdamas, numato ir išskai- 
čiuoja ateitį. Ties esamybe, dabartim, jisai nesustoja. Tai tik 
tarpinis punktas, kuris leidžia susieti ateitį su praeitimi. Ir to- 
dėl visose situacijose, kurios išeina už normalaus kultūrinio dar- 
bo ribų, kai esamybė staiga įgauna savarankišką reikšmę ir pa- 
sireiškia tuo sprendžiamu ir lemtinu momentu, kuris reikalau- 
ja iš žmogaus veikti hic et nunc (dabar čionai), kultūros dar- 
buotojo protas išsiblaško. Jis bijo visko, kas netikėta ir nenu- 
matyta, — o tokia kaip tik yra pati savaiminga esamybė, — ir 
stengiasi kiek galėdamas kruopščiu apskaičiavimu pašalinti iš 
savo kelio tokius nepaprastus atsitikimus arba su jais prasi- 
lenkti. O ten, kur toks apskaičiavimas negalimas, kur netikėtu- 
mai neišvengiami, jis stengiasi, nusimanydamas apie savo bėjė- 
giškumą, apie tai negalvoti ir to nestebėti. Itin charakteringas 
šiuo alžvilgiu dabartinio europiečio požiūris į mirtį. Tai, kuo 
jis sielojasi mirčiai artėjant, yra arba palikimo (testamento) rei- 

kalas, arba šeimos aprūpinimas, arba jo reikalų, idėjų ir pro- 
jektų likimas ateityje. Arba galbūt klausimas, kaip prailginti 
gyvybę, atnaujinti organizmą. Bet jokiu atveju nejaudina nei 
pati mirtis, kaip paskutinis Aic et nunc, kaip kraštutinė gyveni- 
mo situacija. 

Tačiau gali kilti klausimas: ar ne vienašališkai dabartinės 
kultūros protas mūsų apibūdintas? Ar mes neišleidžiam iš akių 
kaip tik vieno iš tipingiausių dabarties ypatumų, kurs ją esmin- 
gai skiria nuo visų kitų praeities gadynių? Ar mūsų laikų žmo- 
gus nepasižymi kaip tik tuo, kad jis tikrai brangina laiką ir yra 
išmokęs atsižvelgti į laikinumo faktorių daug geriau už bet ku- 
rią iš ankstesnių epochų? O kas sugeba skaitytis su laiku, tas, 
rodos, moka ir naudotis kiekvienu aktualiu momentu ir įgy- 
vendinti glūdinčias jame potencijas. Ar šitas sugebėjimas val- 
dyti esamąjį aktualų momentą nesudaro pagrindinio saviiumo 
to amerikonizmo, kuris vis giliau įsiskverbia į visas dabartinės 
kultūros sritis ir vadovauja jos gyvenimo ritmui? Bet tegu mū- 
sų charakteristika būna šiek tiek teisinga. Argi ji neturi aki- 
vaizdoj Liktai „teoretinį“ žmogų, kabineto mokslininką, atitolu- 
sį NUO gyvenimo, t. y. tipą, kuris, tiesa, ir mūsų laikais gerokai 
išplitęs, bet vis dėlto jau priklauso praeičiai ir palaipsniui iš- 
stumiamas, nėt mokslininkų srityje, naujo, artimesnio tiesiogi- 
niam gyvenimui, žmogaus tipo? — Į visus šituos klausimus ga- 
lima atsakyti klausimu: ką iš tikro reiškia atsižvelgti į laiką (skai- 
tytis su laiku)? Ir kuriam galui tai reikalinga? Aišku, kad vien 
lai pačiai ateičiai, tiksliau, tam pačiam kultūriniam darbui, ku- 
ris sąlygoja dabartinio žmogaus požiūrį į laiką. Norint numaty- 
ti ateitį, reik atsižvelgti į esamybę, t. y. tikslingai ir ekonomiš- 
kai paskirstyti darbą laike, pakelti jo intensyvumą, pagreitinti 
jo tempą ir t. t. Bet tai grynai kiekinis skirtumas, kurs nekeičia 
žmogaus požiūrio į laiką ir ypač į esamybės reikšmę. Tiesa, šis 
kiekinis skirtumas nepalieka grynai kiekiniu, neišvengiamai jis 
sukelia kultūros gyvenimo sąrangoj tam tikrų atmainų, kurios 
kiek atsiliepia visam dabartinio žmogaus psichofiziniam būdui, 
Gyvenimo tempui greitėjant, kultūroj iškyla išvidinė krizė, ku- 

ri, kaip pamatysim toliau, parengia naują požiūrį į laiką, naują 
jo suvokimą arba mažų mažiausiai sukuria palankias aplinky- 
bes jam aisirasti. Bet tai viskas (ne daugiau). 

Jei mūsų laikų europietis štin atsižvelgia į esamybę kultūri- 
niam darbui racionaliai sutvarkyti, tai jis kartu paremia ir net 
stiprina objektyvinės kultūros viešpatavimą (pranašybę), kuris 
sloginte slogina visą dabartinės Europos gyvenimą. Štai dėl ko 
tas proto būdas, kurs pasireiškia ypač jo, taip sakant, atbulu- 
mu, žvelgimu į praeitį, apibūdina ne tik teoretiką, kabineto 
mokslininką, bet dabartinį žmogų apskritai. Be tam tikro te- 
oretiškumo jis negali apsieiti, nors jis ir visai atsidavęs praktiš- 
kai veiklai. Ne ta prasme, kad jo protas būtų linkęs kontem- 
pliacijai, bet ta (anksčiau nurodyta) prasme, kad jis „nuogas“, 
abstraktus. Veikdamas jis visuomet seka tam tikrais iš anksto 
nustatytais (išdirbtais) planais ir sumanymais ir drauge pana- 
šiu būdu sutvarko planingai ir visą savo gyvatą. Teoretiškasis 
tipas skiriasi nuo praktiškojo tipo pirmiausia ne tuo, kad jis 
mažiau atsižvelgia į esamybę, bet tuo, kad jis principiškai (iš 
esmės) nukreiptas į praeitį. Praktikas, priešingai, orientuojasi 
ateities linkui. O jeigu teoretikas paprastai tuo charakterizuo- 
jamas, kad jis gyvena apskritai anapus laiko ir į viską žiūri sub 
specie aeternitatis, tai toks jo pakilimas virš laikiškumo galimas 
vien todėl, kad teoretikas nusikreipęs į praeitį. Net tada, kai 
jis žiūri į ateitį, jis tebelieka savo pagrindinio nusistatymo ri- 
bose: ir ateitį jis mato jau iapusią (pabaigtą), t. y. iš praeities 
aspekto. Praktikas, atvirkščiai, ištisai gyvena ateityje, nes vei- 
kia bei dirba dėl ateities ir ateičiai. Ir dabarčiai jis skiria dau- 
giau dėmesio vien todėl, kad tai — pradedamasis taškas atei- | 
čiai veikti. Bet nei vienas, nei antras nepripažįsta esamybės sa- 
varankiškos reikšmės. Abu — ir teoretikas, ir praktikas — visų 
pirma kultūros darbuotojai ir, būdami tokie, vienodai esti lai- 
kiškumo ir objektyvinės kultūros valdžioje. 

Taigi toks proto nustatymas, kai žvelgiama į esamybę vien 
kaip į aktualų kuliūrinio veikimo momentą ir priskiriamas jai 
grynai tarnybinis vaidmuo, visai priklausantis nuo praeities ir 

ateities, sudaro charakteringą dabartinio europiečio sąmonės 
ypatumą. Jisai organiškai susijęs su objektyvinės kultūros vyra- 
vimu. Skaidriausia įo išraiška — tas darbo kultas, kuriuo gyve- 
na ir maitinasi dabarties moralinis patosas. Darbas, prasmin- 
gas, organizuotas darbas, pasidarė beveik kultūros ir žmoniš- 
kumo sinonimu. Darbas lemia žmogaus buvimo vertę bei pras- 
mę. Bet kaip tik darbas ir reikalauja, kad dabartis (esamybė) 
būtų paaukota ateičiai, t. y. kuriamajai objektyvinei kultūrai. 
Tačiau šis darbo kultas yra nustatytas pirmą kartą ne darbo 
žmonių (ne proletariato). Tai trečiojo luomo — buržuazijos kū- 
zinys. Viešpatavimą pasauliui, vadovavimą kultūrai ji nukaria- 
vo darbu. Todėl ir apibūdinta anksčiau laiko koncepcija pažy- 
mi ypačiai Europos buržuazinę kultūrą?. 


VII 


Tačiau grįžkim prie pagrindinio klausimo, kurį buvom pra- 
dėję nagrinėti. Viskas, kas buvo pasakyta apie dabartinę Euro- 
pos kultūrą, turėjo mums parodyti, kokį kelią ji yra pasirinkusi 
laikiškumo neigiamybėms nugalėti: visam žmogaus gyvenimui 
turįs vadovauti kultūrinis darbas, arba, kitaip sakant, subjektyvi- 
nė kuliūra turinti tarnauti objektyvinei. Tebelieka atsakyti į kri- 
tišką klausimą: ar iš tikrųjų šis kelias veda prie numatyto tikslo? 
Ar Jis atitinka pačią kultiros esmę? Ar galbūt jis kiek iškraipo 
(sužaloja) tikrąją jos prasmę ir kartu išardo bei sugriauna jos 
kuriamąsias jėgas? Ar iš tikrųjų kultūrinis darbas yra tokia pana- 
cėja, kuri išvaduoja žmogų nuo laikiškumo vergovės ir patiekia 

JO gyvaiai tvirtą, nesunaikinamą pagrindą? 

Visų pirmiausia reik išsiaiškinti: kuo gali būti pateisintas ob- 
jektyvinės kultūros viešpatavimas bei pirmenybė? O dėl jos kil- 
mės, ji gimsta iš subjektyvinės kultūros; bet ir tolesnis jos buvi- 


* Socialistinė ir komunistinė kultūra (kaip ją supranta dabartiniai socia- 
listai ir komunistai) šiuo atžvilgiu ištisai priklauso nuo buržuazinės kultūros. 
Ji tik yra pakėlusi absoliutinio principo laipsniu tą darbo įvertinimą, kuris 
buvo nustatytas buržuazinės kultūros (kas nedirba, tenevalgo!). 

mas ir vertingumas kultūriniam gyvenimui visiškai pareina nuo 
subjektyvinės kultūros. Objektyvinė kultūra, paimta atskirai, yra 
kažkas sudaiktėjęs ir netekęs gyvybės, arba, tiksliau, jos gyvy- 
bė pagauta tos medžiagos, kurią ji yra suformavusi, ir todėl 
būna nejudri, tarytum sustingusi. Tiktai tada ji atgyja iš naujo, 
kai sukūrusi ją subjektyvinė kultūra vėl ją apima ir suteikia jai 
savosios gyvybės. Tiktai tiesioginiame sąryšyje su subjektyvine 
kultūra ji įgyja aktualią būtį, t. y. būtį tikra žodžio prasme. 
Bet jei laip yra, tai pamatuoti gyvenimo tikrovę kultūriniu dar- 
bu, subordinavus subjektyvinę kultūrą objektyvinėi, — negali- 
mas ciaiktas, nes kaip sugebėtų laiduoti žmogaus gyvenimo rea- 
lumą toks momentas, kuris pais gauna savo realybę iš subjekty- 
vinio gyvaltos gaivalo? Hegelio terminologiją vartojant, galima 
išreikšti šita mintis ir taip: objektyvinė kultūra — tai kultūros 
kitoniškumas (kitoniška būtis). Kad ji pasitvirtintų ir pareikštų 
savo esmę, ji turi išeiti iš savo subjektyvinės būties ribų ir ob- 
jektyvuotis daiktinėj kultūroj. Tačiau išvidinis kultūros rutulio- 
jimasis negali pasibaigti šiluo objektyvavimosi procesu, nes ru- 
tuliojimosi prasmė jo nesąlygojama. Lig tik ji ištisai pavirsta 
savo daiktiniu kitoniškumu ir jame sustingsta, ji pragano pati 
save ir miršta. Ji gali išlaikyti savo kuriamąsias jėgas tiktai grįŽ- 
dama prie savo subiektyvinio šaltinio ir kildama iš kitonišku- 
mo būsenos į aukštesnį sau būties laipsnį. Kitaip sakant: kul- 
tūros kitoniškumas, jos objektyvavimasis — būtinas momentas 
kultūros gyvenime; bet tik momentas, kuris turi būti pripažintas, 
bet kariu ir nugalėtas ir subordinuotas naujam, aukštesniam mo- 
pnentui. 

Tiesa, gali rodytis, kad išeitis iš šito ydingo rato glūdi pa- 
čioj kultūrinio darbo sąvokoj. Kaip tik kultūrinis darbas ne- 
leidžia, kad ryšys tarp subjektyvinės ir objektyvinės kultūros 
nutrūktų, sujungdamas jas nesiliaujančios kūrybos procese, ku- 
riame viena nuolat pereina į kitą. Suvesdamas į vienybę abu- 
du kultūros momentu, jisai nepriklauso nuo išorinio tikslo (t. y. 
objektyvinės kultūros, atskirai imamos), bėt pals save paten- 
kina, t. y. vaidina kartu ir priemonės, ir tikslo vaidmenį, pats 

save pamatuodamas ir pateisindamas. Tačiau šita išeitis tik ta- 
riama: tai iliuzija, gimstanti iš to, kad mes, neįsisąmoninę tiks- 
liai kultūros sąvokos, neteisėtai tapatybinam ją su kūrybos są- 
voka. Tuo tarpu šios sąvokos toli gražu nesutampa. Nors dar- 
bas galų gale ir remiasi kūryba, bet, imamas konkrečiai, jis 
dažniausiai nėra kūryba, bet tik vykdo jau anksčiau nustaiy- 
tus nurodymus ir sumanymus. Vadinas, visais šiais atvejais ji- 
sai savęs nepatenkina, bet pareina nuo kažko kito, už jojo ri- 
bų esančio. O jeigu jis priklauso nuo išorinio tikslo, tai nėsu- 
geba sukurti tikros sintezės tarp objektyvinio ir subjektyvinio 
momento kultūroj; ši sintezė (prieinama) pasiekiama tiktai to 
proto, kuris pajėgia suvokti visą kultūrą kaipo vienybę ir pa- 
gauti sąlygojančią ir ją formuojančią dvasią. Tuo tarpu mūsų 
laikų kultūrinis darbas pasižymi beveik be išimties griežtai pro- 
fesiniu pobūdžiu ir, priversdamas žmogų sukaupti savo dėmesį 
siaurai apribotoj profesinių interesų sferoj, kartu greičiau jam 
kliudo negu padeda kultūrą, kaip visybę, suvokti. Tai, kas jam 
vadovauja, visuomet yra tik viena arba kita objektyvinės kul- 
tūros sritis. Štai kodėl, kultūriniam darbui viešpataujant, žmo- 
gaus gyvenimas priklauso nuo objektyvinės kuliūros (yra ob- 
jektyvinės kultūros valdžioj). Ir ta abejonė, apie kurią anks- 
čiau buvo kalbama, tebelieka neišspręsta. Kokiu būdu tarnau- 
jani objektyvinei kultūrai galima laiduoti žmogaus gyvenimui 
tikra realybė, jei pati objektyvinė kultūra šitos realybės ne- 
beturi? 

Mes jau esame matę, kaip brangiai pareina žmogui šitas 
pamėginimas laikiškumo neigiamybes nugalėti. Dabartis tam- 
pa momentu kultūrinio veikimo procese, t. y. momentu, kuris 
turi tą pačią reikšmę bei vertę kaip ir praeitis ir ateitis. Tai 
reiškia: ji turi nebetekti savo kokinio savotiškumo, savo ypa- 
tingo įtempimo ir gyvumo, kitaip sakant, ji turi, prilygdama 
praeičiai ir ateičiai, išsižadėti Kaip tik savo specifiškos (ypatin- 
gos) realybės! 

Tačiau apibūdindami lemiantį dabartinę kultūrą požiūrį į lai- 
ką, mes galbūt esam praleidę vieną esmingą momentą, būtent 

tą momentą, kuris kaip tik laiduoja ir pamatuoja paties laike 
vykstančio gyvenimo tikrybę. Tai — darbo pabaigimo momen- 
tas. Iš tikrųjų: pabaigimas visai priklauso esamybei (dabarčiai) 
ir, be (o, esamybei, kuri save patenkina, nepareina nuo ateities 
ir nebelaukia iš jos išpildymo. Kartu pabaigimo momentas ne- 
atskirtas nuo praeities. Priešingai, užbaigdamas praeitį, jisai su- 
veda į vienybę visus pirmiau vykusius darbo momentus ir kartu 
patvirtina tr įvykdo tikrą jųjų prasmę ir realybę. Todėl, jau prieš 
darbui pasibaigiant, pačiame vykdymo procese kiekvienos at- 
skiros fazės realybė laiduojama tuo, kad ji numato ir paruošia 
pabaigimo momentą. Ir pagaliau dar viena svarbi aplinkybė: 
pabaigto darbo objektyvinę šalį atitinka ir jo subjektyvinė šalis. 
Sujungdamas visus ankstesnius momentus, pabaigimo momen- 
tas sutraukia juos į save ir, sukaupdamas savyje visą jųjų energi- 
ją, pasiekia nepaprasto įtempimo ir aukštesnės realybės. Tai — 
gyvenimo arba tam tikro gyvenimo periodo santrauka, kuri vyk- 
do jo vienybę Ir visybę. 

Tačiau žodis „santrauka“ apreiškia tikrą šitos dabarties es- 
me (prigimtį). Tiesa, ji nepriklauso nuo ateities; bet ne todėl, 
kad pali save patenkina, o todėl, kad nukreipta vien į praeitį ir 
pracities sąlygojama. Ji užbaigia praeitį — štai visa jos reali 
prasmė ir reikšmė. O praeities realybė pagrįsta atliktu darbu, 
pabaigtu, sudaiktiniu jo padaru, t. y. objektyvine kultūra. Vadi- 
nas, pabaigimo momentas neveda už ribų to laikiškumo, kuria- 
me vyksta kultūrinis darbas ir kuris jį įtraukia į objektyvinės 
kultūros sferą. 

Be to, reik pažymėti: toli gražu ne visuomet pabaigimo mo- 
mento subjektyvinė pusė (šalis) taip reikšminga ir turininga kaip 
jos objektyvinis pamatas. Labai dažnai atlikęs darbą, įvykdęs 
savo uždavinį, žmogus patiria ne laukiamą pasitenkinimą bei 
dvasios pakilimą, bet priešingai, nusivylimą ir visiškai nėsijau- 
čia esąs suradęs tvirtą tikrovės (realybės) pamatą. Būna net 
tokių atvejų, kai šilas momentas pasirodo ypač menkas ir kas- 
dieniškas (paprastas) ir tik sukelia kankinantį klausimą: kuo 
dabar pripildysiu savo gyvenimą? 

VIII 


Šis klausimas aiškiai parodo, kad kultūriniam darbui vado- 
vaujant negalima įveikti laikiškumo neigiamybės; jos vien iš- 
stumiamos iš sąmonės centro ir nestebimos dėl to darbo arba 
veikimo, kuriuo užimtas mūsų dėmesys. Bet lig tik šis darbas 
nustoja buvęs arba nebetenka savo įdomumo ir savo reikšmės, 
laikiškumo neigiamybės iškart įsigali mūsų sąmonėj (mintyse) 
ir pasireiškia išvidinio tuštumo ir nuobodulio jausmu. Nuobo- 
dulyje žmogus pasirodo nieko nepajėgiąs prieš laikiškumo ga- 
lią. Mes nuobodžiaujam nežinodami, kuo pripildyti tuščią, vie- 
nodai (monotoniškai) bėgantį laiką. Norint atsipalaiduoti nuo 
nuobodulio, reik atsitraukti nuo savęs ir surasti aplinkiniame 
pasaulyje tai, kas galėtų mus užimti bei palinksminti, vis tiek 
ar tai bus darbas, ar pramoga. Ir pirmuoju, ir antruoju atveju 
žmogus „užimtas“, i. y. pasiekia tokias sąmonės būsenas, kat 
išvidinis (dvasios) tuštumas pasidaro nepastebimas. Tiesa, pa- 
prastai sakoma, kad vien tas nuobodžiaująs, kas nemokąs užsi- 
imti, nesugebąs dirbti. Tačiau tokia pažiūra į nuobodulį nesu- 
vokia jo esmės, jo išvidinio ryšio su laikiškumo neigiamybėmis. 
Ne iš to, ar žmogus moka dirbti, bet iš to, ar jis moka būti lais- 
vas, galima spręsti apie jo sugebėjimą suvaldyti nuobodulį. Nuo- 
bodulio valdžioj esti ne tik dykaduonis, kurs išbarsto laiką, bet 
ir veikėjas, kurio gyvenimas pagrįstas darbu. Lig tik jis nustoja 
galimumo dirbti, gyvenimas jam iškart pasidaro tuščias ir ne- 
vertingas (neturiningas). Bet tikras gyvenimo menas (mokėjimas) 
reiškiasi tik sugebėjimu būti laisvam. Šita mintis buvo artima 
senovės filosofijai ir Rytų išminčiai, bet dabartinei buržuazinei 
kultūrai tai beveik visai neįmanomas dalykas. 


IX 


Taigi kultūrinio darbo kelias, kelias, leidžiąs objektyvinei kul- 
tūrai vadovauti gyvenimui, galų gale pasirodo esąs nepakanka- 
mas: jisai nenugali laikiškumo neigiamybių, o tik tas neigiamybes 
paslepia nuo žmogaus akių. Bet ar esama kitų kelių, kitų galimy- 
bių šitam pagrindiniam žmogaus gyvenimo klausimui išspręsti? 

Mes esame matę, koks svarbiausias trūkumas to kelio, kurį 
nurodo kuliūrinis darbas: jisai nepasiekia tikslo todėl, kad nesi- 
skaito su yparinga esarnybės, arba dabarties, reikšme, sulyginda- 
mas ją su pracitimi ir ateitimi. Vadinasi, jei apskritai galimas 
tikras gyvenimo menas, nugalįs laikiškumo neigiamybėes, tai jis 
visų pirma turi remtis teisingu požiūriu į esamybę, pripažįstan- 
čiu ir tvirtinančiu jos savaimingą realybę. Bet ką reiškia: pripa- 
žinti (tvirtinti) esamybės savaimingą realybę? Ar tai ne Hora- 
cijaus carpe diem, ar tai ne mokėjimas sugauti aktualų (esamą- 
ji) momentą? — Šilas posakis nevienareikšmis ir gali būti ne- 
vienodai suprastas. Savaimingos esamybės vertės pripažinimo 
dar nepakanka. Svarbiausias klausimas toksai: kaip reik supras- 
ti šita esamybė? , 

Esamybė susidaro iš dviejų momentų: iš tam tikros išorinės 
situacijos, priklausančios nuo socialinės ir medžiaginės (materia- 
lios) aplinkos, ir iš išvidinės paties žmogaus būsenos, kuri są- 
lygojama jo nusiteikimo, jo aktualinių minčių, interesų, reikalų ir 
t. I. Vadinasi, jei žiūrėtumėm į esamybę tiktai kaip į šitą aktu- 
alinį momentą, neatsižvelgdami į j0 santykį su praeitimi ir at- 
citimi, tai reikėtų pripažinti: tas sugeba sugauti esamąjį momentą, 
kurs moka naudotis duotąja siluacija aktualiems reikalams ir sie- 
kimams (norams) patenkinti. Bet visai atsikratyti nuo praeities 
atsiminimų ir ištisai nesirūpinti ateitimi — tai reikštų: pasyviai 
pasiduoti gyvenimo eigai, atsisakius nuo visokio įam veikimo ir 
elgiantis taip, kaip nurodo esamasis metas (momentas). Bet ką 
jis nurodo? — Tai pareina nuo atsitikimo, nuo atsitiktinių, ma- 
no nevaldomų sielos traukimų ir geismų, nuo atsitiktinių, nuo 
manęs neparcinančių, išorinių aplinkybių, sukeliančių manyje 
kaip tik šitą, o ne kitą interesą. Įsižiūrėjus iš arčiau į šitą po- 
žiūrį, nesunku įsitikinti, kad tai — gryna iliuzija. Rūpestis, vien 
tik nukreiptas į esamybę ir visai nesiskaitąs su praeitimi ir at- 
eitimi, — tai ne rūpestis, bet rūpesčio neigimas. Dabartis, kai 
aitsyja nuo praeities ir ateities, pati nebetenka savo tikrumo ir 
realumo. Kas gyvena (esti) vien esamybėje, tas jos nevaldo, 
bet pats yra jos atsitiktinių įnorių valdžioj; tas skaldo savo gy- 
venimą į atskirus, tarytum uždarus atomus-momenius, iš kurių 

kiekvienas patenkina save ir mano patiriamas be jokio sąryšio 
su kitais. O gyvenimui susiskaidžius į nesurištus savaimingus 
momentus, neišvengiamai nyksta ir pačios žmogaus asmenybės 
vienybė, ir realybė. Kitaip sakant, nusikreipiant vien į esamy- 
bę, pats gyvenimas nustoja savo vertės, išsiblaško, dingsta ak- 
tualaus momento smulkmenosė ir ne tik nenugali, bet, priešin- 
gai, dar sustiprina savo buvimo nerealumą. 

Šiuo atžvilgiu labai reikšmingas senovės hedonizmo (moks- 
lo apie malonumus) rutuliojimasis. Pradžioje jis pripažino esa- 
mybės savaimingą vertę. Esamasis pomėgis (malonumas), pa- 
sak Aristipo, neatsižvelgiant į jo stiprumą, turi pirmenybę net 
prieš didžiausią būsimąjį pomėgį (malonumą), nes tikiai esa- 
mybė (esamoji būsena) yra iš tikrųjų reali. Tokia pažiūra, ro- 
dos, išplaukia iš pačios hedonizmo esmės. Tačiau kuo griežčiau 
(nuosekliau) senovės hedonizmas mėgino taikyti savo mokslą 
praktiškam gyvenimui ir pagrįsti juo gyvenimo meną, tuo la- 
biau jis tolo nuo savo pradedamojo punkto, tuo daugiau jis 
artėjo prie pažiūros, neigiančios patį hedonizmo principą. Šis 
naujas motyvas, kuris iš pagrindų pakeitė visą hedonizmo eti- 
ką, aiškiai skamba jau paties Aristipo pasakymuose. Echo, ouk 
echomai — štai kaip jis apibūdina savo meilę heterai Laisai; 
ne aistra mane valdo, bet aš valdau aistrą. Vadinas, laimės (eu- 
daimonijos) negalima pagrįsti kiek galint didesne pomėgių (ma- 
lonumų) suma ir apskritai negalima pagrįsti pačiu pomėgiu, 
bet tuo, kaip aš žiūriu į jį ir elgiuos su juoju. Šitas požiūris ir 
elgimasis turi būti suvereniškas ir laisvas. Ne tas moka gyventi, 
kas pasiduoda esamajam pomėgiui ir nuo jo priklauso, o tas, kas 
sugeba apsieiti be jo, nebetekti jo, nenustodamas dėl to savo iš- 
vidinės pusiausvyros bei dvasios ramybės. Kitaip sakant, išvidinė 
laisvė ir nepriklausomybė — štai eudaimonijos (laimės) pama- 
1as. Eudaimonija visų pirmiausia reikalinga susivaldymo; ir vien 
tas, kurs save valdo, valdo ir pomėgį, t. y. pajėgia pagauti jo 
vertę ir ja naudotis. Tatai — epikūrizmo mokslas, kuriuo pasi- 
baigė išvidinė hedonizmo evoliucija. Ir jei Epikūras skelbia, kad 
aukščiausias gėris esąs ne pomėgis (malonumas), o kentėjimo 
stoka, tai pirmiausia tai pareina nuo to, kad kaip tik kentėjimo 

stokoj išvidinė laisvė pasireiškia betarpiškiausiu ir gryniausiu 
būdu. Kentėjimo stoka nereiškia, kad blogio, nemalonumo, 
skausmo, t. y. kentėjimo, priežasčių nėra, nes šios priežastys 
nėra žmogaus valdžioj. Kentėjimo stoka — ne pasyvi, bet ak- 
tyvi būsena; tai išvidinis nusistatymas, kuris iškelia žmogų virš 
kentėjimo, t. y. nebeleidžia skausmui, blogiui, nelaimei pasida- 
ryti mano kentėjimu, »1ane pripildančiu ir mane valdančiu. Liū- 
desio (kentėjimo) stoka todėl kaip tik sudaro pagrindinę lais- 
vės ir savaimingos išmintingos asmenybės žymę. 


X 


"Tačiau mums nėra reikalo gilintis į analizę to dvasios nusi- 
statymo, iš kurio yra kilęs epikūrizmas. Mūsų problemai nu- 
šviesti nesvarbu, koki turinį jisai įdėjo į savitvardos ir išvidinės 
laisvės idėją. Taip pat nesvarbu išaiškinti šios idėjos ryšį su se- 
novės intelektualizmu ir su mokslu apie savarankišką išmintin- 
gojo asmenybę. Mums rūpėjo tik vienas dalykas: parodyti, kad 
epikūrininkai — taip, kaip ir stoikai, — stengdamiesi sukurti tam 
tikrą gyvenimo meną, kuris nugalėtų visą blogi (taip pat ir neto- 
bulą laikiškumą), atsirėmė į savitvardos pradmenį, kaip į visai 
ypatingą fizinį bei psichinį nusistatymą, kuris iš pagrindų ski- 
riasi nuo paprasto žmogaus, nieko nenusimanančio apie gyve- 
nimo meną, būsenos. Pagrindinis šiojo nusistatymo ypatumas 
reiškiasi tuo, kad jo veiklumas nepareina nuo laiko trukimo. 
Patekusi į jį žmogaus dvasia neišsiblaško daugybėje laiko mo- 
mentų, bet būva ištisai suglausta kiekviename momente. Jinai 
visiškai mobilizuota esamybėj. Štai kodėl žmogus, kurs igudo į 
savitvardą, visuomet esti pasirengęs ir pasiryžęs susitikti su bet 
kokia situacija ir susitikęs nesiduoti jos spaudimui, neklausyti 
jos teigimų, bet imti valdyti ją ir pareikšti savąsias galias bei 
potencijas. Toks dvasios nusistatymas gali būt vadinamas alsi- 
gzodymu, arba atgoda. Tiesa, apskritai imant, jis turi grynai „for- 
malų“ pobūdį, t. y. jis nėra susijęs su tam tikru apibrėžtu gy- 
venimo turiniu arba su tam tikra gyvenimo linkme. Jisai reiš- 
kiasi skirtingiausiose gyvatos srityse ir įgauna įvairiausias for- 

mas. Tai gali būti auklėjimosi, išvidinės drausmės vaisius, bet 
tai gali būti ir įgimtas psichofizinės organizacijos savitumas. At- 
sigodęs pasirodo tas, ko niekas negali užkiupti; vis tiek, ar tai 
bus paprastai viena arba kita netikėta, nenumatyta situacija, 
kuri supainioja visus apskaičiavimus ir priverčia griebtis visiš- 
kai naujo veikimo ir elgimosi būdo, ar tai bus tikras pavojus, 
reikalaująs nepaprastų, galbūt net kraštutinių kūno ir sielos pa- 
stangų. Užklumpamas žmogus sumyšta ne tik todėl, kad susi- 
dėjusioji situacija netikėta, bet ir todėl, kad jis nusimano nieko 
nepajėgias prieš jaja. Reikia nelaukiant veikti, bet, netekus 
orientacijos, nežinoma — kaip? Sumišęs Žmogus ne tik pri- 
trenktas išgąsčio, bet, be to, bijosi nesurasiąs išeities iš neipras- 
tos padėties. Ir šita baimė paraližuoja arba mažų mažiausiai 
kliudo (nuslopina) visą jo psichofizinį veiklumą. Bet atsigody- 
ti — dar nepakanka atsikratyti išgąsčiu bei baime, atgauti išvi- 
dinę pusiausvyrą ir ramybę. Šaltas kraujas ir nebaimė tik būti- 
nos, 0 ne pakankamos tikros savitvardos sąlygos, nelaiduojan- 
čios dar sugebėjimo imti valdyti situaciją. Atsigodymas reika- 
lauja daugiau, jis reikalauja, kad žmogus susivoktų; nes tik su- 
sivokus ir mobilizavus visas savo jėgas galima surasti išeitį iš 
kritiškos situacijos. Sugebėjimas išrasti savo esmę tebėra las 
pats skirtingiausiose gyvatos aplinkybėse. Išranda ne tik tas, 
kas pavojui gresiant pasirenka iš visų galimų veikimo būdų kaip 
tik vienintelį, patį tikrąjį. Išranda ir tas, kas moka atmušti tin- 
kamu atsakymu pašaipa, pajuoką, įžeidimą arba ižūlų reikala- 
vimą, kas sugeba nuslopinti netaktingaą (nepritinkantį) išsišoki- 
mą arba jau beiškylantį vaidą, kas pastebi, kaip pasukti nesėk- 
mingai pradėtą įmonę geron pusėn. Išranda ir politikas, kuris 
derėdamasis su priešo šalimi net painiausioj politinėj konjunk- 
tūroj laikosi tinkamo tono. Išranda ir verteiva, kuris vos iš pa- 
stebimų požymių sprendžia apie pasikeitimą biržos nuotaikoj 
ir tuo grindžia savo spekuliacijas. Išranda pagaliau ir atletas, 
kurs imtynių kritiškiausiu momentu atremia priešo puolimą tin- 
kamu paradu ir įdėdamas į jį visą savo įėgą ir vikrumą laiduo- 
ja sau laimėjimą. Apskritai sporto rungtynės rodyte rodo, kad 

lemiamą vaidmenį vaidina ne tik gryni fiziniai bei fiziologiniai 
duomenys (momentai): raumenų jėga ir lankstumas, judesių 
greitumas ir tikslumas, viso organizmo patvara, bet šalia viso to 
(ir kai kada priešingai tam) — visiškai ypatingas sugebėjimas tin- 
kamu momentu iškart mobilizuoti visas organizmo jėgas ir paro- 
dyti savo galėjimo maksimumą. Šitas sugebėjimas yra ypatinga 
savitvardos (atgodumo) rūšis, pasireiškianti viso kūno valdymu. 


XI 


Tačiau mes klystumėm, jei manytumėm, kad ta gyvenimo 
srilis, kur pasireiškia ypatinga savitvardos reikšmė, kaipo su- 
gebėjimo, valdančio esamybę, pasitenkina tik nurodytais atve- 
jais: tiesiu pavojumi gyvybei, įtempta politine arba socialine 
kova, spekuliacijos azartu, sporto rungtynėmis. Apskritai ji ne- 
apribota vien žmogaus santykiavimu su išoriniu pasauliu, bet 
aprėpia ir jo išvidinį gyvenimą, giliausius ir intymiausius dvasi- 
nio buvimo sluoksnius. Iš pradžių gali rodytis paradoksališka. 
Juk išvidiniame gyvenime nesama progos savitvardai arba at- 
godai parodyti. Ar įmanoma, kad čionai žmogaus dvasiniame 
pasaulyje galėtų atsirasti tokia situacija, kuri pastatytų Žmogų 
prieš neišvengiamą dilemą ir reikalaute reikalautų iš jo tiesaus 
neatidedamo atsakymo: „taip“ ar „ne taip“? Visi konfliktai bei 
kovos, vykstančios žmogaus viduje, kyla ne iš susidūrimo su 
svetima išorine jėga, bet iš pasipriešinimo, pareinančio nuo jo 
paties išvidinių gelmių. Bet tokia pažiūra į dvasios gyvatą ne- 
siskaito su konkrečiomis jos realaus vyksmo sąlygomis, pavers- 
dama ją arba iliuzorine abstrakcija, arba nesavarankišku žmo- 
gaus fizinio buvimo priedėliu. Tai ne šachmatų partija, kuri bet 
kokiu momentu gali būti atidėta, ir ne logiškas ar matematiš- 
kas uždavinys, kurs galima daugelį kartų spręsti ir perspręsti. 
Išvidinis žmogaus gyvenimas turi ne mažiau istorišką pobūdį 
negu jo išorinis (biologinis bei socialinis) būvis. Ir dvasiniame 
pasaulyje įvyksta kritiškų situacijų ir lemiamų momentų, kurie 
nesikartoja ir nulemia visą tolesni žmogaus likimą. Ir čionai 
pasitaiko netikėtų ir nenumatytų pagundų ir pavojų, kurie gali 

užklupti žmogų ir duoti progos nepataisomoms klaidoms da- 
ryti. Visi šie keblumai ir konfliktai pareina ne tik nuo išorinio 
gyvenimo, įsibraunančio į išvidinį žmogaus pasaulį, bet dažnai 
pribręsta pačiose dvasios gelmėse ir, rodos, tik laukia išorinės 
progos pasireikšti. Todėl išvidinės situacijos, tiesą pasakius, ne 
daugiau pareina nuo žmogaus sąmoningos valios negu išori- 
nės situacijos, ir tie reikalavimai, kuriuos jie jam pareiškia, ne 
mažiau įsakmūs, būtini ir neatidėtini. Jei pripažįstamas išori- 
nis likimas, reik pripažinti ir išvidinis likimas. Tiesa, dažniau- 
siai mes to nepastebim — todėl, kad paprasto žmogaus išvidi- 
nė gyvata nepasižymi intensyvumu ir maždaug visuomet nu- 
slopinama triukšmo bei rūpesčių to išorinio gyvenimo, kuria- 
me jis dalyvauja visuomenės nariu. Tačiau pasiklausius žmo- 
nių, kurių gyvenimas nesibaigia šia priešakine sritimi, ir itin 
tokių žmonių, kurie pasižymi giliu bei įtemptu religingumu, 
dvasinio buvimo istoriškumu jokiu būdu abejoti negalima. Jis 
pasireiškia ne tik objektyviškai tuo, kad išvidinės kritiškos si- 
tuacijos neišvengiamos ir būtinos, bet ir subjektyviškai tuo gi- 
liu nerimu, kuris pagauna dvasinio aktingumo (veiklumo) žmo- 
gų, kai jis nusimano nesąs tinkamai pasirengęs susitikti su Ie- 
miamąja situacija, nepajėgiąs ją imti valdyti ir iškelti aikštėn 
glūdintį joje dvasinį turtą. Šitas nerimas niekuomet nenustoja 
visiškai buvęs, jisai glaudžiai susijęs su dvasiniu budrumu, ku- 
ris išvidinio gyvenimo srityje sudaro būtiną savitvardos, arba 
atsigodymo, sąlygą. 

Dvasios budrumas kyla iš visiškai ypatingo nusistatymo, ra- 
dikaliai besiskiriančio nuo to pranašiškumo ir apskaičiavimo, 
kurs vadovauja kultūriniam darbui ir veiklumui. Ne ta prasme, 
kad jis būtų priešingas šiam pastarajam ir su juo nesuderina- 
mas. Pranašiškumas gali net įeiti į budrumą, bet tiktai kaip 
priklausomas momentas, pritaikytas jojo aukštesniems tikslams. 
Svarbiausia tačiau yra kita aplinkybė: budrumas perkelia svorio 
centrą Iš objektyvinės kultūros į palies subjekto (asmenybės) gy- 
venimą. Jisai nesirūpina daiktinės kultūros sukūrimu, subordi- 
nuodamas esamąjį momentą ateičiai, bet mobilizuoja dvasią esa- 

mybėje ir esamybės gerovei. Nėnugrimzdamas į daiktinę sferą, 
jisai nebetenka procesualinio pobūdžio (nes procesuališkumas 
nėra kas kita, kaip daiktinio pasaulio: laikiškumas); jisai iš es- 
mės dinamiškas ir todėl momentališkas. Štai kodėl ir esamybė, 
kaip dvasinio budrumo centras, visiškai nepanaši į lą esamybę, 
kurioj vyksta kultūrinis darbas. Kadangi esamybėj susitinka bei 
susiliečia praeitis ir ateitis, tai tam tikra prasme ji visuomet 
apima ir vieną, ir kitą. Bet kaip tik šioji prasmė gali būti skir- 
tinga. Kultūrinio darbo esamybėj praeitis glūdi kaip kažkas už- 
baigta, kaip tas daiktinis pagrindas, kuriuo remiasi darbas, skleis- 
damasis ateities link. Antra vertus, ir ateitis numatoma dabartyje 
kaip tas momentas, kuris yra už josios ribų ir turi ja užbaigti. 
Veržimusi ateitin reiškiasi esamybės dinamika. O esamybė, kurią 
sąlygoja dvasinis budrumas, santykiauja su praeitimi bei ateiti- 
mi visiškai kitokiu būdu. Praeitis neina esamybei pagrindu kaip 
jau sustingęs ir susikristalizavęs veikimo padaras, bet kaip jos sub- 
jektyvinė dinamika, kaip gyvas jos išvidinės energijos šaltinis, An- 
tra vertus, ateitis nestovi prieš esamybę kaip uždavinys, kurs turi 
biti išspręstas, kaip aukštesnio laipsnio, kurs ją pavaduos ir pra- 
šoks; priešingai, ji ištisai nužymėta ir įlemta pačioj esamybėj, ai- 
stodama ne jos dinamiką, o jos statiką, L. y. esamybės užbaigtinu- 
mo ir savaimingumo aspektą. 

Iš to, kas pasakyta, jau aiškėja, kad esamybės, kurioj veikia 
dvasinis budrumas, vertė yra savarankiška. Jinai neina tik mo- 
mentu tam procesui, kuriame vykdoma objektyvinės kultūros 
visybė. Ji pati yra gyvatos pilnybė ir aukščiausias įtempimas. 
Tiesa, reik pridurti: tai pilnybė potencijoje. Kad ji įsigalėlų, 
reikalinga dar išorinė proga, kuri leistų pasireikšti dvasios išvi- 
dinei įtampai. Tokia proga gali būti vien tam tikra kraštutinė 
situacija, leidžianti jai pareikšti visą savo galią. Bet kraštutinės 
situacijos dvasinio gyvenimo srityje negalima savo noru sukelti 
arba sukurti. Tiktai periferiniame kūniškamė buvime jos būna 
žmogaus valios valdžioje. Kuo gilesni jos veikiami gyvybiniai 
klodai (sluoksniai), tuo ji lemtingesnė, tuo mažiau pareina nuo 
žmogaus nuožiūros. Tam visai neprieštarauja tas faktas, kad, 

kuo didesnė išvidinio susikaupimo įtampa, kuo tobulesnis dva- 
sinių akių (dvasinio regėjimo) žvilgsnis, tuo neišvengiamesnis 
ir lemiamo momento įvykimas. 

Budrios dvasios žmogus ne tik laukia šio momento kaip nuo- 
tykio arba pavojaus, kurio galima ir išvengti; jisai aktyviai nu- 
kreiptas į jį, rengiasi jam, kaip sprendžiamam potyriui, kuris 
nulems žmogaus likimą, bet kuriame kartu gyvata pasieks savo 
kulminacinį tašką, savo apogėjų. Šio apogėjaus vadovaujamas 
praslenka ir visas likusis žmogaus gyvenimas: arba belaukiant 
ir nujaučiant jo įvykimą, arba jį atsimenant, beeinant nulem- 
tuoju keliu. 

Toks veržimasis į kraštutinius momentus, į kraštutinę (aukš- 
čiausią) įtampą (kuris — reikia pažymėti — pasitaiko ir šiek 
tiek periferiško gyvenimo žmonėms, pvz., nuotykių ieškotojams, 
matuojantiems gyvenimo vertę jo turinio įvairumu, jame ky- 
lančių konfliktų aštrumu, potyrių kontrastu bei intensyvumu), 
iš pagrindų keičia visą išvidinę gyvatos sąrangą ir ypačiai jos 
kaip visybės santykį su atskirais jos momentais arba fazėmis. 
Čionai visybė nesusideda iš momentų visumos ir nepriklauso 
nuo vienumo veiklos, kuri sukuria objektyvinės kultūros siste- 
mą. Savo tikrą išraišką ir įvykdymą ji teranda tik savo aukštu- 
tiniame momente, savo apogėjuje. Visi kiti momentai bei fazės 
arba teruošia apogėjų, arba gyvena (minta) jo aimušta šviesa. 

Todėl Plotinui gyvenimo prasmė glūdėjo ne jo filosofinėj 
kūryboj, ne sukurtoj jojo universalioj sistemoj, bet tuose re- 
tuose ypatinguose momentuose, kai jis tiesiogiai susilietė su 
pačia Vienybe, su šaltiniu tos išvidinės šviesos, kuria nušvito 
visas jo filosofijos bei gyvenimo kelias. Būdamas kraštutiniu 
momentu, apogėjus apskritai netelpa vienoje eilėje su kitais 
egzistavimo momentais, jisai neturi bendro mato su jais ir to- 
dėl iš esmės nepareina nei nuo gyvenimo visumos, nei nuo jo 
trukimo, nei nuo pasiektų objektyvinių (daiktinių) rezultatų. 
Savyje įkūnydamas visybės prasmę, apogėjus iškyla virš norma- 
laus bei paprasto gyvenimo vyksmo ir asmenybei suteikia ne- 
paprastą galimybę savo tikrai ir neiškraipytai esmei pareikšti. 

Bet su apogėjaus vertės savitumu ir savarankiškumu nesu- 
traukomai susijęs dar kitas jo esmingas požymis: tiktai jame ir 
per jį įveikiamas netobulas laikiškumas. Ne tik ta prasme, kad 
apogėjuje suglaustos visa gyvenimo esmė bei tikra vertybė, bet 
ir ta prasme, kad kartu jame sunaikinamas tas žmogaus buvi- 
mo iliuzoriškumas bei nerealumas, kurį neišvengiamai sukelia 
objektyvinės kultūros viešpatavimas, asmenybės paskendimas 
kultūrinės veiklos procese. Apogėjus, būdamas kraštutinio įtem- 
pimo momentu, jaučiamas ir patiriamas asmenybės kaip kaž- 
kas nepaprastai ir tikrai realu, su kuriuo lyginama visa kita 
gyvata pasirodo esanti netikra, beveik iliuzorine būtimi, arba 
būtimi, sumaišyta su nebūtimi. Kraštutinis momentas, anot Plo- 
lino, — tai metas, kai siela atbunda iš nebūties miego tikrai 
realiai gyvasčiai. Verždamasis į šiuos momentus, įkūnijančius 
gyvenimo apogėjų, dvasiškai budrus žmogus tuo pareiškia savo 
tikros būties troškimą. Pagal asmenybės individualinę prigimtį 
tr jos dvasinį gabuma kinta, žinoma, ir jo gyvybinio apogėjaus 
būdas. Ivairios gali būti tos sritys, kur asmenybė pasiekta aukš- 
čiausią realumo laipsnį, įvairios būna ir tos formos, kuriomis 
pasireiškia įgimtos jai kraštutinės galimybės. Tai gali būti me- 
tafizinis praregėjimas, nušviečiąs kitiems paslėpias pasaulio gel- 
mes, arba meninė intuicija, iškelianti iš buities gelmių naujas 
vertybes. Tai sali būti religinė ekstazė (unio mystica), kur nyksta 
(gęsta) paprasia žmogaus sąmonė, arba atsivertimo, dvasinio 
atgimimo momentas, atsiradus naujam gyvatos suvokimui, nau- 
jam požiūriui į pasaulį ir žmoniją. Bet tai gali būti didieji mei- 
lės kentėjimai, pasiaukojimas artimui išgelbėti. 

Visų šių reiškinių bei įvykių gyvybinė reikšmė ir išvidinė 
sąranga — ta pati: tatai — kraštutinis įtempimas, gyvatos apo- 
gėjus, jos susikaupimas viename ypatingame momente. — Ži- 
noma, šalia visų kokinių skirtumų apogėjus gali ir daugiau ar- 
ba mažiau prisiartinti prie tikrosios absoliutiškos realybės. Kuo 
daugiau atitolęs nuo dvasinės būties centro jį įgyvendinantis 
kelias, tuo siauresnė apogėjaus galiojimo sfera, tuo apribotės- 

nis jo sugebėjimas suvaldyti netobulą laikiškumą ir suglausti 
savyje gyvenimo visybę. Todėl esama gyvaios kelių, — ir tai 
dažniausias nuotykis, — vykdančių žmogaus pašaukimą tik kę- 
leto aukštutinių momentų, iš kurių kiekvienas nulemia tam tikrą 
gyvenimo periodą, tam tikrą laipsnį asmenybės dvasiniame au- 
gime bei rutuliojimesi. 

Bet kad ir kokie būtų šie skirtumai apogėjui konkrečiai 
įvykstant, jie visi antraeiliai, lyginami su pagrindiniu skirtumu 
tarp gyvenimo, pagrimzdusio į kultūrinę veiklą, ir gyvenimo, 
vadovaujamo apogėjaus. Pirmasis sukasi aplink objektyvinę kul- 
tūrą ir jai tarnavimą, laiko tai savo pašaukimu, o pastarajame 
svorio centras persikelia į subjektyvinę sferą, į pačios asmeny- 
bės likimą. Toks gyvatos orientavimosi pasikeitimas tačiau ne- 
reiškia, kad objektyvinė kultūra esanti niekinama arba net nei- 
giama. Dvasinis budrumas — nurodyta anksčiau prasme — vi- 
siškai nereikalauja, kad žmogus pasitrauktų iš visuomenės, kad 
pasiduotų individualistiškam asmenybės kultui arba rūpintųsi 
tiktai vienu dalyku — sielos išganymu. Visa tai, kuo jisai re- 
miasi, — dvasinio regėjimo aštrumas ir akylumas savo išvidi- 
niam pasauliui, — jokiu būdu nekliudo tam, kad žmogus dirbtų 
visuomenės gerovei ir dalyvautų objektyvinės kultūros kūry- 
boj. Maža to, kaip tik toks socialinis darbas bei kūryba gali 
būti nulemtas asmenybės likimo, nužymėtas ypatingo jos apo- 
gėjaus būdo. Svarbus šiuo atveju ne pats objektyvinės ir sub- 
jektyvinės šalies priešingumas asmenybės būtyje. Svarbus tik- 
tai vienas dalykas: kad subjektyvinis jos pradmuo turėtų pirme- 
nybę prieš objektyvinius ir išorinius žmogaus pasireiškimus; nes 
tik savo subjektyviniu (nedalykiniu) branduoliu asmenybė yra 
įsišaknijusi tikroj realybėj, nepriklausančioj nuo netobulo Jai- 
kiškumo. 


XIII 


Taigi dvasiniame budrume esame suradę tą išvidinę žmo- 
gaus sąrangą, arba nuotaiką, kuri viena gali laiduoti netobulo 
laikiškumo nugalėjimą. Dvasinis budrumas veržiasi apogėjaus 

link; ir tik apogėjuje iš pagrindų nugalimas asmenybės išsiblaš- 
kymas ir išsiskaidymas, tas jos nepilnumas bei nerealumas, ku- 
riam ją pasmerkia lemiamoji laiko valdžia. Jei taip yra ir jei 
dvasios budrumas suteikia asmenybės subjektyviam pagrindui 
pirmenybę prieš jos išorinius objektyvinius pasireiškimus, tai, 
rodytųs, pasiekusi apogėjaus, jinai ne tik iškyla virš savo gyva- 
tos laikiškumo, bet ir virš kito, ne mažiau esmingo aprėžimo — 
virš savo pareinamybės nuo kūno. Ar patys žodžiai „dvasios bud- 
rumas“ nenurodo mums, kad visa kūniška asmenybės šalis jierns 
abejinga ir ji jiems nesvarbi, kad jų veikimo sfera priklauso 
tokiai sričiai, kuri su pačiu kūniškumu neturi nieko bendra? 
Tačiau iškėlus toki klausimą, taip pat iškyla giliai isišaknijęs 
mūsų mąstyme dualistinis prietaras, tarytum dvasiškos ir kū- 
niškos būties santykiai baigiasi jųjų priešingumu. Tuo tarpu ta 
išvidinė nuotaika (sąranga), kurią išreiškia dvasinis budrumas, 
yra ne lik neatsijus nuo kūniško pradmens, bet glaudžiausiai 
surišta su juo. Dvasia, būdama konkrečia būtimi, iškyla virš psi- 
chinto ir fizinio pasaulio ir todėl vienodai aprėpia vieną ir antrą. 
Dvasios sąryšis su kūniškumu pasižymi ne tik tuo, kad pasi- 
reiškia vien jusminiame materialiame gaivale, bet ir tuo, kad 
tik kūniško pradmens padedama dvasia parodo savo realų veik- 
lumą. Šia prasme kūnas yra kartu ir dvasios pasireiškimo orga- 
nas, ir josios formuojama bei įprasminama medžiaga. Štai ko- 
dėl ir dvasios budrumas, būdamas ne kontemnpliatyviškumu, bet 
aktingu nusiteikimu, įokiu būdu negali būti neutralus arba abe- 
jingas kūno būčiai. Sukaupiant ir sutraukiant asmenybės išvidi- 
nes jėgas, kūno pagalba būtina ir neišvengiama. Būtina todėl, 
kad kūno nepadedama dvasia apskritai nepajėgia įsigalėti bei 
aktualizuotis. Neišvengiama todėl, kad, jei kūno veikimas ne- 
bus teigiamas, jisai būtinai bus neigiamas, tai yra pavirs dva- 
sios pastangoms pasipriešinimu. Atgoda pareina ne tik nuo pa- 
čios dvasios; jai turi eiti pagrindu ir tam tikras kūno jėgų su- 
sikaupimas ir mobilizavimasis. Jei to nėra, negali susikaupti ir 
dvasia. Kliudys kūno medžiaginė inercija, kuri paraližuos dva- 
sinių jėgų veiklumą. Dvasios budrumas tokiu būdu nesutrau- 
komai susijęs su kūno drausme (disciplina). Tačiau šis ryšys 

nenulemia to, koks turi būti dvasios požiūris į kūną (dvasios 
elgimasis su kūnu). Jis gali būti teigiamas arba neigiamas, des- 
tis kokia yra bendra gyvenimo orientacija, koks pagrindinis po- 
žiūris, sąlygojas dvasios budruma: ar nuvokiama pirmiausia apie 
kūno inertingumą, kaip apie kliuvinį dvasiniam gyvenimui, kaip 
apie priešinga jam gaivalą, arba, atvirkščiai, kaip apie dvasios 
padargą bei organą, kaip apie teigiamą pradmenį, per kurį ir 
kuriame dvasios potencijos įsigali ir įsikūnija. žr pirmuoju, ir 
antruoju atveju elgimasis su kūnu aktingas, veiklus, reikalaująs 
nesiliaujančios ir planingos drausmės. Taiai mums patvirtina 
visa Žmogaus dvasios istorija. Bereikia tik akyliau įsižiūrėti į 
asmenybės idealus, sukurtus įvairių kultūrų ir įvairiomis epo- 
chomis, kad įsitikintumėm: visur, kur šis idealas pagrįstas dva- 
sios budrumu arba kur mažų mažiausiai dvasios susikaupimas 
sudaro neatskiriamą bei esmingą jo momentą (o tokia dažniau- 
siai esti idealo struktūra), — į discipliną, arba drausmę, arba 
net į kūno kultūrą kreipiamas ypatingas dėmesys. Galbūt aiš- 
kiausiai tai pasirodo tais atvejais, kai idealo pagrindu eina pa- 
saulėžvalga, kuri neigiamai vertina visą kūnišką bei medžiagiš- 
ką pasaulį ir reikalauja iš žmogaus griežčiausios kūno draus- 
mės ir net kūno marinimo. — Ir orfiškai platoniškoji sielos 
nuplovimo idėja (katarsis), ir krikščioniška vienuolystė, ir pa- 
galiau koniempliatyviškas atsiskyrėlio budisto gyvenimas — vi- 
si šie asketiškieji idealai susiję su viena arba kita kūno mankš- 
tos bei drausmės forma. Tiesa, kūniškas pradrmuo neigiainas, 
bet ne taip, kad dvasia visiškai nuo jo atsiskirtų ir pasitrauktų, 
palikdama jį savo likimui. Ne, dvasia subordinuoja sau kūną, 
nugalėdama jį pačiu kūnu, ir tik kūno drausmės padedama ji 
ima valdyti savo savąsias potencijas. Norėdama įsigilinti į save 
ir susikaupti, dvasia turi atlikti ištisą kūno mankštinimų siste- 
mą. Dvasinio gyvenimo technika negali apsieiti be kūniškos 
technikos. Orfiškas katarsis (t. y., anot Platono, nusiplovimas, 
vykdomas per patiės savęs pažinimą) remiasi tam tikru kūno 
režimu, draudžiančiu mėsą valgyti, sa moterimis bendrauti ir 
kt. Taip pat ir dvasios pakilimas ir nušvitimas maldoje krikš- 

čioniškam asketui pasiekiami tik budint, kūną marinant ir pas- 
ninkaujant. Pagaliau ir budistas, verždamasis nirvanos mistiš- 
kon palaimon, kyla į aukščiausius išvidinio susikaupimo laips- 
nius per daugybę kūno mankštinimų, kurie įpratina jį nesiju- 
dinti, reguliuoti kvėpavimą ir t. t. 

Štai šitas aktingas elgimasis su kūnu, stengdamasis ištisai 
subordinuoti kūną dvasiai, išskėsti jo inertingumą dvasinio gy- 
venimo dinamikoj, eina pagrindu toms spiritualizmo bei idea- 
lizmo formoms, kuriose filosofiškai išsireiškusi platoniškoji, 
krikščioniškoji ir budizmo asketika. Šitos idealizmo (spiritua- 
lizmo) formos savo esme ir ypač savo išvidine pradžia neturi 
nieko bendra su tuo subjektyviniu idealizmu, kuris naujojoj fi- 
losofijoj pasidarė vyraujančia srove. Tr todėl tiktai sekant išori- 
niu schematizmu, kuriuo, deja, filosofijos istorija iki šiol dar 
nėra nusikračiusi, galima žiūrėti į naujųjų laikų subjektyvizmą 
kaip į senovės idealizmo ipėdinį ir tęsėja. Tiesa, ir budizmas, ir 
platonizmas (ir einąs jo pėdomis ir krikščioniškasis spiritualiz- 
mas) neigia galų gale pirmykštį ir savarankišką kūniško pasau- 
lio realumą; tegul telaiko ji vien apgavikiška iliuzija. Vis dėlto 
šita iliuzija yra tam tikra objektyvinė realybė; tai žemesnės rū- 
šies būtis, kurioj dalyvauja ir su kuria susijęs kiekvienas žmo- 
gus, dar neišėjęs asketiškojo kelio. Tiesa, šis kelias kartu yra ir 
pažinimo, dvasinio praregėjimo kelias, tačiau pažinimas čionai 
niekuomet nesibaigia gryno atsijusio mąstymo aktu. Jis apima 
ir pripildo visą žmogų, ne tik jo protą, bet visą jo būtybę. Ki- 
taip sakant, pats pažinimas tampa realiu procesu pačioje būty- 
ję ir vien dėl to veda žmogų prie aukštesnio būties laipsnio, 
prie atsipalaidavusio nuo medžiaginio pasaulio netobulumo. 
Priešingai, naujųjų laikų subjektyvinis idealizmas atsirado iš 
moksliško pažinimo, iš atsijusio mokslo (ypač gamtos ir psi- 
chologijos mokslu), ir visa jo problematika grynai yra gnoseo- 
loginio pobūdžio, vadovaujama mokslinės metodikos interesų. 
Pasaulėžiūra jis pavirto pirmiausia dėl to, kad subordinavo gno- 
seologiniam požiūriui visą filosofijos problematiką. Medžiagi- 
nis pasaulis — pagal subjektyvinį idealizmą — esąs neišvengia- 

ma proto iliuzija, kuri, pačiam protui save kritikuojant (t. y 
einant grynai abstrakčiu gnoseologiniu keliu), gali būti iškelta 
aikštėn ir išaiškinta. Su pačia būtimi šitas pažinimo procesas 
nesusijęs ir todėl negali joje sukelti jokių pakeitimų. Iliuzija 
nesunaikinama ir nei neįveikiama, protas tiktai ją isisąmonina 
ir atsižvelgia į jos išdavas savo kultūrinėje veikloje. Naujųjų 
laikų idealizmas — tai „nuogo“ intelekto, objektyvinės moksli- 
nės kultūros įkūrėjo, padaras. Budizmo ir senovės graikų (taip 
pat ir krikščioniškas) idealizmas yra gimęs iš dvasios budrumo, 
besistengiančio įveikti laikiškumo neigiamybes. 


XIV 


Šilam asketiškajam idealui, kurį skelbia viena arba kita for- 
ma ir platonizmas, ir budizmas, ir krikščionybė, visiškai prie- 
šingas senovės graikų nustatytas kalokagatijos (grožio ir laimės) 
idealas. Tačiau jisai taip pat remiasi veikliu elgimusi su kūnu, 
aktingu jam dėmesiu. Kalokagatija teigia patį kūnišką pradme- 
nį, pripažista jo tikrą ir absoliučią vertę gyvenimui. Visos as- 
menybės jėgos nukreiptos ne į tai, kad išvaduotų dvasią nuo 
kūno, kad sunaikintų joje viską, kas yra kūniškos kilmės, bet 
kaip tik į priešingą siekinį: dvasia turi kuo tobuliausiai įsikūny- 
ti kūniškame gaivale, ji turi pati įgauti tam tikrą kūniškumą ir 
susilieti su kūnu į neatskiriamą vienybę. Todėl kalokagatijos 
idealas pagristas mato, harmonijos ir euritmijos principais; tai 
visų pirma kategorijos, sąlygojančios dvasios įkūnijimą, kūno 
drausmės bei kultūros (o ne daiktinės kultūros) kategorijos, 
kurios susiformavo ir išsikristalizavo pačiame kuliūros rutulio- 
jimosi procese. Ir todėl šito idealo įgyvendinime vadovaujantį 
vaidmenį vaidindavo agonas — lenktynės. Paprastai pagrindi- 
niu senovės graikų lenktynių akstinu laikomas garbės ir garso 
troškimas, tiesa, ne tik asmeninės, bet ir giminei arba lėvynei 
garbės troškimas. Ir senovės rašytojai kaip tik tokia prasme 
interpretuoja agonistų lenktyniavimą. Tačiau vargu ar senovės 
rungtynių psichologiška reikšmė tuo baigiasi ir ištisai tuo cha- 
rakterizuojama. Šalia garbės troškimo čia veikdavo dar kitas, 

gilesnis ir gyvenimui svarbesnis motyvas. Agonas sukuria nę- 
paprastą situaciją, reikalaujančią,„kad agonistas įvykdytų ir pa- 
rodytų viską, ką jis gali, kitaip sakant, jis pareikštų atgodą tik- 
ra žodžio prasme. Ir todėl kaip tik agone (lenktynėse) jaučia- 
mas ir paliriamas gyvybės įtempimas, kaip ypatinga savaran- 
kiška ar savaiminga vertybė, kaip aukštutinis gyvenimo momen- 
tas, kur viešpataująs kasdieniniame buvime ir kultūriniame dar- 
be netobulas laikiškumas nebetenka savo galybės ir nyksta. Ne 
veltui ir Platonas, nors ir nesitenkina imanentišku kalokagati- 
jos idealu, reikalauja iš tobulos (idealios) valstybės valdovu fi- 
losofų, kad išeitų pirmiau kario agonisto mokslą. Juk tikras 
„filosofas, kaip jį supranta Platonas, — toli gražu ne tik tas šal- 
tas (ramus) teoretikas, žiūrįs į aną idėjų pasaulį, kaip jis pa- 
prastai vaizduojamas. Tai — visų pirmiausia asketas agonistas, 
vadovaujamas dvasinio budrumo, tirte patyręs dvasinės kovos 
pavojus bei pagundas ir tik nepaprasto įtempimo metu ėmęs 
valdyti tą išvidinį akirati, kuris atveria jam Absoliučiosios Bū- 
ties misteriją. 

Tačiau ir vienuolio idealas, ir senovės graikų kalokagalija — 
tai tik skaidriausi pavyzdžiai tos ypatingos fizinės bei dvasinės 
sąrangos, apie kurią čia kalbama. Iš arčiau įsižiūrėjus, nesun- 
ku įsilikinti, kad beveik visiems kultūringos žmonijos idealams 
cina pagrindu viena arba kita jos aimaina, kurios ypatumai par- 
gina nuo sukūrusios ją kultūros, epochos arba tautos indivi- 
dualybės. Jei žvelgsim į viduramžių riterio idealą arba į galin- 
gos bei harmoniškos asmenybės idealą Renesanso gadynėj, arba 
pagaliau į bajorų idealą, sukurtą absoliutizmo metu, visur ši- 
tas idealus asmenybės vaizdas (pavidalas) įgauna kartu ir tin- 
kamą savo išorinę ir išvidinę išraišką. 

Moralinės ir apskritai dvasinės žmogaus vertybės bet dory- 
bės nesutraukomai yra surištos (susijusios) su tam tikra kūno 
patvara bei drausmingumu ir iš dalies net jais pagristos. Tikro 
aristokrato kilnumas (praeities idealai beveik be išimties yra 
aristokratiški), tai, kas jį skiria nuo paprasto žmogaus (kaimie- 
čio), jo orumas, elgimosi ir bendravimo formos, jo mokėjimas 
(sugebėjimas) susivaldyti ir susigriebti net pavojingiausiose bei 

kritiškiausiose situacijose, tai visa yra savybės, organiškai išau- 
gusios iš jo fizinės bei dvasinės sąrangos. 

Mūsų laikų žmogus nustojo šios kūno bei dvasios sandoros 
ir vienybės, kuri viena gali pagimdyti savitvardą ir atgodą tikra 
žodžio prasme. Vyraująs dabartyje tipas — tai buržujaus, kul- 
tūros darbuotojo tipas, kurio gyvenimo centras — kultūrinia- 
me darbe, jo kuriamoje objektyvinėje (daiktinėje) kultūroje. Kū- 
nas jam pirmiausia — kultūrinio darbo padargas ir, be to, tol 
gražų netobulas padargas; todėl kūnas ir negali jam turėti sa- 
varankiškos vertės. Jisai garbina atsijusį protą, objektyvinės kul- 
tūros kūrėją, ir niekina kūnišką pradmenį. Šiuo aižvilgiu jis spi- 
ritualistas, nors ir išpažintų kraštutinį materializmą. Kūno as- 
kezė (drausmė) bei kultūra jam vienodai svetimos. Tatai pasi- 
rodo visoje jo buityje ir apyvokoje. Išorinėms formoms jis abe- 
jingas ir net linkęs jas niekinti. Kiekgi šitos formos reikalingos 
ir kuriamos paties gyvenimo, jos prisitaikina prie kultūrinio dar- 
bo ritmo bei sąrangos (pavyzdžiu gali būti mūsų laikų vyriški 
rūbai!). Ta pati tendencija reiškiasi ir naujųjų laikų religingu- 
me. Protestantizmui religinę gyvatą supasaulinus, ne tik nyksta 
askezė, bet pamažėle nuslūgsta ir nudžiūsta išorinės apeigų for- 
mos. "lai, kas charakterizuoja protestantizmą kaip naują reli- 
gingumo tipą, labiausiai atitinkantį dabartinę pasaulinę kuliū- 
rą, nėra tik religinės sąžinės individualizmas ir paties religin- 
gumo pagilėjimas (t. y. jo centro perkėlimas į žmogaus sielos 
gelmes). Šiuo atžvilgiu Reformacija vien išskleidė viduramžių 
mistikos tendencijas; bet pirmiausia jį charakterizuoja jo palin- 
kimas paneigti savarankišką išorinių religijos pasireiškimų ver- 
tę. Protestantizmas nebetenka supratimo apie dvasios budru- 
mo išvidinį organišką ryšį su kūno drausme (kultūra, asketika) 
ir nebetenka supratimo kaip tik todėl, kad jis atstovauja reli- 
gingumui to naujo buržuazinio žmogaus, kuris ištisai nugrimz- 
dęs objektyvinės kultūros ir kultūrinio darbo gaivale. Tai reli- 
gingumas, laikąs kultūrinį darbą moraline pareiga ir nulemiąs 
žmogaus likimą, atsižvelgdamas į jo objektyvinius nuopelnus 
žmonijos ir kultūros gerovei, bet toli gražu neišvaduojąs jo nuo 
objektyvinės kultūros vergovės. 

Bet kūno ir dvasios kultūros vienybei iširus, mūsų laikai 
nustojo dar vienos reikšmingos ypatybės: jiems trūksta konkrę- 
taus asmenybės idealo, ir, matyt, jie nepajėgia jo sukurti. Eu- 
ropos praeityje kiekviena epocha turėjo savo gana aiškų idea- 
lą, o kartais net daugelį tokių idealų, kuriuos stengdavosi ikū- 
nyti bei igyvendinti. Tokie buvo riterio ir vienuolio idealai vi- 
duramžiais, harmoniškas bei laisvos asmenybės idealas Rene- 
sanso gadynėj, humanisto, poeto romantiko idealai ir kiti. Visi 
šie idealai būdavo ne tik atsijusiomis normomis, bet pasižymė- 
davo gyvu konkretumu ir todėl išsireikšdavo gana aiškių išori- 
niu vaizdu. Bet mūsų laikais tokio idealo nėra; ne todėl, kad 
dabarčiai stinga „idealizmo“, kaip kad tvirtina senosios kartos 
žmonės, reiškią jai panieką ir gailestaują dėl praėjusių gerųjų 
laikų, ir ne todėl, kad ji pripažįstanti tokį negražų (netraukian- 
tį) idealą, kurį stengiasi paslėpti. Priežastis visiškai kitokia: as- 
menybės idealo apskritai negali būti ten, kur viešpatauja ob- 
jektyvinė kultūra, kur asmenybė nesavarankiška ir jos pašauki- 
mas (paskyrimas) baigiasi šiajai kultūrai tarnavimu. Bet maža 
to: net jeigu toks idealas ir būtų galimas, jeigu, pvz., mes pri- 
pažintumėm juo kultūrinio darbuotojo pavidalą, tai vis dėlto 
jis liktų atsijusia bekrauje schema ir nepajėgtų isikūnyti gyva- 
me konkrečiame vaizde; nes objektyvinei kultūrai toks įkūniji- 
mas ir apskritai pats kūniškumas visiškai nerūpi ir nepriklauso 
sričiai tų reiškinių, kuriuos ji organizuoja bei formuoja. Visur 
ji duoda pirmenybę mašinai prieš gyvą kūną ir kiek galėdama 
kūno darbą pakeičia mašinos darbu. O kadangi toks pakeiti- 
mas reikalaujamas technikos pažangos bei tobulėjimo, tai 0b- 
įektyvinei kultūrai vyraujant žmogaus kinas, rodos, niekuomet 
nebegalės atgauti savo buvusios reikšmės arba igyti naują kū- 
rybinę funkciją kultūriniame gyvenime. 


XV 


Tačiau dabartinės kultūros abejingumas kūnui — jau pra- 
cities dalykas, praeities, kuri, tiesa, dar tebegyvena joje, bel 
vis dėlto palaipsniui nudžiūdama užleidžia vietą kažkam kito- 

niškam ir naujam. XX a. prasidėjus — Ir ypačiai po Didžiojo 
karo ir Rusų revoliucijos, — kūno problematikoj įvyko esmin- 
gas perversmas. Tatai mums liudija pirmiausia ta vieta, kurią 
užėmė sportas mūsų laikų europiečio gyvatoj. Atsidavimas spor- 
tui — ne tik mada, paliečianti vien gyvenimo periferiją ir ga- 
linti pranykti taip pat greitai, kaip kad buvo atsiradusi. Nega- 
lima laikyti sportą ir tik pramogos priemone, kurios populia- 
rumą kai kurie sociologai priskiria intelektualinės kultūros ny- 
kimui (žlugimui) ir Europos gyventojų barbarizavimuisi. Atsi- 
davimas sportui — gaivališkas sąjūdis, gimęs Iš natūralios reak- 
cijos prieš kūno neveikimą, sustingimą bei atrofiją, kuriems jis 
yra pasmerktas nuogam (atsijusiam) intelektui tr Jo padarui — 
mašinai objektyvinėj kultūroj viešpataujant. Jis kilo iš gilaus troš- 
kimo įtraukti ir kūną į kultūros gyvenimą ir atstatyti pirmykš- 
tę gyvos konkrečios asmenybės vienybę. 

Kiekviena nauja gadynė arba fazė kultūros gyvenime iške- 
lia vieną arba kitą naują organizavimo pradmenį, kuris susi- 
kristalizavęs sąvokoj pasidaro savo laikų rikiuojamaja idėja arba 
šūksniu. Vienas toks naujas organizavimo pradmuo yra spor- 
tas. Tatai ne higiena, kuriai rūpi sukurti palankias kūno funk- 
cijų normaliam vystymui sąlygas, nei profilaktika, šalinanti vis- 
ką, kas galėtų kūnui kenkti. Tai ne kas kita, kaip kūno kultū- 
ra, Kurios uždavinys — sužadinti kūno jėgas ir įvykdyti visas 
glūdinčias jame galimybes; tai — kultūra, kuri reikalaute rei- 
kalauja, kad būtų išlavintas visas žmogaus psichofizinis orga- 
nizmas, ir todėl šiaip ar taip sąlygoja visą Žmogaus gyvatos 5ą- 
rangą. Sportas negalimas be askezės ir tai dvejopa prasme: ji- 
sai remiasi askeze, kaip tam tikri režimu, kuris pagrįstas su- 
silaikymu ir kūno mankštinimu, bet jis reikalingas ir askezės, 
kaip kūno drausmingumo, kaipo mokėjimo laisvai valdyti kū- 
ną, t. y. reikalui atsitikus mobilizuoti jo jėgas ir įvykdyti jo 
kraštutines galimybes. Bet šia prasme kūno drausmė (discipli- 
na) — savitvardos arba atgodos pagrindas; ji apima visa tai, 
nuo ko priklauso ši pastaroji: ir dėmesio susikoncentravimą 
(susitelkimą), ir išvidinį susikaupimą, ir aukščiausios valios 
įtempimo sugebėjimą. 

Vien savitvarda, kaip matėm, gali laiduoti asmenybės savai- 
mingumą bei savarankiškumą ir įgalina ją aktualizuoti ir pa- 
reikšti aukštutiniais momentais (apogėjuje) savo tikrą vertybę. 
Todėl ir kūno kultūra dėl savo draudžiančios (disciplinuojan- 
čios) galybės organizuoja asmenybę ir padeda jai pačioje savyje 
surasti atramos tašką prieš objektyvinės kultūros prieslėgą bei 
prievartą. Iš to aiškėja didžiausia sporto reikšmė bendram auk- 
lėjimui. Suvaldydama askezės būdu kūną, asmenybė kartu jį 
įdvasina. Kūnas, tiktai prikrautas dvasios energijos, sugeba mo- 
bilizuoti savo jėgas ir pasiekti lemiamu metu (momentu) tą 
aukščiausią įtampą, nuo kurios pareina pasisekimas sporto lenk- 
lynėse. Šia prasme valdyti kūną reiškia ir valdyti laiką, arba, 
kitaip sakant, tai ta psichofizinė (kūno bei dvasios) sąranga ir 
sandara, kuri vadovaujama kraštutinių gyvenimo momentų ir 
bemoka juos vykdyti. 

Žinoma, mūsų laikais, kai kultūra tebesidemokratizuoja ir 
viešpatauja buržuazinė bei kapitalistinė santvarka, sportui, kaip 
ir visoms kultūros šakoms, gresia rimtas pavojus: jis gali išsi- 
gimti ir pavirsti neigiamu reiškiniu. Ten, kur jis pavirsta tik 
stiprių raumenų kultu, neišvengiamai niekinamos dvasinės ir 
intelektualinės vertybės. Ir sportininkas įgauna pavidalą bukap- 
ročio rekordų gaudytojo, tarnaujančio eksploatatoniui vertelgai. 

Tiesa, kūno įdvasinimas, pasiekiamas fizinei kultūrai pade- 
dant?, tėra vien reliatyviškas. Ne tik dėl to, kad šio idvasinimo 
laipsnis ir kokis pareina dar daugiau nuo asmenybės (dvasinių) 
išvidinių galimybių negu kad nuo grynai kūniško gabumo. Sportas 
organizuoja kūną ta prasme, kad žadina ir lavina jo potencijas 
kaip gyvo organizmo, ir todėl tie uždaviniai, kuriuos jis kelia kū- 
nui, neišeina už jo organiško buvimo ribų. Bet šis drausmingurnas 
organiškojoj sferoj gali eiti pagrindu aukštesnio laipsnio draus- 
mingumui, kurio tikslas (yra) ikūnyti asmenybei aukščiausias dva- 
sios (antorzaniškas) vertybes: pvz., dailės arba religijos vertybes, 





3 Fizinės kultūros sąvoka, žinoma, platesnė už „sporto“ sąvoką. Bet mū- 
sų laikais sportas — skaidriausias fizinės kultūros reiškinys. Stai kodėl ir ga- 
lima apie jį kalbėti taip, kaip kad jis ištisai sutaptų su fizine kultūra. 

Iš to aiškėja: aukščiausios savitvardos lytys (pvz., dvasios 
budrumas) remiasi visai aiškia asmenybės psichofizine sąran- 
ga, į kurią įeina būtinu esmingu momentu kūno drausmingu- 
mas. O kadangi sportas organizuoja kūną (formuoja jo draus- 
mingumą), tai jis sukuria pagrindą tos psichofizinės sąrangos, 
kuri leidžia asmenybei ištisai išskleisti savo kūrybinęs jėgas, ar- 
ba galias, ir nugalėti (žinoma, prieinamų žmogui galimybių ri- 
bose) netobulą daiktinės būties laikiškumą“. 

Ar šitos galimybės bus sunaudotos europiečių pasaulio — 
dar negalima numatyti. Kiekvienu atveju nėra abėjojimo, kad 
joms nesiaktualizavus Europai nepavyks įveikti tų prieštaravi- 
mų ir keblumų, kurių kamuojama jos dabartinė kultūra. 

Ypatingą reikšmę įgyja šioji problema toms tautoms, ku- 
rios tik po Didžiojo karo pasiekė nepriklausomybę ir ima da- 
bar sparčiau kurti ir skleisti savo tautinę kultūrą. Todėl ir Lie- 
tuvos kultūros ateitis pareina nuo to, kokį kelią ji pasirinks 
naujajam asmenybės tipui išugdyti. 


6 Idomu pažymėti, kad mūsų laikų technikoj pasireiškia nauja srovė, ku- 
ri, būdama priešinga pagrindinei jos rutuliojimosi pakraipai, iš naujo stato 
pirmon vieton asmenybę, kaip individualinę visybę. Šitai naujai srovei atsto- 
vauja aviacija. Lakūno tipas todėl dabarčiai reikšmingas. Jame, rodos, numa- 
tomas bei nulemiamas asmenybės idealas, tinkas naujai laukiamajai kultūrai. 

TIKROJI IR NETIKROJI 
APYKANTA 

I. APYKANTA 

IR INDIFERENTUMAS 


Tolerancija, arba apykanta, be abejo, yra didžiausias šių die- 
nų Europos dvasios davinys. Jos reikšmę pripažįsta dargi tie, 
kurie pagrindinėse naujosios kultūros tendencijose mato aiškių 
kritimo ir žlugimo požymių. Apykanta yra būtina kiekvieno lIi- 
beralizmo ir humanizmo savybė. Ji glaudžiai susijusi su asmens 
laisve. Nevaržomas asmens išsiplėtojimas, visiškas paslėptų ja- 
me jėgų pasirodymas yra galimi tik ten, kur valstybė, visuome- 
nė ir Bažnyčia leidžia individui apsispręsti ir neuždėda jam var- 
žančių normų ir įsakymų, varžančių ir paraližuojančių ivairius 
jo sielos gyvenimo reiškinius. 

Apykanta, kaip ir laisvė, paprastai suprantant, yra neigiama 
sąvoka. Ji reiškia prievartos, spaudimo dvasiniam individo gy- 
venimui nebuvimą iš valstybės, visuomenės ir Bažnyčios pusės. 
Visiška apykanta, kaip ir visiška asmens laisvė, taip pat utopiš- 
ka kaip ir visuomenės organizacija, pastatyta ant anarchijos pa- 
matų. Skirtumas tarp visuomenės ar valstybės tvarkos, kur yra 
apykantos, ir tokios tvarkos, kur jos nėra, yra tam tikra prasme 
tik kiekinis. Nėra ir negali būti tokios visuomenės ar valstybės, 
kurioje nebūtų apykantos šiokiu ar tokiu-atžvilgiu, kad ir labai 
maža. Bet, antra vertus, dargi liberaliausia ir humaniškiausia 
visuomenės ar valstybės tvarka stato apykantai (kaip ir asmens 
laisvei) tam tikras ribas. O tas ribas visada nustato valstybės ir 
visuomenės gyvenimo reikalai. Jei, pvz., šių dienų Europos vals- 
tybė ar visuomenė daug labiau pakenčia savo piliečių tikybos 
įsitikinimus negu jų nešvarumą, tai ne tiek dėl ypatingos pagar- 
bos tikybai, kiek dėl to, kad visuomenės higienos taisyklių lai- 
kymasis jai yra daug gyvesnis reikalas kaip individo dvasios gy- 

venimas. Bet dalykai tuoj virsta kitaip, kai tik atsiranda sąlygos, 
kuriomis tos ar kitos atskijų piliečių dvasios gyvenimo pusės 
paliečia gyviausius visuomenės ar valstybės reikalus: tada apy- 
kanta iš karto virsta aktinga, karinga neapykanta. Geriausias to 
pavyzdys yra politinis paskutinių dešimties metų patyrimas ir 
ypač pasaulio karo ir revoliucinės kovos metas. 

Tačiau prie tos neigiamosios apykantos prasmės negalima 
sustoti: ji irgi be turinio, kaip ir neigiamoji laisvės prasmė. Kiek 
apykanta yra tikra kultūros vertenybė, ji turi, kaip ir laisvė, 

„turėti savo teigiamą pamatą. Ir įei šių dienų sąmonėje kaip tik 
tam neigiamam apykantos aspektui duodama vadovaujamos pra- 
smės, tai dėl to „neigiamo pato“, kuris toks charakteringas da- 
barčiai, kuris suvaidino pražūtingą vaidmenį jos likime, patrauk- 
damas, ypač Rusuose, geriausias jaunimo jėgas ne į kūrybos 
kelią, bet į ardymą. Norint surasti teigiamoji apykanlos pras- 
mė, reikia atsitraukti nuo tos formalios prasmės, kurią ji turi 
socialiniame ir teisiniame gyvenime, ir prieiti prie tikrai dori- 
nių šaltinių, L. y. prie tų vidujų stimulų, kurie ją gamina. Tiesa, 
pačiame žodyje „apykanta“ tas teigiamasis dorinis pagrindas 
neturi savo išraiškos. Turėti apykantos svetimiems įsitikinimams 
ar pažiūroms reiškia juos kęsti. Bet kęsti galima tik tai, kas yra 
nepatogu, nemalonu, teikia kančios. Dorinė kentėjimo vertė 
yra la, kad ji yra kelias prie kenčiamojo pikto apgailėjimo. Tos 
pagrindinės kentėjimo prasmės atbalsiai išliko dar ir apykan- 
tos sąvokoje. Mes „kenčiameė“ svetimas nuomones ir įsitikini- 
mus tik todėl, kad jie, kaip svetimi, neįprasti, sukelia mums, 
kad ir tik pradžioje, neigiamą reakciją, t. y. tiesiai suvokiami 
kaip nemalonūs ir priešingi. Bet iš tikrųjų dorinė apykantos 
prasmė yra visai kas kita: ne pikto pašalinimas, o suradimas 
tos teigiamosios vertės, kurios yra svetimuose įsitikinimuose, 
kaip apsisprendžiančios žmogaus reiškiniuose. Kiek tas asmuo 
yra savarankiškas, savaimingas individas, jis turi turėti savo at- 
skirą priėjimą prie supančio pasaulio, savo atskirus pažinimo 
kelius, savo atskirų gyvenimo patyrimų. Kito asmens ir jo indi- 
vidinės esmės išraiškų gerbimas, glaudžiai susijęs su paties sa- 
vęs gerbimu, yra tikrasis kiekvienos apykantos dorinis pamatas. 


TIKROJI IR NETIKROJI APYKANTA 613 


Tačiau jei įsižiūrėsime į žmonių santykių tikrenybę ir į tas 
konkrečias apykantos formas, kurios juose įsikūnija, tai nesun- 
ku įsitikinti, kad tas dorinis apykantos momentas retai tegauna 
sprendžiamojo, veikiamojo motyvo reikšmę. Dažniausiai tai, kas 
vadinama apykanta, turi visai kitą priežastį ir iš tikrųjų yra tik 
nesikišimas, atsisakymas spausti ar aktingai veikti kitų asmenų 
mintis ar įsitikinimus. Paprastai toks elgesys yra ne kas kita, 
kaip tiesioginė išdava tos vidurinės inercijos, kuri viešpatauja 
daugumos žmonių proto ir apskritai dvasios gyvenime ir kuri 
juos verčia eiti, kur mažiausia pasipriešinimo. Tam, kas neturi 
savo įsitikinimų ir principų arba kas jų nebrangina, „palankus 
neutralitetas“ kitų pažiūroms ir įsitikinimams turi, be abejo, 
daug daugiau patogumų ir susijęs su mažesne atsakomybe, su 
mažesniu jėgų ir laiko gaišinimu, kaip aktingas santykis su vį- 
durinio kitų žmonių pasaulio reiškiniais. — Anaiptol, nesikiši- 
mo politika taip pat ir praktikos gyvenime laiduoja tikslingiau- 
sią ir patogiausią veiksmų būdą. Po apykantos kauke slepiasi 
labai dažnai beprincipis oportunizmas. Iš tikrųjų, kad būtų ge- 
ri santykiai su žmonėmis, kad nebūtų jokių susirėmimų ir ne- 
kiltų nesutikimų, geriausias ir tikriausias būdas — slėpti savo 
nesutikimus su apsupančia aplinka, ir priešingai, pabraukti ir 
kelti aikštėn tai, kas mus su ja riša ir jungia. 

Žinoma, tokia oportunistiškai pagrįsta apykanta pati savai- 
me nėra absoliučiai neigiama ir peiktina. Ji neišvengiama ir 
net tinka praktikos gyvenime; bet tinka tik tiek, kiek reikalinga 
tiktai darbo, grynai išorės santykiams su žmonėmis. Kaip tik 
jos veikimo ir reikšmės sfera tiek išsiplečia, kad ji nustato ir 
nudažo ir viduję, dvasinę žmonių santykių pusę; ji tampa giliai 
neigiamu reiškiniu, kurs liudija, kad dvasinis žmonijos žyveni- 
mas menkėja ir nustoja savo vidaus įtempimo. Kodėl šių dienų 
europiečiui taip lengvai sekasi apykanta, kai kyla dvasios bui- 
ties reikalų klausimas? Ogi todėl, kad dažniausiai jis giliai in- 
diferentus kitų įsitikinimams ir tikėjimui; jis lygiai indiferėntus 
ir dvasiniam savo artimo asmeniui, ir tam likimui, kuris ištiko 
didelės dvasios vertybes šių dienų gyvenimo sąlygomis. Ypač 
aiškiai tai matyti tikybos srityje. Taip išplitęs Europos šviesuome- 


614 TIKROJI IR NETIKROJI APYKANTA 


nėje įsitikinimas, kad religinė tikyba yra privatus ir intymus kiek- 
vieno dalykas, išaugo ne iš gyvo pagarbos jausmo tikybaj, o iš 
gilaus religinio indiferentizmo. Apykanta lygiai gerai sugyvena su 
pagarba kitam asmeniui ir su paniekinančiu indiferentizmu. 

Štai kodėl šių dienų Europos apykanta, kiek ji liečia dvasios 
gyvenimą, su retomis išimtimis neturi dorovės atžvilgiu jokių 
pranašumų prieš fanatiškiausią neapykantą. Ji yra tiesioginis to 
šilto šaltumo, kurs, apaštalo žodžiais, yra gresiantysis liguistos 
dvasinio gyvenimo atrofijos ir mirties simptomas (požymis). 

Taigi ta apykanta yra tik kita indiferentizmo pusė. Ir ne di- 
džiuotis ja reikia, o pripažinti, kad ji slepia savyje tik mūsų 
vidaus tuštumą ir dvasios tingumą. 

Bet kurgi tada ieškoti tikrosios, dvasiškai brangios apykantos? 


| II APYKANTA IR MEILĖ 


Jei apykanta, įsišaknijusi indiferentizme (abejingume) yra 
klaidinga, jeigu ji yra labai neigiama, kaip teigiama vertybė, tai 
klausimas: kokia gi turi būti tikroji apykanta ir kur jos pradžia? 

Tiesa, gali pasirodyti, kad apykanta yra galima jei ne abe- 
Jingai, tai nors bešališkai žiūrint į tuos dvasios reiškinius ir klau- 
simus, kuriuos ji liečia. Gal tas pagarbos jausmas svetimiems 
įsitikinimams, kurs, kaip buvo sakyta, doriškai paremia apy- 
kantą, — gal jis spėja, kad yra tam tikro atstumo tarp manęs 
ir to, ką aš gerbiu, tam tikro sąmonės nusistatymo, leidžiančio 
man žiūrėti į tą dalyką iš šalies? Kitaip tariant, tokia pažiūra į 
dalyką, kuri tiesiai priešinga tam visiškam atsidėjimui, vadina- 
mam fanatizmu, kurio yra tikrame religingume ir apskritai kiek- 
viename giliame idėjos įsitikinime? O jei taip, tai ar nepašali- 
na tikrasis religingumas, tikrasis dvasios įtempimas kiekvienos 
apykantos, ar neturi jis savo esme būti nekantrus? 

Ta pažiūra randa dabar nemaža šalininkų, ir tai supranta- 
ma kodėl. Sunki krizė, gyvenama dabar Europos sąmonės, ir 

gilus nusivylimas humanizmo idealais, įsigalėjęs paskutiniais me- 
tais protuosę, privertė taip pat — ir, kaip mums rodosi, visai 
teisingai — šiek tiek pervertinti apykantą. Bet ką gi reiškia 


TIKROJI IR NETIKROJI APYKANTA 615 


tas pervertinimas? Ar jis reiškia, kad apykantai neigiama yra 
bet kokia teigiamoji reikšmė, kad joje matomas toks proto ūpas, 
kurs ne tik nevertas, bet pavojingas ir kenksmingas naujos lau- 
kiamos dvasios ir tikybos kultūros statymui? 

Rodos, kad tuo klausimu negali būti dviejų nuomonių. Ar- 
gi Europos kultūra gali atsisakyti nuo apykantos, neatsisakyda- 
ma tuo būdu nuo savo esmės, neatsisakydama kartu ir nuo 
aukščiausių savo gavinių, nuo tos filosofinės ir mokslinės gal- 
vojimo laisvės ir nepriklausomybės, kuriomis ji teisingai didžiuo- 
jasi? Argi ji gali grįžti atgal į tą vienašališką ir dogmatišką tik- 
renybės supratimą, kurs būtinai lydi neapykantą? Ir argi ji gali 
užmiršti tą dorybę, kurią ji su ypatinga meile išaugino ir išauk- 
lėjo Europos žmonijoje, — dorybę, kuri šalina kiekvieną nusi- 
statymą, kiekvieną šališkumą einant prie daiktų, reikalaujančių 
didelio dėmesio kiekvienai kitoniškai minčiai, — dorybę, kuri 
griežtai šaukia principo — „audiatur et altera pars“? 

Tačiau rimtai įsigilinus į tą klausimą, jis pasirodo daug pai- 
nesnis. Ar šiaip, ar taip, jo sprendimas nėra paprastoji alierna- 
tyva: apykanta ar neapykanta? Toks sprendimas jau todėl ne- 
liečia pačios problemos esmės, kad apykanta stato žmonių san- 
tykius kaip ir šaly nuo jų tikrojo dorinio pamato. Paprastosios 
prasmės apykantai, be abejo, turėjo įtakos tos pažiūros į visuo- 
menę ir socialinius santykius, viešpatavusius Europos sąmonė- 
je kaip tik tuo metu, kai apykantos problema įgijo didžiausios 
svarbos, t. y. tos pažiūros ir mokslas, kurs matė visuomenėje 
tik paprastą junginį atskirų individų, susietų sutartiniais santy- 
kiais, laiduojančiais kiekvienam jų asmens nepavojų ir būtinų- 
jų gyvenimo reikalų patenkinimą. E tikrųjų, kai žmonės stovi 
prieš kits kitą visų pirmiausia kaip konkurentai, kurie siekia 
tos pačios gyvenimo srovės, tai vienintelis realus jų dorinių san- 
tykių pagrindas gali būti tik apykanta, bendras svarbiausių kito 
reikalų teisėtumo pripažinimas. Bet pati didžioji priežastis, dėl 
kurios paprastoje apykantos prasimėje sprendžiamąją reikšmę 
įgyja jos formaliai neigiamoji pusė, yra ta, kad ji atsirado so- 
cialiai teisinio gyvenimo srityje, t. y. toje srityje, kur pagrindi- 
nės ir vadovaujančios normos yra visada ne didžiausi, bet ma- 

žiausi dorovės reikalavimai. Visuomenėje ar valstybėje, kurių 
pati tvarka istoriškai ir organiškai siejasi su tam tikra pasaulė- 
žiūra ir įsitikinimais, apykanta yra didžiausias daiktas, kurio gali 
laukti visi kitaip manantieji ir kitaip tikintieji; bet ir tai tik tose 
ribose, kur neardo tos visuomenės ar valstybės organizmo gy- 
venimo reikalų. 

Grynosios dorovės srityje, priešingai, pagrindinis dalykas vi- 
sada esti tobulybė, pilnuinas, riba, maksimumas. Kiekvienas tos 
ribos nepasiekimas, kiekvienas pilnumo ir tobulybės sumažini- 
mas visada yra antrinis, antraeilis dalykas ir yra tam tikro em- 
pirinio aprėžimo rezultatas. Štai kodėl pagrindinis, pamatinis 
dorinis santykis tarp žmonių turi būti tik aukščiausias aktingu- 
mo ir veiklumo pareiškimas. Tokia būtent yra meilės prigimtis. 
Apykanta gi, kaip pasyvus nesikišimas, neturi savaimingos do- 
rinės vertės; ji gali būti doriškai pateisinta ir pagrįsta tik būda- 
ma pakelta ligi šiokio tokio aktingo santykio tarp žmonių, t. y. 
ligi to, kas savaime šalina apykantą ir būtinai gauna neapykan- 
tos pobūdžio. Ta prasme kiekviena tikroji apykanta turi įsišak- 
nyti savo priešingybėje — neapykantoje. Tai ne paradoksas ir 
ne žodžių žaidimas, o tvirtinimas, kurs turi visai aiškią, kon- 
krečią prasmę. Gyvas įrodymas tam yra Sokratas, t. y. tas gal- 
vočius, kurs savo gyvenime ir savo moksle aiškiau ir pilniau už 
visus įkūnijo pagrindinius Europos kultūrinės sąmonės pradus. 

Sokrato savotiškumas yra tas, kad jo mokslas gimsta ne iš 
atskiro ir tylaus stebėjimo (sekimo), bet iš gyvo pasikalbėjimo 
su draugais ir mokiniais; maža to, pradedamasis jo filosofijos 
punktas yra kaip tik bendrakalbio nuomonė ar įsitikinimas, kurs, 
analizuojant jo turinį, pakeliamas į antsubjektinę ir antasmenę 
"Tiesą. Sokratas racionalistas, bet jo racionalizmas visai nėra 
dogma, kuri nustato ir kartu siaurina jo sąmonės akiratį. Pro- 
tas jam nėra pabaigta gatavų tiesų sistema, o ta jo esančioji 
daiktuose prasmė, ta objektyvioji tiesa, kuri pasirodo žmogaus 
minčiai, meilingai žiūrint į tikrenybės reiškinius ir jų vidaus 
tvarką bei rimtį. Ta prasme Sokratas parodė savo moksle ir 
savo veikime aukščiausią apykantos laipsnį. Nieko nėra, kas 

jam būtų labiau svetima ir priešinga, kaip prievarta svetimoms 

nuomonėms ar įsitikinimams. Jis visada pasiruošęs priimti ir 
pripažinti ir savo bendrakalbio mintį, ir įsitikinimą. Bet tas pri- 
ėmimas ir pripažinimas yra tik proga, išeities punktas bendrai 
tiesos „medžioklei“. Sokraias gerbia svetimą mintį tik todėl, 
kad gerbia ir myli tiesą. Todėl jo neapykanta yra tiesioginė prie- 
šingybė pasyviam nesikišimui. Ji kyla ne iš abejingumo ir indi- 
ferentizmo, o iš giliausio neabejingumo tiesai ir jos radiniui — 
žmogaus minčiai. Jis apkenčia tik todėl, kad jis yra tiesos fana- 
tikas. Tiesa jam yra viena, nuo ko pareina tikrasis žmogaus 
sielos išgelbėjimas ir laimė. Ir kiek jo apykanta kiaurai prisigė- 
rusi to fanatizmo, ji veikli, karšta ir nepakantri. Ji verčia jį rei- 
kalauti iš kitų tokių pat pastangų tarnauti tiesai, kaip ir jis pats, 
ir veda prie to, kad jis ne tik nekenčia, bet dargi visaip ardo 
iliuziją to neteisingo žinojimo, kurs, neturėdamas tiesos, mano 
ją turįs. 

Bet Sokrato neapykanta turi dar kitą prasmę. Tiesa, kurios 
jis ieško, nėra tik teorinė tiesa, tai drauge ir gyvenimo ieisybė, 
kurios meilė — kaip ir Spinoza'os amor intelektualis — glau- 
džiai susijusi su žmogaus meile, su pastanga privesti jį, supažin- 
dinant su ta teisybe, prie dorinio tobulumo. Štai kodėl jis, kaip 
pats prisipažįsta, toks įkyrus ir kabinasi prie visų savo klausi- 
mais ir kalbomis. Žmonės jam reikalingi ne tik kaip tiesos ieš- 
kojimo dalyviai, bet ir kaip jos gyvenimo teisybės nešiotojai ir 
vykdytojai. 

Sokrato pavyzdžiu mes mėginome surasti dorines apykan- 
tos šaknis ir, ieškodami šitų šaknų, mes suradome jos vidaus 
ryšį su neapykanta. Žinoma, tai ne apykanta paprastos pra- 
smės, ne ta apykanta, kuri verčia žmones arba užsidaryti nuo 
viens kito, atmesdama ir neigdama svetimas nuomones ir įsiti- 
kinimus, arba paraginimo jėga primesti kitiems savo pažiūras 
ir įsitikinimus. Ne, tai neapykanta aukštesnės rūšies; neapykan- 
ta, kuri išima pertvaras tarp žmonių ir jungia juos bendroje 
pastangoje, bendrai ieškant tiesos. Ta neapykanta yra ne kas 
kita, kaip karšta meilė, ir ji, kaip meilė, yra tikroji apykanta. 
Dabar suprantama, kodėl apykanta doriniame savo pagrinde 
negali būti pasyvi, kodėl ji negali sustoti, abstrakčiai pripažin- 

dama tai, kad tiesos pažinimas visu savo pilnumu yra begalinis 
uždavinys ir kad visos nuomonės ir pažiūros turi tik santykinę 
ir lygtinę reikšmę ir teisėtumą. Kaip meilė, ji veržiasi už tokio 
abstraktaus pripažinimo ribų prie tikrojo svetimų nuomonių ir 
įsitikinimų supratimo ir tikrojo konkretaus įvertinimo. Šių die- 
nų filosofija vis labiau ima manyti, kad tikrasis pažinimas — 
bent dvasios srityje — ne tik nešalina meilės, bei būtinai jos 
reikalauja. Nes tik meilėje ir per meilę yra galimas tikrasis ir 
prieinantysis ligi pat gilumos svetimos minties ir svetimos sie- 
los supratimas. Bet toks meilingas supratimas visai nereiškia 
būtino kiekvieno svetimo įsitikinimo arba pažiūros priėmimo 
1r pripažinimo. Priešingai, tai vienintelis kelias, kurs veda prie 
tikrosios gyvos žmogaus minties prasmės išaiškinimo ir joje 
esančios tiesos ar melo suradimo. O todėl tik taip suprantant 
galima įveikti ne tik neišvengiamus kiekvienos minties netobu- 
lumus, bet ir tas pagrindines klaidas, iš kurių išauga neteisin- 
gos pažiūros ir įsitikinimai. Nes tikram klaidos supratimui ne- 
pakanka išaiškinti jos logiškąją pusę, jos konkretųjį netikslu- 
mą; tam reikia taip pat atverti tie gilesni šaltiniai, iš kurių ji 
minta gyvoje žmogaus sieloje. O tai pasiekiama tik to meilingo 
supratimo akte, kuriame pasireiškia tikroji ir aktingoji apykanta. 
Mūsų dienomis, kai inteligentiniai ir apskritai dvasiniai žmo- 
nių santykiai taip dažnai nustatomi ar buku, beprasmiu abejin- 
gumu, ar akla, varžančia neapykanta, mums rodosi, ypač svarbu 
atsiminti ta tikroji apykantos reikšmė. Iš tikrųjų vienas didžiau- 
sių pavojų, kurs graso vienos Europos kultūros buvimui, — tai 
yra augąs nesusipratimas tiek tarp atskirų žmonių, tiek ypač 
tarp įvairių klasių, visuomėnės grupių, partijų ir ištisų tautų. 
Tam pavojui pašalinti nėra ir negali būti kito kelio be to, kurs 
nurodytas krikščionių įsakymo mylėti ir meilingai suprasti, 

Tautiškos kultūros klausimas dabar beveik visur aktualus; 
ypač tuose kraštuose, kurie pasiekę politinės nepriklausomy- 
bės po Didžiojo karo ir Rusų revoliucijos. Ir beveik visi pripa- 
žįsta Lautiškumo teigiamą vertę bei reikšmę. Net tarp socialde- 
mokratų, kurie anksčiau visiškai neigė šitą principą, laikydami 
jijį didele kliūtimi, trukdančia visų tautų suartėjimą ir solida- 
rumą, vis daugiau įsigali auomonė pripažinti, kad pats tautiš- 
kumas, kiek jis suprantamas tinkamu būdu, neprieštarauja žmo- 
niškumui ir žmoniškos kultūros visuotinumui (universalumui). 
Priešingai, žmoniškumas, būdamas bendru abstrakčiu pradme- 
nimi, sugeba įsikūnyti gyvenime ir pareikšti savo reikšmingu- 
mą, kūrybinę galią vien prisitaikydamas prie žmonijos realios 
prigimties ir prie konkrečių jos istorinio buvimo aplinkybių; 
kitaip sakant, žmoniškumas gali įsigyventi tiktai individualiza- 
vimosi arba konkretizavimosi būdu. Tas konkretus principas, ku- 
ris įvykdo šitą individualizavimosi procesą, yra tautiškumas. Jisai 
suteikia žmoniškumui kiekvienos tautos ribose tam tikrą ypa- 
tingą ir savotišką (vienintelę savo rūšimi) išraišką. Ir tiktai ap- 
sivaisinęs tautos bei rasės savybėmis ir kitų konkrečių faktorių 
įtaka žmoniškumas pasidaro iš tikrųjų kūrybine jėga, sugeban- 
čia varyti toliau kultūros plėtotę ir tobulėjimą. 

Bet pripažinus tautiškumo vertę ir pasiryžus kurti ir ugdyti 
pagrįstą juo kultūrą, reikia visų pirma tiksliai išsiaiškinti jo pras- 
mę ir galiojimo (vaisingo pritaikymo) sąlygas. Tautiškumo klausi- 
mu dabar daug rašoma, galbit net per daug. Tačiau peržvelgus 
skirtą jam literatūrą, tenka, deja, pripažinti, kad ji dažniausiai 
mažai mums tepadeda šią problemą giliau ir tiksliau suvokti. 

Koks gi turi būti tas kelias, kurs galėtų mus privesti prie giles- 
nio ir tikslesnio jos supratimo? Svarbiausias dalykas, rodos, 
mums yra tas, kad tautiškumo pradmuo būtų imamas ir nagri- 
nėjamas iš tikrųjų konkrečiai. Konkretumas — tai svarbiausias 
reikalavimas, kurį turi patenkinti kiekviena filosofija, kiekviena 
pasaulėžvalga, kuri stengiasi igyti praktiškos reikšmės ir, taiky- 
dama savo principus tikrovei, žadinti kultūros plėtojimąsi ir pa- 
žangą. Mūsų amžius (laikas), pasižymėdamas gmežtai realiniu 
nusistatymu, itin brangina konkretumą, nes jis nuvokia, nors ir 
instinktyviškai, koks pavojus slepiasi abstrakčšiuosiuose moks- 
luose, kurie imasi taisyti ir tobulinti gyvenimą, neatsižvelgdami 
į jo konkrečias savybes bei aplinkybes. Imant abstrakčiai, net 
vertingiausias pradmuo gali pavirsti neigiama vertybe. Su šiuo 
faktu turi skaitytis kiekvienas, kam rimtai rūpi tautiškumo kles- 
tėjimas ir skleidimasis. Ir tautiškumo principas, atitrūkęs nuo 
gyvatos konkrečios visybės, neišvengiamai išsigimsta ir pasidaro 
faktoriumi, neigiamai veikiančiu kultūros raidą. 

Paaiškinsim šitą bendrą mintį kiek smulkiau. 

Visų pirma kyla klausimas: ar gyvos tautos tautiškumas yra 
kažkas užbaigta ir griežtai apibrėžta, kad galima būtų jis tiks- 
liai nusakyti, nurodant tam tikrą apribotų bruožų ir savitumų 
visumą? Jei taip būtų, tai tautiškumas pareitų tiktai nuo praei- 
ties ir tautiška kultūra turėtų sekti vien senovės pavyzdžiu. Tau- 
tiškumo principo funkcija būtų grynai konservatyvi: beliktų rū- 
pintis tik tuo, kad kultūrinių vertybių (gėrybių) lobynas, praei- 
ties sukurtas ir surinktas, išliktų bei išsilaikytų ir toliau. Be 
abejo, kultūros raida bei plėtra reikalauja, kad įsigytas kultūri- 
nis turtas (meno, žinojimo, religijos, socialinio gyvenimo srity- 
je) neišnyktų ir būtų sunaudojamas tinkamu būdu. Bet, antra 
vertus, visiškai aišku: jei tautiškumo vaidmuo kultūroj pasibaigtų 
tokia konservatyviška funkcija, tai tikra kūryba kultūros dirvo- 
je nustotų buvusi. Esamoji karta turėtų tenkintis paveldėtos iš 
protėvių buities apsaugojimu ir atgaminimu tradicijos nustaty- 
tų formų visose kultūros srityse. Tiesa, tokioje radikalioje bū- 
tyje vargu ar kas imiųsi ginti šitą pažiūrą. Tačiau, šiaip ar taip, 
jai pritaria visi, kurie linkę žiūrėti, pvz., į liaudies meną arba į 

kaimiečių kalbą kaip į normą, kurios turi laikytis esamojo lai- 
ko menas ir literatūra. Liaudies menas ir liaudies kalba susi- 
formavo ir susikristalizavo tokioj aplinkoj ir tokiomis aplinky- 
bėmis, kurios didžiausia savo dalimi jau paliovė buvusios. Jose 
atsispindi tokia buitis ir toks požiūris į gyvenimą ir aplinkinį 
pasaulį, kuris, tiesą pasakius, priklauso praeičiai ir pamažėle 
nyksta, nes nebeatitinka esamybės interesų reikalo bei reikala- 
vimų. Žinoma, tai nereiškia, kad visai šioji liaudies kūryba nu- 
stojo vertės. Tai brangiausia medžiaga, arba, tiksliau, potenci- 
"ja, kuri turi būti mūsų laikų kartos pasisavinta ir tinkamu bū- 
du sunaudota. Bel jokiu būdu jai negali būti priskirtas rikiuo- 
jamos normos vaidmuo. Priešingai, menas ir literatūra patenka 
į dirbtinį primityviškumą, nepajėgiantį sukurti nieko tikrai nauja 
bei vertinga. Arba, pasiduodami bevaisėms romantizmo svajo- 
nėms, išleidžiam iš akių aktualius gyvenimo uždavinius ir pri- 
pažįstam, pasistatom idealu tai, kas nebegyva ir turi žūti. Bet 
dar daugiau. Tiktai esamybei tarpininkaujant pati praeitis pa- 
sidaro prieinama mūsų supratimui. Vien tik atsidavę esamojo 
gyvenimo ritmui ir pasiėmę jo ypatingą vyksmo būdą, mes įgau- 
nam tą jautrumą, kuris mums leidžia surasti praeityje tai, kas 
sugeba iš naujo atgyti ir išsiskleisti dabarties aplinkybėmis. Bet 
esamybė, kiek ji aktuali, rodo ateitį, ir esamybės uždaviniai ir 
siekimai (tendencijos) gali būti įgyvendinti tik ateityje. Todėl 
jinai niekuomet nėra griežtai ir vienareikšmiškai apibrėžta (ap- 
ribota), joje glūdi daugelis galimybių, iš kurių kiekviena gali 
būti šiaip ar taip įvykdyta. Kuri tai bus, pareina nuo paties 
subjekto, pačios tautos valios ir pasiryžimo. Iš to aišku, kad ne 
tik tauta, bet ir jos tautiškumas (tautiškas savumas) yra kaž- 
kas, kas tampa, kinta ir rutuliojasi. O šis tapimo bei rutulioji- 
mosi procesas pareina ne tik nuo laukujų aplinkybių, nuo isto- 
rinės situacijos, bet pirmučiausia nuo pačios tautos, jos dvasi- 
nės energijos ir intelektualinio savarankiškumo. Pati tauta kala 
savo gyvenimo būdą bei stilių Ir savo idealus ir, įgyvėndinda- 
ma juos, kuria bei formuoja savo tautišką kultūrą. Štai kodėl 
dažniausiai negalima iš anksto numatyti, kuri meno, literatū- 
ros, socialinės santvarkos forma arba pakraipa atitinka tautiš- 

kos kultūros dvasią, o kuri — ne. Šitą klausimą paprastai iš- 
sprendžia tolesnė kultūros plėtra; tiktai iš jos paaiškės, ar duo- 
toji kultūros forma arba linkmė gali organiškai suaugti su tau- 
tiškos kultūros visuma ir pasidaryti esmingu josios momentų. 
Tačiau praeities pervertinimas ir kyląs iš jo romantizmas — ne 
vienintelis pavojus, kuris gresia tikrai tautiškai kultūrai. Dide- 
lės svarbos jai yra klausimas: koks turi būti jos santykis su ki- 
tomis kultūromis? Ypatingą aktualumą jisai įgauna toms tau- 
toms, kurių kultūra tebėra jauna ir tiktai pradeda reikštis. Ar 
ji galės apsaugoti ir išlaikyti savo savarankumą, susidurdama 
su senesnių tautų jau subrendusia ir susiformavusia kultūra? 
Galbūt jaunai tautai geriau bent savo kultūros aušroje šiek tiek 
atsiskirti nuo kitų tautų ir suvaržyti kultūrinį su jomis bendra- 
vimą? Bet iš kokio šaltinio bus iada maitinamos tautos dvasi- 
nės jėgos, iš kur ji pasisems tos vidinės energijos, kurios reika- 
lauja kultūrinės kūrybos procesas? Iš savo praeities istorinių 
tradicijų, iš liaudies buities ir gyvenimo būdo? Tatai reikštų pa- 
siduoti romantizmo pagundai ir dar blogiau: tai pasmerktų lau- 
tišką kultūrą užkliūti bergždžiame ir smulkmeniškame provin- 
cializme, kurs neišvengiamai siaurina intelektualinį akiratį, sil- 
pnina dvasinį budrumą ir leidžia tenkintis, net didžiuotis men- 
kiausiais rezultatais. O su provinciališku pasipūtimu glaudžiai 
susiję kitų tautų nesupratimas bei panika, aklas netolerantišku- 
mas ir siauraprolis šovinizmas. Tautos kultūrinio brendimo pro- 
cese taip pat kaip ir paskiros asmenybės plėtotėj svarbiausias mo- 
mentas yra savimonės (savižinos) atsiradimas, paties savęs paži- 
nimas. Bet pažinti save galima tiktai santykiaujant su kitais ir 
juos pažįstant. Todėl ir tautiška kultūra augdama negali apsiei- 
ti jokiu būdu be svetimų kultūrų įtakos. Susipažindama su kitų 
tautų gyvenimu, kūrimo ir mąstymo būdu, pasisavindama tai, 
kas svetimoj kultūroj vertinga bei reikšminga, jinai įsisąmoni- 
na savuosius ypatumus bei sugebėjimus, išmoksta teisingai ver- 
tinti savo potencijas bei galias ir naudotis jomis tinkamu būdu. 
Svetimos kultūros įtaka — kol ji neišsigimusi — pati nėra nei 
kenksminga, nei pavojinga. Ji pasidaro pavojinga tik tuo atve- 
ju, jei ji persiima mechanišku būdu ir kartu pavirsta grynai iš- 

orine civilizacija. Bet pasisavinti svetimą kultūrą reiškia ne pa- 
mėgdžiojant pakliūti jos vergovėn, bet užvaldyti josios šaltinius 
ir taip perdirbti jąją, kad ji pasidarytų neatskiriamu tautiškos 
dvasios momentu. Vadinasi, tai, ar svetimos kultūros įtaka iš- 
eina tautos naudai ar nenaudai, pareina pirmučiausia nuo pa- 
čios tautos ir tų pastangų, kurias ji prideda kultūriniam dar- 
bui. Kas bijo svetimos kultūros įtakos, tas nesitiki savo jėgomis 
ir pripažįsta esąs per silpnas jai pritaikyti prie savo prigimties 
savybių. Bet kokiu atveju vargu ar pajėgs sukurti originalią ir 
tikrai vertingą universalios reikšmės tautišką kultūrą. Studijuo- 
dami paskirų tautų kultūrinę raidą, mes stebim beveik visur tą 
palį procesą. Kiekviena nauja savotiška kultūra rutuliojasi vei- 
kiama kitos, jau subrendusios kultūros. Pradžioje dominuoja ši 
pastaroji. Bet asimiliacijos procesui vykstant jauna kultūra 
pamažėle stiprėja ir, pareikšdama savo galias, taip perdirba ir 
performuoja tai, ką buvo pasisavinusi, kad sukuria naują, savą 
kultūros stilių. Beveik visos reikšmingiausios Vakarų Europos 
kultūrinės epochos buvo apvaisintos senovės graikų (pvz., ro- 
mėnų, viduramžių, Renesanso, prancūzų klasicizmo, neohuma- 
nizmo) kultūros. Tas pats galima pasakyti ir apie paskirų me- 
nininkų arba mąstytojų kūrybą. Pvz., A. Puškinas patyrė labai 
gilią prancūzų literatūros ir kalbos įtaką. Jo stiliuje galima su- 
rasti nemažai galicizmų. Ir prancūzų esprii atsispindi įsakmiai 
jo mąstymo ir suvokimo būde. Vis dėlto arba galbūt kaip tik 
dėl to jis pasidarė rusų klasikinės kalbos ir poezijos įkūrėju. 
Tikras originalumas, kad pabustų, dažniausiai reikalingas iš- 
orinių jėgų veikimo. Kovodamas su jomis ir subordinuodamas 
jas sau, jisai randa (įsisągmonina) patį save. 

Pagaliau nereikia užmiršti dar viena svarbi aplinkybė: nors 
kultūra ir pačios tautos kuriama, vis dėlto jos augimas ir plėtra 
yra savo esmę organiškas procesas, priklausąs nuo savo ypatin- 
go dėsningumo bei ritmo. Todėl jis tesiduoda reguliuojamas 
bei rikiuojamas pagal tam tikrą, iš anksto numatytą planą ir 
tai tik tiek, kiek tatai neprieštarauja jo vidujai sąrangai. Nega- 
lima jam įpiršti bet kokią linkmę arba pagreitinti jo vyksmą 
savo nuožiūra. Kiekvienas mėginimas jį ištisai racionalizuoti nie- 

kuomet nepavyksta ir net veda prie priešingų rezultatų: kultū- 
ros paviršutiniškumo ir dirbtinumo, tautiškumo falsifikavimo. 
Tai, ko visų pirma reikia stengtis siekti, yra ne kultūros tautišku- 
mas, bet jos gilumas. Tiktai gilinantis į kuliūrinį darbą pabunda 
ir stiprėja žmogaus ir tautos kūrybinės jėgos. Gili kultūra kariu 
yra organiška. O organiška kultūra negali būti netautiška, Tikras 
tautiškumas nesuderinamas nei su formalumu, nei su veidmai- 
nyste, — Toks menininkas, kurio kūryboj aiškiausiai ir tobu- 
liausiai atsispindi lietuvių tautos dvasia ir savitumas, yra, be 
abejo, Čiurlionis. Tačiau jo kūrybos sumanymai ir siekimai gry- 
nai meniško pobūdžio, ir tos idėjos, kurias jis įkūnijo savo vei- 
kaluose, pasižymi anttautiniu universalumu. Jojo tautiškumo gi- 
lumas (kilnumas), kuriuo mes gėrimės, kyla iš tų nepaprasių 
kūrybinių pastangų, kurias jis padėdavo savo sumanymams iš- 
reikšti spalvų ir linijų kalba. Kas iš tikrųjų reikšminga bei žy- 
mu, bręsta ir klesti tyloje. Tautiškos kultūros labui daug svar- 
biau gilinti kultūrinį darbą ir kelti (tobulinti) jo kokybę negu 
puošti išoriniais tautiškumo ženklais. Kas bus atsakingas, jei 
tauta vieną dieną išvys susikurtoj naujoj kultūroj ne savo ide- 
alų atvaizdą, bet iškreiptą ir susuktą veidą? 

Vokiečių idealistinė metafizika, išaugusi iš Kanto filosofijos 
XIX amžiaus pradžioj, suvaidino labai svarbų vaidmenį to am- 
žiaus kultūrai, ir, galima sakyti, ji nėra nustojusi savo reikšmės 
ir mūsų laikais. Vyriausieji jos atstovai — Fichte, Schellingas 
ir Hegelis — sukūrė tokias universalias sistemas, kurių įtaka 
nepasitenkino vien mokslų sritimi, bet išsiplėtė ir į kitas kultū- 
ros sferas, būtent į meną (su ja, metafizika, glaudžiai susietas 
romantizmas), i politiką, į visuomenės gyvenimą, ir nulėmė tuo 
būdu visą tos epochos pasaulėžvalgą. Šiuo atžvilgiu Fichte's, 
Schellingo, Hegelio idealizmas gali būti palyginias su XVIII a. 
racionalizmu, kuris viešpatavo Šviečiamosios gadynės kultūrai. 
Ir iš pradžių rodos, kad XIX a. idealizmas turi daug bendro su 
XVIII a. racionalizmu: jis taip pat pripažįsta protą (universalų 
Dievo protą) tuo aukščiausiu pradmeniu, kuris valdo visą pa- 
saulį ir lemia jo būti ir sąrangą. Bet, iš arčiau įsižiūrėjus, tarp 
Šviečiamosios racionalizmo gadynės ir romantiškojo idealizmo 
galima pastebėti didžiausią skirtumą. Abi filosofijos srovės re- 
miasi protu, kaipo pirmykščių būties pamatu ir pradu. Bet jos 
supranta protą nevienodai. Racionalizmas orientuojasi mate- 
matikos ir tiksliųjų gamtos mokslų linkui. Protas visų pirma — 
gamtos dėsningumo ir tvarkingumo pradmuo. Jis nepareinąs 
nuo laiko ir istorinės evoliucijos. Jis pastovus, nekintamas. Vi- 
sur ir visuomet jis pasireiškia tais pačiais dėsniais ir normo- 
mis. Tas pats senovėj kaip ir mūsų laikais. Jis — statiškas prin- 
cipas, kurs sąlygoja gamtos ir apskritai viso kosmo pastovu- 
mą. Istorinė evoliucija liečia tiktai žmogaus sąmonę ir prigim- 
tį; vadinas, žmogus tiktai pamažėl, palaipsniui pažįsta ir suvo- 

kia universalaus proto amžiną ir nekintamą dėsningumą ir har- 
moniją. — Visiškai kitu būdu supranta protą XIX a. idealiz- 
mas. Charakteringiausias proto bruožas, pasak Fichte's, Schellin- 
go ir Hegelio, esanti jo veikla, jo dinamizmas. Jis visų pirma — 
gyvenimo pradas, gyvenimo, kurs išlavėja, išsiskleidžia ir eina 
priekin bei aukštyn, kildamas nuo vieno laipsnio ant kito, aukš- 
tesnio. Todėl Hegelis ir apibūdina universalų protą kaip dva- 
sią, t. y. aktingą asmeninį principą, kurs pasireiškia kaip tik 
žmonijos istoriniame gyvenime ir jos evoliucijoj. Ir drauge yra 
tai kūrybinė jėga, kuri iš savo prigimties ir pagal ją sukuria 
įvairių įstorinio gyvenimo reiškinių ir lyčių visetą. Hegelio filo- 
sofija, kuri atstovauja romantiško idealizmo tobuliausiai for- 
mai, yra pirmiausia istorijos filosofija, nuo kurios priklauso vi- 
sos kitos filosofijos sistemos dalys. Visuotinės istorijos procesą 
Hegelis charakterizuoja maždaug tokiu būdu: žmonijos istori- 
ja — teleologiškas procesas, t. y. procesas, kurs vykdo tam tik- 
rą protingą planą, kuriuo pasireiškia absoliutinės dvasios pri- 
gimtis. Iš dalies šitas planas jau realizuotas žmonijos praeities 
istorijoj, iš dalies jis dar realizuotinas. Tai — dabarties ir atei- 
ties uždavinys. Galutinis visos evoliucijos siekinys yra visos žmo- 
nijos ir atskiro žmogaus (individo) laisvė, bet laisvė imama ne 
tik kaip tam tikra žmogaus būsena, bet ir kaip Žmogaus 54- 
moningumo laipsnis. Tai reiškia: gyva dvasia savo esme yra lais- 
va. Bet kadangi ji, be to, kūrybinė, veikli jėga, tai paprastos 
laisvės būsenos jai nepakanka; ji turi pati sukurti savo laisvę 
ir, sukurdama laisvę, turi pasiekti savivoką, t. y. isisąmoninti, 
kad ji esanti laisva ir kad laisve pasireiškianti jos tikroji pri- 
gimtis. Tačiau visa šila laisvės evoliucija nepasibaigia tiktai sub- 
jektyviniu pažinimo procesu. Laisvė negali iš tikrųjų realizuo- 
tis, jei subjektyvinis pažinimo procesas nepavirsta kartu ir ob- 
jektyviniu procesu, kuris pačioj realybėj sudaro tokias istorinio 
gyvenimo formas, kurios atitinka laisvės idėją ir ją, taip sakant, 
įkūnija. 
Objektyvinė laisvės forma (vaizdas) yra valstybė, vadinas, to- 
kia socialinio ir politinio gyvenimo organizacija, kuri laiduoja 
žmogaus laisvę ir kuria laisvė objektingai pasireiškia. Todėl vals- 

tybės santvarkoj ir sąrangoj atsispindi tas laisvės laipsnis, kurį 
žmonija pasiekė duotojoj gadynėj. Valstybės formų evoliucijoj 
pasirodo žmonijos kultūros pažanga. Kas nori suprasti istori- 
nio proceso dėsningumą ir prasmę, tas turi pirmiausia kreipti 
akis į valstybių istoriją ir įąja vadovautis. Tiktai nagrinėdami ir 
lygindami įvairias valstybių formas ir organizacijas, mes galim 
nustatyti vyriausius Žmonijos istorijos etapus, arba gadynes, ir 
išaiškinti, kokia yra kiekvienos epochos bendra reikšmė ir ką ji 
įnešė į žmonijos kultūrą, nes, Hegelio nuomone, valstybės for- 
ma ir sąranga lemia ir visas kitas kultūros sritis. Kiekviena kul- 
tūra yra organiška visybė, ir todėl visuose jos pasireiškimuose 
pasirodo ta pati dvasia, tas pats laisvės supratimo laipsnis. „Vi- 
suotinė istorija, — sako Hegelis, — yra laisvės supratimo (5ą- 
moningumo) pažanga. Rytų tautos žinojo, kad tiktai vienas yra 
laisvas (monarchas, despotas); senovės graikai ir romėnai ži- 
nojo, kad vien keletas žmonių laisvi (būtent pilnateisiai pilie- 
čiai); mes dabar žinom, kad visi žmonės laisvi, t. y. Kad pats 
žmogus iš savo prigimties laisvas.“ Šitos skirtingos laisvės kon- 
cepcijos įsikūnijo atitinkamose valstybės formose. Tuo pasire- 
miant galima dalyti visuotinė istorija į tris pagrindinius etapus: 
į Rytų istoriją (į kurią įeina kinų, indų, persų, egiptiečių, Ba- 
belio istorija), į graikų ir romėnų istoriją ir pagaliau į gėrmanų 
tautų istoriją (kuri apima italų, prancūzų, anglų, vokiečių isto- 
riją). Kiekvienas etapas apibūdinamas savo kultūros, savo ypa- 
tingos valstybės organizacijos. Rytų tautos sukūrė despotiją, se- 
novės graikai ir romėnai — demokratiją, germanų tautos — 
teise pagrįstą monarchiją, kuri po Reformacijos ir Prancūzų 
revoliucijos pripažįsta visų piliečių lygybę ir asmens laisvę. (Ži- 
noma, šie pagrindiniai visuotinės istorijos etapai savo ruožtu 
susiskaldo į priklausančius nuo jųjų smulkesnius etapus, iš ku- 
rių kiekvienas vaizduoja tam tikrą arba Rytų, arba senovės, ar- 
ba naujųjų laikų kultūros atmainą arba laipsnį: pvz., Rytų pa- 
saulyje — kinų arba indų istorija bei kultūra, senovės pasauly- 
je — graikų ir romėnų istorija, germanų pasaulyje — romanų 
tautų istorija, vokiečių, anglų istorija ir t. t.) Kiekviena epocha 
ir kiekviena ją atilinkanti kultūra turi tam tikrą absoliutinę vertę 

ir reikšmę, nes ji realizuoja vieną arba kitą absoliutinės dva- 
sios (Dievo) ypatybę, vieną arba kitą jos aspektą arba pasireiš- 
kimo laipsnį. Ir kai viena epocha ir kultūra baigiasi ir ją pakei- 
čia kita, tai pirmesnioji ne pranyksta visiškai, bet eina pagrin- 
du naujoms kultūroms, kuriose išsilaiko vienu arba kitu būdu 
teigiamos vertybės, sukurtos anksčiau buvusių epochų. Kiek- 
vienu atveju, pasak Hegelio, istorinis procesas pasižymįs vadi- 
namuoju diglektiniu pobūdžiu. Kiekviena nauja epocha visų pir- 
ma neigia anksčiau buvusią, yra jai priešinga, kaip logikos an- 
titezė priešinga tezei. Bet iš šitos priešybės gimsta trečias laips- 
nis — sintezė, kuri suveda į harmoningą vienybę tezę ir anti- 
tezę. Tokiu būdu visas istorinis procesas yra organiška evoliu- 
cija, kur kiekvienas etapas sąlygoja tolesnius ir eina jiems pa- 
matu ir kur kiekvienas paskesnis laipsnis atstoja pilnesni bei 
tinkamesnį laisvės (vadinasi, ir valstybės idėjos) pasireiškimą. 
Bet žmonijos evoliucijos procesas pasižymi dar viena labai svar- 
bia ypatybe: ne tik viena epocha arba kultūra pakeičia kitą, 
bet mainosi kartu ir atskirų kultūrų, ir epochų veikėjai ir vyk- 
dytojai, t. y. istoriniame procese vienos tautos pavaduoja kitas. 
Kiekviena epocha arba kultūra yra organiškai susieta su tam 
tikros tautos istoriniu likimu. Vadinasi, kiekvienoj epochoj tam 
tikra tauta vaidina sprendžiamą vaidmenį; ji sukuria duotosios 
epochos kultūrines vertybės ir nurodo kitoms tautoms kultūri- 
nio išlavėjimo kelią. Vadinasi, šita tauta užima istorinėj evoliu- 
cijoj tam tikrą vietą, kurios negali užimti nė viena kita tauta. 
Ta kultūra, kurią ji gamina, išplaukia iš jos individualinės pri- 
gimties, iš jos individualinio gabumo, iš jos ypatingo būdo ir 
temperamento. Todėl ir kiekviena kultūrą atspindi savo įkūrė- 
jo ir vykdytojo individualinius bruožus ir ypatybes, ir šiuo al- 
žvilgiu ji nepakartojama, tos rūšies vienintelė. Žinoma, Hege- 
lis turi akivaizdoj ne visas tautas, kurios pasirodo istorijos sce- 
noj, bet tiktai tas, kurios aktingai dalyvauja kultūriniame dar- 
be ir pasižymi kūrybinėmis jėgomis; vadinas, kurios yra ne tik 
istorinio proceso objektai (medžiaga), bet ir veikiantieji sub- 
jektai. Esama daug neistoriškų tautų, kurių vaidmuo istorijoj 

yra grynai pasyvus. Jos nesugeba sukurti kažką savotiška ir 
vertinga, jų vaidmuo pasibaigia tuo, kad pasisavina kultūrą, su- 
kurtą kitų tautų, ir išplečia ją arba suteikia kitoms istoriškoms 
tautoms tą žmonių medžiagą, kurios jos reikalingos. 

Jei tikrai istoriškoji tauta yra istorinio proceso subjektas, 
tai aišku, kad jo vaidmuo nepareina nuo kurio nors išorinio 
dėsningumo, kurs visur ir visuomet būtinai vyksta nepareina- 
mai nuo pačios tautos noro ir sąmoningos valios. Nereik pa- 
miršti, kad visuotinė istorija, pasak Hegelio, — absoliutinės dva- 
sios evoliucijos procesas, t. y. procesas, kur ji pati apsispren- 
džia, išlavėja ir išsiskleidžia ir kuriame ji vykdo savo laisvę. 
Taip pat reikia suprasti ir atskirų istoriškų tautų vaidmuo isto- 
rijoj. Tat ne mechaniškas būtinumas, kuris jį sąlygoja, ne aklas 
fatumas, kurs vyksta nepaisydamas žmonių ir tautų noro, bet 
tat yra tas uždavinys, kurį istoriškoji tauta turi atlikti (išspręs- 
ti) ir kurs atitinka kaip tik jos jėgas ir jos gabumą. Vadinas, 
kiekviena tauta pati Iemia savo likimą, savo istorinę reikšmę, 
ji — laisvas istorijos subjektas; bet drauge, kadangi ji atstovau- 
ja absoliutinei dvasiai tam tikru jos evoliucijos momentu, ji taip 
pat atlieka ir tą uždavinį, kuris jai paskirtas Apvaizdos, ir da- 
lyvauja tokiu būdu absoliutinio proceso įvykime. Žinoma, tatai 
nereiškia, kad kiekviena istoriškoji tauta atlieka paskirtą jai už- 
davinį visiškai sąmoningai, kad ji įsisąmonina savo istorinį vaid- 
menį ir veikia bei pasiryžta, visuomet turėdama akivaizdoj ga- 
lutinį žmonijos evoliucijos tikslą, t. y. visišką laisvės pasireiški- 
mą. Paprastai ir ypač pirmuose istorinio proceso etapuose nei 
pati tauta, nei jos vadai negalvoja apie tokius dalykus ir jais 
niekuomet nesivadovauja. Tat kas priverčia jas veikti ir elgtis 
vienu arba kitu būdu, yra arba visos tautos interesai bei ins- 
tinktai, arba tam tikrų klasių arba luomų siekimai ir troškimai. 
Taip pat ir tie atskiri individai, kurie vaidina istorinį vaidmenį 
ir kuriuose įsikūnija kūrybinė tautos arba klasės jėga, vadina- 
mieji didvyriai ir tautos vadai, dažniausiai veikia nė dėl to, kad 
jie nori pasiekti tam tikrą idealų tikslą, bet kad savo aistras, 
garbėtrošką patenkintų. Todėl istoriniai įvykiai dažnai daro 
mums įspūdį, kad jie priklauso nuo partikuliarinių atsitiktinių 

aplinkybių ir priežasčių, kad istorijoj viešpatauja atsitiktinumas. 
Bet iš tikrųjų ne taip yra. Kiekvienas istorinis veiksmas turi 
dvejopa reikšmę: viena, jis eina priemone tam tikslui pasiekti, 
kurį duotoji tauta arba duotasis veikėjas turi akivaizdoj; antra, 
jis padeda realizuoti bendrą istorinio proceso planą, t. y. jis 
tarnauja kaip priemonė absoliutinės dvasios tikslams. Tuo pa- 
sireiškia, kaip Hegelis sako, absoliutinio proto gudrumas, kad 
jis pasinaudoja tautų ir atskirų individų interesais ir aistromis 
ir jų padedamas vykdo visos žmonijos kultūros ir ypač jos lais- 
vės pažangą. 

Žinoma, dabartiniais laikais, kai ne tik atskiros privilegi- 
juotos klasės arba luomai, bet ir visa tautos masė aktingai da- 
lyvauja politiniame bei socialiniame gyvenime, ir visuose pilie- 
čiuose įsišaknijo įsitikinimas, kad laisvė susieta su žmogaus pri- 
gimtimi, negalima pasitikėti tiktai Dievo (Absoliutinės Dvasios) 
Apvaizda, bet kiekviena tauta turi pati įsisąmoninti ir suvokti 
paskirtą jai istorinį uždavinį ir padaryti viską, kas nuo jos pa- 
čios pareina, kad pajėgtų jį atitinkamai atlikti, nes a priori nė 
viena tauta nežino ir negali žinoti, koks vaidmuo istorijos dra- 
moj jai bus paskirtas, ir tat pareina nuo jos valios stiprumo, 
nuo jos pasiryžimo ir sąmoningumo, ar ji pasinaudos palankia 
situacija (aplinkybėmis) ir įsigis istorinės reikšmės, ar ne. Kaip 
tik naujausiais laikais šita problema, tautos kultūrinės ir istori- 
nės reikšmės problema, pasidarė ypač aktuali ir aistringa. Iš 
vienos pusės, pabudo nacionalinė savivoka ir tų tautų, kurios 
iki šiol buvo pavergtos, kurios neturėjo politinės savaimės ir 
buvo priverstos prisitaikyti prie galingesnių valdančių tautų kul- 
tūros. Po Didžiojo karo visos šios tautos, įgijusios laisvę, sten- 
giasi sukurti savo ypatingą ir savaimingą kultūrą ir socialinio 
gyvenimo tvarką. Bet, iš antros pusės, pasirodo ir atvirkštinė 
tendencija. Ryšys tarp atskirų tautų ekonominio, socialinio ir 
apskritai kultūrinio gyvenimo pasidaro kasmet glaudesnis bei 
gilesnis, stiprėja atskirų kultūros centrų savitarpio įtaka. Ne 
tik Europos tautos artėja viena prie kitos, bet ir kitų žemynų — 
Amerikos, Azijos, Afrikos nacijos taip pat įtrauktos į šitą pro- 
cesą ir noroms nenoroms dalyvauja kultūros bendradarbiavi- 

me. Tokia susijungimo ir standartizacijos tendencija pasireiškia 
visose srityse. Mokslas jau seniai internacionalus dalykas ir re- 
miasi visų kultūrinių tautų bendradarbiavimu. Tas pat galima 
sakyt! ir apie techniką, apie susisiekimo priemones, geležinkę- 
lius, garlaivius, automobilius, apie aviaciją, apskritai apie visą 
materialinę kultūrą. Bet paskutiniais laikais ir mados, šokiai 
bei sportas įgijo internacionalinį pobūdį. Net toj srity, kurioj 
apskrilai aiškiausiai pasirodo tautų atskiros individualinės ypa- 
tybės tr individualiniai gabumai, būtent meno srity, mes paste- 
bim tą patį fenomeną. Beveik tos pačios tendencijos arba tie 
patys stiliai viešpatauja visoms Europos kultūringoms tautoms 
ir sąlygoja atskirų meno šakų kūrinius (kubizmas, futurizmas, 
ekspresionizmas, siurrealizmas ir t. t.). Ir jei literatūroj išeina 
koks nors naujas žymus veikalas, tai jis tuojau verčiamas į vi- 
sas kultūringas kalbas ir tokiu būdu daro įtakos kitų tautų h- 
teratūrai. 

Todėl ir kyla klausimas, labai svarbus klausimas: ar šita vie- 
ningumo ir standartizacijos tendencija, kuri pasireiškia visose 
kultūros srityse, neprieštarauja atskirų tautų pastangoms atsi- 
skirti ir sukurti savo ypatingą, savotišką kultūrą ir politinę bei 
socialinę tvarką? Ar viena tendencija neturi panaikinti arba pa- 
raližuoti antros? Pamėginkim atsakyti į šitą klausimą, pasirem- 
dami anksčiau išdėstyta istorinio proceso koncepcija, kuri yra 
nustatyta Hegelio. — Mes matėm: Hegelis skiria istoriškas ir 
neistoriškas tautas. Istoriškoji tauta, t. y. tokia, kuri vaidina, 
kaip subjektas, aktingą vaidmenį istoriniame gyvenime, negali 
pasitenkinti paprastu faktu, kad ji egzistuoja ir auga; jos užda- 
vinys ne vien apginti ir išsaugoti savo politinį ir ekonominį sa- 
varankiškumą. Tat ka ji veikia ir sukuria, turi eiti ne tik jos 
pačios naudai, bet turi turėti universalią reikšmę, vadinas, jos 
istorinis svarbumas pareina nuo to, kiek ji aktingai dalyvauja 
visos žmonijos kultūros kūrime, nuo to, ką ji įdeda į bendrą 
kultūrinių vertybių lobyną. Tai nereiškia, kad istoriškoji tauta 
turi atsisakyti nuo savo naudos ir interesų, pasiaukoti visos žmo- 
nijos gerovei ir laimei; priešingai, ji gali tarnauti bendrai kul- 
tūrai ir atlikti tinkamai savo uždavinį tiktai tvirtindama ir la- 

vindama savo individualinę prigimtį, savo ypatingą dvasią bei 
gabumą. Iš tikrųjų žmonijos vienybė ir žmonijos laisvė (kultū- 
ra) nėra kažkas abstraktu, kas egzistuoja savarankiškai, kas 
prieštarauja atskirų tautų įvairumui, ir žmonijos kultūra visiš- 
kai nereikalinga visų žmonių ir tautų vienodumo bei lygumo. 
Ne, tikra kultūros vienybė suponuoja visuomet savo atskirų kon- 
krečių pasireiškimų ivairybę ir gali būti realizuojama tik per 
šitą įvairybę, jos padedama. Pagrindinės idėjos, srovės ir ten- 
dencijos, kurios viešpatauja moksle, mene ir kitose kultūros 
srityse, gali būti skirtingų tautų tos pačios arba vienodos, bet 
tai nekliudo tam, kad kiekviena tauta vykdo šitas idėjas, sro- 
ves, tendencijas skirtingai, savotiškai ir tuo pareiškia savo ori- 
ginalumą ir savo ypatingą kūrybinę jėgą. 

Bet šitas išvidinis ryšys tarp tautos individualybės ir jos reikš- 
mės bendrai kultūrai turi būti konkrečiau paaiškintas. Reikia 
parodyti, kokiu būdu tauta savo istoriniame gyvenime sūjungia 
savo individualines vertybes su universaliomis kultūros verty- 
bėmis. Šitą klausimą nagrinėja Fichte savo „Reden an die deut- 
sche Nation“ (Kalbos vokiečių tautai), kuriomis jis kreipiasi į 
vokiečių tautą, norėdamas sužadinti jos nacionalinę savivoką ir 
išbudinti tas išvidines dvasios jėgas, kurių padedama ji galėtų 
atsipalaiduoti nuo svetimšalių, I. y. prancūzų, valdžios. (Šios 
„Kalbos“ laikytos 1807—1808 m. žiemą Berlyne po kovos prie 
Jėnos, Prūsijai savo savarankiškumo nustojus ir beveik visai Vo- 
kietijai pripažinus Napoleono valdžią.) Fichte jau anksčiau bu- 
vo numatęs savo tėvynės žlugimą ir buvo nurodęs žlugimo prie- 
žastis — nacijos moralinį ir dvasinį išsigimimą, kuris atėmė jai 
ir fizines jėgas. Šiame veikale jis apibūdina savo epochą kaip 
visiško nuodėmingumo laiką, kur viešpatauja nevaržomas egoiz- 
mas ir tauta, kaip organiška visybė, nustojo savo vienybės. „Kal- 
bų“ vokiečių tautai uždavinys buvo nurodyti tą kelią, kuris ga- 
lėtų vokiečių tautą išgelbėti iš jos nelaimės ir atgaivinti jos kul- 
tūrines jėgas. Fichte taip pat kaip ir Hegelis pripažįsta, kad 
nacionalinis tautos buvimas ir įos dvasios žydėjimas būtinai su- 
sietas su tuo vaidmeniu, kurį ji vaidina bendroj visos žmonijos 
kultūros evoliucijoj. Ir nors jis ir turi akivaizdoj tiktai vokiečių 

tautą, tačiau jo samprotavimai turi bendrą pobūdį ir gali būti 
taikomi kiekvienai tautai. Fichte gvildeno šiose „Kalbose“ kaip 
tik tuos klausimus, kurie tautos gyvenimui turi svarbiausią reikš- 
mę. Tat ypač „Kalbos“ svarbios ir auklėjimo reikalui. 

Fichte's nuomone, tautos originalumas ir kūrybinė jėga reiš- 
kiasi pirmiausia tautos kalba, t. y. tuo, ar ji turi savo ypatingą 
kalbą, kurios prigimty atsispindi tautos dvasia ir tos dvasios 
charakteringi bruožai. Nesama nė vieno kito socialinio reiški- 
nio, kuris tautos dvasinei kultūrai turėtų tą pačią reikšmę kaip 
kalba. Kalba laiduoja tautos vienybę ne tik ta prasme, kad ji 
sujungia ir suartina visus individus, priklausančius tai pačiai 
tautai, bet ir ta prasme, kad ji išlaiko ir apsaugoja išvidinį sąryšį 
tarp tautos praeities, Iš vienos, ir jos dabarties bei ateities — 
iš antros pusės. Kalboj, jos gramatiškoj sąrangoj, jos žodyne, 
jos posakiuose kristalizuojasi, taip sakant, visas tautos išvidinis 
gyvenimas, jos moralinės pažiūros ir tendencijos, jos estetinis 
skonis, religiniai įsitikinimai, jos intelektualinis įimaningumas, 
jos pastabumas ir sąmojingumas, jos simpatijos ir antipatijos ir 
apskritai visas jos jautrumas bei jausmingumas. Net tais atžvil- 
giais, kai naujoji tautos karta nežino savo praeities istorijos, 
jos sąryšis su senesniosiomis kartomis nepranyksta, jei tiktai ji 
neužmiršta savo gimtosios kalbos. Kalba nustato ir išlaiko to- 
lydinį ryšį ir santykį tarp praeities ir dabarties. Kultūros tradi- 
cija remiasi pirmiausia kalba. Bet kartu kaip tik kalba yra vy- 
riausias dvasinio gyvenimo įrankis. Išmokti kalbos tiek, kad ji 
galėtų išsakyti visą žmogaus išvidinį pasaulį, — ne tiktai vienos 
atminties darbas. Pasisavinti visas tas intelekto ir dvasios ver- 
tybes, kurios glūdi kalboj ir joje sukauptos, galima tiktai atga- 
minant ir pakartojant, nors ir sutrumpinta lytimi, visą tą inte- 
lektualinį darbą, kuriuo kalba buvo sukurta. Vadinas, gyvos kal- 
bos išmokimas reikalauja ne tik mechaniško atminties darbo, 
bet savarankiško visos dvasios veiklumo. Ir todėl gyva kalba, 
nors ir remiasi tradicija, negali pasilikti ta pati; kiek ji gyva, ji 
kinta, ji išsiplėtoja ir išsiskleidžia kaip gyvas organizmas. Kal- 
bos išplitimu ir išlavėjimu reiškiasi tautos intelektualinė ir dva- 
sinė evoliucija. Tautos kultūros pažanga negali apsieiti be gy- 

vos kalbos išlavėjimo. Ypač dvasios kuliūrai, t. y. mokslų, me- 
no, moralės, religijos kultūrai, kalbos gyvumas ir sugebėjimas 
kisti, diferencijuotis, plėtotis turi sprendžiamą reikšmę. Tat ga- 
lima paaiškinti tokiu būdu. Iš pradžių žmogaus sąmonė nu- 
kreipta į išorinį pasaulį; visi jo interesai, jo siekimai, instinktai, 
troškimai koncentruojasi jo fizinėj (materialinėj) aplinkoj. Toks 
interesų ir sąmonės nukreipimas veikia ir kalbą. Visi jos Žžo- 
džiai tebežymi arba išorinius materialinius daiktus bei reiški- 
nius, arba šių daiktų įvairius santykius (pvz., erdvinius, laiki- 
nius), arba žmogaus veikimus, nukreiptus į išorinį pasaulį. Tik 
daug vėliau žmogus pradeda domėtis ir savo išvidiniu gyveni- 
mu, ir apskritai pojūčiams neprieinamais dvasios (idealios bū- 
ties) reiškiniais. Jiems pažymėti žodžiais žmogus turi remtis tuo 
pagrindiniu žodžių visetu (Ilobynu), kuris vartojamas gyvoj kal- 
boj. Kadangi šie žodžiai žymi išorinius daiktus, reiškinius, san- 
tykius ir veikimus, tai dvasios reiškiniams pažymėti tenka nau- 
dotis jais ne tiesiogine, bet metaforiška prasme. Kiekviena to- 
kia metafora (pvz., pamatuoti, išplaukti, pagauti, suvokti, iš- 
gvildenti) grindžiama tam tikru panašumu tarp vieno arba kito 
dvasinio (psichinio) ir fizinio reiškinio. Bet šitą panašumą gali 
nustatyti tik tas, kas iš tikrųjų išgyveno, patyrė duotuosius dva- 
sinius reiškinius (idėjas, jausmus, siekimus ir t. t.). Vadinas, 
tokia metafora, kuri žymi nejusminio pasaulio reiškinius, supo- 
nuoja tam tikrą išvidinį patyrimą. Ir tiktai tas, kas pats turi šitą 
patyrimą (nes išvidinis, dvasios gyvenimo patyrimas yra visuo- 
met asmeninis, individualinis), gali iš tikrųjų suvokti tokią me- 
taforą ir tinkamai jąją vartoti. Iš to aiškėja, kad vien tauta, 
turinti gyvą gimtąją kalbą, t. y. tokią kalbą, kur metaforiški 
posakiai gimsta tiesiog iš išvidinės patirties, pajėgia sukurti tik- 
ras dvasios kultūros vertybes ir drauge aktingai dalyvauti žmo- 
nijos evoliucijos procese. Svetimos kalbos galima išmokti ir ja 
pasitenkinti praktiškame (ypač ekonomiškameė) gyvenime, bet 
ji nieku būdų negali pavaduoti gyvos gimtosios kalbos dvasinės 
kultūros atžvilgiu, nes joje nėra atitikimo tarp išvidinio patyri- 
mo (dvasios gyvenimo) ir išreiškiančių ją metaforiškų posakių. 
Tokia negyva kalba tinka tiktai svetimai kultūrai, kuri gauta iš 

kitos tautos, atgaminti. Iš to, kas sakyta, išplaukia dar viena 
svarbi išvada, būtent kad kalba — viena iš vyriausių tautos auk- 
ėjimo priemonių. "Tokiu būdu kalbos problema priveda mus prie 
kitos problemos, į kurią Fichte, nagrinėdamas tautos buvimo 
pagrindus, kreipia ypatingą dėmesį. Jisai atgaivina senovės fi- 
losotų, ypač Platono ir Aristotelio, tradiciją; jie manė, jog vals- 
tybės uždavinys nesibaigia tuo, kad ji apsaugoja piliečių gyve- 
nimą bei šalina pavojus ir suteikia jiems tinkamas kultūringo 
gyvenimo sąlygas, bet valstybė turi, be to, išspręsti ir teigiamą 
uždavinį, būtent taip organizuoti piliečių gyvenimą ir veikimą, 
kad jis tarnautų kultūros reikalams, kultūros pažangai ir evo- 
liucijai. "Tam tikslui pasiekti valstybė visų pirma turi rūpintis 
piliečių auklėjimu. 

Auklėjimas, pasak Fichte's, turi būti drauge ir individuali- 
nis, ir socialinis. Tiktai sujungdama ir suderindama šiuos du 
aukiėjimo momentus, valstybė gali vykdyti savo uždavinį: išla- 
vinti piliečius, kurie, tarnaudami savo tautai, kariu būtų tikri 
universalios visos Žmonijos kultūros veikėjai. Kiek auklėjimas 
turi akivaizdoj atskirą individą, asmenybę, jis turi visų pirma 
skatinti ir lavinti žmogaus savarankišką veiklumą. Auklėjimo 
metodai, kurie veda į šitą tikslą, jau atrasti ir nustatyti: tatai 
metodai, kurie išplaukia iš Pestalozzi: auklėjimo sistemos. Fich- 
te priskiria jiems sprendžiamosios reikšmės; jie — vienintelė 
priemonė, kuri gali išgelbėti ne tik vokiečių tautą, bet ir visą 
žmoniją iš gresiančio jai moralinio ir intelektualinio dekadan- 
so. Fichte dar daugiau negu Pestalozzi pabrėžia auklėjime 
paties auklėtinio aktingumą. Žmogus gali išmokti tikrai to, kas 
išplaukia iš jo išvidinio gyvenimo aktingumo, ką jis pats gami- 
na, kas yra jo veikimo padarinys. Tokia prasme Fichte kaip tik 
supranta (interpretuoja) Pestalozzi pagrindinį reikalavimą, kad 
mokymasis būtų vaizdingas, konkretus. Tikras vaizdingumas ne- 
suderinamas su grynai pasyviomis pagautimis ir percepcijomis. 
Vaikas mokosi orientuotis aplinkiniame pasaulyje, aiškiai įsi- 
vaizduoti daiktus, su kuriais jis susiduria gyvenime, ir ryškiai 
mąstyti, jei jis visų pirma įsisąmonina savo išvidinį aktingumą: 
savo siekimus, troškimus, jausmus ir reikalus; ir jis gali įsisą- 

moninti savo veiklumą vien išmokdamas juos išreikšti, t. y. tin- 
kamai naudotis kalba. Tiktai lada kalba atliks savo uždavinį, ji 
bus gyva kalba, kurioj kiekvieną žodį, kiekvieną posakį atitiks 
tam tikras potyris, tam tikras aiškus vaidinys arba ryški mintis; 
kitaip sakant, tiktai šiuo atvėju kalba pasidarys tikro dvasinio 
gyvenimo priemone ir įrankiu. Tuo būdu gyva gimtoji kalba 
padeda lavinti ir tobulinti mąstymo aiškumą. Net daugiau, gy- 
va kalba — aiškaus mąstymo būtina sąlyga. Aiškus mąstymas 
savo ruožtu sąlygoja valios išlavėjimą. Aiškus mąstymas negali 
apsieiti be palies savęs pažinimo (savivokos). Ir paties savęs 
pažinimas nušviečia valią ir suteikia jai pasiryžimą (stiprumą) 
iz linkmės vienybę. Tikras aktingumas, arba savarankiškas veik- 
lumas, apsireiškia visur ir visuomet kartu ir mąstymo, ir valios 
sferoj. Mastymo veiklumas sužadina valios veiklumą ir atvirkš- 
čiai. Tatai auklėjimas visuomet turi turėti akivaizdoj. Iš tikrųjų 
susipažinti su išoriniu pasauliu taip, kad jis galėtų jame orien- 
tuotis ir veikti, vaikas palės tiktai tada, kai jis pripras, vaizduo- 
tės padedamas, atgaminti išorinius daiktus ir jų figūrą, didumą 
Ir savitarpio erdvinius santykiavimus, konstrukcijos būdu suda- 
ryli jų atvaizdus. Vadinas, mąstymas, vaizduotė apskritai (išvi- 
dinis veiklumas) glaudžiai susieti su išoriniu veikimu. Todėl ir 
kūno išlavėjimas ne tik tarnauja sveikatos reikalams, bet ir turi 
svarbią įtaką Žmogaus intelektualiniam išprusimui. Kūno suge- 
bėjimas veikti ir nugalėti kitų kūnų pasipriešinimą, jo mokėji- 
mas elgtis su aplinkiniais daiktais, jais naudotis sudaro bendro 
auklėtinio išlavėjimo svarbiausią momentą, kuriuo valstybė tu- 
ri rimtai rūpintis. 

Bet savarankiškas veiklumas — ne tik formalus auklėjimo 
principas, kuris sąlygoja mąstymo aiškumą ir valios stiprumą; 
taip pat jis lemia ir auklėjimo malerialią pusę, t. y. valios nu- 
krypimą į dorovę, nes toks valios nukrypimas neprieštarauja 
žmogaus esmei; priešingai, jis atitinka jo prigimtį, jo likimą ir 
išplaukia iš natūralaus ir laisvo jo dvasinių jėgų išsiplėtojimo. 
Aplinka, kurioj gyvena žmogus, yra ne tik gamta, ne tik mate- 
rialinis, bet ir socialinis pasaulis. Kiekvienas individas — tam 
tikras visuomenės (sąjungos) narys. Žmonių santykiai visuome- 

nėj grindžiami savitarpio pagarba. Kiekvienas gerbia kitą kai- 
po žmogų ir reikalauja savo ruožtu, kad ir kiti jį gerbtų kaipo 
asmenybę. Šiais santykiais, pagrįstais savitarpio pagarba, pasak 
Fichte's, pasireiškia žmogaus tikra moralinė prigimtis, jo žmo- 
niškumas, ir tik Žmonių sąjungoj gali būti realizuojamos aukš- 
čiausios žmogaus gyvenimo vertybės, tos vertybės, kurios suda- 
ro dvasinę kultūrą. Vadinas, žmogaus priklausomybė visuome- 
nei (sąjungai) ne atsitiktinė, bet esminga. Tiktai tiek, kiek jis 
sąjungos narys, jis gali pasidaryti žmogumi, moralinė asmeny- 
be tikra prasme. Talai reiškia: jis gali išlavinti ir išskleisti savo 
individualines ypatybes ir jėgas, savo individualų gabumą tiktai 
tiek, kiek jis veikia visuomenės naudai, kiek jis pasiaukoja so- 
cialiniams tikslams ir dalyvauja aktingai sąjungos narių ben- 
dradarbiavime. TA natūrali sąjunga, kuriai priklauso kiekvienas 
individas, yra tauta, ir tautai tarpininkaujant individas įeina į 
visus apimančią žmonijos sąjungą. — Į šitą socialinę žmogaus 
prigimties pusę auklėjimas turi kreipti ypatingą dėmesį. Auk- 
lėtinis turi priprasti bendradarbiauti su kitais, aukoti savo as- 
meniškus interesus sąjungos naudai. Toks aisižadėjimas ne nu- 
slopina, bet priešingai, sustiprina, įtempia jo individualines, mo- 
ralines jėgas. Todėl, Fichte's nuomone, mokykla turi būti taip 
organizuota, kad mokiniai sudarytų vieną sąjungą, kuri remtų- 
si visų jųjų savarankišku veiklumu ir bendradarbiavimu. Tuo 
būdu mes matom, kad individvalinis ir socialinis auklėjimas su- 
daro dvi moralinio auklėjimo puses, kurios papildo viena an- 
trą. Bet moralinis auklėjimas glaudžiai susietas su religiniu auk- 
lėjimu. Nereik pamiršti, kad tarnaudamas tautai žmogus (indi- 
vidas) taip pat tarnauja ir žmonijai, nes tautos reikšmė kaip tik 
tokia, kad ji atstoja tam tikrą konkrečią žmonijos individuali- 
zaciją istorijoj. Bet žmonijos evoliucijoj pasireiškia Absoliuti- 
nės Dvasios (t. y. Dievo) gyvenimas. Tuo būdu ir tautiškumo 
idėja, ir tautiška kultūra remiasi pagaliau religiniu pagrindu. 

Toks yra bendrais bruožais vokiečių idealistių (Fichte's, He- 
gelio) tautos (nacijos) idėjos supratimas. Iškelsim dabar klau- 
simą: ar šita pažiūra įdomi tiktai istoriniu atžvilgiu? O gal ji 
dar nenustojus savo aktualumo ir mūsų laikais ir rauratis mu- 

tandis gali suvaidinti vadovaujamą vaidmenį ir dabartiniame 
politiniame ir kultūriniame gyvenime? Man rodos, kad į širą 
klausimą galima atsakyt teigiamai. Jei apžvelgsim tas politines 
ir socialines tendencijas, Kurios viešpatauja dabarty, tai pasi- 
rodys, kad tie idealūs reikalavimai, kurie buvo paskelbti Fich- 
te's ir Hegelio, iš dalies jau realizuoti, iš dalies kaip tik dabar 
realizuojami. Iš tikrųjų, po Didžiojo karo beveik visos tautos 
įgijo politinę ir kultūrinę autonomiją ir kiekviena gali laisvai, 
sąvo nuožiūra Organizuoti savo politinį ir socialinį gyvenimą 
bei rūpintis savo tautiškos kultūros išsiplėtojimu. Ir niekas da- 
bar nedrįsta neigti, kad kiekvienai tautai priklauso nacionali- 
nio apsisprendimo teisė. Dabartinėse tarptautinėse sutartyse 
numatytos ir apsaugotos net tautų mažumų kultūrinės teisės. 
Antra vertus, egzistuoja tokia tarptautinė organizacija, kaip 
Tautų Sąjunga, kurios uždavinys yra visų tautų taikus bendra- 
darbiavimas politinėj, socialinėj ir kultūrinėj srity ir jų savitar- 
pio susiartinimas. Bet arčiau įsižiūrėjus nesunku įsitikinti, kad 
dabartinė tikrovė toli gražu neatitinka tų idealių reikalavimų, 
kuriuos iškėlė Fichte ir Hegelis. Politikoj visur ir visuomet 
viešpatavo tam tikras veidmainiškumas, bet, rodos, niekuomet 
šis veidmainiškumas nepasiekė tokio laipsnio kaip dabar. Gra- 
žių žodžių (posakių) tariama daug, bet veiksmai jų visiškai ne- 
atitinka. 

"Tautų Sąjunga dar nesavarankiška įstaiga: ji priklauso nuo 
didžiųjų valstybių. Bendrais žmoniškumo ir teisingumo idea- 
lais ji gali vadovautis tiktai tiek, kiek tal neprieštarauja galingų 
ir didžiųjų valstybių interesams. Aiškiai tat mums rodo, kaip 
Ženevoj Vilniaus klausimas buvo svarstytas ir neišspręstas. Bet 
Tautų Sąjungos silpnybė pareina dar nuo kitos labai svarbios 
priežasties, būtent kad dažniausiai tautiškumas-nacionalizmas 
suprantamas ne taip, kaip jį supranta Fichte ir Hegelis, bet 
visai kitu būdu: ir šitas tautos ir tautiškumo kitas supratimas 
veda į tai, kad nacionalizmas išsigimsta ir pavirsta šovinizimu. 
Koks yra pagrindinis skirtumas tarp nacionalizmo, kaip jį su- 
pranta vokiečių filosofai, ir dabartinio šovinizmo? Vyriausias 
skirtumas, rodos, toks, kad tikras nacionalizmo. pagrindas yra 

teigiamas, kūrybinis pradmuo, tuo tarpu šovinizmo pagrindas 
neigiamas, naikinąs. Iš tikrųjų, tikras nacionalizmas grindžia- 
mas savo tėvynės, savo tautos meile, kurioj glūdi potencialioj 
lyty kartu ir žmonijos, kaipo vienybės, meilė. Todėl veikla, kuri 
tarnauja tautiškai kultūrai, taip pat padeda ir bendrai žmoni- 
jos kultūrai išsiplėtoti ir tobulėti. Bet tautos meilė gali kelti 
mumyse ir neapykantą, nukreiptą prieš tuos, kurie pasipriešina 
tautos naudai ir gerovei, paneigia jos interesus arba įžeidžia 
jos garbę. Dažniausiai taip pasielgia kita tauta, kurios interesai 
prieštarauja vienu arba kitu atžvilgiu mūsų tautos interesams. 
"Toks priešingumas dažnai neišvengiamas, jis pareina nuo isto- 
rinių aplinkybių, ir geram patriotui todėl! tenka noroms neno- 
roms kovoti prieš tuos kitų tautų palinkimus, kurie pavojingi 
arba kenksmingi jo savajai tautai. Todėl politiniame gyvenime 
ir politinėje kovoje neapykanta gali būti iki tam tikro laipsnio 
paleisinta, Energingas savo interesų gynimas negali be jos ap- 
sieiti. Bet nereikia užmiršti, kad tose aplinkybėse, kurios susi- 
daro kovojant, slepiasi labai didelis pavojus tautos kultūrai ir 
kultūriniam gyvenimui: šios aplinkybės gali sukelti ir visoj tau- 
toj, 17 ypač tuose sluoksniuose (inteligentuose), kurie vadovau- 
ja kultūriniam išsiplėtojimui, toki psichinį nusistatymą, kuria- 
me neigiamos emocijos palaipsniui užima teigiamų emocijų vie- 
tą, šalina jas ir kuriame pasidaro vyriausiu (sprendžiamuoju) 
pasielgimo akstinu ne savo tautos meilė, bet kitų tautų, savo 
priešų neapykanta. Žmogaus prigimtis tokia, kad jis visuomet 
linkęs eiti ta kryptimi, kur jis sutinka mažiausią pasipriešini- 
mą. Tat liečia ir jo psichinį ir moralinį gyvenimą. Jis lengviau 
nusileidžia (pasiduoda) neigiamoms emocijoms ir įausmams ne- 
kaip teigiamoms, nes teigiamos emocijos, kaip meilė ir pana- 
šios, skiria jam tam tikras pareigas, tuo tarpu neapykanta ai- 
palaiduoja nuo visų pareigų. Ypač (ai galima sakyti apie masę 
(minią). Daug lengviau sužadinti masėj neigiamų nekaip tei- 
giamų emocijų. Tuo ir remiasi politinė demagogija ir iš to iš- 
plaukia jos tvirkinama įtaka tautai. Bet svarbiausias neapykan- 
ta pagrįsto sielos nusistatymo pavojus yra toks, kad neapykan- 
ta (ir apskritai neigiamos emocijos) nusilpnina žmogaus kūry- 

bine jėgą ir sukelia jame palinkimą ne kurti bei statyti, o griauti 
ir naikinti. Vienas iš vyriausių faktorių, kurs sąlygoja mūsų dva- 
sinį (intelektualinį ir moralinį) išsiplėtojimą ir išlavėjimą, — 
tat sugebėjimas suprasti kitų žmonių psichinį gyvenimą. Supras- 
dami kitus, isigilindami į jų išvidinį pasaulį, dalyvaudami vaiz- 
duotėj jų potyriuose, jausmuose, mintyse ir emocijose, mes iš- 
einam iki tam tikro laipsnio iš savo aš siaurų ribų, išplečiam ir 
pagilinam savo vidujį patyrimą ir, suteikdami tuo pačiu mąsty- 
mui bei vaizduotei gausingos medžiagos, duodam savo kūrybį- 
nėms jėgoms tinkamos progos pareikšti savo veiklumą ir aktin- 
gumą. Bet kitų supratimo reikšmė nepasibaigia tiktai individu- 
aliniu gyvenimu; jis vaidina ir socialiniame gyvenime, tautos 
gyvenime sprendžiamą vaidmenį. Kiekviena tauta gali dalyvau- 
ti bendros žmonijos kultūros kūryboj, kiek ji sugeba pasisavinti 
tas kultūrines vertybes, kurios buvo sukurtos kitų tautų. Bet 
pasiimti ir pasisavinti šitas vertybes ji gali tiktai tuo atveju, jei 
ji neseka svetima kultūra mechaniškai, išoriniu būdu, bet iš tik- 
rųjų ją supranta. Toks supratimas — ne grynai intelektualinis 
aktas; jis turi ir savo emocinį pagrindą, būtent simpatijos jaus- 
mą, kurs pasiekia aukščiausio išsiplėtojimo laipsnį meilėje. Tik- 
tai suprasti aš galiu tik tat, kam aš šiek tiek simpatizuoju. Tik- 
tai simpatija leidžia man teisingai (tinkamai) įvertinti kitų žmo- 
nių ir kitų tautų, kitų kultūrų vertybes ir trūkumus, todėl ir nė 
viena tauta negali apsieiti be teisingo kitų tautų įvertinimo, jei 
ji nori sąmoningai kurti savo kultūrą ir aktingai dalyvauti spren- 
dime tų problemų, kurios kaip tik pribrendo duotuoju istori- 
niu momentu ir pasidarė aktualios. Kur nėra jokios simpatijos, 
bet viešpatauja neapykanta, antipatija ir kitos neigiamos emo- 
cijos, tenai nėra ir kitų supratimo. Kur nėra kitų supratimo, 
tenai žmogaus (tautos) sąmonė, taip sakant, nė atvira, bet už- 
dara. Ji nebegauna iš socialinės aplinkos tokių gilių ir stiprių 
įspūdžių, kurie galėtų sužadinti jos veiklumą ir jos dvasines jė- 
gas. Neišvengiamai žmogaus (arba tautos) intelektualinis aki- 
ratis siaurėja, jo išvidinis gyvenimas, nustojęs sąryšio su šalti- 
niu, kuriuo jis gyvas, pasidaro skurdus, negausingas, ištižęs. Ma- 
ža to: juo mažiau mes suprantam kitus, juo mažiau suprantam 

ir pažistam palys save. Mes pažįstam save tiktai bendraudami 
su kitais ir stebėdami, kaip mūsų pasielgimas atsiliepia jiems. 
Tat faktas, kuriuo negalima abejoti. Kiekvienas pačiam sau ne 
artimiausias, bet toliausias, — sako Nietzsche. Tai reiškia: mes 
galim tikrai (tinkamai) pažinti patys savė tik pažindami, t. y. 
suprasdami kitus. Mūsų laikais, kai ir kultūrinė kūryba pasida- 
rė labiau sąmoninga, šita aplinkybė turi svarbiausios reikšmės 
ir politiniam bei socialiniam gyvenimui. Dabar kiekvienos tau- 
tos gyvenimas taip glaudžiai susietas su kitų tautų gyvenimu, 
kad sukurti savo savaimą kultūrą, kuri nepareitų nuo bendros 
žmonijos kultūros, negalimas dalykas. Tokia kultūrą būtų pro- 
vinciali, atsilikusi ir neturėtų tikros vertės. Bet, kiek politinia- 
me gyvenime vyriausiais elgesio ir veikimo akstinais pasidaro 
ne teisiamos, bet neigiamos emocijos, tauta neišvengiamai iZO- 
liuojasi ir pakliūva į provincializmą. Nesuprasdama kitų, ji ne- 
supranta ir savęs, ji nustoja jautrumo istorinei realybei ir, p2- 
siduodama kenksmingiems prietarams ir iliuzijoms, nepajėgia 
atlikti savo istorinio uždavinio. Štai kodėl tikras patriotas, kurs 
rimtai rūpinasi savo socialinėmis ir politinėmis pareigomis, tur 
išsiaiškinti, koks yra jo patriotizmo ir patriotiško veikimo vidu- 
jis pagrindas: ar jis teigiamas, ar ypač (vyriausiai) neigiamas; 
ar jis remiasi meilės ir simpatijos jausmais, ar, priešingai, ne- 
apykanta ir nekantrumu; priešingai jo patriotizmas gali pavirs- 
ti šovinizmu, kurs visų daugiausia kenkia kaip tik savosios tau- 
tos interesams. 

Taigi mes matom, kad tikro patriotizmo kriterijų mums nu- 
rodo vokiečių idealizmo atstovai — Fichte ir Hegelis: tat pa- 
triotizmas, kurs žiūri į tautiškumą, į tautišką kuliūrą, kaipo į 
individualinį ir savišką žmoniškumo bei bendros žmoniškos ku!- 
tūros pasireiškimą. 

Aš nesiimsiu uždavinio visiškai išspręsti šitą labai plačią ir 
komplikuotą problemą; viename straipsnyje negalima ji aprėp- 
ti ir nušviesti visi glūdį joje aspektai ir šalys. Mano uždavinys 
bus daug siauresnis: būtent parodyti, kodėl šita tema kaip tik 
mūsų laikais įzavo nepaprastą aktualumą bei aštrumą ir kokia 
kryptimi, mano įsitikinimu, reikia ieškoti jos išsprendimo. Dėl 
šitos problemos, kaip žinoma, daug ginčijamasi, ir ji sprendžia- 
ma nevienodai. Vieni tvirtina, kad krikščionybė ir socializmas 
neturį nieko bendro ir esą net dvi priešingos viena kitai pasau- 
lėžiūros (socializmas šiuo atveju tapatybinamas su marksizmu, 
su ateistišku socializmu). Kiti, priešingai, mano, kad krikščio- 
nybė ir socializmas ne tik suderinami, bet net glaudžiai surišti, 
ir socializmo reikalavimai tikra žodžio prasme išplaukią iš krikš- 
čioniškos dorovės pradmenų. Toks nuomonių skirtumas ir prie- 
šingumas pareina pirmiausia nuo to, kaip suprantama krikš- 
čionybė, iš vienos pusės, ir socializmas, iš antros, 

Norint susigaudyti šiojoj problemoj, reikia todėl pirmiausia 
išsiaiškinti, kokios gali būti tos principinės krikščionybės pozi- 
cijos, iš kurių ji vertina ir sprendžia socializmo klausimą. Ma- 
no supratimu, tokių pozicijų yra dvi; jos atitinka dvi pagrindi- 
nes tendencijas, kurios pasireiškia visoj krikščionybės istorijoj 
ir lemia visą jos istorinę raidą ir visus jos supratimo pasikeiti- 
mus. — Viena pozicija pripažįsta svarbiausiu ir esmingiausiu 
krikščionybės momentu jos idealo transcendentišką (anapusiš- 
ką) ir asketišką pobūdį. Tai, ko krikščionis trokšta ir ko jis sten- 
giasi pasiekti, — tai amžina palaima dangaus karalystėje. Todėl 
žmogaus svarbiausias (ir, tiesą pasakius) vienintelis uždavinys — 

ruoštis perėjimui į anąjį pasaulį, rūpintis savo sielos išganymu. 
Viskas pareina nuo žmogaus asmeninio santykio su Dievu, su 
pasaulio išganytoju, su Kristumi; aukščiausioji jo pareiga — 
Dievo baimė ir meilė. Lyginamos su palaima dangaus karalys- 
tėj, visos šio žemiško gyvenimo gėrybės menkos, niekingos ir iš 
tikro neturi jokios vertės (kiekvienu atveju jos tik reliatyvios), 
ir žmogus neturi prie jų prisirišti arba joms atsiduoti. Tai nu- 
tolina jį nuo Dievo ir nuvilioja nuo svarbiausio gyvatos užda- 
vinio, kursai gali būti pasiekiamas tik už šio gyvenimo ribų. 
Maža to: kadangi šis pasaulis yra blogio valdžioje, kadangi tai 
ašarų pakalnė, kurioj Dievo arba Kristaus karalystė negali būti 
įvykdyta, tai žemiškojo buvimo gėrybės ne tik neturi tikros tei- 
giamos vertės, bet turi būti net neigiamai vertinamos; nes kiek- 
viena tokia gėrybė, vis tiek, ar ji bus medžiaginė, ar dvasinė 
(turtas, galybė, pagarba, mokslas, menas), lig tik pasidaro žmo- 
gaus siekiniu, pretenduoja į absoliučią reikšmę ir linkusi užim- 
ti žmogaus gyvenime tą vietą, kuri priklauso vienam Dievui. 
Žmogui įgimtas palinkimas kurti sau siabus, o šitie stabai nėra 
kas kita, kaip jo troškimų ir geismų siekiniai. Todėl krikščiony- 
bės idealas nesuderinamas su žmogiškojo gyvenimo siekiniais 
ir tendencijomis. Ir tas, kas rimtai stengiasi igyvendinti savo 
sieloj krikščionybės reikalavimus, turi atsikratyti visu tuo, kas 
jiems yra priešinga, kitaip sakant, visu tuo, kas jį pririša prie 
šio pasaulio buvimo. Jei yra taip, tai krikščionis savo esme turi 
būti asketas ir atsiskyrėlis; ir vienuolynas yra ta vieta, kuri jam 
pritinka (katalikybėj ir stačiatikybėj vienuolio gyvensena yra ver- 
tingesnė, artimesnė idealui už pasauliečio gyvenimo būdą). Ze- 
miškasis buvimas jam visai nerūpi, ir juo greičiau jis pasibaigs, 
juo jam geriau. — Iš šitos asketiškos ir transcendentiškos krikš- 
čionybės koncepcijos išplaukia: 1) religijos (religingumo) ir Že- 
miškojo gyvenimo planai yra skirtingi; religijos sritis turi būti 
griežtai skiriama nuo visų pasaulinių dalykų bei reikalų ir jo- 
kiu būdu negali ir neturi būti su jais siejama; 2) todėl ir kul- 
tūrai, ir kultūros vertybėms (medžiaginėms ir dvasinėms) ne- 
gali būti priskiriama jokia savarankiška reikšmė. Nuosekliai iš- 
skleidžiant šitą, asketišką, pažiūrą, kultūra turi būti neigiama 

(taip ir žiūrėjo į ją keli Bažnyčios Tėvai, ir tarp stačiatikių dva- 
sininkų ji išliko iki mūsų laikų) arba ji gali būti tik roleruoją- 
ma, kiek gali tarnauti religijos reikalams (pvz., filosofija — an- 
cilla iheologiae, menas, teisė); ir 3) padėjus pagrindan šitą, as- 
ketiškajį, krikščionybės supratimą, reikėtų pripažinti, kad krikš- 
čionybė neturi nieko bendro su socializmu, nes socialinė pro- 
blema jai visiškai nerūpi. Žmogaus santykis su Dievu visiškai 
nepareina nuo to, kokia yra jo socialinė padėtis, kokią vietą jis 
užima visuomenėj. Reikalauti, kad religija domėtųysi socialiniais 
klausimais, reikštų reikalauti, kad ji nukryptų nuo nubrėžto jai 
Naujajame Įstatyme kelio ir įsikištų į tokius dalykus, kurie pri- 
klauso visai kitam buvimo planui. Tatai reikštų religijos kilnu- 
mo nužeminimą ir degradavimą. 

Tačiau, nors šita tendencija ir tebegyvena krikščionybėj ir 
tarpais ima viršų, bendra krikščioniškos pasaulėžiūros raida ėjo 
kita kryptimi. Nors Bažnyčia niekuomet nėra aiškiai atsisakiusi 
nuo asketiško krikščionybės idealo supratimo, vis dėlto faktiš- 
kai ji įgyvendino ir dabar įvykdo kitą krikščionybės supratimą, 
kurį galima pavadinti imanentine jos koncepcija. Šita koncepci- 
ja pabrėžia, kad ruošimasis anam pasauliui vyksta žemiškaja- 
me gyvenime, kurį niekinti ir neigti žmogus neturi teisės, nes 
ir šis gyvenimas yra Dievo įkurtas, Dievo dovanotas, ir todėl 
žmogaus pareiga bei uždavinys — ir žemiškajame buvime įgy- 
vendinti krikščionybės principus ir įsakymus. Jis turi atmainyti 
ši pasaulį, pakeisti ir pertvarkyti taip, kad jis kuo daugiausia 
prisiartintų prie krikščionybės idealo. O šitas idealas remiasi 
ne tik Dievo, bet ir artimo meile. Tikra Dievo meilė neatski- 
riama nuo artimo meilės — nė ta prasme, kad pastaroji eitų 
priemone Dievo malonei įgyti ar savo sielai išsanyti, o ta pras- 
me, kad Dievo meilė gali įsišaknyti ir įsivyrauti žmogaus sielo- 
je vien per artimo ineilę, artimo meilės pavidalu. Kas nemoka 
pastebėti ir suvokti Dievo apsireiškimų žemiškame buvime, tas 
neišvys jo ir danguje. Artimo meilė neatsižvelgia vien į būsimąjį 
gyvenimą aname pasaulyje, bet rūpinasi ir šio pasaulio reika- 
Jais. Nes mūsų artimas — tai ne paskiras individas (izoliuo- 
tas), atskirtas nuo visų tų aplinkybių, kuriomis jis gyvena, bet 

konkretus žmogus, konkreti, gyva asmenybė, priklausanti tam tik- 
rai socialinei aplinkai (tautai, visuomenei, istoriniam laikotar- 
piui) su visais jos gyvybiniais (fiziniais ir dvasiniais) reikalais ir 
interesais. Todėl religingumas, kuris pripažįsta artimo meilę ker- 
tiniu dorovės akmenimi, negali nepripažinti kultūros ir visų kul- 
tūrinių padarų bei įstaigų reikšmės ir vertės. Kultūroj pasireiš- 
kia žmogaus kūrybiška galia (juk jis sukurtas Dievo pavidalu) 
ir kultūra tvarko ir tobulina žmonijos gyvenimą; vadinasi, tik 
kultūros ribose ir per kultūrą gali įvykti pasaulio atsimainymas 
ir šventėjimas. Todėl kuitūra krikščionybei toli gražu neabejin- 
gas dalykas; priešingai, pati krikščionybė gali įsivyrauti žmoni- 
joj vien pasisavindama kultūrą ir įteigdama jai tikrą krikščio- 
nišką dvasią, t, y. suderindama ją su religijos reikalavimais. — 
Bet kadangi kultūra nebuvo sukurta pačios krikščionybės ir 
krikščionybė, įsigalėjusi Romos imperijoj, susidūrė su jau su- 
brendusia helenistine kultūra, tai jai teko susigyventi su šita 
kultūra, kuri savo kilme nebuvo krikščioniška ir kurioj glūdėjo 
daug nekrikščioniškų elementų bei tendencijų. Ir todėl pasida- 
riusi dominuojančia religija romeėniškai helenistiniame pasau- 
lyje, krikščionybė turėjo pasitenkinti tam tikru kompromisu su 
pagonių kuliūra ir visuomenine santvarka. Bet toks kompro- 
misas arba modus vivendi, kuris atsiranda iš gyvenimo reikalų, 
niekuomet nėra kažkas griežtai apsibrėžta ir vienareikšmiška. 
Jame slūdi daug skirtingu galimybių. Savo reikšme jis gali būti 
- principinis arba tiktai taktinis, t. y. išplaukiąs iš taktikos suma- 
nymų. Pirmuoju atveju dvi priešingos pozicijos (programos, pa- 
saulėžiūros) suderinamos tokiu būdu, kad viena arba abidvi at- 
sisako nuo tam tikrų principinių reikalavimų ir tenkinasi tiktai 
įvykdymu tų punktų, kurie neprieštarauja vienai arba kitai prie- 
šingybei. Antruoju atveju kompromisas nepaliečia pozicijos (pa- 
saulėžiūros) principų (pagrindų), bet išsibaigia tuo, kad, atsi- 
žvelgiant į realias aplinkybės, realizuojama vien programa mi- 
nimumas, bet tokiu būdu, kad tuo jau būtų paruoštas ir numa- 
lytas ateityje programos maksimumo realizavimas. Ir neretai 
būna taip, kad kompromisas, kuris turėjo būti tiktai taktinis, 
paskui dėl visokių aplinkybių pavirsta principiniu kompromisu. 

Taip atsitiko ir su krikščionybe. Susigyvendama su pagoniška 
kultūra, ji ne. tik stengdavosi pritaikyti ją prie savo reikalavi- 
mų, bet ir pati žymiai nusileisdavo ne tik vienoj arba kitoj smul- 
kmenoj, bet ir principiniuose klausimuose. Visos tos išvidinės 
krizės, kurias krikščionybėj teko pergyventi per savo istorinį 
buvimą, parėjo pirmiausia nuo to, kad krikščioniška sąžinė ne- 
norėjo pripažinti šito kompromiso ir tarpais energingai protes- 
Luodavo prieš jį mėgindama atstatyti krikščionybės pradmenų 
grynumą ir griežtumą. Nereikia išleisti iš akių, kad, pasisavin- 
dama helenistinę romėnų kultūrą (graikų ir romėnų kultūrą), 
krikščionybė turėjo ne tik suderinti vienu arba kitu būdu grai- 
kų filosofiją, mokslą, meną ir individualinę etiką su savo prin- 
cipais, bet ji turėjo, be to, pripažinti ir visą tų laikų socialinę, 
ekonominę ir politinę santvarką (absoliutinę monarchiją [Dievo 
malone] su jos religine mistika, luomų hierarchiją ir aukštes- 
niųjų luomų privilegijas, vergovę, romėnų teisę ir jos pažiūrą į 
nuosavybę ir pan.). — Aišku, kad krikščionybė, pripažindama 
šitą santvarką, sankcionuodama ją savo autoritetu, drauge pa- 
siėmė ir tam tikrą atsakomybę už šitą santvarką. Ir nuo šitos 
atsakomybės ji negali jokiu būdu atsisakyti. Visiškai meutrali 
(abejinga) pozicija šiuo klausimu negalinia. Arba krikščioniška 
religija pripažįsta kultūrą ir, vadinas, turi laikyti savo pareiga 
tobulinti ją pagal Kristaus įsakymus, arba ji neigia kultūrą ir 
seka asketiško vienuolio idealu. "Tai pasirodo ypačiai aišku mū- 
sų laikais. Mūsų laikų religinė krizė Europoj išplaukia galų ga- 
le iš tos pačios priežasties, kuri buvo sukėlusi ir visas buvusias 
anksčiau krizes. Krikščionybei gresia didžiausias pavojus dėl to, 
kad krikščionybės principai nesuderinami su ta socjaline ir kul- 
tūrine sąranga bei santvarka, kuri įsigalėjo krikščioniškose tau- 
tose. Ir todėl mes stovim prieš alternatyvą: arba įsisąmoninti 
krikščionybės esminius pradmenis ir kovoti dėl jų įvykdymo kul- 
tūroj, arba pripažinti, kad krikščionybė galutinai subankrutavo 
ir atsisakė nuo savo aukščiausių ir svarbiausių principų bei rei- 
kalavimų. Štai kodėl mūsų dienų krikščionybė negali apsilenkti 
su socializmo klausimu, nes tai vienas iš aktualiausių esamojo 
momento kultūrinių problemų. — Pamėginkim dabar išaiškin- 

ti, kokia turi būti krikščionybės principinė pozicija šiuo klausi- 
mu, t. y. ta pozicija, kuri sąlygojama pagrindinių jos normų ir 
reikalavimų. 

Žinoma, aš negaliu šiam straipsny visapusiškai apibrėžti 
krikščionybės esmę, aš norėčiau tiktai iškelti tas jos pagrindi- 
nes ypatybes, kurios, mano supratimu, lemia jos poziciją kultū- 
rOS ir ypač socialinės santvarkos atžvilgiu. Pirmas toks momen- 
tas (iokia ypatybė) yra absoliuti vertė, kurią ji priskiria kiekvie- 
nai paskirai asmenybei. Paprastai kalbama tiktai apie absoliu- 
čios kiekvieno žmogaus sielos vertę. Bet tokia charakteristika 
nė vienareikšmė ir gali būti nevienodai suprantama (interpre- 
tuojama). Jei iai reiškia, kad dvasinės vertybės ir sugebėjimai, 
glūdį žmogaus prigimtyje, vadinas, jo dvasinė asmenybė turi 
pirmenybę prieš jo kūnišką individualybę, tai toks supratimas, 
be abejo, teisingas ir neginčijamas. Bet jei tai reiškia, kad siela 
savo esme neturi nieko bendro su kūnu ir turi būti griežtai 
nuo jo skiriama ir kūniška žmogaus prigimtis neturi jokios reikš- 
mės bei vertės, tai toks tvirtinimas visų pirma nesiskaito sų tuo 
neabejojamu faktu, kad siela ir kūnas sudaro organišką vieny- 
bę ir kiekvienoj individualybė; neatskiriami vienas nuo kito. 
Krikščionybė reikalauja ne tik sielos, bet ir kūno atmainymo. 
Tai aiškėja iš to, kad pagal krikščionybės tikėjimo pradus turi 
atsikelti ir žmogaus kūnas. Todėl, jei konkreti gyva asmenybė 
pripažįstama absoliučiai vertinga, tai ir kūniškos prigimties vertė 
negali būti niekinama arba neigiama; priešingai, tenka pripa- 
žinti, kad ji dalyvauja konkrečios individualybės ypatingame ir 
su niekuo nesulyginamame vertingume. Bet dar daugiau, Lvir- 
tinant konkrečios asmenybės absoliučią vertę, negalima žiūrėti 
į ją kaipo į paskirą individualinę būtybę, kuri visiškai neparei- 
na nuo savo socialinės aplinkos. Paskiras individas, izoliuotas 
arba atskirtas nuo to žmonių pasaulio, kuriame jis gyvena ir 
veikia, yra negyva abstrakcija. Konkretus individas visuomet yra 
tam tikro kolektyvo (šeimos, visuomenės, tautos, kultūros) na- . 
rys, su kuriuo jis organiškai susijęs Ir kurio gyvenime jis daly- 
vauja. Ta vertė, kuri priskiriama individui, kaipo asmenybei, 
todėl neatskiriama nuo kolektyvo buvimo. Pripažinus konkrė- 

čios gyvos asmenybės vertingumą, reikia todėl pripažinti ir žmo- 
nių kolektyvų (ir visos žmonijos kaipo visybės) neabejojamą 
reikšmę bei vertę (nes kolektyvas ne paskirų individų suma ar- 
ba atsitiktinis rinkinys, bet organiška visybė, sąlygojanti ir ap- 
sprendžianti ir visų savo narių buvimą bei reikšmę). Ir krikš- 
čionybė tai pripažįsta iškeldama tikybos praduose Bažnyčios kai- 
po tikinčiųjų krikščionių bendruomenės arba brolijos reikšmę. 

Bet jei taip yra, tai pasaulio atmainymas reiškia ne tik pa- 
skiros konkrečios asmenybės, bet visų žmonių kolektyvų (žmo- 
nijos kaipo visybės) aimainymą (arba ištobulinimą). O šitas at- 
mainymas arba ištobulinimas turi paliesti visą žmonijos buvi- 
mą ir visą jos gyvenimo sąrangą, vadinas, ne tik jos dvasinę, 
bet ir jos fizinę (medžiaginę) pusę, nes visuomenės socialinė ir 
ekonominė sąranga tokiu pat būdu neatskiriama nuo jos dva- 
sinės kultūros, kaip ir paskiro individo dvasia (dvasinis buvi- 
mas) nuo jo fizinės prigimties. Bet santykis tarp dvasinės ir 
medžiaginės kultūros yra toks, kad pastaroji eina pirmajai pa- 
grindų; žinoma, ne ta prasme, kad juo aukštesnė ir komplikuo- 
tesnė (daugiau diferencijuota) medžiaginė kultūra, juo aukš- 
tesnė ir tobulesnė bus ir dvasinė kultūra, bet ia prasme, kad 
savarankiška dvasinė kultūra gali atsirasti ir klestėti tiktai ten, 
kur medžiaginė kultūra pasiekė toki rutuliojimosi laipsnį, kad 
žmogaus energija ir intelektas nevisiškai paskendę fizinio eg- 
zistavimo ir pragyvenimo rūpesčiuose ir reikaluose, vadinas, kad 
jo fizinis buvimas šiek tiek aprūpintas ir žmogus gauna galimy- 
bę paskirti savo laiką bei savo jėgas kitiems, aukštesniems sie-. 
kiniams. Žmogus tuo ir skiriasi nuo gyvulio, kad jis ne ištisai 
nepagrimzdęs kovoje dėl būvio, bet sugeba atsidėti ir kitiems, 
kilnesniems uždaviniams, būtent dvasinio gyvenimo vertybių 
(tiesos, dorovės, grožio) įgyvendinimui. Ir šių vertybių nešioto- 
jas ir įvykdyiojas yra kaip tik žmogaus asmenybė, kaipo Dievo 
pavidalas, ir asmenybės kūrybiška galia. — Kur fizinės ir so- 
cialinės gyvatos aplinkybės sunkios ir kova dėl būvio reikalauja 
iš žmogaus nesiliaujamo, nuolatinio visų fizinių ir intelektuali- 
nių jėgų įtempimo, ten negali būti ir tikros dvasinės kultūros ir 
pati religija išsibaigia šamanizmų ir demonų kultu, lieka primi- 

tyviais stabais. Neigti šitą dvasinės kultūros pareinamybę nuo 
jos fizinio ir ekonominio pagrindo, nuo medžiaginės kultūros 
(kuri sudaro ir nulemia šitą fizinį ir ekonominį pagrindą) — 
tai reiškia arba nesiskaityti su faktais ir sa žmogaus psichofizi- 
ne prigimtimi, arba tai veidmainystė, samoningai iškreipianti 
tiesą. Šitos tezės negalima sugriauti ir nurodant, kad buvo ar 
būna tokių nuotykių, kai žmogus pareiškia kilniausią religingu- 
mą ir pasižymi nepaprastu dvasinio gyvenimo intensyvumu, nors 
išorinės ir socialinės jo buvimo aplinkybės labai sunkios ir ne- 
palankios. Sakoma, kad tarp pirmųjų krikščionių buvo kaip tik 
daug vergų ir kad krikščionybės mokslas prieinamas ir prastam 
žmogui, kurio darbas tarnauja tik-kūniško būvio reikalams ir 
kuriam aukštesnė dvasinė ir intelektualinė kultūra visiškai sveti- 
ma. Tačiau, taip argumentuojant, išleidžiama iš akių, kad 1) at- 
skiros išimtys nieko neįrodo ir greičiau patvirtina bendrą tai- 
syklę; čia kalbama apie bendrą dvasinės ir religinės kultūros 
priklausomybę nuo socialinių ir ekonominių aplinkybių, 0 ne 
apie paskiro individo dvasinį ir religinį lygį, kurs dažnai žymiai 
skiriasi nuo jo socialinės aplinkos lygio; 2) visos aukščiausios 
religijos (krikščionybė, budizmas, tavizmas) atsirado tokiose tau- 
tose, kurių dvasinė kultūra pasiekė jau labai aukštą laipsnį (In- 
dija, žydai helenistinės epochos ir t. t.), 3) nuosekliai išsklei- 
džiant šitą pažiūrą (kad religija nesusijusi su dvasine kultūra ir 
nepriklauso nuo jos), reikėtų pripažinti, kad krikščionis apskri- 
tai nereikalingas aukštesnės dvasinės ir intelektualinės kultū- 
ros ir kad kultūriniai uždaviniai tiktai nukreipia žmogų nuo 
vienintelio gyvatos tikslo — sielos išganymo. Vadinas, mes grįž- 
tam tada prie to asketiško krikščionybės idealo, kurs neigia kui- 
tūrą ir kartu nepripažįsta viso pasaulio (žmonijos) atmainymo 
ir ištobulinimo aukščiausiu krikščionybės uždaviniu. (Abstrak- 
tus asmenybės supratimas neatsižvelgiąs į tai, kad konkreti gy- 
va asmenybė organiškai susijusi su savo išorine ir kultūrinė ap- 
linka.) Krikščionies pozicija šiuo klausimu turi būti aiški ir ne- 
dvejojama, neabejotina. Kultūra negali būti tik toleruojama, ji 
turi būti arba atmetama, arba pripažįstama neatskiriamu krikš- 
čioniškos pasaulėžiūros momentu (veiksniu). Bet jei taip yra, 

tai reikia pritarti ir visoms išplaukiančioms iš šitos pozicijos 
išvadoms, būtent: 1) jei kiekviena asmenybės vertė absoliuti, 
tai religijos atžvilgiu visos asmenybės yra lygios; vadinas, ir pa- 
grindinės jų egzistavimo sąlygos turi būti lygios. Kiekviena in- 
dividualybė turi turėti galimybę ne tik egzistuoti ir aprūpinti 
savo būvį (egzistencijos minimumą), bet ir išskleisti ir išlavinti 
savo sugebėjimus ir galias (potencijas). Tai, žinoma, nereiškia, 
kad visi individai turi būti išlyginti. Tai ne tik neįmanoma to- 
dėl, kad žmonių įgimti gabumai nelygūs, nevienodi, bet tai prieš- 
tarautų ir asmenybės absoliučiam vertingumui, nes kiekvienas 
asmuo yra vienintelė savo rūšies individualybė, kuri negali būti 
pakeičiama kita individualybe. Svarbu ne tai, kad visi žmonės 
būtų lygūs, bet tai, kad socialinė ir ekonominė santvarka lai- 
duotų visiems vienodą galimumą įvykdyti glūdinčias kiekviena- 
me individe potencijas. Toks galimumas neįmanomas be tam 
tikros /aisvės. Laisvė neatskiriama nuo asmenybės esmės. As- 
menybė yra dvasinių vertybių nešiotojas, bet ji gali įvykdyti pa- 
skirlą jai uždavinį vien tuo atveju, jei ji laisva, pati atsako už 
savo poelgį ir savo veiksmus ir netrukdomai gali pareikšti ir 
aktualizuoti savo veiklumą bei kūrybiškumą. Lygybė ir laisvė bu- 
vo todėl du pagrindiniai Prancūzų revoliucijos šūkiai. Ji suprato 
laisvę ir lygybę grynai politine prasme, vadinas, kaip demokra- 
tinę santvarką, suteikiančią visiems piliečiams lygias teises ir 
leidžiančią visai tautai dalyvauti politiniame gyvenime (politi- 
nis tautos, kaipo kolektyvinės asmenybės, apsisprendimas). Ta- 
čiau Prancūzų revoliucijos rezultatai ir visa tolesnė krikščio- 
niškų tautų istorija XIX amžiuje rodyte parodė, kad politinės 
laisvės bei lygybės neužtenka asmenybės laisvei (tikslia žodžio 
prasme) laiduoti, nes i beveik visiškai nustoja realios reikš- 
mės, jei ji zesusiejama su tam tikru ekonominiu savarankišku 
mu ir nepriklausomumu. Kapitalistinėi santvarkai galutinai įsi- 
galėjus ir išsiplėtojus Europoj, politinis gyvenimas palaipsniui 
pateko ekonominių santykių ir aplinkybių valdžion. Ekonomi- 
ka dabar kad ir ne vienintelis, bet kiekvienu atveju galingiau- 
sias faktorius, lemiąs politikos eigą. O Kur kapitalas viešpatau- 
ja ir kur jis yra privačių (atskirų) žmonių rankose, ten eksplo- 

atacija neišvengiama, ten neišvengiamai išnaudojamas darbas 
visų tų žmonių, kurie neturi kapitalo. O tai kaip tik yra masė, 
žmonių daugumas, vadinas, kartu įsigali šio daugumo ekono- 
minė nelaisvė. 

Tai nereikia taip suprasti, tarytum eksploatacija pareitų vien 
nuo kapitalistų blogos valios. Pati kapitalistinė santvarka re- 
miasi tokiais ekonominiais santykiais, kurie negali neprivesti 
prie neturtingųjų darbo išnaudojimo, nes darbas čionai pasidaro 
prekė, kuri perkama ir parduodama tuo pačiu būdu kaip ir bet 
kokia medžiaginė prekė, neatsižvelgiant į tai, ką šitas darbas 
reiškia ir duoda pačiam darbuotojui. Ir todėl kiekviena profe- 
sija visų pirma įvertinama tuo, kaip ji apmokama ir kiek ji gali 
aprūpinti žmogaus būvį. Pats ekonominis buvimas pasidaro vy- 
riausiu žmogaus veiklos tikslu. Visa dvasinė kultūra pripažįsta- 
ma ir branginama vien tiek, kiek ji šiaip ar taip tarnauja me- 
džiaginei kultūrai (technikai). Visos kultūrinės vertybės (moks- 
las, menas, grožis ir kt.) išlyginamos su medžiaginėmis (ekono- 
minėmis) vertybėmis (pirmiausia su pinigais) ir matuojamos pi- 
nigais. Ir pati religija šiuo atžvilgiu nesudaro išimties, ir jinai 
tampa išnaudojimo priemone; žinoma, ne tiesiogine prasme 
(kaip kitos dvasinės gėrybės), bet ta prasme, kad religijos ir 
ypač Bažnyčios autoritetas panaudojamas kaip tinkama prie- 
monė esamajai (kapitalistinei) santvarkai palaikyti, t. y. žmo- 
nėms įtikinti, kad šita santvarka paties Dievo nustatyta bei sank- 
cionuota ir todėl turi būti visų pripažįstama ir apsaugojama. 
Žodžiu, kapitalizmui viešpataujant beveik visa dvasinė kultūra 
patenka medžiaginės kultūros ir ekonomikos vergijon. Aukštes- 
niosios vertybės subordinnojamos žemesniosioms ir turi joms 
tarnauti. Aišku, kad, skleisdamasi šiąja kryptimi, Europos kul- 
tūra ne lik neruošia pasaulio atmainymo ir tobulinimo (nuro- 
dyla ankščiau prasme), bet priešingai, rodos, veda prie tokios 
žmonijos būklės, kur viešpatauja ne teigiamos, 0 neigiamos ver- 
tybės (blogio valdžia). Ir todėl krikščionybė turi arba visiškai 
nusigręžti nuo esamojo kultūrinio gyvenimo ir grižti prie aske- 
tiško vienuolio idealo, atiduodama pasaulį blogio valdžiai, ar- 
ba ji turi sutelkti visas savo jėgas lemiamajai kovai sų viešpa- 

taujančiomis kapitalistinėj santvarkoj tendencijomis. Priešingai 
ji nebeteks jokios realios reikšmės bei įtakos žmonijos gyveni- 
mui. — Neatsitiktinis dalykas, kad pirmosios krikščionių ben- 
druomenės buvo sutvarkytos pagal principą, kurį mes dabar 
vadinam komunizmu. Visos medžiaginės gėrybės buvo bendros 
ir vienodai dalijamos tarp bendruomenės narių. Ekonominė san- 
tvarka čia buvo subordinuota aukštesniam tikslui — religiniam 
gyvenimui ir bendravimui ji atliko tik tamybinę funkciją ir tu- 
rėjo savo srityje įvykdyti meilės ir solidarumo reikalavimus. Ir 
beveik kiekvieną kartą, kai vėliau krikščionybėj aisirado sąjū- 
dis, kuris stengiasi atnaujinti bei atstatyti tikrą Naujojo Įstaty- 
mo supratimą, buvo padarytos pastangos grįžti prie šitos pir- 
mųjų krikščionių komunistinės santvarkos. Šilie mėginimai ne- 
pavyko taip pat, kaip ir senovės krikščionių komunistinės ben- 
druomenės negalėjo išsilaikyti, išnykdavo ir visos jų pavyzdžiu 
sukurtos komunos. Ne dėl to, kad komunistinė visuomenė sa- 
vo esme yra neįvykdoma utopija, 0 pirmiausia dėl to, kad dar 
nesusidėjo (stigo) tos istorinės ir kultūrinės aplinkybės, kurios 
buvo reikalingos tokiai santvarkai įvykdyti. Senovės kultūrinia- 
me pasaulyje krikščionybė galėjo išplisti ir įsigalėti tik pripaži- 
nusi jo ekonominę ir socialinę santvarką. Tai buvo kompromi- 
sas, be abejo, neišvengiamas, bet kiekvienu atveju toks kom- 
promisas, kuris įnešė į krikščionybę daug svetimų ir nesuderi- 
namų Su jos mokslo pradmenimis elementų. Todėl negalima 
padaryti išvados iš šito istorinio fakto (kad šitas kompromisas 
buvo reikalingas krikščionybės išplitimui ir isigalėjimui), kad 
krikščionybė savo esme suderinama su bet kokia socialinė san- 
tvarka (arba bent su buvusia ir esamąja Europos tautų san- 
tvarka). Nereikia užmiršti, kad ir krikščionybė yra gyvas orga- 
nizmas, kurs auga, skleidžiasi ir sąmonėja, nors pagrindiniai jo 
pradmenys pastovūs ir nekintami. Ir todėl ir krikščionybėj rei- 
kia skirti tai, kas pareina nuo duotųjų istorinių aplinkybių ir 
turi tik reliatyvią laikiną reikšmę, nuo to, kas joje yra esminga 
i nepraeinama. Tik palaipsniui bręsta ir gilėja krikščionybės 
sąmonėj suvokimas tų istorinių uždavinių, kuriuos ji turi spręs- 
ti. Ir tik žmonijos istoriniam patyrimui turtėjant ir išsiplečiant 

ji įsisąmonina, ko reikalauja iš jos pasaulio atmainymas ir kaip 
Kristaus mokslo principai turi būti pritaikyti visoms kultūrinio 
gyvenimo šalims ir aplinkybėms. Kas tiko senovės pasauliui ar- 
ba viduramžiams, nebetinka mūsų laikų gyvenimui. Pvz., pri- 
pažinusi viešpataujančią Romos imperijoj santvarką, krikščio- 
nybė kariu pripažino ir sankcionavo vergovę. Mūsų laikais var- 
gu ar alsiras bent vienas tikįs krikščionis, kuris laikytų vergovę 
suderinama su krikščionybės mokslu. Bet tas pats galima ir rei- 
kia sakyti apie baudžiavą ir pagaliau apie kiekvieną socialinę 
santvarką, kuri leidžia vieniems išnaudoti kitus ir kuri paverčia 
visą žmogaus darbą (ir kartu ir jo buvimą) paprasta ekonomi- 
ne vertybe, apmainoma už tam tikrą medžiaginių gėrybių kie- 
kį. Dažnai kalbama apie nuosavybės šventumą. Šitą principą 
pripažino net Prancūzų revoliucijos veikėjai (pvz., Robespier- 
re). Bet ka reiškia šitas principas? Jei jis pabrėžia, kad kiekvie- 
nas turi teisę naudotis savo asmeninio darbo vaisiais, tai jis 
nesukelia abejonių. Tai išplaukia iš asmenybės subjektyvinių tei- 
sių. Bet jei Lai reiškia, kad esamasis turtų suskirstymas yra tei- 
singas ir neturi būti pakeistas, tai toks šio principo paremtas 
krikščionybės mokslu*. — Tačiau iš to, kas pasakyta, dar ne- 
aiškėja, kokiu būdu ir kokiomis priemonėmis krikščionybė (re- 
ligija) gali veikti kultūrą ir formuoti ją taip, kad ji atitiktų Kris- 
taus įsakymus. Net pripažinus, kad kiekvienas krikščionis turi 
siekti socialinės santvarkos pakeitimo ir patobulinimo, galima 
vis dėlto neigti religijos tiesioginį ryšį su politiniu ir socialiniu 
gyvenimu. Paprastai taip samprotaujama: socialinė santvarka 
ir politinio gyvenimo kryptis pareina nuo tautos arba visuome- 
nės moralinio nusistatymo, nuo jos dorovės lygio. Bet kiekvie- 
na tauta arba visuomenė susidaro iš paskirų individų, ir, vadi- 
nasi, bendras visuomenės dorovingumas pagrįstas paskirų jos 
narių dorovingumu. Vadinas, norint tobulinti socialinę ir poli- 
tinę santvarką, pirmiausia reikia rūpintis tuo, kad paskiri vi- 
suomenės nariai tobulintųsi ir pasiektų aukštesnį dorumo laips- 
nį. Socialinės santvarkos pakeitimas vienas neduos jokių pozi- 
tyvinių rezultatų, jei žmonės paliks tie patys. Kovojant su blo- 
giu socialinėje srityje reikia pašalinti jo priežastį, t. y. Žmonių 

nedorumą; tada išnyks palaipsniui ir šios priežasties vaisiai — 
socialinės neigiamybės. (Taip žiūrėjo iki šiol į šilą klausimą dau- 
gumas krikščionybės atstovų, pvz., ir Tolstojus.) Jie mano, kad 
krikščionybė (Bažnyčia) gali pakelti visuomenės dorovinį lyg- 
meni ir padėti socialinės santvarkos patobulinimui, visiškai ne- 
sikišdama į politinius ir socialinius klausimus ir veikdama tik- 
tai atskirus asmenis, kaipo bažnytinės bendruomenės narius. 

Tačiau įsižiūrėjus atidžiau į šitą argumentaciją, mano su- 
pratimu, negalima jos pripažinti visiškai teisinga ir šiai dėl ko. 
1. Negalima socialinės dorovės laikyti tik išvestine ir priskirti 
jai tik antrinę reikšmę. Žmogus kaip asmenybė ne tik indivi- 
das, bet ir kolektyvo narys (socialinė būtybė — zoon politikon). 
Tikra, tobula dorovė neįmanoma be solidanimo (solidarumo 
jausmo). Artimo meilė tikra prasme — ne vieno arba kito in- 
divido meilė; jos objektas yra ne tik kiekvienas paskiras indivt- 
das, bet ir kolektyvas (tauta, visuomenė, žmonija) kaip visybė. 
Esama nemažai tokių žmonių, kurie privačiame gyvenime pa- 
sižymi nemenku dorumu, bet kuriems visiškai trūksta jautrumo 
socialiniams reikalams ir klausimams. Ir krikščioniškas dievo- 
baimingumas iki paskutinių laikų buvo dažniausiai kaip tik to- 
kio pobūdžio. Tiesa, galima sakyti, kad dorovės socialinį mo- 
mentą atstojo krikščioniška labdarybė. Bet labdarybė lik suro- 
galas, kurs gali nuraminti vien tų asmenų sąžinę, kurie nesu- 
pranta, kas yra tikras solidarumas socialinio gyvenimo srityje. 
2. Jei Žmogus savo esme yra socialinė būtybė, tai aišku, kad ne 
tik socialinė santvarka pareina nuo atskirų kolektyvo narių as- 
meninės dorovės (religingumo), bet kad ir atvirkščiai, paskiro 
individo dorovinis nusistatymas pareina nuo visuomenės socią- 
linės struktūros. Šių dviejų momentų santykis yra abipusiškas: 
vienas veikia antrą ir atvirkščiai. 

Jei mes pažvelgsime į Europos politinės ir socialinės isiori- 
jos eigą XIX amžiuje ir XX amžiaus pradžioje, tai pamaty- 
sime, kad krikščionybė nustojo savo įtakos krikščioniškų tautų 
gyvenimui — o tatai faktas, kurio negalima neigti, — pirmiau- 
sia dėl to, kad ji išleido iš savo rankų iniciatyvą beveik visais 

tais klausimais, kuriuos iškelia mūsų dienų socialinis gyveni- 
mas. Ir todėl šitą iniciatyvą pasiėmė tie visuomenės sluoksniai, 
elementai, kurie religijai yra abejingi arba net stoja jos karš- 
čiausiais priešais. Marksistiškas ateizmas ir kitos įsigalėjusios 
visuomenėje ir net liaudyje ateizmo formos niekuomet nebūtų 
turėjusios tokio didelio pasisekimo, jei krikščionybė (visos baž- 
nyčios: katalikybė, protestantizmas, stačiatikybė) būtų geriau 
supratusi, kokias socialines pareigas jai skiria Kristaus moks- 
las, jei ji nebūtų pasirinkusi lengvesnio ir patogesnio kelio — 
remti savo autoritetu esamąją socialinę santvarką ir naudotis 
jos globa. — Maskvoje komunistinė valdžia įsteigė antireligi- 
nės propagandos muziejų; dabar jo vardas pakeistas religijos 
Istorijos muziejumi. Ta medžiaga, kuri ten surinkta, žinoma, 
nušviečia religijos (ypač krikščionybės) istoriją gana vienaša- 
liškai, iškeldama vien jos neigiamą pusę. Tačiau, reikia pripa- 
žinti, šiltų neigiamų faktų bei dokumentų rinkinys parodo įtai- 
gų įspūdį ir aiškiai parodo, kokie žymūs ir nedovanotini Baž- 
nyčios apsileidimai socialinėje srityje. — Ir apsileidusi krikš- 
čionybė kartu davė galimybę savo priešams pasiimti bei pasi- 
savinti tas idėjas, kurios išaugo iš Kristaus mokslo (asmenybės 
absoliuti vertė, lygybė, broliškas žmonių ir tautų solidarumas). 
Socializmo bei komunizmo politinis patosas, jo galybė ir įta- 
kingumas toli gražu nesiremia tik klasių (proletariato ir kapi- 
talistų) priešingumu ir šio priešingumo jausmu, bet visų pir- 
ma kaip tik tomis moralinėmis idėjomis, kurias jis pasiskolino 
iš krikščionybės. Ir todėl mes randam tarp socialistinės ir ko- 
munistinės jaunuomenės daug daugiau tikro idealizmo ir ryž- 
to paaukoti savo gyvenimą socialinės teisybės idėjos triumiui 
negu tarp tikinčių krikščionių, aplankančių reguliariai bažny- 
čią. — Ir tie, idomu pažymėti, pagonys, kurie yra aplankę Eu- 
ropa ir susipažinę su dabartinės Europos socialine būkle, ste- 
bisi tuo, kad ji visiškai neatitinka ir net prieštarauja knikščio- 
nybės pagrindiniams reikalavimams. Kaipgi galima pagonims 
skelbti Evangeliją (Kristaus žodį) kaip tikrą išganymo mokslą, 
jei pačios krikščioniškos tautos nesugeba susitvarkyti savo 5a- 
vaimių reikalų pagal šitą žodį? 

Kokią gi išvadą reikia padaryti iš to, kas buvo pasakyta? 
Žinoma, negalima reikalauti, kad pati Bažnyčia ir jos atstovai 
įsikištų tiesiog į politikos reikalus. Bažnyčios katedra netinka 
politinei agitacijai varyti ir religiją pajungti partinei politikai. 
Bet, šiaip ar taip, mūsų laikais kiekvieno krikščionies svarbiau- 
sias uždavinys — kovoti dėl tokios socialinės santvarkos, kuri 
atitiktų krikščioniško mokslo isakymus ir tarnautų ne mamo- 
nai, bet Dievui, tai reiškia, tikros dvasinės kultūros vertybių 
įgyvendinimui. Vertybių tikra hierarchija turi būti atstatyta: že- 
mesnės (medžiaginės) turi būti subordinuotos aukštesnėms. Ir 
todėl kiekvienas krikščionis turi ir pačiame savyje, ir savo ar- 
timuose auginti ir ugdyti jautrumą aktualiems socialiniams rei- 
kalams ir problemoms. Tatai yra auklėjimo vyriausias uždavi- 
nys. Auklėjimas, kuris niekina ir nepaiso šio uždavinio, žemina 
socialinį jausmą, nėra tikrai krikščioniškas. Nereikia užmiršti: 
krikščionybė yra mokslas, kuris iš savo sekėjų reikalauja ne mzi- 
nirumo, bet maksimumo. Tatai mokslas, pasižymįs didžiausių 
dinamizmu ar aktualumu. Kiekvienas esamasis momentas yra 
lemiamos reikšmės. Veik ir kovok hic et nunc (čionai ir da- 
bar)! Tai, ko reikalauja esamybė, turi būti pradėta ir atlikta 
nelaukiant. Ir jei krikščionybė dabar nesukaups visų savo jėgų 
socialinei tvarkai pakeisti ir patobulinti, tai kiti atliks šitą dar- 
bą ir atliks jį taip, kad aukščiausios ir brangiausios krikščiony- 
bės idėjos bus iškraipytos, sužalotos ir galbūt net paverstos sa- 
vo priešingybe. Pradėjus šitą kovą, krikščionybei teks išsižadėti 
tų privilegijų, kuriomis ji iki šiol naudodavosi (kapitalistinių 
sluoksnių ir valstybės parama), bet esamojoj situacijoj kitos iš- - 
eities nėra: reikia arba kovoti, arba visiškai atsisakyti nuo krikš- 
čioniško mokslo principų įvykdymo. — Taip man atrodo krikš- 
čionybės ir socializmo problema esamosios situacijos šviesoje. 

Šisai klausimas, itin opus ir keblus, tai klausimas, kurio rei- 
kia griebtis su ypatingu atsargumu. Visų pirma dėl to, kad jis 
neliečia grynai objektyvių faktų ir reiškinių, kurie visiems vie- 
nodai prieinami ir suprantami. Tatai pirmiausia (asmeninio) įsi- 
tikinimo dalykas, kuris pareina nuo kiekvieno paskiro individo 
asmeniško ir ypatingo nepakartojamo patyrimo. Ir jei toks įsi- 
tikinimas į šįjį klausimą dar ne visai susikristalizavęs ir nusi- 
stojęs, tai kalbant apie nurodytąją temą rizikuojama tvirtinti 
arba įrodyti daugiau kaip kad tikrumoje galima patikrinti. Ša- 
lia to reikia pastebėti, kad ne visos žmonijos gyvenimo epochos 
vienodai jautrios religijos dalykams bei klausimams, ir, be abejo, 
tą giliausia krizė, kuri ištiko visą mūsų dvasinę kultūrą, palietė 
ir religiją. Bedieviškumas parodo kaip tik dabar nepaprastą ak- 
tyvumą ir umarumą, tuo tarpu pozityvinėj religijoj naujų kūry- 
binių jėgų nepasireiškia ir jajai tenka remtis (beveik išimtinai) 
tradicija ir tam tikru dvasinio gyvenimo inertingumu. Todėl ir 
religijos srityje naujosios kartos pažiūros ir nusiteikimas esmin- 
gai skiriasi nuo tėvų kartos religinių pažiūrų ir nusiteikimo ir 
joms abiems dėl religijos klausimų ypačiai sunku susiprasti. 

Su visa, kas pasakyta, reikia skaitytis vienodai ir lektoriui, 
kurs apsiėmė išdėstyti ir išaiškinti šitą klausimą, ir jo klausyto- 
jams. Talai ir tamstos turite turėti akivaizdoj, kad suprastumėt, 
kodėl atsakymas į pastarąjį klausimą (apie religijos reikšmę) ne- 
gali būti išsemiamas, kodėl aš turiu pasitenkinti vien tokiomis 
mintimis ir tokiais samprotavimais, kurie tik bendrai nužymėtų 
kryptį, kur reikia ieškoti problemos sprendimo, ir kurie turi tams- 
tas sužadinti kiek sustoti ties religijos problema ir įsigilinti į ją. 


43. 1721 

Pradedant šiąją problemą svarstyti, man rodos, patogiausia 
bus padalyti jąją į du klausimu: 1) kokia buvo religijos reikšmė 
visos mūsų kultūros raidoje, koks buvo jos vaidmuo kultūros 
formavimosi ir skleidimosi procese ir 2) kokia yra ir gali būti 
religijos reikšmė ir vaidmuo esamuoju momentu mūsų aktua- 
lioj gyvatoj. Šie du klausimai, žinoma, glaudžiai susiję vienas 
su kitu, bet vis dėlio nesutampa. Norėdami susiorientuoti da- 
bartinėį kultūroj, mes turime atsižvelgti ir į jos praeiti, ir į jos 
istorinę raidą, tačiau kiekvienoj istorijos epochoj atsiranda ir 
pasireiškia kažkas nauja, savotiška, kas negali būti ištisai išves- 
ta iš praeities. Ir šita nauja esamoji situacija reikalauja, kad jos 
klausimai ir reikalai būtų sprendžiami ir tenkinami ne pagal 
vieną arba kitą seną receptą, bet taip, kad būtų atsižvelgiama 
į jos individualines ypatybes bei charakteringą savitumą. Todėl 
religijos vaidmuo ir reikšmė Luri kisti istorinėms epochoms kin- 
tant ir kaitaliojantis. 

Pirmąjį klausimą aš tiktai trumpai paliesiu, iš vienos pusės, 
todėl, kad jame lengviau susigaudyti, ypačiai tam, kas kiek su- 
sipažinęs su Europos kultūros istorija; iš antros pusės, todėl, 
kad noriu sustoti kiek ilgiau ties antruoju klausimu, kuris ak- 
tualesnis ir turi mums sprendžiamos reikšmės. 

Bendrai galima į pirmąjį klausimą taip atsakyti: visa mūsų 
dvasinė kultūra, visos jos sritys ir šakos, dorovė, menas, filoso- 
fija, mokslas, teisė, socialinio gyvenimo santvarka organiškai 
susiję su religija ir joje įsikeroję ne tik ta prasme, kad visa 
kultūra žmonijos istorijos aušroje kyla iš religijos, arba, tiks- 
liau sakant, iš sukurtos religinio ir mąstymo jausmo mitologi- 
jos, bet ir ta prasme, kad ir toliau, kai atskiros kultūros šakos 
jau išsiskyrė iš mitologijos, išsiskleidė ir pasiekė tam tikro sa- 
varankiškumo, ryšys su religija įoms buvo esmingas, t. y. kad 
jis vis iš naujo vaisindavo jas, žadindavo ir iškrovinėdavo jų 
kūrybinę energiją. Todėl, jei sakoma, kad Europos kultūra iš 
esmės esanti krikščioniška kultūra, tai toks tvirtinimas visiškai 
pamatuotas ir pateisintas. Net tais atvejais, kai viena arba kita 
kultūros šaka, rodos, visiškai atitolsta nuo religijos ir vadovau- 

jama (savo gyvenime ir raidoje) tokių idėjų, sumanymų ir ten- 
dencijų, kurios tarytum neturi nieko bendro su religija, iš ar- 
čiau įsižiūrėjus galima nustatyti, kad ir šitos rikiuojamosios idė- 
jos bei tendencijos yra kilusios iš tam tikrų religinių pažiūrų ir 
jose išsilaikė ir tebegyvena tas pats nusiteikimas arba mažų ma- 
žiausia toks nusiteikimas ir toks požiūris į pasaulį, į žmogų ir 
jo uždavinius, jo pašaukimą, kuris labai artimas ir giminingas 
pirmykščiam religiniam nusiteikimui ir sąmonės nusistatymui. 
Pvz., vienas naujųjų laikų Europos kultūros charakteringiau- 
sias požymis — jos individualizmas, nepaprastai aukštas indivi- 
dualybės, jos savitumo, laisvės ir autonomijos vertinimas, kuris 
atsispindėjo beveik visur, ir mene (pvz., portreto tapyboj), ir 
tilosofijoj (Rousseau, Kantas, Fichte, Nietzsche), ir socialiniame 
gyvenime ir jo santvarkoj (pvz., anglų liberalizmo mokslas). Ne- 
retai šitas individualizmas kovodavo ir prieš religiją 1r išpažin- 
davo ateizmą. (Todėl, kad religija suvaržanti individo laisvę ir 
savarankiškumą.) Ir vis dėlto šioji idėja, kuria įsidegė ir Pran- 
cūzų revoliucija, yra krikščioniškos kilmės, ji išaugo iš tos be- 
galinės, absoliučios vertės, kurią krikščionybės mokslas priski- 
ria paskirai asmenybei, kaipo Dievo pavidalui, ir dėl Kurios rei- 
kia išsižadėti visų kitų gyvatos gėrybių, net ir pačios gyvybės. 
Žinoma, naujųjų laikų individualižme šita idėja esmingai pasi- 
keitė, galbūt išsigimė, bet vis dėlto jos branduolys, tai, kas joje 
vertinga ir nepraeinama, liko tas pats. 

Taip pat ir socialinės tiesos arba teisybės idėja, lygybės idė- 
ja, pagal kurią kiekvienas žmogus turi teisę pretenduoti į ver- 
tas žmogaus gyvenimo sąlygas (aplinkybes) ir į lygų, vienodą 
su kitais dalyvavimą kultūroj ir jos gėrybėse. Šioji idėja, kuria 
remiasi (ir bedieviško) socializmo patosas, iškilo iš to univer- 
salaus žmoniškumo supratimo, kurį yra nustačiusi krikščionybė 
ir kuris išplaukia iš jos mokslo pagrindinių principų. (Žinoma, 
tai krikščionybė plačia prasme, t. y. tas krikščionybės mokslas, 
kuris įsisiurbė ir pasisavino ir senovės graikų filosofines idėjas; 
bet ir šitos idėjos organiškai suaugusios su tam tikra religine 
koncepcija, kaip tat liudija plaitonizmas, stoicizmas ir kt.) 

Panašių pavyzdžių galima duoti dar daugiau. Jie visi paro- 
do, kad Europos dvasinė kultūra, nors ir kiek atitolusi nuo 
krikščionybės, vis dėlto savo esme susijusi su religija ir, taip 
sakant, prisunkta religinių idėjų bei pažiūrų. Ir todėl negalima 
ištisai suprasti šiąją kultūrą ir pasisavinti rikiuojamus jos mo- 
tyvus neatsižvelgiant į šitą organišką ryšį su religija. (Viduram- 
žių architektūroj, skulptūroj 17 miniatiūrose arba Renesanso ta- 
pyboj, arba XVII ir XVIII šimtm. klasikinėj muzikoj — visur 
religinės koncepcijos nusiteikimai, tendencijos vaidina spren- 
džiamą vaidmenį.) 

Tiesa, prieš tai, kas pasakyta, galima padaryti vieną svarbų 
pnekaištą: mes esame iškėlę religijos teigiamą reikšmę bei įta- 
ką dvasinei kultūrai. Bet nereikia užmiršti ir atvirkštinės pu- 
sės: visa tai, ką ji bloga padarė kultūrai, visos jos kenksmingos 
ir gaištingos tendencijos, kurios trukdydavo kultūros normalią 
raidą ir laisvą skleidimąsi. Ar religija nėra iš esmės atžagarei- 
viška jėga, kuri suvaržo ir spaudžia žmogaus kūrybą ir laisvą 
kūrybos klestėjimą? Ir galbūt tokių pavyzdžių, kurie parodo 
religijos neigiamą vaidmenį kultūros istorijoj, galima surasti dar 
daugiau už tuos, kurie tikina jos teigiamą įtaką? Ir galbūt kul- 
tūros bendras rutuliojimasis apibūdinamas kaip tik tuo, kad 
žmogaus protas vis daugiau ir daugiau atsikrato varžančiais jį 
religijos idėjų bei prietarų pančiais ir palaipsniui pasiekia pil- 
nos (tobulos) autonomijos, — taip, kad kaip tik bedieviška, 
grynai pozityvinė kultūra (be jokios religijos) būtų kultūrinės 
raidos galutinis tikslas (aukščiausias etapas)? Šitą abejonę pa- 
sistengsiu pašalinti nagrinėdamas antrąjį klausimą: kokia yra 
religijos reikšmė esamybei. Dabar pasakysiu tik tai, kaip, ma- 
no nuomone, reikia žiūrėti į religijos neigiamą vaidmenį istorijoj 
ir kodėl tie priekaištai, kurie jai daromi, neturi tikro pamato. 

Žinoma, negalima neigti, kad pozityvinės religijos (įvairios 
krikščionybės tikybos, mahometonų tikyba, žydų religija ir kt.) 
dažniausiai priešindavosi intelektualinės ir apskritai dvasinės 
kultūros pažangai ir, pvz., mokslo, moralės, teisės srityje arba 
socialiniame buvime palaikydavo tokias pažiūras ir tokią san- 

tvarką, kurios buvo jau atsilikusios ir neatitiko aktualių gyve- 
nimo reikalavimų. Taip pat teisybė, kad galbūt niekur žmogus 
nėra parodęs tiek žiaurumo, aklo fanatizmo, tiek veidmainys- 
tės, melagystės ir klastos, kiek kaip tik religijos sferoje. Tačiau 
šitam klausimui objektyviai ir iš esmės svarstyti reikia skirti 
pačią religiją (religingumą), iš vienos pusės, nuo jos istorinių 
objektyvavimosi formų ir, iš antros pusės, — nuo jos atstovų 
(dvasininkų). Taip pat, kaip negalima kaltinti medicinos dėl to, 
kad nesąžiningas gydytojas jąja piktai naudojasi, arba kaip pati 
valstybinė santvarka neatsakinga už tai, kad valdininkai piktai 
vartoja savo įgaliojimus, taip pat ir pačiai religijai negalima 
prikišti, kad jos atstovai ir nešiotojai naudodavosi jąja savo 
egoistiškiems asmeniškiems tikslams. Ne „veltui sakoma, kad 
kaip tik kraštutinės priešingybės artimos ir susiliečia ir kad vel- 
nias mėgsta šmaižytis aplink švenčiausias vietas. Tatai mūsų mo- 
ralinio bei dvasinio gyvenimo bendra ypatybė: juo aukštesnė ir 
kilnesnė dorybė, juo lengviau ji išsigimsta ir pavirsta savo prie- 
šingybe; juo didesnės pagundos, apsupančios tą žmogų, kuriam 
ji rūpi. Tatai vienas dalykas, o antras toks: nereikia maišyti pats 
religingumas su jo istorinėmis objektyvavimosi formomis. Pasi- 
reikšdamas žmonijos istoriniame gyvenime ir dalyvaudamas ši- 
tame gyvenime, religingumas būtinai objektyvuojasi, t. y. apsi- 
velka tam tikromis objektyviomis formomis (tam tikros religi- 
nės dogmos, apeigos, dorovės įsakymai), kurios atitinka duoto- 
sios epochos bendrą kultūrinį lygį. Šitos objektyvavimosi for- 
mos, pareidamos nuo aktualių istorinių aplinkybių bei intere- 
sų, yra reliatyvios ir todėl kiekvieną kartą, kai kultūrinis lygis 
kinta (aukštėja arba žemėja), kai kinta visa kultūrinio gyveni- 
mo struktūra, turi kisti ir religijos objektyvavimosi arba pasi- 
reiškimo formos. Bet šitos formos pasižymi nepaprastu patva- 
rumu ir nesiduoda lengvai keičiamos. Štai kodėl istorijoj taip 
dažnai atsirasdavo koniliktų tarp pozityvinių religijų formų, dog- 
mų ir nusistojusių mąstymo ipročių, iš vienos pusės, ir to dva- 
sinio nusistatymo, kuriuo apsireiškia nauja užgimstantii kultū- 
ros epocha, iš antros pusės. Tokie kontliktai neišvengiami, it 

jie gali būti net vaisingi, kiek jie žadina intelektualines jėgas ir 
suteikia visai dvasinei kultūrai tam tikrą įtempimą. Bet jie pa- 
sidaro, priešingai, žalingi, lig tik jie nuslopina dvasios energiją 
ir neleidžia jai laisvai reikštis. Kokia gi išvada išplaukia iš to, 
kas pasakyta? Kas nori susiformuoti savo pasaulėžiūrą, negali 
to daryti, nepaisydamas tos kultūrinės aplinkumos bei atmos- 
feros, kurioj jis išaugęs ir tebegyvena. Šiaip ar taip, jis turi pa- 
sinaudoti visais tais duomenimis, kuriuos jam suteikia šioji ap- 
linkuma. Ir juo geriau jis pasisavins savo tautos ir savo epo- 
chos kultūrą, juo gilesnis bus jo kultūrinis supratimas, juo tur- 
tingesnė ir gilesnė bus jo pasaulėžiūra. Bet jei visa mūsų (Eu- 
ropos) dvasinė kultūra organiškai susijusi su religija ir religija 
sudaro neatimamą jos momentą, tai aišku, kad tikras kultūros 
riaus. Kas visiškai su tuo faktoriumi nesiskaito, to pasaulėžiūra 
neišvengiamai bus vienašališka ir paviršutiniška. (Pvz., mecha- 
niškoji pasaulėžiūra, kuri remiasi tik tiksliųjų gamtos mokslų 
duomenimis.) 

Tačiau čia kyla tolesnis klausimas: ką reiškia religijos arba 
religingumo supratimas? Ir koks jis turi būti? Juk religingu- 
mas ne toks fenomenas, kuris galima pagauti išoriniame pa- 
saulyje; jisai reiškiasi mūsų santykyje su pasauliu (ir su kaž- 
kuo kitu, kas yra pasaulyje, bet nėra pats pasaulis). Jisai glau- 
džiai susijęs su mūsų „aš“, su mūsų asmenybės branduolio bu- 
vimu ir todėl gali būti jaučiamas ir tiesiog suvokiamas vien mū- 
sų viduje, mūsų vidiniame gyvenime. Kitaip sakant, religingu- 
mui pajausti ir suvokti reikalingas tam tikras vidinis ir grynai 
asmeniškas patyrimas. Tiktai pats patyręs, kas yra religingu- 
mas, aš galiu jį suprasti (suvokti) kituose žmonėse ir kultūros 
gyvenimo reiškiniuosė. Bet iškelti ir apibrėžti šitą religinį pa- 
tyrimą — tai ir reiškia išaiškinti, ką religija gali mums reikšti 
dabar, esamuoju momentu, mūsų aktualiame gyvenime? Čio- 
nai mes ir susiduriame su dideliu keblumu, nes tenka kreiptis 
į kiekvieno individo asmenišką patyrimą, individualius ir kartu 
subjektyvius potyrius bei pergyvenimus. Vadinasi, kad toks pa- 

aiškinimas pasiektų savo tikslą, reikia, kad į mano žodžius at- 
silieptų kiekviename iš klausytojų kažkas jo asmeniniame vi- 
diniame gyvenime. 

Žinoma, galima eiti ir kitais keliais religijos ir religingumo 
esmingai ir ne tik laikinai reikšmei kultūrai pateisinti. Galima, 
pvz., pasiremiant logiškais samprotavimais įrodyti, kad mūsų 
gyvenime viskas yra reliatyvu (visi mūsų veikimo kriterijai, visi 
dydžiai, vartojami kaipo matai arba saikai) ir kad tai, kas relia- 
tyvu, visuomet suponuoja kažką absoliutišką. O religijos objek- 
tas esąs kaip tik tas absoliutas (Dievas), kuris eina pagrindu 
visiems reliatyviems reiškiniams bei daiktams. Bet aš labai abe- 
joju, ar teks abstraktus samprotavimas sugeba ką nors itikinti 
religijos objektyvia reikšme mūsų gyvenime. Arba galima nu- 
rodyti į mistiką ir mistiškus pergyvenimus, kuriuose religingu- 
mas, religinis jausmas apsireiškia itin aiškiai bei skaidriai ir ku- 
rie, anot tų žmonių, kurie yra tai patyrę, negali būti sulyginami 
su jokiais kitais pergyvenimais. Ir, be abejo, mistika suvaidinu- 
si Europos dvasinės kultūros raidoj labai svarbų vaidmenį. TA- 
čiau ir tokia argumentacija nebus užtenkamai įtikima, nes tik 
žmonių mažuma palinkusi mistikai, ir ypačiai mūsų laikais jau- 
najai kartai mistiškas nusiteikimas (sąmonės nusistatymas) vi- 
siškai svetimas. 

Vadinasi, jei, aiškindami religijos aktualią reikšmę, mes ne- 
galim pasitenkinti nurodymu į tradiciją ir į mūsų kultūros pra- 
eitį, mes turim pasistengti surasti religingumo momentus tamė 
patyrime, kuris šiek tiek prieinamas visiems kultūringiems žmo- 
nėms. Arba mažų mažiausia mes turim iškelti tokius momen- 
tus, iš kurių gali gimti religingumas ir kuriais jis minta. 

Mūsų paprastas, t. y. mūsų kasdieninio gyvenimo patyrimas 
vyksta, taip sakant, viename plane; jis sudaro tarytum ypatin- 
gą pasaulį — mikrokosmą, kurio centras yra mūsų „aš“. „Aš“ 
pagrimzdęs šitame pasaulyje, ir jame gyvenu ir jame patiriu 
džiaugsmą ir liūdesį, nusiminimą ir pakilimą, klotį ir nepasi- 
sekimą. I šitą pasaulį kaip koncentriški skrituliai įeina vieno- 
dai ir mūsų intymus asmeninis gyvenimas, ir šeimyninis, ir vi- 

suomeninis gyvenimas, mano darbas bei tarnyba; šis pasaulis 
sąlygojamas mūsų kasdieninio pasielgimo, mūsų santykių ir 
bendravimo su kitais žmonėmis, mūsų pažiūrų į meną, moks- 
lą, dorovę, į socialinį gyvenimą ir tos vertybių sistemos (hie- 
rarchijos), kurios vadovaujama mano veikla. Šitas pasaulis ne 
begalinis, bet ir neturi tam tikrų apibrėžtų ribų; aplinkybėms 
kintant, jis gali plėstis, augti arba, atvirkščiai, siaurėti. Atsi- 
žvelgiant į žmogaus individualybę, jis gali būti turtingėsnis, kū- 
rybingesnis arba ne toks turtingas ir t. t. Šiaip ar taip, visuo- 
met jis telpa toj pačioj gyvenimo plokštumoj (tame pačiame 
plane) (vis tiek, ar aš mokslininkas, menininkas, amatininkas 
ir t. t.). Vadinasi, šitas pasaulis apima visas kultūrinio buvimo 
ir veiklumo. puses, kiek jos sudaro mano kasdieninio gyveni- 
mo organiškus momentus. Jis apima net tokius įvykius ir per- 
gyvenimus, kurie, rodos, nepaprasti ir ardo kasdieniškumo nor- 
malią eigą, kai žmogus išsižada savo karjeros dėl kurių nors 
idealių sumanymų (motyvų) arba net aukoja savo gyvybę tė- 
vynei ir kt. Šitaip yra tais atvejais, kai toks pasielgimas sąly- 
gojamas tų pačių vertybių, kurios viešpatauja ir kasdieninia- 
me gyvenime (garbės jausmas, patriotizmas, tėvynės meilė ir 
t. t.). Visa tai sudaro mano paprastą kasdieninio gyvenimo ir 
buities patyrimą. Bet šalia to mano gyvenime gali būti ir būna 
tokių potyrių bei pergyvenimų, kurie netelpa kasdieniškumo 
rėmuose ir vienu arba kitu būdu praplėšia arba pralaužia už- 
darą imanentinio patyrimo sferą ir, išeidami iš jos ribų, verčia 
mus susiliesti su kažkuo kitonišku, kas esmingai skiriasi nuo 
įprasto mums kasdieniškumo. Tokie pergyvenimai sudaro tai, 
kas galima pavadinti franscendentiniu patyrimu; jie atsiranda 
dažniausiai (bet ne visuomet) tokiose situacijose, kurios pasi- 
žymi savo kraštutinumu. 

"Tokią kraštutinę situaciją sukuria, pvz., mirtis, kaip kasdię- 
niško buvimo absoliutinė riba, kaipo imanentinio patyrimo ga- 
las, kaipo galutinis panaikinimas to mikrokosmo, kurio cen- 
tras yra mano „aš“, kaipo žuvimas šito mūsų gyvo, susijusio 
su kūnu „aš“. Tatai gali būti vienoda ir tikra mirtis, ir vien 

mano įsivaizduojama mirtis (ir, be to, mano paties mirtis yra 
kito žmogaus, man artimo, kuris sudaro esmingą mano paties 
gyvenimo dalį arba momentą). Tatai nereikia taip suprasti, ta- 
rytum mirtis visuomet mūsų taip ir pergyvenama (patiriama). 
Priešingai, dažniausiai mirties vaizdas (vaizdavimas) yra ima- 
nentinio pobūdžio ir neprieštarauja kasdieniniam patyrimui. 
Mes žiūrim į ją kaip į tokį fenomeną, kuris priklauso nuo ap- 
supančio mus organiško pasaulio prigimties ir dėsningumo. 
Kur yra gyvenimas, ten turi būti kitimas, rutuliojimasis ir vy- 
timas. Jaunoji karta pavaduoja senąją, mirtis — pačios gyvy- 
bės būtina sąlyga ir šiuo atžvilgiu gamtinis (natūralus) feno- 
menas. Galima daug kartų stebėti mirštančius žmones ir vis 
dėlto, stebint mirtį, neišeiti iš kasdieniškumo ribų. Pvz., ka- 
riams, gydytojams, klebonams mirtis pasidaro įprastu fenome- 
nu. Ir staiga mirtis gali mums prisistatyti visiškai kitokiu trans- 
cendentiniu pavidalu, kaip tikrai kraštutinė situacija, kuri pa- 
verčia nieku visą mūsų kasdieninį pasaulį. Mes jaučiame ją 
kaip kažką, visiškai nesulyginamą su visu imanentiniu patyri- 
mu ir todėl nesuprantamą, kaip kažką, kam negali būti taiko- 
mi mūsų įprasti vertinimo bei matavimo kriterijai, kas suke- 
lia mumyse abejojimą dėl paties gyvenimo vertės, prasmės ir 
realumo. Ir šitas nežinomumo, nesuprantamumo, nepaprastu- 
mo jausmas dar stiprinamas to, kad mirdamas žmogus staiga 
yra absoliučiai vienišas ir pasibaigia visas bendravimas, — tai 
situacija, kurią žmogus turi vienas pats be jokios pagalbos iš- 
tverti ir užvaldyti. Kai kada meno veikaluose mirties aprašy- 
mas mums leidžia pajusti bei suvokti, koks yra tas transcen- 
dentinis pergyvenimas (vaizduojama tai, kas, rodos, nesiduo- 
da vaizduojamas). Šitas transcendentinis, arba metafizinis, mir- 
ties nujautimas bei nuvokimas ne visose epochose vienodas ir 
vienodai aštrus (intensyvus). Dažnai ima viršenybę imanenti- 
nis požiūris. Taip pat negalima manyti, kad transcendentinis 
mirties, kaip kraštutinės situacijos, supratimas (pajautimas) at- 
siranda ypačiai tarp religingų žmonių, kuriems rtipi jų likimas 
aname pasaulyje. Labai dažnai tokie žmonės, pagrimzdę tra- 

dicinėse religijos idėjose, žiūri į mirtį šeimyniškai, kaip į pa- 
prastą persikėlimą iš vieno krašto į kitą, tobulesnį. 

Kitas panašus transcendentinis pergyvenimas — tatai ypa- 
tingas laiko, laikinumo pergyvenimas, pajautimas (pojūtis). Ji- 
sai atsiranda tais atvejais, kai mes suvokiam laiką ne paprastai, 
kaip įvykių tolydinį tekėjimą ir kaitaliojimąsi, bet kaipo tokią 
gaivališką galybę, kuri naikina mūsų buvimo realumą ir pavirs- 
ta iliuzija, sapnu. Iš tikrųjų tikra realybė, rodos, esanti tiktai 
dabartis; praeitis tik todėl reali, kad ji buvo dabartimi. Bet, 
antra vertus, paties momento tiesioginis realumas nesugauna- 
mas. Kai sakom: „tat yra“, tai tat jau tapo, 6 tapęs kartu pa- 
virto praeitimi ir nustojo buvęs dabartimi. O kiek tat dar ne- 
tapo, bet tebetampa, tat yra ateityje ir yra klausimo momentu 
sąlygojamas, vadinasi, jo dar nėra kaip esamybės. Taip nyksta 
dabarties realumas. Rodos, ji nesanti kas kita, kaip ideali riba, 
netąsus laškas, netrunkąs akimirksnis, kur nereali ateitis perei- 
na į tokią pat nerealią praeitį. Toks laiko paradoksalumas pri- 
einamas ne tik abstrakčiai refleksijai, bet būna ir tokių mo- 
mentų, kai mes juntam (jaučiam) jį tiesiog, kaip kažką apčiuo- 
piama ir akivaizdu; ir žmogus būna jojo giliai jaudinamas. Ir 
kartu mes jaučiam, suvokiam, kad laikas nesugrąžinamas. Pra- 
eitis niekuomet nebegrįžia ir negali vėl tapti dabartimi. Kiek- 
vienas momentas, kickviena situacija vienintelė savo rūšies ir 
todėl nepakartojama. Kiekviena klaida, lig tik įvykusi, yra ne- 
išdildomas ir savo esme neatitaisomas faktas. Todėl ir gailesčio 
kančios įgyja ypatingą aštrumą. 

Nurodytos kraštutinės situacijos yra neigiamo pobūdžio, tai 
reiškia, j0se pasirodo apribotumas, sąlygiškumas mūsų imanen- 
tinio kasdieninio patyrimo, kurs paprastai mums atrodo abso- 
liutinis. Bet esama ir teigiamų momentų bei situacijų, kurios 
ne tik iškelia įprastos gyvatos ribotumą (vienašališkumą), bet 
kartu leidžia mums nujausti ir nuvokti kažką, kas slepiasi už jo 
ribų, bet kartu pasireiškia šiek tiek ir pačiame gyvenime. Šitie 
potyriai bei pergyvenimai gali būti labai įvairūs ir skiriasi savo 
intensyvumo ir skaidrumo laipsniais. Pvz., tokiu būdu mus gali 

veikti kai kada gamta, ne tik gamtos grožis, bet ir gamtos gai- 
valų didingumas ir galingumas ir ypač tiesioginis pajautimas 
(pojūtis) tos antindividualinės gyvybės, kurios prisunkta visa 
gamta ir kurioj dalyvaujam ir mes patys. Šitas pajautimas arba 
nuvokimas mūsų vienumo arba vieningumo su visa gamta, su 
visa gyvybe prieinamas kiekvienam, kas jautrus grožiui, jis eina 
pagrindu savotiškai religingumo krypčiai — panteizmui, kuris 
visą gamtą, gamtos gyvybę junta ir suvokia kaip kažką dieviš- 
ką, Šiojo jausmo savitumas pasireiškia ypač tuo, kad žmogus 
junta bei nusimano esąs ne tik paskiras, uždaras savyje indivi- 
das — atomas, bet ir gyva dalis tam tikros aukštesnės, visa 
apimančios būties. Individo mikrokosmas tarytum skęsta ir skys- 
ta gamios mikrokosme. Tatai mistika, bet imanentinė, visiems 
suprantama ir pasiekiama mistika. 

Tokiam universalumo jausmui arba afektui gimininga yra 
kita mūsų psichikos būsena, tatai tas ypatingas įkvėpimas, ku- 
riuo minta menininko kūryba. Ir čionai krinta į akis ir stebina 
kaip tik ta aplinkybė, kad menininkas įkvėpimo metu tarytum 
apsėsias arba suimtas kažin kokios slaptingos galybės, paver- 
čiančios jį savo įrankiu arba padargu, per kurį ji veikia ir reiš- 
kiasi. Vadinas, kūrybos šaltinis, veikimo centras — ne meni- 
ninko „aš“, bet kažkas galinga, kas slepiasi už šito „aš“ ir jam 
vadovauja. Pagaliau panašiu būdu gali veikti žmogų ir iš pa- 
grindo pakeisti visą jo vaizdą gili ir stipri (galinga) meilė, bū- 
tent tais atvėjais, kai ji ne tik grąžina žmogaus buvimą, bet 
užklumpa (užtinka) jį kaip gaivališka jėga, taip sakant, dugnu 
apverčia aukštyn visą jo gyvenimą ir suteikia jam visiškai naują 
ir netikėtą aspektą bei prasmę, atveria jam naują, vertingesnį 
pasaulį. Rodos, kad nepersmelkiama riba, skirianti jį nuo kito 
individo, staiga pranykusi ir mylimasis asmuo esąs jam abso- 
liučiai artimas, ir kartu pabunda jame tokios jėgos bei poten- 
cijos, kurios anksčiau buvo jam visiškai svetimos ir neprieina- 
mas. Kas yra bendra ir esminga visiems nurodytiems atvejams? 
Visų pirma tokios kraštutinės situacijos (arba kraštutiniai pa- 
tyrimai), kai asmenybės vidinis gyvenimas ir veiklumas pasie- 


668 RELIGIJA IR JOS REIKŠMĖ PASAULĖŽIŪRAI 


kia aukščiausią intensyvumo laipsnį ir kai ji (asmenybė) parodo 
savo galėjimo maksimumą. Bet iš karto kaip tik šiais momen- 
tais pasirodo, kad šio galėjimo ir veiklumo šaltinis nesutampa 
su asmenybės „aš“, bet slepiasi asmenybės gelmėse kaip kažin 
kokia antiindividualinė jėga, kuri veikia asmenybės sąmoningą 
valią, bet pati nuo jos nepareina. Tatai, man rodos, ir yra ima- 
nentinio religingumo pradmuo, ir tas žmogus, kuris brangina ir 
"gerbia tuos momentus, kai jame pasireiškia šis pradmuo arba 
šaltinis, savo esme yra religingas, nors ir nevadintų jo Dievu 
arba dievybe. Toks religingumas niekuomet negali netekti savo 
reikšmės ir aktualumo, kol žmogus nenustoja buvęs žmogumi 
tikra žodžio prasme. 

Iš to jau galima matyti, kokia yra šių kraštutinių situacijų ir 
pergyvenimų reikšmė mūsų gyvenimui ir mūsų pasaulėžiūrai: 
jie iškelia ir iškrauna asmenybės slaptas dvasines potencijas bei 
jėgas ir pagimdo tas aukščiausias ir kilniausias idėjas, kurios 
eina dvasinei kultūrai rikiuojamaisiais motyvais. Tokia idėja yra, 
pvz., tobulumo idėja. Šioji idėja, iš arčiau įsižiūrėjus, pasižymi 
savotišku paradoksališkumu. Jos turinys nesiduoda apibrėžia- 
mas. Visos pastangos, kurios buvo padarytos filosofų etikoj, 
teologijoj, šiam tikslui pasiekti nėra davusios teigiamų rezulta- 
tų. Vis tiek, ar tai bus pažinimo, grožio arba dorovės idealas, 
kiekvieną kartą, kai tam tikra filosofijos sistema arba tam tik- 
ras dorovės mokslas arba meno stilius pretenduoja į absoliuti- 
nį tobulumą, mes konstatuojam, kad visiškas absoliutinis tobu- 
lumas su juo nesutampa, nes jis pranoksta viską, kas žmogaus 
gali būti pasiekta arba įvykdyta empirinėj realybėj, istoriniame 
kultūros buvime. Rodytųs, kad tokiu atveju šioji idėja visiškai 
abstrakti ir negali turėti įtakos konkrečiam gyvenimui. Tuo tarpu 
mes matom, kad iš šios idėjos kyla visas dvasinės kultūros di- 
namizmas ir yra josios maitinamas. Tobulumo idėjos žadina- 
mas ir vadovaujamas tikras mokslininkas, tikras menininkas, 
tikras dorovės rūpintojas niekuomet nepatenkintas savo kūri- 
niais (tuo, ką jau yra pasiekęs), jis niekuomet negali sustoti 
ties tam tikru tobulumo laipsniu, bet vis iš naujo stengiasi kilti 


= 
--———- = i 


RELIGIJA IR JOS REIKŠMĖ PASAULĖŽIŪRAI 669 


dar aukščiau, dar daugiau prisiartinti prie tobulumo idealo. Ir 
juo daugiau jis iš savęs reikalauja, juo stipriau ir aiškiau jis 
jaučia ir suvokia idealo tolumą, kiek skiriasi tai, ko jis pasie- 
kęs, nuo to, ko jis norėtų ir turėtų pasiekti. Tobulumo idealas 
jam visai artimas, jis glūdi jame pačiame (asmenybės gelmėse), 
jis atbudina jo kūrybines jėgas ir eina visiems jo sumanymams 
aukščiausiu kriterijumi; ir kartu jis toks tolimas bei nepasie- 
kiamas ir netelpa paskiros asmenybės rėmuose. 

Su tobulumo idėja glaudžiai susijusios krikščionybės kultū- 
roje dar dvi pagrindinės idėjos; tatai atsimainymo ir Dievo įsi- 
kūnijimo idėja. (Imamos jų imanentiniu aspektu, t. y. kaip jos 
pasireiškia žmogaus patyrime.) Kadangi tobulumo idėja yra ab- 
soliutinė ir universali, ji reikalauja, kad ne tik vienas arba kitas 
žmogus tobulėtų, bet kad visa žmonija, visas pasaulis, kiek tai 
pareina nuo žmogaus, prisiartintų prie to idealo ir įvykdytų jį 
savyje. Todėl žmogus negali pasitenkinti aktualia, esamąja pa- 
saulio būkle (socialine ir moraline santvarka, dvasinės kultū- 
ros lygiu), bet visuomet stengiasi jį patobulinti, a/mainyti, pa- 
kelti į aukštesnį laipsnį. Toks pasaulio atmainymas nėra kas 
kita, kaip tobulumo (arba Dievo) idėjos įsikūnijimas empiri- 
niame pasaulyje. O toks pasaulio atimainymas gali įvykti nė to- 
kiu būdu, kad kiekvienas atskirai rūpintųsi vien savo asmeniš- 
ku tobulėjimu, bet, nusimanydamas esąs organiškai susijęs ir 
suaugęs Su savo artimais (su visa Žmonija) ir sudarąs savo tau- 
tos, visos savo kartos organišką dalį, jis turi vienodai rūpintis 
ir kitų žmonių tobulinimu ir todėl turi pakelti visas tas sunke- 
nybes, visą vargą ir tas kančias, kurios neišvengiamai ištinka 
kiekvieną žmogų, tikrai atsidėjusį tobulumo idėjos įvykdymui. 
O tai reiškia, kad ta kūrybinė jėga, kuri leidžia žmogui įvykdyti 
šilą uždavini, lemiantį jo gyvenimo prasmę bei vertę, nėra kas 
kita, kaip meilė. 

Nenorėdamas ilgiau varginti susirinkusių dėmesio, turiu pa- 
sitenkinti šiais trumpais nurodymais. Žinoma, išdėstytos čia min- 
tys galima būtų ir toliau išskleisti ir tiksliau apibrėžti. Bet, šiaip 
ar taip, iš to, kas pasakyta, man rodos, jau aiškėja, kokią reikš- 

mę turi religija pasaulėžiūrai susiformuoti. Tiesa, reikia pripa- 
žinti: mūsų laikais žmonių pasaulėžiūra gali apsieiti ir dažnai 
apsieina be religijos, be religinių idėjų. Bet tokia pasaulėžiūra 
neišvengiamai bus paviršutiniška ir banališka. Kad ji būtų pali 
ir sužadintų (sustiprintų) žmogaus kūrybines galias, ji turi remtis 
tomis idėjomis, kurios kyla iš irmanentinio religingumo, iš religi- 
nio patyrimo. Štai kodėl ir su religijos tradicija reikia elgtis 
ypač atsargiai ir pagarbiai. Joje glūdi slaptoji simboliška lytis 
tos idėjos, kuri apvaisina ir mūsų laikų žmogaus dvasinį gyve- 
nimą ir veikimą. 

[RECENZIJOS] 
VYDŪNO „SAMONĖ“ 


Paprastai tilosofiniuose raštuose vyrauja grynas objektyvu- 
mas. Pats aiškinamas dalykas beveik visiškai nustelbia autoriaus 
asmenybę. Ir tik gilinantis į veikalo turinį ir atidžiai sekant nag- 
rinėjamosios problemos vidinį išsiskaidymą, galima pajusti tą 
dvasios įtempimą, iš kurio yra kilęs šitas veikalas. Tačiau bū- 
na ir tokių filosofinių rašių, kur dėstymo būdas pasirodo esąs 
gyvas pasikalbėjimas su skaitytoju ir kur autoriaus asmenybė 
apsireiškia kiekvienu žodžiu, kiekvienu posakiu. Tatai veikalai, 
padarą mums giliausią įspūdį. Jie užkrečia skaitytoją ta pačia 
nuotaika, tuo pačiu tiesos troškimu, kuriais rašydamas buvo 
įkvėptas pats autorius. Ir kartu jie liudyte liudija, kad filosofi- 
ja ne tik abstraktus mokslas, turįs suvesti visą žmonijos žinoji- 
mą į sisteminę vienybę, bet kartu pasiima patenkinti esmin- 
giausią žmogaus reikalą, t. y. išaiškinti gyvenimo prasmę ir pa- 
skirti. — Kaip tik tokio pobūdžio yra Vydūno veikalas „Samo- 
nė“. Įvesdamas tiesiog į medias res, į pagrindinę ir aktualią fi- 
losofijas problematiką, ir iškeldamas šios problematikos gyvy- 
binę reikšmę, jisai nepaprastai žadina bei ragina skaitytojo raas- 
tymo savarankišką veiklumą. Vydūnui svarbiausias filosofijos 
klausimas yra pats žmogus, jo esmė ir jo pašaukimas. Šiuo at- 
žvilgiu jisai artimas tai filosofinei tradicijai, kuri senovėj pra- 
sideda nuo Sokrato ir Platono ir kurią mūsų laikais atstoja 
ypač Scheleris, Heideggeris, Jaspersas Vokietijoj, Le Senne ir 
kiti Prancūzijoj. Centrinę vietą filosofijos sistemoj šie mąsty- 
tojai skiria antropologijai, mokslui apie žmogų, kuriame suei- 
na ir susikryžiuoja visos kitos filosofinės problemos. Tiktai iš- 
aiškinus, kas yra žmogus, kokia jo padėtis visatoj ir kaip jis 

santykiauja su apsupančiu pasauliu, žodžiu, tiktai išnagrinėjus 
žmogaus mikrokosmą, galima pasiekti ir makrokosmo pažini- 
mą. Tačiau nors antropologijos uždavinį antikos filosofai ir mū- 
sų laikų galvotojai supranta panašiu būdu, bet jis vienų ir ki- 
tų sprendžiamas toli gražu nevienodai. 

Pasak platonizmo, žmogaus esmė glūdi prote, t. y. antiindi- 
vidualiame nekintamame pradmenyje, kurs visuose žmonėse tas 
pats ir tobuliausiai reiškiasi grynu mąstymu, grynu idėjų (ide- 
aliosios būties) įžiūrėjimu. Šitą racionalistišką pažiūrą nugalėti 
nepavyko ir krikščionybei, nors ji ir iškėlė savo moksle asme- 
nybės absoliučią vertę ir principinę reikšmę. Tiktai daug vė- 
liau, kai filosofija ėmė domėtis istorijos ir kultūros klausimais, 
ji pripažino šio naujo principo sprendžiamąjį vaidmenį antro- 
pologijoj. Asmenybė — naujųjų laikų supratimu — yra dina- 
miškas ir kuriamasis pradmuo, nesibaigiąs tiktai protu, bet ap- 
imąs ir kitas žmogaus dvasios galias. Iš vienos pusės, asmeny- 
bė pasireiškia kaip kultūros vertybių kūrėjas bei vykdytojas, iš 
antros — organinė gyvybė pasiekia joje savo aukščiausią buvi- 
mo laipsnį — sąmoningumą. Asmenybė užima todėl pasaulyje - 
išimtinę vietą: joje susijusios gamta ir kultūra. Taip supranta 
asmenybę ir Vydūnas. Savo filosofijos pradedamuoju tašku jis 
deda „ašainę sąmonę“, kurioj žmogaus asmenybė susipranta ir 
suvokia savo savitumą bei savaimingumą. Sąmoningumas, pa- 
sak Vydūno, savarankiškas principas, kuris negali būti išvestas 
iš kitų principų: nei iš medžiagos, nei iš organinės gyvybės. Prie- 
šingai, atidžiau įsižiūrėjus į žmogaus pažinimą ir santykius su 
aplinka, aiškėja, kad medžiaginių daiktų vaizdas bei sąranga 
pareina nuo sąmonės, t. y. formuojamos pagal įgimtas jai pa- 
gavimo lytis. Tikra išorinio pasaulio versme Vydūnas pripažįs- 
ta gamtos jėgas, tas pačias, kurios veikia ir reiškiasi žmogaus 
kūninėje prigimtyje. Nors šios jėgos mums pasirodo nesąmo- 
ningos, tačiau jų veiksena panaši į sąmoningų būtybių veikimo 
būdą, nes įvykdo gamtoje tam tikrą tvarkingą hierarchinę sis- 
temą, kur visos dalys arba sluoksniai taip suderinti, kad že- 
mesnieji eina pagrindu aukštesniesiems (mineralija — augme- 
nijai, augmenija — gyvulijai). Todėl reikia manyti, kad gamtos 

nesąmoningumas savo esme esąs tos pačios kilmės kaip ir žmo- 
gaus sąmoningumas, arba, kitaip sakant, kad tai ne kas kita, 
kaip „pasislėpęs sąmoningumas“. Tiktai iš tokio požiūrio, Vy- 
dūno nuomone, galima suprasti sąmoningumo ir nesąmonin- 
gumo santykį: iš vienos pusės, šių pradmenų priešingumą, iš 
antros — jų giminiškumą ir vienumą. Ypač aiškiai tai parodo 
žmogaus prigimties sudėtingumas: jinai — ir dvasiška, ir kū- 
niška (augmeniška ir gyvuliška), t. y. sąlygojama kartu ir są- 
moningų, ir nesąmoningų veiksmų. „Visos gamtos jėgos, — sa- 
ko Vydūnas, — suplaukia žmogaus asmenybėj ir ją stato.“ Des- 
tis kokia galia joje paima viršų, įvairėja ir jos elgsena bei gyvę- 
nimo supratimas. Nesąmoningiems gaivalams viešpataujant, 
žmogaus gyvensena nepraneša organinės gyvybės lygio. Bet 
žmogaus esmė, jo žmoniškumas glūdi sąmoningume. Todėl jo 
asmenybėj valdančia galia turi būti „ašainė“ sąmonė. Tiktai ta- 
da ji gali pasiekti tikrą vidinį vienumą ir įvykdyti gyvenime pa- 
skirtą jai uždavinį. O šitas uždavinys yra kūryba, šviesinanti ne 
tik patį žmogų, bet ir visą pasaulį, t. y. suteikianti ir žmogaus, 
ir pasaulio gyvenimui tikrą prasmę ir pakelianti jį iš tamsių 
nesąmoningumo gelmių į šviesią sąmoningumo sferą. Sąmonė 
yra visų vertybių versmė; iš jos veiklumo gimsta kultūra ir kul- 
tūros apraiškų įvairybė: mokslas, menas, kalba, dora, religija 
(tikyba). — Iš tikrųjų žinojimas nesibaigia atsispindinčio są- 
monėj pasaulio atvaizdu. Pažindamas žmogus ne tik „užsibrė- 
žia tai, ką pastebi“, bet ir stengiasi išsiaiškinti daiktų sąsaja bei 
priežastis ir tuo suglausti įspūdžius į darningą sąvokų sistemą. 
Šioj sistemoj pasirodo, kaip Žmogus supranta pasaulį, 0 supras- 
ti — reiškia įsisąmoninti daiktų ir vyksmų reikšmę. Tokiu būdu 
moksle žmogus kuria savo ypatingą prasmingą (sąmoningumo 
nušviestą) pasaulį ir per mokslą keičia bei formuoja tikrovę 
pagal pasiektą sąmoningumo lygį. 

Tačiau sąmonės kuriamoji galia gimdo ne tik mokslą, bet ir 
meną. Žmogus įprasmina pasaulį, ne tik apvilkdamas jį abst- 
rakčių sąvokų tinklu, bet ir kurdamas pavidalus, kuriuose atsi- 
spindi jo „ašainė“ sąmonė. Tatai — meno uždavinys; jis įkūnija 
padirbtuose daiktuose viską, kas sudaro asmenybės vidinio gy- 


44. 1721 


674 ĮRECENZIJOS) 


venimo turinį. Juo turtingesnis ir sąmoningesnis šis gyvenimas, 
juo aukštesnė ir išreiškiančio jį kūrinio vertė, juo tobulesnis jo 
grožis. Todėl tikrasis menas gimsta iš asmenybės esmės ir ap- 
reiškia savo kūriniuose ne ką kita, kaip pati žmoniškumą. Kiek 
viena meno šaka (skulptūra, tapyba, muzika, poezija ir kt.) vaiz- 
duoja jį savo ypatingu būdu. Tobuliausias kultūrinės veiklos pa- 
dargas yra kalba, kuria vienodai naudojasi ir mokslas, ir me- 
nas. Iš kalbos turtingumo, iš jos sugebėjimo tiksliai bei įsak- 
miai išreikšti ne tik mintis, bet ir vidinių sielos būsenų ir susi- 
jaudinimų įvairumą galima spręsti apie tautų ir paskirų asme- 
nų sąmoningumo ir žmoniškumo laipsnį. 

Pagaliau aukštesniosioms (sąmoningoms) dvasios galioms 
valdant žmogaus pažmonišką (gyvulišką) prigimtį, iš asmeny- 
bės branduolio išauga ir dora, nulemianti jos santyki su kito- 
mis asmenybėmis. Tiktai dora laiduoja žmogaus laisvę, nes lei- 
džia jam nekliudomai reikšti savo esmę (žmoniškumą). 

"Tačiau susivokdamas apsupančio pasaulio gyvenime, žmo- 
gus nusimano nesąs vienintelis prasmingumo sukūrėjas ir ne- 
šiotojas. Ir gamtoje jis randa tvarkingumą ir grožį ir kūrybines 
jėgas, įgalinčias viską, kas gyva, augti, daugintis, rutuliotis ir 
įvairėti. Žodžiu, jis įsitikina, jog gamtos gyvatoj vykdomi pana- 
šūs (tie patys) užsimojimai, kurie vadovauja visai jo kultūrinei 
veiklai, ir j0g jo sąmoningumas maitinamas to paties šaltinio, 
iš kurio ima pradžią visas pasaulio buvimas. O įsisąmoninda- 
mas savo vienumą su gamtos gyvybe žmogus kartu suvokia, 
kad jo esmė (žmoniškumas) įsikerojusi gilesniame ir galinges- 
niame pradmenyje ir kad asmenybės sąmoningumas tėra „aukš- 
čiausia banga“ to antžmoniško sąmoningumo, kuris judina bei 
gyvina visatą. Tatai — tikybos (religijos) pagrindas. Tikyboj ašai- 
nė sąmonė, besigilindama į save, kartu kyla virš savęs ir susi- 
liečia su savo būties versme, su Dievu (Absoliutu). Todėl tiky- 
boje Žmogus pasiekia aukščiausią sąmoningumo laipsnį ir tik 
pasiekęs jį gali įvykdyti savo tikrąją paskirtį; nes iš sąmoningu- 
mo šaltinio jis pasemia savo kūrybines jėgas, ir tiktai gyvas san- 
tykis su Absoliutu suteikia jo gyvatai tikrą bei nesunaikinamą 
prasmę ir vertę. „Iš Jo, Jame ir Jopi yra visi daiktai.“ 

Štai, rodos, rikiuojamosios Vydūno „Sąmonės“ mintys. Ir 
tam, kam autoriaus pasaulėžiūra artima, jis sukelia nemažai 
klausimų ir abejonių. Tačiau kritišką jo įvertinimą pavesim pa- 
čiam skaitytojui. Šioj trumpoj santraukoj mes pasiėmėm tiktai 
uždavinį suįdominti šviesuomenę Vydūno veikalu; ir neabejo- 
jam, kad nieks nepasigailės ji perskaitęs. 


ASMENYBĖS PROBLEMOS 
NAGRINĖJIMAS 


Prof. Karsavino veikalas „O ličnosti“ toks turiningas ir ja- 
me tiek minčių, jog trumpai suglausti ir suformuluoti svarbiau- 
sias jo idėjas — labai sunkus dalykas. Tai — ne monografija, 
tyrinėjanti ir nušviečianti paskirą filosofijos problemą (būtent 
asmenybės problemą), bet ištisa sistema, suvokta bei išdėstyta 
asmenybės problėmos aspektu. Drauge tai drąsus mėginimas 
iš naujo suprasti ir išaiškinti krikščionybės mokslą bei pasau- 
Iėžvalga. Iš naujo reiškia taip, kaip ją suvokia ir turi suvokti 
mūsų laikų žmogus, mūsų laikų krikščionis, kuris, gerbdamas 
ir saugodamas krikščionybės tradicijas, kartu jaučia savo atsa- 
kingumą dabarčiai. Sukurtas praėjusių amžių vertybes galime 
išlaikyt tiktai tiek, kiek dabartis atgamina jas iš naujo ir savo- 
tišku būdu įsisąmonina ir išplėtoja. 

Was du ererbt von deinen Vėūtern 

has, 

Erwirb es, um es zu besilzen... 

Žinoma, šita nauja pažiūra į krikščionybės mokslą grindžia- 
ma tam tikra to mokslo pagrindinių dogmų interpretacija. Bet 
kitaip negali būti. Suprasti tikslia žodžio prasme galima tik sa- 
votišku būdu interpretuojant. 

Štai kodėl visų pirma reikia išaiškinti tie leitmotyvai, kurie 
vadovauja prof. Karsavino krikščionybės interpretacijai. Tiktai 
iškėlę aikštėn šiuos motyvus galėsim kritiškai įvertinti jo asme- 
nybės teorijos filosofinę reikšmę. 

Autorius mėgina pagrįsti krikščionybės mokslą grynai filo- 
sofišku būdu, nesiremdamas Apreiškimu arba tam tikromis dog- 
matinėmis supėzicijomis. Pradedamuoju požiūriu jam einą žmo- 
gaus patyrimas, arba, tiksliau, aplinkinis pasaulis, kaip jis duo- 
dasi tiesioginiu būdu patiriamas. Šitas empirinis pasaulis, nors 
ir aprėžtas, netobulas ir nesavarankiškas, bet vis dėlto sudaro 
tam tikrą vienybę bei visybę ar visetą, kurioj ar kuriame atsi- 
spindi ir viso kosmo sąranga. Patyrimas savo kilme tėra asme- 
ninis, yra konkretaus asmens patyrimas. Todėl asmenybė reikia 
pripažinti empirinio pasaulio centru ir pradmeniu. Ji sujungia 
savimi kūninę ir dvasinę tikrovę. Pažindama savo aplinką, san- 
tykiaudama su jąja, asmenybė pažįsta ir pati save. Per šitą dve- 
jopą pažinimą ji įsisąmonina kartu ir empirinio pasaulio vienu- 
mą. Iš to aiškėja, kad vien iš asmenybės esmės galima spręsti 
apie visos būties (Kosmo) prigimtį ir prasmę. Asmenybės pa- 
grindinė ypatybė aiškiausiai pasireiškia, autoriaus nuomone, sa- 
vivoka (savęs žinojimu). Savivoka — faktas, dėl kurio negali- 
ma abejoti; faktas, įtikinąs mane, kad aš esu būtybė (įsisąmo- 
ninu savo būtį), kad santykiauju su kitomis būtybėmis ir pažis- 
tu savo „aš“ kaip savo būties šaltinį ir centrą. Bet savotiškai 
išaiškina ne tik asmenybės ontologinį pamatą, bet sąlygoja dar 
kitą esmingą jos savybę. Iš tikrųjų kiekvienas pažinimo aktas 
nustato tam tikrą priešingumą tarp pažįstančio subjekto ir pa- 
žįstančio objekto. Pažindamas kurį nors dalyką, aš būtinai sta- 
tau jį prieš save ir skiriu nuo savęs. Šitas priešingumas atsiran- 
da ir savivokoj. Mano „aš“, suvokdamas save, kartu išsiskiria, 
susiskaido į tai, kas pažįsta, ir į tai, kas pažįstama. Bet skirtis 
ir skaidytis tegali tik toks dalykas, kurs iš pradžios buvo vie- 
nas. Todėl asmenybės suskilimas, būtinai lydis savivoką, leidžia 
mums suvokti ir jo pirmykštę vienybę, kuri, šiaip ar taip, išsi- 
laiko net pačiam susiskaidymo rezultate. Kaip tik šita asmeny- 
bės vienybė eina tikru savęs pažinimo tikslu. Kas nori pažinti 
save, turi turėt akivaizdoj savo pirmykštę nesužalotą prigimtį. 
Bet maža to: pažinimo aktas negali vykti, jei pažįistąs subjektas 
nesusijungs tam tikru būdu su savo objektu, nepasisavins jo 
kaip savo momento. Vadinas, ir savivokoj vyksta toks subjekto 

su objektu susijungimas (susiliejimas), arba, tiksliau, toks as- 
mens vienybės atgijimas. Tiesa, jis vyksta nevisiškai, netobulai — 
ne taip, kaip mes laukiame, nes pažinimo rezultatas negali pa- 
naikinti to dualizmo, kuriuo pažinimo aktas prasidėjo, ir todėl 
asmenybės vienybė, kylanti iš savivokos, nėra ta pati, kuri bu- 
vo prieš pažinimą, bet tam tikra nauja vienybė, priimanti ir 
išlaikanti savyje asmenybės susiskaidymą. 

Iš to, kas pasakyta, išplaukia nemažai svarbių išvadų: 1) sa- 
vo esme asmenybė nėra paprasta, gryna vienybė, o drauge dau- 
gybė ir vienybė, t. y. tokia vienybė, kuri reiškiasi ir realizuojasi 
daugeliu momentų arba aspektų; 2) šita, taip sakant, daugvie- 
nybė ne statiška, bet dinamiška. Jos dinamizmas randasi iš dvi- 
ejų tendencijų priešingumo ir santykiavimo, susiskaidymo ir su- 
sijungimo (susiliejimo). Atsižvelgiant į tai, katra tendencija vieš- 
patauja, galima skirti trys savivokos (savęs žinojimo) etapai: 
pirmykšiė asmenybės vienybė, jos susiskaidymas į subjektą ir 
objektą ir naujos įos vienybės susidarymas. Ta pačia dinamika 
pasižymi ir visi kiti asmens gyvenimo aktai, pvz., valios prace- 
sai. Ir čia mes regim iš asmenybės gelmių kylant daug motyvų 
(akstinų), kurie priešinas vieni kitiems ir suskaido asmenybę į 
dvi arba net tris dalis (asmenis), kol pagaliau vienas motyvas 
(akstinas) nugali kitus ir šiek tiek sutvirtina asmens vienybę. 
Iš to galima matyt, kad paminėti trys etapai (pirmykštė vieny- 
bė, susiskaidymas ir vienybės atgavimas) apibūdina visą asmens 
struktūrą ir buvimą. Asmens daugvienybė reiškiasi visų pirma 
trejybe. 

Bet vidujė savęs žinojimo dinamika iškelia aikštėn dar kitą 
labai svarbią asmens ypatybę. Žmogaus pažinimas niekuomet 
nesti tobulas; jisai nepasiekia savo galutinio tikslo, nes nepa- 
jėgia suvesti į tikrą vienybę to, ką pradžioje buvo suskaidęs. 
Tarp empirinio pažinimo ir pažinimo idealo (tobulumo) lieka 
visuomet nepereinama praraja. Ir toks jo netobulumas ne at- 
sitiktinis, bet būtinas, neišvengiamas. Juo labiau žmogus atsi- 
davęs pažinimui, juo skaudžiau ir aštriau jis jaučia šitą trūku- 
mą. Maža to, netobulumo jausmas lydi ne tik pažinimo pro- 
cesą, bet pasireiškia ir visuose kituose asmens aktuose, ypač 

valios; jisai neatskiriamas nuo žmogaus buvimo. Tai, kas jį sų- 
kelia, yra ne pati asmens momenių arba aspektų daugybė, bet 
tas faktas, kad žmogus negali suderinti šitos daugybės su savo 
vienybe. Šiuo atžvilgiu asmenybės susiskaidymas nėra kas ki- 
ta, kaip asmenybės vienybės griovimas, arba, kitaip sakant, as- 
menybės perėjimas į nebūtį, jos mirimas. Tiesa, asmenybės 
griovimas niekuomet nėra galutinis, mirimas nesibaigia visiš- 
ka mirtimi (nebūtimi); bet kaip tik šis faktas rodyte rodo as- 
menybės netobulumą. Kaip jis nepali visai suskilti, taip pat ir 
nesugeba ištisai nugalėti savo saviskaidą ir paversti ją tikra vie- 
nybe. Asmenybės vienybės atsitaisymas, jos atsikėlimas toks pat 
netobulas kaip ir jo mirimas. Vadinas, mes turim skirti du da- 
lykus: 1) mirimas ir atsikėlimas, kaip esmingas asmens buvi- 
mo momentas, ir 2) šių momentų išsigimimas arba susižaloji- 
mas, kurs pareina nuo Žmogaus netobulumo. Kiek mirimas ir 
atsikėlimas esmingai sąlygoja asmenybę, jie turi būti priskirti 
ir tobulai asmenybei, t. y. Dievui. Nereikia tiktai laikyti šitas 
trijų momentų kaitaliojimasis natūraliu dėsningumu, nuo ku- 
rio asmenybė būtinai priklauso. Priešingai, tai — aktai, kurie 
išplaukia iš asmenybės centro, vadinas, tai — laisvi aktai, kv- 
riais asmuo pats apsisprendžia. Būtinumo, apribojančio asme- 
nybės laisvę, pobūdį šie aktai įgyja vien dėl asmens netobulu- 
mo — tiek, kiek jis pats atsisako nuo savo pirmykštės laisvės 
ir apibrėžia ją tam tikromis ribomis. 

Iš nurodytos asmenybės struktūros ir iš empirinio jos ne- 
tobulumo aiškėja, koks yra žmogaus santykis 1) su Dievu ir 2) su 
pasauliu (su kita būtimi). 

Dievas savo esme yra būtis, vienintelė būtis. Be Dievo ir 
šalia Dievo nėra ir negali būti kitos būties. Kitaip Dievas ne- 
būtų Dievas. Todėl ir žmogus, būdamas būtimi, pareina nuo 
Dievo. Bet žmogaus būtis — jo asmuo. Taigi ir žmogaus asme- 
nybė turi pareiti nuo Dievo, arba, kitaip sakant, žmogus, kaipo 
asmenybė, tėra Dievo paveikslas, t. y. paveikslas absoliutinės 
absoliučiai tobulos Asmenybės, kurioje visiškai realizuoti visi 
trys ją sąlygoją momentai — pirmykštė vienybė, saviskaida ir 
vienybės atgavimas. Dievuje, vadinasi, nėra disharmonijos tarp 

vienybės ir daugybės, Jisai — tobula visko vienybė. Tokia visko 
vienybe tapti trokšta žmogus; bet jis gali atsipalaiduoti nuo sa- 
vo netobulumo tik vienu būdu — atsirėmęs į Dievą ir pasisa- 
vinęs Jo viduję harmoniją. Žmogaus tobulėjimas reiškia ne ką 
kita, kaip jo sudievėjimą. O kadangi Dievas — vienintelė tobu- 
la asmenybė, tai sudievėdamas žmogus kartu susivienija su Die- 
vu. Tiesa, ir netobulumo būsenoj žmogus šiek tiek susietas su 
Dievu, nes Dievas — visos būties pirmasis pradmuo. Bet šis 
susisiejimas nevisiškas, vienašališkas. Empirinė asmenybė te- 
dalyvauja vien antrajame Dievo momente, kuris atstoja Jo sa- 
viskaidą. Sudievėjimas, priešingai, vyksta tiktai asmeniui susi- 
liejant su visais Dievo Trejybės momentais; jis keičia esmingai 
visą žmogaus prigimtį, išskleisdamas tai, kas anksčiau dėl žmo- 
gaus netobulumo glūdėjo jame tik potencialioje lytyje arba net 
buvo iškraipyta. Visų pirma sudievėjimas atgimdo asmenybės 
simfoniškumą. 

Apimdama visą būti, Dievo asmenybė niekuo neapribota — 
nei laiko, nei erdvės, bet ne ta prasme, kad jis būtų anapus 
visų laiko ir erdvės santykiavimų. Priešingai, Jisai aprėpia laiką 
ir erdvę, Dievas — visalaikis bei visaerdvis. Tačiau tokia Jo 
prigimtis — visko vienybė — nekliudo, kad pagrindiniai asme- 
nybės momeniai, kuriais vyksta Jo buvimas, yra ne tik momen- 
tai, bet savarankiški aspektai, kurie atstoja kiekvienas savo bū- 
du visą Dievo esmę. O būdami savarankiški aspektai, jie suda- 
ro tris skirtingas vieningos dieviškos esmės (ūsia) hipostazes, 
arba asmenis. Kitaip sakant, Dievo asmuo — simfoniškas, t. y. 
asmuo, kuris kartu sudaro daugingą asmenų vienybę. Simfoni- 
nė savo prigimtimi, savo idealu yra ir individualinė asmenybė. 
Bet jos empiriniame gyvenime šitas simfoniškumas netobulas, 
neišskleistas, suglaustas. Paskiri jos momentai tėra tik nesava- 
rankiški aspektai, kurie iš dalies pareina nuo asmens aplinkos, 
nuo išorinių faktorių, veikiančių jo gyvenimą. Taip pat netobu- 
las ir individo visalaikiškumas ir visaerdviškumas. Aiškiai jis 
pasirodė vien sąmonės sferoj, atmintyje, atgaminančioj pasaulį, 
vaizduotėj, numatančioj ateitį, mąstyme, nugalinčiame laiko ir 
erdvės nuotolius. Todėl individualinė asmenybė nevaldo erdvės 

ir laiko, bet šiek tiek priklauso nuo jųjų dėsningumo. Tai reiš- 
kia: kiek ji netobula, jos laisvė apribota — ir apribota išorinio 
pasaulio, kuris ją varžo ir paverčia mechaninio būtinumo valdi- 
niu. Ypač šitas būtinumas reiškiasi žmogaus kūne. Kūnas pri- 
klauso nuo asmenybės, net daugiau, jis sutampa su ja ir vis 
dėlto stovi prieš ją, kaip kažkas kitoniška ir savarankiška. Kū- 
no tarpininkavimu individualinė asmenybė santykiauja su ap- 
linkiniu pasauliu. Kūnas skiria ją nuo aplinkos ir kartu sujun- 
gia su jąja. Kai kada net sunku apibrėžti, kur baigiasi kūnas ir 
kur prasideda išorinis pasaulis. Kitaip ir negali būti. Būtis vie- 
na vienintelė ir todėl savo esme nedaloma. Būties vienumas 
eina pagrindu individo santykiams su išoriniu pasauliu. Bet dėl 
individualinės asmenybės netobulumo šita vienybė negali jame 
ištisai vykti (realizuotis). Iš jos netobulumo gimsta ne tik jo 
neįveikiama saviskaida, bet ir jo atskyrimas nuo kitos būties ir 
jo pareinamumas nuo viršinio būtinumo. Norėdamas nugalėti 
netobulumą ir jo padarinius, individas turi pirmiausia atgimdy- 
ti ir aktualizuoti savo vienybę su kita būtimi. Tam tikslui pa- 
siekti esama dviejų kelių. Vienas jų — pažinimas. Pažindama 
aplinkinį pasaulį, asmenybė suvokia tam tikras jo kokybes, ku- 
rios, kiek jos suvokiamos, kartu pasidaro pažįstančio subjekto 
potyriais, t. y. jo asmenybės momentais. Vadinas, pažinimas 
vyksta padedamas tų kokybių, kurios subjektui (individui) ir 
objektui (pasauliui) yra bendros. Ir šių kokybių tarpininkavi- 
mu atgyja kartu individualinės asmenybės su kita būtimi vieny- 
bė, kurioj atsispindi Dievo Asmenybės simfoniškumas. Štai ko- 
dėl pažinimo subjekto ir objekto vienybė yra kartu ir asmeni- 
nė, ir simfoninė. 

Antras kelias simfoniškumui aktualizuoti yra meilė ir pasi- 
aukojimas kitiems. Paskiras individas, tiesą sakant, yra tiktai 
abstrakcija. Tradicinė pažiūra, pasak kurios esanti tik viena re- 
alybė, būtent individas, kuris esąs griežtai apribota didybė, vi- 
suomet sau lygus ir savyje uždaras, pasirodo, iš arčiau įsižiūrė- 
jus, kaip giliai įsišaknijęs prietaras. Faktiškai individas yra vi- 
sur ir visuomet tam tikro kolektyvo narys ir, tik toks tebebūda- 
mas, gali reikštis ir veikti. O kolektyvas nesusidedąs iš papras- 

to paskirų individų susibūrimo, bet sudarąs organinę jųjų vie- 
nybę arba, kitaip sakant, aukštesnio laipsnio asmenybę. Tokia 
kolektyvinė, arba socialinė, asmenybė egzistuoja ne atskirai, bet 
realizuojasi paskiruose individuose ir jųjų sąveikoj. Esama vi- 
sokių rūšių ir visokių laipsnių socialinių asmenybių, sudarančių 
šiaip ar taip tam tikrą hierarchinę sistemą, kur žemesnės (siau- 
resnės) asmenybės priklauso nuo aukštesnių (platesnių). Bet 
visos pasižymi viena ypatybė — simfoniškumu tikra prasme. 
Todėl individas gali vykdyti savo simfoniškumą vien dalyvauda- 
mas socialinio asmens gyvenime ir identifikuodamas savo „aš“ 
su aukštesniu socialiniu „aš“. O kadangi socialinis asmuo įsi- 
kūnijęs paskirų individų kolektyve, tai individualinio „aš“ daly- 
vavimas gali vykti tiktai pasiaukojus kitiems individams, kurie 
įeina į patį kolektyvą. Tokiu būdu meilė (atsižadėjimas), atgai- 
vindama būties (pasaulio) vienybę, kartu nugali individo neto- 
bulumą (simfoniškumo stoką) ir sukelia jo atsikėlirmo procesą. 
O atsikėlimas savo ruožtu laiduoja žmogaus sudievėjimą ir at- 
sipalaidavimą nuo išorinio būtinumo bei prievartos. 

Štai pagrindinės prof. Karsavino veikalo mintys. Smulkiau 
jos išdėstyti ir nurodyti visos išplaukiančios išvados trumpoj re- 
cenzijoj nėra vietos. Bet keletas esmingų jo asmenybės teorijos 
ypatybių galbūt pasirodys ryškesnės, išaiškinus šiuos klausimus: 
1) ar teisingi tie priekaištai, kurie buvo padaryti autoriaus krikš- 
čionybės interpretacijai, būtent kad jisai nebeskiriąs natūrali- 
nės ir supranatūralinės tvarkos, kad paverčiąs krikščionybės 
mokslą panteizmu, kad, skelbdamas žmogų esant Dievą, griau- 
nąs religinę moralę ir t. t.? 2) Kuo pasireiškia autoriaus asmė- 
nybės filosofijoj dabarties mąstymo motyvai ir tendencijos? 

Prof. Karsavino asmenybės filosofija remiasi žmogaus paty- 
rimu ir ypač jo vidiniu, dvasiniu patyrimu. Tai vienintelis tie- 
sioginis šaltinis, kuris maitina mūsų mokslinį bei filosofinį Ži- 
nojimą. Be jo negali apsieiti nė viena nedogmatiška teorija. 
Bet pats patyrimas suteikia mums nevienodą aspektą, aisižvel- 
giant į tai, kur kreipiamos akys, koks tyrinėjančio proto nusi- 
statymas (Einstellung). Analizuojant žmogaus patyrimą, auto- 
riui svarbu ne tai, kas tėra žmoniška ir subjektyvinės bei em- 

pirinės kilmės, bet tai, kas dieviška, esminga ir universalu. Ne 
žmogus, bet Dievas visos būties mastas, — šito Platono nusta- 
tyto principo vadovaujama kiekviena filosofija, kuri ne tik tyri- 
nėja religiją, kaipo tam tikrą dvasinio gyvenimo reiškinį, bet 
savo esme, savo pagrindine linkme yra religinga. Patyrimo ana- 
lizė priveda autorių prie išvados, kad žmogus iš tikrųjų yra Die- 
vo paveikslas, bet netobulas paveikslas. Tai reiškia: Visa žmo- 
gaus asmenybės struktūra pareina nuo Dievo (asmenybės) pri- 
gimties, išėmus vieną jo savybę, būtent jo netobulumą. Žmo- 
gaus netobulumas — tai jo laisvos valios padaras. Žmogaus 
apsisprendimas aiškina ir natūralinės, ir supranatūralinės tvar- 
kos santykiavimą. Kadangi Dievas yra vienintelis būties prad- 
muo, tai ir žmogaus buvime reiškiasi pats Dievas. Teologiškai 
kalbant, natūrali tvarka savo esme sutampa su supranatūraline 
tvarka. Bel, iš antros pusės, žmogaus netobulumas griežtai ski- 
ria pirmąją tvarką nuo pastarosios. Nereikia tiktai užmiršti: ne- 
tobulumas neturi būti laikomas antru būties principu šalia Die- 
vo. Tai būties tobulumo stoka, tiksliau sakant, tobulos (geros) 
valios stoka, arba tingumnas. Tingumas nutolina žmogų nuo Die- 
vo, nuasmenina jį ir tuo iškraipo pasaulio harmoniją. Nugalė- 
damas tingumą, žmogus grižta prie Dievo ir atsikelia, t. y. pa- 
sidaro tobula, dieviška asmenybė. Nuo žmogaus atsikėlimo par- 
eina todėl ir viso kosmo harmonijos bei vienybės algijimas. Aiš- 
ku, kad šita krikščionybės koncepcija neturi nieko bendra su 
panteizmu. Būties pradmuo — Dievo asmenybė, ir nusidėjimo 
(netobulumo) priežastis ne Dievas, bet žmogus — tai dvi te- 
zės, kurios su tikru panteizmu jokiu būdu nesuderinamos. 
Tiesa, galima autoriui prikišti kitas dalykas: stengdamasis 
surasti dievišką pradmenį pačiame žmogaus gyvenime ir paty- 
rime, t. y. imanentiniame pasaulyje, jisai antropomorfizuoja Die- 
vą ir priskiria Jam tai, kas yra grynai žmogiška. Tokiu būdu 
žmogaus buvimo tragedija paversta Dievo tragedija. Ne tik žmo- 
gus miršta ir atsikelia, bet ir pats Dievas nyksta ir iš nebūties 
vėl grįžia į būtį. — Tačiau toks „antropomortizmas“ kaip tik 
esmingas krikščionybės požymis. Dievo žmogaus idėja sudaro 
krikščionybės mokslo cėntrą. Dievas išgelbėjo žmoniją įsikūni- 

jęs, tapęs žmogumi ir miręs ant kryžiaus. Autorius tiktai pa- 
brėžia (ir šiuo atžvilgiu laikosi klasikinės Bažnyčios Tėvų tra- 
dicijos), kad šita teofanija ne atsitiktinis istorinis įvykis, bet es- 
mingiausias Dievo prigimties (meilės) apsireiškimas. Žmogus 
skiriasi nuo Dievo ne tuo, kad jis mirtingas, o Dievas amžinas 
(nemirtingas), bet tuo, kad jo gyvenimas ir jo mirtis nevieno- 
dai tobuli dalykai ir todėl susiję vienas su kitu. Pats gyvenimas 
tėra mirimas, ir mirimo procesas niekuomet nesibaigia tikra 
visiška mirtimi. — Bet Dievo žmogaus idėja, būdama krikščio- 
nybės pagrindu, leidžia mums (anot prof. Karsavino) nušviesti 
dar vieną svarbų klausimą: koks yra empirinio gyvenimo santy- 
kis su mėtėempiriniu? 

Jei Dievo esmė, t. y. Jo meilė, pasireiškia tuo, kad Jisai 
įsikūnija ir pasidaro žmogumi, tai, matyt, ir žmogui empirinis 
buvimas negali būti tiktai atsiliktinis praeinamas epizodas, ku- 
ris pats neturi reikšmės ir visai baigiasi mirtimi, užleisdamas 
vietą anam, nepanašiam į jį gyvenimui. Viskas, kas empirijoj iš 
tikrųjų yra, turi išsilaikyti ir metempiriniam buvime, kuris tik 
pabaigia tai, kas buvo pradėta šiame gyvenimė. Rojus ir praga- 
ras priklauso vienodai ir šiam, ir anam pasauliui. Taip pat ir 
atsikėlimas po mirties tebekelia į aukštesnį planą (4 atsikėli- 
mą, kuris vyko jau empiriniame buvime. Todėl krikščionybė pri- 
pažįsta ne tik dvasios, bet ir kūno atsikėlimą. Grynas spiritua- 
lizmas jai griežtai prieštarauja. Bet dar daugiau: atsikėlusio to- 
bulėjimas ir sudievėjimas nepanaikina jo praeities, jo nusidėji- 
mų ir kentėjimų, bet vien „atprasmina“ juos, t. y. suteikia jiems 
tokią prasmę, kad jie pasidaro reikšmingi paties sudievėjimo 
momentai, arba, pagal autoriaus teologišką terminologiją, pra- 
garas, nors ir nugalėtas atsikėlimo, vis dėlto amžinas ir nenu- 
stoja egzistavęs net pačiame Dievuje. 

Norėdami trumpai apibūdinti prof. Karsavino pasaulėžval- 
gą, mes galėtume ją pavadinti krikščionišku imanentizmu: pir- 
ma, dėl to, kad sistemos pagrindas grynai imanentiškas — tai 
Žmogaus patyrimas, paimtas Dievo (absoliutinės asmenybės) as- 
pektų; antra, dėl to, kad joje pripažįstama ir tvirtinama empi- 
rinio pasaulio bei jo konkrečių ypatybių savaiminga vertė ir 

reikšmė, nors jam netobulumas yra prigimtas. Dabarties žmo- 
gus ieško visur pirmiausia konkretumo. Tiesa, kurios jis trokš- 
ta, ne abstrakti, o konkreti. Bet konkretumas kyla tiktai iš tie- 
sioginio asmenybės patynmo. Kas brangina konkretumą, tas ne- 
gali niekinti empirinio pasaulio ir laikyti jį vien pereinamuoju 
laipsniu Žmogui parengti anam (metempiriniam) gyvenimui. 
Taip pat negali žiūrėti į kūną tik kaip į sielos kalėjimą, iš kurio 
turi ją išvaduoti mirtis. Tebežvelgdamas vien į transcendentinį 
idealą, nustoja jautęs ir suvokęs empirinio buvimo reikšmingu- 
mą ir turiningumą. Mūsų jautrumas konkrečiai tikrovėi atbun- 
ka. Religijos srityje tai reiškia: nusigręžiant nuo empirinio pa- 
saulio, centrinė krikščionybės idėja, Logo idėja ir Logo įsikū- 
nijimo prasmė pasidaro mums neprieinama. Bet Logo idėja 
grindžia asmenybės absoliutinę vertę ir reikšmę, kuri pasireiš- 
kia paskiros asmenybės (individualinės arba socialinės) nepa- 
kartojamame likime. 

Antra prof. Karsavino filosofijos ypatybė — tai jo nusidėji- 
mo interpretacija. Nusidėjimas — daugiašalė idėja, kurią kiek- 
viena epocha supranta savo būdu, atsižvelgiant į tai, ką ji laiko 
savo pagrindiniu trūkumu (yda). Anot prof. Karsavino, nusidė- 
jimo pradas — tingumas. Tingumas — neigiamas dalykas, tai 
valios įtempimo stoka. Kad nusidėjimo pradas turi būti neigia- 
mas, nesunku suprasti. Jei Dievas visos būties paskutinė prie- 
žastis, tai žmogus, atsiskyręs nuo Dievo, sugeba sukurti savo 
jėgomis tiktai kažką neigiama, kas sužaloja, iškreipia būtį, su- 
mažina bei pagadina jos tobulumą. Ypač tingumo padariniai 
ištinka būties gyvą branduolį, asmenybę. Asmenybė pasireiškia 
savo aktyvumu, savo valios kūrybine įėga; per asmenybės akty- 
vumą vyksta Žmogaus moralinis tobulėjimas ir transformavi- 
masis. Tingumas įbruka žmogų į būtinumo vergovę ir kliudo jo 
asmenybei skleistis ir plėtotis. Tik nugalėjęs tingumą jisai pa- 
jėgia tapti tobula, t. y. sudievinta asmenybe. Nepaklusnumas 
Dievo įsakymams — jau antrinis dalykas, nusidėjimo (tingu- 
mo) padarinys, o ne jo pirmutinė priežastis. Be abejo, toks nu- 
. „sidėjimo supratimas atitinka dabartinio žmogaus moralinį ir re- 
liginį nusistatymą. 


"————— | 

Ar šita krikščionybės koncepcija visai suderinama su Baž- 
nyčios dogmatika, nedrįstam spręsti. Šiaip ar taip, mūsų nuo- 
mone, autorius nurodė tą kelią, kuriuo krikščionybės filosofija 
turi sekti, jei ji nori rimtai skaitytis su dabartinio BEOBIES 
dvasiniais reikalais tir reikalavimais. 

Kitas klausimas: ar prof. Karsavinui pavyko surasti Eikit 
teorinį pagrindą visoms savo tezėms? Dėl to galima ginčytis. 
Mums rodos, jog ne visos pagrindinės sąvokos, kuriomis remia- 
si autoriaus sistema, pakankamai išaiškintos. Atmesdamas sie- 
los ir kūno dualizmą, jisai pamatuoja savo monistinę pažiūrą, 
tarp kitko, tuo, kad ir psichiniams reiškiniams (išgyvenimams), 
pvz., jausmams, turi būti priskirtas erdviškumas. Bet kokia pras- 
me? Aišku, kad jausmo tąsumas skiriasi esmingai nuo fiziškų 
reiškinių tąsumo. Šitas skirtumas turi būti tiksliai apibūdintas: 
priešingai, sielos ir kūno vienybės problema tebelieka neišspręs- 
ta. Taip pat reikalingos analizės tos dvi ypatybės, kuriomis, anot 
autoriaus, pasižymi asmuo, visko erdviškumas ir visko laikišku- 
mas. Ir šitose sąvokose glūdi daug keblumų. 

Pagaliau sukelia abejojimų prof. Karsavino tvirtinimas, kad 
dvasia esanti ne kas kita, kaip vienybė, o medžiaga — daugybė 
(erdviškumas). Mums rodos, kad šių dviejų pradmenų (dvasios 
ir medžiagos) santykiavimai daug sudėtingesni ir kad tokių abst- 
rakčių sąvokų, kaip vienybė ir daugybė, nepakanka dvasios ir 
medžiagos prigimčiai apibrėžti. 


DR. P. KURAITIS. 
PAGRINDINIAI 
GNOSEOLOGIJOS KLAUSIMAI 


Prof. P. Kuraičio „Pagrindiniai gnoseologijos klausimai“ — 
pirmas rimtas veikalas, kuriame lietuvių kalba svarstomos svar- 
biausios pažinimo teorijos problemos. Kiekvienas, kas domisi 
gnoseologija ir nori susipažinti su jos objektu, daug ką gaus 
šitą knygą perskaitęs. Turinys turtingas, kalba aiški bei įsakmi, 
terminologija gerai apdirbta ir nuosekliai išlaikyta. Apibrėžęs 
gnoseologijos sąvoką (I skyriuj), autorius nagrinėja klausimą, 

ar galima ir kaip yra galima kritiška gnoseologija (II skyriuj), 
paskui (III skyriuj) pereina prie trumpos svarbesniųjų gnose0- 
Ioginių srovių apžvalgos ir kritikos. IV skyriuj nustato svarbes- 
niuosius punktus orientacijai gnoseologinių sistemų įvairume. 
V skyriuj išaiškina pagrindinius gnoseologijos faktus bei sąvo- 
kas ir pagaliau (VI skyriuj) svarsto pažinimo ribų klausimą, 
kritiškai vertindamas agnosticizmo reikšmę. 

Prakalboj prof. Kuraitis pabrėžia, kad savo veikale jis „sten- 
giasi sužadinti tikro kritiškumo dvasią... ir padėti tam, kuris 
domisi gnoseologijos klausimais, išsaugoti dvasios laisvę bei ne- 
priklausomumą nuo to, kas veda į klaidą ir į nekritiškus aprio- 
ristinius nusistatymus“. Ar autorius iš tikrųjų atliko iškeltą sau 
uždavinį? Mums rodos, kad nepaisant paminėtų Pr. Kuraičio 
veikalo teigiamybių, jo vartojamas dėstymo metodas sukelia 
kaip tik kritiškumo atžvilgiu svarbių abejojimų ir negali visai 
patenkinti skaitytojo. Prof. Kuraitis — tomistinės filosofijos ša- 
lininkas. Negalima neigti, kad jam pavyko iškelti aikštėn šios 
koncepcijos sistematinę reikšmę ir vertybę pažinimo problemos 
atžvilgiu. Neatsitiktinis tas faktas, kad ir kitos dabartinės filo- 
sotijos srovės artėja prie to betarpiško realizmo, kurį gina au- 
torius. -Tačiau tokia pozicija neatleidžia jo nuo pareigos teisin- 
gai vertinti ir kitas netomistines teorijas. Tuo tarpu perskaičius 
tą gnoseologinių srovių apžvalgą ir kritiką, kurią jis duoda III 
skyriuj, negalima atsikratyti įspūdžio, kad visos gnoseologijos 
teorijos, prof. Kuraičio nuomone, išėmus tomistinę, nejnešė nie- 
ko teigiama į filosofijos lobyną ir, tiesą pasakius, nėra kas kita, 
kaip tam tikri nukrypimai nuo tiesos bei nuo teisingo mąstymo 
metodo. 

Iš to, kaip autorius išdėsto Platono idėjų mokslą arba Des- 
cartes'o, Malebranche'o ir kitų pažinimo teorijas, negalima su- 
prasti, kokia šių filosofų istorinė reikšmė, kokie jų nuopelnai 
gnoseologinės problematikos steroj, ir skaitytojas, kuris anks- 
čiau nebuvo susipažinęs su paminėtų filosofų veikalais, gali su- 
sidaryti sau nuomonę, kad jie visi menki mąstytojai, kurių te- 
orijos kimšte prikimštos visokių klaidų bei nesąmonių ir galbūt 
visai nevertos nagrinėjimo. 

Kritikai autorius skiria beveik daugiau vietos negu kritikuo- 
jamojo mokslo išdėstymui. Šiuo atžvilgiu ypač nuskriaustas Kan- 
tas. Jo kriticizmas sistematiškai neišdėstytas, nenurodytos skir- 
tingos Kanto gnoseologijos interpretacijos. Čia prof. Kuraitis 
pasitenkina tik kritiškomis pastabomis. Kantui jis prikiša nai- 
vurną bei dvasios nepriklausomumo stoką ir randa visoj jo sis- 
temoj „taip daug ir stambių klaidų, kad dėl jų gausumo ir di- 
dumo mums šiandien tenka tik stebėtis...“ — Tiesa, daugelis 
priekaištų, kuriuos autorius daro Kantui, gerokai pamatuoti. 
Bet murns rodos, kad toks Kanto ir kitų netomistinių teorijų 
traktavimas ir įvertinimas gadina istorinę perspektyvą, o be to- 
kios perspektyvos negali apsieiti ir sistematinė kritika. Teisin- 
gas filosofijos problemų suvokimas bei nustatymas pareina nuo 
jų kilmės išaiškinimo. O problemų kilmę išaiškinti galima tik- 
tai turint akivaizdoj jų išsirutuliojimą filosofijos istorijoj. Kas 
nori sužadinti tikro kritiškumo dvasią, pirma turi nurodyti tuos 
keblumus, kurie glūdi pagrindinėse gnoseologijos problęmose. 
Tik įsigilinus į šiuos keblumus galima jie ištisai suvokti ir įveik- 
ti. Tokio metodo laikosi ir pats Aristotelis: svarstydamas vieną 
arba kitą problemą, jisai pirmučiausia iškelia aikštėn tas „apo- 
rijas“, prie kurių veda jos analizė. Bet problemų aporijos (keb- 
Jumai) pasireiškia aiškiausiai jųjų istoriniame gyvenimę įr evo- 
liucijoj. Nesiskaitant su šita aplinkybe, gali atsitikti, kad pro- 
blema bus suprastinta. O toks problemos suprastinimas, į kurį 
autorius šiek tiek palinkęs, griežtai prieštarauja tikram kritiš- 
kumui. 

Galima pageidauti, kad studijoj, kurioj autorius žada smul- 
kiau išnagrinėti realizmo bei justinio pažinimo problemą ir ap- 
svarstyti naujausias gnoseologijos teorijas, jam pavyks išvengti 
šito pavojaus. 

LOTYNIŠKŲ 

IR KITŲ KALBŲ 
ŽODŽIŲ BEI POSAKIŲ 
ŽODYNĖLIS 


A limine — iškart, iš pat pradžių 

A priori — iš anksto; iš patyrimo, remiantis patyrimu 

Alter ego — antrasis aš 

Armor intelieciualis — intelektuali meilė 

Ancilla theologiae — teologijos tarnaitė 

Apaileia — apatija 

Artes liberales — laisvieji menai 

Audiaiur et altera pars — tebūnie išklausyta ir kita pusė 

Carpe diem — skink dieną, t. y. džiaukis diena, naudokis proga 

Czusa sui — savaiminė priežastis 

Cogito, ergo sum — mąstau, vadinasi, egzistuoju 

Generatio aeguivoca — dviprasmė (daugiaprasmė) karta (rūšis, giminė) 

Libero arbitrio indiferentia — indiferencija laisvu apsisprendimu (savo valia) 

Modus vivendi — gyvenimo būdas 

Mulatis mutandis — pakeitus tai, kas keistina 

Negotium — atsidėti (kam), užsiimti (kuo) 

O felix culpa! — o laiminga kaltė! 

Omnia mea mecum porto — visa, kas mano, nešuosi su savimi 

Onus probandi — išbandymo našta 

Ordo et connedo rerum idem est algue ordo et connexio idearum — daiktų 
tvarka ir ryšiai (santykiai) yra tolygūs idėjų tvarkai ir ryšiams 

Petitio principii — pažodžiui: pagrindo reikalavimas. Lopikoje: klaidingas įro- 
dymaš, kai tezė įrodoma argumentu, o argumentas įrodinėjamas remian- 
tis tezė 

Spiritus rector — dvasios vadovas 

Sub specie aeternitatis — amžinybės požiūriu 


Echo, ouk echomai (gr.) — laikau, nesu laikomas 
Gnšthi s'autėn — pažink pats savė 

Ėxuoryetov — antspaudas, įspaudas 

PMvėcic — žinojimas 

Mokduntis, nOAYTAUĘ — sumanus, daug kentėjęs 

Cornplex of inferiority (angl.) — nepilnavertiškumo kompleksas 


Esprit (pranc.) — dvasia, protas 

Dėcadence — smukimas 

La logigue — logika 

L'ordre du coeur — pažodžiui: širdies tvarka 
Par exceliencė — tikrąja žodžio prasme 
Raison d'ėtre — buvimo priežastis 
Ressentimeni — pyktis, pagieža 


Aus meinen grossėn Schinerzen mach ich die kleinen Lieder (vok.) — iš savo 
didžiojo skausmo sukuriu savo mažąsias dainas : 

Ūber den Genuss an tragischen Gegenstūnden — apie mėgavimąsi tragiškais 
dalykais 

Was du ererbt von deinen Vitem, erwirb es, um es zu besiizzn — ką tu pavel- 
dėjai iš savo tėvų, įsigyk tai, kad valdytum 


45. 1721 

PAAIŠKINIMAI 


V. Sezemano palikimas pradėtas versti į lietuvių kalbą ir skelbti 1970 me- 
tais. Iki šiol išleisti stambiausi filosofo veikalai „Estetika“ (1970 m.) ir „Raš- 
tų“ serijoje „Gnoseologija“ (1987 m.), kuriame surinkti pagrindiniai ;o darbai 
pažinimo teorijos klausimais. Tačiau didelė dalis neabejotinai svarbių V. Sę- 
zemano koncepcijai suprasti darbų tebėra lietuvių skaitytojui visai nežinomi. 
Jie parašyti įvairiomis kalbomis ir paskelbti įvairių šalių spaudoje. Turimos 
galvoje jo studijos apie grynąjį žinojimą, loginius paradoksus ir kt. Tai, kas 
pateikiama skaitytojui šiame „Raštų“ tome, tam tikra prasme yra V. Sezėma- 
no kūrybos periferija — ne savo verte, bet savo vieta filosofo kūryboje. Tai 
kaleidoskopiška knyga ir dalykiniu, ir chronologiniu atžvilgiu. Tome skelbia- 
mi veikalai parašyti įvairiu metu; tai ir jaunojo V. Sezemano studija apie Pla- 
toną ir blogio problemą, ir jau grįžus iš tremties — jo paties versto Aristo- 
telio veikalo „Apie sielą“ įvadinis straipsnis, keletas rankraštinių studijų, prieš- 
kario Lietuvos spaudoje skelbti straipsniai. 

Tomą sudaro dvi dalys. Pirmojoje skeibiami svarbiausi V. Sezėmano dar- 
bai iš filosofijos istorijos, antrojoje, kuri sąlygiškai pavadinta „Bendrieji kul- 
tūros filosofijos klausimai“, — įvairiu metu rašyti straipsniai, studijos, paskai- 
tų konspektai kultūros, socialinės filosofijos, etikos, religijotyros ir kt. klausi- 
mais. Į leidinį nepateko didžioji dalis recenzijų, kurių V. Sezemanas yra pa- 
rašęs apie dvidešimi, keletas rankraštinių studijų etikos klausimais, taip pat 
laikraštyje rusų kalba skelbias straipsnelis apie M. Šėlerį, pirmoji jo filosofinė 
publikacija — Filostrato „Nilo“ aiškinimas. Šias spragas tikimasi užpildyti atei- 
tyje, leidžiant kitus V. Sezemano „Raštų“ tomus. 

Rengiant spaudai šį „Raštų“ tomą, rankraščiai šiek tiek redaguoti, sten- 
giantis nepakeisti autoriaus filosofinės interpretacijos ir neliesti jo vartotų ter- 
minų. Mėginta patikslinti ir papildyti straipsnių iš „Lietuviškosios enciklope- 
dijos“ šaltinių nuorodas. Jos pateikiamos laikantis dabar galiojančių biblio- 
grafinių nuorodų taisyklių. Tikriniai vardai pateikiami autentiška forma, se- 
novės graikų tikriniai vardai transkribuoti pagal Lietuvių kalbos komisijos tai- 
sykles. Autoriaus vartotų ir tekste neišverstų lotynų ir kitų kalbų žodžių bei 
posakių vertimai pateikiami žodynėlyje. 

SOKRATAS IR SAVES PAŽINIMO PROBLEMA 


Straipsnis rusų kalba publikuotas žurnale „EspaauickMA BpeMeHHKx“ 
(Berlynas), 1925. — T. 4. — R 224—268, Lietuvių kalba publikuota rinkinyje 
Darovė ir tradicijos / Etikos etjudai — 8, — V, 1984. — P. 275—337, — 
Vertė Juozus Tunelis. 

* Parmenidas teigė, kad tiesa, esmė pasiekiama mąstymu, o iš jutiminio 
suvokimo galinti atsirasti tik nuomonė (doksa), kuri galinti būti ir klaidinga. 

* Meutika (sen. gr. maeutike techne — akušerijos menas) — Sokrato 
filosofavimo (taip pat jo logikos) metodas, kaip pasiekti teisingų įsitikinimų. 
Jis tvirtino, kad kiekviename žmoguje glūdį teisingas žinojimas, tik jis pats tai 
ne visuomet suvokia ir todėl jam (kaip gimdyvei) būtina padėti. Sokratas tą 
pagalbą teikė klausdamas; į klausimus reikėjo atsakyti tik taip arba ne. Atsa- 
kymams nereikia jokių specialių žinių, tik sveiko proto, kurio turi kiekvienas 
žmogus. Kitas Sokrato metodas — elenktika (atrėmimas, paneigimas, ligi pat 
priešininko tezės pavertimo absurdų), kurią jis laikė geriausiu ir veiksmin- 
giausiu proto apvalymo būdu. 

*** Sokrato dialogai — šiuo atveju Platono dialogai (išskyrus „Įstatymus“), 
kurių pagrindinis dalyvis yra Sokratas, dėstąs savo pažiūras (kai kur jo žo- 
džiais savo įsitikinimus dėsto ir pats Platonas). 

**** Meoninis (iš gr. mė dn — nesantis, neegzistuojantis). 


PLATONO ETIKA IR BLOGIO PROBLEMA 


Straipsnis pirmąkart publikuotas rinkinyje, skirtame H. Coheno 70-me- 
čiui (Philosophische Abhandlungen: Hermann Cohen zum 70-sten Geburis- 
tap dargebracht). — Atskiras atspaudas: Die Ethik Platos und das Problem 
des Būsen. — Berlin, 1912. — 21 S. Čia perspausdinamas Nikodemo Juršė- 
no vertimas į lietuvių kalbą rinkinyje Dorovinės vertybės / Etikos etiudai — 
6. — V., 1982. — P. 228—-256. 

* Skliausteliuose įrašyti graikiškų sąvokų lietuviški atitikmenys — vertėjo. 


„PUOTA“ IR „FAIDONAS“ — NE TIK DU GRAŽIAUSI PERLAI 
PLATONO DIALOGŲ VĖRINYJE 
Įžanginis straipsnis ktygoje: Platonas. Puota. Faidonas / Švietimo minis- 
terijos knygų leidimo komisijos leidinys. — 1935. — P. V-—XXXIX. 
ARISTOTELIO GYVENIMAS IR FILOSOFINĖ KŪRYBA 


Įžanginis straipsnis knygoje: Aristotelis. Apie sielą. — Vilnius, 1959. — P. 
3—60. Iš graikų kalbos vertė Vosylius Sezemanas. 

PLATONIZMAS, PLOTINAS IR DABARTIS 


Straipsnis išspausdintas žurnale „Jloroc“ (Praha), 1925. — Kul. — C. 
51-—107. Iš rusų kalbos vertė Loreia Anilionytė. 


TEORINĖ MARBURGO MOKYKLOS FILOSOFIJA 


Straipsnis rinkinyje: HonHle HW2ew B Gunocobuu. CG. 5: Teopna 
noaHaHKg. — Brin. 2. — C.-—-IL, 1913. — C. 1—34. Iš rusų kalbos 
vertė Loreta Anilionytė. 


NAUJAUSIOS VOKIEČIŲ FILOSOFINĖS LiTERATŪROS 
, APŽVALGA 


Straipsnis rinkinyje; Coda: IMpo6neM»i  AyXOBHOKH  KYNIBTYpB! M 
peTHTHO3HOK bunocobuN. — Bin. 1. — BepnuK, 1923. — C. 173— 
183. Vertimas į lietuvių kalbą skelbtas rinkinyje: Mokslas ir kultūra / Proble- 
mos. — Vilnius, 1984. — Nr. 32. — P 8— 17. Iš rusų kalbos vertė Juozas 
Turnelis. 


EGZISTENCIALIZMO FILOSOFIJA 


Veikiausiai paskaitos konspektas. Rankraštis VUB Rankraščių skyriuje 
F 122—152. Analogiškas variantas pavadinimu „Gyvenimo filosofija“ F 122— 
92. Spaudai parengė Albinas Lozuraitis, 


STRAIPSNIAI IŠ „LIETUVIŠKOSIOS ENCIKLOPEDIJOS“ 
* Taip tekste. 


LAISVĖS PROBLEMA 


Paskaitų kursas Kauno universiteto Humanitarinių mokslų fakulteto stu- 
dentams. Išliko rankraštyje. Pubiikuotas leidinyje Problemos. — V., 1988— 
1989. — Nr. 39. — B 837—107; Nr. 40. — P 103—120; Nr. 4lL. — P 99— 
118. — Spaudai parengė Albinas Lozuraitis. 


KENTĖJIMO PROBLEMA 


Rengta kaip kursas studentams. Rankraštis VUB Rankraščių skyriuje 
F 122—50. Yra spausdintas ir ranka rašytas variantai. Spaudai rengia papal 
ranka rašytą variantą. Parengė Loreta Anilionytė, 

* Rankraštyje neišskaitomas Žodis. 
** Tekste neišskaitomas žodis. 


BURŽUAZIJOS PROBLEMA 


Studija. VUB Rankraščių skyrius F 122—82. Spaudai parengė Albinas 
Lozuraitis. 

* Cituojamas tekstas netikslus. Kadangi rankraštyje nėra šaltinio nuoro- 
dos ir buvo neįmanoma patikrinti, vertimo nepaleikiama. 

** Šioje vietoje rankraštyje trūksta šešių puslapių. 


LAIKAS, KULTŪRA IR KŪNAS 


Pirmakart išspausdinta žurnale „Mokykla ir gyvenimas“ (Kaunas), 1933. — 
Nr. 4 (107). — P. £68—172; Nr. 5 (108). — P 218—220; Nr. 6/7 (109/110). — 
P. 260—265; Nr. 8/0 (111/112). — P. 317-—320; Nr. 10 (113). — P. 402—465; 
Nr. 11 (114). — P. 451—459; Nr. 12 (115). — P. 516—523. — Rusiškas va- 
riantas (platesnis): Bpema, kynsTypa K Ten0: K nooKaumo KymSTYPHLOX 
3anaų COBpeMeKHHoCTM. — B. M. — C. 147—189. Šioje knygoje publikuo- 
jama iš atskira knygele išėjusio varianto: Laikas, kultūra ir kūnas: Šių dienų 
kultūros uždaviniams pažinti. — Kaunas: Spaudos fondas, 1935. — 38 p. 


TIKROJI IR NETIKROJI APYKANTA 


Straipsnis verstas iš rusų kalbos, paskelbtas žurnale „Tautos vairas“. — 
1924. — Nr. L. — P 12—14; Nr. 3, — P. 9—10, taip pat išspausdintas leidi- 
nyje Pagarba ir pakanta / Etikos etiudai — 10. — V, 1987. — B. 145—156. 
Spausdinama iš „Tautos vairo“. 


VOKIEČIŲ IDEALIZMAS XIX A. PRADŽIOJ 
IR TAUTOS PROBLEMA 
Straipsnis žurnale „Vairas“ (Kaunas), 1931. — Nr. 3. — P. 290—298; Nr. 
4, — B 440—445. 
KRIKŠČIONYBĖ IR SOCLALIZMAS 


Straipsnis žurnale „Akademikas“ (Kaunas), 1936. — Nr. 6 (62). — P. 
138—141; Nr. 7/8 (63/64). — P. 160—162. 
* Taip tekste, 

RELIGIJA IR JOS REIKŠMĖ PASAULĖŽIŪRAI FORMUOTI 


Paskaita, skaityta 1935 m. kovo 10 d. „Neo-Lithuania“ korporacijos su- 
rengtuose kursuose. Išspausdinta žurnale „Akademikas“ (Kaunas), 1935. — 
Nr. 6 (42). — B 132—136, 


VYDŪNO „SAMONĖ“ 

Vydūno knygos „Sąmonė (Sąmoningumas ir nėsąmoningumas)“ recenzi- 
ja. Išspausdinta žurnale „Naujoji Romuva“ (Kaunas), 1937. — Nr. 6 (316). — 
P. 131—132. 

ASMENYBĖS PROBLEMOS NAGRINĖJIMAS 

L. Karsavino knygos „O AHyHocTH“ (Kaunas, 1932) recenzija. Išspaus- 

dinta žurnale „Vairas“ (Kaunas), 1932. — Nr. 4. — B 522—528, 
DR. B KURAITIS, 
PAGRINDINIAI GNOSEOLOGIJOS KLAUSIMAI 


To paties pavadinimo knygos recenzija. Išspausdinta žurnale „Naujoji Ro- 
muva“ (Kaunas), 1931. — Nr. 22. — P. 532. 

